# translations

Athar:
  باطل  نَہ  ہیٚکہِ  اَتھ  پیٚٹھ  بروٗنٹھۍ  کِنۍ  یِتھ  نَہ  پٔتۍ  کِنۍ  ﴿بروٗنٹھۍ  کِنۍ  نہ  یِنُک  مطلب  چُھ  یِہ  زِ  قرآنس  پیٚٹھ  براہِ  راست  حملہٕ  کٔرِتھ  اگر  کانٛہہ  شخص  امہِ  چِہ  کُنہِ  کتھہِ  غلط  تہٕ  کُنہِ  تعلیمہِ  باطل  تہٕ  فٲسد  ثٲبت  کرُن  ییٚژِھہ،  سُہ  ہیٚکہِ  نہٕ  اَتھ  منٛز  کامیاب  گٔژِھتھ۔  پٔتۍ  کِنۍ  نہ  ینُک  مطلب  چُھ  یِہ  زِ  قیامتس  تام  ہیٚکہِ  نہٕ  زانٛہہ  حقیقت  تہٕ  صداقت  تِژھہ  منکشف  سپدِتھ  یۅسہٕ  قرآن  کیٚن  پیش  کرنہٕ  آمتیٚن  حقٲیقن  خلاف  آسہِ،  کانٛہہ  تِیُتھ  علم  ہیٚکہِ  نہٕ  یِتھ  یُس  فی  الواقع   علم   آسہِ  تہٕ  قرآن  کِس  بیان  کرنہٕ  آمتِس  علمس  آسہِ  تردید  کران،  کانٛہہ  تجربہٕ  تہٕ  مُشٲہدٕہ  ہیٚکہِ  نہٕ  تِیُتھ  ٲسِتھ  یُس  یِہ  ثٲبِت  کرِ  زِ  قرآنن  یۅسہٕ  رہنمٲیی  عقٲیدن،  اَخلاقس،  قانونس،  تہذیب  و  تمدّنس،  معیشت  و  معاشرتس  تہٕ  شہری  انتظام  کِس  بابس  منٛز  انسانس  دِژمٕژ  چھےٚ،  سۅ  کیا  چھےٚ  غلط﴾  یِہ  چُھ  أکِس  حکیم  و  حمید  سُند  نٲزِل  کرنہٕ  آمُت  چیز۔

Mirwaiz:
  اَتھ  ہیٚکہِ  نہٕ  اَپٕز  تہٕ  غیر  یقینی  کتھ  نکھہٕ  پٔکِتھ،  نہ  بروٗنٹھۍ  کِنۍ  تہٕ  نہ  تھٔرکِنۍ،  یہِ  چھُ  نازل  آمُت  کرنہٕ  حکمت  وٲلِس  تہٕ  حمد  دَپنہٕ  آمتِس  خداے  سٕندِ  طرفہٕ۔

Tahir:
  بٲطل  نَہ  ہیٚکہِ  یَتھ  (قرآنس)  نِشہِ  اَمہِ  بروٗنٹھۍ  کِنۍ  یِتھ  تہٕ  نَہ  اَمہِ  پٔتۍ  کِنی،  (یہِ)  چُھ  سیٚٹھاہ  حکمت  وٲلِس،  سیٚٹھاہ  حمدوٲلِس  (ربّ)  سٕندِ  طرفہٕ  نٲزل  کرنہٕ  آمُت۔

Transliteration:
  L<u>a</u> yateehi alb<u>at</u>ilu min bayni yadayhi wal<u>a</u> min khalfihi tanzeelun min <u>h</u>akeemin <u>h</u>ameed<b>in</b>


Athar:
  اے  نبی  صلی  اللہ  علیہ و سلم،  تۅہیِہ  یِکینژھاہ  وَننہٕ  چُھو  یِوان  تتھ  منٛز  چُھنہٕ  کانٛہہ  چیز  تہِ  تِیُتھ  یُس  تۅہیِہ  بروٗنٹھمیٚن  گُزریمتیٚن  رسولن  آسہِ  نہٕ  وَننہٕ  آمُت۔  بے  شک  چُھ  تُہُند  ربّ  سیٚٹھاہ  درگزر  کرن  وول،  تہٕ  اَتھ  سٍتۍ  چُھ  سیٚٹھاہ  دردناک  سزا  دِنہٕ  وول  تہِ۔

Mirwaiz:
  تۅہیہِ  چھَنہٕ  یِوان  وَننہٕ  مگر  تِمہٕ  کتہہٕ  یِمہٕ  وَننہٕ  آمژٕہ  چھےٚ  تِمن  پیغمبرن  یِم  تۅہیہِ  برونٹھ  ٲسۍ،  یہِ  نٔو  کتھاہ  چہَنہٕ،  تِمَو  پیغمبرو  کوٚر  یِمن  کتھن  پٮ۪ٹھ  صبر،  توٚہۍ  تہِ  کٔرِو  صبر،  ییٚمہِ  کتھہِ  سٍتۍ  تہِ  کٔرِو  توٚہۍ  تسلی  حاصل  کہ  بے  شک  تُہُند  پروردگار  چھُ  مغفرت  وول  تہٕ  عذاب  کرٕوُن  تہِ،  پس  اگر  یِم  مخالفین  مخالفت  کرنہٕ  ن،  شہِ  باز  یِتھ  مستحق  مغفرت  سپدن  نہٕ  تیٚلہِ  یِیہِ  تِمن  ضرور  سزا  دِنہٕ،  لہٰذا  کمہِ  مۅکھہٕ  چھِو  توٚہۍ  پریشان  روزان۔

Tahir:
  (اے  ٹاٹھِہ!)  یِمہٕ  تۅہیہِ  وَننہِ  چھے٘  یِوان  (یِمہٕ)  چھے٘  تِمے  کتھہٕ  یِمہٕ  تۅہیہِ  برونٛہہ  رسولن  چھے٘  وَننہٕ  آمژٕ،  بے  شک  چُھ  تُہُنٛد  ربّ  ضرورمغفرت  وول  (تہِ)  تہٕ  دگ  تُلوُن  سزا  دِنہٕ  وول  (تہِ)۔

Transliteration:
  M<u>a</u> yuq<u>a</u>lu laka ill<u>a</u> m<u>a</u> qad qeela li<b>l</b>rrusuli min qablika inna rabbaka la<u>th</u>oo maghfiratin wa<u>th</u>oo AAiq<u>a</u>bin aleem<b>in</b>


Athar:
  اگر  أسۍ  یِہ  عجمی  قرآن  بنٲوِتھ  سوزہَو  تیٚلہِ  ونہَن  یِم  لُکھ،  کیازِ  آے  نہٕ  اَمِکۍ  آیات  ویٚژھنٲوِتھ  بیان  کرنہٕ؟  یِہ  کٲژاہ  عجیب  کتھ  چھےٚ  زِ  کلام  چُھ  عجمی  تہٕ  مخٲطب  چِھ  عربی۔  ﴿یِہ  چُھ  تمہِ  ہٹ  دھرمی  ہُند  اکھ  نمونہٕ  ییٚمہِ  سٍتۍ  نبی  صلی  اللہ  علیہ و سلمن  ہُند  مقابلہ  اوس  یِوان  کرنہٕ۔  کفار  ٲسۍ  ونان  زِ  محمد  صلی  اللہ  علیہ و سلم  چِھ  عربی  یعنی  عربٕکۍ  روزن  وٲلۍ،  یِم  اگر  عربی  یس  منٛز  قرآن  چِھ  پیش  کران  تیٚلہِ  کِتھہٕ  پٲٹھۍ  یِیہِ  اندازٕہ  کرنہٕ  زِ  یِہ  کلام  چُھنہٕ  تِمو  پانے  بنوومُت  بلکہ  چُھ  یِمن  پیٚٹھ  خُداین  نٲزِل  کوٚرمُت۔  یِہ  کلام  ہیٚکہِ  خُداے  سُند  نٲزِل  کرنہٕ  آمُت  کلام  تمہِ  وقتہٕ  ماننہٕ  یِتھ،  ییٚلہِ  یِہ  کُنہِ  تِژِھہ  زبٲنۍ  منٛز  اچانک  زبردست  تقریر  لاگہِ  کرُن  یتھ  نہٕ  یِم  زانان  آسٕہن۔  مثلا  فارسی  یا  رومی  یا  یونٲنۍ۔  اتھ  پیٚٹھ  چُھ  اللہ  تعالیٰ  فرماوان  زِ  وۅنۍ  چُھ  یِہنزِ  پننہِ  زبٲنۍ  منٛز  قرآن  سوزنہٕ  آمُت  یتھ  یِم  سمجِھتھ  ہیٚکن،  یِمن  چُھ  یِہ  اعتراض  زِ  أکِس  عرب  کِس  روزن  وٲلۍ  سٕندِ  ذریعہ  کیازِ  آو  یِہ  کلام  عربی  زبٲنۍ  منٛز  نٲزِل  کرنہٕ؟  البتہ  اگر  دوٚیِمہِ  زبٲنۍ  منٛز  سوزنہٕ  یِیہِ  ہے،  تیٚلہِ  کرہن  تمہِ  وِزِ  یِمے  لُکھ  اعتراض  زِ  یِہ  کتھ  تہِ  چھےٚ  عجیب  زِ  عرب  قومس  منٛز  آو  اکھ  عربُک  روزن  وول  رسول  بنٲوِتھ  سوزنہٕ،  مگر  أمِس  پیٚٹھ  آو  کلام  تِژِھہ  زبٲنۍ  منٛز  نٲزِل  کرنہٕ  یتھ  نَہ  چُھ  رسول  سمجھان  تہٕ  نَہ  قوم﴾  یِمن  ؤنِو  یِہ  قرآن  چُھ  ایمان  انن  والیٚن  خٲطرٕ  ہدایت  تہٕ  شفا،  مگر  یِم  لُکھ  ایمان  چِھنہٕ  اَنان  تِہندِ  خٲطرٕ  چُھ  یِہ  کَنَن  زَر  تہٕ  أچھن  پٔٹ۔  تِہُند  حال  چُھ  یُتھ  زَنتہٕ  تِمن  دوٗرِ  آسہِ  آلَو  یِوان  دِنہٕ۔

Mirwaiz:
  بیٚیہِ  ہرگاہ  أسۍیہِ  قرآن  مجید  عجمی  زیٚوِہ  اندر،  توتہِ  ونہن  لوٗکھ  اَمِکۍ  آیات  کونہٕ  آے  وارٕ  پٲٹھۍ  ویٚژھناونہٕ  عربی  زیٚوِ  اندر۔  کیا  کتاب  چھےٚ  عجمی  زیٚوِہ  اندر،  پیغمبر  تہٕ  لوٗکھ  چھِ  عربی،  یہِ  قرآن  مجید  چھُ  عربی،  دپان  چھِ  یہِ  کونہٕ  عجمی،  ہرگاہ  عجمی  آسِہا  دَپہن  یہِ  کونہٕ  چھُ  عربی۔  کُنہِ  حالس  پٮ۪ٹھ  چھُنہٕ  یِمن  قرار  لوٗکن  ہٕنزذہنیت  چھےٚ  یِژٕھے۔  توٚہۍ  فرمٲوِیوٗکھ  یارسول  اللہ،  یہِ  قرآن  مجید  چھُ  بایمانن  ہٕندِ  خٲطرٕ  رٕژٕہ  کامہِ  کرنُخ  اَکھ  ہدایت،  بیٚیہِ  دِلن  ہٕنزن  بیمارین  خٲطرٕ  شفاء،  بیٚیہِ  یِم  لوٗکھ  اَتھ  قرآن  مجیدس  پژھ  چھِنہٕ  کران  تِہٕندین  کنن  چھُ  وۅگہٕ،  یہِ  قرآن  مجید  چھُ  تِہِندِ  خٲطرٕ  انیر  تہٕ  نابینٲیی،  یِمن  لوٗکن  زن  چھُ  آلو  یِوان  دِنہٕ  دوٗرِ  جایہِ  پٮ۪ٹھہٕ  یُس  نہٕ  تِم  بوزان  چھِ۔

Tahir:
  تہٕ  اگر  أسۍ  یہِ  (کتاب)  عجمی  زبٲنۍ  ہُنٛدقرآن  بناوہون  یقینا  وَنہن  تیٚلہِ  یِم  زِ  اَمِکۍ  آیات  کیازِ  آے  نہٕ  ویٚژھنٲوِتھ  بیان  کرنہٕ،  کیا  کتاب  چھا  عجمی  تہٕ  رسول  چُھ  عربی  (اَمہِ  موجوب  اے  عظمت  والہِ  ٹاٹھہِ!  اَسہِ  چُھ  قرآن  تہِ  تُہٕنزی  زبٲنۍ  منٛز  نٲزل  کۆرمُت)  فرمٲوِو،  سُہ  (قرآن)  چُھ  ایمان  والیٚن  خٲطرٕ  ہدایت  (تہِ)  تہٕ  شفا  (تہِ)  تہٕ  یِمن  لُکن  ایمان  چُھنہٕ  تِہِندیٚن  کنن  منٛز  چُھ  زٔرۍگی  ہُنٛد  گۅبیٚر  سُہ  چُھ  تِہِندِس  حقس  منٛزاَنیٚر  (تہِ  زنتہٕ)  تِمن  لُکن  کُنہِ  دوٗرجایہِ  پیٚٹھہٕ  آلو  چُھ  یِوان  کرنہٕ۔

Transliteration:
  Walaw jaAAaln<u>a</u>hu qur<u>a</u>nan aAAjamiyyan laq<u>a</u>loo lawl<u>a</u> fu<u>ss</u>ilat <u>a</u>y<u>a</u>tuhu aaAAjamiyyun waAAarabiyyun qul huwa lilla<u>th</u>eena <u>a</u>manoo hudan washif<u>a</u>on wa<b>a</b>lla<u>th</u>eena l<u>a</u> yuminoona fee <u>atha</u>nihim waqrun wahuwa AAalayhim AAaman ol<u>a</u>ika yun<u>a</u>dawna min mak<u>a</u>nin baAAeed<b>in</b>


Athar:
  ییٚمہِ  برونٛہہ  ٲس  اسہِ  موسیٰ  علیہ  السلامس  کتاب  دِژمٕژ  تہٕ  تٔمۍ  سٕندِس  معاملس  منٛز  تہِ  اوس  یۅہے  اختلاف  سپُدمُت۔  اگر  تُہٕندۍ  ربّن  گۅڈے  آسہِ  ہے  نہٕ  اکھ  کتھ  طے  کٔرمٕژ،  تیٚلہِ  یِیہِ  ہے  یِمن  اختلاف  کرن  والیٚن  درمیان  فٲصلے  مۅکلاونہٕ۔  تہٕ  حقیقت  چھےٚ  یِہ  زِ  یِم  لُکھ  چِھ  تٔمۍ  سٕندِ  طرفہٕ  سخت  اِضطراب  انگیز  شکس  منٛز۔

Mirwaiz:
  بتحقیق  اَسہِ  کرے  عطا  حضرت  موسیٰ  ہس  تہِ  کتاب۔  تتھ  منز  تہِ  آو  اختلاف  کرنہٕ،  کٲنسہِ  مٲنۍ  تہٕ  کٲنسہِ  مٲنۍ  نہٕ،  توٚہۍ  مہ  سپدِو  مغموم  یہِ  نٔو  کتھاہ  چھَنہٕ،  یِم  منکرین  چھِ  تِتھۍ  مستحقِ  عذاب  کہ  ہرگاہ  سۅ  کتھ  آسِہا  نہٕ  یۅسہٕ  تِہِندِس  پروردگارسٕندِ  طرفہٕ  برونٹھ  مقرر  کرنہٕ  آمٕژ  چھےٚ  کہ  پوٗرٕ  سزا  یِیہِ  کافرن  دِنہٕ  ٲخرتس  اندر  نَتہٕ  یِیہِ  ہا  تِمن  کافرن  منٛز  قطعی  فاصلہٕ  کرنہٕ  دنیاسٕے  منٛز۔  یِم  کافر  چھِ  باوجود  دلٲیل،  عذاب  موعودہ  کِس  شکس  اندر  ییٚمۍ  یِم  تردُدس  منٛز  ترٲوِمٕتۍ  چھِ،  یِمن  چھُنہٕ  عذابُک  یقینٕے  یِوان  حالانکہ  فاصلہٕ  چھُ  ضرور  واقع  سپدٕوُن۔  تَمہِ  فاصلُک  حاصل  چھُ  یی  کہ

Tahir:
  تہٕ  بے  شک  کٔر  اَسہِ  موسیٰ  ہس  (علیہ  السلام)  کتاب  عطا  پتہٕ  آو  تَتھ  منٛز  (تہِ)  اختلاف  کرنہٕ،  تہٕ  اگر  تُہٕندِس  ربّ  سٕندِ  طرفہٕ  فرمان  آسِہے  نہٕ  گۅڈے  صٲدر  سپُدمُت  تیٚلہِ  یِیہِ  ہے  تِمن  درمیان  فٲصلہٕ  کرنہٕ  تہٕ  بے  شک  چِھ  تِم  یمہِ  (قرآن)  کِس  بارس  منٛز  (تہِ)  دوکھہٕ  دِنہٕ  وٲلِس  شکس  منٛز  (مبتلا)۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fa<b>i</b>khtulifa feehi walawl<u>a</u> kalimatun sabaqat min rabbika laqu<u>d</u>iya baynahum wainnahum lafee shakkin minhu mureeb<b>in</b>


Athar:
  یُس  نیک  عمل  کرِ  سُہ  کرِ  پننی  خٲطرٕ  رُت،  یُس  بدی  کرِ  تَمیُک  وَبال  آسہِ  تٔسۍ  پیٚٹھ،  تہٕ  تُہُنٛد  ربّ  چُھنہٕ  پننیٚن  بندن  ہٕنٛدس  حقس  منٛز  ظٲلِم  کینہہ۔

Mirwaiz:
  یُس  شخصاہ  رٕژ  عمل  کرِ  تمُیک  فٲیدٕھ  چھُ  تس  پانس  یعنی  تمُیک  نفع  تہٕ  فٲیدٕہ  تُلہِ  سُہ  ٲخرتس  اندر۔  بیٚیہِ  یُس  شخصاہ  یچھ  عمل  کرِ  تمُیک  نقصان  تہٕ  ضریٚر  چھُ  تس  پانس،  تُہُند  پروردگار  چھُنہٕ  بندن  پٮ۪ٹھ  ظلم  کرٕوُن۔

Tahir:
  ییٚمۍ  نیک  عمل  کٔر  تمۍ  (کٔر)  تیٚلہ  پننی  ذاتہٕ (کہ  نفع)  خٲطرٕ  تہٕ  ییٚمۍ  گناہ  کۆر  تیٚلہِ  چُھ  (تَمِیُک  وبال  تہِ)  تٔمۍ  سٕندِسٕے  نفسس  پیٚٹھ،  تہٕ  تُہُنٛد  ربّ  چُھنہٕ  بندن  پیٚٹھ  ظلم  کرن  وول  کینہہ۔

Transliteration:
  Man AAamila <u>sa</u>li<u>h</u>an falinafsihi waman as<u>a</u>a faAAalayh<u>a</u> wam<u>a</u> rabbuka bi<i><u>th</u></i>all<u>a</u>min lilAAabeed<b>i</b>


Athar:
  تمہِ  ساعتُک  ﴿مُراد  چُھ  قیامت﴾  علم  چُھ  اللہ  تعالیٰ  سٕے  کُن  پھیران،  سُہ  چُھ  تِمن  سارِنٕے  پھلن  ﴿میٚوَن﴾  زانان،  یِم  پننیو  پُھلیَو  منٛز  چِھ  نیران،  تٔسۍ  چھےٚ  پَے  زِ  کۅسہٕ  مادٕہ  چھےٚ  حٲملہٕ  سپٕزمٕژ  تہٕ  کس  چُھ  بچہِ  زامُت۔  پتہٕ  ییٚمہِ  دۅہ  سُہ  یِمن  لُکن  ناد  دِیِہ  زِ  کتہِ  چِھ  میٲنۍ  تِم  شریک؟  یِم  وَنن،  اسہِ  چُھ  عرض  کوٚرمُت  اَز  چُھنہٕ  اسہِ  منٛزٕ  کانٛہہ  اَمِچ  گوٲہی  دِنہٕ  وول۔

Mirwaiz:
  ییٚمہِ  برونٹھ  ییٚمہِ  قیامتُک  ذکر  آمُت  چھُ  کرنہٕ  کہ  تتھ  منٛز  یِیہِ  تِمن  جتلاونہٕ  تَمہِ  قیامت  کہ  علمُک  حوالہٕ  چھُ  خداے  سٕے  دِنہٕ  یِوان۔  یعنی  ییٚمہِ  سوالُک  جواب  کہ  قیامت  کریِیہِ۔  چنانچہ  کافر  ٲسۍ  یہِ  سوال  کران  انکارٕہ  خٲطرٕ۔  اَمہِ  سوالُک  جواب  چھُ  یۅہے  کہ  اَمُیک  علم  چھُ  خداے  سٕے  یوت۔  مخلوقن  تَمُیک  علم  نہ  آسنہٕ  مۅکھہٕ  چھُنہٕ  لٲزِم  یِوان  کہ  قیامت  کیا  آسی  نہٕ۔  قیامت  کہ  وقوعُک  علم  کیا  کتھ  چھےٚ۔  تس  ذاتِ  اپک  سُنٛد  علم  چھُ  محیط  پرتھ  چیزس،  حتیٰ  کہ  کانٛہہ  پھل  تہٕ  میوٕہ  چھُنہٕ  پننہِ  ٹوٗرِ  یعنی  غنچہ  منٛزٕ  نیبر  نیران۔  نہ  چھےٚ  کانٛہہ  مادٕہ  گۅبہِ  کھۅر  روزان  یعنی  باردار  سپدان،  نہ  چھےٚ  کانہہ  مادٕھ  پرٛسان  مگر  یہِ  سورُے  چھُ  تِہِندِ  علم  و  اطلاع  موجوب  سپدان،  یہِ  چھےٚ  تِہِندِس  توحیدس  تہٕ  کُں  آسنس  پٮ۪ٹھ  دلیل۔  ییٚمہِ  اللہ  تعالیٰ  مشرکن  آلو  دِتھ  فرماوِ،  یِمن  توٚہۍ  میٲنۍ  شریک  قرار  دِوان  ٲسِو،  اَز  تہِ  چھِوٕہ  تِم  شریک،  تِمن  دِیِو  آلو،  تِم  مۅکلاونو  مصیبت  نِشہِ۔  تِم  دپن  اَز  چھِ  أسی  گزٲرش  کران  کہ  اَسہِ  منٛز  چھُںہٕ  کانٛہہ  تہِ  اَمہِ  عقیدُک  مُدعی۔  أسۍ  چھِ  از  پننہِ  غلطی  ہُنٛد  اعتراف  کران۔  اَز  ننیوو  اَسہِ  سورُے۔

Tahir:
  تٔسۍ  (اللہ  تعالیٰ  ہس)  کُنُے  چُھ  قیامت  کہ  وقت  کہ  علمُک  حوالہٕ  یِوان  دِنہٕ،  تہٕ  نَہ  چِھ  میٚوٕہ  پننیٚو  غلافو  منٛزٕنیران  تہٕ  نَہ  چھے٘  کانٛہہ  مادٕ  سپدان  گۅبِہ  کھۅر  تہٕ  نَہ  چُھ  تس  بچہِ  زیٚوان  مگر  (یہِ  سورُے  کینہہ)  چُھ  تٔمۍ  سٕندِس  عِلمس  منٛزآسان۔  تہٕ  ییٚمہِ  دۅہ  سُہ  یِمن  آلَو  کرِ  زِ  میٲنۍ  شریک  کتہِ  چِھ  (پتہٕ)  وَنن  تِم  (مشرک)،  أسۍ  چِھو  تۅہیہِ  عرض  کران  زِ  اَسہِ  منٛزٕ  چُھنہٕ  کانٛہہ  تہِ  (کٲنسہِ  ہٕندِس  تۅہیہِ  سٍتۍ  شریک  آسنس  پیٚٹھ)  گواہ۔

Transliteration:
  Ilayhi yuraddu AAilmu a<b>l</b>ss<u>a</u>AAati wam<u>a</u> takhruju min thamar<u>a</u>tin min akm<u>a</u>mih<u>a</u> wam<u>a</u> ta<u>h</u>milu min onth<u>a</u> wal<u>a</u> ta<u>d</u>aAAu ill<u>a</u> biAAilmihi wayawma yun<u>a</u>deehim ayna shurak<u>a</u>ee q<u>a</u>loo <u>ath</u>ann<u>a</u>ka m<u>a</u> minn<u>a</u> min shaheed<b>in</b>


Athar:
  تمہِ  وقتہٕ  راوَن  تِم  سٲری  معبوٗد  تِمن،  یِمن  یِم  امہِ  برونٛہہ  ناد  ٲسۍ  دِوان،  تہٕ  یِم  لُکھ  سمجھن  زِ  وۅنۍ  چَھنہٕ  یِہندِ  خٲطرٕ  کانٛہہ  چَھپن  جاے۔

Mirwaiz:
  بیٚیہِ  سپٕدۍ  غٲب  تِمن  نِشہِ  تِم  سٲری  یِن  پرستش  کران  ٲسۍ  دنیاہس  اندر  تَمہِ  برونٹھ۔  بیٚیہِ  زانن  تِم  یقینہٕ  پٲٹھۍ  تِہِندِ  خٲطرٕ  چھَنہٕ  کانٛہہ  مۅکلنٕچ  تہٕ  بچنٕچ  صورتھاہ۔  اَمہِ  پتہٕ  چھُ  اللہ  تعالیٰ  فرماوان۔

Tahir:
  تِم  سٲری  (پۅتٕلۍ)  گژھن  تِمن  نِشہِ  غٲب  یہِٕنز  تِم  گۅڈٕ  پوٗزا  ٲسۍ  کران  تہٕ  تِمن  تَرِ  فکرِ  زِ  تِہِندِ  خٲطرٕ  چھَنہٕ  ژلنٕچ  کانٛہہ  وَتھ۔

Transliteration:
  Wa<u>d</u>alla AAanhum m<u>a</u> k<u>a</u>noo yadAAoona min qablu wa<i><u>th</u></i>annoo m<u>a</u> lahum min ma<u>h</u>ee<u>s</u><b>in</b>


Athar:
  انسان  چُھنہٕ  زانٛہہ  رٕژرُک  دُعا  منگان  منگان  تھکان،  تہٕ  ییٚلہِ  کانٛہہ  آفت  تس  پیٚٹھ  یِوان  چھےٚ  تیٚلہِ  چُھ  مایوس  تہٕ  دل  شکستہٕ  گژھان،

Mirwaiz:
  کہ  شرک  و  کفرک  اثر  چھُ  انسٲنی  طبعیتس  پٮ۪ٹھ  پیوان  کہ  یُس  شخص  توحید  و  ایمان  نِشہِ  بے  بہرہ  چھُ  آسان،  تَسٕندۍ  اخلاق،  اعمال  تہٕ  عقٲید  چھِ  تِتھۍ  خراب  آسان  کہ  آرام  و  سختی  ہٕندِس  حالتس  منٛز  چہَنہٕ  تس  انسانس  ترقی  ہٕنزِ  خواہشہِ  نِشہِ  یَڈ  یِوان  کمال  حصہٕ  مۅکھہٕ،  ییٚلہِ  تٔمِس  کانٛہہ  تکلیفاہ  چھُ  واتان  تنگی  وغیرہ  ہِش،  أتی  چھُ  بددِل  تہٕ  ناامید  سپدان۔

Tahir:
  انسان  چُھنہٕ  رٕژر  منگنہٕ  سٍتۍ  تھکان  تہٕ  ہرگاہ  تس  بُرٲیی  واتان  چھے٘  تیٚلہِ  چُھ  سیٚٹھاہ  مایوٗس،  آش  تہٕ  امید  پُھٹرٲوِتھ  بِہن  وول  بنان۔

Transliteration:
  L<u>a</u> yasamu alins<u>a</u>nu min duAA<u>a</u>i alkhayri wain massahu a<b>l</b>shsharru fayaoosun qanoo<u>t</u><b>un</b>


Athar:
  مگر  یُتھُے  سخت  وقت  گُزرنہٕ  پتہٕ  أسۍ  تس  پننہِ  رحمتُک  مزٕہ  چِھ  وُچھناوان،  یِہ  چُھ  ونان  زِ،  بٕہ  چُھس  امہِ  کُے  حقدار  تہٕ  مےٚ  چُھنہٕ  باسان  زِ  قیامت  کیا  یِیہِ  زانٛہہ  البتہ  اگر  پٔزِپٲٹھۍ  بٕہ  پننِس  ربّس  کُن  واپس  پھِرنہٕ  آس  تیٚلہِ  کرٕ  تَتہِ  تہِ  بٕہ  عٲش۔  حالانکہ  کُفر  کرن  والیٚن  وَنو  أسۍ  لٲزماً  زِ  تِم  کیا  کٔرِتھ  چِھ  آمٕتۍ،  تہٕ  تِم  وُچھناووکھ  أسۍ  سیٚٹھاہ  گندٕہ  عذابُک  مزٕہ۔

Mirwaiz:
  بیٚیہِ  ییٚلہِ  أسۍ  تس  کُنہِ  سختی  پتہٕ  پننہِ  مہربٲنی  ہُنٛد  مزٕہ  چھِ  ہاوان  تَمہِ  ساعتہٕ  چھُ  ونان،  یہِ  اوس  میانی  خٲطرٕ،  کیازِ  میون  تدبُر،  لیاقت  تہٕ  قٲبلیت  اوس  اَتھ  منگان۔  یِتہِ  گٔیہِ  غایت  درجِچ  ناشکری  تہٕ  تکبر،  بیٚیہِ  چھُ  دَپان،  مےٚ  کتہِ  چھُ  گمانہٕ  کہ  قیامت  کیا  سپدِ،  ہرگاہ  بفرض  محال  یِیہِ  تہِ  قیامت  توپتہٕ  یِمہٕ  بہٕ  پننِس  خدایس  نِشہِ  واتناونہٕ  تہِ،  بے  شک  میانہِ  خٲطرٕ  آسہِ  تس  نِشہِ  ضرور  رُتُے۔  پس  خبرکرو  أسۍ  ضرور  کافرن  پننین  کرتوٗتن  کامین  ہٕںز۔  بیٚیہِ  ژٕ  ہناووکھ  أسۍ  تِم  سخت  عذابُک  مزٕہ۔

Tahir:
  تہٕ  اگر  سُہ  أسۍ  پننہِ  طرفہٕ  رحمت  (یعنی  رحمتُک  مزٕہ)  وُچھناوون  تَمہِ  تکلیف  پتہٕ  یُس  تس  ووتمُت  اوس  تیٚلہِ  چُھ  ضرور  وَنُن  لاگان  زِ  یہِ  اوس  میون  حق  تہٕ  مے٘  چُھنہٕ  باسان  زِ  قیامت  چھے٘  برپا  سپدن  واجِنۍ  تہٕ  ہرگاہ  بہٕ  پننِس  ربّس  کُن  واپس  نِنہٕ  تہِ  یمہٕ  تیٚلہِ  تہِ  آسہِ  تٔمۍ  سٕندِس  دربارس  منٛز  میانہِ  خٲطرٕ  رٕژر  لہٰذا  کروکھ  أسۍ  ضرور  کفرکرن  وٲلۍ  تِمَو  کامیٚو  نِشہِ  باخبر  یِمہٕ  تِمَو  انجام  دِژٕ  تہٕ  أسۍ  وُچھناووکھ  ضرور  تِم  سخت  ترین  عذاب  (یعنی  عذابُک  مزٕہ)۔

Transliteration:
  Walain a<u>th</u>aqn<u>a</u>hu ra<u>h</u>matan minn<u>a</u> min baAAdi <u>d</u>arr<u>a</u>a massathu layaqoolanna h<u>atha</u> lee wam<u>a</u> a<i><u>th</u></i>unnu a<b>l</b>ss<u>a</u>AAata q<u>a</u>imatan walain rujiAAtu il<u>a</u> rabbee inna lee AAindahu lal<u>h</u>usn<u>a</u> falanunabbianna alla<u>th</u>eena kafaroo bim<u>a</u> AAamiloo walanu<u>th</u>eeqannahum min AAa<u>tha</u>bin ghalee<i><u>th</u></i><b>in</b>


Athar:
  انسانس  ییٚلہِ  أسۍ  نعمت  چِھ  دِوان  تیٚلہِ  چُھ  سُہ  بُتھ  پھِران  تہٕ  بوش  چُھس  کھسان،  تہٕ  ییٚلہِ  کانٛہہ  آفت  تس  چُھوان  چھےٚ  تیٚلہِ  چُھ  زِیٖٹھۍ  زِیٖٹھۍ  دُعا  منگنہِ  لگان۔

Mirwaiz:
  بیٚیہِ  ییٚلہِ  أسۍ  یِتھِس  انسانس  نعمت  عطا  کران  چھِ  تَمہِ  ساعتہٕ  چھُ  سانیو  حکمو  نِشہِ  بُتھ  پھِران،  دوٗر  ژلان  تھَر  پھِرِتھ،  توپتہٕ  ییٚلہِ  کانٛہہ  سختیاہ  واتان  چھےٚ،  تَمہِ  ساعتہٕ  چھُ  کران  زِیٹھۍ  زِیٹھۍ  دعا۔

Tahir:
  تہٕ  ییٚلہِ  أسۍ  انسانس  پیٹھ  انعام  چِھ  فرماوان  تیٚلہِ  چُھ  سُہ  بُتھ  پھِران  تہٕ  تھَرپھِرِتھ  چُھ  اَسہِ  نِشہِ  دوٗر  گژھان  تہٕ  ییٚلہِ  تس  تکلیف  چُھ  واتان  تیٚلہِ  چُھ  زیٹھہِ  زِیوٗٹھ  دعا  کرن  وول  بنان۔

Transliteration:
  Wai<u>tha</u> anAAamn<u>a</u> AAal<u>a</u> alins<u>a</u>ni aAAra<u>d</u>a wana<u>a</u> bij<u>a</u>nibihi wai<u>tha</u> massahu a<b>l</b>shsharru fa<u>th</u>oo duAA<u>a</u>in AAaree<u>d</u><b>in</b>


Athar:
  اے  نبی  صلی  اللہ  علیہ و سلم،  یِمن  ؤنِو،  زانٛہہ  سونچوٕہ  تۅہیِہ  یِتہِ  زِ  اگر  پٔزِپٲٹھۍ  یِہ  قرآن  اللہ  تعالیٰ  سٕندی  طرفہٕ  اوس  تہٕ  توٚہۍ  روٗدِو  اَمِیُک  انکار  کران  تیٚلہِ  کُس  آسہِ  تس  شخصہٕ  سٕندِ  کھۅتہٕ  وَتہِ  ڈوٚلمُت  یُس  امہِ  کِس  مخٲلفتس  منٛز  دوٗر  آسہِ  درٛامُت؟

Mirwaiz:
  توٚہۍ  فرمٲوِیوٗکھ  یارسول  اللہ  کہ  اے  منکرو،  قرآن  مجید  کِس  حق  تہٕ  پوٚز  آسنس  پٮ۪ٹھ  یِمہٕ  دلیلہٕ  قٲیِم  چھےٚ  مثلاً  تمُیک  معجزٕہ  آسُن،  تَمہِ  چہ  غٲبچہِ  خبرٕ  دِنہِ۔  ہرگاہ  تۅہیہِ  تِمہٕ  دلیلہٕ  عدمِ  تدبر  سببہٕ  مورث  یقین  زانان  چھِو  نہٕ  تہٕ  کم  ازکم  مورث  احتمال  تہٕ  چھوٗکھ  ضرور  زانان  کیازِ  تَمہِ  کِس  نفیس  پٮ۪ٹھ  چھَنہٕ  تۅہیہِ  نِشہِ  کانٛہہ  دٔلیلٕے۔  لہٰذا  اَتھ  احتمالس  پٮ۪ٹھ  بناکٔرِتھ  ؤنۍ  تو  توٚہۍ  کہ  ہرگاہ  یہِ  قرآن  خداے  سٕے  نِشہِ  آمُت  آسہِ  توپتہٕ  کٔرِو  توٚہۍ  تتھ  انکار،  یِتھِس  شخصسہٕ  سٕندِ  کھۅتہٕ  کُس  اَکھہ  آسہِ  غلطی  منٛز،  یُس  پَزِ  نِشہِ  دوٗر  دراز  مخلافتس  منٛز  پیوٚمُت  آسہِ۔

Tahir:
  فرمٲوِو،  تۆہۍ  ؤنۍ  تَو  اگر  یہِ  (قرآن)  اللہ  تعالیٰ  سٕندی  طرفہٕ  (نٲزل  گۆمُت)  آسہِ  پتہٕ  روٗزِو  تۆہۍ  اَتھ  انکار  کران  تیٚلہِ  کُس  آسہِ  تس  شخصہٕ  سٕندِ  کھوتہٕ  کٔھسِتھ  گمراہ  یُس  ؤسۍ  پایہِ  چہ  گمرٲہی  منٛزآسہِ  (ہیٚنہٕ  آمُت)۔

Transliteration:
  Qul araaytum in k<u>a</u>na min AAindi All<u>a</u>hi thumma kafartum bihi man a<u>d</u>allu mimman huwa fee shiq<u>a</u>qin baAAeed<b>in</b>


Athar:
  عنقریب  ہاوَو  أسۍ  یِمن  پننہِ  نِشٲنیِہ  آفاقس  منٛز  تہِ  ﴿یعنی  ہیٚرِ  بۅن  ژۅپٲرۍ﴾  تہٕ  یِہندیٚن  پننیٚن  نفسن  منٛز  تہِ،  یوٚت  تام  زن  یِمن  پیٚٹھ  یِہ  کتھ  کُھلہِ  زِ  یِہ  قرآن  چُھ  پٔزِپٲٹھۍ  برحق۔  کیا  یِہ  کتھ  چَھنا  کٲفی  زِ  تُہُند  ربّ  چُھ  پرٛتھ  چیزُک  شٲہد؟

Mirwaiz:
  عنقریب  ہاوَو  أسۍ  تِمن  پننہِ  قدرتٕکۍ  نشانہٕ  یِم  دلالت  ٲسۍ  کران  قرآن  مجید  کِس  پوٚز  آسنس  پٮ۪ٹھ۔  تِمن  گردونواح  تہِ  ہاوَو  أسۍ  تِم  نِشانہٕ  کہ  اقطار  عرب  سپدن  سانین  پیشن  گوٗیِین  مطٲبق  فتح۔  بیٚیہِ  ہاوَو  خود  تِہٕندین  پانن  اندر  تہِ  نِشانہٕ  کہ  تِم  یِن  مارنہٕ  تہٕ  قتل  کرنہٕ  جنگِ  بدرس  منٛز۔  تُہُند  شہر  خۅد  مکہ  شریف  تہِ  سپدِ  فتح،  سُہ  یِیہِ  مسلمانن  ہٕندِس  اَتھس  اندر۔  تااینکہ  تِمن  نَنہِ  کہ  یہِ  قرآن  مجید  چھُ  بالکل  پوٚز،  اَمہِ  چہ  پیشن  گوٗیِیہِ  چھےٚ  پَزٕہ۔  کیا  تِہِندِس  پروردگارٕ  سٕنز  یہِ  کتھ  چھِنا  کافی  تِہِندِس  پٔزِس  پٮ۪ٹھ  آسنہٕ  چہ  گواہی  خٲطرٕ  بیٚیہِ  تِہِندِ  تسلی  خٲطرٕ  کہ  سُہ  چھُ  پرتھ  واقعی  چیزس  پٮ۪ٹھ  گواہ۔

Tahir:
  أسۍ  ہاوَو  تِمن  عنقریب  پننہِ  نِشٲنِیہِ  آفا  قس  منٛز  تہِ  (یعنی  ہیٚرِبۅن  ژۅپٲرۍ)  تہٕ  یہِند  ین  پننیٚن  نفسن  منٛز  تہِ  اۆت  تام  زِ  تِمن  پیٚٹھ  سپدِ  ظٲہر  زِ  سُے  چُھ  حق۔  کیا  تُہُنٛد  ربّ  چُھنا  (تُہٕندِحقیقت  کہ  تصدیق  خٲطرٕ)  کٲفی  زِ  سُے  چُھ  پۯتھ  چیزس  پیٚٹھ  گواہ  (تہِ)۔

Transliteration:
  Sanureehim <u>a</u>y<u>a</u>tin<u>a</u> fee al<u>a</u>f<u>a</u>qi wafee anfusihim <u>h</u>att<u>a</u> yatabayyana lahum annahu al<u>h</u>aqqu awalam yakfi birabbika annahu AAal<u>a</u> kulli shayin shaheed<b>un</b>


Athar:
  خبردار  روٗزِو،  یِم  لُکھ  چِھ  پننِس  ربّ  سٕندِس  ملاقاتس  منٛز  شک  تھاوان۔  بوٗزِتھ  تھٲوِو،  سُہ  چُھ  پرٛتھ  چیزس  پیٚٹھ  مُحیط۔  ﴿یعنی  کانٛہہ  چیز  نہ  چُھ  تٔمۍ  سٕندِ  گِرِفتہٕ  نِشہِ  نیٚبر  تہٕ  نہ  چُھ  تٔمۍ  سٕندِ  علمہٕ  نِشہِ  ژھایِہ۔﴾

Mirwaiz:
  وارٕہ  بوٗزِو  کہ  تِم  لوٗکھ  چھِ  پننِس  پروردگارس  سٍتۍ  ملاقات  کرنس  اندر  شکس  منٛز  مبتلا،  تمی  چھُکھ  نہٕ  دِلن  منٛز  کانٛہہ  خوف  ییٚمہِ  سببہٕ  تِم  پزِکۍ  طلب  گار  آسٕہن،  بیٚیہِ  بوٗزِو  وارٕہ  کہ  سُہ  چھُ  پرتھ  چیزس  پننہِ  علمہٕ  سٍتۍ  احاطہ  کٔرِتھ۔  سُہ  چھُ  تِہِندِس  شک و شُبس  تہِ  زانان،  تتھ  پٮ۪ٹھ  دِیہِ  سُہ  تِمن  پوٗرٕ  سزا۔

Tahir:
  زٲنِو  زِ  تِم  لُکھ  چِھ  پننِس  ربّ  سٕندِس  دربارس  منٛز  پیش  سپدنس  متعلق  شکس  منٛز،  خبردار!  سُے  چُھ  (پننہِ  علمہٕ  تہٕ  قدرت  سٍتۍ)  پۯتھ  چیزس  احاطہٕ  کرن  وول۔

Transliteration:
  Al<u>a</u> innahum fee miryatin min liq<u>a</u>i rabbihim al<u>a</u> innahu bikulli shayin mu<u>h</u>ee<u>t</u><b>un</b>


Athar:
  یِتھے  پٲٹھۍ  چُھ  غٲلب  تہٕ  حکمت  وول  خُداے  تۅہیِہ  کُن  تہٕ  تۅہیِہ  بروٗنٹھمیٚن  گُزریمتیٚن  ﴿رسُولن﴾  کُن  وَحی  کران  روٗدمُت۔  ﴿یعنی  یِمہٕ  کتھہٕ  قرآنس  منٛز  بیان  چھےٚ  کرنہٕ  یِوان  یِمے  کتھہٕ  چھےٚ  خُداین  وَحی  ہِندِ  ذریعہ  رسول  اللہ  صلی  اللہ  علیہ و سلمن  پیٚٹھ  نٲزِل  کرِمَژٕ  تہٕ  بروٗنٹھمیٚن  رسُولن  پیٚٹھ  تہِ  چُھ  سُہ  یِمے  کتھہٕ  نٲزِل  کران  روٗدمُت۔﴾

Mirwaiz:
  یِتھہٕ  پٲٹھۍ  یہِ  سورہ  شریف  بڈین  فٲیدن  تہٕ  اصولِ  دینن  ہٕندِ  تحقیقہ  خٲطرٕ  تۅہیہِ  پٮ۪ٹھ  نازل  کرنہٕ  آو۔  یِتھے  پٲٹھۍ  کوٚر  اللہ  تعالیٰ  ہن  یُس  سٮ۪ٹھاہ  غالب  چھُ،  سٮ۪ٹھاہ  حکمت  وول  چھُ  دینی  اصولن  ہٕندِ  تحقیق  خٲطرٕ  تۅہیہِ  پٮ۪ٹھ  بیٚیہِ  تِمن  پیغمبر نپٮ۪ٹھ  یِم  تۅہیہِ  برونٹھ  ٲسۍ  وحی  نازل،  تس  خداے  سُنٛد  شان  چھُ  کہ۔

Tahir:
  یِتھے  پٲٹھۍ  چُھ  تۅہیہِ  کُن  تہٕ  تِمن  (رسولن)  کُن  یِم  تۅہیہِ  برونٛہہ  ٲسۍاللہ  تعالیٰ  وحی  سوزان  روٗدمُت  یُس  غٲلب  چُھ  سیٚٹھاہ  حکمت  وول  چُھ۔

Transliteration:
  Ka<u>tha</u>lika yoo<u>h</u>ee ilayka wail<u>a</u> alla<u>th</u>eena min qablika All<u>a</u>hu alAAazeezu al<u>h</u>akeem<b>u</b>


Mirwaiz: تِہُنٛدُے چھُ تہِ سورُے یہِ آسمانن تہٕ زمینن اندر چھُ۔ سُے چھُ سارِوٕے کھۅتہٕ بوٚڈ۔
Athar:
  آسمانن  تہٕ  زمینس  منٛز  یِکینژھاہ  تہِ  چُھ  سُہ  چُھ  تٔمۍ  سُندُے،  سُہ  چُھ  برتر  تہٕ  عظمت  وول۔

Tahir:
  یِکینٛژھاہ  آسمانن  منٛز  چُھ  تہٕ  یِکینٛژھاہ  زمینس  منٛز  چُھ  تٔمۍ  سُندُے  چُھ،  تہٕ  سُہ  چُھ  تھدِ  پایُک،  سیٚٹھاہ  عظمت  وول۔

Transliteration:
  Lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wahuwa alAAaliyyu alAAa<i><u>th</u></i>eem<b>u</b>


Athar:
  قریب  چُھ  زِ  آسمان  پھٹن  پیٚٹھۍ  کِنۍ۔  ﴿یعنی  یِہ  چَھنہٕ  کانٛہہ  معمولی  کتھ  زِ  اللہ  تعالیٰ  سٕنزِ  خُدٲیی  منٛز  یِیہِ  کُنہِ  تہِ  حیثیت  کانٛہہ  مخلوق  شریک  قرار  دِنہٕ،  یِہ  چھےٚ  تِژھہ  سخت  کتھ  زِ  اتھ  پیٚٹھ  اگر  آسمان  پھٹن  ناممکن  چُھنہٕ  کینہہ﴾  فرشتہٕ  چِھ  پننِس  ربّ  سٕندِ  حمدٕ  سان  تسبیح  کران،  تہٕ  زمین  والیٚن  ہٕندِس  حقس  منٛز  چِھ  درگزر  کرنٕکۍ  درخواست  کران۔  خبردار  روٗزِو،  حقیقتس  منٛز  چُھ  اللہ  تعالیٰ  غفور  و  رحیم۔

Mirwaiz:
  تٔمۍ  سٕندِس  عظمتس  و  شانس  اگر  چہ  بعض  اہلِ  زمین  مَتہٕ  زٲنۍ  تن،  متہٕ  مٲنۍ  تن  مگر  آسمانس  اندر  چھُ  تسٕندۍ  شان  زانن  وٲلۍ۔  یعنی  ملایکہ  تیٖتۍ  بکثرت  کہ  کینٛہہ  دوٗر  چھُنہٕ  کہ  تِم  آسمان  کیا  پھٹن  پننہِ  ہیرمہِ  طرفہٕ  ملٲیکن  ہٕندِ  گۅبِرٕہ  تیتۍ  چنانچہ  حدیث  شریفس  منٛز  چھُ  آمُت  ﴿۔۔۔۔۔۔۔۔۔۔۔۔۔۔۔۔  ﴾  ﴿رواہ  الترمذی  و  ابن  ماجہ﴾  فرموو  نبی  کریم  صلی  اللہ  علیہ  و سلمن،  آسمانس  چھُ  کٕر کٕر گژھان،  تتھ  پَزِ  کٕر  کٕر  گژُھن  کیازِ  تتھ  منٛز  چہَنہٕ  أک،  س  چپَس  برابر  تہِ  جاے  خٲلی  ییٚتہِ  نَس  نہٕ  اَکھ  اَکھ  مَلک  پنُن  کلہٕ  ترٲوِتھ  اللہ  تعالیٰ  ہس  سجدٕہ  دِوان  چھُ۔  تِم  ملٲیک  چھِ  تسبیح  تہٕ  حمد  پننِس  پروردگارٕ  سٕندۍ  پران،  بیٚیہِ  چھِ  زمین  کین  لوٗکن  ہٕندِ  خٲطرٕ  مغفرت  منگان۔  وارٕ  بوٗزِو  سُہ  پروردگار  چھُ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Tahir:
  دوٗر  چُھنہٕ  کینہہ  زِ  آسمٲنۍ  کُرٕہ  پھٹن  پننہِ  پیٚٹھِمہِ  طرفہٕ  تہٕ  فرشتہٕ  چِھ  پننِس  ربّ  سٕنٛزحمدٕ  سان  تسبیح  کران  روزان  تہٕ  تِمن  لُکن  خٲطرٕچِھ  مغفرت  منگان  روزان  یِم  زمینس  پیٚٹھ  چِھ۔  یاد  تھٲوِو  اللہ  تعالیٰ  ہٕے  چُھ  بۆڈ  مغفرت  کرن  وول  سیٚٹھاہ  رحم  کرن  وول۔

Transliteration:
  Tak<u>a</u>du a<b>l</b>ssam<u>a</u>w<u>a</u>tu yatafa<u>tt</u>arna min fawqihinna wa<b>a</b>lmal<u>a</u>ikatu yusabbi<u>h</u>oona bi<u>h</u>amdi rabbihim wayastaghfiroona liman fee alar<u>d</u>i al<u>a</u> inna All<u>a</u>ha huwa alghafooru a<b>l</b>rra<u>h</u>eem<b>u</b>


Athar:
  یِمو  لُکو  سُہ  ترٲوِتھ  پنٕنۍ  کینہہ  باقی  سرپرست  چِھ  بنٲوِمٕتۍ۔  ﴿دراصل  چُھ  لفظ  اولیا  وَرتاونہٕ  آمُت  ییٚمیُک  مفہوم  عربی  زبٲنۍ  منٛز  سیٚٹھاہ  وسیع  چُھ۔  بٲطل  معبودن  متعلق  چِھ  گُمراہ  انسانن  ہٕندۍ  مختلف  عقیدٕہ  تہٕ  واریاہ  مختلف  طرزِ  عمل  یِم  قرآنِ  مجیدس  منٛز  خُدایس  ورٲے  باقی  پنُن  ولی  بناونس  سٍتۍ  چِھ  تعبیر  آمٕتۍ  کرنہٕ۔  قرآن  موجوٗب  چُھ  انسان  تس  ہستی  پنُن  ولی  بناوان  ﴿1﴾  ییٚمۍ  سٕندِس  وَننس  پیٚٹھ  سُہ  پکہِ،  ییٚمۍ  سٕندِس  ہدایتس  پیٚٹھ  عمل  کرِ  تہٕ  ییٚمۍ  سٕندیٚن  مُقرر  کرنہٕ  آمتیٚن  طریقن،  رسمن،  قانونن  تہٕ  ضٲبطَن  ہٕنز  پیروی  کرِ  ﴿2﴾  ییٚمۍ  سٕنزِ  رہنمٲیی  پیٚٹھ  سُہ  اعتماد  کرِ  تہٕ  یِہ  سمجھہِ  زِ  سُہ  چُھ  تس  صحیح  وَتھ  وَنن  وول  تہٕ  غلطی  نِشہِ  بچاون  وول  ﴿3﴾  یَس  متعلق  سُہ  یِہ  سمجھہِ  زِ  اگر  بٕہ  دُنیاہس  منٛز  کینہہ  تہِ  روزٕ  کران،  سُہ  بچاوِ  مےٚ  امہِ  کیو  بُرٕ  نتیجو  نِشہِ،  تہٕ  اگر  خُداے  چُھ  تہٕ  ٲخرت  تہِ  چُھ  یِنہٕ  وول  تیٚلہِ  بچاو  یٚم  تَمہِ  کہ  عذاب  نِشہِ  تہِ  ﴿4﴾  یس  متعلق  سُہ  یِہ  سمجھہِ  زِ  سُہ  چُھ  تس  دُنیاہس  منٛز  فوق  الفطری  طریقہٕ  مدد  کران،  آفات  و  مصٲیِبَو  نِشہِ  چُھس  حفاظت  کران،  تس  چُھ  روزگار  دِوان،  اولاد  چُھس  دِوان،  مُراد  چُھس  پوٗرٕ  کران  تہٕ  باقی  پرٛتھ  قسمٕکۍ  حاجت  چُھس  پوٗرٕ  کران۔﴾  اللہ  تعالیٰ  ہٕے  چُھ  تِمن  پیٚٹھ  نِگران،  توٚہۍ  چِھو  نہٕ  تِہِندۍ  ذمہٕ  دار۔

Mirwaiz:
  بیٚیہِ  یِمَو  لوٗکو  ٹھٔہرٲوِ مٕتۍ  چھِ  تس  ورٲے  دوست  تہٕ  مددگار،  اللہ  تعالیٰ  چھُ  تِہٕنزٕ  سارے  کامہِ  ژرژان۔  سُہ  دِیہِ  پانے  وقتس  پٮ۪ٹھ  تِمن  سزا۔  تۅہیہِ  نہ  حض  چھُو  نہٕ  یارسول  اللہ  تِمن  لوٗکن  پٮ۪ٹھ  کانٛہہ  اختیاراہ  کہ  ییٚمہِ  ساعتہٕ  خۅش  کرِہا  تَمہِ  ساعتہٕ  کرنٲوِہِو  تِمن  پٮ۪ٹھ  عذاب  نٲزل۔  اَمُیک  اختیار  چھُ  خداے  سٕے،  توٚہۍ  مَہ  سپدِو  غمگین  تِہِندِس  ایمان  نہ  اننس  پٮ۪ٹھ،  کیازِ  تِہٕنز  کٲم  چھےٚ  صڑف  تبلیغ  کرُن  تہٕ  حکم  واتناوُن  چنانچہ۔  

Tahir:
  تہٕ  یِمَو  لُکواللہ  تعالیٰ  ترٲوِتھ  پۅتٕلۍ  چِھ  دوست  تہٕ  مددگار  بنٲوِتھ  تھٲوٕمٕتۍ  اللہ  تعالیٰ  چُھ  تِمن  (ہنٛدین  حالاتن)  پیٚٹھ  وارٕ  پٲٹھۍ  نظرتھٲوِتھ  تہٕ  تۆہۍ  چِھو  نہٕ  یِمن  (کٲفرن)  ہٕندۍ  ذمہٕ  دار۔

Transliteration:
  Wa<b>a</b>lla<u>th</u>eena ittakha<u>th</u>oo min doonihi awliy<u>a</u>a All<u>a</u>hu <u>h</u>afee<i><u>th</u></i>un AAalayhim wam<u>a</u> anta AAalayhim biwakeel<b>in</b>


Athar:
  آ،  یِتھے  پٲٹھۍ  چُھ  اے  نبیؐ،  یِہ  عربی  قرآن  اسہِ  تۅہیِہ  کُن  وَحی  کوٚرمُت  تاکہ  توٚہۍ  کٔرِو  بٔستِیَن  ہُند  مرکز  ﴿شہرِ  مکّہ﴾  تہٕ  اَمہِ  کِس  أندۍ  پٔکِس  منٛز  روزن  وٲلۍ  خبردار،  تہٕ  جمع  سپدن  والہِ  دۅہ  نِشہِ  کھۅژنٲوِیوٗکھ  ییٚمہِ  کِس  یِنَس  منٛز  کانٛہہ  شک  چُھنہٕ۔  أکِس  دٔرِس  چُھ  جنّتس  منٛز  گژُھن  تہٕ  بیٚکِس  دٔرِس  چُھ  جہنمس  منٛز  گژُھن۔

Mirwaiz:
  اسہِ  سوٗز  یِتھے  پٲٹھۍ  تۅہیہِ  کُن  قرآن  مجید  یِتھہٕ  پٲٹھۍ  توٚہۍ  وُچھان  چھِو  عربی  زیٚوِ  اندر۔  یُتھ  توٚہۍ  بیم  کٔرِو  سارِنٕے  برونٹھ  مکہ  کیٚن  لوٗکن  بیٚیہِ  تِمن  لوٗکن  یِم  یتھ  أندۍ  أندۍ  بسان  چھِ  تہٕ  روزان  چھِ،  بیم  تہِ  کٔرِیوٗکھ  سمنہٕ  کہ  دۅہُک  یعنی  قیامت  کہ  دۅہُک  ییٚمہِ  دۅہ  سٲری  اولین  وآخرین  جمع  کرنہٕ  یِن  یَتھ  منٛز  نہٕ  شکھٕے  چھُ۔  ییٚمہِ  دۅہ  یہِ  فٲصلہٕ  کرنہٕ  یِیہِ  کہ  تَمہِ  دۅہ  گژھن  لوٗکن  زٕہ  حصہٕ،  اَکھ  حصہٕ  جنتس  منٛز،  بیاکھ  حصہ  جہنمس  منٛز۔  تُہٕنز  کٲم  چھےٚ  محض  اَمہِ  دۅہ  نِشہِ  لوٗکھ  کھۅژناوُنۍ۔  باقی  لوٗکن  ہٕندِ  ایمان  اَننُک  یا  نہ  اَننُک،  اَتھ  سٍتۍ  کیا  چھُ  تۅہیہِ۔  یہِ  سورُے  چھُ  خداے  سٕندِس  یژھنس  تانۍ۔

Tahir:
  تہٕ  یِتھے  پٲٹھۍ  کٔر  اَسہِ  تۅہیہِ  کُن  عربی  زبٲنۍ  منٛز  قرآنٕچ  وحی  تاکہ  تۆہۍ  ہیٚکیٚوٗکھ  مکٕکۍ  لُکھ  تہٕ  تِم  لُکھ  یِم  اَتھ  أندۍ  پٔکۍ  چِھ  روزان  کھوژنٲوتھ،  بیٚیہِ  کٔرِیوٗکھ  تۆہۍ  جمع  سپدن  کہ  تَمہِ  دۅہُک  خوف  پٲدٕ  یَتھ  منٛز  نہٕ  کانٛہہ  شک  چُھ۔  (تَمہِ  دۅہ)  آسہِ  اَکھ  دۆر  جنتس  منٛز  تہٕ  بیاکھ  دۆر  آسہِ  جہنمس  منٛز۔

Transliteration:
  Waka<u>tha</u>lika aw<u>h</u>ayn<u>a</u> ilayka qur<u>a</u>nan AAarabiyyan litun<u>th</u>ira omma alqur<u>a</u> waman <u>h</u>awlah<u>a</u> watun<u>th</u>ira yawma aljamAAi l<u>a</u> rayba feehi fareequn fee aljannati wafareequn fee a<b>l</b>ssaAAeer<b>i</b>


Athar:
  اگر  اللہ  تعالیٰ  ییژِھہ  ہے  یِمن  سارِنٕے  بناوِہے  اَکٲے  اُمّت،  مگر  سُہ  یَس  یژھان  چُھ  تس  چُھ  پننِس  رحمتس  منٛز  دٲخل  کران،  تہٕ  ظٲلِمن  نہ  چُھ  کانٛہہ  ولی  تہٕ  نہ  چُھکھ  مددگار۔

Mirwaiz:
  ہرگاہ  خدایس  منظور آسِہا،  سُہ  کرِہا  تِمن  سارِنٕے  لوٗکن  ہٕندِ  خٲطرٕ  اَکٲے  وَتھاہ  یعنی  سارِنٕے  کرِہا  ای،  ان  نصیب۔  مگر  واریاہن  حکمن  کُن  نظر  کٔرِتھ  سپُد  نہٕ  تس  یہِ  منظور  لیکن  سُہ  یَس  یژھان  چھُ  تس  چہُ  ایمانس  کُن  وَتھ  ہٲوِتھ  واتناوان  پننِس  رحمتس  منٛز۔  یِمن  یژھان  چھُ  تِمن  چھُ  کفر و شرکس  منٛز  مبتلا  کٔرِتھ  پننہِ  رحمت  نِشہِ  نیبر  کڑان  تہٕ  دوٗر  کران۔  چنانچہ  تِمن  ظالمن  آسہِ  نہٕ  قیامتُک  دۅہ  نہ  کانٛہہ  دوستاہ  تہٕ  نہ  کانٛہہ  مددگاراہ۔

Tahir:
  تہٕ  اگر  اللہ  تعالیٰ  ییٚژِھہ  ہے  تیٚلہِ  بناوِ  ہے  تِمن  سارِنٕے  اَکٲے  اُمّت  مگر  سُہ  یس  یژھان  چُھ  پننِس  رحمتس  منٛز  چُھس  دٲخل  کران،  تہٕ  ظٲلمن  خٲطرٕ  نَہ  آسہِ  کانٛہہ  دوست  تہٕ  نَہ  کانٛہہ  مددگار۔

Transliteration:
  Walaw sh<u>a</u>a All<u>a</u>hu lajaAAalahum ommatan w<u>ah</u>idatan wal<u>a</u>kin yudkhilu man yash<u>a</u>o fee ra<u>h</u>matihi wa<b>al</b><i><u>thth</u></i><u>a</u>limoona m<u>a</u> lahum min waliyyin wal<u>a</u> na<u>s</u>eer<b>in</b>


Athar:
  یِم  چھا  ﴿تِتھِۍ  نادان  زِ﴾  سُہ  ترٲوِتھ  چِھ  یِمَو  باقی  بناوِمٕتۍ  ولی؟  ولی  چُھ  اللہ  تعالیٰ  ہٕے،  سُے  چُھ  مۅردن  زندٕہ  کران،  تہٕ  سُہ  چُھ  پرٛتھ  چیزس  پیٚٹھ  قدرت  تھاوان۔

Mirwaiz:
  کیا  تِمو  لوٗکو  چھا  روٚٹمُت  معبوٗدِ  برحقس  ورٲے  بدل  دوست  تہٕ  مددگار۔  پس  اگر  کٲنسہِ  کارساز  تہٕ  دوست  بناوُن  چھُ،  سُہ  چھُ  اللہ  تعالیٰ  ہٕے  یوت  بیٚیہِ  نہٕ  کانٛہہ۔  سُے  چھُ  مۅردن  زندٕہ  کرٕوُن  بیٚیہِ  چھُ  سُے  پرتھ  چیزس  پٮ۪ٹھ  قدرت  وول۔

Tahir:
  کیا  تِمَوچھا  اللہ  تعالیٰ  ترٲوِتھ  پۅتٕلۍ  بنٲوِمٕتۍ  اولیا،  بس  چُھ  اللہ  تعالیٰ  ہٕے  ولی  (تٔمۍ  سٕندی  دوست  چِھ  اولیا)  تہٕ  سُے  چُھ  مۅردن  زندٕہ  کران  تہٕ  سُے  چُھ  پۯتھ  چیزس  پیٚٹھ  سیٚٹھاہ  قدرت  تھاوان۔

Transliteration:
  Ami ittakha<u>th</u>oo min doonihi awliy<u>a</u>a fa<b>A</b>ll<u>a</u>hu huwa alwaliyyu wahuwa yu<u>h</u>yee almawt<u>a</u> wahuwa AAal<u>a</u> kulli shayin qadeer<b>un</b>


Athar:
  تۅہیِہ  درمیان  یتھ  معاملس  پیٚٹھ  اختلاف  سپدِ  ﴿ییٚتہِ  پیٚٹھہٕ  اگرچہِ  آیت  12  ہس  تام  پوٗرٕ  عبارت  اللہ  تعالیٰ  سٕندِ  طرفہٕ  وَحَی  چھےٚ  مگر  یتھ  منٛز  چُھنہٕ  متکلّم  اللہ  تعالیٰ،  بلکہ  چِھ  رسول  اللہ  صلی  اللہ  علیہ و سلم۔  گویا  اللہ  جلّ  شانٗہ  چُھ  پننِس  نبی  صلی  اللہ  علیہ و سلمس  ہدایت  دِوان  زِ  توٚہۍ  کٔرِو  یِہ  اعلان۔  اَمِچ  مِثال  چھےٚ  سورۂ  فاتحہ،  یُس  اگرچہِ  اللہ  تعالیٰ  سُند  کلام  چُھ،  مگر  بندٕہ  چِھ  پننہِ  طرفہٕ  یِہ  دُعا  کہ  طور  اللہ  تعالیٰ  سٕندِس  دربارس  منٛز  پیش  کران۔﴾  تمِیُک  فٲصلہٕ  کرُن  چھےٚ  اللہ  تعالیٰ  سٕنز  کٲم،  سُے  اللہ  چُھ  میون  ربّ،  تٔسۍ  پیٚٹھ  کوٚر  مےٚ  بھروسہٕ،  تہٕ  تٔسۍ  کُن  چُھس  بٕہ  رجوع  کران۔

Mirwaiz:
  توٚہۍ  فرمٲوِو  تِمن  لوٗکن  یِم  تۅہیہِ  سٍتۍ  توحیدس  اندر  اختلاف  کران  چھِ  کہ  بیٚیہِ  یتھ  یتھ  چیزس  اندر  توٚہۍ  پٔزِیارین  سٍتۍ  اختلاف  چھِو  کران  توحیدس  وغیرٕہ  چیزن  اندر،  تمُیک  فٲصلہٕ  چھُ  تٔسۍ  سپُرد۔  دنیاہس  اندر  صحیح  دلیلو  سٍتۍ  آخرتس  اندر  ﴿۔۔۔۔۔۔۔۔۔۔۔۔۔۔﴾ سٍتۍ۔  یہِ  اللہ  تعالیٰ  ییٚمۍ  سُنٛد  شان  یہِ  چھُ،  چھُ  میون  ربّ۔

Tahir:
  تہٕ  تۆہۍ  یَتھ  کتھہِ  منٛز  اختلاف  کران  چِھو  تَمِیُک  فٲصلہٕ  سپدِ  اللہ  تعالیٰ  سٕندی  طرفہٕ،  یۅہے  اللہ  تعالیٰ  چُھ  میون  ربّ  أمۍ  سٕے  پیٚٹھ  کۆر  مے٘  بھروسہ  تہٕ  أمۍ  سٕے  کُن  چُھس  بہٕ  رجوع  کران۔

Transliteration:
  Wam<u>a</u> ikhtalaftum feehi min shayin fa<u>h</u>ukmuhu il<u>a</u> All<u>a</u>hi <u>tha</u>likumu All<u>a</u>hu rabbee AAalayhi tawakkaltu wailayhi oneeb<b>u</b>


Athar:
  آسمانن  تہٕ  زمینُک  بناون  وول،  ییٚمۍ  تُہندِ  جنسہٕ  منٛزٕ  تُہندِ  خٲطرٕ  جورٕ  پٲدٕ  کٔرۍ،  تہٕ  یِتھے  پٲٹھۍ  بنٲوِن  جانورن  منٛز  تہِ  ﴿تِہِندی  ہم  جنس﴾  جورٕ،  تہٕ  امہِ  طریقہٕ  چُھ  سُہ  تُہٕندۍ  نسل  پھٔہلاوان۔  کایناتُک  کانٛہہ  چیز  چُھنہٕ  تس  ہیوٗ،  سُہ  چُھ  سورُے  کینہہ  بوزن  وول  تہٕ  وُچھن  وول۔

Mirwaiz:
  سُے  چھُ  آسمانن  تہٕ  زمینن  ہُند  پٲدٕہ  کروُن  تٔمی  کٔرۍ  تُہٕندِ  خٲطرٕ  تۅہی  منٛزٕ  تُہُنٛد  جورٕہ۔  یِتھے  پٲٹھۍ  کٔرِن  چارواین  اندر  تہِ  پٲدٕہ  جورٕہ۔  سُے  چھُ  تۅہیہِ  اَتھ  زمینس  منٛز  چھٔکراوان،  تُہُند  نسل  بڑاوان،  تس  ہیوٗ  چھُنہٕ  کانٛہہ۔  سُے  چھُ  سورُے  بوزوُن،  سورُے  وُچھہِ  وُن۔

Tahir:
  آسمانن  تہٕ  زمینس  چُھ  عدم  نِشہِ  وجودس  منٛز  اَنن  وول،  تٔمی  بنٲوۍ  تُہُنٛدِ  خٲطرٕ  تُہٕندیٚو  جنسو  نِشہِ  جورٕ  بیٚیہِ  بنٲوِن  چارواین  تہِ  جورٕ  تہٕ  تۅہیہِ  چُھو  اَمی  (جورن  ہٕندِ  تدبیرٕ)  سٍتۍ  پٔھہلاوان،  تس  ہیوٗ  چُھنہٕ  کانٛہہ  چیز  تہٕ  سُے  چُھ  بوزن  وول  وُچھن  وول۔

Transliteration:
  F<u>at</u>iru a<b>l</b>ssam<u>a</u>w<u>a</u>ti wa<b>a</b>lar<u>d</u>i jaAAala lakum min anfusikum azw<u>a</u>jan wamina alanAA<u>a</u>mi azw<u>a</u>jan ya<u>th</u>raokum feehi laysa kamithlihi shayon wahuwa a<b>l</b>ssameeAAu alba<u>s</u>eer<b>u</b>


Athar:
  آسمانن  تہٕ  زمین  کیٚن  خزانن  ہٕنزٕ  کُنزٕ  چھےٚ  تٔسۍ  نِشہِ،  یَس  یژھان  چُھ  کھُلہٕ  رزق  چُھس  دِوان،  تہٕ  یس  یژھان  چُھ  مِیٖنِتھ  توٗلِتھ  چُھس  دِوان،  تس  چُھ  پرٛتھ  چیزُک  علم۔

Mirwaiz:
  تس  اَتھہِ  چھےٚ  آسمانن  تہٕ  زمینن  ہٕندین  خزانن  ہٕنزٕ  کُونٛزٕہ،  سُے  چھُ  رزق  زیادٕہ  کران  یَس  یژھان  چھُ،  بیٚیہِ  چھُ  سُے  رزق  کم  کران  یَس  یژھان  چھُ۔  بے  شک  سُے  چھُ  پرتھ  چیزاہ  پوٚز  زانہٕ  وُن۔

Tahir:
  سُے  چُھ  آسمانن  ہنٛزن  تہٕ  زمین  چین  کُنزن  ہُنٛد  مٲلک  (یعنی  یس  خٲطرٕ  سُہ  یژھان  چُھ  تس  چُھ  خزانہٕ  تراوان  ؤتھۍ)  سُہ  یس  خٲطرٕیژھان  چُھ  رِزق  تہٕ  عطا  چُھ  کُشادٕہ  کران  تہٕ  (یس  خٲطرٕیژھان  چُھ)  تنگ  چُھ  کران۔  بے  شک  چُھ  سُہ  پۯتھ  چیزُک  وارٕ  پٲٹھۍ  زانن  وول۔

Transliteration:
  Lahu maq<u>a</u>leedu a<b>l</b>ssam<u>a</u>w<u>a</u>ti wa<b>a</b>lar<u>d</u>i yabsu<u>t</u>u a<b>l</b>rrizqa liman yash<u>a</u>o wayaqdiru innahu bikulli shayin AAaleem<b>un</b>


Athar:
  تٔمۍ  چُھ  تُہندِ  خٲطرٕ  دِینُک  سُے  طریقہٕ  مقرر  کوٚرمُت  ییٚمِیُک  حُکم  تٔمۍ  نوح  علیہ  السلامس  دِیتمُت  اوس،  تہٕ  یُس  ﴿اے  محمد  صلی  اللہ  علیہ و سلم﴾  وۅنۍ  اسہِ  تۅہیِہ  کُن  وَحَی  ہٕندِ  ذریعہ  سوٗزمُت  چُھ،  تہٕ  ییٚمیُک  ہدایت  اسہِ  ابراہیم  علیہ  السلام  تہٕ  موسیٰ  علیہ  السلام  تہٕ  عیسیٰ  علیِہ  السلامَس  دِیتمُت  چُھ،  امہِ  تٲکید  سان  زِ  قٲیم  کٔرِو  یِہ  دِین  تہٕ  اتھ  منٛز  مَہ  سپدِو  بِیوٚن  بِیوٚن۔  یٔہے  کتھ  چھےٚ  یِمن  مُشرکن  سخت  ناگوار  گٔمٕژ  یتھ  کُن  ﴿اے  محمد  صلی  اللہ  علیہ و سلم﴾  توٚہۍ  یِمن  دعوت  چِھو  دِوان۔  اللہ  تعالیٰ  یَس  یژھان  چُھ  تس  چُھ  پنُن  بناوان،  تہٕ  سُہ  چُھ  پانس  کُن  ینٕچ  وَتھ  تٔسۍ  ہاوان  یُس  تس  کُن  رجوع  کرِ۔

Mirwaiz:
  اللہ  تعالیٰ  ہن  کوٚر  تۅہیہِ  لوٗکن  ہٕندِ  خٲطرٕ  سُے  دین  مقرر  ییمُیک  حکم  فرمووُن  نوح  علیہ  السلامس  بیٚیہِ  یُس  اَسہِ  تۅہیہِ  کُن  وحی  کوٚر  بیٚیہِ  ییٚمِچ  وصیت  اَسہِ  ابراہیم  علیہ  الصلوٰۃ  والسلامس  کٔر  بیٚیہِ  موسیٰ  علیہ  السلامس  بیٚیہِ  عیسیٰ  علیہ  السلامس۔  تِہٕنزن  اُمتن  تہِ  فرموو  اَسہِ  اَتھ  دینس  پٮ۪ٹھ  روٗزِو  قٲیم،  اَتھ  منٛز  مَہ  کٔرِو  تفرقہ۔  مُراد  چھُ  اَمہِ  اندرٕہ  اصولِ  دین  یِم  سارِنٕے  اندر  مشترک  چھِ،  مثلاً  توحید،  رسالت  تہٕ  معاد۔  پس  اوس  لٲزم  لوٗکن  کہ  اَتھ  کرہن  قبول  مگر  افسوس،  سٮ۪ٹھاہ  دشوار  چھُ  گُزران  مشرکن  پٮ۪ٹھ  سۅ  کتھ  یتھ  کُن  توٚہۍ  تِمن  ناد  چھِو  دِوان  یعنی  توحید  اَتھ  سٍتۍ  چھےٚ  یہِ  کتھ  تہِ  کہ  اللہ  تعالیٰ  چھُ  درٛسہٕ  دِوان  پانس  کُن  نِنہٕ  خٲطرم  تِمن  یِمن  یژہان  چھُ۔  یعنی  دین  حق  قبول  کرنُک  توفیق  چھُکھ  دِوان،  بیٚیہِ  چھُ  وَتھ  ہاوان  پانس  کُن  تِمن  یِم  تس  کُن  پھیران  تہٕ  رجوع  کران  چھِ۔  

Tahir:
  تٔمۍ  کٔر  تُہٕندِ  خٲطرٕ  دیٖنٕچ  سۅے  وَتھ  مقرر  ییٚمِیُک  حکم  تٔمۍ  نُوح  ہس  (علیہ  السلام)  دِیُتمُت  اوس  تہٕ  ییٚمِچ  وحی  اَسہِ  تۅہیہِ  کُن  سوٗز  تہٕ  ییٚمِیُک  حکم  اَسہِ  ابراہیمس  تہٕ  موسیٰ  ہس  تہٕ  عیسیٰ  ہس  (علیہم  السلام)  دِیُتمُت  اوس  (سُہ  چُھ  یۅہے)  زِ  تۆہۍ  روٗزِو  (أتھۍ)  دیٖنس  پیٚٹھ  قٲیِم  تہٕ  اَتھ  منٛزمَہ  ترٲوِو  پھاٹوَن  واد،  مشرکن  پیٚٹھ  چھے٘  واریاہ  گۆب  سۅ (توحیدٕچ  کتھ)  یَتھ  کُن  تۆہۍ  تِمن  ناد  چِھو  دِوان۔اللہ  تعالیٰ  یَس  (پانہٕ)  یژھان  چُھ  (تس)  چُھ  پننہِ  بارگاہِ  منٛز  (خاص  نزدیکی  خٲطرٕ)  منتخب  کران  تہٕ  پانس  کُن  (یِنٕچ)  چُھ  وَتھ  ہاوان  (پۯتھ)  تس  شخصس  یُس  (اللہ  تعالیٰ  ہس  کُن)  دِلہٕ  سان  رجوع  چُھ  کران۔

Transliteration:
  SharaAAa lakum mina a<b>l</b>ddeeni m<u>a</u> wa<u>ssa</u> bihi noo<u>h</u>an wa<b>a</b>lla<u>th</u>ee aw<u>h</u>ayn<u>a</u> ilayka wam<u>a</u> wa<u>ss</u>ayn<u>a</u> bihi ibr<u>a</u>heema wamoos<u>a</u> waAAees<u>a</u> an aqeemoo a<b>l</b>ddeena wal<u>a</u> tatafarraqoo feehi kabura AAal<u>a</u> almushrikeena m<u>a</u> tadAAoohum ilayhi All<u>a</u>hu yajtabee ilayhi man yash<u>a</u>o wayahdee ilayhi man yuneeb<b>u</b>


Athar:
  لُکن  منٛز  یُس  پھاٹوَن  واد  ظٲہر  سپُد،  سُہ  سپُد  امہِ  پتہٕ  زِ  تِمن  نِشہِ  اوس  عِلم  آمُت،  تہٕ  اَتھ  بِناہس  پیٚٹھ  سپُد  زِ  تِم  ٲسۍ  اکھ  أکِس  پیٚٹھ  زیادتی  یژھان  کرٕنۍ۔  اگر  تِہِندۍ  ربّن  گۅڈے  آسہِ  ہے  نہٕ  یِہ  فرموومُت  زِ  أکِس  مقرر  کرنہٕ  آمٕتِس  وقتس  تام  یِیہِ  فٲصلہٕ  مُلتوی  تھاونہٕ،  تیٚلہِ  آسہِ  ہے  یُہُند  قضّیِہ  مۅکلاونہٕ  آمُت۔  تہٕ  حقیقت  چھےٚ  یِہ  زِ  بروٗنٹھمیو  پتہٕ  یِم  لُکھ  کتابہِ  ہٕندۍ  وٲرث  بناونہٕ  آے  تِم  چِھ  تمہِ  طرفہٕ  سیٚٹھاہ  اضطراب  انگیز  شکس  منٛز۔  ﴿یعنی  یِم  نسل  پتہٕ  آے  تِمن  روٗدنہٕ  یِہ  اطمنان  زِ  یِمہٕ  کتابہٕ  تِمن  واژمژٕ  چھےٚ،  تِمہٕ  کتھ  حدس  تام  چھےٚ  پننِس  صحیح  صوٗرتس  منٛز  تہٕ  کتھ  حدس  تام  چھےٚ  تِمن  منٛز  مِلاوٹ  سپٕزمٕژ۔  تِم  چِھنہٕ  یِتہِ  یقین  سان  زانان  زِ  تِہندیو  انبیاہَو  کیا  تعلیم  ٲس  أنمٕژ۔  پرٛتھ  کانٛہہ  چیز  چُھ  تِمن  نِشہِ  مشکوک  تہٕ  ذہنن  چُھکھ  کُھر  اَنان۔

Mirwaiz:
  سون  حکم  یُس  بروٗنٹھِمین  اُمتن  اوس  کہ،  واریاہ  لوٗکھ  روٗدۍ  نہٕ  اَتھ  حکمس  پٮ۪ٹھ  قٲیم،  تِم  سپدے  اَکھ  أکِس  نِشہِ  جُدا  لیکن  اَمُیک  سبب  اوس  نہٕ  کُنہِ  قسمُک  اشتباہ  تہٕ  شک  کیا  اوس  تِمن  بلکہ  سپُد  تِمن  نِشہِ  علم  صحیح  واتنہٕ  پتہٕ  محض  اَکھ  أکۍ  سٕندِ  ضدٕہ  تہٕ  عداوتہٕ،  ہرگاہ  نے  تُہٕندِس  پروردگارسٕندِ  طرفہٕ  اَکھ  حکم ﴿یعنی  تِمن  مہلت  دِنۍ  أکِس  معین  وقتس  تانۍ  برونٹھ  جٲری  سپُد  مُت  آسِہا،  نتہٕ  یِیہِ  ہا  تِمن  منٛز  دنیاسٕے  منٛز  فٲصلہٕ  کرنہٕ۔  یعنی  تِم  یِہن  تِتھِس  عذابس  گرفتار  کرنہٕ  ییٚمہِ  سٍتۍ  تِم  مُلہٕ  مۅنجہِ  گالنہٕ  یِہن۔  بے  شک  تِم  لوٗکھ  یِمن  کتاب  آیہِ  دِنہٕ  بروٗنٹھِمین  اُمتن  پتہٕ  ﴿اَمہِ  اندرٕہ  چھِ  مُرادمشرکین  عرب،  تِمن  آے  یہِ  کتاب  یعنی  قرآن  مجید  بواسطہ  حضرت  محمد  صلی  اللہ  علیہ و سلم  عطا  کرنہٕ﴾  تِم  چھِ  ضرور  تَمہِ  کتابہِ  ہٕندِس  حقس  اندر  بٔڈِس  شکس  اندرتراونہٕ  آمٕتۍ  یُس  تِمن  تردُدس  منٛز  تراوان  چھُ۔

Tahir:
  تہٕ  تِمَو  ٲس  نہٕ  فرقہٕ  بندی  کٔرمٕژ  مگر  اَمہِ  پتہٕ  زِ  تِمن  نِشہِ  اوس  علم  آمُت  محض  اَکھ  أکۍ  سٕندِ  ضِدٕ  (تہٕ  نہَ  ماننہٕ)  کِنۍ،  تہٕ  اگر  تُہٕندِس  ربّ  سٕندِ  طرفہٕ  مقرر  وقتس  تام  (مہلتُک)  فرمان  گۅڈٕے  صٲدر  آسہِ  ہے  نہٕ  سپُدمُت  تیٚلہِ  آسہِ  ہے  تِمن  درمیان  فٲصلہٕ  کرنہٕ  آمُت،  تہٕ  بے  شک  یِم  لُکھ  تِمن  پتہٕ  کتابِہ  ہٕندۍ  وٲرث  بناونہٕ  ٲسۍ  آمٕتۍ  تِم  چِھ  پانہٕ  تَتھ  نسبت  فریب  دِنہٕ  وٲلِس  شکس  منٛز  (ہیٚنہٕ  آمٕتۍ)۔

Transliteration:
  Wam<u>a</u> tafarraqoo ill<u>a</u> min baAAdi m<u>a</u> j<u>a</u>ahumu alAAilmu baghyan baynahum walawl<u>a</u> kalimatun sabaqat min rabbika il<u>a</u> ajalin musamman laqu<u>d</u>iya baynahum wainna alla<u>th</u>eena oorithoo alkit<u>a</u>ba min baAAdihim lafee shakkin minhu mureeb<b>in</b>


Athar:
  ﴿چونکہ  یِہ  حالت  چھےٚ  پٲدٕ  سپٕزمٕژ﴾  اے  محمد  صلی  اللہ  علیہ و سلم،  اَمہِ  موجوب  دِیو  وۅنۍ  توٚہۍ  تٔتھۍ  دینس  کُن  دعوت،  تہٕ  یِتھہٕ  پٲٹھۍ  تۅہیِہ  حکم  چُھو  دِنہٕ  آمُت  تٔتھۍ  پیٚٹھ  سپدِو  مضبوطی  سان  قٲیِم،  تہٕ  یِمن  لُکن  ہٕنزن  خوٲہشاتن  ہٕنز  اِتباع  مَہ  کٔرِو،  تہٕ  یِمن  ؤنِو  زِ  خُداین  یۅسہٕ  کتاب  نٲزِل  چھےٚ  کٔرمٕژ  مےٚ  اوٚن  تتھ  پیٚٹھ  ایمان۔  مے  چُھ  حکم  دِنہٕ  آمُت  زِ  بٕہ  کرٕ  تۅہیِہ  درمیان  انصاف۔  اللہ  تعالیٰ  ہٕے  چُھ  میون  ربّ  تہِ  تہٕ  تُہُند  ربّ  تہِ۔  سٲنۍ  اعمال  چِھ  سانہِ  خٲطرٕ  تہٕ  تُہٕںدۍ  اعمال  چِھ  تُہٕندِ  خٲطرٕ۔  اسہِ  تہٕ  تۅہیِہ  درمیان  چُھنہٕ  کانٛہہ  نیاے۔  ﴿یعنی  معقول  دٔلیلو  سان  کتھ  سمجھاونُک  یُس  حق  اوس  سُہ  کوٚر  اَسہِ  ادا۔  وۅنۍ  کیا  فایدہ  چُھ  بٔلۍ  ژُونہٕ  سٍتۍ۔  توٚہۍ  اگر  اسہِ  سٍتۍ  ژُوِو،  مگر  أسۍ  چِھنہٕ  ژُوٕنہٕ  خٲطرٕ  تیار۔﴾  اللہ  تعالیٰ  کرِ  اکہِ  دۅہ  اسہِ  سارِنٕے  جمع  تہٕ  تٔسۍ  کُن  چُھ  سارِنٕے  گژُھن۔

Mirwaiz:
  لہٰذا  مہ  سپدِو  توٚہۍ  دل  شکستہ  کٲنسہِ  ہٕندِ  انکار  کرنہٕ  سٍتۍ  بلکہ  دِیِو  توٚہۍ  ناد  تِمن  اَتھ  قرآن  مجیدس  کُن  برابر۔  بیٚیہِ  کٔرِو  توٚہۍ  پانہٕ  تہِ  استقامت  تتھ  پٮ۪ٹھ  یِتھہٕ  پٲٹھۍ  تۅہیہِ  حکم  آو  کرنہٕ  تِہٕنزن  خوٲہشن  ہٕنز  مَہ  کٔرِو  پٲروی۔  تِم  چھِ  یژھان  مخالفت  کرنہٕ  سٍتۍ  یِیِو  توٚہۍ  عٲجز،  توپتہٕ  ترٲوِو  توٚہۍ  تِمن  تبلیغ  کرُن۔  مگر  یُتھ  نہٕ  توٚہۍ  تہِ  کٔرِو  ہرگز۔  بیٚیہِ  فرمٲوِیوٗکھ  توٚہۍ  بہٕ  یتھ  کتھہِ  کُن  تۅہیہِ  ناد  چھُس  دِوان  بہٕ  چھُس  پانہٕ  تتھ  پٮ۪ٹھ  عمل  کران۔  چنانچہ  مےٚ  کٔر  پژھ  تِمن  سارِنٕے  کتابن  یِمہٕ  اللہ  تعالیٰ  ہن  نٲزل  چھےٚ  کرِمژٕ۔  بیٚیہِ  آو  مےٚ  حکم  کرنہٕ  کہ  تۅہیہِ  منٛزٕ  کرٕ  تُہٕندین  اختلافاتن  عدل  و  انصاف  موجوب  فٲصلہٕ  یعنی  یُس  چیز  تۅہیہِ  پٮ۪ٹھ  وٲجب  مقرر  کرٕ  سُہ  چیز  زانہٕ  پانس  پٮ۪ٹھ  تہِ  وٲجب۔  یہِ  کتھ  چھَنہٕ  کہ  توٚہۍ  تراوَو  تکلیفس  نادر  تہٕ  پانہٕ  روزٕ  آزاد۔  یِمہٕ  کتھہٕ  آسہٕ  سلیم  الطبعن  ہٕندِ  خٲطرٕ  رغبت  تہٕ  شوق  دِووُنہِ  ہرگاہ  تِمن  یِمو  کتھو  سٍتۍ  تہِ  کینٛہہ  بَنہِ  نہٕ  تیٚلہِ  ؤنیوٗکھ  ٲخری  کتھ  کہ  معبودِ  برحق  چھُ  سون  مٲلک  تہٕ  سُہ  چھُ  سارِنٕے  ہُند  حٲکم،  سانہِ  عملہٕ  چھےٚ  اَسہِ  پانس،  تُہٕنزٕ  عملہٕ  چھےٚ  تۅہیہِ  پانس۔  اَسہِ  منٛز  تہٕ  تۅہیہِ  منٛز  چھُنہٕ  کانٛہہ  بحثٕے۔  اللہ  تعالیٰ  یُس  اَسہِ  سارِنٕے  ہُند  مٲلک  چھُ،  سُہ  سۅمبراوِ  اَسہِ  سارِنٕے  قیامتُک  دۅہ۔  اَتھ  منٛز  چھُنہٕ  کانٛہہ  شک  کہ  تس  کُن  چھُ  اَسہِ  سارِنٕے  واتُن،  سُہ  کرِ  سارِنٕے  ہُنٛد  فٲصلہٕ  عملہِ  موجوب۔  وُنۍ  کیٚنس  تۅہیہِ  سٍتۍ  بحث  کرُن  چھُ  فضول  مگر  تبلیغ  روزَو  أسۍ  تۅہیہِ  کران۔

Tahir:
  لہٰذا  روٗزِو  تۆہۍ  اَمی  (دین)  خٲطرٕ  دعوت  دِوان  تہٕ  یِتھہٕ  پٲتھۍ  تۅہیہِ  حکم  چُھو  آمُت  دِنہٕ  (أتھۍ  پیٚٹھ)  روٗزِو  قٲیِم  تہٕ  تِہٕنزن  خوٲہشاتن  کُن  مَہ  تھٲوِو  کن،  بیٚیہِ  فرمٲوِو  (یہِ)،  یۅسہٕ  کتاب  تہِ  اللہ  تعالیٰ  ہن  نٲزل  چھے٘  کٔرمٕژ  تَتھ  پیٚٹھ  چُھ  مے٘  ایمان،  تہٕ  مے٘  چُھ  حکم  آمُت  دِنہٕ  زِ  بہٕ  کرٕ  تۅہیہِ  درمیان  عدل  تہٕ  انصاف۔اللہ  تعالیٰ  چُھ  سون  (تہِ)  ربّ  تہٕ  تُہُنٛد  (تہِ)  چُھ  ربّ،  سانہِ  خٲطرٕ  چھے٘  سانہِ  عملہٕ  تہٕ  تُہٕندِ  خٲطرٕ  چِھ  تُہٕنٛزٕ  عملہٕ،  اَسہِ  تہٕ  تۅہیہِ  درمیان  چُھنہٕ  کانٛہہ  بحث  تہٕ  تکرار،اللہ  تعالیٰ  کرِ  اَسہِ  سارِنٕے  جمع  تہٕ  تٔسۍ  کُن  چُھ  (سارِنٕے  ہُنٛد)  پۆت  پھیرُن۔

Transliteration:
  Fali<u>tha</u>lika fa<b>o</b>dAAu wa<b>i</b>staqim kam<u>a</u> omirta wal<u>a</u> tattabiAA ahw<u>a</u>ahum waqul <u>a</u>mantu bim<u>a</u> anzala All<u>a</u>hu min kit<u>a</u>bin waomirtu liaAAdila baynakum All<u>a</u>hu rabbun<u>a</u> warabbukum lan<u>a</u> aAAm<u>a</u>lun<u>a</u> walakum aAAm<u>a</u>lukum l<u>a</u> <u>h</u>ujjata baynan<u>a</u> wabaynakumu All<u>a</u>hu yajmaAAu baynan<u>a</u> wailayhi alma<u>s</u>eer<b>u</b>


Athar:
  اللہ  تعالیٰ  سٕندِس  دعوتس  پیٚٹھ  لبّیک  وَننہٕ  پتہٕ  یِم  لُکھ  ﴿لبّیک  ونن  والیٚن  سٍتۍ﴾  اللہ  تعالیٰ  سٕندِس  معاملس  منٛز  ژُوان  چِھ،  تِہٕنز  حُجت  بٲزی  چھےٚ  تِہندِس  ربّس  نزدیک  بٲطِل،  تہٕ  تِمن  پیٚٹھ  چُھ  تٔمۍ  سُند  غضب  تہٕ  تِہندِ  خٲطرٕ  چُھ  سخت  عذاب۔

Mirwaiz:
  بیٚیہِ  یِم  لوٗکھ  بحث  چھِ  لاگان  خداے  سٕندِس  دینس  اندر  مسلمانن  سٍتۍ  ییٚمہِ  کتھہِ  پتہٕ  کہ  سُہ  دین  آو  تسلیم  کرنہٕ  کیازِ  واریاہ  عٲقل  و  دانا  سپٕدۍ  مسلمان،  تِمو  کوٚر  اقراِ  دین  اسلام  کہ  حق  آسنُک۔  وۅنۍ  یِم  اَمہِ  پتہٕ  تہِ  بحث  لاگن  تِہٕنز  دلیل  چھےٚ  تِہِندِس  پروردگارس  نِشہِ  بالکل  باطل۔  تِمن  پٮ۪ٹھ  چھُ  خداے  سُنٛد  غضب  واقع  سپدٕہ  وُن،  تُہٕندی  خٲطرٕ  چھُ  قیامت  کہ  دۅہ  سخت  عذاب  سپدٕہ  وُن،  تمہِ  عذاب  نِشہِ  بچنُک  ذریعہ  چھُ  اللہ  تعالیٰ  ہس  پژھ  کرٕنۍ۔  تِہُند  دین  پوٚز  زانُن  گوٚو  قرآن  مجید  یتھ  منٛز  حقوق  اللہ  تہٕ  حقوق  العباد  ویٚژنٲوِتھ  بیان  کرنہٕ  آمٕتۍ  چھِ  واجبُ  العمل  زانٕنۍ  کیازِ۔  

Tahir:
  تہٕ  یِم  لُکھ  اللہ  تعالیٰ  ہس  (سٕندِس  دیٖنس)  متعلق  ژُوان  چِھ  اَمہِ  پتہٕ  زِ  یہِ  آو  قبول  کرنہٕ  تِہُنٛد  بحث  تہٕ  تکرار  چُھ  تِہِندِس  ربّس  نزدیک  بٲطل  تہٕ  تِمن  پیٚٹھ  چُھ  (اللہ  تعالیٰ  سُنٛد)  غضب  تہٕ  تِہِندِ  خٲطرٕ  چُھ  سخت  عذاب۔

Transliteration:
  Wa<b>a</b>lla<u>th</u>eena yu<u>ha</u>jjoona fee All<u>a</u>hi min baAAdi m<u>a</u> istujeeba lahu <u>h</u>ujjatuhum d<u>ah</u>i<u>d</u>atun AAinda rabbihim waAAalayhim gha<u>d</u>abun walahum AAa<u>tha</u>bun shadeed<b>un</b>


Athar:
  سُہ  چُھ  اللہ  تعالیٰ  ہٕے  ییٚمۍ  حقہٕ  سان  یِہ  کتاب  تہٕ  میزان  چُھ  نٲزِل  کوٚرمُت۔  ﴿میزان  نِشہِ  چُھ  مُراد  اللہ  تعالیٰ  سُند  شریعت  یُس  ترٛکرِ  ہٕندۍ  پٲٹھۍ  چُھ  توٗلِتھ  صحیح  تہٕ  غلط،  حق  تہٕ  بٲطِل،  ظلم  تہٕ  عدل  بیٚیہِ  راستی  ہٕنز  فرق  واضح  کران۔﴾  تہٕ  تۅہیِہ  کیا  خبر  چَھو،  بنان  چُھ  زِ  فٲصلٕچ  گٔر  آسہِ  نکھے  وٲژمٕژ۔

Mirwaiz:
  معبودِ  برحق  گوٚو  سُے  ییٚمۍ  پٔزِپٲٹھۍ  کتاب  نٲزل  کٔر۔  خصوصاً  یُس  حکم  تتھ  منٛز  انصافُک  چھُ،  بیٚیہِ  ترٛکٕر  ییٚمہِ  سٍتۍ  عدل  و  انصاف  چھُ  کرنہٕ  یِوان۔  یِم  لوٗکھ  یِم  قیامتٕکۍ  واقعات  بوٗزِتھ  تۅہیہِ  نِشہِ  تمہِ  کہ  وقتُک  تعیُن  یژھان  چھِ،  تۅہیہِ  کیا  چھےٚ  تمِچ  خبر،  مگر  خبر  نہ  آسنہٕ  سٍتۍ  یا  خبر  نہ  کرنہٕ  سٍتۍ  چھُنہٕ  لٲزِم  یِوان  سۅ  کیا  آسی  نہٕ  بلکہ  چھُ  تمُیک  وقوع  دلیلو  سٍتۍ  ثٲبت۔  تعیُن  وقتس  متعلق  چھُ  یِیژہن  کٲفی  کہ  عجب  چھُنہٕ  سۅ  قیامت  ما  آسہِ  نزدیک۔  

Tahir:
  اللہ  تعالیٰ  چُھ  سُے  ییٚمۍ  حق  ہیٚتھ  کتاب  نٲزل  کٔر  تہٕ  (عدل  تہٕ  انصافٕچ)  تۯکٕر  (تہِ  کٔرٕ  ن  نٲزل)،  تہٕ  تۆہۍ  کٔمۍ  کٔرۍنَو  باخبر،  بنان  چُھ  قیامت  آسہِ  نزدیکھے۔

Transliteration:
  All<u>a</u>hu alla<u>th</u>ee anzala alkit<u>a</u>ba bi<b>a</b>l<u>h</u>aqqi wa<b>a</b>lmeez<u>a</u>ni wam<u>a</u> yudreeka laAAalla a<b>l</b>ss<u>a</u>AAata qareeb<b>un</b>


Athar:
  یِم  لُکھ  تَمہِ  کِس  یِنَس  پیٚٹھ  ایمان  چِھنہٕ  تھاوان،  تِم  چِھ  تمہِ  خٲطرٕ  بانبٕر  کران،  مگر  یِم  اَتھ  پیٚٹھ  ایمان  چِھ  تھاوان  تِم  چِھ  تتھ  کھۅژان،  تہٕ  زانان  چِھ  زِ  یقیناً  چھےٚ  سۅ  یِنہٕ  واجِنۍ۔  وارٕ  پٲٹھۍ  بوٗزِو  یِم  لُکھ  تَمہِ  گرِ  ہٕندِس  یِنَس  منٛز  شک  تراون  وٲلۍ  بحث  چِھ  کران،  تِم  چِھ  گُمرٲہی  منٛز  واریاہ  دوٗر  درٛامٕتۍ۔

Mirwaiz:
  یِمن  لوٗکن  نہٕ  تمِچ  پژھ  چھےٚ  تِم  چھِنہٕ  باوجود  تمہِ  کہ  یقینی  تہٕ  نزدیک  آسنہٕ  کہ  کھۅژٲنی  بلکہ  چھِ  بطور  استہزاء  وانکار  تمہِ  کہ  وقوعُک  تقاضہٕ  کران۔  یِمن  لوٗکو  ایمان  اوٚن  تِم  چھِ  کھۅژان  تتھ  بیٚیہِ  چھِ  اعتقاد  تھاوان  کہ  قیامتُک  دۅہ  چھُ  حق  تہٕ  پوٚز۔  وارٕ  بوٗزِو  کہ  بے  شک  یِم  لوٗکھ  قیامتس  منکر  ٲسِتھ  ہَر  تہٕ  قضیہ  چھِ  لاگان  تَمہِ  کِس  یِنس  منٛز  یقیناً  چھِ  تِم  زیچھہِ  تہٕ  دوٗردراز  گمرٲہی  منٛز  مبتلا۔

Tahir:
  اَتھ  (قیامتس)  منٛز  چِھ  تِم  لُکھ  بانٛبٕرکران  یِمن  نہٕ  اَتھ  پیٚٹھ  ایمان  (نٕے)  چُھ  تہٕ  یِمن  لُکن  ایمان  چُھ  (تِم)  چِھ  اَتھ  کھوژان  بیٚیہِ  چِھ  زانان  زِ  اَمِیُک  یُن  چُھ  حق،  زٲنِو!  یِم  لُکھ  قیامتس  متعلق  ژُوان  چِھ  تِم  چِھ  ؤسۍپایہِ  چہ  گمرٲہی  منٛز۔

Transliteration:
  YastaAAjilu bih<u>a</u> alla<u>th</u>eena l<u>a</u> yuminoona bih<u>a</u> wa<b>a</b>lla<u>th</u>eena <u>a</u>manoo mushfiqoona minh<u>a</u> wayaAAlamoona annah<u>a</u> al<u>h</u>aqqu al<u>a</u> inna alla<u>th</u>eena yum<u>a</u>roona fee a<b>l</b>ss<u>a</u>AAati lafee <u>d</u>al<u>a</u>lin baAAeed<b>in</b>


Athar:
  اللہ  تعالیٰ  چُھ  پننیٚن  بندن  پیٚٹھ  سیٚٹھاہ  مہربان۔  پَس  یِکینژھاہ  یژھان  چُھکھ  تہِ  چُھکھ  دِوان،  تہٕ  سُہ  چُھ  سیٚٹھاہ  قُوّت  وول  تہٕ  زبردست۔

Mirwaiz:
  یِم  منکر  یِم  دنیاچن  نازو  نعمتن  پٮ۪ٹھ  ویٹھان  چھِ،  تِمنٕے  منٛز  بوٚڈِتھ  چھِ  ٲخرت  نِشہِ  غٲفل  تہٕ  بے  خبر  سپدیمٕتۍ۔  اَمہِ  پننہِ  نازو  نعمتن  اندر  آسنہٕ  سٍتۍ  چھِ  تِم  استدلال  کران  کہ  سون  مسلک  چھُ  پسندیدٕہ،  اگر  تہِ  آسِہا  تتھ  سٲنِس  مسلکس  پٮ۪ٹھ  آسہِ  ہا  خدا  بے  زار،  تیٚلہِ  کیازِ  تھاوِہا  اَسہِ  عیش  و  آرامس  اندر۔  یہِ  چھےٚ  تُہٕنز  حماقت  کیازِ  یہِ  چھَنہٕ  رضامندی  ہٕنز  دلیل  بلکہ  چھُ  اَمُیک  وَجہ  زِ﴿۔۔۔۔۔۔۔۔۔۔۔۔﴾ اللہ  تعالیٰ  چھُ  دنیاہس  منٛز  سٮ۪ٹھاہ  مہربان  پننین  بندن  پٮ۪ٹھ۔  عام  طوراَمی  رحمتِ  عامہ  سٍتۍ  چھُ  سُہ  سارِنٕے  روزی  عطا  کران۔  اگر  چہ  مصلحت  موجوب  چھےٚ  تتھ  منٛز  کمی  زیادتی  تہِ  سپدان ﴿۔۔۔۔۔۔۔۔۔۔۔﴾ یَس  یوٗت  یژھان  چھُ  تس  چھُ  تیوٗت  دِوان۔  مگر  نفس  رزق  چھُ  سارِنٕے  منٛز  مشترک۔  اَمہِ  لطف  فی  الدنیا  اندرٕہ  چھُنہٕ  لٲزم  یِوان  کہ  تُہُنٛد  مسلک  کیا  چھُ  خدایس  پسند۔  تِمن  کیا  یِیہِ  ٲخرتس  اندرتہِ  لطف  و  مہربٲنی  عطا  کرنہٕ  بلکہ  آسن  تِم  ٲخرتس  اندر  بوجہ  اینکہ  تِم  ٲسۍ  باطلس  پٮ۪ٹھ  کُڈرِس  عذابس  گرفتار  دنیاہس  اندر،  تِم  عذابس  گرفتار  کرٕنۍ  چھَنہٕ  مشکل  کتھاہ  کینٛہہ ﴿۔۔۔۔۔۔۔۔۔۔۔﴾ سُہ  چھُ  سٮ۪ٹھاہ  قوت  وول،  سٮ۪ٹھاہ  زبردست،  یِمن  سارِنٕے  خرٲبِیَن  ہُنٛد  وجہ  چھُ  دنیا  سٍتۍ  گژُھن۔  لوٗکن  پَزِ  نہٕ  دنیا  سٍتۍ  مغرور  گژُھن  بلکہ  پزِہا  تِمن  ٲخرت  ژھانڈُن،  تِمن  پَزِ  وارٕ  بوزُن  کہ۔  

Tahir:
  اللہ  تعالیٰ  چُھ  پننیٚن  بندن  پیٚٹھ  سیٚٹھاہ  لطف  و  کرم  کرن  وول،  یس  یژھان  چُھ  رِزق  تہٕ  عطٲیی  سٍتۍ  چُھس  نوازان  تہٕ  سُہ  چُھ  بۆڈ  طاقت  وول  سیٚٹھاہ  عزت  وول۔

Transliteration:
  All<u>a</u>hu la<u>t</u>eefun biAAib<u>a</u>dihi yarzuqu man yash<u>a</u>o wahuwa alqawiyyu alAAazeez<b>u</b>


Athar:
  یُس  کانٛہہ  ٲخرتُک  زراعت  چُھ  یژھان،  تٔمۍ  سُند  زراعت  چِھ  أسۍ  بڑھاوان،  تہٕ  یُس  دُنیاہُک  زراعت  چُھ  یژھان  تس  چِھ  دُنیا  منٛزے  دِوان،  مگر  ٲخرتس  منٛز  چُھنہٕ  تٔمۍ  سُند  کانٛہہ  حصّہٕ۔

Mirwaiz:
  یُس  شخصاہ  یژھان  آسہِ  ٲخرتُک  زراعت  کرُن  یعنی  ٲخرت  کہ  ثوابُک  طٲلب  آسہِ،  ٲخرت  خٲطرٕ  کرِ  رٕژٕ  عملہٕ  بہ  اُمید  ثواب،  أسۍ  دِمَو  ترقی  تس  تِہِندِس  تتھ  زراعتس  اندر  یعنی  رٕژن  عملن  پٮ۪ٹھ  دِموأسۍ  تَس  رُت  ثواب۔  بلکہ  کرو  أسۍ  تتھ  ثوابس  اندر  تَس  زیادتی۔  أکِس  عملہِ  کروس  ادنیٰ  درجہ  داہ  گۅنہٕ  ثواب  عطا۔  بیٚیہِ  یُس  اکھاہ  یژھان  آسہِ  دنیاہُک  زراعت،  تس  دِمَو  أسی  تہِ  اگر  أسۍ  یژھو  کینٛہہ  تمہِ  دنیا  أندرٕہ  مگر  ٲخرتس  اندر  آسہِ  نہٕ  تس  کُیت  کانٛہہ  حصہٕ۔  کیازِ  سُہ  چھُ  مشروط  ایمانس  سٍتۍ۔  حاصل  چھُ  یُس  اکھاہ  عمل  کرِ  دنیٲیی  مطلب  حاصل  کرنہٕ  خٲطرٕ،  تس  یِیہِ  دنیا  عطا  کرنہٕ،  مگر  تِیتُے  یوٗت  أسۍ  یژھو۔  توپتہٕ  چھُ  سُہ  ٲخرت  کہ  ثواب  نِشہِ  محروم۔  دین  حق  کوٚر  اللہ  تعالیٰ  ہن  مشروع  ومقرر  مگر  تِم  لوٗکھ  اگر  سُہ  دین  چھِنہٕ  مانان۔

Tahir:
  یُس  شخص  ٲخرتُک  زراعت  چُھ  یژھان  أسۍ  چِھ  تٔمۍسنٛد  خٲطرٕ  تمۍ  سٕندِس  زراعتس  منٛز  مزید  ہُریٚر  کران  تہٕ  یُس  شخص  دنیاہُک  زراعت  چُھ  ژھانڈان  آسان  (تیٚلہِ)  چِھ  أسۍ  تس  اَمہِ  منٛزٕ  کینہہ  عطا  کران  پتہٕ  چُھنہٕ  تس  خٲطرٕ  ٲخرتس  منٛز  کٕہٕنۍ  حصہٕ  روزان۔

Transliteration:
  Man k<u>a</u>na yureedu <u>h</u>artha al<u>a</u>khirati nazid lahu fee <u>h</u>arthihi waman k<u>a</u>na yureedu <u>h</u>artha a<b>l</b>dduny<u>a</u> nutihi minh<u>a</u> wam<u>a</u> lahu fee al<u>a</u>khirati min na<u>s</u>eeb<b>in</b>


Athar:
  کیا  یِم  لُکھ  چھا  کینہہ  تِتھۍ  شریکِ  خدا  تھاوان،  یِمو  یِہندِ  خٲطرٕ  دِینٕچ  نوعیت  تھاون  وول  اکھ  تِیُتھ  طریقہٕ  چُھ  مُقرر  کوٚرمُت،  ییٚمیُک  خداین  اِذن  چُھنہٕ  دِیتمُت؟  ﴿یتھ  آیتس  منٛز  چُھ   شُرکَاءُ   نِشہِ  مُراد  زِ  یِہ  کتھ  چھےٚ  ٹاکارٕہ  زِ  تِم  چِھنہٕ  شریک  یِمن  یِم  لُکھ  دعا  چِھ  منگان  یا  یِمن  نذر  و  نیاز  چِھ  کھالان  یا  یِمن  برونٛہہ  کنہِ  پوٗزا  پاٹٕکۍ  رسم  چِھ  ادا  کران۔  بلکہ  چِھ  یِمو  نِشہِ  مُراد  تِم  انسان،  یِم  لُکو  چِھ  شریک  فی  الحکم  ٹھٔہرٲوِمٕتۍ،  یِہٕندیٚن  ہیچھناونہٕ  آمتیٚن  افکارن،  عقٲیدن،  نظریاتن  تہٕ  فلسفن  پیٚٹھ  لُکھ  ایمان  چِھ  انان،  یِہنزن  دِنہٕ  آمژن  قدرن  مانان  چِھ،  یِہندیٚن  پیش  کرنہٕ  آمتیٚن  اخلٲقی  اصولن  تہٕ  تہذیب  و  ثقافت  کیٚن  معیارن  قبول  چِھ  کران۔  یِہندۍ  مُقرر  کرنہٕ  آمٕتۍ  قانون،  طریقہٕ  تہٕ  ضٲبطہٕ  پننیٚن  مذہبی  رسمن  تہٕ  عبادتن  منٛز،  پننہِ  شخصی  زندگی  منٛز،  پننِس  مُعاشرتس  منٛز،  پننِس  تمدُنس  منٛز،  پننِس  کاربارس  تہٕ  لین  دینس  منٛز،  تہٕ  پننِس  سیاستس  تہٕ  حکومتس  منٛز  تِتھہٕ  پٲٹھۍ  چِھ  اختیار  کران  زَنتہٕ  یۅہے  سُہ  شریعت  چُھ  ییٚمِچ  پیروی  تِمن  کرٕنۍ  پزِ۔﴾  اگر  فٲصلٕچ  کتھ  طے  آسِہے  نہٕ  سپٕزمٕژ  تیٚلہِ  آسہے  یُہُند  قضّیہ  مۅکلاونہٕ  آمُت۔  یقیناً  چُھ  یِمن  ظٲلِمن  خٲطرٕ  دردناک  عذاب۔

Mirwaiz:
  کیا  تِمَو  چھا  خدایس  شریک  ٹھٔہرٲوِمٕتۍ  یِمَو  شریکو  تِہِندِ  خٲطرٕ  کانٛہہ  دیٖناہ  مقرر  کوٚرمُت  چھُ،  ییٚمُیک  اجازت  اللہ  تعالیٰ  ہن  تِمن  دُیتمُت  چھُ۔  ہرگاہ  خداے  سٕندِ  طرفہٕ  اَکھ  قولِ  فیصل  مقرر  آسِہا  نہٕ  کرنہٕ  آمُت،  سُہ  گوٚو  یی  زِ  اصل  عذاب  سپدِ  تِمن  پٮ۪ٹھ  مرنہٕ  پتہٕ،  نتہٕ  یِیہِ  ہا  دنیاسٕے  اندر  تِہُنٛد  عملی  فٲصلہٕ  کرنہٕ۔  بے  شک  یِمن  ظٲلمن  ہٕندِ  خٲطرٕ  چھُ  ٲخرتس  اندر  دود  تُلہٕ  وُن  عذاب۔

Tahir:
  کیا  تِمن  خٲطرٕ  چھا  کینہہ  (تِتھۍ)  شریک  یِمَوتِہِندِ  خٲطرٕ  دیٖنٕچ  تِژھ  وَتھ  مقرر  آسہِ  کٔرمٕژییٚمِیُک  اللہ  تعالیٰ  ہن  حکم  اوس  نہٕ  دِیُتمُت،  تہٕ  ہرگاہ  فٲصلُک  فرمان  (صٲدر)  آسِہے  نہٕ  گۆمُت  تیٚلہِ  آسِہے  تِمن  درمیان  قصہٕ  مۅکلاونہٕ  آمُت،  تہٕ  بے  شک  چُھ  ظٲلمن  خٲطرٕ  دگ  تُلوُن  عذاب۔

Transliteration:
  Am lahum shurak<u>a</u>o sharaAAoo lahum mina a<b>l</b>ddeeni m<u>a</u> lam ya<u>th</u>an bihi All<u>a</u>hu walawl<u>a</u> kalimatu alfa<u>s</u>li laqu<u>d</u>iya baynahum wainna a<b>l</b><i><u>thth</u></i><u>a</u>limeena lahum AAa<u>tha</u>bun aleem<b>un</b>


Athar:
  توٚہۍ  وُچِھو  زِ  یِم  ظٲلِم  آسن  تمہِ  وقتہٕ  پننہِ  کرِمَتہِ  کِس  انجامس  کھۅژان،  تہٕ  سُہ  روزِ  یِمن  پیٚٹھ  یِتھ۔  اَتھ  برعکس  یِمو  لُکو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمٕژ،  تِم  آسن  جنّت  کیٚن  گُلستانن  منٛز،  یِکینژھاہ  تہِ  تِم  یژھن  تہِ  میلہِ  تِمن  ربّس  نِشہِ،  یۅہے  چُھ  بوٚڈ  فضل۔

Mirwaiz:
  تَمہِ  دۅہ  وُچھوٗکھ  توٚہۍ  تِم  نافرمان  تہٕ  ظٲلم  سٮ۪ٹھاہ  کھۅژان  تِمَو  کامیو  سببہٕ  یِمہٕ  تِمَو  کرِمَژٕہ  آسن  ییٚلہِ  تِم  تِمن  کامین  ہُنٛد  عذاب  وُچھن  یُس  عذاب  تِمن  پٮ۪ٹھ  یقیناً  سپدٕہ  وُن  چھُ۔  بیٚیہِ  یِمو  لوٗکو  ایمان  اوٚن  تہٕ  رٕژٕہ  عملہٕ  کریکھ،  تِم  آسن  جنتہٕ  کین  باغن  اندر  داخل،  تِہِندِ  خٲطرٕ  چھُ  تِہِندِس  پروردگارس  نِشہِ  تہِ  سورُے  یہِ  تِم  یژھن۔  یۅہے  گوٚو  خداے  سُنٛد  بوٚڈ  فضل،  بوٚڈ  انعام۔  اَتھ  مقابلہٕ  چھُنہٕ  دنیاہُک  عیش  و  عشرت  کِہِنۍ۔

Tahir:
  تۆہۍ  وُچھوٗکھ  ظٲلم  تِمَو  (عملو)  نِشہِ  کھوژن  وٲلۍ  یِم  تِمَو  کمٲوِتھ  چھے٘  تھاوِمژٕتہٕ  سُہ  (عذاب)  یِیہِ  تِمن  پیٚٹھ  ضرور،  تہٕ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تِم  آسن  جنت  کیٚن  چمنن  منٛز،  تِہِندِ  خٲطرٕ  آسن  تِہِندِس  ربّس  نِشہِ  تِمہٕ  (تمام  نعمتہٕ)  یہِٕنز  خوٲہش  تِم  کرن،  یۅہے  چُھ  سیٚٹھاہ  بۆڈ  فضل۔

Transliteration:
  Tar<u>a</u> a<b>l</b><i><u>thth</u></i><u>a</u>limeena mushfiqeena mimm<u>a</u> kasaboo wahuwa w<u>a</u>qiAAun bihim wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fee raw<u>da</u>ti aljann<u>a</u>ti lahum m<u>a</u> yash<u>a</u>oona AAinda rabbihim <u>tha</u>lika huwa alfa<u>d</u>lu alkabeer<b>u</b>


Athar:
  یِہ  چُھ  سُہ  چیز  ییٚمِچ  خۅش  خبر  اللہ  تعالیٰ  پننیٚن  تِمن  بندن  چُھ  دِوان  یِمو  مون  تہٕ  یِمَو  نیک  عملہِ  کرِ۔  اے  نبی  صلی  اللہ  علیہ و سلم،  یِمن  لُکن  ؤنِو  زِ  بٕہ  چُھس  نہٕ  یتھ  کامہِ  پیٚٹھ  تۅہیِہ  نِشہِ  کُنہِ  اَجرُک  طٲلب۔  البتہ  چُھس  قرابتُک  محبت  ضروٗر  یژھان۔  ﴿یتھ  آیتس  چِھ  ترےٚ  تفسیر  کرنہٕ  آمٕتۍ  ﴿1﴾  بٕہ  چُھس  نہٕ  یتھ  کامہِ  پیٚٹھ  تۅہیِہ  نِشہِ  کانٛہہ  اجر  طلب  کران،  مگر  یِہ  چُھس  ضروٗر  یژھان  زِ  توٚہۍ  لُکھ  ﴿یعنی  اہلِ  قریش﴾  کٔرِتو  کم  از  کم  تمہِ  رشتہٕ  دٲری  ہُند  لحاظہٕ  یوسہٕ  مےٚ  تہٕ  تۅہیِہ  درمیان  چھےٚ۔  یِہ  کُس  ستم  چُھ  زِ  سارِوٕے  کھۅتہٕ  زیادہ  چِھو  توٚہۍ  میانی  دشمنی  پیٚٹھ  بضِد۔  ﴿2﴾  بٕہ  چُھس  نہٕ  تۅہیِہ  نِشہِ  یتھ  کامہِ  پیٚٹھ  امہِ  ورٲے  کانٛہہ  اَجر  یژھان  زِ  تۅہیِہ  منٛز  گٔژھ  اللہ  تعالیٰ  سٕنزِ  نزدیکی  ہٕنز  چاہت  گژٕھنۍ  پٲدٕ۔  ﴿3﴾  ترییم  تفسیر  یِمو  مُفسرو  کوٚرمُت  چُھ  تِمو  منٛزٕ  چِھ  کینہہ  اقاربَو  نِشہِ  تمام  بنی  عبد  المطلب  مراد  نِوان،  تہٕ  کینہہ  چِھ  اَتھ  صرف  حضرت  علی  رضی  اللہ  عنہ  تہٕ  حضرت  فاطمہ  رضی  اللہ  عنہا  تہٕ  تِہِندیٚن  اولادن  تام  محدود  تھاوان۔  مگر  واریاہَو  وجودہاتَو  کِنۍ  چُھنہٕ  یِہ  تفسیر  کُنہِ  پٲٹھۍ  تہِ  قٲبل۔  اوّل  ییٚمہِ  وقتہٕ  مکّہ  معظمس  منٛز  سورۂ  شوریٰ  نٲزِل  چُھ  سپُدمُت،  تَمہِ  ساعتہِٕ  اوس  نہٕ  حضرت  علی  رضی  اللہ  عنہ  تہٕ  حضرت  فاطمہ  رضی  اللہ  عنہا  سُند  خاندرٕے  سَپُدمُت،  اولاد  سُند  چُھنہٕ  سوالٕے۔  تہٕ  بنی  عبد  المطلب  منٛزٕ  ٲسۍ  نہٕ  نبی  صلی  اللہ  علیہ و سلمن  اَند  ہیٚتھ  سٲری  ساتھ  دِوان،  بلکہ  ٲسۍ  تِمو  منٛزٕ  کینہہ  نَنہِ  وانہِ  دشمنن  ہٕندۍ  سٲتھی،  تہٕ  ابولہب  سُند  عداوت  چُھ  سورُے  دُنیا  زانان۔  دوم  یِہ  زِ،  نبی  صلی  اللہ  علیہ و سلمن  ہٕندۍ  رشتہٕ  دار  ٲسۍ  نہٕ  صرف  بنی  عبد  المطلب  یٲتۍ۔  حضور  صلی  اللہ  علیہ و سلمن  ہٕنزِ  وٲلدٕہ  سٕندِ  کِنۍ،  وٲلد  صٲبنہِ  کِنۍ  بیٚیہِ  حضرت  خدیجہ  رضی  اللہ  عنہا  ﴿خاندارِنہِ﴾  ہٕندِ  کِنۍ  ٲس  تمام  گرن  منٛز  حضور  صلی  اللہ  علیہ و سلم  ہٕنز  رشتہٕ  دٲری۔  یِمن  سارنٕے  گرن  منٛز  ٲسۍ  حضور  صلی  اللہ  علیہ و سلمن  ہٕندۍ  بہترین  حٲمی  تہِ  تہٕ  بدترین  دشمن  تہِ۔  ترییِم  کتھ  یۅسہٕ  یِمو  سارِوٕیو  کھۅتہٕ  زیادہ  اہم  چھےٚ،  سۅ  چھےٚ  یِہ  زِ  اکھ  نبی  یتھ  بلند  مقامس  پیٚٹھ  کھڑا  سپدِتھ  دعوتِ  اَلی  اللہ  ہُک  آلَو  بُلند  چُھ  کران،  تمہِ  مقامہٕ  پیٚٹھہٕ  اَتھ  کارِ  عظیمس  پیٚٹھ  یِہ  بدلہٕ  منگُن  زِ  توٚہۍ  کٔرِو  میانیٚن  رشتہٕ  دارن  سٍتۍ  محبت،  چھےٚ  تیٖژاہ  ؤسۍ  پایہ،  کتھ  زِ  کانٛہہ  نیک  خصلت  تھاون  وول  انسان  ہیٚکہِ  نہٕ  امِیُک  تصوّرٕے  کٔرِتھ  زِ  خُداین  آسہِ  پننِس  نبی  صلی  اللہ  علیہ و سلمس  یِہ  کتھ  ہیٚچھنٲومٕژ  تہٕ  نبی  صلی  اللہ  علیہ و سلمو  آسہِ  قریش  کیٚن  لُکن  منٛز  کھڑا  سپدِتھ  یِہ  کتھ  ؤنِمٕژ۔  امہِ  علاوہ  چھےٚ  یِہ  کتھ  وارَے  زیادٕہ  بے  موقع  باسان  ییٚلہِ  أسۍ  وُچھان  چِھ  زِ  امہِ  کلامٕکۍ  مخٲلف  چِھنہٕ  اہلِ  ایمان  کینہہ  بلکہ  چِھ  کفّار۔  ہیرِ  پیٚٹھہٕ  چُھ  سورُے  تقریر  یِمنٕے  کُن  کرنہٕ  یِوان  تہٕ  برونٛہہ  کُن  تہِ  چُھ  رُوے  سخن  یِمنٕے  کُن۔  اتھ  سلسلۂ  کلامَس  منٛز  کتہِ  چُھ  مخٲلِفَو  نِشہِ  کُنہِ  نوعیتُک  بدلہٕ  طلب  کرنُک  سوال  گژھان  پٲدٕ۔  بدلہٕ  چُھ  تِمن  لُکن  یِوان  منگنہٕ  یِہنزن  نظرن  منٛز  تتھ  کامہِ  کانٛہہ  قدر  آسہِ  یۅسہٕ  کٲنٛسہِ  شخصن  تِہندِ  خٲطرٕ  آسہِ  انجامِ  دِژمٕژ۔﴾  یُس  کانٛہہ  اَکھاہ  رٕژر  کماوِ،  أسۍ  کرو  تٔمۍ  سٕندِ  خٲطرٕ  تتھ  رٕژرس  منٛز  بہتری  ہُند  اضافہٕ۔  بے  شک  چُھ  اللہ  تعالیٰ  سیٚٹھاہ  درگزر  کرن  وول  تہٕ  قدردان۔

Mirwaiz:
  یٔہے  گٔیہِ  خۅش  خبری  یۅسہٕ  فرماوان  چھُ  اللہ  تعالیٰ  پننین  بندن  یِمَو  ایمان  اوٚن  تہٕ  رٕژٕہ  عملہٕ  کریکھ۔  چونکہ  کافرن  ٲس  مضمون  پوٗرٕ  بیان  کرنہٕ  برونٹھُے  زیٚوِ  پٮ۪ٹھ  ژٲنگِج  ترٲوِتھ،  چونج  کٔرِتھ  تکذیب  چہ  کتھہٕ  کران،  تَمی  آو  ییٚتہِ  نس  بشارتُک  مضمون  پوٗرٕ  بیان  کرنہٕ  برونٹھُے  جملۂ  معترضس  منٛز  تکذیب  کرُن۔  وکنہ  خاطرٕہ  سُہ  مضمون  بیان  کرنہٕ  ییٚمہِ  سٍتۍ  تِہِندۍ  دل  ویگلہٕ  ہن۔  نبی  کریم  صلی  اللہ  علیہ  وسلمس  آو  حکم  کرنہٕ،  توٚہۍ  فرمٲوِو  تِمن  اے  لوٗکو،  بہٕ  چھُس  نہٕ  تۅہیہِ  نِشہِ  کانٛہہ  مطلباہ  ژھانڈان  تۅہیہِ  سٍتۍ  یہِ  کتھ  باتھ  کرنس  اندر  رشتہٕ  دٲری  ہٕندِ  محبتہٕ  ورٲے  یعنی  یُتُے  چھُس  بہٕ  تۅہیہِ  نِشہِ  ژھانڈان  کہ  میٲنۍ  تہٕ  تُہٕندۍ  تعلقاتِ  رشتہٕ  دٲری  یِم  چھِ  یِم  سٲری  قریشن  سٍتۍ  وابستہ  چھِ  بلکہ  تمام  عربہٕ  کین  لوٗکن  سٍتۍ  پیوست  چھِ،  تِم  دوٗر  چھِ  یا  نزدیک  تِمن  تعلقاتن  ہٕندین  حقوقن  ہُنٛد  تھٲوِتَو  توٚہۍ  خیال۔  تِم  تعلقات  چھِنہٕ  متقضی  یتھ  کتھہِ  کہ  توٚہۍ  ہیٚیِو  میٲنِس  مخالفتس  اندر  جلدی  کرٕنۍ،  بوزنہٕ  برونٹھُے  شور  لاگُن  بلکہ  چھِ  تِم  تعلقات  منگان  کہ  نہایت  اطمنانہٕ  سان،  سۅ  دِلہٕ  بوٗزِو  توٚہۍ  گۅڈٕہ  بہٕ  کیا  چھُس  تۅہیہِ  ونان،  توپتہٕ  توٗلیوٗن  سۅ  میٲنۍ  کتھ  عقلہِ  ہٕنزِ  ترٛکرِ  اندر،  توپتہٕ  پرکھٲوِیوٗن  وارٕھ  سۅ  کتھ  غورو  تامل  سٍتۍ۔  ہرگاہ  تتھ  اندر  کانٛہہ  شُبہ  تہٕ  اِشکالاہ  گژھیٚو  سُہ  کٔرِو  صاف۔  ہرگاہ  سۅ  کتھ  میٲنۍ  غلط  آسہِ،  توٚہۍ  تٲرِو  مےٚ  وارٕ  فکرِ  بہٕ  ہرگاہ  ڈٔلِتھ  آسہٕ  توٚہۍ  أنِو  مےٚ  سیزِ  وَتہِ  پٮ۪ٹھ۔  غرض  یۅسہٕ  کتھ  آسہِ،  سۅ  ٲسِن  خٲرخوٲہی  پٮ۪ٹھ۔  یہِ  چھُنہٕ  دستور  کہ  مےٚ  دِیِو  نہٕ  توٚہۍ  ونہٕ  نے  تہٕ  فوراً  ہیٚیِو  توٚہۍ  شوروغُل  لاگُن۔  ٲشنٲیی  ہٕندین  تعلقاتن  ہرگاہ  تۅہیہِ  نِشہِ  کانٛہہ  احتراماہ  چھُ  تیٚلہِ  بوٗزِتو  میٲنۍ  کتھ  یتھ  منٛز  تُہٕندِ  خٲطرٕ  سٮ۪ٹھاہ  فٲیدٕہ  چھُ۔  بیٚیہِ  یُس  اکھاہ  نیکی  کرِ،  أسۍ  کرو  تِمن  نیکین  اندر  زیادٕہ  رٕژر  خوبی  عطا  یعنی  أسۍ  دِمَو  تس  زیادٕہ  ثواب۔  بے  شک  اللہ  تعالیٰ  چھُ  فرمانبردارن  ہٕندین  گناہن  سٮ۪ٹھاہ  بخشن  ہار۔  تِہٕنزن  نیکین  سٮ۪ٹھاہ  قدردان  تہٕ  رُت  ثواب  عطا  کروُن۔  

Tahir:
  یہِ  چُھ  سُہ  (انعام)  یمِچ  خۅش  خبراللہ  تعالیٰ  تِتھی٘ن  بندن  چُھ  بوزناوان  یِمَو  ایمان  او٘ن  بی٘یہِ  روٗدۍ  نیک  عملہٕ  کران،  فرمٲوِو،  بہٕ  چُھسو  نہٕ  تۅہیہِ  یَتھ  (رسالت  کِس  تبلیغس)  پی٘ٹھ  کانٛہہ  اُجرت  منگان  مگر  (میٲنس)  قرابتس  (تہٕ  اللہ  تعالیٰ  سٕندسِ  قربتس)  سٍتۍ  (چُھس)  محبت  (یژھان)،  تہٕ  یُس  شخص  نیکی  کماوِ  أسۍ  کرو  تس  خٲطرٕ  اُخروی  ثوابس  منٛز  مزید  اضافہٕ۔  بے  شک  چُھ  اللہ  تعالیٰ  بو٘ڈ  بخشن  وول  قدردان۔

Transliteration:
  <u>Tha</u>lika alla<u>th</u>ee yubashshiru All<u>a</u>hu AAib<u>a</u>dahu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti qul l<u>a</u> asalukum AAalayhi ajran ill<u>a</u> almawaddata fee alqurb<u>a</u> waman yaqtarif <u>h</u>asanatan nazid lahu feeh<u>a</u> <u>h</u>usnan inna All<u>a</u>ha ghafoorun shakoor<b>un</b>


Athar:
  یِم  لُکہ  چھا  وَنان  زِ  أمۍ  شخصن  چُھ  خُدایس  پیٚٹھ  اَپُز  بہتان  تُھرمُت؟  اگر  اللہ  تعالیٰ  ییژِھہ  تُہٕندِس  دِلس  پیٚٹھ  کرِ  مۅہر۔  ﴿مطلب  چُھ  یِہ  زِ  اے  نبی  صلی  اللہ  علیہ و سلم،  یِمو  لُکو  چِھو  توٚہۍ  تہِ  پنٕنۍ  پٲٹھۍ  مجٕھمٕتۍ،  یِتھ  پٲٹھۍ  یِم  خۅد  پننیو  غرضو  خٲطرٕ  بڈِ  کھۅتہٕ  بوٚڈ  اَپُز  چِھ  ونان،  تِمو  سوٗنچ  زِ  تۅہیِہ  تہِ  چُھو  تِتھے  پٲٹھۍ  پنُن  دُکان  چمکاونہٕ  خٲطرٕ  اکھ  اَپُز  تُھرمُت،  مگر  یِہ  اللہ  تعالیٰ  سُند  عنایت  زِ  تٔمۍ  چَھنہٕ  تُہندِس  دِلس  پیٚٹھ  سۅ  مۅہر  لگاومٕژ  یۅسہٕ  یِہندیٚن  دِلن  پیٚٹھ  چھن  لگٲومٕژ۔﴾  سُہ  چُھ  بٲطلس  مِٹاوان  تہٕ  حق  چُھ  پننیو  فرمانَو  سٍتۍ  حق  بنٲوِتھ  ہاوان۔  سُہ  چُھ  سیٖنن  منٛز  چُھپِتھ  راز  زانان۔

Mirwaiz:
  کیا  یِم  لوٗکھ  چھا  تۅہیہِ  نسبت  ونان  زِ  تِمو  چھُ  یہِ  قرآن  مجید  خدایس  پٮ۪ٹھ  اَپُز  ٹھٔہروومُت،  نعوذ  بااللہ  یعنی  نبوتُک  تہٕ  وحی  یُک  خلافِ  واقعہ  دعویٰ  کوٚرمُت۔  اَتھ  صورتس  اندر  چھےٚ  خدایس  قدرت  کہ  ہرگاہ  سُہ  ییٚژِھہ  تُہٕندِس  دِلس  پٮ۪ٹھ  کرِ  سُہ  مۅہر۔  بیٚیہِ  چھُ  اللہ  تعالیٰ  سُنٛد  یہِ  طریقہ،  فطرت  کہ  سُہ  چھُ  نٕہناوان  اَپُز،  تہٕ  پوٚز  چھُ  پٔزراوان  غٲلب  تہٕ  ثٲبت  پننیو  احکامو  سٍتۍ۔  پٔزِپٲٹھۍ  سُہ  چھُ  دل  چن  کتھن  ہٕنزتانۍپوٗرٕ  خبر  تھاوان۔

Tahir:
  کیایِم  لُکھ  چھا  ونان  زِ  أمۍ  (رسول  صلی  اللہ  علیہ  وسلمن)  چُھ  اللہ  تعالیٰ  ہس  پیٚٹھ  اَپُز  بہتان  گۆرمُت،پتہٕ  اگراللہ  تعالیٰ  یژھِ  تیٚلہِ  کرِ  تُہٕندِس  پاک  دِلس  پیٚٹھ  (صبرو  استقامتٕچ)  مۅہر  ثبت  (تاکہ  تۅہیہِ  واتیٚو  نہٕ  تِہِندِ  بے  ہوٗدٕہ  بکواسُک  تکلیف)،  تہٕ  اللہ  تعالیٰ  چُھ  بٲطلس  مِٹاوان  تہٕ  پننیٚو  کلماتو  سٍتۍ  چُھ  حقس  ثٲبت  تھاوان۔  بے  شک  چُھ  سُہ  سیٖنن  ہٕنزن  کتھن  وارٕ  پٲٹھۍ  زانن  وول۔

Transliteration:
  Am yaqooloona iftar<u>a</u> AAal<u>a</u> All<u>a</u>hi ka<u>th</u>iban fain yashai All<u>a</u>hu yakhtim AAal<u>a</u> qalbika wayam<u>h</u>u All<u>a</u>hu alb<u>at</u>ila wayu<u>h</u>iqqu al<u>h</u>aqqa bikalim<u>a</u>tihi innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  سُے  چُھ  یُس  پننیو  بندَو  نِشہِ  چُھ  توبہٕ  قبول  کران،  تہٕ  بُرٲیَو  نِشہِ  چُھ  درگزر  فرماوان،  حالانکہ  تس  چُھ  تۅہیِہ  لُکن  ہٕنزن  تمام  کامیٚن  ہُند  علم۔

Mirwaiz:
  بیٚیہِ  چھُ  سُے  تِیُتھ  رحیم  کہ  پننین  بندن  ہُنٛد  توبہٕ  چھُ  تمہِ  کیو  شرطو  سان  قبول  کران۔  پس  اگر  کانٛہہ  کافر  توبہٕ  کٔرِتھ  مسلمان  سپدِ۔  سُہ  چھُ  تُہند  ایمان  اَنُن  قبول  کران،  بیٚیہِ  چھُ  سُے  توبہ  کہ  برکتہٕ  پننین  بندن  ہٕندین  گناہن  عفو  کران،  بیٚیہِ  چھُ  سُے  تہِ  سورُے  زانان  یہِ  توٚہۍ  کران  چھِو۔  تس  چھُ  معلوم  کہ  کٔمۍ  کوٚر  توبہٕ  بہ  خلوصِ  دل  تہٕ  کٔمۍ  کوٚر  توبہٕ  خلوص  ورٲے۔

Tahir:
  تہٕ  سُے  چُھ  یُس  پننیٚن  بندن  ہُنٛد  توبہٕ  چُھ  قبول  کران  تہٕ  لغزشو  نِشہِ  چُھ  درگزر  کران  تہٕ  یِکینٛژھاہ  تۆہۍ  کران  چِھو  (تَتھ)  چُھ  زانان۔

Transliteration:
  Wahuwa alla<u>th</u>ee yaqbalu a<b>l</b>ttawbata AAan AAib<u>a</u>dihi wayaAAfoo AAani a<b>l</b>ssayyiati wayaAAlamu m<u>a</u> tafAAaloon<b>a</b>


Athar:
  سُہ  چُھ  ایمان  انن  والیٚن  تہٕ  نیک  عمل  کرن  والیٚن  ہُند  دُعا  قبول  کران،  تہٕ  پننہ  فضلہٕ  سٍتۍ  چُھ  تِمن  بیٚیہِ  زیادٕہ  دِوان۔  روٗدۍ  انکار  کرن  وٲلۍ،  تِمن  خٲطرٕ  چُھ  سخت  سزا۔

Mirwaiz:
  بیٚیہِ  چھُ  سُے  تِمن  لوٗکن  ہٕندِس  دعاہس  اِجابت  کران  یِمو  ایمان  اوٚن  تہٕ  رٕژٕہ  عملہٕ  کریکھ۔  بیٚیہِ  چھُ  تِمن  زیادٕہ  عطا  کران  پنُن  فضل۔  یِم  کافرکفرس  پٮ۪ٹھ  اصرار  کرن،  اسلام  اَنن  نہٕ،  تِمن  ہٕندِ  خٲطرٕ  چھُ  مقرر  سخت  عذاب۔  اللہ  تعالیٰ  سٕندِ  صفتِ  رحمتُک  اثر  چھُ  کہ  سُہ  چھُنہٕ  سارِنٕے  لوٗکن  زیادٕہ  مال  عطا  کران  کیازِ۔

Tahir:
  تہٕ  تِمن  لُکن  ہُنٛد  دعا  چُھ  قبول  کران  یِمَو  ایمان  اۆن  بیٚیہِ  روٗدۍ  نیک  عملہٕ  کران  تہٕ  پننہِ  فضل  سٍتۍ  چُھ  تِمن  (تِہِندِ  دعا  کھوتہٕ  تہِ)  زیادٕہ  دِوان،  تہٕ  یِم  کٲفر  چِھ  تِہِندِ  خٲطرٕ  چُھ  سخت  عذاب۔

Transliteration:
  Wayastajeebu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wayazeeduhum min fa<u>d</u>lihi wa<b>a</b>lk<u>a</u>firoona lahum AAa<u>tha</u>bun shadeed<b>un</b>


Athar:
  اگر  اللہ  تعالیٰ  پننیٚن  سارِنٕے  بندن  کُھلہٕ  رزق  دِیِہ  ہے،  تیٚلہِ  کرہن  تِم  زمینس  منٛز  سرکشی  ہُند  طوفان  برپا،  مگر  اکہِ  حسابہٕ  سان  یوٗت  سُہ  یژھان  چُھ  تیوٗت  چُھ  نٲزِل  کران،  یقیناً  چُھ  سُہ  پننیو  بندَو  نِشہِ  باخبر  تہٕ  تِمن  پیٚٹھ  چَھس  نظر۔

Mirwaiz:
  ہرگاہ  اللہ  تعالیٰ  پننین  بندن  روزِ  یَس  اندر  وُسعت  کرِہا  تیٚلہِ  کرہن  تِم  زمینس  اندر  سرکشی  تہٕ  شرارت۔  عام  طبعیتن  ہٕندِ  اعتبارٕ  چھُ  لوٗکن  ہٕنزِ  پستی  ہُنٛد  سبب  اَکھ  أکِس  کُن  محتاج  آسُن۔  مال  دارن  چھُ  کامہِ  منٛز  مددکرنہٕ  حاصل  خٲطرٕ موٚزوٗرن  تہٕ  کٲرۍ  گرن  کُن  حاجت۔  فقیرن  چھُ  پونسہٕ  حاصل  کرنہٕ  خٲطرٕ  مالدارن  کُن  حاجت۔  یِتھے  پٲٹھۍ  چھُ  دنیاہُک  کارخانہٕ  پکان۔  لیکن  سُہ  چھُ  روٗزی  نازل  کران  تَمہِ  اندازٕہ  موجوب  یُس  سُہ  یژھان  چھُ۔  بے  شک  چھُ  سُہ  پننین  بندن  ہُنٛد  سورُے  زانان،  سورُے  وُچھان۔

Tahir:
  تہٕ  اگراللہ  تعالیٰ  پننیٚن  تمام  بندن  خٲطرٕ  روٗزی  کشادٕہ  کرِ  تیٚلہِ  لاگن  تِم  ضرور  زمینس  منٛز  سرکشی  کرٕنۍ  مگر  سُہ  چُھ  (ضرورتو  ہٕندِ)  اندازٕ  مطٲبق  یوٗت  یژھان  چُھ  (تیوٗت)  چُھ  نٲزل  کران،  بے  شک  چُھ  سُہ  پننیٚن  بندن  (ہٕنزو  ضرورتو)  نِشہِ  باخبر  وارٕ  پٲٹھۍ  وُچھن  وول۔

Transliteration:
  Walaw basa<u>t</u>a All<u>a</u>hu a<b>l</b>rrizqa liAAib<u>a</u>dihi labaghaw fee alar<u>d</u>i wal<u>a</u>kin yunazzilu biqadarin m<u>a</u> yash<u>a</u>o innahu biAAib<u>a</u>dihi khabeerun ba<u>s</u>eer<b>un</b>


Athar:
  سُے  چُھ  یُس  لُکن  ہٕندِ  مایوٗس  سپدنہٕ  پتہٕ  روٗد  چُھ  ترٛاوان،  تہٕ  پنٕنۍ  رحمت  چُھ  پھٔہلاوان،  تہٕ  سُے  چُھ  قٲبلِ  تعریف  ولی  ﴿کار  ساز﴾۔

Mirwaiz:
  سُہ  پروردگار  چھُ  تِیُتھ  حکیم  کہ  سُہ  چھُ  روٗد  تراوان  لوٗکن  ہٕندِ  ناامید  گژھنہٕ  پتہٕ۔  بیٚیہِ  چھُ  سُی  پننہِ  رحمتُک  آثار  عالمس  منٛز  واتناوان  یعنی  روٗد  پرتھ  جایہِ  واتناوان۔  پرتھ  جایہِ  چھُ  زمینس  سرسبز  کران  بیٚیہِ  چھُ  سُے  سارِنٕے  ہُنٛد  کارساز،  تتھ  کارسٲزی  پٮ۪ٹھ  چھُ  سُے  قابلِ  حمدوثناء۔

Tahir:
  تہٕ  سُے  چُھ  یُس  روٗد  چُھ  تراوان  تِہِندِ  ناامید  سپدنہٕ  پتہٕ  تہٕ  پنٕنۍ  رحمت  چُھ  پٔھہلاوان،  تہٕ  سُہ  کارساز  چُھ  سیٚٹھاہ  تعریفن  لایق۔

Transliteration:
  Wahuwa alla<u>th</u>ee yunazzilu alghaytha min baAAdi m<u>a</u> qana<u>t</u>oo wayanshuru ra<u>h</u>matahu wahuwa alwaliyyu al<u>h</u>ameed<b>u</b>


Athar:
  تٔمۍ  سٕنزو  نِشٲنِیو  منٛزٕ  چھےٚ  یِہ  زمین  تہٕ  آسمانن  ہٕنز  پیدٲیش،  بیٚیہِ  تِم  جاندار  مخلوقات  یِم  تٔمۍ  دۅشوٕنۍ  جاین  چِھ  پھٔہلٲوِتھ  تھٲوِمٕتۍ۔  سُہ  ییٚلہِ  ییژِھہ  یِمن  ہیٚکہِ  سۅمبرِتھ۔

Mirwaiz:
  بیٚیہِ  چھِ  تِہِندِ  قدرت  کیو  نشانو  اندرٕہ  آسمانن  تہٕ  زمینن  ہُنٛد  پٲدٕہ  کرُن  بیٚیہِ  تِمن  جاندارن  ہُنٛد  پٲدٕہ  کرُن  یِم  آسمانس  تہٕ  زمینس  منٛز  چھٔکرٲوِمٕتۍ  چھِن۔  سُے  چھُ  تِمن  سارِنٕے  مخلوقن  دوبارٕہ  زندٕہ  کٔرِتھ  قیامتُک  دۅہ  سۅمبرنس  تہٕ  جمع  کرنس  پٮ۪ٹھ  ییٚلہِ  سُہ  تِمن  جمع  کرُن  ییٚژِھہ  پوٗرٕ  قدرت  وول۔

Tahir:
  تہٕ  تٔمۍ  سٕنزو  نِشٲنیو  منٛزٕ  چھے٘  آسمانن  (ہٕنز)  تہٕ  زمینٕچ  پیدٲیش  تہٕ  تِمن  پکن  والیٚن  (جاندارن)  ہُنٛد  (پٲدٕ  کرُن)  تہِ  یِم  تٔمۍ  یِمن  منٛز  پٔھہلٲوِمٕتۍ  چِھ،  تہٕ  سُہ  چُھ  یِمن  (سارِنٕے)  جمع  کرنس  پیٚٹھ  تہِ  ییٚلہِ  یژھِ  سیٚٹھاہ  قدرت  تھاوان۔

Transliteration:
  Wamin <u>a</u>y<u>a</u>tihi khalqu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baththa feehim<u>a</u> min d<u>a</u>bbatin wahuwa AAal<u>a</u> jamAAihim i<u>tha</u> yash<u>a</u>o qadeer<b>un</b>


Athar:
  تۅہیِہ  لُکن  پیٚٹھ  یُس  تہِ  مصیبت  آمُت  چُھ،  سُہ  چُھ  تُہٕندیو  پننیو  اَتھو  ہٕنزِ  کمایِہ  سٍتۍ  آمُت،  ﴿اِشارٕہ  چُھ  مکّہ  معظمہٕ  کِس  تتھ  قحطس  کُن  یُس  تتھ  زمانس  منٛز  برپا  اوس﴾  تہٕ  واریاہَو  قصوٗرَو  نِشہِ  چُھ  سُہ  توتہِ  درگُزر  کران۔

Mirwaiz:
  بیٚیہِ  چھُ  سُہ  منتقم  آسنہٕ  کہ  باوجود  عفو  تہٕ  درگزر  کروُن۔  چنانچہ  یُس  مصیبتاہ  تۅہیہِ  واتان  چھُ  اے  گنہگارو  سُہ  چھُ  حقیقتاً  واتان  تۅہیہِ  تِمَو  یچھ  عملو  سببہٕ  یِم  توٚہۍ  پننیو  اَتھو  چھِو  کران۔  توتہِ  چھُ  سُہ  واریاہن  گناہن  عفُووٕے  کران۔

Tahir:
  تہٕ  یُس  مصیبت  تہِ  تۅہیہِ  واتان  چُھو  سُہ  چُھ  تمہِ  (بدعمٲلی)  ہٕندِ  وجہ  کِنۍ  (واتان)  یۅسہٕ  تُہٕندیٚو  اَتھو  کمٲومٕژ  چھے٘  آسان  ییٚلہِ  زن  سُہ  واریاہو  (کوتٲہیو)  نِشہِ  درگزر  تہِ  چُھ  کران۔

Transliteration:
  Wam<u>a</u> a<u>sa</u>bakum min mu<u>s</u>eebatin fabim<u>a</u> kasabat aydeekum wayaAAfoo AAan katheer<b>in</b>


Athar:
  توٚہۍ  چِھو  نہٕ  زمینس  منٛز  پننِس  خدایس  عٲجز  کرن  وٲلۍ  کینہہ،  تہٕ  اللہ  تعالیٰ  سٕندِس  مقابلس  منٛز  چُھوو  نہٕ  تۅہیِہ  کانٛہہ  حٲمی  تہٕ  مددگار۔

Mirwaiz:
  بیٚیہِ  ہیٚکیوٗن  نہٕ  توٚہۍ  زمین  کِس  کُنہِ  حصس  منٛز  پناہ  حاصل  کٔرِتھ  تہٕ  روٗزِتھ،  اللہ  تعالیٰ  عٲجز  کٔرِتھ،  نہ  چھُ  تتھ  حالس  اندر  تِہِندٕہ  خٲطرٕ  کانٛہہ  مدد  گاراہ  تہٕ  یٲری  کروُناہ  خدایس  ورٲے۔

Tahir:
  تہٕ  تۆہۍ  ہیٚکیوٗن  نہٕ  (پننیو  تدبیرو  سٍتۍ)  اللہ  تعالیٰ  (پوٗرٕ)  زمینس  منٛز  عٲجز  کٔرِتھ  تہٕ  اللہ  تعالیٰ  ہس  ترٲوِتھ  نَہ  آسہِ  (پۅتلیو  منٛزٕ)  تُہُنٛد  کانٛہہ  حمایت  کرن  وول  تہٕ  نَہ  مددکرن  وول۔

Transliteration:
  Wam<u>a</u> antum bimuAAjizeena fee alar<u>d</u>i wam<u>a</u> lakum min dooni All<u>a</u>hi min waliyyin wal<u>a</u> na<u>s</u>eer<b>in</b>


Tahir: تہٕ تٔمۍ سٕنزو نِشٲنیو منٛزٕ چِھ پہاڑن ہٕندۍ پٲٹھۍ تٔھدۍ سمندری جہازٕ تہِ۔
Transliteration: Wamin <u>a</u>y<u>a</u>tihi aljaw<u>a</u>ri fee alba<u>h</u>ri ka<b>a</b>laAAl<u>a</u>m<b>i</b>
Athar:
  تٔمۍ  سٕنزو  نِشٲنِیو  منٛزٕ  چِھ  یِم  جہازٕ  یِم  سمندرس  منٛز  پہاڑن  ہٕندۍ  پٲٹھۍ  اَتھہِ  چِھ  یِوان۔

Mirwaiz:
  بیٚیہِ  چھُ  تِہِندِ  قدرت  کیو  نشانو  اندرٕہ  ناوٕہ  تہٕ  جہازٕہ  یِم  دریاون  تہٕ  سمندرن  منٛز  پکان  چھِ۔  یِم  تُہٕندین  کۅہن  سمبہِ  چھِ۔  تِمن  بڈین  جہازن  ہُنٛد  سمندرس  منٛز  پکُن  چھُ  تِہِندی  قدرت  سٍتۍ۔


Athar:
  اللہ  تعالیٰ  ییٚمہِ  ساعتہٕ  ییژِھہ  ہواہس  ہیٚکہِ  أکۍ  سٕے  جایِہ  رُکٲوِتھ  تھٲوِتھ،  تہٕ  یِم  روزن  سمندرکِس  پُشتس  ﴿سطحس﴾  پیٚٹھ  سیٚدَے۔  اتھ  منٛز  چھےٚ  بجہِ  نِشٲنیِہ  پرتھ  تس  شخصس  خٲطرٕ  یُس  کمال  درجُک  صبر  تہٕ  شُکر  کرن  وول  آسہِ۔

Mirwaiz:
  ہرگاہ  سُہ  ییٚژھہ  واوَس  ٹھٔہراوِ،  تِمہٕ  ناوٕہ  تہٕ  جہازٕہ  یِم  واوٕہ  سٍتۍ  پکان  چھِ،  تِم  گژھن  روٗزِتھ  اَمہِ  چہ  تھٔر  پٮ۪ٹھ  یعنی  سمندر  کِس  سطحس  پٮ۪ٹھ۔  یہِ  چھےٚ  تِہٕنز  کٲم  کہ  واوَس  چھُ  پکناوان۔  تَمہِ  سٍتۍ  چھِ  جہازٕ  تہِ  پکان۔  بے  شک  اَتھ  منٛز  چھِ  واریاہ  قدرتٕکۍ  نشانہٕ۔  پرتھ  سٮ۪ٹھاہ  صبر  کروُنہِ  سٕندِ  تہٕ  شکر  دپوُنہِ  سٕندِ  خٲطرٕ  یعنی  باایمانن  ہٕندِ  خٲطرٕ۔

Tahir:
  ہرگاہ  سُہ  یژھِ  ہوہس  تھاوِأکۍ  سٕے  جایہِ  رُکٲوِتھ  پتہٕ  روزن  ناوٕ  سمندر  کِس  سطحس  پیٚٹھ  رونٹہٕ  گٔژِھتھ،  بے  شک  چھے٘  اَتھ  منٛز  پۯتھ  صبر  کرن  وٲلِس  تہٕ  شکرگزار  سٕندِ  خٲطرٕ  نشٲنِیہِ۔

Transliteration:
  In yasha yuskini a<b>l</b>rree<u>h</u>a faya<i><u>th</u></i>lalna raw<u>a</u>kida AAal<u>a</u> <i><u>th</u></i>ahrihi inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Transliteration: Aw yoobiqhunna bim<u>a</u> kasaboo wayaAAfu AAan katheer<b>in</b>
Athar:
  یا  ﴿تِمن  پیٚٹھ  سوار  سپدن  والیٚن  ہٕندیو﴾  واریاہَو  گناہَو  نِشہِ  درگُزر  کران  کران  ڈُباوِ  تِمن  تِہندیٚن  کینژھنٕے  کرتوٗتن  ہٕندِس  پاداشس  منٛز،

Mirwaiz:
  یا  ہرگاہ  سُہ  ییٚژھہ  سخت  تیز  واو  تراوِ  تِمن  جہازن  اندر،  سارِنٕے  سوارن  گالہِ  تِہٕنزو  یچھ  عملو  سببہٕ  یعنی  پھاٹویکھ  دریاوس  اندر۔  واریاہن  لوٗکن  کرِ  درگُزر  یعنی  تِمن  پھاٹوِنہٕ  تمہِ  ساعتہٕ  مگر  ٲخرتس  اندر  یِیہِ  تِمن  عذاب  کرنہٕ۔

Tahir:
  یا  کرِ  تِمن  (جہازن  تہٕ  ناوَن)  غرق  تِہٕندیٚن  (بد)  عملن  ہٕندِ  بٲعث  یِم  تِمَو  کمٲوِتھ  چھے٘  تھاوِمَژٕ،مگر  سُہ  چُھ  واریاہ  (خطا)  معاف  کران۔


Athar:
  تہٕ  تمہِ  وقتہٕ  لگہِ  سانیٚن  آیاتن  منٛز  جھگڑٕ  کرن  والیٚن  پَے  زِ  تِہندِ  خٲطرٕ  چَھنہٕ  کانٛہہ  چَھپن  جاے۔

Mirwaiz:
  اَمہِ  تباہی  ہٕندِ  وقتہٕ  تگہِ  زانُن  تِمن  لوٗکن  یِم  کج  بخشی  چھِ  کران  سانین  آیاتن  اندر  کہ  تِہِندِ  خٲطرٕ  چھَنہٕ  کانٛہہ  ژلن  جایاہ  سانہِ  عذاب  نِشہِ  بچنہٕ  خٲطرٕ۔

Tahir:
  تہٕ  سانیٚن  آیاتن  منٛز  یِم  ژُوان  چِھ  تِمن  پَزِ  زانُن  زِ  تِہِندِ  خٲطرٕ  چھَنہٕ  ژلنہٕ  خٲطرٕ  کانٛہہ  وَتھ۔

Transliteration:
  WayaAAlama alla<u>th</u>eena yuj<u>a</u>diloona fee <u>a</u>y<u>a</u>tin<u>a</u> m<u>a</u> lahum min ma<u>h</u>ee<u>s</u><b>in</b>


Athar:
  یِکینژھاہ  تہِ  تۅہیِہ  لُکن  دِنہٕ  چُھ  آمُت،  سُہ  چُھ  محض  دُنیاچہِ  کینژھن  دۅہن  ہٕنزِ  زندگی  ہُند  ساز  و  سامان،  تہٕ  یِکینژھاہ  خُدایس  نِشہِ  چُھ،  سُہ  چُھ  بہتر  تہِ  تہٕ  پایدار  تہِ۔  سُہ  چُھ  تِمن  لُکن  خٲطرٕ  یِمو  ایمان  چُھ  اوٚنمُت  تہٕ  پننِس  ربّس  پیٚٹھ  چِھ  بھروسہٕ  کران۔

Mirwaiz:
  اَمہِ  اندرٕ  سپُد  معلوم  کہ  مطلوب  بناونس  قابل  چھُنہٕ  دنیا  بلکہ  چھُ  ٲخرت  مطلوب  مقدس  بناونس  قابل۔  وۅنۍ  یِکینژھاہ  دنیاہکیو  چیزو  اندرٕہ  تۅہیہِ  عطا  کرنہٕ  آو  تہِ  چھُ  محض  چند  روزٕہ  دنیا  چہ  زندگی  ہُنٛد  اَکھ  تمتع  تُلنُک  چیزاہ  یُس  عمر  ختم  گژھنس  پٮ۪ٹھ  ختم  گژِھہ۔  بیاکھ  گوٚو  یِکینژھاہ  اللہ  تعالیٰ  ہس  نِشہِ  تِہِندِ  خٲطرٕ  چھُ  تہِ  چھُ  رُت  تہٕ  پوشوُن۔  لہٰذا  گژِھہ  دنیا  طلبی  ترٲوِتھ  ٲخرتُک  طالب  سپدُن۔  مگر  سُہ  سپدِ  حاصل  ایمان  واعمالِ  صالحو  سٍتۍ،  بیٚیہِ  شرک  و  کفر  نِشہِ  پتھ  روزنہٕ  سٍتۍ۔  چنانچہ  ثواب  مذکور  چھُ  تِہِندِ  خٲطرٕ  یِمو  ایمان  اوٚن،  بیٚیہِ  کوٚرُکھ  پننِس  پروردگارس  پٮ۪ٹھ  اعتماد  تہٕ  بھروسہٕ۔

Tahir:
  لہٰذا  یِکینٛژھاہ  تہِ  (مال  و  دولت)  تۅہیہِ  دِنہٕ  چُھو  آمُت  سُہ  چُھ  دنیٲوی  زندگی  ہُنٛد  (کینٛژھن  دۅہن  ہُنٛد)  فٲیدٕہ  تہٕ  یِکینٛژھاہ  اللہ  تعالیٰ  ہس  نِشہِ  چُھ  سُہ  چُھ  بہتر  تہٕ  پایدار  (یہِ)  چُھ  تِمن  لُکن  خٲطرٕ  یِم  ایمان  چِھ  اَنان  بیٚیہِ  چِھ  پننِس  ربّس  پیٚٹھ  توکل  کران۔

Transliteration:
  Fam<u>a</u> ooteetum min shayin famat<u>a</u>AAu al<u>h</u>ay<u>a</u>ti a<b>l</b>dduny<u>a</u> wam<u>a</u> AAinda All<u>a</u>hi khayrun waabq<u>a</u> lilla<u>th</u>eena <u>a</u>manoo waAAal<u>a</u> rabbihim yatawakkaloon<b>a</b>


Athar:
  یِم  بڑیو  بڑیو  گناہَو  تہٕ  بے  حیٲیی  ہٕنزو  کامیو  نِشہِ  پرہیز  چِھ  کران،  تہٕ  اگر  شرارت  کھسیٚکھ  تیٚلہِ  چِھ  درگُزر  کران۔

Mirwaiz:
  بیٚیہِ  یِم  لوٗکھ  بڈیٚو  گناہو  نِشہِ  بٔچِتھ  چھِ  روزان  ،  بیٚیہِ  یچھ  کامیو  نِشہِ،  بیٚیہِ  یِم  ژکھ  کٔھسِتھ  ژکھ  خہاروُنین  معٲفی  چھِ  دِوان۔

Tahir:
  تہٕ  یِم  لُکھ  بڈیٚو  گناہو  تہٕ  بے  حیٲیی  ہٕنزو  کامیٚو  نِشہِ  پرہیز  چِھ  کران  تہٕ  ییٚلہِ  تِمن  شرارت  چُھ  کھسان  تیٚلہِ  چِھ  معاف  کران۔

Transliteration:
  Wa<b>a</b>lla<u>th</u>eena yajtaniboona kab<u>a</u>ira alithmi wa<b>a</b>lfaw<u>ah</u>isha wai<u>tha</u> m<u>a</u> gha<u>d</u>iboo hum yaghfiroon<b>a</b>


Athar:
  یِم  پننِس  ربّ  سُند  حکم  چِھ  مانان،  نماز  چِھ  قٲیِم  کران،  پنٕنۍ  معالات  چِھ  اکھ  أکِس  سٍتۍ  مشورٕہ  کٔرِتھ  چلاوان،  اسہِ  یِکینژھاہ  رزق  تہِ  یِمن  دِیتمُت  چُھ  تمہِ  منٛزٕ  چِھ  خرچ  کران۔

Mirwaiz:
  بیٚیہِ  یِمو  حکم  مون  پننِس  پروردگارٕ  سُنٛد،  بییہِ  تھٲوٕکھ  نٮ۪ماز  قٲیِم  پابندی  سان،  بییہِ  آسہِ  تِہٕنز  پرتھ  کٲماہ  یتھ  منٛز  نہٕ  شرعی  حکماہ  بیان  آسہِ  کرنہٕ  آمُت  پانہٕ  وٲنۍ  مشورٕہ  کٔرِتھ  پوٗرٕ  سپدان۔  بیٚیہِ  آسن  تِم  تَمہِ  مالہٕ  منٛزٕ  یُس  اَسی  عطا  کوٚرُکھ  خرچ  کران۔

Tahir:
  تہٕ  یِم  لُکھ  پننِس  ربّ  سُنٛد  فرمان  چِھ  مانان  بیٚیہِ  چِھ  نماز  تھاوان  قٲیِم  تہٕ  تِہُنٛد  فٲصلہٕ  چُھ  پانہٕ  وٲنۍ  مشورٕہ  سٍتۍ  سپدان  تہٕ  تَمہِ  مالہٕ  منٛزٕ  یُس  اَسہِ  تِمن  عطا  چُھ  کۆرمُت  چِھ  خرچ  کران۔

Transliteration:
  Wa<b>a</b>lla<u>th</u>eena istaj<u>a</u>boo lirabbihim waaq<u>a</u>moo a<b>l</b><u>ss</u>al<u>a</u>ta waamruhum shoor<u>a</u> baynahum wamimm<u>a</u> razaqn<u>a</u>hum yunfiqoon<b>a</b>


Transliteration: Wa<b>a</b>lla<u>th</u>eena i<u>tha</u> a<u>sa</u>bahumu albaghyu hum yanta<u>s</u>iroon<b>a</b>
Athar:
  تہٕ  ییٚلہِ  یِمن  پیٚٹھ  زیادتی  چھےٚ  کرنہٕ  یِوان  تیٚلہِ  چِھ  تمِیُک  مقابلہٕ  کران۔  ﴿وونۍ  چھےٚ  ییٚتہِ  پیٚٹھہٕ  آیت  43  کِس  عبارتس  تام  پٔتِمہِ  آیتچٕ  تشریح﴾

Mirwaiz:
  بیٚیہِ  تِم  لوٗکھ  یِمن  پٮ۪ٹھ  ییٚمہِ  ساعتہٕ  کٲنسہِ  ہٕندِ  طرفہٕ  ظلم  کرنہٕ  آسہِ  یِوان،  تِم  اگر  بدلہٕ  آسن  ہیٚوان،  سُہ  آسن  برابر  برابر  ہیٚوان،  زیادتی  آسن  نہٕ  کران۔  بدلہٕ  ہیٚنُک  اجازت  چھُ  اَسی  تِمن  دُیتمُت  کہ۔

Tahir:
  تہٕ  تِم  لُکھ  ییٚلہِ  تِمن (کٲنسہِ  ظٲلمس  تہٕ  جٲبرس)  نِشہِ  ظلم  چُھ  واتان  تیٚلہِ  چِھ  (تس)  بدلہٕ  ہیٚوان۔


Athar:
  بُرٲیی  ہُند  بدلہٕ  چھےٚ  تِژٕھے  بُرٲئی،  پتہٕ  یُس  معاف  کرِ  بیٚیہِ  کرِ  اصلاح  تٔمۍ  سُند  اجر  چُھ  اللہ  تعالیٰ  سٕندِ  ذمہٕ،  اللہ  تعالیٰ  چُھنہٕ  ظٲلِمن  پسند  کران۔

Mirwaiz:
  بدی  ہُنٛد  سزا  چھُ  بدی  تتھ  ہِش،  تَمہِ  پتہٕ  یعنی  انتقامُک  اجازت  دِنہٕ  پتہٕ  یُس  اکھاہ  معاف  کرِ  ظٲلمس،  بیٚیہِ  کرِ  معاملس  منٛز  اصلاح  ییٚمہِ  سٍتۍ  دشمنی  دوٗر  سپدِ  تہٕ  دوستہ  پٲدٕ  سپدِ،  تمُیک  ثواب  چھُ  حسبِ  وعدٕہ  اللہ  تعالیٰ  ہس  مَٹہِ۔  واقعی  اللہ  تعالیٰ  چھُنہٕ  پسند  کران  ظٲلمن۔

Tahir:
  تہٕ  بُرٲیی  ہُنٛد  بدلہٕ  چُھ  تٔتھۍ  بُرٲیی  ہیوٗ  آسان،  پتہٕ  ییٚمۍ  معاف  کۆر  تہٕ  (معٲفی  ہٕندِ  ذریعہ)  کۆرُن  اصلاح  تیٚلہِ  چُھ  تٔمۍ  سُنٛد  اجراللہ  تعالیٰ  سٕندِ  ذمہٕ۔  بے  شک  چُھنہٕ  سُہ  ظٲلِمن  پسندکران۔

Transliteration:
  Wajaz<u>a</u>o sayyiatin sayyiatun mithluh<u>a</u> faman AAaf<u>a</u> waa<u>s</u>la<u>h</u>a faajruhu AAal<u>a</u> All<u>a</u>hi innahu l<u>a</u> yu<u>h</u>ibbu a<b>l</b><i><u>thth</u></i><u>a</u>limeen<b>a</b>


Athar: تہٕ یِم لُکھ ظلم سپدنہٕ پتہٕ بدلہٕ ہیٚن، تِمن ہیٚکہِ نہٕ ملامت کرنہٕ یِتھ۔
Mirwaiz:
  وۅنۍ  یِم  لوٗکھ  بدلہٕ  تہٕ  انتقام  ہیٚن  ظٲلمن  نِشہِ  تِہِندِ  ظلم  کرنہٕ  پتہٕ،  پس  چھُنہٕ  تِمن  لوٗکن  پٮ۪ٹھ  کانٛہہ  الزاماہ  تہٕ  بازخواستاہ۔

Tahir:
  تہٕ  پٔزۍپٲٹھۍ  یُس  شخص  پانس  پیٚٹھ  ظلم  سپدنہٕ  پتہٕ  بدلہٕ  ہیٚیہِ  تیٚلہِ  چھَنہٕ  تِتھیٚن  لُکن  پیٚٹھ  (ملامتچ  تہٕ  گرفتٕچ)  کانٛہہ  وَتھ۔

Transliteration:
  Walamani inta<u>s</u>ara baAAda <i><u>th</u></i>ulmihi faol<u>a</u>ika m<u>a</u> AAalayhim min sabeel<b>in</b>


Athar:
  ملامتٕکۍ  حقدار  چِھ  تِم  یِم  دوٚیمیٚن  پیٚٹھ  ظلم  چِھ  کران،  تہٕ  زمینس  منٛز  چِھ  ناحق  زیادتِیِہ  کران۔  یِتھیٚن  لُکن  چُھ  دردناک  عذاب۔

Mirwaiz:
  بلکہ  چھُ  بازخواست  تہٕ  الزام  تِمن  لوٗکن  پٮ۪ٹھ  یِم  ناحق  لوٗکن  ظلم  کران  آسن،  بیٚیہِ  آسن  سرکشی  تہٕ  بغاوت  کران  زمینس  منٛز  ناحق،  یِتھین  لوٗکن  ہٕندِ  خٲطرٕ  چھُ  مقرر  عذاباہ  دَگ  تہٕ  دود  تُلہٕ  وُن۔

Tahir:
  بس  (ملامتٕچ  تہٕ  گرفتٕچ)  وَتھ  چھے٘  صرف  تِمن  خلاف  یِم  لُکن  پیٚٹھ  چِھ  ظلم  کران  تہٕ  زمینس  منٛز  چِھ  ناحق  سرکشی  تہٕ  فساد  پٔھہلاوان،  یِتھہِ  نٕے  لُکن  خٲطرٕ  چُھ  دگ  تُلوُن  عذاب۔

Transliteration:
  Innam<u>a</u> a<b>l</b>ssabeelu AAal<u>a</u> alla<u>th</u>eena ya<i><u>th</u></i>limoona a<b>l</b>nn<u>a</u>sa wayabghoona fee alar<u>d</u>i bighayri al<u>h</u>aqqi ol<u>a</u>ika lahum AAa<u>tha</u>bun aleem<b>un</b>


Transliteration: Walaman <u>s</u>abara waghafara inna <u>tha</u>lika lamin AAazmi alomoor<b>i</b>
Athar:
  البتہ  یُس  شخص  صبرس  کٲم  ہیٚیِہ  تہٕ  درگُزر  کرِ،  تیٚلہِ  چِھ  یِہ  سیٚٹھاہ  اُولوالعزمی  ہٕنزو  کامیٚو  منٛزٕ  ﴿یعنی  ہمت  واجِنیو  کامیو  منٛزٕ﴾۔

Mirwaiz:
  بے  شک  یُس  شخص  کٲنسہِ  ہٕندِس  ظلمس  پٮ۪ٹھ  صبر  کرِ،  انتقامس  درپے  روزِ  نہٕ،  عفو  تہٕ  درگزر  کرِ،  بے  شک  صبر  تہٕ  درگزر  کرُن  چھُ  بڈٕ  ہمت  چو  کامیو  اندرٕہ  یعنی  عفو  تہٕ  درگزر  کرُن  چھُ  سٮ۪ٹھاہ  بہتر۔

Tahir:
  تہٕ  پٔزۍپٲٹھۍ  یُس  شخص  صبر  کرِ  بیٚیہِ  کرِ  معاف  تیٚلہِ  چِھ  یہِ  بے  شک  تھدِ  پایہِ  چہِ  ہمتہٕ  واجِنیٚو  کامیٚو  منٛزٕ۔


Athar:
  یَس  اللہ  تعالیٰ  ہٕے  گُمرٲہی  منٛز  چھکہِ،  تس  چُھنہٕ  کانٛہہ  سنبھالن  وول  خُدایس  پتہٕ۔  توٚہۍ  وُچِھو  زِ  یِم  ظٲلِم  ییٚلہِ  عذاب  وُچَھن،  پتہٕ  وَنن  کیا  وۅنۍ  چھا  واپس  پھیرنٕچ  کانٛہہ  وَتھ؟

Mirwaiz:
  یہِ  اوس  اوٚت  تانۍ  حال  مہتدینن  ہُنٛد،  وۅنۍ  چھُ  اَمہِ  پتہٕ  ضالینن  ہُنٛد  حال  بیان  کرنہٕ  یِوان،  یَس  اللہ  تعالیٰ  وَتھ  راوراوِ  تَس  چہُنہٕ  دنیاہس  منٛز  تس  پتہٕ  کانٛہہ  چارسازاہ  تہٕ  مددگاراہ  یُس  تس  وتہِ  پٮ۪ٹھ  اَنہِ  ہا۔  قیامتس  اندر  تہِ  آسہِ  تس  سٮ۪ٹھاہ  یچھ  حال۔  وُچھتوکھ  توٚہۍ  تِم  ظٲلم  تہٕ  کافر  ییٚلہِ  تِم  عذاب  وُچھن  قیامتُک  دۅہ،  دپنہِ  لگن  نہایت  حسرت  سان،  کیا  سنا  دُنیا  ہس  کُن  واپس  گژھنٕچ  چھَنا  کانٛہہ  صورتھاہ،  تَتہِ  کرہَو  أسۍ  تعمیل  احکام  تہٕ  نیک  بنہَو۔

Tahir:
  تہٕ  یس  اللہ  تعالیٰ  گمراہ  کرِ  تیٚلہِ  چُھنہٕ  تس  خٲطرٕ  تَمہِ  پتہٕ  کانٛہہ  مددگار  آسان،  تہٕ  تۆہۍ  وُچھوٗکھ  ظٲلم  زِ  ییٚلہِ  تِم  (ٲخرتُک)  عذاب  وُچھن  (پتہٕ)  وَنن،  کیا  (دُنیاہس  منٛز)  واپس  گژھنٕچ  چھا  کانٛہہ  وتھاہ  ؟

Transliteration:
  Waman yu<u>d</u>lili All<u>a</u>hu fam<u>a</u> lahu min waliyyin min baAAdihi watar<u>a</u> a<b>l</b><i><u>thth</u></i><u>a</u>limeena lamm<u>a</u> raawoo alAAa<u>tha</u>ba yaqooloona hal il<u>a</u> maraddin min sabeel<b>in</b>


Athar:
  تہٕ  توٚہۍ  وُچِھو  زِ  یِم  ییٚلہِ  جہنمس  برونٛہہ  کُن  اَننہٕ  یِن،  پتہٕ  آسن  ذلّت  سٍتۍ  نٔمۍ  نٔمۍ  گژھان،  تہٕ  تَتھ  وُچھن  ژوٗرِ  ژوٗرِ  ٹٔلۍ  ٹاریوٚ۔  تمہِ  وقتہٕ  وَنن  تِم  لُکھ  یِمو  ایمان  اوس  اوٚنمُت  زِ  پٔزِپٲٹھۍ  چِھ  اصلی  خسارٕہ لد  تِمے  یِمو  اَز  قیامت  کہ  دۅہ  پنُن  پان  تہٕ  پنٕنۍ  تعلق  دار  خسارس  منٛز  ترٲوۍ۔  خبردار  روٗزِو،  ظٲلِم  لُکھ  آسن  مُستقل  عذابس  منٛز۔

Mirwaiz:
  بیٚیہِ  وُچھوکھ  توٚہۍ  تِم  تمہِ  ساعتہٕ  ییٚلہِ  یِم  نارِ  جہنمس  برونٹھ  کُن  اننہٕ  یِن،  کلہٕ  بۅن  کُن  ترٲوِتھ  آسن  خجالت  و  رسوٲیی  ہٕندِ  سببہٕ  ،  وُچھان  آسن  نارِ  جہنمس  کُن  أچھ  بۅن  کُن  ترٲوِتھ  تٔلۍ  ٹارِہ،  تَمہِ  ساعتہٕ  دَپن  باایمان  پننِس  بچنس  پٮ۪ٹھ  شکر  دَپنہٕ  خٲطرٕ  کہ  بے  شک  تاوان  زد  گٔے  تِمے  یِمن  نافرمٲنیو  سٍتۍ  تاون  پیوٚو  پننین  پانن،  پننین  شُرین  بٲژن  اَز  قیامتُک  دۅہ۔  وارٕہ  بوٗزِو،  یاد  تھٲوِو  کہ  ظٲلم  یعنی  کافر  تہٕ  نافرمان  لوٗکھ  آسن  دٲیمی  عذابس  اندر  گرفتار۔

Tahir:
  تہٕ  تۆہۍ  وُچھوٗکھ  تِم  زِ  تِم  یِن  جہنمس  پیٚٹھ  ذلّت  تہٕ  خوفہٕ  ۂتۍ  کلہٕ  نۆمرٲوِتھ  پیش  کرنہٕ  (تَتھ)  آسن  (ژوٗرژوٗرِ)  تٔلۍ  ٹاریٚو  وُچھان،  تہٕ  ایمان  وٲلۍ  وَنن،  بے  شک  چِھ  نقصان  تُلن  وٲلۍ  تِمَے  لُکھ  یِمَوپنٕنۍ  جان  تہٕ  پَنُن  اہل  وعیال  قیامت  کہ  دۅہ  خسارس  منٛز  ترٲوۍ،  یادتھاوِو!  بے  شک  روزن  ظٲلم  لُکھ  نَہ  مۅکلن  وٲلِس  عذابس  منٛز  (مبتلا)۔

Transliteration:
  Watar<u>a</u>hum yuAAra<u>d</u>oona AAalayh<u>a</u> kh<u>a</u>shiAAeena mina a<b>l</b><u>thth</u>ulli yan<i><u>th</u></i>uroona min <u>t</u>arfin khafiyyin waq<u>a</u>la alla<u>th</u>eena <u>a</u>manoo inna alkh<u>a</u>sireena alla<u>th</u>eena khasiroo anfusahum waahleehim yawma alqiy<u>a</u>mati al<u>a</u> inna a<b>l</b><i><u>thth</u></i><u>a</u>limeena fee AAa<u>tha</u>bin muqeem<b>in</b>


Athar:
  تہٕ  یِمن  آسہِ  نہٕ  کانٛہہ  حٲمی  تہٕ  سرپرست،  یِم  اللہ  تعالیٰ  سٕندِس  مُقابلس  منٛز  یِہندِس  مددس  یِن۔  یس  اللہ  تعالیٰ  گُمرٲہی  منٛز  تراوِ،  تس  خٲطرٕ  چَھنہٕ  بچاوٕچ  کانٛہہ  سبیل۔

Mirwaiz:
  بیٚیہِ  آسہِ  نہٕ  تِمن  تَتہِ  کانٛہہ  مددگاراہ  یُس  تِمن  مدد  تہٕ  یٲری  کٔرِتھ  ہیٚکہِ  ہا  خدایس  ورٲے،  بیٚیہِ  یَس  خدا  وَتھ  راورِہ  تَس  چھَنہٕ  نجاتٕچ  کانٛہہ  وَتھاہ۔

Tahir:
  تہٕ  تِمن  (کٲفرن)  خٲطرٕ  آسن  نہ  ٕ  کہٕنۍ  (تہِ)  مددگاریِم  اللہ  تعالیٰ  ہس  مقابلہٕ  تِمن  مددہیٚکن  کٔرِتھ،تہٕ  یس  اللہ  تعالیٰ  گمراہ  چُھ  ٹھہراوان  پتہٕ  چھَنہٕ  تس  خٲطرٕ  (ہدایتٕچ)  کانٛہہ  وَتھ  روزان۔

Transliteration:
  Wam<u>a</u> k<u>a</u>na lahum min awliy<u>a</u>a yan<u>s</u>uroonahum min dooni All<u>a</u>hi waman yu<u>d</u>lili All<u>a</u>hu fam<u>a</u> lahu min sabeel<b>in</b>


Athar:
  مٲنِو  پننِس  ربّ  سٕنز  کتھ  امہِ  برونٛہہ  زِ  سُہ  دۅہ  واتہِ  ییٚمہِ  کہ  ٹلنٕچ  کانٛہہ  صورت  اللہ  تعالیٰ  سٕندِ  طرفہٕ  چَھنہٕ۔  تمہِ  دۅہ  آسہِ  نہٕ  تُہِندِ  خٲطرٕ  کانٛہہ  چَھپن  جاے،  تہٕ  نہ  آسہِ  کانٛہہ  تُہند  حال  بدلاونٕچ  کوٗشش  کرن  وول۔  ﴿اصلی  الفاظ  چِھ،  وَمَا  لَکُم  مِن  نَکِیر،  اَتھ  چِھ  بیٚیہِ  تہِ  کینہہ  مفہوم۔  اکھ  یِہ  زِ  توٚہۍ  ہیٚکِو  نہٕ  پننیو  کرتوٗتَو  منٛزٕ  کُنہِ  أکِس  انکار  کٔرِتھ۔  دوٚیم  یِہ  زِ  توٚہۍ  ہیٚکِو  نہٕ  رخت  بدلٲوِتھ  کُنہِ  جایِہ  کٔھٹِتھ  روٗزِتھ۔  ترییم  یِہ  زِ  تۅہیِہ  سٍتۍ  یِکینژھاہ  تہِ  کرنہٕ  یِیہِ  تتھ  پیٚٹھ  نہ  ہیٚکِو  توٚہۍ  کانٛہہ  احتجاج  کٔرِتھ  تہٕ  نہ  ہیٛکِو  ناراضگی  ہُند  اظہار  کٔرِتھ۔  ژوٗرِم  یِہ  زِ  یتھ  حالتس  منٛز  توٚہۍ  مبتلا  کرنہٕ  ٲسِو  آمٕتۍ،  تۅہیِہ  آسہِ  نہٕ  سۅ  بدلاونُک  طاقت﴾

Mirwaiz:
  اے  لوٗکو  حکم  مٲنِو  پننِس  پروردگارٕ  سُند  ،  ایمان  أنِو،  فرماں برداری  کٔرِو  سُہ  دۅہ  یِنہٕ  برونٹھ  یتھ  دۅہس  پتھ  نیرنٕچ  صورتھٕے  چھَنہٕ  خداے  سٕندِ  طرفہٕ،  آسہِ  نہٕ  تَمہِ  دۅہ  کانٛہہ  چھَپن  جایاہ،  نہ  آسہِ  تمہِ  دۅہ  تُہٕندِ  خٲطرٕ  خدایس  کانٛہہ  باز  خواست  کرٕوُناہ،  نہ  آسہِ  تۅہیہِ  یَب  تہٕ  انکار  کرنٕچ  صورت۔

Tahir:
  تۆہۍلُکھ  مٲنِو  پننِس  ربّ  سُنٛد  حکم  اَمہِ  برونٛہہ  زِ  سُہ  دۅہ  واتہِ  یُس  اللہ  تعالیٰ  سٕندِ  طرفہٕ  پتھ  پھیرن  وول  چُھنہٕ،  نَہ  آسہِ  تَمہِ  دۅہ  تُہٕندِ  خٲطرٕ  کانٛہہ  چھپن  جاے  تہٕ  نَہ  آسہِ  تُہٕندِ  خٲطرٕ  کانٛہہ  انکارٕچ  جاے۔

Transliteration:
  Istajeeboo lirabbikum min qabli an yatiya yawmun l<u>a</u> maradda lahu mina All<u>a</u>hi m<u>a</u> lakum min maljain yawmai<u>th</u>in wam<u>a</u> lakum min nakeer<b>in</b>


Athar:
  وۅنۍ  اگر  یِم  لُکھ  بُتھ  چِھ  پھِران،  اے  نبیؐ،  اسہِ  چِھو  نہٕ  توٚہۍ  یِمن  پیٚٹھ  رٲچھدر  بنٲوِتھ  سوٗزِمٕتۍ۔  تۅہیِہ  پیٚٹھ  چھےٚ  صرف  کتھ  واتناونٕچ  ذمہٕ دٲری۔  انسان  سُند  حال  چُھ  یِہ  زِ  ییٚلہِ  أسۍ  أمِس  پننہِ  رحمتُک  مزہ  چِھ  ہاوان  تیٚلہِ  چُھس  اَتھ  پیٚٹھ  بوش  کھسان،  تہٕ  اگر  أمۍ  سٕندیٚن  پننیٚن  اَتھن  ہُند  کوٚرمُت  کرٛوومُت  کُنہِ  مصیبت چِہ  شکلہِ  منٛز  تس  نٲلۍ  چُھ  گژھان،  تیٚلہِ  چُھ  سخت  ناشکُری  کرن  وول  بنان۔

Mirwaiz:
  اے  پیغمبرِ  برحق  توٚہۍ  بوزنٲوِیوٗکھ  تِم،  پس  ہرگاہ  تِم  لوٗکھ  یہِ  بوٗزِتھ  تہِ  بُتھٕے  پھِرن  تہٕ  ایمان  اَنن  نہٕ،  اَدٕہ  توٚہۍ  مَہ  روٗزِو  غمس  تہٕ  فکرِ  اندر،  اَسہِ  چھِو  نہٕ  سوٗزِمٕتۍ  توٚہۍ  تِہِندۍ  شکھدر  تہٕ  رٲچھ،  یچھ  کامیو  نِشہِ  کیا  رٔٹِیوٗکھ  توٚہۍ  زورٕہ  پتھ۔  تۅہیہِ  چھُنہٕ  مٹہِ  مگر  سون  حکم  واتناوُن  یُس  توٚہۍ  باحسن  وجہ  انجام  دِوان  چھِو۔  یِہِندِ  خدایس  نِشہِ  اِعراض  کرنُک  وجہ  چھُ  کہ  یِمن  چھُنہٕ  خدایس  سٍتۍ  مکمل  تعلق،  تہِ  چھُ  یِتھہٕ  پٲٹھۍ  ننان  کہ  أسۍ  ییٚلہِ  یِتھین  انسان  چھِ  پننہِ  رحمتُک  مزٕہ  ژٕہناوان  تَمہِ  ساعتہٕ  چھُ  سُہ  ژیٚنگان  تَمہِ  نعمتہٕ  سٍتۍ،  ویٚژان  چھُنہٕ  کُنہِ  مگر  مُنعمس  پٮ۪ٹھ  نظر  کٔرِتھ  چھُنہٕ  تس  شکروثناء  دپان۔  توپتہٕ  ییٚلہِ  تِمن  انسانن  کانٛہہ  سختیاہ  تہٕ  تکلیفاہ  واتان  چھُ  تِمَو  یچھ  کامیو  سببہٕ  یِمہٕ  تِمَو  پننیو  اَتھو  کرِمژٕہ  آسان  چھےٚ،  تمہِ  ساعتہٕ  چھِ  خداے  سٕنز  شکایت  تہٕ  گراو  کران۔  بے  شک  انسان  چھُ  سٮ۪ٹھاہ  احسان  فراموش  تہٕ  ناشکر  گزار۔

Tahir:
  پتہٕ  (تہِ)  ہرگاہ  تِم  بُتھ  پھِرن  تیٚلہِ  چِھو  نہٕ  اَسہِ  تۆہۍ  تِمن  پیٚٹھ  (تبٲہی  نِشہِ  بچاونٕکۍ)  ذمہٕ  داربنٲوِتھ  سوٗزِمٕتۍ۔  تۅہیہِ  پیٚٹھ  چھے٘  صرف  (حقُک  پیغام)  واتناونٕچ  ذمہٕ  دٲری،  تہٕ  بے  شک  ییٚلہِ  أسۍ  انسان  چِھن  پننہِ  بارگاہِ  نِشہِ  رحمتُک  مزٕہ  وُچھناوان  تیٚلہِ  چُھ  سُہ  تَمہِ  سٍتۍ  خۅش  گژھان  تہٕ  ہرگاہ  تِمن  کانٛہہ  مصیبت  چُھ  یِوان  تِہِندیٚو  پننیو  اَتھو  سٍتۍ  برونٛہہ  کُن  سوزنہٕ  آمژو  (بد)  عملو  ہٕندِ  بٲعث  تیٚلہِ  چُھ  بے  شک  انسان  سیٚٹھاہ  ناشکرگزار  (ثٲبت  سپدان)۔

Transliteration:
  Fain aAAra<u>d</u>oo fam<u>a</u> arsaln<u>a</u>ka AAalayhim <u>h</u>afee<i><u>th</u></i>an in AAalayka ill<u>a</u> albal<u>a</u>ghu wainn<u>a</u> i<u>tha</u> a<u>th</u>aqn<u>a</u> alins<u>a</u>na minn<u>a</u> ra<u>h</u>matan fari<u>h</u>a bih<u>a</u> wain tu<u>s</u>ibhum sayyiatun bim<u>a</u> qaddamat aydeehim fainna alins<u>a</u>na kafoor<b>un</b>


Athar:
  اللہ  تعالیٰ  چُھ  زمینُک  تہٕ  آسمانن  ہٕنزِ  بادشٲہی  ہُند  مٲلِک،  یِکینژھاہ  یژھان  چُھ  تہِ  چُھ  پٲدٕ  کران،  یَس  یژھان  چُھ  تس  چُھ  کورِ  دِوان،  یس  یژھان  چُھ  تس  چُھ  لڑکہٕ  دِوان،

Mirwaiz:
  خداے  سٕنزٕے  چھےٚ  پادشاہت  آسمانن  تہٕ  زمینن  منٛز،  پٲدٕ  چھُ  کران  یہِ  یژھان  چھُ،  دِوان  چھُ  یِمن  یژھان  چھُ  کورِ،  بیٚیہِ  چھُ  دِوان  یِمن  یژھان  چھُ  گبر۔

Tahir:
  اللہ  تعالیٰ  سٕندی  خٲطرٕ  چھے٘  آسمانن  ہٕنٛزتہٕ  زمینٕچ  بادشاہت،  یہِ  سُہ  یژھان  چُھ  پٲدٕ  چُھ  کران،  یس  یژھان  چُھ  کورِ  چُھس  عطا  کران  تہٕ  یس  یژھان  چُھ  نیٚچِوۍچُھس  بخشان۔

Transliteration:
  Lill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yakhluqu m<u>a</u> yash<u>a</u>o yahabu liman yash<u>a</u>o in<u>a</u>than wayahabu liman yash<u>a</u>o a<b>l</b><u>thth</u>ukoor<b>a</b>


Athar:
  یَس  یژھان  چُھ  تس  چُھ  لڑکہٕ  تہٕ  کورِ  یِکٕہ  وٹہٕ  دِوان،  تہٕ  یس  یژھان  چُھ  تس  چُھ  ہانٹھ  بناوان۔  سُہ  چُھ  سورُے  کینہہ  زانان  بیٚیہِ  چُھ  پرٛتھ  چیزس  پیٚٹھ  قدرت  تھاوان۔

Mirwaiz:
  یا  چھُ  تِمن  عطا  کران  نیچِوۍ  تہِ  کورِ  تہِ،  بیٚیہِ  چھُ  کران  یِمن  یژھان  چھُ  ہانٹھ  یعنی  بے  اولاد،  اولادن  نِشہِ  محروم۔  بے  شک  سُہ  چھُ  سورُے  زانہٕ  وُن،  پوٗرٕ  قدرت  وول۔

Tahir:
  نَتہٕ  چُھ  تِمن  نیٚچِوۍ  تہٕ  کورِ  (دوشوے)  یِکہٕ  وٹہٕ  دِوان  تہٕ  یس  یژھان  چُھ  ہانٛٹھٕے  چُھس  بناوان،  بے  شک  چُھ  سُہ  وارٕ  پٲٹھۍ  زانن  وول  سیٚٹھاہ  قدرت  وول۔

Transliteration:
  Aw yuzawwijuhum <u>th</u>ukr<u>a</u>nan wain<u>a</u>than wayajAAalu man yash<u>a</u>o AAaqeeman innahu AAaleemun qadeer<b>un</b>


Athar:
  کٲنٛسہِ  بشرٕ  سٕنز  چَھنہٕ  یِہ  مجال  زِ  اللہ  تعالیٰ  کرِ  تس  سٍتۍ  روبرو  کتھ۔  تٔمۍ  سٕنز  کتھ  چھےٚ  یاتہٕ  وَحی  ﴿اشارہ﴾  کہ  طور  آسان،  ﴿یتھ  جایِہ  چُھ  وَحی  نِشہِ  مُراد  اِلقاء،  اِلہام،  دِلس  منٛز  کانٛہہ  کتھ  تراوٕنۍ،  یا  خوابس  منٛز  کینہہ  ہاوُن  یِتھہٕ  پٲٹھۍ  حضرات  ابراہیم  علیہ  السلام  تہٕ  حضرت  یوسف  علیہ  السلامس  ہاونہٕ  آو﴾،  نَتہٕ  چھےٚ  پردٕہ  پٔتۍ  کِنۍ  آسان،  ﴿مُراد  چُھ  یِہ  زِ  بندٕہ  بوزِ  اَکھ  آواز،  مگر  بولن  وول  یِیَس  نہٕ  اَتھہِ،  یِتھہٕ  پٲٹھۍ  حضرت  موسیٰ  علیہ  السلامس  سٍتۍ  سپُد  زِ  طورکہِ  دامنہٕ  تَلہٕ  لٔج  اکہِ  کُلہِ  نِشہِ  اچانک  آواز  یِنہِ  مگر  بولن  وول  اوس  تِہنزو  نظرو  نِشہِ  ژھایِہ﴾  یا  چُھ  سُہ  کانٛہہ  پیغامبر  ﴿فرشتہٕ﴾  سوزان،  تہٕ  یِکینژھاہ  سُہ  یژھان  چُھ  تہِ  چُھ  تٔمۍ  سٕنٛدِ  حُکمہٕ  سٍتۍ  وَحی  کران۔  ﴿یِہ  چھےٚ  وَحی  ینٕچ  سۅ  صورت  ییٚمہِ  کہ  ذریعہ  تمام  آسمٲنۍ  کتابہٕ  انبیا  علہیم  السّلامن  تام  واژمٕژ  چھےٚ﴾  سُہ  چُھ  بلندتر  تہٕ  حکمت  وول۔

Mirwaiz:
  بیٚیہِ  چھُنہٕ  کانٛہہ  انسان  یہِ  جسمِ  عنصری  تھٲوِتھ  موجودٕہ  قوتن  ہٕندِ  اعتبارٕ  یہِ  طاقت  تھاوان  کہ  دنیاہس  منٛز  کیا  کرِ  تس  برونٹھہٕ  کنہِ  اللہ  تعالیٰ  ہس  سٍتۍ  کلام۔  مگر  چھُ  یہِ  ممکن  یِمو  تریٚیو  صورتو  أندرٕہ  کہ  صورتہٕ  یا  بلاواسطہ  بلا  حجاب  بطریق  الہام  کٲنسہِ  ہٕندِس  دِلس  منٛز  واتناوان  کانٛہہ  رٕژ  کتھاہ  بیدٲری  منٛز  یا  خوابس  منٛز،  یا  بلاواسطہ  مگر  پردٕہ  تٔلۍ،  یا  چھُ  سوزان  کانٛہہ  پیغام  واتناوُنِس،  سُے  چھُ  واتناوان  خداے  سٕندِ  حکمہٕ  تِمہٕ  کتھہٕ  یِمہٕ  سُہ  یژھان  چھُ  کٲنسہِ  بندۂ  خاصس  نِشہِ۔  بے  شک  سُہ  چھُ  سٮ۪ٹھاہ  عٲلی  شان  تہٕ  سٮ۪ٹھاہ  تھوٚد،  سٮ۪ٹھاہ  حکمت  وول۔

Tahir:
  تہٕ  پۯتھ  بشرٕ  سٕنز  چھَنہٕ  (یہِ)  مجال  زِ  اللہ  تعالیٰ  کرِ  (سیٚدِ  سیۆد)  تس  سٍتۍ  کتھ  مگر  یہِ  زِ  وحی  ہٕندِ  ذریعہ  (کرِ  کٲنسہِ  نبوت  سٍتۍ  سرفراز)  نَتہٕ  کرِ  پردٕہ  پٔتۍ  کِنۍ  (کتھ  یِتھہٕ  پٲٹھۍ  موسیٰ  علیہ  السلامس  سٍتۍ  طورِ  سیناہس  پیٚٹھ  کٔرٕن)  یا  سوزِ  کٲنسہِ  فرشتس  پیغام  واتناون  وول  بنٲوِتھ  تہٕ  سُہ  کرِ  تٔمۍ  سٕندِ  اِذنہٕ  سٍتۍیہِ  اللہ  تعالیٰ  یژھِ  (تہِ)  وحی  (مطلب  عالمِ  بشریت  خٲطرٕ  آسہ  اللہ  تعالیٰ  سندِ  خطاب  کرنُک  واسطہ  تہٕ  وسیلہٕ  صرف  نبی  تہٕ  رسول  سُندُے)،  بے  شک  چُھ  سُہ  بلندمرتبہٕ  سیٚٹھاہ  حکمت  وول۔

Transliteration:
  Wam<u>a</u> k<u>a</u>na libasharin an yukallimahu All<u>a</u>hu ill<u>a</u> wa<u>h</u>yan aw min war<u>a</u>i <u>h</u>ij<u>a</u>bin aw yursila rasoolan fayoo<u>h</u>iya bii<u>th</u>nihi m<u>a</u> yash<u>a</u>o innahu AAaliyyun <u>h</u>akeem<b>un</b>


Athar:
  تہٕ  یِتھے  پٲٹھۍ  چُھ  اَسہِ  ﴿اے  نبیؐ﴾  پننہِ  حُکمہٕ  سٍتۍ  اکھ  رُوح  تۅہیِہ  کُن  وَحی  کوٚرمُت۔  ﴿یِتھے  پٲٹھۍ   نِشہِ  چُھنہٕ  مُراد  محض  ٲخری  طریقہٕ  بلکہ  چِھ  تِم  تریشوے  طریقہٕ  یِم  ہیرِمیٚن  آیاتن  منٛز  وَننہٕ  چِھ  آمٕتۍ،  تہٕ   رُوح   نِشہِ  چُھ  مُراد  وَحی،  یا  سۅ  تعلیم  یۅسہٕ  وَحی  ہٕندِ  ذریعہ  حضور  صلی  اللہ  علیہ و سلمن  دِنہٕ  آیِہ﴾  تۅہیِہ  ٲسٕو  نہٕ  کِہنۍ  پے  زِ  کتاب  کیا  چھےٚ  آسان  تہٕ  ایمان  کیا  چُھ  آسان،  مگر  سُہ  رُوح  بنوو  اَسہِ  اکھ  گاش،  ییٚمہِ  سٍتۍ  أسۍ  وَتھ  چِھ  ہاوان  پننیو  بندو  منٛزٕ  یَس  یژھان  چِھ  تَس۔  یقیناً  چِھو  توٚہۍ  سیٚزِ  وَتہِ  کُن  رہنمٲیی  کران،

Mirwaiz:
  یِتھے  پٲٹھۍ  سوٗز  اَسہِ  تۅہیہِ  کُں  یارسول  اللہ  کلاماہ  یعنی  قرآن  مجید  پننہِ  طرفہٕ،  بیٚیہِ  بنٲوِو  اَسہِ  توٚہۍ  پیغمبر  خاص  لوٗکن  بلکہ  خاص  الخاص  لوٗکن  سٍتۍ۔  سانہِ  کلام  کرنٕچہٕ  صورژٕ  چھےٚ  یِمے  ترےٚ  صورژٕ۔  ییٚلہِ  تۅہیہِ  سٍتۍ  باوجود  صلاحیت  یۅہے  سلسلہ  جٲری  چھُ،  باقی  عام  لوٗکن  سٍتۍ  کِتھہٕ  پٲٹھۍ  کرو  أسۍ  نَنہِ  وانہٕ  بطریق  مشافعہہ  و  معاینہ  کلام۔  یِتھے  پٲٹھۍ  وحی  سوزنہٕ  سٍتۍ  سپدییہِ  تۅہیہِ  بے  مثل  علم  حاصل  وَرنہٕ،  لیکن  اَسہِ  کوٚر  تۅہیہِ  نبوت  و  قرآن۔  یہِ  قرآن  مجید  کوٚر  اَسہِ  اوّل  تُہٕندِ  خٲطرٕ  دوم  تۅہیہِ  ورٲے  بییٚن  لوٗکن  ہٕندِ  خٲطرٕ  اَکھ  نوٗراہ  ییٚمہِ  سٍتۍ  أسۍ  وَتھ  چھِ  ہاوان  تِمن  یِمن  ہُنٛد  أسۍ  یژھان  چھِ  پننیو  بندو  أندرٕ  علوم  و  اعمالن  کُن۔  تۅہیہِ  تہِ  چھُو  بے  شک  اَمہِ  قرآن  مجید  سٍتۍ  وَتھ  ہاوان  عام  لوٗکن  راہِ  راستس  کُن۔

Tahir:
  لہٰذا  سوٗز  یتھے  کنۍاَسہِ  تۅہیہِ  کُن  پننہِ  حکمہٕ  سٍتۍ (دلن  تہٕ  روحن  ہنٛد)  روُحچ  وحی (یُس  قرآن  چُھ)،تہٕ  تۆہۍنَہ  ٲسۍوُ (وحی  برونٛہہ  پننہِ  عقلہِ  تہٕ  فکرِ  سٍتۍ) یہِ  زانان  زِ  کتاب  کیا  چھے٘  تہٕ  نَہ (ٲسۍوُ)  ایمان (کیٚن  شرعی  احکامن  ہٕندۍ  تفصیلاتٕے  زانان  یِم  پتہٕ  نٲزل  تہٕ  مقرر  سپٕدۍ) مگراَسہِ  بنوو  سُہ  نوٗر۔أسۍ  چِھ  اَمہِ  (نوٗرٕ)  کہ  ذریعہ  پننیو  بندو  منٛزٕ  یس  یژھان  چِھ  تس  ہدایت  عطا  کران،  تہٕ  بے  شک  چِھو  تۆہی  صراطِ  مستقیمس  کُن  ہدایت  عطا  کران۔  تمن  صلی  اللہ  علیہ  وسلمن  ہٕندس  اُمًی  آسنہ  کس  شانس  کُن  چھپ  اشارہ  تاکہ  تہنزِ  زیٚوِ  قرآنٕکۍ  تہٕ  ایمانٕکۍ  تفصیلات  بوٗزتھ  ما  پھہلاون  کٲفر  یہِ  بدگُمٲنی  زِ  یہِ  سورُے  کینہہ  چُھ  حضرت  محمد  مصطفےٰ  صلی  اللہ  علیہ  وسلمو  پننہِ  ذٲتی  علمہ  تہٕ  غووفکرٕ  سٍتۍ  بنومُت﴿ ییٚلہ  زن﴾  نٲزل  سپُد  نہ  کہنٛی،  لہٰذا  آو  یہِ  از  خۅد  نہ  زانُنحضور  صلی  اللہ  علیہ  وسلمن  ہُند  عۂیم  معجزہ  بناونہ۔  اے  ٹاٹھہ!  تُہند  ہدایت  دُین  تہٕ  سون  ہدایت  دُین  دۅشۅٕنۍ  ہٕنز  حقیقت  چھےٚ  کُنی  تہٕ  ہدایت  چُھ  صف  تمنے  نصیب  سپدان  یمن  امہِ  حقیقتُک  معرفت  چُھ  تہٕ  اتھ  سٍتۍ  وابستگی  چھےٚ۔

Transliteration:
  Waka<u>tha</u>lika aw<u>h</u>ayn<u>a</u> ilayka roo<u>h</u>an min amrin<u>a</u> m<u>a</u> kunta tadree m<u>a</u> alkit<u>a</u>bu wal<u>a</u> aleem<u>a</u>nu wal<u>a</u>kin jaAAaln<u>a</u>hu nooran nahdee bihi man nash<u>a</u>o min AAib<u>a</u>din<u>a</u> wainnaka latahdee il<u>a</u> <u>s</u>ir<u>at</u>in mustaqeem<b>in</b>


Athar:
  تَس  خدائے  سٕنزِ  وَتہِ  کُن  یُس  زمین  و  آسمان  کہ  پرٛتھ  چیزُک  مٲلِک  چُھ۔  خبردار  روٗزِو،  سٲری  معالات  چِھ  خُداے  سٕے  کُن  رجوع  کران۔

Mirwaiz:
  تس  خداے  سٕنزِ  وَتہِ  کُن  یَسُند  تہِ  سورُے  چھُ  یہِ  آسمانن  تہٕ  زمینن  منٛز  چھُ۔  اے  لوٗکو  وارٕ  بوٗزِو  کہ  سارِنٕے  کامین  ہُنٛد  انجام  تہٕ  مرجع  چھُ  اللہ  تعالیٰ  سُہ  دِیہِ  سارِنٕے  عملن،  یَتھ  یہِ  شوٗبہِ  موٚزوٗرۍ۔

Tahir:
  (یہِ  صراطِ  مستقیم)  چھے٘  تٔمۍ  سٕے  اللہ  تعالیٰ  سٕنز  وَتھ  یُس  آسمانن  ہنٛدِ  تہٕ  زمین  کہ  پۯتھ  چیزُک  مٲلک  چُھ۔  زٲنِتھ  تھٲوِو  تمام  کامہِ  چھے٘  اللہ  تعالیٰ  سٕے  کُن  پۆت  پھیران۔

Transliteration:
  <u>S</u>ir<u>at</u>i All<u>a</u>hi alla<u>th</u>ee lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i al<u>a</u> il<u>a</u> All<u>a</u>hi ta<u>s</u>eeru alomoor<b>u</b>


Tahir: بے شک چُھ اسہِ یہِ عربی (زبانۍہُنٛد) قرآن بنوومُت تاکہ تۆہۍ لُکھ ہیٚکِو سمجھِتھ۔
Transliteration: Inn<u>a</u> jaAAaln<u>a</u>hu qur<u>a</u>nan AAarabiyyan laAAallakum taAAqiloona
Athar:
  اَسہِ  چُھ  یِہ  عربی  زبٲنۍ  ہُند  قرآن  بنوومُت  تاکہ  توٚہۍ  لُکھ  سمجھِو  یِہ۔  ﴿قرآن  مجیدُک  قسم  یتھ  کتھہِ  پیٚٹھ  کھیٚنہٕ  چُھ  آمُت  سُہ  چُھ  یِہ  زِ  اَمہِ  کتابہِ  ہٕندۍ  مصنّف  چِھ  أسۍ  نہ  کہ  محمد  صلی  اللہ  علیہ و سلم۔  تہٕ  قسم  کھیٚنہٕ  خٲطرٕ  یُس  صفت  قرآنُک  چُھ  ژارنہٕ  آمُت،  سُہ  چُھ  یِہ  زِ  یِہ  چھےٚ  کتابِ  مُبین۔  امہِ  صفتہٕ  سان  قرآن  کِس  کلام  الہٰی  آسنس  پیٚٹھ  خۅد  قرآنُک  قسم  کِھیٚون  چُھ  پٲنۍ  پانے  یِہ  معنی  دِوان  زِ  لوٗکو،  یِہ  کھُلہٕ  کتاب  چھےٚ  تۅہیِہ  برونٛہہ  کنہِ  موجود،  یِہ  وُچھوٗن  أچھ  مٕژرٲوِتھ،  اَمِکۍ  مضمون،  اَمِچ  تعلیم،  اَمِچ  زبان،  سٲری  چیز  چِھ  امہِ  حقیقتچٕ  ٹاکارٕ  شہادت  دِوان  زِ  اَمِیُک  مُصنّف  ہیٚکہِ  نہٕ  خدایس  ورٲے  بیٚیہِ  کانٛہہ  ٲسِتھ۔﴾

Mirwaiz:
  اَسہِ  کٔر  یہِ  کتاب  عربی  پٲٹھۍ  قرآن  یُتھ  تۅہیہِ  اے  عربہٕ  کیو  لوٗکو  بآسٲنی  فکرِ  تریٚو۔  تُہٕندِ  واسطہ  ہیٚچھن  سٲری  دنیاہٕکۍ  اقوام  یہِ  مقدس  کتاب۔


Transliteration: Wainnahu fee ommi alkit<u>a</u>bi ladayn<u>a</u> laAAaliyyun <u>h</u>akeem<b>un</b>
Athar:
  تہٕ  درحقیقت  چُھ  یِہ  اُمّ  الکتابس  منٛز  ثبت،  ﴿اُمّ  الکتاب  نِشہِ  چُھ  مُراد  اصلی  کتاب  یعنی  سۅ  کتاب  ییٚمہِ  منٛزٕ  تمام  انبیاہن  علیہ  السلامن  پیٚٹھ  نٲزِل  سپدنہٕ  واجِنہِ  کتابہٕ  ماخوذ  چھےٚ۔  اَمی  خٲطرٕ  چِھ  سورۂ  بُروجس  منٛز  لَوحِ  محفوظٕکۍ  الفاظ  وَرتاونہٕ  آمٕتۍ۔  یعنی  تِژھ  تختی  ییٚمیُک  لیوٚکھمُت  مِٹِتھ  ہیٚکہِ  نہٕ،  تہٕ  یُس  پرٛتھ  قسمہٕ  چِہ  دراندٲزی  نِشہِ  محفوظ  چُھ۔﴾  اَسہِ  نِشہِ  چھےٚ  سیٚٹھاہ  بُلند  مرتبہٕ  تہٕ  حکمت  سٍتۍ  لبریز  کتاب۔

Mirwaiz:
  بے  شک  یہِ  قرآن  مجید  چھُ  لوح  محفوظس  اندر  اَسہِ  نِشہِ  وجوہِ  اعجاز  اسرار  عظیمن  مشتمل  آسنہٕ  مۅکھہٕ  سٮ۪ٹھاہ  تھٔدِس  مرتبس  اندر  تبدیل  و  تحریف  نِشہِ  محفوظ  آسنہٕ  مۅکھہٕ  سٮ۪ٹھاہ  محکم  تہٕ  مضبوط۔  اَمِکۍ  احکام  چھِ  سٲری  مبنی  برحکمت۔  اَمِکۍ  مضامین  چھِ  اصلاح  معاش  و  معادہ  خٲطرٕ  اعلیٰ  ترین  ہدایاتن  پٮ۪ٹھ  مشتمل۔   لوح  محفوظس  اندرچھُ  یہِ  قرآن  مجید  سارِنٕے  آسمٲنی  کتابن  پٮ۪ٹھہٕ  کنہِ  لیکھنہٕ  آمُت۔  یِژھ  جلیل  القدر  کتاب  گژِھہ  ضرور  مانٕنۍ۔  لیکن  اگر  توٚہۍ  مٲنِو  نہٕ،  توتہِ  چھِ  أسۍ  یہِ  کتاب  تۅہیہِ  بوزناونہٕ  خٲطرٕ  ضرور  نٲزل  کران،  توٚہۍ  مٲنۍ  تو  یا  متہٕ  مٲنۍ  تو۔

Tahir:
  بے  شک  چُھ  سُہ  اَسہِ  نِشہِ  تمام  کتابن  ہندس  اصلس  (لوحِ  محفوظس)  منٛزثَبت  یقینا  چُھ  (یہِ  تمام  کتابن  پیٚٹھ)  تھدِ  پایُک  سیٚٹھاہ  حکمت  وول۔


Athar:
  وونۍ  کیا  أسۍ  کروٕہ  تۅہیِہ  بےزار  سپدِتھ  یِہ  درسِ  نصیحت  تۅہیِہ  نِشہِ  سوزُن  بند،  صرِف  امہِ  موجوب  زِ  توٚہۍ  چِھو  حدٕ  نِشہِ  درٛامٕتۍ؟

Mirwaiz:
  اے  منکرو  کیا  تۅہیہِ  چھا  خیال  کہ  أسۍ  رٹون  یہِ  نصیحت  نامہٕ  قرآن  مجید  تۅہیہِ  نِشہِ  پتھ  ییٚمہِ  کتھہِ  مۅکھہٕ  کہ  توٚہۍ  کیا  چھِو  حدٕ  روٚستُے  نافرمٲنی  کروُنۍ،  اَمہِ  خیالہٕ  نِشہِ  نِیرِو۔

Tahir:
  تہٕ  کیا  أسۍ  رُکاووٕ  یہِ  نصیحت  تۅہیہِ  نِشہِ  اَتھ  بنیادس  پیٚٹھ  زِ  تۆہۍ  چِھو  حدٕ  نِشہِ  نیرن  وول  قوم۔

Transliteration:
  Afana<u>d</u>ribu AAankumu a<b>l</b><u>thth</u>ikra <u>s</u>af<u>h</u>an an kuntum qawman musrifeen<b>a</b>


Athar: گۅڈنِکیٚن گُزریمتیٚن قومن نِشہِ تہِ چِھ اَسہِ بارہا نبی سوٗزِمٕتۍ۔
Tahir: تہٕ بروٗنٹھِمیٚن لُکن منٛز کٲتیاوے نبی ٲسۍ اَسہِ سوٗزِمٕتۍ۔
Transliteration: Wakam arsaln<u>a</u> min nabiyyin fee alawwaleen<b>a</b>
Mirwaiz:
  اَسہِ  سوٗزۍ  کٲتیاہ  پیغمبر  بروٗنٹھِمین  لوٗکن  منٛز،  تِہِندِ  انکار  تکذیب  باوجود  یہِ  کوٚر  نہٕ  اَسہِ  کہ  تِہِندِ  تکذیب  مۅکھہٕ  کرہَو  أسۍ  پیغمبر  سوزنُک  سلسلہ  بند۔  یِتھہٕ  پٲٹھۍ  اَسہِ  تکذیب  کرنُک  کانٛہہ  پرواہ  کوٚرنہٕ،  یِتھے  پٲٹھۍ  مَہ  کٔرِو  توٚہۍ  تہِ  کانٛہہ  پرواہ  تہٕ  غم  کیازِ  یِمن  لوٗکن  برونٹھ  یِم  لوٗکھ  ٲسۍ  تِہُنٛد  حال  تہِ  اوس  یُتھُے۔


Mirwaiz: تِمن لوٗکن نِشہِ اوسنہٕ واتان کانٛہہ پیغمبراہ یَس نہٕ تِم ٹھٹھہٕ ٲسۍ کران۔
Tahir: تہٕ کانٛہہ نبی اوس نہٕ تِمن نِشہِ یِوان مگر تِم ٲسۍ تس ہزٕل کران۔
Transliteration: Wam<u>a</u> yateehim min nabiyyin ill<u>a</u> k<u>a</u>noo bihi yastahzioon<b>a</b>
Athar:
  زانٛہہ  سپُد  نہٕ  یِہ  زِ  کانٛہہ  نبی  کیا  آو  تِمن  نِشہِ  تہٕ  تِمو  آسن  نہٕ  تس  ٹسنہٕ  کٔرِمٕتۍ۔


Transliteration: Faahlakn<u>a</u> ashadda minhum ba<u>t</u>shan wama<u>da</u> mathalu alawwaleen<b>a</b>
Athar:
  پتہٕ  یِم  لُکھ  یِمن  نِشہِ  سیٚٹھاہ  زیادہ  طاقتور  ٲسۍ  تِم  کٔرۍ  اسہِ  ہلاک،  پٔتِمیٚن  قومن  ہٕنزٕ  مِثالہٕ  چھےٚ  گُزریمژٕ۔

Mirwaiz:
  پس  گٲلۍ  اَسہِ  تِم  لوٗکھ  یِم  أزِکین  کافرن  ہٕندِ  کھۅتہٕ  زیادٕہ  طاقت  ور  ٲسۍ۔  چنانچہ  تِمن  بروٗٹھِمین  لوٗکن  ہٕندِ  تباہ  و  برباد  گژھنٕکۍ  واقعات  آے  بیان  کرنہٕ  آیات  کریمن  اندر۔  یہِ  تِہُنٛد  حال  سپُد  تی  سپدِ  أزِکین  منکرن  ہُنٛد  حال  تہِ۔

Tahir:
  تہٕ  اَسہِ  کٔرۍیِمَو  (مکہٕ  کیٚو  کٲفرو)  کھوتہٕ  زیادٕہ  طاقت  ور  لُکھ  ہلاک  تہٕ  بروٗنٹھِمیٚن  لُکن  ہُنٛد  حال  گُزریاو  (کینٛژھن  جاین  پتھ  کُن)۔


Athar:
  اگر  توٚہۍ  یِمن  لُکن  پرٕژِھو  زِ  زمین  تہٕ  آسمان  کٔمۍ  چِھ  پٲدٕ  کٔرِمٕتۍ،  تیٚلہِ  ونن  یِم  پانے  زِ  یِم  چِھ  تٔمی  زبردست  زانن  واجِنہِ  ہستی  پٲدٕ  کٔرِمٕتۍ۔

Mirwaiz:
  بیٚیہِ  ہرگاہ  توٚہۍ  یِمن  لوٗکن  پٕرٛژِھو  زِ  آسان  تہٕ  زمین  کٔمۍ  کوٚر  پٲدٕہ،  ضرور  وَنن  تِم  کہ  پٲدٕھ  کوٚر  تٔمی  خداین  یُس  سٮ۪ٹھاہ  زبردست  سورُے  زانہٕ  وُن  چھُ۔

Tahir:
  تہٕ  اگر  تۆہۍ  تِمن  پٕۯژِھو  زِ  (سٲری)  آسمان  تہٕ  زمین  کٔمۍ  کٔرۍ  پٲدٕ  تیٚلہِ  ونن  تِم  یقینا  زِ  تِم  چِھ  غٲلب،علم  وٲلۍ  (ربّن)  پٲدٕکٔرۍمٕتۍ۔

Transliteration:
  Walain saaltahum man khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a layaqoolunna khalaqahunna alAAazeezu alAAaleem<b>u</b>


Athar:
  سُے  نا  ییٚمۍ  تُہندِ  خٲطرٕ  یِہ  زمین  مَنزُل  بنٲو،  تہٕ  اَتھ  منٛز  بناویٚن  تُہندِ  خٲطرٕ  وَتہٕ،  ﴿پہاڑن  مٔنٛزۍ  مٔنٛزۍ  دَرّہ  تہٕ  پتہٕ  کۅہستٲنی  تہٕ  میدٲنی  علاقن  منٛز  دریاو،  چھےٚ  تِمہٕ  قدرتی  وَتہِ  یِمہٕ  خداین  زمین  کِس  سطحس  پیٚٹھ  چھےٚ  بنٲوِمژٕ،  انسان  چُھ  یِہندی  مددٕ  زمین  کِس  کُرہس  منٛز  پھٔہلِتھ۔  امہِ  پتہٕ  کوٚر  خداین  مزید  فضل  یِہ  زِ  تمام  روے  زمین  بنووُن  نہٕ  ہُیوُے،  بلکہ  کٔرِن  اَتھ  منٛز  قٔسمہٕ  قسمٕکۍ  تِتھۍ  امتیٲزی  نِشانات  قٲیِم  یِہندِ  مَددٕ  سٍتۍ  انسان  مختلف  علاقن  چُھ  پرٛزناوان  تہٕ  اکہِ  علاقٕچ  تہٕ  بیٚیہِ  علاقٕچ  فرق  چُھ  محسوس  کران۔﴾  تاکہ  توٚہۍ  ہیٚکِو  پننہِ  منٛزِل  مقصودٕچ  وَتھ  لٔبِتھ۔

Mirwaiz:
  ییٚمۍ  خداین  تُہِندِ  خٲطرٕ  زمین  کوٚر  فرشاہ  یتھ  پٮ۪ٹھ  توٚہۍ  آرام  چھِو  کران،  بیٚیہِ  کران  تُہٕندِ  اوریورپھیرنہٕ  خٲطرمنزلِ  مقصودس  تانۍ  واتنہٕ  خٲطرٕ  تتھ  منٛز  وَتہٕ  یُتھ  توٚہۍ  تِمو  وَتو  پٔکِتھ  مطلبس  تہٕ  مقصدس  واتان  ٲسِو۔

Tahir:
  ییٚمۍ  تُہٕندِ  خٲطرٕ  زمین  وَتھرُن  بنٲو  تہٕ  اَتھ  منٛز  بناویٚن  تُہٕندِ  خٲطرٕ  وَتہٕ  تاکہ  تۆہۍ  ہیٚکِو  منٛزلِ  مقصودس  تام  وٲتِتھ۔

Transliteration:
  Alla<u>th</u>ee jaAAala lakumu alar<u>d</u>a mahdan wajaAAala lakum feeh<u>a</u> subulan laAAallakum tahtadoon<b>a</b>


Athar:
  ییٚمۍ  أکِس  خاص  مقدارس  منٛز  آسمانہٕ  آب  وول،  تہٕ  تمہِ  سٍتۍ  دِژٕن  أکِس  مۅردٕہ  زمینس  زندگی،  یِتھے  پٲٹھۍ  یِیِو  توہۍ  اکہِ  دۅہ  زمین  نِشہِ  برآمد  کرنہٕ۔

Mirwaiz:
  بیٚیہِ  ییٚمۍ  خداین  تروو  آسمان  کہ  طرفہٕ  روٗداہ  اندازٕہ  کٔرِتھ  حسبِ  مشیت  و  حکمت،  پس  کوٚر  اَسہِ  تمی  روٗدٕ  سٍتۍ  زندٕہ  موٚمُت  زمین،  یِتھے  پٲٹھۍ  کیا  یِیِو  قبرو  أندرٕہ  توٚہۍ  تہِ  بیٚیہِ  زندٕہ  کٔرِتھ  نیبر  کڈنہٕ  قیامتُک  دۅہ۔

Tahir:
  تہٕ  ییٚمۍ  آسمان  نِشہِ  (ضرورت  کہ)  اندازٕہ  مطٲبق  آب  تروو  پتہٕ  کۆر  آسہِ  تَمہِ  سٍتۍ  مۅردٕ  شہر  زندٕہ،  یِتھے  پٲٹھۍ  یِیِو  تۆہۍ  (تہِ  مرنہٕ  پتہٕ  زمین  نِشہِ)  کڑنہٕ۔

Transliteration:
  Wa<b>a</b>lla<u>th</u>ee nazzala mina a<b>l</b>ssam<u>a</u>i m<u>a</u>an biqadarin faansharn<u>a</u> bihi baldatan maytan ka<u>tha</u>lika tukhrajoon<b>a</b>


Athar:
  سُے  ییٚمۍ  یِم  تمام  جورٕ  پٲدٕ  کٔرۍ،  تہٕ  ییٚمۍ  تُہندِ  خٲطرٕ  ناوٕ  تہٕ  جانور  بنٲوۍ  سوارِ  موجوٗب،

Mirwaiz:
  بیٚیہِ  ییٚمۍ  خداین  پٲدٕ  کٔرۍ  مختلف  قسمٕکۍ  چیز،  بیٚیہِ  تُہٕندِ  خٲطرٕ  ناوٕہ  تہٕ  جہاز،  بیٚیہِ  چارپا  پادٕہ  یِمن  پٮ۪ٹھ  توٚہۍ  کھسان  تہٕ  سوار  سپدان  چھِو۔

Tahir:
  تہٕ  ییٚمۍ  تمام  قٔسمن  تہٕ  صِنفن  ہٕنٛز  مخلوق  پٲدٕ  کٔرتہٕ  تُہٕندِ  خٲطرٕ  بناویٚن  ناوٕ  تہٕ  سمندری  جہاز  تہٕ  چاروٲے  بنٲوِن  یِمن  پیٚٹھ  تۆہۍ  (آبس  تہٕ  ہۅچھرس  پیٚٹھ)  سوار  چِھو  سپدان۔

Transliteration:
  Wa<b>a</b>lla<u>th</u>ee khalaqa alazw<u>a</u>ja kullah<u>a</u> wajaAAala lakum mina alfulki wa<b>a</b>lanAA<u>a</u>mi m<u>a</u> tarkaboon<b>a</b>


Athar:
  تاکہ  توٚہۍ  کھٔسِو  تِہندیٚن  شانن  پیٚٹھ،  تہٕ  ییٚلہِ  تِمن  پیٚٹھ  بِہِیو  تیٚلہِ  کٔرِو  پننِس  ربّ  سُند  احسان  یاد،  تہٕ  ؤنِو  زِ  پاک  چُھ  سُہ  ییٚمۍ  سانہِ  خٲطرٕ  یِم  چیز  مسّخر  کٔرۍ،  نَتہٕ  اوس  نہٕ  اَسہِ  یِم  قابووَس  منٛز  رٹنُک  طاقت۔

Mirwaiz:
  یُتھ  توٚہۍ  وارٕہ  بِہِو  تِہِندین  پُشتن  پٮ۪ٹھ،  توپتہٕ  پٲوِو  ژیٚتس  پننِس  پروردگار سٕنز  یہِ  نعمت  ییٚلہِ  تتھ  سوارِ  پٮ۪ٹھ  وارٕہ  روزان  ٲسِو،  تَمہِ  وقتہٕ  ٲسِو  پران  یہِ  مضمون  کہ  پاک  چھُ  سُہ  پروردگار  ییٚمۍ  تٲبع  تہٕ  رام  کٔریہِ  سوٲرۍ  سانہِ  خٲطرٕ،  ورنہٕ  فی  الحقیقت  ٲسۍ  نہٕ  أسۍ  پانہٕ  یہِ  قٲبلیت  تھاوان  کہ  أسۍ  کیا  لَبہَو  أمِس  سوارِ  پٮ۪ٹھ  قابو،  کیازِ  سُہ  جانور  چھُ  سانہِ  کھۅتہٕ  زیادٕہ  طاقت  ور  آسان،  یہِ  چھےٚ  محض  مہربٲنی  اللہ  تعالیٰ  سٕنز  یِتھہٕ  پٲٹھۍ  ہیٚکہٕ  ہَو  نہٕ  أسۍ  آبس  پٮ۪ٹھ  جہاز  تہٕ  ناوٕہ  پکنٲوِتھ۔  اللہ  تعالیٰ  نٕے  دُیت  اَسہِ  ناوٕہ  تہٕ  جہازٕ  بناونُک  توفیق  توپتہٕ  تِم  آبس  پٮ۪ٹھ  پکناونُک  تدبیر  تہِ  ہیچھنٲوِن۔  چونکہ  اللہ  تعالیٰ  ہن  کٔر  خشکی  تہٕ  دریٲیی  سوارین  ہٕنز  ذکر  یتھ  آیہ  کریمس  منٛز،  اَمہِ  اندرٕہ  چھُ  سپدان  معلوم  کہ  ناوِ  کھسہٕ  وُن  تہِ  گژِھہ  پرُن۔

Tahir:
  تاکہ  تۆہۍ  ہیٚکِو  تِہِندیٚن  شانن  (یا  بِہن  جاین)  پیٚٹھ  ٹھیک  پٲٹھۍ  بِہتھ،  پتہٕ  کٔرِو  تۆہۍ  پننِس  ربّ  سٕنز  نعمت  یاد،  ییٚلہِ  تۆہۍ  سکونہٕ  سان  تَتھ  (سوارِ  ہٕنزِ  بِہن  جایہِ)  پیٚٹھ  بِہو  تیٚلہِ  ؤنِو  پاک  چھے٘  سۅ  ذات  ییٚمۍ  یہِ  اَسہِ  تٲبع  کۆر  ییٚلہِ  زن  أسۍ  یہِ  قابوس  منٛزہیٚکا  وون  نہٕ  أنِتھ۔

Transliteration:
  Litastawoo AAal<u>a</u> <i><u>th</u></i>uhoorihi thumma ta<u>th</u>kuroo niAAmata rabbikum i<u>tha</u> istawaytum AAalayhi wataqooloo sub<u>ha</u>na alla<u>th</u>ee sakhkhara lan<u>a</u> h<u>atha</u> wam<u>a</u> kunn<u>a</u> lahu muqrineen<b>a</b>


Transliteration: WajaAAaloo lahu min AAib<u>a</u>dihi juzan inna alins<u>a</u>na lakafoorun mubeen<b>un</b>
Athar:
  ﴿یِہ  سُورے  کینہہ  زاننہٕ  باوجود﴾  بنٲوۍ  یِمو  لُکو  تٔمۍ  سٕندیو  بندو  منٛزٕ  کینہہ  تٔمۍ  سٕندۍ  جُز۔  حقیقت  چھےٚ  یِہ  انسان  چُھ  کُھلہٕ  احسان  فراموش۔

Mirwaiz:
  توحیدس  پٮ۪ٹھ  بے  شمار  دلیلہٕ  آسنہٕ  باوجود  چھِ  ٹھہراوان  لوٗکھ  خدایس  تِہِندِوٕے  بندو  اندرٕہ  کورِ  تہٕ  گَبر  یِن  جُز  بناوان  چھِ  خداے  سٕندی،  حالانکہ  تس  اجزاء  آسُن  چھُ  محال،  تسٕندِ  خٲطرٕ  جُز  قرار  دُین  گوٚو  نعوذ  باللہ  تسُند  حادث  مانُن  یُس  بوٚڈ  کفر  تہٕ  ناشکری  چھےٚ۔  اَکھ  خرابی  چھےٚ  اَتھ  منٛز  یہِ،  بیاکھ  خرابی  چھےٚ  اَتھ  منٛز  کہ  یِم  لوٗکھ  چھِ  کورین  ناقص  زانان  توپتہٕ  چھِ  خدایس  سٍتۍ  تِمن  نسبت  ٹھہراوان۔  

Tahir:
  تہٕ  تِمَو  (مُشرکو)  بنٲوۍ  تٔمۍ  سٕندیٚو  بندو  منٛزٕ  (کینہہ  تٔمۍ  سٕندۍ  اولاد  قرار  دِتھ)  تٔمۍ  سٕندۍ  جُز،  بے  شک  چُھ  انسان  ٹاکارٕہ  پٲٹھۍ  سیٚٹھاہ  ناشکرگزار۔


Athar: کیا خداین ژارِیٚا پننہِ مخلوق منٛزٕ پننہِ خٲطرٕ کورِ، تہٕ تۅہیِہ کٔرِنَو نیٚچِوۍ عطا؟
Mirwaiz:
  کیا  تٔمۍ  چھا  پننیو مخلوقو  اندرٕہ  پننہِ  خٲطرٕ  کورے  کورِ  رَچھمژٕہ  تہٕ  توٚہۍ  کٔرِنِو  خاص  نیچویٚو  سٍتۍ  حالانکہ  تۅہیہِ  چھَو  کورِ  تِیژٕہ  ناپسند  زِ

Tahir:
  (اے  کٲفرو!  پننہِ  فکرِ  ہٕندِ  پیمانہٕ  مطٲبق  دِیِو  یۅہے  جواب  زِ)  کیا  تٔمۍ  چھا  پننیو  مخلوقو  منٛزٕ  (خۅد  پننہِ  خٲطرٕ)  کورِ  بناوِ  مَژٕ  تہٕ  تۆہۍ  چِھنَو  نیٚچویٚن  خٲطرٕ  مخصوص  کٔرِتھ  تھٲوِمٕتۍ؟

Transliteration:
  Ami ittakha<u>th</u>a mimm<u>a</u> yakhluqu ban<u>a</u>tin waa<u>s</u>f<u>a</u>kum bi<b>a</b>lbaneen<b>a</b>


Athar:
  تہٕ  حال  چُھ  یِہ  زِ  یَس  اولادس  یِم  لُکھ  تس  خداے  رحمٰنس  کُن  منسوٗب  چِھ  کران،  تٔمۍ  سٕندِ  ولادتچٕ  خۅش  خبر  ییٚلہِ  خۅد  تِمو  منٛزٕ  کٲنٛسہِ  دِنہٕ  چھےٚ  یِوان،  تیٚلہِ  چھےٚ  تٔمۍ  سٕندِس  بُتھِس  ہاے  یِوان  مَتھنہٕ،  تہٕ  سُہ  چُھ  غمہٕ  سٍتۍ  برنہٕ  یِوان۔

Mirwaiz:
  چنانچہ  ییٚلہِ  تِمو  اندرٕہ  کٲنسہِ  خبر  چھےٚ  یِوان  دِنہٕ  تَمہِ  سٍتی  یہِ  تِمو  ٹھہرٲو  رحمت  وٲلِس  خدایس  یعنی  کوٗر،  تمہِ  ساعتہٕ  چھُ  سپدان  بُتھ  تِہُنٛد  سیاہ،  یہِ  چھُ  غمہٕ  سٍتۍ  برنہٕ  یِوان۔

Tahir:
  حالانکہ  ییٚلہِ  تِمَو  منٛزٕ  کٲنسہِ  (تٔمۍسٕندِس  گھرس  منٛز  کورِ  ہٕندِ  زیٚنٕچ)  خبر  چھے٘  دِنہٕ  یِوان  یۅسہٕ  تِمَو  (خدائے)  رحمان  سٕنز  شبیہ  بنٲوِتھ  چھے٘  تھٲومٕژ  تیٚلہِ  چُھ  تٔمۍ  سُنٛد  بُتھ  کِۯہُن  گژھان  تہٕ  غمہٕ  (سٍتۍ)  تہٕ  شرارت  سٍتۍ  چُھس  برنہٕ  یِوان۔

Transliteration:
  Wai<u>tha</u> bushshira a<u>h</u>aduhum bim<u>a</u> <u>d</u>araba li<b>l</b>rra<u>h</u>m<u>a</u>ni mathalan <i><u>th</u></i>alla wajhuhu muswaddan wahuwa ka<i><u>th</u></i>eem<b>un</b>


Transliteration: Awaman yunashshao fee al<u>h</u>ilyati wahuwa fee alkhi<u>sa</u>mi ghayru mubeen<b>in</b>
Athar:
  کیا  اللہ  تعالیٰ  سٕندِس  حِصّس  منٛز  آوٕہ  سُہ  اولاد  ﴿یعنی  کوٗر﴾  یۅسہٕ  زیورن  منٛز  چھےٚ  رچھنہٕ  یِوان،  تہٕ  بحث  و  حجتس  منٛز  چَھنہٕ  پنُن  مُدعا  تہِ  پوٗرٕ  پٲٹھۍ  واضح  ہیٚکان  کٔرِتھ؟

Mirwaiz:
  کیا  خداین  کریٛا  اَولاد  بناونہٕ  خٲطرٕ  کورے  پسند  یۅسہٕ  ضعیف  چھےٚ  رایہِ  کِنۍ  تہِ،  عقلہِ  کِنۍ  تہِ،  غرض  تس  چھِ  یِم  خداے  قدوس  سٕندۍ  جُز  ٹھٔہراوان  یۅسہٕ  گہنہٕ  پاتہٕ  سٕے  منحز  چھےٚ  پلان،  تس  چھُ  زینت  و  آرٲیشہِ  کُنُے  خیال  آسان  یُس  تِہِندِ  ضعفِ  رایہِ  ہُنٛد  علامت  چھُ۔  بیٚیہِ  چھَنہٕ  مقابلہٕ  کہ  وقتہٕ  سۅ  مطلب  پنُں  ہیکان  ظٲہر  کٔرِتھ  یُس  ضعفِ  عقلہِ  ہُنٛد  علامت  چھُ  کیازِ  تِم  چھُ  قوت  فکرس  منٛز  ضعف  تہٕ  سُستی۔  لہٰذا  چھَنہٕ  سۅ  بحث  کہ  وقتہٕ  مکمل  بیان  تہٕ  کتھ  ہیکان  کٔرِتھ۔  یا  چھےٚ  تمہِ  قسمہٕ  چہ  کتھہٕ  کران  یِمن  نہٕ  اصل  مطلبس  سٍتۍ  کانٛہہ  تعلق  آسان  چھُ  ییٚمہِ  سٍتۍ  مقصد  بیان  کنس  اندر  خلل  واقع  سپدان  چھُ۔  ترییُم  خرٲبی  چھےٚ  اَتھ  اندر  کہ۔

Tahir:
  تہٕ  کیا  (اللہ  تعالیٰ  بناویا  تس  پننیٚن  حکمن  منٛز  تہٕ  شراکتس  تہٕ  معاونتس  منٛز  اولاد)  یۅسہٕ  زیورن  تہٕ  پٲراوَس  منٛز  رچھنہٕ  یِیہِ  تہٕ  (طبعیت  چہ  نرمی  بیٚیہِ  شرم  و  حیا  کہ  بٲعث)  آسہِ  نہٕ  لڑایہِ  جھگڑس  منٛز  ٹاکارٕہ  (رایہِ  ہُنٛد  اظہار  کرن  واجِنۍ  تہِ) 


Athar:
  یِمو  دتۍ  فرشتہٕ،  یِم  خداے  رحمٰن  سٕندۍ  خاص  بندٕہ  چِھ،  مستوٗرات  قرار،  کیا  تِہندِ  جسمٕچ  ساخت  چھا  یِمو  وُچھمٕژ؟  یِہٕنز  گوٲہی  یِیہِ  لیکھنہٕ  تہٕ  یِمن  آسہِ  اَمِچ  جواب  دہی  کرٕنۍ۔

Mirwaiz:
  ترییُم  خرٲبی  چھےٚ  اَتھ  اندر  قطعِ  نظر  لزوم  شرکہ  نِشہِ  کٔرِتھ  کہ  بیٚیہِ  چھِ  لوٗکو  ملٲیک  یِم  حضرت  رحمان  سٕندی  خاص  بندٕہ  چھِ،  تِمے  چھِکھ  زٲنِمٕتۍ  بلا  دلیل  زنانہٕ،  کیا  سنا  تِم  ٲسِیا  تِہِندِ  پٲدٕہ  کرنہٕ  وقتہٕ  موجود  توپتہٕ  ٲسۍ  تِم  وُچھان  تِہٕنز  کیفیت  و  حقیقت  مرد  آسہِ  کِنہٕ  زنانہٕ  آسہِ،  تِہٕنزٕ  یِمہٕ  بے  بنیاد  کتھہٕ  چھےٚ  یِوان  لیکھِتھ  تھاونہٕ  تِہٕندین  نامہ  اعمالن  اندر،  توپتہٕ  یِیَکھ  یِمن  کتھن  ہُنٛد  پٕرٛژھنہٕ  قیامتُک  دۅہ۔

Tahir:
  تہٕ  تِمَوچِھ  فرشتہٕ  یِم  (خدائے)  رحمان  سٕندۍ  بندٕہ  چِھ  زنانہٕ  قراردِتۍ  مٕتۍ،  کیا  تِم  ٲسیا  تِہٕنزِ  پیدٲیشہِ  پیٚٹھ  حٲضر،  (نَہ)  وۅنۍ  یِیہِ  تِہٕنز  گوٲہی  لیٚکھنہٕ  تہٕ  (قیامت  کہ  دۅہ)  سپدِ  تِمن  پٕۯژھہٕ  گٲر۔

Transliteration:
  WajaAAaloo almal<u>a</u>ikata alla<u>th</u>eena hum AAib<u>a</u>du a<b>l</b>rra<u>h</u>m<u>a</u>ni in<u>a</u>than ashahidoo khalqahum satuktabu shah<u>a</u>datuhum wayusaloon<b>a</b>


Athar:
  یِم  چِھ  ونان،  اگر  خداے  رحمٰن  ییژِھہ  ہے  ﴿زِ  أسۍ  گٔژھۍ  نہٕ  تِہِنز  عبادت  کرٕنۍ﴾  تیٚلہِ  کرہَو  نہٕ  زٕہٕنۍ  أسۍ  تِہنز  پوٗزا۔  ﴿یِہ  اوس  پننہِ  گُمرٲہی  پیٚٹھ  تقدیرس  سٍتۍ  تُہِند  استدلال  یُس  ہمیشہِ  غلط  کار  لُکن  ہُند  طریقہٕ  چُھ  روٗدمُت﴾  یِم  چِھنہٕ  امہِ  معاملہٕ  کِس  حقیقتس  بالکُلٕے  زانان،  محض  چِھ  ہواہس  منٛز  تیٖر  چلاوان۔

Mirwaiz:
  بیٚیہِ  چھِ  ونان  یِم  کٲفر  کہ  ہرگاہ  حضرت  رحمان  ییٚژِھہ  ہا،  أسۍ  کرہَو  نہٕ  تِمن  ملٲیکن  ہٕنز  پرستش،  تِمن  چھَنہٕ  اَمِچ  خبرٕے  کینٛہہ۔  تِم  چھِ  بٔلۍ  تحقیق  ورٲے  کتھہٕ  کران  اندازٕہ  لگاوان۔

Tahir:
  تہٕ  تِم  چِھ  ونان  زِ  ہرگاہ  رحمان  یژھِ  ہے  تیٚلہِ  کرہَو  نہٕ  أسۍ  یِمن  (پۅتلیٚن)  ہٕنز  عبادت،  تِمن  چُھنہٕ  اَمِیُک  (تہِ)  کینہہ  علم  تِم  چِھ  صرف  گیٚل  لگٲوِتھ  اَپزِ  کتھہٕ  ونان۔

Transliteration:
  Waq<u>a</u>loo law sh<u>a</u>a a<b>l</b>rra<u>h</u>m<u>a</u>nu m<u>a</u> AAabadn<u>a</u>hum m<u>a</u> lahum bi<u>tha</u>lika min AAilmin in hum ill<u>a</u> yakhru<u>s</u>oon<b>a</b>


Transliteration: Am <u>a</u>tayn<u>a</u>hum kit<u>a</u>ban min qablihi fahum bihi mustamsikoon<b>a</b>
Athar:
  کیا  اَسہِ  ٲسا  ییٚمہِ  برونٛہہ  یِمن  کانٛہہ  کتاب  دِژمٕژ،  ییٚمیِچ  سَنَد  ﴿پننہِ  اَمہِ  ملٲیک  پرستی  خٲطرٕ﴾  یِمن  نِشہِ  آسہِ؟

Mirwaiz:
  کیا  اَسہِ  چھا  تِمن  کانٛہہ  کتاباہ  اَمہِ  قرآن  مجیدٕ  برونٹھ  عطا  کٔرمٕژ،  اَتھ  دعویٰ  ہس  اندر  کیا  چھِ  تِم  تمہِ  سٍتۍ  استدلال  کران۔  حقیقت  چھےٚ  یٔہے  کہ  نہ  چھےٚ  تِمن  عقلی  دلیلاہ  اَتھ  پٮ۪ٹھ  نہ  نقلی  دلیلاہ۔

Tahir:
  کیا  اَسہِ  چھا  تِمن  اَمہِ  برونٛہہ  کانٛہہ  کتاب  تھٲومٕژ  دِتھ  یۅسہٕ  تِم  بطورِ  سَنَد  رٔٹِتھ  چِھ۔


Athar:
  نَہ،  بلکہ  چِھ  یِم  ونان  زِ  اسہِ  چُھ  پنُن  مول  بُڈِبب  أکِس  طریقس  پیٚٹھ  وُچھمُت،  تٕہ  أسۍ  چِھ  تِہندِنٕے  نقشِ  قدمن  پیٚٹھ  پکان۔

Mirwaiz:
  بلکہ  چھِ  کران  تِم  پٲروی  بروٗنٹھِمین  ہٕندین  رسمن  ہٕنز۔  ونان  چھِ  زِ  اَسہِ  وُچھ  مٲلۍ  بُڈِ  بب  پنٕنۍ  اکہِ  طریقہٕ  پکان،  أسۍ  تہِ  چھِ  پکان  تِہِندِوٕے  نقشِ  قدمَو  موجوب۔

Tahir:
  (نَہ)  بلکہ  چِھ  تِم  ونان  بے  شک  وُچھ  اَسہِ  پنٕنۍ  مٲلۍ  بُڈِ  بب  أکِس  ملّتس (تہٕ  مذہبس) پیٚٹھ  تہٕ  یقینا  چِھ  أسۍ  تِہِندِنٕے  نقشِ  قدمن  پیٚٹھ  (پٔکِتھ)  ہدایت  یافتہٕ۔

Transliteration:
  Bal q<u>a</u>loo inn<u>a</u> wajadn<u>a</u> <u>a</u>b<u>a</u>an<u>a</u> AAal<u>a</u> ommatin wainn<u>a</u> AAal<u>a</u> <u>a</u>th<u>a</u>rihim muhtadoon<b>a</b>


Athar:
  یِتھے  پٲٹھۍ  یتھ  بستی  منٛز  تہِ  اسہِ  تۅہیِہ  برونٛہہ  کانٛہہ  کھۅژناون  وول  سوٗز،  تمہِ  ﴿بستی  ہٕندیو﴾  خۅشحال  لُکو  ووٚن  ییٖ  زِ،  اسہِ  چِھ  پنٕنۍ  مٲلۍ  بُڈبب  أکِس  طریقس  پیٚٹھ  وُچھمٕتۍ،  تہٕ  أسۍ  چِھ  تِہندِنٕے  نقشِ  قدمن  ہٕنز  پیروی  کران۔

Mirwaiz:
  یِتھے  پٲٹھۍ  سوٗزنہٕ  اَسہِ  تۅہیہِ  برونٹھ  یارسول  اللہ  کُنہِ  شہرس  منٛز  کانٛہہ  پیغمبراہ  تِمن  بیم  کرنہٕ  خٲطرٕ،  مگر  ونان  ٲسۍ  تِمہِ  شہرٕکۍ  مالدار  تہٕ  آسودٕہ  حال  لوٗکھ  کہ  اَسہِ  وُچھ  پنٕنۍ  مٲلۍ  بُڈِ  بب  اکہِ  وتہِ  پکان،  أسۍ  تہِ  چھِ  تِہِندنٕے  نقشِ  قدمن  پٮ۪ٹھ  پٔکِتھ  تِہٕنز  پٲروی  کران۔

Tahir:
  تہٕ  یِتھے  پٲٹھۍ  سوٗزنہٕ  اَسہِ  کُنہِ  بستی  منٛز  تۅہیہِ  برونٛہہ  کانٛہہ  کھوژناون  وول  مگر  تَتہِ  کیٚو  جٲگیردارو  تہٕ  خۅشحال  لُکو  وۆن،  بے  شک  وُچھ  اَسہِ  پنٕنۍ  مٲلۍ  بُڈِ  بب  أکِس  طریقس  تہٕ  مذہبس  پیٚٹھ  تہٕ  أسۍ  چِھ  یقینا  تِہِندنٕے  نقشِ  قدمن  پیٹھ  پکن  وٲلۍ۔

Transliteration:
  Waka<u>tha</u>lika m<u>a</u> arsaln<u>a</u> min qablika fee qaryatin min na<u>th</u>eerin ill<u>a</u> q<u>a</u>la mutrafooh<u>a</u> inn<u>a</u> wajadn<u>a</u> <u>a</u>b<u>a</u>an<u>a</u> AAal<u>a</u> ommatin wainn<u>a</u> AAal<u>a</u> <u>a</u>th<u>a</u>rihim muqtadoon<b>a</b>


Athar:
  پرٛتھ  نبین  پُروٚژھ  تِمن،  کیا  توٚہۍ  گٔژِھوٕہ  تٔتھۍ  وَتہِ  پیٚٹھ  پکان  اگرچہِ  بٕہ  تۅہیِہ  تمہِ  وَتہِ  کھۅتہٕ  صحیح  وَتھ  وَنَو  یتھ  پیٚٹھ  تۅہیِہ  پنُن  مول  بُڈِبب  چھوٗن  وُچھمُت؟  تِمو  دِیُت  سارِنٕے  رسولن  یۅہے  جواب  زِ  یتھ  دینس  کُن  بُلاونہٕ  خٲطرٕ  توٚہۍ  سوزنہٕ  چِھو  آمٕتۍ  أسۍ  چِھ  تَتھ  انکار  کران۔

Mirwaiz:
  تِہِندۍ  تٔمۍ  پیغمبرن  فرموو  تِمن  کیا  ہرگاہ  بہٕ  تۅہیہِ  نِشہِ  پیش  کرٕ  سۅ  وَتھ  یۅسہٕ  زیادٕہ  مطلبس  واتناوان  آسہِ  تَمہِ  وَتہِ  کھۅتہٕ  یَتھ  پٮ۪ٹھ  تۅہیہِ  چھوٗکھ  پنٕنۍ  مٲلۍبُڈِ  بب،  توتہِ  پٔکِو  توٚہۍ  تمی  وَتہِ۔  تِم  لٔگۍ  دَپنہِ  عنادکِنۍ،  توٚہۍ  یُس  دیناہ  ہیٹھ  سوزنہٕ  آمٕتۍ  چھِو،  أسۍ  چھِنہٕ  سُہ  دین  مانٲنی،  بلکہ  چھِ  أسۍ  تتھ  انکار  کران،  ییٚلہِ  تِہُنٛد  عناد  اَتھ  درجس  ووت۔  

Tahir:
  وۅنن  (یعنی  پیغمبرن  فرموو)،  اگر  چہ  بہٕ  تۅہیہِ  نِشہِ  تَمہِ  (طریقہٕ)  کھوتہٕ  بہتر  ہدایتُک  (دین  تہٕ)  طریقہ  ہیٚتھ  یِمہٕ  یَتھ  پیٚٹھ  تۅہیہِ  پنٕنۍ  مٲلۍ  بُڈِبب  وُچِھ  مٕتۍ  ٲسِیوٗکھ،پتہٕ  وۆن  تِمَو  یِکینٛژھاہ  (تہِ)  ہیٚتھ  ژٕ  سوزنہٕ  چُھکھ  آمُت  أسۍ  چِھ  تَتھ  انکار  کران۔

Transliteration:
  Q<u>a</u>la awalaw jitukum biahd<u>a</u> mimm<u>a</u> wajadtum AAalayhi <u>a</u>b<u>a</u>akum q<u>a</u>loo inn<u>a</u> bim<u>a</u> orsiltum bihi k<u>a</u>firoon<b>a</b>


Athar: ٲخر کار ہیوٚت اَسہِ تِمن انتقام، تہٕ وُچِھو بُتھ پھِرن والیٚن ہُند کیا انجام سپُد۔
Mirwaiz:
  پس  ہیوٚت  اَسہِ  تِمن  پوٗرٕ  انتقام۔  پس  وُچھِو  کیا  سپُد  انجام  تِمن  نہ  مانہٕ  وُنین  ہُنٛد۔  ہرگاہ  تِمن  آباو  اجدادنٕے  ہٕنز  متابعت  چھےٚ  کرٕنۍ  تیٚلہِ  شوٗبہِ  متابعت  کرٕنۍ  تَس  جَدِ  اعلیٰ  سٕںز  یِم  مُسلم  و  معظم  چھِ  سارِنٕے  عربن  نِشہِ۔  تِم  وُچھِو  کِتھۍ  مضبوط  تہٕ  محکم  ٲسۍ  توحیدس  پٮ۪ٹھ۔

Tahir:
  لہٰذا  ہیۆت  اَسہِ  تِمن  بدلہٕ  وۅنۍ  وُچِھو  تۆہۍ  زِ  انکار  کرن  والیٚن  ہُنٛد  انجام  کِیُتھ  سپُد۔

Transliteration:
  Fa<b>i</b>ntaqamn<u>a</u> minhum fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almuka<u>thth</u>ibeen<b>a</b>


Athar:
  یاد  کٔرِو  سُہ  وقت  ییٚلہِ  ابراہیم  علیہ  السلامن  پننِس  مٲلِس  تہٕ  پننِس  قومس  ووٚن  زِ،  توٚہۍ  یِہنز  بندگی  چِھو  کران  مےٚ  چُھنہٕ  تِمن  سٍتۍ  کانٛہہ  تعلق۔

Mirwaiz:
  بیٚیہِ  پٲوِیوٗکھ  ژیٚتس  قصۂ  ابراہیم  علیہ  السلام  ییٚلہِ  فرموو  تِمو  پننِس  مٲلِس  تہٕ  پننِس  قومس  بے  شک  بہٕ  چھُ  سبیزار  تِمن  سارِنٕے  ہٕنز  عبادت  کرنہٕ  نِشہِ  یِمن  ہٕنز  پرستش  توٚہۍ  کران  چھِو۔

Tahir:
  تہٕ  ییٚلہِ  ابراہیمن  (علیہ  السلام)  پننِس  (اصلی  پیٚترس  مگر  رَچھنہٕ  کہ  نسبتہٕ)  مٲلِس  تہٕ  پننِس  قومس  فرموو،  بے  شک  چُھس  بہٕ  تِمَو  تمام  چیزو  نِشہِ  بے  زار  یِمن  تۆہۍ  پوٗزا  چِھو  کران۔

Transliteration:
  Wai<u>th</u> q<u>a</u>la ibr<u>a</u>heemu liabeehi waqawmihi innanee bar<u>a</u>on mimm<u>a</u> taAAbudoon<b>a</b>


Athar: میون تعلق چُھ صرف تس سٍتۍ ییٚمۍ بٕہ پٲدٕ کوٚرنس، سُے کرِ میٲنۍ رہنمٲیی۔
Tahir: تس ذاتس وَرٲے ییٚمۍ بہٕ پٲدٕ کۆرنس،لہٰذا ہاوِ سُے مے٘ عنقریب وَتھ۔
Transliteration: Ill<u>a</u> alla<u>th</u>ee fa<u>t</u>aranee fainnahu sayahdeen<b>i</b>
Mirwaiz:
  مگر  بہٕ  چھُ  ستس  ذاتِ  پاکس  سٍتۍ  تعلق  تھاوان  ییٚمۍ  بہٕ  پٲدٕ  کوٚرُس  بے  شک  سُے  چھُ  میانہِ  دینی  و  دنیوی  مصلحتن  کپں  مےٚ  رہنمٲیی  کران  تہٕ  وَتھ  ہاوان۔


Transliteration: WajaAAalah<u>a</u> kalimatan b<u>a</u>qiyatan fee AAaqibihi laAAallahum yarjiAAoon<b>a</b>
Athar:
  تہٕ  ابراہیم  علیہ  السلامن  ترٛوو  یۅہے  کلمہٕ  پانس  پتھ  کُن  پننیٚن  اولادن  منٛز،  تاکہ  تِم  کرن  اَتھ  کُن  رجوع۔  ﴿یعنی  ییٚلہِ  تہِ  زانٛہہ  سیٚزِ  وَتہِ  نِشہِ  رژھ  کھنڈ  قدم  ڈلہِ،  یِہ  کلمہٕ  گژِھ  تِہنزٕ  رہنمٲیی  خٲطرٕ  موجود  روزُن  تہٕ  تِم  گژھن  أتھۍ  کُن  پوٚت  پھیرٕنۍ۔  یِہ  واقعہ  ییٚمہِ  غرضہٕ  خٲطرٕ  یتھ  جایِہ  بیان  چُھ  آمُت  کرنہٕ،  سُہ  چُھ  یِہ  زِ  کفّارِ  قریشن  گژِھہ  اَتھ  کتھہِ  پیٚٹھ  مندچَھنہٕ  باپت  وَننہٕ  یُن  زِ  اگر  تِمَو  اسلافن  ہُند  تقلید  کوٚر  تہِ  مگر  امہِ  خٲطرٕ  ترٲوِکھ  پنٕنۍ  اسلاف  ابراہیم  علیہ  السلام  تہٕ  اسماعیل  علیہ  السلام  تہٕ  ژٲرِکھ  پنٕنۍ  بدترین  اسلاف۔﴾  ﴿اَمہِ  باوجود  ییٚلہِ  یِمَو  لُکو  باقین  ہٕنز  بندگی  لٲج  کرٕنۍ،  مےٚ  مِٹٲوۍ  نہٕ  یِم﴾

Mirwaiz:
  یٔہے  قٲیم  روزوُنۍ  کتھ  ترٲو  تِمو  باقی  پننین  اولادن  منٛز  یُتھ  تِم  پٔزِس  کُن  رجوع  کرن  یعنی  تِمَو  کٔرپننین  اولادن  وصیت  شرک  تراونس  تہٕ  توحید  پالنس  متعلق  مگر  یِم  لوٗکھ  چھِنہٕ  شرکہٕ  نِشہِ  باز  یِوان۔

Tahir:
  تہٕ  ابراہیمن  (علیہ  السلام)  بنوو  یہِ  (توحیدُک  کلمہٕ)  پننِس  نسلس  تہٕ  ذریّتس  منٛز  موجود  روزن  وول  کلمہٕ  تاکہ  تِم  روزن  (اللہ  تعالیٰ  ہس  کُن)  رجوع  کران۔


Athar:
  بلکہ  روٗدُس  بٕہ  یِمن  تہٕ  یِہندِس  مٲلِس  بُڈِبَبس  زندگی  ہُنٛد  سامان  دِوان،  یوٚت  تام  یِمن  نِشہِ  حق،  تہٕ  ویٚژٕھنۍ  ویٚژٕھنۍ  بیان  کرن  وول  رسول  آو۔

Mirwaiz:
  بلکہ  تُلنٲوۍ  مےٚ  یِم  لوٗکھ  بیٚیہِ  یِہِندۍ  مٲلۍ  بُڈِ  بب  زیچہہِ  عمرِ  تہٕ  میٹھہِ  رزقہٕ  سٍتۍ  تمتع۔  یوٚت  تانۍ  وٲژ  تِمن  نِشہِ  پٔزکتاب  بیٚیہِ  سورُے  نٔنِراووُن  تہٕ  صاف  بیان  کرٕوُن  پیغمبر  خداے  سٕندِ  طرفہٕ۔  

Tahir:
  بلکہ  چُھ  مے٘  یِمن  تہٕ  یہِندیٚن  آباء  و  اجدادن  (تٔمۍ  سٕے  ابراہیم  علیہ  السلام  سٕندِ  خٲراتہٕ  تہٕ  واسطہٕ  سٍتۍ  یَتھ  دنیاہس  منٛز)  فٲیدٕہ  واتنوومُت  یۆت  تام  زن  یِمن  نِشہِ  حق  (یعنی  قرآن)  تہٕ  واضح  تہٕ  ٹاکارٕہ  بیان  وول  رسول  (صلی  اللہ  علیہ  وسلم)  تشریف  ہیٚتھ  آو۔

Transliteration:
  Bal mattaAAtu h<u>a</u>ol<u>a</u>i wa<u>a</u>b<u>a</u>ahum <u>h</u>att<u>a</u> j<u>a</u>ahumu al<u>h</u>aqqu warasoolun mubeen<b>un</b>


Athar:
  مگر  ییٚلہِ  سُہ  حق  یِمَن  نِشہِ  آو،  پتہٕ  ووٚن  یِمو  زِ  یِہ  چُھ  جود،  تہٕ  أسۍ  چِھ  اتھ  ماننہٕ  نِشہِ  انکار  کران۔

Mirwaiz:
  توپتہٕ  ییٚلہِ  ووت  تِمن  یہِ  پوٚز  قرآن  مجید  تِمن  پزِ  ہا  شکرو  ثنا  دَپُن،  تتھ  بدل  دوٚپُکھ  ییٚلہِ  ییٚمِکۍ  معجزات  وُچھِکھ  کہ  یہِ  چھُ  سِحرتہٕ  جود،  أسۍ  چھِ  اَتھ  انار  کران،  یہِ  ووٚنُکھ  قرآن  مجیدس  نسبت۔

Tahir:
  تہٕ  ییٚلہِ  تِمن  نِشہِ  حق  ووت  پتہٕ  لوگُکھ  وَنُن،  یہِ  چُھ  جود  تہٕ  أسۍ  چِھ  اَتھ  انکار  کران۔

Transliteration:
  Walamm<u>a</u> j<u>a</u>ahumu al<u>h</u>aqqu q<u>a</u>loo h<u>atha</u> si<u>h</u>run wainn<u>a</u> bihi k<u>a</u>firoon<b>a</b>


Athar:
  وَنان  چِھ،  یِہ  قرآن  کیازِ  آو  نہٕ  دۅن  شہرن  ہٕندیٚو  بڈیٚو  نفرَو  منٛزٕ  کٲنٛسہِ  پیٚٹھ  نٲزِل  کرنہٕ؟  ﴿دۅیٚو  شہرَو  نِشہِ  چُھ  مُراد  مکّہ  تہٕ  طایف۔  کُفّارن  ہُند  وَنُن  اوس  یِہ  زِ  اگر  واقعی  خدایس  کانٛہہ  رسول  سوزُن  آسہِ  ہے  تہٕ  سُہ  کرِہے  تس  پیٚٹھ  پنٕنۍ  کتاب  نٲزِل  کرنُک  ارادٕہ  تیٚلہِ  کرِہے  سانیو  یِمو  مرکزی  شہرو  منٛز  کٲنٛسہِ  بٔڈِس  شخصس  امہِ  غرضہٕ  خٲطرٕ  مُنتخب﴾

Mirwaiz:
  بیٚیہِ  لٔگۍ  دَپنہِ  نبی  کریم  صلی  اللہ  علیہ  وسلمن  متعلق  کہ  یہِ  قرآن  مجید  کونہٕ  آو  نازل  کرنہٕ  یِمو  دۅیو  شہرو  منٛزٕ  مکہ  و  طایف  کیو  لوٗکو  منٛزٕ  کٲنسہ  بٔڈِس  شخصس  پٮ۪ٹھ۔

Tahir:
  تہٕ  وَننہِ  لٔگۍ،یہِ  قرآن  کیازِ  آو  نہٕ  (مکہ  تہٕ  طائف  چو)  دۅیو  بستی  یَو  منٛزٕ  کٲنسہِ  بٔڑِس  مٔہنِوِس  (یعنی  کٲنسہِ  جٲگیردارس،  سردارس  تہٕ  مالدارس)  پیٚٹھ  نٲزل  کرنہٕ؟

Transliteration:
  Waq<u>a</u>loo lawl<u>a</u> nuzzila h<u>atha</u> alqur<u>a</u>nu AAal<u>a</u> rajulin mina alqaryatayni AAa<i><u>th</u></i>eem<b>un</b>


Athar:
  کیا  تُہندِس  ربّ  سٕنز  رحمت  چھا  یِم  لُکھ  بٲگراوان؟  دُنیاچہِ  زندگی  منٛز  چِھ  اسہِ  یِہندِ  گُزر  بسرٕکۍ  ذرایع  ﴿رزق﴾  یِمن  درمیان  بٲگرٲوِمٕتۍ،  تہٕ  یِمن  چھےٚ  کینژھن  لُکن  پیٚٹھ  کینژھن  لُکن  اَسہِ  بدرجہا  فوقیت  دِژمٕژ،  تاکہ  یِم  ہیٚن  اکھ  أکِس  خدمت۔  تہٕ  تُہندِس  ربّ  سٕنز  رحمت  ﴿یعنی  نبوّت﴾  چھےٚ  تمہِ  دولت  کھۅتہٕ  زیادہ  قٍمتی  یِم  ﴿یِہندۍ  رئیس﴾  وَٹان  چِھ۔

Mirwaiz:
  کیا  تُہٕندِس  پروردگار  سٕنز  کاص  رحمت  یعنی  نبوت  چھا  یِم  پانے  تقسیم  کرٕنۍ  تہٕ  بٲگرٕنۍ  یژھان۔  یہِ  چھےٚ  سراسر  تِہٕنز  نادٲنی،  یِمن  کیا  چھُ  اَتھ  منٛز  دخل  دِنُک  کیازِ  أسۍ  چھِ  تقسیم  کران  تہٕ  بٲگران  تِمن  منٛز  تِہُنٛد  رزق  تہٕ  روٗزی  دنیاچہ  زندگی  اندر۔  تتھ  تقسیمس  اندر  کوٚر  اَسہِ  تِمو  اندرٕہ  اَڈیٚن  ہُنٛد  درجہ  تھوٚد  اَڈیٚن  پٮ۪ٹھ،  یُتھ  تمہِ  سٍتۍیہِ  مصلحت  حاصل  سپدِ  کہ  تِمَو  اندرٕ  أڈۍ  ہیٚن  کٲم  اَڈیٚن  نِشہِ،  تمہِ  سٍتۍ  روزِ  عالمُک  نظام  قٲیِم۔  توپتہٕ  چھےٚ  یہِ  کتھ  ظٲہر  تہٕ  یقینی  کہ  تُہٕندِس  پروردگار  سٕنز  رحمت  یعنی  نبوت  چھےٚ  بدرجہا  بہتر  تہٕ  افضل  تمہِ  مال  دنیا  کھۅتہٕ  یُس  یِم  سۅمبراوان  چھِ  یعنی  ییٚلہِ  یہِ  دنیوی  معشیت  یُس  ادنیٰ  درجُک  چیز  چھُ  تمُیک  تقسیم  کرونہ  اَسہِ  تِہٕنزِ  رایہِ  موجوب،  کیا  نبوت  یُس  اعلیٰ  درجُک  چیز  چھُ  تمُیک  مصالح  تہِ  چھِ  اعلیٰ  درجِکی،  تمُیک  تقسیم  کِتھہٕ  پٲٹھۍ  کرو  أسۍ  تِہٕنزِ  رایہِ  موجوب۔  پتھ  روٗز  تمہِ  چہ  صلاحیتُک  بِناء،  تہِ  چھُنہٕ  اَمہِ  نِشہِ  مال  و  ریاست،  دنیاہُک  مال  و  دولت،  جاہ  و  حشمت  چہُ  اَسہِ  نِشہِ  حقیر  و  ذلیل  تمہِ  قسمہٕ  کہ۔

Tahir:
  کیا  تُہٕندِس  ربّ  سٕندِس  رحمتس  چھا  یِم  لُکھ  بٲگراوان؟  أسۍ  چِھ  یِمن  درمیان  دنیٲوی  زندگی  منٛز  یہِنٛز  معیشت  (یعنی  معیشتکۍاسباب)  بٲگراوان  تہٕ  أسی  چِھ  یِمَو  منٛزکینٛژھن  دِوان  کینٛژھن  پی٘ٹھ (وسٲیلن  تہٕ  دولتس  منٛز)  درجاتن  منٛز  فوقیت  (کیا  أسۍ  چھا  یہِ  اَمہِ  موجوب  کران)  زِ  یِمَو  منٛزٕ  کرن  کینہہ  (یِم  امیر  چِھ)  کینٛژھن  (غریبن)  ہزٕل  (یہِ  چُھ  غریبی  ہُنٛد  ہزٕل  زِ  تو٘ہۍ  سمجھوٗن  نہٕ  اَمہِ  وجہ  کِنۍ  کانٛہہ  نبوت  کہ  رحمتُک  حقدارٕے)  تہٕ  تُہٕندِس  ربّ  سٕنز  رحمت  چھے٘  تَمہِ  (دولت)  نِشہِ  بہتر  یتھ  تِم  جمع  کران  (تہٕ  تکبرکران)  چِھ۔

Transliteration:
  Ahum yaqsimoona ra<u>h</u>mata rabbika na<u>h</u>nu qasamn<u>a</u> baynahum maAAeeshatahum fee al<u>h</u>ay<u>a</u>ti a<b>l</b>dduny<u>a</u> warafaAAn<u>a</u> baAA<u>d</u>ahum fawqa baAA<u>d</u>in daraj<u>a</u>tin liyattakhi<u>th</u>a baAA<u>d</u>uhum baAA<u>d</u>an sukhriyyan wara<u>h</u>matu rabbika khayrun mimm<u>a</u> yajmaAAoon<b>a</b>


Athar:
  اگر  یِہ  اندیشہ  آسہِ  ہے  نہٕ  زِ  سٲری  لُکھ  بنن  اَکی  طریقٕکۍ،  تیٚلہِ  بناوہَو  أسۍ  خداے  رحمٰنس  سٍتۍ  کُفر  کرن  والیٚن  ہٕندیٚن  گرن  ہٕندۍ  چھت  رۅپہٕ  سٕنٛدۍ،  تہٕ  تِہنزٕ  ہیرٕ  یِمو  سٍتۍ  تِم  پننیٚن  بالاخانن  پیٚٹھ  کھسان  چِھ۔

Mirwaiz:
  بیٚیہِ  ہرگاہ  یہِ  کتھ  آسِہا  نہٕ  کہ  سٲری  لوٗکھ  کیا  وَنہَن  کُنی  جماعت  کافرن  سٍتۍ  موافقت  کٔرِتھ  نتہٕ  کرہَو  أسۍ  حضرت  رحمان  سٕندین  منکرن،  تِہِندین  گرن  ہٕندۍ  پش  تہٕ  تالو  رۅپہٕ  سٕندۍ،  بیٚیہِ  تِمہٕ  ہیرٕ  یِمو  پٮ۪ٹھۍ  ہیوٚر  کھسان  تہٕ  بۅن  وَسان  چھِ،  تِمہٕ  تہِ  کرہوکھ  رۅپہٕ  سٕنزے۔

Tahir:
  تہٕ  اگر  یہِ  آسِہے  نہٕ  زِ  سٲری  لُکھ  بنن  (کفرس  پیٚٹھ  یِکہٕ  وٹہٕ  سپدِتھ)  اَکٲے  مِلّت  تیٚلہِ  بناوہَو  أسۍ  (خدائے)  رحمانس  سٍتۍ  کفرکرن  والیٚن  تمام  لُکن  ہٕندیٚن  گرَن  ہٕندۍ  چھت  (تہِ)  رۅپہٕ  سٕندۍ  تہٕ  ہیرٕ  (تہِ)  یِمن  پیٚٹھ  تِم  کھسان  چِھ۔

Transliteration:
  Walawl<u>a</u> an yakoona a<b>l</b>nn<u>a</u>su ommatan w<u>ah</u>idatan lajaAAaln<u>a</u> liman yakfuru bi<b>al</b>rra<u>h</u>m<u>a</u>ni libuyootihim suqufan min fi<u>dd</u>atin wamaAA<u>a</u>rija AAalayh<u>a</u> ya<i><u>th</u></i>haroon<b>a</b>


Transliteration: Walibuyootihim abw<u>a</u>ban wasururan AAalayh<u>a</u> yattakioon<b>a</b>
Athar:
  تہٕ  تِہندۍ  دروازٕہ  تہٕ  تِہندۍ  تخت  یِمن  پیٚٹھ  تکیہ  لگٲوِتھ  تِم  بہیٚوان  چِھ،  سٲری  ﴿رۅپہِ  سٕندۍ  تہٕ﴾  سۅنہٕ  سٕندۍ۔

Mirwaiz:
  بیٚیہِ  کرہوکھ  تِہٕندین  کُٹھین  ہٕندۍ  دروازٕہ  بیٚیہِ  چارپایہِ  یِمن  پٮ۪ٹھ  تِم  ڈوٚکھ  دِتھ  بِہان  تہٕ  آرام  کران  چھِ،

Tahir:
  تہٕ  (یِتھے  پٲٹھۍبناوہَو)  تِہٕندیٚن  گرَن  ہٕندۍ  دروازٕہ  (تہِ  رۅپہٕ  سٕندۍ)  تہٕ  تخت  (تہِ)  یِمن  پیٚٹھ  تِم  مسندٕ  چِھ  لگاوان۔


Athar:
  یِہ  چُھ  محض  دُنیاچہِ  زندگی  ہُند  متاع  ﴿ساز  و  سامان﴾،  تہٕ  ٲخرت  چُھ  تُہندِس  ربّس  نِشہِ  صرف  متقی  یَن  خٲطرٕ۔

Mirwaiz:
  رۅپہٕ  سٕندۍ  یِمے  چیز  کرہَو  أسۍ  سۅنہٕ  سٕندۍ،  تیوٗت  چھُ  اَسہِ  نِشہِ  مالِ  دنیا  بے  اعتبار  تہ  بے  قدر۔  یہِ  سورُے  کینٛہہ  چھُنہٕ  مگر  ناپایدار  دنیا  چہ  زندگی  ہُند  اکھ  سامانہ،  پایدار  ٲخرت  بیٚیہِ  ٲخرتُک  پوشہِ  وُن  سازو  سامان  چھُ  تُہٕندِس  خدایس  نِشہِ  تِمن  لوٗکن  ہٕندِ  خٲطرٕ  یِم  تس  کھۅژن،  شرکہٕ  نِشہِ  پتھ  روزن۔

Tahir:
  تہٕ  (رۅپس  پیٚٹھ  کرہَو)  سۅنُک  تہٕ  جوٲہراتن  ہُنٛد  پٲراو  تہِ،  تہٕ  یہِ  سورُے  کینہہ  چِھ  دنیٲوی  زندگی  ہٕنٛز  عارضی  تہٕ  معمولی  پونٹھکھ،  تہٕ  ٲخرت  (ےعنی  ٲخرتُک  حُسن  تہٕ  پٲراو)  چُھ  تُہٕندِس  ربّس  نِشہِ  (یُس)  صرف  پرہیزگارن  خٲطرٕ  چُھ۔

Transliteration:
  Wazukhrufan wain kullu <u>tha</u>lika lamm<u>a</u> mat<u>a</u>AAu al<u>h</u>ay<u>a</u>ti a<b>l</b>dduny<u>a </u>wa<b>a</b>l<u>a</u>khiratu AAinda rabbika lilmuttaqeen<b>a</b>


Athar:
  یُس  شخص  خداے  رحمٰن  سٕنزِ  ذکرِ  نِشہِ  تغافُل  چُھ  ورتاوان،  أسۍ  چِھ  تس  پیٚٹھ  اکھ  شیطان  مُسلّط  کران،  تہٕ  سُہ  چُھ  تٔمۍ  سُند  رفیق  بنان۔

Mirwaiz:
  یُس  اکھاہ  حضرت  رحمان  سٕندِ  نصیحت  ن،  شہِ  یعنی  قرآن  مجید  نِشہِ  چھُ  زٲنِتھ  کٔرِتھ  اوٚن  بنان  یِتھہٕ  پٲٹھۍ  یِم  کٲفر  چھِ  شافی  دلیلہ  ٲسِتھ  یِمو  سٍتۍ  علمِ  ضروری  حاصل  سپدان  چھُ  تجاہل  تہٕ  تغافل  کران  أسۍ  چھِن  تس  پٮ۪ٹھ  مقرر  کران  اَکھ  شیطاناہ  یُس  تَس  سٍتۍ  سٍتۍ  روٗزِتھ  کُنہِ  چیزچہ  کامہِ  کُن  اَتھ  وَتھ  چھُنہ  دِوان۔

Tahir:
  تہٕ  یُس  شخص  (خدائے)  رحمان  سٕندِ  یادٕ  نِشہِ  غفلت  وَرتاوِ  تیٚلہِ  چِھ  أسۍ  تٔمۍ  سٕندِ  خٲطرٕ  اَکھ  شیطان  مسلّط  کران  یُس  پۯتھ  وقتہٕ  تس  سٍتۍرٔلِتھ  چُھ  روزان۔

Transliteration:
  Waman yaAAshu AAan <u>th</u>ikri a<b>l</b>rra<u>h</u>m<u>a</u>ni nuqayyi<u>d</u> lahu shay<u>ta</u>nan fahuwa lahu qareen<b>un</b>


Athar:
  یِم  شیطان  چِھ  یِتھیٚن  لُکن  راہِ  راستس  پیٚٹھ  یِنہٕ  نِشہِ  رُکاوان،  تہٕ  تِم  چِھ  پننہِ  جایِہ  سمجھان  زِ  أسۍ  چِھ  ٹھیک  پکان۔

Mirwaiz:
  بے  شک  تِم  شیطان  چھِ  تِمن  لوٗکن  سیٚزِہ  وَتہِ  نِشہِ  پتھ  رٹان  مگر  تِمن  چھُ  پننہِ  جایہِ  گمانہٕ  کہ  تِم  چھِ  سیٚزِہ  وتہِ  پٮ۪ٹھ  یِمن  ہٕنز  گمرٲہی  ہٕنز  یہِ  صورت  آسہِ  تِہِندِ  وَتہِ  پٮ۪ٹھ  پکنٕچ  کیا  امید  یِیہِ  کرنہٕ،  تِہُنٛد  غمٕے  کیا  چھُ  کھیوٚن۔

Tahir:
  تہٕ  تِم  (شیطان)  چِھ  تِمن  (ہدایت  چہ)  وَتہِ  نِشہِ  رُکاوان  تہٕ  تِمن  چُھ  یۅہے  گمان  روزان  زِ  تِم  چِھ  ہدایت  یافتہٕ۔

Transliteration:
  Wainnahum laya<u>s</u>uddoonahum AAani a<b>l</b>ssabeeli waya<u>h</u>saboona annahum muhtadoon<b>a</b>


Athar:
  ٲخر  کار  ییٚلہِ  یِہ  شخص  اسہِ  نِشہِ  واتہِ،  پتہٕ  وَنہِ  پننِس  شیطانس،  کاش  آسہِ  ہے  مےٚ  تہٕ  ژےٚ  درمیان  مشرق  و  مغربُک  دوٗریٚر،  ژٕ  درٚاکھ  بدترین  سٲتھی۔

Mirwaiz:
  یوٚت  تان  قیامتُک  دۅہ  یُتھ  شخص  اَسہِ  نِشہِ  واتہِ  سُہ  آسیٚس  سٍتۍ،  أمِس  سپدِ  پننہِ  غلطی  ہُنٛد  احساس،  أمِس  شیطانس  کُن  لگہِ  وَننہِ  کاش  کہ  مےٚ  منٛز  تہٕ  ثےٚ  منٛز  آسِہا  دنیاہس  منٛز  تیوٗت  دوٗریر  یوٗت  مشرقس  تہٕ  مغربس  منٛز  چھُ،  کیازِ  ثٕہ  چھُکھ  سٮ۪ٹھاہ  یچھ  رفیق،  ژےٚ  کوٚرتھس  بہٕ  گمراہ۔  مگر  أمۍ  سُنٛد  یہِ  وَنُن  یِیہِ  نہٕ  أمِس  کُنہِ  بکار،  اَمہِ  ساعتہٕ  وَننہٕ  یِیَکھ۔

Tahir:
  اۆت  تام  زِ  ییٚلہِ  سُہ  اَسہِ  نِشہِ  یِیہِ  پتہٕ  وَنہِ  (پننِس  سٲتھی  شیطانس)،  اے  کاش!  مے٘  تہٕ  ژے٘  منٛزباگ  آسِہے  مشرقُک  تہٕ  مغربُک  دوٗریٚر  لہٰذا  اوسُکھ  (ژٕ)  سیٚٹھاہ  بدترین  سٲتھی۔

Transliteration:
  <u>H</u>att<u>a</u> i<u>tha</u> j<u>a</u>an<u>a</u> q<u>a</u>la y<u>a</u> layta baynee wabaynaka buAAda almashriqayni fabisa alqareen<b>u</b>


Athar:
  تمہِ  وقتہٕ  یِیہِ  تِمن  لُکن  وَننہٕ  زِ  ییٚلہِ  تۅہیِہ  ظلم  کوٚرُو،  تیٚلہِ  چَھنہٕ  از  یِہ  کتھ  تُہندِ  خٲطرٕ  رَژھ  تہٕ  فٲیدہ  مند  زِ  توٚہۍ  تہٕ  تُہٕندۍ  شیطان  چِھ  عذابس  منٛز  مُشترک۔

Mirwaiz:
   ییٚلہِ  تۅہیہِ  دنیاہس  اندر  کفر  کرنہٕ  سٍتۍ  ظلم  کوٚرُو،  یِتھہٕ  پٲٹھۍ  نہٕ  اَز  تۅہیہِ  افسوس  و  حسرت  کرنس  کانہہ  فٲیداہ  چھُ،  یِتھہٕ  پٲٹھۍ  چھَنہ  یتھ  کتھہِ  تہِ  تِہِندِ  حقہٕ  کانٛہہ  فٲیداہ  کہ  تۅہیہِ  کیا  چھُو  عذابس  اندر  اَکھ  أکۍ  سٕندی  شریک  یعنی  یِتھہٕ  پٲٹھۍ  دنیاہس  اندر  کُنہِ  بلایہِ  گرفتار  گژھنہٕ  سٍتۍ  اَکھ  أکِس  اَکہِ  قسمٕچ  لۅژر  محسوس  ٲس  سپدان،  تہِ  آسہِ  نہٕ  تَتہِ  بلکہ  آسہِ  جہنم  کہ  عذابٕچ  شدت  اَمہِ  قسمٕچ  کہ  اَمہِ  کتھہِ  ہُنٛد  ہوشی  آسہِ  نہٕ  کٲنسہِ  سُہ  کیا  کرِ  بیٚیِس  کٲنسہِ  کُن  التفات  تہٕ  توجہ۔  پرتھ  اَکھاہ  آسہِ  پننِس  حالس  اندر  مبتلا۔

Tahir:
  تہٕ  أزۍکہ  دۅہہ  آسہِ  نہٕ  تۅہیہِ  (یہِ  تمنا  کرُن)  فٲیدٕہ  دِنہٕ  وول  ییٚلہِ  زن  تۆہۍ  (سٲرِسٕے  وٲنسہِ)  ظلم  روٗدِو  کران  (اَز)  گٔژِھو  تۆہۍ  سٲری  عذابس  منٛز  شریک۔

Transliteration:
  Walan yanfaAAakumu alyawma i<u>th</u> <i><u>th</u></i>alamtum annakum fee alAAa<u>tha</u>bi mushtarikoon<b>a</b>


Athar:
  وۅنۍ  کیا  اے  نبی  صلی  اللہ  علیہ و سلم،  توٚہۍ  بوزنٲوِیوٗکھہٕ  زٔرۍ؟  کِنہٕ  اَنیٚن  تہٕ  ٹاکارٕ  گُمرٲہی  منٛز  پیمتیٚن  لُکن  ہٲوِو  وَتھ؟

Mirwaiz:
  اے  پیغمبرتۅہیہِ  ییٚلہِ  یِہٕنز  حالت  معلوم  سپٕز،  کیا  توٚہۍ  ہیٚکِیوٗکھہٕ  زٔرۍ  بوزنٲوِتھ  یا  ہیٚکِوٕہ  اَنیٚن  وَتھ  ہٲوِتھ۔  بیٚیہِ  ہیٚکیوٗنہٕ  سُہ  شخص  یُس  نَنہِ  گمرٲہی  منٛز  پیوٚمُت  آسہِ  وَتہِ  پٮ۪ٹھ  أنِتھ۔  یعنی  تِہُنٛد  ہدایت  چھُ  تُہٕندِ  اختیارٕ  نیبر۔  لہٰذا  مَہ  کھیٚیِو  توٚہۍ  تمُیک  غمٕے،  یِمن  ہٕنز  یہِ  سرکشی  تہٕ  نافرمٲنی  یِیہِ  نہٕ  نظرانداز  کرنہٕ  بلکہ  یِیہِ  تِمن  نِشہِ  اَمُیک  ضرور  انتقام  ہیٚنہٕ۔  اَدٕہ  سُہ  تِہِنزِ  موجودگی  اندر  ٲسِتن  یا  تِہِندِ  ییٚمہِ  عالمہٕ  پتہٕ  ٲسۍ  تن۔

Tahir:
  پتہٕ  کیا  تۆہۍ  بوزنٲوِیوٗکھہٕ  زٔرۍ  کِنہٕ  اَنۍ  تہٕ  تِمن  لُکن  ہٲوِوٕہ  ہدایتٕچ  وَتھ  یِم  ٹاکارٕہ  گمرٲہی  منٛز  چِھ۔

Transliteration:
  Afaanta tusmiAAu a<b>l</b><u>ss</u>umma aw tahdee alAAumya waman k<u>a</u>na fee <u>d</u>al<u>a</u>lin mubeen<b>in</b>


Tahir: وۅنۍاگر أسۍ تۆہۍ (دُنیا نِشہِ) نِمَو تیٚلہِ تہِ چِھ أسۍ یِمن بدلہٕ ہیٚنہٕ وٲلۍ۔
Transliteration: Faimm<u>a</u> na<u>th</u>habanna bika fainn<u>a</u> minhum muntaqimoon<b>a</b>
Athar:
  وۅنۍ  ہرگاہ  أسۍ  ییٚمہِ  دُنیا  منٛزٕ  توٚہۍ  واپس  نِمَو،  توتہِ  چُھ  اسہِ  یِمن  انتقام  ہِیوٚن۔

Mirwaiz:
   پس  ہرگاہ  أسۍ  توٚہۍ  ییٚمہِ  عالمہٕ  نِمو،  توتہِ  چھِ  أسۍ  تِمن  نِشہِ  انتقام  ضرور  ہیٚوُنۍ۔


Transliteration: Aw nuriyannaka alla<u>th</u>ee waAAadn<u>a</u>hum fainn<u>a</u> AAalayhim muqtadiroon<b>a</b>
Athar:
  نَتہٕ  ہاوَو  أسۍ  تۅہیِہ  أچَھو  یُہُند  انجام  ییٚمیُک  اسہِ  یِمن  سٍتۍ  وعدہ  چُھ  کوٚرمُت،  اسہِ  چھےٚ  یِمن  پیٚٹھ  پوٗرٕ  قدرت  حٲصل۔

Mirwaiz:
  نتہٕ  ہاوو  تۅہیہِ  تہِ  سُہ  عذاب  ییٚمُیک  اَسہِ  تِمن  وعدٕہ  کوٚرمُت  چھُ،  سُہ  کرو  أسۍ  تِمن  نٲزل  تِہِنزِ  موجودگی  اندرٕے۔  بہرحال  أسۍ  چھِ  تِمن  پٮ۪ٹھ  پرتھ  طریقہ  پوٗرٕ  قدرت  تھاوان۔

Tahir:
  نَتہٕ  ہاوَو  أسۍ  تۅہیہِ  سُہ  (عذابٕے)  ییٚمِیُک  اَسہِ  تِمن  سٍتۍ  وعدٕہ  چُھ  کۆرمُت،  لہٰذا  چِھ  أسۍ  تِمن  پیٚٹھ  مکمل  قدرت  تھاون  وٲلۍ۔


Athar:
  توٚہۍ  روٗزِو  بہرحال  تتھ  کتابہِ  مضبوطی  سان  تھپھ  کٔرِتھ  یۅسہٕ  وحی  ہٕندِ  ذریعہ  تۅہیِہ  نِشہِ  سوزنہٕ  چھےٚ  آمٕژ،  یقیناً  چِھو  توٚہۍ  سیٚزِ  وَتہِ  پیٚٹھ۔

Mirwaiz:
  پس  روٗزِو  توٚہۍ  پوٗرٕ  اطمنانہٕ  سان  اَتھ  قرآن  مجیدس  پٮ۪ٹھ  قٲیم  یُس  تۅہیہِ  پٮ۪ٹھ  وحی  کہ  ذریعہ  نٲزل  آو  کرنہٕ۔  توٚہۍ  چھِو  بے  شک  سیٚزِ  وَتہِ  پٮ۪ٹھ۔

Tahir:
  لہٰذا  روٗزِو  تۆہۍ  تَتھ  (قرآنس)  مضبوطی  سان  تَھپھ  کٔرِتھ  یُس  تۅہیہِ  کُن  وحی  چُھ  کرنہٕ  آمُت،  بے  شک  چِھو  تۆہۍ  سیٚزِ  وَتہِ  پیٚٹھ  (قٲیِم)۔

Transliteration:
  Fa<b>i</b>stamsik bi<b>a</b>lla<u>th</u>ee oo<u>h</u>iya ilayka innaka AAal<u>a</u> <u>s</u>ir<u>at</u>in mustaqeem<b>in</b>


Transliteration: Wainnahu la<u>th</u>ikrun laka waliqawmika wasawfa tusaloon<b>a</b>
Athar:
  حقیقت  چھےٚ  یِہ  زِ  یِہ  کتاب  چھےٚ  تُہندِ  قوم  خٲطرٕ  اکھ  سیٚٹھاہ  بوٚڈ  شرف،  تہٕ  عنقریب  آسیو  تۅہیِہ  لُکن  اَمِچ  جواب  دہی  کرٕنۍ۔  ﴿یعنی  امہِ  کھۅتہٕ  کھٔسِتھ  ہیٚکہِ  نہٕ  کٲنٛسہِ  شخصسہٕ  سٕنز  خۅش  قسمتی  آسِتھ  زِ  تمام  انسانَو  منٛزٕ  کرِ  اللہ  تعالیٰ  تس  پنٕنۍ  کتاب  نٲزِل  کرنہٕ  خٲطرٕ  منتخب،  تہٕ  کُنہِ  قوم  کِس  حقس  منٛز  تہِ  ہیٚکہِ  نہٕ  اَمہِ  کھۅتہٕ  کھٔسِتھ  خۅش  قسمتی  ہُند  تصوّر  کرنہٕ  یِتھ  زِ  دُنیاہکۍ  باقی  سٲری  قوم  ترٲوِتھ  کرِ  اللہ  تعالیٰ  اتھ  منٛز  پنُن  نبی  پٲدٕ  تہٕ  اَمہِ  چِہ  زبٲنۍ  منٛز  کرِ  پننٕۍ  کتاب  نٲزِل  تہٕ  اتھ  دِیِہ  دُنیا  ہس  منٛز  پیغامِ  خداوندی  ہُند  حٲمل  بٔنِتھ  وۅتھنُک  موقع۔  اَمہِ  عظیم  شرفُک  احساس  اگر  قریشن  تہٕ  اہلِ  عربن  چُھنہٕ،  تہٕ  تِم  چِھ  اتھ  ناقدری  یژھان  کرٕنۍ،  تیٚلہِ  واتہِ  اکھ  وقت  ییٚلہِ  تِمن  اَمِچ  جواب  دہی  آسہِ  کرٕنۍ﴾

Mirwaiz:
   یہِ  قرآن  مجید  چھُ  شرف  تہٕ  عزت  تُہٕندِ  خٲطرٕ  بیٚیہِ  تُہٕندِ  قومہٕ  خٲطرٕ۔  تُہٕندِ  خٲطرٕ  چھُ  ییٚمہِ  مۅکھہٕ  کہ  تۅہیہِ  کُن  چھُ  بلاواسطہ  اَتھ  اندر  خطاب۔  تُہٕندِ  قومہٕ  خٲطرٕ چھُ  اَمہِ  مۅکھہٕ  کہ  تِم  چھِ  تُہٕندِ  واسطہ  مخٲطب۔   عام  پادشاہن  ہٕندِ  طرفہٕ  خطاب  سپدُن  چھُ  باعث  کمال  شرف  و  عزت،  وۅنۍ  چھَنہٕ  کتھٕے  ییٚلہِ  ملک  الملوک  سٕندِ  طرفہٕ  خطاب  آسہِ۔  سُہ  کوتاہ  باعث  کمال  و  شرف  وعزت  چھُ ۔  قوم  اندرٕہ  چھُ  مُراد  قریش  یا  سٲری  عربٕکۍ  لوٗکھ  یا  سٲری  اُمتی۔  تۅہیہِ  سارِنٕے  یِیہِ  یہِ  پٕرٛژھنہٕ  پننہِ  پننہِ  ذمہٕ  دٲرِیہِ  ہٕندین  حقوقن  یتھ  منٛز  تِمو  کوتٲہی  کٔرمٕژ  آسہِ۔  

Tahir:
  تہٕ  یقینا  چُھ  یہِ  (قرآن)  تُہُنٛدِ  خٲطرٕ  تہٕ  تُہٕندِ  اُمّت  خٲطرٕ  عظیم  شرف،  تہٕ  (اے  لوٗکو!) عنقریب  یِیَو  تۅہیہِ  پٕۯژھنہٕ  (زِ  تۅہیہِ  کوتاہ  کۆرُو  قرآنس  سٍتۍ  تعلق  اُستوار)۔


Athar:
  تۅہیِہ  برونٛہہ  ییٖتیاہ  رسول  اَسہِ  سوٗزِمٕتۍ  ٲسۍ،  تِمن  سارِنٕے  پٕرٛژِھۍتَو  تہٕ  وُچِھتَو،  کیا  اسہِ  ٲسیا  خُداے  رحمٰنس  ورٲے  باقی  معبود  تہِ  مُقرر  کٔرِمٕتۍ  زِ  تِہٕنز  بندگی  گژِھہ  یِنۍ  کرنہٕ؟  ﴿رسولن  پٕرٛژھنُک  مطلب  چُھ  تِہنزو  کِتابَو  نِشہِ  معلوم  کرُن۔﴾

Mirwaiz:
  یارسول  اللہؐ  ہرگاہ  تۅہیہِ  خۅش  کرِ،  توٚہۍ  پٕرٛژھۍتَو  تہٕ  دریافت  کٔرۍ  تَو  تِمن  نِشہِ  یِم  اَسہِ  برونٹھ  پننیو  پیغمبرو  اندرٕہ  سوٗزۍ  لوٗکن  کُن۔  کیا  اَسہِ  چہا  حضرت  رحمانس  ورٲے  بیٚیہِ  معبود  کٔرِمٕتۍ  یِمن  ہٕنز  پرستش  کرنہٕ  یِیہِ  ہا  یعنی  تِہٕنز  وَتھ  تہِ  چھےٚ  سۅے  یۅسہٕ  بیٚیَن  حضراتِ  انبیاہن  ہٕنز  ٲس۔  شرکٕچ  تعلیم  چھَنہٕ  کٲنسہِ  پیغمبرن  دِژمٕژ،  نہ  چھےٚ  اللہ  تعالیٰ  ہن  کُنہِ  دینس  منٛز  یہِ  کتھ  جٲیزقرار  دِژمٕژ  کہ  خدایس  ورٲے  کیا  یِیہِ  بیٚیہِ  کٲنسہِ  ہٕنز  پرستش  کرنہٕ۔  خداے  سُنٛد  یہِ  ارشاد  کرُن  کہ  توٚہۍ  پٕرژھۍ  تَو  پیغمبرن،  سُہ  گوٚو  ییٚمہِ  وقتہٕ  تِمن  سٍتۍ  ملاقات  سپدِ  مثلاً  شبِ  معراجس  نادر،  یا  وُچھِتو  تِہٕنزن  کتابن  اندر۔  بہرحال  یُس  یُس  ذریعہ  تۅہیہِ  ممکن  سپدِ  سُہ  کٔرۍ تَو  توٚہۍ  استعمال۔  تۅہیہِ  سپدِ  صاف  معلوم  کہ  کُنہِ  آسمٲنی  دینس  اندر  چھُنہِ  کُنہِ  وقتہٕ  شرکُک  اجازت  دِنہٕ  آمُت۔  

Tahir:
  تہٕ  یِم  رسول  اَسہِ  تۅہیہِ  برونٛہہ  سوٗزۍ  تۆہۍ  پٕۯژِھو  تِمن  زِ  کیا  اَسہِ  ٲسِیا  (خدائے)  رحمانس  وَرٲے  بیٚیہِ  کینہہ  معبود  بنٲوِمٕتۍ  زِ  تِہٕنز  بندگی  گژِھہ  یِنۍ  کرنہٕ۔

Transliteration:
  Wa<b>i</b>sal man arsaln<u>a</u> min qablika min rusulin<u>a</u> ajaAAaln<u>a</u> min dooni a<b>l</b>rra<u>h</u>m<u>a</u>ni <u>a</u>lihatan yuAAbadoon<b>a</b>


Athar:
  اسہِ  سوٗز  موسیٰ  علیہ  السلام  پننیٚو  نِشٲنِیَو  سان  فرعونس  تہٕ  تٔمۍ  سٕندِ  سلطنت  کیٚن  زٕٹھیٚن  نِشہِ،  تہٕ  تٔمۍ  ووٚن  گٔژِھتھ  زِ  بٕہ  چُھس  ربّ  العالمین  سُند  رسول۔

Mirwaiz:
  پٔزِپٲٹھۍ  بیٚیہِ  سوٗز  اَسہِ  موسیٰ  کلیم  اللہ  پنٕنۍ  آیات  ہیٚتھ  فرعونس  تہٕ  تِہٕندین  اہل  کارن  کین،  توپتہٕ  فرموو  تِمن  نِشہِ  یِتھ  تِمَو،  اے  فرعون  بہٕ  چھُس  پیغمبر  ربُ  العالمین  سٕندِ  طرفہٕ  تۅہیہِ  لوٗکن  ہدایت  کرنہٕ  خٲطرٕ،  مگر  فرعونن  تہٕ  تٔمۍ  سٕندیو  لوٗکو  مون  نہٕ۔

Tahir:
  تہٕ  پٔزۍپٲٹھۍ  سوٗز  اَسہِ  موسیٰ  (علیہ  السلام)  پننہِ  نِشٲنِیہِ  دِتھ  فرعونس  تہٕ  تٔمۍ  سٕندیٚن  سردارن  کُن  پتہٕ  وۆن  تِمَو،  بے  شک  چُھس  بہٕ  تمام  عالمن  ہٕندِس  پروردگارٕ  سُنٛد  رسول۔

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> il<u>a</u> firAAawna wamalaihi faq<u>a</u>la innee rasoolu rabbi alAA<u>a</u>lameen<b>a</b>


Athar: پتہٕ ییٚلہِ تٔمۍ سانہِ نِشٲنِیِہ تِمن برونٛہہ کنہِ پیش کرِ، تِمو لٲگۍ ہزٕل کرٕنۍ۔
Mirwaiz:
  ادٕہ  ییٚلہِ  موسیٰ  علیہ  السلام  ووت  تِمن  نِشہِ  سٲنۍ  آیات  یعنی  آیاتِ  تسعِہ  نو  آیات  ہیتھ۔  یکبار  لٔگۍ  تِم  لوٗکھ  تِم  آیات  وُچھِتھ  اَسنہِ  تہٕ  ٹھٹھہٕ  کرنہِ۔

Tahir:
  پتہٕ  ییٚلہِ  تِم  سانہِ  نِشٲنِیہِ  ہیٚتھ  تِمن  نِشہِ  آے  پتہٕ  لوگ  تِمَو  تَمی  ساعتہٕ  تِمن  (نِشٲنِیَن)  پیٚٹھ  آسُن۔

Transliteration:
  Falamm<u>a</u> j<u>a</u>ahum bi<u>a</u>y<u>a</u>tin<u>a</u> i<u>tha</u> hum minh<u>a</u> ya<u>dh</u>akoon<b>a</b>


Athar:
  أسۍ  روٗدۍ  أکِس  پیٚٹھ  اکھ  تِژھ  نشٲنی  تِمن  ہاوان  یۅسہٕ  برونٛٹھِمہِ  کھۅتہٕ  کھٔسِتھ  ٲس،  تہٕ  اسہِ  رٔٹۍ  تِم  عذابس  منٛز  تاکہ  تِم  گٔژھۍ  پننہِ  رٔوِشہِ  نِشہِ  باز  پھیرٕنۍ۔

Mirwaiz:
  بیٚیہِ  ٲسۍ  نہٕ  أسۍ  تِمن  کانٛہہ  معجزٕہ  ہاوان  مگر  سُہ  اوس  بیٚیہِ  معجزٕہ  کھۅتہٕ  بوٚڈ  آسان۔  اَسہِ  کرے  تِم  گرفتار  مختلف  عذابو  سٍتۍ  دیٚو  تِم  نافرمٲنیو  نِشہِ  بازیِتھ  خدایس  کُن  رجوع  کرن۔

Tahir:
  تہٕ  أسۍ  ٲسۍ  نہٕ  تِمن  کانٛہہ  نِشٲنی  ہاوان  مگر  (یہِ  زِ)  سۅ  ٲس  پننہِ  بروٗنٹھِمہِ  ہِشہِ  نِشٲنی  کھوتہٕ  تہِ  کٔھسِتھ  آسان  تہٕ  (ٲخر  کار)  رٔٹۍ  اَسہِ  تِم  (واریاہہِ  لٹہِ)  عذابس  منٛز  تاکہ  تِم  پھیرن  باز۔

Transliteration:
  Wam<u>a</u> nureehim min <u>a</u>yatin ill<u>a</u> hiya akbaru min okhtih<u>a</u> waakha<u>th</u>n<u>a</u>hum bi<b>a</b>lAAa<u>tha</u>bi laAAallahum yarjiAAoon<b>a</b>


Athar:
  پرٛتھ  عذاب  کِس  موقعس  پیٚٹھ  ٲسۍ  تِم  ونان،  اے  سٲحرٕ،  پننِس  ربّ  سٕندِ  طرفہٕ  یُس  منصب  ژےٚ  حٲصل  چُھے،  تتھ  بِناہس  پیٚٹھ  منگ  تس  سانہِ  طرفہٕ  دُعا،  أسۍ  یِمَو  ضروٗر  سیٚزِ  وتہِ  پیٚٹھ۔

Mirwaiz:
   بیٚیہِ  دوٚپ  تِمو  موسیٰ  علیہ  السلامس  عذابو  سٍتۍ  تنگ  یِتھ،  اے  جادو  گرٕ،  سانہِ  خٲطرٕ  منگتہٕ  پننِس  پروردگارس  کیازِ  ژےٚ  چھُے  تٔمۍ  قبولیتِ  دعاعُک  وعدٕہ  کوٚرمُت۔  بے  شک  أسۍ  چھِ  وتہِ  پٮ۪ٹھ  یِووُنۍ  ہرگاہ  أسۍ  یِمو  عذابو  نِشہِ  نجات  لبَو۔  چنانچہ  موسیٰ  علیہ  السلامو  کوٚرتِہِندِ  خٲطرٕ  دعا،  عذاب  سپُد  تِمن  نِشہِ  دوٗر۔

Tahir:
  تہٕ  تِم  لٔگۍ  وننہ،  اے  جٲدۍ  گرا!  ژٕ  کر  پننِس  ربّس  سانہِ  خٲطرٕ  تَمہِ  وعدٕہ  مطٲبق  دعا  یُس  تٔمۍ  ژے٘  سٍتۍ  چُھ  کٔرِتھ  تھوومُت  (تیٚلہِ)  بنو  أسۍ  بے  شک  ہدایت  یافتہٕ۔

Transliteration:
  Waq<u>a</u>loo y<u>a</u> ayyuh<u>a</u> a<b>l</b>s<u>ah</u>iru odAAu lan<u>a</u> rabbaka bim<u>a</u> AAahida AAindaka innan<u>a</u> lamuhtadoon<b>a</b>


Athar: مگر یُتُھے أسۍ تِمو پیٚٹھہٕ عذاب ہٹاوان ٲسۍ، تِم ٲسۍ پننہِ کتھہِ نِشہِ پھیران۔
Transliteration: Falamm<u>a</u> kashafn<u>a</u> AAanhumu alAAa<u>tha</u>ba i<u>tha</u> hum yankuthoon<b>a</b>
Mirwaiz:
  ادٕہ  ییٚلہِ  اَسہِ  تِمن  نِشہِ  عذاب  تُل  تہٕ  دوٗر  کوٚر،  یکبار  ہیوٚت  تِمَو  بیٚیہِ  سُہ  وعدٕہ  پُھٹراوُن،  بیٚیہِ  ہیٚژٕکھ  نافرمٲنی  کرٕنۍ۔

Tahir:
  پتہٕ  ییٚلہِ  اَسہِ  (موسیٰ  سٕندِ  دعا  سٍتۍ)  سُہ  عذاب  تِمَن  نِشہِ  دوٗر  کۆرپتہٕ  لوگ  تِمَو  فوراً  وعدٕہ  پھُٹراوُن۔


Athar:
  اکہِ  دۅہ  چُھ  فرعون  پننِس  قومس  درمیان  کریکھ  دِتھ  ونان،  لوٗکو،  کیا  مِصرٕچ  بادشٲہی  چَھنا  میٲنۍ،  تہٕ  یِمہٕ  کۅلہٕ  چَھنا  مےٚ  بٔنۍکِنۍ  پکان؟  کیا  تۅہیِہ  لُکن  چُھوو  نا  اَتھہِ  یِوان؟

Mirwaiz:
  بیٚیہِ  کٔرفرعونن  کریکھ  تہٕ  منٲدی  پننِس  قومس  منٛز  غالباً  یہِ  خیال  کٔرِتھ  کہ  خبر  چھا  موسیٰ  علیہ  السلام  سٕندۍ  واریاہ  معجزٕہ  وُچھِتھ  ماسپدن  عام  لوٗکھ  متٲژر  سپدِتھ  مسلمان ۔  منٲدی  اندر  وَننووُکھ  اے  میانہِ  قوم  کیو  لوٗکو  قبطیَو  مےٚ  چھَنا  ییٚمہِ  مِصرٕچ  حکومت  تہٕ  سلطنت،  بیٚیہِ  چھَنا  میانیو  مکانو  تہٕ  باغو  مٔنزۍ  یِمہٕ  جویہِ  تہٕ  کۅلہٕ  پکان  یِمہٕ  دریاے  نیلہٕ  نِشہِ  کڑنہٕ  آمٕژٕ  چھےٚ۔  کیازِ  توٚہۍ  چھِو  نا  وُچھان  یِم  چیز۔  موسیٰ  علیہ  السلامس  نِشہِ  چھُنہٕ  کِہِنۍ۔  وۅنۍ  ؤنۍ  تو  توٚہۍ  بہٕ  چھُسہٕ  بہتر  تہٕ  قٲبلِ  اتباع  کِنہٕ  موسیٰ  علیہ  السلام  چھُ۔

Tahir:
  تہٕ  فرعونن  کۆر  پننِس  قومس  منٛز  (فخرٕسان)  آلو  (تہٕ)  وۆنُن،  اے  میانہِ  قومہٕ!  کیا  مصرُک  ملک  چُھنا  میٲنِس  قبضس  منٛز  تہٕ  یِمہٕ  کۅلہٕ  یِمہٕ  مے٘  بٔنۍ  کِنۍ  (یعنی  میٚانیٚن  محل  خانن  بٔنۍ  کِنۍ)  پکان  چھے٘  (کیا  یِم  چھَنا  میانہٍِ)  تیٚلہِ  کیا  تۅہیہِ  چُھو  نا  اَتھہِ  یِوان؟

Transliteration:
  Wan<u>a</u>d<u>a</u> firAAawnu fee qawmihi q<u>a</u>la y<u>a</u> qawmi alaysa lee mulku mi<u>s</u>ra wah<u>ath</u>ihi alanh<u>a</u>ru tajree min ta<u>h</u>tee afal<u>a</u> tub<u>s</u>iroon<b>a</b>


Athar:
  بہٕ  چُھس  بہتر  کِنہٕ  یِہ  حقیر  تہٕ  ؤسۍ  پایِہ  شخص،  تہٕ  یُس  پنٕنۍ  کتھ  تہِ  چَھنہٕ  کھوٗلِتھ  ہیٚکان  بیان  کٔرِتھ؟

Mirwaiz:
  بلکہ  چھُس  بٕے  بہتر  أمِس  شخصہٕ  سٕندِ  کھۅتہٕ  یَس  نہٕ  کٕہِنۍ  اعتبار  تہٕ  عزت  چھُ،  بیٚیہِ  چھُنہٕ  سُہ  کتھ  تہِ  وارٕہ  پٲٹھۍ  کٔرِتھ  ہیکان  زیٚوِ  ہٕندِ  پھیٚپھرٕہ  سببہٕ۔

Tahir:
  کیا  (یہِ  چھَنا  حقیقت  زِ)  بہٕ  چُھس  أمِس  شخصہ  سندِکھوتہٕ  بہتر  یُس  ؤسۍ  پایہِ  تہٕ  بے  وقعت  چُھ  تہٕ  ٹھیک  پٲٹھۍ  چُھنہٕ  کتھ  تہِ  کٔرِتھ  ہیٚکان؟

Transliteration:
  Am an<u>a</u> khayrun min h<u>atha</u> alla<u>th</u>ee huwa maheenun wal<u>a</u> yak<u>a</u>du yubeen<b>u</b>


Athar:
  أمِس  پیٚٹھ  کیازِ  آے  نہٕ  سۅنہٕ  سٕندۍ  کٔرۍ  نٲزِل  کرنہٕ؟  یا  فرشتن  ہٕنز  چھۅکھ  کیازِ  آیِہ  نہٕ  أمۍ  سٕنزِ  اَردلی  مۅکھہٕ؟

Mirwaiz:
  ہرگاہ  یہِ  شخص  خداے  سُند  فرستادٕہ  آسِہا،  ادٕہ  کونہٕ  آے  تراونہٕ  تٔمِس  پٮ۪ٹھ  خداے  سٕندِ  طرفہٕ  سۅنہٕ  سٕندۍ  کٔرۍ،  یِتھہٕ  پٲٹھۍ  پادشاہن  ہٕنز  طریق  چھےٚ  تِم  ییٚلہِ  کٲنسہِ  شخصس  پٮ۪ٹھ  مہربان  آسان  چھِ  تِم  چھِ  تس  شخصس  سۅنہٕ  سٕندۍ  کٔرۍ  لاگان،  اگر  تٔمِس  شخصس  تہٕ  نبوت  عطا  کرنہٕ  آمٕژ  آسِہا  تیٚلہِ  آسہن  أمِس  تہِ  آمٕتۍ  لاگنہٕ  سۅنہٕ  سٕندۍ  کٔرۍ،  یا  کونہٕ  چھِ  تٔمِس  سٍتۍ  سٍتۍ  ملٲیک  پکان  پَر  پنٕنۍ  اَکھ  أکِس  سٍتۍ  مِلنٲوِتھ۔

Tahir:
  وۅنۍ  (ہرگاہ  یہِ  رسول  پٔزۍیور  چُھ  تیٚلہِ)  کیازِ  چِھنہٕ  أمِس  پیٚٹھ  (لاگنہٕ  خٲطرٕ)  سۅنہٕ  سٕندۍ  کٔرۍسوزنہٕ  یِوان  نَتہٕ  کیازِ  چِھنہٕ  أمِس  سٍتۍ  فرشتہٕ  یِوان  جمع  سپدِتھ  (پیۆٹھُس  پیٚٹھ) ؟

Transliteration:
  Falawl<u>a</u> olqiya AAalayhi aswiratun min <u>th</u>ahabin aw j<u>a</u>a maAAahu almal<u>a</u>ikatu muqtarineen<b>a</b>


Transliteration: Fa<b>i</b>stakhaffa qawmahu faa<u>ta</u>AAoohu innahum k<u>a</u>noo qawman f<u>a</u>siqeen<b>a</b>
Athar:
  تٔمۍ  سمُجھ  پنُن  قوم  لوٚت  تہٕ  تِمو  کٔر  تٔمۍ  سٕنز  اطاعت،  درحقیقت  ٲسۍ  تِم  لُکھٕے  فاسق۔  ﴿یتھ  مختصر  کتھہِ  منٛز  چھےٚ  اکھ  سیٚٹھاہ  بٔڈ  حقیقت  بیان  کرنہٕ  آمٕژ۔  ییٚلہِ  کانٛہہ  شخص  کُنہِ  مٕلکس  منٛز  مطلق  العنانی  ﴿پنٕنۍ  مرضی﴾  چلاونٕچ  کوشش  چُھ  کران  تہٕ  امہِ  خٲطرٕ  چُھ  نَنہِ  وانہٕ  پرٛتھ  قسمہٕ  چِہ  چالہٕ  چلاوان،  پرٛتھ  فریبس  دوکھس  دغاہس  چُھ  کٲم  ہیوان،  کُھلہٕ  بازرس  منٛز  چُھ  ضمیرن  ہٕندِ  خرید  و  فروختُک  کاروبار  چلاوان  تہٕ  یِم  پنن  پان  کٕننہٕ  خٲطرٕ  تیار  چِھنہٕ  آسان  تِمن  چُھ  کُنہِ  ہِراسہٕ  ورٲے  متھان  تہٕ  مانڈان،  اگرچہِ  پننہِ  زبٲنۍ  سُہ  یِہ  کتھ  ونان  چُھنہٕ  مگر  پننہِ  عملہِ  سٍتۍ  چُھ  صاف  ہٲوِتھ  دِوان  زِ  سُہ  چُھ  درحقیقت  امہِ  مٕلکہٕ  کیٚن  روزن  والیٚن  عقلہِ  تہٕ  اخلاقہٕ  تہٕ  مردانگی  لحاظہٕ  لوٚتۍ  سمجھان  تہٕ  أمۍ  چھےٚ  یِمن  متعلق  یِہ  راے  قٲیِم  کٔرمٕژ  زِ  یِم  بےوقوف،  بےضمیر  تہٕ  بُزدِل  لُکھ  یور  بٕہ  یژَھکھ  تور  نِمکھ  کھٕرٛکوِتھ۔  پتہٕ  ییٚلہِ  تٔمۍ  سٕنزٕ  یِمہٕ  تدبیرٕ  کامیاب  چھےٚ  گژھان  تہٕ  مٕلکٕکۍ  روزن  وٲلۍ  چِھ  تٔمۍ  سٕندۍ  گُلۍ  گٔنڈِتھ  روزن  وٲلۍ  غلام  بنان،  پتہٕ  چِھ  تِم  پننہِ  عملہِ  سٍتۍ  ثٲبِت  کران  زِ  أمۍ  خبیثن  یِکینژھاہ  تِم  سمجھمٕتۍ  ٲسۍ،  پٔزِپٲٹھۍ  چِھ  تِم  تی  کینژھاہ۔  تہٕ  تِہُند  اَتھ  ذلیل  حالتس  منٛز  مُبتلا  سپدنُک  اصلی  وجہ  چُھ  یِہ  آسان  زِ  تِم  چِھ  بُنیٲدی  طور  فاسق  آسان۔﴾

Mirwaiz:
  یِمے  کتھہٕ  ؤنِتھ  کھیٚیَن  عقل  پننہِ  قومٕچ،  تِم  آے  أمۍ  سٕندِس  دوکھس  منٛز،  تمو  کٔر  أمۍ  سٕنزن  کتھن  پٮ۪ٹھ  عمل۔  بے  شک  تِم  ٲسۍ  برونٹھہٕ  پٮ۪ٹھے  شرارتہٕ  ۂتۍ،  نافرمٲنی  کروُنۍ۔

Tahir:
  لہٰذا  بنوو  تٔمۍ  (یِمَو  کتھو  سٍتۍ)  پَنُن  قوم  بے  وقوف،  پتہٕ  مون  تِمَو  لُکو  تٔمۍ  سُنٛد  وَنُن،  بے  شک  ٲسۍ  تِم  لُکھٕے  نافرمان  قوم۔


Athar:
  ٲخر  کار  ییٚلہِ  أسۍ  تِمو  غضب  ناک  بنٲوۍ،  پتہٕ  ہیوٚت  اَسہِ  تِمن  انتقام،  پتہٕ  کٔرۍ  یِکہٕ  وَٹہٕ  غرق۔

Mirwaiz:
  ادٕہ  ییٚلہِ  تِمو  لوٗکو  کفروعنادس  پٮ۪ٹھ  اصرار  کٔرِتھ  ا۔  سہِ  ژَکھ  کھٲر  اَسہِ  ہیوٚت  تِمن  پوٗرٕ  انتقام۔  چنانچہ  پھاٹٕوۍ  اَسہِ  تِم  سٲری  دریاے  قُلزمس  اندر۔

Tahir:
  پتہٕ  ییٚلہِ  تِمَو  (موسیٰ  علیہ  السلامن  ہٕندِس  شانس  منٛز  گستٲخی  کٔرِتھ)  اَسہِ  سخ  شرارت  کھول  (پتہٕ)  ہیۆت  اَسہِ  تِمن  بدلہٕ  تہٕ  اَسہِ  کٔرۍ  تِم  سٲری  غرق۔

Transliteration:
  Falamm<u>a</u> <u>a</u>safoon<u>a</u> intaqamn<u>a</u> minhum faaghraqn<u>a</u>hum ajmaAAeen<b>a</b>


Athar: تہٕ یِنہٕ والیٚن خٲطرٕ تھٲوۍ پیش رَو تہٕ عبرتُک نمونہٕ بنٲوِتھ۔
Transliteration: FajaAAaln<u>a</u>hum salafan wamathalan lil<u>a</u>khireen<b>a</b>
Mirwaiz:
  تمہِ  پتہٕ  بنٲوۍ  اَسہِ  تِم  گٲمٕژ  گُزریمٕژ  جماعتھاہ  اَکھ  بیٚیہِ  مِثالاہ  پتہٕ  یِوُنین  ہٕندِ  عبرت  رٹنہٕ  خٲطرٕ۔  ییٚلہِ  نبی  کریم  صلی  اللہ  علیہ  وسلمو  یہِ  آیہ  کریمہ  تلاوت  کوٚر ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾ مشرکین  عرب  لٔگۍ  دپنہِ  کہ  نصاریٰ  چھِ  عیسیٰ  علیہ  السلام  سٕنز  عبادت  کران،  لہٰذا  چھِ  تِم  تہِ  ییٚمہِ  آیہ  کریم  کِس  عمومس  اندر  داخل  سپدان۔  لہٰذا  اگر  سٲنۍ  معبودتہِ  اَتھ  منٛز  داخل  سپدن  کیاہ  ہِش  کتھاہ  چھےٚ۔  بعض  روایتن  اندر  چھُ  کہ  نبی  کریم  صلی  اللہ  علیہ  وسلمو  فرموو  اَکہِ  دۅہ ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾ مشرک  لٔگۍ  دَپنہِ  کیاہ  مسیح  علیہ  السلامس  منٛز  تہِ  چھُنہٕ  کانٛہہ  خیر،  یہِ  کتھ  چھےٚ  ظٲہر  کہ  آیہ  کریمُک  تہٕ  نبی  کریم  سٕندین  یِمن  الفظن  ہُنٛد  مطلب  چھُ  تِمن  چیزن  متعلق  یِمن  چیزن  ہٕنز  پرستش  کرنہٕ  یِوان  چھےٚ۔  تِم  چھِنہٕ  تِمن  پرستش  کروُنیٚن  تمہِ  نِشہِ  پتھ  رٹان  تہٕ  ممٲنعت  کران۔  مگر  یِمن  اعتراض  کروُنین  ہُنٛد  مطلب  چھُ  فقط  جگرٕ  کرُن  تہٕ  قضیہ  لاگُن،  تمی  مۅکھہٕ  چھِنہٕ  تِم  معنی  پٲدٕہ  کران  یِم  متکلمہ  سٕندِس  مقصدس  خلاف  چھِ  آسان۔

Tahir:
  لہٰذا  بنأوۍ  اَسہِ  تِم  گٔمٕتۍ  گُزریمٕتۍ  تہٕ  (اَمہِ)  پتہٕ  یِنہٕ  والیٚن  خٲطرٕ  بنٲوۍ  عبرتُک  نمونہٕ۔


Athar:
  تہٕ  یُتُھے  ابنِ  مریم  علیہ  السلام  سٕنز  مثال  آیِہ  دِنہٕ،  تُہندِ  قوم  کیو  لُکو  تُل  اَتھ  پیٚٹھ  شور،

Mirwaiz:
  بیٚیہِ  ییٚلہِ  عیسیٰ  ابن  مریمس  متعلق  اَکھ  عجیب  مضمونا  آو  بیان  کرنہٕ  معترضہ  سٕندِ  طرفہٕ،  أتی  ہیوٚت  تِہِندۍ  قومن  سُہ  مضمون  بوٗزِتھ  کریکہٕ  ناد  کرُن،  شورتُلن  تہٕ  اظہارِ  خوشی  کرُن۔

Tahir:
  تہٕ  ییٚلہِ  (عیسیٰ)  ابنِ  مریم  (علیھا  السلام)  سٕنزمثال  یِیہِ  بیان  کرنہٕ  تیٚلہِ  چِھ  تَمہِ  وقتہٕ  تُہٕندِ  قومٕکۍ  (لُکھ)  اَمہِ  سٍتۍ  (خۅش  گٔژِھتھ)  اَسان۔

Transliteration:
  Walamm<u>a</u> <u>d</u>uriba ibnu maryama mathalan i<u>tha</u> qawmuka minhu ya<u>s</u>iddoon<b>a</b>


Athar:
  تہٕ  لٔگۍ  وَننہٕ  زِ،  سٲنۍ  معبود  چھا  جان  کِنہٕ  سُہ؟  ﴿ییٚمہِ  برونٛہہ  چھےٚ  آیت  45  ہس  منٛز  یِہ  کتھ  آمٕژ  زِ  تۅہیِہ  برونٛہہ  یِم  رسول  آے  تہٕ  گُزرے  تِمن  سارِنٕے  پٕرٛژھۍتَو  تہٕ  وُچِھتَو،  کیا  اسہِ  ٲسیا  خداے  رحمٰنس  ورٲے  باقی  معبود  تہِ  مقرر  کٔرِمٕتۍ  زِ  تِہِنز  بندگی  گٔژِھہ  یِنۍ  کرنہٕ؟  یِہ  تقریر  ییٚلہِ  اہلِ  مکّن  درمیان  سپدان  اوس،  اکھ  شخص  چُھ  اعتراض  کران  زِ،  ؤنِو  جناب،  کیا  عیسٲے  چِھنا  مریم  علیہ  السلام  سٕندِس  فرزندس  خداے  سُند  نیچو  قرار  دِتھ  تٔمۍ  سٕنز  عبادت  کران؟  تیٚلہِ  کتہِ  چِھ  سٲنۍ  معبود  خراب؟  یِہ  مِثال  پیش  سپدانٕے  ترٛوو  کُفارَو  ٹھاہ  ٹھاہ  کران  اَسُن  تہٕ  لٔگۍ  نعرہ  دِنہٕ  زِ  اَتھ  کیا  جواب  چُھ؟﴾  یِہ  مِثال  چھےٚ  تِمو  تۅہیِہ  برونٹھ  کُن  محض  ژُوٕنہٕ  خٲطرٕ  أنِمژ،  حقیقت  چھےٚ  یِہ  زِ  یِم  چِھ  لڑایِہ  گٔرۍ  لُکھ۔

Mirwaiz:
  دَپنہِ  لٔگۍ  سٲنۍ  معبود  چھا  بہتر  کِنہٕ  عیسیٰ  علیہ  السلام۔  تِمو  کٔر  نہٕ  عیسیٰ  علیہ  السلام  سٕنز  مثال  پیش  تۅہیہِ  برونٹھہٕ  کنہِ  مگر  محض  قضیہِ  لاگنہٕ  خٲطرٕ  تۅہیہِ  سٍتۍ،  بلکہ  چھِ  تِم  پننہِ  عادتہٕ  موجوب  قضیہ  لاگوُنۍ  لوٗکھ۔

Tahir:
  تہٕ  ونان  چِھ  زِسٲنۍ  معبود  چھا  بہتر  کِنہٕ  سُہ  (عیسیٰ  علیہ  السلام)،  تِم  چِھ  تۅہیہِ  سٍتۍ  یہِ  کتھ  صرف  ژُونہٕ  خٲطرٕ  کران،  بلکہ  چِھ  تِم  لُکھ  سخ  لڑایہِ  گٔرۍ۔

Transliteration:
  Waq<u>a</u>loo a<u>a</u>lihatun<u>a</u> khayrun am huwa m<u>a</u> <u>d</u>araboohu laka ill<u>a</u> jadalan bal hum qawmun kha<u>s</u>imoon<b>a</b>


Athar:
  ابنِ  مریم  علیہ  السلام  اوس  نہٕ  امہِ  ورٲے  کِہِنۍ  زِ  اکھ  بندٕہ  اوس،  یس  پیٚٹھ  اسہِ  انعام  کور  تہٕ  بنی  اسرائیلس  خٲطرٕ  بنوو  سُہ  پننہِ  قدرتُک  اکھ  نمونہٕ۔

Mirwaiz:
  عیسیٰ  علیہ  السلام  چھُ  محض  اَکھ  بنداہ  اَکھ  یَس  پٮ۪ٹھ  اَسہِ  مقبولیت  و  کمالاتِ  نبوت  سٍتۍ  پنُن  احسان  تہٕ  انعام  کوٚر،  بیٚیہِ  کٔرۍ  اَسہِ  تِم  بنی  اسراییلن  تہٕ  بیٚیَن  لوٗکن  ہٕندِ  خٲطرٕ  پننہٕ  قدرتُک  اَکھ  نمونہٕ۔  أسۍ  چھِ  اَمہِ  کھۅتہٕ  زیادٕہ  عجیب  و  غریب  امور  ظٲہر  کرنس  پٮ۪ٹھ  قادر  چنانچہ۔

Tahir:
  تِم  (عیسیٰ  علیہ  السلام)  ٲسۍ  صرف  اَکھ  (برگزیدٕہ)  بندٕہ  یِمن  پیٚٹھ  اَسہِ  انعام  کۆر  تہٕ  تِم  ٲسۍ  اَسہِ  بنی  اسرائیل  خٲطرٕ  (پننہِ  قدرتُک)  نمونہٕ  بنٲوِمٕتۍ۔

Transliteration:
  In huwa ill<u>a</u> AAabdun anAAamn<u>a</u> AAalayhi wajaAAaln<u>a</u>hu mathalan libanee isr<u>a</u>eel<b>a</b>


Athar: أسۍ اگر یژھو، تۅہیِہ نِشہِ کرو فرشتہٕ پٲدٕ، یِم زمینس منٛز تُہٕندۍ جانشین آسن۔
Transliteration: Walaw nash<u>a</u>o lajaAAaln<u>a</u> minkum mal<u>a</u>ikatan fee alar<u>d</u>i yakhlufoon<b>a</b>
Mirwaiz:
  ہرگاہ  أسۍ  ییٚژھہَو  تۅہیہِ  نِشہِ  تہِ  کرہوکھ  ملٲیک  پٲدٕہ  یِتھہٕ  پٲٹھۍ  تُہٕندۍ  بچہِ  چھِ  تۅہیہِ  نِشہِ  پٲدٕہ  سپدان،  یا  آسمانہٕ  پٮ۪ٹھہٕ  والوکھ  تۅہیہِ  بدل  ملٲیک،  تِمے  بساوہوکھ  زمینس  منٛز  اَکھ  أکِس  پتہٕ۔

Tahir:
  تہٕ  ہرگاہ  أسۍ  ییٚژھ  ہَو  تیٚلہِ  کرہَو  تُہٕندِ  بدلہٕ  أسۍ  زمینس  منٛز  فرشتہٕ  پٲدٕ  یِم  تُہٕندۍ  جانشین  آسہن۔


Athar:
  تہٕ  سُہ  ﴿یعنی  ابن  مریم﴾  چُھ  دراصل  قیامتچٕ  اکھ  نِشٲنی،  لہٰذا  مَہ  کٔرِو  توٚہۍ  اَتھ  منٛز  شک۔  ﴿اتھ  ہیٚکہِ  یِہ  ترجمہٕ  تہِ  ٲسِتھ  زِ  تِم  چِھ  قیامت  کہ  علمُک  اکھ  ذریعہ  تہِ۔  یتھ  جایِہ  چُھ  یِہ  سوال  پٲدٕ  سپدان  زِ  آنجنابن  کتھ  معنِیَس  منٛز  چُھ  قیامتچٕ  نشٲنی  یا  قیامت  کہ  علمُک  ذریعہ  فرماونہٕ  آمُت،  واریاہ  مُفسرین  چِھ  ونان  زِ  امہِ  نِشہِ  چُھ  مُراد  حضرت  عیسیٰ  علیہ  السلامن  ہُند  نزولِ  ثٲنی  ییٚمِچ  خبر  واریاہن  حدیثن  منٛز  چھےٚ  آمٕژ،  مگر  پٔتِم  عبارت  چھےٚ  یِہ  معنی  نِنَس  منٛز  ٹھوٚر  زِ  تِہُند  دُبارٕہ  یُن  ہیٚکہِ  قیامت  کہ  علمُک  ذریعہ  تِمن  لُکن  خٲطرٕ  بٔنِتھ  یِم  تتھ  زمانس  منٛز  موجود  آسن  یا  زیٚوَن  تمہِ  پتہٕ۔  کُفّارِ  مکّن  خٲطرٕ  کِتھہٕ  پٲٹھۍ  ہیٚکہِ  ٲخر  سُہ  علمُک  ذریعہ  قرار  دِنہٕ  یِتھ  زِ  تِمن  خطاب  کٔرِتھ  آسِہے  یِہ  ونُن  صحیح  زِ  لہٰذا  مَہ  کٔرِو  توٚہۍ  اَتھ  منٛز  شک؟  لہٰذا  چُھ  اسہَ  نزدیک  صحیح  تفسیر  سُے  یُس  کینٛژھو  دوٚیِمیو  مفسرو  کوٚرمُت  چُھ  زِ  یتھ  جایِہ  چُھ  حضرت  عیسیٰ  علیہ  السلامن  ہُند  مٲلِس  ورٲے  زیٚوُن  تہٕ  تِہُند  میٚژِ  پرندٕہ  بناوٕنۍ  تہٕ  مۅردٕہ  زندہ  کرٕنۍ  قیامت  کہ  اِمکانٕچ  اکھ  دلیل  قرار  دِنہٕ  آمُت،  تہٕ  ارشادِ  خداوندی  ہُک  منشہِ  چُھ  یِہ  زِ  یُس  خداے  مٲلۍ  سٕندِ  ورٲے  شُر  ہیٚکہِ  پٲدٕ  کٔرِتھ  تہٕ  یَس  خداے  سُنٛد  بندٕہ  أکِس  میٚژِ  لۅپنِس  منٛز  زُو  ہیٚکہِ  ترٲوِتھ  تہٕ  مۅردن  ہیٚکہِ  زندٕہ  کٔرِتھ،  تَس  خٲطرٕ  کِتھہٕ  پٲٹھۍ  چِھو  ٲخٕر  توٚہۍ  یِہ  کتھ  ناممکن  سمجھان  زِ  سُہ  ہیکیٚو  تۅہیِہ  تہٕ  تمام  انسانن  مرنہٕ  پتہٕ  دُبارٕہ  زندٕہ  کٔرِتھ﴾  تہٕ  میٲنۍ  کتھ  مٲنِو،  یٔہے  چَھو  سِیٔز  وَتھ۔

Mirwaiz:
  بیٚیہِ  چھُ  عیسیٰ  علیہ  السلام  سُند  بے  پِدر  پٲدٕہ  سپدُن  اَکھ  بوٚڈ  نِشاناہ  تہٕ  یقینُک  ذریعاہ  قیامت  کہ  حق  آسنُک۔  پس  مَہ  کٔرِو  توٚہۍ  لوٗکھ  قیامتس  منٛز  کُنہِ  قسمہٕ  شک  تہٕ  تردُد،  بیٚیہِ  کٔرِو  میٲنۍ  پٲروی  تہٕ  تٲبعدٲری۔  یٔہے  چھےٚ  سیٚز  وَتھ  یۅسہٕ  بہٕ  تۅہیہِ  ہاوان  چھُسَو۔

Tahir:
  تہٕ  بے  شک  سہُ  (یعنی  عیسیٰ  علیہ  السلام  یی٘لہ  آسمانہٕ  پی٘ٹھہٕ  وَسن،  تِہُند  وسُن) آسہِ  قیامتُک  (نزدیک  آسنُک)  علم (یعنی  علمُک  سبب)،لہٰذا  کٔرۍ  زی٘و  نہٕ  تو٘ہۍ  اَتھ  منٛز  ہرگز  شک  تہٕ  میٲنۍ  پٲروی  روٗزی٘و  کران،یہِ  چھے٘  سی٘ز  وَتھ۔

Transliteration:
  Wainnahu laAAilmun li<b>l</b>ss<u>a</u>AAati fal<u>a</u> tamtarunna bih<u>a</u> wa<b>i</b>ttabiAAooni h<u>atha</u> <u>s</u>ir<u>at</u>un mustaqeem<b>un</b>


Transliteration: Wal<u>a</u> ya<u>s</u>uddannakumu a<b>l</b>shshay<u>ta</u>nu innahu lakum AAaduwwun mubeen<b>un</b>
Athar:
  یِنہٕ  یِہ  سپدِ  زِ  شیطان  رُکاوِیٚو  تۅہیِہ  امہِ  نِشہِ،  تِکیازِ  سُہ  چُھ  تُہُند  ٹاکارہ  دشمن۔

Mirwaiz:
  بیٚیہِ  یُتھنہٕ  شیطان  تۅہیہِ  اَتھ  سیٚزِ  وَتہِ  پٮ۪ٹھ  پکنہٕ  نِشہِ  پتھ  رَٹہِ  تہٕ  ڈالہِ  کیازِ  بے  شک  سُہ  چھُنا  تُہُنٛد  نوٚن  دشمن۔

Tahir:
  تہٕ  شیطان  گژھیٚو  نہٕ  ہرگز  تۅہیہِ  (اَمہِ  وَتہِ  نِشہِ)  رُکٲوِتھ  ہیٚکُن  بے  شک  چُھ  سُہ  تُہُنٛد  ٹاکارٕہ  دشمن۔


Athar:
  تہٕ  ییٚلہِ  عیسیٰ  علیہ  السلام  ٹاکارٕہ  نِشٲنِیِہ  ہیٚتھ  آمُت  اوس،  تٔمۍ  وَنیاو  زِ  بٕہ  چُھس  تۅہیِہ  لُکن  نِشہِ  حکمت  ہیٚتھ  آمُت،  تہٕ  امہِ  موجوٗب  چُھس  آمُت  زِ  تۅہیِہ  پیٚٹھ  کھُلاوٕ  کینٛژھن  تِمن  کتھن  ہٕنز  حقیقت  یِمن  منٛز  توٚہۍ  اختلاف  چِھو  کران،  لہٰذا  کھوٚژِو  توٚہۍ  خُدایس  تہٕ  میٲنۍ  اطاعت  کٔرِو۔

Mirwaiz:
  توپتہٕ  ییٚلہِ  پانہٕ  آو  عیسیٰ  علیہ  السلام  نٔنۍ  معجزات  تہٕ  نَنہِ  دلیلہٕ  ہیٚتھ۔  لوٗکن  دوٚپُن  بہٕ  آس  تۅہیہِ  نِشہِ  عقلہِ  ہٕنز  پختہٕ  دلیلہٕ  ہیتھ۔  بیٚیہِ  آس  بہٕ  تۅہیہِ  نِشہِ  یُتھ  بہٕ  صاف  کرٕ  تِم  مسلہٕ  تہٕ  احکام  یِمن  منٛز  توٚہۍ  اختلاف  تہٕ  قضیہ  کران  چھِو۔  پس  کھوٚژِو  خداے  سٕندِس  عذابس،  میٲنۍ  مخالفت  مَہ  کٔرِو،  میٲنِس  نبوتس  مَہ  کٔرِو  انکار،  بیٚیہِ  کٔرِو  میٲنۍ  فرماں بردٲری۔  

Tahir:
  تہٕ  ییٚلہِ  عیسیٰ  (علیہ  السلام)  واضح  نِشٲنِیہِ  ہیٚتھ  آے  پتہٕ  وۆن  تِمَو،  یقینا  چُھس  بہٕ  تۅہیہِ  نِش  حکمت  تہٕ  دانٲیی  ہیٚتھ  آمُت  تہٕ  (اَمہِ  موجوب  چُھس  آمُت)  زِ  کینہہ  کتھہٕ  یِمن  منٛز  تۆہۍ  اختلاف  چِھو  کران  کرٕ  وارٕ  پٲٹھۍ  تُہٕندِ  خٲطرٕ  واضح،  لہٰذا  کھوٗژِو  تۆہۍ  اللہ  تعالیٰ  ہس  بیٚیہِ  کٔرِو  میٲنۍ  اطاعت۔

Transliteration:
  Walamm<u>a</u> j<u>a</u>a AAees<u>a</u> bi<b>a</b>lbayyin<u>a</u>ti q<u>a</u>la qad jitukum bi<b>a</b>l<u>h</u>ikmati waliobayyina lakum baAA<u>d</u>a alla<u>th</u>ee takhtalifoona feehi fa<b>i</b>ttaqoo All<u>a</u>ha waa<u>t</u>eeAAoon<b>i</b>


Athar:
  حقیقت  چھےٚ  یِہ  زِ  اللہ  تعالیٰ  ہٕے  چُھ  میون  ربّ  تہِ  تُہُند  ربّ  تہِ۔  تٔمۍ  سٕنزٕے  کٔرِو  توٚہۍ  عبادت،  یٔہے  چھےٚ  سٔیز  وَتھ۔  ﴿یعنی  عیسٲے  روٗزِتن  کینہہ  تہِ  کران  یا  کینہہ  تہِ  ونان،  عیسیٰ  علیہ  السلامَن  اوس  نہٕ  زانٛہہ  تہِ  یِہ  پانہٕ  ووٚنمُت  زِ  بٕہ  چُھس  خداے،  نَتہٕ  چُھس  خداے  سُند  نیچُو  تہٕ  توٚہۍ  کٔرِو  میٲنۍ  عبادت،  بلکہ  ٲس  تِہٕنز  دعوت  سۅے  یۅسہٕ  باقی  تمام  انبیاہن  علیہ  السلامن  ہٕنز  دعوت  ٲس  تہٕ  وونۍ  یتھ  کُن  محمد  صلی  اللہ  علیہ و سلم  تۅہیِہ  بُلاوان  چِھو۔﴾

Mirwaiz:
  بے  شک  اللہ  تعالیٰ  ہٕے  چھُ  میون  پروردگار  تہِ  تُہُنٛد  پروردگار  تہِ۔  پس  کٔرِو  تِہٕنزٕے  یٲژ  عبادت  تہٕ  پرستش،  یٔہے  چھو توحید،  پرہیزگٲری،  فرمانبردٲری،  سیٚز  وَتھ  مگر  باوجود  وضاحت۔

Tahir:
  بے  شک  چُھ  اللہ  تعالیٰ  ہٕے  میون  (تہِ)  ربّ  تہٕ  تُہُنٛد  (تہِ)  ربّ،  لہٰذا  کٔرِو  تٔمۍ  سٕنزٕے  عبادت۔  یٔہے  چھے٘  سیٚز  وَتھ۔

Transliteration:
  Inna All<u>a</u>ha huwa rabbee warabbukum fa<b>o</b>AAbudoohu h<u>atha</u> <u>s</u>ir<u>at</u>un mustaqeem<b>un</b>


Athar:
  مگر  ﴿تٔمۍ  سٕنزِ  امہِ  صاف  تعلیمہِ  باوجود﴾  کوٚر  جماعتَو  پانہٕ  وٲنۍ  اختلاف،  ﴿یعنی  أکۍ  دٔرۍ  کوٚر  تِمن  انکار  تہٕ  مخالفتس  منٛز  ووت  اتھ  حدس  تام  زِ  تِمن  پیٚٹھ  لگٲوٕکھ  ناجٲیز  ولادتچٕ  تہمت۔  دوٚیِم  دٔرۍ  کوٚر  تِہُند  اقرار  تہٕ  عقیدتس  منٛز  بےوایِہ  حدٕ  نیٖرِتھ  بنووُکھ  خداے،  تہٕ  پتہٕ  بنیاو  أکِس  انسان  سٕندِ  خدا  آسنُک  مسلہٕ  تس  خٲطرٕ  تِیُتھ  اکھ  کُھر،  یَتھ  وَر  کڑان  کڑان  پتہٕ  اَتھ  منٛز  واریاہ  فرقہٕ  بنے۔﴾  لہٰذا  چھےٚ  تبٲہی  تِمن  لُکن  خٲطرٕ  یِمو  ظلم  کوٚر  اکہِ  دردناک  دۅہ  کہ  عذابہٕ  نِشہِ۔

Mirwaiz:
  پس  کوٚر  تِمومنٛزٕ  واریاہَو  جماعژو  اختلاف  عیسیٰ  علیہ  السلام  سٕندِس  حقس  منٛز۔  اَڈیو  دوٚپ  سُہ  چھُ  خدا،  بیٚیَو  دوٚپ  سُہ  چھُ  خداے  سُنٛد  نیچُو۔  بیٚیَو  دوٚپ  تریٚیَو  خدایَو  منٛزٕ  چھُ  سُہ  اَکھ  خداہ۔  پس  یِمن  ظٲلمن  یعنی  مُشرکن  اہلِ  کتابن  وغیرن  ہٕندِ  خٲطرٕ  چھےٚ  دود  تُلہٕ  وُنہِ  عذابٕچ  سخت  خرٲبی  سپدٕوُنۍ۔

Tahir:
  پتہٕ  گٔے  تِمن  درمیان  (پانہٕ  وٲنی)  مختلف  فرقہٕ،  لہٰذا  یِمَو  لُکو  ظلم  کۆر  تِہِندِ  خٲطرٕ  چھے٘  دگ  تُلوٕنہِ  دۅہ  کہ  عذابٕچ  خرٲبی۔

Transliteration:
  Fa<b>i</b>khtalafa ala<u>h</u>z<u>a</u>bu min baynihim fawaylun lilla<u>th</u>eena <i><u>th</u></i>alamoo min AAa<u>tha</u>bi yawmin aleem<b>in</b>


Athar:
  کیا  یِم  لُکھ  چھا  وۅنۍ  بس  أتھۍ  چیزس  پرٛاران  زِ  اچانک  گژِھہ  یِمن  پیٚٹھ  قیامت  یِنۍ،  تہٕ  یِمن  گٔژھ  نہٕ  خبر  تہِ  لگٕنۍ؟

Mirwaiz:
   یِم  لوٗکھ  یِم  باوجودِ  حق  واضح  تہٕ  صاف  آسنہٕ  کہ  باطلس  پٮ۪ٹھ  اصرار  کٔرِتھ  فقط  قیامتُک  انتظار  چھِ  کران  کہ  سۅ  گژِھہ  تِمن  پٮ۪ٹھ  ہنگہٕ  تہٕ  منگہٕ  وٲتِتھ  یِن  تِتھے  کہ  تِمن  روزِ  نہٕ  خبرٕے  تمہِ  قیامتٕکۍ  واقعات  چھِ  ییٚمہِ  قسمٕکۍ  کہ۔

Tahir:
  یِم  لُکھ  کتھ  چِھ  پۯاران  (بس  أتھۍ)  زِ  قیامت  یِیہِ  تِمن  پیٚٹھ  اچانک  تہٕ  تِمن  آسہِ  نہٕ  پے  تہِ۔

Transliteration:
  Hal yan<i><u>th</u></i>uroona ill<u>a</u> a<b>l</b>ss<u>a</u>AAata an tatiyahum baghtatan wahum l<u>a</u> yashAAuroon<b>a</b>


Athar: سُہ دۅہ ییٚلہِ واتہِ مُتقین ترٲوِتھ بنن باقی سٲری دوست اکھ أکۍ سٕندۍ دشمن۔
Mirwaiz:
  تمہِ  دۅہ  آسن  سٲری  دُنیوی  دوست  أڈۍ  اَڈیٚن  ہٕندۍ  دشمن،  مگر  نہ  خدایس  کھۅژوُنۍ  یعنی  اہلِ  ایمان،  یِمن  ہٕںز  دوستی  محض  خداے  سٕندِ  رضا  خٲطرٕہ  آسہِ،  تِہٕنز  دوستی  روزِ  قیامتُک  دۅہ  تہِ  باقی  تِمن  فرماوِ  اللہ  تعالیٰ۔

Tahir:
  سٲری  دوست  تہٕ  احباب  آسن  تَمہِ  دۅہ  اَکھ  أکۍ  سٕندۍ  دشمن  پرہیزگارو  وَرٲے  (تِہٕنزٕے  دوستی  تہٕ  رفاقت  یِیہِ  بکار)۔

Transliteration:
  Alakhill<u>a</u>o yawmai<u>th</u>in baAA<u>d</u>uhum libaAA<u>d</u>in AAaduwwun ill<u>a</u> almuttaqeen<b>a</b>


Athar:
  اے  میانیو  بندو،  اَز  چُھنہٕ  تُہٕندِ  خٲطرٕ  کانٛہہ  خوف،  تہٕ  نَہ  سپدِ  تۅہیِہ  کانٛہہ  غم  لاحق۔

Mirwaiz:
  اے  میانیو  بندو  اَز  چھَنہٕ  تۅہیہِ  پٮ۪ٹھ  واقع  سپدوُنۍ  نہ  کانٛہہ  خوفٕچ  کتھہ  نہ  سپدِو  توٚہۍ  غمگین  کُنہِ  چیزٕ  سٍتۍ۔

Tahir:
  (تِمن  یِیہِ  فرماونہٕ)،  اے  میانیٚو  (قریبی)  بندو!  أزۍکہ  دۅہ  نَہ  چُھ  تۅہیہِ  پیٚٹھ  کانٛہہ  خوف  تہٕ  نَہ  سپدِو  تۆہۍ  غمگین۔

Transliteration:
  Y<u>a</u> AAib<u>a</u>di l<u>a</u> khawfun AAalaykumu alyawma wal<u>a</u> antum ta<u>h</u>zanoon<b>a</b>


Transliteration: Alla<u>th</u>eena <u>a</u>manoo bi<u>a</u>y<u>a</u>tin<u>a</u> wak<u>a</u>noo muslimeen<b>a</b>
Athar:
  تمہِ  دۅہ  یِیہِ  تِمن  لُکن  وَننہٕ  یِمو  سانیٚن  آیاتن  پیٚٹھ  ایمان  اوس  اوٚنمُت  تہٕ  فرماں  بردار  بٔنِتھ  ٲسۍ  روٗدِمٕتۍ۔

Mirwaiz:
  میٲنۍ  بندٕھ  گٔے  تِمے  یِمو  میانین  آیاتن  پٮ۪ٹھ  ایمان  اوٚن،  بیٚیہِ  یِم  میانین  حکمن  گردن  داران  ٲسۍ۔

Tahir:
  (یِم)  چِھ  تِم  لُکھ  یِمَو  سانیٚن  آیاتن  پیٚٹھ  ایمان  اۆن  تہٕ  ہمیشہ  روٗدۍ  (سٲنِس)  فرمانس  تٲبع۔


Athar: دٲخل سپدِو جنتس منٛز توٚہۍ تہٕ تُہٕنزٕ خاندارِنہِ، توٚہۍ یِیِو خۅش کرنہٕ۔
Transliteration: Odkhuloo aljannata antum waazw<u>a</u>jukum tu<u>h</u>baroon<b>a</b>
Mirwaiz:
  تِمن  یِیہِ  وَننہٕ  اے  میانیو  بندو،  أژِو  جنتس  منٛز  توٚہۍ  بیٚیہِ  تُہٕنزٕ  باایمان  زنانہٕ  عزت  و  فرحت  سان۔

Tahir:
  تۆہۍ  تہٕ  تۅہیہِ  سٍتۍ  رلن  وٲلۍ  سٲتھی  (سٲری)  أژِو  جنتس  (جنتہٕ  چو  نعمتوٗراحتو  تہٕ  لذّتو  سان)  یِیَو  تۅہیہِ  عزت  کرنہٕ۔ ﴿مفسرین  کرامو  چُھ  آیتِ  کریمہ  ہس  منٛز،  اَزوَاجُکُم ﴿لفظُک﴾  معنی  خاندارنیٚو  علاوہ  قریبی  سٲتھی  تہِ  کوٚرمُت۔یتھہ  پٲٹھی  زن  امام  قرطبی  ین  چُھ،  الجامع  الاحکام  القرآن  ﴿111،16﴾  منٛز،  امام  ابنِ  کثیرن  تفسیرِالقرآن  العظیم  ﴿134،4﴾  منٛز  تہٕ  علامہ  شوکانی  ین  چُھ  فتح  القدیر﴿563،4﴾  منٛز  یہِ  معنی  بیان  کوٚرمُت۔  اتھی  بنیادس  یَٹھ  چُھ  یتھ  جایہِ  اَزوَاج  ﴿لفظُک﴾  معنی  خاندارنیٚو  بجایہِ  سٍتۍ  رلن  وٲلۍ  سٲتھی  کرنہ  آمُت۔


Athar:
  تِمن  برونٹھہٕ  کنہِ  یِن  سۅنہٕ  سٕندۍ  تھال  تہٕ  ساغر  گردش  کرناونہٕ،  تہٕ  پرٛتھ  کانٛہہ  دِل  رَنزناون  وول  تہٕ  نظرن  لذّت  دِنہٕ  وول  چیز  آسہِ  تَتہِ  موجود۔  تِمن  یِیہِ  وَننہٕ،  توٚہۍ  روٗزِو  ہمیشہ  وۅنۍ  ییٚتہِ۔

Mirwaiz:
  جنتس  اندر  وٲتِتھ  آسن  تِمن  برونٹھ  کِنۍ  پھِرناونہٕ  یِوان  تہٕ  پیش  یِوان  کرنہٕ  سۅنہٕ  سٕنزٕ  رِکابہِ  کھیٚنہٕ  چیز  ہیٚتھ۔  بیٚیہِ  سۅنہٕ  سٕندۍ  آب  خور  چیٚنہٕ  چیز  ہیتھ۔  تِمنٕے  جنتن  منٛز  سپدن  حاصل  تِمن  تِم  سٲری  چیز  یِمن  کُن  میل  گژھان  آسہِ  تِہٕندین  دِلن  بیٚیہِ  ییٚمہِ  کہ  وُچھنہٕ  سٍتۍ  أچھن  آسیکھ  لذت  حاصل  سپدان،  وَننہٕ  آسہِ  تِمن  یِوان،  اے  باایمانو  تۅہیہِ  چھُ  تِمن  جنتن  اندر  روزُن  ہمیشہ  ابدالآباد  بیٚیہِ  یِیَکھ  وَننہٕ۔

Tahir:
  تِمن  پیٚٹھ  یِیہِ  سۅنہٕ  سٕندیٚن  پلیٹن  تہٕ  گلاسن  ہُنٛدگردش  کرناونہٕ  تہٕ  تَتہِ  آسن  تِم  سٲری  چیز  (موجود)  یِم  دِل  یژھن  تہٕ  (یِمَو  سٍتۍ)  أچھن  آرام  یِیہِ  تہٕ  تۆہۍ  روٗزِو  تَتہِ  ہمیشہ۔

Transliteration:
  Yu<u>ta</u>fu AAalayhim bi<u>s</u>i<u>ha</u>fin min <u>th</u>ahabin waakw<u>a</u>bin wafeeh<u>a</u> m<u>a</u> tashtaheehi alanfusu watala<u>thth</u>u alaAAyunu waantum feeh<u>a</u> kh<u>a</u>lidoon<b>a</b>


Transliteration: Watilka aljannatu allatee oorithtumooh<u>a</u> bim<u>a</u> kuntum taAAmaloon<b>a</b>
Athar:
  توٚہۍ  بنیوو  جنتٕکۍ  وٲرث،  پننیو  تِمو  اعمالَو  ہٕندِ  وجہ  کِنۍ  یِم  توٚہۍ  دُنیاہس  منٛز  کران  روٗدِو۔

Mirwaiz:
  یہِ  جنت  یُس  تۅہیہِ  وراثت  پٲٹھۍ  دِنہٕ  آو،  ییٚمِکۍ  توٚہۍ  مٲلک  بناونہٕ  ٲو،  یہِ  چھُ  تۅہیہِ  بدلہٕ  تِمن  عملن  ہُنٛد  یِمہٕ  توٚہۍ  دنیاہس  منٛز  کران  ٲسِو۔

Tahir:
  تہٕ  (اے  پرہیزگارو!)  یہِ  چُھ  سُہ  جنت  یٚمِکۍ  تۆہۍ  مٲلک  چِھو  بناونہٕ  آمٕتۍ،  تِمن  (عملن)  ہٕندِ  بدلہٕ  یِمہٕ  تۆہۍ  کران  ٲسۍوُ۔


Athar: تُہندِ خٲطرٕ چِھ ییٚتہِ کثرت سان میوٕہ موجود یِم توٚہۍ کھیٚیوٗکھ۔
Tahir: تُہٕندِ خٲطرٕ چِھ اَتھ منٛز کثرت سان میٚوٕہ تۆہۍ روٗزِوتِمَو منٛزٕ کھیٚوان۔
Transliteration: Lakum feeh<u>a</u> f<u>a</u>kihatun katheeratun minh<u>a</u> takuloon<b>a</b>
Mirwaiz:
  تُہٕندِ  خٲطرٕ  چھِ  اَتھ  جنتس  اندر  واریاہ  میوٕہ  تِموٕے  منٛزٕ  چھُو  توٚہۍ  کھیٚوان،  یہِ  گوٚو  باایمانن  ہُنٛد  حال،  اَمہِ  پتہٕ  چھُ  کافرن  ہُنٛد  حال  بیان  یِوان  کرنہٕ۔


Athar: زانٛہہ سپدِ نہٕ تِہندِس عذابس منٛز کمی، تہٕ تِم آسن تتھ منٛز غمگین۔
Tahir: یُس نہٕ تِمن نِشہِ لۆژراونہٕ یِیہِ تہٕ تِم روزن تَتھ منٛزناامید سپدِتھ پیٚتھ۔
Transliteration: L<u>a</u> yufattaru AAanhum wahum feehi mublisoon<b>a</b>
Mirwaiz:
  سوٚژراونہٕ  تہٕ  کم  یِیہِ  نہٕ  کرنہٕ  تِمن  نِشہِ  سُہ  عذاب  بلکہ  تِم  روزن  تتھ  عذابس  اندر  مایوس  تہٕ  ناامید۔


Athar: تِمن پیٚٹھ کوٚر نہٕ اَسہِ ظُلم، بلکہ روٗدۍ تِم پانے پانس پیٚٹھ ظلم کران۔
Tahir: تہٕ اَسہِ کۆر نہٕ تِمن پیٚٹھ ظلم البتہ تِم ٲسۍ پانے ظلم کرن وٲلۍ۔
Mirwaiz:
  اَسہِ  کوٚر  نہٕ  تِمن  پٮ۪ٹھ  کُنہِ  قسمہٕ  ظلم  لیکن  تِم  ٲسۍ  پانے  ظالم  کفرو  شرک  کرنہٕ  سببہٕ۔ 

Transliteration:
  Wam<u>a</u> <i><u>th</u></i>alamn<u>a</u>hum wal<u>a</u>kin k<u>a</u>noo humu a<b>l</b><i><u>thth</u></i><u>a</u>limeen<b>a</b>


Athar:
  تِم  کرن  آلو،  اے  مالک،  ﴿مالک  نِشہِ  چُھ  مُراد  جہنمُک  داروغہٕ  یِتھہٕ  پٲٹھۍ  زن  کلام  کہ  اندازٕہ  نِشہِ  باسان  چُھ﴾  چون  ربّ  اگر  اَسہِ  موتھٕے  دِیِہ  ہے  تی  روزِہا  بہتر۔  سُہ  دِیِہ  جواب،  توٚہۍ  روٗزِو  یِتھے  پٲٹھۍ،

Mirwaiz:
  آلو  دِن  تِم  نافرمان  لوٗکھ ﴿جہنم  کِس  داروغس﴾ اے  مالک  ژٕہ  منگتہٕ  پننِس  پروردگارس  سُہ  کرِہا  حکم  سانہِ  مرنُک  دیٚو  تَمہِ  سٍتۍ  ییٚمہِ  عذاب  نِشہِ  مۅکلہٕ  ہَو۔  سُہ  دپیٚکھ  جواب  توٚہۍ  چھِو  روزوُنۍ  ہمیشہ  اَتھ  عذابس  اندر۔   نہ  چھُو  تۅہیہِ  مرُن  تہٕ  نہ  چھُو  اَمہِ  منٛزٕ  نیرُن۔

Tahir:
  تہٕ  تِم  کرن  (جہنم  کِس  داروغس)  آلو،  اے  مٲلک!  تُہُنٛد  ربّ  دِیِن  اَسہِ  موت  (تیٚلہِ  چُھ  ٹھیک)۔  سُہ  وَنہِ  زِ  تۆہۍ  چِھو (وۅنۍ  أتھۍ  حالس  منٛزٕ) ہمیشہ  روزن  وٲلۍ۔

Transliteration:
  Wan<u>a</u>daw y<u>a</u> m<u>a</u>liku liyaq<u>d</u>i AAalayn<u>a</u> rabbuka q<u>a</u>la innakum m<u>a</u>kithoon<b>a</b>


Tahir: بے شک اۆن اَسہِ تۅہیہِ نِشہِ حق مگر تۅہیہِ منٛزٕ ٲسۍ اکثر لُکھ حقس ناپسند کران۔
Athar:
  أسۍ  ٲسۍ  تۅہیِہ  نِشہ  حق  ہیٚتھ  آمٕتۍ  مگر  تۅہیِہ  منٛزٕ  اوس  اکثرن  حقٕے  ناگوار۔  ﴿جہنم  کِس  داروغہٕ  سُند  یِہ  قول  زِ  أسۍ  ٲسۍ  تۅہیِہ  نِشہ  حق  ہیٚتھ  آمٕتۍ  چُھ  تِیُتھے  یِتھہٕ  پٲٹھۍ  زن  حکومتُک  کانٛہہ  افسر  چُھ  حکومت  کہ  طرفہٕ  کتھ  کران  کران   أسۍ   لفظ  ورتاوان  تہٕ  تس  چُھ  یِہ  مُراد  آسان  زِ  سٲنۍ  حکومتن  کٔر  یِہ  کٲم،  نَتہٕ  دِیتُن  یِہ  حُکم۔﴾

Mirwaiz:
  بے  شک  اَسہِ  واتنوو  تۅہیہِ  نِشہِ  پیغمبرن  ہٕندِ  ذریعہ  پوٚز  دین  مگر  تۅہیہِ  اندرٕہ  واریاہن  لوٗکن  اوس  پوٚز  دین  کھران۔

Transliteration:
  Laqad jin<u>a</u>kum bi<b>a</b>l<u>h</u>aqqi wal<u>a</u>kinna aktharakum lil<u>h</u>aqqi k<u>a</u>rihoon<b>a</b>


Transliteration: Am abramoo amran fainn<u>a</u> mubrimoon<b>a</b>
Athar:
  کیا  یِمو  چھا  کانٛہہ  اقدام  کرنُک  فٲصلہٕ  کوٚرمُت؟  ﴿اشارٕ  چُھ  تِمن  کتھن  کُن  یمہٕ  سردارانِ  قریش  ٲسۍ  پننیٚن  خُفیہ  مجلِسن  منٛز  رسول  اللہ  صلی  اللہ  علیہ و سلمن  خلاف  کانٛہہ  فٲصلہٕ  کُن  قدم  تُلنہٕ  خٲطرٕ  کران﴾  اچھا  تیٚلہِ  کرو  أسۍ  تہِ  اکھ  فٲصلہٕ۔

Mirwaiz:
  پیغمبرس  تکلیف  واتناونہٕ  خٲطرٕ  کوٚر  تِمَو  کانٛہہ  انتظام  درست  لہٰذا  کوٚر  اَسہِ  تہِ  اَکھ  انتظام  درست ۔  یہِ  کتھ  چھےٚ  ظٲہر  کہ  خدٲیی  انتظامس  مقابلہٕ  کیا  چلہِ  تِہُنٛد  انتظام۔  چنانچہ  تِم  روٗدۍ  محفوظ  تُہٕندِ  شرٕ  نِشہِ۔  تُہٕندۍ  دشمن  سپٕدۍ  ناکام  پننین  تدبیرن  اندر۔

Tahir:
  کیا  تِمَو  (یعنی  مکہ  کیٚو  کٲفرو)  چھا  (رسول  صلی  اللہ  علیہ  وسلمن  خلاف  کانٛہہ  تدبیر)  پۅختہٕ  کٔرمٕژ  تیٚلہِ  چِھ  أسۍ  (تہِ)  پۅختہٕ  فٲصلہٕ  کرن  وٲلۍ۔


Athar:
  کیا  تِمو  چھا  یِہ  سمجھمُت  زِ  أسۍ  چِھنہٕ  تِہندیٚن  رازن  ہٕنزٕ  کتھہٕ  تہٕ  تِہنزٕ  کَنہٕ  شیٚچھہِ  بوزان؟  أسۍ  چِھ  سورُے  کینہہ  بوزان  تہٕ  سٲنۍ  فرشتہٕ  چِھ  تِمنٕے  نِشہِ  بِہِتھ  لیٚکھان۔

Mirwaiz:
  کیا  تِمن  چھا  گمانہٕ  کہ  أسۍ  کیا  چھِنہٕ  بوزان  تِہٕنزٕ  پوٗشیدٕہ  تہٕ  لۅتہِ  لۅتہِ  کتھہٕ  بۍفیہِ  تِہِنزٕ  پھِسرایہِ  تہٕ  خفیہ  مشورٕہ۔  بے  شک  چھِ  أسۍ  بوزان  تِہُنٛد  سورُے،  بلکہ  چھِ  سٲنۍ  خفیہ  پولیس  مَلک  تِہُنٛد  سورُے  تِمن  نکھہٕ  تل  روٗزِتھ  لیکھِتھ  تھاوان۔

Tahir:
  کیا  تِم  چھا  گمانہٕ  کران  زِ  أسۍ  چِھنہٕ  تِہٕنزٕ  کٔھٹِتھ  کتھہٕ  تہٕ  تِہٕنزٕ  کنہٕ  شیٚچھہِ  بوزان؟  کیازِ  نہٕ  (ضرور  چِھ  بوزان)  تہٕ  سٲنۍ  سوزنہٕ  آمٕتۍ  فرشتہٕ  تہِ  چِھ  تِمن  نِشہِ  لیٚکھان  آسان۔

Transliteration:
  Am ya<u>h</u>saboona ann<u>a</u> l<u>a</u> nasmaAAu sirrahum wanajw<u>a</u>hum bal<u>a</u> warusulun<u>a</u> ladayhim yaktuboon<b>a</b>


Athar:
  یِمن  ؤنِو،  اگر  واقعی  خداے  رحمٰن  سُند  کانٛہہ  اولاد  آسِہے،  تیٚلہِ  آسٕہا  سارِوٕے  برونٛہہ  عبادت  کرن  وول  بہٕ۔

Mirwaiz:
  فرمٲوِیوٗکھ  توٚہۍ  یارسول  اللہ  ہرگاہ  رحمت  وٲلِس  خدایس  اولاد  آسہن  بہٕ  اوسُس  گۅڈنُیک  پرستش  کروُن  تس۔  مگر  اللہ  تعالیٰ  چھُ  تمہِ  نِشہِ  منزہ  تہٕ  پاک۔

Tahir:
  فرمٲوِو  زِ  ہرگاہ  (بفرضِ  محال)  رحمانس  (نِشہِ)  کانٛہہ  لڑکہ  آسِہے  (یا  اولاد  آسِہے)  تیٚلہِ  آسہا  بہٕ  سارِوٕے  برونٛہہ  (تٔمۍ  سٕنز)  عبادت  کرن  وول۔

Transliteration:
  Qul in k<u>a</u>na li<b>l</b>rra<u>h</u>m<u>a</u>ni waladun faan<u>a</u> awwalu alAA<u>a</u>bideen<b>a</b>


Athar:
  پاک  چُھ  آسمانن  تہٕ  زمینُک  فرماں  روا،  عرشُک  مٲلِک،  تِمو  ساروِیَو  کتھو  نِشہِ  یِمہٕ  یِم  لُکھ  تس  کُن  منسوٗب  چِھ  کران۔

Mirwaiz:
  منزہ  تہٕ  پاک  چھُ  سُہ  آسمانن  تہٕ  زمینن  ہُنٛد  مٲلک  یُس  عرشِ  مجیدُک  تہِ  مٲلک  چھُ،  تِمَو  ساررِوٕے  کتھو  نِشہِ  یِمہٕ  کتھہٕ  کٲفر  تس  کُن  لاگان  چھِ۔

Tahir:
  آسمانن  ہُنٛد  تہٕ  زمینُک  پروردگار،  عرشُک  مٲلک  چُھ  پاک  تِمَو  کتھو  نِشہِ  یِمہٕ  یِم  ونان  چِھ۔

Transliteration:
  Sub<u>ha</u>na rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i rabbi alAAarshi AAamm<u>a</u> ya<u>s</u>ifoon<b>a</b>


Athar:
  اچھا،  دِیِو  یِمن  پننیٚن  بٲطل  خیالاتن  منٛز  غرق  سپدَنہٕ  تہٕ  پننہِ  کھیلہِ  منٛز  مشغول  روزنہٕ،  یوٚت  تام  زَن  یِم  پنُن  سُہ  دۅہ  وُچَھن  ییٚمیُک  یِمن  ڈر  چُھ  یِوان  پاونہٕ۔

Mirwaiz:
  پس  ترٲوِیوٗکھ  تِم  اَتھ  پننِس  شغلس  اندر  یوٚت  تانۍ  تِم  سمکھن  تتھ  دۅہس  ییمُیک  تِمن  وعدٕھ  کرنہٕ  یِوان  چھُ  یعنی  قیامتُک  دۅہ،  تمہِ  دۅہ  نَنہِ  تِمن  پانے۔  یعنی  تِہٕندِ  مخالفتُک  مَہ  کٔرِو  کانٛہہ  اندیشہ۔  تِہِندِ  ایمان  نہ  اننُک  مَہ  کھیٚیِو  کانٛہہ  غم۔

Tahir:
  لہٰذا  ترٲوِیوٗکھ  تۆہۍ  یِم،  روٗزِن  بے  کار  بحثن  منٛزپیٚتھ  تہٕ  روٗزِن  فضول  کھیل  گِندان  یۆت  تام  زِ  پَنُن  سُہ  دۅہ  وُچھن  ییٚمِیُک  یمن  سٍتۍ  وعدٕہ  چُھ  یِوان  کرنہٕ۔

Transliteration:
  Fa<u>th</u>arhum yakhoo<u>d</u>oo wayalAAaboo <u>h</u>att<u>a</u> yul<u>a</u>qoo yawmahumu alla<u>th</u>ee yooAAadoon<b>a</b>


Athar:
  سُے  چُھ  أکِس  آسمانس  منٛز  تہِ  خدا  تہٕ  زمینس  منٛز  تہِ  خدا،  تہٕ  سُے  چُھ  حکمت  وول  تہٕ  زانن  وول۔

Mirwaiz:
  سُہ  پروردگار  گوٚو  سُے  یُس  آسمانن  اندر  تہِ  معبود  چھُ  اہلِ  سماواتن  ہُنٛد،  زمینن  اندر  تہِ  معبود  چھُ  زمین  کیٚن  لوٗکن  ہُنٛد،  بیٚیہِ  چھُ  سُے  بوٚڈ  حکمت  وول  سٮ۪ٹھاہ  زانن  وول۔

Tahir:
  تہٕ  سۅے  ذات  چھے٘  آسمانس  منٛز  معبود  تہٕ  زمینس  منٛز  (تہِ)  چِھ  معبود  تہٕ  سُہ  چُھ  سیٚٹھاہ  حکمت  وول  سیٚٹھاہ  علم  وول۔

Transliteration:
  Wahuwa alla<u>th</u>ee fee a<b>l</b>ssam<u>a</u>i il<u>a</u>hun wafee alar<u>d</u>i il<u>a</u>hun wahuwa al<u>h</u>akeemu alAAaleem<b>u</b>


Athar:
  سیٚٹھاہ  بالا  تہٕ  برتر  چُھ  سُہ  ییٚمۍ  سٕندِس  قبضس  منٛز  زمینٕچ  تہٕ  آسمانن  تہٕ  پرتھ  تمہِ  چیزٕچ  بادشٲہی  چھےٚ  یُس  زمین  و  آسمانس  درمیان  چُھ  لبنہٕ  یِوان۔  تہٕ  تٔسۍ  چُھ  قیامت  چِہ  گرِ  ہُند  علم،  تہٕ  تٔسۍ  کُن  چِھو  توٚہۍ  سٲری  پوٚت  پھیرن  وٲلۍ۔

Mirwaiz:
  بیٚیہِ  چھُ  سٮ۪ٹھاہ  عٲلی  شان  سُہ  ذاتِ  پاک  یُس  آسمانن  تہٕ  زمینن  ہُنٛد  بیٚیہِ  تَمہِ  سارِکُے  یہِ  تِمن  منزباگ  چھُ  حٲکم  تہٕ  پادشاہ  چھُ۔  تٔمۍ  سٕنزٕے  سلطنت  چھےٚ  پرتھ  جایہِ،  تِہُنٛد  علم  چھُ  تِیتھُے  کٲمل  کہ  قیامتٕچ  خبر  تہٕ  علم  چھُ  خاص  تٔسۍ  یوت  بیٚیہِ  چہَنہٕ  تمِچ  خبر  کٲنسہِ  أکِس،  بیٚیہِ  چھُ  سُے  جزا و سزاہُک  مٲلک۔  چنانچہ  توٚہۍ  سٲری  یِیِو  مرنہٕ  پتہٕ  بیٚیہِ  زندٕہ  سپدِتھ  حساب  دِنہٕ  خٲطرٕ  تس  کُن  واتناونہٕ۔

Tahir:
  تہٕ  سۅ  ذات  چھے٘  سیٚٹھاہ  برکت  واجِنۍ  ییمۍ  سٕندِ  خٲطرٕ  آسمانن  ہنٛز  تہٕ  زمینٕچ  بادشاہت  چھے٘  تہٕ  (تِہٕنز  تہِ)  یِکینٛژھاہ  یِمن  منٛزباگ  چُھ،  تہٕ  قیامتُک  (یعنی  قیامت  کہ  وقتُک)  علم  (تہِ)  چُھ  تٔسۍ  نِشہِ،تہٕ  تۆہۍ  یِیِو  تٔسۍ  کُن  واپس  نِنہٕ۔

Transliteration:
  Watab<u>a</u>raka alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> waAAindahu AAilmu a<b>l</b>ss<u>a</u>AAati wailayhi turjaAAoon<b>a</b>


Athar:
  تس  ترٲوِتھ  یِمن  لُکن  یِم  ناد  چِھ  دِوان  تِمن  چُھنہٕ  کُنہِ  شفاعتُک  اختیار،  اِلّا  یِہ  زِ  کانٛہہ  دِیِہ  علم  کِس  بنیادس  پیٚٹھ  حقٕچ  شہادت۔  ﴿یعنی  اگر  کانٛہہ  شخص  چُھ  یِہ  ونان  زِ  تٔمۍ  یِمہٕ  ہستی  چھےٚ  معبود  بناوِمژٕ  تِمن  چُھ  لٲزماً  شفاعتُک  اختیار  تہٕ  تِمن  چُھ  خدایس  نِشہِ  تِیُتھ  طاقت  حٲصل  زِ  یس  یژھن  تس  کرناون  مغفرت،  تیٚلہِ  ؤنِن  سُہ  زِ  کیا  سُہ  ہیکیا  علِم  کِس  بنیادس  پیٚٹھ  امہِ  کتھہِ  ہٕنز  شہادت  دِتھ  یۅسہٕ  حقیقتس  پیٚٹھ  مبنی  آسہِ؟﴾

Mirwaiz:
  بیٚیہِ  چھُنہٕ  تِمن  کانٛہہ  اختیاراہ  تِمن  معبودانِ  باطلن  یِمن  تِم  خدایس  ورٲے  معبود  زانان  چھِ  سفٲرش  کرنُک  تہٕ  مگر  کرن  شفاعت  تِمے  لوٗکھ  یِمَو  گواہی  دِژمٕژ  آسہِ  پزِچ  یعنی  پزِس  خدایس  آسیکھ  اقرار  کوٚرمُت ۔  درحالتیکہ  تِم  ٲسۍ  وارٕہ  زانان  یعنی  دِلن  اندر  تہِ  ٲسٕکھ  پوٗرٕ  پژھ۔  تِمے  کرن  شفاعت  فقط  باایمان  گنہگارن۔  مشرکن  تہٕ  کافرن  چھُنہٕ  توتہِ  کانٛہہ  فٲیدٕہ۔

Tahir:
  تہٕ  یہِٕنز  یِم  (کٲفرلُکھ)  اللہ  تعالیٰ  ہس  وَرٲے  عبادت  چِھ  کران  تِمن  چُھنہٕ  سفٲرش  کرنُک  (کٕہٕنۍ)  اختیار  مگر  (تِمن  برعکس  چُھ  سفٲرش  کرنُک  اختیار  تِمن)  یِمَو  حقٕچ  گوٲہی  دِژ  تہٕ  تِم  ٲسۍ  تَتھ  (یقین  سان)  زانان  تہِ۔

Transliteration:
  Wal<u>a</u> yamliku alla<u>th</u>eena yadAAoona min doonihi a<b>l</b>shshaf<u>a</u>AAata ill<u>a</u> man shahida bi<b>a</b>l<u>h</u>aqqi wahum yaAAlamoon<b>a</b>


Transliteration: Walain saaltahum man khalaqahum layaqoolunna All<u>a</u>hu faann<u>a</u> yufakoon<b>a</b>
Athar:
  تہٕ  اگر  توٚہۍ  یِمن  پٕرٛژِھو  زِ  یِم  کٔمۍ  چِھ  پٲدٕ  کٔرۍمٕتۍ،  یِم  وَنن  پانے  زِ  خُداین،  ﴿یتھ  آیتس  چِھ  زٕہ  مطلب،  اکھ  یِہ،  اگر  توٚہۍ  یِمن  پٕرٛژِھو  زِ  خۅد  کٔمۍ  چِھ  یِم  پٲدٕ  کٔرۍمٕتۍ،  یِم  ونن  زِ  خداین،  دوٚیِم  یِہ  زِ  اگر  توٚہۍ  یِمن  پٕرٛژِھو  زِ  تُہٕندیٚن  یِمن  معبودن  ہُند  خٲلق  کُس  چُھ  یِم  وَنن  اللہ﴾،  پتہٕ  کپٲرۍ  چِھ  یِم  دۅکھہٕ  کھیوان؟

Mirwaiz:
  بیٚیہِ  ہرگاہ  توٚہۍ  تِمن  کافرن  پٕرٛژِھو  یا  رسول  اللہ  تِم  کٔمۍ  کٔرۍ  پٲڈٕہ،  ضرور  دَپنَو  جواب  کہ  اللہ  تعالیٰ  ہن  کٔرۍ  أسۍ  پٲدٕہ۔  یہِ  اَکھ  مقدمہ  سپُد  ثٲبت  تِہِندِ  تسلیم  کرنہٕ  سٍتۍ۔   دوٚیُم  مقدمہٕ  چھُ  بدیہی۔  عبادتس  سزاوار  چہُنہٕ  مگر  سُے  یُس  قادرِ  آسہِ  پٲدٕہ  کرنس  پٮ۪ٹھ۔  بدیہی  تہِ  چھُ  مُسلمٕے  ہیوٗ۔  پس  چھِ  یِم  لوٗکھ  مقدماتن  مانان  مگر  مطلوب  ماننہٕ  کہ  وقتہٕ  خبر  کوکُن  چھِ  گژھان۔

Tahir:
  تہٕ  ہرگاہ  تۆہۍ  یِمن  پٕۯژِھو  زِ  تِم  کٔمۍ  کٔرۍ  پٲدٕ  تیٚلہِ  وَنن  ضروراللہ  تعالیٰ  ہن،  پتہٕ  کور  کُن  چِھ  تِم  ڈٔلِتھ  پکان۔


Transliteration: Waqeelihi y<u>a</u>rabbi inna h<u>a</u>ol<u>a</u>i qawmun l<u>a</u> yuminoon<b>a</b>
Athar:
  رسول  سٕندِ  امہِ  قولُک  قسم  زِ  اے  ربّ،  یِم  چِھ  تِم  لُکھ  یِم  نہٕ  مانان  چِھ۔  ﴿مطلب  چُھ  یِہ  زِ  قسم  چُھ  رسول  سٕندِ  تمہِ  قولُک  زِ  اے  ربّ،  یِم  چِھ  تِم  لُکھ  یِم  نہٕ  مانان  چِھ۔  کِژھ  عجیب  چھےٚ  یِمن  لُکن  ہٕنزٕ  فریب  خۅردگی  زِ  پانہٕ  چِھ  تسلیم  کران  زِ  یُہُند  تہٕ  یِہندیٚن  معبودن  ہُند  خالِق  چُھ  صرف  اللہ  تعالیٰ  تہٕ  امہِ  پتہٕ  تہِ  چِھ  خٲلق  ترٲوِتھ  صرف  مخلوق  کِس  عبادتس  پیٚٹھ  اِصرار  کران  پکان۔﴾

Mirwaiz:
  مےٚ  چھُ  قسم  پیغمبر  برحق  سٕندِ  یارب  وَننُک۔  بے  شک  یِم  لوٗکھ  چھِ  تِتھۍ  سنگدل  کہ  یِم  ہرگز  ایمان  اَنن  نہٕ۔

Tahir:
  تہٕ  تٔمِس  (عظمت  وٲلِس  صلی  اللہ  علیہ  وسلم)  سٕندِ  (یِتھہٕ  پٲٹھۍ)  وَننُک  قسم  زِ  یاربّ!  بے  شک  چِھ  یِم  تِتھۍ  لُکھ  یِم  ایمانٕے  چِھنہٕ  اَنان۔


Athar: اچھا، اے نبیؐ، یِمن کٔرِو درگُزر تہٕ ؤنِو سلام چَھو تۅہیِہ، عنقریب لگہِ یِمن پے۔
Transliteration: Fa<b>i</b><u>s</u>fa<u>h</u> AAanhum waqul sal<u>a</u>mun fasawfa yaAAlamoon<b>a</b>
Mirwaiz:
  پس  پھِرِو  توٚہۍ  تِمن  نِشہِ  روے  سخن  یعنی  ترٲوِو  تِمن  تبلیغ  کرُن۔  تِمن  دٔپِو  میٲنۍ  چھَو  سلام،  مےٚ  چھُنہٕ  تۅہیہِ  سٍتۍ  کانٛہہ  تعلق۔  برونٹھ  پہن  زانن  تِم  پانے  تِمن  کیا  بنہِ  اَتھ  روگردٲنی  کرنس  پٮ۪ٹھ۔

Tahir:
  لہٰذا  (میانہِ  ٹاٹھہِ!)  تۆہۍ  پھِرو  تِمن  نِشہِ  رۅے  تہٕ  (یِتھہٕ  پٲٹھۍ)  ؤنِو،  (بس  سٲنۍ)  سلام،  پتہٕ  لگہِ  تِمن  سیٚٹھاہ  جل  (پننہِ  حشرُک)  پے۔


Athar:
  زِ  اَسہِ  چھےٚ  یِہ  أکِس  سیٚٹھاہ  خیر  و  برکت  واجِنہِ  رٲژ  منٛز  نٲزِل  کٔرمٕژ،  ﴿مُراد  چھےٚ  شبِ  قدر﴾  تِکیازِ  اَسہِ  اوس  لُکن  مُتنبّہ  کرنُک  ارادٕہ۔

Mirwaiz:
  یۅسہٕ  بیان  کروُنۍ  چھےٚ  احکامن  حلال  و  حرامس  تہٕ  حق  و  بٲطلس،  بیٚیہِ  کٔر  اَسہِ  سۅ  کتاب  یعنی  قرآن  مجید  نٲزل  لوح  محفوظس  پٮ۪ٹھ  آسمانِ  دنیاہس  کُن  بابرکت  شبس  اندر،  کیازِ  أسۍ  چھِ  لوٗکن  تِہِندِ  شفقت  مۅکھہٕ  اَتھ  قرآن  مجیدس  اندر  تِم  چیز  بیان  کروُنۍ  یِم  تِمن  مضر  چھِ،  پننہِ  عذاب  سٍتۍ  کھۅژناوٕہ  وُنۍ۔

Tahir:
  بے  شک  چھے٘  یہِ  اَسہِ  أکِس  برکت  واجِنہِ  رٲژ  منٛز  نٲزل  کٔرمٕژ  بے  شک  چِھ  أسۍ  کھوژناون  وٲلۍ۔

Transliteration:
  Inn<u>a</u> anzaln<u>a</u>hu fee laylatin mub<u>a</u>rakatin inn<u>a</u> kunn<u>a</u> mun<u>th</u>ireen<b>a</b>


Athar: یِہ ٲس سۅ رات یتھ منٛز پرٛتھ معاملُک حکیمانہٕ فٲصلہٕ،
Tahir: اَتھ (رٲژ) منٛز چُھ پۯتھ حکمت واجِنہِ کامہِ ہُنٛد (بیۆن بیۆن) فٲصلہٕ کرنہٕ یِوان۔
Transliteration: Feeh<u>a</u> yufraqu kullu amrin <u>h</u>akeem<b>in</b>
Mirwaiz:
  اتھ  شبس  اندر  چھُ  پرتھ  حکمت  وول  معاملہٕ  سانہِ  پیشی  تلہٕ  حکم  صادر  سپدِتھ  طے  یِوان  کرنہٕ۔


Tahir: سانہِ بارگاہِ ہٕندِ حکمہٕ سٍتۍ، بے شک چِھ أسی سوزن وٲلۍ۔
Transliteration: Amran min AAindin<u>a</u> inn<u>a</u> kunn<u>a</u> mursileen<b>a</b>
Athar:
  سانہِ  حُکمہٕ  صٲدر  چُھ  یِوان  کرنہٕ۔  ﴿امہِ  نِشہِ  سپُد  معلوم  زِ  اللہ  تعالیٰ  سٕندِس  شٲہی  نظم  و  نسقس  منٛز  چھےٚ  یِہ  اکھ  تِژھ  رات  یتھ  منٛز  سُہ  اَفرادن  تہٕ  قومن  تہٕ  مٕلکن  ہٕندیٚن  تقدیرن  ہٕندۍ  فٲصلہٕ  کٔرِتھ  پننیٚن  فرشتن  چُھ  حوالہٕ  کران  تہٕ  پتہٕ  چِھ  تِم  یِموٕے  فٲصلَو  مُطٲبق  عمل  درآمد  کران  روزان۔﴾  أسۍ  ٲسۍ  اکھ  رسول  سوزن  وٲلۍ،

Mirwaiz:
  یی  چھُ  سپدان  سانی  حکمہٕ  سٍتۍ،  أسۍ  چھِ  بوجہ  رحمت  یۅسہٕ  تُہٕندِس  پروردگارٕ  سٕندِ  طرفہٕ  چھےٚ،  تۅہیہِ  پیغمبر  سوزٕہ  وُن،


Athar: تُہندِس ربّ سٕندِ رحمت کہ طور۔ یقیناً چُھ سُہ سورُے کینہہ بوزن وول تہٕ زانن وول۔
Transliteration: Ra<u>h</u>matan min rabbika innahu huwa a<b>l</b>ssameeAAu alAAaleem<b>u</b>
Mirwaiz:
  یُتھ  تُہُندِ  واسطہ  لوٗکن  پوٗرٕ  اطلاع  سپدِ،  بے  شک  چھُ  سُہ  سیٹھاہ  بوزن  وول  تہٕ  سیٹھاہ  زانن  وول۔

Tahir:
  (یہِ)  چھے٘  تُہٕندِس  ربّ  سٕندِ  طرفہٕ  رحمت،  بے  شک  چُھ  سُہ  وارٕ  پٲٹھۍ  بوزن  وول  وارٕ  پٲٹھۍ  زانن  وول۔


Athar:
  آسمانن  تہٕ  زمینُک  ربّ  پرٛتھ  تمہِ  چیزُک  ربّ  یُس  آسمان  و  زمینس  منٛز  باگ  چُھ،  اگر  توٚہۍ  لُکھ  پٔزۍ  پٲٹھۍ  یقین  تھاون  وٲلۍ  چِھو۔

Mirwaiz:
  یُس  مالک  چھُ  آسمانن  تہٕ  زمینن  ہُنٛد،  بیٚیہِ  تمہِ  سارِکُے  یہِ  تِمن  منٛزباگ  چھُ،  اگر  توٚہۍ  یقین  کروُنۍ  چھِو۔

Tahir:
  آسمانن  ہُنٛدتہٕ  زمینُک  تہٕ  یِکینٛژھاہ  یِمن  منٛزباگ  چُھ  (تَمِیُک)  چُھ  پروردگار،  بشرطیکہ  تۆہۍ  ٲسِو  پژھ  کرن  وٲلۍ۔

Transliteration:
  Rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> in kuntum mooqineen<b>a</b>


Athar:
  کانٛہہ  معبوٗد  چُھنہٕ  تس  ورٲے،  ﴿معبود  نِشہِ  چُھ  مُراد  اصلی  معبوٗد،  ییٚمۍ  سُند  حق  یِہ  چُھ  زِ  تٔمۍ  سٕنز  گژِھہ  عبادت،  بندگی  تہٕ  پرستش،  کرنہٕ  یِنۍ۔﴾  سُے  چُھ  زندگی  عطا  کران  تہٕ  سُے  چُھ  موت  دِوان۔  تُہُند  ربّ  تہٕ  تُہٕندیٚن  تِمن  اَسلافن  ہُند  ربّ  یِم  برونٛہہ  گُزریمٕتۍ  چِھ۔

Mirwaiz:
  کانٛہہ  معبوداہ  چھُنہٕ  تس  ورٲے،  سُے  چھُ  بدنس  منٛز  زُواہ  واتناوٕوُن۔  بیٚیہِ  چھُ  سُے  تُہُنٛد  پروردگار  تُہٕندین  مالین  بُڈِ  ببن  ہُنٛد  مالک  تہٕ  پروردگار۔

Tahir:
  تس  وَرٲے  چُھنہٕ  کانٛہہ  معبود،  سُے  چُھ  زندگی  دِوان  تہٕ  موت  دِوان  (سُہ)  چُھ  تُہُنٛد  (تہِ)  ربّ  تہٕ  تُہٕندیٚن  برونٹھِمیٚن  آباء  و  اجداد  ن  ہُنٛد  (تہِ)  چُھ  ربّ۔

Transliteration:
  L<u>a</u> il<u>a</u>ha ill<u>a</u> huwa yu<u>h</u>yee wayumeetu rabbukum warabbu <u>a</u>b<u>a</u>ikumu alawwaleen<b>a</b>


Athar: ﴿مگر درحقیقت چُھنہٕ یِمن لُکن یقین﴾ بلکہ چِھ یِم پننِس شکس منٛز پیٚتھ گِندان۔
Tahir: بلکہ چِھ تِم شکس منٛز پیٚتھ گِندان۔
Transliteration: Bal hum fee shakkin yalAAaboon<b>a</b>
Mirwaiz:
  بلکہ  چھِ  تِم  توحید  وغٲرٕہ  پَزو  کتھو  نِشہِ  شکس  منٛز۔  دنیاکِس  گِندنس  درۅکنس  سٍتۍ  مصروف،  ٲخرتٕچ  چھکھ  نہٕ  کانٛہہ  فکرٕے۔  وۅنۍ  ییٚلہِ  یِم  لوٗکھ  پوٚز  واضح  تہٕ  صاف  سپدِتھ  تہٕ  مانن  نہٕ  کینٛہہ۔


Athar: اچھا، کٔرِو انتظار تمہِ دۅہُک ییٚلہِ آسمان نَنہِ وانہٕ دٕہ ہیٚتھ یِیِہ۔
Tahir: لہٰذا کٔرِو تۆہۍ تَمہِ دۅہُک انتظار ییٚلہِ آسمان ٹاکارٕہ (پٲٹھۍ) دٕہ کڑِ نۆن۔
Transliteration: Fa<b>i</b>rtaqib yawma tatee a<b>l</b>ssam<u>a</u>o bidukh<u>a</u>nin mubeen<b>in</b>
Mirwaiz:
  پس  پیٲرِو  توٚہۍ  تِہِندِ  خٲطرٕ  تتھ  دۅہس  ییٚمہِ  دۅہ  آسمان  کہ  طرفہٕ  اَکھ  دٕہاہ  بوزنہٕ  یِیہِ  یُس  سارِنٕے  دریٖنٹھۍ  آسہِ  یِوان۔


Athar: تہٕ سُہ گژِھہ لُکن پیٚٹھ طٲری، یِہ چُھ دردناک سزا۔
Tahir: یُس لُکن وُرُن کرِ (یعنی پۯتھ طرفہٕ کرِ احاطہٕ)، یہِ چُھ دگ تُلوُن عذاب۔
Transliteration: Yaghsh<u>a</u> a<b>l</b>nn<u>a</u>sa h<u>atha</u> AAa<u>tha</u>bun aleem<b>un</b>
Mirwaiz:
  سُہ  یِیہِ  ولنہٕ  لوٗکن،  تِم  دَپن  یہِ  چھُ  عذاباہ  دگ  تُلہٕ  وُن۔  اَمہِ  اندرٕہ  چھُ  مُراد  سُہ  قحط  یتھ  منٛز  اہلِ  مکہ  مبتلا  سپٕدۍ۔  ییٚمُیک  سبب  اوس  بددعا  حضرت  رسول  کریم  صلی  اللہ  علیہ  و سلم  سُنٛد  ییٚلہِ  تِمو  سخت  تکلیف  ہیوٚت  دُین  نبی  کریم  صلی  اللہ  علیہ  و سلمس  بیٚیہِ  مسلمانن۔  ظٲہری  سبب  سپُد  اَمہِ  قحطُک  کہ  حضرت  ثمامہ  یِم  شہرِ  یمامٕکۍ  بٔڈۍ  رییس  ٲسۍ  سپدے  مسلمان۔  مکہ  کیو  کٲفرو  ہِیٔژ  سخت  ملامت  کرٕنۍ  تِمن  تتھ  پٮ۪ٹھ۔  تِمو  کوٚر  شہر  یمامہ  پٮ۪ٹھہٕ  مکس  کُن  غلہٕ  سوزُن  بند،  مکس  کُن  اوس  یمامہٕ  پٮ۪ٹھے  غلہٕ  یِوان،  یپٲرۍ  کِنۍ  سپٕز  بٲرش  تہٕ  بند،  مکٕکۍ  لوٗکھ  ہیٚتِن  بۅچھہِ  سٍتۍ  مرٕنۍ،  قٲعدٕہ  چھُ  سخت  بۅچھہِ  ہِندِس  حالس  اندر  خشک  سٲلی  ہٕندِس  وقتس  اندر  چھُ  بوزنہٕ  یِوان  آسمان  کہ  طرفہٕ  دٕہ  وۅتھان۔  غرض  مککٕۍ  لوٗکھ  ییٚلہِ  سخت  تنگ  یِن  قحطہٕ  سببہٕ  تِم  لگن  عٲجزی  کرنہِ،  تِم  ہیٚن  دعا  کرُن۔


Transliteration: Rabban<u>a</u> ikshif AAann<u>a</u> alAAa<u>tha</u>ba inn<u>a</u> muminoon<b>a</b>
Athar:
  ﴿وۅنۍ  چِھ  وَنان  زِ﴾  پروردگار،  اسہِ  پیٚٹھ  کر  یِہ  عذاب  دوٗر،  أسۍ  چِھ  ایمان  اَنان۔  ﴿یِمن  آیاتن  منٛز  تہٕ  آیت  16  ہس  منٛز  چھےٚ  قیامت  کہ  عذابٕچ  ذکر،  تہٕ  آیت  نمبر  15  ہس  منٛز  ییٚمہِ  عذابٕچ  ذِکر  چھےٚ  تمہِ  نِشہِ  چُھ  مُراد  سُہ  قحطُک  عذاب  یتھ  منٛز  اہلِ  مکّہ  ییٚمہِ  سورٕہ  کہ  نٲزِل  سپدنہٕ  کہ  وقتہٕ  مبتلا  ٲسۍ﴾

Mirwaiz:
  اے  سانہِ  پروردگارٕ،  دوٗر  کرتہٕ  اَسہِ  نِشہِ  یہِ  قحطُک  عذاب۔  بے  شک  أسۍ  اَنَو  وۅنۍ  ضرور  ایمان۔  چنانچہ  یہِ  پیشن  گویی  سپٕز  یِتھہٕ  پٲٹھۍ  پوٗرٕ  کہ  ابو  سفیان  بیٚیہِ  بعضو  قریشو  لیکھۍ  نبی  کریمس  صلی  اللہ  علیہ و سلم  کہ  توٚہۍ  کٔرِتو  دعاے  خیر،  بیٚیہِ  کٔرِتو  ثمامہ  یمانس  فہمٲیش  سُہ  سوزِہا  بیٚیہِ  غلہٕ۔  بیٚیہِ  کوٚر  ابو  سفیانن  وعدٕہ  پننہِ  مسلمان  سپدنُک۔  چنانچہ  اَمہِ  برونٹھ  کُن  چھُ  اللہ  تعالیٰ  فرماوان  سُہ  وعدٕہ  اوس  نہٕ  بصدقِ  دل۔  

Tahir:
  (تَمہِ  وقتہٕ  وَنن،)  اے  سانہِ  ربّہ!  ژٕ  کر  اَسہِ  نِشہِ  (یہِ)  عذاب  دوٗر،  بے  شک  چِھ  أسۍ  ایمان  اَنان۔


Transliteration: Ann<u>a</u> lahumu a<b>l</b><u>thth</u>ikr<u>a</u> waqad j<u>a</u>ahum rasoolun mubeen<b>un</b>
Athar:
  یِہٕنز  غفلت  کتہِ  چھےٚ  دوٗر  گژھان؟  یُہُند  حال  چُھ  یِہ  زِ  یِمن  نِشہِ  آو  رسولِ  مُبین۔  ﴿یعنی  تِیُتھ  رسول  ییٚمۍ  سُند  رسول  آسُن  ٹاکارٕہ  پٲٹھۍ  نوٚن  اوس﴾

Mirwaiz:
  یِم  لوٗکھ  کِتھہٕ  پٲٹھۍ  رٹہن  نصیحت  اَمہِ  عذاب  سٍتۍ  ییٚمہِ  سٍتۍ  تُہندِ  ایمانُک  توقع  یِیہِ  ہا  تھاونہٕ  حالانکہ  تِمن  نِشہِ  واژوو  پیغمبراہ  تَدِ  شانُک  ویٚژھناوٕہ وُن۔

Tahir:
  وۅنۍ  کتہِ  ہیٚکہِ  تِہٕنز  نصیحت  مانٕنۍ  (فٲیدٕہ  مند)  ٲسِتھ  ییٚلہِ  زن  تِمن  نِشہِ  ٹاکارٕہ  (پٲٹھۍ)  بیان  کرن  وول  رسول  آو۔


Transliteration: Thumma tawallaw AAanhu waq<u>a</u>loo muAAallamun majnoon<b>un</b>
Athar:
  تمہِ  پتہٕ  تہِ  سپدۍ  نہٕ  یِم  تس  کُن  مُتوجہ،  تہٕ  ووٚنُکھ  زِ  یِہ  چُھ  ہیچھناونہٕ  پرناونہٕ  آمُت،  نَتہٕ  چُھ  باولہٕ۔

Mirwaiz:
  توپتہٕ  کٔرتِمو  تس  پیغمبرس  نِشہِ  سرتٲبی  تہٕ  ییلٔگۍ  وَننہِ  کہ  یہِ  چھُ  موٚتاہ  کٔمۍ  تانۍ  یِمہٕ  کتھہٕ  ہیٚچھنوومُت۔

Tahir:
  پتہٕ  پھِیُرتِمَو  تس  نِشہِ  بُتھ  تہٕ  (گستٲخی  کٔرِتھ)  لٔگۍ  وَننہِ،  (سُہ)  چُھ  ہیٚچھناونہٕ  آمُت  دیوانہٕ۔


Athar: أسۍ اگر ہَنا عذاب ہٹاوَو، توٚہۍ لُکھ کٔرِو پتہٕ بیٚیہِ تی یِہ گۅڈٕ ٲسِو کران۔
Tahir: بے شک کرو أسۍ کم کینٛژھاہ عذاب دوٗر (مگر) تۆہۍ لٲگِو یقینا (سُے کفر) بیٚیہِ کرُن۔
Transliteration: Inn<u>a</u> k<u>a</u>shifoo alAAa<u>tha</u>bi qaleelan innakum AA<u>a</u>idoon<b>a</b>
Mirwaiz:
  أسۍ  کرو  حجت  پوٗرٕ  کرنہٕ  خٲطرٕ  کینٛہہ  کالاہ  تِمن  نِشہِ  یہِ  عذاب  دوٗر  مگر  توٚہۍ  کٔرِو  بیٚیہِ  تی  یہِ  کران  ٲسِو،  کفرتہٕ  نافرمانی۔  چنانچہ  یہِ  پیشن  گویی  سپٕز  یِتھہٕ  پٲٹھۍ  پوٗرٕ  کہ  نبی  کریم  صلی  اللہ  علیہ  و سلمن  کوٚر  دعا،  توپتہٕ  پیوٚو  روٗد۔  بیٚیہِ  لیوٚکھُکھ  ثمامہ  یمانیَس  تٔمۍ  سوٗز  غلہٕ۔  مکہ  کیٚن  لوٗکن  سپٕز  فارغُ  البالی  میسر،  پریشٲنی  گٔیکھ  دوٗر۔  مگر  سُہ  کتھ  سنا  کرہن  تِم  پنُن  وعدٕہ  پوٗرٕ،  بیٚیہِ  ہیوٚتُکھ  تی  کرُن  یہِ  کران  ٲسۍ۔


Athar: ییٚمہِ دۅہ أسۍ ہٕکہٕ ترٚاوَو تَھپھ، سُہ آسہِ دۅہ ییٚلہِ أسۍ تۅہیِہ انتقام ہیٚمَو۔
Tahir: ییٚمہِ دۅہ أسۍ بڑٕ سخت تھَپھ تراوَو تیٚلہِ ہیٚمَو أسۍ (تَمہِ دۅہ) یقیناً انتقام۔
Transliteration: Yawma nab<u>t</u>ishu alba<u>t</u>shata alkubr<u>a</u> inn<u>a</u> muntaqimoon<b>a</b>
Mirwaiz:
  اَدٕہ  ییٚمہِ  دۅہ  رٹوکھ  أسۍ  تمہِ  بوٚڈ  سخت  رٹہٕ  وُناہ،  تمہِ  دۅہ  چھڑوکھ  نہٕ۔  أسۍ  گٔے  تمہِ  دوہ  پوٗرٕ  انتقام  ہیٚنہٕ  وٲلۍ۔


Transliteration: Walaqad fatann<u>a</u> qablahum qawma firAAawna waj<u>a</u>ahum rasoolun kareem<b>un</b>
Athar:
  اسہِ  چُھ  یِمَو  برونٛہہ  فرعون  سُند  قوم  أتھۍ  آزمٲیشہِ  منٛز  تروومُت۔  تِمن  نِشہِ  آو  اکھ  سیٚٹھاہ  شریف  رسول۔  تہٕ  تٔمۍ  ووٚن،

Mirwaiz:
  البتہ  بیٚیہِ  کٔر  اَسہِ  آزمٲیش  تِمن  برونٹھ  فرعون  سٕندِس  قومس  ییٚمہِ  طریقہٕ  کہ  آو  تِمن  نِشہِ  پیغمبراہ  عزت  وول  یعنی  موسیٰ  علیہ  السلام۔

Tahir:
  تہٕ  درحقیقت  ٲس  اَسہِ  یِمَو  برونٛہہ  فرعون  سٕندِس  قومس  (تہِ)  آزمٲیش  کٔرمٕژ  تہٕ  تِمن  نِشہِ  ٲسۍبزرگی  وٲلۍرسول  (موسیٰ  علیہ  السلام)  آمٕتۍ۔


Transliteration: An addoo ilayya AAib<u>a</u>da All<u>a</u>hi innee lakum rasoolun ameen<b>un</b>
Athar:
  اللہ  تعالیٰ  سٕندۍ  بندٕہ  کٔرِیوٗکھ  مےٚ  حوالہٕ،  بٕہ  چُھس  تُہندِ  خٲطرٕ  اکھ  امانت  دار  رسُول۔

Mirwaiz:
  تٔمۍ  فرمووُکھ  اے  قومِ  فرعون  کٔریوٗکھ  مےٚ  حوالہٕ  خداے  سٕندۍ  بندٕہ  بنی  اسراییل  تۅہیہِ  رنگارنگ  تکلیفن  چھوٗکھ  کٔرِمٕتۍ۔  پننہِ  غلامی  نِشہِ  کٔرِیوٗکھ  تِم  آزاد۔  بہٕ  چھُس  خداے  سٕندِ  طرفہٕ  پیغمبراہ  امانت  دار۔  بہٕ  چھُس  نہٕ  کانٛہہ  کتھاہ  پننہِ  طرفہٕ  ونان،  مےٚ  یُس  حکم  خداے  سٕندِ  طرفہٕ  واتان  چھُ  بہٕ  چھُس  سُہ  حکم  تۅہیہِ  نِشہِ  واتناوان۔  لہٰذا  پَزِ  تۅہیہِ  تعمیل  احکام  کرُن۔

Tahir:
  (تِمَو  اوسکھ  وۆنمت) زِ  ژٕ  کرُکھ  خداے  سٕندۍ  بندٕہ  (یعنی  بنی  اسرائیل) مے٘  حوالہٕ،  بے  شک  چُھس  بہٕ  تُہٕندِ  قیادت  تہٕ  رہبری  کرنہٕ  خٲطرٕ  امانت  دار  رسول۔


Athar:
  اللہ  تعالیٰ  سٕندِس  مُقابلس  منٛز  مَہ  کٔرِو  سرکشی۔  بٕہ  چُھس  تۅہیِہ  برونہہ  کنہِ  ﴿پننہِ  ماموٗریتچٕ﴾  ٹاکارٕ  سَنَد  پیش  کران۔

Mirwaiz:
  بیٚیہِ  فرمووُکھ  مَہ  کٔرِو  سرکشی  خدایس  نِشہِ۔  بہٕ  چھُس  تۅہیہِ  نِشہِ  آمُت  نٔنۍ  دلیل  ہیتھ  پننہِ  نبوتٕچ  یعنی  عصا  تہٕ  یَدِ  بیضا۔  ییٚلہِ  فرعونن  تہٕ  تِہٕندۍ  قومن  مون  نہٕ  بلکہ  ہیوٚتُکھ  مشورٕھ  کرُن  موسیٰ  علیہ  السلام  سٕندِ  قتلُک  تہٕ  مارنُک۔

Tahir:
  بیٚیہِ  یہِ  زِاللہ  تعالیٰ  سٕندِس  مقابلس  منٛز  مَہ  کٔرِوسرکشی  بہٕ  چُھس  تۅہیہِ  نِشہِ  روشن  ثبوت  ہیٚتھ  آمُت۔

Transliteration:
  Waan l<u>a</u> taAAloo AAal<u>a</u> All<u>a</u>hi innee <u>a</u>teekum bisul<u>ta</u>nin mubeen<b>in</b>


Transliteration: Wainnee AAu<u>th</u>tu birabbee warabbikum an tarjumoon<b>i</b>
Athar:
  تہٕ  مےٚ  چُھ  پننِس  ربّ  سُند  تُہندِس  ربّ  سُند  پناہ  روٚٹمُت  امہِ  نِشہِ  زِ  توٚہۍ  سپدِو  مےٚ  حملہٕ  آور۔

Mirwaiz:
  بیٚیہِ  چھُس  پننِس  خدایس  یُس  تُہُند  خدا  تہِ  چھُ  پناہ  منگان  توٚہۍ  کیا  کٔرِو  مےٚ  شہید  کنہِ  لٲے  لٲے۔

Tahir:
  تہٕ  بے  شک  چُھ  مے٘  پننِس  ربّ  سُنٛد  تہٕ  تُہٕندِس  ربّ  سُنٛد  پناہ  رۆٹمُت  اَمہِ  نِشہِ  زِ  تۆہۍ  کٔرِو  مے٘  کنہِ  کنہِ۔


Athar: اگر توٚہۍ میٲنۍ کتھ چِھو نہٕ مانان، تیٚلہِ روٗزِو مےٚ پیٚٹھ اَتھہٕ تراونہٕ نِشہِ باز۔
Tahir: تہٕ اگر تۆہۍ مے٘ پیٚٹھ ایمان چِھو نہٕ اَنان تیٚلہِ روٗزِو مے٘ نِشہِ لۆب۔
Transliteration: Wain lam tuminoo lee fa<b>i</b>AAtaziloon<b>i</b>
Mirwaiz:
  ہرگاہ  توٚہۍ  مےٚ  پژھ  کٔرِو  نہٕ  تیٚلہِ  روٗزِو  مےٚ  نِش  الگ۔  یہِ  ؤنِتھ  تہِ  روٗدۍ  تِم  موسیٰ  علیہ  السلامس  تکلیف  واتناوان۔


Athar: ٲخر کار کوٚر تٔمۍ پننِس ربّس آلو زِ یِم لُکھ چِھ مُجرم۔
Tahir: پتہٕ کۆر تِمَو پننِس ربّس دعا زِ بے شک چِھ یِم لُکھ مجرم قوم۔
Transliteration: FadaAA<u>a</u> rabbahu anna h<u>a</u>ol<u>a</u>i qawmun mujrimoon<b>a</b>
Mirwaiz:
  پس  موٚنگ  دعا  موسیٰ  علیہ  السلامن  پننِس  پروردگارس،  یا  اللہ  تِم  چھِ  سخت  شریر  لوٗکھ،  مےٚ  دِنجات  یِہِندِ  شرٕہ  نِشہِ۔  اللہ  تعالیٰ  ہن  فرمووُکھ  اے  موسیٰ،  اَسہِ  کوٚر  تُہُند  دعا  قبول،  وۅنۍ  ووت  یِہِندِ  فٲصلُک  وقت۔


Athar: ﴿جواب آس دِنہٕ﴾ اچھا نیر ژٕ روتلی میٲنۍ بندٕ ہیٚتھ۔ تۅہیِہ لُکن یِیَو پتے دَونہٕ۔
Tahir: (ارشاد سَپُد) تیٚلہِ نیر ژٕ میٲنۍ بندٕہ ہیٚتھ راتو رات بے شک ییو توہیہ پتہٕ لارنہٕ۔
Transliteration: Faasri biAAib<u>a</u>dee laylan innakum muttabaAAoon<b>a</b>
Mirwaiz:
  پس  کوٚر  اَسہِ  حکم  موسیٰ  علیہ  السلامس  کہ  توٚہۍ  نِیرِو  میٲنۍ  بندٕھ  بنی  اسرٲییل  ہیتھ  رٲژ  منزٕے۔  برونٹھہٕ  یِیہِ  وَتہِ  اندر  تۅہیہِ  دریاو،  توٚہۍ  لٲے  زِہ  تتھ  دریاوس  تورِ  سٍتۍ  ژٔنڈ،  سُہ  سپدِ  خشک۔  سُہ  دِیہِ  تۅہیہِ  اَپورترنہٕ  خٲطرٕ  وَتھ،  توٚہۍ  ییٚلہِ  بنی  اسرٲییل  ہیتھ  اَپور  تٔرِو،  دریاو  روزِ  اَتھ  حالس  پٮ۪ٹھ۔  توٚہۍ  کٔرۍزینہٕ  کانٛہہ  فکر  کہ  خبر  چھا  فرعون  تہِ  ما  یِیہِ  سُتہِ  ما  وَسہِ  اَتھ  دریاوس  اندر  توپتہٕ  ما  ترِ  اَپور۔  اَمِچ  فکر  تہٕ  اندیشہِ  کٔرۍ  زیٚو  توٚہۍ  کینٛہہ۔  کیازِ  تۅہیہِ  پتے  نیرِ  فرعون  لشکر  ہیتھ  تۅہیہِ  گرفتار  کرنہٕ  خٲطرٕ،  رات  رٲتی  نیرنہٕ  سٍتۍ  ہیٚکہِ  نہٕ  سُہ  تۅہیہِ  رٔٹِتھٕے۔


Athar: سمندر تراوُن پننِس حالس پیٚٹھ یَلہٕ۔ یِہ سورُے لشکر چُھ غرق سپدن وول۔
Transliteration: Wa<b>o</b>truki alba<u>h</u>ra rahwan innahum jundun mughraqoon<b>a</b>
Mirwaiz:
  بلکہ  ترٲوِزیون  توٚہۍ  توٚہۍ  دریاو  پننِس  حالس  پٮ۪ٹھ  یُتھ  فرعون  سٕنز  لشکر  تہِ  دریاوس  منٛز  وَسہِ۔  بے  شک  سۅ  لشکر  چھےٚ  دریاوس  منٛزوٲتِتھ  پھٹہٕ  وُنۍ  تہٕ  غرق  سپدٕوُنۍ۔  توپتہٕ  ییٚلہِ  تِم  پھٔٹۍ  تہٕ  ہلاک  گٔے۔

Tahir:
  تہٕ  (پانہٕ  اَپور  ترنہٕ  پتہٕ)  ترٲوِزیٚن  دریاوپننِس  حالس  پیٚٹھ  یلہٕ،  بے  شک  چُھ  سُہ  تِیُتھ  لشکر  یُس  غرق  یِیہِ  کرنہٕ۔


Athar: یِہ سپُد تِہُند انجام، تہٕ اسہِ بنٲوۍ باقی تِمن چیزن ہٕندۍ وٲرث۔
Tahir: یِتھے پٲٹھۍ سپُد، تہٕ اَسہِ بنٲوۍ تِمن سارِنٕے ہٕندۍ باقی لُکھ وٲرث۔
Transliteration: Ka<u>tha</u>lika waawrathn<u>a</u>h<u>a</u> qawman <u>a</u>khareen<b>a</b>
Mirwaiz:
  نافرمانن  سٍتۍ  چھِ  أسۍیۅہے  معاملہٕ  کران۔  اَمہِ  ساری  تِہِندِ  مال  و  دولتُک  وٲرث  بنٲوۍ  اَسہِ  بیٚیہِ  لوٗکھ  یعنی  بنی  اسرٲییل۔


Tahir: پتہٕ نَہ وۆد تِمن پیٚٹھ آسمانن تہ نہٕ زمینن تہٕ نَہ آیہِ تِمن مہلتے دِنہٕ۔
Athar:
  پتہٕ  نَہ  ووٚد  آسمانن  تِمن  پیٚٹھ  نَہ  ووٚد  زمینن،  تہٕ  تِمن  آیِہ  نہٕ  رَژھ  تہِ  مہلت  دِنہٕ۔

Mirwaiz:
  پس  ووٚد  نہٕ  تِمن  پٮ۪ٹھ  نہ  آسمانن،  نہ  زمینن،  بیٚیہِ  ٲسۍ  نہٕ  تِم  مہلت  دِنہٕ  آمٕتۍ  یعنی  تِمن  آیہِ  نہٕ  مزدید  مہلت  دِنہٕ۔

Transliteration:
  Fam<u>a</u> bakat AAalayhimu a<b>l</b>ssam<u>a</u>o wa<b>a</b>lar<u>d</u>u wam<u>a</u> k<u>a</u>noo mun<i><u>th</u></i>areen<b>a</b>


Athar: فرعونس نِشہِ یُس حدٕ نیرن والیٚن منٛز پٔزۍ پٲٹھۍ سیٚٹھاہ تھدِ درجُک نفر اوس۔
Tahir: فرعونس نِشہِ، بے شک اوس سُہ سیٚٹھاہ بُتھۍ پھِیُر،حدٕ نِشہِ نیرن والیٚو منٛزٕ۔
Transliteration: Min firAAawna innahu k<u>a</u>na AA<u>a</u>liyan mina almusrifeen<b>a</b>
Mirwaiz:
  یعنی  فرعون  سٕندِ  ظلم  و  ستم  نِشہِ۔  بے  شک  سُہ  سیٹھاہ  سرکش  سیٹھاہ  حدٕہ  نِشہِ  ڈلہٕ  وُنیو  اندرٕہ۔  اَکھ  نعمت  کٔر  اَسہِ  بنی  اسرٲیلن  پٮ۪ٹھ  یہِ  کہ  نجات  دُیتُکھ  فرعونہٕ  سٕندِ  شرٕ  نِشہِ  اَمہِ  علاوٕہ  کٔرٕکھ  بیاکھ  نعمت۔


Athar: تہٕ تِہٕنز حالت زاننہٕ باوجود دِژ تِمن دُنیا کیٚن باقی قومن پیٚٹھ ترجیح،
Transliteration: Walaqadi ikhtarn<u>a</u>hum AAal<u>a</u> AAilmin AAal<u>a</u> alAA<u>a</u>lameen<b>a</b>
Mirwaiz:
  بیٚیہِ  دِژ  اَسہِ  فوقیت  بنی  اسرٲیلن  تَمہِ  زمانہٕ  کین  بیٚیَن  لوٗکن  پٮ۪ٹھ  پننہِ  علم  و  حکمت  موجوب۔

Tahir:
  تہٕ  بے  شک  ٲسۍ  تِم  (بنی  اسرائیل)  اَسہِ  علمہٕ  کِس  بنیادس  پیٚٹھ  تمام  دنیا  ہس  (اندرہم  عصر  تہذیبن)  پیٚٹھ  ژٲرِمٕتۍ۔


Athar: تہٕ تِمن ہاوِ تِژٕھ نِشٲنیِہ یِمن منٛز ٹاکارٕہ آزمٲیش ٲس۔
Tahir: تہٕ اَسہِ کرِ تِمن تِمہٕ نِشٲنِیہِ عطا یِمن منٛز ظٲہری نعمت (تہٕ ٹاکارٕہ آزمٲیش) ٲس۔
Transliteration: Wa<u>a</u>tayn<u>a</u>hum mina al<u>a</u>y<u>a</u>ti m<u>a</u> feehi bal<u>a</u>on mubeen<b>un</b>
Mirwaiz:
  بیٚیہِ  دِتۍ  اَسہِ  تِمن  پننہِ  قدرتٕکۍ  تِمے  نِشانہٕ  یِمن  منٛز  تُہٕندِ  حقہٕ  نٔنۍ  انعامات  ٲسۍ  من  و  سلوٰی  وغٲرٕہ۔


Transliteration: In hiya ill<u>a</u> mawtatun<u>a</u> alool<u>a</u> wam<u>a</u> na<u>h</u>nu bimunshareen<b>a</b>
Athar:
  سانہِ  گۅڈٕنِکہِ  موت  ورٲے  چُھنہٕ  بیٚیہِ  کِہِنۍ۔  تمہِ  پتہٕ  چِھنہٕ  أسۍ  دُبارٕ  تُلنہٕ  یِنہٕ  وٲلۍ۔

Mirwaiz:
  سٲنۍ  اخیری  حالت  چھےٚ  یٔہے  کہ  اَسہِ  چھُ  یتھ  دنیاہس  اندر  مرُن۔  توپتہٕ  چھُنہٕ  اَسہِ  بیٚیہِ  زندٕہ  سپدُن۔  یعنی  اخیری  حالت  سٲنۍ  حیاتِ  اُخروی  چہَنہٕ  بلکہ  چھےٚ  اخیری  حالت  موت  دُنیوی۔  اسہِ  چھُنہٕ  مگر  اَکی  لٹہِ  مرُن  توپتہٕ  یِمِو  نہٕ  أسۍ  بیٚیہِ  زندٕہ  کرنہٕ۔  

Tahir:
  کہ  سانہِ  گۅڈنِکہِ  مرنہٕ  وَرٲے  چُھنہٕ  (پتہٕ)  کِہِنۍ  تہٕ  أسۍ  یِمَو  نہٕ  (نَوِ  سرٕ)  تُلنہٕ۔


Athar: اگر توٚہۍ پٔزِیٲرۍ چِھو تیٚلہِ أنۍ توکھ سٲنۍ مٲلۍ بُڈِبب تُلِتھ۔
Tahir: تیٚلہِ اَنتکھ ژٕ سٲنۍ مٲلۍ بُڈِ بب (زندٕہ کٔرِتھ)، اگر ژٕ پٔزۍیور چُھکھ؟
Transliteration: Fatoo bi<u>a</u>b<u>a</u>in<u>a</u> in kuntum <u>sa</u>diqeen<b>a</b>
Mirwaiz:
  اے  مسلمانو  ہرگاہ  توٚہۍ  مرنہٕ  پتہٕ  بیٚیہِ  زندٕہ  گژھنہٕ  کِس  اعتقادس  منٛز  پٔزِیٲرۍ  چھِو،  زیادٕہ  انتظار  کیا  چھُ  کرُن،  تیٚلہِ  أنۍ  توکھ  سٲنۍ  مٲلۍ  بُڈِ  بب  تِم  سپٕدۍ  تن  بیٚیہِ  زندٕہ۔  


Athar:
  یِم  چھا  بہتر  کِنہ  تُبّع  ہُک  قوم۔  ﴿تُبّع  اوس  حمیر  قبیلہٕ  کیٚن  بادشاہن  ہُند  لقب،  یِتھہٕ  پٲٹھۍ  کسریٰ،  قیصر،  فرعون  وغٲرٕ  اَلقاب  چِھ  مختلف  مٕلکن  ہٕندیٚن  بادشاہن  خٲطرٕ  مخصوص  روٗدِمٕتۍ۔  یِم  لُکھ  ٲسۍ  سَبا  قوم  کِس  أکِس  شاخس  سٍتۍ  تعلق  تھاوان  تہٕ  ہَتہٕ  بدیٚن  ؤرِین  روٗدۍ  یِم  عربس  منٛز  حکمرٲنی  کران۔﴾  تہٕ  امہِ  بروٗنٹھم  لُکھ؟  اَسہِ  کٔرۍ  تِم  أتھۍ  بِناہس  پیٚٹھ  تباہ  زِ  تِم  ٲسۍ  مُجرم  بنیمٕتۍ۔

Mirwaiz:
  کیا  سنا  تِم  قریش  چھا  قوتس  تہٕ  شوکتس  منٛز  زیادٕہ  کِنہٕ  تُبع  ﴿یمن  کِس  بادشاہ﴾  سُنٛدقوم  یا  یِم  لوٗکھ  تِمن  برونٹھ  ٲسۍ  عاد  ثمود  وغٲرٕہ۔  اَسہِ  وُچھنہٕ  تِمن  کینٛہہ،  اَسہِ  کٔرۍ تِم  ہلاک  تہٕ  برباد،  کیازِ  تِم  ٲسۍ  سخت  نافرمان۔  ہرگاہ  یِم  قریش  مکٕکۍ  کافر  نافرمٲنی  نِشہِ  باز  یِن  نہٕ،  یِم  کِتھہٕ  کٔنۍ  بچاوَن  سانہِ  عذاب  ن،  شہِ  پنُن  پان۔

Tahir:
  کیا  یِم  لُکھ  چھا  بہتر  کِنہٕ  (یمن  کِس  بادشاہ  اسعد  ابو  کریب)  تُبَّع  (الحمیری)  سُنٛد  قوم  تہٕ  تِم  لُکھ  یِم  یِمن  برونٛہہ  ٲسۍ،  اَسہِ  ٲسۍ  تِم  (سٲری)  ہلاک  کٔرمِتۍ،  بے  شک  ٲسۍ  تِم  لُکھ  مجرم۔

Transliteration:
  Ahum khayrun am qawmu tubbaAAin wa<b>a</b>lla<u>th</u>eena min qablihim ahlakn<u>a</u>hum innahum k<u>a</u>noo mujrimeen<b>a</b>


Athar: یِہ آسمان تہٕ زمین تہٕ یِمن منٛز باگٕکۍ چیز چِھنہٕ اسہِ کھیلہِ رٔنگۍ بنٲوِمٕتۍ۔
Tahir: تہٕ اَسہِ بنوو نہٕ آسمان تہٕ زمین تہِ یِکینٛژھاہ یِمن منٛزباگ چُھ محض گِندان گِندان۔
Mirwaiz:
  بیٚیہِ  کٔرۍ  نہٕ  اَسہِ  پٲدٕہ  آسمان  تہٕ  زمین  بیٚیہِ  یہِ  تِمن  منٛز  چھُ  ییٚمہِ  طریقہٕ  کہ  أسۍ  کیا  أسۍ  اَکھ  عبث  تہٕ  بے  ہوٗدٕہ  کٲماہ  کران۔

Transliteration:
  Wam<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> l<u>a</u>AAibeen<b>a</b>


Athar: یِم چِھ اَسہِ برحق پٲدٕ کٔرِمٕتۍ۔ مگر یِمو منٛزٕ چِھنہٕ اکثر لُکھ زانان۔
Mirwaiz:
  اَسہِ  ییٚلہِ  تٔگۍ  یِم  یِتھۍ  بٔڈۍ  مخلوق  پٲدٕہ  کرٕنۍ،  اَسہِ  نِشہِ  کیا  عجایب  چھُ  انسان  مرنہٕ  پتہٕ  بیٚیہِ  زندٕہ  کرُن۔  لیکن  اکثر  لوٗکھ  چھِنہٕ  زانان۔

Tahir:
  اَسہِ  چِھ  دۅشوَے  حق  (کہ  مقصد  تہٕ  حکمت)  سان  پٲدٕ  کٔرۍ  مِتۍالبتہ  تِہِندۍ  اکثر  لُکھ  چِھنہٕ  زانان۔

Transliteration:
  M<u>a</u> khalaqn<u>a</u>hum<u>a</u> ill<u>a</u> bi<b>a</b>l<u>h</u>aqqi wal<u>a</u>kinna aktharahum l<u>a</u> yaAAlamoon<b>a</b>


Athar: یِمن سارِنٕے ہٕندِ تُلنہٕ خٲطرٕ چُھ مُقرر کرنہٕ آمُت وقت فٲصلُک دۅہ،
Tahir: بے شک فٲصلُک دۅہ چُھ تِمن سارِنٕے خٲطرٕ مقررّٕہ وقت۔
Transliteration: Inna yawma alfa<u>s</u>li meeq<u>a</u>tuhum ajmaAAeen<b>a</b>
Mirwaiz:
  پٔزِپٲٹھۍ  فٲصلُک  دۅہ  یعنی  قیامتُک  دۅہ  چھُ  سارِنٕے  ہٕندِ  دوبارٕہ  زندٕہ  سپدنُک،  بیٚیہِ  جزا  دِنُک  وقت  مقرر  کرنہٕ  آمُت۔


Tahir: ییٚمہِ دۅہ کانٛہہ دوست کٲنسہِ دوستس بکار لگہِ نہٕ تہٕ نَہ یِیہِ تِمن مددکرنہٕ۔
Transliteration: Yawma l<u>a</u> yughnee mawlan AAan mawlan shayan wal<u>a</u> hum yun<u>s</u>aroon<b>a</b>
Athar:
  سُہ  دۅہ  ییٚلہِ  کانٛہہ  ٹوٹھ  سٲتھی  پننِس  کٲنٛسہِ  ٹٲٹھِس  سٲتھِیَس  رَژھ  تہِ  بکار  یِیہِ  نہٕ،  تہٕ  نَہ  واتہِ  یِمن  کُنہٕ  کِنۍ  کانٛہہ  مدد۔

Mirwaiz:
  ییٚمہِ  دۅہ  نہٕ  کانٛہہ  تعلق  دار  کٲنسہِ  تعلق  دارس  بکار  یِیہِ،  نَہ  ہیٚکہِ  کٲنسہِ  ہِندِ  طرفہٕ  کانٛہہ  مددٕے  کٲنسہِ  وٲتِتھ۔


Transliteration: Ill<u>a</u> man ra<u>h</u>ima All<u>a</u>hu innahu huwa alAAazeezu a<b>l</b>rra<u>h</u>eem<b>u</b>
Athar:
  امہِ  ورٲے  زِ  اللہ  تعالیٰ  ہٕے  کرِ  کٲنٛسہِ  پیٚٹھ  رحم،  سُہ  چُھ  زبردست  تہِٕ  رحم  کرل  وول۔

Mirwaiz:
  مگر  یِمن  پٮ۪ٹھ  اللہ  تعالیٰ  ہن  رحم  کوٚرمُت  آسہِ  یعنی  بایمان  تِمن  یِیہِ  یٲری  تہٕ  مدد  کرنہٕ،  بیٚیہِ  کرن  تِم  تہِ  مدد  اَکھ  أکِس  شفاعت  سٍتۍ۔  بے  شک  اللہ  تعالیٰ  چھُ  غٲلب  تہٕ  زبردست۔  سُہ  ہیٚیہِ  کافرن  نِشہِ  انتقام۔  یَس  سُہ  وَکرِہ  تہٕ  بے  زار  آسہِ  تس  ہیٚکہِ  نہٕ  مدد  کٔرِتھ  کانٛہہ،  یہِ  چھُ  سُہ  رحمت  وول،  یِمن  تِہٕنز  رحمت  شاملِ  حال  آسہِ  تِمن  دِیہِ  سُہ  شفاعتُک  مرتبہٕ۔

Tahir:
  تِمَو  وَرٲے  یِمن  پیٚٹھ  اللہ  تعالیٰ  ہن  رحمت  چھے٘  فرمٲومٕژ  (تِم  کرن  اَکھ  أکِس  سفٲرش)،  بے  شک  چُھ  سُہ  سیٚٹھاہ  غٲلب  سیٚٹھاہ  رحم  کرن  وول۔


Athar: رٔٹِیون تہٕ نِیوٗن کھکھرِ جہنم مٔنٛزۍ۔
Tahir: (حکم سپدِ) یہِ رٔٹیوٗن تہٕ جہنم کِس منٛزس تام نِیوٗن یہ زورٕ کھکھردِوان دِوان۔
Transliteration: Khu<u>th</u>oohu fa<b>i</b>AAtiloohu il<u>a</u> saw<u>a</u>i alja<u>h</u>eem<b>i</b>
Mirwaiz:
  اللہ  تعالیٰ  فرماوِ  عذاب  کین  مَلکن  رٔٹِیوٗن  یہِ  کافر  توپتہٕ  نِیوٗن  کھکھرِ،  ترٲوِیوٗن  منٛز  باگ  جہنمس۔


Athar: وُچھ اَتھ مٕزہ۔ سیٚٹھاہ عزت دار انسان چُھکھ ژٕ۔
Transliteration: <u>Th</u>uq innaka anta alAAazeezu alkareem<b>u</b>
Mirwaiz:
  عذابٕکۍ  مَلک  وَننس  وُچھ  مزٕہ  ییٚمہِ  عذابُک۔  بے  شک  ژٕہ  اوسُکھ  نا  پننِس  قومس  منٛز  بوٚڈ  تہٕ  زِیُٹھ  پانس  زانا۔  یہِ  چھُے  ژےٚ  تعظیم  و  تکریم  کرنہٕ  یِوان۔  یِتھہٕ  پٲٹھۍ  ژٕہ  پننِس  پانس  معظم  و  مکرم  زٲنِتھ  سانیٚن  احکامن  تحقیر  تہٕ  عار  اوسُکھ  کران  جہنمین  یِیہِ  وَننہٕ۔

Tahir:
  وُچھ  مزٕہ۔  آ،  ژٕے  چُھکھ  (پننِس  گمانس  تہٕ  دعواہس  منٛز)  سیٚٹھاہ  عزت  وول  تہٕ  احترام  وول۔


Transliteration: Ka<u>tha</u>lika wazawwajn<u>a</u>hum bi<u>h</u>oorin AAeen<b>in</b>
Athar:
  یِہ  آسہِ  تِہٕنز  شان۔  تہٕ  أسۍ  کرَو  یِمن  خوبصورت  ویٚچِھ  ویٚچِھ  أچھ  واجِنیٚن  سٍتۍ  خاندر۔

Mirwaiz:
  بیٚیہِ  کرو  أسۍ  تِمن  نیتھٕر  جنتہٕ  چن  حوٗرن  سٍتۍ  یِمہٕ  پرٛنہِ  تہٕ  أچھ  ویٚچھہِ  کٔرِتھ  آسن۔

Tahir:
  یِتھے  پٲٹھۍسپدِ  (ضرور)،  تہٕ  أسۍ  کرو  تِمن  خوبصورت  تہٕ  ویٚچِھہ  ویٚچھہِ  أچھ  واجنیٚن  حوٗرن  سٍتۍ  خاندر۔


Athar:
  تَتہِ  وُچَھن  نہٕ  زانٛہہ  تِم  موتُک  مزٕہ۔  بس  دُنیاہس  منٛز  یُس  موت  آو  سُہ  آو۔  تہٕ  اللہ  تعالیٰ  بچاوِ  تِمن  جہنم  کہ  عذاب  نِشہِ،

Mirwaiz:
  ژٕہن  نہٕ  تَتہِ  موتُک  مزٕہ  مگر  سُے  گۅڈنُیک  موت  ییٚمُیک  مزٕہ  تِمو  دنیاہس  منٛز  ژُہمُت  آسہِ  یعنی  تَتہِ  مرن  نہٕ  تِم  زانٛہہ  تہِ۔  بیٚیہِ  رچھہِ  تِمن  اللہ  تعالیٰ  جہنم  کہ  عذابہٕ  نِشہِ۔

Tahir:
  اَتھ  (جنتس)  منٛزوُچھن  نہٕ  مرنُک  مزٕہ  (تمہِ)  گۅڈنِکہِ  مرنہٕ  وَرٲے  (یُس  مۅکلیامُت  آسہِ)  تہٕ  اللہ  تعالیٰ  بچاوِ  تِمن  جہنم  کہ  عذاب  نِشہِ۔

Transliteration:
  L<u>a</u> ya<u>th</u>ooqoona feeh<u>a</u> almawta ill<u>a</u> almawtata alool<u>a</u> wawaq<u>a</u>hum AAa<u>tha</u>ba alja<u>h</u>eem<b>i</b>


Athar: پننہِ فضل سٍتۍ، یٔہے چھےٚ بٔڈ کامیٲبی۔
Transliteration: Fa<u>d</u>lan min rabbika <u>tha</u>lika huwa alfawzu alAAa<i><u>th</u></i>eem<b>u</b>
Mirwaiz:
  یہِ  سورُے  آسہِ  تِمن  تِہِندِس  پروردگار  سُند  فضل  تہٕ  مہربٲنی،  یٔہے  گٔیہِ  بٔڈ  رستگٲری  تہٕ  کامیٲبی۔

Tahir:
  یہِ  چُھ  تُہٕندِس  ربّ  سُنٛد  فضل  (یعنی  تُہُنٛد  ربّ  کرِ  تُہٕندی  وسیلہٕ  سٍتۍ  عطا)،  یٔہے  چھے٘  سیٚٹھاہ  بٔڑ  کامیٲبی۔


Tahir: بس اَسہِ چُھ تُہٕنزی زبٲنۍ منٛز یہِ (قرآن) سہل بنوومُت تاکہ تِم کرن نصیحت حٲصل۔
Transliteration: Fainnam<u>a</u> yassarn<u>a</u>hu bilis<u>a</u>nika laAAallahum yata<u>th</u>akkaroon<b>a</b>
Athar:
  اے  نبی  صلی  اللہ  علیہ و سلم،  اسہِ  بنٲو  یِہ  کتاب  تُہنزِ  زبٲنۍ  منٛز  سہل،  تاکہ  یِم  لُکھ  کرن  نصیحت  حٲصل۔

Mirwaiz:
  یہِ  قرآن  مجید  کوٚر  اسہِ  سہل  تہٕ  آسان  اَمی  مۅکھہٕ  تُہٕندِ  لغت  یعنی  بزُبانِ  عربی  یُتھ  تِمن  لوٗکن  فکرِ  تٔرِتھ  تِم  نصیحت  رٹن،  ییٚلہِ  نہٕ  اَمہِ  سٍتۍ  تہِ  یِمن  کینٛہہ  بَنہِ۔


Athar: وۅنۍ کٔرِو توٚہۍ تہِ انتظار، یِم تہِ چِھ انتظارس۔
Transliteration: Fa<b>i</b>rtaqib innahum murtaqiboon<b>a</b>
Mirwaiz:
  پس  پیٲرِو  توٚہۍ  تِمن  کیا  بَنہِ،  تِم  چھِ  پیارٕوُنۍ  کہ  تِہُنٛد  حال  کیا  سپدِ۔  تِہٕندِ  حقہٕ  سپدِ  عذاب۔  تُہٕندِ  حقہٕ  آسہِ  نصرت  و  یٲری۔

Tahir:
  لہٰذا  کٔرِو  تۆہۍ  (تہِ)  انتظار  یقینا  چِھ  تِم  (تہِ)  انتظار  کران  (تۆہۍ  وُچِھو  تِہُنٛد  حشر  تہٕ  سون  انتقام  تہٕ  تِم  وُچھن  تُہٕنز  شان  تہٕ  تُہٕندِخٲراتہٕ  مومنن  پیٚٹھ  میون  انعام)۔


Athar: ییٚمہِ کتابہِ ہُند نزول چُھ اللہ تعالیٰ سٕندِ طرفہٕ یُس زبردست تہٕ حکمت وول چُھ۔
Transliteration: Tanzeelu alkit<u>a</u>bi mina All<u>a</u>hi alAAazeezi al<u>h</u>akeem<b>i</b>
Mirwaiz:
  ییٚمہِ  کتابہِ  ہُنٛد  نٲزٰ  سپدُن  چھُ  اللہ  تعالیٰ  سٕندِ  طرفہٕ  یُس  سیٹھاہ  غالب  چھُ  سیٹھاہ  حکمت  وول  چھُ۔  لہٰذا  گژھن  اَمِکۍ  مضمون  بوزٕنۍ  توجہ  سان۔  

Tahir:
  (ییٚمہِ)  کتابِہ  ہُنٛد  نٲزل  کرنہٕ  یُن  چُھ  اللہ  تعالیٰ  سٕندِ  طرفہٕ  یُس  سیٚٹھاہ  عزت  وول  سیٚٹھاہ  حکمت  وول  چُھ۔


Tahir: بے شک چھے٘ آسمانن تہٕ زمینس منٛز پٔزۍپٲٹھۍ مومنن خٲطرٕ نِشٲنِیہِ۔
Athar:
  حقیقت  چھےٚ  یِہ  زِ  آسمانن  تہٕ  زمینس  منٛز  چھےٚ  بے  شمار  نشٲنِیِہ  ایمان  انن  والیٚن  خٲطرٕ۔

Mirwaiz:
  بے  شک  آسمانن  تہٕ  زمینن  منٛز  بیٚیہِ  یہِ  تِمن  منٛز  چھُ  تتھ  منٛز  چھِ  واریاہ  نشانہٕ  قدرتٕکۍ  تہٕ  توحیدٕکۍ  باایمانن  ہٕندِ  اِستدلال  کرنہٕ  خٲطرٕ۔

Transliteration:
  Inna fee a<b>l</b>ssam<u>a</u>w<u>a</u>ti wa<b>a</b>lar<u>d</u>i la<u>a</u>y<u>a</u>tin lilmumineen<b>a</b>


Athar:
  تہٕ  تُہنزِ  پننہِ  پیدٲیشہِ  منٛز،  تہٕ  تِمن  حیوانن  منٛز  یِمن  اللہ  تعالیٰ  ﴿زمینس  منٛز﴾  پھٔہلاوان  چُھ،  بجہِ  نِشٲنیِہ  چھےٚ  تِمن  لُکن  خٲطرٕ  یِم  پژھ  کرن  وٲلۍ  چِھ۔

Mirwaiz:
  بیٚیہِ  چھےٚ  یِتھے  پٲٹھۍ  یِہِندِس  پٲدٕ  کرنس  منٛز  بیٚیہِ  حیوانن  ہٕندِس  پٲدٕ  کرنس  منٛز،  یِم  تٔمی  زمینس  منٛز  چھٔکرٲوۍ  تِمن  سارٕنٕے  منٛز  چھِ  بٔڈۍ  بڈۍ  نشانہٕ  خداے  سٕندِ  قدرتٕکۍ  تِمن  لوٗکن  ہٕندِ  خٲطرٕ  یِم  یقین  تہٕ  پژھ  تھاوان  چھِ۔

Tahir:
  بیٚیہٕ  تُہٕنزِ  (پننہِ)  پیدٲیشہِ  منٛز  بیٚیہٕ  تِمن  جانورن  منٛز  یِمن  سُہ  پٔھہلاوان  چُھ،  چھے٘  یقین  تھاون  والیٚن  لُکن  خٲطرٕ  نِشٲنِیہِ۔

Transliteration:
  Wafee khalqikum wam<u>a</u> yabuththu min d<u>a</u>bbatin <u>a</u>y<u>a</u>tun liqawmin yooqinoon<b>a</b>


Athar:
  تہٕ  بیٚیہِ  رٲژ  ہٕنٛدِس  تہٕ  دۅہ  کِس  اختلافس  منٛز،  تہٕ  تتھ  رِزقس  منٛز  یُس  اللہ  تعالیٰ  آسمان  پیٚٹھہٕ  چُھ  نٲزِل  فرماوان،  پتہٕ  چُھ  تمی  سٍتۍ  مۅردٕہ  زمین  زندہ  کران،  تہٕ  ہواہَن  ہٕندِس  گردِشس  منٛز  چھےٚ  واریاہ  نشٲنیِہ،  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Mirwaiz:
  یِتھے  پٲٹھۍ  چھِ  راتس  کِس  تہٕ  دۅہ  کِس  اَکھ  أکِس  پتہٕ  یِنس  تہٕ  گژھنس  منٛز،  تتھ  رزقہٕ  کِس  بارس  منٛز  یُس  آسامن  کہ  طرفہٕ  اللہ  تعالیٰ  تراوان  چھُ  یعنی  روٗد  ییٚمہِ  سٍتۍ  مۅردٕھ  گٔمتِس  زمینس  زندٕہ  کران  چھُ۔  یِتھے  پٲٹھۍ  واوَن  ہٕندِس  اورٕ  یور  پھیرنس  منٛز  چھِ  بٔڈۍ  بڈۍ  نشانہٕ  تِمن  لوٗکن  ہٕںدِ  خٲطرٕ  یِم  گاٹٕلۍ  چھِ،  یِمن  عقلِ  سلیم  چھُ۔

Tahir:
  بیٚیہِ  رات  دۅہ  کِس  اَکھ  أکِس  پتہٕ  یِنس  گژھنس  منٛز  تہٕ  (روٗدٕ  رٔنگۍ)  تَتھ  رِزقس  منٛز  یُس  اللہ  تعالیٰ  آسمانہٕ  چُھ  والان،  پتہٕ  چُھ  اَمہِ  سٍتۍ  زمینس  کران  تَمہِ  کہ  مۅردٕ  سپدنہٕ  پتہٕ  زندٕہ  تہٕ  (یِتھے  پٲٹھۍ)  ہواہن  ہُنٛد  رۅخ  بدلاونس  منٛز،  چھے٘  تِمن  لُکن  خٲطرٕ  نِشٲنِیہِ  یِم  عقل  تہٕ  شعور  چِھ  تھاوان۔

Transliteration:
  Wa<b>i</b>khtil<u>a</u>fi allayli wa<b>al</b>nnah<u>a</u>ri wam<u>a</u> anzala All<u>a</u>hu mina a<b>l</b>ssam<u>a</u>i min rizqin faa<u>h</u>y<u>a</u> bihi alar<u>d</u>a baAAda mawtih<u>a</u> wata<u>s</u>reefi a<b>l</b>rriy<u>ah</u>i <u>a</u>y<u>a</u>tun liqawmin yaAAqiloon<b>a</b>


Athar:
  یِمہٕ  چھےٚ  اللہ  تعالیٰ  سٕنزٕ  نشٲنیِہ،  یِمہٕ  أسۍ  تۅہیِہ  برونٛہہ  کنہِ  ٹھیک  ٹھیک  چِھ  بیان  کران۔  ٲخر  کوسہٕ  کتھ  چھےٚ  وۅنۍ  خدایس  تہٕ  تٔمۍ  سٕندیو  آیاتَو  پتہٕ  یتھ  پیٚٹھ  یِم  لُکھ  ایمان  اَنن۔

Mirwaiz:
  یِم  چھِ  خداے  سٕندۍ  صحیح  صحیح  آیات  یِم  أسۍ  پران  چھِ  تۅہیہِ  پٮ۪ٹھ،  یِمَو  سٍتۍ  نبوت  ثٲبت  سپدان  چھےٚ،  لیکن  ہرگاہ  توٚہۍ  توتہِ  مٲنِو  نہٕ،  پس  اللہ  تعالیٰ  بیٚیہِ  تِہٕندیو  یِتھیٚو  آیاتوپتہٕ  کتھ  سنا  کتھہِ  یۅسہٕ  اَمہِ  کھۅتہٕ  بٔڈ  آسہِ  اَنن  تِم  ایمان۔

Tahir:
  یِم  چِھ  اللہ  تعالیٰ  سٕندۍ  آیات  یِم  أسۍ  تۅہیہِ  پیٚٹھ  پوٗرٕ  پزرٕ  سان  تلاوت  چِھ  کران،  پتہٕ  کتھ  کتھہِ  پیٚٹھ  اَنن  یِم  اللہ  تعالیٰ  ہس  تہٕ  تٔمۍ  سٕندیٚو  آیاتو  پتہٕ  ایمان۔

Transliteration:
  Tilka <u>a</u>y<u>a</u>tu All<u>a</u>hi natlooh<u>a</u> AAalayka bi<b>a</b>l<u>h</u>aqqi fabiayyi <u>h</u>adeethin baAAda All<u>a</u>hi wa<u>a</u>y<u>a</u>tihi yuminoon<b>a</b>


Athar: تبٲہی چھےٚ پرتھ تَس اَپزِیٲرِس بداعمال شخصس خٲطرٕ،
Tahir: پۯتھ بہتان گرن وٲلِس اَپزِیٲرِس (تہٕ) بٔڑِس گناہ گارس خٲطرٕ چھے٘ ہلاکت۔
Transliteration: Waylun likulli aff<u>a</u>kin atheem<b>in</b>
Mirwaiz:
  بٔڈ  خرٲبی  چھےٚ  پرتھ  تِتھِس  شخصہٕ  سٕندِ  خٲطرٕ  یُس  عقٲیدن  اندر  اَپزِیور  آسہِ،  عملن  اندر  نافرمان  بدکار  آسہِ۔


Athar:
  یس  برونٛہہ  کنہِ  اللہ  تعالیٰ  سٕندۍ  آیات  چِھ  پرنہٕ  یِوان  تہٕ  سُہ  چُھ  تِمن  بوزان،  پتہٕ  چُھ  پوٗرٕ  غرور  سان  پننِس  کُفرس  پیٚٹھ  تِتھہٕ  پٲٹھۍ  ڈاڈ  کٔرِتھ  روزان  زَنتہٕ  تٔمۍ  تِم  بوٗزِمٕتی  ٲسۍ  نہٕ،  یِتھِس  شخصس  بوزنٲوِو  دگ  تُلوٕنہِ  عذابٕچ  خۅشخبر۔

Mirwaiz:
  یُس  باوجود  اینکہ  بوزان  آسہِ  خداے  سٕندۍ  آیات  یِم  تٔسۍ  برونٹھہٕ  کنہِ  پرنہٕ  یِوان  چھِ،  توپتہ  تہِ  چھُ  سُہ  تکبر  و  غرور  کٔرِتھ  کفرس  پٮ۪ٹھ  ڈاڈ  کران  زن  نہٕ  تٔمۍ  تِم  آیات  بوٗزِمٕتی  چھِ۔  پس  ؤنِو  تِتھِس  شخصس  کُڈرِ  عذابٕچ  بشارت۔

Tahir:
  یُس  اللہ  تعالیٰ  سٕندیٚن  (تِمن)  آیاتن  چُھ  بوزان  یِم  تس  پیٚٹھ  پٔرۍ  پٔرۍ  چِھ  بوزناونہٕ  یِوان  پتہٕ  چُھ  (پننِس  کفرس  پیٚٹھ)  اصرار  کران  تکبّر  کٔرِتھ،  زنتہٕ  تٔمۍ  تِم  بوٗزی  نہٕ،تیٚلہِ  دِیِو  تۆہۍ  تس  دگ  تُلوٕنہِ  عذابٕچ  بشارت۔

Transliteration:
  YasmaAAu <u>a</u>y<u>a</u>ti All<u>a</u>hi tutl<u>a</u> AAalayhi thumma yu<u>s</u>irru mustakbiran kaan lam yasmaAAh<u>a</u> fabashshirhu biAAa<u>tha</u>bin aleem<b>in</b>


Athar:
  سانیٚو  آیاتَو  منٛزٕ  ییٚلہِ  کانٛہہ  کتھ  تَس  پے  چھےٚ  لگان،  سُہ  چُھ  تِمن  مذاق  بناوان۔  یِتھیٚن  سارِنٕے  لُکن  خٲطرٕ  چُھ  رُسوا  کرن  وول  عذاب۔

Mirwaiz:
  ییٚلہِ  سُی  سانیو  آیاتو  اندرٕ  کُنہِ  آیتٕچ  خبر  چھُ  بوزان  تتھ  چھُ  ٹھٹھہٕ  تہٕ  مخولہٕ  کران۔  یِمنٕے  لوٖکن  ہٕندِ  خٲطرٕ  چھُ  ٲخرتس  اندر  ذلتُک  عذاب۔

Tahir:
  تہٕ  ییٚلہِ  تس  سانیٚو  (قرآنی)  آیاتو  منٛزٕ  کُنہِ  چیزُک  (تہِ)  علم  چُھ  سپدان  تیٚلہِ  چُھ  تَتھ  مذاق  بناوان،  یِتھِنٕے  لُکن  خٲطرٕ  چُھ  ذِلّت  وول  عذاب۔

Transliteration:
  Wai<u>tha</u> AAalima min <u>a</u>y<u>a</u>tin<u>a</u> shayan ittakha<u>th</u>ah<u>a</u> huzuwan ol<u>a</u>ika lahum AAa<u>tha</u>bun muheen<b>un</b>


Athar:
  تِمن  برونٛہہ  کنہِ  چُھ  جہنم،  یِکینٛژھاہ  تہِ  تِمو  دنیاہس  منٛز  کموومُت  چُھ  تمہِ  منٛزٕ  یِیہِ  نہٕ  کانٛہہ  چیز  تِمن  بکار،  نَہ  ہیٚکن  تِہندۍ  تِم  سرپرستے  تِمن  خٲطرٕ  کینہہ  کٔرِتھ،  یِم  تِمَو  خداے  ترٲوِتھ  پنٕنۍ  ولی  چِھ  بنٲوِمٕتۍ۔  تِہندِ  خٲطرٕ  چُھ  بوٚڈ  عذاب۔

Mirwaiz:
  تِم  نچھُ  برونٹھ  یِوان  جہنم  تمہِ  ساعتہٕ  دِن  نہٕ  تِم  چیز  تِمن  کانٛہہ  نفع  تہٕ  فٲیدٕہ  یِم  چیز  تِمو  دنیاہس  منٛز  حٲصل  کٔرِمٕتۍ  آسن  مالہٕ  تہٕ  عملو  اندرٕہ۔  نہ  دِنکھ  معبودانِ  بٲطل  کانٛہہ  نفع  تہٕ  فٲیدٕہ  یِمن  معبودِ  برحقس  ورٲے  تِم  پنٕنۍ  مددگار  تہٕ  کارساز  زانان  ٲسۍ،  تِہِندی  خٲطرٕ  چھُ  بوٚڈ  عذاب،  اَمہِ  عذابُک  وجہ  چھُ  یی  زِ

Tahir:
  تِہِندِ  (اَمہِ  زندگی  ہٕندِ  وقتہٕ)  پتہٕ  چُھ  جہنم  تہٕ  یُس  (دنیاہُک  مال)  تِمَو  کمٲوِتھ  چُھ  تھوومُت  لگہِ  نہٕ  تِمن  کُنہِ  بکار  تہٕ  نَہ  یِنکھ  تِم  پۅتلی  (بکار)  یِم  تِمَواللہ  تعالیٰ  ہس  وَرٲے  مددگار  چِھ  بنٲوِتھ  تھٲوِمٕتۍ،  تہٕ  تِہِندِ  خٲطرٕ  چُھ  سخت  عذاب۔

Transliteration:
  Min war<u>a</u>ihim jahannamu wal<u>a</u> yughnee AAanhum m<u>a</u> kasaboo shayan wal<u>a</u> m<u>a</u> ittakha<u>th</u>oo min dooni All<u>a</u>hi awliy<u>a</u>a walahum AAa<u>tha</u>bun AAa<i><u>th</u></i>eem<b>un</b>


Athar:
  یِہ  قرآن  چُھ  سراسر  ہدایت،  تہٕ  یِمو  پننِس  ربّ  سٕندۍ  آیات  ماننہٕ  نِشہِ  انکار  کوٚر،  تِمن  لُکن  خٲطرٕ  چُھ  سخت  دگ  تُلہٕ  وُن  عذاب۔

Mirwaiz:
  یہِ  قرآن  مجید  چھُ  سراسر  بوٚڈ  ہدایت  تہٕ  واجب  التسلیم،  یِم  لوٗکھ  انکار  چھِ  کران  پننِس  پروردگار  سٕندین  آیاتن،  تِہِندِ  خٲطرٕ  چھُ  عذاب  دگ  تہٕ  دود  تُلوُنہِ  عذابہٕ  منٛزٕ۔

Tahir:
  یہِ  (قرآن)  چُھ  ہدایت،  تہٕ  یِمَو  لُکو  پننِس  ربّ  سنٕدیٚن  آیاتن  سٍتۍ  کفر  کۆر  تِہِندِ  خٲطرٕ  چُھ  سخت  ترین  دگ  تُلوُن  عذاب۔

Transliteration:
  H<u>atha</u> hudan wa<b>a</b>lla<u>th</u>eena kafaroo bi<u>a</u>y<u>a</u>ti rabbihim lahum AAa<u>tha</u>bun min rijzin aleem<b>in</b>


Athar:
  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  سمندر  کوٚر  مُسخّر،  تاکہ  تٔمۍ  سٕندِ  حُکمہٕ  پکن  ناوٕ  تتھ  منٛز،  تہٕ  توٚہۍ  کٔرِو  تٔمۍ  سُند  فضل  تلاش،  بیٚیہِ  بٔنِو  شُکر  گُزار۔

Mirwaiz:
  معبودِ  برحق  گوٚو  سُے  ییٚمۍ  تُہٕندِ  نفع  خٲطرٕ  مسخر  قدرت  کوٚر  دریاو  یُتھ  ناوٕ  تہٕ  جہازٕ  پکن  تتھ  منٛز  تِہِندِ  حکمہٕ  سٍتۍ،  بیٚیہِ  یُتھ  تِمن  جہازن  منٛز  سوار  سپدِتھ  ژھٲانڈِو  توٚہۍ  خداے  سُنٛد  فضل  تہٕ  رزق،  بیٚیہِ  یُتھ  توٚہۍ  سُہ  رزق  حاصل  کٔرِتھ  شکر  گزٲری  کٔرِو  تِہٕنز۔

Tahir:
  اللہ  تعالیٰ  ہٕے  چُھ  ییٚمۍ  سمندر  کۆر  تُہٕندِس  قابوٗوَس  منٛزتاکہ  تٔمۍ  سٕندِ  حکمہٕ  پکن  تَتھ  منٛز  جہازٕ  تہٕ  ناوٕ  تہٕ  تاکہ  تۆہۍ  ہیٚکِو  (سمندری  وَتو  کِنۍ  تہِ)  تٔمۍ  سُنٛد  فضل  (یعنی  رزق)  ژھٲنٛڈِتھ،  تہٕ  اَمہِ  موجوب  زِ  تۆہۍ  بٔنِو  شکرگزار۔

Transliteration:
  All<u>a</u>hu alla<u>th</u>ee sakhkhara lakumu alba<u>h</u>ra litajriya alfulku feehi biamrihi walitabtaghoo min fa<u>d</u>lihi walaAAallakum tashkuroon<b>a</b>


Athar:
  تٔمۍ  کٔرۍ  زمینٕکۍ  تہٕ  آسمانن  ہٕندۍ  سٲری  چیز  تُہندِ  خٲطرٕ  مُسخّر،  سُورے  کینہہ  پننہِ  طرفہٕ۔  ﴿اتھ  چِھ  زٕہ  مطلب۔  اکھ  یِہ  زِ  اللہ  تعالیٰ  سُند  یِہ  عطیہ  چُھنہٕ  دُنیا  کیٚن  بادشاہن  ہُند  ہیوٗ  عطیہ،  یُس  رعیّت  نِشہِ  حٲصل  کرنہٕ  آمُت  مال  تِم  پتہٕ  رعیّت  منٛزے  کینژھن  لُکن  چِھ  بخشان،  بلکہ  چھےٚ  کاینات  چِہ  یِمہٕ  سارے  نعمتہٕ  اللہ  تعالیٰ  سٕنزِ  پننہِ  پٲدٕ  کرنہٕ  آمژٕ،  تہٕ  تٔمۍ  چھےٚ  یِمہٕ  پننہِ  طرفہٕ  انسانس  عطا  کرِمژٕ۔  دوٚیم  یِہ  زِ،  نَہ  چُھ  یِمن  نعمتن  ہٕندِس  پٲدٕ  کرنس  منٛز  اللہ  تعالیٰ  سُند  کانٛہہ  شریک،  تہٕ  نہ  چُھ  انسانس  خٲطرٕ  مُسخّر  کرنس  منٛز  بیٚیہِ  کٲنٛسہِ  ہستی  ہُند  دخل۔  تنہا  چُھ  اللہ  تعالیٰ  ہٕے  یُہُند  خٲلِق  تہٕ  تٔمی  چھےٚ  یِمہٕ  پننہِ  طرفہٕ  انسانس  عطا  کرِمژٕ۔﴾  اَتھ  منٛز  چھےٚ  بجہِ  نِشٲنِیِہ  تِمن  لُکن  خٲطرٕ  یِم  غور  و  فکر  کرن  وٲلۍ  چِھ۔

Mirwaiz:
  یِتھے  پٲٹھۍ  یِم  چیز  آسمانن  تہٕ  زمینن  اندر  چھِ  تِم  سٲری  چیز  کٔرِن  پننہِ  حکمہٕ  سٍتۍ  تہٕ  پننہِ  فضلہٕ  سٍتۍ  مسخر  قدرت  یُتھ  تُہٕندِ  نفعُک  تہٕ  فٲیدُک  سبب  بنن۔  پٔزِپٲٹھۍ  اَتھ  منٛز  چھِ  بٔڑۍ  بٔڑۍ  نشانہٕ  تہٕ  آیات  تِمن  لوٗکن  ہٕندِ  خٲطرٕ  یِم  فکر  کرن  تہٕ  غور  کرن  کہ  یِم  چیز  ییٚلہِ  سانہِ  خٲطرٕ  چھِ  کامہِ  لٔگۍ  متۍ،  اَسہِ  تہِ  ما  پَزِہا  پننہِ  تتھ  کامہِ  سٍتۍ  ییٚمہِ  خٲطرٕ  أسۍ  خداین  پٲدٕ  کٔرِمٕتۍ  ٲسۍ  لٔگِتھ  روزُن۔

Tahir:
  تہ  تمۍ  چُھ  یِکینٛژھاہ  آسمٲنۍ  کایناتس  تہٕ  زمینس  منٛز  چُھ  تہِ  سورُے  تُہندِخٲطرٕ  پننہِ  طرفہٕ (مقررہ  قانونن  ہندِ  ذریعہ)  مسخرکو٘رمُت،بے  شک  چھے٘  اَتھ  منٛز  تِمن  لُکن  خٲطرٕ  نِشٲنِیہِ  یِم  غوروفکر  چِھ  کران۔

Transliteration:
  Wasakhkhara lakum m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i jameeAAan minhu inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Athar:
  اے  نبیؐ،  ایمان  انن  والیٚن  ؤنِو  زِ،  یِمن  لُکن  اللہ  تعالیٰ  سٕندِ  طرفہٕ  وُلٹہٕ  دۅہ  یِنُک  اندیشہِ  چُھنہٕ،  تِہٕنزن  حرکتن  پیٚٹھ  ہیٚیِن  درگُزرس  کٲم،  تاکہ  اللہ  تعالیٰ  دِیِہ  پانہٕ  أکِس  دٔرِس  تٔمۍ  سٕنزِ  کمایِہ  ہُند  بدلہٕ۔

Mirwaiz:
  فرمٲوِو  توٚہۍ  یارسول  اللہؐ  باایمانن  کہ  درگُزر  تہٕ  عفو  کرن  تِمن  لوٗکن  یِمن  نہٕ  پژھ  تہٕ  امید  چھےٚ  اللہ  تعالیٰ  سٕندین  اُخروی  معاملن  ہٕنز  یعنی  یِم  ٲخرتٕکۍ  منکر  چھِ۔  ییٚتہِ  اللہ  تعالیٰ  نیکو  کارن  رِژ  موٚزوٗرۍ  عطا  کرِ  تہٕ  نافرمانن  عذابس  گرفتار  کرِ،  یتُ  اللہ  تعالیٰ  أک،  س  قومس  یعنی  باایمانن  تِمن  رٕژن  عملن  ہُنٛد  رُت  ثواب  عطا  کرِ  یِمہٕ  تِم  کران  ٲسۍ  کیازِ  تٔسۍ  نِشہِ  چھُ  قٲعدہ  کُلیہ  کہ

Tahir:
  تۆہۍ  فرمٲوِو  ایمان  والیٚن  زِ  تِم  کٔرِن  تِمن  لُکن  نظرانداز  یِمن  اللہ  تعالیٰ  سٕندیٚن  دۅہن  ہٕنٛز  (یِنٕچ)  امید  تہٕ  خوف  چُھنہٕ  تاکہ  سُہ  دِیہِ  تِمن  لُکن  تِمن  (ہٕنٛزن  عملن)  ہُنٛد  پوٗرٕ  بدلہٕ  یِمہٕ  تِم  کماوان  روزان  ٲسۍ۔  

Transliteration:
  Qul lilla<u>th</u>eena <u>a</u>manoo yaghfiroo lilla<u>th</u>eena l<u>a</u> yarjoona ayy<u>a</u>ma All<u>a</u>hi liyajziya qawman bim<u>a</u> k<u>a</u>noo yaksiboon<b>a</b>


Athar:
  یُس  کانٛہہ  اَکھا  نیک  عمل  کرِ  سُہ  کرِ  پننی  خٲطرٕ،  تہٕ  یُس  بُرٲیی  کرِ  سُہ  تُلہِ  پانے  تَمِیُک  خمیازٕہ۔  پتہٕ  چُھ  گژُھن  سارِنٕے  پننِس  ربّ  سٕے  کُن۔

Mirwaiz:
  یُس  اَکھاہ  رٕژ  عمل  کرِ  تمُیک  نفع  تہٕ  ثواب  چھُ  تس  پانس،  بیٚیہِ  یُس  اَکھاہ  یچھ  عملہٕ  کرِ  تمُیک  ضریر  چھُ  تس  پانس،  توپتہٕ  یِیِو  توٚہۍ  سٲری  واتناونہٕ  پننِس  پروردگارس  نِشہِ،  تَتہِ  یِیہِ  تۅہیہِ  رٕژن  عملن  تہٕ  رٕتین  اخلاقن  ہُنٛد  رُت  بدلہٕ  عطا  کرنہٕ۔  تُہٕندین  مخٲلفن  یِیہِ  کفر و شرکُک  تہٕ  معاصین  ہُنٛد  عذاب  کرنہٕ۔  لہٰذا  پَزِ  نہٕ  تۅہیہِ  معاملہٕ  پننِس  اَتھس  منٛز  نِتھ  تِمن  ی،  ٹہہِ  کُنہِ  قسمُک  سزا  دُین،  تۅہیہِ  پزِ  درگُزر  تہٕ  عفوُے  کرُن۔  البتہ  اگر  اعلاے  کلمتہ  اللہ  خاطرٕہ  تِمن  سٍتۍ  باقاعدٕہ  جہاد  پیٚیہِ  کرُن  تتھ  چھُنہٕ  کانٛہہ  چارٕہ۔

Tahir:
  ییٚمۍ  کانٛہہ  نیک  عمل  کٔر  تیٚلہِ  (کٔرٕن)  پننی  (نفع)  خٲطرٕ  تہٕ  ییٚمۍ  بُرٲیی  کٔر  تیٚلہِ  چُھ  (تَمِیُک  وبال  تہِ)  تٔسۍ  پیٚٹھ  پتہٕ  یِیِو  تۆہۍ  سٲری  پننِس  ربّس  کُن  واپس  نِنہٕ۔

Transliteration:
  Man AAamila <u>sa</u>li<u>h</u>an falinafsihi waman as<u>a</u>a faAAalayh<u>a</u> thumma il<u>a</u> rabbikum turjaAAoon<b>a</b>


Athar:
  ییٚمہِ  برونٛہہ  ٲس  اسہِ  بنی  اسرائیلس  کتاب  تہٕ  حُکم  تہٕ  نبوّت  عطا  کٔرمٕژ۔  تِمن  کوٚر  اسہِ  زندگی  ہُند  بہترین  سامانہٕ  عطا،  سارِنٕے  دُنیا  کیٚن  لُکن  پیٚٹھ  کٔر  تِمن  فضیلت  عطا۔

Mirwaiz:
  نبوت  چھَنہٕ  کانٛہہ  نوٚو  چیزاہ  یتھ  انکار  یِیہِ  کرنہٕ،  چنانچہ  أزِکہ  برونٹھ  کٔراَسہِ  عطانبی  اسرٲیلس  اَکھ  کتابِ  آسمٲنی،  یہِ  حکمت  یعنی  علم  احکام  بیٚیہِ  نبوت  یعنی  تِمو  اندرٕ  کٔر  اَسہِ  پیغمبر  پٲدٕ۔  بیٚیہِ  کھٲوۍ  اَسہِ  تِم  پاک  و  پٲکیزٕہ  نفیس  نفیس  غذا،  میدانِ  تہیَس  منٛز  کوٚر  اَسہِ  تِمن  پٮ۪ٹھ  من  و  سلوٰی  نٲزل۔  بیٚیہِ  بنٲوۍ  اَسہِ  تِم  مُلک  شامٕکۍ  مٲلک  یُس  برکاتِ  ارضیُک  منبع  چھُ۔  بیٚیہِ  دُیت  اَسہِ  تِمن  فضیلت  پننہِ  وقتہٕ  کیٚن  سارِنٕے  لوکن  پٮ۪ٹھ  بعض  چیزو  سٍتۍ  مثلاً  بحرِ  قُلزمس  باہ  کوچہ  کرنہٕ  سٍتۍ۔  بیٚیہِ  اوٚبرٕ  کہ  سایبانہٕ  سٍتۍ۔

Tahir:
  تہٕ  بے  شک  کٔر  اَسہِ  بنی  اسرائیلس  کتاب  تہٕ  حکومت  تہٕ  نبوت  عطا،  تہٕ  تِمن  دِیُت  پاک  چیزو  منٛزٕ  رزق  تہٕ  اَسہِ  بخٕش  تِمن  (تِہِندیٚن  زمانہٕ  کیٚن)  جہانن  پیٚٹھ  (یعنی  تَمہِ  دورکیٚن  قومن  تہٕ  تہذیبن  پیٚٹھ)  فضیلت۔ 

Transliteration:
  Walaqad <u>a</u>tayn<u>a</u> banee isr<u>a</u>eela alkit<u>a</u>ba wa<b>a</b>l<u>h</u>ukma wa<b>al</b>nnubuwwata warazaqn<u>a</u>hum mina a<b>l</b><u>tt</u>ayyib<u>a</u>ti wafa<u>dd</u>aln<u>a</u>hum AAal<u>a</u> alAA<u>a</u>lameen<b>a</b>


Athar:
  تہٕ  دین  کِس  معاملس  منٛز  دِتۍ  تِمن  واضح  ہدایات۔  پتہٕ  یُس  اختلاف  تِمن  درمیان  رُونما  سپُد،  سُہ  سپُد  ﴿نا  وٲقفیت  کہ  وجہ  کِنۍ  نہٕ  کینہہ،  بلکہ﴾  علِم  یِنہٕ  پتہٕ۔  تہٕ  سپُد  اَتھ  بِناہس  پیٚٹھ  زِ  تِم  ٲسۍ  پانہٕ  وٲنۍ  اکھ  أکِس  پیٚٹھ  زیادتی  کرٕنۍ  یژھان۔  اللہ  تعالیٰ  کرِ  قیامت  کہ  دۅہ  تِمن  معاملاتن  ہُند  فٲصلہٕ  یِمن  منٛز  تِم  اختلاف  چِھ  کران  روٗدِمٕتۍ۔

Mirwaiz:
  بیٚیہِ  دِژ  اَسہِ  تِمن  دین  کِس  معاملس  منٛز  نَنہِ  دلیلہٕ  یعنی  تِمن  ہٲوۍ  نٔنۍ  معجزات،  پس  پَزِہا  تِمن  پوٗرٕ  اطاعت  تہٕ  فرماں بردٲری  کرٕنۍ،  مگر  تِمو  کوٚر  اختلاف  پانہٕ  وٲنۍ  علم  حاصل  سپدنہٕ  پتہٕ  اَکھ  أکۍ  سٕندِ  ضدٕ  تہٕ  عداوتہٕ  مۅکھہٕ،  بے  شک  تُہُنٛد  پروردگار  کرِ  فاصلہٕ  تِمن  منٛز  قیامتُک  دۅہ  تِمن  سارِنٕے  چیزن  منٛز  یِمن  منٛز  تِم  اختلاف  کران  ٲسۍ۔  توپتہٕ  بنی  اسرٲیلن  اندر  دورِ  نبوت  ختم  گژھنہٕ  پتہٕ۔

Tahir:
  تہٕ  اَسہِ  چِھ  تِمن  دیٖنٕکۍ  (تہٕ  نبوتٕکۍ)  واضح  ثبوٗت  تہٕ  نِشٲنِیہِ  دِژمَژٕ  مگر  اَمہِ  پتہٕ  زِ  تِمن  نِشہِ  آو  (محمدؐ  سٕندِ  بعثتُک)  علم  تِمَو  کۆر  (تَتھ  سٍتۍ)  اختلاف  صرف  باہمی  حسد  تہٕ  عداوت  کہ  بٲعث،  بے  شک  کرِ  تُہُنٛد  ربّ  تِمن  درمیان  قیامت  کہ  دۅہ  تَمہِ  کتھہِ  ہُنٛد  فٲصلہٕ  یَتھ  منٛز  تِم  اختلاف  کران  ٲسۍ۔

Transliteration:
  Wa<u>a</u>tayn<u>a</u>hum bayyin<u>a</u>tin mina alamri fam<u>a</u> ikhtalafoo ill<u>a</u> min baAAdi m<u>a</u> j<u>a</u>ahumu alAAilmu baghyan baynahum inna rabbaka yaq<u>d</u>ee baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Athar:
  اے  نبیؐ،  وۅنۍ  چِھو  امہِ  پتہٕ،  اسہِ  توٚہۍ  دین  کِس  معاملس  منٛز  أکِس  صاف  شاہراہس  ﴿شریعتس﴾  پیٚٹھ  قایم  کٔرمٕتۍ،  لہٰذا  پٔکِو  توٚہۍ  تتھ  پیٚٹھ  تہٕ  تِمن  لُکن  ہٕنزن  خوٲہشاتن  ہٕنز  مَہ  کٔرِو  اِتباع  یِمن  علم  چُھنہٕ۔

Mirwaiz:
  توپتہٕ  دُیت  اَسہِ  نبوت  تۅہیہِ۔  اسہِ  کٔرِو  توٚہۍ  یارسول  اللہؐ  دین  کِس  أکِس  خاص  طریقس  پٮ۪ٹھ،  لہٰذا  پٔکِو  توٚہۍ  تتھ  طریقس  پٮ۪ٹھ  یعنی  عملہِ  کِنۍ  تہِ  تبلیغ  کِنۍ تہِ،  توٚہۍ  مہ  کٔرِو  پٲروی  تِمن  لوٗکن  ہٕنز  یِمن  نہٕ  حقیقتِ  حالٕچ  کٕہٕنۍ  خبر  چھےٚ،  تِہٕنزِ  خوٲہشہِ  موجوب  مہ  پٔکِو  توٚہۍ،  تِہٕنز  خوٲہش  چھےٚ  کہ  توٚہۍ  ترٲوِو  تبلیغ  کرُن۔

Tahir:
  پتہٕ  کٔرۍوُ  اَسہِ  تۆہۍ  دین  چہ  کُھلہٕ  وَتہِ  (شریعتس)  پیٚٹھ  ماموٗر،  لہٰذا  روٗزِو  تۆہۍ  أتھۍ  وَتہِ  پیٚٹھ  پکان  تہٕ  تِمن  لُکن  ہٕنز  خوٲہِشہِ  مَہ  مٲنِو  یِمن  (تُہٕنز  تہٕ  تُہٕندِ  دین  کہ  عظمتُک  تہٕ  حقّٲنیتُک)  علمٕے  چُھنہٕ۔

Transliteration:
  Thumma jaAAaln<u>a</u>ka AAal<u>a</u> shareeAAatin mina alamri fa<b>i</b>ttabiAAh<u>a</u> wal<u>a</u> tattabiAA ahw<u>a</u>a alla<u>th</u>eena l<u>a</u> yaAAlamoon<b>a</b>


Athar:
  اللہ  تعالیٰ  سٕندِس  مقابلس  منٛز  ہیکنَو  نہٕ  تِم  تۅہیِہ  کُنہِ  بکار  لٔگِتھ۔  ﴿یعنی  اگر  توٚہۍ  تِم  رٲضۍ  کرنہٕ  خٲطرٕ  اللہ  تعالیٰ  سٕندِس  دینس  منٛز  کُنہِ  قسمُک  ردّ  و  بدل  کٔرِو،  تِم  ہیکنَو  نہٕ  تۅہیِہ  اللہ  تعالیٰ  سٕندِ  مواخذٕہ  نِشہِ  بچٲوِتھ۔﴾  ظٲلِم  لُکھ  چِھ  اکھ  أکۍ  سٕندۍ  سٲتھی،  تہٕ  متقی  ین  ہُند  سٲتھی  چُھ  اللہ۔

Mirwaiz:
  بے  شک  تِم  ہیٚکن  نہٕ  کانٛہہ  فٲیدٕہ  واتناوِتھ  تۅہیہِ  خدایس  نِشہِ،  نہ  ہیٚکن  تُہٕنز  کانٛہہ  کٲماہ  کٔرِتھ۔  بے  شک  ظٲلم  یعنی  مشرک  چھِ  أڈۍ  اڈیٚن  ہٕندۍ  دوست  اَکھ  أکۍ  سٕنز  کتھ  مانان۔  اللہ  تعالیٰ  چھُ  دوست  پرہیزگارن  تہٕ  اہلِ  تقویٰ  ہن  ہُنٛد۔  اہلِ  تقویٰ  چھِ  خداے  سُندُے  حکم  مانان۔  توٚہۍ  چھِو  رٔیسُ  المتقین،  تۅہیہِ  تہِ  پَزِ  اللہ  تعالیٰ  سُنٛد  حکم  مانُن۔

Tahir:
  بے  شک  یِنَو  نہٕ  یِم  لُکھ  اللہ  تعالیٰ  سٕندِ  طرفہٕ  (اسلام  چہ  وَتہِ  منٛز  پیش  یِنہٕ  والیٚن  مشکلاتن  منٛز  وعدو  باوجود)  ہرگزتۅہیہِ  بکار،تہٕ  بے  شک  چِھ  ظٲلم  لُکھ  (دنیاہس  منٛز)  اَکھ  أکۍ  سٕندی  دوست  تہٕ  مددگار  آسان،  تہٕ  اللہ  تعالیٰ  چُھ  پرہیزگارن  ہُنٛد  دوست  تہٕ  مددگار۔

Transliteration:
  Innahum lan yughnoo AAanka mina All<u>a</u>hi shayan wainna a<b>l</b><i><u>thth</u></i><u>a</u>limeena baAA<u>d</u>uhum awliy<u>a</u>o baAA<u>d</u>in wa<b>A</b>ll<u>a</u>hu waliyyu almuttaqeen<b>a</b>


Athar:
  یِمہٕ  چھےٚ  بصیرت  چِہ  روشِنیِہ  سارِنٕے  لُکن  خٲطرٕ،  بیٚیہِ  چھےٚ  ہدایت  تہٕ  رحمت  تِمن  لُکن  خٲطرٕ  یِم  پژھ  کرن۔

Mirwaiz:
  یہِ  قرآن  مجید  یُس  تۅہیہِ  عطا  آو  کرنہٕ،  یہِ  چھُ  عام  لوٗکن  ہٕندِ  خٲطرٕ  عقل  تہٕ  دانش  مندی  ہُنٛد  سبب،  بیٚیہِ  ہدایتُک  بوٚڈ  ذریعہ  یقین  والین  ہٕندِ  خٲطرٕ  بٔڈ  رحمت۔

Tahir:
  یہِ  (قرآن)  چُھ  لُکن  خٲطرٕ  بصیرتٕکۍ  تہٕ  عبرتٕکۍ  دلائل  تہٕ  یقین  تھاون  والیٚن  خٲطرٕ  ہدایت  تہٕ  رحمت۔

Transliteration:
  H<u>atha</u> ba<u>sa</u>iru li<b>l</b>nn<u>a</u>si wahudan wara<u>h</u>matun liqawmin yooqinoon<b>a</b>


Athar:
  تِمو  لُکو  یِمَو  بُرٲیِیَن  ہُند  ارتکاب  چُھ  کوٚرمُت  چھا  یِہ  سمجھمُت،  زِ  أسۍ  کَرو  تِمن  تہٕ  ایمان  اَنن  والیٚن  تہٕ  نیک  عمل  کرن  والیٚن  کُنُے،  تاکہ  تِہُند  زیوٚن  تہٕ  مَرُن  سپدِ  یکسان؟  سیٚٹھاہ  بُرٕ  حُکم  چِھ،  یِم  یِم  لُکھ  چِھ  لگاوان۔

Mirwaiz:
  کیا  یِم  قیامتس  انکار  کروُنۍ  لوٗکھ  یِم  یچھ  کامہِ  شرک  و  کفر  تہٕ  ظلم  و  معصیت  چھِ  کران  یِمن  چھا  خیال  کہ  تِم  کیا  تھاووکھ  أسۍ  برابر  تِمن  لوٗکن  سٍتۍ  یِمو  ایمان  اوٚن  بیٚیہِ  کریکھ  رٕژٕ  عملہٕ،  تِہُنٛد  مرُن  تہٕ  زِیوٚن  کیا  آسہِ  برابرٕے  یعنی  باایمانن  ہُنٛد  مرُن  تہٕ  زِیوٚن  کیا  چھُ  ییٚمہِ  معنی  برابرے  کہ  یِتھہٕ  پٲٹھۍ  تِم  دنیاہس  اندر  عقوبت  تہٕ  سزا  نِشہِ  محفوظ  ٲسۍ،  تِتھے  پٲٹھۍ  کیا  روزن  تِم  مرنہٕ  پتہٕ  تہِ  محفوظٕے،  تہِ  ہرگز  بَنہِ  نہٕ۔  سیٹھاہ  یچھ  چھُ  تہِ  ییمُیک  تِم  حکم  چھِ  کران۔  کیازِ  صحیح  دلیلو  سٍتۍ  چھُ  اَمُیک  بٲطل  آسُن  ثٲبت  سپُدمُت۔  حیات  اُخروی  چھُ  اَمی  خٲطرٕ  کہ  یُتھ  پرتھ  اَکھاہ  پننین  نیک  و  بد  عملن  ہُنٛد  ثمرٕہ  تہٕ  نتیجہ  حاصل  کرِ،  رٕژن  عملن  ہٕنز  رٕژ  موٚزوٗرۍ،  یچھ  عملن  ہٕنز  یچھ  موٚزوٗرۍ۔

Tahir:
  کیا  تِم  لُکھ  یِمَو  بُرٲییہِ  چھے٘  کماوِمَژٕ  چھا  یہِ  گمانہٕ  کران  زِ  أسۍ  بناووکھ  تِم  تِمن  لُکن  ہِوۍ  یِمَو  ایمان  اۆن  تہٕ  نیک  عملہٕ  روٗدۍ  کران  (زِ)  تِہٕنز  زندگی  تہٕ  تِہُنٛد  موت  گژِھہ  برابرگژُھن۔یُس  دعویٰ  (یِم  کٲفر)  چِھ  کران  (سُہ)  چُھ  سیٚٹھاہ  خراب۔

Transliteration:
  Am <u>h</u>asiba alla<u>th</u>eena ijtara<u>h</u>oo a<b>l</b>ssayyi<u>a</u>ti an najAAalahum ka<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti saw<u>a</u>an ma<u>h</u>y<u>a</u>hum wamam<u>a</u>tuhum s<u>a</u>a m<u>a</u> ya<u>h</u>kumoon<b>a</b>


Athar:
  خداین  چِھ  آسمان  تہٕ  زمین  برحق  پٲدٕ  کٔرِمٕتۍ،  تہٕ  اَمی  خٲطرٕ  چِھن  کٔرِمٕتۍ  زِ  پرٛتھ  زُو  دارس  یِیہِ  تٔمۍ  سٕنزِ  کمایِہ  ہُند  بدلہٕ  دِنہٕ۔  لُکن  پیٚٹھ  یِیہِ  نہٕ  ہرگز  ظلم  کرنہٕ۔

Mirwaiz:
  بیٚیہِ  کوٚر  اللہ  تعالیٰ  ہن  آسمان  تہٕ  زمین  پٲدٕ  بحکمت،  سۅ  حکمت  چھےٚ  یٔہے  کہ  بیٚیہِ  یُتھ  بدلہٕ  یِیہِ  دِنہٕ  پرتھ  شخصس  تمُیک  یہِ  تٔمۍ  کوٚرمُت  آسہِ،  لوٗکن  یِیہِ  نہٕ  ظلم  کرنہٕ  کُنہِ  قسمہٕ۔

Tahir:
  تہٕ  اللہ  تعالیٰ  ہن  کٔرۍ  آسمان  تہٕ  زمین  حقس  (پیٚٹھ  بنیمتہِ  حکمت)  سان  پٲدٕ  تہٕ  اَمہِ  موجوب  زِ  پۯتھ  نفسس  یِیہِ  تٔمۍ  سٕنزن  عملن  ہُنٛد  بدلہٕ  دِنہٕ  یِم  تٔمۍ  کما  وِ  مژٕ  چِھ  تہٕ  تِمن  پیٚٹھ  یِیہِ  نہٕ  ظلم  کرنہٕ۔

Transliteration:
  Wakhalaqa All<u>a</u>hu a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi walitujz<u>a</u> kullu nafsin bim<u>a</u> kasabat wahum l<u>a</u> yu<i><u>th</u></i>lamoon<b>a</b>


Athar:
  پتہٕ  کیا  تۅہیِہ  کوٚروٕہ  زانٛہہ  تس  شخصہٕ  سٕندِس  حالس  پیٚٹھ  تہِ  غور  ییٚمۍ  پننہِ  نفسٕچ  خوٲہش  پنُن  خدا  بنٲو،  تہٕ  خداین  چھوٚک  سُہ  علِمہٕ  باوجود  سُہ  گُمرٲہی  منٛز۔  ﴿اصل  الفاظ  چِھ،  اَضَلہ  اللہُ  عَلیٰ  عِلم،  اکھ  مطلب  ہیٚکہِ  یِمن  لفظن  ہُند  یِہ  ٲسِتھ  زِ  سُہ  شخص  آو  عٲلم  آسنہٕ  باوجود  اللہ  تعالیٰ  سٕندِ  طرفہٕ  گُمرٲہی  منٛز  چھکنہٕ،  تِکیازِ  سُہ  اوس  نفس  چِہ  خوٲہِشہِ  ہُند  بندٕہ  بنیومُت۔  دوٚیم  مطلب  ہیکیٚس  یِتہِ  ٲسِتھ  زِ  خداین  چھوٚک  پننِس  اتھ  علم  کِس  بُنیادس  پیٚٹھ  زِ  تٔمۍ  چھےٚ  پننہِ  نفسٕچ  خوٲہش  پنُن  خداے  بنٲومٕژ،  سُہ  گُمرٲہی  منٛز۔﴾  تہٕ  تٔمۍ  سٕندِس  دِلس  تہٕ  کنَن  پیٚٹھ  لگٲوٕن  مۅہر،  تہٕ  تٔمۍ  سٕنزن  أچھن  پیٚٹھ  ترووُن  پردٕہ۔  خدایس  ورٲے  کُس  چُھ  سُہ  یُس  تس  ہدایت  دِیِہ؟  کیا  توٚہۍ  لُکھ  چِھو  نا  کانٛہہ  سبق  رٹان؟

Mirwaiz:
  وُچھان  چھِوٕ  تس  شخصہٕ  سٕندِس  حالتس  کُن  ییٚمۍ  معبود  بنوومُت  چھُ  پننہِ  نفسٕچ  خوٲہش،  یہِ  دِلس  منٛز  یِوان  چھُس  تتھ  چھُ  پٲروی  کران۔  اللہ  تعالیٰ  ہن  کوٚر  سُہ  گمراہ  حالانکہ  سُہ  اوس  زان  پچھان  تھاوان  یعنی  پوٚز  اوس  سُہ  بوزان  تہٕ  فکرِ  اوسُس  تران۔  مگر  نفسہٕ  چہ  خوٲہشہِ  اتباع  کرنہٕ  سٍتۍ  سپُد  سُہ  گمراہ،  تٔمۍ  بوزنن  تہٕ  فکرِ  ترنن  دِیُتس  نہٕ  کانٛہہ  فٲیداہ  بلکہ  کٔر  اللہ  تعالیٰ  ہن  تِہٕندین  کنن  تہٕ  تٔمۍ  سٕندِس  دِلس  پٮ۪ٹھ  مۅہر،  تِہٕنزن  أچھن  پٮ۪ٹھ  ترووُن  پردٕہ  تہٕ  ٹھوٚر۔  اَمی  اتباعِ  ہواء  کہ  شامتہٕ،  چنانچہ  حق  قبول  کرنُک  یُس  م  زیادٕہ  استعداداہ  تس  اوس  سُہ  سپُد  مضمحل  تہٕ  کمزور۔  پس  کُس  اکھاہ  ہیٚکہِ  یِتھِس  شخصس  وَتھ  ہٲوِتھ  خداے  سٕندِ  گمراہ  کرنہٕ  پتہٕ۔  کیا  یِم  بیانات  بوٗزِتھ  تہِ  چھُوونا  تۅہیہِ  فکرِ  تران  تِتھہٕ  پٲٹھۍ  یِتھہٕ  پٲٹھۍ  تۅہیہِ  نفع  تہٕ  فٲیداہ  واتناوِہا۔

Tahir:
  کیا  تۅہیہِ  وُچھوونہٕ  سُہ  شخص  ییٚمۍ  پنٕنۍ  نفسٲنی  خوٲہش  معبود  چھے٘  بنٲوِتھ  تھٲومٕژ  تہٕ  اللہ  تعالیٰ  ہن  چُھ  سُہ  علمہٕ  باوجود  گمراہ  ٹھہرومُت  تہٕ  تٔمۍ  سٕندیٚن  کنن  تہٕ  تٔمۍ  سٕندِس  دِلس  پیٚٹھ  چھَن  مۅہرلگٲومٕژ  تہٕ  تٔمۍسٕنزِأچھ  پیٚٹھ  چُھن  پردٕہ  تروومُت،  پتہٕ  کُس  ہیٚکہِ  تس  اللہ  تعالیٰ  ہس  پتہٕ  ہدایت  کٔرِتھ،  کیا  تیٚلہِ  چِھو  نا  تۆہۍ  نصیحت  مانان۔

Transliteration:
  Afaraayta mani ittakha<u>th</u>a il<u>a</u>hahu haw<u>a</u>hu waa<u>d</u>allahu All<u>a</u>hu AAal<u>a</u> AAilmin wakhatama AAal<u>a</u> samAAihi waqalbihi wajaAAala AAal<u>a</u> ba<u>s</u>arihi ghish<u>a</u>watan faman yahdeehi min baAAdi All<u>a</u>hi afal<u>a</u> ta<u>th</u>akkaroon<b>a</b>


Athar:
  یِم  لُکھ  چِھ  وَنان  زِ،  زندگی  چھےٚ  بس  یٔہے  سٲنۍ  دُنیاہٕچ  زندگی،  ییٚتی  چُھ  سون  مرُن  تہٕ  زندٕہ  روزُن  تہٕ  زمانہٕ  کہ  گردش  ورٲے  چُھنہٕ  کانٛہہ  چیز  یُس  اسہِ  ہلاک  آسہِ  کران۔  درحقیقت  چُھنہٕ  اتھ  معاملس  منٛز  یِمن  نِشہِ  کانٛہہ  علم۔  یِم  چِھ  محض  گُمان  کِس  بُنیادس  پیٚٹھ  یِمہٕ  کتھہٕ  کران۔

Mirwaiz:
  بیٚیہِ  چھِ  ونان  قیامتس  انکار  کروُنۍ  کہ  ییٚمہِ  دنیا  چہ  زندگی  ورٲے  چھَنہٕ  بیٚیہِ  کانٛہہ  اُخروی  زِندگیاہ۔  موت  تہٕ  زندگی  چھےٚ  ییٚتھۍ  دنیٲوی  زندگی  سٍتۍ  وابستہ،  اندگی  تہِ  چھےٚ  اَکٕے  تہٕ  موت  تہِ  چھُ  اَکُے،  بیٚیہِ  چھُنہٕ  اَسہِ  ماران  مگر  صرف  زمانُک  گردش۔  حقیقتس  منٛز  چھَنہٕ  تِمن  اَمِچ  کانٛہہ  خبراہ،  یِم  چھَنہٕ  یہِ  کتھ  ونان  مگر  پننہِ  طرفہِ  بے  دلیل  اَکھ  رایاہ  قٲیم  کران  یعنی  ٲخرت  چہ  زندگی  انکار  کرنس  پٮ۪ٹھ  چھِنہٕ  تِمن  نِشہِ  کانٛہہ  دلیلاہ،  نہ  چھِ  ہیکا  تِم  اہلِ  حقن  ہنزِ  دلیلہِ  ہُنٛد  کانٛہہ  جواباہ  پیش  کٔرِتھ  چنانچہ

Tahir:
  تہٕ  تِم  چِھ  ونان  زِ  سانہِ  دنیٲوی  زندگی  وَرٲے  چُھنہٕ  (بیٚیہِ)  کِہِنۍ  أسۍ  چِھ  بس  ییٚتی  مَران  تہٕ  زندٕہ  روزان  تہٕ  اَسہِ  چُھنہٕ  زمانہٕ  (کیٚوحالاتو  تہٕ  واقعاتو)  وَرٲے  کٕہٕنۍ  ہلاک  کران  (مطلب  خدایس  تہٕ  ٲخرتس  چِھ  بالکل  انکار  کران)  تہٕ  تِمن  چُھنہٕ  اَمُیک  (یعنی  حقیقتُک)  بالکُلے  کانٛہہ  تہِ  علم  تِم  چِھ  صرف  خیالس  تہٕ  گمانس  کٲم  ہیٚوان۔

Transliteration:
  Waq<u>a</u>loo m<u>a</u> hiya ill<u>a</u> <u>h</u>ay<u>a</u>tun<u>a</u> a<b>l</b>dduny<u>a</u> namootu wana<u>h</u>y<u>a</u> wam<u>a</u> yuhlikun<u>a</u> ill<u>a</u> a<b>l</b>ddahru wam<u>a</u> lahum bi<u>tha</u>lika min AAilmin in hum ill<u>a</u> ya<i><u>th</u></i>unnoon<b>a</b>


Athar:
  تہٕ  ییٚلہِ  سٲنۍ  واضح  آیات  یِمن  بوزناونہٕ  چِھ  یِوان،  تیٚلہِ  چَھنہٕ  یِمن  نِشہِ  کانٛہہ  حُجت  امہِ  ورٲے  آسان  زِ  أنیوٗکھ  تُلِتھ  سٲنۍ  مٲلۍ  بُڈِبب،  اگر  توٚہۍ  پٔزِیٲرۍ  چِھو۔

Mirwaiz:
  ییٚلہِ  پرنہِ  یِوان  چھِ  تِمن  پٮ۪ٹھ  اَتھ  متعلق  سٲنۍ  روشن  تہٕ  صاف  آیات  یِمن  منٛز  مرنہٕ  پتہٕ  بیٚیہِ  زندٕہ  سپدنُک  مضمون  چھُ  آسان  تِہِندِ  طرفہٕ  چھَنہٕ  تتھ  انکار  کرنس  پٮ۪ٹھ  کینٛہہ  تہِ  دلیل  آسان  مگر  یُتُے  کہ  دپنہِ  لگان  چھِ  کٔرۍ  توکھ  زندٕہ  سٲنۍ  آباو  اجداد،  اگر  دوبارٕہ  زندٕہ  کرنس  پٮ۪ٹھ  پوٚز  ونان  چھِو۔

Tahir:
  تہٕ  ییٚلہِ  تِمن  پیٚٹھ  سٲنۍ  واضح  آیات  چِھ  پٔرِتھ  یِوان  بوزناونہٕ  تیٚلہِ  چھَنہٕ  اَمہِ  وَرٲے  تِہٕنز  کانٛہہ  دلیل  آسان  زِ  سٲنۍ  مٲلۍ  بُڈ  بب  انیٗوکھ  (زندٕہ  کٔرِتھ)،  اگر  تۆہۍ  پٔزۍیٲرۍ  چِھو۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin m<u>a</u> k<u>a</u>na <u>h</u>ujjatahum ill<u>a</u> an q<u>a</u>loo itoo bi<u>a</u>b<u>a</u>in<u>a</u> in kuntum <u>sa</u>diqeen<b>a</b>


Athar:
  اے  نبیؐ،  یِمن  ؤنِو  اللہ  تعالیٰ  ہٕے  چُھو  تۅہیِہ  زندگی  بخشان،  پتہٕ  چُھو  سُے  تۅہیِہ  موت  دِوان،  پتہٕ  کریوٚ  سُے  تۅہیِہ  تمہِ  قیامت  کہ  دۅہ  جمع  ییٚمہِ  کِس  یِنَس  منٛز  کانٛہہ  شک  چُھنہٕ۔  مگر  اکثر  لُکھ  چِھنہٕ  زانان۔

Mirwaiz:
  توٚہۍ  فرمٲوِو  یارسول  اللہؐ  یِمن  لوٗکن  اللہ  تعالیٰ  چھُ  تۅہیہِ  ﴿کُنہِ  وقتس  تام  یتھ  عالمس  منٛز﴾  زندمہ  تھاوان،  اَمہِ  پتہٕ  دِیہِ  سُہ  تۅہیہِ  موت،  اَمہِ  پتہٕ  کرِ  سُہ  تۅہیہِ  جمع  قیامت  کِس  دۅہس  تام،  اَتھ  منٛز  چھُنہٕ  کُنہِ  قسمُک  کانٛہہ  شک  و  شُبہ  یعنی  قیامت  کِس  یِنس  تہٕ  تِہِندِس  اَمہِ  دۅہ  جمع  آسنس  منٛز  منٛز  چھُنہٕ  کانٛہہ  شک  تہٕ  شُبہٕ،  مگر  اکثر  لوٗکھ  چھنہٕ  یہِ  زانان  تہٕ  سمجھان،  اکثر  لوٗکن  ہٕندِ  انجان  لاگنہٕ  سٍتۍ  یا  نہ  سمجھنہٕ  سٍتۍ  یا  نہ  زاننہٕ  سٍتۍ  پیٚیہِ  نہٕ  قیامت  کِس  حق  آسنس  پٮ۪ٹھ  کانٛہہ  اثر،  یا  اَتھ  منٛز  گژِھہ  نہٕ  کانٛہہ  شک  و  شُبہ  پٲدٕہ۔

Tahir:
  فرمٲوِو،  اللہ  تعالیٰ  ہٕے  چُھو  تۅہیہِ  زندگی  دِوان  تہٕ  پتہٕ  چُھو  سُے  تۅہیہِ  موت  دِوان  پتہٕ  کریٚو  تۅہیہِ  سارِنٕے  قیامت  کِس  دۅہس  کُن  جمع  یَتھ  منٛز  نہٕ  کانٛہہ  شک  چُھ،  البتہ  اکثر  لُکھ  چھنہ  زانان۔

Transliteration:
  Quli All<u>a</u>hu yu<u>h</u>yeekum thumma yumeetukum thumma yajmaAAukum il<u>a</u> yawmi alqiy<u>a</u>mati l<u>a</u> rayba feehi wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  زمین  و  آسمانن  ہٕنز  بادشٲہی  چھےٚ  اللہ  تعالیٰ  سٕندی  خٲطرٕ،  تہٕ  ییٚمہِ  دۅہ  قیامتچٕ  گٔر  یِیہِ  تمہِ  دۅہ  پیٚن  بٲطل  پرست  خسارس  منٛز۔

Mirwaiz:
  بیٚیہِ  ﴿چھےٚ  یِتہِ  حقیقت  زِ﴾  آسمانن  تہٕ  زمینٕچ  بادشٲہی  چھےٚ  اللہ  تعالیٰ  ہس۔  سٲری  آسمان  تہٕ  زمین  چھِ  تٔسۍ  ماتحت  تہٕ  ییٚمہِ  دۅہ  سۅ  گٔر  یعنی  قیامت  برپا  سپدِ،  تمہِ  دۅہ  گژِھہ  گاٹے  گاٹہٕ  اَپزِس  پٲروی  کرن  والین  یعنی  یِم  حق  ترٲوِتھ  کُنہِ  مصلحت  خٲطرٕ  چھِ  اَپزِس  ساتھ  دِوان،  اَپزِس  چھِ  پٲروی  کران  تِمن  پیٚیہِ  تَتہِ  تاوَن۔

Tahir:
  تہٕ  اللہ  تعالیٰ  سٕندی  خٲطرٕ  چھے٘  آسمانن  ہٕنز  تہٕ  زمینٕچ  بادشاہت  تہٕ  ییٚمہِ  دۅہ  قیامت  گژِھہ  برپا  تَمہِ  وِزِ  گژھن  (سٲری)  بٲطل  پرست  سخت  خسارس  منٛز۔

Transliteration:
  Walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wayawma taqoomu a<b>l</b>ss<u>a</u>AAatu yawmai<u>th</u>in yakhsaru almub<u>t</u>iloon<b>a</b>


Athar:
  تمہِ  وقتہٕ  وُچھوٗن  توٚہۍ  پرٛتھ  کانٛہہ  دوٚر  کۅٹھیٚن  پیٚٹھ  نٔمِتھ  روٗزِتھ۔  پرٛتھ  دٔرِس  یِیہِ  آلَو  کرنہٕ  زِ  ؤلِو  تہٕ  وُچِھو  پنُن  اعمال  نامہٕ۔  تِمن  یِیہِ  وَننہٕ،  اَز  یِیَو  تۅہیِہ  لُکن  تِمن  اعمالن  ہُند  بدلہٕ  دِنہٕ  یِم  توٚہۍ  کران  ٲسِو  روٗدِمٕتۍ۔

Mirwaiz:
  تہٕ  ژٕہ  وُچھہن  پرتھ  کانٛہہ  آمُت  ہٲبتہٕ  تہٕ  خوف  سٍتۍ  کۅٹھین  پٮ۪ٹھ  نٔمِتھ،  پرتھ  کانٛہہ  اُمت  یِیہِ  بُلاونہٕ  پننہِ  کتابہِ  یعنی  اعمال  نامس  کُن،  پرتھ  اُمتس  یِیہِ  ہاونہٕ  سُہ  کارنامہٕ  یُس  أمۍ  کوٚرمُت  آسہِ،  أتی  یِیَس  وَننہٕ،  اَز  یِیہِ  تۅہیہِ  پوٗرٕ  جزا  دِنہٕ،  تتھ  سٲرِسٕے  کارس،  تِمن  سارِنٕے  کامین  یِمہٕ  توٚہۍ  دنیاہس  منٛز  کران  ٲسِو۔

Tahir:
  تہٕ  تۆہۍ  وُچِھو  (کٲفرن  تہٕ  انکار  کرن  والیٚن  ہُنٛد)  پۯتھ  دۆر  آسہِ  کۅٹھیٚن  پیٚٹھ  پیٚتھ  بِہتھ،  پۯتھ  فرقہٕ  یِیہِ  تٔمۍسٕنزِ  (عملن  ہٕنٛزِ)  کتابِہ  کُن  بُلاونہٕ،  اَز  یِیَو  تۅہیہِ  تِمن  عملن  ہُنٛد  بدلہٕ  دِنہٕ  یِمہٕ  تۆہۍ  کران  ٲسۍوُ۔

Transliteration:
  Watar<u>a</u> kulla ommatin j<u>a</u>thiyatan kullu ommatin tudAA<u>a</u> il<u>a</u> kit<u>a</u>bih<u>a</u> alyawma tujzawna m<u>a</u> kuntum taAAmaloon<b>a</b>


Athar:
  یِہ  چُھ  سون  تیار  کرناونہٕ  آمُت  اعمال  نامہٕ  یُس  تۅہیِہ  پیٚٹھ  ٹھیک  ٹھیک  چُھ  شہادت  دِوان،  یِکینژھاہ  تہِ  توٚہۍ  کران  ٲسِو  سُہ  ٲسۍ  أسۍ  لیکھناوان  روزان۔

Mirwaiz:
  یہِ  چھےٚ  سٲنۍ  کتاب،  سٲنۍ  رجسٹر،  یہِ  چھُ  تۅہیہِ  خلاف  پوٚز  پوٚز  ونان،  أسۍ  ٲسۍ  درج  تھاوان  کٔرِتھ  اَتھ  رجسٹری  منٛز  پننہِ  جایہِ  تہِ  سورُے  یہِ  توٚہۍ  کران  ٲسِو  یعنی  تُہُنٛد  سورُے  قول  و  فعل  اوس  اَسہِ  نِشہِ  درج  سپدان،  لہٰذا  یِیہِ  از  تۅہیہِ  اَتھ  سٲرِسٕے  قول  و  فعلس  جزا  دِنہٕ۔  

Tahir:
  یہِ  چُھ  سون  تحریر  یُس  تۅہیہِ  متعلق  پۆزپۆز  بیان  کرِ،  بے  شک  ٲسۍ  أسۍ  سُہ  سورُے  کینہہ  لیٚکھناوان  (تہٕ  رٔژھراوان)  یہِ  تۆہۍ  کران  ٲسۍوُ۔

Transliteration:
  H<u>atha</u> kit<u>a</u>bun<u>a</u> yan<u>t</u>iqu AAalaykum bi<b>a</b>l<u>h</u>aqqi inn<u>a</u> kunn<u>a</u> nastansikhu m<u>a</u> kuntum taAAmaloon<b>a</b>


Athar:
  پتہٕ  یِمو  لُکو  ایمان  اوس  اوٚنمُت  تہٕ  نیک  عملہٕ  ٲسۍ  روٗدِمٕتۍ  کران،  تِمن  کرِ  تِہُند  ربّ  پننِس  رحمتس  منٛز  دٲخل،  تہٕ  یٔہے  چھےٚ  ٹاکارٕ  کامیٲبی۔

Mirwaiz:
  وۅنۍ  یِمو  ایمان  اوٚن  تہٕ  اَتھ  مطٲبق  کریکھ  رٕژٕ  عملہٕ  تہٕ  تِمن  وَلہِ  اللہ  تعالیٰ  پننہِ  رحمت  سٍتۍ،  یٔہے  چھےٚ  نٔنۍ  کامیٲبی۔

Tahir:
  لہٰذا  یِمَو  لُکو  ایمان  اۆن  تہٕ  نیک  عملہٕ  روٗدۍ  کران  تیٚلہِ  کرِ  تِہُنٛد  ربّ  تِمن  پننِس  رحمتس  منٛز  دٲخل،  یٔہے  چھے٘  ٹاکارٕہ  کامیٲبی۔

Transliteration:
  Faamm<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fayudkhiluhum rabbuhum fee ra<u>h</u>matihi <u>tha</u>lika huwa alfawzu almubeen<b>u</b>


Athar:
  تہٕ  یِمو  لُکو  کُفر  اوس  کوٚرمُت  ﴿تِمن  یِیہِ  وَننہٕ﴾  کیا  میٲنۍ  آیات  ٲسِونا  تۅہیِہ  بوزناونہٕ  یِوان؟  مگر  تۅہیِہ  کوٚرُو  تکبُر  تہٕ  روٗدِو  مُجرم  بٔنِتھ۔

Mirwaiz:
  وۅنۍ  روٗدۍ  تِم  یِمو  کفر  کوٚر،  یِمو  حق  تہٕ  پوٚز  ماننس  انکار  کوٚر،  یِمن  یِیہِ  پٕرٛژھنہٕ  کیا  تۅہیہِ  آے  نا  میٲنۍ  پیغام  پٔرِتھ  بوزناونہٕ۔  تۅہیہِ  آے  میٲنۍ  پیغام  تہٕ  احکام  بوزناونہٕ  مگر  تۅہیہِ  کوٚرُو  تکبر،  تۅہیہِ  تھووُو  نہٕ  زانٛہہ  کن،  توٚہۍ  ٲسِو  اَکھ  جرم  کرن  وول  قوم،  اللہ  تعالیٰ  سُنٛد  پیغام  بوٗزِتھ  ٲسِو  نہٕ  پژھ  کران  بلکہ  ٲسِو  کبر  تہٕ  نخوت  سٍتۍ  اتھ  انکار  کران  تہٕ  بوزناون  والین  ٹھٹھہٕ  تہٕ  مذاق  کران،  رنگہ  رنگہ  اِیذا  تہٕ  تکلیف  دِوان۔  

Tahir:
  تہٕ  یِمَو  لُکو  کفرکۆر  (تِمن  یِیہِ  وَننہٕ،)  کیا  تۅہیہِ  ٲسۍوُنا  میٲنۍ  آیات  پٔرۍ  پٔرۍ  یِوان  بوزناونہٕ،  لہٰذا  کۆرُو  تۅہیہِ  تکبّر  تہٕ  تۆہۍ  ٲسۍوُ  مجرم  لُکھ۔

Transliteration:
  Waamm<u>a</u> alla<u>th</u>eena kafaroo afalam takun <u>a</u>y<u>a</u>tee tutl<u>a</u> AAalaykum fa<b>i</b>stakbartum wakuntum qawman mujrimeen<b>a</b>


Athar:
  تہٕ  ییٚلہِ  وَننہٕ  اوس  یِوان  زِ  اللہ  تعالیٰ  سُند  وعدٕہ  چُھ  برحق،  تہٕ  قیامت  کِس  یِنَس  منٛز  چُھنہٕ  کانٛہہ  شک،  تیٚلہِ  ٲسِو  توٚہۍ  وَنان  زِ  اَسہِ  چَھنہٕ  پے  زِ  قیامت  کیا  چھےٚ  آسان،  اسہِ  چُھ  یۅہے  گُمان  ہیوٗ،  یقین  چُھنہٕ  اسہِ  کینہہ۔

Mirwaiz:
  بیٚیہِ  ییٚلہِ  وننہٕ  اوس  یِوان  زِ  اللہ  تعالیٰ  سُنٛد  وعدٕہ  چھُ  پوٚز،  اَتھ  ہیٚکہِ  نہٕ  خلاف  سپدِتھ،  تہٕ  قیامت  چھےٚ  پزے  تہٕ  اَتھ  منٛز  چھُنہٕ  کُنہِ  قسمُک  شک  تہٕ  شُبہ،  یہِ  سپدِ  ضرور  برپا،  توٚہۍ  ٲسِو  اورٕ  ونان،  أسۍ  چھِنہٕ  زانان  زِ  یہِ  قیامت  کیا  گٔیہِ،  أسۍ  چہِنہٕ  زانان  صرف  اَکھ  خیالاہ،  تہٕ  أسۍ  چہِنہٕ  یقین  تھاون  وٲلۍ  یعنی  اَسہِ  چہُنہٕ  یقین  زِ  کینٛژھن  لوٗکن  ہُنٛد  یہِ  گمان  زِ  قیامت  سپدِ  برپا  چھُ  پوٚز،  اَسہِ  چھُنہٕ  قیامتس  پٮ۪ٹھ  کانٛہہ  یقین۔

Tahir:
  تہٕ  ییٚلہِ  وَننہٕ  اوس  یِوان  زِاللہ  تعالیٰ  سُنٛد  وعدٕہ  چُھ  پۆز  تہٕ  قیامتس  (یِنس)  منٛز  چُھنہٕ  کانٛہہ  شک  تیٚلہِ  ٲسۍوُ  تۆہۍ  ونان  زِ  اَسہِ  چھَنہٕ  پے  قیامت  کیا  چھے٘،  أسۍ  چِھن  نہٕ  سۅ  وہمہ  تہٕ  گمانہٕ  وَرٲے  کِہِنۍ  سمجھان  تہٕ  أسۍ  چِھنہٕ  (اَتھ  پیٚٹھ)  پَژھ  کرن  وٲلۍ۔

Transliteration:
  Wai<u>tha</u> qeela inna waAAda All<u>a</u>hi <u>h</u>aqqun wa<b>al</b>ss<u>a</u>AAatu l<u>a</u> rayba feeh<u>a</u> qultum m<u>a</u> nadree m<u>a</u> a<b>l</b>ss<u>a</u>AAatu in na<i><u>th</u></i>unnu ill<u>a</u> <i><u>th</u></i>annan wam<u>a</u> na<u>h</u>nu bimustayqineen<b>a</b>


Athar:
  تمہِ  وقتہٕ  کھُلن  تِمن  پیٚٹھ  تِہندیٚن  اعمالن  ہٕنزٕ  بُرٲیِیِہ،  تہٕ  تِم  یِن  تٔتھۍ  چیز  کِس  پھیرس  منٛز  یَتھ  تِم  ٹسنہٕ  ٲسۍ  کران۔

Mirwaiz:
  تہٕ  یِمن  مجرمن  ننن  ٹاکارٕہ  پٲٹھۍ  پنٕنۍ  یچھ  کار،  وَلہِ  تِمن  نال،  تہِ  یتھ  تِم  ٹھٹھہٕ  ٲسۍ  کران  یعنی  یتھ  عذابس  تہٕ  یتھ  سزاہس  تِم  پژھ  نہ  آسنہٕ  کہ  سببہٕ  ٹھٹھہٕ  ٲسۍ  کران،  سُے  عذاب  تہٕ  سزا  وَلہِ  یِمن  نال۔

Tahir:
  تہٕ  تِہِندِ  خٲطرٕ  گژھن  تِمہٕ  تمام  بُرٲییہِ  ظٲہر  یِمہٕ  تِم  انجام  ٲسۍ  دِوان  تہٕ  سُہ  عذاب  کرِ  تِمن  گھیرٕ  یَتھ  تِم  ہزٕل  ٲسۍ  کران۔

Transliteration:
  Wabad<u>a</u> lahum sayyi<u>a</u>tu m<u>a</u> AAamiloo wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  تہٕ  تِمن  یِیہِ  وَننہٕ  زِ،  اَز  مٔشراوَو  أسۍ  تہِ  توٚہۍ  تِتھے  پٲٹھۍ،  یِتھہٕ  پٲٹھۍ  تۅہیِہ  ییٚمہِ  دۅہُک  ملاقات  اوسُو  مٔشروومُت۔  تُہُند  ٹھکانہٕ  چُھ  وۅنۍ  جہنم  تہٕ  کانٛہہ  چُھنہٕ  تۅہیِہ  مدد  کرن  وول  کینہہ۔

Mirwaiz:
  بیٚیہِ  یِیہِ  یِمن  مجرمن  وَننہٕ،  اَز  چھِ  أسۍ  توٚہۍ  مشراوان،  یِتھہٕ  پٲٹھۍ  تۅہیہِ  اوسُو  مشروومُت  تُہٕندِ  ییٚمہِ  دۅہُخ  یُن،  ییٚتہِ  اَسہِ  برونہہ  کُن  جزا  تہٕ  سزا  باپت  حٲضر  سپدُن،  وۅنۍ  چھےٚ  تُہٕنز  جاے  نار  یعنی  جہنم،  بیٚیہِ  چھُنہٕ  تُہٕندِ  باپت  کانٛہہ  مددگارو  منٛزٕ،  تۅہیہِ  اوسُو  مشروومُت  قیامتُک  برپا  سپدُن،  اَسہِ  سٍتۍ  ملاقات  کرُن،  عملن  ہُنٛد  جزا  یا  سزا  حاصل  کرُن۔  یہِ  تعلیم  ییٚلہِ  تۅہیہِ  باونہٕ  آیہ،  تۅہیہِ  کٔرِو  نہٕ  اَتھ  پَژھ،  توَے  کٔرِو  لاپروٲیی۔  لہٰذا  چھِ  أسۍ  تہِ  اَز  تۅہیہِ  سٍتۍ  لاپروٲیی  ورتاوان۔  تۅہیہِ  چھُ  پننین  یچھ  کارن  ہُنٛد  انجام  نار  وُچھُن  تہٕ  تۅہیہِ  ہیٚکہِ  نہٕ  کانٛہہ  تہِ  اَمہِ  نِشہِ  بچنس  منٛز  مدد  کٔرِتھ،

Tahir:
  تہٕ  (تِمن)  یِیہِ  وَننہٕ،  اَز  مٔشراوَو  أسۍ  تۆہۍ،  یِتھہٕ  پٲٹھۍ  تۅہیہِ  پننہِ  ییٚمہِ  دۅہٕچ  پیشی  ٲسٕو  مٔشرٲومٕژ  تہٕ  تُہُنٛد  ٹھکانہٕ  چُھ  جہنم  تہٕ  تُہٕندِ  خٲطرٕ  آسہِ  نہٕ  کانٛہہ  اتھٕ  رۆٹ  کرن  وول۔

Transliteration:
  Waqeela alyawma nans<u>a</u>kum kam<u>a</u> naseetum liq<u>a</u>a yawmikum h<u>atha</u> wamaw<u>a</u>kumu a<b>l</b>nn<u>a</u>ru wam<u>a</u> lakum min n<u>as</u>ireen<b>a</b>


Athar:
  یِہ  تُہُند  انجام  چُھ  امہِ  موجوب  سپُدمُت  زِ  تۅہیِہ  اوسُو  اللہ  تعالیٰ  سٕندیٚن  آیاتن  مذاق  بنوومُت،  تہٕ  توٚہۍ  ٲسِنَو  دُنیاچہِ  زندگی  ترٲوِمٕتۍ  دۅکھس  منٛز۔  لہٰذا  نَہ  یِن  از  یِم  لُکھ  جہنمہٕ  منٛزٕ  کڑنہٕ،  تہٕ  نہٕ  یِیہِ  یِمن  وَننہٕ  زِ  معٲفی  منِگتھ  کٔریوٗن  پنُن  ربّ  راضۍ۔  ﴿یِہ  ٲخری  فقرٕہ  چُھ  اَتھ  اندازس  منٛز  زنتہٕ  کانٛہہ  مٲلک  چُھ  پننیٚن  کینژھن  خٲدِمن  بے  ؤری  کرنہٕ  پتہٕ  باقین  کُن  ونَان  زِ،  آ،  وۅنۍ  چُھ  یِمن  نالایقن  یِہ  سزا۔﴾

Mirwaiz:
  تُہُنٛد  یہِ  یچھ  انجام  چُھ  نتیجہ  ییٚمہِ  کتھہِ  ہُنٛد  زِ  توٚہۍ  ہے  ٲسِو  اللہ  تعالیٰ  سٕندین  پیغامن  مذاق  زانان،  بیٚیہِ  دُیت  تۅہیہِ  دوکھہٕ  دنیا  چہ  زندگی  یعنی  دنیاہس  منٛز  یُس  عٲش  تہٕ  عشرت  تۅہیہِ  حاصل  سپُد،  اَمہِ  سٍتۍ  لوٚگ  تۅہیہِ  دوکھہٕ،  تۅہیہِ  گٔیہِ  راے  زِ  یہِ  عٲش  تہٕ  عشرت  مۅکلی  نہٕ  زانٛہہ  تہٕ  تۅہیہِ  چھُو  ییٚتی  روزُن،  لہٰذا  یِن  نہٕ  اَز  نیبر  کڑنہٕ  اَمہِ  نارٕ  منٛزٕ  یعنی  اَز  قیامت  کہ  دۅہ  چھُ  یِمن  ضرور  نارس  منٛز  اِیذا  تُلُن،  تہِ  نہ  یِیہِ  یِمن  کانٛہہ  عذُر  قبول  کرنہٕ۔

Tahir:
  یہِ  چُھ  اَمہِ  وجہ  (کِنۍ)  زِ  تۅہیہِ  ٲسۍوٕ  اللہ  تعالیٰ  سٕندۍ  آیات  مذاق  بنٲوِتھ  تھٲوِمٕتۍ  تہٕ  دنیٲوی  زندگی  ٲسِنَو  تۆہۍ  دوکھس  منٛز  ترٲوِمٕتۍ،  لہذا  وۅنۍ  نَہ  یِن  تِم  تَمہِ  (جہنم)  منٛزٕ  نیٚبرکڑنہٕ  تہٕ  نَہ  یِیہِ  تِمن  نِشہِ  توبہٕ  کہ  ذریعہ  (اللہ  تعالیٰ  سُنٛد)  رضا  ژھارُن  قبول  کرنہٕ۔

Transliteration:
  <u>Tha</u>likum biannakumu ittakha<u>th</u>tum <u>a</u>y<u>a</u>ti All<u>a</u>hi huzuwan wagharratkumu al<u>h</u>ay<u>a</u>tu a<b>l</b>dduny<u>a</u> fa<b>a</b>lyawma l<u>a</u> yukhrajoona minh<u>a</u> wal<u>a</u> hum yustaAAtaboon<b>a</b>


Athar:
  لہٰذا  چِھ  تعریف  اللہ  تعالیٰ  سٕندی  خٲطرٕ  یُس  زمین  و  آسمانُک  مٲلِک  تہٕ  تمام  عالمن  ہُند  پروردگار  چُھ۔

Mirwaiz:
  لہٰذا  شوٗبن  سٲری  حمد  تہٕ  ثناء  اللہ  تعالیٰ  ہس  یُس  رب  چھُ  آسمانن  ہُنٛد  بیٚیہِ  یُس  رب  چھُ  زمینُک،  یُس  رب  چھُ  سارِنٕے  عالمن  ہُنٛد۔  

Tahir:
  لہٰذا  چِھ  اللہ  تعالیٰ  سٕندی  خٲطرٕ  سٲری  تعریف  یُس  آسمانن  ہُنٛد  ربّ  چُھ  تہٕ  زمینُک  مٲلک  چُھ،  تمام  جہانن  ہُنٛدپروردگار  (تہِ)  چُھ۔

Transliteration:
  Falill<u>a</u>hi al<u>h</u>amdu rabbi a<b>l</b>ssam<u>a</u>w<u>a</u>ti warabbi alar<u>d</u>i rabbi alAA<u>a</u>lameen<b>a</b>


Athar: زمین و آسمانن اندر چُھ بجر تٔمۍ سٕندی خٲطرٕ، تہٕ سُے چُھ غٲلب تہٕ حکمت وول۔
Mirwaiz: تہٕ تٔسۍ چھُ بجر آسمانن تہٕ زمینس منٛز تہٕ سُے چھُ زبردست طاقت وول تہٕ حکمت وول۔
Tahir:
  تہٕ  آسمانن  تہٕ  زمینس  منٛز  چھے٘  سٲرٕے  کبریٲیی  (یعنی  بجر)  تٔمۍ  سٕندی  خٲطرٕ  تہٕ  سُے  چُھ  بۆڈ  غٲلب  سیٚٹھاہ  حکمت  وول۔

Transliteration:
  Walahu alkibriy<u>a</u>o fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wahuwa alAAazeezu al<u>h</u>akeem<b>u</b>


Athar: ییٚمہِ کتابہِ ہُند نزول چُھ اللہ تعالیٰ سٕندِ طرفہٕ یُس غٲلب تہٕ حکمت وول چُھ۔
Transliteration: Tanzeelu alkit<u>a</u>bi mina All<u>a</u>hi alAAazeezi al<u>h</u>akeem<b>i</b>
Mirwaiz:
  قرآن  مجیدُک  نٲزل  سپدُن  چھُ  تس  معبودِ  برحق  سٕندِ  طرفہٕ  یُس  غٲلب  تہٕ  حکمت  وول  چھُ،  لہٰذا  گژِھہ  امہِ  کین  مضمونن  پٮ۪ٹھ  پوٗرٕ  غور  کرُن۔

Tahir:
  ییٚمہِ  کتابِہ  ہُنٛد  نٲزل  کرنہٕ  یُن  چُھ  اللہ  تعالیٰ  سٕندِ  طرفہٕ  یُس  غٲلب  حکمت  وول  چُھ۔


Athar:
  اسہِ  چھےٚ  زمین  تہٕ  آسمان  تہٕ  تِم  سٲری  چیز  یِم  تِمن  درمیان  چِھ  برحق  تہٕ  اکہِ  خاص  وقتہٕ  کہ  تعیّن  سان  پٲدٕ  کٔرِمٕتۍ۔  مگر  یِم  کٲفر  لُکھ  چِھ  تَمہِ  حقیقت  نِشہِ  روے  پھِرِتھ  ییٚمہِ  نِشہِ  یِم  باخبر  چِھ  کرنہٕ  آمٕتۍ۔

Mirwaiz:
  اَسہِ  کوٚر  نہٕ  پٲدٕ  آسامن  تہٕ  زمین  بیٚیہِ  یہِ  تِمن  منٛز  چھُ  مگر  بہ  حکمت،  بیٚیہِ  اَکہِ  مقرر  تہٕ  معین  مُدت  خٲطرٕ،  سُہ  مدت  گوٚو  وقتِ  قیامِ  قیامت۔  مگر  یِم  لوٗکھ  کافر  چھِ  تِمن  یِمَو  چیزو  سٍتۍ  توحید  کِس  انکار  کرنس  پٮ۪ٹھ  بیٖم  چھُ  کرنہٕ  یِوان  تِم  چھِنہٕ  تتھ  کٕہٕنۍ  توجہ  تہٕ  التفات  کران،  توحید  چھِنہٕ  قبول  کران۔

Tahir:
  تہٕ  اَسہِ  کٔرۍ  نہٕ  (سٲری)  آسمان  تہٕ  زمین  تہٕ  سُہ  (مخلوق)  یُس  یمن  منٛزباگ  چُھ  پٲدٕ  مگر  (کۆر)  حکمت  تہٕ  مقرر  مدّت  (کہ  تعیّن)  سان،  تہٕ  یِمَو  کفر  چُھ  کۆرمُت  تِم  ییٚمہِ  چیزٕ  نِشہِ  کھوژناونہٕ  آے  تٔتھۍ  چِھ  بُتھ  پھِرن  وٲلۍ۔

Transliteration:
  M<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> ill<u>a</u> bi<b>a</b>l<u>h</u>aqqi waajalin musamman wa<b>a</b>lla<u>th</u>eena kafaroo AAamm<u>a</u> on<u>th</u>iroo muAAri<u>d</u>oon<b>a</b>


Athar:
  اے  نبیؐ،  یِمن  ؤنِو،  زانٛہہ  چُھو  تۅہیِہ  أچھ  مٕژرٲوِتھ  تہِ  وُچھمُت  زِ  تِمہٕ  ہستی  چھےٚ  کیا،  یِمن  توٚہۍ  خُداے  ترٲوِتھ  ناد  چِھو  دِوان؟  مےٚ  ہٲوِ  تَو  زمینس  منٛز  کیا  چُھ  تِمو  پٲدٕ  کوٚرمُت؟  کِنہٕ  آسمانن  ہٕندِس  تخلیقس  تہٕ  تدبیرس  منٛز  چُھ  تِہُند  کانٛہہ  حصّہٕ؟  أنۍتَو  تیٚلہِ  ییٚمہِ  برونٛہہ  آمژِ  کُنہِ  کتابہِ  ہُند  یا  عِلمُک  کانٛہہ  پٔتِم  حصّہٕ  ﴿یِمن  عقیدن  ہٕندِس  ثبوتس  منٛز﴾  اگر  تۅہیِہ  نِشہِ  آسہِ،  اگر  توٚہۍ  پٔزِیٲرۍ  چِھو۔

Mirwaiz:
  توٚہۍ  فرمٲوِیوٗکھ  یارسول  اللہؐ،  یِمن  توٚہۍ  خداے  سٕنز  عبادت  ترٲوِتھ  چھِو  عبادت  کران،  تِمن  ہٕندِس  مستحق  عبادت  آسنس  پٮ۪ٹھ  کیا  دلیل  چھےٚ  تۅہیہِ  نِشہِ،  اگر  عقلی  دلیل  چھَو  مےٚ  ہٲوِتو  زمینُک  کُس  حصہٕ  چھُ  تِمو  پٲدٕ  کوٚرمُت،  کِنہٕ  آسمان  کِس  پٲدٕہ  کرنس  منٛز  چھےٚ  تِمن  کانٛہہ  شراکتاہ۔  یہِ  کتھ  چھےٚ  ظٲہر  کہ  توٚہۍ  چھوٗکھ  نہٕ  تِم  خٲلق  مانان  بلکہ  چھوٗکھ  توٚہۍ  تہِ  تِم  مخلوقٕے  مانان۔  مخلوق  آسُن  چھُ  معبود  آسنس  بالکل  منٲفی  دلیل  عقلی  گٔیہِ  ختم،  اگر  تۅہیہِ  نِشہِ  دلیل  نقلی  چھےٚ،  مےٚ  نِش  أنۍ  تَو  تیٚلہِ  کانٛہہ  صحیح  کتاباہ  یتھ  منٛز  شرکُک  حکم  آسہِ  یۅسہٕ  کتاب  ییٚمہِ  قرآن  مجید  برونٹھ  نٲزل  کرنہٕ  آمٕژ  آسہِ،  یا  اگر  کتاب  آسہِ  نہٕ  توتہِ  کٔرِتو  پیش  معتبر  علمی  کانٛہہ  مضموناہ،  رِوایتاہ  یۅسہٕ  منقول  آسہِ،  چھِوے  توٚہۍ  شرکُک  دعویٰ  کرنس  اندر  پوٚزوَنہٕ  وُنۍ۔  یہِ  کتھ  چھےٚ  ظٲہر  کہ  یِژھ  دلیل  ہیٚکہِ  نہٕ  کانٛہہ  تہِ  پیش  کٔرِتھ  مگر  توٚہۍ  چھِو  نہٕ  اَمہِ  پتہٕ  تہِ  باطل  کتھہِ  نِشہِ  باز  یِوان۔

Tahir:
  تۆہۍ  فرمٲوِو  زِمے٘  ؤنۍتَو  زِ  یِمن  (پۅتلیٚن)  ہٕنز  تۆہۍ  اللہ  تعالیٰ  ہس  وَرٲے  عبادت  چِھو  کران  مے٘  ہٲوِتَوزِ  تِمَو  کُس  چیز  چُھ  زمینس  منٛز  تخلیق  کۆرمُت  نَتہٕ  (ہٲوِتو  یہِ  زِکیا)  آسمانن  (ہٕندِس  تخلیقس)  منٛز  چھا  تِہٕنز  کانٛہہ  شراکت۔  تۆہۍ  کٔرِو  مے٘  نِشہِ  ییٚمہِ  (قرآن) بروٗنٹھِم  کُنہِ  کتاب  ہُنٛد  نَتہٕ  (بروٗنٹھِمیٚن  ہٕندِ)  علمُک  کانٛہہ  باقی  حصہٕ  (یُس  نقل  سپدان  آسہِ  پکان  ثبوت  کہ  طور)  پیش۔  ہرگاہ  تۆہۍ  پٔزۍیٲرۍ  چِھو۔

Transliteration:
  Qul araaytum m<u>a</u> tadAAoona min dooni All<u>a</u>hi aroonee m<u>atha</u> khalaqoo mina alar<u>d</u>i am lahum shirkun fee a<b>l</b>ssam<u>a</u>w<u>a</u>ti eetoonee bikit<u>a</u>bin min qabli h<u>atha</u> aw ath<u>a</u>ratin min AAilmin in kuntum <u>sa</u>diqeen<b>a</b>


Athar:
  ٲخر  کُس  آسہِ  تس  شخصہٕ  سٕندِ  کھۅتہٕ  ڈوٚلمُت  انسان  یُس  اللہ  تعالیٰ  ہَس  ترٲوِتھ  تِمن  لایِہ  ناد،  یِم  قیامتس  تام  تس  جواب  ہیٚکن  نہٕ  دِتھ،  ﴿جواب  دِنہٕ  نِشہِ  چُھ  مُراد  کٲنٛسہِ  ہٕندِس  درخواستس  پیٚٹھ  فٲصلہٕ  صٲدٕر  کرُن۔  مطلب  چُھ  یِہ  زِ  یِمن  معبوٗدن  نِشہِ  چِھنہٕ  تِم  اختیارے  یِہندِس  بُنیادس  پیٚٹھ  یِم  تِہندیٚن  دُعاہَن  تہٕ  درخواستن  پیٚٹھ  کانٛہہ  فٲصلہٕ  ہیٚکن  صٲدر  کٔرِتھ۔﴾  بلکہِ  چِھ  امہِ  نِشہِ  تہِ  بے  خبر  زِ  ناد  لاین  وٲلۍ  چِھ  تِمن  ناد  لایان۔

Mirwaiz:
  کُس  اَکھاہ  چھُ  تس  شخصہٕ  سٕندِ  کھۅتہٕ  زیادٕہ  گمراہ  یُس  دلیل  پیش  کرنہٕ  نِشہِ  چھُ  عٲجز۔  باوجود  آں  چھُ  معبود  برحق  ترٲوِتھ  تِمن  بٲطل  معبودن  آلو  دِوان  یِم  نہٕ  قیامتس  تانۍ  تِہِندِس  ناوس  تہٕ  آلوس  جوابٕے  ہیٚکن  دِتھ۔  تِمن  چھَنہٕ  تِہِندِ  آلو  دِنٕچ  خبرٕے  کینٛہہ،  کیازِ  تِمن  چھُنہٕ  تمُیک  شعورٕے،  تِمن  چھَنہٕ  خبرٕے  سجدٕہ  کٔمۍ  دُیت  تہٕ  لتھ  کٔمۍ  دِژ۔  تِم  چھِ  تِہِندِ  آلو  دَنہٕ  نِشہِ  بالکل  بے  خبر۔  جمادات  یعنی  کنہِ  تہٕ  بے  جان  چیزن  ہُنٛد  چھُ  ظٲہرٕے  کہ  تِمن  چھَنہٕ  قوت  سامعٕے  کینٛہہ،  باقی  ذوات  ارواح،  ملایکہ،  حضرات  انبیاء،  بیٚیہِ  اولیا   اللہ  تِم  چھِ  سۅے  کتھ  بوٗزِتھ  ہیکان  یۅسہٕ  اللہ  تعالیٰ  بوزناویکھ،  سۅے  کٲم  ہیکان  کٔرِتھ  ییمُیک  اجازت  تہٕ  قدرت  تِمن  اللہ  تعالیٰ  دِیہِ،  پانس  تِمن  بذات  خۅد  کانٛہہ  اختیار  چھُنہٕ۔

Tahir:
  تہٕ  تس  شخصس  کھوتہٕ  کٔھسِتھ  گمراہ  کُس  ہیٚکہِ  ٲسِتھ  یُس  اللہ  تعالیٰ  ہس  وَرٲے  تِتھیٚن  (پۅتلیٚن)  ہٕنز  عبادت  چُھ  کران  یِم  قیامت  کِس  دۅہس  تام  تس  (سوالُک)  جواب  ہیٚکن  نہٕ  دِتھ  تہٕ  تِم  (پۅتٕلۍ)  چِھ  تِہِندِ  دعا  تہٕ  عبادت  نِشہِ  (بالکل)  بے  خبر۔

Transliteration:
  Waman a<u>d</u>allu mimman yadAAoo min dooni All<u>a</u>hi man l<u>a</u> yastajeebu lahu il<u>a</u> yawmi alqiy<u>a</u>mati wahum AAan duAA<u>a</u>ihim gh<u>a</u>filoon<b>a</b>


Athar:
  تہٕ  ییٚلہِ  سٲری  انسان  جمع  یِن  کرنہٕ،  تمہِ  وقتہٕ  آسن  تِم  پننیٚن  ناد  لاین  والیٚن  ہٕندۍ  دُشمن،  تہٕ  تِہندِس  عبادتس  آسن  مُنکر۔  ﴿یعنی  تِم  ونن  صاف  صاف  زِ  نَہ  اوس  اسہِ  یِمن  زانٛہہ  ووٚنمُت  زِ  توٚہۍ  لٲیِو  مددٕ  خٲطرٕ  اَسہِ  ناد،  أسۍ  چِھو  تۅہیِہ  حاجت  روٲیی  کرن  وٲلۍ،  تہٕ  نَہ  چھےٚ  اسہِ  یِہ  خبر  زِ  یِم  ٲسۍ  اسہِ  ناد  لایان،  یِمو  چِھ  أسۍ  پانے  حاجت  روا  بنٲوِمٕتۍ  تہٕ  پانے  چُھکھ  اسہِ  ناد  دِیُن  لوگمُت۔﴾

Mirwaiz:
  چنانچہ  ییٚلہِ  لوٗکھ  محشرکِس  مٲدانس  منٛز  جمع  یِن  کرنہٕ  حساب  دِنہٕ  خٲطرٕ  تِمے  معبودانِ  بٲطل  آسن  یِمن  تِم  ناد  تہٕ  آلو  دِوان  ٲسۍ  تِہِندۍ  دشمن۔  بیٚیہِ  آسن  تِمے  تِہِندِس  عبادت  تہٕ  پرستش  کرنس  مُنکر۔  دپنکھ  اَسہِ  چہَنہٕ  خبرٕے  توٚہۍ  کیا  ٲسِو  اسہِ  عبادت  کران۔

Tahir:
  تہٕ  ییٚلہِ  لُکھ  (قیامت  کہ  دۅہ)  جمع  یِن  کرنہٕ  پتہٕ  آسن  تِم  (بٲطل  معبود)  تِہِندۍ  دشمن  تہٕ  (پننہِ  مۅکلن  پایہِ  خٲطرٕ)  کرن  تِہِندِعبادت  نِشِی  انکار۔

Transliteration:
  Wai<u>tha</u> <u>h</u>ushira a<b>l</b>nn<u>a</u>su k<u>a</u>noo lahum aAAd<u>a</u>an wak<u>a</u>noo biAAib<u>a</u>datihim k<u>a</u>fireen<b>a</b>


Athar:
  یِمن  لُکن  ییٚلہِ  سٲنۍ  آیات  چِھ  صاف  صاف  بوزناونہٕ  یِوان،  تہٕ  حق  چُھ  یِمن  برونٛہہ  کُن  واتان،  تیٚلہِ  چِھ  یِم  کٲفر  لُکھ  تتھ  متعلق  ونان  زِ  یِہ  چُھ  ٹاکارٕہ  جود۔

Mirwaiz:
  بیٚیہِ  ییٚلہِ  پرنہٕ  چھِ  یِوان  تِمن  پٮ۪ٹھ  سٲنۍ  صاف  صاف  تہٕ  واضح  آیات،  ونان  چھِ  تِم  کٲفر  اَتھ  پٔزِس  قرآن  مجیدس  کہ  یہِ  چھُ  نعوذ  باللہ  نوٚن  سِحر  تہٕ  جود۔

Tahir:
  تہٕ  ییٚلہِ  تِمن  پیٚٹھ  سٲنۍ  واضح  آیات  چِھ  پرنہٕ  یِوان  (تیٚلہِ)  یِم  لُکھ  کفر  چِھ  کران  تِم  چِھ  ونان  حقس  (یعنی  قرآنس)  متعلق،  ییٚلہِ  زن  سُہ  تِمن  نِشہِ  آو،یہِ  چُھ  ٹاکارٕہ  جود۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin q<u>a</u>la alla<u>th</u>eena kafaroo lil<u>h</u>aqqi lamm<u>a</u> j<u>a</u>ahum h<u>atha</u> si<u>h</u>run mubeen<b>un</b>


Athar:
  کیا  تِہُند  وَنُن  چھا  یِہ  زِ  رسولن  چُھ  یِہ  پانے  بنوومُت؟  یِمن  ؤنِو،  اگر  مےٚ  یِہ  پانہٕ  چُھ  بنوومُت  تیٚلہِ  ہیٚکِو  نہٕ  توٚہۍ  مےٚ  خُداے  سٕنزِ  تھپہِ  نِشہِ  بچٲوِتھ،  یِمہٕ  کتھہٕ  توٚہۍ  بناوان  چِھو  اللہ  تعالیٰ  چُھ  تِمن  وارٕ  پٲٹھۍ  زانان،  مےٚ  تہٕ  تۅہیِہ  درمیان  چُھ  سُے  گوٲہی  دِنہٕ  خٲطرٕ  کٲفی،  تہٕ  سُہ  چُھ  سیٚٹھاہ  درگُزر  کرن  وول  تہٕ  رحم  کرن  وول۔  ﴿یتھ  جایِہ  چھےٚ  یِہ  کتھ  زٕہ  معنی  دِوان،  اکھ  یِہ  زِ  یِہ  چُھ  اللہ  تعالیٰ  سُندُے  رحم  تہٕ  تٔمۍ  سُندُے  درگُزر  ییٚمۍ  کِںۍ  توہی  لُکھ  زمینس  اندر  شاہ  چِھ  کھالان  یِمن  اللہ  تعالیٰ  سٕندِس  کلامس  افترا  قرار  دِنس  منٛز  کانٛہہ  خوف  چُھنہٕ،  نتہٕ  اگر  کانٛہہ  کانٛہہ  بے  رحم  تہٕ  سخت  گیر  خُداے  ییٚمہِ  کایناتُک  مٲلِک  آسِہے،  تیٚلہِ  آسِہے  نہٕ  یِژٕھ  حرکتہٕ  کرن  والیٚن  اکھ  شہہ  کھٲلِتھ  دوٚیم  شہہ  کھالُن  نصیب  گژھان۔  دوٚیم  مطلب  چُھس  یِتہِ  زِ  اے  ظٲلِمو،  اگر  وُنہِ  تہِ  یِیِو  امہِ  ہٹ  دھرمی  نِشہِ  باز  تیٚلہِ  چُھ  خُداے  سٕندِ  رحمتُک  دروازٕہ  تُہندِ  خٲطرٕ  یلہٕ،  تہٕ  یِکینژھاہ  تۅہیِہ  وُنُیستام  کوٚرمُت  چُھو  سُہ  ہیٚکہِ  معاف  سپدِتھ۔﴾

Mirwaiz:
  کیا  یِم  لوٗکھ  چھا  ونان  کہ  یہِ  قرآن  مجید  ٹھہروو  أمۍ  پیغمبرن  پانے،  توٚہۍ  فرمٲوِیوٗکھ  یارسول  اللہؐ،  اے  لوٗکو  ہرگاہ  مےٚ  یہِ  قرآن  مجید  پانے  پننہِ  طرفہٕ  بنوومُت  ٲسِتھ  خدایس  کُن  لوگمُت  آسہِ  ہاتیٚلہِ  کرِہا  اللہ  تعالیٰ  پننہِ  عادت  موجوب  میٲنِس  اَپُز  دعویٰ  نبوت  کرنس  پٮ۪ٹھ  مےٚ  ہلاک۔  توپتہٕ  ییٚلہِ  سُہ  مےٚ  ﴿نعوذ  باللہ﴾  ہلاک  کرُن  ییٚژِھہ،  توٚہۍ  لوٗکھ  یا  باقی  لوٗکھ  ہیٚکِو  نہٕ  مےٚ  خداے  سٕندِ  عذاب  نِشہِ  بچٲوِتھ،  تس  چھےٚ  پوٗرٕ  خبرتوٚہۍ  کمہٕ  کمہٕ  کتھہٕ  چھِو  اَتھ  قرآن  مجیدس  متعلق  کران۔  بس  چھُ  سُے  گواہ  مےٚ  منٛز  تہٕ  تۅہیہِ  منٛز۔  تس  چھُ  اَسہِ  سارِنٕے  ہُنٛد  حال  پوٗرٕ  معلوم،  کُس  چھُ  صادق  تہٕ  کُس  چھُ  کاذِب۔  سُے  چھُ  سیٹھاہ  مغفرت  کروُن  سیٹھاہ  رحم  کروُن،  سُہ  چھُ  کٲفرن  دنیاہس  اندر  عذابس  گرفتار  کران  مگر  تِمن  عذابس  گرفتار  نہ  کرُن  چھَنہٕ  دلالت  کران  تِہِندِس  پٔزِس  پٮ۪ٹھ  آسنس۔

Tahir:
  کیا  تِم  لُکھ  چھا  (یہِ)  ونان  زِ  یہِ  (قرآن)  چُھ  (پیغمبرن)  پانے  بنوومُت۔  تۆہۍ  فرمٲوِو،  اگر  مے٘  یہِ  پانہٕ  چُھ  بنوومُت  تیٚلہِ  چِھو  نہٕ  تۆہۍمے٘  اللہ  تعالیٰ  ہس  (یعنی  اللہ  تعالیٰ  سٕندِ  عذاب)  نِشہِ  (بچاونُک)  کٕہٕنۍ  تہِ  اختیار  تھاوان،  تہٕ  سُہ  چُھ  تِمن  کتھن  وارٕ  پٲٹھۍ  زانان  یِم  تۆہۍ  یَتھ  (قرآنس)  متعلق  طعنہ  دِنہٕ  رٔنگۍ  کران  چِھو۔  سُے  اللہ  تعالیٰ  چُھ  مے٘  تہٕ  تۅہیہِ  درمیان  گوٲہی  خٲطرٕ  سیٚٹھاہ،  تہٕ  سُہ  چُھ  بۆڈ  بخشن  وول  سیٚٹھاہ  رحم  کرن  وول۔

Transliteration:
  Am yaqooloona iftar<u>a</u>hu qul ini iftaraytuhu fal<u>a</u> tamlikoona lee mina All<u>a</u>hi shayan huwa aAAlamu bim<u>a</u> tufee<u>d</u>oona feehi kaf<u>a</u> bihi shaheedan baynee wabaynakum wahuwa alghafooru a<b>l</b>rra<u>h</u>eem<b>u</b>


Athar:
  یِمن  ؤنِو،  بٕہ  چُھس  نہٕ  کانٛہہ  نوٚو  رسُول،  ﴿یعنی  یِتھہٕ  پٲٹھۍ  گۅڈٕ  سٲری  رسول  انسانٕے  آسان  ٲسۍ،  تہٕ  خُدٲیی  صفاتن  تہٕ  اختیاراتن  منٛز  اوس  نہٕ  تِہُند  کانٛہہ  حصّہٕ  آسان،  تِیتُھے  رسول  چُھس  بٕتہِ۔﴾  مےٚ  چَھنہٕ  پے  زِ  پگاہ  کیا  چُھ  تۅہیِہ  سٍتۍ  سپدن  وول  تہٕ  مےٚ  سٍتۍ  کیا  چُھ  سپدن  وول،  بٕہ  چُھس  صرف  تٔمی  وحی  ہٕنز  پیروی  کران  یۅسہٕ  مےٚ  نِش  سوزنہٕ  چھےٚ  یِوان،  تہٕ  بٕہ  چُھس  نہٕ  أکِس  صاف  صاف  خبردار  کرن  وٲلۍ  سٕندِ  ورٲے  بیٚیہِ  کِہِنۍ۔

Mirwaiz:
   توٚہۍ  فرمٲوِیوٗکھ  یا  رسول  اللہؐ،  اے  لوٗکو،  بہٕ  نوٚو  پیغمبراہ  چھُس  نہٕ،  مےٚ  برونٹھ  تہِ  چھِ  بیٚیہِ  تہِ  واریاہ  خداے  سٕندی  احکام  ہیٹھ  آمٕتۍ،  بیٚیہِ  چھَنہٕ  مےٚ  خبر  مےٚ  سٍتۍ  کیا  معاملٕ  سپدِ  آیندٕہ۔  پننین  حالاتن  ہٕنز  ییٚلہِ  نہٕ  مےٚ  خبر  چھےٚ  بیٚیَن  مُغیباتن  ہُنٛد  دعویٰ  کِتھہٕ  پٲٹھۍ  ہیٚکہٕ  بہٕ  کٔرِتھ۔  یِمن  حالاتن  ہُنٛد  مےٚ  بذریعہ  وحی  علم  سپُد  تِمن  ہُنٛدچھُ  واقعی  علمِ  کٲمل،  بہٕ  چھُسنہٕ  علم  و  عملہِ  اندر  پٲروی  کران  مگر  تتھ  یہِ  مےٚ  کُں  وحی  نٲزل  یِوان  چھُ  کرنہٕ۔  پانہٕ  پننہِ  طرفہ  کانٛہہ  چیز  ٹھہراونٕچ  چھَنہٕ  صورتھٕے  کانٛہہ،  بٚیہِ  چھُنہٕ  بہٕ  مگر  نٔنۍ  پٲٹھۍ  بیٖم  کروُن۔

Tahir:
  تۆہۍ  فرمٲوِو  زِ  (انسانن  کُن)  آس  نہٕ  بہٕ  کانٛہہ  گۅڈنِیُک  رسول  (زِ  مے٘  برونٛہہ  آسہِ  نہٕ  رسالتٕچ  کانٛہہ  مثالٕے)  تہٕ  بہٕ  چُھس  نہٕ  پٲنۍ  پانے  (یعنی  محض  پننہِ  عقلہِ  تہٕ  فہمہٕ  کِنۍ)  پانہٕ  زانان  زِ  مے٘  سٍتۍ  کیا  سلوک  یِیہِ  کرنہٕ  تہٕ  نَہ  تہِ  یہِ  تۅہیہِ  سٍتۍ  یِیہِ  کرنہٕ،  (میون  علم  چُھ  یہِ  زِ)  بہٕ  چُھس  صرف  تَمہِ  وحی  ہٕنز  پٲروی  کران  یۅسہٕ  مے٘  کُن  چھے٘  سوزنہٕ  یِوان  (سۅے  چھے٘  مے٘  پۯتھ  چیزُک  علم  عطا  کران)  تہٕ  بہٕ  چُھس  صرف  (وحی  ہٕندِ  علم  کِس  بنیادس  پیٚٹھ)  ٹاکارٕہ  کھوژناون  وول۔

Transliteration:
  Qul m<u>a</u> kuntu bidAAan mina a<b>l</b>rrusuli wam<u>a</u> adree m<u>a</u> yufAAalu bee wal<u>a</u> bikum in attabiAAu ill<u>a</u> m<u>a</u> yoo<u>ha</u> ilayya wam<u>a</u> an<u>a</u> ill<u>a</u> na<u>th</u>eerun mubeen<b>un</b>


Athar:
  اے  نبی  صلی  اللہ  علیہ و سلم،  یِمن  ؤنِو،  زانٛہہ  سوٗنچوٕ  تۅہیِہ  زِ  اگر  یِہ  کلام  اللہ  تعالیٰ  سٕندی  طرفہٕ  اوس  تہٕ  تۅہیِہ  کوٚرُو  اَتھ  انکار۔  ﴿تیٚلہِ  کُس  انجام  آسہِ  تُہُند؟﴾  تہٕ  أتھۍ  ہِوِس  أکِس  کلامَس  پیٚٹھ  چھےٚ  بنی  اسرٲئیلٕکۍ  أکۍ  گواہن  شہادت  تہِ  دِژمٕژ۔  تٔمۍ  اوٚن  ایمان  تہٕ  توٚہۍ  روٗدِو  پننِس  تکبرس  منٛزٕے۔  ﴿یتھ  جایِہ  چُھنہٕ  گواہ  نِشہِ  مُراد  کانٛہہ  خاص  شخص  کینہہ  بلکہ  چُھ  اِسرٲئیلُک  اکھ  عام  اِنسان  مُراد۔  خُداے  سٕندِ  اِرشادُک  مُدعا  چُھ  یِہ  زِ  قرآن  مجید  یۅسہٕ  تعلیم  تۅہیِہ  برونٛہہ  کنہِ  پیش  چُھ  کران،  یِہ  چُھنہٕ  کانٛہہ  نوٚو  چیز  یُس  دُنیاہس  منٛز  گۅڈنچہِ  لٹہِ  تۅہی  یوت  برونٛہہ  کنہِ  آسہِ  پیش  کرنہٕ  آمُت،  تہٕ  توٚہۍ  ہیٚکِو  یِہ  عذر  کٔرِتھ  زِ  أسۍ  کِتھہٕ  پٲٹھۍ  مانَو  یِمہٕ  کتھہٕ  یِمہٕ  انسٲنی  زُرِیاتس  برونٛہہ  کُن  آمژے  آسہٕ  نہٕ۔  ییٚمہِ  برونٛہہ  چِھ  یِمے  تعلیمات  یِتھے  پٲٹھۍ  وحی  ہٕندِ  ذریعہ  بنی  اسرٲئیلس  برونٛہہ  کُن  تورات  تہٕ  دوٚیِمیٚن  آسمٲنی  کتابن  ہٕنزِ  شکلہِ  منٛز  آمٕتۍ،  تہٕ  تِہِندۍ  أکۍ  عام  انسانن  چِھ  یِم  مٲنِمٕتۍ۔﴾  یِتھیٚن  ظٲلِمن  چُھنہٕ  اللہ  تعالیٰ  ہدایت  دِوان۔

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو  مےٚ  ؤنۍ  تو  ہرگاہ  یہِ  قرآنِ  مجید  واقعی  طورخداے  سٕندِ  طرفہٕ  ٲسِتھ  توٚہۍ  اَتھ  انکار  کٔرِو  بیٚیہِ  آسہِ  بنی  اسرٲیلو  اندرٕ  تہِ  کانٛہہ  معتبر  گواہ  گوٲہی  دِوان  یِژِھہ  کتابہِ  ہٕندِ  نٲزل  سپدنٕچ،  تتھ  پٮ۪ٹھ  بِنا  کٔرِتھ  آسہِ  سُہ  تتھ  ایمان  انان  تہٕ  پژھ  کران  مگر  توٚہۍ  روٗزِو  تکبر  تہٕ  غرور  سببہٕ  اَمہِ  کِس  انکارس  پٮ۪ٹھ،  تتھ  صورتس  اندر  کُس  اکھاہ  چھُ  تُہٕندِ  کھۅتہٕ  زیادٕہ  بے  انصاف  تہٕ  ظالم۔  بے  شک  اللہ  تعالیٰ  چھُنہٕ  بے  انصافن  تہٕ  ظلمن  و۔  تھ  ہاوان  بلکہ  چھِ  تِم  ہمیشہ  گمرٲہی  تہٕ  ضلالتس  اندر  روزان۔  گمرٲہی  ہُنٛد  انجام  چھُ  نارِ  جہنم۔

Tahir:
  فرمٲوِو،  ؤنۍ  تَو  ہرگاہ  یہِ  (قرآن)  اللہ  تعالیٰ  سٕندِ  طرفہٕ  اوس  تہٕ  تۅہیہِ  آسیٚو  اَمِیُک  انکار  کۆرمُت  تہٕ  بنی  اسرائیل  منٛزٕدِیہِ  اَکھ  گواہ  (تہِ  گۅڈنِچو  آسمٲنۍ  کتابو  سٍتۍ)  اَتھ  ہِشہِ  کتابِہ  (ہٕندِس  نٲزل  گژھنہٕ  کِس  تذکِرس)  پیٚٹھ  گوٲہی  پتہٕ  آسہِ  تٔمۍ  اَتھ  پیٚٹھ  ایمان  (تہِ)  اۆنمُت  تہٕ  تۆہۍ  روٗدِو  اَمہِ  باوجود  غرور  کران  (تیٚلہِ  کیا  انجام  آسہِ  تُہُنٛد؟)  بے  شک  چُھنہٕ  اللہ  تعالیٰ  ظٲلم  قومس  ہدایت  دِوان۔

Transliteration:
  Qul araaytum in k<u>a</u>na min AAindi All<u>a</u>hi wakafartum bihi washahida sh<u>a</u>hidun min banee isr<u>a</u>eela AAal<u>a</u> mithlihi fa<u>a</u>mana wa<b>i</b>stakbartum inna All<u>a</u>ha l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Athar:
  یِمو  لُکو  ماننہٕ  نِشہِ  انکار  چُھ  کوٚرمُت  تِم  چِھ  ایمان  اَنن  والیٚن  متعلق  ونان  زِ  اگر  یِہ  کتاب  مانٕنۍ  جان  کٲم  آسِہے  تیٚلہِ  ہیکہَن  نہٕ  یِم  لُکھ  اتھ  کامہِ  منٛز  اسہِ  برونٛہہ  گٔژِھتھ۔  ﴿تِہُند  مطلب  اوس  زِ  قرآنِ  مجیدس  پیٚٹھ  چُھ  کینژھو  ناسمجھ  لُکو  ایمان  اوٚنمُت،  نَتہٕ  اگر  یِہ  کانٛہہ  جان  کٲم  آسِہے  تیٚلہِ  کتہِ  روزٕہن  اسہِ  ہِوٗۍ  دٲنشوَر  لُکھ  یِہ  ماننہٕ  نِشہِ  پتھ۔﴾  چونکہ  تِمو  کوٚر  نہٕ  تَمہِ  نِشہِ  ہدایت  حاصل،  امہِ  موجوب  وَنن  تِم  ضروٗر  زِ  یِہ  چُھ  پرون  اَپُز۔  

Mirwaiz:
  بیٚیہِ  چھِ  یِم  کٲفرونان  باایمانن  ہٕندِس  ایمان  اننس  نسبت  کہ  ہرگاہ  یہِ  قرآن  مجید  یتھ  یِمو  پژھ  کٔر  مٕژ  چھےٚ  رُت  آسِہا  تیٚلہِ  گژھہن  نہٕ  یِم  کم  درجِکۍ  لوٗکھ  اَتھ  دینس  کُن  اَسہِ  برونٹھ۔  یہِ  گوٚو  تِہُنٛد  کمال  درجُک  استکبار  تہٕ  غرور۔  ییٚلہِ  نہٕ  اَمہِ  غرور  تہٕ  استکبارٕ  سببہٕ  تِمن  اَمہِ  قرآن  مجید  سٍتۍ  دینِ  حقس  کُن  وَتھ  آسہِ،  لہٰذا  چھُ  یِمن  وَننُے  کہ  یہِ  چھےٚ  پرانیو  اَپزیو  کتھو  منٛزٕہ  اَکھ  اَپٕز  کتھاہ۔

Tahir:
  تہٕ  کٲفرو  وۆن  مومنن،  ہرگاہ  یہِ  (دینِ  محمدی)  بہترآسِہے  تیٚلہِ  پکہَن  نہٕ  یِم  لُکھ  اَتھ  کُن  اَسہِ  برونٛہہ  (أسۍ  کرہَو  پانے  سارِوٕے  برونٛہہ  یہِ  قبول)  تہٕ  ییٚلہِ  یِمَو  (کٲفروپانہٕ)  اَمہِ  نِشہِ  ہدایت  لۆب  نہٕ  تیٚلہِ  چِھ  وۅنۍ  ونان  زِ  یہِ  چُھ  پۯون  اَپُز  (تہٕ  بہتان)۔

Transliteration:
  Waq<u>a</u>la alla<u>th</u>eena kafaroo lilla<u>th</u>eena <u>a</u>manoo law k<u>a</u>na khayran m<u>a</u> sabaqoon<u>a</u> ilayhi wai<u>th</u> lam yahtadoo bihi fasayaqooloona h<u>atha</u> ifkun qadeem<b>un</b>


Athar:
  حالانکہ  امہِ  برونٛہہ  چھےٚ  موسیٰ  علیہ  السلام  سٕنز  کتاب  رہنما  تہٕ  رحمت  بٔنِتھ  آمٕژ،  تہٕ  یِہ  کتاب  چھےٚ  تتھ  تصدیق  کرن  واجِنۍ  آمٕژ  عربی  زبٲنۍ  منٛز،  تاکہ  ظٲلِمن  کرِ  خبردار  تہٕ  نیک  رٔوِشہِ  پیٚٹھ  پکن  والیٚن  دِیِہ  بشارت۔

Mirwaiz:
  حالانکہ  ییٚمہِ  قرآن  مجید  برونٹھ  ٲس  حضرت  موسیٰ  سٕنز  کتاب  نٲزل  آمٕژ  کرنہٕ  یۅسہٕ  اُمتِ  موسوی  خٲطرٕ  بالعموم  وَتھ  ہاوٕوُنۍ  ٲس،  اہلِ  ایمانن  ہٕندِ  خٲطرٕ  بالخصوص  بٔڈ  رحمت  ٲس،  یہِ  قرآن  مجید  ییٚمِچ  پیشن  گویی  توراۃس  منٛز  تہِ  چھےٚ،  تہِ  چھےٚ  کتاباہ  تمہِ  کتابہِ  ہٕنز  پیشن  گویی  تصدیق  کران  یۅسہٕ  عربی  زیٚوِہ  منٛز  چھےٚ،  یُتھ  بیٖم  کرِ  تِمن  لوٗکن  یِمِو  ظلم  کوٚر  یعنی  شرک  تہٕ  کفر  کرنہٕ  سٍتۍ۔  یہِ  چھےٚ  بٔڈ  بشارت  نیکو  کارن  ہٕندِ  خٲطرٕ۔

Tahir:
  تہٕ  اَمہِ  برونٛہہ  ٲس  موسیٰ  (علیہ  السلام)  سٕنز  کتاب  (تورات)  پیشوا  تہٕ  رحمت،تہٕ  یہِ  کتاب  چھے٘  (تمِیُک)  تصدیق  کرن  واجِنۍ،  عربی  زبٲنۍ  منٛز  چھے٘  تاکہ  تِمن  لُکن  کھوژناوِ  یِمَو  ظلم  کۆر  تہٕ  نیکو  کارن  خٲطرٕ  آسہِ  خۅش  خبر۔

Transliteration:
  Wamin qablihi kit<u>a</u>bu moos<u>a</u> im<u>a</u>man wara<u>h</u>matan wah<u>atha</u> kit<u>a</u>bun mu<u>s</u>addiqun lis<u>a</u>nan AAarabiyyan liyun<u>th</u>ira alla<u>th</u>eena <i><u>th</u></i>alamoo wabushr<u>a</u> lilmu<u>h</u>sineen<b>a</b>


Athar:
  پٔزۍ  پٲٹھۍ  یِمو  لُکو  ووٚن  زِ  اللہ  تعالیٰ  ہٕے  یوت  چُھ  سون  ربّ،  پتہٕ  روٗدۍ  تتھ  پیٚٹھ  ڈاڈ  کٔرِتھ،  تِہندِ  خٲطرٕ  نہٕ  چُھ  کانٛہہ  خوف  تہٕ  نَہ  سپدن  تِم  غمگین۔

Mirwaiz:
  بے  شک  یِمو  لوٗکو  بصدقِ  دل  اقرار  کوٚر  زِ  سون  پروردگار  چھُ  اللہ  تعالیٰ،  توپتہٕ  روٗدۍ  اَتھ  اعتقادس  پیتھ  ٲخرس  تانۍ۔  یہِ  اعتقاد  ترووُکھ  نہٕ  زانٛہہ،  پس  چھُنہٕ  تِمن  ٲخرتس  اندر  کانٛہہ  خوفاہ  واقع  سپدٕوُن،  نہ  آسن  تِم  تَتہِ  غمگین۔

Tahir:
  بے  شک  یِمَو  لُکو  وۆن  زِ  سون  ربّ  چُھ  اللہ  تعالیٰ  پتہٕ  روٗدۍ  اَتھ  پیٚٹھ  ڈٔٹِتھ  تیٚلہِ  نَہ  چُھ  تِمن  پیٚٹھ  کانٛہہ  خوف  تہٕ  نَہ  سپدن  تِم  غمگین۔

Transliteration:
  Inna alla<u>th</u>eena q<u>a</u>loo rabbun<u>a</u> All<u>a</u>hu thumma istaq<u>a</u>moo fal<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Athar:
  یِتھۍ  لُکھ  چِھ  جنّتس  منٛز  گژھن  وٲلۍ،  ییٚتہِ  تِم  ہمیشہِ  روزن  پننیو  تِمو  اعمالو  ہٕندِ  بدلہٕ  یِم  تِم  دُنیاہس  منٛز  چِھ  روٗدِمٕتۍ  کران۔

Mirwaiz:
  یِم  لوٗکھ  چھِ  جنتی،  یِم  ہمیشہ  روزن  تِمن  جنتن  اندر۔  یہِ  چھُ  تِمن  رُت  جزا  تِمن  رٕژن  عملن  ہُنٛدیِمہٕ  تِم  کران  ٲسۍ  دنیاہس  اندر  یعنی  ایمان  تہٕ  استقامت  بَر  ایمان  یِتھہٕ  پٲٹھۍ  اَسہِ  پنٕنۍ  حق  بندن  پٮ۪ٹھ  وٲجب  کٔرۍ  ییمُیک  ذکر  کرنہٕ  آو،  یِتھے  پٲٹھۍ  کوٚر  اَسہِ  حقوق  العباد  تہِ  وٲجب  چنانچہ  تِمَو  اندرٕ  گوٚو  سیٹھاہ  بوٚڈن  حق  مٲلِس  ماجہِ  ہُنٛد۔

Tahir:
  یِمَے  لُکھ  چِھ  جنتی  یِم  اَتھ  منٛز  ہمیشہ  روزن  وٲلۍ  چِھ۔  یہِ  چُھ  تِمن  عملن  ہُنٛد  جزا  یِمہٕ  تِم  کران  ٲسۍ۔

Transliteration:
  Ol<u>a</u>ika a<u>s</u><u>ha</u>bu aljannati kh<u>a</u>lideena feeh<u>a</u> jaz<u>a</u>an bim<u>a</u> k<u>a</u>noo yaAAmaloon<b>a</b>


Athar:
  اَسہِ  کوٚر  انسانس  ہدایت  زِ  سُہ  کٔرِن  پننِس  مٲلِس  ماجہِ  سٍتۍ  نیک  برتاو۔  تٔمۍ  سٕنزِ  ماجہِ  تھوو  سُہ  تکلیف  تُلِتھ  پننہِ  یٔڈ  منٛز،  تہٕ  تکلیف  تُلِتھٕے  دِیتُنَس  زَنم،  تہٕ  أمۍ  سُند  حمل  تہٕ  دۅد  تراوناونس  منٛز  لگۍ  تٕرٛہ  ﴿30﴾  ریٚتھ۔  یوٚت  تام  سُہ  پننِس  پوٗرٕ  طاقتس  ووت،  تہٕ  گوٚو  ژتجی  وُہُر،  پتہٕ  ووٚن  تٔمۍ،  اے  میانہِ  ربّہٕ،  مےٚ  دِ  توفیق  زِ  بٕہ  کرٕ  چانیٚن  تِمن  نعمتن  ہُند  شُکر  یِمہٕ  ژےٚ  مےٚ  تہٕ  میٲنِس  مٲلِس  ماجہِ  عطا  فرماویٚتھ،  تہٕ  تِژھ  نیک  عمل  کرٕ  ییٚمہِ  سٍتۍ  ژٕ  رٲضۍ  گژھکھ،  تہٕ  میٲنۍ  اولاد  بناوُکھ  نیک  تہٕ  مےٚ  دِ  سکون،  بٕہ  چُھس  چٲنِس  دربارس  منٛز  توبہٕ  کران  تہٕ  بٕہ  چُھس  تابع  فرمان  ﴿مُسلم﴾  بندو  منٛزٕ۔

Mirwaiz:
  تمی  مۅکھہٕ  کوٚر  اسہِ  انسانس  تٲکیدی  حکم  پننِس  مٲلِس  ماجہِ  نسبت  احسان  کرنُک،  بالخصوص  ماجہِ  نسبت  زیادٕھ  احسان  کرنُک  حکم۔  کیازِ  یہِ  موج  ٲس  نہایت  شفقت  سان  تُلان  أمِس  انسانس  پننہِ  یٔڈ  منٛز  توپتہٕ  ترووُن  یہِ  یٔڈ  منٛزٕ  نہایت  سختی  سان،  أمِس  انسانہٕ  سُنٛد  ماجہِ  ہٕنزِ  یٔڈ  منٛز  روزنُک  مدت  بیٚیہِ  دۅد  ژٹنُک  مُدت  چھُ  اکثر  تٕرٛہن  ریٚتن  یعنی  ڈاین  ؤرِیَن  پوٗرٕ  سپدان،  تمہِ  پتہٕ  چھُ  سُہ  نشونما  لبان۔  تااینکہ  ییٚلہِ  سُہ  نشونما  لبان  چھُ،  پننہِ  جوانی  ہٕندِس  قوتس  واتان  چھُ،  یعنی  جوان  چھُ  سپدان،  توپتہٕ  چھُ  واتان  ژتجہن  ہٕنزِ  عمرِ،  یُس  سعادت  منٛز  چھُ  آسان  سُہ  چھُ  دپان،  اے  میانہِ  پروردگارٕ  دِہ  یتھ  کتھہِ  پٮ۪ٹھ  مداومَت  کرنُک  توفیق  کہ  بٕہ  کیا  کرٕہ  شکرگزٲری  تَمہِ  نعمتٕچ  یۅسہٕ  ژےٚ  مےٚ  عطا  کٔرٕتھ  بیٚیہِ  میٲنِس  مٲلِس  ماجہِ  عطا  کٔرٕتھ،  بیٚیہِ  دِ  مےٚ  توفیق  ییمُیک  زِ  بہٕ  کیا  کرٕ  رٕژٕ  کامہِ  یِمہٕ  ژےٚ  پسند  آسنے،  یِمو  سٍتۍ  ژٕ  رٲضۍ  گژھکھ،  بیٚیہِ  کر  صلاحیت  پٲدٕ  میانہِ  نفع  خٲطرٕ  میانین  اولادن  منٛز۔  نفع  دنیوی  گوٚو  یۅہے  کہ  بہٕ  کیا  آسہٕ  تِم  وُچھِتھ  پھۅلان۔  نفع  دینی  گوٚو  یۅہے  کہ  میٚتہِ  آسہِ  اجروثواب  حاصل  سپدان،  بیٚیہِ  چھُس  توبہٕ  کران  تِمَو  کوتٲہِیو  نِشہِ  یِمہٕ  میانہِ  طرفہٕ  آیہِ  چانین  حقوقن  یا  چانین  بندن  ہٕندیٚن  حقوقن  اندر۔  بیٚیہِ  چھُس  بہٕ  چٲنِس  حکمس  گردن  داروُنیو  اندرٕ۔

Tahir:
  تہٕ  اَسہِ  کۆر  انسانس  پننِس  مٲلِس  ماجہِ  سٍتۍ  نیک  سلوک  کرنُک  حکم۔  تٔمۍ  سٕنزموج  روٗز  تس  تکلیف  سان  (شکمس  منٛز)  تُلان  تہٕ  تکلیف  سان  دِیُتنس  زایُت،تہٕ  تٔمۍ  سُنٛد (شکمس  منٛز)  تُلُن  تہٕ  تٔمۍ  سُنٛد  دۅدتۯاوناوُن  (یعنی  گۅبِہ  کھۅرآسنہٕ  پیٚٹھہٕ  دۅد  تراونس  تام)  چُھ  تٕۯہن  ریٚتن  (پیٚٹھ  مشتمل)۔  یۆت  تام  سُہ  پننہِ  جوٲنی  تام  چُھ  واتان  تہٕ  (پتہٕ)  چُھ  ژتجی  ہن  ؤرۍین  (ہٕنزِ  پختہٕ  وٲنٛسہِ)  واتان  تیٚلہِ  چُھ  ونان،  اے  میانہِ  ربّہ!  مے٘  دِ  توفیق  زِ  بہٕ  کرٕ  چانہِ  تَمہِ  احسانُک  شکر  یُس  ژے٘  مے٘  پیٚٹھ  تہٕ  میٲنِس  مٲلِس  ماجہِ  پیٚٹھ  کۆرمُت  چُھے  بیٚیہِ  یہِ  زِ  بہٕ  کرٕ  تِژٕھہ  نیک  عملہٕ  یِمَو  سٍتۍ  ژٕرٲضۍ  سپدکھ  تہٕ  میانہِ  خٲطرٕ  تھاو  میانیٚن  اولادن  منٛز  نیکی  تہٕ  رٕژر۔  بے  شک  چُھس  بہٕ  ژے٘  کُن  رجوع  کران  تہٕ  بہٕ  چُھس  پٔزۍپٲٹھۍ  فرمانبردارو  منٛزٕ۔

Transliteration:
  Wawa<u>ss</u>ayn<u>a</u> alins<u>a</u>na biw<u>a</u>lidayhi i<u>h</u>s<u>a</u>nan <u>h</u>amalathu ommuhu kurhan wawa<u>d</u>aAAathu kurhan wa<u>h</u>amluhu wafi<u>sa</u>luhu thal<u>a</u>thoona shahran <u>h</u>att<u>a</u> i<u>tha</u> balagha ashuddahu wabalagha arbaAAeena sanatan q<u>a</u>la rabbi awziAAnee an ashkura niAAmataka allatee anAAamta AAalayya waAAal<u>a</u> w<u>a</u>lidayya waan aAAmala <u>sa</u>li<u>h</u>an tar<u>da</u>hu waa<u>s</u>li<u>h</u> lee fee <u>th</u>urriyyatee innee tubtu ilayka wainnee mina almuslimeen<b>a</b>


Athar:
  امہِ  قسمہٕ  کیو  لُکو  نِشہِ  چِھ  أسۍ  تِہِندۍ  بہترین  اعمال  قبول  کران،  تہٕ  تِہٕنزو  بُرٲییو  نِشہِ  چِھ  درگُزر  کران۔  یِم  سپدن  جنتی  لُکن  منٛز  شٲمِل،  تمہِ  پَزِ  وعدٕہ  مطٲبق  یُس  یِمن  سٍتۍ  کرنہٕ  اوس  یِوان۔

Mirwaiz:
  یِمے  لوٗکھ  گٔے  تِم  یِمن  ہٕنزٕ  رٕژٕ  عملہٕ  أسۍ  قبول  کرو  بیٚیہِ  کرو  أسۍ  تِہِندۍ  خطا  معاف  ییٚمہِ  طریقہٕ  کہ  تِم  آسن  جنتیو  اندرٕ  تَمہِ  پَزِ  وعدٕہ  کہ  وجہ  یُس  تِمن  سٍتۍ  دنیاہس  اندر  کرنہٕ  اوس  یِوان۔

Tahir:
  یِمَے  چِھ  تِم  لُکھ  یہِٕنزٕ  نیک  عملہٕ  أسۍ  قبول  چِھ  کران  تہ  ٕ  یہٕنزن  لغزشن  چِھ  درگزر  کران  (یِمَے)  چِھ  جنتی۔یہِ  چُھ  پۆز  وعدٕہ  یُس  یِمن  سٍتۍ  کرنہٕ  چُھ  یِوان۔

Transliteration:
  Ol<u>a</u>ika alla<u>th</u>eena nataqabbalu AAanhum a<u>h</u>sana m<u>a</u> AAamiloo wanataj<u>a</u>wazu AAan sayyi<u>a</u>tihim fee a<u>s</u><u>ha</u>bi aljannati waAAda a<b>l</b><u>ss</u>idqi alla<u>th</u>ee k<u>a</u>noo yooAAadoon<b>a</b>


Athar:
  تہٕ  ییٚمۍ  شخصن  پننِس  مٲلِس  ماجہِ  ووٚن،  اُف  تنگ  کوٚروٗس  بٕہ  تۅہیِہ،  کیا  توٚہۍ  چِھوٕہ  مےٚ  یِہ  ڈر  پاوان  زِ  بٕہ  یِمہٕ  مرنہٕ  پتہٕ  قبرِ  منٛزٕ  کڑنہٕ؟  حالانکہ  مےٚ  برونٛہہ  چِھ  واریاہ  نسل  گُزریمٕتۍ  ﴿تِمو  منٛزٕ  آو  نہٕ  کانٛہہ  قبرِ  منٛزٕ  ووٚتِھتھ﴾۔  موج  تہٕ  مول  چُھ  خُدایس  پناہ  منگان  تہٕ  أمِس  چِھ  وَنان  اے  بد  نصیب  مانتہٕ،  اللہ  تعالیٰ  سُند  وعدہ  چُھ  پوٚز۔  مگر  سُہ  چُھ  ونان،  یِمہٕ  چھےٚ  سارے  بروٗنٹھمیٚن  وقتن  ہٕنزٕ  دلیلہٕ۔

Mirwaiz:
  بیاکھ  گوٚو  سُہ  شخص  ییٚمۍ  حقوق  اللہ  تہٕ  حقوق  العباد  ضایع  کٔرۍ  یِتھہٕ  پٲٹھۍ  تس  شخصہٕ  سٕندِ  حالہٕ  سٍتۍ  معلوم  چھُ  سپدان  یِم  مٲلِس  ماجہ،  یُھپنٛد  حق  حقوق  العبادو  منٛزٕ  نہایت  مؤ  کد  اوس،  خصوصاً  ییٚلہِ  تِم  مسلمان  آسن،  خصوصاً  ییٚلہِ  تِم  أمِس  تہِ  اسلامُک  تبلیغ  کران  آسن،  أمِس  ٲسۍ  حقوق  ادا  کرنٕکۍ  واریاہ  ذرایع  حاصل  بیٚیہِ  ییٚلہِ  تِم  اسہِ  دینِ  حقس  کُن  دعوت  دِوان  ٲسۍ،  أمۍ  دوٚپنکھ  اُف،  تۅہیہِ  اوٚنوٗس  بہٕ  عٲجز  عجیب  کتھ  ؤنۍ  ؤنۍ،  کیا  توٚہۍ  چھِوٕ  مےٚ  ونان  قیامتُک  دۅہ  سپدکھ  ژٕ  بیٚیہِ  زندٕہ۔  زندٕہ  سپدِتھ  یِکھ  ژٕ  قبرو  اندرٕ  کڑنہٕ  حالانکہ  مےٚ  برونٹھ  گُزرییہِ  واریاہ  اُمتہٕ  یِمن  پرتھ  وقتہٕ  پنٕنۍ  پیغمبر  یِتھ  وعدٕہ  دِوان  ٲسۍ  مگر  ازتام  سپُد  نہٕ  کُنہِ  وعدُک  ظہوٗر،  اَمہِ  اندرٕ  چھُ  معلوم  سپدان  زِ  یِمہٕ  چھےٚ  کتھے  یاژٕہ۔  تِم  دۅشوے  یعنی  مول  موج  أمۍ  سُنٛد،  أمۍ  سٕندِ  انکارٕ  تہٕ  کفرِعظیم  سببہٕ  سخت  ووٗلِتھ  لٔگۍ  تِم  اللہ  تعالیٰ  ہس  فریاد  کرنہِ۔  أمِس  نیٚچوِس  لٔگۍ  وَننہِ  درمدمندی  سان۔  وٲل  بوینے  ژٕ  اَن  جلد  ایمان  بیٚیہِ  زان  قیامت  برحق۔  بے  شک  خداے  سُنٛد  وعدٕہ  چھُ  برحق  تہٕ  پوٚز،  مرنہٕ  پتہٕ  چھُ  ضرور  بیٚیہِ  زندٕہ  گژُھن  سارِنٕے۔  سُہ  چھُ  تورٕ  تِمن  ونان  کہ  یِمہٕ  کتھہٕ  چھےٚ  بالکل  بے  سَنَد  بروٗنٹھِمیٚن  لوٗکن  نِشہِ  نقل  یِوان  کرنہٕ۔

Tahir:
  تہٕ  ییٚمۍ  پننِس  مٲلِس  ماجہِ  وۆن،  واے  تنگ  کۆروۆس  بہٕ  تۅہیہِ،تۆہۍ  چِھوا  مے٘  (یہِ)  وعدٕہ  دِوان  زِ  بہٕ  یِمہٕ  (قبرِ  منٛزٕ  نَوِ  سرٕزندٕہ  کٔرِتھ)  کڑنہٕ  ییٚلہِ  زن  میانہِ  برونٛہہ  واریاہ  اُمّتہٕ  چھے  گُزریمژٕ۔  وۅنۍ  لوگ  تِمَودۅشوٕیو  (مٲلۍ  ماجہِ)  اللہ  تعالیٰ  ہس  فریاد  کرُن  (تہٕ  نیٚچوِس  وۆنُکھ،)  ژٕ  گوکھ  ہلاک۔  (اے  گۆبرا!)  ایمان  اَن،  بے  شک  چُھ  اللہ  تعالیٰ  سُنٛد  وعدٕہ  حق۔  پتہٕ  چُھ  سُہ  (درجواب)  ونان  یِمہٕ  (کتھہٕ)  چھَنہٕ  بروٗنٹھِمیٚن  لُکن  ہٕندیٚو  اَپزیٚو  افسانو  وَرٲے  کِہِنۍ  (تہِ)۔

Transliteration:
  Wa<b>a</b>lla<u>th</u>ee q<u>a</u>la liw<u>a</u>lidayhi offin lakum<u>a</u> ataAAid<u>a</u>ninee an okhraja waqad khalati alquroonu min qablee wahum<u>a</u> yastagheeth<u>a</u>ni All<u>a</u>ha waylaka <u>a</u>min inna waAAda All<u>a</u>hi <u>h</u>aqqun fayaqoolu m<u>a</u> h<u>atha</u> ill<u>a</u> as<u>at</u>eeru alawwaleen<b>a</b>


Athar:
  یِمے  چِھ  لُکھ  یِمن  پیٚٹھ  عذابُک  فٲصلہٕ  چُھ  چسپاں  سپُدمُت۔  یِمو  برونٛہہ  یِم  جِنن  تہٕ  انسانن  ہٕندۍ  ٹولہٕ  ﴿اَمہِ  قسمٕکۍ﴾  گُزریمٕتۍ  چِھ  تِمنٕے  منٛز  گژھن  یِم  تہِ  شٲمِل،  بے  شک  چِھ  یِم  خسارس  منٛز  روزن  وٲلۍ  لُکھ۔

Mirwaiz:
  یِمے  گٔے  تِم  لوٗکھ  یِہٕندِ  حقہٕ  عذابُک  حکم  مقرر  سپُدمُت  چھُ  تِمن  اُمتن  سٍتۍ  یِمہٕ  تِمن  برونٹھ  آسہٕ  جِنو  تہٕ  اِنسانو  اندرٕ۔  بے  شک  یِم  ٲسۍ  اَزلے  تاوَن  زد۔

Tahir:
  یِمَے  چِھ  تِم  لُکھ  یِمن  متعلق  (عذابُک)  فرمان  چُھ  ثٲبت  سپُدمُت  واریاہن  اُمّتن  منٛز  یِم  یِمن  برونٛہہ  چھے٘  گُزریمژٕ  جِنّن  ہٕنزٕ  (تہِ)  بیٚیہِ  انسانن  ہٕنزٕ  (تہِ)،  بے  شک  ٲسۍ  تِم  (سٲری)  خسارٕہ  تُلن  وٲلۍ۔

Transliteration:
  Ol<u>a</u>ika alla<u>th</u>eena <u>h</u>aqqa AAalayhimu alqawlu fee umamin qad khalat min qablihim mina aljinni wa<b>a</b>linsi innahum k<u>a</u>noo kh<u>a</u>sireen<b>a</b>


Athar:
  دۅشوٕیو  دَریٚو  منٛزٕ  چِھ  پرٛتھ  أکۍ  سٕندۍ  درجہِ  تِہندیو  اعمالو  ہٕندِ  لحاظہٕ،  تاکہ  اللہ  تعالیٰ  دِیِہ  یِہندِ  کرِمتِیُک  پوٗرٕ  پوٗرٕ  بدلہٕ  یِمن،  تہٕ  یِمن  پیٚٹھ  یِیہِ  نہٕ  ہرگز  ظلم  کرنہٕ۔

Mirwaiz:
  یِمن  دۅشوُنۍ  فریقن  ہٕندِ  خٲطرٕ  چھےٚ  تِہٕںزو  مختلف  عملن  ہٕندِ  اعتبارٕ  الگ  الگ  درجہِ  مقرر  کرنہٕ  آمٕتۍ۔  أک،  س  فریقس  جنتس  منٛز  بیٚیِس  فریقس  جہنمس  منٛز،  تِمو  کامیٲبیو  موجوب  یِمہٕ  کامہِ  تِمو  کرِ  مژٕ  آسن  دنیاہس  اندر،  یُتھ  اللہ  تعالیٰ  تِمن  سارِ  نٕے  تِہٕنزن  عملن  ہُنٛد  بدلہٕ  پوٗرٕ  عطا  کرِ،  بیٚیہِ  یِیہِ  نہٕ  کٲنسہِ  تِمو  اندرٕ  کُنہِ  طریقہٕ  ظلم  کرنہٕ۔

Tahir:
  تہٕ  سارِنٕے  خٲطرٕ  چِھ  تِمَن  (نیک  تہٕ  بد)  عملن  ہٕندِ  وجہ  کِنۍ  یِمہٕ  تِمَو  کرِ  (جنتس  تہٕ  جہنمس  منٛز  بیۆن  بیۆن)  درجات  مقرر  تاکہ  اللہ  تعالیٰ  دِیہِ  تِمن  تِہٕنزن  عملن  ہُنٛد  پوٗرِ  پوٗر  بدلہٕ  تہٕ  تِمن  پیٚٹھ  یِیہِ  نہٕ  کانٛہہ  ظلم  کرنہٕ۔

Transliteration:
  Walikullin daraj<u>a</u>tun mimm<u>a</u> AAamiloo waliyuwaffiyahum aAAm<u>a</u>lahum wahum l<u>a</u> yu<i><u>th</u></i>lamoon<b>a</b>


Athar:
  پتہٕ  ییٚلہِ  یِم  کٲفر  لُکھ  نارس  برونٛٹھ  کُن  أنِتھ  کھڑا  یِن  کرنہٕ،  پتہٕ  یِیَکھ  وَننہٕ،  تۅہیِہ  مۅکلاویو  پننہِ  حصّہ  چِہ  نعمتہٕ  پننہِ  دُنیاچہ  زندگی  منٛز  تہٕ  تِمن  تُلُو  تۅہیِہ  لطف،  پس  اَز  یِیَو  تۅہیِہ  رُسوا  کرن  وول  عذاب  دِنہٕ،  امہِ  موجوٗب  زِ  توٚہۍ  ٲسِو  زمینس  منٛز  کُنہِ  حق  ورٲے  تکبُر  کران،  بیٚیہِ  اَمہِ  موجوٗب  زِ  توٚہۍ  ٲسِو  نافرمٲنِیِہ  کران۔

Mirwaiz:
  بیٚیہِ  ییٚمہِ  دۅہ  کافر  برونٹھ  کُن  اَننہٕ  یِن  نارِ  جہنمس  وَننہٕ  یِیَکھ،  اے  کافرو،  وُچھُو  پننہِ  دنیاچہ  زندگی  منٛز  رٕتین  نعمژن  ہُنٛد  پنُن  حصہ  حاصل  کوٚرمُت  بیٚیہِ  چھُو  تِمن  ہُنٛد  پوٗرٕ  تمتع  تہٕ  فایدٕہ  تۅہیہِ  تُلمُت،  ییٚتہِ  سپدِنہٕ  تۅہیہِ  کانٛہہ  نعمتاہ  حاصل۔  وۅنۍ  یِیہِ  تۅہیہِ  از  ییٚتہِ  بدلہٕ  دِنہٕ  خوٲری  ہُنٛد  عذاب  کیاز،  توٚہۍ  ٲسِو  نا  دنیاہس  منٛز  تکبر  تہٕ  غرور  کران  ناحق،  بیٚیہِ  ییٚمہِ  مۅکھہٕ  کہ  توٚہۍ  کیا  ٲسِو  سخت  نفرمٲنی  کران  ناحق،  اۅ  وَننہٕ  اَمی  مۅکھہٕ  کہ  مخلوقس  پَزِ  نہٕ  تکبر  کرُن۔  تس  چھُنہٕ  کُنہِ  وقتہٕ  حق  تکبر  کرنُک  خصوصاً  زمینس  پٮ۪ٹھ۔  یہِ  چھُ  انسان  سٕندِ  حقہٕ  زیادے  مذموم۔

Tahir:
  تہٕ  ییٚمہِ  دۅہ  کٲفرلُکھ  جہنم  کِس  نارس  برونٛہہ  کُن  پیش  یِن  کرنہٕ  (پتہٕ  یِیہِ  تِمن  وَننہٕ)،  تۅہیہِ  مۅکلٲوۍ  وُ  پنٕنۍ  مزٕہ  دار  تہٕ  پسندیدٕہ  چیز  پننہِ  دنیٲوی  زندگی  منٛزٕے  حٲصل  کٔرِتھ  تہٕ  تِمَو  نِشہِ  تُلُو  (اصل  پٲٹھۍ)  فٲیدٕہ  تہِ۔  لہٰذا  یِیَو  تۅہیہِ  أزِکہ  دۅہ  ذلّت  کہ  عذابُک  سزا  دِنہٕ  اَمہِ  وجہ  کِنۍ  زِ  تۆہۍٲسۍوٕ  زمینس  منٛز  ناحق  تکبر  کران  تہٕ  اَمہِ  وجہ  کِنۍ  (تہِ)  زِ  تۆہۍ  ٲسۍوٕ  نافرمٲنی  کران۔

Transliteration:
  Wayawma yuAAra<u>d</u>u alla<u>th</u>eena kafaroo AAal<u>a</u> a<b>l</b>nn<u>a</u>ri a<u>th</u>habtum <u>t</u>ayyib<u>a</u>tikum fee <u>h</u>ay<u>a</u>tikumu a<b>l</b>dduny<u>a</u> wa<b>i</b>stamtaAAtum bih<u>a</u> fa<b>a</b>lyawma tujzawna AAa<u>tha</u>ba alhooni bim<u>a</u> kuntum tastakbiroona fee alar<u>d</u>i bighayri al<u>h</u>aqqi wabim<u>a</u> kuntum tafsuqoon<b>a</b>


Athar:
  یِمن  بوزنٲوِ  تَو  عاد  سٕندِس  بٲیِس  ﴿ہوٗد  علیہ  السلام﴾  سُند  قصّہٕ،  ییٚلہِ  تٔمۍ  احقافس  منٛز  پنُن  قوم  باخبر  کریاو۔  تہٕ  یِتھۍ  خبردار  کرن  وٲلۍ  ٲسۍ  تس  برونٛٹھ  تہِ  گُزریمٕتۍ  تہٕ  امہِ  پتہٕ  تہِ  روٗدۍ  یِوان۔  زِ،  خُدایس  ورٲے  مَہ  کٔرِو  کٲنٛسہِ  ہٕنز  بندگی،  مےٚ  چُھ  تُہندِس  بارس  منٛز  اکہِ  بڈِ  ہولناک  دۅہ  کہ  عذابُک  اندیشہِ۔

Mirwaiz:
  بیٚیہِ  کوٚرُو  تۅہیہِ  یِن  کافرن  نِشہِ  قومِ  عادن  ہٕندِس  برادر  ہود  علیہ  السلام  سٕنز  ذکر  ییٚلہِ  تِمو  وپننِس  قومس  یِم  تِژِھہ  جایہِ  پٮ۪ٹھ  بسان  ٲسۍ  ییٚتہِ  خمدار  سکہٕ  بند  تودہ  ٲسۍ،  تتھ  جایہِ  چھِ  ونان  احقاف۔  یہِ  چھےٚ  اَکھ  وادیاہ  اَکھ  یمنس  منٛز  حضر  موتس  نزدیک۔  سُے  پنُن  قوم  کھۅژنووُکھ  خداے  سٕندِس  عذابس۔  فرماوان  ٲسِکھ  یُتھنہٕ  توٚہۍ  عبادت  کٔرِو  کٲنسہِ  ہٕنز  خدایس  ورٲے  وَرنہٕ  گٔژِھو  عذابس  گرفتار۔  یہِ  چھےٚ  تِژھ  کتھ  کہ  بے  شک  ہود  علیہ  السلامس  برونٹھ  تہِ،  تِمن  پتہٕ  تہِ  آے  امی  مضمونہٕ  خٲطرٕ  واریاہ  کھۅژناون  وٲلۍ  پیغمبر  ازتانۍ۔  ہود  علیہ  السلامن  فرموو  پننِس  قومس  کہ  عبادت  مہ  کٔرِو  کٲنسہِ  ہٕنز  معبود  برحقس  ورٲے۔  بہٕ  چھُس  کھۅژان  تُہٕندِ  حقہٕ  اکہِ  بڈِ  دۅہ  کِس  عذابس  یعنی  قیامت  کہ  دۅہ  کِس  عذابس۔

Tahir:
  تہٕ  (اے  ٹاٹھہِ!)  تۆہۍ  کٔرِوقوم  عاد  سٕندِس  بٲیِس  (ہود  علیہ  السلام)  سُنٛد  ذکر،  ییٚلہِ  تِمَو  (عُمان  تہٕ  مھرہ  ہس  منٛز  باگ  یَمَن  چہ  أکِس  وٲدی)  اَحقافس  منٛز  پَنُن  قوم  (بد  عملو  ہٕندیٚو  نتیجو  نِشہِ)  کھوژنوو  ییٚلہِ  زن  اَمہِ  برونٛہہ  تہٕ  اَمہِ  پتہٕ  (تہِ  کٲتیاوے)  کھوژناون  وٲلۍ  (پیغمبر)  گُزریمٕتۍ  ٲسۍ  زِ  تۆہۍ  کٔرۍ  زیٚو  نہٕ  اللہ  تعالیٰ  ہس  وَرٲے  بیٚیہِ  کٲنسہِ  ہٕنز  عبادت،  مے٘  چُھ  ڈر  زِ  خبر  تۅہیہِ  پیٚٹھ (ما)  یِیہِ  بڑِ  (خطرناک)  دۅہُک  عذاب۔

Transliteration:
  Wa<b>o</b><u>th</u>kur akh<u>a</u> AA<u>a</u>din i<u>th</u> an<u>th</u>ara qawmahu bi<b>a</b>la<u>h</u>q<u>a</u>fi waqad khalati a<b>l</b>nnu<u>th</u>uru min bayni yadayhi wamin khalfihi all<u>a</u> taAAbudoo ill<u>a</u> All<u>a</u>ha innee akh<u>a</u>fu AAalaykum AAa<u>tha</u>ba yawmin AAa<i><u>th</u></i>eem<b>in</b>


Athar:
  تِمو  ووٚن،  کیا  ژٕ  چُھکھہٕ  اَمہِ  موجوب  آمُت  زِ  اَسہِ  ڈٲلِتھ  کرکھ  ژٕ  اسہِ  سانیٚو  معبوٗدَو  نِشہِ  ژھیٚنہٕ۔  اچھا  اَن  ژٕ  پنُن  سُہ  عذاب  ییٚمہِ  نِشہِ  ژٕ  اسہِ  کھۅژناوان  چُھکھ،  اگر  پٔزۍ  پٲٹھۍ  ژٕ  پٔزِیور  چُھکھ۔

Mirwaiz:
  تِمَو  دوٚپُس  اے  ہود  ژٕ  چھُکھہٕ  آمُت  اَسہِ  نِشہِ  اَمی  خٲطرٕ  کہ  ژٕہ  کیا  پھِرکھ  اَسہِ  پننیو  معبودو  نِشہِ،  أسۍ  پھیرن  وٲلۍ  چھِنہٕ۔  وۅنۍ  ہرگاہ  ژٕ  پوٚز  وَنوُنیو  منٛزٕ  چھُکھ  تیٚلہِ  واتناو  سُہ  عذاب  ییٚمُیک  ژٕ  اَسہِ  بیٖم  کران  چھُکھ۔

Tahir:
  تِم  لٔگۍ  وَننہِ  زِ  کیا  تۆہۍ  چِھوا  اَسہِ  نِشہِ  اَمہِ  موجوب  آمٕتۍ  زِ  اَسہِ  ڈٲلِو  سانیٚومعبودَو  نِشہِ،  لہٰذا  أنِو  سُہ  (عذاب)  ییٚمہِ  سٍتۍ  اَسہِ  کھوژناوان  چِھو  ہرگاہ  تۆہۍ  پٔزۍیاریٚو  منٛزٕ  چِھو۔

Transliteration:
  Q<u>a</u>loo ajitan<u>a</u> litafikan<u>a</u> AAan <u>a</u>lihatin<u>a</u> fatin<u>a</u> bim<u>a</u> taAAidun<u>a</u> in kunta mina a<b>l</b><u>ssa</u>diqeen<b>a</b>


Athar:
  تٔمۍ  ووٚن  زِ،  اَمیُک  علم  چُھ  اللہ  تعالیٰ  سٕے،  ﴿یعنی  امہِ  کتھہِ  ہُند  علم  زِ  تۅہیِہ  پیٚٹھ  کر  یِیہِ  عذاب  سوزنہٕ  تہٕ  کوٚت  تام  یِیہِ  تۅہیِہ  مہلت  دِنہٕ۔﴾  تہٕ  بٕہ  چُھس  تۅہیِہ  صرف  سُہ  پیغام  واتناوان  یُس  ہیٚتھ  بٕہ  سوزنہٕ  چُھس  آمُت۔  مگر  بٕہ  چُھس  وُچھان  زِ  توٚہۍ  لُکھ  چِھو  جہالت  ورتاوان۔

Mirwaiz:
  ہود  علیہ  السلامن  فرمووُکھ  عذاب  کہ  یِنٕچ  خبر  ژھےٚ  خداے  سٕے  یٲژ،  بہٕ  چھُس  تۅہیہِ  واتناوان  سُہ  پیغام  یُس  ہیتھ  بہٕ  سوزنہٕ  آمُت  چھُس،  مگر  بہٕ  چھُسو  توٚہۍ  وُچھان  اَکھ  قوماہ  خالص  جہالت  چہ  کتھہٕ  کران،  ییٚلہِ  نہٕ  تِمَو  کُنہِ  طریقہٕ  حق  تسلیم  کوٚر،  أتی  ہیٚتِن  عذابٕکۍ  آثار  شروع  سپدٕنۍ  ۔  گۅڈنی  کھوٚت  اوٚبراہ  اَکھ۔

Tahir:
  تِمَو  وۆن  زِ  (تَمہِ  عذاب  کہ  وقتُک)  علم  چُھ  اللہ  تعالیٰ  سٕے  نِشہِ  تہٕ  بہٕ  چُھسَو  تۅہیہِ  تِمَے  احکام  واتناوان  یِم  ہیتھ  بہٕ  سوزنہٕ  چُھس  آمُت  البتہ  بہٕ  چُھسَو  تۆہۍ  وُچھان  زِ  تۆہۍ  چِھو  جٲہل  لُکھ۔

Transliteration:
  Q<u>a</u>la innam<u>a</u> alAAilmu AAinda All<u>a</u>hi waoballighukum m<u>a</u> orsiltu bihi wal<u>a</u>kinnee ar<u>a</u>kum qawman tajhaloon<b>a</b>


Athar:
  پتہٕ  ییٚلہِ  تِمو  سُہ  عذاب  وُچُھ  پننیٚن  وادِیَن  کُن  یِوان،  پتہٕ  لوگُکھ  وَنُن،  یِہ  چُھ  اوٚبُر  یُس  اَسہِ  سٲراب  کرِ۔  نَہ،  بلکہ  چُھ  یِہ  سُے  چیز  ییٚمہِ  خٲطرٕ  توٚہۍ  بانبٕر  ٲسِو  کران۔  ﴿یتھ  جایِہ  چَھنہٕ  امہِ  کتھہِ  ہٕنز  وضاحت  زِ  تِمن  کٔمۍ  دِیُت  یِہ  جواب۔  کلام  کہ  اندازٕہ  نِشہِ  چُھ  پٲنۍ  پانے  یِہ  نَنان  زِ  یِہ  اوس  سُہ  جواب  یُس  اصلی  صورتِ  حالن  تِمن  عمَلاً  دِیُت۔  تِم  ٲسۍ  سمجھان  زِ  یِہ  چُھ  اوٚبُر  یُس  تِہنزن  وادِیَن  چُھ  سٲراب  کرنہِ  آمُت،  تہٕ  حقیقتس  منٛز  اوس  سُہ  واوٕ  طوفان  یُس  تِمن  تباہ  تہٕ  برباد  کرنہٕ  مۅکھہٕ  برونٛہہ  اوس  پکان۔﴾  یِہ  چُھ  واوٕ  طوفان  یتھ  منٛز  دردناک  عذاب  چُھ  برونٛہہ  پکان۔

Mirwaiz:
  ادٕہ  ییٚلہِ  تِمو  سُہ  اوٚبُر  وُچھ  یُس  پکان  اوس  یِہِندِسٕے  زمینس  زراعتس  کُن،  دپنہِ  لٔگۍ  یہِ  اوٚبُر  تراوِ  روٗد  اَسہِ  پٮ۪ٹھ،  دپنہٕ  آکھ  یہِ  روٗد  تراوٕوُن  اوٚبُر  چھُنہٕ  بلکہ  چھُ  یہِ  سُے  عذاب  یُس  توٚہۍ  ؤلۍ  ؤلۍ  ژھانڈان  ٲسِو،  اَتھ  اوٚبرس  منٛز  چھُ  واواہ  یتھ  سٍتۍ  کُڈُر  عذاب  چھُ۔

Tahir:
  پتہٕ  ییٚلہِ  تِمَو  سُہ  (عذاب)  وُچھ  اۆبرن  ہٕندۍ  پٲٹھۍ  پننیٚن  وٲدِیَن  برونٛہہ  کُن  یِوان  اَدٕ  لٔگۍ  وَننہِ،  یہِ  چُھ  اۆبُریُس  اَسہِ  پیٚٹھ  روٗد  تۯاون  وول  چُھ،  (سۅ  کتھ  چھَنہٕ)  بلکہ  چُھ  سُہ  (اۆبُر)  سُہ  (عذاب)  ییٚمہِ  مۅکھہٕ  تۆہۍ  بانٛبٕر  ٲسۍوٕ  کران۔  (یہِ)  چُھ  واوٕ  طوفان  یَتھ  منٛز  دگ  تُلوُن  عذاب  (پکان)  چُھ۔

Transliteration:
  Falamm<u>a</u> raawhu AA<u>a</u>ri<u>d</u>an mustaqbila awdiyatihim q<u>a</u>loo h<u>atha</u> AA<u>a</u>ri<u>d</u>un mum<u>t</u>irun<u>a</u> bal huwa m<u>a</u> istaAAjaltum bihi ree<u>h</u>un feeh<u>a</u> AAa<u>tha</u>bun aleem<b>un</b>


Athar:
  پننِس  ربّ  سٕندِ  حکمہٕ  کرِ  پرٛتھ  چیزس  تباہ۔  ٲخر  کار  سپُد  تِہُنٛد  حال  یِہ  زِ  تِہنزو  روزَن  جایَو  ورٲے  اوس  نہٕ  تَتہِ  کِہِنۍ  اَتھہِ  یِوان۔  یِتھہٕ  پٲٹھۍ  چِھ  أسۍ  مُجرمن  بدلہٕ  دِوان۔

Mirwaiz:
  یہِ  عذاب  گالہِ  پرتھ  چیزس  پننِس  خداے  سٕندِ  حکمہٕ  سٍتۍ۔  چنانچہ  سُہ  واو  ییٚلہِ  دراو  تٔمۍ  تھوونہٕ  کانٛہہ  چیزاہ  باقی  گالنہٕ  ورٲے۔  پس  سپٕدۍ  ختم،  کانٛہہ  چیزاہ  اوسنہٕ  درینٹھۍ  یِوان  تِہٕنزو  لریٚو  جایَو  ورٲے۔  یِتھے  پٲٹھۍ  کیا  چھِ  أسۍ  نافرمانن  سزادِوان۔

Tahir:
  (یُس)  پننِس  پروردگارٕ  سٕندِ  حکمہٕ  کرِ  پۯتھ  چیزس  تباہ  تہٕ  برباد  لہٰذا  گٔے  تِم  تِتھہٕ  پٲٹھۍ  (تباہ)  زِ  تِہِندیٚو  (وُجارٕ  گٔمتیٚو)  گرَو  وَرٲے  اوس  نہٕ  کِہِنۍ  اَتھہِ  یِوان۔  أسۍ  چِھ  مجرم  لُکن  یِتھہٕ  پٲٹھۍ  سزا  دِوان۔

Transliteration:
  Tudammiru kulla shayin biamri rabbih<u>a</u> faa<u>s</u>ba<u>h</u>oo l<u>a</u> yur<u>a</u> ill<u>a</u> mas<u>a</u>kinuhum ka<u>tha</u>lika najzee alqawma almujrimeen<b>a</b>


Athar:
  تِمن  اوس  اسہِ  تِکینژھاہ  دِیتمُت  یِنہٕ  تۅہیِہ  اوسُو  دِیتمُت۔  تِمن  ٲسۍ  اسہِ  کن،  أچھ  تہٕ  دِل،  سورُے  کینہہ  دِیتمُت،  نَہ  لٔگۍ  تِم  کَن  تِمن  کُنہِ  بکار،  نَہ  أچھ،  نہ  دل،  تِکیازِ  تِم  ٲسۍ  اللہ  تعالیٰ  سٕندیٚن  آیاتن  انکار  کران،  تہٕ  تَمی  چیز  کِس  پھیرس  منٛز  آے  تِم،  یتھ  تِم  ہزٕل  ٲسۍ  کران۔

Mirwaiz:
  بے  شک  اَسہِ  اوس  تِمن  طاقت  دُیتمُت  تِمن  تِمن  کامین  ہُنٛد  یِمن  ہُنٛد  طاقت  تۅہیہِ  چھُنہٕ  دُیتمُت۔  تمہِ  اندرٕ  چھِ  مراد  تِم  تصرفات  یِم  جسمٲنی  قوتس  تہٕ  مٲلی  قوتس  پٮ۪ٹھ  موقوف  چھِ۔  بیٚیہِ  ٲسۍ  اسہِ  تِمن  کن،  أچھ  تہٕ  دل  دِتِمٕتۍ  یِمو  سٍتۍ  تِم  بڈین  بڈین  مشکلاتن  ہُنٛد  مقابلہٕ  ٲسۍ  کران  مگر  ییٚلہِ  تِمن  سون  عذاب  ووت  تتھ  مقابلہٕ  ہیوٚکُکھ  نہٕ  کینٛہہ  تہِ  کٔرِتھ۔  پس  دِیُت  نہٕ  تِمن  کانٛہہ  فٲیدٕہ  نہ  کنو  نہ  أچھو  نہ  دِلو  کُنہِ  چیزُک،  کیازِ  تِم  ٲسۍ  انکار  کران  خداے  سٕندین  آیاتن۔  توپتہٕ  آو  وَلنہٕ  تِمن  سُے  عذاب  یتھ  تِم  ٹھٹھہٕ  تہٕ  مخولہٕ  کران  ٲسۍ۔

Tahir:
  (اے  مکہ  کیٚو  روزن  والیٚو)  تِمن  اوس  درحقیقت  اَسہِ  تِمن  کتھن  منٛزطاقت  تہٕ  عبور  دِتھ  تھوومُت  یِمن  منٛز  اَسہِ  تۅہیہِ  عبور  چُھنہٕ  دِیُتمُت  تہٕ  اَسہِ  ٲسۍ  تِم  بوزنکہِ  طاقتہٕ  تہٕ  وُچھنکہِ  طاقتہٕ  تہٕ  دل  و  دماغ  (چیوبے  شمار  صلٲحیتو)  سٍتۍنوٲزۍمِتۍ۔  مگر  نَہ  آے  تِہِندۍ  کنٕے  تِمن  کُنہِ  بکار  تہٕ  نَہ  تِہٕنزٕ  أچھ  تہٕ  نَہ  تِہِندۍ  دل  تہٕ  دماغٕے  ییٚلہِ  زن  تِم  اللہ  تعالیٰ  سٕنزن  نِشٲنین  انکارٕے  روٗدۍ  کران  تہٕ  (ٲخرکار)  کۆر  تٔمۍ  (عذابن)  تِمن  گھیرٕ  یَتھ  تِم  ہزٕل  ٲسۍ  کران۔

Transliteration:
  Walaqad makkann<u>a</u>hum feem<u>a</u> in makkann<u>a</u>kum feehi wajaAAaln<u>a</u> lahum samAAan waab<u>sa</u>ran waafidatan fam<u>a</u> aghn<u>a</u> AAanhum samAAuhum wal<u>a</u> ab<u>sa</u>ruhum wal<u>a</u> afidatuhum min shayin i<u>th</u> k<u>a</u>noo yaj<u>h</u>adoona bi<u>a</u>y<u>a</u>ti All<u>a</u>hi wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  تۅہیِہ  أندۍ  پٔکۍ  کیٚن  علاقن  منٛز  چھےٚ  اسہِ  واریاہ  بستی  ہلاک  کرِمَژٕ۔  پنٕنۍ  آیات  سوٗزِتھ  سمجھٲوۍ  تِم  گرِ  گرِ  رنگہٕ  رنگہٕ،  بنان  چُھ  زِ  تِم  یِہَن  باز۔

Mirwaiz:
  اے  مکہ  کیو  لوٗکو  بتحقیق  گٲلۍ  اَسہِ  تِمن  شہرن  ہٕندۍ  لوٗکھ  یِم  تۅہیہِ  اندۍ  پٔکۍ  چھِ  کفروشرکہٕ  سببہٕ،  قومِ  ثمود  تہٕ  قومِ  لوط،  اَسہِ  واتناوییہِ  تِمن  نِشہِ  پننہِ  دلیلہٕ  پھِیرۍ  پھِیرۍ  دیٚو  تِم  کفرٕ  تہٕ  شرکہٕ  نِشہِ  پتھ  روزن  مگت  تِم  روٗدۍ  نہٕ  پتھ  کیںٛہہ  تہِ۔  تمہِ  مۅکھہٕ  گٔے  تِم  عذابس  گرفتار۔

Tahir:
  تہٕ  (اے  مکہ  کیو  روزن  والیٚو)  بے  شک  کرِ  اَسہِ  کٲژاوے  بستی  ہلاک  یِمہٕ  تۅہیہِ  أندۍ  پٔکۍ  آسہٕ  تہٕ  اَسہِ  کرِ  گرِ  گرِ  پننہِ  نِشٲنِیہِ  ظٲہر  تاکہ  تِم  کرن  (کفر  نِشہِ)  رجوع۔

Transliteration:
  Walaqad ahlakn<u>a</u> m<u>a</u> <u>h</u>awlakum mina alqur<u>a</u> wa<u>s</u>arrafn<u>a</u> al<u>a</u>y<u>a</u>ti laAAallahum yarjiAAoon<b>a</b>


Athar:
  پتہٕ  کیازِ  کوٚر  نہٕ  تِمو  ہستِیَو  تِمن  مدد  یِم  تِمَو  اللہ  تعالیٰ  ترٲوِتھ  تٔمۍ  سٕندِ  تقرُبُک  ذریعہ  سمجھان  سمجھان  معبوٗد  ٲسۍ  بنٲومٕتۍ؟  ﴿یعنی  تِمن  ہستی  ین  سٍتۍ  اوس  تِمو  عقیدتُک  ابتدا  اَمہِ  خیالہٕ  کوٚرمُت  زِ  تِم  چِھ  خُداے  سٕندۍ  مقبول  بندٕہ،  تِہندِ  ؤسیلہٕ  سپدِ  اسہِ  خُدایس  نِشہِ  رسٲئی۔  مگر  برونٛہہ  پکان  پکان  بناوِ  خۅد  تِمے  ہستی  تِمو  پنٕنۍ  معبوٗد،  مددٕ  خٲطرٕ  لوگُکھ  تِمنٕے  ناد  دِیُن  تہٕ  تِمنٕے  لٲگِکھ  دُعا  منٕگنۍ  تہٕ  تِمنٕے  مُتعلق  لوگُکھ  یِہ  سمجھُن  زِ  تِم  چِھ  صاحبِ  تصّرُف  یعنی  اختیار  تھاون  وٲلۍ۔  سٲنۍ  فریاد  رٔسی  تہٕ  مُشکل  کُشٲیی  کرن  یِمے۔  اَمی  گُمرٲہی  منٛزٕ  کڑنہٕ  مۅکھ  کٔر  خُداین  پنٕنۍ  آیات  پننیٚن  رسولن  ہٕندِ  ذریعہ  سوٗزِتھ  رنگہٕ  رنگہٕ  پٲٹھۍ  تِم  سمجھاونٕچ  کوٗشش۔  مگر  تِم  روٗدۍ  پننیٚن  یِمن  اپزیٚن  خُداین  ہٕنزِ  بندگی  پیٚٹھ  بضد  تہٕ  روٗدۍ  اصرار  کران  زِ  أسۍ  روٗزو  اللہ  تعالیٰ  سٕندِ  بجاے  یُہندُے  دامن  رٔٹِتھ۔  وۅنۍ  ؤنۍ  تَو  ییٚلہِ  یِمن  مُشرکن  پیٚٹھ  یِہنزِ  گُمرٲہی  ہٕندِ  وجہ  کِنۍ  اللہ  تعالیٰ  سُند  عذاب  آو،  تِہِندۍ  تِم  فریاد  رس  تہٕ  مُشکل  کُشا  معبوٗد  کتہِ  ٲسۍ  موٗدِمٕتۍ؟  تِم  کیازِ  آے  نہٕ  اَتھ  بُرٕ  وقتس  منٛز  تِمن  مدد  کرنہٕ؟﴾  بلکہ  ٲسۍ  تِم  یِمن  رٲوِمٕتۍ،  تہٕ  یِہ  اوس  تِہندِ  اَپزِیُک  تہٕ  تِمن  بناوٹی  عقیدن  ہُند  انجام  یِم  تِمو  پانہٕ  بنٲوِمٕتۍ  ٲسۍ۔

Mirwaiz:
  پس  کونہٕ  سنا  کوٚر  تِمن  مدد  تِمو  معبودانِ  بٲطلو  یِم  معبودِ  برحق  ورٲے  معبود  بنٲوِمٕتۍ  ٲسۍ  خداے  سُند  قرب  حاصل  کرنہٕ  خٲطرٕ  کہ  یِم  یِن  اَسہِ  مصیبت  کہ  وقتہٕ  بکار۔  پس  کونہٕ  سنا  آے  تِم  تمن  بکار  ییڈمہِ  عذاب  تہٕ  ہلاک  گژھنہِ  کہ  وقتہٕ۔  مدد  کرنٕچ  کیا  چھےٚ  کتھےٕ  بلکہ  ژٔلۍ  تِم  یِمن  پٮ۪ٹھ  عذاب  وسنہٕ  وقتہٕ۔  یہِ  سورُے  تِہُنٛد  تِم  معبود  زانُن  یا  شفیع  زانُن  اوس  اَپُز  یُس  یِمَو  پانے  دلہ  ٹںڈا  اَکھ  ٹھہروومُت  اوس۔  بروٗنٹھمین  آیاتِ  کریمن  منٛز  آو  بیان  کرنہٕ  کہ  کافرن  یِیہِ  وَننہٕ  عذابس  گرفتار  سپدنہٕ  کہ  وقتہٕ  کہ  یہِ  ذلتُک  عذاب  چھُ  تۅہیہِ  ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾  توٚہۍ  کیا  ٲسِو  دنیاہس  منٛز  ناحق  تکبر  کران  بیٚیہِ  کیا  ٲسِو  توٚہۍ  نافرمٲنی  کران۔  تکبر  و  نافرمٲنی  ہٕمنز  مذمت  بوزناونہٕ  خٲطرٕ  آو  کافرن  وننہٕ  کہ  وُچھِو  جِن  یِن  تکبرس  اندر  انسانن  ہٕدِ  کھۅتہٕ  زیادٕہ  چھِ،  تِمو  تروو  تکبر،  تہٕ  کفرٕ  نِشہِ  دست  بردار  سپدِتھ  کوٚر  تِمو  اسلام  قبول۔  مگر  توٚہۍ  انسان  ٲسِتھ  چھِو  نہٕ  توٚہۍ  تکبر  تہٕ  کفرٕ  نِشہِ  باز  یِوان۔  یِمن  جِنن  ہِندِ  مسلمان  سپدنٕچ  یَتھ  آیہ  کریمس  منٛز  ذکر  چھےٚ  تِہُنٛد  قصہٕ  چھُ  حدیث  شریفس  منٛز  یِتھہٕ  پٲٹھۍ  آمُت  کہ  ییٚلہِ  بعثت  نبویہ  کہ  وقتہٕ  جن  آے  آسمٲنی  خبرٕ  بوزنہٕ  نِشہِ  ستارن  ہٕندِ  شعلہٕ  سٍتۍ  پتھ  رٹنہٕ،  تِم  سپٕدۍ  حٲران  کہ  یہِ  کیا  سنا  سپُد،  اَمُیک  پَزِ  اَسہِ  تحقیقات  کرُن،  دریافت  گژِھہ  کرُن  کہ  دنیاہس  اندر  کس  سنا  واقع  سپُد  نمودار  ییٚمہِ  سببہٕ  أسۍ  آے  پتھ  رٹنہٕ۔  چنانچہ  جِنن  ہٕںزٕ  مختلف  جماعژٕ  درٛایہِ  مختلف  طرفن  کُن  اَمُیک  تحقیقات  کرنہِ،  تٕوٕے  اندرٕ  اَکھ  جماعتھاہ  وٲژ  مکہ  شریف۔  تمہِ  دوہ  ٲسۍ  نبی  کریم  صلی  اللہ  علیہ  و سلم  بعض  صحاب  صٲبن  سٍتۍ  أکِس  جایہِ  یتھ  بطن  نخلہ  ناو  اوس۔  اَتہِ  پٮ۪ٹھہٕ  اوسُکھ  سوق  عکاظس  کُن  بغرض  تبلیغ  دین  و  اشاعتِ  اسلام  تشریف  نِنُک  ارادٕہ۔  اَتھ  جایہِ  ٲسۍ  صبح  نٮ۪ماز  پران،  جِنن  ہٕںز  یہِ  جماعت  تہِ  وٲژ  اَتھ  جایہِ،  بوٗزُکھ  وارٕہ  تِہُنٛڈ  قرآن  مجید  پَرُن۔  دپنہِ  لٔگۍ  سۅ  نٔو  کتھ  ییٚمہِ  کہ  دریافت  کرنہٕ  خٲطرٕ  أسۍ  درامٕتۍ  چھِ،  سۅ  چھےٚ  یٔہے  ییٚمہِ  سببہٕ  نہٕ  آسمانی  خبرٕ  بوٗزِتھ  ہیکان  چھِ۔  بروایت  عبداللہ  ابنِ  عباس  رضۍ  اللہ  عنہ  چھُ  کہ  تِم  جنات  ییٚلہِ  اوٚٹ  وٲتۍ،  اَتہِ  بوٗزُکھ  قرآن  مجید۔  دپنہِ  لٔگۍ  ژھۅپہٕ  لٲگِو  وارٕ  بوٗزِو  یہِ  قرآن  مجید۔  تمہِ  پتہٕ  ییٚلہِ  نبی  کریم  صلی  اللہ  علیہ  وسلم  نٮ۪مازِ  نِشہِ  فارغ  سپٕدۍ،  یِم  جِن  سپٕدۍ  مسلمان،  توپتہٕ  گٔے  پننِس  قومس  واپس،  تِمن  تہِ  کٔرٕکھ  اَمِچ  خبر  بیٚیہِ  لٔگِکھ  دِنہِ  ترغیب  ایمان  اننس  کُن۔

Tahir:
  پتہٕ  کیازِ  کۆر  نہٕ  تِمَو  (پۅتلیٚو)  تِمن  مدد  یِم  تِمَو  (اللہ  تعالیٰ  سٕنزِ)  نزدیکی  پۯاونہٕ  خٲطرٕ  اللہ  تعالیٰ  ہس  وَرٲے  معبود  ٲسۍ  بنٲوِمٕتۍ،  بلکہ  تِم  (بٲطل  معبود)  رٲوۍ  تِمن،تہٕ  یہِ  (پۅتلیٚن  معبود  بناوُن)  اوس  تِہُنٛد  اَپُز  تہٕ  یۅہے  (اوس)  سُہ  بہتان  یُس  تِم  گنڈان  ٲسۍ۔

Transliteration:
  Falawl<u>a</u> na<u>s</u>arahumu alla<u>th</u>eena ittakha<u>th</u>oo min dooni All<u>a</u>hi qurb<u>a</u>nan <u>a</u>lihatan bal <u>d</u>alloo AAanhum wa<u>tha</u>lika ifkuhum wam<u>a</u> k<u>a</u>noo yaftaroon<b>a</b>


Athar:
  ﴿تہٕ  سُہ  واقعہ  تہِ  چُھ  قٲبِل  ذکر﴾  ییٚلہِ  اسہِ  جِنَن  ہٕنز  اکھ  چھۅکھ  تۅہیِہ  کُن  أنِمٕژ  ٲس  تاکہ  قرآن  بوزن۔  ﴿یِہ  ذِکر  چھےٚ  تمہِ  واقعٕچ  یُس  طایف  کہ  سفرٕ  پیٚٹھہٕ  مکہ  یِوان  یِوان  وَتہِ  اندر  پیش  اوس  آمُت۔  نمازِ  منٛز  ٲسۍ  حضور  صلی  اللہ  علیہ و سلم  تلاوت  فرماوان  زِ  جِنَن  ہٕنز  اکھ  چھۅکھ  درایِہ  اَپٲرۍ  تہٕ  تِمَو  کوٚر  قرآن  بوزنہٕ  خٲطرٕ  قرار۔  اَتھ  بارس  منٛز  چھےٚ  تمام  روایتہٕ  اتھ  کتھہِ  پیٚٹھ  مُتفق  زِ  اتھ  موقعس  پیٚٹھ  ٲسۍ  نہٕ  جِن  حضور  صلی  اللہ  علیہ و سلمن  برونٛہہ  کُن  آمٕتۍ۔  تہٕ  نہ  اوس  حضور  صلی  اللہ  علیہ و سلمو  تِہُند  یُن  محسوس  کوٚرمُت،  بلکہ  چُھ  پتہٕ  اللہ  تعالیٰ  وحی  ہٕندِ  ذریعہ  تِمن  صلی  اللہ  علیہ و سلم  تِہندِ  ینٕچ  تہٕ  قرآن  بوزنٕچ  خبر  دِوان﴾  ییٚلہِ  تِم  تتھ  جایِہ  وٲتۍ  ﴿ییٚتہِ  توٚہۍ  قرآن  ٲسِو  پران﴾  تِمو  ووٚن  پانہٕ  وٲنۍ  خاموش  سپدِو۔  پتہٕ  ییٚلہِ  سُہ  پرنہٕ  آو،  پتہٕ  پھیٖرۍ  تِم  خبردار  کرن  وٲلۍ  بٔنِتھ  پننِس  قومس  کُن۔

Mirwaiz:
  بییہِ  کٔرِو  یِمن  لوکن  نِشہِ  ذکر  تمہِ  وقتُک  قصہٕ  ییلہِ  اَسہِ  تۅہیہِ  کُن  سوٗز  اَکھ  جماعتھاہ  جِنو  اندرٕہ۔  یوٚٹ  وٲتِتھ  لٔگۍ  تِم  بوزنہِ  قرآنِ  مجید،  ییٚمہِ  ساعتہٕ  توٚہۍ  صبح  نٮ۪مازِ  منٛز  قرآن  مجید  پران  ٲسِو۔  تِم  ییٚلہِ  سٲری  جمع  سپٕدۍ  تتھ  جایہِ  ییٚتہِ  قرآن  مجید  اوس  پرنہٕ  یِوان،  اَکھ  أکِس  لگۍ  وَننہِ  ژھۅپہٕ  کٔرِتھ  بوٗزِو  یہِ  کلام۔  تمہِ  پتہٕ  ییٚلہِ  قرآن  پرُن  ختم  سپُد،  تمہِ  پتہٕ  گٔے  تِم  واپس  پننِس  قومس  کُن  یہِ  سورُے  واقع  بیان  کرنہٕ  خٲطرٕ۔

Tahir:
  تہٕ  (اے  ٹاٹھہِ!)  ییٚلہِ  اَسہِ  جنّن  ہٕندِ  اَکہِ  جماعتُک  ظۅن  تۅہیہِ  کُن  پھِیُر  یِم  قرآن  ٲسۍ  غورٕ  سان  بوزان۔  پتہٕ  ییٚلہِ  تِم  تور  (یعنی  بارگاہِ  نبوتس  منٛز)  حٲضر  سپٕدۍ  پتہٕ  وۆن  تِمَو  (پانہٕ  وٲنۍ)،  ژھۅپہٕ  کٔرِو  پتہٕ  ییٚلہِ  (پَرُن)  اَند  ووت  پتہٕ  گٔے  تِم  پننِس  قومس  کُن  کھوژناون  وٲلۍ  (یعنی  حقس  کُن  دعوت  دِنہٕ  وٲلۍ)  بٔنتِھ  واپس۔

Transliteration:
  Wai<u>th</u> <u>s</u>arafn<u>a</u> ilayka nafaran mina aljinni yastamiAAoona alqur<u>a</u>na falamm<u>a</u> <u>h</u>a<u>d</u>aroohu q<u>a</u>loo an<u>s</u>itoo falamm<u>a</u> qu<u>d</u>iya wallaw il<u>a</u> qawmihim mun<u>th</u>ireen<b>a</b>


Athar:
  تِمو  ووٚن  گٔژِھتھ،  اے  سانہِ  قوم  کیو  لوٗکو،  اسہِ  چھےٚ  اکھ  کتاب  بوٗزمٕژ  یۅسہٕ  موسیٰ  علیہ  السلامس  پتہٕ  چھےٚ  نٲزِل  کرنہٕ  آمٕژ،  تصدیق  کرن  واجِنۍ  چھےٚ  تِمن  کتابن  ہٕنز  یِمہٕ  اَتھ  برونٛہہ  چھےٚ  آمژٕ،  رہنمٲیی  چھےٚ  کران  حقس  تہٕ  سیٚزِ  وَتہِ  کُن۔  ﴿امہِ  نِشہِ  چُھ  پے  لگان  زِ  یِمو  جِنو  اوس  گۅڈٕ  پیٚٹھے  حضرت  موسیٰ  علیہ  السلام  تہٕ  آسمٲنی  کتابن  پیٚٹھ  ایمان  اوٚنمُت۔  قرآن  بوزنہٕ  پتہٕ  کوٚر  تِمو  محسوس  زِ  یِہ  چھےٚ  سۅے  تعلیم  یۅسہٕ  پٔتِم  انبیا  چِھ  دِوان  روٗدمٕتۍ،  امہِ  موجوٗب  چِھ  تِم  اتھ  کتابہِ  تہٕ  امہِ  کِس  اَنن  وٲلِس  رسول  اللہ  صلی  اللہ  علیہ و سلمس  پیٚٹھ  تہِ  ایمان  اَنان۔﴾

Mirwaiz:
  چنانچہ  پننِس  قومس  لگۍ  دپنہِ،  اے  قوم  أسۍ  آے  بوٗزِتھ  اکہِ  عجیب  کتابہِ  ہُنٛد  اَکھ  مضموناہ  یوسہٕ  کتاب  نٲزل  چھےٚ  آمٕژ  کرنہٕ  موسیٰ  علیہ  السلامس  پتہٕ،  سۅے  کتاب  چھےٚ  تصدیق  کران  تِمن  کتابن  یِمہٕ  تمہِ  برونٹھ  نٲزل  کرنہٕ  آمژٕ  چھےٚ۔  سۅ  کتاب  چھےٚ  وَتھ  ہاوان  دینِ  حقس  کُن  بیٚیہِ  چھےٚ  رہنمٲیی  کران  سیزِ  وَتہِ  کُن۔

Tahir:
  تِمَو  وۆن،  اے  سانہِ  قومہٕ!  (یعنی  اے  قومِ  جنّات)  بے  شک  چھے٘  اَسہِ  اَکھ  (تِژھ)  کتاب  بوٗزمٕژ  یۅسہٕ  موسیٰ  (علیہ  السلام)  سٕندِ (تورات) پتہٕ  نٲزل  چھے٘  آمٕژ  کرنہٕ  (یۅسہٕ)  پانس  بروٗنٹھِمیٚن  (کتابن)  ہُنٛد  تصدیق  کرن  واجِنۍ  چھے٘  (سۅ)  چھے٘  پٔزِس  (دیٖنس)  تہٕ  سیٚزِ  وَتہِ  کُن  ہدایت  کران۔

Transliteration:
  Q<u>a</u>loo y<u>a</u> qawman<u>a</u> inn<u>a</u> samiAAn<u>a</u> kit<u>a</u>ban onzila min baAAdi moos<u>a</u> mu<u>s</u>addiqan lim<u>a</u> bayna yadayhi yahdee il<u>a</u> al<u>h</u>aqqi wail<u>a</u> <u>t</u>areeqin mustaqeem<b>in</b>


Athar:
  اے  سانہِ  قوم  کیو  لوٗکو،  خُدایس  کُن  بُلاون  وٲلۍ  سٕنز  دعوت  کٔرِو  قبول  تہٕ  تس  پیٚٹھ  أنِو  ایمان،  اللہ  تعالیٰ  کرِ  تُہندیٚن  گناہن  درگُزر،  تہٕ  تۅہیِہ  بچاویٚو  دردناک  عذاب  نِشہِ۔

Mirwaiz:
  اے  میانیو  بایو  اجابت  کٔرِو  تہٕ  مٲنِو  خدایس  کُن  ناد  دِوُنِس  یعنی  قرآن  مجیدس  یا  نبی  کریمس  صلی  اللہ  علیہ  و سلم،  تِہِندِس  وَننس  اجابت  کرٕنۍ  گوٚو  کہ  ایمان  أنِس  تہٕ  پژھ  کٔرِو  خدایس،  تمہِ  کہ  برکتہٕ  کرِ  سُہ  تُہٕندین  گناہن  مغفرت،  بیٚیہِ  رَچھو  سُہ  تۅہیہِ  ٲخرت  کہ  کُڈرِ  عذاب  نِشہِ۔

Tahir:
  اے  سانہِ  قومہٕ!  تۆہۍ  کٔرِو  اللہ  تعالیٰ  ہس  کُن  ناد  دِنہٕ  وٲلِس  (یعنی  محمد  رسول  اللہ  صلی  اللہ  علیہ  وسلم)  سٕنزکتھ  قبول  تہٕ  تِمن  پیٚٹھ  أنِو  ایمان  (تیٚلہِ)  کرِاللہ  تعالیٰ  تُہٕندۍ  گناہ  معاف  تہٕ  تۅہیہِ  رَچھَو  دگ  تُلوٕنہِ  عذاب  نِشہِ۔

Transliteration:
  Y<u>a</u> qawman<u>a</u> ajeeboo d<u>a</u>AAiya All<u>a</u>hi wa<u>a</u>minoo bihi yaghfir lakum min <u>th</u>unoobikum wayujirkum min AAa<u>tha</u>bin aleem<b>in</b>


Athar:
  تہٕ  یُس  کانٛہہ  اللہ  تعالیٰ  سٕندِس  دٲعی  سٕنز  کتھ  مانہِ  نہٕ،  تس  نہ  چُھ  زمینس  منٛز  پنُن  کانٛہہ  بل بوتہٕ،  زِ  خُدایس  ہیٚکہِ  عٲجز  کٔرِتھ،  تہٕ  نہ  چِھس  کینہہ  تِتھۍ  حٲمی  تہٕ  سرپرست  زِ  أمِس  بچاون  خُدایس  نِشہِ۔  یِتھۍ  لُکھ  چِھ  کُھلہٕ  گُمرٲہی  منٛز  ہیٚنہٕ  آمٕتۍ۔

Mirwaiz:
  یُس  اَکھاہ  اجابت  کرِ  نہٕ  خداے  سٕندِس  ناد  دِوُنِس  اَدٕ  سُہ  ہیٚکہِ  نہٕ  زمین  کِس  کُنہِ  حصس  منٛز  گٔژِھتھ  تہٕ  ژٔلِتھ۔  خدایس  رٹنہٕ  نِشہِ  عٲجز  کٔرِتھ  پنُں  پان  بچٲوِتھ۔  نہ  چھُ  تُہٕندِ  خٲطرٕ  خدایس  ورٲے  کانٛہہ  حمایت  کروُناہ  تہٕ  مددگاراہ،  اَمہِ  قسمٕکۍ  لوٗکھ  یِمن  پننہِ  جایہِ  خیال  آسہِ  کہ  اَسہِ  کیا  ہیٚکہِ  بچٲوِتھ  تہٕ  مۅکلٲوِتھ  کانٛہہ،  تِم  چھِ  نَنہِ  گمرٲہی  اندر۔

Tahir:
  تہٕ  یُس  شخص  اللہ  تعالیٰ  ہس  کُن  ناد  دِنہٕ  وٲلِس  (رسول  صلی  اللہ  علیہ  وسلم)  سٕنٛز  کتھ  مانہِ  نہٕ  تیٚلہِ  ہیٚکہِ  نہٕ  سُہ  زمینس  منٛز (ژٔلِتھ  اللہ  تعالیٰ  ہس) عٲجزکٔرِتھ  تہٕ  نَہ  آسن  تَسنٛدِ  خٲطرٕاللہ  تعالیٰ  ہس  وَرٲے  مددکرن  وٲلۍ۔یِمَے  لُکھ  چِھ  ٹاکارٕہ  گمرٲہی  منٛز۔

Transliteration:
  Waman l<u>a</u> yujib d<u>a</u>AAiya All<u>a</u>hi falaysa bimuAAjizin fee alar<u>d</u>i walaysa lahu min doonihi awliy<u>a</u>a ol<u>a</u>ika fee <u>d</u>al<u>a</u>lin mubeen<b>in</b>


Athar:
  تہٕ  کیا  یِمن  لُکن  چُھنا  یِہ  فِکرِ  تران  زِ  ییٚمۍ  خُداین  یِہ  زمین  تہٕ  آسمان  پٲدٕ  کٔرۍ،  تہٕ  یِمن  بناوان  بناوان  تھوٚک  نہٕ  سُہ،  سُہ  چُھ  ضرور  اتھ  پیٚٹھ  قدرت  تھاوان  زِ  مۅردن  کرِ  زندٕہ؟  کیازِ  نہٕ،  یقیناً  چُھ  سُہ  پرٛتھ  چیزٕچ  قدرت  تھاوان۔

Mirwaiz:
  کیا  یہِ  کتھ  چھِنا  زانان  تِم  کہ  ییٚمۍ  پروردگارن  آسمان  تہٕ  زمین  پٲدٕ  کٔرۍ،  توپتہٕ  تھوٚک  نہٕ  سُہ  تِم  پٲدٕ  کرنہٕ  سٍتۍ،  تس  پروردگارس  چھےٚ  پوٗرٕ  قدرت  قیامت  کہ  دۅہ  مۅردٕہ  لوٗکھ  بیٚیہِ  زندٕہ  کرنس  پٮ۪ٹھ۔  گوٚژھ  نا  سُہ  تتھ  پٮ۪ٹھ  قدرت  وول  آسُن۔  سُہ  ہے  پرتھ  چیزس  پٮ۪ٹھ  قدرت  وول  چھُ۔

Tahir:
  کیا  تِمن  چھَنا  پے  زِ  اللہ  تعالیٰ  ییٚمۍ  (سٲری)  آسمان  تہٕ  زمین  کٔرپٲدٕ  تہٕ  سُہ  تھۆک  نہٕ  تِم  پٲدٕ  کرنہٕ  سٍتۍچُھ  اَتھ  پیٚٹھ  (تہِ)  قدرت  تھاوان  زِ  سُہ  کرِمۅردن  (دوبارہ)  زندٕہ۔  کیازِ  نہٕ،  بے  شک  چھے٘  تس  پۯتھ  چیزس  پیٚٹھ  قدرت  حٲصل۔

Transliteration:
  Awalam yaraw anna All<u>a</u>ha alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a walam yaAAya bikhalqihinna biq<u>a</u>dirin AAal<u>a</u> an yu<u>h</u>yiya almawt<u>a</u> bal<u>a</u> innahu AAal<u>a</u> kulli shayin qadeer<b>un</b>


Athar:
  ییٚمہِ  دۅہ  یِم  کٲفر  نارس  برونٛٹھ  کُن  اَننہٕ  یِن،  تمہِ  ساعتہٕ  یِیہِ  یِمن  پرٕژھنہٕ،  کیا  یِہ  چُھنا  حق؟  تِم  وَنن،  آ،  سٲنِس  ربّ  سُند  قسم  ﴿یِہ  چُھ  پٔزۍ  پٲٹھۍ  حق﴾۔  اللہ  تعالیٰ  فرماوِ،  اچھا  وُچِھو  تیٚلہِ  وۅنۍ  عذابُک  مٕزہ  پننِس  تتھ  انکار  کِس  پاداشس  منٛز  یُس  توٚہۍ  کران  ٲسِو  روٗدِمٕتۍ۔

Mirwaiz:
  بیٚیہِ  ییٚمہِ  دۅہ  کافر  یِن  نارِ  جہنمس  برونٹھ  کُن  اَننہٕ،  دپنہٕ  یِیَکھ،  کیا  یہِ  دوزخ  چھُنا  پوٚز  تہٕ  اَمرِ  واقعی،  اَتھ  ٲسِو  دنیاہس  اندر  نفی  تہٕ  انکار  کران۔  دپن  خداے  سٕنز  دٕرٛے  واقعی  چھُ  پوٚز  تہٕ  برحق،  اللہ  تعالیٰ  فرماویکھ،  وۅنۍ  ژِہِو  توٚہۍ  اَمہِ  جہنم  کہ  عذابُک  مزٕہ،  کیازِ  توٚہۍ  ٲسِو  نا  اتھ  انکار  کران۔

Tahir:
  تہٕ  ییٚمہِ  دۅہ  تِم  لُکھ  یِمَو  کفرکۆر  جہنم  کِس  نارس  برونٛہہ  کُن  پیش  یِن  کرنہٕ  (پتہٕ  یِیہِ  تِمن  وَننہٕ)  کیا  یہِ  (عذاب)  چُھنا  برحق،  تِم  وَنن،  کیازِ  نہٕ  سٲنِس  ربّ  سُنٛدقسم  (برحق  چُھ)،  ارشاد  سپدِ،  تیٚلہِ  وُچِھو  عذابُک  مزٕہ  یَتھ  تۆہۍ  انکار  ٲسۍوٕ  کران۔

Transliteration:
  Wayawma yuAAra<u>d</u>u alla<u>th</u>eena kafaroo AAal<u>a</u> a<b>l</b>nn<u>a</u>ri alaysa h<u>atha</u> bi<b>a</b>l<u>h</u>aqqi q<u>a</u>loo bal<u>a</u> warabbin<u>a</u> q<u>a</u>la fa<u>th</u>ooqoo alAAa<u>tha</u>ba bim<u>a</u> kuntum takfuroon<b>a</b>


Athar:
  پس  اے  نبیؐ،  صبر  کٔرِو  یِتھہٕ  پٲٹھۍ  اُولو  العزم  ﴿تھدِ  پایِہ  کیو﴾  رسُولو  صبر  چُھ  کوٚرمُت،  تہٕ  یِہندِس  معاملس  منٛز  مَہ  کٔرِو  جلدی۔  ییٚمہِ  دۅہ  یِم  لُکھ  تتھ  چیزس  وُچھن  ییٚمیُک  یِمن  ڈر  چُھ  یِوان  پاونہٕ،  تیٚلہِ  باسہِ  یِمن  یِتھہٕ  پٲٹھۍ  زِ  زنتہٕ  دُنیاہس  منٛز  ٲسۍ  نہٕ  اکہِ  گرِ  کھۅتہٕ  زیادٕہ  کالس  روٗدِمٕتۍ۔  کتھ  آیِہ  واتناونہٕ،  وۅنۍ  کیا  نافرمان  لُکو  ورٲے  ہیکیا  بیٚیہِ  کانٛہہ  ہلاک  سپدِتھ؟

Mirwaiz:
  ییٚلہِ  معلوم  سپُد  تِمن  یِیہِ  اَمہِ  کفرو  انکارُک  انتقام  ہیٚنہٕ،  لہٰذا  کٔرِو  توٚہۍ  صبر  یارسول  اللہؐ  کافرن  ہٕندِس  تکلیفس  پٮ۪ٹھ،  یِتھہٕ  پٲٹھۍ  صبر  کوٚر  ہمت  والیو  پیغمبرو،  توٚہۍ  مہ  ژھٲنڈِو  یِہٕندِ  خٲطرٕ  جلد  انتقام  تہٕ  تِہُند  عذابِ  الہٰی  یس  گرفتار  سپدُن،  ییٚمہِ  دۅہ  وُچھن  تِم  تتھ  عذابس  ییمُیک  تِمن  وعدٕہ  یِوان  چھُ  کرنہٕ،  تَمہِ  دۅہ  یِیہِ  بوزنہٕ  تِمن  زَن  تِم  دنیاہس  منٛز  روٗدِمٕتۍ  ٲسۍ  أکۍ  سٕے  گرِ۔  یہِ  ٲس  تِمن  کتھاہ  واتناوُنۍ،  سۅ  آیکھ  واتناونہٕ،  تباہ  تہٕ  ہلاک  چھِنہٕ  یِوان  کرنہٕ  مگر  نافرمان  تہٕ  کٲفر۔

Tahir:
  (اے  ٹاٹھہِ!)  لہٰذا  روٗزِو  تۆہۍ  صبرکران  یِتھہٕ  پٲٹھۍ  (باقی)  تھدِ  پایچ  ہمت  والیٚوپیغمبرو  صبر  اوس  کۆرمُت  تہٕ  تۆہۍ  مَہ  کٔرِویِمن  (انکارکرن  والیٚن)  خٲطرٕ  (عذاب  منگنس  منٛز)  جلدی،  ییٚمہِ  دۅہ  تِم  تَتھ  (ٲخرت  کِس  عذابس)  وُچھن  ییٚمِیُک  تِمن  سٍتۍ  وعدٕہ  چُھ  کرنہٕ  یِوان  پتہٕ  (کرن  خیال)  زنتہٕ  تِم  (دنیاہس  منٛز)  دۅہ  چہ  اَکہِ  گرِ  وَرٲے  روٗدۍمٕتی  ٲسۍ  نہٕ،  (یہِ  چُھ  اللہ  تعالیٰ  سٕندِ  طرفہٕ)  پیغامُک  واتناوُن،  نافرمان  قومہٕ  وَرٲے  یِن  نہٕ  باقی  لُکھ  ہلاک  کرنہٕ۔

Transliteration:
  Fa<b>i</b><u>s</u>bir kam<u>a</u> <u>s</u>abara oloo alAAazmi mina a<b>l</b>rrusuli wal<u>a</u> tastaAAjil lahum kaannahum yawma yarawna m<u>a</u> yooAAadoona lam yalbathoo ill<u>a</u> s<u>a</u>AAatan min nah<u>a</u>rin bal<u>a</u>ghun fahal yuhlaku ill<u>a</u> alqawmu alf<u>a</u>siqoon<b>a</b>


Athar:
  یِمو  لُکو  کُفر  کوٚر  بیٚیہِ  رُکٲوِکھ  اللہ  تعالیٰ  سٕنزِ  وَتہِ  نِشہِ،  خُداین  کٔرۍ  تِہندۍ  اعمال  ضایع۔

Mirwaiz:
  یِم  لوٗکھ  پٔزِس  دیٖنس  انکار  کرنہٕ  سٍتۍ  کٲفر  سپٕدۍ  بیٚیہِ  رٔٹِکھ  لوٗکھ  تہِ  پتھ  خداے  سٕنزِ  وَتہِ  نِشہِ  یِتھہٕ  پٲٹھۍ  کٲفرن  ہٕندۍ  زِٹھۍ  کران  ٲسۍ،  ضایع  کرِ  اللہ  تعالیٰ  ہن  تِہٕنزٕ  سارے  رٕژٕ  عملہٕ  ایمان  قبول  نہ  کرنہٕ  مۅکھہٕ۔

Tahir:
  یِمَو  لُکو  کفر  کۆر  تہٕ  (باقین)  کۆرُکھ  اللہ  تعالیٰ  سٕنزِ  وَتہِ  نِشہِ  ٹھاکھ  (تیٚلہِ)  کرِ  اللہ  تعالیٰ  ہن  تِہِنزٕ  عملہٕ  (ٲخرت  کہ  اجرٕ  کہ  لحاظہٕ)  برباد۔

Transliteration:
  Alla<u>th</u>eena kafaroo wa<u>s</u>addoo AAan sabeeli All<u>a</u>hi a<u>d</u>alla aAAm<u>a</u>lahum


Athar:
  تہٕ  یِمو  لُکو  ایمان  اوٚن  تہٕ  نیک  عملہٕ  کرِ،  تہٕ  مونُکھ  سُہ  چیز  یُس  محمد  صلی  اللہ  علیہ و سلمن  پیٚٹھ  نٲزِل  چُھ  سپُدمُت۔  بیٚیہِ  چُھ  سُہ  سراسر  حق  تِہندِس  ربّ  سٕندِ  طرفہٕ۔  خُداین  کرِ  تِہنزٕ  بُرٲیِیِہ  تِمن  نِشہِ  دوٗر  تہٕ  کوٚرُن  تِہُند  حال  دُرست۔

Mirwaiz:
  تِمن  بدل  گٔے  تِم  لوٗکھ  یِمو  ایمان  اوٚن  کُنِس  خدایس  بیٚیہِ  کریکھ  رٕژٕ  عملہٕ  بیٚیہِ  اوٚنُکھ  ایمان  تتھ  سٲرِسٕے  یہِ  نٲزل  آو  کرنہٕ  حضرت  محمد صلی اللہ علیہ وسلمس  پٮ۪ٹھ،  تہِ  زونُکھ  سورُے  پٔزِپٲٹھۍ  پننِس  خداے  سٕندِ  طرفہٕ۔  اللہ  تعالیٰ  کرِ  تِہٕندین  گناہن  مغفرت،  بیٚیہِ  سنبھالہِ  تہٕ  رُت  کرِ  تِہُنٛد  حال  دنیا  تہٕ  ٲخرتس  اندر۔  دنیاہس  اندر  تِمن  توفیق  طاعات  دِنہٕ  سٍتۍ،  ٲخرتس  اندر  نجات  و  کامیٲبی  عطا  کرنہٕ  سٍتۍ۔

Tahir:
  تہٕ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تہٕ  تَتھ  کتابِہ  پیٚٹھ  اۆنُکھ  ایمان  یۅسہٕ  محمدس  (صلی  اللہ  علیہ  وسلم)  پیٚٹھ  نٲزل  چھے٘  آمٕژ  کرنہٕ  تہٕ  سۅے  چھے٘  تِہِندِس  ربّ  سٕندِ  طرفہٕ  حق  اللہ  تعالیٰ  ہن  مِٹٲوۍ  تِمن  (ہٕنٛدِاعمال  نامہٕ)  نِشہِ  تِہِندۍ  گناہ  تہٕ  تِہُنٛد  حال  کۆرُن  بہتر۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wa<u>a</u>manoo bim<u>a</u> nuzzila AAal<u>a</u> mu<u>h</u>ammadin wahuwa al<u>h</u>aqqu min rabbihim kaffara AAanhum sayyi<u>a</u>tihim waa<u>s</u>la<u>h</u>a b<u>a</u>lahum


Athar:
  یِہ  چُھ  امہِ  موجوٗب  زِ  کُفر  کرن  والیو  کٔر  بٲطلٕچ  پیروی،  تہٕ  ایمان  اَنن  والیو  کٔر  تمہِ  حقٕچ  پیروی  یُس  تِہندِس  ربّ  سٕندِ  طرفہٕ  چُھ  آمُت۔  یِتھہٕ  پٲٹھۍ  چُھ  اللہ  تعالیٰ  لوٗکن  ونان  تِہٕنز  ٹھیک  ٹھیک  حیثیت۔

Mirwaiz:
   یہِ  چھُ  اَمی  مۅکھہٕ  کہ  بے  شک  یِمو  لوٗکو  انکار  کوٚر  تِم  پٔکۍ  غلط  وَتہِ  پٮ۪ٹھ،  بیٚیہِ  یِمو  لوٗکو  ایمان  اوٚن  تہٕ  پژھ  کٔرٕکھ،  تِم  پٔکۍ  صحیح  وتہِ  یۅسہٕ  تِہِندِس  پروردگار  سٕندِ  طرفہٕ  آمٕژ  ٲس۔  غلط  وَتہِ  پکُن  بٲعث  ناکٲمی  آسُن  تہٕ  صحیح  وتہِ  پکُن  بٲعث  کامیابی  آسُن  چھُ  ظٲہر۔  یِتھے  پٲٹھۍ  چھُ  اللہ  تعالیٰ  لوٗکن  تِہِندۍ  حالات  بیان  کران  یُتھ  تِمن  بوزُن  تگہِ  رُت  کیا  چھُ  تہٕ  یچھ  کیا  چھُ۔  ییٚلہِ  کٲفر  مفسد  چھِ،  أسۍ  چھِ  تۅہیہِ  فساد  دفع  کرنہٕ  خٲطرٕ  حکم  کران  کہ

Tahir:
  یہِ  چُھ  اَمہِ  موجوب  زِ  یِمَو  لُکو  کفر  کۆر  تِم  پٔکۍ  بٲطلس  پتہٕ  پتہٕ  تہٕ  یِمَولُکو  ایمان  اۆن  تِمَو  کٔر  پننِس  ربّ  سٕندِ  طرفہٕ  (نٲزل  کرنہٕ  آمتہِ)  حقٕچ  پٲروی،  یِتھے  پٲٹھۍ  چُھ  اللہ  تعالیٰ  لُکن  خٲطرٕ  تِہِندۍ  حال  بیان  کران۔

Transliteration:
  <u>Tha</u>lika bianna alla<u>th</u>eena kafaroo ittabaAAoo alb<u>at</u>ila waanna alla<u>th</u>eena <u>a</u>manoo ittabaAAoo al<u>h</u>aqqa min rabbihim ka<u>tha</u>lika ya<u>d</u>ribu All<u>a</u>hu li<b>l</b>nn<u>a</u>si amth<u>a</u>lahum


Athar:
  پَتہٕ  ییٚلہِ  تۅہیِہ  یِمن  کٲفرن  سٍتۍ  بُتھۍ  لاگے  سپدیو  تیٚلہِ  چھےٚ  گۅڈنِچ  کٲم  تِمن  گردَنہٕ  تُلنہِ،  یوٚت  تام  زن  توٚہۍ  تِم  جان  پٲٹھۍ  مٲرِیوٗکھ،  پتہٕ  گٔنڈٕیوٗکھ  مضبوطی  سان  قٍدۍ،  امہِ  پتہٕ  ﴿چُھ  اختیار﴾  کٔرِو  احسان،  نَتہٕ  کٔرِو  فِدیُک  معاملہٕ،  توٚت  تام  یوٚت  تام  لڑٲے  تراوِ  پنٕنۍ  ہتھیار۔  ﴿ییٚمہِ  آیت  کیو  لفظو  سٍتۍ  تہِ  تہٕ  یتھ  سیاق  و  سباقس  منٛز  یِہ  آیت  آمٕژ  چھےٚ  تمہِ  سٍتۍ  تہِ  چھےٚ  یِہ  کتھ  صاف  پے  لگان  زِ  یِہ  چھےٚ  لڑایِہ  ہُند  حُکم  یِنہٕ  پتہٕ  تہٕ  لڑٲے  شروع  سپدنہٕ  برونٛہہ  نٲزِل  سپٕزمٕژ۔  ییٚلہِ  کٲفرن  سٍتۍ  بُتھۍ  لاگے  سپدیو،  الفاظ  چِھ  اَتھ  پیٚٹھ  دلالت  کران  زِ  وُنہِ  چَھنہٕ  بُتھۍ  لاگے  سپٕزمٕژ،  تہٕ  امہِ  کہ  سپدنہٕ  برونٛہہ  چُھ  یِہ  ہدایت  دِنہٕ  یِوان  زِ  ییٚلہِ  سۅ  سپدِ،  تیٚلہِ  پزِ  مُسلمانن  سارِوٕے  برونٛہہ  پنُن  توجہ  دُشمن  سُند  جنگی  طاقت  وارٕ  پٲٹھۍ  پُھٹراونس  پیٚٹھ  صرف  کرُن۔  امہِ  پتہٕ  یِم  لُکھ  گرفتار  کرنہٕ  یِن  تِہندِس  معاملس  منٛز  چُھ  مُسلمانن  یِتہِ  اختیار  زِ  فِدیِہ  ہیٚتھ  یا  پننیٚن  قٍدیٚن  ہُند  تبادلہٕ  کٔرِتھ  تراون  یلہٕ،  تہٕ  یِہ  اختیار  تہِ  چُھکھ  زِ  قٲدس  منز  تھٲوِتھ  کرن  تِمن  سٍتۍ  احسانُک  برتاو،  یا  اگر  مُنٲسِب  باسیٚکھ  تیٚلہِ  ترٲوِنکھ  احسان  کہ  طور  یلہٕ۔﴾  یِہ  چھےٚ  تُہندِ  کرنٕچ  کٲم۔  اللہ  تعالیٰ  اگر  ییٚژھہ  ہے  تیٚلہِ  ہیٚیِہ  ہے  یِمن  پانے  انتقام،  ﴿یِہ  طریقہٕ  چُھ  تٔمۍ  امہِ  موجوٗب  اختیار  کوٚرمُت﴾  تاکہ  تۅہیِہ  لُکن  آزماویٚو  اکھ  أکۍ  سٕندِ  ذریعہ۔  ﴿یعنی  خُدایس  اگر  محض  بٲطل  پرستن  ہُند  کلہٕ  آسِہے  دگُن  تیٚلہِ  اوس  نہٕ  سُہ  امہِ  کامہِ  خٲطرٕ  تُہُند  محتاج  کینہہ۔  یِہ  کٲم  ہیٚکہِ  ہے  تٔمۍ  سُنٛد  اکھ  بِنیُل  یا  اکھ  طوٗفان  أچھ  ٹیٖنٹہِ  منٛز  کٔرِتھ۔  مگر  تس  چُھ  پیش  نظر  یِہ  زِ  انسانو  منٛزٕ  یِم  حق  پرست  آسن  تِم  ٹکرٲوِن  بٲطل  پرستن  سٍتۍ  تہٕ  تِمن  خلاف  کٔرِن  جہاد  تاکہ  یَس  منٛز  یِم  اوصاف  آسن  سُہ  گژِھہ  اتھ  امتحانس  منٛز  پرٛزلِتھ  پوٗرٕ  پٲٹھۍ  نوٚن  نیٚرُن  تہٕ  پرٛتھ  اکھ  ییٚمہِ  مقامُک  تہٕ  مرتبُک  پننہِ  کردار  کہِ  لحاظہٕ  حقدار  آسہِ،  تس  گژِھہ  سُہ  دِنہٕ  یُن۔﴾  تہٕ  یِم  لُکھ  اللہ  تعالیٰ  سٕنزِ  وَتہِ  منٛز  مارنہٕ  یِن،  اللہ  تعالیٰ  کرِ  نہٕ  ہرگز  تِہِندۍ  اعمال  ضایع۔

Mirwaiz:
  ییٚلہِ  توٚہۍ  کافرن  سٍتۍ  مقابلہٕ  کٔرِو،  ییٚلہِ  توٚہۍ  تِمو  منٛزٕ  واریاہ  مٲرِیوٗکھ،  توپتہٕ  ییٚلہِ  تِمو  منٛزٕ  کینٛہہ  قٲد  کٔرِیوٗکھ،  پس  ٲسِیوٗکھ  تِم  مضبوط  گنڈ  پھِرِتھ  قٲد  کران،  توپتہٕ  چھُ  تۅہیہِ  دۅن  کتھن  ہُنٛد  اختیار،  یا  ٲسِیوٗکھ  تِم  تِمن  پٮ۪ٹھ  احسان  تھٲوِتھ  یَلہٕ  تراوان،  یا  ٲسِیوٗکھ  معاوضہ  تہٕ  بدلہٕ  ہیتھ  یلہٕ  تراوان،  یوٚت  تانی  نہٕ  لڑٲے  کرن  وٲلۍ  دشمن  آسن  سِلاح  و  سامانہٕ  تہٕ  ہتھیار  پتھر  تراوان،  یعنی  دشمن  آسن  آن  مانان  یعنی  اسلام  یا  استسلام  دۅیو  چیزو  اندرٕ  آسن  اَکھ  چیز  مانان،  پس  ہرگاہ  تِمو  قتل  و  قٲد  کرنہٕ  برونٹھُے  ایمان  اوٚن  یا  کوٚرُکھ  ذمی  آسُن  قبول  تیٚلہِ  نہ  چھِ  تِم  قتل  کرٕنۍ  جٲیز  تہٕ  نہ  قٲدٕے  کرٕنۍ۔  یہِ  حکم  جہادُک  یُس  مذکور  سپُد  گژِھہ  بجا  اَنُن۔  اسہِ  یۅسہٕ  صورت  بیان  کٔر  کافرن  انتقام  ہیٚنٕچ،  تتھ  اندر  چھےٚ  حکمت  وَرنہٕ،  ہرگاہ  اللہ  تعالیٰ  ییٚژِھہ  ہا  یِمن  کافرن  ہیٚیہِ  ہا  پانہٕ  انتقام  بیٚیَو  حوادثو  تہٕ  بلایَو  سٍتۍ  غرق  سٍتۍ،  لیکن  تٔمۍ  کوٚر  تۅہیہِ  جہاد  کرنُک  حکم  یُتھ  تۅہیہِ  آزمٲیش  کرِ  اڈین  اڈین  ہٕندِ  سٍتۍ۔  مسلمانن  چھُ  یِتھہٕ  پٲٹھۍ  امتحان  کہ  کُس  کرِ  خداے  سٕندِس  حکمس  پٮ۪ٹھ  عمل  یعنی  کُس  نیرِ  جہادس۔  کافرن  چھُ  امتحان  یِتھہٕ  پٲٹھۍ  کہ  کُس  سپدِ  اَمہِ  عذاب  سٍتۍ  متنبہ  تہٕ  آگاہ  توپتہٕ  کرِ  قبولِ  دین  حق  اَتھ  جہادس  اندر  یِتھہٕ  پٲٹھۍ  قٲتل  سپدُن  کامیابی  چھےٚ  یِتھے  پٲٹھۍ  چھےٚ  مقتول  سپدُن  تہِ  کامیابی،  بیٚیہِ  یِم  لوٗکھ  خداے  سٕنزِ  وتہِ  اندر  مارنہٕ  آے،  تِہٕنزٕ  عملہٕ  کرِنہٕ  اللہ  تعالیٰ  ہرگز  ضایع۔

Tahir:
  پتہٕ  یی٘لہِ  (جنگ  کِس  مٲدانس  منٛز)  تُہُنٛد  مقابلہٕ  (جنگ  کرن  والی٘ن)  کٲفرن  سٍتۍ  سپدِ  تی٘لہِ  تُلِو  (جنگس  دوران)  تِہٕنزٕ  گردنہٕ  (تِکیازِ  تِمَو  کو٘ر  انسٲنیتُک  قتلِ  عام  بی٘یہِ  کو٘رُکھ  فساد  تُلِتھ  اَمن  برباد)  او٘ت  تام  زِ  یی٘لہِ  تو٘ہۍ  تِم  (جنگی  معرکس  منٛز)  وارٕ  پٲٹھۍ  قتل  مۅکلٲوِیوٗکھ  کٔرِتھ  پتہٕ  گٔنڈِیوٗکھ  (باقی  قٍدۍ)  مضبوطی  سان،  پتہٕ  یا  تہٕ  (ترٲوِیوٗکھ  تِم)  احسان  کٔرِتھ  (معاوضہٕ  وَرٲے  یلہٕ)  نَتہٕ  فدیہِ  رٔٹِتھ  (یعنی  رہٲیی  ہُنٛد  معاوضہٕ  رٔٹتھ  کٔرِیوٗکھ  آزاد)  او٘ت  تام  زِ  جنگ  (کرن  وول  مخٲلف  فوج)  تۯ  اوِ  پنٕنۍ  ہتھیار  (یعنی  صلحُک  تہٕ  امنُک  اعلان  کرِ)۔  یۅہے  چُھ  (حکم)،  تہٕ  ہرگاہ  اللہ  تعالیٰ  یژھِ  ہے  تی٘لہِ  ہی٘یہِ  ہے  یِمن  (جنگ  وَرٲے)  انتقام  مگر  (تٔمۍ  کو٘ر  نہٕ  یہِ)  تاکہ  تۅہیہِ  منٛزٕ  آزماوِ  کینٛژھن  کینٛژھو  ہٕندِ  ذریعہ،  تہٕ  یِم  لُکھ  اللہ  تعالیٰ  سٕنزِ  وَتہِ  منٛز  قتل  آے  کرنہٕ  تی٘لہِ  کرِ  نہٕ  سُہ  تِہِندۍاعمال  ہرگز  ضایع۔

Transliteration:
  Fai<u>tha</u> laqeetumu alla<u>th</u>eena kafaroo fa<u>d</u>arba a<b>l</b>rriq<u>a</u>bi <u>h</u>att<u>a</u> i<u>tha</u> athkhantumoohum fashuddoo alwath<u>a</u>qa faimm<u>a</u> mannan baAAdu waimm<u>a</u> fid<u>a</u>an <u>h</u>att<u>a</u> ta<u>d</u>aAAa al<u>h</u>arbu awz<u>a</u>rah<u>a</u> <u>tha</u>lika walaw yash<u>a</u>o All<u>a</u>hu la<b>i</b>nta<u>s</u>ara minhum wal<u>a</u>kin liyabluwa baAA<u>d</u>akum bibaAA<u>d</u>in wa<b>a</b>lla<u>th</u>eena qutiloo fee sabeeli All<u>a</u>hi falan yu<u>d</u>illa aAAm<u>a</u>lahum


Athar: سُہ کرِ تِمن رہنمٲئی، ﴿یعنی جنتس کُن کریکھ رہنمٲئی﴾ تِہُند حال کرِ دُرست۔
Transliteration: Sayahdeehim wayu<u>s</u>li<u>h</u>u b<u>a</u>lahum
Mirwaiz:
  اللہ  تعالیٰ  ہاوِتِمن  وَتھ  منزلِ  مقصودٕچ  بیٚیہِ  تھاوِ  تُہُند  حال  وارٕہ  پرتھ  قبرِ  منٛز  تہٕ  میدانِ  محشرس  منٛز  تہِ  پُل  صراطس  پٮ۪ٹھ  تہِ،  باقی  مواقعن  اندر  تہِ۔

Tahir:
  سُہ  لاگہِ  تِمن  عنقریب  (جنتہٕ  چہ)  سیٚزِ  وَتہِ  پیٚٹھ  تہٕ  تِہِندۍ  (ٲخرتٕکۍ)  حال  بناوِ  سیٚٹھاہ  بہتر۔


Athar: تہٕ تِمن کرِ تتھ جنتس منٛز دٲخل ییٚمہِ نِشہِ تٔمۍ تِم وٲقف چِھ کرنٲوِمٕتۍ۔
Transliteration: Wayudkhiluhumu aljannata AAarrafah<u>a</u> lahum
Mirwaiz:
  بیٚیہِ  واتناوِ  تِمن  تتھ  جنتس  منٛز  ییٚمِچ  زان  تِمن  پوٗرٕ  پوٗرٕ  کرِ  تاکہ  برونٹھِم  مغفرت  تہٕ  زان  نہ  آسنہٕ  کہ  باوجود  واتہِ  پرتھ  جنتیاہ  پننہِ  جایہِ  پننِس  پننِس  منزل  و  مقامس  تکلیف  یا  ژھانڈنہ  تہٕ  تلاش  کرنہٕ  ورٲے۔

Tahir:
  تہٕ  (ٲخرکار)  کرِ  تِمن  جنتس  منٛز  دٲخل  ییٚمِچ  تٔمۍتِمن  (گۅڈٕ  پیٚٹھے)  وارٕ  پٲٹھۍ  پہچان  چھے٘  کرنٲومٕژ۔


Athar:
  اے  لوٗکو  یِمو  ایمان  چُھو  اوٚنمُت،  اگر  توٚہۍ  خُدایس  مدد  کٔرِو  سُہ  کریو  تۅہیِہ  مدد۔  ﴿خُدایس  مدد  کرنہٕ  نِشہِ  چُھ  مُراد  اللہ  تعالیٰ  سُند  کلمہٕ  بُلند  کرُن  تہٕ  حق  سر  بُلند  کرنچہِ  کامہِ  منٛز  حصہٕ  نِیُن﴾  تہٕ  سُہ  جماوِ  تُہٕندۍ  قدم  مضبوط۔

Mirwaiz:
  اے  باایمانو،  اگر  توٚہۍ  خداے  سٕندِس  دیٖنس،  ﴿تِہِندِس  پیغمبرس﴾  مدد  کٔرِو،  سُتہِ  کرِ  تۅہیہِ  مدد،  بیٚیہِ  دٔرراوِ  تُہٕندۍ  کھۅر  دشمنن  سٍتۍ  مقابلہ  کرنہٕ  کہ  وقتہٕ۔

Tahir:
  اے  ایمان  والیو!  اگر  تۆہۍ  اللہ  تعالیٰ  ہس  (یعنی  اللہ  تعالیٰ  سٕندِس  دیٖنس)  مددکٔرِو  تیٚلہِ  کرِ  سُہ  تُہُنٛد  مدد  تہٕ  تُہٕندیٚن  قدمن  تھاوِ  دٔررٲوِتھ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo in tan<u>s</u>uroo All<u>a</u>ha yan<u>s</u>urkum wayuthabbit aqd<u>a</u>makum


Transliteration: Wa<b>a</b>lla<u>th</u>eena kafaroo fataAAsan lahum waa<u>d</u>alla aAAm<u>a</u>lahum
Athar:
  روٗدۍ  تِم  لُکھ  یِمو  کُفر  کوٚر۔  تِہندِ  خٲطرٕ  چھےٚ  ہلاکت  تہٕ  خُداین  چِھ  تِہِندۍ  اعمال  چھلہٕ  چھانگرِ  کٔرِمٕتۍ۔

Mirwaiz:
  بیٚیہِ  یِمو  لوٗکو  انکار  کوٚر  تِہِندِ  خٲطرٕ چھےٚ  ییٚلہِ  تِم  دنیاہس  اندر  باایمانن  سٍتۍ  مقابلہ  کرن  تبٲہی  تہٕ  پسٲیی،  بیٚیہِ  کرِ  تِہٕنزٕ  عملہٕ  اللہ  تعالیٰ  آخرتس  اندر  ضایع  تہٕ  برباد۔

Tahir:
  تہٕ  یِمَو  کفر  کۆر;  تِہِندِ  خٲطرٕ  چھے٘  ہلاکت  تہٕ  (اللہ  تعالیٰ  ہن)  کرِ  تِہٕنزٕ  عملہٕ  برباد۔


Athar:
  تِکیازِ  تِمو  کوٚر  سُہ  چیز  ناپسند  یُس  خُداین  چُھ  نازِل  کوٚرمُت۔  لہٰذا  کٔرۍ  خُداین  تِہِندۍ  اعمال  ضایع۔

Mirwaiz:
  یہِ  خسرانِ  دارین  چھُ  تِمن  اَمی  مۅکھہٕ  کہ  تِمو  کوٚر  ناپسند  سُہ  دین  تہٕ  تِم  احکام  یِم  اللہ  تعالیٰ  ہن  نٲزل  کٔرۍ،  تمی  مۅکھہٕ  کرِ  اللہ  تعالیٰ  ہن  تِہٕنزٕ  عملہٕ  ضایع۔

Tahir:
  یہِ  چُھ  اَمہِ  موجوب  زِ  تِمَو  کٔر  سۅ  (کتاب)  ناپسندیۅسہٕ  اللہ  تعالیٰ  ہن  نٲزل  کٔر  پتہٕ  کرِ  تٔمۍ  تِہٕنزٕ  عملہٕ  ضایع۔

Transliteration:
  <u>Tha</u>lika biannahum karihoo m<u>a</u> anzala All<u>a</u>hu faa<u>h</u>ba<u>t</u>a aAAm<u>a</u>lahum


Athar:
  کیا  تِم  ٲسۍ  نا  زمینس  منٛز  پھیٖرۍمٕتۍ  تھوٗرِمٕتۍ،  تاکہِ  تِمن  لُکن  ہُند  انجام  وُچھہَن  یِم  تِمن  برونٛہہ  چِھ  گُزریمٕتۍ؟  خُداین  پِھیُر  تِہُند  سورُے  کینہہ  تِمن  پیٚٹھ  دُبہٕ،  تہٕ  یِتھی  نتیجہِ  چِھ  یِمن  کٲفرن  نصیبس  ﴿اتھ  چِھ  زٕہ  مطلب۔  اکھ  یِہ  زِ  یۅسہٕ  تبٲہی  تِمن  کٲفرن  وُچِھنۍ  پیٚیِہ  تِژٕھے  تبٲہی  چھےٚ  وۅنۍ  تِمن  کٲفرن  نصیبس  یِم  محمد  صلی  اللہ  علیہ و سلمن  ہٕنز  دعوت  چِھنہٕ  مانان۔  دوٚیم  مطلب  چُھ  یِہ  زِ  یِمن  لُکن  ہٕنز  تبٲہی  چَھنہٕ  صرف  دنیاکِس  عذابس  پیٚٹھ  ختم  سپٕزمٕژ  بلکہ  چھےٚ  یٔہے  تبٲہی  تِمن  ٲخرتس  منٛز  تہِ  نصیبس﴾

Mirwaiz:
  کیا  یِم  چھِنا  پھیٖرمٕتۍ  اورٕ  یور  زمینس  منٛز  تااینکہ  وُچھہن  کیا  انجام  چھُ  تِمن  نافرمان  لوٗکن  ہُنٛد  سپُدمُت  یِم  تِمن  برونٹھ  ٲسۍ۔  اللہ  تعالیٰ  ہن  گٲلۍ  تِم  موٗلہٕ  مۅنجہِ،  یِمن  کافرن  ہٕندِ  خٲطرٕ  تہِ  چھُ  تمی  قسمُک  معاملہٕ۔

Tahir:
  کیا  تِمَو  کۆرنا  زمینس  منٛزسٲل  سیاحت  تاکہ  تِم  وُچھہن  زِ  تِمن  لُکن  ہُنٛد  انجام  کِیُتھ  سَپُد  یِم  یِمن  برونٛہہ  ٲسۍ۔  اللہ  تعالیٰ  ہن  ترٲو  تِمن  پیٚٹھ  ہلاکت  تہٕ  بربٲدی۔  تہٕ  کٲفرن  خٲطرٕ  چھے٘  یِژھے  ہِشہِ  واریاہ  ہلاکتہٕ۔

Transliteration:
  Afalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim dammara All<u>a</u>hu AAalayhim walilk<u>a</u>fireena amth<u>a</u>luh<u>a</u>


Athar:
  یِہ  چُھ  امہِ  موجوب  زِ  ایمان  انن  والیٚن  ہُند  حٲمی  تہٕ  کار  ساز  چُھ  اللہ،  تہٕ  کٲفرن  ہُنٛد  حامی  تہٕ  کارساز  چُھنہٕ  کٕہٕنۍ۔

Mirwaiz:
  یہِ  چھُ  اَمہِ  مۅکھہٕ  زِ  اللہ  تعالیٰ  چھُ  مددگاراہ  تہٕ  کارسازاہ  باایمانن،  تٔمۍ  چھُ  تِہِندِ  خٲطرٕ  دنیاو  ٲخرتس  اندر  کامیابی،  کافرن  چھُنہٕ  یُتھ  کانٛہہ  مدد  گاراہ  تہٕ  کارسازاہ،  تمہ  چھےٚ  ہِندِ  خٲطرٕ  دنیا  و  ٲخرتس  اندر  ناکامی۔

Tahir:
  یہِ  چُھ  اَمہِ  وجہ  کِنۍ  زِ  اللہ  تعالیٰ  چُھ  تِمن  لُکن  ہُنٛد  ولی  تہٕ  مددگار  یِمَو  ایمان  چُھ  اۆنمُت  تہٕ  بے  شک  چُھنہٕ  کٲفرن  خٲطرٕ  کانٛہہ  ولی  تہٕ  مددگار۔

Transliteration:
  <u>Tha</u>lika bianna All<u>a</u>ha mawl<u>a</u> alla<u>th</u>eena <u>a</u>manoo waanna alk<u>a</u>fireena l<u>a</u> mawl<u>a</u> lahum


Athar:
  ایمان  انن  والیٚن  تہٕ  نیک  عمل  کرن  والیٚن  کرِ  اللہ  تعالیٰ  تِمن  جنّتن  منٛز  دٲخل  یِمن  بٔنۍ  کِنۍ  کۅلہٕ  چھےٚ  پکان،  تہٕ  کُفر  کرن  وٲلۍ  چِھ  بس  دنیاچہِ  کینٛژھن  دۅہن  ہٕنزِ  زندگی  ہٕندۍ  مزٕہ  لوٗٹان،  جانورن  ہٕندۍ  پٲٹھۍ  چِھ  کھیٚوان  چیٚوان،  تہٕ  تِہُند  ٲخری  ٹھکانہٕ  چُھ  جہنم۔

Mirwaiz:
  بے  شک  اللہ  تعالیٰ  واتناوِ  باایمانن،  نیکو  کارن  تِمن  جنتن  منٛز  یِمو  منٛزۍ  جویہِ  پکان  آسن،  بیٚیہِ  یِم  لوٗکھ  کافر  چھِ  تِم  چھِ  دنیاہس  اندر  عٲش  کران  کھیوان،  یِتھہٕ  پٲٹھۍ  گُپن  چھِ  کھیوان،  نارِ  جہنم  چھُ  تِہِنِد  روزنٕچ  جاے  یتھ  منٛز  وٲتِتھ  سورُے  کھیوٚمُت  چیوٚمُت  نیریکھ۔  ییٚمہِ  تمتعُک  تہٕ  خۅردنوشی  ہُنٛد  ذکر  آو  کرنہٕ  تتھ  تمتعس  پٮ۪ٹھ  مہ  گٔژِھن  تُہند  مخالف  مغرور۔  نہ  مہ  کٔرِو  توٚہۍ  تِہِنِدس  غافل  روزنس  پٮ۪ٹھ  کانٛہہ  افسوس  و  غم  کیازِ۔

Tahir:
  بے  شک  کرِ  اللہ  تعالیٰ  تِمن  لُکن  یِمَو  ایمان  اۆن  بیٚیہِ  روٗدۍ  نیک  عملہٕ  کران  جنتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تہٕ  یِمَو  لُکو  کفر  کۆر  تہٕ  (دنیٲوی)  فٲیدٕہ  چِھ  تُلان  تہٕ  (تِتھہٕ  پٲٹھۍ)  چِھ  کھیٚوان  یِتھہٕ  پٲٹھۍ  چاروٲے  (جانور)  کھیٚوان  چِھ  لہٰذا  چُھ  جہنمٕے  تِہُنٛد  ٹھکانہٕ۔

Transliteration:
  Inna All<u>a</u>ha yudkhilu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru wa<b>a</b>lla<u>th</u>eena kafaroo yatamattaAAoona wayakuloona kam<u>a</u> takulu alanAA<u>a</u>mu wa<b>al</b>nn<u>a</u>ru mathwan lahum


Athar:
  اے  نبی  صلی  اللہ  علیہ و سلم،  کٲژاہ  بستی  چھےٚ  تِژٕھہ  گُزریمژٕ،  یِمہٕ  تُہنزِ  تمہِ  بستی  کھۅتہٕ  سیٚٹھاہ  زور  آور  آسہٕ  ییٚمۍ  توٚہۍ  کٔڑِتھ  چِھنو  ژٕھنِمٕتۍ۔  ﴿یعنی  مکّہ  ییٚتہِ  قُریشو  حضور  صلی  اللہ  علیہ و سلم  ہجرت  خٲطرٕ  مجبور  کٔرۍ﴾  اسہِ  کٔرۍ  تِم  تِتھہٕ  پٲٹھۍ  ہلاک  زِ  کانٛہہ  اوس  نہٕ  تِمن  بچاون  وول۔

Mirwaiz:
  بیٚیہِ  کٲتِہن  شہرن  ہٕندۍ  لوٗکھ  یِم  تُہٕندِ  شہرٕ  کین  لوٗکن  ہٕندِ  کھۅتہٕ  زیادٕہ  طاقت  ور  ٲسۍ  مال  و  دولتس  تہٕ  جاہ  و  حشمتس  اندر۔  ییٚمہِ  شہرٕ  کیو  لوٗکو  توٚہۍ  پننہِ  شہرٕ  منٛزٕ  کٔڈِتھ  بے  گرٕ  کٔرِہَو،  تِمے  گٲلۍ  اَسہِ  پننہِ  عذاب  سٍتۍ۔  پس  اوسنہٕ  کانٛہہ  اَکھاہ  تِمن  بچاوٕوُن  تہٕ  مددکروُن،  یِم  لوٗکھ  کیا  چیزٕے  چھِ۔

Tahir:
  تہٕ  (اے  ٹاٹھہِ!)  کٲژاوے  بستی  آسہٕ  یہِندۍ  باشندٕہ  (وسائلن  تہٕ  اقتدارس  منٛز)  تُہٕندِییٚمہِ  شہرٕ  (مکہ  کیٚو  باشندو)  کھوتہٕ  زیادٕہ  طاقت  ور  ٲسۍ  یمۍ  (کیٚو  صاحبِ  اقتدار  جٲگیردارو)  تۆہۍ  (ہجرت  کِس  صورتس  منٛز)  کٔڑِتھ  چِھوژٕھنۍ  مٕتۍ،  اَسہِ  کٔرۍ  تِم  (تہِ)  ہلاک  پتہٕ  بنیاو  نہٕ  کانٛہہ  تِمن  مددگار (یُس  تِمن  بچٲوِتھ  ہیٚکہِ  ہے)۔

Transliteration:
  Wakaayyin min qaryatin hiya ashaddu quwwatan min qaryatika allatee akhrajatka ahlakn<u>a</u>hum fal<u>a</u> n<u>as</u>ira lahum


Athar:
  یِہ  ہیٚکیا  بٔنِتھ  زِ  یُس  پننِس  ربّ  سٕندِ  طرفہٕ  أکِس  صاف  تہٕ  ٹاکارٕ  ہِدایتس  پیٚٹھ  آسہِ،  سُہ  بنہِ  تِمن  لُکن  ہٕندۍ  پٲٹھۍ  یِہندِ  خٲطرٕ  تِہنز  بُرٕ  عمل  خۅش  کرٕوُنۍ  بناونہٕ  چھےٚ  آمٕژ۔  تہٕ  تِم  چِھ  پننیٚن  خوٲہشاتن  ہٕندۍ  پیروکار  بنیمٕتۍ۔

Mirwaiz:
  کیا  سنا  یِم  لوٗکھ  پننِس  پروردگار  سٕنز  واضح  تہٕ  صاف  وَتہِ  پٮ۪ٹھ  پکان  آسن  تِم  چھا  برابر  تِمن  لوٗکن  سٍتۍ  یِمن  پننین  یچھ  عملن  زینت  دِنہٕ  آو  توپتہٕ  کٔر  تِمو  پننین  نفسہٕ  چن  خوٲہشن  ہٕنز  پٲروی۔

Tahir:
  لہٰذا ہیٚکیٚا  سُہ  شخص  یُس  پننِس  ربّ  سٕندِ  طرفہٕ  ٹاکارٕہ  ثبوتس  پیٚٹھ  (قٲیِم)  آسہ  تِمن  لُکن  ہیوٗ  ٲسِتھ  یہِندۍ  بُرٕ  اعمال  تِہِندِ  خٲطرٕ  مٲرۍ  مٔندۍ  بنٲوِتھ  چِھ  ہاونہٕ  آمٕتۍتہٕ  تِم  آسن  پننیٚن  نفسٲنی  خوٲہشاتن  پتہٕ  پتہٕ  پکان۔

Transliteration:
  Afaman k<u>a</u>na AAal<u>a</u> bayyinatin min rabbihi kaman zuyyina lahu sooo AAamalihi wa<b>i</b>ttabaAAoo ahw<u>a</u>ahum


Athar:
  پرہیز  گار  لُکن  خٲطرٕ  ییٚمہِ  جنتُک  وعدٕہ  چُھ  کرنہٕ  آمُت  تمِچ  شان  چھےٚ  یِہ  زِ،  تتھ  منٛز  آسن  کۅلہٕ  پکان  صاف  شِفاف  آب  چہِ،  تہٕ  کۅلہٕ  آسن  پکان  تِتھہِ  دۅد  چِہ  ییٚمہِ  کِس  مَزس  منٛز  رَژھ  فرق  آسہِ  نہٕ  آمٕژ،  کۅلہٕ  آسن  پکان  تِتھہِ  شراب  چہ  یُس  چینہٕ  والین  خٲطر  لذیذ  آسہِ،  کۅلہٕ  آسن  پکان  صاف  شِفاف  ماچھ  چہِ۔  ﴿حدیثس  منٛز  چھےٚ  اَمِچ  یِہ  تشریح  زِ  سُہ  دۅد  آسہِ  نہٕ  جانورَو  ہٕندیو  تھَنَو  منٛزٕ  درٚامُت  کینہہ،  سُہ  شراب  آسہِ  نہٕ  سٔڑروانہٕ  آمتیٚو  میوَو  منٛزٕ  کڑنہٕ  آمُت  کینہہ،  سُہ  ماچھ  آسہِ  نہٕ  تُلریٚو  منٛزٕ  درامُت  کینہہ،  بلکہ  پکن  یِم  سٲری  چیز  قدرتی  ناگن  ہٕنزِ  شکلہِ  منٛز۔﴾  تہٕ  تَتھ  منٛز  آسن  تِہندِ  خٲطرٕ  پرٛتھ  قسمٕکۍ  میوٕہ،  بیٚیہِ  آسہِ  تِہندِس  ربّ  سٕندِ  طرفہٕ  مغفرت۔  ﴿کیا  سُہ  شخص  ییٚمۍ  سٕندِس  حِصس  منٛز  یِہ  جنّت  یِنہٕ  وول  چُھ﴾  سُہ  ہیٚکیا  تِمن  لُکن  ہٕندۍ  پٲٹھۍ  ٲسِتھ  یِم  جہنمس  منٛز  ہمیشہ  روزَن،  تہٕ  یِمن  تِیُتھ  توٚت  آب  چاونہٕ  یِیہِ  یُس  تِہِندۍ  أندرَم  تام  ژٹہِ؟

Mirwaiz:
  جنتٕچ  متقین  تہٕ  پرہیزگارن  ییمُیک  وعدٕہ  کرنہٕ  آو  تمِچ  کیفیت  چھےٚ  یٔہے  کہ  یتھ  منٛز  آسن  واریاہ  کۅلہٕ  تہٕ  جۅیہِ،  تمہِ  آب  چہ  یُس  آب  نہٕ  مزٕہ  ڈوٚلمُت  آسہِ  یتھ  نہٕ  اَکھ  ذرہ  تغیر  سپُدمُت  آسہِ،  نہ  مزس  منٛز  نہ  مشکس  منٛز  نہ  رنگس  منٛز،  بیٚیہِ  آسن  واریاہ  کۅلہٕ  تہٕ  جۅیہِ  تمہِ  دۅدچہِ  ییمُیک  مزٕہ  تہٕ  ذایقہٕ  نہ  خراب  گوٚمُت  آسہِ  بیٚیہِ  آسن  واریاہ  کۅلہٕ  تہٕ  جۅیہِ  شراب  چہ  یتھ  منٛز  سیٹھاہ  لذت  آسہِ  چیٚنہٕ  والین  ہٕندِ  خٲطرٕ۔  بیٚیہِ  آسن  واریاہ  کۅلہٕ  صاف  کرنہٕ  آمتہِ  ماچھ  چہ،  بیٚیہِ  آسن  تِہِندِ  خٲطرٕ  پرتھ  کُںہٕ  قسمٕکۍ  میوٕہ،  بیٚیہِ  پننِس  پروردگارٕ  سٕندِ  طرفہٕ  بوٚڈ  مغفرت  تتھ  منٛز  اَژنہٕ  برونٹھ،  یِم  لوٗکھ  چھا  تِمن  لوٗکن  ہِوۍ  یِم  ہمیشہ  آسن  نارٕ  جہنمس  اندر،  توپتہٕ  یِن  تِم  چاونہٕ  رٕسرِ  وونۍ  یُس  أندرمن  دۅتہٕ  دۅتہٕ  کریکھ۔

Tahir:
  ییٚمہِ  جنتُک  پرہیزگارن  سٍتۍ  وعدٕہ  چُھ  کرنہٕ  آمُت  تَمِیُک  صفت  چُھ  یہِ  زِ  تَتھ  منٛز  آسن  (تِتھہِ)  آبہٕ  چہ  کۅلہٕ  یَتھ  منٛز  نہٕ  زانٛہہ  (مُشکس  تہٕ  رنگس  منٛز)  تبدیلی  یِیہِ،  تہٕ  (تَتھ  منٛز  آسن  تِتھہِ)  دۅد  چہ  کۅلہٕ  ییٚمِیُک  لذت  تہٕ  مزٕہ  زٕہٕنۍ  بدلہِ  نہٕ،  تہٕ  (تِتھہِ)  شراب  (طہور)  چہ  کۅلہٕ  آسن  یُس  چیٚنہٕ  والیٚن  خٲطرٕ  سراسر  لذّت  چُھ،  بیٚیہِ  آسن  وارٕ  پٲٹھۍ  صاف  کرنہٕ  آمتہِ  ماچھہِ  چہ  کۅلہٕ،تہٕ  تِہِندِ  خٲطرٕ  آسن  تَتھ  منٛز  پۯتھ  قٔسمٕکۍ  میٚوٕہ  تہٕ  تِہِندِس  ربّ  سٕندِطرفہٕ  آسہِ  (پۯتھ  رٔنگٕچ)  بخشٲیِس،  (کیا  یہِ  پرہیزگار)  ہیٚکیا  تِمن  لُکن  ہٕندۍ  پٲٹھۍ  ٲسِتھ  یِم  ہمیشہ  چِھ  جہنمس  منٛز  روزن  وٲلۍ  تہٕ  یِمن  گریکہٕ  دِوُن  آب  یِیہِ  چاونہٕ  تہٕ  سُہ  کرِ  تِہِندیٚن  أندرمن  ژٔٹِتھ  پارٕ  پارٕ۔

Transliteration:
  Mathalu aljannati allatee wuAAida almuttaqoona feeh<u>a</u> anh<u>a</u>run min m<u>a</u>in ghayri <u>a</u>sinin waanh<u>a</u>run min labanin lam yataghayyar <u>t</u>aAAmuhu waanh<u>a</u>run min khamrin la<u>thth</u>atin li<b>l</b>shsh<u>a</u>ribeena waanh<u>a</u>run min AAasalin mu<u>s</u>affan walahum feeh<u>a</u> min kulli a<b>l</b>ththamar<u>a</u>ti wamaghfiratun min rabbihim kaman huwa kh<u>a</u>lidun fee a<b>l</b>nn<u>a</u>ri wasuqoo m<u>a</u>an <u>h</u>ameeman faqa<u>tt</u>aAAa amAA<u>a</u>ahum


Athar:
  یِمن  منٛز  چِھ  کینہہ  لُکھ  تِتھۍ  یِم  کَن  دٲرِتھ  تُہٕنز  کتھ  بوزان  چِھ،  پتہٚ  ییٚلہِ  تۅہیِہ  نِشہِ  نیران  چِھ،  پتہٕ  چِھ  تِمن  لُکن  پٕرٛژھان  یِمن  عِلمٕچ  نعمت  چھےٚ  بخشنہٕ  آمٕژ  زِ  وُنۍ  وُنۍ  کیا  وَنیاویِمَو؟  ﴿یِہ  ذکر  چھےٚ  تِمن  کُفّارن  مُنافقن  تہٕ  مُنکرینِ  اہلِ  کتابن  ہٕنز،  یِم  نبی  صلی  اللہ  علیہ و سلمن  ہٕنزِ  مجلسہِ  منٛز  یِتھ  بیٚہوان  ٲسۍ،  تہٕ  پتہٕ  ٲسۍ  تِہندۍ  صلی  اللہ  علیہ  وسلم،  ارشادات  یا  قرآن  مجیدٕکۍ  آیات  بوزان،  مگر  چونکہ  تِہُند  دل  اوس  تِمَو  مضمونَو  نِشہِ  دُور  یِم  حضور  صلی  اللہ  علیہ و سلمن  ہٕنزِ  مُبارک  زبٲنۍ  نیران  ٲسۍ،  امہِ  موجوٗب  ٲسۍ  نہٕ  تِم  سورُے  کینہہ  بوٗزِتھ  تہِ  کِہِنۍ  بوزان  تہٕ  نیٚبر  نیٖرِتھ  ٲسۍ  مُسلمانن  پٕرٛژھان  زِ  وُنۍ  وُنۍ  کیا  ٲسۍ  حضور  صلی  اللہ  علیہ و سلم  فرماوان۔﴾  یِم  چِھ  تِم  لُکھ  یِہندیٚن  دِلن  پیٚٹھ  خُداین  ٹھپہٕ  چُھ  لگوومُت،  تہٕ  یِم  چِھ  پننیٚن  خواہشاتن  ہٕندۍ  پیروکار  بینمٕتۍ۔

Mirwaiz:
  بیٚیہِ  چھِ  بعض  لوٗکھ  یعنی  منافق  یِم  تِہِندِ  تبلیغ  و  وعظ  کہ  وقتہٕ  ظٲہر  پٲٹھۍ  کن  دٲرِتھ  تُہُنٛد  کلام  بوزان  چھِ۔  اے  محمد  صلی اللہ علیہ و سلم  تا  اینکہ  ییٚلہِ  تِم  تُہٕنزِ  مجلسہِ  نشہِ  وۅتھان  چھِ  تہٕ  نیران  چھِ،  پرٛژھان  چھِ  بعضے  علمہٕ  والین  صحاب  صٲبو  اندرٕ،  یہِ  کیا  سنا  فرموو  نبی  کریم  صلی  اللہ  علیہ  وسلمن  وُنۍ  ییٚلہِ  أسۍ  یتھ  مجلسہِ  منٛز  بِہِتھ  ٲسۍ،  گویا  چھِ  ظٲہرکران  کہ  سۅ  کتھ  ٲس  نہٕ  قابلِ  توجہ۔  اَسہِ  کوٚر  توکُن  توجِہٕے۔  یِم  گٔے  تِم  لوٗکھ  یِمن  مۅہر  کٔر  اللہ  تعالیٰ  ہن  تِہِندیٚن  دِلن  پٮ۪ٹھ،  تمی  مۅکھہٕ  روٗدۍ  تِم  ہدایت  نِشہِ  دوٗر،  بیٚیہِ  پٔکۍ  تِم  پننین  نفسہٕ  چن  خوٲہشن  پتہٕ  پتہٕ۔

Tahir:
  تہٕ  یِمَو  منٛزٕ  چِھ  کینہہ  لُکھ  تِم  یِم  تۅہیہِ  کُن  (دل  تہٕ  ظۅن  تھاونہٕ  وَرٲے)  صرف  کن  دِتھ  چِھ  بوزان  روزان  اۆت  تام  زِ  ییٚلہِ  تِم  تۅہیہِ  نِشہِ  نیٖرِتھ  (نیٚبر)  چِھ  نیران  پتہٕ  چِھ  تِمن  لُکن  پٕۯژھان  یِمن  (نفع  دِنہٕ  وول)  علم  چُھ  عطا  کرنہٕ  آمُت  زِ  وُنۍ  (وُنۍ)  کیا  اوس  تِمَو  (یعنی  رسول  اللہ  صلی  اللہ  علیہ  وسلمو)  فرموومُت  یِمَے  چِھ  تِم  لُکھ  یہِٕندیٚن  دِلن  پیٚٹھ  اللہ  تعالیٰ  ہن  مۅہر  چھے٘  لگٲومٕژ  تہٕ  تِم  چِھ  پننیٚن  خوٲہشاتن  ہٕنز  پٲروی  کران۔

Transliteration:
  Waminhum man yastamiAAu ilayka <u>h</u>att<u>a</u> i<u>tha</u> kharajoo min AAindika q<u>a</u>loo lilla<u>th</u>eena ootoo alAAilma m<u>atha</u> q<u>a</u>la <u>a</u>nifan ol<u>a</u>ika alla<u>th</u>eena <u>t</u>abaAAa All<u>a</u>hu AAal<u>a</u> quloobihim wa<b>i</b>ttabaAAoo ahw<u>a</u>ahum


Transliteration: Wa<b>a</b>lla<u>th</u>eena ihtadaw z<u>a</u>dahum hudan wa<u>a</u>t<u>a</u>hum taqw<u>a</u>hum
Athar:
  روٗدۍ  تِم  لُکھ  یِمَو  ہدایت  چُھ  لوبمُت،  اللہ  تعالیٰ  چُھ  تِمن  ہُریمانہٕ  ہدایت  دِوان  تہٕ  تِمن  چُھ  تِہندِ  حِصُک  تقویٰ  عطا  فرماوان۔

Mirwaiz:
  یموٕے  منٛزٕ  یِم  لوٗکھ  راہِ  راستس  پٮ۪ٹھ  چھِ  تِمن  چھُ  اللہ  تعالیٰ  زیادٕہ  ہدایت  کران  بیٚیہِ  چھُکھ  پرہیزگٲری  ہُنٛد  توفیق  عطا  کران  یعنی  تِم  چھِ  خداے  سٕندین  احکامن  پٮ۪ٹھ  پوٗرٕ  عمل  کران۔  امہِ  پتہٕ  چھُ  منافقن  ہُنٛد  حال  بیان  یِوان  کرنہٕ  کہ  تِم  چھِنہٕ  قرآن  مجید  تہٕ  احکام  و  دلٲیل  بوٗزِتھ  تہِ  نصیحت  مانان۔

Tahir:
  تہٕ  یِمَو  لُکوہدایت  چُھ  لۆبمُت،  اللہ  تعالیٰ  چُھ  تِہِندِس  ہدایتس  بیٚیہِ  زیادٕہ  اضافہٕ  کران  تہٕ  تِمن  چُھ  تِہِندِ  تقواہُک  مقام  عطا  کران۔


Athar:
  وۅنۍ  کیا  یِم  لُکھ  چھا  بس  قیامت  سٕے  پراران  زِ  سۅ  گژِھہ  اچانک  یِمن  پیٚٹھ  یِنۍ؟  تمِکۍ  علامات  چِھ  آمٕتۍ۔  ییٚلہِ  سۅ  پانہٕ  یِیہِ  تیٚلہِ  کُس  نصیحتُک  موقٕع  روزِ  یِہندِ  خٲطرٕ  پتھ  کُن؟

Mirwaiz:
  معلوم  چھُ  سپدان  تِم  چھِ  انکار  کران  قیامتس۔  سۅ  کیا  گژِھہ  تِمن  یِنۍ  ہنگہٕ  منگہٕ  اَدٕ  رٹن  تِم  نصیحت،  ہرگاہ  تی  چھُ  تیٚلہِ  ہے  قیامت  نزدیک  چھےٚ  کیازِ  تمِکۍ  ڈیٹھ  کٍتی  علامژ  تے  ظٲہر  سپدیمژٕ  چھےٚ۔  چنانچہ  خۅد  بعثتِ  نبی  کریم  صلی  اللہ  علیہ  و سلم  چھُ  علامتِ  قیامت،  شق  القمر  چھُ  علامتِ  قیامت۔  نبوتُک  اَپز  دعویٰ  کروُنین  ہُنٛد  ظٲہرسپدُن  چھُ  علامتِ  قیامت۔  ییٚمہِ  ساتھم  سۅ  قیامت  تِمن  نِشہِ  واتہِ  تَمہِ  ساعتہٕ  کِتھہٕ  پٲٹھۍ  ہیٚکن  تِم  نصیحت  رٔٹِتھ۔

Tahir:
  تیٚلہِ  چھا  وۅنۍیِم  (انکار  کرن  وٲلۍ)  لُکھ  صرف  قیامت  کُے  انتظار  کران  زِ  سۅ  گٔژھ  یِمن  پیٚٹھ  اچانک  یِنۍ  تیٚلہ  چھے٘  پٔزۍپٲٹھۍ  تمہِ  چہ  نِشٲنِیہِ  (نکھہٕ)  واژمژٕ،  پتہٕ  کتہِ  آسہِ  تِمن  تِہِنز  نصیحت  (فٲیدٕہ  دِنہٕ  واجِنۍ)  ییٚلہِ  (پانہٕ)  قیامتٕے  یِیہِ۔

Transliteration:
  Fahal yan<i><u>th</u></i>uroona ill<u>a</u> a<b>l</b>ss<u>a</u>AAata an tatiyahum baghtatan faqad j<u>a</u>a ashr<u>at</u>uh<u>a</u> faann<u>a</u> lahum i<u>tha</u> j<u>a</u>athum <u>th</u>ikr<u>a</u>hum


Athar:
  لہٰذا،  اے  نبی  صلی  اللہ  علیہ و سلم،  وارٕ  پٲٹھۍ  زٲنِو  زِ  خُدایس  ورٲے  چُھنہٕ  عبادتُک  حقدار  بیٚیہِ  کانٛہہ،  تہٕ  معٲفی  منگِو  پننیٚن  قصورن  خٲطرٕ  تہِ  تہٕ  مومن  مردن  تہٕ  مومن  مستوٗراتن  خٲطرٕ  تہِ۔  ﴿اسلامن  یِم  اخلاق  انسان  ہیچھنوومُت  چُھ،  تِمو  منٛزٕ  چُھ  اکھ  یِتہِ  زِ،  بندٕہ  ٲسِتن  پننِس  ربّ  سٕنز  بندگی  تہٕ  عبادت  کرنس  منٛز  تہٕ  تٔمۍ  سٕندِ  دین  خٲطرٕ  جان  لڑاونس  منٛز  کٲژاہ  تہِ  کوٗشش  کران  روٗدمُت  تس  پزِ  نہٕ  زانٛہہ  اَتھ  دۅکھس  منٛز  مبتلا  سپدُن  زِ  یِکینژھاہ  مےٚ  کرُن  پزِہے  تہِ  کوٚر  مےٚ،  بلکہ  پزِ  تس  ہمیشہ  یی  سمجھان  روزُن  زِ  میٲنِس  مٲلِک  سُند  یُس  حق  مےٚ  اوس  سُہ  ہیوٚک  نہٕ  مےٚ  نکھہٕ  وٲلِتھ،  تہٕ  پرٛتھ  وقتہٕ  گژِھہ  پننیٚن  قُصورن  ہُند  اعتراف  کٔرِتھ  خُدایس  یۅہے  دُعا  منگان  روزُن  زِ  چٲنِس  خدمتس  منٛز  یۅسہٕ  تہِ  کوتٲہی  مےٚ  گٔیِہ  تتھ  کرُم  درگُزر۔  یۅہے  چُھ  اصلی  رُوح  اللہ  تعالیٰ  سٕندِ  امہِ  ارشادُک  زِ  اے  نبی،  پننہِ  قصورٕچ  منگِو  معٲفی۔  اللہ  تعالیٰ  چُھ  تُہٕنزن  سرگرمِیَن  تہِ  زانان  تہٕ  تُہندِ  ٹھکانہٕ  نِشہِ  تہِ  چُھ  وٲقف۔

Mirwaiz:
  ییٚلہِ  تۅہیہِ  فرمانبردارن  تہٕ  نافرمانن  ہُنٛد  حال  بوٗزُو،  لہٰذا  گژِھہ  تُہُند  گزشتہ  زمانٕکۍ  پٲٹھۍ  آیندٕہ  زمانس  منٛز  تہِ  ییٚمہِ  کتھہِ  ہُنٛد  پوٗرٕ  یقین  تھاوُن  کہ  کانٛہہ  معبوداہ  چھُنہٕ  اللہ  تعالیٰ  ہس  ورٲے۔  اتھ  پٮ۪ٹھ  روٗزِو  توٚہۍ  قٲیم  بیٚیہِ  روٗزِو  توٚہۍ  مغفرت  منگان  پننین  سارٕنٕے  خطاہن  خٲطرٕ  یعنی  تِہِندِ  معصوم  آسنہٕ  کہ  وجہ  آسہِ  نہٕ  سُہ  فعل  فی  الحقیقت  خطا  مگر  ییٚمہِ  وجہ  کہ  سُہ  آسہِ  سپُدمُت  مخل  تمہِ  کھۅتہٕ  افضل  کامہِ  سٍتۍ  مشغول  سپدنس۔  لہٰذا  آسہِ  سُہ  تُہٕندِس  شانِ  ارفعس  کُن  نظر  کٔرِتھ  ظٲہری  صورتس  منٛز  خطا  لبنہٕ  یِوان۔  بیٚیہِ  ٲسِو  منگان  مغفرت  باایمان  مردن  تہٕ  باایمان  زنانن  ہٕندِ  خٲطرٕ  تاکہ  تدارُک  روزِ  سپدان  تِمن  چیزن  یِم  مخلۍ  چھِ  تُہٕندِ  شانہٕ  کِس  کمالِ  دین  یا  تُہٕندین  اُمتین  ہٕندِس  کمالِ  دینس۔  اللہ  تعالیٰ  چھُ  تُہٕندِ  پکنُک،  یِنُک  تہٕ  گژھنُک،  ٹھٔہرنُک  تہٕ  روزنُک  سورُے  حال  زانان۔

Tahir:
  لہٰذا  زٲنِو  زِ  اللہ  تعالیٰ  ہس  وَرٲے  چُھنہٕ  کانٛہہ  معبود  تہٕ  تۆہۍ  روٗزِو  (عبودیت  کہ  اظہار  تہٕ  اُمّت  چہ  تعلیمہِ  خٲطرٕاللہ  تعالیٰ  ہس)  معافی  منگان  تاکہ  یُتھنہٕ  تُہٕندِ  دٔسۍ  (پننِس  شانِ  اقدسس  تہٕ  خصوصی  عظمتس  تہٕ  رتبہٕ  کِس  تناظرس  منٛز)  خلافِ  اوُلیٰ  کٲم  صٲدر  سپد۔  تہٕ  مومن  مردن  تہٕ  مومن  خاتونن  خٲطرٕ  تہِ  روٗزِو  مغفرت  منگان  (یعنی  تِمن  روٗزِوشفاعت  کران  یۅہے  چُھ  تِہِندِ  مغفرتُک  سامانہٕ)،  تہٕ  (اے  لوکو!)  اللہ  تعالیٰ  چُھ  (دنیاہس  منٛز)  تُہٕندۍ  پھیرنٕکۍ  ٹھکانہٕ  تہٕ  (ٲخرتس  منٛز)  تُہٕندۍ  ٹٔھہرنٕکۍ  منٛزِل  (سورُے)  زانان۔ ﴿حالانکہ  سۅ  کٲم  آسہِ  پننہِ  جایہِ  شرعی  طور  بالکل  جٲیز  بلکہ  مستحسن  مگر  توٚہیہِ  صلی  اللہ  علیہِ  وسلمن  ہُند  مقام  تہٕ  مرتبہٕ  بیٚیہ  عظمت  تہٕ  رۅتبہٕ  چُھ  محض  جواز  تہٕ  استحسان  کیٚو  رۅتبو  نِشہ  تہِ  سیٚٹھاہ  بلند  تہٕ  ارفع  تہٕ  اعلیٰ۔﴾

Transliteration:
  Fa<b>i</b>AAlam annahu l<u>a</u> il<u>a</u>ha ill<u>a</u> All<u>a</u>hu wa<b>i</b>staghfir li<u>th</u>anbika walilmumineena wa<b>a</b>lmumin<u>a</u>ti wa<b>A</b>ll<u>a</u>hu yaAAlamu mutaqallabakum wamathw<u>a</u>kum


Athar:
  یِمو  لُکو  ایمان  چُھ  اوٚنمُت  تِم  ٲسۍ  ونان  زِ  ﴿مطلب  چُھ  یِہ  زِ  یِم  لُکھ  پٔزۍ  مسلمان  ٲسۍ  تِم  ٲسۍ  قتال  کہ  حکمہ  خاطر  بے  تاب،  البتہ  یِم  لُکھ  ایمان  ورٲے  مسلمانن  ہٕندِس  دٔرِس  منٛز  شامل  ٲسۍ  گٔمٕتۍ،  قِتالُک  حکم  یِوانٕے  ژوٚل  تِمن  زَنتہٕ  زُو  نیرِتھ۔﴾  کانٛہہ  سُورٕہ  کیازِ  چُھنہٕ  یِوان  نٲزِل  کرنہٕ  ﴿یتھ  منٛز  جنگُک  حُکم  آسہِ۔﴾  مگر  ییٚلہِ  اکھ  پۅختہٕ  سُورٕہ  نٲزِل  کرنہٕ  آو  یتھ  منٛز  جنگٕچ  ذکر  ٲس،  پتہٕ  وُچُھو  تۅہیِہ  زِ  یِہندِس  دِلس  منٛز  بیمٲرۍ  ٲس،  تِم  چِھ  تۅہیِہ  کُن  تِتھہٕ  پٲٹھۍ  وُچھان  زَنتہٕ  موتچٕ  بے  ہوشی  تِمن  پیٚٹھ  طٲری  گٔیِہ،  افسوس  تِہندِس  حالس  پیٚٹھ۔  ﴿تِہنزِ  زیوِ  پیٚٹھ  چُھ﴾

Mirwaiz:
  بیٚیہِ  چھِ  ونان  تِم  لوٗکھ  یِمو  ایمان  اوٚن  یِم  پرتھ  وقتہٕ  چھِ  آسان  ییٚمہِ  کتھہِ  ہٕندۍ  مشتاق  کہ  کُنہِ  چھُ  کانٛہہ  نوٚو  سورہ  شریفاہ  نازل  گژھان  تاکہ  أسۍ  بوزہَو  کلامِ  خدا  ایمان  گژِھہ  ہا  تازٕہ،  بیٚیہِ  بوزہَو  تازٕہ  احکام  تِمن  ہُنٛد  ثواب  تہِ  کرہَو  حاصل۔  خصوصاً  ہرگاہ  جہادُک  حکم  تہِ  تٔتھۍ  منٛز  آسِہا،  أسۍ  کرہَو  خداے  سٕنزِ  وتہِ  اندر  جہاد۔  توپتہٕ  ییٚلہِ  نٲزل  چھُ  یِوان  کرنہٕ  کانٛہہ  مضبوط  ناقابل  نسخ،  صاف  صاف  مضمونُک  کانٛہہ  سورہ  شریفاہ  تتھ  منٛز  چھُ  اتفاقاً  جہاد  کرنُک  حکم  تہِ  آسان،  تمہِ  ساعتہٕ  گژِھہ  نظر  دِنۍ  تِمن  لوٗکن  کُن  یِہِندین  دِلن  اندر  نفاقٕچ  بیمٲرۍ  چھےٚ۔  تِمن  چھےٚ  وَہ  گژھان  ؤسِتھ،  ،  تِم  چھِ  وُچھان  تۅہیہِ  کُن  یارسول  اللہ  زن  موتَن  پان  چھُکھ  آسان  ہوومُت،  تمہِ  سٍتۍ  چھکھ  وۅہ  ژَٹھ  آسان  پھیٖرمٕژ  سٲرِسٕے  پانس،  تِمن  آیہِ  شہمت،  تِم  سپدن  عنقریب  بلایہِ  گرفتار،  اگر  چہ  تِم  چھِ  فرصت  کہ  وقتہٕ  واریاہ  کتہہٕ  اطاعت  چہ  تہٕ  فرمانبردٲری  ہٕنزٕ  کران  لیکن  تِہندِ  اطاعتٕچ  تہٕ  کتھن  ہٕنز  حقیقت  سپٕز  معلوم  جہادُک  حکم  نٲزل  سپدنہٕ  سٍتۍ۔

Tahir:
  تہٕ  ایمان  وٲلۍ  چِھ  ونان  زِ  (پننِس  بچاوس  منٛز  جنگ  کِس  اجازتس  متعلق)  کیازِ  چُھنہٕ  کانٛہہ  سورٕہ  نٲزل  یِوان  کرنہٕ  پتہٕ  ییٚلہِ  کانٛہہ  واضح  سورٕہ  چُھ  نٲزل  یِوان  کرنہٕ  تہٕ  تَتھ  منٛز  چُھ  (دفٲعی)  جنگُک  (ٹاکارٕہ)  ذکر  کرنہٕ  یِوان  تیٚلہِ  چِھو  تۆہۍتِتھۍ  لُکھ  وُچھان  یہِندیٚن  دِلن  منٛز  (نفاقٕچ)  بیمٲرۍ  چھے٘  (تہٕ  تِم  چِھنہٕ  تُہٕنزتہٕ  مسلمانن  ہٕنز  سلامتی  یژھان)  زِ  تِم  چِھ  تۅہیہِ  کُن  (تِتھہٕ  پٲٹھۍ)  وُچھان  یِتھہٕ  پٲٹھۍ  سُہ  شخص  چُھ  وُچھان  یَس  پیٚٹھ  موتٕچ  بے٘  ہوشی  آسہِ  غٲلب  سپدان۔  لہٰذا  چھے٘  تِہِندِ  خٲطرٕ  خرٲبی۔

Transliteration:
  Wayaqoolu alla<u>th</u>eena <u>a</u>manoo lawl<u>a</u> nuzzilat sooratun fai<u>tha</u> onzilat sooratun mu<u>h</u>kamatun wa<u>th</u>ukira feeh<u>a</u> alqit<u>a</u>lu raayta alla<u>th</u>eena fee quloobihim mara<u>d</u>un yan<i><u>th</u></i>uroona ilayka na<i><u>th</u></i>ara almaghshiyyi AAalayhi mina almawti faawl<u>a</u> lahum


Athar:
  اطاعتُک  اقرار  تہٕ  جان  جان  کتھہٕ۔  مگر  ییٚلہِ  قطعی  حکم  آو  دِنہٕ،  تمہِ  وقتہٕ  اگر  تِم  خُدایس  سٍتۍ  پننِس  وعدس  منٛز  پٔزِیٲرۍ  نیرٕہن  تیٚلہِ  اوس  تِہندی  خٲطرٕ  رُت۔

Mirwaiz:
  تِہِندِ  خٲطرٕ  اوس  بہتر  تُہٕنز  فرمانبردٲری  کرٕنۍ  بیٚیہِ  تۅہیہِ  رُت  جواب  پیش  کرُن،  سَمِعنا  وَ  اَطعنا  دَپُن،  پس  ییٚلہِ  مکمل  سپُد  جہادک  حکم  صحاب  صٲب  سپدن  جہاد  کرنہٕ  خٲطرٕ  تیار۔  پس  ہرگاہ  یِم  لوٗکھ  تہِ  خدایس  نِشہِ  پننہِ  ایمانُک  تہٕ  فرمانبردٲری  ہُنٛد  دعویٰ  پوٚز  ثابت  کرن  جہادس  شامل  سپدنہٕ  سٍتۍ،  تہِ  چھُ  تِہِندِ  خٲطرٕ  بہتر۔

Tahir:
  فرمانبردٲری  تہٕ  رٕژ  کتھ  چھے٘  (تِہِندِس  حقس  منٛز  بہتر)،  پتہٕ  ییٚلہِ  جہادُک  حکم  قطعی  (تہٕ  پۅختہٕ)  سپُد  تیٚلہِ  اگر  تِم  اللہ  تعالیٰ  ہس  سٍتۍ  (پننِس  اطاعتس  تہٕ  وفادٲری  منٛز)  پٔزِیٲرۍ  روزہن  تیٚلہِ  آسِہے  تِہِندِ  خٲطرٕ  بہتر۔

Transliteration:
  <u>Ta</u>AAatun waqawlun maAAroofun fai<u>tha</u> AAazama alamru falaw <u>s</u>adaqoo All<u>a</u>ha lak<u>a</u>na khayran lahum


Transliteration: Fahal AAasaytum in tawallaytum an tufsidoo fee alar<u>d</u>i watuqa<u>tt</u>iAAoo ar<u>ha</u>makum
Athar:
  وۅنۍ  کیا  تۅہیِہ  لُکَو  نِشہِ  ہیٚکیا  امہِ  ورٲے  بیٚیہِ  کینہہ  توقع  کرنہٕ  یِتھ  زِ  اگر  توٚہۍ  پوٚت  پھیٖرِتھ  گٔو،  تیٚلہِ  کٔرِو  زمینس  منٛز  بیٚیہِ  فساد  برپا،  تہٕ  پانہٕ  وٲنۍ  ژٔٹِو  اکھ  أکِس  گردَنہٕ؟  ﴿امہِ  ارشادُک  مطلب  چُھ  یِہ  زِ  اگر  وُنۍ  کیٚنس  توٚہۍ  اسلام  کہ  مُدافعت  نِشہِ  پتھ  چِھو  ہیٚوان  تہٕ  تَمہِ  عظیمُ  الشّان  اصلٲحی  انقلاب  خٲطرٕ  چِھو  جان  و  مالٕچ  بٲزۍ  لگاونہٕ  نِشہِ  بُتھ  پھِران  ییٚمِچ  کوٗشش  محمد  صلی  اللہ  علیہ و سلم  تہٕ  اہلِ  ایمان  کران  چِھ،  تیٚلہِ  کیا  ہیٚکہِ  امہِ  ورٲے  اَمِیُک  نتیجہِ  ٲسِتھ  زِ  توٚہۍ  پھیرِو  بیٚیہِ  تتھۍ  جٲہلیت  کِس  نظامَس  کُن  یتھ  منٛز  توٚہۍ  ہَتہٕ  وادَو  ؤرِیو  پیٚٹھہٕ  اکھ  أکۍ  سٕندۍ  کلہٕ  چِھو  ژٹان  روٗدِمٕتۍ،  پنٕنۍ  اولاد  تام  چِھو  زِندے  دفن  کران  روٗدِمٕتۍ  تہٕ  خُداے  سٕنز  زمین  چِھو  ظلم  و  فسادٕ  سٍتۍ  بھران  روٗدِمٕتۍ۔﴾

Mirwaiz:
  پس  کیا  تۅہیہِ  چھا  خیال  کہ  ہرگاہ  توٚہۍ  سٲری  جہادٕ  نِشہِ  پتھ  روٗزِو،  توٚہۍ  کیا  ہیٚیِو  دنیاہس  فتنہ  فساد  قٲیِم  کرُن،  بیٚیہِ  ٲشنٲیی  پننہِ  ژٹنہِ  یعنی  جٲہلیتُک  دور  بیٚیہِ  زندٕہ  کرُن،  تہِ  بنہِ  نہٕ  ہرگز۔

Tahir:
  لہٰذا  (اے  منافقو!)  تۅہیہِ  نِشہِ  چُھ  توقع  یۅہے  زِ  اگر  تۆہۍ  (قتال  نِشہِ  ہِراسہٕ  کٔرِتھ  بٔچِتھ  نیٖرِو  تہٕ)  حکومت  کٔرِو  حٲصل  تیٚلہِ  کٔرِو  تۆہۍ  زمینس  منٛز  فسادٕے  یوت  برپا  تہٕ  پنٕنۍ  (تِم)  قریبی  رشتہٕ  پُھٹرٲوِیوٗکھ  (یِمن  متعلق  اللہ  تعالیٰ  ہن  تہٕ  تٔمۍ  سٕندۍ  رسول  صلی  اللہ  علیہ  وسلمن  پیوستگی  تہٕ  بٲے  بندتِیُک  حکم  چُھ  دِیُتمُت)۔


Athar: یِم چِھ تِم لُکھ یِمن پیٚٹھ خُداین کٔر لعنت، تہٕ یِم بنٲوِن أنۍ تہٕ زٔرۍ۔
Mirwaiz:
  یِم  منافق  چھِ  تِمے  لوٗکھ  یِم  اللہ  تعالیٰ  ہن  پننہِ  رحمت  نِشہِ  دوٗر  کٔرِمٕتۍ  چھِ۔  تٔمی  چھُنکھ  کنن  زَر  پوومُت۔  تَمی  چھِنہٕ  تِم  خداے  سُنٛد  حکم  بسمعِ  قبول  بوزان۔  بیٚیہِ  چھُنکھ  بٲطنی  أچھن  اَنیوٗ  تروومُت۔  تَمی  چہَنہٕ  تِمن  راہِ  حق  دریٖنٹھۍ  یِوان۔

Tahir:
  یِمَے  چِھ  تِم  لُکھ  یِمن  پیٚٹھ  اللہ  تعالیٰ  ہن  لعنت  چھے٘  کٔرمٕژ  تہٕ  یہِندۍ  (کن)  چِھن  زٔرۍ  بنٲوِمٕتۍ  تہٕ  یہِٕنزٕ  أچھ  چھن  اَنہِ  بناوِمَژٕ۔

Transliteration:
  Ol<u>a</u>ika alla<u>th</u>eena laAAanahumu All<u>a</u>hu faa<u>s</u>ammahum waaAAm<u>a</u> ab<u>sa</u>rahum


Athar: کیا یِمو لُکو کوٚر نا قرآنس پیٚٹھ غور، کِنہٕ یِہٕندیٚن دِلن پیٚٹھ چِھ قُلف کھٲلِتھ؟
Tahir: کیا یِم لُکھ چِھناقرآنس منٛز غور کران کِنہٕ یہِندیٚن دِلن پیٚٹھ چِھ قُلُف (دِتھ)۔
Transliteration: Afal<u>a</u> yatadabbaroona alqur<u>a</u>na am AAal<u>a</u> quloobin aqf<u>a</u>luh<u>a</u>
Mirwaiz:
  کیا  یِم  لوٗکھ  چھنا  قرآن  مجید  کیٚن  مضمونن  اندر  غور  تہٕ  فکر  کران،  کِنہٕ  تِہِندیٚن  دِلن  چھِ  غٲبی  قفل  لگۍ  مٕتۍ۔


Athar:
  حقیقت  چھےٚ  یِہ  زِ  یِم  لُکھ  ہدایت  واضح  سپدنہٕ  پتہٕ  تمہِ  نِشہِ  پھیٖرۍ،  تِہندِ  خٲطرٕ  چھےٚ  شیطانن  یِہ  رٔوِش  سہل  بنٲومٕژ،  تہٕ  اَپزیٚن  توقعاتن  ہُند  سلسلہٕ  چُھن  تِہنٛدِ  خٲطرٕ  دراز  کٔرِتھ  تھوومُت۔

Mirwaiz:
  بے  شک  یِم  لوٗکھ  پوٚت  پھیٖرۍ  پَزِ  نِشہِ  ہدایت  وارٕ  کارٕ  تِمن  نِشہِ  ظٲہر  سپدِتھ  یعنی  اسلام  ترٲوِتھ  یِمَو  بیٚیہِ  کفر  کوٚر۔  شیطانن  دُیت  تِمن  کفرس  زینت،  بیٚیہِ  تروونکھ  دِلن  اندر  زیوٗٹھ  آرزو،  یعنی  منافقو  کوٚر  اسلامس  اقرار،  تمہِ  پتہٕ  تمِچ  حقٲنیت  ظٲہر  سپدِتھ  کوٚرُکھ  وقتہٕ  وِزِ  تتھ  انکار،  جہادس  شامل  سپدنہٕ  نِشہِ  روٗدۍ  پتھ۔  شیطانن  تروُکھ  وَسوسہٕ  کہ  لڑایہِ  مہ  گٔژِھو،  تتہِ  گٔژِھو  مارٕہ،  ہرگاہ  ییٚتی  روٗزِو،  واریاہس  کالس  ہیٚکِو  زندٕہ  روٗزِتھ۔

Tahir:
  بے  شک  یِم  لُکھ  شانہٕ  پھِرِتھ  (کفرس  کُن)  پَتھ  پھیٖرۍاَمہِ  پتہٕ  زِ  تِمن  پیٚٹھ  اوس  ہدایت  واضح  سپُدمُت  شیطانن  ہوو  تِمن  (کفرس  کُن  پۆت  پھیرُن  دوکھہٕ  دِتھ)  مٲرۍ  مۆند  بنٲوِتھ،  تہٕ  تِمن  دِژٕن  (دُنیاہس  منٛز)  زیچھہِ  وٲنِسہِ  ہٕنز  اُمید۔

Transliteration:
  Inna alla<u>th</u>eena irtaddoo AAal<u>a</u> adb<u>a</u>rihim min baAAdi m<u>a</u> tabayyana lahumu alhud<u>a</u> a<b>l</b>shshay<u>ta</u>nu sawwala lahum waaml<u>a</u> lahum


Athar:
  اَمی  موجوٗب  ووٚن  تِمو  اللہ  تعالیٰ  سُنٛد  نٲزِل  کرنہٕ  آمُت  دین  ناپسند  کرن  والیٚن  زِ  کینژھن  معاملاتن  منٛز  مانَو  أسۍ  تُہُند۔  ﴿یعنی  ایمانُک  اقرار  کرنہٕ  تہٕ  مُسلمانن  ہٕندِس  دٔرِس  منٛز  شٲمِل  گژھنہٕ  باوجود  روٗدۍ  تِم  أندری  أندری  اسلام  کیٚن  دُشمنن  سٍتۍ  ساز  باز  کران  تہٕ  تِمن  سٍتۍ  روٗدۍ  وعدٕہ  کران  زِ  کینژھن  معاملاتن  منٛز  دِمَو  أسۍ  تۅہیِہ  ساتھ﴾  اللہ  تعالیٰ  چُھ  تِہٕنزٕ  یِمہٕ  سِرٕ  کتھہٕ  وارٕ  پٲٹھۍ  زانان۔

Mirwaiz:
  یہِ  یِمن  ہنٛد  مُرتد  سپدُن  نَنیوو  ییٚمہِ  سٍتۍ  کہ  یِمو  منافقو  دوٚپ  تِمن  لوٗکن  یِمن  ناپسند  چھُ  قرآن  مجیدُک  نبی  کریمس  پٮ۪ٹھ  نٲزل  سپدُن  یعنی  یہوٗدین  کہ  أسۍ  کرو  تِہٕنز  فرمانبردٲری  بعض  معاملن  اندر۔  أسۍ  چھِ  بظٲہر  پنُن  پان  مسلمان  نٔنِراوان  مگر  اندرونی  چھِ  أسۍ  تۅہی  سٍتۍ۔  یِمہٕ  کتھہٕ  چھِ  یِم  منافق  ژوٗرٕ  پٲٹھۍ  کران  مگر  اللہ  تعالیٰ  چھُ  زانان  تِہٕنزٕ  سارے  کنہٕ  پھِسرایہِ  پوٗرٕ  پٲٹھۍ۔

Tahir:
  اَمہِ  موجوب  زِ  تِمَو  وۆن  تِمن  لُکن  یِم  اللہ  تعالیٰ  سٕنز  نٲزل  کرنہٕ  آمٕژ  کتاب  ٲسۍ  ناپسند  کران  زِ  أسۍ  کرو  کینٛژھن  کتھن  منٛز  تُہٕنزپٲروی  تہٕ  اللہ  تعالیٰ  چُھ  تِہِندِس  خفیہ  مشورٕہ  کرنس  وارٕ  پٲٹھۍ  زانان۔

Transliteration:
  <u>Tha</u>lika biannahum q<u>a</u>loo lilla<u>th</u>eena karihoo m<u>a</u> nazzala All<u>a</u>hu sanu<u>t</u>eeAAukum fee baAA<u>d</u>i alamri wa<b>A</b>ll<u>a</u>hu yaAAlamu isr<u>a</u>rahum


Transliteration: Fakayfa i<u>tha</u> tawaffathumu almal<u>a</u>ikatu ya<u>d</u>riboona wujoohahum waadb<u>a</u>rahum
Athar:
  پتہٕ  کیا  حال  آسہِ  تمہِ  وقتہٕ  ییٚلہِ  فرشتہٕ  تِہِندۍ  رُوح  کرن  قبض،  تہٕ  تِم  نِن  تِمن  تِہنٛدیٚن  بُتھیٚن  تہٕ  شانن  چوب  دِوان  دِوان؟

Mirwaiz:
  پس  کیا  سنا  حال  آسہِ  تِہُنٛد  ییٚمہِ  ساعتہٕ  زُو  کڈن  تِمن  ملٲیک،  تِمے  آسن  تِہِندین  بُتھین  تھاپرٕہ  لایان  بیٚیہِ  تِہٕنزٕ  بچھہِ  دگان۔

Tahir:
  پتہٕ  کِیُتھ  آسہِ  (تَمہِ  وقتہٕ  تِہُنٛد  حشر)  ییٚلہِ  فرشتہٕ  کڑن  تِہُنٛد  زُو  (تَتھ  حالس  منٛز)  زِ  تِہِندیٚن  بُتھیٚن  تہٕ  تِہِندیٚن  شانن  پیٚٹھ  آسن  دَب  والان؟


Athar:
  یِہ  سپدِ  اَمی  موجوٗب  زِ  تِمو  کٔر  تمہِ  طریقٕچ  پیروی  یُس  خُدایس  ناراض  کرن  وول  چُھ،  تہٕ  تٔمۍ  سٕندِ  رضاہٕچ  وَتھ  اختیار  کرٕنۍ  کٔرٕکھ  نہٕ  پسند۔  أتھۍ  بِناہَس  پیٚٹھ  کٔرۍ  تٔمۍ  تِہنٛدۍ  سٲری  اعمال  ضایع۔  ﴿اعمالو  نِشہِ  چُھ  مُراد  تِم  سٲری  اعمال  یِم  مُسلمان  بٔنِتھ  تِم  انجام  روٗدۍ  دِوان۔  تِہٕنزٕ  نمازٕ،  تِہنزٕ  روزٕہ،  تِہٕنزٕ  زکوٰۃ،  غرض  تِم  تمام  عبادات  تہٕ  تِمہٕ  سارے  نیکیِہ  یِمہٕ  پننہِ  ظٲہری  شکلہِ  ہندِ  اعتبارٕ  رٕژَن  عملن  منٛز  شمار  چھےٚ  سپدان  گٔیِہ  اتھ  بِناہس  پیٚٹھ  ضایع  زِ  تِمو  کوٚر  نہٕ  مُسلمان  آسنہٕ  باوجود  تہِ  خُدایس  تہٕ  تٔمۍ  سٕندِس  دینس  تہٕ  ملّتِ  اسلامیِہ  ہَس  سٍتۍ  اِخلاصُک  تہٕ  وفادٲری  ہُند  رٔویِہ  اختیار،  بلکہ  روٗدۍ  محض  پننہِ  دُنیٲوی  مفادٕ  خٲطرٕ  دین  کیٚن  دشمنن  سٍتۍ  ساز  باز  کران  تہٕ  اللہ  تعالیٰ  سٕنزِ  وَتہِ  منٛز  جہادُک  موقع  یِوانٕے  لٔگۍ  پنُن  پان  بچاونٕچ  فِکر  کرنہِ﴾۔

Mirwaiz:
  یہِ  اَمہِ  طریقہٕ  تِہُنٛد  مرُن  چھُ  امی  مۅکھہٕ  کہ  یِم  پٔکۍ  تمہِ  وَتہِ  یتھ  بے  زار  چھُ  اللہ  تعالیٰ،  بیٚیہِ  کرِ  یِمو  ناپسند  تِمہٕ  عملہٕ  یِمو  سٍتۍ  خداے  سٕنز  رضا  مندی  حاصل  سپدِہَکھ۔  پس  کرِ  اللہ  تعالیٰ  ہن  تِہٕنزٕ  سارے  عملہٕ  ضایع۔

Tahir:
  یہِ  چُھ  اَمہِ  وجہ  کِنۍ  زِ  تِمَو  کٔر  تَمچِ  (یعنی  تمہِ  طریقٕچ)  پٲروی  یُس  اللہ  تعالیٰ  ہس  ناراض  چُھ  کران  تہٕ  تِمَو  کٔر  تٔمۍ  سٕنز  رضا  (مندی)  ناپسند  پتہٕ  کٔرۍ  تٔمۍ  تِہِندۍ  (سٲری)  اعمال  ضایع۔

Transliteration:
  <u>Tha</u>lika biannahumu ittabaAAoo m<u>a</u> askha<u>t</u>a All<u>a</u>ha wakarihoo ri<u>d</u>w<u>a</u>nahu faa<u>h</u>ba<u>t</u>a aAAm<u>a</u>lahum


Athar:
  کیا  تِمو  لُکو  یِہندیٚن  دِلن  منٛز  بیمٲرۍ  چھےٚ  چھا  یِہ  سمجھمُت  زِ،  اللہ  تعالیٰ  کیا  کڑِ  نہٕ  تِہندیٚن  دِلن  ہٕندۍ  کھۅچر  نٔنۍ؟

Mirwaiz:
  کیا  تِم  لوٗکھ  یِہِندین  دِلن  اندر  نفاقٕچ  بیمٲرۍ  چھےٚ  تِمن  چھا  گُمان  کہ  اللہ  تعالیٰ  کیا  کرِ  نہٕ  تِہِندین  دِلی  عداوتن  تہٕ  بُغضن  ظٲہر۔

Tahir:
  کیا  تِم  لُکھ  چھا  یہِندیٚن  دِلن  منٛز  (نفاقٕچ)  بیمٲرۍ  چھے٘  یہِ  گمانہٕ  کران  زِ  اللہ  تعالیٰ  کڑِ  نہٕ  تِہِندۍ  کیٖنہٕ  تہٕ  عداوت  ہرگز  نٔنۍ۔

Transliteration:
  Am <u>h</u>asiba alla<u>th</u>eena fee quloobihim mara<u>d</u>un an lan yukhrija All<u>a</u>hu a<u>d</u>gh<u>a</u>nahum


Athar:
  اگر  أسۍ  یژھو  أسۍ  ہاوَو  تۅہیِہ  تِم  أچَھو،  تہٕ  تِہندیو  بُتھیو  تلہٕ  پرزنٲوِیوٗکھ  توٚہۍ  تِم۔  تہٕ  تِہندِ  کلام  کہِ  اندازٕ  تلے  زٲنِیوکھ  توٚہۍ  تِم۔  اللہ  تعالیٰ  چُھ  تۅہیِہ  سارِنٕے  ہٕندیٚو  اعمالو  نِشہِ  ٹھیک  پٲٹھۍ  وٲقف۔

Mirwaiz:
  ہرگاہ  أسۍ  ییٚژھو  أسۍ  ہاوَو  تۅہیہِ  تِم  لوٗکھ،  تۅہیہِ  چھوٗکھ  تِم  پَرزِنٲوِمٕتۍ  تِہِندیو  علامتو  سٍتۍ،  بیٚیہِ  پرزٕنٲوِیوٗکھ  توٚہۍ  تِم  کتھن  ہٕندِ  طرزٕ  سٍتۍ  کیازِ  تِہٕنزٕ  کتھہٕ  چھَنہٕ  پزِ  دِلہٕ  پٮ۪ٹھہٕ  وۅتھان،  بیٚیہِ  چھُ  پزِیک  اثر  دِلس  پٮ۪ٹھ  یِوان۔  اللہ  تعالیٰ  ہس  چھےٚ  خبر  تِہٕنزن  سارِنٕے  کامین  ہٕنز،  سُہ  دِیہِ  مسلمانن  پننہِ  اخلاصٕچ  موٚزوٗرۍ،  منافقن  نفاقٕچ  تہٕ  دوکھٕچ  موٚزوٗرۍ۔  

Tahir:
  تہٕ  ہرگاہ  أسۍ  یژھو  تیٚلہِ  ہاوَو  کُنہِ  شکہٕ  وَرٲے  تِم  (منافق)  لُکھ  تۅہیہِ  (تِتھہٕ  پٲٹھۍ)  زِ  تۆہۍ  پرزٕ  نٲوِیوٗکھ  تِم  تِہِندیٚن  بُتھیٚن  ہٕندِ  علامتہٕ  سٍتی،  تہٕ  (یِتھے  پٲٹھۍ)  پرزٕ  نٲوِیوٗکھ  یقینا  تۆہۍ  تِم  تِہِندِ  کلام  کہ  اندازٕہ  سٍتۍ  تہِ،  تہٕ  اللہ  تعالیٰ  چُھ  تُہٕندیٚن  تمام  اعمالن  (وارٕ  پٲٹھۍ)  زانان۔

Transliteration:
  Walaw nash<u>a</u>o laarayn<u>a</u>kahum falaAAaraftahum biseem<u>a</u>hum walataAArifannahum fee la<u>h</u>ni alqawli wa<b>A</b>ll<u>a</u>hu yaAAlamu aAAm<u>a</u>lakum


Athar:
  أسۍ  تراوَو  ضرور  توٚہۍ  لُکھ  آزمٲیشہِ  منٛز  تاکہ  تُہٕندیٚن  حالاتن  ہُند  کَرو  جانچ  تہٕ  وُچَھو  زِ  تۅہیِہ  منٛز  کم  چِھ  مجٲہد  تہٕ  ثٲبِت  قدم۔

Mirwaiz:
  بیٚیہِ  کرو  ضرور  أسۍ  تۅہیہِ  سارِنٕے  آزمٲیش  مشکل  تہٕ  سخت  احکامو  سٍتۍ،  یُتھ  ظٲہر  سپدِ  تۅہیہِ  منٛز  کم  چھِ  جہاد  کروُنۍ  بیٚیہِ  کم  چھِ  جہاد  کیٚن  تکلیفن  پٮ۪ٹھ  صبر  کروُنۍ  تہٕ  ثٲبت  قدم  روزوُنۍ،  بیٚیہِ  کرو  أسۍ  تحقیقات  تِہٕندین  سارِنٕے  حالاتن  ہُنٛد۔

Tahir:
  تہٕ  أسۍ  کرو  ضرور  تۅہیہِ  آزمٲیش  اۆت  تام  زِ  تۅہیہِ  منٛزٕ  (ثٲبت  قدمی  سان)  جہاد  کرن  وٲلۍ  تہٕ  صبر  کرن  وٲلۍ  (تہِ)  کڑوکھ  نٔنۍ  تہٕ  تُہٕنزٕ  (منافقانہٕ  بزدلی  ہٕنزٕ  پوٗشیدٕہ)  خبرٕ  (تہِ)  کڑو  نَنہِ۔

Transliteration:
  Walanabluwannakum <u>h</u>att<u>a</u> naAAlama almuj<u>a</u>hideena minkum wa<b>al</b><u>ssa</u>bireena wanabluwa akhb<u>a</u>rakum


Athar:
  یِمَو  لُکو  کُفر  کوٚر  تہٕ  اللہ  تعالیٰ  سٕنزِ  وَتہِ  نِشہِ  رُکٲوِکھ،  بیٚیہِ  کوٚرُکھ  رسولس  سٍتۍ  جھگڑٕ  ییٚلہِ  زن  تِمن  پیٚٹھ  سیٚز  وَتھ  واضح  ٲس  سپٕزمٕژ،  درحقیقت  ہیٚکن  نہٕ  تِم  خُدایس  کانٛہہ  نقصان  کٔرِتھ،  بلکہ  کرِ  اللہ  تعالیٰ  ہٕے  تِہُند  سورُے  کوٚرمُت  کرٛوومُت  ضایع۔

Mirwaiz:
  بے  شک  یِمو  لوٗکو  کفر  کوٚر  بیٚیہِ  رٔٹِکھ  پتھ  لوٗکھ  خداے  سٕنزِ  وَتہِ  نِشہِ،  لوٗکن  دُیتُکھ  نہٕ  دینِ  اسلام  قبول  کرنہٕ،  بیٚیہِ  کٔرِکھ  مخالفت  پیغمبرِ  خداے  سٕنز  تِمن  نِشہِ  ہدایت  صاف  ظٲہر  سپدنہٕ  پتہٕ،  تِم  ہیکن  نہٕ  کانٛہہ  نوٚو  نقصان  واتنٲوِتھ  خدایس  کُنہِ  چیزٕ  سٍتۍ،  اللہ  تعالیٰ  کرِ  تِہٕنزٕ  سارے  کامہِ  ضایع  تہٕ  برباد۔

Tahir:
  بے  شک  یِمَو  لکو  کفر  کۆرتہٕ  (لُکھ)  رُکٲوِکھ  اللہ  تعالیٰ  سٕنزِ  وَتہِ  نِشہِ  تہٕ  رسول  (صلی  اللہ  علیہ  وسلم)  سٕنز  کٔرٕکھ  مخالفت  (تہٕ  تِمن  نِش  پاننٲوٕکھ  جُدٲیی  ہٕنز  وَتھ)  اَمہِ  پتہٕ  زِ  تِمن  پیٚٹھ  اوس  ہدایت  (یعنی  رسول  صلی  اللہ  علیہ  وسلمن  ہٕندِ  عظمتُک  معرفت)  واضح  سپُدمُت  تِم  ہیٚکن  نہٕ  ہرگز  اللہ  تعالیٰ  ہس  کانٛہہ  نقصان  کٔرِتھ  (یعنی  رسول  اللہ  صلی  اللہ  علیہ  وسلمن  ہُنٛد  بجرتہٕ  تھزر  ہیٚکن  نہٕ  کم  کٔرِتھ)،  تہٕ  اللہ  تعالیٰ  کرِ  تِہنزٕ  (تمام)  عملہٕ  (رسول  اللہ  صلی  اللہ  علیہ  وسلمن  ہٕنٛز  مخالفت  کرنہ  موجوب)  نیست  نابود۔ ﴿تمام  تفسیر  کیٚو  امامو  چُھ  لیٚوکھمُت  ﴿لَن  یَّضُرُّو  اللہُ  شَیٔاً﴾  اَی  یضرّوارسول  اللہ  صلی  اللہ  علیہِ  وسلم  بمشاقتہ  وحذف  المضاف  لتعظیم  شانہِ۔  وُچھو،  الطبری،  الیضاوی،  روح  المعانی،  روح  البیان،  الجمل،البحرالمدید  وغیرہ۔  امہ  کلام  کہ  اسلوب  چہ  مثالہ  چھےٚ  قرآن  مجیدس  منٛز  واریاہ  یمو  منٛزٕ  اکھ  سورہ  البقر  ہُک  آیت  نمبر 9 ﴿یُخٰدِ  عُونَ  اللہَ  والَّذینَ  اٰمَنُو﴾  چِھ۔  اتھ  جایہِ  چُھ  یُخٰدِعُونَ  اللہَ  ﴿تِم  چِھ  اللہ  تعالیٰ  ہس  دھوکہ  یژھان  دُین﴾  ؤنتھ،  یُخٰدِعُونَ  رَسُولَ  اللہ ﴿تِم  چِھ  اللہ  تعالیٰ  سندس  رسول  صلی  اللہ  علیہ  وسلمس  دوکھہ  یژھان  دُین﴾  مرادننہٕ  آمُت۔

Transliteration:
  Inna alla<u>th</u>eena kafaroo wa<u>s</u>addoo AAan sabeeli All<u>a</u>hi wash<u>a</u>qqoo a<b>l</b>rrasoola min baAAdi m<u>a</u> tabayyana lahumu alhud<u>a</u> lan ya<u>d</u>uroo All<u>a</u>ha shayan wasayu<u>h</u>bi<u>t</u>u aAAm<u>a</u>lahum


Athar:
  اے  لوٗکو  یِمو  ایمان  چُھو  اوٚنمُت،  توٚہۍ  کٔرِو  اللہ  تعالیٰ  سٕنز  اطاعت  بیٚیہِ  کٔرِو  رسول  صلی  اللہ  علیہ و سلم  سٕنز  اطاعت،  تہٕ  پنٕنۍ  اعمال  مَہ  کٔرِو  برباد۔  ﴿دوٚیِمیٚن  لفظن  منٛز  وَنو  زِ  اعمالن  ہُند  فٲیدٕہ  مند  تہٕ  نتیجہِ  خیز  آسنُک  سورُے  دار  مدار  چُھ  خُدایس  تہٕ  تٔمۍ  سٕندِس  رسول  صلی  اللہ  علیہ و سلم  سٕندِس  اطاعتس  پیٚٹھ۔  اطاعت  نِشہِ  مُنحرف  سپدِتھ  چَھنہٕ  کانٛہہ  عمل  تہِ  رٕژ  عمل  روزان  زِ  انسان  بنہِ  کانٛہہ  اجر  حٲصل  کرنُک  حقدار۔﴾

Mirwaiz:
  اے  باایمانو،  توٚہۍ  کٔرِو  فرمانبردٲری  خداے  سٕنز  بیٚیہِ  پیغمبرِ  خداے  سٕنز،  بیٚیہِ  مہ  کٔرِو  پننہِ  عملہٕ  ضایع۔

Tahir:
  اے  ایمان  والیٚو!  تۆہۍ  روٗزِو  اللہ  تعالیٰ  سٕنز  اطاعت  کران  تہٕ  رسول  (صلی  اللہ  علیہ  وسلم)  سنٛز  اطاعت  روزِو  کران  تہٕ  پنٕنۍ  اعمال  مَہ  کٔرِو  برباد۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo a<u>t</u>eeAAoo All<u>a</u>ha waa<u>t</u>eeAAoo a<b>l</b>rrasoola wal<u>a</u> tub<u>t</u>iloo aAAm<u>a</u>lakum


Athar:
  کُفر  کرن  والیٚن  تہٕ  خُداے  سٕنزِ  وَتہِ  نِشہِ  رُکاون  والیٚن،  تہٕ  مرنس  تام  کُفرس  پیٚٹھ  جمِتھ  روزن  والیٚن  کرِ  نہٕ  اللہ  تعالیٰ  ہرگز  معاف۔

Mirwaiz:
  بے  شک  یِمو  لوٗکو  کفر  کوٚر  بیٚیہِ  کٔرٕکھ  خداے  سٕنز  وَتھ  بند،  لوٗکن  دُیتُکھ  نہٕ  تَمہِ  وتہِ  پکنہٕ،  تمہِ  پتہٕ  موٗدۍ  تِم  اَتھ  حالس  پٮ۪ٹھ،  ادٕہ  اللہ  تعالیٰ  کرِ  نہٕ  ہرگز  تِہٕندین  گناہن  مغفرت۔

Tahir:
  بے  شک  یِمَو  لُکو  کفر  کۆر  تہٕ  (لُکھ)  رٹِکھ  اللہ  تعالیٰ  سٕنزِ  وَتہِ  نِشہِ  پتھ  پتہٕ  موٗدۍ  اَتھ  حالس  منٛز  زِ  تِم  ٲسۍ  کٲفر  تیٚلہِ  کرِ  نہٕ  اللہ  تعالیٰ  تِمن  زانٛہہ  مغفرت۔

Transliteration:
  Inna alla<u>th</u>eena kafaroo wa<u>s</u>addoo AAan sabeeli All<u>a</u>hi thumma m<u>a</u>too wahum kuff<u>a</u>run falan yaghfira All<u>a</u>hu lahum


Athar:
  کمزور  مَہ  بٔنِو  تہٕ  نَہ  مَہ  کٔرِو  صلحُک  درخواست۔  ﴿یتھ  جایِہ  گِژھہ  یِہ  کتھ  درنظر  روزٕنۍ  زِ  یِہ  ارشاد  چُھ  تتھ  زمانس  منٛز  فرماونہٕ  آمُت  ییٚلہِ  صرف  مدینہ  چِہ  أکِس  لۅکچہِ  بستی  منٛز  کینژھن  ہتن  پیٚٹھ  مشتمل  مہاجرن  تہٕ  انصارن  ہٕنز  اکھ  لۅکٕٹ  مۅکٕٹ  چھۅکھ  اسلامٕچ  عَلم  بردٲری  کران  ٲس،  تہٕ  امِیُک  مُقابلہٕ  اوس  نہٕ  محض  قریش  کیٚن  طاقت  ور  قبیلہٕ  نٕے  یوت  سٍتۍ  کینہہ،  بلکہ  اوسُس  پوٗرٕ  عرب  مٕلکہٕ  کیٚن  کُفارن  تہٕ  مُشرکن  سٍتۍ۔  اتھ  حالتس  منٛز  چُھ  فرماونہٕ  یِوان  زِ  ہمت  ہٲرِتھ  یِنہٕ  یِمن  دشمنن  سٍتۍ  صلح  ہُک  درخواست  کرنہِ  لٔگِو،  بلکہِ  گٔژِھو  کلہٕ  دِنہٕ  خٲطرٕ  تیار۔﴾  توٚہۍ  چِھو  غٲلب  روزن  وٲلۍ۔  اللہ  تعالیٰ  چُھ  تۅہیِہ  سٍتۍ  تہٕ  تُہٕندۍ  اعمال  کرِ  نہٕ  ہرگز  ضایع۔

Mirwaiz:
  پس  اے  مسلمانو،  توٚہۍ  مہ  سپدِو  پست  ہمت  تہٕ  سُست،  توٚہۍ  مہ  دِیِو  کافرن  دعوت  یورے  صلحس  کُن،  تَمہِ  سٍتۍ  چھےٚ  ذلت  تہٕ  پستی  نَنان،  توٚہۍ  چھِو  تھٔدۍ  تہٕ  غٲلب  بییہِ  چھُ  تۅہیہِ  پانہٕ  خدا  یٲری  تہٕ  مدد  کرنہٕ  خٲطرٕ،  سُہ  کرِ  نہٕ  ہرگز  تُہٕندین  عملن  ہٕندِس  ثوابس  اندر  کمی۔

Tahir:
  (اے  مومنو!)  لہٰذا  مَہ  ہٲرِو  تۆہۍ  ہمت  تہٕ  یِمن  (جنگ  کرن  والین  کٲفرن)  مَہ  کٔرِو  صلحُک  درخواست  (تُہٕنز  کمزوری  گژِھہ  نہٕ  باسٕنۍ)،  تہٕ  تۆہی  روٗزِو  غٲلب،  تہٕ  اللہ  تعالیٰ  چُھ  تۅہیہِ  سٍتۍ  تہٕ  سُہ  کرِ  نہٕ  تُہٕندیٚن  اعمالن  (ہُنٛد  ثواب)  ہرگز  کم۔

Transliteration:
  Fal<u>a</u> tahinoo watadAAoo il<u>a</u> a<b>l</b>ssalmi waantumu alaAAlawna wa<b>A</b>ll<u>a</u>hu maAAakum walan yatirakum aAAm<u>a</u>lakum


Athar:
  یِہ  دُنیاہٕچ  زندگی  چھےٚ  اکھ  کھیل  تہٕ  تماشہِ۔  اگر  توٚہۍ  ایمان  تھٲوِو  تہٕ  تقویٰ  ہٕچ  رٔوِشہِ  پیٚٹھ  پکان  روٗزِو،  تیٚلہِ  دِیِہ  اللہ  تعالیٰ  تۅہیِہ  تُہٕندۍ  اجر،  تہٕ  سُہ  منگہِ  نہٕ  تۅہیِہ  تُہٕندۍ  مال۔  ﴿یعنی  سُہ  چُھ  غنی،  تس  چَھنہٕ  پننہِ  ذات  خٲطرٕ  تۅہیِہ  کینہہ  ہیٚنٕچ  ضرورت۔  اگر  سُہ  پننہِ  وتہِ  منٛز  تۅہیِہ  کینہہ  خرچ  کرنہٕ  خٲطرٕ  ونان  چُھو،  سُہ  چُھو  ونہٕ  پننہِ  خٲطرٕ  بلکہ  چُھو  تُہٕندۍ  رٕژرٕ  خٲطرٕ  ونان۔﴾

Mirwaiz:
  یہِ  دنیاہٕچ  زندگی  چہَنہٕ  مگر  گِندُن  تہٕ  تماشہِ۔  اگر  کانٛہہ  پنُن  جان  و  مال  اَمی  دنیا  خٲطرٕ  بچاوِ  تہِ  یہِ  تمتع  کٍتہِ  کالہٕ  خٲطرٕ  چھُ  تہٕ  اَمُیک  حٲصل  کیا  چھُ،  اَتھ  بدل  ہرگاہ  توٚہۍ  ایمان  أنِو  تہٕ  خدایس  کھوٚژِو  یعنی  ایمان  و  تقویٰ  کٔرِو  تتھ  منٛز  جہاد  با  النفس  والمال  شامل  چھُ،  سُہ  کرِ  تۅہیہِ  پننہِ  طرفہٕ  پوٗرٕ  موٚزوٗرۍ  عطا،  بیٚیہِ  چھُنہٕ  سُہ  تۅہیہِ  نِشہِ  کُنہِ  نفعُک  تہٕ  فٲیدُک  طلب  گار۔  تۅہیہِ  نِشہِ  چھُنہٕ  منگان  مال  تُہُنٛد  یُس  تٔمی  عطا  کوٚرمُت  چھُو۔

Tahir:
  بس  دنیاہٕچ  زندگی  چھے٘  محض  کھیل  تہٕ  تماشہِ،  تہٕ  اگر  تۆہۍ  ایمان  أنِو  بیٚیہِ  کٔرِو  تقویٰ  اختیارتیٚلہِ  کرِ  سُہ  تۅہیہِ  تُہُنٛد  (یعنی  تُہنٛزن  عملن  پیٚٹھ  مکمل)  ثواب  عطا  تہٕ  تۅہیہِ  منگیٚو  نہٕ  تُہٕندۍ  مال۔

Transliteration:
  Innam<u>a</u> al<u>h</u>ay<u>a</u>tu a<b>l</b>dduny<u>a</u> laAAibun walahwun wain tuminoo watattaqoo yutikum ojoorakum wal<u>a</u> yasalkum amw<u>a</u>lakum


Transliteration: In yasalkumooh<u>a</u> fayu<u>h</u>fikum tabkhaloo wayukhrij a<u>d</u>gh<u>a</u>nakum
Athar:
  اگر  کُنہِ  ساعتہٕ  سُہ  تۅہیِہ  تُہٕندۍ  مال  منگہِ  تہٕ  اَند  ہیٚتھ  کرِ  سٲری  تۅہیِہ  نِشہِ  طلب،  تیٚلہِ  کٔرِو  توٚہۍ  بخل  تہٕ  سُہ  کڑِ  تُہٕندۍ  کھۅچر  نٔنۍ۔

Mirwaiz:
  ہرگاہ  اللہ  تعالیٰ  تۅہیہِ  نِشہِ  سُہ  مال  منگہِ  تہِ  زبردستی  سان،  توٚہۍ  کٔرِو  تتھ  منٛز  بخل،  تۅہیہِ  سپدِ  مال  خرچ  کرُن  ناگوار،  اللہ  تعالیٰ  کڑِ  تہِ  ظٲہرکرِ  تَمہِ  سٍتۍ  تُہٕندین  دِلن  ہٕندۍ  خیالات  یعنی  مال  خرچ  کرنٕچ  ناگوٲری۔

Tahir:
  اگر  سُہ  تۅہیہِ  سُہ  مال  منگہِ  پتہٕ  کریٚو  منگنس  منٛزتۅہیہِ  تنگی  تیٚلہِ  گژھیٚو  تۅہیہِ  (دِلس  منٛز)  تنگی  محسوس  (تہٕ)  تۆہۍ  کٔرِو  بخل  تہٕ  (یِتھہٕ  پٲٹھۍ)  کڑِ  سُہ  تُہٕنز  (دنیاپرستی  ہٕندِ  کِنۍ  أندرِم)  غلاظت  نٔنۍ۔


Athar:
  وُچِھو  تۅہیِہ  لُکن  چَھو  دعوت  دِنہٕ  یِوان  زِ  اللہ  تعالیٰ  سٕنزِ  وَتہِ  منٛز  کٔرِو  مال  خرچ۔  اتھ  پیٚٹھ  چِھ  تۅہیِہ  منٛز  کینہہ  لُکھ  یِم  بخل  چِھ  کران،  حالانکہ  یُس  بخل  چُھ  کران  سُہ  چُھ  درحقیقت  پننِس  پان  سٕے  سٍتۍ  بخل  کران۔  اللہ  تعالیٰ  چُھ  غنی،  توٚہۍ  چِھو  تٔمۍ  سٕندۍ  محتاج۔  اگر  توٚہۍ  روے  پھِرِو،  تیٚلہِ  اَنہِ  اللہ  تعالیٰ  تُہنزِ  جایِہ  بیٚیہِ  کُنہِ  قومس،  تہٕ  تِم  آسن  نہٕ  تُہٕندۍ  پٲٹھۍ۔

Mirwaiz:
  توٚہۍ  بوٗزِو  وارٕ  کہ  توٚہۍ  گٔو  نا  تِمے  یِمن  ناد  چھُ  یِوان  دِنہٕ  خداے  سٕنزِ  وَتہِ  مال  خرچ  کرنس  اندر  حالانکہ  تمُیک  اوس  تۅہیہِ  پانس  نفع،  یُس  بخل  کران  چھُ  خرچ  کرنس  اندر  سُہ  چھُنہٕ  بخل  کران  مگر  پانس  یعنی  پنُن  پان  چھُ  نفع  دٲیمی  نِشہِ  محروم  کران۔  تہٕ  اللہ  تعالیٰ  چھُ  بے  نیاز،  سُہ  چھُنہٕ  محتاج  کٲنسہِ  کُن  بلکہ  چھِو  توٚہی  تس  کُن  محتاج،  ہرگاہ  توٚہۍ  بُتھ  پھِرِو  تِہٕنزِ  فرماں بردٲری  نِشہِ،  سُہ  اَنہِ  تۅہیہِ  بدل  بیٚیِس  أکِس  قومس  یِم  نہٕ  تَمہِ  پتہٕ  تۅہیہِ  ہِوۍ  آسن  بلکہ  آسن  نہایت  فرماں بردار،  یہِ  کٲم  یِیہِ  تِمنٕے  نِشہِ  ہیٚنہٕ۔

Tahir:
  یاد  تھٲوِو  تۆہۍ  چِھو  تِم  لُکھ  یِمن  اللہ  تعالیٰ  سٕنزِ  وَتہِ  منٛز  خرچ  کرنہٕ  خٲطرٕ  ناد  چُھ  یِوان  دِنہٕ  وۅں  گۆو  تۅہیہِ  منٛزچِھ  کینہہ  تِتھۍ  تہِ  یِم  بخل  چِھ  کران،  تہٕ  یُس  تہِ  کانٛہہ  بخل  کران  چُھ  سُہ  چُھ  محض  پننہِ  سٕے  نفسس  سٍتۍ  بخل  کران،  تہٕ  اللہ  تعالیٰ  چُھ  بے  نیاز  تہٕ  تۆہۍ  (سٲری)  چِھو  محتاج،  تہٕ  ہرگاہ  تۆہۍ  (حکمِ  الٰہی  نِشہِ)  بُتھ  پھِرِو  تیٚلہِ  اَنہِ  سُہ  تُہٕنز  جاے  بدلٲوِتھ  بیاکھ  قوم  پتہٕ  آسن  نہٕ  تِم  تۅہیہِ  ہِوۍ۔

Transliteration:
  H<u>a</u>antum h<u>a</u>ol<u>a</u>i tudAAawna litunfiqoo fee sabeeli All<u>a</u>hi faminkum man yabkhalu waman yabkhal fainnam<u>a</u> yabkhalu AAan nafsihi wa<b>A</b>ll<u>a</u>hu alghaniyyu waantumu alfuqar<u>a</u>o wain tatawallaw yastabdil qawman ghayrakum thumma l<u>a</u> yakoonoo amth<u>a</u>lakum


Transliteration: Inn<u>a</u> fata<u>h</u>n<u>a</u> laka fat<u>h</u>an mubeen<u>a</u><b>n</b>
Athar:
  اے  نبیؐ،  اسہِ  کٔرٕو  تۅہیِہ  ٹاکارٕہ  فتح  عطا،  ﴿صلح  حُدیبیہ  پتہٕ  ییٚلہِ  فتح  ہٕچ  یِہ  خۅش  خبر  بوزناونہٕ  آیِہ،  لُکھ  ٲسۍ  حٲران  زِ  یتھ  صلحس  کِتھہٕ  پٲٹھۍ  یِیہِ  ٲخر  فتح  وَننہٕ  یتھ  منٛز  بظٲہر  اَسہِ  تِم  تمام  شرٲیط  مٲنۍ  یِم  کُفار  ٲسۍ  اسہِ  نِشہِ  مَنوٕنۍ  یژھان۔  مگر  کینہہ  کالہٕ  پتے  چُھ  پے  لگان  زِ  یِہ  صلح  اوس  درحقیقت  اکھ  بٔڈ  فتح۔﴾

Mirwaiz:
  بے  شک  اَسہِ  کٔر  تۅہیہِ  عطا  یارسول  اللہؐ  نٔنۍ  فتح  یعنی  صلح  حدیبیہ۔  یُس  سبب  سپُد  سارِنٕےفتحن  ہُنٛد۔

Tahir:
  ﴿وَ  استَغفِر  لِذَنبِکَ﴾  اَی  لذنب  اُمتک  یعنی  پننہِ  امُت  کیٚن  گناہن  ہٕنز  مغفرت  منٛگو۔﴿نسفی،  مدارک  التنزیل  وحقایقالتاویل،  359،4﴾


Athar:
  تاکہِ  اللہ  تعالیٰ  کرِ  تُہنزِ  پٔتمہِ  بروٚنہِمہِ  پرٛتھ  کوٗتٲہی  نِشہِ  درگُزر۔  ﴿یتھ  موقع  محلس  پیٚٹھ  یِہ  کتھ  ارشاد  چھےٚ  سپٕژمٕژ،  اگر  یِہ  درنظر  تھاوون  تیٚلہِ  چُھ  صاف  باسان  زِ  یتھ  جایِہ  یِمَو  کوتٲہِیَو  نِشہِ  درگُزر  کرنٕچ  ذکر  چھےٚ  تِمو  نِشہِ  چُھ  مُراد  تِمہٕ  خٲمیِہ  یِمہٕ  اسلام  چِہ  کامیٲبی  تہٕ  سربُلندی  خٲطرٕ  کٲم  کران  کران  تتھ  جد و جہدس  منٛز  روزمژٕ  آسہٕ  یۅسہٕ  جد و جہد  رسول  اللہ  صلی  اللہ  علیہ و سلمن  ہٕندِس  قیادتس  منٛز  مُسلمان  ٲسۍ  پٔتِمیٚو  کُنوُ  ہَو  ﴿19﴾  ؤرِیَو  پیٚٹھہٕ  کران  روٗدِمٕتۍ۔  یِمہٕ  خٲمیِہ  چَھنہٕ  کٲنٛسہِ  انسانس  پے،  بلکہ  چھےٚ  انسٲنی  عقل  امہِ  جد و جہدٕ  منٛزٕ  کانٛہہ  نقص  ژھانڈنہٕ  نِشہِ  قطعی  عٲجز۔  مگر  اللہ  تعالیٰ  سٕنزن  نظرن  منٛز  یُس  کمالُک  بُلند  ترین  معیار  چُھ،  تمہِ  لحاظہٕ  آسہٕ  اتھ  منٛز  کینہہ  تِژٕھہ  خٲمیِہ  یِہندِ  وجہ  کِنۍ  مُسلمانن  ہیٚکہِ  ہے  نہٕ  یوٗتاہ  جلدی  عرب  کیٚن  مُشرکن  پیٚٹھ  فٲصلہٕ  کُن  فتح  حٲصل  سپدِتھ۔  اللہ  تعالیٰ  سٕندِ  ارشادُک  مطلب  چُھ  یِہ  زِ  یِمو  خٲمیو  سان  اگر  توٚہۍ  جد و جہد  روٗزِہِو  کران  تیٚلہِ  اوس  عرب  مُسخر  سپدنس  منٛز  وُنہِ  واریاہ  کال  درکار،  مگر  اسہِ  کٔر  یِمن  سارِنٕے  کمزوٗرِین  تہٕ  کوتٲہِیَن  نِشہِ  درگُزر  کٔرِتھ  محض  پننہِ  فضلہٕ  سٍتۍ  یِہنز  تلٲفی  تہٕ  حدیبیہ  چِہ  جایِہ  مٕژروو  تُہندِ  خٲطرٕ  امہِ  فتحُک  تہٕ  کامیٲبی  ہُند  دروازٕہ  یۅسہٕ  معمول  مطٲبق  تۅہیِہ  پننیو  کوٗششو  سٍتۍ  نصیب  ہیٚکہِ  ہے  نہٕ  سپدِتھ۔﴾  تہٕ  تۅہیِہ  پیٚٹھ  کرِ  پننہِ  نعمتُک  تکمیل،  تہٕ  تۅہیِہ  ہاویٚو  سیٚز  وَتھ۔  ﴿یتھ  جایِہ  چُھ  رسول  اللہ  صلی  اللہ  علیہ و سلمن  سیٚز  وَتھ  ہاونُک  مطلب  تِمن  فتح  تہٕ  کامرٲنی  ہٕنز  وَتھ  ہاوٕنۍ۔﴾

Mirwaiz:
  یُتھ  اللہ  تعالیٰ  تۅہیہِ  مغفرت  کرِ  بروٗنٹھِمین  تہٕ  پٔتِمین  صوری  خطاہن،  بیٚیہِ  یِم  پنٕنۍ  احسانات  تۅہیہِ  نسبت  کران  روٗد،  مثلاً  نبوت،  قرآن  مجید،  بیٚیہِ  واریاہ  علوم،  واریاہن  اعمالن  ہُنٛد  ثواب  تِمن  احساناتن  اندر  کرِ  بیٚیہِ  زیادتی  تہٕ  تکمیل،  بیٚیہِ  کرِ  تۅہیہِ  یہِ  نعمت  تہِ  عطا  کہ  تُہٕندِ  واسطہ  سپدن  واریاہ  لوٗکھ  مسلمان  تَمہِ  سٍتۍ  سپدن  تُہٕندی  درجات  تھٔدۍ،  تۅہیہِ  سپدیو  اجروثواب  و  قرب  زیادٕہ  عطا،  بیٚیہِ  یُتھ  تۅہیہِ  پکناوِ  اللہ  تعالیٰ  ہمیشہ  راہِ  راستس  پٮ۪ٹھ  کٲنسہِ  ہٕندِ  مزاحمت  ورٲے۔

Tahir:
  ﴿وَاستَغفِر  لِذَنبک﴾  قیل،  لذنب  اُمتک  حذف  المضاف  واقیم  المضاف  الیہ  مقامہ،  وَاستَغفر  لذنبک  کس  بارس  منٛزچُھ  وننہ  آمُت  زِ  امہ  نِشہ  چُھ  مراداُمتٕکۍ  گناہ۔  یتھ  جایہِ  چُھ  مضاف  حذف  کٔرتھ  مضاف  الیہ  امُیٚک  قٲیم  مقام  آمُت  کرنہ۔  ﴿قرطبی،  الجامع  الاحکام  القرآن  324،15﴾ 3۔  وقیل  لذنبک  امتک  فی  حقک،  یتہِ  چُھ  آمُت  وننہ  زِ  لذنبک  یعنی  توٚہۍ  منگو  پننس  حقس  منٛز  اُمّتس  نِش  سرزد  سپدن  والیٚن  خطاہن  ہٕنز  مغفرت۔  ﴿ابنِ  حیان  اندلسی،  البحرالمحیط  471،7﴾ 4۔  ﴿وَاستَغفِر  لِذنبِکَ﴾  قیل  المراد  ذنب  امتک  فھو  حذف  المضاف  وننہٕ  چُھ  آمُت  زِ  امہِ  نِشہچُھ  مُراد  امتٕکۍ  گناہ  تہٕ  یہِ  معنی  چُھ  مضاف  کس  محذوف  سپدن  کس  بنیادس  پیٚٹھ۔  ﴿علامہ  شوکانی،  فتح  القدیر،  497،4﴾

Transliteration:
  Liyaghfira laka All<u>a</u>hu m<u>a</u> taqaddama min <u>th</u>anbika wam<u>a</u> taakhkhara wayutimma niAAmatahu AAalayka wayahdiyaka <u>s</u>ir<u>at</u>an mustaqeem<u>a</u><b>n</b>


Athar: تہٕ تۅہیِہ کرَیٚو زبردست نُصرت عطا۔
Tahir: تہٕ اللہ تعالیٰ کرِ تۅہیہِ سیٚٹھاہ عزت وول مدد تہٕ کامیٲبی عطا۔
Transliteration: Wayan<u>s</u>uraka All<u>a</u>hu na<u>s</u>ran AAazeez<u>a</u><b>n</b>
Mirwaiz:
  بیٚیہِ  یُتھ  اللہ  تعالیٰ  تۅہیہِ  دشمنن  پٮ۪ٹھ  یٲری  کرِ،  سۅے  یٲری  یتھ  منٛز  عزت  تہٕ  غلبہ  آسہِ۔


Athar:
  سُے  چُھ  ییٚمۍ  مومنن  ہٕندیٚن  دِلن  منٛز  سکینت  کٔر  نٲزِل۔  ﴿سکینت  نِشہِ  چُھ  مُراد  سکون  تہٕ  دِلُک  اطمینان۔  مطلب  چُھ  یِہ  زِ  صلح  حدیبیہ  کِس  موقعس  پیٚٹھ  یِم  تہِ  اشتعال  انگیز  حالات  پیش  آے  تِمن  سارِنٕے  پیٚٹھ  مُسلمانن  ہُند  صبر  کرُن  تہٕ  رسول  اللہ  صلی  اللہ  علیہ و سلمن  ہٕندِس  قیادتس  پیٚٹھ  مکمل  اعتماد  کران  کران  تِمو  منٛزٕ  بخیریت  نیرُن  اوس  اللہ  تعالیٰ  سٕندِ  فضلُک  نتیجہِ،  نتہٕ  ہیٚکہِ  ہے  اَمہِ  وقتہٕ  اکھ  غلطی  پیوٗنت  سٲرٕے  کام  خراب  کٔرِتھ۔﴾  تاکہ  پننِس  ایمانس  سٍتۍ  ہیٚکن  تِم  بیٚیہِ  اکھ  ایمان  بڑھٲوِتھ،  زمین  تہٕ  آسمانن  ہٕندۍ  سٲری  لشکر  چِھ  اللہ  تعالیٰ  سٕندِس  قدرت  کِس  قبضس  منٛز،  تہٕ  سُہ  چُھ  زانن  وول  تہٕ  حکمت  وول۔  ﴿تٔمۍ  کٔر  یِہ  کٲم  امہِ  موجوٗب﴾

Mirwaiz:
  سُہ  معبودِ  برحق  گوٚو  سُے  ییٚمۍ  پٲدٕ  کوٚر  باایمانن  ہٕندین  دِلن  اندر  سکون  قرار  تہٕ  تحمل  یُتھ  تِمن  ایمانس  پٮ۪ٹھ  ایمان  ہُرِ  تہٕ  زیادٕہ  سپدِ،  پروردگار  سٕنزٕے  چھےٚ  آسمانن  تہٕ  زمینن  ہٕنز  لشکر،  ملٲیکہ  وغٲرٕہ  مخلوقات۔  ہرگاہ  سُہ  ییٚژِھہ  آناً  باناً  منٛز  ہیٚیہِ  سُہ  کٲفرن  زبردست  انتقام  مگر  اللہ  تعالیٰ  چھُ  سورُے  زانہٕ  وُن،  پوٗرٕ  حکمت  وول،  تس  چھےٚ  خبر  کمہِ  ساعتہٕ  چھےٚ  لڑٲے  کرٕنۍ  مفید  تہٕ  کمہِ  ساعتہٕ  چھُ  صلح  کرُن  مفید۔  ییٚمہِ  ساعتہٕ  جنگ  کرنس  منٛز  مصلحت  آسہِ  تمہِ  ساعتہٕ  چھُ  تمہِ  کُے  حکم  فرماوان۔  تُہُنڈ  گژِھہ  نہٕ  تتھ  اندر  رنج  و  افسوس  کرُن۔  تُہٕنز  گژِھہ  پرتھ  حالس  منٛز  اطاعت  کرٕنۍ۔

Tahir:
  سُے  چُھ  ییٚمۍمومنن  ہٕندیٚن  دِلن  منٛز  تسکین  نٲزل  کۆر  تاکہ  تِہِندِس  ایمانس  پیٚٹھ  گژِھہ  مزید  ایمانُک  اضافہٕ،  تہٕ  آسمانٕکۍ  تہٕ  زمینٕکۍ  سٲری  لشکر  چِھ  اللہ  تعالیٰ  سٕے  خٲطرٕ،  تہٕ  اللہ  تعالیٰ  چُھ  وارٕ  پٲٹھۍ  زانن  وول،سیٚٹھاہ  حکمت  وول۔

Transliteration:
  Huwa alla<u>th</u>ee anzala a<b>l</b>ssakeenata fee quloobi almumineena liyazd<u>a</u>doo eem<u>a</u>nan maAAa eem<u>a</u>nihim walill<u>a</u>hi junoodu a<b>l</b>ssam<u>a</u>w<u>a</u>ti wa<b>a</b>lar<u>d</u>i wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Athar:
  تاکہ  مومن  مردَن  تہٕ  مومن  مستوٗراتن  کرِ  ہمیشہِ  خٲطرٕ  تِتھیٚن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تہٕ  تِہنزٕ  بُرٲیِیِہ  کرِ  تِمن  نِشہِ  دوٗر۔  خُدایس  نزدیک  چھےٚ  یِہ  بٔڈ  کامیٲبی۔

Mirwaiz:
  یُتھ  تمہِ  اطاعت  و  فرماں  بردٲری  سٍتۍ  واتناوِ  اللہ  تعالیٰ  باایمان  مردن  تہٕ  باایمان  زنانن  تِمن  جنتن  منٛز  یِمو  مٔنزۍ  کۅلہٕ  تہٕ  جویہِ  آسن  پکان،  تِمنٕے  جنتن  منٛز  روزن  تِم  ہمیشہ۔  بیٚیہِ  یُتھ  اللہ  تعالیٰ  اَمہِ  اطاعت  سٍتۍ  تِمن  باایمانن  ہٕندۍ  گناہ  دوٗر  کرِ۔یہِ  بیان  کرنہٕ  آو،  یی  چھےٚ  اللہ  تعالیٰ  ہس  نِشہِ  بٔڈ  کامیٲبی۔

Tahir:
  (یِمہٕ  تمام  نعمتہٕ  آیہِ  اَمہِ  موجوب  جمع  کرنہٕ)  تاکہ  سُہ  کرِ  مومن  مردن  تہٕ  مومن  خاتونن  جنتن  منٛز  دٲخل  یِمن  بٔنۍ  کِنۍ  کۅلہٕ  چھے٘  جٲری  (تِم)  چِھ  یِمن  منٛز  ہمیشہ  روزن  وٲلۍ۔  تہٕ  (مزید  یہِ  زِ)  سُہ  کرِ  تِہٕنزٕ  لغزشہِ  (تہِ)  تِمَو  نِشہِ  دوٗر  (یِتھہٕ  پٲٹھۍتٔمۍ  تِہِندۍ  خطا  چِھ  معاف  کٔرِمٕتۍ)۔  تہٕ  یہِ  چھے٘  اللہ  تعالیٰ  ہس  نزدیک  (مومنن  ہٕنز)  سیٚٹھاہ  بٔڑ  کامیٲبی۔

Transliteration:
  Liyudkhila almumineena wa<b>a</b>lmumin<u>a</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> wayukaffira AAanhum sayyi<u>a</u>tihim wak<u>a</u>na <u>tha</u>lika AAinda All<u>a</u>hi fawzan AAa<i><u>th</u></i>eem<u>a</u><b>n</b>


Athar:
  تہٕ  تِمن  مُنافق  مردَن  تہٕ  زنانن  تہٕ  مشرک  مَردن  تہٕ  زنانن  دِیِہ  سزا،  یِمن  خُدایس  متعلق  بُرٕ  گُمان  ٲسۍ۔  بُرٲیی  ہٕندِس  پھیرس  منٛز  آے  تِم  پانے،  اللہ  تعالیٰ  سُند  غضب  سپُد  تِمن  پیٚٹھ  تہٕ  تٔمۍ  کٔر  تِمن  پیٚٹھ  لعنت،  تہٕ  تِہندِ  خٲطرٕ  کوٚرُن  جہنم  تیار  یُس  سیٚٹھہٕے  خراب  ٹھکانہٕ  چُھ۔

Mirwaiz:
  بیٚیہِ  یُتھ  اللہ  تعالیٰ  منافق  مردن  تہٕ  منافق  زنانن  بۍفیہِ  مشرک  مردن  تہٕ  مشرک  زنانن  یِم  گُمانِ  بد  ٲسۍ  تھاوٕوُنۍ  خدایس  نشبت  کہ  خدا  کرِنہٕ  مدد  تہٕ  یٲری  حضرت  محمدس  تہٕ  مسلمانن،  یہِ  یچھ  مصیبت  پُنہِ  تِمن  پانس،  تِمن  چھُ  عنقریب  پوٚت  کھوریٚو  یُن۔  چنانچہ  مشرک  سپٕدۍ  تمہِ  پتہٕ  کینژھن  دۅہن  تانۍ  ختم،  منافقن  گٔیہِ  عمر  ڈٲکۍ  افسوس  و  حسرتس  اندر،  اسلام  روٗد  روبروز  ترقی  کران،  منافق  روٗدۍ  روزبروز  خوارو  ذلیل  گژھان،  یہِ  گوکھ  دنیاہس  اندر،  بیٚیہِ  چھُ  ٲخرتس  نادر  تِہِندِ  خٲطرٕ  یی  زِ  اللہ  تعالیٰ  آسہِ  تِمن  بے  زار  تہٕ  غضبناک  بیٚیہِ  کرِ  سُہ  تِمن  پننہِ  رحمت  نِشہِ  دوٗر،  بیٚیہِ  تھووُن  تِہِندِ  خٲطرٕ  تیار  نارِ  جہنم  یۅسہِ  سٮ۪ٹھاہ  یچھ  جاے  چھےٚ  تِہِندِ  واتنہٕ  خٲطرٕ۔

Tahir:
  تہٕ  (اَمہِ  موجوب  تہِ  زِ  تِمن)  منافق  مردن  تہٕ  منافق  زنانن  تہٕ  مشرک  مردن  تہٕ  مشرک  زنانن  دِیہِ  عذاب  یِم  اللہ  تعالیٰ  ہس  سٍتۍبدگمٲنِیہِ  تھاوان  چِھ،  تِمنٕے  پی٘ٹھ  چھے٘  بُرٕ  گردش  (مقرر)،  تہٕ  تِمن  پی٘ٹھ  کو٘راللہ  تعالیٰ  ہن  غضب  تہٕ  تِمن  پی٘ٹھ  کٔرٕن  لعنت  تہٕ  تِہِندِ  خٲطرٕ  کو٘رُن  جہنم  تیار،تہٕ  سُہ  چُھ  سی٘ٹھاہ  بُرٕ  ٹھکانہٕ۔

Transliteration:
  WayuAAa<u>thth</u>iba almun<u>a</u>fiqeena wa<b>a</b>lmun<u>a</u>fiq<u>a</u>ti wa<b>a</b>lmushrikeena wa<b>a</b>lmushrik<u>a</u>ti a<b>l</b><i><u>thth</u></i><u>a</u>nneena bi<b>A</b>ll<u>a</u>hi <i><u>th</u></i>anna a<b>l</b>ssawi AAalayhim d<u>a</u>iratu a<b>l</b>ssawi wagha<u>d</u>iba All<u>a</u>hu AAalayhim walaAAanahum waaAAadda lahum jahannama was<u>a</u>at ma<u>s</u>eer<u>a</u><b>n</b>


Athar:
  زمین  تہٕ  آسمانن  ہٕندۍ  لشکر  چِھ  اللہ  تعالیٰ  سٕندِسٕے  قدرت  کِس  قبضس  منٛز،  تہٕ  سُہ  چُھ  زبردست  تہٕ  حکمت  وول۔

Mirwaiz:
  پروردگارسٕنزٕے  چھےٚ  آسمانن  تہٕ  زمینن  ہٕنز  لشکر۔  سُہ  چھُ  سیٹھاہ  حکمت  وول  تہِ،  لہٰذا  چھُ  سُہ  تُہٕندِس  عقوبتس  اندر  توقف  کران۔

Tahir:
  تہٕ  آسمانن  ہٕندۍ  تہٕ  زمینٕکۍ  سٲری  لشکر  چِھ  اللہ  تعالیٰ  سٕندی  خٲطرٕ،  تہٕ  اللہ  تعالیٰ  چُھ  سیٚٹھاہ  غٲلب  سیٚٹھاہ  حکمت  وول۔

Transliteration:
  Walill<u>a</u>hi junoodu a<b>l</b>ssam<u>a</u>w<u>a</u>ti wa<b>a</b>lar<u>d</u>i wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Transliteration: Inn<u>a</u> arsaln<u>a</u>ka sh<u>a</u>hidan wamubashshiran wana<u>th</u>eer<u>a</u><b>n</b>
Athar:
  اے  نبیؐ،  اسہِ  چِھو  توٚہۍ  شہادت  دِنہٕ  وٲلۍ،  بشارت  دِنہٕ  وٲلۍ  تہٕ  خبردار  کرن  وٲلۍ  بنٲوِتھ  سوٗزِمٕتۍ،  ﴿شاہ  ولی  اللہ  صٲبن  چُھ  شٲہد  لفظُک  ترجمہٕ  اظہار  حق  کُنندہ  کوٚرمُت۔  یعنی  حقٕچ  شہادت  دِنہٕ  وول۔﴾

Mirwaiz:
  بے  شک  اسہِ  سوٗزِو  توٚہۍ  یارسول  اللہ  اُمت  چن  عملن  ہٕندۍ  گواہ  قیامتُک  دۅہ  بشارت  فرماوۅوُنۍ  باایمانن  تہٕ  بیم  کروُنۍ  کافرن۔  اے  مسلمانو  اَسہِ  سوٗزۍ  تِم  پیغمبر۔

Tahir:
  بے  شک  چِھو  اَسہِ  تۆہۍ  (قیامت  کہ  دۅہ  گوٲہی  دِنہٕ  خٲطرٕ  اُمّت  کیٚن  اعمالن  تہٕ  احوالن  ہُنٛد)  مشٲہدٕہ  کرن  وٲلۍ  تہٕ  خۅش  خبر  بوزناون  وٲلۍ  تہٕ  کھوژناون  وٲلۍ  بنٲوِتھ  سوٗزِمٕتۍ۔


Athar:
  تاکہ  اے  لوٗکو،  توٚہۍ  أنِو  خُدایس  تہٕ  تٔمۍ  سٕندِس  رسولس  پیٚٹھ  ایمان،  تہٕ  تَس  ﴿یعنی  رسولس﴾  دِیو  ساتھ،  تٔمۍ  سُند  تعظیم  و  توقیر  کٔرِو،  تہٕ  صبح  و  شام  روٗزِو  خُداے  سٕنز  تسبیح  کران۔

Mirwaiz:
  یُتھ  توٚہۍ  ایمان  أنِو  خدایس،  بیٚیہِ  تِہِندِس  پہغمبرس،  بیٚیہِ  یُتھ  توٚہۍ  تِہِندس  دینس  مدد  کٔرِو،  بیٚیہِ  یُتھ  توٚہۍ  تِہُنٛد  سیٹھاہ  تعظیم  کٔرِو۔  اعتقاد  تھٲوِو  کہ  سُہ  چھُ  موصوف  بہ  صفات  کمال۔  مُنزہ  تہٕ  پاک  نقٲیصو  نِشہِ،  بیٚیہِ  کٔرِ  و  تِہٕنز  اطاعت۔  بیٚیہِ  یُتھ  توٚہۍ  بپٲکی  تُہٕند  یاد  کران  ٲسِو  صبحس  تہٕ  شامس۔

Tahir:
  تاکہ  (اے  لوٗکو!)  تۆہۍ  أنِواللہ  تعالیٰ  ہس  تہٕ  تٔمۍ  سٕندِس  رسولس  پیٚٹھ  ایمان  تہٕ  تِمن  (صلی  اللہ  علیہ  وسلمن  ہٕندِس  دیٖنس)  کٔرِو  مددتہٕ  تِمن  (صلی  اللہ  علیہ  وسلمن)  کٔرِو  بے  حد  تعظیم  تہٕ  تکریم،  تہٕ  (سٍتۍ)  کٔرِو  صبحس  تہٕ  شامس  اللہ  تعالیٰ  سٕنز  تسبیح۔

Transliteration:
  Lituminoo bi<b>A</b>ll<u>a</u>hi warasoolihi watuAAazziroohu watuwaqqiroohu watusabbi<u>h</u>oohu bukratan waa<u>s</u>eel<u>a</u><b>n</b>


Athar:
  اے  نبیؐ،  یِم  لُکھ  تۅہیِہ  سٍتۍ  بیعت  کران  ٲسۍ۔  ﴿اشارہ  چُھ  تتھ  بیعتس  کُن  یۅسہِ  صحابہ  کرامن  رضی  اللہ  عنہم  مکہ  معظمس  منٛز  حضرت  عثمان  رضی  اللہ  تعالیٰ  عنہ  سٕنز  شہادتچٕ  خبر  بوٗزِتھ  رسول  اللہ  صلی  اللہ و سلمو  حُدیبیہ  نٲوۍ  جایِہ  ہیژمٕژ  ٲس۔  یِہ  بیعت  ٲس  اَتھ  کتھہِ  ہیٚنہٕ  آمٕژ  زِ  اگر  حضرت  عثمان  رضی  اللہ  عنہ  سٕندِ  شہادتچٕ  خبر  صحیح  ٲس،  تیٚلہِ  کرن  مُسلمان  أتھۍ  جایِہ  تِمن  سٍتۍ  جنگ  خواہ  امہِ  کِس  نتیجہ  ہَس  منٛز  کونہٕ  پیٚیِہ  سارِنٕے  مَرُن۔﴾  تِم  ٲسۍ  دراصل  خُدایس  سٍتۍ  بیعت  کران۔  تِہندِس  اتھس  پیٚٹھ  اوس  اللہ  تعالیٰ  سُند  اَتھہٕ۔  ﴿یعنی  یتھ  اَتھَس  پیٚٹھ  لُکھ  تَمہِ  ساعتہٕ  بیعت  کران  ٲسۍ،  سُہ  اوس  نہٕ  شخصِ  رسول  سُند  اَتھہٕ  بلکہ  اوس  اللہ  تعالیٰ  سٕندِس  نمایندٕہ  سُند  اتھہٕ،  تہٕ  یِہ  بیعت  ٲس  رسول  صلی  اللہ  علیہ و سلمن  ہٕندِ  واسطہٕ  درحقیقت  خُدایس  سٍتۍ  سپدان۔﴾  وۅنۍ  یُس  یِہ  عہد  پُھٹراوِ،  تٔمۍ  سٕنزِ  عہد  شکنی  ہُند  وَبال  آسہِ  تس  پننہِ  سٕے  ذاتس  پیٚٹھ  تہٕ  یُس  اَتھ  عہدس  وفا  کرِ  یُس  تٔمۍ  خدایس  سٍتۍ  کوٚرمُت  چُھ،  اللہ  تعالیٰ  کرِ  عنقریب  تس  سیٚٹھاہ  اجر  عطا۔

Mirwaiz:
  پٔزِپٲٹھۍ  یِم  لوٗکھ  تۅہیہِ  سٍتۍ  یارسول  اللہ  حدیبیہ  کہ  دۅہ  جہادٕ  خٲطرٕ  بیعت  طسۍ  کران،  تِم  ٲسۍ  فی  الحقیقت  بیعت  کران  خدایس  سٍتۍ۔  گویا  خداے  سُنٛد  اَتھہٕ  چھُ  تِہٕندیٚن  اتھن  پٮ۪ٹھ،  پس  یُس  اَکھاہ  یہِ  معاہدٕہ  پُھٹراوِ  یعنی  بجاے  اطاعت  کرِ  مخالفت،  تمہِ  عہد  پھُٹراونُک  وبال  تہٕ  گناہ  چھُ  تس  پانس،  بیٚیہِ  یُس  اَکھاہ  پوٗرٕ  کرِ  تتھ  عہدس  یُس  تٔمۍ  خدایس  سٍتۍ  کوٚر  تس  دِیہِ  سُہ  عنقریب  بٔڑ  موٚزوٗرۍ۔

Tahir:
  (اے  ٹاٹھہِ!)  بے  شک  یِم  لُکھ  تۅہیہِ  سٍتۍ  بیعت  چِھ  کران  تِم  چِھ  اللہ  تعالیٰ  سٕے  سٍتۍ  بیعت  کران،  تِہِندیٚن  اَتھن  پیٚٹھ  چُھ  (تُہٕندِس  دستِ  مبارکہٕ  کِس  صورتس  منٛز)  اللہ  تعالیٰ  سُنٛد  اَتھہٕ۔  پتہٕ  ییٚمۍ  شخصن  بیعت  پُھٹرٲو  تیٚلہِ  آسہِ  تٔمۍ  سٕندِ  پُھٹراونُک  وبال  تٔمِس  پننِس  نفسس  پیٚٹھ  تہٕ  ییٚمۍ  (یہِ)  کتھ  پوٗرٕ  کٔر  یتھ  (پوٗرٕ  کرنس)  پیٚٹھ  تٔمۍاللہ  تعالیٰ  ہس  سٍتۍ  عہد  اوس  کۆرمُت  تیٚلہِ  کرِ  سُہ  عنقریب  تس  سیٚٹھاہ  بۆڈ  اجر  عطا۔

Transliteration:
  Inna alla<u>th</u>eena yub<u>a</u>yiAAoonaka innam<u>a</u> yub<u>a</u>yiAAoona All<u>a</u>ha yadu All<u>a</u>hi fawqa aydeehim faman nakatha fainnam<u>a</u> yankuthu AAal<u>a</u> nafsihi waman awf<u>a</u> bim<u>a</u> AA<u>a</u>hada AAalayhu All<u>a</u>ha fasayuteehi ajran AAa<i><u>th</u></i>eem<u>a</u><b>n</b>


Athar:
  اے  نبیؐ،  اعرابِیَو  ﴿دِیہٲتی  لُکو﴾  منٛزٕ  یِم  لُکھ  پتھ  ٲسۍ  تراونہٕ  آمٕتۍ۔  ﴿یِہ  چھےٚ  تِمن  لُکن  ہٕنز  ذکر  یِم  مدینس  أندۍ  پٔکۍ  روزان  ٲسۍ،  تِمن  ٲس  عمرٕچ  تیاری  شروع  کرنہٕ  وقتہٕ  رسول  اللہ  صلی  اللہ  علیہ و سلمو  پانس  سٍتۍ  ینٕچ  دعوت  دِژمٕژ،  مگر  تِم  ٲسۍ  نہٕ  ایمانُک  دعویٰ  کرنہٕ  باوجود  صرف  امہِ  موجوٗب  پننیو  گرو  منٛزٕ  درٛامٕتۍ،  تِکیازِ  تِمن  اوس  پنُن  زُو  ٹوتھ۔  تِم  ٲسۍ  سمجھان  زِ  اتھ  موقعس  پیٚٹھ  قریشن  ہٕندِس  گرس  منٛز  أژِتھ  عمرہ  کرُن  گوٚو  موت  کِس  ٲسس  منٛز  اَژُن۔﴾  وۅنۍ  یِن  یِم  تۅہیِہ  نِش  تہٕ  وَنن  ضرور  زِ،  أسۍ  ٲسۍ  پننیو  مالَو  تہٕ  شُریو  بٲژَو  ہٕنزِ  فکرِ  تھٲوِمٕتۍ  آوٕرۍ  کٔرِتھ،  توٚہۍ  کٔرِو  سانہِ  خٲطرٕ  مغفرتُک  دُعا۔  یِم  لُکھ  چِھ  پننیو  زبانَو  تِمہٕ  کتھہٕ  ونان  یِمہٕ  یِہندیٚن  دِلن  منٛز  آسان  چَھنہٕ۔  یِمن  ؤنۍزیٚو،  اچھا،  اگر  یٔہے  کتھ  چھےٚ  تیٚلہِ  کٔمِس  چُھ  تُہندِس  معاملس  منٛز  اللہ  تعالیٰ  سُند  فٲصلہٕ  رُکاونُک  کانٛہہ  تہِ  اختیار،  ہرگاہ  سُہ  تۅہیِہ  نقصان  ییٚژِھہ  واتناوُن  یا  نفح  ییژِھہ  بخشُن؟  تُہٕندیٚو  اعمالو  نِشہِ  چُھ  اللہ  تعالیٰ  ہٕے  باخبر۔

Mirwaiz:
  وۅنۍ  ییٚلہِ  توٚہۍ  مدینہ  شریف  وٲتِو،  تۅہیہِ  نِشہِ  حاضر  سپدِتھ  وَنن  تۅہیہِ  تِم  لوٗکھ  یِم  تۅہیہِ  سٍتۍ  سفر  حدیبیہ  ہس  شامل  سپٕدۍ  نہٕ  گامہٕ  کیو  لوٗکو  اندرٕ  نفاق  سببہٕ  اَپُز  عذر  کہ  أسۍ  حض  کٔرۍ  آوٕرۍ  مالن  تہٕ  عیالن۔  تِہِندِ  رٲچھ  خٲطرٕ  اوسنہٕ  اَسہِ  گرن  اندر  کانٛہہ  تہِ۔  وۅنۍ  مٔنگِو  خدایس  سانہِ  اَمہِ  کوتٲہی  خٲطرٕ  مغفرت  تہٕ  بخشٲیِش۔  تِم  لوٗکھ  وَنن  زیٚوِ  سٍتۍ  تِمے  کتھہٕ  یِمہٕ  نہٕ  تِہٕندیٚن  دِلن  منٛز  آسن۔  توٚہۍ  فرمٲوِیوکھ  یا  رسول  اللہؐ،  پس  کُس  شخص  چھُ  سُہ  یُس  خدایس  برونٹھہٕ  کنہِ  تِہِندِ  خٲطرٕ  کُنہِ  چیزس  پٮ۪ٹھ  اختیار  چھُ  تہاوان۔  ہرگاہ  اللہ  تعالیٰ  تِہٕندِ  خٲطرٕ  ییٚژِھہ  کانٛہہ  نقصاناہ  یا  کانٛہہ  فٲیداہ،  بلکہ  چھُ  اللہ  تعالیٰ  تِہٕنزن  سارِنٕے  کامین  پٮ۪ٹھ  مطلع  تٔمی  کٔر  مےٚ  خبر  بذریعہ  وحی  کہ  تُہٕندِ  پتھ  روزنُک  وجہ  اوس  نہٕ  تہِ  یہِ  توٚہۍ  بیان  کوٚرُو،  

Tahir:
  عنقریب  وَنن  اعرابیٚو  منٛزٕ  تِم  لُکھ  یِم  (حدیبیہ  ہس  منٛز  شرکت  نِشہِ)  پَتھ  ٲسۍ  روٗدِمٕتۍ  تۅہیہِ  (عذر  پیش  کٔرِتھ  یہِ)  زِ  أسۍ  ٲسۍ  سانیو  مالو  بیٚیہِ  اہل  و  عیالن  آوٕرۍ  کٔرِتھ  تھٲوِمٕتۍ  (اَمہِ  موجوب  روٗدۍ  أسۍ  تُہٕندِ  صحبت  نِشہِ  محروم)  لہٰذا  مٔنگِو  تۆہۍ  سانہِ  خٲطرٕ  مغفرت۔  یِم  لُکھ  چِھ  پننیٚو  زیٚوَو  سٍتۍ  تِہ  (یعنی  تمہ  کتھہٕ)  ونان  یہِ  یہِندیٚن  دِلن  منٛز  چھَنہٕ۔  تۆہۍ  فرمٲوِو  زِ  کُس  چُھ  یُس  تۅہیہِ  اللہ  تعالیٰ  ہس  (سٕندِس  فٲصلس)  خلاف  بچاونُک  اختیار  چُھ  تھاوان  اگر  تٔمۍ  تُہٕندِ  نقصانُک  ارادٕہ  آسہِ  کۆرمُت  یا  آسیٚن  تُہٕندِ  فٲیدُک  ارادٕہ  کۆرمُت،  بلکہ  چُھ  اللہ  تعالیٰ  تُہٕنزو  کامیٚو  نِشہِ  ٹھیک  پٲٹھۍ  باخبر۔

Transliteration:
  Sayaqoolu laka almukhallafoona mina alaAAr<u>a</u>bi shaghalatn<u>a</u> amw<u>a</u>lun<u>a</u> waahloon<u>a</u> fa<b>i</b>staghfir lan<u>a</u> yaqooloona bialsinatihim m<u>a</u> laysa fee quloobihim qul faman yamliku lakum mina All<u>a</u>hi shayan in ar<u>a</u>da bikum <u>d</u>arran aw ar<u>a</u>da bikum nafAAan bal k<u>a</u>na All<u>a</u>hu bim<u>a</u> taAAmaloona khabeer<u>a</u><b>n</b>


Athar:
  ﴿مگر  اصلی  کتھ  چَھنہٕ  سۅ  یۅسہٕ  توٚہۍ  ونان  چِھو﴾  بلکہ  زونُو  تۅہیِہ  یِہ  زِ  رسول  صلی  اللہ  علیہ و سلم  تہٕ  مومنین  ہیٚکن  نہٕ  ہرگز  تہِ  پننیٚن  گرن  منٛز  واپس  پھیٖرِتھ  یِتھ،  تہٕ  یِہ  خیال  باسیاو  تُہٕندیٚن  دِلن  سیٚٹھاہ  جان،  تہٕ  تۅہیِہ  کٔرِو  سیٚٹھاہ  بُرٕ  گُمان،  تہٕ  توٚہۍ  چِھو  سخت  بد  بٲطن  لُکھ۔

Mirwaiz:
  بلکہ  اوس  تُہٕندِ  پتھ  روزنُک  اصلی  وجہ  کہ  تۅہیہِ  اوس  گمان  کہ  حضرت  پیغمبر  خدا  بیٚیہِ  باایمان  یِن  نہٕ  پننِس  عیالس  کُن  ہرگز  واپس  بلکہ  مشرک  کرن  تِمن  سارِنٕے  ختم  یہِ  کتھ  ٲس  تِہِندین  دِلن  منٛز  رٕژ  تہٕ  جان  بوزنہٕ  یِوان۔  نبی  کریم  صلی  اللہ  علیہ  وسلم  بیٚیہِ  باایمانن  ہٕندِ  عداوتہٕ  مۅکھہٕ  اوس  تۅہیہِ  اَمُیک  تمناہٕے۔  بیٚیہِ  ٲسِو  توٚہۍ  واریاہ  گُمانِ  بد  کران،  توٚہۍ  سپدِیو  یِمے  یچھ  گُمانن  ہٕندِ  سببہٕ  ہلاک  تہٕ  برباد  سپدٕوُنۍ  لوٗکھ۔  ہرگاہ  وۅنۍ  توٚہۍ  عذابُک  وعدٕہ  بوٗزِتھ  ایمان  أنِو  تہِ  گوٚو  جان  وَرنہ۔

Tahir:
  بلکہ  اوسُو  تۅہیہِ  یہِ  گمانہٕ  کۆرمت  زِ  رسول  (صلی  اللہ  علیہ  وسلم)  تہٕ  اہلِ  ایمان  (یعنی  صحابہ  رضی  اللہ  عنہم)  یِن  نہٕ  وۅنۍ  پۆت  پھیٖرِتھ  پننیٚن  بٲژن  کُن  زانٛہہ  تہٕ  یہِ  (گُمان)  اوس  تُہٕندیٚن  دِلن  منٛز  (تُہٕندِ  نفسہٕ  کہ  طرفہٕ)  وارٕ  پٲٹھۍ  مٲرۍ  مۆندبناونہٕ  آمُت  تہٕ  تۅہیہِ  کۆرُو  سیٚٹھہٕے  بُرٕ  گمان  تہٕ  تۆہۍ  بنییہ  وٕ  ہلاک  سپدن  وول  قوم۔

Transliteration:
  Bal <i><u>th</u></i>anantum an lan yanqaliba a<b>l</b>rrasoolu wa<b>a</b>lmuminoona il<u>a</u> ahleehim abadan wazuyyina <u>tha</u>lika fee quloobikum wa<i><u>th</u></i>anantum <i><u>th</u></i>anna a<b>l</b>ssawi wakuntum qawman boor<u>a</u><b>n</b>


Athar:
  یِمن  لُکن  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  پیٚٹھ  ایمان  آسہِ  نہٕ،  تِتھیٚن  کٲفرن  خٲطرٕ  چُھ  اسہِ  شعلہٕ  وُن  نار  تیار  تھوومُت۔

Mirwaiz:
  یِم  نہٕ  وعید  بوٗزِتھ  تہ  پژھ  کرن  خدایس  تہٕ  تِہِندِس  رسولس،  اَدٕ  مَتہٕ  کٔرِتن۔  اَسہِ  چھُ  تِمن  پژھ  نہ  کروُنین  تہٕ  منکرن  خٲطرٕ  دزوُن  نار  تھوومُت۔  باایمانن  تہٕ  کافرن  ہٕندِ  خٲطرٕ  الگ  الگ  قانون  مقرر  کرنس  پٮ۪ٹھ  گژِھہ  نہٕ  تعجب  کرُن۔

Tahir:
  تہٕ  یُس  اللہ  تعالیٰ  ہس  تہٕ  تٔمۍ  سٕندِس  رسولس  (صلی  اللہ  علیہ  وسلم)  پیٚٹھ  ایمان  اَنہِ  نہٕ  تیٚلہِ  چُھ  اَسہِ  کٲفرن  خٲطرٕ  جہنم  تھوومُت  تیار  کٔرِتھ۔

Transliteration:
  Waman lam yumin bi<b>A</b>ll<u>a</u>hi warasoolihi fainn<u>a</u> aAAtadn<u>a</u> lilk<u>a</u>fireena saAAeer<u>a</u><b>n</b>


Athar:
  آسمانن  تہٕ  زمین  چِہ  بادشٲہی  ہُند  مٲلِک  چُھ  بس  اللہ  تعالیٰ،  یس  ییژِھہ  تس  کرِ  معاف  تہٕ  یس  ییژِھہ  تس  دِیِہ  سزا،  تہٕ  سُہ  چُھ  بخشن  وول  تہٕ  مہربان۔

Mirwaiz:
  اللہ  تعالیٰ  سٕے  چھےٚ  حکومت  تہٕ  سلطنت  آسامنن  تہٕ  زمینن  ہٕنز۔  سُہ  چھُ  اختیارٕ  وول  یَس  خۅش  کریس  تہٕ  کرِ  مغفرت،  یس  خۅش  کریس  تس  کرِ  عذابس  گرفتار۔  باایمانن  ہٕندِ  خٲطرٕ  چھُ  تٔمۍ  یوٚژھمُت  مغفرت  کرٕنۍ،  کافرن  ہٕندِ  خٲطرٕ  عذابس  گرفتار  کرُن۔  سُہ  چھُ  سیٹھاہ  مغفرت  کروُن،  سیٹھاہ  رحم  کروُن۔  ہرگاہ  کافر  تہِ  توبہٕ  کرن  تہٕ  ایمان  اَنن  تِمن  تہِ  کرِ  مغفرت۔

Tahir:
  تہٕ  آسمانن  ہٕنز  تہٕ  زمینٕچ  بادشاہت  چھے٘  اللہ  تعالیٰ  سٕے  خٲطرٕ،سُہ  یس  یژھان  چُھ  تس  چُھ  مغفرت  کران  تہٕ  یس  یژھان  چُھ  عذاب  چُھس  دِوان،  تہٕ  اللہ  تعالیٰ  چُھ  بۆڈ  مغفرت  کرن  وول  بے  حد  رحم  کرن  وول۔

Transliteration:
  Walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yaghfiru liman yash<u>a</u>o wayuAAa<u>thth</u>ibu man yash<u>a</u>o wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  ییٚلہِ  توٚہۍ  مالِ  غنیمت  حٲصل  کرنہٕ  خٲطرٕ  گژُھن  ہیٚیِو،  یِم  پتھ  کُن  تراونہٕ  آمٕتۍ  لُکھ  وَننَو  تۅہیِہ  ضروٗر  زِ  اسہِ  تہِ  دِیِو  پانس  سٍتۍ  پکنہٕ۔  ﴿یعنی  عنقریب  چُھ  سُہ  وقت  واتن  وول  ییٚلہِ  یِمے  لُکھ  یِمن  اَز  خطرٕچہِ  مُہِمہِ  پیٚٹھ  تۅہیِہ  سٍتۍ  نیرنس  وۅندٕ  اوس  نہٕ  آمُت،  وُچھنَو  تۅہیِہ  أکِس  تِژِھہ  مُہمہِ  پیٚٹھ  نیران  یتھ  منٛز  یِمن  سہل  فتح  تہٕ  واریاہ  مالِ  غنیمت  کہ  حٲصل  سپدنُک  اِمکان  باسہِ،  تمہِ  وقتہٕ  یِن  یِم  پانے  دَوان  دَوان  تہٕ  وَنن  اَسہِ  تہِ  نِیِو  پانس  سٍتۍ۔﴾  یِم  چِھ  یژھان  زِ  اللہ  تعالیٰ  سُند  فرمان  بدلاوہن،  یِمن  ؤنۍ  زیو  صاف  زِ  توٚہۍ  ہیکِو  نہٕ  ہرگز  اسہِ  سٍتۍ  یِتھ،  خُداین  چُھ  گۅڈے  یِہ  فرموومُت۔  یِم  وَنن  زِ  نَہ،  بلکہ  چِھو  توٚہۍ  لُکھ  اسہِ  سٍتۍ  حسد  کران۔  ﴿حالانکہ  کتھ  چَھنہٕ  حسدٕچ﴾  بلکہ  چِھ  یِم  لُکھ  صحیح  کتھ  کمٕے  پہن  سمجھان۔

Mirwaiz:
  وۅنۍ  وَنن  تۅہیہِ  اے  مسلمانو،  تِم  یِم  سفرِ  حدیبیہ  ہس  نِشہِ  پتھ  روزوُنۍ  لوٗکھ  آسن  تمہِ  ساعتہٕ  توٚہۍ  ہیٚیِو  پَکُن  جنگِ  خیبرس  کُن  تَتِیُک  مالِ  غنیمت  حاصل  کرنہٕ  خٲطرٕ  کہ  اَسہِ  تہِ  دِیِو  نیٚبر  نیرنہٕ۔  أسۍ  پکو  تۅہی  سٍتۍ  خیبرس  کُن۔  یِم  چھِ  یژھان  اَمہِ  سٍتۍ  خداے  سٕندِ  سکلامس  بدل  کرُن۔  خداے  سُنٛد  حکم  اوس  کہ  یِم  لوٗکھ  سفر  حدیبیہ  ہس  شامل  ٲسۍ  تِمن  ورٲے  گژِھہ  نہٕ  جنگِ  خیبرس  کانٛہہ  تہِ  نیرُن۔  توٚہۍ  فرمٲوِیوٗکھ  اے  لوٗکو،  توٚہۍ  ہیٚکِو  نہٕ  ہرگز  اَسہِ  سٍتۍ  شامل  سپدِتھ،  تِتھے  پٲٹھۍ  چھُ  اللہ  تعالیٰ  ہن  برونٹھُے  فرموومُت،  تِم  دَپنو  تورٕہ،  تۅہیہِ  چھُو  سانہِ  فٲیدُک  اَزر  ووٚن  یِوان،  اَسہِ  سٍتۍ  چھِو  حسد  کران،  اَزرووٚن  تہٕ  حسد  چھُنہٕ  بلکہ  چھُنہٕ  تِمن  اصل  مطلب  فکری  تران،  یہِ  چھِنہٕ  تِم  زانان  کہ  ما  چھُ  تِمن  سفر  حدیبیہ  نِشہِ  بے  وجہ  پتھ  روزنُک  سزا۔  تمہِ  علاوٕہ  چھُنہٕ  تِمن  فلکرِ  تران  کہ  یہِ  حکم  سپُد  نٲزل  وحی  کہ  ذریعہ،  اَتھ  منٛز  چھُنہٕ  حسد  آسنس  تعلُقٕے۔

Tahir:
  ییٚلہِ  تۆہۍ  (خیبرٕکۍ)  مالِ  غنیمت  حٲصل  کرنس  کُن  پٔکِو  پتہٕ  وَنن  (حدیبیہ  کِس  سفرس  منٛز)  پَتھ  روزن  وٲلۍ  لُکھ  اَسہِ  تہِ  دِیِو  اجازت  زِ  أسۍ  پکو  تۅہیہِ  پتہٕ  پتہٕ۔تِم  چِھ  یژھان  زِاللہ  تعالیٰ  سٕندِس  فرمانس  بدلاوہن۔  فرمٲوِو،  تۆہۍ  ہیٚکِو  نہٕ  ہرگز  اَسہِ  پتہٕ  پتہٕ  یِتھ  یِتھے  پٲٹھۍ  اوس  اللہ  تعالیٰ  ہن  گۅڈے  فرموومُت۔  لہٰذا  ونن  تِم  پتہٕ  بلکہ  چِھو  تۆہۍ  اَسہِ  سٍتۍ  حسد  کران،  کتھ  چھے٘  یہِ  زِیِم  لُکھ  چِھ  (حقٕچ  کتھ)  سیٚٹھہٕے  کم  سمجھان۔

Transliteration:
  Sayaqoolu almukhallafoona i<u>tha</u> in<u>t</u>alaqtum il<u>a</u> magh<u>a</u>nima litakhu<u>th</u>ooh<u>a</u> <u>th</u>aroon<u>a</u> nattabiAAkum yureedoona an yubaddiloo kal<u>a</u>ma All<u>a</u>hi qul lan tattabiAAoon<u>a</u> ka<u>tha</u>likum q<u>a</u>la All<u>a</u>hu min qablu fasayaqooloona bal ta<u>h</u>sudoonan<u>a</u> bal k<u>a</u>noo l<u>a</u> yafqahoona ill<u>a</u> qaleel<u>a</u><b>n</b>


Athar:
  یِمن  پتھ  کُن  تراونہٕ  آمتیٚن  اعرٲبیٚن  ﴿دیہاتیٚن﴾  ؤنۍ  زیو  زِ،  عن  قریب  یِیِو  توٚہۍ  تِتھیٚن  لُکن  سٍتۍ  لڑنہٕ  خٲطرٕ  بُلاونہٕ  یِم  سیٚٹھاہ  زور  آور  چِھ۔  تۅہیِہ  آسیو  تِمن  سٍتۍ  جنگ  کرُن  نَتہٕ  سپدن  تِم  مُطیع  ﴿یعنی  آن  مان﴾،  تمہِ  وقتہٕ  اگر  تۅہیِہ  جہاد  کہ  حُکمٕچ  اطاعت  کٔرٕو،  تیٚلہِ  دِیَو  اللہ  تعالیٰ  تۅہیِہ  رُت  اجر،  تہٕ  اگر  توٚہۍ  بیٚیہِ  تِتھے  پٲٹھۍ  پوٚت  پھیرِو  یتھہٕ  پٲٹھۍ  گۅڈٕہ  ٲسِو  پوٚت  پھیرِمٕتۍ،  تیٚلہِ  دِیو  اللہ  تعالیٰ  تۅہیِہ  دردناک  سزا۔

Mirwaiz:
  توٚہۍ  فرمٲوِو  یارسول  اللہ  یِمن  یِم  حدیبیہ  نِشہِ  پتھ  روزوُنین  بدوِیَن،  اے  لوٗکو  ہرگاہ  توٚہۍ  جنگ  خیبرس  منٛز  شامل  سپدِو  نہٕ،  تہٕ  کیا  کتھ  چھےٚ۔  ہرگاہ  تۅہیہِ  واقعی  پٔزِپٲٹھۍ  شوق  چھُ  جہاد  کرنُک  ثواب  حاصل  کرنہٕ  خٲطرٕہ  یِن  تۅہیہِ  واریاہ  موقع  چنانچہ  عنقریب  یِیہِ  تۅہیہِ  ناد  دِنہٕ  أکِس  قومس  سٍتۍ  جہاد  کرنہٕ  خٲطرٕ  یِم  سخت  جنگ  کروُنۍ  آسن،  مُراد  چھُ  اَمہِ  قومہٕ  اندرٕ  فارس  تہٕ  روم۔  توٚہۍ  کٔرِو  تِمن  سٍتۍ  جہاد  یوٚت  تانۍ  تِم  آن  مانن  اسلام  قبول  کرنہٕ  سٍتۍ  یا  جِزیہِ  دِنہٕ  سٍتۍ۔  پس  ہرگاہ  توٚہۍ  تمہِ  ساعتہٕ  خداے  سُند  حکم  مٲنِو،  جہادس  نِیٖرو،  اللہ  تعالیٰ  کرِ  رٕژ  موٚزوٗرۍ  عطا۔  ہرگاہ  تۅہیہِ  تمہِ  ساعتہٕ  تہِ  رۅے  گردٲنی  کٔرٕو،  یِتھہٕ  پٲٹھۍ  تۅہیہِ  برونٹھ  تہِ  رۅے  گردٲنی  کٔرمٕژ  چھَو،  اللہ  تعالیٰ  کرِ  تۅہیہِ  کُڑُر  عذاب،  البتہ  جہادٕ  نِشہِ  چھِ  بعض  لوٗکھ  مستثنےٰ  تہِ۔

Tahir:
  تۆہۍ  فرمٲوِو  اعرابیٚو  منٛزٕ  پَتھ  روزن  والیٚن  زِ  تۆہۍ  یِیِو  عنقریب  أکِس  سخت  جنگجو  قومس  (سٍتۍ  جہادس)  کُن  ناد  دِتھ  اَننہٕ  تۆہۍ  روٗزِو  تِمن  سٍتۍ  جنگ  کران  یا  بنن  تِم  مسلمان،  لہٰذا  اگر  تۆہۍ  حکم  مٲنِو  تیٚلہِ  کریٚواللہ  تعالیٰ  تۅہیہِ  بہترین  اجرعطا۔  تہٕ  اگر  تۆہۍ  بُتھ  پھِرِویِتھہٕ  پٲٹھۍ  تۅہیہِ  گۅڈٕ  اوسُو  بُتھ  پھِیُرمُت  تیٚلہِ  کریٚو  سُہ  تۅہیہِ  دگ  تُلوٕنِس  عذابس  منٛز  مبتلا۔

Transliteration:
  Qul lilmukhallafeena mina alaAAr<u>a</u>bi satudAAawna il<u>a</u> qawmin olee basin shadeedin tuq<u>a</u>tiloonahum aw yuslimoona fain tu<u>t</u>eeAAoo yutikumu All<u>a</u>hu ajran <u>h</u>asanan wain tatawallaw kam<u>a</u> tawallaytum min qablu yuAAa<u>thth</u>ibkum AAa<u>tha</u>ban aleem<u>a</u><b>n</b>


Athar:
  ہرگاہ  اوٚن  تہٕ  لوٚنگ  تہٕ  مریض  جہادس  یِیہِ  نہٕ،  تیٚلہِ  چُھنہٕ  کانٛہہ  حرج۔  یُس  کانٛہہ  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمن  ہٕنٛز  اطاعت  کرِ،  اللہ  تعالیٰ  کرِ  تس  تِمن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تہٕ  یُس  پوٚت  پھیرِ،  تس  دِیِہ  سُہ  دردناک  عذاب۔

Mirwaiz:
  چنانچہ  چھُنہٕ  أنِس  پٮ۪ٹھ  کانٛہہ  گناہ  بیٚیہِ  چھُنہٕ  لٔنگِس  پیتھ  بیمارس  پٮ۪ٹھ  کانٛہہ  گناہ  ہرگاہ  تِم  جہادس  شامل  سپدن  نہٕ۔  یُس  فرمانبردٲری  کرِ  خداے  سٕنز  بیٚیہِ  تِہِندِس  پیغمبرٕ  سٕنز  تس  واتناوِ  اللہ  تعالیٰ  تِمن  جنتن  منٛز  رنگا  رنگ  تہٕ  قسمہٕ  قسمہٕ  کۅلہٕ  پکان  آسن،  یُس  روگردٲنی  کرِ  احکامو  نِشہِ،  بُتھ  پھِرِ  تس  کرِ  اللہ  تعالیٰ  کُڈُر  عذاب۔

Tahir:
  (جہاد  نِشہِ  پتھ  روزنس  منٛز)  نَہ  چُھ  أنِس  پیٚٹھ  کانٛہہ  گناہ  تہٕ  نَہ  چُھ  لٔنگِس  پیٚٹھ  کانٛہہ  گناہ  تہٕ  نَہ  چُھ  بیمارس  (سٕے)  پیٚٹھ  کانٛہہ  گناہ،  تہٕ  یُس  شخص  اللہ  تعالیٰ  سٕنز  تہٕ  رسول  (صلی  اللہ  علیہ  وسلم)  سٕنٛز  اطاعت  کرِ  سُہ  کرِ  تس  جنتن  منٛز  دٲخل  یِمن  بٔنۍ  کِنۍ  کۅلہٕ  آسن  جٲری،  تہٕ  یُس  شخص  (اطاعت  نِشہِ)  بُتھ  پھِرِ  سُہ  کرِ  تس  دگ  تُلوٕنِس  عذابس  منٛز  مبتلا۔

Transliteration:
  Laysa AAal<u>a</u> alaAAm<u>a</u> <u>h</u>arajun wal<u>a</u> AAal<u>a</u> alaAAraji <u>h</u>arajun wal<u>a</u> AAal<u>a</u> almaree<u>d</u>i <u>h</u>arajun waman yu<u>t</u>iAAi All<u>a</u>ha warasoolahu yudkhilhu jann<u>a</u>tin tajree min ta<u>h</u>tih<u>a</u> alanh<u>a</u>ru waman yatawalla yuAAa<u>thth</u>ibhu AAa<u>tha</u>ban aleem<u>a</u><b>n</b>


Athar:
  اللہ  تعالیٰ  سپُد  مومنن  خۅش،  ییٚلہِ  تِم  کُلِس  تلہٕ  کنہِ  تۅہیِہ  سٍتۍ  بیعت  کران  ٲسۍ  تِہِندیٚن  دِلن  ہُند  حال  اوس  تس  معلوم،  امہِ  موجوٗب  کٔر  تٔمی  تِمن  پیٚٹھ  سکینت  نٲزِل،  ﴿یتھ  جایِہ  چُھ  سکینت  مُراد  دِلٕچ  سۅ  کیفیت  ییٚمہِ  کِس  بِناہس  پیٚٹھ  اکھ  شخص  کُنہِ  عظیم  مقصدٕ  خٲطرٕ  ٹھنڈٕ  دِلہٕ  سان  پوٗرٕ  سکون  و  اطمینانہٕ  سان  پنُن  پان  خطرٕہ  کِس  ٲسس  منٛز  چُھ  چھکان،  تہٕ  کُنہِ  خوفہٕ  یا  گھبراہٹہٕ  ورٲے  چُھ  فٲصلہٕ  کران  زِ  یِہ  کٲم  چھےٚ  بہر  حال  کرٕنۍ  خواہ  نتیجہ  ٲسِتن  کینہہ  تہِ۔﴾  تِمن  کٔرٕن  بطور  انعام  قریبی  فتح  عطا۔

Mirwaiz:
  بہ  تحقیق  رٲضۍ  تہٕ  خۅش  سپُد  اللہ  تعالیٰ  باایمانن  پٮ۪ٹھ  ییٚلہِ  تِم  تۅہیہِ  سٍتۍ  یارسول  اللہ  صلی  اللہ  علیہ  وسلم  بیعت  ٲسۍ  کران  کِکر  کُلِس  تس،  کٲفرن  سٍتۍ  ثابت  قدمی  سان  جہاد  کرنس  پٮ۪ٹھ  پنُن  پان  اسلامس  پٮ۪ٹھ  فدا  کرنس  پٮ۪ٹھ،  اللہ  تعالیٰ  ہس  اوس  تہِ  معلوم  یہِ  تِہٕندین  دِلن  منٛز  اوس،  اخلاص  تہٕ  عزم  و  وفاداری  ہُنٛد۔  پس  تروو  اللہ  تعالیٰ  ہن  تمہِ  وقتہٕ  تِمن  پٮ۪ٹھ  اطمینان  تہٕ  سکون  ییٚمہِ  سٍتۍ  نہٕ  تِمو  حکمِ  خدا  مننس  اندر  کُنہِ  قسمہٕ  پس  و  پیش  کوٚر۔بیٚیہِ  دُیتُک  انعام  اَمہِ  پتے  بوٚڈ  فتح  یعنی  فتح  خیبر۔

Tahir:
  بے  شک  سپُداللہ  تعالیٰ  مومنن  رٲضۍ  ییٚلہِ  تِم  (حدیبیہ  ہس  منٛز)  کُلِس  تلہٕ  کنہِ  تۅہیہِ  سٍتۍ  بیعت  ٲسۍ  کران،  لہٰذا  یُس  (پزرُک  تہٕ  وفادٲری  ہُنٛد  جذبہٕ)  تِہِندیٚن  دِلن  منٛز  اوس  اللہ  تعالیٰ  ہن  کۆر  معلوم  پتہٕ  کۆراللہ  تعالیٰ  ہن  تِمن  (ہنٛدین  دِلن)  پیٚٹھ  خاص  تسکین  نٲزل  تہٕ  تِمن  کۆرُن  سیٚٹھہٕے  جلٕد  اکھ  (خیبر  کہ)  فتح  ہُک  انعام  عطا۔

Transliteration:
  Laqad ra<u>d</u>iya All<u>a</u>hu AAani almumineena i<u>th</u> yub<u>a</u>yiAAoonaka ta<u>h</u>ta a<b>l</b>shshajarati faAAalima m<u>a</u> fee quloobihim faanzala a<b>l</b>sakeenata AAalayhim waath<u>a</u>bahum fat<u>h</u>an qareeb<u>a</u><b>n</b>


Athar:
  تہٕ  واریاہ  مالِ  غنیمت  کوٚرُن  تِمن  عطا  یتھ  تِم  ﴿عنقریب﴾  کرن  حٲصل۔  ﴿یِہ  اشارہ  چُھ  فتح  خیبر  تہٕ  تمہِ  کِس  مالِ  غنیمتس  کُن﴾  اللہ  تعالیٰ  چُھ  غٲلب  تہٕ  حکمت  وول۔

Mirwaiz:
  بیٚیہِ  کوٚرنکھ  عطا  سیٹھاہ  مالِ  غنیمت  یتھ  پٮ۪ٹھ  تِمو  قبضہ  کوٚر۔  اللہ  تعالیٰ  چھُ  سیٹھاہ  غالب  تہٕ  قدر  ت  وول،  سیتھاہ  حکمت  وول۔  سُہ  چھُ  پننہِ  قدرت  سٍتۍ،  حکمت  سٍتۍ  یَس  یژھان  تس  مناسب  وقتس  پٮ۪ٹھ  فتح  عطا  کران۔  فتح  خیبر  سٕے  پٮ۪ٹھ  چہُنہٕ  معاملہٕ  ختم  بلکہ۔

Tahir:
  بیٚیہِ  واریاہ  مالِ  غنیمت  (تہِ)  یُس  تِم  حٲصل  چِھ  کران،  تہٕ  اللہ  تعالیٰ  چُھ  بۆڈ  غٲلب  سیٚٹھاہ  حکمت  وول۔

Transliteration:
  Wamagh<u>a</u>nima katheeratan yakhu<u>th</u>oonah<u>a</u> wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Athar:
  اللہ  تعالیٰ  چُھ  تۅہیِہ  سٍتۍ  بکثرت  اموالِ  غنیمتُک  وعدہ  کران  یِم  توٚہۍ  حٲصل  کرِو۔  ﴿امہِ  نِشہِ  چُھ  مُراد  تِم  باقی  فتوحات  یِم  خیبر  پتہٕ  مُسلمانن  مُسلسل  حٲصل  سپدان  روٗدۍ﴾  فوری  طور  کٔرنو  تٔمۍ  تۅہیِہ  یِہ  فتح  عطا  ﴿امہِ  نِشہِ  چُھ  مُراد  صلح  حدیبیہ  یتھ  سُورٕ  کِس  آغازس  منٛز  فتح  مُبین  چُھ  وَننہٕ  آمُت﴾  تہٕ  لُکن  ہٕندۍ  اتھہٕ  آے  تۅہیِہ  خلاف  وۅتھنہٕ  نِشہِ  رُکاونہٕ  ﴿یعنی  تٔمۍ  دِژ  نہٕ  کُفارِ  قریشن  یِہ  ہمت  زِ  حدیبیہ  کِس  مقامس  پیٚٹھ  کیا  کرہن  تِم  تۅہیِہ  سٍتۍ  لڑٲے،  حالانکہ  تمام  ظٲہری  حالاتو  لحاظہٕ  ٲسۍ  تِم  واریاہ  زیادہ  بہتر  پوزیشنس  منٛز  تہٕ  جنگی  نقطہ  نظر  کِنۍ  اوس  تُہُند  پوتُر  تِہندِس  مقابلس  منٛز  واریاہ  کمزور  اَتھہٕ  یِوان۔﴾  تاکہِ  یِہ  بنہِ  مومنن  خٲطرٕ  اکھ  نِشٲنی،  تہٕ  اللہ  تعالیٰ  بخشیو  تۅہیِہ  سیٚزِ  وَتہِ  کُن  ہدایت۔

Mirwaiz:
  اللہ  تعالیٰ  ہن  چھُ  وعدٕہ  کوٚرمُت  تۅہیہِ  سٍتۍ۔  اے  بایمانو  واریاہن  مالِ  غنیمتن  ہُنٛد  یِم  تۅہیہِ  حاصل  کٔرِو،  یِمو  منٛزٕ  جلد  پہن  سرِ  دست  یہِ  فتح  خیبر  عطا  کٔرنو،  بیٚیہِ  یُتھ  یہِ  واقعہ  بیٚیہِ  مال،  غنیمت  حاصل  سپدُن  اَکھ  بوٚڈ  نشانہٕ  تہٕ  نمونہٕ  بنہِ  باایمانن  ہٕندِ  خٲطرٕ،  پروردگارٕ  سٕندین  پزیٚن  وعدن  پٮ۪ٹھ  تہٕ  حضرت  رسول  کریم  سٕنزن  پزن  پیشن  گوییِین  پٮ۪ٹھ،  بیٚیہِ  یُتھ  اللہ  تعالیٰ  تھاوِ  تۅہیہِ  محکم  تہٕ  مضبوط  راہِ  راستس  پٮ۪ٹھ۔توٚہۍ  ٲسِو  ہمیشہ  اللہ  تعالیٰ  ہس  پٮ۪ٹھ  پوٗرٕ  اعتماد  کران۔

Tahir:
  تہٕ  اللہ  تعالیٰ  ہن  چُھ  (واریاہن  فتوحاتن  ہٕندِس  نتیجہ  ہس  منٛز)  تۅہیہِ  سٍتۍ  واریاہن  غنیمتن  ہُنٛد  وعدٕہ  کۆرمُت  یِم  تۆہۍ  آیندٕہ  حٲصل  کٔرِو  مگر  تٔمۍ  کۆرنَو  تۅہیہِ  یہِ  (خیبرُک  غنیمت)  جلدی  عطا  تہٕ  (اہلِ  مکہّ،  اہلِ  خیبر،  قبائل  بنی  اسد  و  غطفان  الغرض  تمام  دشمن)  لُکن  ہٕندۍ  اَتھہٕ  رٔٹِن  تۅہیہِ  نِشہِ  پتھ،  تہٕ  تاکہ  یہ  بَنہِ  مومنن  خٲطرٕ  (آیندٕہ  چہ  کامیٲبی  تہٕ  فتح  یٲبی  ہٕنز)  نشٲنی۔  تہٕ  تۅہیہِ  تھاویٚو  (دل  کہ  اطمینانہٕ  سان)  سیٚزِ  وَتہِ  پیٚٹھ  (ثٲبت  قدم  تہٕ)  بۯونٛہہ  پکن  وٲلۍ۔

Transliteration:
  WaAAadakumu All<u>a</u>hu magh<u>a</u>nima katheeratan takhu<u>th</u>oonah<u>a</u> faAAajjala lakum h<u>ath</u>ihi wakaffa aydiya a<b>l</b>nn<u>a</u>si AAankum walitakoona <u>a</u>yatan lilmumineena wayahdiyakum <u>s</u>ir<u>at</u>an mustaqeem<u>a</u><b>n</b>


Athar:
  اَمہِ  علاوہ  چُھ  سُہ  تۅہیِہ  سٍتۍ  دوٚیمیٚن  غنیمتن  ہُند  تہِ  وعدہ  کران  یِمن  پیٚٹھ  وُنہِ  تۅہیِہ  دسترس  چَھو  نہٕ  حٲصل  گٔمٕژ،  تہٕ  خُداین  چِھ  تِم  گھیرس  منٛز  رٔٹِمٕتۍ،  ﴿اغلب  چُھ  یِہ  زِ  یِہ  اشارہ  چُھ  فتح  مکس  کُن۔  یعنی  وُنہِ  چُھنہٕ  مکّہ  تُہندِس  قابووَس  منٛز  آمُت  مگر  خُداین  چُھ  سُہ  گھیرس  منٛز  رٔٹِتھ  تھوومُت،  تہٕ  حدیبیہ  کہ  ییٚمہِ  فتح  کِس  نتیجس  منٛز  یِیہِ  سُتہِ  تُہندِس  قبضس  منٛز۔﴾  اللہ  تعالیٰ  چُھ  پرٛتھ  چیزس  پیٚٹھ  قدرت  تھاوان۔

Mirwaiz:
  بیٚیہِ  یُتھ  کرِ  اللہ  تعالیٰ  تۅہیہِ  عطا  بیاکھ  فتح  یعنی  فتح  مکہ  یۅسہٕ  نہٕ  وُنہِ  تُہٕندِس  قابووَس  منٛز  آمٕژ  چھےٚ  مگر  اللہ  تعالیٰ  سٕندِس  علمس  تہٕ  تِہِندِس  احاطۂ  قدرتس  اندر  چھےٚ  آمٕژ۔  ییٚلہِ  سُہ  ییٚژِھہ  تَمہِ  ساعتہٕ  کرِ  سُھ  تۅہیہِ  عطا  سۅ  فتح۔  کیازِ  اللہ  تاعلیٰ  چھُ  ہمیشہ  پرتھ  چیزس  پٮ۪ٹھ  قدرت  وول۔

Tahir:
  تہٕ  دۆیِم  (مکّہ،  ھوازن  تہٕ  حنین  پیٚٹھہٕ  فارس  تہٕ  رومٕکۍ  تام  بٔڑۍ  فتوحات)  یِمن  پیٚٹھ  تۅہیہِ  دسترس  ٲسٕو  نہٕ  بے  شک  چُھ  اللہ  تعالیٰ  ہن  (تُہٕندِ  خٲطرٕ)  تِہُنٛد  تہِ  احاطہٕ  کۆرمُت،  تہٕ  اللہ  تعالیٰ  چُھ  پۯتھ  چیزس  پیٚٹھ  سیٚٹھاہ  قدرت  تھاون  وول۔

Transliteration:
  Waokhr<u>a</u> lam taqdiroo AAalayh<u>a</u> qad a<u>hat</u>a All<u>a</u>hu bih<u>a</u> wak<u>a</u>na All<u>a</u>hu AAal<u>a</u> kulli shayin qadeer<u>a</u><b>n</b>


Athar:
  یِمو  کٲفر  لُکو  اگر  تمہِ  وقتہٕ  تۅہیِہ  سٍتۍ  لوٚڈمُت  آسِہے،  تیٚلہِ  آسہن  یِمَو  پٔزۍ  پٲٹھۍ  شانہٕ  پھِرۍ  مٕتۍ۔  تہٕ  کانٛہہ  حٲمی  تہٕ  مددگار  لبہن  نہٕ۔

Mirwaiz:
  بیٚیہِ  ہرگاہ  کافر  تۅہیہِ  سٍتۍ  صلح  کرہن  نہٕ،  لڑٲے  کرہن،  ضرور  پھیرہن  تِم  پوٚت  شکست  کھیٚتھ  کیازِ  تُہٕندِ  مغلوب  سپدنُک  وجوہ  ٲسۍ  موجودٕے  یِمہٕ  برونٹھ  بیان  کرنہٕ  یِن۔توپتہٕ  لبہن  نہٕ  کٲنسہِ  أکِس  حمایت  تہٕ  مدد  کروُن۔

Tahir:
  تہٕ  (اے  مومنو!)  ہرگاہ  کٲفر  لُکھ  (حدیبیہ  ہس  منٛز)  تۅہیہِ  سٍتۍ  جنگ  کرہن  (شروع)  تیٚلہِ  ژلہن  تِم  ضرور  شانہٕ  پھِرِتھ،  پتہٕ  نَہ  لبہن  تِم  کانٛہہ  دوست  تہٕ  نہَ  کانٛہہ  مددگار  (مگراللہ  تعالیٰ  ہس  اوس  اَمن  کہ  معاہدٕہ  کہ  ذریعہ  تُہٕندِ  خٲطرٕ  واریاہن  فتوحاتن  ہُنٛد  بَرمٕژراوُن  مقصد)۔

Transliteration:
  Walaw q<u>a</u>talakumu alla<u>th</u>eena kafaroo lawallawoo aladb<u>a</u>ra thumma l<u>a</u> yajidoona waliyyan wal<u>a</u> na<u>s</u>eer<u>a</u><b>n</b>


Athar:
  یِہ  چُھ  اللہ  تعالیٰ  سُنٛد  سنّت  یُس  پتہٕ  پیٚٹھہٕ  چُھ  پکان  یِوان  تہٕ  توٚہۍ  وُچِھو  نہٕ  اللہ  تعالیٰ  سٕندِس  سُنّتس  منٛز  کانٛہہ  تبدیلی۔

Mirwaiz:
  کٲفرن  شکست  تہٕ  باایمانن  فتح،  یہِ  چھُ  قانون  خداے  سُنٛد  برونٹھہٕ  پٮ۪ٹھہٕ  جٲری  کہ  مقابلہ  کہ  وقتہٕ  چھےٚ  اہلِ  حق  غالب  تہٕ  اہلِ  بٲطل  مغلوب  سپدان۔  توٚہۍ  لٔبِو  نہٕ  یارسول  اللہ  اَتھ  خداے  سٕندِس  قانونس  تہٕ  دستورس  منٛز  ہرگز  تغیر  و  تبدل  کُنہِ  وقتہٕ۔  اَمُیک  بدل  سپدُن  چھُ  مبنی  کُنہِ  حکمتس  پٮ۪ٹھ  آسان۔

Tahir:
  (یہِ)  چُھ  اللہ  تعالیٰ  سُنٛد  سُنت  یُس  گۅڈٕ  پیٚٹھے  پکان  چُھ  یِوان،  تہٕ  تۆہۍ  لٔبِو  نہٕ  اللہ  تعالیٰ  سٕندِ  س  دستوٗرس  منٛز  ہرگز  کانٛہہ  تبدیلی۔

Transliteration:
  Sunnata All<u>a</u>hi allatee qad khalat min qablu walan tajida lisunnati All<u>a</u>hi tabdeel<u>a</u><b>n</b>


Athar:
  سُے  چُھ  ییٚمۍ  مکّہ  چِہ  وٲدی  منٛزٕ  تِہِندۍ  اتھہٕ  تۅہیِہ  نِشہِ  تہٕ  تُہٕندۍ  اتھہٕ  تِمن  نِشہِ  پتھ  رٔٹۍ۔  حالانکہ  تٔمۍ  اوسنو  تۅہیِہ  تِمن  پیٚٹھ  غلبہٕ  عطا  کوٚرمُت،  تہٕ  یِکینٛژھا  توٚہۍ  کران  ٲسِو  اللہ  تعالیٰ  اوس  تتھ  وُچھان۔

Mirwaiz:
  سُہ  پروردگار  گوٚو  سُے  ییٚمۍ  کافرن  ہٕندۍ  اَتھہِ  پتھ  رٔٹۍ  تۅہیہِ  تکلیف  واتناونھ  نِشہِ  یعنی  تۅہیہِ  قتل  کرنہٕ  نِشہِ،  بیٚیہِ  ییٚمۍ  تِہِندۍ  اَتھہٕ  پتھ  رٔٹۍ  تِمن  تکلیف  واتناونہٕ  نِشہِ  یعنی  تِم  تِہِندِ  اَتھہٕ  مارٕ  گژھنہٕ  نِشہِ  عینِ  مکہ  شریفس  نزدیک  یعنی  حدیبیہ  ہس  منٛز  تۅہیہِ  تِمن  پٮ۪ٹھ  غلبہ  دِتھ،  تِم  ٲسۍ  تمہِ  وقتہٕ  تُہٕندِس  قابوس  منٛز  آمٕتۍ۔  ہرگاہ  اَمہِ  وقتہٕ  جنگ  سپدٕہا،  سُہ  روزِہا  واریاہس  کالس  جٲری۔  ییٚمہِ  حکمٔژ  نہ  سپدنس  منٛز  آسہٕ،  تِمہٕ  سپدہن  ضایع۔  اللہ  تعالیٰ  اوس  تُہٕنزٕ  کامہِ  وُچھان۔  تِمو  اندرٕ  کِتھہٕ  پٲٹھۍ  آییہِ  شیٖتھ  زٔنۍ  تۅہیہِ  تکلیف  واتناونہٕ  خٲطرٕ۔  تۅہیہِ  کٔرِیوٗکھ  تِم  گرفتار  تَمہِ  پتہٕ  أنِیوٗکھ  نبی  کریم  صلی  اللہ  علیہ  وسلمن  برونٹھ  کُن۔  تِمو  دِژہکھ  معٲفی،  اللہ  تعالیٰ  اوس  تمہِ  وقتہٕ  تِہٕنزٕ  سارے  کامہِ  وُچھان۔  تِمن  کامین  ہٕندیٚن  اثراتن  اوس  زانان،  تٔمی  دِژنَو  نہٕ  تِژھ  کٲم  کرنہٕ  ییٚمہِ  سٍتۍ  جنگ  وۅتھہِ  ہے۔

Tahir:
  تہٕ  سُے  چُھ  ییٚمۍ  مکہ  کِس  سرحدس  پیٚٹھ  (حدیبیہ  ہس  نکھہٕ)  تِمن  (کٲفرن)  ہنٛدۍ  اَتھہٕ  تۅہیہِ  نِشہِ  تہٕ  تُہٕندۍ  اَتھہٕ  تِمن  نِشہِ  پتھ  رٔٹۍ  اَمہِ  پتہٕ  زِتٔمۍ  اوسنو  تۅہیہِ  تِمن  (ہٕنٛدس  دٔرِس)  پیٚٹھ  غلبہ  بخُشمُت۔  تہٕ  اللہ  تعالیٰ  چُھ  تِمن  کامیٚن  یِمہٕ  تۆہۍ  کران  چِھو  وارٕ  پٲٹھۍ  وُچھن  وول۔

Transliteration:
  Wahuwa alla<u>th</u>ee kaffa aydiyahum AAankum waaydiyakum AAanhum biba<u>t</u>ni makkata min baAAdi an a<i><u>th</u></i>farakum AAalayhim wak<u>a</u>na All<u>a</u>hu bim<u>a</u> taAAmaloona ba<u>s</u>eer<u>a</u><b>n</b>


Athar:
  تِمے  لُکھ  چِھ  یِمو  کُفر  کوٚر  تہٕ  توٚہۍ  رُکٲوِہَو  مسجدِ  حرام  نِشہِ،  تہٕ  ہَدِی  ہٕندیٚن  اوٗنٹن  دِتُکھ  نہٕ  تِہنزِ  قربٲنی  ہٕنزِ  جایِہ  واتنہٕ۔  اگر  ﴿مکّس  منٛز﴾  تِتھۍ  مومن  مرد  تہٕ  مستوٗراتہٕ  موجوٗد  آسہن  نہٕ  یِم  نہٕ  توٚہۍ  زانان  ٲسِہوٗکھ،  تہٕ  یِہ  خطرٕہ  آسِہے  نہٕ  زِ  نادٲنستگی  منٛز  کٔرِیوٗکھ  توٚہۍ  تِم  پامال،  تہٕ  امہِ  سٍتۍ  یِیہِ  تۅہیِہ  پیٚٹھ  حرف  ﴿تیٚلہِ  یِیہِ  ہے  نہٕ  جنگ  رُکاونہٕ۔  جنگ  آو  امہِ  موجوٗب  رُکاونہٕ﴾  تاکہ  اللہ  تعالیٰ  یس  ییژِھہ  تس  کرِ  پننِس  رحمتس  منٛز  دٲخل۔  تِم  مومن  آسہن  الگ  سپٕدِمٕتۍ،  ﴿اہلِ  مکّو  منٛزٕ﴾  یِم  کٲفر  ٲسۍ،  تِمن  دِمہَو  أسۍ  ضروٗر  سخت  سزا۔  ﴿یِہ  ٲس  سۅ  مصلحت  ییٚمہِ  کِس  بِناہس  پیٚٹھ  خُداین  دِیُت  نہٕ  حدیبیہ  ہس  منٛز  جنگ  سپدنہٕ۔  مکّہ  معظّمہ  ہس  منٛز  ٲسۍ  تمہِ  ساعتہٕ  واریاہ  مُسلمان  مرد  تہٕ  مستوٗراتہٕ  تِتھۍ  موجود  یِمَو  پنُن  ایمان  ژوٗرِ  اوس  تھوومُت۔  یا  یُہُند  ایمان  پے  اوس  مگر  پننہِ  بے  بسی  کِنۍ  ٲسۍ  نہٕ  تِم  ہجرت  ہیٚکان  کٔرِتھ  تہٕ  ظلم و ستمٕکۍ  شکار  ٲسۍ  سپدان۔  اتھ  حالتس  منٛز  اگر  جنگ  سپدِ  ہے  تہٕ  مُسلمان  سپدہن  کفارن  متھان  متھان  مکّہ  معظّمس  منٛز  دٲخل،  تیٚلہِ  یِہَن  کٲفرن  سٍتۍ  سٍتۍ  یِم  مُسلمان  تہِ  نادانستگی  منٛز  مُسلمانن  ہٕندیٚو  اَتھو  مارنہٕ۔  دوٚیم  پہلو  اوس  امہِ  مصلحتُک  یِہ  زِ  اللہ  تعالیٰ  اوس  نہٕ  قریشن  أکِس  خونریز  جنگس  منٛز  شکست  دِتھ  مکہ  یژھان  فتح  کرناوُن،  بلکہ  اوس  تس  پیش  نظر  یِہ  زِ  دۅن  ؤرِین  منٛز  کرِ  تِمن  پرٛتھ  طرفہٕ  گھیرٕ  کٔرِتھ  تِتھہٕ  پٲٹھۍ  بے  بس  زِ  تِم  گژھن  کُنہِ  مزاحمت  ورٲے  مغلوب  گژٕھنۍ،  تہٕ  پتہٕ  گژِھہ  اند  ہیٚتھ  سورُے  قبیلہٕ  اسلام  قبول  کٔرِتھ  اللہ  تعالیٰ  سٕندِس  رحمتس  منٛز  دٲخل،  یِتھہٕ  پٲٹھۍ  زن  فتح  مکہ  کِس  موقعس  پیٚٹھ  سپُد۔﴾  ﴿یۅہے  وَجہ  چُھ  زِ﴾

Mirwaiz:
  تِم  مکٕکۍ  لوٗکھ  گٔے  تِمے  یِمو  خدایس  نسبت  کفر  تہٕ  انکار  کوٚر،  بیٚیہِ  رٔٹِہَو  توٚہۍ  پتھ  عمرٕہ  کرنہٕ  نِشہِ۔  مسجدِ  حرامس  اندر  خانہ  کعبس  طواف  کرنہٕ  نِشہِ  بیٚیہِ  رٔٹِکھ  پتھ  تِہِندۍ  قربٲنی  ہٕندۍ  جانو،  یِم  مقام،  حدیبیہ  ہس  اندر  آے  بند  کرنہٕ۔  تِمن  دُیتُکھ  نہٕ  واتنہٕ  قربان  کرنہٕ  چن  جاین  اندر  یعنی  منیٰ  ہس  منٛز  یُس  مسجدِ  حرام  کیو  توابعو  اندرٕ  چھُ،  یِم  چیز  ٲسۍ  منگان  کہ  مسلامنن  یِیہِ  ہا  اجازت  دِنہٕ  جنگ  کرنُک  تا  اینکہ  یِم  کٲفر  سپدٕہن  مغلوب،  لیکن  بعض  حکمٔژ  سپزٕہ  مانع  اَمہِ  نِشہِ۔  بیٚیہِ  ہرگاہ  واریاہ  باایمان  مرد  تہٕ  واریاہ  باایمان  زنانہٕ  آسٕہن  نہ  مکہ  شریفس  منٛز  یِمن  ہٕنز  نہٕ  تۅہیہِ  خبرٕے  ٲس،  خطرٕ  اوس  کہ  تِم  کٔرِہوٗکھ  توٚہۍ  جنگ  کہ  وقتہٕ  لتہٕ  مۅنجہِ،  پس  واتہِ  ہا  تۅہیہِ  بے  خبری  منٛز  سیٹھاہ  ضریٚر،  تۅہیہِ  یِیہِ  ہا  ضرور  جنگ  کرنُک  اجازت  دِنہٕ  مگر  سُہ  اجازت  آو  نہٕ  دِنہٕ  کیازِ  یتھ  اللہ  تعالیٰ  داخل  کرِہا  پننِس  رحمتس  منٛز،  یس  ییٚژِھہ  ہا  تہ  تس  اسلامس  مشرف  سپدنہ  سٍتۍ،  ہرگاہ  تِم  باایمان  مرد  تہٕ  باایمان  زنانہٕ  یِم  مکہ  شریفس  منٛز  ٲسۍ  تَمہِ  شہرٕ  منٛزٕ  اورٕ  یورکُن  گٔمٕتۍ  آسٕہن  تیٚلہِ  کرہَو  أسۍ  تِمن  لوٗکن  یِمو  کفر  کوٚر  مکہ  کیو  لوٗکو  اندرٕ  مسلمانن  ہٕندیو  اَتھو  سٍتۍ  کُڈُر  عذاب۔

Tahir:
  یِمَے  چِھ  تِم  لُکھ  یِمَو  کفر  کۆر  تہٕ  تۆہۍ  رُکٲوِ  ہَو  مسجدِ  حرام  نِشہِ  تہٕ  قربٲنی  ہٕندۍ  جانور  تہِ،  یِم  پننہِ  جایہِ  واتنہٕ  نِشہِ  پتھٕے  روٗدۍ،  تہٕ  اگر  کینہہ  مومن  مرد  تہٕ  مومن  خاتونہٕ  (مکس  منٛز  موجود  آسہن  نہٕ)  یِم  تۆہۍ  زانان  تہِ  چھوٗکھ  نہٕ  زِتۆہۍ  کٔرِیوٗکھ  تِم  پامال  تہٕ  تۅہیہِ  تہِ  واتیو  لاعلمی  منٛز  تِہِندِطرفہٕ  کانٛہہ  سختی  تہٕ  تکلیف  (تیٚلہِ  دِمہو  أسۍ  تۅہیہِ  تَمی  ساعتہٕ  جنگُک  اجازت۔  مگر  فتحِ  مکہ  آو  اَمہِ  موجوب  مُوخّر  کرنہٕ)  تاکہ  یس  اللہ  تعالیٰ  یژِھہ  (صلح  کِس  نتیجس  منٛز)  کرِتس  پننِس  رحمتس  منٛز  دٲخل۔  اگر  (تَتکۍ  کٲفر  تہٕ  مسلمان)  بیۆن  بیۆن  سپدِتھ  اَکھ  أکِس  نِشہِ  نٔنۍ  نیرہن  تیٚلہِ  دِمہَو  أسۍ  تِمَو  منٛزٕ  کٲفرن  دگ  تُلوُن  سزا۔

Transliteration:
  Humu alla<u>th</u>eena kafaroo wa<u>s</u>addookum AAani almasjidi al<u>h</u>ar<u>a</u>mi wa<b>a</b>lhadya maAAkoofan an yablugha ma<u>h</u>illahu walawl<u>a</u> rij<u>a</u>lun muminoona wanis<u>a</u>on mumin<u>a</u>tun lam taAAlamoohum an ta<u>t</u>aoohum fatu<u>s</u>eebakum minhum maAAarratun bighayri AAilmin liyudkhila All<u>a</u>hu fee ra<u>h</u>matihi man yash<u>a</u>o law tazayyaloo laAAa<u>thth</u>abn<u>a</u> alla<u>th</u>eena kafaroo minhum AAa<u>tha</u>ban aleem<u>a</u><b>n</b>


Athar:
  ییٚلہِ  یِمو  کٲفرو  پننیٚن  دِلن  منٛز  جٲہلانہٕ  حمیّت  بیہنٲو،  خُداین  کٔر  پننِس  رسول  صلی  اللہ  علیہ و سلمس  تہٕ  مومنن  پیٚٹھ  سکینت  نٲزِل۔  ﴿یتھ  جایِہ  چُھ  سکینت  مُراد  صبر  تہٕ  وقار  ییٚمہِ  سٍتۍ  نبی  صلی  اللہ  علیہ و سلمو  تہٕ  مُسلمانو  کُفارن  ہٕندِ  امہِ  جٲہلانہٕ  حمیّتُک  مقابلہٕ  کوٚر۔  تِمن  کھوٚت  نہٕ  تِہٕنز  یِہ  ہٹ  دھرمی  تہٕ  ٹاکارٕہ  زیادتی  وُچِھتھ  شرارت،  تہٕ  تِہِندِس  جوابس  منٛز  کٔر  نہٕ  تِمو  کانٛہہ  تِژھہ  کتھ  یوسہٕ  حق  نِشہِ  ڈٔلِتھ  آسِہے،  تہٕ  راستی  خلاف  آسِہے  یا  ییٚمہِ  سٍتۍ  معاملہٕ  سُلجھنہٕ  بجاے  وارے  تَتھ  کُھر  یِیہِ  ہے۔﴾  تہٕ  مومِن  تھٲوِن  تقویٰ  چِہ  کتھہِ  ہٕندۍ  پابند،  تِکیازِ  تِمَے  ٲسۍ  اَمِکۍ  زیادہ  حقدار  تہٕ  اَمِکۍ  اہل،  اللہ  تعالیٰ  چُھ  پرٛتھ  چیزُک  علم  تھاوان۔

Mirwaiz:
  یہِ  واقعہ  گوٚو  تمہِ  ساعتہٕ  ییٚمہِ  ساعتہٕ  کٲفرو  تھوو  پننین  دِلن  اندر  سخت  تعصب  تہٕ  جٲہلانہٕ  جوش  ییٚمہِ  سببہٕ  اشتعال  انگیز  کتھ  ہیٚژکھ  کرنہِ،  سُتہِ  اوس  بٲعث  کہ  مسلمان  کرہن  مشتعل  سپدِتھ  جنگ  شروع۔  یہِ  گوٚو  تمہ  وقتہٕ  ییٚلہِ  صلح  حدیبیہ  ہُک  مسودٕہ  لیکھنہٕ  یِوان  اوس،  بسم  اللہ  تہٕ  رسول  اللہ  لیکھنس  پٮ۪ٹھ  کٔر  تِمو  کافرو  مسلمانن  سٍتۍ  ضد  تہٕ  ہٹ  دھرمی۔  پس  کوٚر  اللہ  تعالیٰ  ہن  پننہِ  طرفہٕ  صبر و تحمل  تہٕ  سکون  پننِس  پیغمبرس  بیٚیہِ  باایمانن  پٮ۪ٹھ  ییٚمہِ  سٍتۍ  تِمو  ضبط  کوٚر،  تِمن  کلماتن  ہٕندِس  لیکھنس  پٮ۪ٹھ  کوٚرُکھ  نہٕ  اصرار  تا  اینکہ  صلح  سپُد  مکمل،  کافر  بچییہِ  مارٕہ  گژھنہٕ  نِشہِ،  اللہ  تعالیٰ  ہن  تھٲوۍ  تِم  مضبوط  تہٕ  محکم  تقویٰ  کِس  کلمس  پٮ۪ٹھ۔  سُہ  گوٚو  کلمہ  طیبہ  ہس  پٮ۪ٹھ  یعنی  توحید  و  رسالتٕچ  پژِھہ  پٮ۪ٹھ  یۅسہٕ  مقتضی  چھےٚ  خدا  و  پیغمبر  سٕندِس  حکمس  اطاعت  کرنس۔  واقعی  ٲسۍ  تِم  تتھ  تقویٰ  کِس  کلمس  دنیاہس  اندر  مستحق  بیٚیہِ  ٲسۍ  اَمہِ  کِس  ثوابس  لایق  ٲخرتس  اندر۔  اللہ  تعالیٰ  چھُ  پرتھ  چیزاہ  پوٗرٕ  زانہٕ  وُن۔

Tahir:
  ییٚلہِ  کٲفر  لُکو  پننیٚن  دِلن  منٛز  تکبرسان  ہٹ  دھرمی  تھٲو  (یُس  زن)  جاہلیتُک  ضِد  تہٕ  غٲرت  (اوس)  پتہٕ  کۆر  اللہ  تعالیٰ  ہن  پننِس  رسولس  (صلی  اللہ  علیہ  وسلم)  تہٕ  مومنن  پیٚٹھ  پَنُن  خاص  تسکین  نٲزل  تہٕ  تِم  کٔرِن  تقویٰ  کِس  کلمس  پیٚٹھ  مستحکم  تہٕ  تِم  ٲسۍ  اَمہِ  کی  زیادٕہ  حقدار  بیٚیہِ  ٲسۍ  اَتھ  لایق  (تہِ)،  تہٕ  اللہ  تعالیٰ  چُھ  پۯتھ  چیزس  وارٕ  پٲٹھۍ  زانن  وول۔

Transliteration:
  I<u>th</u> jaAAala alla<u>th</u>eena kafaroo fee quloobihimu al<u>h</u>amiyyata <u>h</u>amiyyata alj<u>a</u>hiliyyati faanzala All<u>a</u>hu sakeenatahu AAal<u>a</u> rasoolihi waAAal<u>a</u> almumineena waalzamahum kalimata a<b>l</b>ttaqw<u>a</u> wak<u>a</u>noo a<u>h</u>aqqa bih<u>a</u> waahlah<u>a</u> wak<u>a</u>na All<u>a</u>hu bikulli shayin AAaleem<u>a</u><b>n</b>


Athar:
  پٔزۍ  پٲٹھی  اوس  خُداین  پننِس  رسول  صلی  اللہ  علیہ و سلمس  پوٚز  خواب  ہوومُت  یُس  ٹھیک  ٹھیک  حق  مُطابق  اوس۔  ﴿یِہ  چُھ  تمہِ  سوالُک  جواب  یُس  بار  بار  مُسلمانن  ہٕندیٚن  دِلن  کوٗران  اوس۔  تِم  ٲسۍ  ونان  زِ  رسول  اللہ  صلی  اللہ  علیہ و سلمو  ہَے  خوابس  منٛز  یِہ  وُچھمُت  اوس  زِ  تِم  صلی  اللہ  علیہ و سلم  چِھ  مسجدِ  حرامَس  منٛز  دٲخل  سپِدمٕتۍ  تہٕ  بیت  اللہ  ہُک  طواف  چُھکھ  کوٚرمُت،  پتہٕ  کیا  سپُد  یِہ  زِ  أسۍ  چِھ  عمرہ  کرنہٕ  ورٲے  واپس  گژھان۔﴾  اِن  شا ٔ  اللہ  سپدِو  توٚہۍ  ضروٗر  مسجدِ  حرامَس  منٛز  پوٗرٕ  امن  سان  دٲخل۔  ﴿یِہ  وعدٕہ  سپُد  برونٛٹھس  ذی  القعدہ  7ھ  منٛز  پوٗرٕ۔  تواریخس  منٛز  چُھ،  یِہ  عمرہ  عُمرۃ  القَضَا ٔ  کہ  ناوٕ  مشہور۔﴾  پننیٚن  کلن  کٲسِو  مَس  تہٕ  مستس  کٔرِو  کٹٲے،  تہٕ  تۅہیِہ  آسیٚو  نہٕ  کانٛہہ  خوف۔  سُہ  اوس  تتھ  کتھہِ  زانان  یوسہٕ  نہٕ  توٚہۍ  زانان  ٲسِو،  امہِ  موجوٗب  کٔرنَو  تٔمۍ  تۅہیِہ  سُہ  خواب  پوٗرٕ  سپٕدنہٕ  برونٛہہ  یِہ  قریبی  فتح  عطا۔

Mirwaiz:
  اللہ  تعالیٰ  ہن  ہوو  پننِس  پیغمبرس  پوٚز  خواب  یُس  تِمو  سفرِ  حدیبیہ  برونٹھ  وُچھمُت  اوس  یُس  واقعس  سٍتۍ  مطابق  اوس  زِ  ضرور  أژِو  توٚہۍ  سٲری  مسجدِ  حرامس  منٛز،  بعض  آسن  مَس  کٲسِتھ  تہٕ  بعض  آسن  مَس  کٕرٛپِتھ  خوف  و  خطرٕ  ورٲے  امن  و  امان  سان۔  اَمہِ  اندرٕ  چھُ  مُراد  عمرٕہ  تتھ  منٛز  چھُ  آسان  حلق  وقصر  یعنی  مَس  کاسُن  تہِ  مَس  کٕرپُن  تہِ۔  پس  زٲنۍ  تٔمۍ  یِژھ  مصلحت  صلحس  اندر  یۅسہٕ  مصلحت  نہٕ  توٚہۍ  زٲنِہِو۔  پس  کٔر  اللہ  تعالیٰ  ہن  مکس  منٛز  فاتحانہ  اژنہٕ  برونٹھ  اَتھ  پٮ۪ٹھٕے  بیاکھ  فتحاہ  تۅہیہِ  عطا  یعنی  فتح  خیبر۔  دوٚیِمہِ  ؤرِیہِ  دراو  خوابُک  تعبیر  اللہ  تعالیٰ  ہن  کوٚر  تِمن  فتح  مکہ  عطا۔

Tahir:
  بے  شک  اوس  اللہ  تعالیٰ  ہن  پننِس  رسولس  (صلی  اللہ  علیہ  وسلم)  حقیقتس  عینِ  مطٲبق  پو٘ز  خواب  ہوومُت  زِ،  ہرگاہ  اللہ  تعالیٰ  ہن  یو٘ژھ  تی٘لہِ  گٔژِھو  تو٘ہۍ  لُکھ  ضرور  تہٕ  ضرور  مسجدِ  حرامس  منٛز  دٲخل  امن  و  امان  سان،  (کینہہ)  پننی٘ن  کلن  مس  کاسنٲوِتھ  تہٕ  (کینہہ)  مستس  کٹٲے  کرنٲوِتھ  (اَتھ  حالس  منٛز  زِ)  تو٘ہیہ  آسہِ  نہ  کانٛہہ  خوف،  لہٰذا  اوس  سُہ  (صلح  حدیبیہ  ہَس  اَمہِ  خواب  کہ  تعبیر  کہ  تمہید  رٔنگۍ)  زانان  یُس  تو٘ہۍ  زانان  ٲسۍوٕ  نہٕ  پتہٕ  کٔر  تٔمۍ  اَمہِ  (فتحِ  مکہ)  برونٛٹھ  تہِ  اَکھ  فوری  فتح  (حدیبیہ  نِشہِ  پھیرِتھٕے  فتح  خیبر)  عطا۔  (تہٕ  اَمہِ  پتہ  کو٘رُن  دو٘یِمہٕ  ؤرِیہِ  حرمُک  دٲخلہ  تہٕ  فتح  مکہٕ  عطا)۔

Transliteration:
  Laqad <u>s</u>adaqa All<u>a</u>hu rasoolahu a<b>l</b>rruy<u>a</u> bi<b>a</b>l<u>h</u>aqqi latadkhulunna almasjida al<u>h</u>ar<u>a</u>ma in sh<u>a</u>a All<u>a</u>hu <u>a</u>mineena mu<u>h</u>alliqeena ruoosakum wamuqa<u>ss</u>ireena l<u>a</u> takh<u>a</u>foona faAAalima m<u>a</u> lam taAAlamoo fajaAAala min dooni <u>tha</u>lika fat<u>h</u>an qareeb<u>a</u><b>n</b>


Athar:
  سُہ  اللہ  تعالیٰ  ہٕے  ییٚمۍ  پنُن  رسول  صلی  اللہ  علیہ و سلم  ہدایت  تہٕ  دینِ  حق  سان  سوٗزمُت  چُھ،  تاکہ  تتھ  کرِ  تمام  دینن  پیٚٹھ  غٲلب۔  تہٕ  اتھ  پیٚٹھ  چھےٚ  اللہ  تعالیٰ  سٕنز  گوٲہی  کٲفی  ﴿یتھ  جایِہ  چُھ  یِہ  کتھ  ارشاد  فرماونُک  وجہ  یِہ  زِ  ییٚلہِ  حدیبیہ  ہس  منٛز  صلحُک  معاہدہ  لیکھُن  اوسُکھ  لوگمُت،  تمہ  وقتہٕ  اوس  کُفارِ  مکّو  حضور  صلی  اللہ  علیہ و سلمن  ہٕندِس  مُبارک  ناوس  سٍتۍ  رسول  اللہ  ہُک  لفظ  لیکھنس  پیٚٹھ  اعتراض  کوٚرمُت۔  اَتھ  پیٚٹھ  آو  فرماونہٕ  زِ  رسول  سُند  رسول  آسُن  چھےٚ  اکھ  حقیقت  یتھ  منٛز  کٲنٛسہِ  ہٕندِ  ماننہٕ  یا  نہ  ماننہٕ  سٍتۍ  کانٛہہ  فرق  چَھنہٕ  پیٚوان۔  اتھ  اگر  کینہہ  لُکھ  مانان  چِھنہٕ  متہٕ  مٲنۍ  تن۔  امہِ  کِس  حقیقت  آسنس  پیٚٹھ  چھےٚ  صرف  اللہ  تعالیٰ  سٕنز  شہادت  کٲفی۔﴾

Mirwaiz:
  سُہ  پروردگار  گوٚو  سُے  ییٚمۍ  سوٗز  پنُن  پیغمبر  بوٚڈ  ہدایتُک  سامان  ہیٚتھ  یعنی  قرآن  مجید  بیٚیہِ  پوٚز  دین  یعنی  اسلام  ہیٚتھ  یُتھ  تتھ  دینس  غٲلب  کرِ  سارنٕے  دیٖنن  پٮ۪ٹھ  باعتبارِ  حجت  و  دلیل  مگر  باعتبار  شوکت  و  سلطنت  اہلِ  اسلام  بشرطیکہ  تِمن  منٛز  آسہِ  تمِچ  صلٲحیت،  سۅ  صلاحیت  آسہِ  صحابہ  صٲبن  اندر  لبنہٕ  یِوان۔  بس  چھُ  اللہ  تعالیٰ  اَمُیک  گواہ،  سُہ  چھُ  تِہِندِ  رسالتُک  تصدیق  کران۔  اللہ  تعالیٰ  سٕنز  گوٲہی  دِنۍ  گٔیہِ  کہ  تمی  کٔر  دلیل  قٲیِم  تِہِندِس  رسالتس  پٮ۪ٹھ،  پس  سپُد  دلٲیلو  سٍتۍ  ثٲبت  کہ

Tahir:
  سُے  چُھ  ییٚمۍ  پَنُن  رسول  (صلی  اللہ  علیہ  وسلم)  ہدایت  تہٕ  دینِ  حق  عطا  کٔرِتھ  سوٗز  تاکہ  اَتھ  کرِ  تمام  دیٖنن  پیٚٹھ  غٲلب،  تہٕ  (رسول  صلی  الہ  علیہ  وسلمن  ہٕندِس  صداقتس  تہٕ  حق  آسنس  پیٚٹھ)  چُھ  اللہ  تعالیٰ  ہٕے  گوٲہی  خٲطرٕ  کٲفی۔

Transliteration:
  Huwa alla<u>th</u>ee arsala rasoolahu bi<b>a</b>lhud<u>a</u> wadeeni al<u>h</u>aqqi liyu<i><u>th</u></i>hirahu AAal<u>a</u> a<b>l</b>ddeeni kullihi wakaf<u>a</u> bi<b>A</b>ll<u>a</u>hi shaheed<u>a</u><b>n</b>


Athar:
  محمدؐ  چِھ  اللہ  تعالیٰ  سٕندۍ  رسول،  تہٕ  یِم  لُکھ  یِمن  سٍتۍ  چِھ  تِم  چِھ  کُفّارن  پیٚٹھ  سخت،  ﴿عربی  زبٲنۍ  منٛز  چِھ  ونان،  فلان  شدید  علیہ،  فلٲنۍ  شخص  چُھ  اتھ  پیٚٹھ  سخت،  یعنی  سُہ  دباوُن  یا  نرماوُن  یا  پننہِ  مطلب  خٲطرٕ  رٲضۍ  کرُن  چُھ  مشکل۔  صحابہ  کِرامن  ہُنٛد  کفارن  پیٚٹھ  سخت  آسنُخ  مطلب  چُھ  یِہ  زِ  تِم  چِھنہٕ  ٲٹۍ  دۅگل  زِ  یپٲرۍ  کفار  یژھن  تپٲرۍ  دِنکھ  مانڈ۔  تِم  چِھنہٕ  کیلہِ  ہٕندۍ  پٲٹھۍ  زِ  ژٲپھ  دِنہٕ  ورٲے  نینگلاونکھ  کٲفر۔  یِم  ہیکوکھ  نہٕ  کُنہِ  خوفہٕ  سٍتۍ  دبٲوِتھ۔  یِم  ہیکوکھ  نہٕ  کُنہِ  ترغیب  سٍتۍ  موٚلۍ  ہیٚتھ۔  کٲفرن  منٛز  چُھنہٕ  یِہ  طاقت  زِ  تِمن  ہٹاون  امہِ  عظیم  مقصدٕ  نِشہِ  ییٚمہِ  خٲطرٕ  تِم  موٚنڈِس  پیٚٹھ  گردن  تھٲوِتھ  محمد  صلی  اللہ  علیہ و سلمن  ساتھ  دِنہٕ  خٲطرٕ  ووٚتھمٕتۍ  چِھ۔﴾  تہٕ  پانہٕ  وٲنۍ  چِھ  رحم  دل۔  ﴿یعنی  تِہنزٕ  سختی  یِکینژھاہ  تہِ  چھےٚ  سۅ  چھےٚ  دین  کیٚن  دشمن  خٲطرٕ۔  اہلِ  ایمانن  خٲطرٕ  نہٕ  کینہہ،  اہلِ  ایمانن  خٲطرٕ  چِھ  تِم  نرم،  رحیم  تہٕ  شفیق،  ہمدر  تہٕ  غمگسار۔  اصولٕکۍ  تہٕ  مقصدٕکۍ  اتحادن  چُھ  تِمن  منٛز  اکھ  أکۍ  سٕندِ  خٲطرٕ  محبت  تہٕ  ہم رنگی  تہٕ  ساز  گٲری  پٲدٕ  کٔرمٕژ﴾  توٚہۍ  ییٚلہِ  وُچِھو،  تِم  وُچھوٗکھ  رکوع  تہٕ  سجودن،  تہٕ  اللہ  تعالیٰ  سٕندِس  فضلس  تہٕ  تٔمۍ  سٕنزِ  خۅشنودی  ہٕندِس  طلبس  منٛز  مشغول۔  سجدن  ہٕندۍ  اثرات  چِھ  تِہندیٚن  بتھیٚن  پیٚٹھ  موجوٗد،  یِمو  سٍتۍ  تِم  الگ  چِھ  یِوان  پرٛزناونہٕ۔  ﴿اَمہِ  نِشہِ  چُھنہٕ  مُراد  ڈیٚکُک  سُہ  داغ  یُس  سجدٕہ  کرنہٕ  سٍتۍ  کینژھن  نماز  پرن  والیٚن  آسان  چُھ،  بلکہ  چُھ  امہِ  نِشہِ  مُراد  خدا  ترسی،  کریم  النفسی،  شرافت  تہٕ  حُسن  اخلاقٕکۍ  تِم  آثار  یِم  خدایس  برونٛہہ  کنہِ  نمنہٕ  کہ  وجہ  سٍتۍ  فطرتاً  انسان  سٕندِس  بُتھِس  پیٚٹھ  چِھ  نٔنۍ  نیران۔  اللہ  تعالیٰ  سٕندِ  ارشادُک  منشہِ  چُھ  یِہ  زِ  محمد  صلی  اللہ  علیہ و سلمن  ہٕندۍ  سٲتھۍ  چِھ  تِتھۍ  زِ  تِمن  کُن  نظر  تراوٲنۍ  چُھ  پے  لگان  زِ  تِم  چِھ  تمام  خلایقو  منٛز  رٕتۍ  خلق،  تِکیازِ  خُدا  پرستی  ہُند  نوٗر  چُھ  تِہندیو  بُتھیو  پیٚٹھہٕ  چمکان﴾  یِہ  چُھ  تِہُند  صفت  توراتس  منٛز۔  تہٕ  انجیلس  منٛز  چھےٚ  تِہٕنز  مثال  یِتھہٕ  پٲٹھۍ  دِنہٕ  آمٕژ  کہ،  زنتہٕ  اکھ  کھیتی  ﴿فصل﴾  چُھ  ییٚمۍ  گۅڈٕہ  کوٚٹ  کوٚڑ،  پتہٕ  دِژٕن  اتھ  تقویّت،  پتہٕ  گٔیِہ  سۅ  پۅختہٕ،  پتہٕ  گٔیِہ  سۅ  پننیٚن  گۅڈن  پیٚٹھ  کھڑا،  کاشت  کرن  والیٚن  چھےٚ  سۅ  خۅش  کران  تاکہ  کُفّار  دَزن  تِہندِس  پھانپھلنس  پیٚٹھ۔  امہِ  دَرِکۍ  لُکھ  یِمو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمژٕ،  خُداین  چُھ  تِمن  سٍتۍ  مغفرتُک  تہٕ  عظیم  اجرُک  وعدہ  کوٚرمُت۔

Mirwaiz:
  حضرت  محمد  صلی  اللہ  علیہ و سلم  چھُ  خداے  سُنٛد  پیغمبر،  اَمہِ  سٍتۍ  سپُد  تسلیاہ  نبی  کریم  صلی  اللہ  علیہ  وسلم  سٕندِس  دلِ  مبارکس  کہ  ہرگاہ  صلح  حدیبیہ  ہس  منٛز  کٲفر  تِہِنِدس  نامِ  مبارکس  سٍتۍ  لفظ  رسول  اللہ  چھِنہٕ  دِوان  لیکھنہٕ،  توٚہۍ  مہ  حض  گٔژِھو  آزُردٕہ،  أسۍ  چھِ  قرآنِ  مجیدس  منٛز  تُہٕندِس  نامِ  مبارکس  سٍتۍ  یہِ  لفظ  لیکھان  یُس  قیامتس  تانۍ  باقی  روزِ۔  یِم  لوٗکھ  أمِس  پیغمبرس  سٍتۍ  چھِ  یعنی  صحاب  صٲب  سٲری  تِم  چھِ  کٲفرن  ہٕندِ  حقہٕ  سخت  تیز  تہٕ  زورآور،  پانہٕ  وٲنۍ  چھِ  یعنی  مسلمانن  سٍتۍ  سیٹھاہ  رحم  دِل  تہٕ  مہربان۔  وُچھہَکھ  ژٕ  اے  مخٲطب  تِم  رکوع  کران  تہٕ  سجدٕہ  دِوان  یعنی  نٮ۪ماز  پران،  ژھانڈان  چھِ  تِم  پننِس  پروردگار  سُنٛد  فضل  یعنی  ثواب  بیٚیہِ  یعنی  قرب  خدا،  علامت  تِہُنٛد  چھُ  تِہِندین  بُتھیٚن  پٮ۪ٹھ  سجدٕہ  کہ  اثرُک  یعنی  تِہِندۍ  بُتھۍ  چھِ  نوٗرٲنی،  یِم  صفت  تِہِندۍ  چھِ  توراۃس  اندر،  بیٚیہِ  چھُ  انجیلس  اندر  تِہُنٛد  یۅہے  صفت۔  تِہٕنز  مثال  چھےٚ  زراعتٕچ  مثال  یُس  کڑان  چھُ  گۅڈٕ  پنُں  لۅکُٹ  شاخ،  تتھ  چھُ  طاقت  دِوان  یوٚت  تانۍ  سُہ  ویٹھان  تہٕ  پوٹھان  چھُ،  اِیستادٕہ  چھُ  روزان  پننِس  دَنس  تہٕ  گۅڈس  پٮ۪ٹھ،  پننہِ  نشوونما  سٍتۍ  چھُ  حٲران  کران  زمیندارن۔  یۅہے  حال  چھُ  صحاب  صٲبن  ہُند۔  ابتداہس  اندر  ٲسۍ  تِم  کمٕے،  وارٕ  وارٕ  دِژٕکھ  اللہ  تعالیٰ  ہن  ترقی  یُتھ  بُتھہِ  بُتھہِ  دِیاوِہ  تِہِندِ  سٍتۍ  کٲفرن،  تِم  دزن  حسدٕ  کہ  نارٕ  سٍتۍ۔  وعدٕہ  تھوو  اللہ  تعالیٰ  ہن  تِمن  لوٗکن  یِمو  ایمان  اوٚن  بیٚیہِ  کریکھ  رٕژٕ  عملہٕ  صحاب  صٲبو  اندرٕ  بڈِ  مغفرتُک  بیٚیہِ  بجہِ  موٚزوٗرِ  ہُنٛد۔

Tahir:
  محمد  (صلی  اللہ  علیہ  وسلم)  چِھ  اللہ  تعالیٰ  سٕندۍ  رسول،تہٕ  یِم  لُکھ  تِمن  (رسول  صلی  اللہ  علیہ  وسلمن) ہٕندِس  صحبتس  تہٕ  تربیتس  منٛز  چِھ  تِم  چِھ  کٲفرن  پیٚٹھ  سیٚٹھاہ  سخت  تہٕ  زورآور  پانہٕ  وٲنۍ  چِھ  سیٚٹھاہ  نرم  دل  تہٕ  شفیق۔  تۆہۍ  چھووکھ  تِم  کثرت  سان  رکوع  کران،  سجدٕہ  کران  وُچھان  تِم  چِھ  (صرف)  اللہ  تعالیٰ  سٕندِ  فضلٕکۍ  تہٕ  تٔمۍ  سٕنزِ  رضا  (مندی)  ہٕندۍ  طلب  گار۔  تِہٕنز  نشٲنی  چھے٘  تِہٕندیٚن  بُتھیٚن  پیٚٹھ  سجدن  ہُنٛد  اثر  (یُس  نوٗرکِس  صورتس  منٛز  نۆن  چُھ)  تِہِندۍ  یِم  وصف  چِھ  توراتس  منٛز  (تہِ  درج)  تہٕ  تِہِندۍ  (یِمے)  اوصاف  چِھ  انجیلس  منٛز  (تہِ  لیٚکھِتھ)  تِم  (صحابہ)  چِھ  (سٲنِس  عظمت  وٲلِس  ٹٲٹھۍ  سٕندِ)  ذراعتٕکۍ  پٲٹھۍ  ییٚمۍ  (سارِوٕے  برونٛہہ)  پَنُن  زٲوِیُل  کۆٹ  کۆڈ،  پتہٕ  کۆرُن  سُہ  طاقت  ور  تہٕ  مضبوط،  پتہٕ  سپُد  سُہ  مۆٹ  تہٕ  وِیۆٹھ،  پتہٕ  گۆو  پننِس  گۅڈس  پیٚٹھ  کھڑا  (پتہٕ  ییٚلہِ  سرسبز  تہٕ  شاداب  سپدِتھ  گرایہِ  ماریٚن)  کاشت  کارن  کوتاہ  خۅش  لۆگ  گژھنہِ  (اللہ  تعالیٰ  ہن  چِھ  پننِس  ٹٲٹھِس  صلی  اللہ  علیہ  وسلم  سٕندۍ  صحابہ  رضی  اللہ  عنہم  یِتھے  پٲٹھۍ  ایمانٕکۍ  مضبوط  کُلۍ  بنٲوِمٕتۍ)  تاکہ  تِہِندِ  ذریعہ  زالہِ  سُہ  (محمدصلی  اللہ  علیہ  وسلمو  نِشہِ  دزن  والیٚن)  کٲفرن  ہٕندۍ  دِل،  اللہ  تعالیٰ  ہن  چُھ  تِمن  لُکن  سٍتۍ  یمَو  ایمان  اۆن  بیٚیہِ  روٗدۍ  نیک  عملہٕ  کران  مغفرتُک  تہٕ  اجرِ  عظیمُک  وعدٕہ  کۆرمُت۔

Transliteration:
  Mu<u>h</u>ammadun rasoolu All<u>a</u>hi wa<b>a</b>lla<u>th</u>eena maAAahu ashidd<u>a</u>o AAal<u>a</u> alkuff<u>a</u>ri ru<u>h</u>am<u>a</u>o baynahum tar<u>a</u>hum rukkaAAan sujjadan yabtaghoona fa<u>d</u>lan mina All<u>a</u>hi wari<u>d</u>w<u>a</u>nan seem<u>a</u>hum fee wujoohihim min athari a<b>l</b>ssujoodi <u>tha</u>lika mathaluhum fee a<b>l</b>ttawr<u>a</u>ti wamathaluhum fee alinjeeli kazarAAin akhraja sha<u>t</u>ahu fa<u>a</u>zarahu fa<b>i</b>staghla<i><u>th</u></i>a fa<b>i</b>staw<u>a</u> AAal<u>a</u> sooqihi yuAAjibu a<b>l</b>zzurr<u>a</u>AAa liyaghee<i><u>th</u></i>a bihimu alkuff<u>a</u>ra waAAada All<u>a</u>hu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti minhum maghfiratan waajran AAa<i><u>th</u></i>eem<u>a</u><b>n</b>


Athar:
  اے  لوٗکو  یِمو  ایمان  چُھ  اوٚنمُت،  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمس  برونٛہہ  مَہ  کٔرِو  پیش  قدمی،  ﴿یعنی  اللہ  تعالیٰ  تہٕ  رسول  صلی  اللہ  علیہ و سلمس  برونٛہہ  گٔژِھتھ  مَہ  پٔکِو،  مقدّم  مَہ  بٔنِو  بلکہ  روٗزِو  تابع  بٔنِتھ۔  پننیٚن  معامالاتن  منٛز  یِنہٕ  پیش  قدمی  کٔرِتھ  پانے  فٲصلہٕ  لٲگِو  کرٕنۍ۔  بلکہ  وُچِھو  گۅڈٕ  یِہ  زِ  اللہ  تعالیٰ  سٕنزِ  کتابہِ  تہٕ  تٔمۍ  سٕندِس  رسول  صلی  اللہ  علیہ و سلم  سٕندِس  سُنّتس  منٛز  کیا  ہدایات  چِھ  تِمن  متعلق  میلان۔﴾  بیٚیہِ  کھوٚژِو  خُدایس،  خُداے  چُھ  سورُے  کینہہ  بوزن  وول  تہٕ  زانن  وول۔

Mirwaiz:
  اے  باایمانو  پیش  تٲبی  مہ  کٔرِو  خداے  سٕندِس  تہٕ  تِہٕندِس  پیغمبر  سٕندِس  حکمس  کُنہِ  کتھہِ  منٛز  یا  کُنہِ  کامہِ  منٛز  یعنی  یوٚت  تانۍ  نہٕ  تِہُنٛد  اجازت  آسہِ  توٚت  تانۍ  گژِھہ  نہٕ  پانے  گفتگو  کرُن  پانہٕ  وٲنۍ۔  اَمہِ  آیہ  کریمُک  شانِ  نزول  چھُ  یہِ  کہ  اکہِ  دۅہ  ٲسۍ  قبیلہ  بنی  تیمک  کینٛہہ  لوٗکھ  آمٕتۍ  نبی  کریم  صلی اللہ علیہ وسلم  سٕندِس  خدمتس  اندر۔  حضرت  ابوبکرصدیق  تہٕ  حضرت  عمر  رضی  اللہ  عنھما  ہن  درمیان  سپُد  اَتھ  مجلسہِ  منٛز  گفتگو  یتھ  کتھہِ  اندر  کہ  یِمن  لوٗکن  ہُنٛد  حاکم  کُس  کرون  مقرر  ﴿ابوبکر  صدیق  رضۍ  اللہ  عنہ،  تِم  ٲسۍ  دپان  ققعاع  بن  معبدس  نسبت،  عمر  بن  الخطاب  ٲسۍ  دپان  اقرع  بن  حابِس  نسبت،  گفتگوہس  اندر  سپٕز  تِہٕنزآواز  بلند  تٔتھۍ  پٮ۪ٹھ  سپٕدۍ  یِم  آیہ  کریمہ  نٲزل۔  بیٚیہِ  کھوٚژِو  خدایس،  بے  شک  اللہ  تعالیٰ  چھُ  تُہٕنزٕ  سارے  کتھہٕ  بوزوُن،  سارے  کامہِ  زانہٕ  وُن۔)

Tahir:
  اے  ایمان  والیو!  (کُنہِ  تہِ  معاملس  منٛز)  مَہ  ٲسِواللہ  تعالیٰ  ہس  تہٕ  تٔمۍ  سٕندِس  رسولس  (صلی  اللہ  علیہ  وسلم)  برونٛہہ  نیران  بیٚیہِ  ٲسِواللہ  تعالیٰ  ہس  کھوژان  روزان  (زِ  یِنہٕ  رسول  صلی  اللہ  علیہ  وسلمن  ہٕنز  بے  ادبی  سپدِ)،  بے  شک  چُھ  اللہ  تعالیٰ  (سورُے  کینہہ)  بوزن  وول  وارٕ  پٲٹھۍ  زانن  وول۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tuqaddimoo bayna yadayi All<u>a</u>hi warasoolihi wa<b>i</b>ttaqoo All<u>a</u>ha inna All<u>a</u>ha sameeAAun AAaleem<b>un</b>


Athar:
  اے  لوٗکو  یِمو  ایمان  چُھو  اوٚنمُت،  پنٕنۍ  آواز  مَہ  کٔرِو  نبی  صلی  اللہ  علیہ و سلمن  ہٕنزِ  آوازِ  کھۅتہٕ  تٔھز،  تہٕ  نَہ  مَہ  کٔرِو  نبی  صلی  اللہ  علیہ و سلمس  سٍتۍ  بَڑِ  کتھ  یِتھہٕ  پٲٹھۍ  توٚہۍ  پانہٕ  وٲنۍ  چِھو  اکھ  أکِس  سٍتۍ  کران،  یِنہٕ  یِہ  سپدِ  زِ  تُہُند  کوٚرمُت  کرٛوومُت  سورُے  گژِھہ  ضایع،  تہٕ  تۅہیِہ  ٲسیو  نہٕ  خبر  تہِ۔

Mirwaiz:
  اے  باایمانو  بلند  مہ  ٲسِو  کران  آواز  پنٕنۍ  نبی  کریم  سٕنزِ  آوازِ  پٮ۪ٹھ،  بیٚیہِ  مہ  ٲسِوتِمن  سٍتۍ  بڈِ  کتھ  کران  یِتھہٕ  پٲٹھۍ  توٚہۍ  بڈِ  کتھ  چھِو  کران  اَکھ  أکِس  سٍتۍ۔  یا  مہ  ٲسِو  تِمن  آلو  دِوان  نامِ  مبارکہٕ  سٍتۍ  یا  کنیت  سٍتۍ،  یِتھہٕ  پٲٹھۍ  أکِس  بیٚیِس  توٚہۍ  آلو  دِوان  چھِو  بلکہ  ٲسِو  آلو  دِوان  تِمن  تِہٕندِ  نبوت  سٍتۍ  یا  عہدہ  رسالت  سٍتۍ۔  ونان  ٲسِو  یارسول  اللہ،  نتہٕ  یا  نبی  اللہ۔  یُتھنہٕ  تمہِ  سٍتۍ  ضایع  گژھن  تُہٕنزٕ  عملہٕ  تۅہیہِ  روزِنہٕ  خبرٕے۔

Tahir:
  اے  ایمان  والیو!  تۆہۍ  مَہ  ٲسِو  پننہِ  آوازٕ  عظمت  وٲلِس  نبی  (صلی  اللہ  علیہ  وسلم)  سٕنٛزِ  آوازِ  کھوتہٕ  تھزراوان  تہٕ  تِمن  سٍتۍ  مَہ  ٲسِوتِتھہٕ  پٲٹھۍ  تھزِ  آوازِ  منٛزکتھ  (تہِ)  کران  یِتھہٕ  پٲٹھۍ  تۆہۍ  اَکھ  أکِس  سٍتۍ  تھزِ  آوازِ  سان  کران  چِھو  (یِنہٕ  یہِ  سپدِ)  زِ  تُہٕنزٕ  سارے  عملہٕ  گژھن  (ایمان  ہیٚتھ)  ضایع  تہٕ  تۅہیہِ  آسیٚو  نہٕ  (ایمان  تہٕ  عملن  ہٕندِ  برباد  سپدنُک)  پے  تہِ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tarfaAAoo a<u>s</u>w<u>a</u>takum fawqa <u>s</u>awti a<b>l</b>nnabiyyi wal<u>a</u> tajharoo lahu bi<b>a</b>lqawli kajahri baAA<u>d</u>ikum libaAA<u>d</u>in an ta<u>h</u>ba<u>t</u>a aAAm<u>a</u>lukum waantum l<u>a</u> tashAAuroon<b>a</b>


