# translations

Athar:
  تمہِ  دۅہ  آسہِ  حقیقی  بادشٲہی  صرف  خداے  رحمان  سٕنز،  تہٕ  سُہ  آسہِ  کٲفرن  خٲطرٕ  سیٚٹھاہ  سخت  دۅہ۔

Mirwaiz:
  تَمہِ  دۅہ  آسہِ  سورُے  مُلک  حقیقت  پٲٹھۍ  حضرت  رحمان  سُندُے۔  یعنی  حساب  و  کتاب  تہٕ  جزاء  و  سزاہس  منٛز  آسہِ  نہٕ  کٲنسہِ  ہُنٛد  دخل۔  بیٚیہِ  آسہِ  سُہ  دۅہ  کٲفرن  ہٕندِ  حقہٕ  سٮ۪ٹھاہ  کُڈُر  تہٕ  کریوٗٹھ۔

Tahir:
  تَمہِ  دۅہ  آسہِ  پٔز  حکمرٲنی  صرف  (خدائے)  رحمان  سٕنز،  تہٕ  سُہ  دۅہ  آسہِ  کٲفرن  پیٚٹھ  سخت  (مشکل)۔

Transliteration:
  Almulku yawmai<u>th</u>in al<u>h</u>aqqu li<b>l</b>rra<u>h</u>m<u>a</u>ni wak<u>a</u>na yawman AAal<u>a</u> alk<u>a</u>fireena AAaseer<u>a</u><b>n</b>


Athar: ظٲلم انسان ہیٚیِہ پننیٚن اَتھن ژٔپۍ تہٕ وَنہِ، کاش مےٚ آسِہے رسولس ساتھ دِیتمُت۔
Mirwaiz:
  بیٚیہِ  ہیٚیہِ  تمی  دۅہ  ظٲلم  تہٕ  نافرمان  اَتھن  پننین  ژٔپۍ،  دَپہِ  تمی  دۅہ  ظٲلم،  اے  کاش  کیا  رُت  گژِھہ  ہا  میانہِ  حقہٕ  ہرگاہ  رٔٹمٕژ  آسِہا  رسولِ  خدایس  سٍتۍ  روٗزِتھ  دینٕچ  وَتھ۔

Tahir:
  تہٕ  تَمہِ  دۅہ  ژاپہِ  پۯتھ  ظٲلم  (شرارت  سان  تہٕ  حسرت  سان)  پننۍ  اتھٕ  (تہٕ)  وَنہِ،  کاش!  مے٘  آسِہے  رسولِ  (اکرم  صلی  اللہ  علیہ  وسلم)  سٕندِس  صحبتس  منٛز (یِتھ  ہدایتٕچ)  وَتھ  رٔٹمٕژ۔

Transliteration:
  Wayawma yaAAa<u>dd</u>u a<b>l</b><i><u>thth</u></i><u>a</u>limu AAal<u>a</u> yadayhi yaqoolu y<u>a</u> laytanee ittakha<u>th</u>tu maAAa a<b>l</b>rrasooli sabeel<u>a</u><b>n</b>


Athar:
  تٔمۍ  سٕندِس  بہکاوس  منٛز  یِتھ  مٲنۍ  نہٕ  مےٚ  سۅ  نصحیت  یۅسہٕ  مےٚنِش  آمٕژ  ٲس،  شیطان  درٛاو  انسان  سٕندِس  حقس  منٛز  سیٚٹھہٕے  بے  وفا۔

Mirwaiz:
  پٔزِپٲٹھۍ  تٔمی  کم  بختن  ڈولُس  بہٕ  قرآن  مجید  کیٚن  احکامن  پٮ۪ٹھ  عمل  کرنہٕ  نِشہِ،  تِم  احکام  مےٚ  نِشہِ  وٲتِتھ۔  شیطان  چھُ  انسانس  عین  موقعس  پٮ۪ٹھ  مدد  کرنہٕ  نِشہِ  پتھ  ژلان۔

Tahir:
  بے  شک  ڈولنس  بہٕ  تٔمۍ  مے٘  نِشہِ  نصیحت  واتنہٕ  پتہٕ  تَمہِ  نِشہِ،  تہٕ  شیطان  چُھ  انسانس  (مصیبت  کہ  وقتہٕ)  بے  یارومددگار  تراون  وول۔

Transliteration:
  Laqad a<u>d</u>allanee AAani a<b>l</b><u>thth</u>ikri baAAda i<u>th</u> j<u>a</u>anee wak<u>a</u>na a<b>l</b>shshay<u>ta</u>nu lilins<u>a</u>ni kha<u>th</u>ool<u>a</u><b>n</b>


Athar:
  تہٕ  رسول  ونہِ  زِ،  اے  میانہِ  ربّہٕ،  میٲنۍ  قومن  اوس  یِہ  قرآن  نشانۂ  تضحیک  بنوومُت۔  ﴿یعنی  ٹھٹھہٕ  مذاق  کٔرِتھ  اوسُن  تروومُت﴾۔

Mirwaiz:
  بیٚیہِ  فرماوَن  تَمہِ  دۅہ  پیغمبرخدا  صلی  اللہ  علیہ  و سلم،  اے  میانہِ  پروردگارٕ،  پٔزِپٲٹھۍ  میٲنۍ  ییٚمۍ  قومن  زون  یہِ  قرآن  مجید  یُس  واجبُ  العمل  اوس،  بے  ہوٗدٕہ  کلاماہ  یا  روٗدۍ  تِم  اَمہِ  نِشہِ  دوٗر،  اَمہِ  موجوب  کٔرٕکھ  نہٕ  کانٛہہ  عملاہ،  یہِ  کوٚرُکھ  بالکل  نظر  انداز،  اَتھ  کوٚرُکھ  نہٕ  کانٛہہ  التفاتاہ،  عمل  کرنٕچ  چھَنہٕ  کتھٕے۔

Tahir:
  تہٕ  رسول  (اکرم  صلی  اللہ  علیہ  وسلم)  کرن  عرض،  اے  ربّ!  بے  شک  اوس  میٲنۍ  قومن  یہِ  قرآن  بالکلے  ترٲوِتھ  ژُھنمُت۔

Transliteration:
  Waq<u>a</u>la a<b>l</b>rrasoolu y<u>a</u> rabbi inna qawmee ittakha<u>th</u>oo h<u>atha</u> alqur<u>a</u>na mahjoor<u>a</u><b>n</b>


Athar:
  اے  نبیؐ،  اسہِ  چِھ  یِتھے  پٲٹھۍ  مُجرم  پرٛتھ  نبی  سٕندۍ  دشمن  بنٲوِمٕتۍ،  تہٕ  تُہندِ  خٲطرٕ  چُھ  تُہُند  ربّٕے  رہنمٲیی  تہٕ  مددٕ  خٲطرٕ  کٲفی۔

Mirwaiz:
  یِتھہٕ  پٲٹھۍ  یِم  لوٗکھ  چھِ  تُہٕندۍ  دشمن،  یِتھے  پٲٹھۍ  کٔرۍ  اَسہِ  نافرمانو  اندرٕہ  پرتھ  پیغمبر  سمندۍ  دشمن،  یہِ  نٔو  کتھاہ  چھَنہٕ  کینٛہہ۔  تِمَو  پیغمبرو  یِتھہٕ  پٲٹھۍ  صبر  کوٚر،  تِتھے  پٲٹھۍ  کٔرِو  توٚہۍ  تہِ  صبر۔  بس  چھُ  تۅہیہِ  پَنُن  پروردگار  ہدایت  کروُن،  کٲفرو  چھےٚ  ہمیشہ  پیغمبرن  ہٕنز  مخالفت  کٔرمٕژ،  لہٰذا  گژِھہ  نہٕ  اَمُیک  کانٛہہ  غم  کھیوٚن۔  اللہ  تعالیٰ  ییٚمۍ  سٕندِ  حقہٕ  ہدایت  ییٚژِھہ  تس  کرِ  ہدایت،  یُس  ہدایت  نِشہِ  محروم  روزِ  توپتہٕ  ہیٚیہِ  سُہ  توہیہِ  اِیذا  تہٕ  تکلیف  واتناوُن،  دۅشوُنۍ  حالن  اندر  چھُ  اللہ  تعالیٰ  تُہُند  ربّ،  تۅہیہِ  کٲفی۔

Tahir:
  تہٕ  یِتھے  پٲٹھۍٲسۍ  اَسہِ  پۯتھ  نبی  سٕندِ  خٲطرٕ  کۅکار  کرن  والیو  لُکو  منٛزٕ  (تِہِندۍ)  دشمن  بنٲوِمٕتۍ  (یِم  تِہِندِس  پیغمبرانہٕ  مِشنس  مخالفت  کران  ٲسۍ  تہٕ  یِتھہٕ  پٲٹھۍ  اوس  حق  تہٕ  بٲطل  طاقتن  درمیان  تضاد  پٲدٕ  گژھان  ییٚمہِ  سٍتۍ  انقلاب  خٲطرٕ  سازگار  ماحول  تیار  اوس  گژھان)  تہٕ  تُہُنٛد  ربّ  چُھ  ہدایت  کرنہٕ  تہٕ  مددکرنہٕ  خٲطرٕ  سیٚٹھاہ۔

Transliteration:
  Waka<u>tha</u>lika jaAAaln<u>a</u> likulli nabiyyin AAaduwwan mina almujrimeena wakaf<u>a</u> birabbika h<u>a</u>diyan wana<u>s</u>eer<u>a</u><b>n</b>


Athar:
  منکرِین  چِھ  ونان،  أمِس  شخصس  پیٚٹھ  کیازِ  آو  نہٕ  اَکی  وقتہٕ  سورُے  قرآن  نٲزِل  کرنہٕ؟  آ،  یِہ  چُھ  امہِ  موجوب  آمُت  کرنہٕ  زِ  أسۍ  روزَو  یِہ  ٹھیک  پٲٹھۍ  تۅہیِہ  ذہن  نشین  کران،  تہٕ  ﴿اَمی  غرضہٕ  خٲطرٕ﴾  چھےٚ  اسہِ  اتھ  اکہِ  خاص  ترتیب  سان  الگ  الگ  اجزاہن  ہٕنز  شکل  دِژمٕژ۔

Mirwaiz:
  بیٚیہِ  چھِ  دپان  کٲفر  یہِ  قرآن  مجید  کونہٕ  آو  نٲزل  کرنہٕ  حضرت  محمدس  صلی  اللہ  علیہ  و سلمس  پٮ۪ٹھ  یِکہٕ  وَٹہٕ،  اَکی  پھِرِ۔  اَسہِ  کوٚر  نٲزل  یہِ  ہَنہِ  ہَنہِ،  آہستہ،  آہستہ،  یُتھ  دٔرراوَو  أسۍ  تُہُند  دل۔  اَمہِ  مۅکھہٕ  کوٚر  قرآن  مجید  اَسہِ  نٲزل  وارٕہ  وارٕہ۔

Tahir:
  تہٕ  کٲفر  چِھ  ونان  زِ  أمِس  (رسولس)  پیٚٹھ  کیازِ  آو  نہٕ  قرآن  اَکی  ساعتہٕ  (یِکہٕ  وَٹہٕ  کٔرِتھ) نٲزل  کرنہٕ،یہِ  چُھ  (رَژِھہ  رَژِھہ)  درجہ  پتہٕ  درجہ  اَمہِ  موجوب  نٲزل  کرنہٕ  آمُت  تاکہ  اَمہِ  سٍتۍ  کرو  أسۍتُہٕندِس  (پاک)  دِلس  طاقت  عطا  تہٕ  (اَمی  وجہ  کِنۍ)  چُھ  اَسہِ  یہِ  ٹٔھہرۍ  ٹٔھہرۍ  پۆرمُت  (تاکہ  تۆہیہِ  روزِ  سانہِ  پیغام  کہ  ذریعہ  وِزِ  وِزِ  دِلُک  سکون  میلان)۔

Transliteration:
  Waq<u>a</u>la alla<u>th</u>eena kafaroo lawl<u>a</u> nuzzila AAalayhi alqur<u>a</u>nu jumlatan w<u>ah</u>idatan ka<u>tha</u>lika linuthabbita bihi fu<u>a</u>daka warattaln<u>a</u>hu tarteel<u>a</u><b>n</b>


Athar:
  تہٕ  ﴿اتھ  مصلحتس  منٛز  چُھ  یِتہِ﴾  زِ  ییٚلہِ  زانٛہہ  تِم  تۅہیِہ  برونٛہہ  کُن  کانٛہہ  بدلٕے  کتھ  ﴿یا  عجیب  سوال﴾  ہیٚتھ  آے،  تمیُک  ٹھیک  جواب  دِتُو  اسہِ  بروقت  تۅہیِہ،  تہٕ  بہترین  طریقہٕ  سان  کٔر  کتھہِ  وضاحت۔

Mirwaiz:
  بیٚیہِ  چھِنہٕ  یِم  دشمن  تۅہیہِ  نِشہِ  کانٛہہ  کتھاہ  یا  مثالاہ  تۅہیہِ  پٮ۪ٹھ  یا  قرآن  مجیدس  پٮ۪ٹھ  طعنہ  زنی  خٲطرٕ  پیش  کران۔  مگر  أسۍ  چھِ  تُہٕندِ  بدل  تِمن  کتھن  ہُنٛد  پوٚز  جواب  بیٚیہِ  تَمہِ  کھۅتہٕ  رُت  معنی  بیان  کٔرِتھ  تۅہیہِ  نِشہِ  واتناوان۔  یہِ  گوٚو  قولی  جواب۔  وۅنۍ  یُس  عملی  جواب  یِیہِ  دِنہٕ  تِمن،  سُہ  گوٚو۔

Tahir:
  تہٕ  یِم  (کٲفر)  چِھنہٕ  تۅہیہِ  نِشہِ  کانٛہہ  (تِژھ)  مثال  (سوال  تہٕ  اعتراض  رٔنگۍ)  اَنان  مگر  أسۍ  چِھ  تۅہیہِ  نِشہِ  (تمہِ  کِس  جوابس  منٛز)  حق  تہٕ  (تمہِ  کھۅتہٕ)  بہتر  وضاحتُک  بیان  ہیٚتھ  یِوان۔

Transliteration:
  Wal<u>a</u> yatoonaka bimathalin ill<u>a</u> jin<u>a</u>ka bi<b>a</b>l<u>h</u>aqqi waa<u>h</u>sana tafseer<u>a</u><b>n</b>


Athar:
  یِمن  لُکن  بُتھ  بۅن  کُن  کٔرِتھ  جہنمس  کُن  دکہٕ  لایِنہٕ  یِیِہ،  تِہُند  موقف  چُھ  سیٚٹھاہ  خراب،  تہٕ  تِہنز  وتھ  چھےٚ  حد  درجہِ  غلط۔

Mirwaiz:
  یِم  گٔے  تِمے  لوٗکھ  یِم  کلہ  و  کر  من  کٔرِتھ  بُتھہِ  کھکھرِ  یِن  پکناونہٕ  تہٕ  سۅمبراونہٕ  جہنمس  کُن۔  تِم  آسن  جایہِ  کِنۍ  سٮ۪ٹھاہ  بدتروَتہِ  کِنۍ  سٮ۪ٹھاہ  ڈٔلۍمٕتۍ۔  

Tahir:
  (یِم)  چِھ  تِتھۍ  لُکھ  یِم  بُتھۍ  کھکھرِ  جہنمس  کُن  کھٕۯکناونہٕ  یِن  یمے  لُکھ  چِھ  یِم  ٹھکانہٕ  کہ  لحاظہٕ  سیٚٹھاہ  خراب  تہٕ  وَتہِ  کِنۍ  (تہِ)  سیٚٹھاہ  ڈٔلۍمتۍ  چِھ۔

Transliteration:
  Alla<u>th</u>eena yu<u>h</u>sharoona AAal<u>a</u> wujoohihim il<u>a</u> jahannama ol<u>a</u>ika sharrun mak<u>a</u>nan waa<u>d</u>allu sabeel<u>a</u><b>n</b>


Athar:
  اسہِ  دِژ  موسیٰ  ﴿علیہ  السلامس﴾  کتاب  ﴿یتھ  جایِہ  چَھنہٕ  کتاب  غالباً  سۅ  کتاب  مُراد  یۅسہٕ  مصرٕ  منٛزٕ  نیر  نہٕ  پتہٕ  حضرت  موسیٰ  علیہ  السلامس  دِنہٕ  ٲس  آمٕژ،  بلکہ  چُھ  امہِ  نِشہِ  مُراد  تِم  ہدایت  یِم  نبوّت  کِس  منصبس  پیٚٹھ  ماموٗر  سپدن  کہ  وقتہٕ  پیٚٹھہٕ  مصرٕ  منٛز  نیرنس  تام  حضرت  موسیٰ  علیہ  السلامس  دِنہٕ  آے۔  یِمن  منٛز  چِھ  تِم  خطبہ  تہِ  شٲمِل،  یِم  اللہ  تعالیٰ  سٕندِ  حُکمہٕ  سٍتۍ  موسیٰ  السلامن  فرعون  سٕندِس  دربارس  منٛز  دِتۍ،  تہٕ  تِم  ہدایات  تہِ  چِھ  شٲمل  یِم  فرعونس  خلاف  جد  و  جہدس  دوران  موسیٰ  علیہ  السلامس  دِنہٕ  آے۔  قرآن  مجیدس  منٛز  چھےٚ  جایِہ  جایِہ  یِمن  چیزن  ہٕنز  ذِکر،  مگر  اغلب  چُھ  یِہ  زِ  یِم  چیز  آے  نہٕ  توراتس  منٛز  شٲمِل  کرنہٕ۔  توراتُک  آغاز  چُھ  تِمو  احکامِ  عَشرَو  ﴿دَہَو  حکمو﴾  سٍتۍ  سپدان  یِم  خروج  پتہٕ  طوٗرِ  سینا  ہس  پیٚٹھ  سنگین  تختی  ین  ہٕنزِ  شکلہِ  منٛز  تِمن  دِنہٕ  ٲسۍ  آمٕتۍ﴾  تہٕ  تس  سٍتۍ  لگوو  تٔمۍ  سُند  بوے  ہارون  علیہ  السلام  بطورِ  مددگار۔

Mirwaiz:
  بتحقیق  بیٚیہِ  کٔر  اَسہِ  عطا  موسیٰ  علیہ  السلامس  کتاب  یعنی  توراۃ،  بیٚیہِ  کوٚر  اَسہِ  سۅ  کتاب  عطا  کرنہٕ  برونٹھ  بوے  تِہُنٛد  ہارون  علیہ  السلام  تَسُند  وزیر  تہٕ  مددگار۔

Tahir:
  تہٕ  بے  شک  کٔراَسہِ  موسیٰ  ہس  (علیہ  السلام)  کتاب  عطا  تہٕ  اَسہِ  بنوو  تِمن  سٍتۍ  (تِمن  پلزنہٕ  خٲطرٕ)  تِہُنٛد  بوے  ہارون  (علیہ  السلام)  وزیر۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba wajaAAaln<u>a</u> maAAahu akh<u>a</u>hu h<u>a</u>roona wazeer<u>a</u><b>n</b>


Athar:
  تہٕ  تِمن  ووٚن  زِ  گٔژِھو  تتھ  قومَس  کُن  ییٚمۍ  سٲنۍ  آیات  چِھ  اَپٕزۍ  زٲنِمٕتۍ،  ٲخر  کار  ترٲوۍ  اسہِ  تِم  لُکھ  تباہ  کٔرِتھ۔

Mirwaiz:
  تَمہِ  پتے  کوٚر  اَسہِ  حکم  تِمن  دۅشوُنی  کہ  گٔژِھو  توٚہۍ  دۅشوے  تبلیغ  و  ہدایت  کرنہٕ  خٲطرٕ  تِمن  لوٗکن  نِشہِ  یِمَو  اَپٕزۍ  زٲنۍ  سٲنۍ  توحیدٕکۍ  آیات،  توپتہٕ  گٔے  تِم  دۅشوے  صاحب  کوٚرُکھ  فرعونس  تہٕ  تِہِندِس  قومس  تبلیغ  مگر  تِمَو  مون  نہٕ  کینٛہہ  تہِ۔  ادٕہ  گٲلۍ  تِم  اَسہِ  موٗلہٕ  مۅنجہِ۔  چنانچہ  تِہُنڈ  غرق  سَپدُن  چھُ  مشہورو  معروف۔

Tahir:
  پتہٕ  وۆن  اَسہِ  تۆہۍ  دۅشوَے  گٔژِھو  تَتھ  قومس  نِشہِ  یِمَو  سانیٚن  آیاتن  انکار  چُھ  کۆرمُت  (ییٚلہِ  تِم  سانہِ  انکارٕ  نِشہِ  توتہِ  باز  آے  نہٕ)  پتہٕ  کٔرۍ  اَسہِ  تِم  بالکلے  ہلاک۔

Transliteration:
  Faquln<u>a</u> i<u>th</u>hab<u>a</u> il<u>a</u> alqawmi alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> fadammarn<u>a</u>hum tadmeer<u>a</u><b>n</b>


Athar:
  یۅہے  حال  سپُد  قومِ  نوحس  ییٚلہِ  تِمو  رسولن  ہُند  تکذیب  ﴿انکار﴾  کوٚر  اسہِ  کٔرۍ  تِم  غرق  تہٕ  تمام  دنیا  کیٚن  لُکن  خٲطرٕ  بنٲوۍ  عبرتُک  نِشانہٕ،  تہٕ  تِمن  ظٲلمن  خٲطرٕ  چُھ  اسہِ  اکھ  دگ  تُلہٕ وُن  عذاب  تھوومُت  تیار۔

Mirwaiz:
  بیٚیہِ  ییٚلہِ  حضرت  نوح  سٕندۍ  قومن  انکار  کوٚر  پیغمبرن،  اَسہِ  پھاٹٕوۍ  تِم  آبس  اندر  بیٚیہِ  بنٲوۍ  اَسہِ  تِم  لوٗکن  ہٕندِ  خٲطرٕ  اَکھ  نِشاناہ،  یہِ  گوٚو  دنیاہس  اندر،  بیٚیہِ  چھُ  اَسہِ  تیار  تھوومُت  ٲخرتس  اندر  تِمن  ظٲلمن  تہٕ  نافرمانن  ہٕندِ  خٲطرٕ  کُڈُر  عذاب۔

Tahir:
  تہٕ  نوح  (علیہ  السلام)  سُنٛد  قوم  (تہِ)،  ییٚلہِ  تِمَو  رسولن  ہُنٛد  انکار  کۆر  (پتہٕ)  کٔرۍ  اَسہِ  تِم  غرق  تہٕ  اَسہِ  بنٲوۍ  تِم  (باقین)  لُکن  خٲطرٕ  عبرتُک  نشان،تہٕ  اَسہِ  چُھ  ظٲلمن  خٲطرٕ  دگ  تُلوُن  عذاب  تھوومُت  تیار  کٔرِتھ۔

Transliteration:
  Waqawma noo<u>h</u>in lamm<u>a</u> ka<u>thth</u>aboo a<b>l</b>rrusula aghraqn<u>a</u>hum wajaAAaln<u>a</u>hum li<b>l</b>nn<u>a</u>si <u>a</u>yatan waaAAtadn<u>a</u> li<b>l</b><i><u>thth</u></i><u>a</u>limeena AAa<u>tha</u>ban aleem<u>a</u><b>n</b>


Athar:
  یِتھے  پٲٹھۍ  عاد  تہٕ  اصحابُ  الرس  ﴿رَس  چِھ  عربی  زبٲنۍ  منٛز  پرٲنِس  یا  انہِ  گٹۍ  کریٖرِس  ونان۔  اصحابُ  الرّس  ٲسۍ  تِم  لُکھ  یِمو  پنُن  نبی  کریٖرِس  منٛز  چھٔکِتھ  یا  لرِ  پٲوِتھ  مورمُت  اوس﴾  تہٕ  مٔنٛزِمیٚن  صٔدین  ہٕندۍ  واریاہ  لُکھ  آے  تباہ  کرنہٕ۔

Mirwaiz:
  بیٚیہِ  کوٚر  اَسہِ  ہلاک  قومِ  عاد،  بیٚیہِ  قومِ  ثمود  بیٚیہِ  کِیٖرۍ  وٲلۍ ﴿رَس  چھِ  ونان  عربی  پٲٹھۍ  کِیٖرِس﴾ بیٚیہِ  یِمن  منٛزباگ  یِمہٕ  وارایاہ  نافرمان  اُمژٕہ  آسہٕ۔  

Tahir:
  بیٚیہِ  عاد  تہٕ  ثمود  تہٕ  باشندگانِ  رس،  تہٕ  تِمن  درمیان  (بیٚیہِ  تہِ)  واریاہ  اُمّتہٕ  (کٔرِ  ہلاک)۔

Transliteration:
  WaAA<u>a</u>dan wathamooda waa<u>s</u><u>ha</u>ba a<b>l</b>rrassi waquroonan bayna <u>tha</u>lika katheer<u>a</u><b>n</b>


Athar:
  تِمو  منٛزٕ  سمجھوو  اسہِ  پرتھ  کانٛہہ  ﴿بروٗنٹھمِین  تباہ  سپدن  والیٚن  ہٕنزٕ﴾  مِثالہٕ  دی  دی،  تہٕ  ٲخر  کار  کوٚر  پرتھ  کانٛہہ  مِٹاوتھ  اَسہِ  تباہ۔

Mirwaiz:
  بیٚیہِ  کٔرۍ  اَسہِ  بیان  تِمن  سارِنٕے  ہٕندِ  ہدایت  خٲطرٕ  عجیب  عجیب  تہٕ  موثر  مضامین  مگر  ییٚلہِ  نہٕ  تِمَو  کینٛہہ  تہِ  مون،  ادٕہ  گٲلۍ  اَسہِ  تِم  سٲری۔

Tahir:
  تہٕ  اَسہِ  کرِ  (تِمَو  منٛزٕ)  پۯتھ  أکۍ  سٕندِ  (نصیحت)  خٲطرٕ  مثالہٕ  بیان  تہٕ  (ییٚلہِ  تِم  نافرمٲنی  نِشہِ  بازآے  نہٕ  پتہٕ)  کٔرۍ  اَسہِ  تِم  سٲری  نیست  و  نابود۔

Transliteration:
  Wakullan <u>d</u>arabn<u>a</u> lahu alamth<u>a</u>la wakullan tabbarn<u>a</u> tatbeer<u>a</u><b>n</b>


Athar:
  تہٕ  تمہِ  بستی  پیٚٹھۍ  چِھ  یِم  درٛامٕتۍ  یتھ  پیٚٹھ  بدترین  بٲرش  ٲس  تراونہٕ  آمٕژ۔  ﴿یعی  قومِ  لوٗطٕچ  بستی۔  بدترین  بٲرشہِ  نِشہِ  چُھ  مُراد  کنہِ  روٗد۔﴾  کیا  یِمَو  آسہِ  نا  تمیُک  حال  وُچھمُت؟  مگر  یِم  چِھنہٕ  موت  پتہٕ  دوٚیِمہِ  زندگی  ہُند  توقع  ہٕے  تھاوان۔

Mirwaiz:
  پٔزِپٲٹھۍ  بیٚیہِ  پٔکۍ  تہٕ  گُزرے  یِم  مشرکین  عرب  شام  کِس  سفرس  منٛز  تَمہِ  شہرٕ  کِنۍ  یَتھ  منٛز  قومِ  لوط  بسان  ٲسۍ۔  تتھ  شہرس  اوس  ناوسدومتِمن  آو  نافرمٲنی  ہٕندِ  سببہٕ  آسمان  کہ  طرفہٕ  کنہِ  روٗد  کرنہٕ  یعنی  کَنہِ  آیکھ  تراونہٕ  روٗدٕکۍ  پٲٹھۍ۔  کیا  یِم  مکٕکۍ  کٲفر  چھِنا  وُچھان  تِم  شہر  تا  اینکہ  عبرت  رٹہن۔  عبرت  نہ  رٹنُخ  وجہ  چھُنہٕ  یہِ  کہ  تِم  کیا  چھِنہٕ  تِم  شہر  وُچھان  بلکہ  چھَنہٕ  تِمن  مرنہٕ  پتہٕ  زندٕہ  گژھنٕچ  کانٛہہ  اُمیداہ  تہٕ  پژھاہ،  کیازِ  تِم  چھِ  ٲخرتس  انکار  کران،  یِم  کٲفر  چھِ  ییٖتۍ  شریر  کہ۔

Tahir:
  تہٕ  بے  شک  چِھ  یِم  (کٲفر)  تَمہِ  بستی  کِنۍ  دۯامٕتۍ  یَتھ  پیٚٹھ  وُچاپہٕ  پٲٹھۍ  (کنیٚن  ہُنٛد)  روٗداوس  تراونہٕ  آمُت،تیٚلہِ  کیا  یِم  ٲسۍ  نا  سۅ  (تباہ  گٲمٕژ  بستی)  وُچھان  بلکہ  چھَنہٕ  یِمن  (مرنہٕ  پتہٕ)  تُلنہٕ  یِنٕچ  اُمیدٕے۔

Transliteration:
  Walaqad ataw AAal<u>a</u> alqaryati allatee om<u>t</u>irat ma<u>t</u>ara a<b>l</b>ssawi afalam yakoonoo yarawnah<u>a</u> bal k<u>a</u>noo l<u>a</u> yarjoona nushoor<u>a</u><b>n</b>


Athar:
  یِم  لُکھ  ییٚلہِ  تۅہیِہ  وُچھان  چِھو،  تیٚلہِ  چِھو  تۅہیِہ  ہزٕل  کران۔  ﴿وَنان  چِھ﴾  کیا  یۅہے  شخص  چھا  یُس  خُداین  چُھ  رسول  بنٲوِتھ  سوٗزمُت؟

Mirwaiz:
  ییٚلہِ  تِم  تۅہیہِ  وُچھان  چھِ  یارسول  اللہ  صلی  اللہ  علیہ  و سلم،  تِمن  چھَنہٕ  کانٛہہ  کٲماہ  تَمہِ  ساعتہٕ  تۅہیہِ  نسبت  ٹھٹھہٕ  کرنہٕ  ورٲے،  ونان  چھِ  تِم،  کیا  یۅہے  شخص  سوٗزا  اللہ  تعالیٰ  ہن  پیغمبر،  یہِ  چھُنہٕ  پیغمبری  لایق  مگر  کلام  تہٕ  کتھہٕ  أمۍ  سٕنزٕ  چھےٚ  سٮ۪ٹھاہ  موثر۔

Tahir:
  تہٕ  (اے  حبیبِ  مکرّم!)  ییٚلہِ  (تہِ)  تِم  تۅہیہِ  وُچھان  چِھوٗ  تۅہیہِ  ہزٕل  کرنہٕ  وَرٲے  چِھنہٕ  تِم  کِہِنۍ  کران  (تہٕ  ونان  چِھ،)  کیا  یۅہے  چھا  سُہ  (شخص)  یُس  اللہ  تعالیٰ  ہن  رسول  بنٲوِتھ  چُھ  سوٗزمُت۔

Transliteration:
  Wai<u>tha</u> raawka in yattakhi<u>th</u>oonaka ill<u>a</u> huzuwan ah<u>atha</u> alla<u>th</u>ee baAAatha All<u>a</u>hu rasool<u>a</u><b>n</b>


Athar:
  أمۍ  آسہو  أسۍ  گُمراہ  کٔرِتھ  پننیو  معبوٗدَو  نِشہِ  ڈٲلِمٕتۍ،  اگر  نہٕ  اسہِ  تِہندِس  عقیدس  پیٚٹھ  ڈاڈ  آسِہے  کٔرمٕژ۔  اچھا،  سُہ  وقت  چُھنہٕ  دوٗر  ییٚلہِ  عذاب  وُچِھتھ  یِمن  پانے  پے  لگہِ  زِ  کُس  اوس  گمرٲہی  منٛز  دوٗر  درٛامُت۔

Mirwaiz:
  تَمہِ  جادو  بیٲنی  سٍتۍ  اوس  قریب  کہ  یہِ  ڈالہِ  ہا  اَسہِ  پننیو  معبودو  نِشہِ،  ہرگاہ  نے  أسۍ  تِمن  معبودن  ہٕنزِ  پرستش  پٮ۪ٹھ  ثٲبت  قدم  روزہَو۔  پانس  چھِ  تِم  پانے  زانان  ہدایتس  پٮ۪ٹھ،  پیغمبرس  چھِ  زانان  ڈوٚلمُت،  اللہ  تعالیٰ  چھُ  فرماوان  کہ  برونٹھ  پہن  زانن  تِم  مرنہٕ  پتہٕ  ییٚلہِ  وارٕ  پٲٹھۍ  وُچھن  عذاب  کہ  کُس  اَکھاہ  اوس  وَتہِ  نِشہِ  ڈوٚلمُت۔

Tahir:
  یہِ  ڈالہِ  ہے  اَسہِ  جلدٕے  سانیو  معبودو  نِشہِ  ہرگاہ  أسۍ  تِمن  (ہٕنٛزِبندگی)  پیٚٹھ  ڈٔٹِتھ  روزہَونہٕ،  تہٕ  تِمن  لگہِ  جلدٕے  پے  ییٚلہِ  تِم  عذاب  وُچھن  زِ  کُس  اوس  وتہِ  ڈۆلمُت۔

Transliteration:
  In k<u>a</u>da layu<u>d</u>illun<u>a</u> AAan <u>a</u>lihatin<u>a</u> lawl<u>a</u> an <u>s</u>abarn<u>a</u> AAalayh<u>a </u>wasawfa yaAAlamoona <u>h</u>eena yarawna alAAa<u>tha</u>ba man a<u>d</u>allu sabeel<u>a</u><b>n</b>


Athar:
  زانٛہہ  چُھوٕ  تۅہیِہ  تس  شخصہٕ  سٕندِس  حالس  پیٚٹھ  غور  کوٚرمُت،  ییٚمۍ  پننہِ  نفسٕچ  خوٲہش  پنُن  خدا  آسہِ  بنٲومٕژ؟  کیا  توٚہۍ  ہیٚکوٕہ  یُتھ  شخص  راہِ  راستس  پیٚٹھ  اَننُک  ذمہٕ  رٔٹِتھ؟

Mirwaiz:
  اے  پیغمبر،  توٚہۍ  وُچھِو  حض  تس  شصہٕ  سٕنز  حالت  ییٚمۍ  پَنُن  خدا  چھُ  بنوومُت  پننہِ  نفسٕچ  خواہش۔  کیا  توٚہۍ  تُلوٕہ  پانس  پٮ۪ٹھ  ذمہٕ  دری  کہ  یِتھیٚن  ہوا  پرستن  کیا  کٔرِو  توٚہۍ  ہدایت،  یۅسہٕ  کتھ  خوٲہشہِ  مطٲبق  آسیکھ  سۅ  کرن  قبول،  یۅسہٕ  نہٕ  خوٲہشہِ  مطٲبق  آسیکھ  تتھ  کرن  رَد۔  اَز  وُچھِکھ  اَکھ  کٔنیاہ  جان  پہن  تہٕ  تتھ  کٔرٕکھ  پرستش،  پگاہ  وُچھِکھ  بیاکھ  کٔنیاہ  تَمہِ  کھۅتہٕ  جان  پہن  تٔتھۍ  ہیٚژٕکھ  پرستش  کرٕنۍ۔  

Tahir:
  کیا  تۅہیہِ  چُھوا  سُہ  شخص  وُچھمُت  ییٚمۍ  پننہِ  نفسٕچ  خوٲہش  پَنُن  معبود  چھے٘  بنٲومژ  تیٚلہِ  کیا  تۆہۍ  بٔنۍوا  تس  پیٚٹھ  رٲچھۍدر۔

Transliteration:
  Araayta mani ittakha<u>th</u>a il<u>a</u>hahu haw<u>a</u>hu afaanta takoonu AAalayhi wakeel<u>a</u><b>n</b>


Athar:
  کیا  توٚہۍ  چِھوٕ  سمجھان  زِ  یِمو  منٛزٕ  چِھ  اکثر  لُکھ  بوزان  تہٕ  سمجھان؟  یِم  چِھ  جانورن  ہٕندۍ  پٲٹھۍ،  بلکہ  تِمو  کھۅتہٕ  تہِ  گٔژِھتھٕے۔

Mirwaiz:
  کِنہٕ  تۅہیہِ  چھُو  کینٛہہ  گمانہٕ  کہ  تِمَو  اندرٕہ  کیاہ  چھِ  زیادٕہ  بوزان  تُہُند  کلامِ  شریف  یا  کیا  چھُکھ  سُہ  فکرِ  تران  کینٛہہ۔  سُہ  گمانے  مَہ  کٔرِو  توٚہۍ۔  تِم  چھَنہٕ  مگر  چارپا  ہِی  بلکہ  چھِ  تِم  چارپاہن  کھۅتہٕ  ڈٔلِمٕتۍ  وَتہِ  نِشہِ۔

Tahir:
  کیا  تۆہۍ  چِھوایہِ  خیال  کران  زِ  تِمَو  منٛزٕ  چِھ  اکثر  لُکھ  بوزان  نَتہٕ  سمجھان،  (نَہ)  تِم  چِھ  چارواین  ہٕندۍ  پٲٹھۍ  (بنیمٕتۍ)  بلکہ  چِھ  تِہِندِ  کھوتہٕ  تہِ  بدتر  وَتہِ  ڈٔلۍمتۍ۔

Transliteration:
  Am ta<u>h</u>sabu anna aktharahum yasmaAAoona aw yaAAqiloona in hum ill<u>a</u> ka<b>a</b>lanAA<u>a</u>mi bal hum a<u>d</u>allu sabeel<u>a</u><b>n</b>


Athar:
  تۅہیِہ  وُچُھو  نا  تُہُند  ربّ  کِتھہٕ  پٲٹھۍ  چُھ  شُہُل  پھٔہلاوان؟  اگر  سُہ  ییژِھہ  ہے  تیٚلہِ  بناوِ  ہے  تتھ  دٲیمی  شُہل،  اسہِ  بنوو  آفتاب  تتھ  پیٚٹھ  دٔلیل،  ﴿ناو  چلاون  والیٚن  ہٕندِس  اصطلاحس  منٛز  چِھ  دلیل  تس  شخصس  ونان  یُس  ناون  آسہِ  وَتھ  ہاوان۔  شُہل  آفتابس  پیٚٹھ  دلیل  بناونُک  مطلب  چُھ  یِہ  زِ  شُہل  پھٔہلُن  تہٕ  کم  گژُھن  چُھ  آفتاب  کِس  عروجس  تہٕ  زَوالس  بیٚیہِ  کھسنَس  تہٕ  وسنس  تابع۔﴾

Mirwaiz:
  کیا  ژےٚ  وُچھُتھ  نا  اے  وُچھوُنہِ  پننِس  پروردگار  سٕندِس  قدرتس  کُن  کہ  کِتھہٕ  پٲٹھۍ  چھُ  زیٹھراوان  سایہِ  ییٚلہِ  آفتاب  چھُ  کھسان،  تَمہِ  ساعتہٕ  چھُ  تِمن  سارِنٕے  چیزن  ہُنٛد  سایہِ  زیوٗٹھ  آسان  یِم  چیز  وۅدنہِ  آسن۔  ہرگاہ  سُہ  ییٚژِھہ  ہا  اَتھ  سایس  تھاوِہا  أکۍ  سٕے  جایہِ  ٹھٔہرٲوِتھ۔  توپتہٕ  کوٚر  اسہِ  آفتاب  اَمہِ  سایُک  ظٲہری  علامت۔  آفتاب  سٍتۍ  چھُ  بوزنہٕ  یِوان  اَمہِ  سایُک  زیٹھُن  تہٕ  ژھۅٹُن،  آفتاب  نے  آسِہا  یہِ  یِیہِ  ہا  نہٕ  بوزنے۔

Tahir:
  کیا  تۅہیہِ  ترٲوٕونا  پننِس  ربّس  (یعنی  ربّ  سٕندِس  قدرتس)  کُن  نظر  زِ  سُہ  کِتھہٕ  پٲٹھۍ  چُھ  (دوپہرس  تام)  سایہِ  زیٹھراوان  تہٕ  ہرگاہ  سُہ  یژھِ  ہے  تیٚلہِ  تھاوِہے  ضرور  تَتھ  أکۍ  سٕے  جایہِ،  پتہٕ  چُھ  اَسہِ  آفتاب  بنوومُت  اَتھ  (سایس)  پیٚٹھ  دلیل  (یعنی  وجہ)۔

Transliteration:
  Alam tara il<u>a</u> rabbika kayfa madda a<b>l</b><i><u>thth</u></i>illa walaw sh<u>a</u>a lajaAAalahu s<u>a</u>kinan thumma jaAAaln<u>a</u> a<b>l</b>shshamsa AAalayhi daleel<u>a</u><b>n</b>


Tahir: پتہٕ چِھن أسۍ وارٕ وارٕ یہِ (سایہِ) پانس کُن لٔمۍ لٔمۍ ؤٹِتھ انان۔
Transliteration: Thumma qaba<u>d</u>n<u>a</u>hu ilayn<u>a</u> qab<u>d</u>an yaseer<u>a</u><b>n</b>
Athar:
  پتہٕ  ﴿ییٚلہِ  وارٕ  وارٕ  آفتاب  تھدان  چُھ﴾  أسۍ  چِھ  یِہ  شُہُل  وارٕ  وارٕ  پانس  کُن  وٹان  پکان۔  ﴿پانس  کُن  وٹنُک  معنی  چُھ  غٲب  کرُن  تہٕ  فنا  کرُن،  تِکیازِ  پرٛتھ  کانٛہہ  چیز  یُس  فنا  چُھ  سپدان،  سُہ  چُھ  اللہ  تعالیٰ  سٕے  کُن  واپس  گژھان۔  پرٛتھ  کانٛہہ  چیز  چُھ  تٔمۍ  سٕندِی  طرفہٕ  یِوان  تہٕ  تٔمۍسٕے  کُن  گژھان۔﴾

Mirwaiz:
  توپتہٕ  چھِن  سُہ  سایہِ  أسۍ  پانس  کُن  رٹان  ہَنہِ  ہَنہِ۔  بالاخر  چھُ  سُہ  سایہِ  معدوم  سپدان۔


Athar:
  تہٕ  سُہ  چُھ  اللہ  تعالیٰ  ہٕے  ییٚمۍ  رات  بنٲوِ  تُہٕندِ  خٲطرٕ  لباس،  تہٕ  نیندٕر  بنٲوٕن  موتُک  سکون،  تہٕ  دۅہ  بنووُن  زندہ  گژھنُک  وقت۔

Mirwaiz:
  بیٚیہِ  گوٚو  سُہ  پروردگار  سُے  ییٚمۍ  رات  کٔر  تُہٕندِ  خٲطرٕ  پردُک  چیز،  بیٚیہِ  ییٚمۍ  نِندٕر  کٔر  راحت  و  آرامُک  چیز،  بیٚیہِ  ییٚمۍ  دۅہ  کوٚر  زندٕہ  سپدنُک  تہٕ  اورٕہ  یور  کرنُک  وقت۔

Tahir:
  تہٕ  سُے  چُھ  ییٚمۍ  تُہٕندِ  خٲطرٕ  رات  بنٲو  پوشاک  (یعنی  پۅشاکٕکۍ  پٲٹھۍ  پردٕہ  کرن  واجِنۍ)  تہٕ  نِندٕربنٲوٕن  (تُہٕندِ  خٲطرٕبٲعثِ)  آرام  تہٕ  دۅہ  بنووُن  (کامہِ  کارس  خٲطرٕ)  تھۆد  وۅتھنُک  وقت۔

Transliteration:
  Wahuwa alla<u>th</u>ee jaAAala lakumu allayla lib<u>a</u>san wa<b>al</b>nnawma sub<u>a</u>tan wajaAAala a<b>l</b>nnah<u>a</u>ra nushoor<u>a</u><b>n</b>


Athar:
  تہٕ  سُے  چُھ  یُس  پننِس  رحمتس  برونٛہہ  برونٛہہ  ہواہَن  چُھ  سوزان  بشارت  بنٲوِتھ۔  پتہٕ  چُھ  آسمانہٕ  پاک  آب  نٲزِل  کران،

Mirwaiz:
  بیٚیہِ  گوٚو  سُہ  پروردگار  سُے  یُس  واو  تراوان  چھُ  خۅش  خبر  ہیتھ۔  پننہِ  رحمت  برونٹھ  یعنی  روٗد  تراونہٕ  برونٹھ۔  بیٚیہِ  تراوَو  أسۍ  آسمان  کہ  طرفہٕ  آب  یُس  پاک  و  صاف  کروُن  چیزاہ  چھُ۔

Tahir:
  تہٕ  سُے  چُھ  یُس  پننہِ  رحمت  (کہ  روٗدٕ)  برونٛہہ  ہَوہن  چُھ  خۅش  خبر  بنٲوِتھ  سوزان،  تہٕ  أسی  چِھ  آسمان  نِشہِ  پاک  (صاف  کرن  وول)  آب  والان۔

Transliteration:
  Wahuwa alla<u>th</u>ee arsala a<b>l</b>rriy<u>ah</u>a bushran bayna yaday ra<u>h</u>matihi waanzaln<u>a</u> mina a<b>l</b>ssam<u>a</u>i m<u>a</u>an <u>t</u>ahoor<u>a</u><b>n</b>


Athar:
  تاکہ  أکِس  مُردٕہ  علاقس  بخشہِ  امہِ  کہ  ذریعہ  زندگی،  تہٕ  پننہِ  مخلوق  منٛزٕ  کرِ  واریاہن  جانورن  تہٕ  انسانن  سیراب۔

Mirwaiz:
  یُتھ  أسۍ  زندٕہ  کرون  تَمہِ  آبہٕ  سٍتۍ  موٚمُت  زمین۔  بیٚیہِ  چاووکھ  سُہ  آب  پننیو  مخلوقو  اندرٕہ  واریاہ  چارپا  بیٚیہِ  واریاہ  انسان۔

Tahir:
  تاکہ  اَمہِ  کہ  ذریعہ  کرو  أسۍ  (کُنہِ  تہِ)  مۅردٕ  شہرس  زندگی  عطا  تہٕ  (مزید  یہِ  زِ)  أسۍ  چاووکھ  یہِ  (آب)  پنٕنۍ  پٲدٕ  کرۍمتۍوایاہ  چاروٲے  تہٕ  (صحراون  منٛز  روزن  وٲلۍ) انسان۔

Transliteration:
  Linu<u>h</u>yiya bihi baldatan maytan wanusqiyahu mimm<u>a</u> khalaqn<u>a</u> anAA<u>a</u>man waan<u>a</u>siyya katheer<u>a</u><b>n</b>


Athar:
  یِہ  معجزہ  چِھ  أسۍ  گرِ  گرِ  یِمن  برونٛہہ  کُن  اَنان  تاکہ  یِم  رٹن  کینہہ  سبق،  مگر  اکثر  لُکھ  چِھ  کُفر  تہٕ  ناشکری  ورٲے  بیٚیہِ  کانٛہہ  دوٚیُم  رٔوِیِہ  ورتاونہٕ  نِشہِ  انکار  کران۔

Mirwaiz:
  پٔزِپٲٹھۍ  اَسہِ  کوٚرتقسیم  سُہ  آب  تِمن  لوٗکن  منٛز  بقدرِ  مصلحت  یُتھ  تِم  غورتہٕ  فکر  کرن  کہ  یِم  چیز  چھِ  کٲنسہِ  قدرت  وٲلۍ  سٕندِس  اختیارس  اندر  یُس  سزاوارِ  عبادت  چھُ،  تٔمۍ  سٕنزٕ  نعمٔژ  ژیٚتس  پٲوِتھ  کرن  شکرگزٲری۔  مگر  اکثر  لوٗکو  کوٚر  نہٕ  کینٛہہ  تہِ  کفرانِ  نعمتہٕ  ورٲے۔

Tahir:
  تہٕ  بے  شک  چِھ  أسۍ  سُہ  (روٗد)  تِمن  درمیان  (مختلف  شہرن  تہٕ  وقتن  ہٕندِ  حسابہٕ)  پھِروان  (روزان)  تاکہ  تِم  کرن  غوروفکر،  اَمہِ  پتہٕ  تہِ  کۆر  نہٕ  اکثر  لُکو  ناشکری  وَرٲے  (کِہِنۍ)  قبول۔

Transliteration:
  Walaqad <u>s</u>arrafn<u>a</u>hu baynahum liya<u>thth</u>akkaroo faab<u>a</u> aktharu a<b>l</b>nn<u>a</u>si ill<u>a</u> kufoor<u>a</u><b>n</b>


Tahir: تہٕ ہرگاہ أسۍ یژھٕ ہو تیٚلہِ سوزہون پۯتھ بستی منٛز اَکھ کھوژناون وول۔
Transliteration: Walaw shin<u>a</u> labaAAathn<u>a</u> fee kulli qaryatin na<u>th</u>eer<u>a</u><b>n</b>
Athar:
  اگر  أسۍ  یژھہَو  تیٚلہِ  کرہون  أکِس  أکِس  بستی  منٛز  اکھ  خبردار  کرن  وول  کھڑا۔  ﴿یعنی  یِہ  کرُن  اوس  نہٕ  سانہِ  قدرت  نِشہِ  نیٚبر  کینہہ،  ہرگاہ  یژھہَو  جایِہ  جایِہ  ہیٚکہوکھ  نبی  پٲدٕ  کٔرِتھ،  مگر  اسہِ  کوٚر  نہٕ  یِہ،  تہٕ  سارِسٕے  دُنیا  ہس  خٲطرٕ  کوٚر  اَکوے  نبی  مبعوث،  یِتھہٕ  پٲٹھۍ  اکھ  آفتاب  سٲرِسٕے  جہانس  خٲطرٕ  سیٚٹھاہ  چُھ،  تِتھے  پٲٹھۍ  چُھ  یِہ  کُنُے  آفتابِ  ہدایت  سارِنٕے  دُنیا  والیٚن  خٲطرٕ  کٲفی۔﴾

Mirwaiz:
  بیٚیہِ  ہرگاہ  أسۍ  ییٚژھہ  ہَو  أسۍ  سوزون  پرتھ  شہرس  اندر  اَکھ  اَکھ  پیغمبراہ  مگر  اَسہِ  سوٗز  نہٕ  کانٛہہ  پیغمبراہ  یازِ  توٚہۍ  سوٗزِو  اَسہِ  یارسول  اللہؐ  سٲرِسٕے  عالمس  کُن  کُنی  صاحب  قیامتس  تانۍ۔  یُتھ  تۅہیہِ  پوٗرٕ  اَمُیک  ثواب  حاصل  سپدِ،  اَمہِ  نعمتُک  شکرانہٕ  چھُ  کہ۔


Athar:
  پس  اے  نبیؐ،  کٲفرن  ہٕنز  کتھ  مَہ  مٲنِو  ہرگز،  تہٕ  یِہ  قرآن  ہیٚتھ  کٔرِو  تِمن  سٍتۍ  زبردست  جہاد۔

Mirwaiz:
  تُہُند  گژھن  نہٕ  ماننہِ  کٲفرن  ہٕنزٕ  کتھہٕ،  تِہٕنز  خوہش  چھےٚ  کہ  تبلیغِ  اسلام  گژِھہ  نہٕ  سَپدُنُے  یا  گوٚژھ  کم  کم  سَپدُن  مگر  تُہٕنزٕ  گژھن  نہٕ  ماننہِ  تِمن  کٲفرن  ہٕنزٕ  کتھہٕ  بلکہ  گژِھہ  تِمن  سٍتۍ  اَمی  قرآن  مجیدٕ  سٍتۍ  زبردست  مقابلہٕ  کرُن۔

Tahir:
  لہٰذا  (اے  مردِ  مومن!)  ژٕ  مَہ  مان  کٲفرن  ہُنٛد  وَنُن  تہٕ  ژٕ  کریی٘مہِ  (قرآن  کہ  دعوت  تہٕ  علمی  ثبوتو)  ذریعہ  تِمن  سٍتۍ  بو٘ڈ  جہاد۔

Transliteration:
  Fal<u>a</u> tu<u>t</u>iAAi alk<u>a</u>fireena waj<u>a</u>hidhum bihi jih<u>a</u>dan kabeer<u>a</u><b>n</b>


Athar:
  تہٕ  سُے  چُھ  ییٚمۍ  زٕہ  سمندر  چِھ  رلٲوِتھ  تھٲوِمٕتۍ۔  اکھ  لذیذ  تہٕ  مِیوٗٹھ،  بیاکھ  تلخ  تہٕ  بدمزٕہ۔  تہٕ  دۅشوٕنۍ  درمیان  چُھ  اکھ  پردٕہ  حٲیِل۔  یِہ  چُھ  اکھ  ٹھوٚر  یُس  یِمن  رلہٕ  مِلہٕ  گژھنہٕ  نِشہِ  رُکٲوِتھ  چُھ۔  ﴿یِہ  کیفیت  چھےٚ  پرٛتھ  تتھ  جایِہ  رُونما  سپدان  یتھ  جایِہ  کانٛہہ  بوٚڈ  دریاو  سمندرس  منٛز  یِتھ  چُھ  وسان۔  امہِ  علاوہ  چِھ  خۅد  سمندرس  منٛز  تہِ  مختلف  جاین  چیٚنہٕ  آبٕکۍ  ناگ  آسان،  یُہُند  آب  سمندر  کِس  سیٚٹھاہ  تلخ  آبس  درمیان  تہِ  پننِس  میچھرس  پیٚٹھ  قٲیِم  چُھ  روزان۔  مِثال  رٔنگۍ  چِھ  بحرین  تہٕ  دوٚیمیٚن  جاین  خلیج  فارس  کِس  ژٔکِس  تلہٕ  کُنہِ  امہِ  قٕسمٕکۍ  واریاہ  ناگ  موجود،  یِمو  نِشہِ  لُکھ  چیٚنہٕ  آب  چِھ  حٲصل  کران۔﴾

Mirwaiz:
  بیٚیہِ  گوٚو  سُہ  پروردگار  سُے  ییٚمۍ  مِلنٲوۍ  مختلف  زٕہ  دریاو،  اَکہِ  دریاوُک  آب  چھُ  سٮ۪ٹھاہ  میوٗٹھ  تہٕ  تسکین  بخش،  بیٚیُک  آب  چھُ  نون  سٮ۪ٹھاہ  ژوٚش  تہٕ  ٹیوٚٹھ،  باوجود  اختلاف  ظٲہری  چھُ  ہُہ  آب  پننِس  حالس  پٮ۪ٹھ  بیٚیہِ  یہِ  آب  پننِس  حالس  پٮ۪ٹھ۔  یِمن  دۅن  دریاون  منٛز  کوٚر  اللہ  تعالیٰ  ہن  اَکھ  ٹھوٚراہ  یُس  نہٕ  یِمن  اَکھ  أکِس  سٍتۍ  رَلنہٕ  دَوان  چھُ۔

Tahir:
  تہٕ  سُے  چُھ  ییٚمۍ  زٕ  درۍیاورَلٲوۍ۔  یہِ  (اَکھ)  چُھ  میوٗٹھ  سیٚٹھاہ  مۆدُرتہٕ  یہِ  (دۆیُم)  چُھ  ژۆک  سیٚٹھاہ  ٹیۆٹھ۔  تہٕ  تٔمۍ  بنوو  یِمن  دۅشوٕنۍ  منٛزباگ  اَکھ  پردٕہ  تہٕ  مضبوط  ٹھۆر۔

Transliteration:
  Wahuwa alla<u>th</u>ee maraja alba<u>h</u>rayni h<u>atha</u> AAa<u>th</u>bun fur<u>a</u>tun wah<u>atha</u> mil<u>h</u>un oj<u>a</u>jun wajaAAala baynahum<u>a</u> barzakhan wa<u>h</u>ijran ma<u>h</u>joor<u>a</u><b>n</b>


Athar:
  تہٕ  سُے  چُھ  ییٚمۍ  آبہٕ  نِشہِ  اکھ  بشر  کوٚر  پٲدٕ،  پتہٕ  پکناوِن  أمِس  نِشہِ  نسب  تہٕ  ہووٕرِکۍ  زٕہ  الگ  الگ  سلسلہٕ،  تُہُند  ربّ  چُھ  سیٚٹھہٕے  قدرت  وول۔

Mirwaiz:
  بیٚیہِ  گوٚو  سُہ  پروردگار  سُے  ییٚمۍ  آبِ  نطفس  کوٚر  انسان  پٲدٕہ،  توپتہٕ  کوٚرُن  سُہ  انسان  خاندانہٕ  وول۔  چنانچہ  مول  بُڈِ  بب  وغٲرٕہ  گوٚو  شرعی  خاندان،  موج  نانۍ  و غٲرٕہ  گوٚو  عرفی  خاندان۔  یِم  تعلق  دار  چھِس  پٲدٕہ  سَپدٕوُنُے  پٲدٕہ  سپدان،  پتہٕ  ییٚلہِ  أمِس  نیتھٕر  کرنہٕ  یِوان  چھُ،  تَمہِ  سٍتۍ  چھِس  بیٚیہِ  رشتہٕ  دار،  ہَش،  ہیرٕ  بابہٕ،  ۂۂر  لالہٕ  وغٲرٕہ  پٲدٕہ  سپدان۔  یہِ  چھےٚ  پروردگارٕ  سٕندِ  قدرتٕچ  دلیل  تہِ  کہ  نطفہ  کیا  چیز  اوس،  وۅنۍ  کیا  سَپُد،  یِتھۍ  رشتہٕ  دار  تہٕ  تعلق  دار  سپدِس  پٲدٕہ،  بیٚیہِ  چھےٚ  یہِ  نعمت  تہِ،  یِمَو  تعلقاتو  سٍتۍ  چھُ  أمِس  انسانس  معاونت  تہٕ  مدد  حٲصل  سپدان۔  اے  مخٲطب  چون  پروردگار  چھُ  سٮ۪ٹھاہ  قدرتہٕ  وول،  یِتھِس  کمال  ولِس  خداے  سٕنز  شوٗبہِ  ہا  عبادت  تہٕ  بندگی  کرٕنۍ  مگر  افسوس۔

Tahir:
  تہٕ  سُے  چُھ  ییٚمۍ  آبس  (ہِوِس  أکِس  نطفس)  نِشہِ  بشرپٲدٕ  کۆر  پتہٕ  بنووُن  سُہ  نسب  تہٕ  ہووٕرۍ  (رشتہٕ)  وول،  تہٕ  تُہُنٛد  ربّ  چُھ  سیٚٹھاہ  قدرت  وول۔

Transliteration:
  Wahuwa alla<u>th</u>ee khalaqa mina alm<u>a</u>i basharan fajaAAalahu nasaban wa<u>s</u>ihran wak<u>a</u>na rabbuka qadeer<u>a</u><b>n</b>


Athar:
  تس  خُدایس  ترٲوِتھ  چِھ  لُکھ  تِمن  پوٗزان،  یِم  نَہ  یِمن  نفع  ہیٚکن  واتنٲوِتھ  تہٕ  نَہ  نقصان،  تہٕ  پیٚٹھہٕ  مزید  یِہ  زِ  کٲفر  چُھ  پننِس  ربّ  سٕندِس  مقابلس  منٛز  پرٛتھ  بٲغی  سُند  مددگار  بٔنِتھ۔

Mirwaiz:
  یِمے  انسان  چھِ  پرستش  کران  معبودِ  حقس  ورٲے  تِمنٕے  چیزن  ہٕنز  یِم  نہٕ  تِمن  کانٛہہ  نفع  ہیٚکن  واتنٲوِتھ،  نہ  کانٛہہ  ضریٚر۔  واقعی  چھُ  یہِ  نافرمان  انسان  پننِس  پروردگارس  کُن  تھَر  پھِران  تہٕ  مخالفت  کران۔  سُہ  ترٲوِتھ  چھُ  بیٚیَن  ہٕنز  پرستش  کران  مگر  تُہُند  گژِھہ  نہٕ  اَتھ  پٮ۪ٹھ  یارسول  اللہؐ  غمگین  سَپدُن  کیازِ۔

Tahir:
  تہٕ  تِم  (کٲفر)  چِھ  اللہ  تعالیٰ  ہس  وَرٲے  تِمن  (پۅتلیٚن)  ہٕنز  عبادت  کران  یِم  نَہ  تِمن  نفع  ہیٚکن  واتنٲوِتھ  تہٕ  نَہ  ہیٚکن  تِمن  نقصانٕے  واتنٲوِتھ،  تہٕ  کٲفر  چُھ  پننِس  ربّ  (سٕنزِ  نافرمٲنی)  پیٚٹھ  (ہمیشہ  شیطان  سُنٛد)  مددگار  آسان۔

Transliteration:
  WayaAAbudoona min dooni All<u>a</u>hi m<u>a</u> l<u>a</u> yanfaAAuhum wal<u>a</u> ya<u>d</u>urruhum wak<u>a</u>na alk<u>a</u>firu AAal<u>a</u> rabbihi <i><u>th</u></i>aheer<u>a</u><b>n</b>


Transliteration: Wam<u>a</u> arsaln<u>a</u>ka ill<u>a</u> mubashshiran wana<u>th</u>eer<u>a</u><b>n</b>
Athar:
  اے  نبیؐ،  توٚہۍ  چِھو  اسہِ  صرف  بشارت  دِنہٕ  وٲلۍ  تہٕ  خبردار  کرن  وٲلۍ  بنٲوِتھ  سوٗزِمٕتۍ۔  ﴿یعنی  تُہٕنز  کٲم  نہ  چھےٚ  کٲنٛسہِ  ایمان  اَنن  وٲلِس  جزا  دِیُن،  تہٕ  نہ  چھےٚ  کٲنٛسہِ  انکار  کرن  وٲلِس  سزا  دِیُن۔  توٚہۍ  چِھو  نہٕ  کٲنٛسہِ  ایمانس  کُن  لٔمِتھ  اَننس  تہٕ  انکارٕ  نِشہِ  زبردستی  رُکاونس  پیٚٹھ  مامور  کرنہٕ  آمٕتۍ  کینہہ۔  تُہٕنز  ذمہ  دٲری  چَھنہٕ  امہِ  کھۅتہٕ  زیادہ  کینہہ  زِ  یُس  راہِ  راست  قبول  کرِ  تس  دِیِو  نیک  انجامٕچ  بشارت،  تہٕ  یُس  پننہِ  غلط  وتہِ  پیٚٹھ  ڈٔٹِتھ  روزِ،  سُہ  کھۅژ  نٲوِیون  خُداے  سٕنزِ  تھپہِ  نِشہِ﴾

Mirwaiz:
  اَسہِ  نہ  حض  سوٗزِو  نہٕ  توٚہۍ  مگر  خۅش  خبری  بوزناونہٕ  خٲطرٕ  باایمانن،  بیٖم  کرنہٕ  خٲطرٕ  کٲفرن  تہٕ  نافرمانن،  تِہِندِ  ایمان  نہ  اننہٕ  سٍتۍ  تہٕ  پژھ  نہ  کرنہٕ  سٍتۍ  چھُنہٕ  تۅہیہِ  کانٛہہ  نقصان،  لہٰذا  کیازِ  سَپدِو  توٚہۍ  غمگین۔

Tahir:
  تہٕ  اَسہِ  سوٗزِو  نہٕ  تۆہۍ  مگر  (اللہ  تعالیٰ  سٕندیٚن  فرمان  بردار  بندن)  خۅش  خبر  بوزناون  وول  تہٕ  (بغاوت  کرن  والیٚن  لُکن)  کھوژناون  وول  بنٲوِتھ۔


Athar:
  یِمن  ؤنِو  زِ،  بٕہ  چُھس  نہٕ  یتھ  کامہِ  پیٚٹھ  تۅہیِہ  اُجرت  منگان،  میٲنۍ  اُجرت  چھےٚ  بس  یٔہے  زِ  یس  دِل  وَنہِ  سُہ  کٔرِن  پننِس  ربّ  سٕنز  وتھ  اختیار۔

Mirwaiz:
  توٚہۍ  فرمٲوِیوٗکھ،  اے  لوٗکو،  بہٕ  چھُس  نہٕ  منگان  تۅہیہِ  اَتھ  خۅش  خبری  تہٕ  بیٖم  کرنس  پٮ۪ٹھ  کانٛہہ  موٚزوٗریاہ  مگر  بہٕ  چھُس  خوٲہش  کران  کہ  تۅہیہِ  منٛزٕہ  ہیٚیہِ  ناکانٛہہ  شخصاہ  پننِس  خدایس  کُن  وَتھ،  تِہُند  قُرب  ژھانڈنہٕ  خٲطرٕ  ہیٚیہِ  ہا  پکُن۔  سۅے  ٲس  بس  میٲنۍ  موٚزوٗرۍ۔

Tahir:
  تۆہۍ  فرمٲوِو  زِ  بہٕ  چُھسو  نہٕ  تۅہیہِ  اَتھ  (تبلیغس)  پیٚٹھ  کٕہٕنۍ  تہِ  معاوضہ  منگان  مگر  یُس  شخص  پننِس  ربّس  تام  (واتنٕچ)  وَتھ  اختیارکرٕنۍ  یژھان  چُھ  (کٔرِن)۔

Transliteration:
  Qul m<u>a</u> asalukum AAalayhi min ajrin ill<u>a</u> man sh<u>a</u>a an yattakhi<u>th</u>a il<u>a</u> rabbihi sabeel<u>a</u><b>n</b>


Athar:
  اے  نبیؐ،  تس  خُدایس  پیٚٹھ  تھٲوِو  بھروسہٕ  یُس  زندٕہ  چُھ،  تہٕ  زانٛہہ  چُھنہٕ  مرن  وول،  تٔمۍ  سٕندِ  حمدٕ  سان  کٔرِو  تٔمۍ  سٕنز  تسبیح۔  پننیٚن  بندن  ہٕندیو  گناہو  نِشہِ  چُھ  بس  تٔمۍ  سُندے  یوت  با  خبر  آسُن  کٲفی۔

Mirwaiz:
  بیٚیہِ  کٔرِو  توٚہۍ  اعتماد  تہٕ  ڈکھ  یَتھ  تبلیغ  چہ  کامہِ  اندر  تس  زندس  پٮ۪ٹھ  یُس  نہٕ  زانٛہہ  مَرِ،  بیٚیہِ  کٔرِو  یاد  تِہُند  بپٲکی،  بیٚیہِ  دٔپیوٗس  حمد۔  سُہ  چھُ  پننین  بندن  ہٕندین  ہُند  پوٗرٕ  وٲقف  تہٕ  خبردار۔

Tahir:
  تہٕ  تۆہۍ  کٔرِو  تس  (ہمیشہ)  زندٕہ  روزن  وٲلِس  (ربّس)  پیٚٹھ  بھروسہٕ  یُس  زانٛہہ  مَرِ  نہٕ  تہٕ  تٔمۍ  سٕنٛدِ  حمدٕ  سان  روٗزِوتسبیح  کران،  تہٕ  تٔمۍ  سُنٛد  پننیٚن  بندن  ہٕندیو  گناہو  نِشہِ  باخبر  آسُن  چُھ  کٲفی۔

Transliteration:
  Watawakkal AAal<u>a</u> al<u>h</u>ayyi alla<u>th</u>ee l<u>a</u> yamootu wasabbi<u>h</u> bi<u>h</u>amdihi wakaf<u>a</u> bihi bi<u>th</u>unoobi AAib<u>a</u>dihi khabeer<u>a</u><b>n</b>


Athar:
  سُہ  ییٚمۍ  شیٚن  دۅین  منٛز  زمین  تہٕ  سٲری  آسمان  تہٕ  تِم  سٲری  چیز  بنٲوۍ  یِم  زمینس  تہٕ  آسمانس  درمیان  چِھ،  پتہٕ  سپُد  پانہٕ  عرشس  پیٚٹھ  جلوہ  گر،  خُداے  رحمان،  تٔمۍ  سٕنز  شان  پٕرٚژِھو  بس  کٲنٛسہِ  زانن  وٲلِس۔

Mirwaiz:
  ییٚمۍ  پروردگارن  آسمان  تہٕ  زمین  بیٚیہِ  یہِ  تِمن  منٛز  چھُ  پٲدٕہ  کوٚر  شیٚن  دۅہن  ہٕندِس  مُدتس  اندر،  تَمہِ  پتہٕ  سَپُد  مستوی  عرشس  پٮ۪ٹھ  تِتھہٕ  پٲٹھۍ  یِتھہٕ  پٲٹھۍ  تِہِندِس  شانس  سزاوار  چھُ۔  سُہ  چھُ  سٮ۪ٹھاہ  رحم  کروُن۔  پس  پِرٛژھ  ژٕہ  شان  تِہُند  کٲنسہِ  زانہٕ  وُنِس،  سُے  باوی  ژےٚ  تِہٕنز  رحمت  کٲژاہ  چھےٚ۔

Tahir:
  ییٚمۍ  آسمٲنۍ  کُرٕہ  تہٕ  زمین  تہٕ  سۅ  (کاینات)  یۅسہٕ  یِمن  دۅن  منٛزباگ  چھے٘  شیٚن  دَورن  منٛز  پٲدٕکٔرۍ  پتہٕ  سَپُد  سُہ  (پننہِ  شانہٕ  مطٲبق)  عرشس  پیٚٹھ  جلوہ  افروز  (سُہ)  چُھ  رحمان  (اے  حقُک  معرفت  ژھانڈن  والہِ)  ژٕ  پٕۯژھ  تس  متعلق  کٲنسہِ  خبردارس  (بے  خبر  چِھنہٕ  تٔمۍ  سُنٛد  حال  زانان)۔ ﴿ستتہِ  اَیّام  نِشہ  چُھ  مراد  تخلیقکۍ  شےٚ  دور،  عام  معنیس  منٛز  چھنہ  یِم  شےٚ  دۅہ  تکیٚاز  یتھ  جایہِ  چُھ  خۅد  زمین  تہٕ  تمام  آسمٲنۍ  کُرہ،  گنگہٕ  آرہ﴿کہکشان﴾،  ستارہ،سیارہ  تہٕ  شُنیاہ  چہِ  پیدٲیشہ  ہُند  زمانہ  بیان  سپدان،  تمہِ  وقتہ  کتہِ  اوس  رٲث  ہُند  تہٕ  دۅہُک  وجود؟﴾

Transliteration:
  Alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> fee sittati ayy<u>a</u>min thumma istaw<u>a</u> AAal<u>a</u> alAAarshi a<b>l</b>rra<u>h</u>m<u>a</u>nu fa<b>i</b>sal bihi khabeer<u>a</u><b>n</b>


Athar:
  یِمن  لُکن  ییٚلہِ  وننہٕ  چُھ  یِوان  زِ  تس  خُداے  رحمانس  کٔرِو  سجدٕہ،  تیٚلہِ  چِھ  ونان،  رحمٰن  کیا  گوٚو؟  کیا  بس  ییٚمِس  ژٕ  وَنکھ  تٔمۍسٕے  گژھوٕہ  أسۍ  سجدٕہ  کران  پھیرٕنۍ؟  یِہ  دعوت  چھےٚ  پوٚت  پھِرِتھ  تِہندِس  نفرتس  منٛز  بیٚیہِ  اضافہ  کران۔

Mirwaiz:
  بیٚیہِ  ییٚلہِ  وَننہٕ  یِوان  چھُ  تِمن  کٲفرن،  دِیِو  سجدٕہ  أمِس  رحمت  وٲلِس  خدایس،  دپان  چھِ  تِم  رحمان  کیا  گوٚو؟  کیا  أسۍ  دِموٕہ  سجدٕہ  تس،  یس  توٚہۍ  دٔپِو  سجدٕہ  دُین،  تِمن  چھُ  یہِ  ونُن  زیادٕہ  دوٗر  کران،  یہِ  بوزنہٕ  سٍتۍ  چھےٚ  تِمن  زیادٕہ  تھُر  کھسان  کفرو  عنادس  اندر۔

Tahir:
  تہٕ  ییٚلہِ  تِمن  وننہٕ  چُھ  یِوان  زِ  تۆہۍ  کٔرِو  رحمانس  سجدٕہ  تیٚلہِ  چِھ  تِم  (حقس  انکار  کرن  وٲلۍ)  ونان  زِ  رحمان  کیا  (چیز) چُھ  ؟کیا  أسۍ  لاگوٕ  تٔسۍ  سجدٕہ  کرٕنۍ  ییٚمۍ  سُنٛد  تۆہۍ  اَسہِ  حکم  دِیِوتہٕ  تٔمۍ  (حکمن)  پکنٲوۍ  تِم  نفرتس  منٛززیادے  برونٛہہ۔

Transliteration:
  Wai<u>tha</u> qeela lahumu osjudoo li<b>l</b>rra<u>h</u>m<u>a</u>ni q<u>a</u>loo wam<u>a</u> a<b>l</b>rra<u>h</u>m<u>a</u>nu anasjudu lim<u>a</u> tamurun<u>a</u> waz<u>a</u>dahum nufoor<u>a</u><b>n</b>


Athar:
  سیٚٹھاہ  مُتبرک  چُھ  سُہ  ییٚمۍ  آسمانس  منٛز  بُرج  بنٲوۍ،  تہٕ  اتھ  منٛز  کوٚرُن  اکھ  ژونگ  ﴿آفتاب﴾  تہٕ  اکھ  پرٛزلہٕ  وُنۍ  زوٗن  روشن۔

Mirwaiz:
  سٮ۪ٹھاہ  بابرکت  تہٕ  عٲلی  شان  چھُ  سُہ  ذاتِ  پاک  ییٚمۍ  آسمانن  منٛز  باہ  بُرج  پٲدٕہ  کٔرۍ،  بیٚیہِ  کوٚرُن  آسمانن  اندر  آفتاب  ژونگ  کیازِ  تتھ  منٛز  چھُ  نوٗر  تہِ،  گرمی  تہِ۔  بیٚیہِ  کٔرٕن  زوٗن  نَپہٕ  نَپہٕ  کروُنۍ،  تتھ  منٛز  نوٗرُے  یوت  گرمی  ورٲے۔

Tahir:
  سُے  چُھ  سیٚٹھاہ  برکت  تہٕ  عظمت  وول  ییٚمۍ  آسمٲنۍ  کایناتس  منٛز  (گنگہٕ  آرن  ہٕنزِ  شکلہِ  منٛز)  آسمٲنۍ  کُرن  ہٕندۍ  وسیع  منٛزِل  بنٲوۍ  تہٕ  اَتھ  منٛز  بنووُن  (آفتاب  گاش  تہٕ  گرمی  دِنہٕ  وول)  ژونگ  تہٕ  (اَتھ  شمسی  نظامس  منٛز)  بنٲوٕن  پریٚزلہٕ  وٕنۍ  زوٗن۔

Transliteration:
  Tab<u>a</u>raka alla<u>th</u>ee jaAAala fee a<b>l</b>ssam<u>a</u>i buroojan wajaAAala feeh<u>a</u> sir<u>a</u>jan waqamaran muneer<u>a</u><b>n</b>


Athar:
  سُے  چُھ  ییٚمۍ  رات  تہٕ  دۅہ  بنوو  اکھ  أکۍ  سُند  جانشین،  پرٛتھ  تٔمِس  شخصس  خٲطرٕ  یُس  سبق  ییٚژِھہ  رَٹُن،  یا  ییژِھہ  شُکر  گُزار  بَنُن۔

Mirwaiz:
  بیٚیہِ  گوٚ  سُہ  پروردگار  سُے  ییٚمۍ  رات  تہٕ  دۅہ  کوٚر  اَکھ  أکِس  پتہٕ  یِوُن  تہٕ  گژٕھہ  وُن  تٔمِس  شخصسہٕ  سٕندِ  فکرِ  ترنہٕ  خٲطرٕ  یُس  شخص  فکرِ  ترُن  ییٚژِھہ  یا  ییٚژِھہ  أمِس  قدرت  وٲلِس  مُنعم  حقیقی  یَس  یِمن  نعمژن  پٮ۪ٹھ  شکردَپُن۔  اَمہِ  قسمٕکۍ  لوٗکھ  گٔے  عبادُالرحمٰن،  اَمہِ  پتہٕ  چھُ  تِہُند  صفت  بیان  یِوان  کرنہٕ۔

Tahir:
  تہٕ  سۅے  ذات  چھے٘  ییٚمۍ  رات  تہٕ  دۅہ  اَکھ  أکِس  پتہٕ  پکن  وٲلۍ  بنٲوۍ  تسٕندِ  خٲطرٕ  یُس  غوروفکر  یژھِ  کرُن  یا  شُکرگزٲری  ہُنٛد  ارادٕہ  کرِ  (چِھ  یِمن  تخلیقی  قدرتن  منٛز  نصیحت  تہٕ  ہدایت)۔

Transliteration:
  Wahuwa alla<u>th</u>ee jaAAala allayla wa<b>al</b>nnah<u>a</u>ra khilfatan liman ar<u>a</u>da an ya<u>thth</u>akkara aw ar<u>a</u>da shukoor<u>a</u><b>n</b>


Athar:
  رحمٰن  سٕندۍ  ﴿اصلی﴾  بندہ  چِھ  تِم،  یِم  زمینس  منٛز  نرم  اندازٕہ  چِھ  پکان۔  ﴿یعنی  تکبّر  سان  چِھنہٕ  زمین  دبٲوۍ  دبٲوۍ  پکان،  تِم  چِھنہٕ  ظٲلِمن  تہٕ  فسادیٚن  ہٕندۍ  پٲٹھۍ  پننہِ  رفتارِ  سٍتۍ  پنُن  زور  ہاونٕچ  کوٗشش  کران،  بلکہ  چُھ  تِہُند  پکُن  آسان  أکِس  شریف  تہٕ  سلیمُ  الطبع  تہٕ  نیک  مزاج  انسان  سُند  ہیوٗ۔﴾  تہٕ  ییٚلہِ  جٲہِل  چِھ  تِمن  بُتھہِ  لگان،  تیٚلہِ  چِھ  ونان  زِ  تۅہیِہ  ٲسِنو  سلام۔

Mirwaiz:
  حضرت  رحمان  سٕندۍ  خاص  بندٕھ  گٔے  تِمے  یِم  پکان  چھِ  زمینہٕ  پٮ۪ٹھۍ  نرمی  سان،  بیٚیہِ  ییٚلہِ  تِمن  سٍتۍ  جٲہل  تہٕ  نادان  لوٗکھ  گفتگو  کرنہِ  لگان  چھِ  تِم  چھِ  پننہِ  طرفہٕ  سلام  کران۔  تِہٕنزن  ناشایان  کتھن  ہُنٛد  چھِنہٕ  تِم  کانٛہہ  جواب  دِوان۔

Tahir:
  تہٕ  (خدائے)  رحمان  سٕندۍ  (مقبول)  بندٕہ  چِھ  تِم  یِم  زمینس  پیٚٹھ  نرمی  سان  چِھ  پکان  تہٕ  ییٚلہِ  تِمن  سٍتۍ  جٲہل  (وُچاپہٕ)  لُکھ  (ناپسندیدٕہ)  کتھ  چِھ  کران  تیٚلہِ  چِھ  تِم  سلام  ونان  (ونان  الگ  سپدان)۔

Transliteration:
  WaAAib<u>a</u>du a<b>l</b>rra<u>h</u>m<u>a</u>ni alla<u>th</u>eena yamshoona AAal<u>a</u> alar<u>d</u>i hawnan wai<u>tha</u> kh<u>at</u>abahumu alj<u>a</u>hiloona q<u>a</u>loo sal<u>a</u>m<u>a</u><b>n</b>


Athar: یِم پننِس ربّ سٕندِس حضورس منٛز سجدس تہٕ قیامس منٛز رٲژ چِھ گُزاران۔
Transliteration: Wa<b>a</b>lla<u>th</u>eena yabeetoona lirabbihim sujjadan waqiy<u>a</u>m<u>a</u><b>n</b>
Mirwaiz:
  بیٚیہِ  یِم  رات  گُزاران  چھِ  پننِس  پروردگارس  کُن  سجدٕہ  دِوان  تہٕ  وۅدنہِ  روزان  یعنی  نٮ۪ماز  پران،  باوجودآں  چھِ  پروردگارس  کھۅژان۔

Tahir:
  تہٕ  (یِم)  چِھ  تِم  لُکھ  یِم  پننِس  ربّس  خٲطرٕ  سجدس  تہٕ  (عٲجزانہٕ)  قیامس  منٛز  رٲژ  چِھ  گزاران۔


Athar:
  یِم  دُعا  چِھ  منگان  زِ،  اے  سانہِ  ربّ،  جہنم  کہ  عذاب  نِشہِ  بچاو  اَسہِ،  تمیُک  عذاب  چُھ  زُوَس  گُدرِتھ  اَنن  وول۔

Mirwaiz:
  بیٚیہِ  یِم  کھۅژنہٕ  مۅکھہٕ  دعا  چھِ  کران،  اے  سانہِ  پروردگارٕ،  دوٗر  کر  اَسہِ  نِشہِ  جہنمُک  عذاب۔  پٔزِپٲٹھۍ  تمُیک  عذاب  چھُ  تبٲہی  تُلہٕ  وُن،  لٲرِتھ  گژٕھہ  وُن۔

Tahir:
  تہٕ  (یِم)  چِھ  تِم  لُکھ  یِم  (پۯتھ  وقتہٕ  اللہ  تعالیٰ  سٕنزِ  بارگاہِ  منٛز)  عرض  کران  چِھ  روزان  زِ  اے  سانہِ  ربّہ!  ژٕ  ڈال  اَسہِ  نِشہِ  جہنمُک  عذاب  بے  شک  چُھ  تَمِیُک  عذاب  سیٚٹھاہ  مہلک  (تہٕ  ہمیشہ  روزن  وول)۔

Transliteration:
  Wa<b>a</b>lla<u>th</u>eena yaqooloona rabban<u>a</u> i<u>s</u>rif AAann<u>a</u> AAa<u>tha</u>ba jahannama inna AAa<u>tha</u>bah<u>a</u> k<u>a</u>na ghar<u>a</u>m<u>a</u><b>n</b>


Athar: سۅ چھےٚ سیٚٹھاہ خراب روزن جاے تہٕ بُرٕ مقام۔
Mirwaiz: پٔزِپٲٹھۍ سُہ جہنم چھُ سٮ۪ٹھاہ یچھ جاے، روزنہٕ خٲطرٕ بیٚیہِ بسنہٕ خٲطرٕ۔
Transliteration: Innah<u>a</u> s<u>a</u>at mustaqarran wamuq<u>a</u>m<u>a</u><b>n</b>
Tahir:
  بے  شک  چھے٘  سۅ  (عارضی  قیام  کرن  والیٚن  خٲطرٕ)  قرار  کرنچ  بڑٕخراب  جاے  تہٕ  (ہمیشہ  روزن  والیٚن  خٲطرٕ)  قیام  کرنٕچ  بڑٕ  خراب  جاے۔


Athar:
  یِم  خرچ  چِھ  کران  مگر  نَہ  چھ  فضول  خرچی  کران  تہٕ  نہ  بخُل،  بلکہ  چُھ  تِہُند  خرچاوُن  دۅشوٕنۍ  حدن  منٛز  باگ  اعتدالس  پیٚٹھ  قٲیِم  روزان۔

Mirwaiz:
  بیٚیہِ  تِم  لوٗکھ  یِم  ییٚلہِ  خرچ  کران  چھِ  مال  پَنُن،  تتھ  منٛز  نہ  چھِ  زیادتی  کران،  نہ  چھِ  کمی  کران  بلکہ  چھُ  تِہُند  خرچ  کرُن  آسان  یِمن  دۅن  حالتن  منٛزباگ  برابر  برابر  افراط  و  تفریط  ورٲے۔

Tahir:
  تہٕ  (یِم)  چِھ  تِم  لُکھ  زِ  ییٚلہِ  خرچ  چِھ  کران  تیٚلہِ  نَہ  چِھ  فضول  خرچی  کران  تہٕ  نَہ  چِھ  تنگی  کران  تہٕ  تِہُنٛد  خرچ  کرُن  چُھ  (زیادتی  تہٕ  کمی  ہٕندیٚن)  یِمن  دۅن  حدن  منٛزباگ  اعتدالس  پیٚٹھ  (دٔرِتھ)  آسان۔

Transliteration:
  Wa<b>a</b>lla<u>th</u>eena i<u>tha</u> anfaqoo lam yusrifoo walam yaqturoo wak<u>a</u>na bayna <u>tha</u>lika qaw<u>a</u>m<u>a</u><b>n</b>


Athar:
  یِم  خُدایس  ورٲے  بیٚیہِ  کٲنٛسہِ  معبودس  چِھنہٕ  ناد  لایان،  اللہ  تعالیٰ  سٕندِس  حرام  کٔرِمٕتِس  زُوَس  چِھنہٕ  ناحق  ہلاک  کران،  نہ  چِھ  بدکٲری  ہُنٛد  اَتُر  کران،  یِمہٕ  کامہِ  یُس  اکھا  کرِ  سُہ  لبہِ  پننہِ  گُناہُک  بدلہٕ۔

Mirwaiz:
  بیٚیہِ  یِم  عبادت  تہٕ  پرستش  چھِنہٕ  کران  خدایس  سٍتۍ  بیٚیہِ  کٲنسہِ  معبودٕ  سٕنز،  بیٚیہِ  یِم  کٲنسہِ  شخصس  ماران  تہٕ  قتل  چھِنہٕ  کران  ییٚمۍ  سُند  مارُن  خداین  حرام  کوٚرمُت  چھُ  مگر  ے  کانٛہہ  شخصاہ  تتھ  مستحق  آسہِ،  سۅ  چھےٚ  بادشاہِ  وقت  سٕنز  کٲم۔  عام  لوٗکن  ہٕنز  گژِھہ  نہٕ  سۅ  پننِس  اَتھس  منٛز  نِنۍ۔  بیٚیہِ  یِم  زنا  چھِنہٕ  کران،  یُس  اَکھاہ  یِمہٕ  کامہِ  کرِ  یعنی  شرک  بخدا  اَنہِ،  بیٚیہِ  قتلِ  ناحق  کرِ،  بیٚیہِ  زنا  کرِ،  یِتھہٕ  پٲٹھۍ  مکٕکۍ  مشرک  کران  ٲسۍ،  سُہ  تُلہِ  تمُیک  سزا۔

Tahir:
  تہٕ  (یِم)  چِھ  تِم  لُکھ  یِم  اللہ  تعالیٰ  ہس  وَرٲے  کٲنسہِ  دۆیِمِس  معبودسٕنز  عبادت  چِھنہٕ  کران  تہٕ  نَہ  چِھ  کٲنسہِ  تِتھِس  جانس  قتلٕے  کران  یُس  بغیرحق  مارُن  اللہ  تعالیٰ  ہن  حرام  چُھ  کۆرمُت  تہٕ  نَہ  چِھ  بدکٲری  کران  تہٕ  یُس  شخص  یِمہٕ  کٲمہِ  کرِ  تس  میلہِ  گناہُک  سزا۔

Transliteration:
  Wa<b>a</b>lla<u>th</u>eena l<u>a</u> yadAAoona maAA<u>a</u> All<u>a</u>hi il<u>a</u>han <u>a</u>khara wal<u>a</u> yaqtuloona a<b>l</b>nnafsa allatee <u>h</u>arrama All<u>a</u>hu ill<u>a</u> bi<b>a</b>l<u>h</u>aqqi wal<u>a</u> yaznoona waman yafAAal <u>tha</u>lika yalqa ath<u>a</u>m<u>a</u><b>n</b>


Athar: قیامت کہ دۅہ یِیہِ تَس بار بار عذاب دِنہٕ، تہٕ تٔتھۍ منٛز روزِ سُہ ہمیشہ ذلّت سان۔
Mirwaiz:
  دۅگناونہٕ  یِیہِ  تسٕندِ  خٲطرٕ  عذاب  قیامتُک  دۅہ،  بیٚیہِ  روزِ  سُہ  تتھ  عذابس  منٛز  ہمیشہ  خوار  تہٕ  ذلیل۔

Tahir:
  تس  خٲطرٕ  یِیہِ  قیامت  کہ  دۅہ  عذاب  دۅگنہٕ  کرنہٕ  تہٕ  سُہ  روزِ  تَتھ  منٛز  ذلت  تہٕ  خٔجِل  زٔدی  سان  ہمیشہ۔

Transliteration:
  Yu<u>da</u>AAaf lahu alAAa<u>tha</u>bu yawma alqiy<u>a</u>mati wayakhlud feehi muh<u>a</u>n<u>a</u><b>n</b>


Athar:
  اِلّا  یِہ  زِ  کٲنٛسہِ  آسہِ  ﴿یِمو  گناہو  پتہٕ﴾  توبہٕ  کوٚرمُت،  تہٕ  ایمان  أنِتھ  آسن  نیک  عملہٕ  لاجمژٕ  کرنہِ۔  یِتھیٚن  لُکن  ہٕنزن  بُرٲین  بدلاوِ  اللہ  تعالیٰ  نیکیو  سٍتۍ،  تہٕ  سُہ  چُھ  سیٚٹھہٕے  غفور  و  رحیم۔

Mirwaiz:
  مگر  یِم  شرک  تہٕ  معاصی  نِشہِ  توبہٕ  کرن،  ایمان  اَنن،  توپتہٕ  کرن  رٕژٕ  عملہٕ۔  پس  تِمن  لوٗکن  بدلاوِ  اللہ  تعالیٰ  گناہ  تِہِنزو  نیکیو  سٍتۍ۔  اللہ  تعالیٰ  چھُ  مغفرت  کروُن،  تَمہِ  مۅکھہٕ  نٕہنٲوِن  تِہِندۍ  گناہ،  سٮ۪ٹھاہ  رحم  کروُن  تَمہِ  مۅکھہٕ  لیٖچھ،  ن  تِمن  گناہو  بدلہٕ  نیکی۔  یہِ  اوس  اوٚت  تانۍ  تِمن  لوٗکن  ہٕندِ  خٲطرٕ  یِم  کفرٕ  نِشہِ  توبہٕ  کرن۔  اَمہِ  پتہٕ  چھُ  اللہ  تعالیٰ  فرماوان  یِم  باایمان  گناہو  نِشہِ  توبہٕ  کرن  تِہُند  حال۔

Tahir:
  مگر  ییٚمۍ  توبہٕ  کۆر  تہٕ  اۆنُن  ایمان  تہٕ  نیک  عمل  کٔرٕن  تیٚلہِ  چِھ  یِم  تِم  لُکھ  زِ  یہِٕنزن  بُرٲین  اللہ  تعالیٰ  نیکیو  سٍتۍ  بدلاو  تہٕ  اللہ  تعالیٰ  چُھ  بۆڈ  مغفرت  کرن  وول  سیٚٹھاہ  مہربان۔

Transliteration:
  Ill<u>a</u> man t<u>a</u>ba wa<u>a</u>mana waAAamila AAamalan <u>sa</u>li<u>h</u>an faol<u>a</u>ika yubaddilu All<u>a</u>hu sayyi<u>a</u>tihim <u>h</u>asan<u>a</u>tin wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  یُس  شخص  توبہٕ  کٔرِتھ  نیک  عملی  چُھ  اختیار  کران،  سُہ  چُھ  خُدایس  کُن  یِوان  پوٚت  پھیرِتھ،  یِتھہٕ  پٲٹھۍ  زن  پوٚت  پھیرنُک  حق  چُھ۔  ﴿تہٕ  رحمٰن  سٕندۍ  بندٕہ  چِھ  تِم﴾

Mirwaiz:
  بیٚیہِ  یُس  باایمان  گناہو  نِشہِ  توبہٕ  کرِ،  خدایس  کُن  رجوع  کٔرِتھ  رٕژٕ  عملہٕ  کرِ  یعنی  آیندٕہ  روزِ  گناہو  نِشہِ  پتھ،  سُتہِ  روزِ  عذاب  نِشہِ  محفوظ،  کیازِ  سُہ  شخص  چھُ  پھیران،  متوجہ  سپدان  خدایس  کُن  خاص  طریقہٕ۔

Tahir:
  تہٕ  ییٚمۍ  توبہٕ  کۆر  تہٕ  نیک  عمل  کٔرٕن  تیٚلہِ  کۆر  تٔمۍ  اللہ  تعالیٰ  ہس  کُن  (سُہ)  رجوع  یُس  رجوعُک  حق  اوس۔

Transliteration:
  Waman t<u>a</u>ba waAAamila <u>sa</u>li<u>h</u>an fainnahu yatoobu il<u>a</u> All<u>a</u>hi mat<u>a</u>b<u>a</u><b>n</b>


Athar:
  یِم  اپزِکۍ  گواہ  چِھنہٕ  بنان،  تہٕ  کُنہِ  لغو  ﴿بیہودٕہ﴾  چیزکِنۍ  ییٚلہِ  یُہُند  گُزر  چُھ  سپدان،  تیٚلہِ  چِھ  شریف  انسانن  ہٕندۍ  پٲٹھۍ  نیران۔

Mirwaiz:
  بیٚیہِ  یِم  شامل  چھِنہٕ  سپدان  اپزیٚن  تہٕ  بے  ہوٗدٕہ  معاملن  تہٕ  کتھن  اندر  یعنی  یِم  نہٕ  اَپُز  وَنان  چھِ،  نہ  اَپٕز  گوٲہی  دِوان  چھِ،  گناہ  چن  تہٕ  لہو  لعب  چن  تہٕ  خلاف  شرع  مجلسن  منٛز  گژھان  چھِ۔  بیٚیہِ  یِم  اتفاقاً  بلا  قصد،  لہو  و  لعب،  فضول  کامیو  کِنۍ  گُزران  چھِ  تَمہِ  ساعتہٕ  چھِ  گُزران  شریفانہٕ  طریقس  منٛز  تور  کُن  التفات  تہٕ  خوٲہش  کرنہٕ  ورٲے۔

Tahir:
  تہٕ  (یِم)  چِھ  تِم  لُکھ  یِم  اَپزیٚن  تہٕ  بٲطل  کامیٚن  منٛز  (کتھہِ  کِنۍ  تہٕ  عملہِ  کِنۍ  دۅشوٕنۍ  صورتن  منٛز)  حٲضر  چِھنہٕ  سپدان  تہٕ  ییٚلہِ  یَچھ  کامیٚو  کِنۍ  نیران  چِھ  تیٚلہِ  چِھ  (دامن  بچٲوِتھ)  سیٚٹھاہ  وقارٕ  تہٕ  سنجیدگی  سان  نیران۔

Transliteration:
  Wa<b>a</b>lla<u>th</u>eena l<u>a</u> yashhadoona a<b>l</b>zzoora wai<u>tha</u> marroo bi<b>a</b>llaghwi marroo kir<u>a</u>m<u>a</u><b>n</b>


Athar:
  یِمن  اگر  یِہندِس  ربّ  سٕندۍ  آیات  بوزنٲوِتھ  نصیحت  چھےٚ  یِوان  کرنہٕ،  تیٚلہِ  چِھنہٕ  یِم  تَتھ  پیٚٹھ  أنۍ  تہٕ  زٔرۍ  بٔنِتھ  روزان۔

Mirwaiz:
  بیٚیہِ  ییٚلہِ  تِمن  پننِس  پروردگار  سٕندیو  آیاتو  سٍتۍ  نصیحت  کرنہٕ  یِوان  چھےٚ  تَمہِ  ساعتہٕ  تَمہِ  ساعتہٕ  چھِنہٕ  تِم  زٔرۍ  تہٕ  أنۍ  ہِوۍ  ؤسۍ  پیوان  بلکہ  چھِ  بہ  گوش  و  ہوش  وارٕہ  بوزان۔

Tahir:
  تہٕ  (یِم)  چِھ  تِم  لُکھ  زِییٚلہِ  یِمن  یہِندِس  ربّ  سٕندیٚو  آیاتو  ہٕندِ  ذریعہ  نصیحت  چھے٘  یِوان  کرنہٕ  تیٚلہِ  چِھنہٕ  تِمن  پیٚٹھ  زٔرۍ  تہٕ  أنۍ  لاگان  (بلکہ  چِھ  غوروفکر  تہِ  کران)۔

Transliteration:
  Wa<b>a</b>lla<u>th</u>eena i<u>tha</u> <u>th</u>ukkiroo bi<u>a</u>y<u>a</u>ti rabbihim lam yakhirroo AAalayh<u>a</u> <u>s</u>umman waAAumy<u>a</u>n<u>a</u><b>n</b>


Athar:
  یِم  دُعا  چِھ  منگان  روزان  زِ،  اے  سانہِ  ربّہٕ،  اسہِ  دِ  پننٚیو  خاندارِنیٚو  تہٕ  پننیٚو  اولاد  نِشہِ  أچھن  ہُند  شہجار،  تہٕ  اسہِ  بناو  پرہیز  گارن  ہُند  امام۔  ﴿یعنی  أسۍ  گٔژھۍ  تقویٰ  ہس  تہٕ  اطاعتس  منٛز  برونٛہہ  گژٕھنۍ،  رٕژرَس  تہٕ  نیکی  منٛز  گٔژھۍ  سارِنٕے  برونٛہہ  پکٕنۍ،  محض  گژھَو  نہٕ  نیک  آسٕنۍ  بلکہ  گژَھو  نیکن  ہٕندۍ  پیشوا  آسٕنۍ،  تہٕ  سانہِ  بدولت  گژِھہ  پوٗرٕ  دُنیا  ہس  منٛز  نیکی  پھٔہلٕنۍ۔  امہِ  چیزٕچ  ذِکر  چھےٚ  یتھ  جایِہ  دراصل  یِہ  وَننہٕ  خٲطرٕ  کرنہٕ  آمٕژ  زِ  یِم  چِھ  تِم  لُکھ  یِم  مال  و  دولتس  تہٕ  شوکت  و  حشمتس  منٛز  نہ  کینہہ  بلکہ  چِھ  نیکی  تہٕ  پرہیز  گٲری  منٛز  اکھ  أکِس  برونٛہہ  گژھنٕچ  کوشش  کران﴾

Mirwaiz:
  بیٚیہِ  یِتھہٕ  پٲٹھۍ  تِم  پانہٕ  وٲنۍ  اسلامٕکۍ  شیدٲیی  چھِ،  یِتھے  پٲٹھۍ  چھِ  یژھان  سٲنۍ  شُرۍ  بٲژ  تہِ  گٔژھۍ  دیٖنٕکۍ  عاشق  بنٕنۍ۔  چنانچہ  دعا  چھِ  منگان،  اے  سانہِ  پروردگارٕ  عطا  کر  اَسہِ  بیٚیہِ  پننین  زنانن  ہٕندِ  طرفہٕ  تہٕ  اولادن  ہٕندِ  طرفہٕ  سُہ  چیز  ییٚمہِ  سٍتۍ  سانہِ  أچھ  شیہلن  تہٕ  قرار  رَٹن  یعنی  تِم  تہِ  کرتکھ  دین  دار،  عبادت  گُزار  تاکہ  سانہِ  أچھ  شیٚہلن  تِم  وُچھِتھ۔  ،  بیٚیہِ  کرتہٕ  اَسہِ  پرہیزگارن  ہٕندۍ  زٕٹھۍ،  بہٕ  ییٚلہِ  پننہِ  گرُک  زِیُٹھ  کوٚرتھس،  میانہِ  گرٕکۍ  بٲژ  کرتکھ  متقی  تہٕ  پرہیزگار،  بہٕ  سپدٕہا  پنے  متقی  یَن  ہُنٛد  امام  تہٕ  زِیُٹھ۔

Tahir:
  تہٕ  (یِم)  چِھ  تِم  لُکھ  یِم  (اللہ  تعالیٰ  سٕنزِ  بارگاہِ  منٛز)  عرض  چِھ  کران،  اے  سانہِ  ربّہ،  اَسہِ  کر  سانیٚن  خاندارِنیٚن  تہٕ  سانیٚن  اولادن  ہٕندِ  طرفہٕ  أچھن  ہُنٛد  شیہجار  عطا،  تہٕ  اَسہِ  بناو  پرہیزگارن  ہُنٛد  اِمام۔

Transliteration:
  Wa<b>a</b>lla<u>th</u>eena yaqooloona rabban<u>a</u> hab lan<u>a</u> min azw<u>a</u>jin<u>a</u> wa<u>th</u>urriyy<u>a</u>tin<u>a</u> qurrata aAAyunin wa<b>i</b>jAAaln<u>a</u> lilmuttaqeena im<u>a</u>m<u>a</u><b>n</b>


Athar:
  یِم  چِھ  تِم  لُکھ  یِم  پننہِ  صبرُک  پھل  بلند  منٛزلہٕ  چِہ  شکلہِ  منٛز  حٲصل  کرن،  آداب  و  تسلیمات  سٍتۍ  سپدِ  تِہُند  استقبال۔

Mirwaiz:
  یِمنٕے  لوٗکن  یِیہِ  موٚزوٗرۍ  دِنہٕ  جنتٕکۍ  تٔھدۍ  بنگلہٕ،  دنیاہس  اندر  دین  و  اطاعتس  پٮ۪ٹھ  صبر  کرنس  تہٕ  ثٲبت  قدم  روزنس  بدل  بیٚیہِ  آسیکھ  تِمن  جنتن  منٛز  ملٲیکن  ہٕندِ  طرفہٕ  تعظیم  تہٕ  سلامہٕ  کرنہِ  یِوان۔

Tahir:
  یِمنٕے  لُکن  یِن  (جنتس  منٛز)  سیٚٹھاہ  تٔھدۍ  محل  تِہِندِ  صبر  کرنہٕ  کہ  بدلہ  رٔنگۍ  عطاکرنہٕ  تہٕ  تَتہِ  یِیہِ  دعائے  خیرتہٕ  سلامہِ  سٍتۍ  تِہٕنز  خۅش  آوے  کرنہٕ۔

Transliteration:
  Ol<u>a</u>ika yujzawna alghurfata bim<u>a</u> <u>s</u>abaroo wayulaqqawna feeh<u>a</u> ta<u>h</u>iyyatan wasal<u>a</u>m<u>a</u><b>n</b>


Athar: تِم روزن ہمیشہ ہمیشہ تَتہِ۔ کوتاہ بہتر چُھ سُہ آرام گاہ تہٕ مقام۔
Mirwaiz: تِمنٕے جنتن اندر روزن تِم ہمیشہ، کیا رٕژ جایاہ چھُ جنت روزنہٕ خٲطرٕتہٕ بسنہٕ خٲطرٕ۔
Transliteration: Kh<u>a</u>lideena feeh<u>a</u> <u>h</u>asunat mustaqarran wamuq<u>a</u>m<u>a</u><b>n</b>
Tahir:
  یِم  چِھ  تَتھ  منٛز  ہمیشہ  روزن  وٲلۍ،  تِم  (تٔھدۍ  جنتٕکۍ  محل)  چِھ  بہترین  ٹھہرن  جایہِ  تہٕ  (رٕژٕ)  روزن  جایہِ۔


Athar:
  اے  نبیؐ،  لُکن  ؤنِو،  میٲنِس  ربّس  کیا  حاجت  چُھ  تُہُند،  اگر  نہٕ  توٚہۍ  تس  ناد  لٲیِو۔  ﴿یعنی  اگر  توٚہۍ  خُدایس  دُعا  مٔنگِو  نہٕ،  تہٕ  تٔمۍ  سٕنز  عبادت  کٔرِو  نہٕ،  تہٕ  پننیٚو  حاجتو  خٲطرٕ  دِیِو  نہٕ  تس  ناد،  تیٚلہِ  چُھنہٕ  تۅہیِہ  کانٛہہ  وزن  تہِ  اللہ  تعالیٰ  سٕنزِ  نظرِ  منٛز  ییٚمہِ  کہ  وجہ  کِنۍ  سُہ  اکھ  پیوٗنٛت  تہِ  تُہُنٛد  پرواہ  کرِ۔  محض  مخلوق  آسنہٕ  کہ  حیثیتہٕ  چَھنہٕ  تۅہیِہ  منٛز  تہٕ  کنیٚن  منٛز  کانٛہہ  فرق۔  خُدایس  چُھنہٕ  تۅہیِہ  نِشہِ  کانٛہہ  حاجت  پھٔسِتھ  زِ  توٚہۍ  کٔرِو  نہٕ  بندگی  تہٕ  تٔمۍ  سٕنز  کانٛہہ  کٲم  روزِ  رُکِتھٕے۔  تٔمۍ  سٕنزِ  رغبت  چِہ  نظرِ  یُس  چیز  تۅہیِہ  کُن  مٲیل  چُھ  کران،  سُہ  چُھ  تُہُند  تس  کُن  اتھہٕ  پھٔہلاوُن  تہٕ  تس  دُعا  منگٕنۍ۔  یِہ  کٲم  ہرگاہ  کٔرِو  نہٕ،  تیٚلہِ  یِیِو  ژھۅٹٕکۍ  پٲٹھۍ  دٲرِتھ  دِنہٕ۔﴾  تۅہیِہ  چُھو  وۅنۍ  بُتھ  پھِیرُمُت،  عنقریب  لٔبِو  سُہ  ﴿لٲزمی﴾  سزا،  ییٚمہِ  نِشہِ  زُو  یَلہٕ  تراوناوُن  مشکل  آسیٚو۔

Mirwaiz:
  توٚہۍ  فرمٲوِو  عام  سارِنٕے  لوٗکن  کُن  یا  رسول  اللہؐ،  میون  پروردگار  کرِ  نہٕ  کُنہِ  قسمہٕ  کانٛہہ  پرواہ  ہرگاہ  توٚہۍ  تسٕنز  عبادت  کٔرِو  نہٕ۔  بتحقیق  تۅہیہِ  کوٚرُو  احکامِ  الہٰی  ین  تِم  اَپٕزۍ  زٲنِتھ  انکار،  وۅنۍ  وُچھِو  برونٹھ  پَہن،  سُہ  انکار  تُہُند  یِیہِ  تۅہیہِ  زنگن  وَلنہٕ  یعنی  تمُیک  سزا  یِیہِ  تۅہیہِ  ضرور  دِنہٕ۔

Tahir:
  فرمٲوِو،  میٲنِس  ربّس  چُھنہٕ  تُہُنٛد  کانٛہہ  پرواہ  ہرگاہ  نہٕ  تۆہۍ  (تٔمۍ  سٕنز)  عبادت  کٔرِو  وۅنۍچُھو  توہیہِ  (تس)  انکار  کۆرمُت  تیٚلہِ  روزِ  وۅنۍ  یہِ  (انکار  کرُن  تُہٕندِ  خٲطرٕ)  ہمیشہ  روزوُن  عذاب  بٔنتِھ۔

Transliteration:
  Qul m<u>a</u> yaAAbao bikum rabbee lawl<u>a</u> duAA<u>a</u>okum faqad ka<u>thth</u>abtum fasawfa yakoonu liz<u>a</u>m<u>a</u><b>n</b>


Tahir: یِم چِھ (حقس) واضح کرن واجِنہِ کتابِہ ہٕندۍ آیات۔
Transliteration: Tilka <u>a</u>y<u>a</u>tu alkit<u>a</u>bi almubeen<b>i</b>
Athar:
  یِم  چِھ  کتابِ  مُبینٕکۍ  آیات۔  ﴿یعنی  تمہِ  کتابہِ  ہٕندۍ  آیات  یۅسہٕ  پنُن  مُدعا  صاف  صاف  کھوٗلِتھ  چھےٚ  بیان  کران۔  یۅسہٕ  کتاب  پٔرِتھ  یا  بوٗزِتھ  ہر  کانٛہہ  شخص  ہیکہِ  سمجھِتھ  زِ  سۅ  کتھ  چیزس  کُن  چھےٚ  بُلاوان،  کمہِ  چیزٕ  نِشہِ  چھےٚ  رُکاوان،  کتھ  چھےٚ  حق  ونان  تہٕ  کتھ  چھےٚ  باطل  قرار  دِوان۔  مانُن  یا  نہ  مانُن  چھےٚ  الگ  کتھ،  مگر  کانٛہہ  شخص  ہیٚکہِ  نہٕ  یِہ  بہانہٕ  زٕہٕنۍ  تہِ  بنٲوِتھ  زِ  امہِ  کتابہِ  ہٕنز  تعلیم  چَھنہٕ  تس  فِکرِ  تران،  تہٕ  تٔمۍ  ہیوٚک  نہٕ  امہِ  نِشہِ  یِہ  معلومٕے  کٔرِتھ  زِ  یِہ  کتاب  کُس  چیز  تراونٕچ  تہٕ  کُس  چیز  پانناونٕچ  دعوت  چھےٚ  تس  دِوان۔﴾

Mirwaiz:
  یِم  مضامین  یِم  تۅہیہِ  پٮ۪ٹھ  نٲزل  سپدان  چھِ،  یِم  چھِ  آیات  تَمہِ  کتابہِ  ہٕندۍ  یۅسہٕ  سورُے  نٔنہِ  راوٕوُنۍ  چھےٚ،  پوٚز  کیا  چھُ،  اَپُز  کیا  چھُ۔  تِم  لوٗکھ  یِم  پژھ  چھِنہٕ  کران،  مَتہٕ  کٔرِتن،  توٚہۍ  کیازِ  چھِو  یوٗت  غمگین  گژھان۔


Athar: اے نبیؐ، شاید رَاورِو توٚہۍ اتھ غمس منٛز پنُن جان زِ یِم لُکھ چِھنہٕ ایمان انان۔
Transliteration: LaAAallaka b<u>a</u>khiAAun nafsaka all<u>a</u> yakoonoo mumineen<b>a</b>
Mirwaiz:
  شاید  توٚہۍ  ما  ترٲوِیوٗن  ۂرِتھ  پَنُن  پان  ییٚمہِ  غمہٕ  سٍتۍ  کہ  کونہٕ  چھِ  ایمان  انان  یتھ  قرآن  مجیدس،  توٚہۍ  مَہ  حض  کھیٚیِو  اَمُیک  غم۔

Tahir:
  (اے  حبیبِ  مکرّم!)  شاید  دِیِو  تۆہۍ  (اَتھ  غمس  منٛز)  پَنُن  جانِ  (عزیزٕے)  زِ  تِم  چِھنہٕ  ایمان  اَنان۔


Athar:
  اگر  أسۍ  یژھو  تیٚلہِ  ہیٚکو  آسمانہٕ  تِژھ  نِشٲنی  نٲزِل  کٔرِتھ  زِ  یِہنزٕ  گردنہٕ  نمن  تتھ  برونٛہہ  کنہِ۔  ﴿یعنی  تِژھ  کانٛہہ  نِشٲنی  نٲزِل  کرٕنۍ  یۅسہٕ  تمام  کُفّارن  ایمانٕچ  تہٕ  اطاعتچٕ  رٔوِش  اختیار  کرنس  پیٚٹھ  مجبور  کرِ  چُھنہٕ  اللہ  تعالیٰ  سٕندِ  خٲطرٕ  رَژھ  تہِ  مشکل۔  اگر  سُہ  یِہ  کران  چُھنہٕ  تیٚلہِ  چُھنہٕ  امہِ  وجہ  کِنۍ  یِہ  زِ  یِہ  کٲم  چھےٚ  تٔمۍ  سٕندِ  قدرت  نِشہِ  نیبر۔  بلکہ  چُھ  امِیُک  وجہ  یِہ  زِ  امہِ  قسمُک  جبری  ایمان  چُھنہٕ  تس  بکار۔﴾

Mirwaiz:
  ہرگاہ  أسۍ  یژھو  تِم  کروکھ  جبراً  مسلمان،  یِتھہٕ  پٲٹھۍ  کہ  أسۍ  سوزو  تِمن  پٮ۪ٹھ  آسمان  کہ  طرفہٕ  اَکھ  نشاناہ  ییٚمہِ  سٍتۍ  تِمن  اختیارٕے  سلب  سَپدِ۔  تِہٕنزٕ  گردنہٕ  نَمن  بۅن  کُن،  چارٕہ  لگیکھ  نہٕ  کینٛہہ  تہِ  ایمان  اَننہٕ  ورٲے،  مگر  أسۍ  کرو  نہٕ  تہِ،  کیازِ  تہِ  کرنہٕ  سٍتۍ  چھُنہٕ  آزمٲیش  تہٕ  امتحان  باقی  روزان  مگر  تِمن  ہٕنز  حالت  چھےٚ  کہ۔

Tahir:
  اگر  أسۍ  یَژھو  تیٚلہِ  کرو  تِہِندِ  خٲطرٕآسمان  پیٚٹھہٕ  (تِژھ)  نشٲنی  نٲزل  زِ  تِہٕنزٕ  گردنہٕ  روزن  تَتھ  برونٛہہ  کنہِ  نٔمِتھٕے۔

Transliteration:
  In nasha nunazzil AAalayhim mina a<b>l</b>ssam<u>a</u>i <u>a</u>yatan fa<i><u>th</u></i>allat aAAn<u>a</u>quhum lah<u>a</u> kh<u>ad</u>iAAeen<b>a</b>


Athar:
  یِمن  لُکن  نِشہِ  یۅسہٕ  نٔو  نصیحت  تہِ  خداے  رحمٰن  سٕندِ  طرفہٕ  یِوان  چھےٚ،  یِم  چِھ  تمہِ  نِشہِ  بُتھ  پھِران۔

Mirwaiz:
  چھَنہٕ  واتان  تِمن  نِشہِ  حضرت  رحمان  سٕندِ  طرفہٕ  کانٛہہ  نصیحتاہ  و  وعظاہ  نوٚو  تہٕ  تازٕہ  مگر  تِم  چھِ  تَمہِ  نِشہِ  بُتھ  پھِران۔

Tahir:
  تہٕ  تِمن  نِشہِ  چھَنہٕ  (خدائے)  رحمان  سٕندِ  طرفہٕ  کانٛہہ  نٔو  نصیحت  یِوان  مگر  تِم  چِھ  تَمہِ  نِشہِ  بُتھ  پھِران۔

Transliteration:
  Wam<u>a</u> yateehim min <u>th</u>ikrin mina a<b>l</b>rra<u>h</u>m<u>a</u>ni mu<u>h</u>dathin ill<u>a</u> k<u>a</u>noo AAanhu muAAri<u>d</u>een<b>a</b>


Transliteration: Faqad ka<u>thth</u>aboo fasayateehim anb<u>a</u>o m<u>a</u> k<u>a</u>noo bihi yastahzioon<b>a</b>
Athar:
  وۅنۍ  ییٚلہِ  یِمو  چُھ  انکار  کوٚرمُت،  عنقریب  لگہِ  یِمن  تَمہِ  چیزٕچ  حقیقت  ﴿مختلف  طریقو﴾  پے،  یتھ  یِم  ہزٕل  چِھ  روٗدِمٕتۍ  کران۔

Mirwaiz:
  چنانچہ  یوٚت  پٮ۪ٹھ  وٲژ  نوبت  کہ  یِمَو  ووٚن  کہ  قرآن  مجید  چھُ  اَپُز  یُس  اعراضُک  ہیریُم  درجہ  چھُ۔  اَتھ  کُن  نظر  کٔرِتھ  ووٚنُکھ  یہِ  چھُ  اَپُز،  اَمہِ  علاوٕہ  کٔرِکھ  اَتھ  قرآن  مجیدس  ٹھٹھہٕ۔  وۅنۍ  واتہِ  تِمن  نِشہِ  خبر  تَمہِ  حقیقتٕچ  یتھ  یِم  ٹھٹھہٕ  کران  ٲسۍ  ییٚلہِ  عذابس  گرفتار  گژھن۔

Tahir:
  وۅنۍ  کۆرتِمَو  بے  شک  (حقس)  انکار،  لہٰذا  واتن  تِمن  عنقریب  تَمہِ  کتھہِ  ہٕنزٕ  خبرٕ  یَتھ  تِم  ٹسنہٕ  ٲسۍ  کران۔


Athar:
  بیٚیہِ  کیا،  یِمو  چَھنا  زمینس  پیٚٹھ  زانٛہہ  نظر  ترٲومٕژ  زِ  کثیر  مقدارس  منٛز  کٲتیاہ  پرٛتھ  قسمٕکۍ  جان  کُلۍ  کٔٹھۍ  چِھ  اسہِ  اتھ  منٛز  پٲدٕ  کٔرِمٕتۍ؟

Mirwaiz:
  کیا  یِمَو  وُچھنا  یتھ  زمینس  کُن  کہ  کٲتیاہ  رٕتین  رٕتین  کُٰین  ہٕندۍ  قسم  کھٲرۍ  اَسہِ  اَمہِ  زمینہٕ  منٛزٕ۔

Tahir:
  تہٕ  کیا  تِمَو  ترٲو  نا  زمینس  کُن  نظراہ  زِ  اَسہِ  کاتیاہ  نفیس  چیز  چِھ  اَتھ  منٛز  وۅپدٲوِمٕتۍ۔

Transliteration:
  Awalam yaraw il<u>a</u> alar<u>d</u>i kam anbatn<u>a</u> feeh<u>a</u> min kulli zawjin kareem<b>in</b>


Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Athar:
  یقیناً  چھےٚ  اتھ  منٛز  اکھ  نشٲنی،  ﴿یعنی  حق  کہ  جُستجو  خٲطرٕ  اگر  کٲنٛسہِ  نشٲنی  ہٕنز  ضرورت  آسہِ،  تیٚلہِ  چھنہٕ  تس  دوٗر  گژھنٕچ  ضرورت  کینہہ۔  أچھ  مٕژرٲوِتھ  وُچھتن  ییٚمہِ  زمین  کُے  سبزار،  تس  سپدِ  معلوم  زِ  کائنات  کہ  نظامٕچ  یۅسہٕ  حقیقت  ﴿توحید﴾  انبیاء  علیہمُ  السّلام  پیش  چِھ  کران  سۅ  چھا  صحیح،  کِنہٕ  تِم  نظریات  یِم  مشرکین  یا  منکرینِ  خُدا  چِھ  بیان  کران۔﴾  مگر  یِمو  منٛزٕ  چِھنہٕ  اکثر  مانن  وٲلۍ۔

Mirwaiz:
  بے  شک  چھِ  اتھ  منٛز  سانہِ  قدرتٕکۍ  نشانہٕ،  مگر  یِمَو  اندرٕہ  چھِ  اکثر  یِم  نہٕ  پژٕھے  کران  چھِ۔

Tahir:
  بے  شک  چھے٘  اَتھ  منٛز  ضرور  (اللہ  تعالیٰ  سٕندِ  قدرتٕچ)  نشٲنی،  تہٕ  تِمَو  منٛزٕ  چِھنہٕ  اکثر  لُکھ  ایمان  اَنن  وٲلۍ  کینہہ۔


Mirwaiz: پٔزِپٲٹھۍ تُہُند پروردگار چھُ سٮ۪ٹھاہ غٲلب سٮ۪ٹھاہ رحمت وول۔
Tahir: تہٕ پٔزۍپٲٹھۍ چُھ تُہُنٛد ربّٕے غٲلب، مہربان۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Athar:
  تہٕ  حقیقت  چھےٚ  یِہ  زِ  تُہُند  ربّ  چُھ  زبردست  تہِ،  تہٕ  رحیم  تہِ۔  ﴿یعنی  تٔمۍ  سٕنز  قدرت  چھےٚ  تِژھ  زبردست  زِ  اگر  کٲنٛسہِ  سزا  ییژِھہ  دِیُن،  ژِہِس  منٛز  ہیٚکیٚس  مِٹٲوِتھ۔  مگر  امہِ  باوجود  چُھ  یِہ  سراسر  تٔمۍ  سُند  رحم  زِ  سزا  دِنس  منٛز  چُھنہٕ  جلدی  کران،  ؤری  وادن  تہٕ  صٔدِین  تام  چُھ  ڈھیل  دِوان،  سوچنٕچ  سمجھنٕچ  تہٕ  سنبھلنٕچ  مہلت  چُھ  دِوان  روزان،  تہٕ  ساری  وٲنٛسہِ  ہٕنزن  نافرمٲنِین  چُھ  اکہِ  توبہٕ  سٍتۍ  معاف  کرنہٕ  خٲطرٕ  تیار  روزان۔﴾


Athar:
  یِم  بوزنٲوِیوٗکھ  تمہِ  وقتُک  قصّہٕ  ییٚلہِ  تُہٕندۍ  ربّن  موسیٰ  ﴿علیہ  السلامس﴾  آلَو  کوٚر،  ظٲلِم  قومس  نِشہِ  گژھ۔

Mirwaiz:
  یِمن  لوٗکن  فرمٲوِو  تَمہِ  وقتُک  قصہٕ  یُتھ  تِم  عبرت  رَٹن  ییٚلہِ  آلو  دُیت  تُہٕندۍ  پروردگارن  موسیٰ  کلیم  اللہ  ہس  کہ  تبلیغ  کرنہِ  گٔژِھو  نافرمان  قومس۔

Tahir:
  تہٕ  (سُہ  واقعہ  کٔرِو  یاد)  ییٚلہِ  تُہٕندۍ  ربّن  موسیٰ  ہس  (علیہ  السلام)  نِدا  دِیُت  زِ  ژٕ  گژھ  ظٲلِمن  ہنٛدس  قومس  نِش۔

Transliteration:
  Wai<u>th</u> n<u>a</u>d<u>a</u> rabbuka moos<u>a</u> ani iti alqawma a<b>l</b><i><u>thth</u></i><u>a</u>limeen<b>a</b>


Athar: فرعون سٕندِس قومس نِشہِ، کیا تِم چِھنا کھۅژان؟
Tahir: (یعنی) فرعون سٕندِس قومس نِشہِ،کیاتِم چِھنا (اللہ تعالیٰ ہس) کھوژان۔
Transliteration: Qawma firAAawna al<u>a</u> yattaqoon<b>a</b>
Mirwaiz:
  یعنی  فرعون  سٕندِس  قومس،  کیا  کھۅژان  چھِنا  تِم  سٲنِس  قہرس  تہٕ  غضبس،  کیا  پتھ  روزن  نا  تِم  سانہِ  نافرمٲنی  نِشہِ۔


Athar: تٔمۍ کوٚر عرض، اے میانہِ ربّہ، مےٚ چُھ خوف زِ تِم پھِرن مےٚ بُتھ۔
Tahir: موسیٰ ہن (علیہ السلام) کۆر عرض، اے ربّ! بہٕ چُھس کھوژان زِ تِم کرن مے٘ انکار۔
Transliteration: Q<u>a</u>la rabbi innee akh<u>a</u>fu an yuka<u>thth</u>iboon<b>i</b>
Mirwaiz:
  حضرت  موسیٰ  ہن  دوٚپ  خدایا  بہٕ  چھُس  گژھنہٕ  خٲطرٕ  تیار  مگر  بییم  چھُم  تِم  ما  زانن  مےٚ  اَپزِیور۔


Athar:
  مےٚ  چُھ  سینس  دم  گژھان،  تہٕ  مےٚ  چَھنہٕ  زیو  پھیران۔  توٚہۍ  سوٗزِو  ہارون  ﴿علیہ  السلامس﴾  کُن  رسالت۔

Mirwaiz:
  ییٚمہِ  سٍتۍ  سپدِ  تنگ  دل  میون،  مےٚ  پھورِ  نہٕ  زیٚوِ  کِہِنۍ،  پس  سوزکھنا  ژٕہ  وحی  میٲنِس  برادر  ہارونس۔  سُتہِ  کرہن  پیغمبر،  توپتہٕ  پکہِ  ہا  سُتہِ  مےٚ  سٍتۍ،  ہرگاہ  تِم  اَپزِیور  زانہن  سُہ  کرِہا  مےٚ  تصدیق۔

Tahir:
  تہٕ  (یِتھِس  ناسازگار  ماحولس  منٛز)  چُھ  میون  سیٖنہٕ  تنگ  گژھان  تہٕ  میٲنۍ  زیٚو  چھَنہٕ  (روٲنی  سان)  پکان  لہٰذا  سوزُن  ہارونس  (علیہ  السلام)  کُن  (تہِ  جبریل  علیہ  السلام  وحی  ہیٚتھ  تاکہ  سُہ  بنہِ  میون  پلزن  وول)۔

Transliteration:
  Waya<u>d</u>eequ <u>s</u>adree wal<u>a</u> yan<u>t</u>aliqu lis<u>a</u>nee faarsil il<u>a</u> h<u>a</u>roon<b>a</b>


Transliteration: Walahum AAalayya <u>th</u>anbun faakh<u>a</u>fu an yaqtuloon<b>i</b>
Athar:
  بیٚیہِ  چُھ  مےٚ  پیٚٹھ  تِمن  نِشہِ  اکہِ  جُرمُک  الزام  تہِ،  امہِ  موجوب  چُھس  بٕہ  کھۅژان  زِ  تِم  کرن  مےٚ  قتل۔

Mirwaiz:
  بیٚیہِ  چھُ  مےٚ  بیاکھ  عرض  کہ  مےٚ  پٮ۪ٹھ  چھُ  تِہُند  اَکھ  جُرماہ،  مےٚ  چھُ  خطرٕ  گژھان  تَمہِ  مۅکھٕ  ما  مارن  تِم  مےٚ۔

Tahir:
  تہٕ  تِہُنٛد  چُھ  مے٘  پیٚٹھ  (قبطی  سٕندِ  مارنُک)  اَکھ  الزام  تہِ  لہٰذا  چُھس  بہٕ  کھوژان  زِ  تِم  کرن  مے٘  قتل۔


Athar:
  فرماونہٕ  آو،  ہرگز  نہٕ!  توٚہۍ  دۅشوے  گٔژِھو  سانہِ  نشٲنیِہ  ہیٚتھ،  أسۍ  روزَو  تۅہیِہ  سٍتۍ  سورُے  کینہہ  بوزان۔

Mirwaiz:
  اللہ  تعالیٰ  ہن  فرمووُس  تہِ  بنہِ  نہٕ  ہرگز،  ژےٚ  ہیٚکی  نہٕ  اَتھہٕ  لٲگِتھ  کانٛہہ،  اَسہِ  کٔر  عطا  ہارون  علیہ  السلامس  پیغمبری۔  پس  گٔژِھو  توٚہۍ  دۅشوے  میٲنۍ  آیات  ہیتھ،  أسۍ  تہِ  چھِ  نصرت  و  امداد  کرنہٕ  خٲطرٕ  تۅہیہِ  سٍتۍ  بوزان  تِہُند  گفتگو۔

Tahir:
  ارشاد  سپُد  ہرگز  نہٕ،  لہٰذا  گٔژِھو  تۆہۍ  دۅشوے  سانہِ  نشٲنِیہِ  ہیٚتھ  بے  شک  چِھ  أسۍ  تۅہیہِ  سٍتۍ  (پۯتھ  کانٛہہ  کتھ)  بوزن  وٲلۍ۔

Transliteration:
  Q<u>a</u>la kall<u>a</u> fa<b>i</b><u>th</u>hab<u>a</u> bi<u>a</u>y<u>a</u>tin<u>a</u> inn<u>a</u> maAAakum mustamiAAoon<b>a</b>


Athar: گٔژِھو فرعونس نِشہِ تہٕ ؤنِو تس، أسۍ چِھ ربّ العالمینن اَمہِ موجوب سوٗزِمٕتۍ۔
Transliteration: Fatiy<u>a</u> firAAawna faqool<u>a</u> inn<u>a</u> rasoolu rabbi alAA<u>a</u>lameen<b>a</b>
Mirwaiz:
  پس  وٲتِو  توٚہۍ  دۅشوے  فرعونس  نِشہِ،  توپتہٕ  دٔپیوٗس  أسۍ  دۅشوے  چھِ  ژےٚ  کُن  پیغمبر  پروردگارٕ  عالمین  سٕندِ  طرفہٕ  دعوتِ  توحیدس  سٍتۍ  یہِ  حکم  ہیتھ  آمٕتۍ  کہ۔

Tahir:
  لہٰذا  گٔژِھو  تۆہۍ  دۅشوے  فرعونس  نِشہِ  تہٕ  ؤنِو،  أسۍ  چِھ  تمام  جہانن  ہٕندِس  پروردگارٕ  سٕندۍ  (سوزنہٕ  آمٕتۍ)  رسول۔


Athar: زِ بنی اسرائیلس دِ ژٕ اسہِ سٍتۍ گژھنہٕ۔
Tahir: (سون مدعا چُھ یہِ) زِ ژٕ سوزُکھ بنی اسرائیل (آزادکٔرِتھ) اَسہِ سٍتۍ۔
Transliteration: An arsil maAAan<u>a</u> banee isr<u>a</u>eel<b>a</b>
Mirwaiz:
  آزاد  کرُکھ  ژٕہ  بنی  اسرٲیل  ظلمہٕ  نِشہِ  بٚیہِ  دِ  ژٕہ  تِمن  اصلی  وطن  شامس  کُن  اَسہِ  سٍتۍ  گژھنہٕ۔  تِم  دۅشوے  گٔے  فرعونس  نِشہِ،  تس  واتنووُکھ  یہِ  پیغام۔  فرعونن  بوزٕہ  یِمہٕ  سارے  کتھہٕ،  توپتہٕ  ووٚتھ  موسیٰ  علیہ  السلامس  کُن،اوہ  ہو،  توٚہۍ  چھِو  حض  آمٕتۍ۔


Athar:
  فرعونن  ووٚن،  کیا  ژٕ  اوسُکھ  نا  اسہِ  پانس  نِشہِ  شُرۍ  پانہٕ  روٚچھمُت؟  ژےٚ  گُزٲرِتھ  پننہِ  عمرِ  ہٕندۍ  کینہہ  ؤری  اسہِ  نِشہِ،

Mirwaiz:
  فرعونن  دوُپُس،  ژٕہ  ما  چھُکھ  سُے  یَس  اَسہِ  زیٚوُنہِ  پانہٕ  پٮ۪ٹھہٕ  پرورش  کٔرمٕژ  چھےٚ،  بیٚیہِ  روٗدُکھ  ژٕہ  اَسہِ  نِشہِ  پننہِ  عمرِ  ہٕندین  واریاہن  ؤرِین۔

Tahir:
  (فرعونن)  وۆنن،  کیا  اَسہِ  اوسُکھ  نا  ژٕ  پانس  نِشہِ  شُرۍ  پانہٕ  کِس  حالتس  منٛز  رۆچھمُت  تہٕ  پننہِ  وٲنسہِ  ہٕندۍ  کٲتیاوے  ؤری  ٲسی  ژے٘  اَسہِ  درمیان  گُزٲرِمٕتۍ۔

Transliteration:
  Q<u>a</u>la alam nurabbika feen<u>a</u> waleedan walabithta feen<u>a</u> min AAumurika sineen<b>a</b>


Athar: تہٕ امہِ پتہٕ کوٚرُتھ ژےٚ یِکینژھاہ کرُن اوسُے، ژٕ چُھکھ سیٚٹھاہ احسان فراموش اِنسان۔
Transliteration: WafaAAalta faAAlataka allatee faAAalta waanta mina alk<u>a</u>fireen<b>a</b>
Mirwaiz:
  بیٚیہِ  کوٚرُتھ  ژےٚ  سُہ  جرم  یُس  ژےٚ  کوٚرُتھ ﴿یعنی  اَکھ  قبطی،  سانہِ  قومُک  اَکھ  شخص  مورتھن﴾ بیٚیہِ  چھُکھ  ژٕہ  توپتہٕ  تہِ  کفرانِ  نعمت  کروُنیو  اندرٕہ،  سٲنۍ  احسانات  چھی  نہٕ  یادٕے،  بیٚیہِ  چھُکھ  اَز  آمُت  مےٚ  پَنُن  تٲبع  بناونہٕ  خٲطرٕ۔

Tahir:
  تہٕ  (پتہٕ)  کٔرٕتھ  ژے٘  پَنٕنۍ  سۅ  کٲم  یۅسہٕ  ژے٘  کٔرمٕژ  ٲسٕے  (یعنی  اَکھ  قبطی  کۆرتھن  قتل)  تہٕ  ژٕ  چُھکھ  ناشکرگزارو  منٛزٕ  (سون  رَچُھن  تہٕ  احسان  چِھی  مٔشِتھ  گٔمٕتۍ)۔


Athar: موسیٰ علیہ السلام چِھ جواب دِوان، تمہِ ساعتہٕ ٲس مےٚ سۅ کٲم نادانستگی منٛز کٔرمٕژ۔
Transliteration: Q<u>a</u>la faAAaltuh<u>a</u> i<u>th</u>an waan<u>a</u> mina a<b>l</b><u>dda</u>lleen<b>a</b>
Mirwaiz:
  موسیٰ  علیہ  السلامن  دوٚپنس  واقعی  مےٚ  کٔر  سۅ  حرکت،  مےٚ  گٔیہِ  سۅ  غلطی،  عمداً  کوٚر  نہٕ  مےٚ  سُہ  شخص  قتل  بلکہ  کریوو  مےٚ  تس  تِہٕنزِ  غلطی  پٮ۪ٹھ  تنبیہ  مگر  سُہ  موٗد  تَمی  سٍتۍ،  قصداً  مور  نہٕ  مےٚ  سُہ۔

Tahir:
  (موسیٰ  علیہ  السلامن)  فرموون،  ییٚلہِ  مے٘  سۅ  کٲم  کٔر  بہٕ  اوسُس  بے  خبر  (زِ  کیا  اکہ  مُشتہٕ  سٍتۍ  ہیٚکیا  تس  موت  یِتھ) 


Athar:
  پتہٕ  ژوٚلُس  بٕہ  چانہِ  ڈرٕ،  امہِ  پتہٕ  کوٚر  میٲنۍ  ربّن  مےٚ  حکم  عطا،  تہٕ  بٕہ  کوٚرنس  رسولن  منٛز  شٲمِل۔

Mirwaiz:
  توپتہٕ  ییٚلہِ  بہٕ  تۅہیہِ  کھوٚژُس  بہٕ  ژوٚلُس  تۅہیہِ  نِشہِ۔  پس  کٔر  مےٚ  عطا  پنٕنۍ  پروردگارن  عقل،  علم  تہٕ  دٲنشمندی،  بیٚیہِ  کوٚرنس  بہٕ  پیغمبرو  اندرٕہ۔

Tahir:
  پتہٕ  دۯاس  بہٕ  (تَمہِ  وقتہٕ)  چانہِ  (اختیارکہ  دٲیرٕہ)  نِشہِ  ییٚلہِ  بہٕ  ژے٘  (یعنی  چانین  ارادن)  کھوٗژُس  پتہٕ  کۆر  میٲنۍ  ربّن  مے٘  حکم  (نبوت)  عطا  تہٕ  (بالٲخر)  کۆرنس  بہٕ  رسولن  منٛز  شٲمل۔

Transliteration:
  Fafarartu minkum lamm<u>a</u> khiftukum fawahaba lee rabbee <u>h</u>ukman wajaAAalanee mina almursaleen<b>a</b>


Transliteration: Watilka niAAmatun tamunnuh<u>a</u> AAalayya an AAabbadta banee isr<u>a</u>eel<b>a</b>
Athar:
  روٗد  چون  احسان  یُس  ژےٚ  مےٚ  پیٚٹھ  گٔنزرومُت  چُھے،  تیٚلہِ  چھےٚ  اَمِچ  حقیقت  یِہ  زِ  ژےٚ  اوسُے  بنی  اسرائیل  غلام  بنوومُت۔  ﴿یعنی  چٲنِس  گرس  منٛز  کیازِ  یِمہا  بٕہ  پرورش  حاصل  کرنہٕ  مۅکھہٕ  اگر  نہٕ  ژےٚ  بنی  اسرٲئیلس  پیٚٹھ  ظلم  ٲسِہی  کوٚرمُت؟  چانہِ  ظلم  کہ  وجہ  کِنۍ  اوسنس  بٕہ  پننہِ  ماجہِ  ٹوکرِ  منٛز  بٔرِتھ  دریاوس  منٛز  ترووٚمُت،  نَتہٕ  کیا  مےٚ  اوسنا  پننہِ  پرورشہِ  خٲطرٕ  پنُن  گرٕ  موجود؟  امہِ  موجوب  چھی  نہٕ  ژےٚ  امہِ  پرورشہِ  ہُند  احسان  گٔنز  راوُن  شوٗبان﴾

Mirwaiz:
  کیا  یہِ  کانٛہہ  نعمتھاہ  ییٚمُیک  ژٕہ  مےٚ  پٮ۪ٹھ  احسان  چھُکھ  تھاوان  کہ  میون  قوم  بنی  اسرٲییل  بنووتھن  ژےٚ  پَنُں  غلام۔  تِم  تھٲوِتھکھ  ژےٚ  بٔڈِس  ذلتس  تہٕ  ظلمس  اندر،  تِہٕندیٚن  لۅکٹین  اوسُکھ  ماران،  تمی  مۅکھہٕ  ترووہس  بہٕ  صندوقس  منٛز  دریاوس  اندر۔  ژےٚ  بروٗنٹھۍ  کِنۍ  ییٚلہِ  بہٕ  پوٚکُس  ژےٚ  کھولتھس  بہٕ،  توپتہٕ  کٔرتھم  پرورش۔  اَمہِ  پرورشہِ  ہُنٛس  اصلی  وجہ  چھُ  چون  ظلم۔  اَمہِ  پرورشہِ  ہُنٛد  کیا  چھُکھ  ژٕہ  مےٚ  پٮ۪ٹھ  احسان  تھاوان،  بلکہ  پزِہی  ژےٚ  پننین  ناشٲیستہ  حرکاتن  تہٕ  یچھ  کامین  پٮ۪ٹھ  نٲدم  تہٕ  پشیمان  سپدُن،  چھَیہِ  خبر  کٲتیاہ  لۅکٕٹۍ  مٲرِتھکھ  ژےٚ،  کوتاہ  خونِ  ناحق  کوٚرُتھ  ژےٚ۔

Tahir:
  تہٕ  کیا  سُہ  چھا  (کانٛہہ)  رٕژر  ییٚمِیُک  ژٕ  مے٘  پیٚٹھ  احسان  چُھکھ  گٕنزران  (تَمِیُک  سبب  تہِ  اوس  یہِ)  زِ  ژے٘  اوستھن  (میون  سورُے  قوم)  بنی  اسرائیل  غلام  بنٲوِتھ  تھوومُت۔


Athar: فرعون چُھ ونان، تہٕ یِہ ربّ العالمین کیا گوٚو؟
Tahir: فرعونن وۆن، تمام جہانن ہُنٛد پروردگار کیا چیز چُھ؟
Transliteration: Q<u>a</u>la firAAawnu wam<u>a</u> rabbu alAA<u>a</u>lameen<b>a</b>
Mirwaiz:
  کتھ  ڈٲلِتھ  ووٚن  فرعونن،  سُہ  ربّ  العالمین  کُس  گوٚو  ییٚمۍ  سٕندِ  طرفہٕ  توٚہۍ  سوزنہٕ  آمٕتۍ  چھِو؟


Athar:
  موسیٰ  علیہ  السلام  چِھ  جواب  دِوان،  آسمانن  ہند  تہٕ  زمینُک  ربّ،  تہٕ  تِمن  سارِنٕے  چیزن  ہُند  ربّ  یِم   آسمان  و  زمینس  منٛز  باگ  چِھ،  اگر  ژٕ  پژھ  کرن  وول  چُھکھ۔

Mirwaiz:
  موسیٰ  علیہ  السلامن  دوٚپُس،  سُہ  گوٚو  آسمانن  تہٕ  زمینن  بیٚیہِ  تَمہِ  سارِکُے  پروردگار  یہِ  تِمن  منٛزباگ  چھُ،  ہرگاہ  تۅہیہِ  یقین  کرُن  چھُو  تیٚلہِ  چھُو  یہِ  کٲفی  پتہٕ  ربّ  العالمین  سُنٛد۔

Tahir:
  (موسیٰ  علیہ  السلامن)  فرموون،  (سُہ)  چُھ  تمام  آسمانن  ہُنٛد  تہٕ  زمینُک  تہٕ  تَمُیک  (یعنی  تمام  کایناتُک)  ربّ  یۅسہٕ  یِمن  منٛزباگ  چھے٘،  اگر  ژٕ  پَژھ  کرن  وول  چُھکھ۔

Transliteration:
  Q<u>a</u>la rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> in kuntum mooqineen<b>a</b>


Athar: فرعون چُھ پانس دٔچِھنۍ کھووٕرۍ لُکن ونان، بوزان چِھوٕ؟
Tahir: تٔمۍ وۆن تِمن (لُکن) یِم تس أندۍأندۍ (بِہتھ) ٲسۍ، کیا تۆہۍ چِھو نا بوزان؟
Transliteration: Q<u>a</u>la liman <u>h</u>awlahu al<u>a</u> tastamiAAoon<b>a</b>
Mirwaiz:
  فرعون  لوٚگ  وَننہِ  تِمن  لوٗکن  یِم  تس  أندۍ  پٔکۍ  ٲسۍ  بِہِتھ،  چھِوٕہ  بوزان  یہِ  شخص  کیا  چھُ  میانہِ  سوالُک  جواب  ونان،  میون  سوال  چھُ  کیا  تانۍ،  جواب  چھُ  کیا  تانۍ۔


Transliteration: Q<u>a</u>la rabbukum warabbu <u>a</u>b<u>a</u>ikumu alawwaleen<b>a</b>
Athar:
  موسیٰ  علیہ  السلام  چِھ  ونان،  چون  ربّ  تہِ  تہٕ  چانیٚن  تِمن  آباو  اجدادن  ہُند  ربّ  تہِ،  یِم  گُزریمٕتۍ  چِھ۔

Mirwaiz:
  موسیٰ  علیہ  السلامن  دوٚپُس،  سُہ  چھُ  تُہُند  تہٕ  بیٚیہِ  تُہٕندین  مالیٚن  بُڈِ  ببن  ہُنٛدپروردگار۔

Tahir:
  (موسیٰ  علیہ  السلامن)  وۆنن  (مزید)  زِ  (سُے)  چُھ  تُہُنٛد  (تہِ)  ربّ  تہٕ  تُہٕندیٚن  بروٗٹھمین  مالیٚن  بُڈِ  ببن  ہُنٛد  (تہِ)  ربّ۔


Tahir: (فرعونن) وۆنن، بے شک چُھ تُہُنٛد رسول یُس تۅہیہِ کُن سوزنہٕ چُھ آمُت ضرور دیوانہٕ۔
Transliteration: Q<u>a</u>la inna rasoolakumu alla<u>th</u>ee orsila ilaykum lamajnoon<b>un</b>
Athar:
  فرعون  چُھ  ﴿حٲضرن﴾  ونان،  تُہُند  یِہ  رسول  صٲب  یُس  تۅہیِہ  کُن  سوزنہٕ  چُھ  آمُت،  چُھ  بالکُلے  پاگل  باسان۔

Mirwaiz:
  فرعون  لوٚگ  دَپنہِ  پننین  حٲشیہِ  نشینن  کُن  طعنہٕ  دِوان  کہ  یہِ  پیغمبر  یُس  تۅہیہِ  کُن  سوزنہٕ  چھُ  آمُت،  یہِ  چھُ  پٔزِپٲٹھۍ  موٚت  تہٕ  دیوانہٕ۔


Athar:
  موسیٰ  علیہ  السلام  چِھ  ونان،  مشرق  تہٕ  مغرب  بیٚیہِ  یِکینژھاہ  یِمن  منٛز  باگ  چُھ  تَمہِ  سارِکُے  ربّ،  اگر  تۅہیِہ  لُکن  کینہہ  عقل  چَھو۔

Mirwaiz:
  موسیٰ  علیہ  السلامن  دوٚپُس،  سُہ  چھُ  مشرق  و  مغربُک  بیٚیہِ  تَمہِ  سارِکُے  یہِ  تتھ  درمیان  چھُ  پروردگار۔  ہرگاہ  توہیہِ  عقل  چھَے،  تمی  عقلہِ  سٍتۍ  مٲنِو  یہِ  کتھ۔

Tahir:
  (موسیٰ  علیہ  السلامن)  وۆنن،  (سُہ)  چُھ  مشرقُک  تہٕ  مغربُک  تہٕ  تَمُیک  (یعنی  تمام  کایناتُک)  ربّ  یۅسہٕ  یِمن  دۅشوٕنۍ  منٛزباگ  چھے٘  ہرگاہ  ژے٘  (کینہہ)  عقل  چھے۔

Transliteration:
  Q<u>a</u>la rabbu almashriqi wa<b>a</b>lmaghribi wam<u>a</u> baynahum<u>a</u> in kuntum taAAqiloon<b>a</b>


Transliteration: Q<u>a</u>la laini ittakha<u>th</u>ta il<u>a</u>han ghayree laajAAalannaka mina almasjooneen<b>a</b>
Athar:
  فرعون  چُھ  ونان،  اگر  ژےٚ  مےٚ  ورٲے  بیٚیہِ  کانٛہہ  معبود  مونتھن،  تیٚلہِ  کرتھ  ژٕ  تہِ  تِمن  لُکن  منٛز  شٲمل  یِم  قٲدخانن  منٛز  روٗزِتھ  سڑان  چِھ۔

Mirwaiz:
  فرعون  ووٚتھ  موسیٰ  علیہ  السلامس  کُن،  ہرگاہ  ژٕہ  مےٚ  ورٲے  بیاکھ  معبوداہ  ٹھٔہراوٕہن  تیٚلہِ  سوزتھ  بہٕ  ژٕہ  قٲد  خانس  اندر،  تٔمۍ  سُنٛد  قٲد  خانہٕ  اوس  سٮ۪ٹھاہ  مشکل،  زمینس  منٛز  اوس  اَکھ  سرٛون  چہاہ،  تتھ  منٛز  ٲسۍ  دِوان  بٔرِتھ  قٍدِس،  تَتہِ  اوس  سُہ  مٔرِتھ  کھارنہٕ  یِوان۔

Tahir:
  (فرعونن)  وۆنن،  (اے  موسیٰ!)  اگر  ژے٘  مے٘  وَرٲے  بیٚیہِ  کانٛہہ  معبود  بنووتھن  تیٚلہِ  کرتھ  بہٕ  ژٕ  ضرور  (گرفتار  کٔرِتھ)  قٍدیٚن  منٛز  شٲمل۔


Athar: موسیٰ علیہ السلام چِھ ونان، اگر چِہ بٕہ اَنہٕ ژےٚ برونٛہہ کُن اکھ ٹاکارٕہ چیز تہِ؟
Transliteration: Q<u>a</u>la awalaw jituka bishayin mubeen<b>in</b>
Mirwaiz:
  موسیٰ  علیہ  السلامن  دوٚپُس،  ہرگاہ  بہٕ  پننِس  نبوتس  پٮ۪ٹھ  نٔنۍ  دلیل  پیش  کرٕہ،  توتہِ  تھاوکھہٕ  ژٕہ  مےٚ  قٲد  خانس  منٛز۔

Tahir:
  (موسیٰ  علیہ  السلامن)  فرموون،  اگرچہ  بہٕ  ژے٘  نِش  کانٛہہ  واضح  چیز  (بطورِ  معجزٕہ  تہِ)  ہیٚتھ  یِمہٕ۔


Mirwaiz: أتی ترٲوٕکھ پنٕنۍ لورِہن پتھر، یکدم سَپُد تتھ وارٕ کارٕ بوٚڈ اژدہا۔
Transliteration: Faalq<u>a</u> AAa<u>sa</u>hu fai<u>tha</u> hiya thuAAb<u>a</u>nun mubeen<b>un</b>
Athar:
  ﴿تٔمۍ  سٕندِ  ٲسہٕ  منٛزٕ  یِہ  کتھ  نیران  نیرانٕے  چُھ﴾  موسیٰ  علیہ  السلام  پنُن  عاصہٕ  چھکان،  تہٕ  یکدم  اوس  سُہ  اکھ  ٹاکارٕ  شہمار  ﴿اژدہا﴾۔

Tahir:
  أتی  تۯ  وو  موسیٰ  ہن  (علیہ  السلام)  پَنُن  عاصہٕ  (زمینس  پی٘ٹھ)  سُہ  بنیاو  تَمی  وقتہٕ  ٹاکارٕہ  (پٲٹھۍ)  أجدر۔


Transliteration: WanazaAAa yadahu fai<u>tha</u> hiya bay<u>da</u>o li<b>l</b>nn<u>a</u><i><u>th</u></i>ireen<b>a</b>
Athar:
  پتہٕ  چُھ  سُہ  پنُن  اتھہٕ  ﴿کژٕھہ  نِشہِ﴾  کڑان،  تہٕ  سُہ  اوس  تمام  وُچھن  والیٚن  برونٛہہ  کنہِ  چمکان۔  ﴿یُتُھے  حضرت  موسیٰ  علیہ  السلام  چِھ  بغلہٕ  منٛزٕ  پنُن  اتھہٕ  کڑان،  یکدم  چُھ  سورُے  ماحول  روشن  سپدان  تہٕ  باسان  اوس  زن  کھوٚت  آفتاب۔﴾

Mirwaiz:
  بیٚیہِ  کوٚڈُکھ  نالہٕ  منٛزٕہ  پَنُن  اَتھہٕ،  أتی  آو  سُہ  بوزنہٕ  سارِنٕے  وُچھہِ  وُنین  نَپہٕ  نَپہٕ  کروُن،  لوٗکھ  تھارے  تہٕ  ژٔلۍ۔

Tahir:
  تہٕ  (موسیٰ  علیہ  السلامن)  کۆڈُن  پَنُن  اَتھہٕ  (کژھس  منٛز  ترٲوِتھ)  نیٚبرپتہٕ  بنیاو  سُہ  تَمی  وقتہٕ  وُچھن  والیٚن  خٲطرٕ  (پریٚزلہٕ  وُن)  سفید۔


Athar: فرعون چُھ پانس دٔچِھنۍ کھووٕرۍ سردارن ونان، یِہ شخص چُھ پٔزِپٲٹھۍ اکھ مٲہر جادو گر۔
Tahir: (فرعونن) وۆنن پانس دٔچِھنۍ کھووٕرۍ (بِہتھ) سردارن، بے شک چُھ یہِ بۆڈ گاٹُل سحرٕگر۔
Transliteration: Q<u>a</u>la lilmalai <u>h</u>awlahu inna h<u>atha</u> las<u>ah</u>irun AAaleem<b>un</b>
Mirwaiz:
  فرعون  لوٚگ  وَننہِ  پننین  حٲشیہ  جانشینن،  اہلِ  دربارن،  بے  شک  یہِ  چھُ  ضرور  سٮ۪ٹھاہ  مٲہر  سٲحر۔


Mirwaiz: أمۍ سُنٛد اِرادٕہ چھُ کہ تۅہیہِ کڑیٚو پننہِ وطنہٕ منٛزٕ، پس کیا چھُ تُہُند مشورہ۔
Transliteration: Yureedu an yukhrijakum min ar<u>d</u>ikum bisi<u>h</u>rihi fam<u>atha</u> tamuroon<b>a</b>
Athar:
  یژھان  چُھ  زِ  پننہِ  جادِ  کہ  زورٕ  سٍتۍ  کڑہیوٚ  تۅہیِہ  پننہِ  مٕلکہٕ  منٛزٕ۔  ﴿دۅشوٕنۍ  معجزن  ہٕندِ  عظمتُک  اندازٕہ  ہیکو  اَمہِ  سٍتۍ  کٔرِتھ  زِ  اکھ  سیکنڈ  برونٛہہ  اوس  فرعون  پننہِ  رعیت  کِس  أکِس  فردس  پننِس  دربارس  منٛز  رسالت  چِہ  کتھہٕ  بیٚیہِ  بنی  اسرائیل  چِہ  رہٲیی  ہُند  مطالبہٕ  کران  وُچِھتھ  پاگل  دِوان  قرار،  تہٕ  أمِس  اوس  دھمکی  دِوان  زِ  اگر  ژےٚ  مےٚ  ورٲے  کانٛہہ  معبود  مونتھن،  تیٚلہِ  سڑراوَتھ  جیلس  منٛز۔  وۅنۍ  ییٚلہِ  أمۍ  یِمہٕ  نشٲنیِہ  وُچھہِ،  أمِس  گوٚو  تِیُتھ  ہٲبت  طٲری  زِ  وۅنۍ  گوس  پنُن  مُلک  تہٕ  پنٕنۍ  بادشٲہی  اتھہٕ  گژھنُک  خطرٕہ  لاحق۔﴾  وۅنۍ  ؤنِو  توٚہۍ  کیا  حُکم  ﴿مشورٕہ﴾  چِھو  دِوان؟

Tahir:
  یہِ  چُھ  یژھان  زِ  تۅہیہِ  ژٕھنہِ  ہیٚو  پننہِ  جادِ  (کہ  زورٕ)  سٍتۍ  تُہٕندِ  ملکہٕ  منٛزٕ  نیٚبر  کٔڑِتھ  لہٰذا  کیا  راے  چِھو  تۆہۍ  (وۅنۍ  أمِس  متعلق)  دِوان۔


Transliteration: Q<u>a</u>loo arjih waakh<u>a</u>hu wa<b>i</b>bAAath fee almad<u>a</u>ini <u>ha</u>shireen<b>a</b>
Athar:
  تِمو  ووٚن،  یِہ  تہٕ  أمۍ  سُند  بوے  رُکٲوِیوٗن،  تہٕ  شہرن  منٛز  سوٗزِیوٗکھ  نقیب  ﴿سۅمبران  وٲلۍ﴾۔

Mirwaiz:
  تِمَو  دوٚپہس،  مہلت  دِ  ژٕہ  أمِس  یعنی  موسیٰ  علیہ  السلامس  بیٚیہِ  أمۍ  سٕندِس  بٲیِس۔  یِہِندس  مارنس  یا  قٲد  کرنس  منٛزمَہ  کر  ژٕہ  جلدی۔  ژٕ  سوزُن  پننین  مملکت  کین  مختلف  شہرن  کُن  اَکھ  جماعتھاہ  یِم  سٲحرن  تہٕ  جادو  گرن  سۅمبرن  تہٕ  جمع  کرن۔

Tahir:
  تِمَو  وۆن  زِ  ژٕکر  أمِس  تہٕ  أمۍ  سٕندِس  بٲیِس  (ہارون  سٕندِسزا  ہُک  حکم  بوزناونس)  تٲخیرتہٕ  (تمام)  شہرن  منٛز  سوزُکھ  (سحرٕ  گرن  ناد  دِنہٕ  خٲطرٕ)  کارِندٕ۔


Athar: چنانچہِ آے اکہِ دۅہ مُقرّر وقتس پیٚٹھ جادو گر جمع کرنہٕ،
Tahir: لہٰذا آے تمام سحرٕ گر مقرردۅہ کِس مقرر وقتس پیٚٹھ جمع کرنہٕ۔
Transliteration: FajumiAAa a<b>l</b>ssa<u>h</u>aratu limeeq<u>a</u>ti yawmin maAAloom<b>in</b>
Mirwaiz:
  توپتہٕ  آے  سۅمبرنہٕ  سٲری  جادو  گر  تَمہِ  دۅہ  کِس  وقتس  پٮ۪ٹھ  یُس  مقرر  اوس  کرنہٕ  آمُت،  سُہ  گوٚو  کاجُک  وقت،  10  محرم  روزِ  عاشورہ  یُس  تِمن  یوم  الزینتہ،  عید  ہُنٛد  دۅہ  اوس۔


Athar: تہٕ آو لُکن وَننہٕ، توٚہۍ پٔکِو اجتماعس منٛز؟
Transliteration: Waqeela li<b>l</b>nn<u>a</u>si hal antum mujtamiAAoon<b>a</b>
Mirwaiz:
  بیٚیہِ  آو  وَننہٕ  مصرٕکین  لوٗکن  فرعون  سٕندِ  طرفہٕ،  کیا  توٚہۍ  تہِ  سَپدِوا  جمع  اَتھ  مجمس  سٍتۍ۔

Tahir:
  تہٕ  (فرعون  سٕندِ  طرفہٕ)  آو  لُکن  وَننہٕ  زِ  تۆہۍ  چِھو  (اَتھ  موقعس  پیٚٹھ)  جمع  سپدن  وٲلۍ۔


Mirwaiz: یُتھ أسۍ فٲصلہٕ کٔرِتھ جادوگرن ہٕنزپٲروی کرو، ہرگاہ تِمے غٲلب سپٕدۍ۔
Athar:
  بنان  چُھ  زِ  أسۍ  روزَو  جادو  گرن  ہٕندِس  دِینس  پیٚٹھٕے،  اگر  تِم  غٲلب  روٗدۍ۔  ﴿یعنی  صرف  آو  نہٕ  اعلانس  تہٕ  اِشتہارسٕے  یوت  پیٚٹھ  بس  کرنہٕ،  بلکہ  آے  نفر  امہِ  غرضہٕ  خٲطرٕ  تراونہٕ  زِ  لُکن  اَنن  ہٕس  دی  دی  یِہ  مقابلہٕ  وُچھنہٕ  خٲطرٕ،  امہِ  نِشہِ  چُھ  پے  لگان  زِ  پوٗرٕ  دربارس  منٛز  یِم  معجزہ  حضرت  موسیٰ  علیہ  السلامَن  ہٲوِمٕتۍ  ٲسۍ،  تِہٕنز  خبر  ٲس  عام  لُکن  منٛز  پھٔہلیمٕژ،  تہٕ  فرعونس  اوس  یِہ  اندیشہ  سپُدمُت  زِ  ییٚمہِ  مٕلککٕۍ  لُکھ  چِھ  مُتٲثر  سپدان  پکان۔  دربارکیو  یِمو  حٲضرینو  حضرت  موسیٰ  علیہ  السلامن  ہُند  معجزہ  وُچھمُت  اوس،  تہٕ  نیبرِمیٚن  یِمن  لُکن  تام  امہِ  چِہ  معتبر  خبرٕ  واژمژٕ  آسہٕ،  تِہندِۍ  عقیدٕہ  ٲسۍ  پننہِ  آبٲیی  دین  نِشہِ  ڈلان  ہِوۍ  باسان،  تہٕ  وونۍ  اوس  تِہندِ  دینُک  دارمدار  اتھ  پیٚٹھ  روٗدمُت  زِ  کُنہِ  پٲٹھۍ  گٔژھۍ  جادوگر  تہِ  سۅ  کٲم  ہاوٕنۍ  کٔرِتھ  یۅسہٕ  موسیٰ  علیہ  السلامن  کٔر۔  فرعون  تہٕ  تٔمۍ  سٕندِ  سلطنتٕکۍ  زٕٹھۍ  ٲسۍ  پانہٕ  اتھ  فیصلہ  کرن  وول  مقابلہٕ  سمجھان۔  تِہندۍ  سوزنہٕ  آمٕتۍ  پنٕنۍ  نفر  ٲسۍ  لُکن  ہٕندیٚن  ذہنن  منٛز  یِہ  کتھ  بیٚہناوان  پھیران  زِ  اگر  جادوگر  کامیاب  سپٕدۍ،  تیٚلہِ  بچو  أسۍ  موسیٰ  علیہ  السلام  سٕندِس  دینس  منٛز  گژھنہٕ  نِشہِ،  نَتہٕ  روزِ  نہٕ  سون  دین  تہٕ  ایمان  وارٕ﴾

Tahir:
  تاکہ  أسۍ  کرو  سِحرٕ  گرن  (ہٕندِ  دیٖنٕچ)  پٲروی  ہرگاہ  تِم  (موسیٰ  تہٕ  ہارونس  پیٚٹھ)  غٲلب  آے۔

Transliteration:
  LaAAallan<u>a</u> nattabiAAu a<b>l</b>ssa<u>h</u>arata in k<u>a</u>noo humu algh<u>a</u>libeen<b>a</b>


Athar: ییٚلہِ جادوگر مٲدانس منٛز آے، تِمو ووٚن فرعونس، اسہِ میلیا انعام اگر أسۍ غٲلب روٗدۍ؟
Mirwaiz:
  ادٕہ  ییٚلہِ  سٲحر  آے  تِم  لٔگۍ  وَننہِ  فرعونس۔  کیا  اَسہِ  میلیا  ضرور  موٚزوٗرۍ  تہٕ  انعام  ہرگاہ  أسۍ  غٲلب  سپدو۔

Tahir:
  پتہٕ  ییٚلہِ  تِم  سحرٕ  گر  آے  (تہٕ)  تِمَووۆن  فرعونس،  کیا  سانہِ  خٲطرٕ  چھا  کانٛہہ  مۆزوٗرۍ  (تہِ  مقرر  کرنہٕ  آمٕژ)  اگر  أسۍ  (مقابلس  منٛز)  غٲلب  سپدو۔

Transliteration:
  Falamm<u>a</u> j<u>a</u>a a<b>l</b>ssa<u>h</u>aratu q<u>a</u>loo lifirAAawna ainna lan<u>a</u> laajran in kunn<u>a</u> na<u>h</u>nu algh<u>a</u>libeen<b>a</b>


Athar: تٔمۍ ووٚن، آ، تہٕ توٚہۍ گٔژِھو تمہِ ساعتہٕ قریبی لُکن ﴿ٹاٹھیٚن﴾ منٛز شٲمِل۔
Mirwaiz: فرعونن دوٚپُکھ اَکھ موٚزٗوٗرۍ، بیٚیہِ سپدِو توٚہۍ میانیو مُقربو اندرٕہ۔
Transliteration: Q<u>a</u>la naAAam wainnakum i<u>th</u>an lamina almuqarrabeen<b>a</b>
Tahir:
  (فرعونن) وۆنن،  آ،  بے  شک  تۆہۍ  گٔژِھو  تَمی  وقتہٕ  (اجرت  والیٚن  بجایہِ  میانیٚن)  قربت  والیٚن  منٛز  شٲمل  (تہٕ  قُربتُک  درجہِ  چُھ  اُجرت  نِشہِ  سیٚٹھاہ  تھۆد)۔


Athar: موسیٰ علیہ السلام چِھ ونان، چھٔکِو یِہ تۅہیِہ چھکُن چُھو۔
Mirwaiz: حضرت موسیٰ ہن دوٚپ تِمن سٲحرن، ترٲوِو کیا چھُو تۅہیہِ تراوُن۔
Transliteration: Q<u>a</u>la lahum moos<u>a</u> alqoo m<u>a</u> antum mulqoon<b>a</b>
Tahir:
  موسیٰ  ہن  (علیہ  السلام)  فرموو  تِمن  (سحرٕگرن)،  تۆہۍ  ترٲوِو  تِم  (جادِکۍ  چیز)  یِم  تۆہۍ  تراوَن  وٲلۍ  چِھو۔


Athar:
  تِمو  لگاوِ  فوراً  پننہِ  رزٕ  تہٕ  لورِ  پتھر  تہٕ  ووٚنُکھ،  فرعون  سٕندِ  اقبالہٕ  روزَو  أسی  غٲلب۔

Mirwaiz:
  توپتہٕ  تراوِ  تِمَو  پننہِ  رَزٕہ  تہٕ  پننہِ  لورِ،  یِمہٕ  جادِ  کہ  اثرٕ  سٍتۍ  سرُپھ  ہی  معلوم  سپدان  آسہٕ،  بیٚیہِ  لٔگۍ  دپنہِ  فرعون  سٕندِ  اقبالُک  چھُم  قسم  کہ  أسی  چھِ  زورس  منٛز،  فتح  آسہِ  سٲنی۔

Tahir:
  پتہٕ  تراوِ  تِمَو  پننہِ  رَزٕ  تہٕ  لورِ  تہٕ  لٔگۍ  وَننہِ،  فرعون  سٕنٛدِ  عزتُک  قسم!  أسۍ  سپدو  ضرورغٲلب۔

Transliteration:
  Faalqaw <u>h</u>ib<u>a</u>lahum waAAi<u>s</u>iyyahum waq<u>a</u>loo biAAizzati firAAawna inn<u>a</u> lana<u>h</u>nu algh<u>a</u>liboon<b>a</b>


Transliteration: Faalq<u>a</u> moos<u>a</u> AAa<u>sa</u>hu fai<u>tha</u> hiya talqafu m<u>a</u> yafikoon<b>a</b>
Athar:
  پتہٕ  چِھ  موسیٰ  علیہ  السلام  پنُن  عاصہٕ  چھکان،  یکدم  اوس  سُہ  تِہندیٚن  اپزیٚن  ژھلن  نیٚنگلان  پکان۔

Mirwaiz:
  توپتہٕ  تروو  موسیٰ  علیہ  السلامن  پَنُن  عصا  بہ  حکمِ  خدا،  أتی  ہیوٚت  تٔمۍ  تراوان  تراوٲنی  نینگلاوُن  تہِ  سورُے  یہِ  تِمَو  تیار  کوٚرمُت  اوس۔

Tahir:
  وۅنۍ  تۯوو  موسیٰ  ہن  (علیہ  السلام)  پنُن  عاصہٕ  پتہٕ  لٲگۍ  تٔمۍ  (أجدر  بٔنتِھ)  فوراً  تِم  چیز  نیٚنگلاوٕنۍ  یِم  تِمَو  فریب  کٲری  سٍتۍ  (پننہِ  اصلی  حقیقت  نِشہِ)  بدلٲوِمٕتۍ  ٲسۍ۔


Athar: تہٕ ونان چِھ زِ، اسہِ مون ربّ العالمین۔
Tahir: تِم لٔگۍ وننہ، اَسہِ اۆن تمام جہانن ہٕندِس پروردگارس پیٚٹھ ایمان۔
Transliteration: Q<u>a</u>loo <u>a</u>mann<u>a</u> birabbi alAA<u>a</u>lameen<b>a</b>
Mirwaiz:
  دَپنہِ  لٔگۍ  اَسہِ  کٔر  پژھ  ربُّ  العالمینس۔  فرعونن  دوٚپُک  یہِ  چھُوٕہ  توٚہۍ  میونُے  ونان،تِمَو  دوٚپُس۔


Athar:
  فرعون  چُھ  ونان،  تۅہیِہ  مٲنِو  موسیٰ  علیہ  السلام  سٕنز  کتھ  امہِ  برونٛہہ  زِ  بٕہ  دِمہَو  تۅہیِہ  امیُک  اجازت۔  ضروٗر  چُھوو  یِہ  تۅہیِہ  زِیُٹھ  ییٚمۍ  توٚہۍ  جود  چِھنو  ہیٚچھنٲوِمٕتۍ۔  اچھا،  وۅنۍ  لگیٚو  تۅہیِہ  پے،  بٕہ  ژٹناوَو  تۅہیِہ  اتھہٕ  کھۅر  مخٲلف  طرفو،  تہٕ  توٚہۍ  سٲری  کھالَو  پھانٛسہِ۔

Mirwaiz:
  فرعونن  دوٚپُکھ  تۅہیہِ  چھَوٕہ  پژھ  کٔرمٕژ  حضرت  موسیٰ  ہس  میانہِ  حکم  دِنہٕ  برونٹھُے،  پٔزِپٲٹھۍ  یہِ  چھُ  تُہُنٛد  بوٚڈ  سٲحر،  ییٚمۍ  توٚہۍ  تہِ  ہیٚچھنٲوِ  متۍ  چھِنَو  سِحر۔  وۅنۍ  سپدِ  تۅہیہِ  معلوم  تۅہیہِ  کیا  بنیو۔  بہٕ  ژَٹہِ  تُہٕندۍ  اَتھہٕ  تہٕ  کھۅر  پھِرِتھ  یعنی  دٔچھُں  اَتھہٕ  تہٕ  کھوفُر  کھۅر،  بیٚیہِ  دِمَو  توٚہۍ  سٲری  پھَہہِ۔

Tahir:
  4(فرعونن)  وۆنن،  تۅہیہِ  اۆنواأمِس  پیٚٹھ  ایمان  اَمہِ  برونٛہہ  زِ  بہٕ  دِمہو  تۅہیہِ  اجازت،  بے  شک  چُھ  یہِ  (موسیٰ  علیہ  السلامٕے)  تُہُنٛد  بۆڈ  (استاد)  ییٚمۍ  تۆہۍ  سحرٕ  ہیٚچھنٲوِمٕتۍ  چِھو  تۅہیہِ  لگیٚو  جلدی  (پَنُن  انجام)  پے  ضرور  ژٹہٕ  بہٕ  تُہٕندۍ  اَتھہٕ  تہٕ  تُہٕندۍ  کھۅر  مخٲلف  طرفو  (یعنی  دٔچُھن  اَتھہٕ  تہٕ  کھووٕر  زنگ  یا  کھووُر  اَتھہٕ  تہٕ  دٔچِھنۍ  زنگ)  تہٕ  تۆہۍ  سٲری  کھالَو  یقینا  پھاسہِ۔

Transliteration:
  Q<u>a</u>la <u>a</u>mantum lahu qabla an <u>ath</u>ana lakum innahu lakabeerukumu alla<u>th</u>ee AAallamakumu a<b>l</b>ssi<u>h</u>ra falasawfa taAAlamoona laoqa<u>tt</u>iAAanna aydiyakum waarjulakum min khil<u>a</u>fin walao<u>s</u>allibannakum ajmaAAeen<b>a</b>


Athar: تِمو دِیُت جواب، کانٛہہ پرواے چُھنہٕ أسۍ واتَو پننِس ربّ سٕندِس دربارس منٛز۔
Transliteration: Q<u>a</u>loo l<u>a</u> <u>d</u>ayra inn<u>a</u> il<u>a</u> rabbin<u>a</u> munqaliboon<b>a</b>
Mirwaiz:
  تِمَو  سٲحرو  دوٚپُس،  اَسہِ  چھُنہٕ  تتھ  اندر  کانٛہہ  نقصان  تہٕ  ضریٚر۔  أسۍ  چھِ  بے  شک  پننِس  پروردگارس  نِشہِ  واتہٕ  وُنۍ۔

Tahir:
  تِمَو  وۆن،  (اَتھ  منٛز)  چُھنہٕ  کانٛہہ  نقصان،  بے  شک  چِھ  أسۍ  پننِس  ربّس  کُن  واپس  پھیرن  وٲلۍ۔


Athar:
  تہٕ  اسہِ  چُھ  توقع  زِ  سون  ربّ  کرِ  سٲنۍ  گناہ  معاف،  تِکیازِ  سارِوٕے  برونٛہہ  چُھ  اسہِ  اوٚنمُت  ایمان۔

Mirwaiz:
  أسۍ  چھِ  یقیناً  امید  تھاوان  کہ  اَسہِ  کرِ  مغفرت  پروردگار  سون  سانین  سارِنٕے  گناہن،  کیازِ  أسۍ  چھِ  گۅڈنِکی  پژھ  کروُنۍ  تَس  معبودِ  برحقس  فرعون  سٕندِ  جماعتہٕ  منٛزٕ۔

Tahir:
  اَسہِ  چھے٘  پوٗرٕامید  زِ  سون  ربّ  کرِ  سٲنۍ  خطا  معاف،  اَمہِ  وجہ  کِنۍ  زِ  (وۅنۍ)  چِھ  أسی  سارِوٕے  برونٛہہ  ایمان  اَنن  وٲلۍ۔

Transliteration:
  Inn<u>a</u> na<u>t</u>maAAu an yaghfira lan<u>a</u> rabbun<u>a</u> kha<u>ta</u>y<u>a</u>n<u>a</u> an kunn<u>a</u> awwala almumineen<b>a</b>


Athar:
  اسہِ  سوٗز  موسیٰ  ﴿علیہ  السلامس﴾  وَحی  ﴿وۅنۍ  چھےٚ  اکہِ  طویل  زمانٕکۍ  واقعات  ترٲوِتھ  تمہِ  وقتچٕ  ذکر  یِوان  کرنہٕ  ییٚلہِ  حضرت  موسیٰ  علیہ  السلامس  مصرٕ  پیٚٹھہٕ  ہجرت  کرنُک  حکم  آو  دِنہٕ۔﴾  زِ،  روتلی  نیر  میٲنۍ  بندہ  ہیٚتھ،  ژےٚ  یی  پتے  دَونہٕ۔

Mirwaiz:
  توپتہٕ  سوٗز  اَسہِ  حکم  موسیٰ  علیہ  السلامس  کہ  نِیٖرِو  رات  کِیُت  میٲنۍ  بندہ  ہیٚتھ  یعنی  بنی  اسرٲییل،  پٔزِپٲٹھۍ  تۅہیہِ  یِیہِ  پتہٕ  دورنہٕ۔

Tahir:
  تہٕ  اَسہِ  سوٗز  موسیٰ  ہس  (علیہ  السلام)  کُن  وحی  زِ  ژٕ  نِکھ  میٲنۍ  بندٕہ  راتو  رات  (ییٚتہِ  پیٚٹھہٕ  کٔڑِتھ)  بے  شک  یِیَو  تۅہیہِ  پتے  لارنہٕ۔

Transliteration:
  Waaw<u>h</u>ayn<u>a</u> il<u>a</u> moos<u>a</u> an asri biAAib<u>a</u>dee innakum muttabaAAoon<b>a</b>


Athar: اَتھ پیٚٹھ سوٗزۍ فرعونن ﴿فوج جمع کرنہٕ خٲطرٕ﴾ شہرن منٛز نقیب۔ ﴿تہٕ شیٚچھ سوٗزنکھ﴾
Tahir: پتہٕ سوٗزۍ فرعونن شہرس منٛز اعلان کرن وٲلۍ۔
Transliteration: Faarsala firAAawnu fee almad<u>a</u>ini <u>ha</u>shireen<b>a</b>
Mirwaiz:
  توپتہٕ  سوٗز  فرعونن  گامن  تہٕ  شہرن  کِنۍ  اَکھ  جماعتھاہ  لوٗکھ  سۅمبرنہٕ  خٲطرٕ  تہٕ  تِمے  فوجس  منٛز  بھرتی  کرنہٕ  خٲطرٕ،  دپان  اوسُکھ۔


Athar: یِتھہٕ پٲٹھۍ أنۍ اسہِ تِم باغَو تہٕ ناگَو منٛزٕ،
Tahir: پتہٕ ژٕھنۍاَسہِ تِم (فرعونی) باغو تہٕ ناگو منٛزٕ کٔڑِتھ۔
Transliteration: Faakhrajn<u>a</u>hum min jann<u>a</u>tin waAAuyoon<b>in</b>
Mirwaiz:
  پس  کٔڑۍ  اَسہِ  تِم  یعنی  فرعون  تہٕ  تٔمۍ  سٕنز  لشکر  کَمَو  کَمو  باغو  تہٕ  ناگ  رادَو  منٛزٕ۔


Mirwaiz: اَکھ گوٚو یہِ، بیٚیہِ بنٲوۍ تِمن لریٚن جاین تہٕ باغن ہٕندۍ مٲلک بنی اسراییل۔
Tahir: (اَسہِ کۆر) یِتھے پٲٹھۍ تہٕ اَسہِ بنٲوۍبنی اسرائیل تِمن (سارِنٕے چیزن) ہٕنٛدۍ وٲرث۔
Transliteration: Ka<u>tha</u>lika waawrathn<u>a</u>h<u>a</u> banee isr<u>a</u>eel<b>a</b>
Athar:
  یِہ  سپُد  تِمن  سٍتۍ،  تہٕ  ﴿دوٚیمہِ  طرفہٕ﴾  بنٲوۍ  اسہِ  بنی  اسرائیل  یِمن  سارِنٕے  چیزن  ہٕندۍ  وٲرِث۔


Athar: صُبح سپدانٕے درٲے یِم لُکھ تِمن پتے ژھانڈنہِ۔
Tahir: پتہٕ دورے آفتاب کھسنہٕ وقتہٕ تِم (فرعونی) تِمن پتے۔
Transliteration: FaatbaAAoohum mushriqeen<b>a</b>
Mirwaiz:
  چنانچہ  فرعون  تہٕ  تٔمۍ  سٕنز  جماعت  تہٕ  لشکر  دورے  تِمن  پتہٕ،  توپتہٕ  وٲتۍ  تِمن  نِشہِ  آفتاب  کھسنہٕ  کہ  وقتہٕ۔


Athar:
  ییٚلہِ  دۅشوٕنۍ  جمٲعژن  اکھ  أکِس  پیٚٹھ  نظر  پیٚیِہ،  موسیٰ  علیہ  السلام  سٕندیٚن  سٲتھین  ژٔج  کریٚکھ  نیرِتھ  زِ،  أسۍ  رٔٹِکھ۔

Mirwaiz:
  توپتہٕ  ییٚلہِ  دۅشوُنۍ  جمٲعثن  اَکھ  أکِس  پٮ۪ٹھ  نظر  پیٚیہِ،  دَپنہِ  لٔگۍ  موسیٰ  علیہ  السلام  سٕندۍ  لوٗکھ،  أسۍ  آے  تِہِندِس  اَتھس  اندر،وۅنۍ  کیا  بَنہِ۔

Tahir:
  پتہٕ  ییٚلہِ  دۅشوٕنۍ  جمٲژن  بُتھۍ  لاگے  سپٕز  (پتہٕ)  وۆن  موسیٰ  (علیہ  السلام)  سٕندیو  سٲتھِیَو،  (وۅنۍ)  رٔٹِکھۍ  أسۍ  ضرور۔

Transliteration:
  Falamm<u>a</u> tar<u>a</u>a aljamAA<u>a</u>ni q<u>a</u>la a<u>s</u><u>ha</u>bu moos<u>a</u> inn<u>a</u> lamudrakoon<b>a</b>


Transliteration: Q<u>a</u>la kall<u>a</u> inna maAAiya rabbee sayahdeen<b>i</b>
Athar:
  موسیٰ  علیہ  السلام  چِھ  ونان،  ہرگز  نہٕ،  مےٚ  سٍتۍ  چُھ  میون  ربّ،  سُہ  کرِ  ضرور  مےٚ  رہنمٲئی۔

Mirwaiz:
  موسیٰ  علیہ  السلامن  دوٚپُکھ،  تہِ  بَنہِ  نہٕ  ہرگز  کُنہِ  صورتس  اندر،  اَسہِ  ہیٚکن  نہٕ  تِم  ہرگز  رٔٹِتھ،  پٔزِپٲٹھۍ  مےٚ  سٍتۍ  چھُ  میون  پروردگار،  سُہ  ہاوِ  مےٚ  اَمہِ  دریاوٕہ  أندرٕ  نیرنٕچ  وَتھ۔

Tahir:
  (موسیٰ  علیہ  السلامن) فرموون،  ہرگز  نہٕ  بے  شک  چُھ  مے٘  سٍتۍ  میون  ربّ  سُہ  ہاوِ  مے٘  وُنی  (نجاتٕچ)  وَتھ۔


Athar:
  اَسہِ  دِیُت  وَحی  ہٕندِ  ذریعہ  موسیٰ  ﴿علیہ  السلامس﴾  حُکم،  زِ،  تراو  پننہِ  عاصہٕ  سٍتۍ  سمندرس  ژٔنٛڈ۔  اچانک  گوٚو  سمندرس  پھاس  تہٕ  امِیُک  پرٛتھ  کانٛہہ  حصہٕ  سپُد  اکہِ  عظیمُ  الشان  پہاڑٕکۍ  پٲٹھۍ۔

Mirwaiz:
  پس  سوٗز  اَسہِ  حکم  موسیٰ  علیہ  السلامس  کہ  توٚہۍ  لٲیِو  لورِ  سٍتۍ  دریاوٕ  کِس  آبس  ژٔنڈ،  أتی  لٲے  تِمَو  ژٔنڈ  دریاوس۔  أتی  سَپٕدۍ  دریاوس  باہ  حصہٕ،  پرتھ  حصاہ  اوس  بوٚڈ  بوٚڈ  کۅہاہ  ہیوٗ۔

Tahir:
  پتہٕ  سوٗز  اَسہِ  موسیٰ  ہس  (علیہ  السلام)  کُن  وحی  زِ  پننہِ  عاصہٕ  سٍتۍ  تۯاو  درۍیاوس  ژٔنٛڈ  دٔرۍیاو  س  گٔے  (بہن  حِصن  منٛز)  چاکھ  تہٕ  پۯتھ  کانٛہہ  حصہٕ  بنیاو  بٔڑِس  پہاڑس  ہیوٗ۔

Transliteration:
  Faaw<u>h</u>ayn<u>a</u> il<u>a</u> moos<u>a</u> ani i<u>d</u>rib biAAa<u>sa</u>ka alba<u>h</u>ra fa<b>i</b>nfalaqa fak<u>a</u>na kullu firqin ka<b>al</b><u>tt</u>awdi alAAa<i><u>th</u></i>eem<b>i</b>


Athar: موسیٰ علیہ السلام تہٕ تِم سٲری لُکھ یِم تس سٍتۍ ٲسۍ بچٲوۍ اسہِ۔
Mirwaiz: بیٚیہِ دُیت اَسہِ نجات موسیٰ علیہ السلامس بیٚیہِ یِم تِمن سٍتۍ ٲسۍ تِمن سارِنٕے۔
Transliteration: Waanjayn<u>a</u> moos<u>a</u> waman maAAahu ajmaAAeen<b>a</b>
Tahir:
  تہٕ  اَسہِ  دِیُت  موسیٰ  ہس  (علیہ  السلام  تہِ)  نجات  تہٕ  تِمن  سارٕنٕے  لُکن  (تہِ)  یِم  تس  سٍتۍ  ٲسۍ۔


Athar: اتھ واقعس منٛز چھےٚ اکھ نِشٲنی، مگر یِمَو لُکو منٛزٕ چِھنہٕ اکثر مانن وٲلۍ۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Mirwaiz:
  پٔزِپٲٹھۍ  اَتھ  منٛز  چھُ  خداے  سٕندِ  قدرتُک  بوٚڈ  نشانہٕ  کِتھہٕ  پٲٹھۍ  گوٚو  غرق  فرعون  تہٕ  تِہٕنز  جماعت۔  ٲسۍ نہٕ  تِمَو  منزٕ  زیادٕہ  باایمان۔

Tahir:
  بے  شک  چھے  اَتھ  (واقعس)  منٛز  (اللہ  تعالیٰ  سٕندِ  قدرتٕچ)  بٔڑ  نشٲنی،  تہٕ  تِمَو  منٛزٕ  ٲسۍ  نہٕ  اکثر  لُکھ  مومن۔


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یوت یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بے  بشک  تُہُند  پروردگار  چھُ  سٮ۪ٹھاہ  رحمت  وول،  سٮ۪ٹھاہ  غٲلب۔  گرفتار  چھُنہٕ  کران  مگر  پنٕنۍ  دلیل  تہٕ  حُجت  پوٗرٕ  کٔرِتھ۔


Mirwaiz: ییٚلہِ تِمَو دوٚپ پننِس مٲلِس تہٕ پننِس قومس، یہِ کتھ چھِو توٚہۍ پرستش کران؟
Transliteration: I<u>th</u> q<u>a</u>la liabeehi waqawmihi m<u>a</u> taAAbudoon<b>a</b>
Athar:
  ییٚلہِ  تٔمۍ  پننِس  مٲلِس  تہٕ  پننِس  قومس  پُرٛژھمُت  اوس  زِ،  یِم  کیا  چیز  چِھ  یِمن  توٚہۍ  پوٗزا  چِھو  کران؟

Tahir:
  ییٚلہِ  تِمَو  پننِس  مٲلِس  تہٕ  پننِس  قومس  فرموو،  تۆہۍ  کُس  چیز  چِھو  پوٗزان۔ ﴿یہِ  اوس  نہ  اصلی  مول  بلکہ  اوس  پیٚتر،  امۍ  اوس  ابراہیم  علیہِ  السلام  روٚچھمُت  ییٚمہ  کنۍ  تم  تس  مول  ونان  ٲسۍ۔امۍ  سُند  ناو  چُھ  آزر  ییٚلہ  زن  تِہندس  اصلی  مٲلس  تارخ  ناو  اوس۔﴾


Athar:
  تِمو  دِیُت  جواب،  کینہہ  پۅتلۍ  چِھ  یِمن  أسۍ  پوٗزا  چِھ  کران،  تہٕ  یِہندِسٕے  خدمتس  منٛز  چِھ  أسۍ  آوٕرۍ  روزان۔

Mirwaiz:
  تِمَو  دوٚپُس  أسۍ  چھِ  عبادت  کران  پۅتلین  ہٕنز،  توپتہٕ  چھِ  تِمنٕے  برونٹھہٕ  کنہِ  عبادتس  منٛز  دۅہ  گُزاران۔

Tahir:
  تِمَو  وۆن  أسۍ  چِھ  پۅتلیٚن  ہٕنز  پوٗزا  کران  تہٕ  أسۍ  چِھ  یہِندِی  (عبادت  تہٕ  خدمت)  خٲطرٕ  ڈٔٹِتھ  روزن  وٲلۍ۔

Transliteration:
  Q<u>a</u>loo naAAbudu a<u>s</u>n<u>a</u>man fana<i><u>th</u></i>allu lah<u>a</u> AA<u>a</u>kifeen<b>a</b>


Athar: تٔمۍ پُرٛوژھ، کیا یِم چھا تُہُند بوزان ییٚلہِ توٚہۍ یِمن آلو چِھو کران؟
Transliteration: Q<u>a</u>la hal yasmaAAoonakum i<u>th</u> tadAAoon<b>a</b>
Mirwaiz:
  ابراہیم  علیہ  السلامن  دوٚپُکھ،  کیا  یِم  چھا  تُہُند  بوزان  ییٚلہِ  توٚہۍ  تِمن  کینٛہہ  منگان  چھِو۔

Tahir:
  (ابراہیم  علیہ  السلامن)  فرموون،  کیا  تِم  چِھوا  تۅہیہِ  بوزان  ییٚلہِ  تۆہۍ  (تِمن)  ناد  چِھو  لایان؟


Athar: کِنہٕ یِم چِھو تۅہیِہ نفع یا نقصان واتناوان؟
Tahir: یا نَتہٕ چِھوا تِم تۅہیہِ نفع واتناوان یانقصان واتناوان؟
Transliteration: Aw yanfaAAoonakum aw ya<u>d</u>urroon<b>a</b>
Mirwaiz:
  کیا  بیٚیہِ  چھا  تِم  تۅہیہِ  پرستش  کرنس  پٮ۪ٹھ  انٛہہ  ضریٚر  واتناوان،  تِمَو  دوٚپُکھ  یہِ  کتھ  چھَنہٕ  کہ  یِم  کیا  چھِ  کینٛہہ  بوزان  یا  نفع  تہٕ  ضریٚر  واتناوان۔ 


Transliteration: Q<u>a</u>la afaraaytum m<u>a</u> kuntum taAAbudoon<b>a</b>
Athar:
  اتھ  پیٚٹھ  چِھ  ابراہیم  علیہ  السلام  ونان،  تۅہیِہ  چِھوٕہ  زانٛہہ  ﴿أچھ  مٕژرٲوِتھ﴾  تِم  چیز  وُچِھمٕتۍ،

Mirwaiz:
  ابراہیم  علیہ  السلامن  دوپُکھ  توٚہۍ  وُچِو  تِمن  ہٕںز  حالت  بغور  یِمن  توٚہۍ  پرستش  کران  چھِو،

Tahir:
  (ابراہیم  علیہ  السلامن)  فرموون،  کیا  تۅہیہِ  چُھوا  (زانٛہہ  تِہِندِس  حقیقتس  پیٚٹھ)  غور  کۆرمُت  یہِٕنز  تۆہۍ  پوٗزا  چِھو  کران۔


Athar: یِہٕنز بندگی توٚہۍ تہٕ تُہٕندۍ پٔتِم مٲلۍ بُڈِبب بجا روٗدۍ اَنان؟
Tahir: تۆہۍ تہٕ تُہٕندۍ آباء واجداد (الغرض کٲنسہِ کۆرا اَتھ پیٚٹھ غور) ؟
Transliteration: Antum wa<u>a</u>b<u>a</u>okumu alaqdamoon<b>a</b>
Mirwaiz:
  بیٚیہِ  یِمن  ہٕنز  پرستش  تُہٕندۍ  مٲلۍ  بُڈِ  بب  کران  ٲسۍ،  تِم  ما  چھِ  کُنہِ  نفع  و  ضریٚرٕکۍ  اختیارٕ  وٲلۍ۔


Athar: میٲنۍ چِھ یِم سٲری دشمن، أکِس ربّ العالمینس ورٲے،
Transliteration: Fainnahum AAaduwwun lee ill<u>a</u> rabba alAA<u>a</u>lameen<b>a</b>
Mirwaiz:
  بے  شک  یِم  معبودانِ  بٲطل  چھِ  میانہِ  حقہٕ  بٲعث  ضریٚر  تہٕ  نقصان  تُہٕندِ  حقہٕ  تہِ  چھِ  تِم  باعث  ضریٚر  تہٕ  نقصان،  غرض  تِہٕنز  عبادت  یُس  کرِ  تَسٕندِ  حقہٕ  چھِ  تِم  باعث  ضریٚر  مگر  نہٕ  عالمینن  ہُنٛد  پروردگار۔  سُہ  چھُ  پننین  عبادت  کروُنین  ہُنٛد  دوست،  تِہٕنز  عبادت  کرٕنۍ  چھےٚ  باعث  نفع  تہٕ  فٲیدٕہ۔

Tahir:
  لہٰذا  چِھ  تِم  (سٲری  پۅتٕلۍ)  میٲنۍ  دشمن  سارِنٕے  جہانن  ہٕندِس  ربّس  وَرٲے  (سُے  چُھ  میون  معبود)۔


Athar: ییٚمۍ بٕہ پٲدٕ کوٚرنس، پتہٕ چُھ سُے مےٚ رہنمٲیی فرماوان۔
Tahir: سُہ ییٚمۍ بہٕ پٲدٕ کۆرنس لہٰذا چُھ سُے مے٘ ہدایت دِوان۔
Transliteration: Alla<u>th</u>ee khalaqanee fahuwa yahdeen<b>i</b>
Mirwaiz:
  ییٚمۍ  بٕ  پٲدٕ  کوٚرُدس  بیٚیہِ  ییٚمۍ  سٲری  پٲدٕ  کٔرۍ،  سُے  چھُ  میانین  مصلحتن  کُن  وَتھ  ہاوان۔


Tahir: تہٕ تٔسۍ نِشہِ چُھس بہٕ امید تھاوان زِ قیامت کہ دۅہ کرِ سُہ میانیٚن خطاہن مغفرت۔
Athar:
  تہٕ  یس  نِشہِ  بٕہ  اُمید  چُھس  تھاوان  زِ  روزِ  جزا  کہ  دۅہ  کرِ  سُہ  میون  خطا  معاف۔  ﴿امہِ  پتہٕ  کوٚر  ابراہیم  علیہ  السلامن  دُعا﴾۔

Mirwaiz:
  بیٚیہِ  چھےٚ  تٔمۍ  سٕنز  مےٚ  سٮ۪ٹھاہ  امید  کہ  سُہ  کرِ  مےٚ  مغفرت،  میانین  گناہن  قیامت  کہ  دۅہ۔  یِم  صفات  و  کمال  خداے  سٕندۍ  بیان  کران  کران  سَپُد  ابراہیم  علیہ  السلامس  حضورُک  مقام  حاصل،  توپتہٕ  ہیوٚتُکھ  مُناجات  کرُن۔

Transliteration:
  Wa<b>a</b>lla<u>th</u>ee a<u>t</u>maAAu an yaghfira lee kha<u>t</u>eeatee yawma a<b>l</b>ddeen<b>i</b>


Athar: اے میانہِ ربّہٕ، مےٚ کر حکم عطا۔ تہٕ مےٚ رَلاو صالح لُکن سٍتۍ۔
Transliteration: Rabbi hab lee <u>h</u>ukman waal<u>h</u>iqnee bi<b>al</b><u>ssa</u>li<u>h</u>een<b>a</b>
Mirwaiz:
  اے  میانہِ  پروردگارٕ  عطا  کرمےٚ  کمالِ  علم  بیٚیہِ  کمالِ  عمل،  بیٚیہِ  مِلناو  مےٚ  قُرب  کِنۍ  تِہِندیٚن  مقامن  اندر۔  نیکو  کار  بندن  سٍتۍ،  عٲلی  شان  انبیاہن  سٍتۍ۔

Tahir:
  اے  میانہِ  ربّہ  مے٘  کر  علمس  تہٕ  عملہِ  منٛز  کمال  عطا  تہٕ  مے٘  کر  پننیٚن  خاص  قُرب  کیٚن  حقدارن  منٛز  شٲمل۔


Athar: تہٕ یِم پتہٕ یِن تِمن منٛز کرُم پٔز نامؤری عطا۔
Tahir: تہٕ میانہٕ خٲطرٕ کرپتہٕ یِنہٕ والیٚن منٛز (تہِ) ذکرِ خیر تہٕ قبولیت جٲری۔
Transliteration: Wa<b>i</b>jAAal lee lis<u>a</u>na <u>s</u>idqin fee al<u>a</u>khireen<b>a</b>
Mirwaiz:
  بیٚیہِ  تھاو  میون  ذکرِ  خیر  پتہٕ  یِوُنین  اندر  یُتھ  تِم  میٲنۍ  مُتابعت  کرن،  میانی  وَتہِ  پکن،  مےٚ  بنہِ  تَمہِ  سٍتۍ  زیادٕہ  ثواب۔


Athar: تہٕ مےٚ مَہ کر تمہِ دۅہ رُسوا ییٚلہِ سٲری لُکھ یِن زندہ کٔرِتھ تُلنہٕ۔
Tahir: تہٕ مے٘ کٔرۍ زیٚنہٕ (تَمہِ دۅہ) رسوا ییٚمہِ دۅہ لُکھ یِن قبرو منٛزٕ تُلنہٕ۔
Transliteration: Wal<u>a</u> tukhzinee yawma yubAAathoon<b>a</b>
Mirwaiz:
  بیٚیہِ  مَہ  مندچھاو  مےٚ  قیامت  کہ  دۅہ  ییٚمہِ  دۅہ  سٲری  یِن  بیٚیہِ  زندٕہ  کٔرِتھ  قبرو  منٛزٕ  تُلنہٕ،  تَمہِ  دۅہے  مول  میون  کٲفرن  سٍتۍ  وۅتھہِ،  جہنمس  سوزنہٕ  یِیہِ،  سۅ  چھےٚ  میانہِ  خٲطرٕ  سخت  بے  عزتی۔


Transliteration: Ill<u>a</u> man at<u>a</u> All<u>a</u>ha biqalbin saleem<b>in</b>
Athar:
  اِلّا  یِہ  زِ  کانٛہہ  شخص  سپدِ  قلبِ  سلیم  ﴿پاک  دل﴾  ہیٚتھ  اللہ  تعالیٰ  سٕندِس  دربارس  منٛز  حٲضر۔

Mirwaiz:
  مگر  فٲیدٕہ  بَنہِ  تس  یُس  ہیتھ  یِیہِ  اللہ  تعالیٰ  ہس  برونٹھ  کُن  اوٚر  دِلاہ،  یُس  دل  شرکہ  نِشہِ،  کفرٕ  نِشہِ،  نفاق  نِشہِ  تہٕ  خلاف  شرع  یچھ  عقٲیدو  نِشہِ  پاک  آسہِ۔

Tahir:
  مگر  سُے  شخص  (کرِنفع  حٲصل)  یُس  اللہ  تعالیٰ  سٕنزِ  بارگاہِ  منٛز  سلامتی  وول  بے  عٲب  دِل  ہیٚتھ  حٲضر  سَپُد۔


Mirwaiz: بیٚیہِ ییٚمہِ دۅہ نکھہٕ یِیہِ اَننہِ جنت پرہیزگارن نِشہِ۔
Tahir: تہٕ (تَمہِ دۅہ) یِیہِ جنت پرہیزگارن نکھہٕ اَننہٕ۔
Transliteration: Waozlifati aljannatu lilmuttaqeen<b>a</b>
Athar:
  ﴿تمہِ  دۅہ﴾  یِیہِ  جنّت  پرہیزگارن  نکھہٕ  اَننہٕ۔  ﴿ییٚتہِ  پیٚٹھہٕ  یۅسہٕ  عبارت  آیت  نمبر  102  ہس  تام  چھےٚ،  سۅ  چَھنہٕ  حضرت  ابراہیم  علیہ  السلام  سٕندِ  قولُک  حصّہٕ  بلکہ  چُھ  اللہ  تعالیٰ  سٕندِ  طرفہٕ  اتھ  پیٚٹھ  اِضافہ﴾


Tahir: تہٕ تِمن یِیہِ وننہٕ تِم (پۅتٕلۍ) کتہِ چِھ یِم تۆہۍ پوٗزان ٲسۍووکھ۔
Transliteration: Waqeela lahum ayna m<u>a</u> kuntum taAAbudoon<b>a</b>
Athar:
  تہٕ  تِمن  یِیہِ  پٕرٛژھنہٕ  زِ،  وۅنۍ  کتہِ  چِھ  تِم  یِمن  توٚہۍ  خُداے  ترٲوِتھ  عبادت  ٲسِو  کران؟

Mirwaiz:
  بیٚیہِ  یِیہِ  وَننہِ  تِمن  کتہِ  چھِو  تِم  معبوٗدانِ  بٲطل  یِمن  ہٕنز  توٚہۍ  پرستش  کران  ٲسِو  خدایس  ورٲے؟


Athar: کیا تِم کرنَوٕہ تۅہیِہ کینہہ مدد، کِنہٕ پنُن پان ہیٚکن بچٲوِتھ؟
Transliteration: Min dooni All<u>a</u>hi hal yan<u>s</u>uroonakum aw yanta<u>s</u>iroon<b>a</b>
Mirwaiz:
  کیا  تِم  ہیٚکنواہ  تۅہیہِ  اَز  کینٛہہ  مدد  کٔرِتھ  یا  تۅہیہِ  سٍتۍ  روٗزِتھ،  یا  پانس  ہیٚکنہٕ  کانٛہہ  فٲیدٕہ  واتنٲوِتھ،  پَنُں  پان  ہیٚکنہٕ  بچٲوِتھ۔

Tahir:
  اللہ  تعالیٰ  ہس  وَرٲے،  کیا  تِم  ہیٚکنوا  تۅہیہِ  مدد  کٔرِتھ  یا  ہیٚکہٕ  نا  پٲنۍ  پانس  مدد  کٔرِتھ  (زِ  پَنُن  پان  بچاون  جہنم  نِشہِ)۔


Athar: پتہٕ یِن تِم معبود، بیٚیہِ یِم گُمراہ لُکھ،
Transliteration: Fakubkiboo feeh<u>a</u> hum wa<b>a</b>lgh<u>a</u>woon<b>a</b>
Mirwaiz:
  توپتہٕ  یِن  بُتھہِ  کِنۍ  تراونہٕ  تِم  معبوٗدانِ  بٲطل  تہٕ  تِم  گمارہ  لوٗکھ  تہِ  یِم  تِہٕنز  پرستش  کران  ٲسۍ  نارِ  جہنمس  اندر۔

Tahir:
  لہٰذا  یِن  تِم  (پۅتٕلۍ  تہِ)  اَتھ  (جہنمس)  منٛز  بُتھہِ  کِنۍ  دٲرِتھ  دِنہٕ  تہٕ  گمراہ  لُکھ  (تہِ)۔


Athar: تَتہِ ژُوَن یِم سٲری پانہٕ وٲنۍ، تہٕ یِم گُمراہ لُکھ ونَن ﴿پننیٚن معبودن﴾ زِ،
Tahir: تِم (گمراہ لُکھ) وَنن اَتھ (جہنمس) منٛز پانہٕ وٲنۍ ژُوان ژُوان۔
Transliteration: Q<u>a</u>loo wahum feeh<u>a</u> yakhta<u>s</u>imoon<b>a</b>
Mirwaiz:
  دَپن  تِم  کٲفر  ییٚلہِ  تِم  نارِ  جہنمس  اندر  پننین  معبوٗدانِ  بٲطلن  سٍتۍ  ٲسۍ  گفتگو  تہٕ  ہَرہَر  کران۔  


Athar: کاش میلہِ ہے اَسہِ اکہِ لٹہِ واپس پھیرنُک موقع، تیٚلہِ بَنہَو أسۍ مومِن۔
Transliteration: Falaw anna lan<u>a</u> karratan fanakoona mina almumineen<b>a</b>
Mirwaiz:
  وۅنۍ  ہے  اَسہِ  بیٚیہِ  دُنیاہس  کُن  سوزٕہن،  أسۍ  بنہَو  باایمانو  اندرٕہ،  یوٚت  تانۍ  گوٚو  ختم  ابراہیم  علیہ  اسلام  سُند  تقریر،  اَمہِ  پتہٕ  چھُ  اللہ  تعالیٰ  فرماوان۔

Tahir:
  لہٰذا  کاش  آسِہے  اَسہِ  اَکہِ  لٹہِ  (دنیاہس  منٛز)  پۆت  پھیرُن  (نصیبس)  تیٚلہِ  بنہَو  ٲسۍ  مومن۔


Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Athar:
  یقیناً  چھےٚ  اتھ  منٛز  اکھ  بٔڈ  نِشٲنی،  ﴿یعنی  حضرت  ابراہیم  علیہ  السلام  سٕندِ  قٕصَس  منٛز﴾  مگر  یِمو  منٛزٕ  چِھنہٕ  اکثر  لُکھ  ایمان  انن  وٲلۍ۔

Mirwaiz:
  پٔزِپٲٹھۍ  یتھ  قصس  منٛز  تہِ  چھُ  بوٚڈ  نشانہٕ  خداے  سٕندِ  قدرتُک،  بیٚیہِ  بوٚڈ  عبرت  حق  ژھانڈوُنین  خٲطرٕ،  بیٚیہِ  ٲسۍ  نہٕ  تِمَو  مکہٕ  کیو  کٲفرو  اندرٕہ  زیادٕہ  لوٗکھ  باایمان۔

Tahir:
  بے  شک  چھے٘  اَتھ  (واقعس)  منٛز  (اللہ  تعالیٰ  سٕندِ  قدرتٕچ)  بٔڑ  نشٲنی،  تہٕ  تِہٕندۍ  اکثر  لُکھ  ٲسۍ  نہٕ  مومن۔


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بیٚیہِ  چھُ  یقیناً  تُہُند  پروردگار  سٮ۪ٹھاہ  زبردست  تہٕ  غٲلب۔  تِمن  ہیٚکہِ  ہا  سُہ  گرفتارِ  عذاب  کٔرِتھ،  سٮ۪ٹھاہ  رحمت  وول  تہِ  چھُ،  تَمی  چھُکھ  مہلت  دِوان۔


Athar: نوح علیہ السلام سٕندۍ قومن پھِیُر بُتھ رسولن۔
Tahir: نوح (علیہ السلام) سٕندۍقومن (تہِ) کۆر پیغمبرن ہُنٛد انکار۔
Transliteration: Ka<u>thth</u>abat qawmu noo<u>h</u>in almursaleen<b>a</b>
Mirwaiz:
  سٲری  پیغمبر  اَپٕزۍ  زٲنِتھ  کوٚر  انکار  نوح  علیہ  السلام  سٕندۍ  قومن  تہِ ﴿أکِس  پیغمبرس  انار  کرُن  گوٚو  سارِنٕے  پیغمبرن  انکار  کرُن﴾۔


Athar: یاد کٔرِو ییٚلہِ تِہندۍ بٲے نوح ﴿علیہ السلامن﴾ تِمن وُنیاو، کیا توٚہۍ چِھونا کھۅژان؟
Mirwaiz: ییٚلہِ تِمن ووٚن بٲے پنٕنۍ نوح علیہ السلامن، کیا توٚہۍ چھِو نا کھۅژان خدایس؟
Transliteration: I<u>th</u> q<u>a</u>la lahum akhoohum noo<u>h</u>un al<u>a</u> tattaqoon<b>a</b>
Tahir:
  ییٚلہِ  تِمن  تِہِندۍ (قومٕکۍ) بٲے  نوح  ہن  (علیہ  السلام)  فرموو،  کیا  تۆہۍ  چِھو  نا  (اللہ  تعالیٰ  ہس)  کھوژان۔


Athar: بہٕ چُھس تُہندِ خٲطرٕ امانت دار رسُول،
Tahir: بے شک چُھس بہٕ تُہٕندِ خٲطرٕ امانت دار رسول (بٔنتِھ آمُت)۔
Transliteration: Innee lakum rasoolun ameen<b>un</b>
Mirwaiz:
  بے  شک  بہٕ  چھُس  تۅہیہِ  کُن  امانت  دار  پیغمبر۔  خداے  سُند  پیغام  چھُس  بہٕ  تۅہیہِ  واتناوان  پوٗرٕ  پوٗرٕ  کمی  زیادتی  ورٲے۔


Athar:
  بہٕ  چُھس  نہٕ  اتھ  کامہِ  پیٚٹھ  تۅہیِہ  نِشہِ  کانٛہہ  معاوضہ  ژھانڈان۔  میون  اجر  چُھ  ربّ  العالمین  سٕندِ  ذمہٕ۔

Mirwaiz:
  بہٕ  چھُس  نہٕ  تۅہیہِ  منگان  تبلیغ  خٲطرٕ  کانٛہہ  موٚزوٗریاہ،  میٲنۍ  موٚزوٗرۍ  چھَنہٕ  کٲنسہِ  مَٹہِ  ربّ  العالمینس  ورٲے۔

Tahir:
  تہٕ  بہٕ  چُھسَو  نہٕ  تۅہیہِ  اَتھ  (حق  کِس  تبلیغس)  پیٚٹھ  کانٛہہ  معاوضہٕ  منگان،  میون  اجر  چُھ  صرف  سارِنٕے  جہانن  ہٕندِس  ربّ  سٕندِ  ذمہٕ۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Transliteration: Q<u>a</u>loo anuminu laka wa<b>i</b>ttabaAAaka alar<u>th</u>aloon<b>a</b>
Athar:
  تِمو  دیُت  جواب،  کیا  أسۍ  مانوتھہٕ  ژٕ  ییٚلہِ  زن  رَزیل  ترین  لُکو  چھےٚ  چٲنۍ  پیروی  کٔرمٕژ  اختیار؟

Mirwaiz:
  تِمَو  لوٗکو  دوٚپُس  کیا  أسۍ  کرویہِ  ژےٚ  پژھ،  حالانکہ  چٲنۍ  پیرو  چھِ  کمینہٕ  لوٗکھ،  شریفن  چھُ  عار  گژھان  تِمن  سٍتۍ  موافقت  کرنس  اندر۔

Tahir:
  تِمَو  وۆن،  کیا  أسۍ  اَنوا  ژے٘  پیٚٹھ  ایمان  ییٚلہِ  زن  چٲنۍ  پٲروی  (سماجٕکۍ)  سیٚٹھاہ  لۅکٹۍ  تہٕ  ؤسۍ  پایہِ  (طبقن  ہٕنٛدۍ)  لُکھ  چِھ  کران۔


Athar: نوح علیہ السلام چِھکھ ونان، مےٚ کیا خبر چھےٚ زِ تِہنزٕ عملہٕ کِژٕھہ چھےٚ۔
Tahir: (نوح علیہ السلامن) فرمون، میٲنِس علمس کیا تعلق چُھ تِہٕنزن (پیشہ وارانہٕ) کامیٚن سٍتۍ؟
Transliteration: Q<u>a</u>la wam<u>a</u> AAilmee bim<u>a</u> k<u>a</u>noo yaAAmaloon<b>a</b>
Mirwaiz:
  حضرت  نوحن  دوٚپُکھ  مےٚ  کیا  چھےٚ  خبر  تِمن  ہٕنز  کٲم  تہٕ  کاروبار  کیا  چھُ،  دینس  اندر  چھِ  شریف  تہٕ  کمین  برابر۔


Athar: تِہُند حساب چُھ میٲنِس ربّ سٕندِ ذمہٕ، کاش ہیٚیِو توٚہۍ کم کاسہٕ شعورس کٲم۔
Transliteration: In <u>h</u>is<u>a</u>buhum ill<u>a</u> AAal<u>a</u> rabbee law tashAAuroon<b>a</b>
Mirwaiz:
  تِمن  نِشہِ  حساب  ہیوٚن  چھےٚ  میٲنِس  پروردگار سٕنز  کٲم،  کیا  رُت  گژِھہ  ہا  ہرگاہ  تۅہیہِ  زانُن  تگہِ  ہا۔

Tahir:
  تِہُنٛد  حساب  چُھ  صرف  میٲنِس  ربّ  سٕنٛدِ  ذمہٕ۔  کاش  تۅہیہِ  ترِ  ہیٚو  فِکرِ  (زِ  اصلی  عزت  تہٕ  ذلت  کیا  چُھ)۔


Athar: بہٕ چُھس بس اکھ صاف صاف خبردار کرن وول اِنسان۔
Tahir: بہٕ چُھس صرف ٹاکارٕہ کھوژناون وول۔
Transliteration: In an<u>a</u> ill<u>a</u> na<u>th</u>eerun mubeen<b>un</b>
Mirwaiz:
  بہٕ  چھُس  صاف  صاف  نٔنۍ  پٲٹھۍ  بیٖم  کروُن،  میون  فرضِ  منصبی  چھُ  پوٗرٕ  سپدان،  توٚہۍ  وُچھِو  پانہٕ  پَنُن  نفع  و  نقصان۔


Transliteration: Q<u>a</u>loo lain lam tantahi y<u>a</u> noo<u>h</u>u latakoonanna mina almarjoomeen<b>a</b>
Athar:
  تِمو  ووٚن،  اے  نوح  ﴿علیہ  السلام﴾،  اگر  ژٕ  باز  پھیوٗرُکھ  نہٕ،  تیٚلہِ  گژھکھ  سنگسار  کرنہٕ  آمتیٚن  منٛز  شٲمِل۔

Mirwaiz:
  تِمَو  دوٚپُس  اے  نوح  ہرگاہ  ژٕہ  پتھ  روزکھ  نہٕ  یِمَو  کتھو  نِشہِ  تیٚلہِ  یِکھ  ژٕہ  ضرور  سنگسار  کرنہٕ۔  توپتہٕ  ییٚلہِ  واریاہ  کال  گوٚو  یِمن  یِتھے  پٲٹھۍ  اصرار  کران  کفرو  انکارس  پٮ۪ٹھ۔

Tahir:
  تِمَو  وۆن،  اے  نوح!  ہرگاہ  ژٕ (یِمَو  کتھَو  نِشہِ)  باز  آکھ  نہٕ  تیٚلہِ  یِکھ  ژٕ  پٔزۍپٲٹھۍ  کنہِ  کنہِ  کرنہٕ۔


Athar:
  وۅنۍ  کر  مےٚ  تہٕ  یِمن  درمیان  دُٹوک  فٲصلہٕ،  بیٚیہِ  دِ  مےٚ  تہٕ  تِمن  مومِنن  نجات  یِم  مےٚ  سٍتۍ  چِھ۔

Mirwaiz:
  پس  کر  ژٕہ  مےٚ  منٛز  تہٕ  تِمن  منٛز  کانٛہہ  فٲصلاہ  یعنی  تِم  کرُکھ  عذابس  گرفتار۔  تَمہِ  عذاب  نِشہِ  دِہ  مےٚ  نجات  بیٚیہِ  تِمن  لوٗکن  یِم  مےٚ  سٍتۍ  چھِ  باایمانو  اندرٕہ۔

Tahir:
  وۅنۍکر  ژٕ  مے٘  تہٕ  تِمن  درمیان  فٲصلہٕ  بیٚیہِ  دِ  مے٘  تہ  یمن  مومنن  یِم  مے٘  سٍتۍ  چِھ  نجات۔

Transliteration:
  Fa<b>i</b>fta<u>h</u> baynee wabaynahum fat<u>h</u>an wanajjinee waman maAAiya mina almumineen<b>a</b>


Tahir: لہٰذا دِیُت اَسہِ تِمن تہٕ یِم تِمن سٍتۍ برنہٕ آمژِ ناوِ منٛز (سوار) ٲسۍ نجات۔
Transliteration: Faanjayn<u>a</u>hu waman maAAahu fee alfulki almashhoon<b>i</b>
Athar:
  ٲخر  کار  بچوو  اسہِ  سُہ  تہٕ  تٔمۍ  سٕندۍ  سٲتھۍ  أکِس  بٔرژِ  ناوِ  منٛز۔  ﴿بٔرژِ  ناوِ  نِشہِ  چُھ  مُراد  یِہ  زِ  سۅ  ناو  ٲس  ایمان  انن  والیو  انسانو  تہٕ  تمام  جانورَو  سٍتۍ  بٔرِتھ  گٔمٕژ  یُہُند  اکھ  اکھ  جورٕ  سٍتۍ  تھاونُک  ہدایت  اوس  فرماونہٕ  آمُت۔  سُورۂ  ہُوٗد  آیت  نمبر  40  ہس  منٛز  چھےٚ  اَمِچ  ذِکر  پتھ  کُن  کرنہٕ  آمٕژ۔﴾

Mirwaiz:
  پس  کوٚر  اَسہِ  تِہِندِس  دعاہس  اِجابت۔  نجات  دُیت  اَسہِ  نوح  علیہ  السلامس  بیٚیہِ  تِمن  یِم  تِمن  سٍتۍ  ٲسۍ  تتھ  ناوِہ  اندر  یۅسہٕ  لوٗکو،  حیوانو،  تہٕ  جانورو  سٍتۍ  بٔرِتھ  ٲس۔


Athar: یقیناً چھےٚ اتھ منٛز اکھ نشٲنی، مگر یِمو منٛزٕ چِھنہٕ اکثر لُکھ مانن وٲلۍ۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Mirwaiz:
  بے  شک  یتھ  واقعس  منٛز  تہِ  چھُ  بوٚڈ  عبرت  باوجود  آں  ٲسۍ  نہٕ  تِمومکہٕ  کیو  کٲفرو  اندرٕہ  زیادٕہ  باایمان۔

Tahir:
  بے  شک  چھے٘  اَتھ  (واقعس)  منٛز  (اللہ  تعالیٰ  سٕندِ  قدرتٕچ)  بٔڑنشٲنی،  تہٕ  تِہِندۍ  اکثر  لُکھ  ٲسۍ  نہٕ  مومن۔


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بے  شک  چھُ  تُہُندُے  پروردگار  سٮ۪ٹھاہ  غٲلب،  سُہ  ہیٚکہِ  ہا  تِمن  گرفتار  کٔرِتھ  تہٕ  سزا  دِتھ  مگر  سُہ  چھُ  سٮ۪ٹھاہ  رحم  کروُن،  تمی  چھُ  سُہ  تِمن  مہلت  دِوان۔


Athar: یاد کٔرِو ییٚلہِ تِہِندۍ بٲے ہوٗد علیہ السلامن تِمن ونیاو، توٚہۍ چِھونا کھۅژان؟
Mirwaiz: ییٚلہِ تِمن فرموو بٲے پنٕنۍ ہوٗد علیہ السلامن، کیا توٚہۍ چھِو نا کھۅژان خدایس؟
Transliteration: I<u>th</u> q<u>a</u>la lahum akhoohum hoodun al<u>a</u> tattaqoon<b>a</b>
Tahir:
  ییٚلہِ  تِمن  تِہِندۍ  (قومٕکۍ)  بٲے  ہودن  (علیہ  السلام)  فرموو،  کیا  تۆہۍ  چِھو  نا  (اللہ  تعالیٰ  ہس)  کھوژان۔


Athar:
  بہٕ  چُھس  نہٕ  اتھ  کامہِ  پیٚٹھ  تۅہیِہ  نِشہِ  کانٛہہ  معاوضہ  ژھانڈان۔  میون  اجر  چُھ  ربّ  العالمین  سٕندِ  ذمہٕ۔

Mirwaiz:
  بہٕ  چھُسَو  نہٕ  منگان  تۅہیہِ  اَمہِ  خٲطرٕہ  کانٛہہ  موٚزوٗریاہ  یا  کانٛہہ  عِوضاہ۔  میٲنۍ  موٚزوٗرۍ  چھَنہٕ  کٲنسہِ  مَٹہِ  ربُّ  العالمینس  ورٲے۔

Tahir:
  تہٕ  بہٕ  چُھسَو  نہٕ  تۅہیہِ  اَتھ  (حق  کِس  تبلیغس)  پیٚٹھ  کانٛہہ  معاوضہٕ  منگان،  میون  اجر  چُھ  صرف  سارِنٕے  جہانن  ہٕندِس  ربّ  سٕندِ  ذمہٕ۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Transliteration: Atabnoona bikulli reeAAin <u>a</u>yatan taAAbathoon<b>a</b>
Athar:
  یِہ  کیا  حال  چُھ  تُہُند  زِ  پرٛتھ  تھزِ  جایِہ  چِھو  اکھ  لا  حٲصل  یاد  گار  عمارت  نِوان  بنٲوِتھ،

Mirwaiz:
  کیا  توٚہۍ  چھِوٕہ  پرتھ  تھَزِ  جایہِ  پٮ۪ٹھ  اَکھ  عمارتھاہ  تہٕ  یادگاراہ  بناوان،  یہِ  چھِو  اَکھ  بے  ہوٗدٕہ  کٲماہ  کران  ییٚمُیک  نہٕ  کانٛہہ  فیدٕہ  چھُ۔

Tahir:
  کیا  تۆہۍ  چِھوا  پرتھ  تھَزرچہِ  جایہِ  پیٚٹھ  اَکھ  یادگار  تعمیر  کران  (محض)  بٔڈیمی  ہاونہ  خٲطرٕتہٕ  فضول  کامیو  خٲطرٕ۔


Athar: تہٕ بٔڈۍ بٔڈۍ محل چِھو تعمیر کران زنتہٕ تۅہیِہ ہمیشہ چُھو روزُن۔
Transliteration: Watattakhi<u>th</u>oona ma<u>sa</u>niAAa laAAallakum takhludoon<b>a</b>
Mirwaiz:
  بیٚیہِ  چھِو  بجہِ  بجہِ  لَرِہ  لَدان  حالانکہ  اَمہِ  کھۅتہٕ  کم  جاین  ہیٚکہِ  ہا  تۅہیہِ  آرام  حٲصل  سپدِتھ،  زَن  تۅہیہِ  ییٚتھۍ  دنیاہس  اندر  ہمیشہ  چھُو  روزُن۔

Tahir:
  تہٕ  تۆہۍ  چِھو  (تَلاوٕ  وٲلۍ)  مضبوط  محل  بناوان  یہِ  زٲنِتھ  زِ  تۆہۍ  روٗزِو  (دنیاہس  منٛز)  ہمیشہ۔


Athar: تہٕ ییٚلہِ کٲنٛسہِ پیٚٹھ اتھہٕ چِھو تراوان، جبّار ﴿ظٲلم﴾ بٔنِتھ چِھو تراوان۔
Transliteration: Wai<u>tha</u> ba<u>t</u>ashtum ba<u>t</u>ashtum jabb<u>a</u>reen<b>a</b>
Mirwaiz:
  بیٚیہِ  ییٚلہِ  توٚہۍ  کٲنسہِ  پٮ۪ٹھ  اَتھہٕ  تراوان  چھِو  تیٚلہِ  چھوٗن  سُہ  رٹان  ظٲلمانہٕ  تہٕ  جٲبرانہٕ،  چونکہ  شرک  تہٕ  یچھ  اخلاق  چھِ  خدایس  ناپسند۔  یِمَو  چیزو  سٍتۍ  سَپدِوتوٚہۍ  عذابس  گرفتار۔

Tahir:
  تہٕ  ییٚلہِ  تۆہۍ  کٲنسہِ  تَھپھ  چِھو  تۯاوان  تیٚلہِ  چِھو  سخت  ظٲلم  تہٕ  جٲبر  بٔنتِھ  تھپھ  تۯاوان۔


Athar: کھوژِو تس ییٚمۍ تہِ کینژھاہ تۅہیِہ دیتمُت چُھنَو یِہ تۅہیِہ پے چُھو۔
Mirwaiz: بیٚیہِ کھوژِو تس خدایس ییٚمۍ تۅہیہِ مددکوٚرُو تِمَو چیزو سٍتۍ یِم توٚہۍ زانان چھِو۔
Transliteration: Wa<b>i</b>ttaqoo alla<u>th</u>ee amaddakum bim<u>a</u> taAAlamoon<b>a</b>
Tahir:
  تہٕ  تس  (اللہ  تعالیٰ  ہس)  کھوٗژِو  ییٚمۍ  تۅہیہِ  تِمَو  چیزو  سٍتۍ  مددکۆرنَو  یِم  تۆہۍ  زانان  چِھو۔


Athar: باغ دِتِنو تہٕ ناگ دِتِنو۔
Tahir: بیٚیہِ باغو تہٕ ناگو سٍتۍ (تہِ)۔
Transliteration: Wajann<u>a</u>tin waAAuyoon<b>in</b>
Mirwaiz:
  بیٚیہِ  باغو  تہٕ  ناگہٕ  رادَو  سٍتۍ۔  نعمژ  عطا  کروُن  یُس  آسہِ  تِہٕنز  گژِھہ  فرماں بردٲری  کرٕنۍ،  تِہٕندیٚن  حکمن  گژِھہ  نہٕ  مخالفت  کرٕنۍ۔


Athar: مےٚ چُھ تُہٕندِس حقس منٛز اکہِ بَڈِ دۅہ کہ عذابُک ڈر۔
Tahir: بے شک چُھ مے٘ تۅہیہِ پیٚٹھ اَکہِ زبردست دۅہ کہ عذابُک خوف۔
Transliteration: Innee akh<u>a</u>fu AAalaykum AAa<u>tha</u>ba yawmin AAa<i><u>th</u></i>eem<b>in</b>
Mirwaiz:
  مےٚ  چھُ  خوف  تہٕ  اندیشہِ  تُہٕندِ  حقہ  کہ  ہرگاہ  توٚہۍ  پتھ  روٗزِو  نہٕ  نافرمٲنیو  نِشہِ،  اللہ  تعالیٰ  کریٚو  تیٚلہِ  گرفتار  بڈِ  دۅہ  کِس  عذابس،  سُہ  گوٚو  قیامتُک  دۅہ۔


Athar: تِمو دِیُت جواب، سانہِ خٲطرٕ چُھ سورُے یکساں۔ ژٕ کر تہٕ نصیحت یا متہٕ کر تہٕ،
Mirwaiz:
  تِمَو  لوٗکو  دوٚپہس  جواب،  اَسہِ  نِشہِ  چھےٚ  دۅشوَے  کتھہٕ  برابر،  ژٕہ  وعظ  پرتہٕ  یا  مَتہٕ  پرتہٕ،  أسۍ  روزَو  نہٕ  پننیو  کامیو  نِشہِ  پتھ۔

Tahir:
  تِمَو  وۆن،  سانہٕ  خٲطرٕ  چھے٘  ہِشی  کتھاہ  خواہ  ژٕ  نصیحت  کرتہٕ  یا  متہٕ  بن  تہٕ  نصیحت  کرن  والیو  منٛزٕ  (أسۍ  مانو  نہٕ)۔

Transliteration:
  Q<u>a</u>loo saw<u>a</u>on AAalayn<u>a</u> awaAAa<i><u>th</u></i>ta am lam takun mina alw<u>a</u>AAi<i><u>th</u></i>een<b>a</b>


Athar: یِمہٕ کتھہٕ چھےٚ یِتھے پٲٹھۍ پکان آمٕژ۔
Transliteration: In h<u>atha</u> ill<u>a</u> khuluqu alawwaleen<b>a</b>
Mirwaiz:
   یہِ  وعظ  و  نصیحت  کٔرِتھ  کھۅژناوُن،  یہِ  چھُنہٕ  مگر  بروٗنٹھِمین  لوٗکن  ہُنٛد  عادت۔  پرتھ  وقتس  منٛز  آے  لوٗکھ  نبوتُک  دعویٰ  دِتھ  یِمے  کتھہٕ  ونان۔  ژٕہ  چھُکھ  اَسہِ  عذابس  کھۅژناوان۔

Tahir:
  یہِ  چُھنہٕ  (بیٚیہِ)  کِہِنۍمگر  چِھ  صرف  بروٗنٹھِمیٚن  لُکن  ہٕنٛدۍعادات  (تہٕ  اطوار  یِم  أسۍ  ترٲوِتھ  ہیٚکوکھ  نہٕ)۔


Athar:
  ٲخر  کار  پھِیُر  تِمَو  تَس  بُتھ  تہٕ  اسہِ  کٔرۍ  تِم  ہلاک۔  یقیناً  چھےٚ  اتھ  منٛز  اکھ  نِشٲنی،  مگر  یِمو  منٛزٕ  چِھنہٕ  اکثر  لُکھ  مانن  وٲلۍ۔

Mirwaiz:
  پس  زون  تِمَو  سُہ  ہوٗد  علیہ  السلام  اَپزیور۔  اَدٕہ  گٲلۍ  اَسہِ  تِم  لوٗکھ  عذابِ  صرصرٕہ  سٍتۍ۔  بے  شک  اَتھ  معاملس  منٛز  چھُ  بوٚڈ  عبرت  کہ  احکام  الہٰین  منٛز  مخالفتُک  انجام  کیا  چھُ  آسان۔  باوجود آں  ٲسۍ  نہٕ  مکہٕ  کیو  کٲفرو  أندرٕہ  زیادٕہ  ایمان  اَنہٕ  وُنۍ۔  

Tahir:
  لہٰذا  کۆر  تِمَو  تس  (یعنی  ہود  علیہ  السلامس)  انکار  پتہٕ  کٔرۍ  اَسہِ  تِم  ہلاک،بے  شک  چھے٘  اَتھ  (قصس)  منٛز  (اللہ  تعالیٰ  سٕندِ  قدرتٕچ)  بٔڑنشٲنی،  تہٕ  تِمَو  منٛزٕ  ٲسۍ  نہٕ  اکثر  لُکھ  مومن۔

Transliteration:
  Faka<u>thth</u>aboohu faahlakn<u>a</u>hum inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بیٚیہِ  چھُ  پٔزِپٲٹھۍ  تُہُندُے  پروردگار  سٮ۪ٹھاہ  غٲلب،  سُہ  ہیٚکہِ  ہا  تِمن  عذابس  گرفتار  کٔرِتھ  مگر  سُہ  چھُ  سٮ۪ٹھاہ  رحم  کروُن،  تَمی  چھُکھ  مہلت  دِوان۔


Athar: یاد کٔرِو ییٚلہِ تِہندۍ بٲے صالح ﴿علیہ السلامن﴾ تِمن ووٚن، کیا توٚہۍ چھو نا کھۅژان؟
Mirwaiz: ییٚلہِ تِمن ووٚن بٲے پنٕنۍ صالح علیہ السلامن، کونہٕ چھِو کھۅژان خدایس؟
Transliteration: I<u>th</u> q<u>a</u>la lahum akhoohum <u>sa</u>li<u>h</u>un al<u>a</u> tattaqoon<b>a</b>
Tahir:
  ییٚلہِ  تِمن  تِہِندۍ  (قومٕکۍ)  بٲے  صالح  ہن  (علیہ  السلام)  فرموو،  کیا  تۆہۍ  چِھو  نا  (اللہ  تعالیٰ  ہس)  کھوژان؟


Athar:
  بہٕ  چُھس  نہٕ  اتھ  کامہِ  پیٚٹھ  تۅہیِہ  نِشہِ  کانٛہہ  معاوضہٕ  ژھانڈان،  میون  اجر  چُھ  ربّ  العالمین  سٕندِ  ذِمّہٕ۔

Mirwaiz:
  بہٕ  چھُس  نہٕ  تۅہیہِ  منگان  وعظ  و  نصیحت  کرنس  پٮ۪ٹھ  کانٛہہ  موٚزوٗرِیاہ  تہٕ  عِوضاہ،  میٲنۍ  موٚزوٗرۍ  تہٕ  عِوض  چھُنہٕ  کٲنسہِ  پٮ۪ٹھ  مَٹہِ  ربّ  العالمینس  ورٲے۔

Tahir:
  تہٕ  بہٕ  چُھسَو  نہٕ  تۅہیہِ  اَتھ  (حق  کِس  تبلیغس)  پیٚٹھ  کانٛہہ  معاوضہٕ  منگان،  میون  اجر  چُھ  صرف  سارِنٕے  جہانن  ہٕندِس  ربّ  سٕندِ  ذمہٕ۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Mirwaiz: کیا توٚہۍ یِیِوٕہ تراونہٕ دنیاکیٚن چیزن اندر بے فکر۔
Transliteration: Atutrakoona fee m<u>a</u> h<u>a</u>hun<u>a</u> <u>a</u>mineen<b>a</b>
Athar:
  کیا  تۅہیِہ  یِیوٕہ  تِمن  سارِنٕے  چیزن  منٛزباگ  بس  یونہی  اِطمنان  سان  روزنہٕ  دِنہٕ،  یِم  ییٚتہِ  چِھ؟

Tahir:
  کیا  تۆہۍ  یِیہِ  وا  تِمن  (نعمتن)  منٛز  یِمہٕ  ییٚتہِ  (تۅہیہِ  دستیاب)  چھَو  (ہمیشہ  خٲطرٕ)  امن  و  سکون  سان  یلہٕ  تراونہٕ؟


Athar: توٚہۍ چھو پہاڑ کھٔنۍ کھٔنۍ فخرٕ سان تِمن منٛز عمارتہٕ بناوان۔
Tahir: تہٕ تۆہۍ چِھو (کنہِ گرنٕکۍ) گۅن ورتٲوتھ پہاڑن منٛزگٔرۍ (گٔرۍ) مکانہٕ بناوان۔
Transliteration: Watan<u>h</u>itoona mina aljib<u>a</u>li buyootan f<u>a</u>riheen<b>a</b>
Mirwaiz:
  بیٚیہِ  چھِو  کھٔنۍ  کھٔنۍ  کۅہن  منٛز  توٚہۍ  گرٕہ  بناوان،  خۅش  پٲٹھۍ  تھیکان  تھیکان۔  تۅہیہِ  چھَو  خبر  یۅہے  حال  روزِ  ہمیشہِ۔


Athar: تِمو دِیُت جواب ژٕ چُھکھ محض اکھ جٲدۍ زَد انسان۔
Tahir: تِمَو وۆن، زِ ژٕ چُھکھ فقط جود کرنہ آمتیو لُکو منٛزٕ۔
Transliteration: Q<u>a</u>loo innam<u>a</u> anta mina almusa<u>hh</u>areen<b>a</b>
Mirwaiz:
  تِمَو  کٲفرو  دوٚپُس  اَسہِ  چھُ  تران  فکرِ  ژےٚ  چھُے  جود  کرنہٕ  آمُت  ییٚمہِ  سٍتۍ  عقلہِ  اندر  فتور  چھُے  آمُت،  پیغمبری  ہُنٛد  دعویٰ  چھُکھ  کران۔


Athar: ژٕ کیا چُھکھ اسہِ ہِوِس أکِس انسانس ورٲے؟ اَن کانٛہہ نشٲنۍ اگر ژٕ پٔزِیور چُھکھ۔
Tahir: ژٕ چُھکھ صرف اَسی ہیوٗ بشر لہٰذا اَن ژٕ کانٛہہ نشٲنی ہرگاہ ژٕ پٔزۍیور چُھکھ۔
Mirwaiz:
  ژٕہ  چھُکھ  نہٕ  مگر  اَسی  ہیوٗ  اَکھ  انساناہ،  انسان  چھا  پیغمبر  آسان۔  اَدٕہ  ہاو  تہٕ  اَسہِ  کانٛہہ  نِشاناہ،  چھُکھ  ہے  ژٕہ  پوٚز  وَنہٕ  وُنیو  اندرٕہ۔

Transliteration:
  M<u>a</u> anta ill<u>a</u> basharun mithlun<u>a</u> fati bi<u>a</u>yatin in kunta mina a<b>l</b><u>ssa</u>diqeena


Athar:
  صالح  علیہ  السلام  چِھ  ونان،  یِہ  چھےٚ  اُونِٹنۍ۔  اکھ  دۅہ  چُھ  أمۍ  سٕندِ  تریش  چیٚنُک،  تہٕ  اکھ  دۅہ  چُھ  تۅہیِہ  سارِنٕے  ہٕندِ  تریش  چیٚنُک۔

Mirwaiz:
  صالح  علیہ  السلامن  دوٚپُکھ  یہِ  اونٹِنۍ  یۅسہِ  تُہٕنزِ  خوٲہشہِ  مطٲبق  میانہِ  دعا  سٍتۍ  اَکہِ  پلہٕ  منٛزٕ  پٲدٕہ  کٔر،  یہِ  چھُ  میٲنِس  پیغمبر  آسنس  پٮ۪ٹھ  بوٚڈ  نشانہٕ  تہٕ  دلیل،  أمۍ  سٕندیٚن  حقوقن  ہُنٛد  کٔرۍزیٚو  خیال،  أمۍ  سٕندِ  خٲطرٕ  چھُ  اَکھ  دۅہ  تریش  چیٚنچ  وٲرۍ،  بیٚیہِ  گٔیہِ  تُہٕندین  جانورن  ہٕندِ  تریش  چیٚنٕچ  وٲرۍ  بیٚیہِ  دۅہ۔

Tahir:
  (صالح  علیہ  السلامن)  فرموون،  یہِ  اونٹنۍچھے٘  (سۅ  نشٲنی)،  آبُک  اَکھ  وقت  چُھ  أمِس  خٲطرٕ  (مقرر)  تہٕ  اَکہِ  مقرر  دۅہ  چھے٘  تُہٕندِ  آبٕچ  وٲرۍ۔

Transliteration:
  Q<u>a</u>la h<u>ath</u>ihi n<u>a</u>qatun lah<u>a</u> shirbun walakum shirbu yawmin maAAloom<b>in</b>


Athar:
  أمِس  لٲگِزیٚو  نہٕ  ہرگز  اَتھہٕ  ﴿نقصان  واتناونہٕ  کہ  غرضہٕ﴾،  نَتہٕ  رٹیٚو  تۅہیِہ  اکہِ  بڈِ  دۅہُک  عذاب۔

Mirwaiz:
  بیٚیہِ  گژِھہ  نہٕ  تُہُند  کُنہِ  قسمُک  تکلیف  واتناونہٕ  خٲطرٕ  تس  اَتھہٕ  تہِ  لاگُن،  ہرگاہ  تہِ  کوٚرُو  تۅہیہِ  تیٚلہِ  رَٹیو  تۅہیہِ  اَکہِ  بڈِ  دۅہُک  عذاب۔  تِمَو  نہ  کوٚر  تِہِندِ  رسالتُک  تصدیق  نہ  کوٚرُکھ  أمِس  ووٗنٹنہِ  ہُنٛد  کانٛہہ  رعایت۔

Tahir:
  تہٕ  أمِس  لٲگۍزیٚو  نہٕ  بُرٲیی  (ہٕندِ  ارادٕہ)  کِنۍ  اَتھہٕ  نَتہٕ  رٹیو  تۅہیہِ  بڑِ  (سخت)  دۅہُک  عذاب۔

Transliteration:
  Wal<u>a</u> tamassooh<u>a</u> bisooin fayakhu<u>th</u>akum AAa<u>tha</u>bu yawmin AAa<i><u>th</u></i>eem<b>in</b>


Athar: مگر تِمو ژچہِ تٔمۍ سٕنزٕ ٹٕکہٕ نٲر تہٕ ٲخر کار پشتووُکھ۔
Transliteration: FaAAaqarooh<u>a</u> faa<u>s</u>ba<u>h</u>oo n<u>a</u>dimeen<b>a</b>
Mirwaiz:
  بلکہ  مٲر  تِمَو  سۅ  ووٗنٹِنۍ  ٹٕکہٕ  نٲر  ژٔٹِتھ،  توپتہٕ  سپٕدۍ  تِمن  آثارِ  عذاب  ظٲہر۔  تِم  وُچھِتھ  سپٕدۍ  تِم  نٲدم  تہٕ  پشیمان۔

Tahir:
  پتہٕ  ژٔٹۍ  تِمَو  تٔمۍ  سٕندۍ  ٹٕکہٕ  نٲر  (تہٕ  مٲرٕکھ  سۅ)  پتہٕ  گٔے  تِم  (پننِس  کٔرِمٕتِس  پیٚٹھ)  پشیمان۔


Athar:
  پتہٕ  رٔٹۍ  تِم  عذابن،  یقیناً  چھےٚ  اتھ  منٛز  اکھ  نشٲنی۔  مگر  یِمو  منٛزٕ  چِھنہٕ  اکثر  مانن  وٲلۍ۔

Mirwaiz:
  تَمہِ  پتہٕ  رٔٹۍ  تِم  عذابن  ییٚمُیک  تِمن  وعدٕہ  تھاونہٕ  اوس  آمُت۔  پٔزِپٲٹھۍ  یتھ  واقعس  منٛز  تہِ  چھُ  بوٚڈ  عبرت،  باوجود  آں  اوٚن  نہٕ  ایمان  مکہ  کیو  اکثر  لوٗکو۔

Tahir:
  لہٰذا  رٔٹۍ  تِم  عذابن  بے  شک  چھے٘  اَتھ  (واقعس)  منٛز  بٔڑ  نشٲنی،  تہٕ  تِمَو  منٛزٕ  ٲسۍ  نہٕ  اکثر  لُکھ  مومن۔

Transliteration:
  Faakha<u>th</u>ahumu alAAa<u>tha</u>bu inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  پٔزِپٲٹھۍ  تُہُند  پروردگار  چھُ  سٮ۪ٹھاہ  غٲلب،  سُہ  ہے  ییٚژِھہ  ہا  تِمن  سارِنٕے  کرِہا  عذابس  گرفتار،  سُہ  چھُ  سٮ۪ٹھاہ  رحمت  وول  تَمہِ  سببہٕ  دِژٕن  تِمن  مہلت۔


Athar: یاد کٔرِو ییٚلہ تِہِندۍ بٲے لوط ﴿علیہ السلامن﴾ تِمن ونیاو، کیا توٚہۍ چِھو نا کھۅژان؟
Mirwaiz: ییٚلہِ تِمن دوٚپ پنٕنۍ بٲے لوط علیہ السلامن، کیا توٚہۍ چھِو نا خدایس کھۅژان؟
Transliteration: I<u>th</u> q<u>a</u>la lahum akhoohum loo<u>t</u>un al<u>a</u> tattaqoon<b>a</b>
Tahir:
  ییٚلہِ  تِمن  تِہِندۍ  (قومٕکۍ)  بٲے  لوطن  (علیہ  السلام)  فرموو،  کیا  تۆہۍ  چِھو  نا  (اللہ  تعالیٰ  ہس)  کھوژان؟


Athar: لہٰذا کھوژِو توٚہۍ خُدایس بیٚیہِ کٔرِو میٲنۍ اطاعت۔
Tahir: لہٰذا کھوٗژِو تۆہۍاللہ تعالیٰ ہس بیٚیہِ کٔرِومیٲنۍ اطاعت۔
Transliteration: Fa<b>i</b>ttaqoo All<u>a</u>ha waa<u>t</u>eeAAoon<b>i</b>
Mirwaiz:
  پس  کھوٗژِو  توٚہۍ  خدایس  بیٚیہِ  کٔرِو  میٲنۍ  اطاعت  تہٕ  فرماں بردٲری،  میانیو  ہدایتو  موجوب  پٔکِو۔


Athar:
  بہٕ  چُھس  نہٕ  اتھ  کامہِ  پیٚٹھ  تۅہیِہ  نِشہِ  کانٛہہ  معاوضہٕ  ژھانڈان،  میون  اجر  چُھ  ربُ  العالمین  سٕندِ  ذمہٕ۔

Mirwaiz:
  بہٕ  چھُس  نہٕ  منگان  تۅہیہِ  اَمہِ  وعظ  و  نصیحت  خٲطرٕ  کانٛہہ  موٚزوٗرۍ۔  میٲنۍ  موٚزوٗرۍ  چھَنہٕ  مَٹہِ  کٲنسہِ  ربّ  العالمینس  ورٲے۔

Tahir:
  تہٕ  بہٕ  چُھسَو  نہٕ  تۅہیہِ  اَتھ  (حق  کِس  تبلیغس)  پیٚٹھ  کانٛہہ  اُجرت  منگان،  میون  اجر  چُھ  صرف  سارِنٕے  جہانن  ہٕندِس  ربّ  سٕندِ  ذمہٕ۔

Transliteration:
[cell repeats an earlier one in this file: 107 characters]


Athar: کیا توٚہۍ چِھوٕہ دنیا کیو مخلوقو منٛزٕ مَردن نِشہِ گژھان،
Mirwaiz: کیا توٚہۍ چھِوٕہ سٲری دنیا منٛزٕہ مردَن نکھہٕ یِتھ پنٕنۍ شہوت پوٗرٕ کران؟
Transliteration: Atatoona a<b>l</b><u>thth</u>ukr<u>a</u>na mina alAA<u>a</u>lameen<b>a</b>
Tahir:
  کیا  تۆہۍ  چِھواتمام  دُنیا  والیٚو  منٛزٕصرف  مردنٕٖے  یوت  نِشہِ  (پننہِ  شہوٲنی  خوٲہشات  پوٗرٕ  کرنہٕ  خٲطرٕ)  یِوان؟


Athar:
  تہٕ  تُہٕنزن  خاندارِنیٚن  منٛز  یِکینژھاہ  تُہٕندۍ  ربّن  تُہٕندِ  خٲطرٕ  پٲدٕ  چُھ  کوٚرمُت  سُہ  چِھو  ترٲوِتھ  ژٕھنان؟  بلکہ  چِھو  توٚہۍ  لُکھ  حدٕ  نِشی  درٛامٕتۍ۔

Mirwaiz:
  بیٚیہِ  چھوٗکھ  توٚہۍ  پننہِ  زنانہٕ  یِمہٕ  تُہٕندۍ  پروردگارن  تُہٕندِ  خٲطرٕ  پٲدٕہ  کرِمَژٕ  چھےٚ  نظرانداز  کران۔  توٚہۍ  چھِو  واقعی  حدٕ  انسٲنیت  نِشہِ  ڈلہٕ  وُنۍ۔

Tahir:
  تہٕ  پننہِ  خاندارِنہِ  چھووکھ  (أتی)  تۯاوان  یِمہٕ  تُہٕندۍ  ربّن  تُہٕندِ  خٲطرٕ  پٲدٕ  چھے٘  کرِمَژٕ،  بلکہ  چِھو  تۆہۍ  (نافرمٲنی  منٛز)  حدٕ  نِشہِ  نیرن  وٲلۍ  لُکھ۔

Transliteration:
  Wata<u>th</u>aroona m<u>a</u> khalaqa lakum rabbukum min azw<u>a</u>jikum bal antum qawmun AA<u>a</u>doon<b>a</b>


Transliteration: Q<u>a</u>loo lain lam tantahi y<u>a</u> loo<u>t</u>u latakoonanna mina almukhrajeen<b>a</b>
Athar:
  تِمو  ووٚن  اے  لوٗط  علیہ  السلام،  اگر  ژٕ  یِمو  کتھو  نِشہِ  باز  پھیوٗرُکھ  نہٕ،  تیٚلہِ  یِم  لُکھ  سانیو  بٔستِیو  منٛزٕ  کڑنہٕ  چِھ  آمٕتۍ،  تیٚلہِ  گژھکھ  ژٕ  تہِ  تِمن  منٛز  شٲمل۔

Mirwaiz:
  بیٚیہِ  لٔگِس  دَپنہِ  تِم  لوٗکھ،  اے  لوط،  ہرگاہ  نے  ژٕہ  پتھ  روزکھ  اَسہِ  نصیحت  کرنہٕ  نِشہِ  تیٚلہِ  یِکھ  ژٕہ  ضرور  ییٚمہِ  شہرٕ  منٛزٕ  کڈنہٕ۔

Tahir:
  تِمَو  وۆن،  اے  لوط!  اگر  ژٕ  (یِمَو  کتھَو  نِشہِ)  باز  آکھ  نہٕ  تیٚلہِ  بنکھ  ژٕ  ضرورشہرٕ  منٛزٕ  کٔڑِتھ  ژٕھننہٕ  آمتیو  منٛزٕ۔


Athar: تٔمۍ ووٚن، تُہٕندیٚن کرتوٗتن پیٚٹھ یِم لُکھ ناراض چِھ، بٕتہِ چُھس تِمن منٛز شٲمل۔
Transliteration: Q<u>a</u>la innee liAAamalikum mina alq<u>a</u>leen<b>a</b>
Mirwaiz:
  لوط  علیہ  السلامن  دوٚپُکھ،  بہٕ  چہُس  نہٕ  تُہٕنزِ  اَمہِ  دھمکی  سببہٕ  تۅہیہِ  نصیحت  کرنہٕ  نِشہِ  پتھ  روزوُن  کیازِ  بہٕ  چھُس  ضرور  تُہٕنزِ  ییٚمہِ  یچھ  کامہِ  ہُند  سخت  دشمن،  مےٚ  چھُ  خطرٕہ  باسان  خبر  کتھ  بلایہِ  گٔژِھو  توٚہۍ  گرفتار۔

Tahir:
  (لوط  علیہ  السلامن)  فرموون،  بے  شک  چُھس  بہٕ  تُہٕنزِ  کامہِ  نِشہِ  بے  زار  گژھن  والیو  منٛزٕ۔


Athar: اے پروردگار، مےٚ تہٕ میٲنِس اہلِ و عیالس دِ یِہنزو بدکٲرِیَو نِشہِ نجات۔
Transliteration: Rabbi najjinee waahlee mimm<u>a</u> yaAAmaloon<b>a</b>
Mirwaiz:
  اے  میانہِ  پروردگارٕ  مےٚ  تہِ  میانیٚن  خاص  متعلقینن  دٕ  نجات  تَمہِ  یچھ  کامہِ  ہٕندِ  سزا  نِشہِ  یۅسہٕ  یِم  کرن۔

Tahir:
  اے  ربّ!  ژٕ  کرمے٘  تہٕ  میانیٚن  بٲژن  اَمہِ  (کامہِ  ہٕندِ  وبال)  نِشہِ  نجات  عطا  یۅسہٕ  یِم  کران  چِھ۔


Tahir: أکِس بُجہِ زنانہِ وَرٲے یۅسہٕ پتھ روزن والیٚن منٛز ٲس۔
Transliteration: Ill<u>a</u> AAajoozan fee algh<u>a</u>bireen<b>a</b>
Athar:
  أکِس  بُجہِ  ورٲے  یۅسہٕ  پتھ  روزن  والیٚو  منٛزٕ  ٲس۔  ﴿امہِ  نِشہِ  چُھ  مُراد  حضرت  لوط  علیہ  السلام  سٕنز  خاندارنۍ﴾

Mirwaiz:
  أکِس  بُجہِ  زنانہِ  ورٲے  یۅسہِ  أتۍ  روٗز  روزن  ولیٚن  منٛز۔  یعنی  لوط  علیہ  السلام  سٕنز  آشیٚنۍ۔


Athar:
  تہٕ  تِمن  پیٚٹھ  برسٲو  اکھ  بٲرش،  سیٚٹھہٕے  خراب  بٲرش  یۅسہٕ  تِمن  کھۅژناونہٕ  آمتیٚن  پیٚٹھ  نٲزِل  گٔیِہ۔

Mirwaiz:
  بیٚیہِ  تراوِ  اَسہِ  تِمن  پٮ۪ٹھ  کنہِ  روٗدٕکۍ  پٲٹھۍ۔  پس  کوتاہ  یچھ  اوس  تِمن  لوٗکن  ہنٛد  روٗد  یِمن  گۅڈٕ  خداے  سٕندِ  عذابُک  بیٖم  کرنہٕ  آیوو۔

Tahir:
  تہٕ  اَسہِ  وول  تِمن  پیٚٹھ  (کنیٚن  ہُنٛد)  روٗد  پتہٕ  کوتاہ  کترِ  بتر  کرن  وول  اوس  کھوژناونہٕ  آمتیٚن  لُکن  ہُنٛد  روٗد۔

Transliteration:
  Waam<u>t</u>arn<u>a</u> AAalayhim ma<u>t</u>aran fas<u>a</u>a ma<u>t</u>aru almun<u>th</u>areen<b>a</b>


Athar: یقیناً چھےٚ اَتھ منٛز اَکھ نِشٲنی مگر یِمو منٛزٕ چِھنہٕ اکثر مانن وٲلۍ۔
Tahir: بے شک چھے٘ اَتھ (واقعس) منٛز بٔڑ نشٲنی، تہٕ تِہِندۍاکثرلُکھ ٲسۍ نہٕ مومن۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Mirwaiz:
  پٔزِپٲٹھۍ  اَتھ  واقعس  منٛز  تہِ  چھُ  بوٚڈ  عبرت،  باوجودآں  اوٚن  نہٕ  ایمان  مکہ  کیو  اکثر  کٲفرو۔


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بیٚیہِ  چھُ  پٔزِپٲٹھۍ  تُہندُے  پروردگار  سٮ۪ٹھاہ  زور  آور،  سُہ  ہیٚکہِ  ہا  تِمن  سارِنٕے  گرفتار  کٔرِتھ،  سُہ  چھُ  سٮ۪ٹھاہ  رحمت  وول  تَمہِ  مۅکھہٕ  دِژنکھ  مہلت۔


Mirwaiz: اَپٕزۍ زٲنۍ ایکہ والیو تہِ پیغمبر۔
Tahir: ایکہ کیٚو روزن والیٚو (یعنی جنگلہٕ کیٚو روزن والیٚوتہِ) کۆر پیغمبرن ہُنٛد انکار۔
Transliteration: Ka<u>thth</u>aba a<u>s</u><u>ha</u>bu alaykati almursaleen<b>a</b>
Athar:
  اصحابُ  الاَیکہ ہَو  پھِیُر  پننیٚن  رسولن  بُتھ۔  ﴿اصحابُ  الاَیکہ  ہن  ہٕنز  مختصر  ذکرٕ  چھےٚ  سُورۃ  الحجر  آیت  نمبر  78  تہٕ  84  ہَس  منٛز  گۅڈے  آمٕژ﴾


Athar:
  بہٕ  چُھس  نہٕ  اتھ  کامہِ  پیٚٹھ  تۅہیِہ  نِشہِ  کانٛہہ  معاوضہٕ  ژھانڈان۔  میون  اجر  چُھ  ربّ  العالمین  سٕندِ  ذِمہٕ۔

Mirwaiz:
  بہٕ  چھُس  نہٕ  منگان  تۅہیہِ  اَتھ  پٮ۪ٹھ  کانٛہہ  موٚزوٗریاہ  تہٕ  بدلاہ،  میٲنۍ  موٚزوٗرۍ  چھَنہٕ  کٲنسہِ  مَٹہِ  ربّ  العالمینس  ورٲے۔

Tahir:
  تہٕ  بہٕ  چُھسَو  نہٕ  تۅہیہِ  اَتھ  (حق  کِس  تبلیغس)  پیٚٹھ  کانٛہہ  اُجرت  منگان،  میون  اجر  چُھ  صرف  سارِنٕے  جہانن  ہٕندِس  ربّ  سٕندِ  ذمہٕ۔

Transliteration:
[cell repeats an earlier one in this file: 107 characters]


Athar: پیمانہٕ بٔھرِو ٹھیک تہٕ کٲنٛسہِ مَہ دِیِو گھاٹہٕ۔
Transliteration: Awfoo alkayla wal<u>a</u> takoonoo mina almukhsireen<b>a</b>
Mirwaiz:
  بہٕ  چھُسَو  تۅہیہِ  وَنان  توٚہۍ  ٲسِو  پوٗرٕ  مینان،  ہرگز  مَہ  ٲسِو  لوٗکن  چھوٚن  میٖنِتھ  نقصان  واتناوان۔

Tahir:
  تۆہۍ  ٲسِو  مینن  بانہٕ  پوٗرٕ  بران  تہٕ  (لُکن  ہٕندیٚن  حقوقن)  مَہ  بٔنِو  نقصان  واتناون  وٲلۍ۔


Athar: صحیح ترٛکرِ سٍتۍ توٗلِو۔
Tahir: تہٕ تۯکرِ ڈٔنٛڈ برابر تھٲوِتھ ٲسِو تولان۔
Transliteration: Wazinoo bi<b>a</b>lqis<u>ta</u>si almustaqeem<b>i</b>
Mirwaiz:
  بیٚیہِ  ٲسِو  رٕتۍ  پٲٹھۍ  ترٛکرِ  سٍتۍ  تولان۔  ڈنجہِ  مَہ  ٲسِو  ماو  دِوان،  پرمانہٕ  مَہ  ٲسِو  چھوٚنۍ  تھاوان۔


Athar: تہٕ لُکن مَہ دِیو تِہِندۍ چیز کم۔ زمینس منٛز مَہ پھیرِو فساد پھٔہلاوان۔
Mirwaiz:
  بیٚیہِ  مَہ  ٲسِو  لوٗکن  ہٕندین  چیزن  منٛز  کمی  کران،  بیٚیہِ  مَہ  ٲسِو  تُلان  مُلکس  منٛز  فتنہ  فساد۔

Tahir:
  تہٕ  لُکن  مَہ  ٲسِو  تِہِندۍ  چیز  (کم  توٗلہٕ  سان)  دِوان  تہٕ  مُلکس  منٛز  مَہ  روٗزِو(یِژھو  اخلٲقی،مٲلی  تہٕ  سمٲجی  خیانتو  کِنۍ)  فساد  تُلان  پھیران۔

Transliteration:
  Wal<u>a</u> tabkhasoo a<b>l</b>nn<u>a</u>sa ashy<u>a</u>ahum wal<u>a</u> taAAthaw fee alar<u>d</u>i mufsideen<b>a</b>


Athar: تہٕ تس ذاتس کھوٚژو ییٚمۍ توٚہۍ تہٕ پٔتِم نسل پٲدٕ چِھ کٔرِمٕتۍ۔
Tahir: بیٚیہِ کھۆژِو تس (اللہ تعالیٰ ہس) ییٚمۍ تۆہۍ تہٕ بروٗنٹھِمہِ اُمّتہٕ پٲدٕ کرِ۔
Transliteration: Wa<b>i</b>ttaqoo alla<u>th</u>ee khalaqakum wa<b>a</b>ljibillata alawwaleen<b>a</b>
Mirwaiz:
  بیٚیہِ  ٲسِو  کھۅژان  تس  خدایس  ییٚمۍ  توٚہۍ  تہِ  پٲدٕ  کٔرِو  بیٚیہِ  تِم  سٲری  لوٗکھ  یِم  تۅہیہِ  برونٹھ  ٲسۍ۔


Athar: تِمو ووٚن، ژٕ چُھکھ محض اکھ جٲدۍ لد انسان۔
Tahir: تِمَو لوگ وَنُن، (اے شعیب!) ژٕ چُھکھ بس جود کرنہٕ آمتیو لُکو منٛزٕ۔
Transliteration: Q<u>a</u>loo innam<u>a</u> anta mina almusa<u>hh</u>areen<b>a</b>
Mirwaiz:
  تِمَو  لوٗکو  دوٚپہس،  اے  شعیب  ژےٚ  پٮ۪ٹھ  چھُ  بوٚڈ  جود  کرنہٕ  آمُت  ییٚمہِ  سٍتۍ  چانہِ  عقلہِ  چھُ  فتور  آمُت  تمی  چھُکھ  ژٕہ  کران  نبوتُک  دعویٰ،  ژےٚ  کیا  خصوصیت  چھے  سانہِ  کھۅتہٕ۔


Mirwaiz: ژٕہ چھُکھ اَسی ہیوٗ اَکھ انساناہ، أسۍ چھِ زانان ضرور اَپُز وَنہٕ وُنیو أندرٕہ۔
Tahir: بیٚیہِ چُھکھ ژٕ اَسی ہیوٗ بشر تہٕ أسۍ چِھتھ ژٕ یقینا اَپزِیاریٚو منٛزٕ سمجھان۔
Athar:
  بیٚیہِ  چُھکھ  نہٕ  ژٕ  کِہٕنۍ  مگر  چُھکھ  اَسی  ہیوٗ  اکھ  انسان،  تہٕ  أسۍ  چِھتھ  ژٕ  بالکُلے  اَپزیور  سمجھان۔

Transliteration:
  Wam<u>a</u> anta ill<u>a</u> basharun mithlun<u>a</u> wain na<i><u>th</u></i>unnuka lamina alk<u>ath</u>ibeen<b>a</b>


Athar: گِراو تہٕ اَسہِ پیٚٹھ آسمانُک کانٛہہ ٹُکرٕ، اگر ژٕ پٔزِیور چُھکھ۔
Tahir: لہٰذا دِتہٕ ژٕ اَسہِ پیٚٹھ آسمانُک کانٛہہ ٹُکرٕ دٲرِتھ ہرگاہ ژٕ پٔزۍیور چُھکھ۔
Mirwaiz:
  پس  تراوناوتہٕ  اَسہِ  پٮ۪ٹھ  آسمانٕچ  اَکھ  چھَلاہ،  چھُکھ  ہے  ژٕہ  پوٚز  وَنہٕ  وُنیو  أندرٕہ۔  اَسہِ  سَپدِ  معلوم  کہ  واقعی  چھُکھ  ژٕہ  پیغمبر۔

Transliteration:
  Faasqi<u>t</u> AAalayn<u>a</u> kisafan mina a<b>l</b>ssam<u>a</u>i in kunta mina a<b>l</b><u>ssa</u>diqeen<b>a</b>


Athar: شعیب علیہ السلام چِھ ونان، میون ربّ چُھ زانان یِکینژھاہ توٚہۍ کران چِھو۔
Mirwaiz: حضرت شعیبن دوٚپُکھ میٲنِس پروردگارس چھےٚ پوٗرٕ خبر تُہٕنزن سارِنٕے کامین ہٕنز۔
Transliteration: Q<u>a</u>la rabbee aAAlamu bim<u>a</u> taAAmaloon<b>a</b>
Tahir:
  (شعیب  علیہ  السلامن)  فرموون،  میون  ربّ  چُھ  تِمن  (کٲرِستٲنین)  وارٕ  پٲٹھۍ  زانان  یِمہٕ  تۆہۍ  کران  چِھو۔


Athar:
  تِمو  پھِیُر  تَس  بُتھ،  ٲخر  کار  آو  تِمن  پیٚٹھ  چھٔترِ  والہِ  دۅہُک  عذاب،  ﴿یِمو  الفاظو  سٍتۍ  یۅسہٕ  کتھ  فِکرِ  چھےٚ  تران  سۅ  چھےٚ  یِہ  زِ  چونکہ  یِمو  لُکو  اوس  آسمٲنۍ  عذاب  موٚنگمُت،  امہِ  موجوب  سوٗز  خُداین  یِمن  پیٚٹھ  اکھ  اوٚبُر  تہٕ  سُہ  روٗد  چھٔترِ  ہٕندۍ  پٲٹھۍ  تِمن  پیٚٹھ  توٚت  تام  یوٚت  تام  روٗدٕکۍ  عذابن  تِم  بالکل  تباہ  کٔرۍ۔  یِہ  کتھ  تہِ  گژِھہ  درنظر  روزٕنۍ  زِ  حضرت  شعیب  علیہ  السلام  ٲسۍ  مَدیَنس  کُن  تہِ  سوزنہٕ  آمٕتۍ  تہٕ  اَیکہ  ہس  کُن  تہِ۔  دۅشوٕنۍ  قومن  پیٚٹھ  آو  دۅن  مختلف  شکلن  منٛز  عذاب۔﴾  تہٕ  سُہ  اوس  سیٚٹھہٕے  خوفناک  دۅہُک  عذاب۔

Mirwaiz:
  پس  ییٚلہِ  تِمَو  حضرت  شعیب  علیہ  السلام  تہِ  زون  اَپزِیور،  اَدٕہ  رٔٹۍ  تِم  سایبانہٕ  کہ  دۅہٕکۍ  عذابن۔ اوٚبرس  أکِس  تل  آے  ولنہٕ،  تمی  منٛزٕ  پیوٚو  تِمن  پٮ۪ٹھ  نارُک  روٗد،  تمی  سٍتۍ  دٔدۍ  تِم  سٲری۔  یہِ  اوس  اَکہِ  بڈِ  دۅہُک  عذاباہ  تِمن  پٮ۪ٹھ۔

Tahir:
  لہٰذا  کۆر  تِمَو  شعیبس  (علیہ  السلام)  انکارپتہٕ  رٔٹۍ  تِم  سایبان  وٲلۍدۅہٕکۍ  عذابن،  بے  شک  اوس  سُہ  سیٚٹھاہ  سخت  دۅہُک  عذاب۔

Transliteration:
  Faka<u>thth</u>aboohu faakha<u>th</u>ahum AAa<u>tha</u>bu yawmi a<b>l</b><i><u>thth</u></i>ullati innahu k<u>a</u>na AAa<u>tha</u>ba yawmin AAa<i><u>th</u></i>eem<b>in</b>


Athar: تہٕ حقیقت چھےٚ یِہ زِ تُہُند ربّ چُھ زبردست تہِ تہٕ رحیم تہِ۔
Tahir: تہٕ بے شک چُھ تُہُنٛد ربّٕے یقینا غٲلب رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Mirwaiz:
  بے  شک  چھُ  تُہُند  پروردگار  سٮ۪ٹھاہ  غٲلب،  سُہ  ہے  ییٚژِھہ  ہا  تِمن  مکہٕ  کیٚن  لوٗکن  تہِ  گالِہا،  سُہ  چھُ  سٮ۪ٹھاہ  رحمت  وول،  تَمی  دِژنکھ  مہلت۔


Mirwaiz: بیٚیہِ چھُ بے شک یہِ قرآن مجید پروردگار عالمین سٕندِ طرفہٕ نٲزل کرنہٕ آمُت۔
Tahir: تہٕ بے شک چُھ یہ (قرآن) سارِنٕے جہانن ہٕندِس ربّ سُنٛد نٲزل کرنہٕ آمُت۔
Transliteration: Wainnahu latanzeelu rabbi alAA<u>a</u>lameen<b>a</b>
Athar:
  یِہ  چُھ  ربّ  العالمین  سُند  نٲزِل  کرنہٕ  آمُت  چیز۔  ﴿یعنی  یِہ  قرآن  ییٚمِکۍ  آیات  بوزناونہٕ  چِھ  یِوان﴾


Mirwaiz: یۅہے ہیتھ ووٚتھ امانتدار ملکھاہ اَکھ سانہِ حکمہٕ۔
Tahir: یہِ ہیٚتھ چُھ روح الامین (جبریل علیہ السلام) وۆتھمت۔
Transliteration: Nazala bihi a<b>l</b>rroo<u>h</u>u alameen<b>u</b>
Athar:
  یِہ  ہیٚتھ  چُھ  تُہندِس  دِلس  پیٚٹھ  امانت  دار  رُوح  نٲزِل  سپُدمُت۔  ﴿مُراد  چِھ  جبریل  علیہ  السلام﴾


Mirwaiz: توپتہٕ ترووُن تُہٕندِس دِلس پٮ۪ٹھ یُتھ تۅہیہِ سپدوبیٖم کروُنیو أندرٕہ۔
Tahir: تُہٕندِس (نورٕ بٔرۍتِس) دِلس پیٚٹھ تاکہ تۆہۍ بٔنِو (نافرمانن) کھوژناون والیو منٛزٕ۔
Transliteration: AAal<u>a</u> qalbika litakoona mina almun<u>th</u>ireen<b>a</b>
Athar:
  تاکہ  توٚہۍ  سپدِو  تِمن  لُکن  منٛز  شٲمل  یِم  ﴿خُداے  سٕندِ  طرفہٕ  خُداے  سٕندیٚن  خلقن﴾  خبردار  کرن  وٲلۍ  چِھ،


Mirwaiz: بے شک بیٚیہِ چھُ آمُت اَمہِ قرآن مجیدُک تذکرہ کرنہٕ بروٗنٹھمین کتابن اندر۔
Tahir: تہٕ بے شک چُھ یہِ گۅڈنِکیٚن اُمّتن ہٕندیٚن صحیفن منٛز (تہِ درج)۔
Transliteration: Wainnahu lafee zuburi alawwaleen<b>a</b>
Athar:
  تہٕ  بروٗنٹھِمیٚن  لُکن  ہٕنزن  کتابن  منٛز  تہِ  چُھ  یِہ  موجود۔  ﴿یعنی  یٔہے  ذکر  یٔہے  تنزیل  تہٕ  یٔہے  الہٰی  تعلیم  چھےٚ  پٔتِمیٚن  آسمٲنی  کِتابن  منٛز  تہِ  موجود﴾


Transliteration: Awalam yakun lahum <u>a</u>yatan an yaAAlamahu AAulam<u>a</u>o banee isr<u>a</u>eel<b>a</b>
Athar:
  کیا  یِمن  ﴿اہلِ  مکن﴾  خٲطرٕ  چَھنَہ  یِہ  کانٛہہ  نِشٲنی،  زِ  اتھ  چِھ  علماء  بنی  اسرائیل  زانان؟  ﴿یعنی  علماء  بنی  اسرائیل  چِھ  امہِ  کتھِ  نِشہِ  وٲقف  زِ  یۅسہٕ  تعلیم  قرآن  مجیدس  منٛز  دِنہٕ  چھےٚ  آمٕژ،  سۅ  چھےٚ  بالکُل  سۅے  تعلیم  یۅسہٕ  پٔتِمیٚن  آسمٲنۍ  کتابن  منٛز  دِنہٕ  ٲس  آمٕژ۔  تِم  ہیٚکن  نہٕ  یِہ  ؤنِتھ  زِ  پٔتِمیٚن  کتابن  ہٕنز  تعلیم  ٲس  امہِ  نِشہِ  مختلف۔﴾ 

Mirwaiz:
  کیا  تُہٕندِ  خٲطرٕ  چھُنا  یہِ  کتھ  بوٚڈ  نشانہِ  تہٕ  بٔڈ  دلیل  کہ  زانان  چھِ  اَتھ  قرآن  مجیدس  یا  حضرت  محمد  صلی  اللہ  علیہ  و سلمس،  بنی  اسرٲیلن  ہٕندۍ  عٲلم۔

Tahir:
  تہٕ  کیا  تِہِندِ  خٲطرٕ  چھَنا  (قرآن  کہ  صداقتٕچ  تہٕ  نبوتِ  محمدی  ہٕندِصداقتٕچ)  یہِ  دلیل  (کٲفی)  زِ  اتھ  چِھ  بنی  اسرائیلٕکۍ  عٲلِم  (تہِ)  زانان۔


Mirwaiz: بیٚیہِ ہرگاہ نٲزل کرہون أسۍ یہِ قرآن مجید عجمی شخصس پٮ۪ٹھ،
Tahir: تہٕ ہرگاہ أسۍ یہِ غیرعربی لُکن (یعنی عجمی ین) منٛز کٲنسہِ پیٚٹھ نٲزل کرہون۔
Transliteration: Walaw nazzaln<u>a</u>hu AAal<u>a</u> baAA<u>d</u>i alaAAjameen<b>a</b>
Athar:
  ﴿مگر  یِہنزِ  ہٹ دھرمی  ہُند  حال  چُھ  یِہ  زِ﴾  اگر  یِہ  أسۍ  کٲنٛسہِ  عجمی یس  پیٚٹھ  تہِ  نٲزِل  کرہون،


Athar: تہٕ یِہ ﴿فصیح عربی کلام﴾ بوزناوِہے سُہ یِمن پٔرِتھ، تمہِ پتہٕ تہِ مانہن نہٕ یِم۔
Mirwaiz: سُے ییٚلہِ یِمن پٮ۪ٹھ پران آسِہا، تس تہِ اننہٕ ہن یِم لوٗکھ ایمان عنادٕہ مۅکھہٕ۔
Transliteration: Faqaraahu AAalayhim m<u>a</u> k<u>a</u>noo bihi mumineen<b>a</b>
Tahir:
  پتہٕ  پرِہے  سُہ  اَتھ  یِمن  لُکن  پیٚٹھ،  تَمہِ  پتہٕ  (تہِ)  آسہن  نہٕ  یِم  لُکھ  اَتھ  پیٚٹھ  ایمان  اَنن  وٲلۍ۔


Mirwaiz: یِتھے پٲٹھۍ چھُ اَسہِ انکار پکنوومُت نافرمانن ہٕندین دِلن اندر۔
Tahir: یِتھہٕ پٲٹھۍ چُھ اَسہِ اَمِیُک (انکار) مجرمن ہٕندیٚن دِلن منٛز پۅختگی سان دٲخل کۆرمُت۔
Transliteration: Ka<u>tha</u>lika salakn<u>a</u>hu fee quloobi almujrimeen<b>a</b>
Athar:
  یِتھے  پٲٹھۍ  چھےٚ  اَسہِ  یِہ  ﴿ذِکر﴾  مُجرِمن  ہٕندیٚن  دِلن  منٛز  تٲرمٕژ۔  ﴿یعنی  یِہ  چُھنہٕ  اہلِ  حقن  ہٕندیٚن  دِلن  ہٕندۍ  پٲٹھۍ  رُوحُک  تسکین  تہٕ  شِفاے  قلب  بٔنِتھ  تِمن  منٛز  وَسان،  بلکہ  چُھ  اکہِ  گرم  سیخ  ہکۍ  پٲٹھۍ  تِمن  تِتھہٕ  پٲٹھۍ  اَژان  زِ  تِمن  چُھ  تچُھن  وۅتھان۔  تہٕ  امہِ  کیٚن  مضمونن  پیٚٹھ  غور  کرنہٕ  بجاے  چِھ  امہِ  کہ  تردیدٕ  خٲطرٕ  حربہٕ  ژھانڈٕنۍ  لاگان۔﴾


Athar: تِم چِھنہٕ اتھ پیٚٹھ ایمان اَنان، یوٚت تام نہٕ دگ تُلہٕ وُن عذاب وُچھن۔
Tahir: تِم اَنن نہٕ اَتھ پیٚٹھ ایمان یۆتام زن دگ تُلوُن عذاب وُچھن۔
Transliteration: L<u>a</u> yuminoona bihi <u>h</u>att<u>a</u> yarawoo alAAa<u>tha</u>ba alaleem<b>a</b>
Mirwaiz:
  تِم  کرن  نہٕ  پژھ  تتھ  قرآنِ  مجیدس  یوٚت  تانۍ  نہٕ  ڈیشن  کُڈُر  عذاب  مرنہٕ  کہ  وقتہٕ  یا  عالمِ  برزخس  منٛز  یا  ٲخرتس  اندر۔


Athar: پتہٕ ییٚلہِ بے خبری منٛز سُہ یِمن پیٚٹھ یِوان چُھ،
Tahir: پتہٕ واتہِ سُہ (عذاب) تِمن اچانک تہٕ تِمن آسہِ نہٕ شعور (تہِ)۔
Transliteration: Fayatiyahum baghtatan wahum l<u>a</u> yashAAuroon<b>a</b>
Mirwaiz:
  سُے  عذاب  پیٚیَکھ  وٲتِتھ  ہنگہٕ  تہٕ  منگہٕ،  تِمن  تَرِنہٕ  فکری  یہِ  عذاب  کتہِ  آو  تہٕ  کپٲرۍ  آو۔


Athar: تمہِ ساعتہٕ چِھ ونان زِ، کیا وۅنۍ ہیٚکیا اسہِ کینہہ مہلت میٖلِتھ؟
Tahir: پتہٕ وَنن تِم، کیا اَسہِ یِیا مہلت دِنہٕ؟
Transliteration: Fayaqooloo hal na<u>h</u>nu mun<i><u>th</u></i>aroon<b>a</b>
Mirwaiz:
  تَمہِ  ساعتہٕ  دَپن  کیا  اَسہِ  یِیہِ  نا  مہلتھاہ  دِنہٕ،  مگر  تَمہِ  ساعتہٕ  نہ  آسہِ  وقت  مہلتُک  نہ  قولِ  ایمانُک۔


Athar: تۅہیِہ کوٚروٕ ہَنا غور، اگر أسۍ یِمن ؤری وادن تہِ عٲش کرنٕچ مہلت دِمَو،
Tahir: تۆہۍؤنۍ تَو اگر أسۍ یِمن ؤری وادن روزَو فٲیدٕہ واتناوان۔
Transliteration: Afaraayta in mattaAAn<u>a</u>hum sineen<b>a</b>
Mirwaiz:
    ژٕے  وَنتہٕ  اے  بوزوُنہِ  ہرگاہ  أسۍ  یِمن  مہلت  دِتھ  فٲیدٕہ  تُلناووکھ  واریاہن  ؤرِین  تہِ،


Athar: تیٚلہِ یُس زندگی ہُند سامان یِمن میوٗلمُت چُھ سُہ کتھ لگہِ یِمن بکار؟
Mirwaiz: کیا نفع دِیہِ تِمن کینژھن ؤرِین ہُنٛد فٲیدٕہ تُلناوُن۔
Transliteration: M<u>a</u> aghn<u>a</u> AAanhum m<u>a</u> k<u>a</u>noo yumattaAAoon<b>a</b>
Tahir:
  (پتہٕ)  کتھ  لگن  (تِمن  نِشہِ  عذاب  دوٗر  کرنس  منٛز)  تِم  چیزیِمَو  نِشہِ  تِم  فٲیدٕہ  تُلان  روٗدِمٕتۍ  ٲسۍ۔


Transliteration: Wam<u>a</u> ahlakn<u>a</u> min qaryatin ill<u>a</u> lah<u>a</u> mun<u>th</u>iroon<b>a</b>
Athar:
  ﴿وُچِھو﴾  اسہِ  کٔرنہٕ  کانٛہہ  بستی  امہِ  ورٲے  ہلاک  زِ  تَمہِ  خٲطرٕ  ٲسۍ  خبردار  کرن  وٲلۍ  نصیحتُک  حق  ادا  کرنہٕ  خٲطرٕ  موجود۔

Mirwaiz:
  بیٚیہِ  کٔرۍ  نہٕ  اَسہِ  کُنہِ  شہرٕکۍ  لوٗکھ  ہلاک  مگر  گۅڈے  آے  تِمن  نِشہِ  بیٖم  کرنہٕ  خٲطرٕ  پیغمبر،  ییٚلہِ  نہٕ  تِمَو  مون،  اَدٕہ  آو  تِمن  عذاب  سوزنہٕ۔

Tahir:
  تہٕ  اَسہِ  کٔر  نہٕ  تِمَو  (بستی  یَو)  وَرٲے  یہِندِ  خٲطرٕ  کھوژناون  وٲلۍ  (آمٕتۍ)  ٲسۍ  کانٛہہ  بستی  ہلاک۔


Athar: یِہ ﴿کتابِ مُبین﴾ ؤتھۍ نہٕ شیاطین ہیٚتھ کینہہ،
Tahir: تہٕ شیطان ؤتھۍ نہٕ یہِ (قرآن) ہیٚتھ۔
Transliteration: Wam<u>a</u> tanazzalat bihi a<b>l</b>shshay<u>at</u>een<b>u</b>
Mirwaiz:
  بیٚیہِ  سپٕدۍ  نہٕ  یہِ  قرآن  مجید  ہیتھ  نٲزل  شیطان  یِم  کاہنن  نِشہِ  یِوان  چھِ،  نہ  پَزِ  تِمن  یہِ  کتاب  ہیتھ  کیا  یِن،  کیازِ  یہِ  کتاب  چھےٚ  ہیٚرِ  پٮ۪ٹھہٕ  بۅن  تانۍ  ہدایت۔  شیطان  چھِ  ہیٚرِ  پٮ۪ٹھ  بۅن  تانۍ  ضلالت  تہٕ  گمرٲہی۔


Tahir: بے شک چِھ تِم (اَمہِ کلام کہ) بوزنہٕ نِشہِ رُکاونہٕ آمٕتۍ۔
Transliteration: Innahum AAani a<b>l</b>ssamAAi lamaAAzooloona
Athar:
  تِم  چِھ  امہِ  کہ  بوز  نہٕ  نِشہِ  تام  دوٗر  تھاونہٕ  آمٕتۍ۔  ﴿یعنی  ییٚمہِ  ساعتہٕ  یِہ  قرآن  رسولُ  اللہ  صلی  اللہ  علیہ و سلمن  پیٚٹھ  نٲزِل  چُھ  سپدان  آسان  تمہِ  وقتہٕ  ہیٚکن  نہٕ  شیاطین  یِہ  بوٗزِتھ  تہِ۔  کُجا  کہ  تِمن  لگہِ  پے  زِ  حضور  صلی  اللہ  علیہ و سلمن  پیٚٹھ  کُس  چیز  چُھ  نٲزِل  سپدان۔﴾

Mirwaiz:
  کیازِ  تِم  چھِ  یہِ  قرآن  مجید  بوزنہٕ  نِشہِ  دوٗر  آمٕتۍ  تھاونہٕ۔  تِمن  چھُ  اَمہِ  نِشہِ  ٹھوٚر  آمُت  کرنہٕ۔  لہٰذا  چھُ  یہِ  قرآن  مجید  خداے  سٕندی  طرفہٕ  تۅہیہِ  پٮ۪ٹھ  نٲزل  آمُت  کرنہٕ  یا  رسول  اللہؐ۔


Athar:
  لہٰذا،  اے  نبیؐ،  خُدایس  سٍتۍ  مَہ  لٲیِو  بیٚیہِ  کٲنٛسہِ  معبوٗدس  آلو،  نَتہٕ  گٔژِھو  توٚہۍ  تہِ  سزا  رٹن  والیٚن  منٛز  شٲمل۔

Mirwaiz:
  پس  مہ  حض  کٔرِو  عبادت  توٚہۍ  معبوٗدِ  برحقس  سٍتۍ  بیٚیہِ  کٲنسہِ  معبودٕ  سٕنز۔  تَمہِ  سٍتۍ  یِیَو  تۅہیہِ  تہِ  عذاب  کرنہٕ  بیٚین  ہٕنز  چھَنہٕ  کتھٕے  کانٛہہ۔

Tahir:
  لہٰذا  (اے  بندہ!)  ژٕ  مَہ  آس  اللہ  تعالیٰ  ہس  وَرٲے  بیٚیہِ  کٲنسہِ  معبود  سٕنز  بندگی  کران  نَتہٕ  سپدکھ  ژٕ  تِمَو  لُکو  منٛزٕ  یِمن  عذاب  چُھ  دِنہٕ  آمُت۔

Transliteration:
  Fal<u>a</u> tadAAu maAAa All<u>a</u>hi il<u>a</u>han <u>a</u>khara fatakoona mina almuAAa<u>thth</u>abeen<b>a</b>


Athar: تہٕ ایمان اَنن والیو منٛز یِم لُکھ تُہٕنز پیروی کرن، تِمن سٍتۍ یِیِو تواضح سان پیش،
Transliteration: Wa<b>i</b>khfi<u>d</u> jan<u>ah</u>aka limani ittabaAAaka mina almumineen<b>a</b>
Mirwaiz:
  بیٚیہِ  نوٚمرٲوِو  توٚہۍ  شفقت  و  مہربٲنی  ہٕنزٕ  پکھہٕ  تِمن  لوٗکن  ہٕندِ  خٲطرٕ  یِمَو  تُہٕنز  مُتابعت  کٔر  باایمانَو  اندرٕہ،  اَدٕہ  تِم  ٲشِناو  ٲسِتن  یا  متہٕ  ٲسِتن۔

Tahir:
  تہٕ  تۆہۍ  وہرٲوِوپننہِ  (رحمت  تہٕ  شفقت  چہ)  نَرِ  تِمن  مومنن  خٲطرٕ  یِمَو  تُہٕنز  پٲروی  اختیار  کٔر۔


Transliteration: Fain AAa<u>s</u>awka faqul innee bareeon mimm<u>a</u> taAAmaloon<b>a</b>
Athar:
  البتہ  اگر  تِم  تُہٕنز  نافرمٲنی  کرن،  تیٚلہِ  ؤنِو  تِمن  زِ  یِکینژھاہ  توٚہۍ  کران  چِھو،  تمہِ  نِشہِ  چُھس  بٕہ  بٔری۔

Mirwaiz:
  ہرگاہ  تِم  لوٗکھ  یِمن  تۅہیہِ  بیٖم  کوٚرُو  تُہٕنز  نافرمٲنی  کرن،  اَدٕہ  تِم  تُہٕندۍ  ٲشِناو  ٲسِتن  یا  متہٕ  ٲسِتن،  توٚہۍ  فرمٲوِیوٗکھ  بہٕ  چھُس  تُہٕنزِ  کامہِ  نِشہِ  سٮ۪ٹھاہ  بے  زار،  مےٚچھُنہٕ  تۅہیہِ  سٍتۍ  کانٛہہ  لین  دین  تہٕ  تعلق۔  

Tahir:
  پتہٕ  اگرتِم  تُہٕنز  نافرمٲنی  کرن  تیٚلہِ  فرمٲوِیوٗکھ  تۆہۍ  زِبہٕ  چُھس  تِمَو  (بد)  اعمالو  نِشہِ  بیزار  یِم  تۆہۍ  کران  چِھو۔


Athar: بیٚیہِ کٔرِو تس زبردست تہٕ رحیم خُدایس پیٚٹھ توکُل،
Tahir: بیٚیہِ تھٲوِو بٔڑِس غٲلب مہربان (ربّس) پیٚٹھ بھروسہٕ۔
Transliteration: Watawakkal AAal<u>a</u> alAAazeezi a<b>l</b>rra<u>h</u>eem<b>i</b>
Mirwaiz:
  بیٚیہِ  کٔرِو  توٚہۍ  اعتماد  تہٕ  ڈکھ  تس  پروردگارس  پٮ۪ٹھ  یُس  سٮ۪ٹھاہ  غٲلب  تہٕ  سٮ۪ٹھاہ  رحمت  وول  چھُ،  تِہِندِ  تکلیف  واتناونُک  مَہ  کٔرِو  کانٛہہ  اندیشہِ۔


Mirwaiz: یُس پروردگار تۅہیہِ وُچھان چھُو نٮ۪مازِ کُن وۅتھنہٕ وقتہٕ۔
Transliteration: Alla<u>th</u>ee yar<u>a</u>ka <u>h</u>eena taqoom<b>u</b>
Athar:
  یُس  تۅہیِہ  تمہِ  وقتہٕ  وُچھان  چُھو  آسان،  ییٚلہِ  توٚہۍ  وۅتھان  چِھو۔  ﴿وۅتھنہٕ  نِشہِ  ہیکہِ  رٲژن  منٛز  وۅتُھن  تہِ  مُراد  ٲسِتھ  تہٕ  رِسالتُک  فریضہٕ  ادا  کرنہٕ  خٲطرٕ  وۅتُھن  تہِ۔﴾

Tahir:
  یُس  تۅہیہِ  (رٲژ  ہٕنزن  تنہٲین  منٛزتہِ)  وُچھان  چُھو  ییٚلہِ  تۆہۍ  (تہجد  نمازِ  خٲطرٕ)  قیام  چِھو  کران۔


Athar: تہٕ سجدٕہ گُزار لُکن منٛز چُھ تُہندِس نقل و حرکتس پیٚٹھ نظر تھاوان۔
Tahir: بیٚیہِ چُھ سجدٕہ گُزارن منٛز (تہِ) تُہُنٛد پھیرُن وُچھان (روزان)۔
Transliteration: Wataqallubaka fee a<b>l</b>ss<u>a</u>jideen<b>a</b>
Mirwaiz:
  بیٚیہِ  ییٚمہِ  ساعتہٕ  توٚہۍ  نٮ۪ماز  پروُنین  سٍتۍ  کھسان  وَسان  چھِو۔  رکوع  و  سجود  کران  چھِو۔


Transliteration: Yulqoona a<b>l</b>ssamAAa waaktharuhum k<u>ath</u>iboon<b>a</b>
Athar:
  اورٕ یور  چِہ  کتھہٕ  چِھ  کنن  منٛز  تراوان،  تہٕ  تِمن  منٛزٕ  چِھ  اکثر  اپزِیٲرۍ  آسان۔  ﴿یِہ  چُھ  کُفارِ  مکّن  ہٕندِ  تمہِ  الزامُک  جواب  زِ  تِم  ٲسۍ  رسول  اللہ  صلی  اللہ  علیہ و سلمن  کاہن  ونان۔﴾

Mirwaiz:
  یِم  شیطانن  ہٕندِ  خبرٕ  وَننہٕ  وقتہٕ  کَن  دٲرِتھ  چھِ  تِمہٕ  کتھہٕ  تہٕ  خبرٕ  بوزان۔  توپتہٕ  لوٗکن  تِمہٕ  خبرٕ  وَننہٕ  کہ  وقتہٕ  پننہِ  طرفہٕ  واریاہ  اَپُزمِلہٕ  نٲوِتھ  تِمہٕ  کتھہٕ  ونان۔  نبی  کریم  سُند  ذاتِ  بابرکات  چھُ  تَمہِ  نِشہِ  مُبرا  تہٕ  پاک۔  اَمہِ  سٍتۍ  سَپُد  تِمن  نِشہِ  کہانتُک  شُبہ  دوٗر۔  پتھ  روٗد  شٲعریتُک  شُبہٕ  تتھ  متعلق  چھُ  اللہ  تعالیٰ  فرماوان۔

Tahir:
  یِم  بوزمژٕ  کتھہٕ  چِھ  (تِہِندیٚن  کنن  منٛز)  تراوان  تہٕ  تِمَو  منٛزٕ  چِھ  اکثر  اَپزِیٲرۍ  آسان۔


Tahir: تہٕ شٲعرن ہٕنز پٲروی چِھ ڈٔلِۍمٕتۍ لُکھٕے کران۔
Transliteration: Wa<b>al</b>shshuAAar<u>a</u>o yattabiAAuhumu algh<u>a</u>woon<b>a</b>
Athar:
  روٗدۍ  شُعراء،  تِمن  پتہٕ  پتہٕ  چِھ  ڈٔلِمٕتۍ  لُکھ  پکان۔  ﴿یِتہِ  چُھ  تِہندِس  تَتھ  الزامس  جواب  زِ  تِم  ٲسۍ  حضور  صلی  اللہ  علیہ و سلمس  شٲعر  ونان﴾

Mirwaiz:
  بٲتھ  وَنن  والین  ہٕنزِ  وَتہِ  چھِ  پکان  تِمے  یِم  وَتہِ  ڈلۍ  مٕتۍ  آسن۔  یعنی  بٲتھ  تہٕ  خیٲلی  مضامین  وَنٕنۍ،  بٲتھہٕ  پٲٹھۍ  یا  عبارتس  اندر  یعنی  نظم  یا  نثڑ  وَنُن  چھُ  تِمن  لوٗن  ہُنٛد  کار،  یِم  تحقیقہ  ورٲے  خیٲلی  مضامین  ونان  آسن،  یِمن  مضمونن  واقعس  سٍتۍ  کانٛہہ  تعلق  آسہِ  نہٕ۔


Athar: کیا توٚہۍ چِھو نا وُچھان زِ تِم چِھ پرٛتھ وادی منٛز پھیران پکان،
Transliteration: Alam tara annahum fee kulli w<u>a</u>din yaheemoon<b>a</b>
Mirwaiz:
  ژٕہ  چھُکھنا  وُچھان  اے  مخٲطب  تِم  شاعر  چھِ  خیٲلی  مضامینن  ہٕندِس  پرتھ  مٲدانس  منٛز  حٲران۔  کھونت  کھیٚوان  مضمون  تلاش  کرنہٕ  خٲطرٕ،  ییٚلہِ  تِمن  کانٛہہ  مضموناہ  بنان  چھُ،  چونکہ  سُہ  چھُ  آسان  اکثر  خلاف  واقع۔

Tahir:
  کیا  ژے٘  وُچُھتھ  نا  زِ  تِم  (شٲعر)  چِھ  پۯتھ  (خیال  چہِ)  وادی  منٛز  (بٔلۍ)  آوارٕہ  پھیران  روزان  (تِمن  چھَنہٕ  حقس  منٛز  پٔز  دلچسپی  تہٕ  سنجیدگی  آسان  بلکہ  چِھ  تِم  صرف  لفظی  تہٕ  فکری  زولانن  منٛز  آوٕرۍ  تہٕ  خۅش  روزان)۔


Athar: تہٕ تِژٕھہ کتھہٕ چِھ ونان یِمن کران چِھنہٕ۔
Tahir: بیٚیہِ یہِ زِ تِم چھ (تِژٕھہ کتھہٕ) ونان یِمن (پانہٕ) چِھنہٕ کران۔
Transliteration: Waannahum yaqooloona m<u>a</u> l<u>a</u> yafAAaloon<b>a</b>
Mirwaiz:
  تمی  سببہٕ  چھِ  تِم  ونان  تی  یہِ  نہٕ  تِم  کران  چھِ۔  مضامین  قرآنیہ  یتھ  یتھ  بابس  متعلق  آسن  تِم  سٲری  چھِ  محقق،  خیٲلی  ہرگز  چھِنہٕ  تِم۔  لہٰذا  نبی  کریم  صلی  اللہ  علیہ  و سلمن  شاعر  وَنُن،  یہِ  گوٚو  محض  جنون  تہٕ  دیوانگی۔  اللہ  تعالیٰ  ہن  دِژ  نہٕ  سٲنِس  نبی  کریم  صلی  اللہ  علیہ  و سلمس  منظوم  کلام  کرنس  پٮ۪ٹھ  قدرتھٕے۔  چونکہ  یِمن  آیاتِ  کریمن  منٛز  آیہِ  شٲعرن  ہٕنز  مذمت  کرنہٕ  تتھ  منٛز  آے  سٲری  شٲعر۔  چونکہ  بعض  شٲعرن  ہُنٛد  کلام  چھُ  عینِ  حکمت  بیٚیہِ  پوٗرٕ  محقق۔  تَمہِ  مۅکھہٕ  کٔرۍ  اللہ  تعالیٰ  ہن  تِم  مُستثنیٰ۔


Athar:
  ماسواے  تِم  لُکھ،  یِمو  ایمان  اوٚن  تہٕ  یِمو  نیک  عملہٕ  کرِ،  تہٕ  اللہ  تعالیٰ  کوٚرُکھ  کثرت  سان  یاد،  تہٕ  ییٚلہِ  تِمن  پیٚٹھ  ظلم  کرنہٕ  آو  تیٚلہِ  ہیوٚتُکھ  صرف  بدلہٕ۔  ﴿یتھ  جایِہ  یۅسہٕ  عام  مذمت  شاعرن  چھےٚ  کرنہٕ  آمٕژ،  تَمہِ  نِشہِ  چِھ  تِم  شٲعر  الگ  کرنہٕ  آمٕتۍ  یِمن  منٛز  ژور  خصوصیات  آسن۔  اوّل  یِہ  زِ  تِم  آسن  مومن،  دوٚیُم  یِہ  زِ  پننہِ  عملی  زندگی  منٛز  آسن  صالح،  ترییم  یِہ  زِ  خُدایس  آسن  کثرتہٕ  سان  یاد  کرن  وٲلۍ،  تہٕ  ژوٗرِم  یِہ  زِ  تِم  گژھن  نہٕ  ذٲتی  غرضو  خٲطرٕ  کٲنٛسہِ  بدگویی  کرٕنۍ،  البتہٕ  ییٚلہِ  ظٲلِمن  ہٕندِس  مقابلس  منٛز  حق  کہ  حمایت  خٲطرٕ  ضرورت  یِیہِ  پیش،  تیٚلہِ  ہیٚن  زبٲنۍ  سۅ  کٲم  یۅسہٕ  اکھ  مُجٲہد  چُھ  تیٖرس  تہٕ  شمشیرِ  ہیٚوان۔﴾  تہٕ  ظلم  کرن  والیٚن  لگہِ  عنقریب  پے  زِ  تِمن  کتھ  انجامَس  سٍتۍ  چھےٚ  بُتھۍ  لاگے  کرٕنۍ۔  ﴿ظُلم  کرن  والیو  نِشہِ  چُھ  یتھ  جایِہ  مُراد  تِم  لُکھ  یِم  حقس  ؤسۍ  پایِہ  ہاونہٕ  خٲطرٕ  سراسر  ہٹ  دھرمی  ہٕنزِ  وَتہِ  نبی  صلی  اللہ  علیہ و سلمس  پیٚٹھ  شٲعری،  کہانت،  سٲحری  تہٕ  جنون  چِہ  تہمتہٕ  لگاوان  ٲسۍ،  تاکہ  ناواقف  لُکھ  سپدن  حضور  صلی  اللہ  علیہ و سلمن  ہٕندِ  دعوت  نِشہِ  بدگُمان  تہٕ  تِہٕنزِ  تعلیم  کُن  دِن  نہٕ  توجہ﴾۔

Mirwaiz:
  مگر  نہٕ  تِم  شٲعر  یِمَو  خدایس  پژھ  کٔرِتھ  رٕژٕہ  عملہٕ  کرِ،  بیٚیہِ  کوٚرُکھ  یاد  معبودِ  برحق  سُند  بکثرت۔  بیٚیہِ  ہیوٚت  تِمَو  بدلہٕ  کٲفرن  نِشہِ  پننیو  شعرو  سٍتۍ  تِمن  پٮ۪ٹھ  ظلم  سپدنہٕ  پَتہٕ۔  کیازِ  کٲفرو  ٲسۍ  تِمن  رنگارنگ  ظلم  واتنوومُت،  لہٰذا  ہیوٚتُکھ  تِمَو  تَمُیک  بدلہٕ۔  برونٹھ  پہن  زانن  ظٲلم  یِمَو  خداے  سُند  تہٕ  پیغمبر خداے  سُنٛد  حق  یا  حقوق  العباد  ظلم  کٔرِتھ  ضایع  کوٚر  کہ  کتھ  انقلاب  چہ  جایہِ  یِن  تِم  واتناونہٕ  مرنہٕ  پتہٕ۔  سۅے  جاے  گٔیہِ  نارِجہنم۔

Tahir:
  تِمَو  (شٲعرو)  وَرٲے  یِمَو  ایمان  اۆن  بیٚیہِ  روٗدۍ  نیک  عمل  کران  تہٕ  اللہ  تعالیٰ  ہس  روٗدۍ  کثرت  سان  یاد  کران  (یعنی  اللہ  تعالیٰ  سندۍتہٕ  رسول  صلی  اللہ  علیہ  وسلمن  ہٕندۍ  مدح  خوان  سپٕدۍ)  تہٕ  پانس  پیٚٹھ  ظلم  سپدنہٕ  پتہٕ  ہیۆتُکھ  (ظٲلمن  شعر  چہ  زبٲنۍ  منٛز)  انتقام  (بیٚیہِ  کۆرُکھ  پننہِ  کلامہٕ  سٍتۍ  اسلامُک  تہٕ  مظلومن  ہُنٛد  بچاو  بلکہ  ہُررووُکھ  تِہنٛد  جوش  تیٚلہِ  چھَنہٕ  یہِ  شٲعری  مذمتس  لایق)،  تہٕ  تِم  لُکھ  یِمَو  ظلم  کۆرتِمن  لگہِ  جلدٕے  پے  زِ  (مرنہٕ  پتہٕ)  کتھ  پۆت  پھیرنہٕ  چہ  جایہِ  چِھ  تِم  پۆت  پھیٖرِتھ  گژھان۔

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wa<u>th</u>akaroo All<u>a</u>ha katheeran wa<b>i</b>nta<u>s</u>aroo min baAAdi m<u>a</u> <i><u>th</u></i>ulimoo wasayaAAlamu alla<u>th</u>eena <i><u>th</u></i>alamoo ayya munqalabin yanqaliboon<b>a</b>


Transliteration: <u>Ta</u>seen tilka <u>a</u>y<u>a</u>tu alqur<u>a</u>ni wakit<u>a</u>bin mubeen<b>in</b>
Athar:
  ط۔  س۔  یِم  چِھ  آیات  قرآنٕکۍ  تہٕ  کتاب  مُبینٕکۍ،  ﴿یعنی  ییٚمہِ  کتابہِ  ہٕندۍ  آیات  چِھ  پنٕنۍ  تعلیمات،  پنٕنۍ  احکام  تہٕ  ہدایات  بالکل  واضح  طریقہٕ  بیان  کران۔﴾

Mirwaiz:
  یِم  چھِ  حروف  مُقطعات  یِمن  ہُنٛد  معنی  زانہِ  پانہٕ  خدا۔  یِم  آیات  تۅہیہِ  پٮ۪ٹھ  نٲزل  کرنہٕ  آے،  یِم  چھِ  آیات  کریمہ  قرآن  مجیدٕکۍ  تہٕ  واضح  کتابہِ  ہٕندۍ۔

Tahir:
  طاسین  (اصلی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان)  یِم  چِھ  قرآنٕکۍ  تہٕ  روشن  کتابِہ  ہٕندۍ  آیات۔


Athar:
  یِم  نماز  چِھ  قٲیِم  کران  بیٚیہِ  چِھ  زکوٰۃ  دِوان،  تہٕ  پتہٕ  چِھ  تِم  تِتھۍ  لُکھ  یِم  ٲخرتس  پیٚٹھ  پوٗرٕ  یقین  چِھ  تھاوان۔

Mirwaiz:
  تِمن  لوٗکن  ہٕندِ  خٲطرٕ  یِم  نٮ۪ماز  چھِ  برپا  تھاوان  یۅسہٕ  بدنی  عبادتو  اندرٕہ  بٔڈ  عبادت  چھےٚ،  بیٚیہِ  یِم  زکوٰۃ  چھِ  ادا  کران  یۅسہٕ  مٲلی  عبادتو  اندرٕہ  بٔڈ  عبادت  چھےٚ،  بیٚیہِ  چھِ  تِم  ٲخرتُک  پوٗرٕ  یقین  تھاوان  یُس  تریٚیَو  اصولو  اندرٕہ  اَکھ  اہم  اصول  چھُ۔

Tahir:
  یِم  نماز  چِھ  قٲیم  کران  بیٚیہِ  چھ  زکوٰۃ  ادا  کران  تہٕ  تِمے  چِھ  یِمن  ٲخرتس  پیٚٹھ  (تہِ)  یقین  چُھ۔

Transliteration:
  Alla<u>th</u>eena yuqeemoona a<b>l</b><u>ss</u>al<u>a</u>ta wayutoona a<b>l</b>zzak<u>a</u>ta wahum bi<b>a</b>l<u>a</u>khirati hum yooqinoon<b>a</b>


Athar:
  حقیقت  چھےٚ  یِہ  زِ  یِم  لُکھ  ٲخرتس  چِھنہٕ  مانان،  تِہندِ  خٲطرٕ  چِھ  اسہِ  تِہِندۍ  کرتوٗت  مٲرۍ  مٔندۍ  بنٲوِمٕتۍ،  امہِ  موجوٗب  چِھ  تِم  وَتہِ  ڈٔلِتھ  پھیران  پکان۔

Mirwaiz:
  بے  شک  یِم  لوٗکھ  پژھ  چھِنہٕ  کران  ٲخرتس،  تِہِنزن  یچھ  کامین  دُیت  اَسہِ  زینت،  تَمی  چھِ  تِم  گمرٲہی  منٛز  بوٚڈمٕتۍ،  حٲران  سپٕدۍ  مٕتۍ،  نہ  چھِ  تِہِندۍ  عقٲید  درست،  نہ  اعمال۔  تَمی  چھِنہٕ  تِم  قرآن  مجیدس  تہِ  مانان  تہٕ  پژھ  کران۔  لہٰذا  یِتھہٕ  پٲٹھۍ  قرآن  مجید  چھُ  باایمانن  بشارت  دِوان،  یِتھے  پٲٹھۍ  چھُ  کٲفرن  وعید  بوزناوان۔

Tahir:
  بے  شک  یِمن  لُکن  ٲخرتس  پیٚٹھ  ایمان  چُھنہٕ  اَسہِ  چِھ  تِہِندۍ  (بدَ)  اعما  ل  (تِہٕنزن  نظرن  منٛز)  خۅش  یوٕنۍ  بنٲوِمٕتۍ  لہٰذا  چِھ  تِم  (گمرٲہی  منٛز)  حالِ  حٲران  روزان۔

Transliteration:
  Inna alla<u>th</u>eena l<u>a</u> yuminoona bi<b>a</b>l<u>a</u>khirati zayyann<u>a</u> lahum aAAm<u>a</u>lahum fahum yaAAmahoon<b>a</b>


Athar:
  یِم  چِھ  تِم  لُکھ  یِہندِ  خٲطرٕ  کِریوٗٹھ  عذاب  چُھ،  تہٕ  ٲخرتس  منٛز  چِھ  یِمے  زیادٕہ  خسارس  منٛز  روزن  وٲلۍ  لُکھ۔

Mirwaiz:
  یِمے  لوٗکھ  گٔے  تِم  یِہِندِ  خٲطرٕ  یچھ  عذاب  چھُ  دنیاہس  اندر  مرنہٕ  کہ  وقتہٕ،  بیٚیہِ  آسن  تِمے  ٲخرتس  اندر  تہِ  زیادٕہ  تاوان  زد،  کیازِ  تِم  واتن  نارِ  جہنمس  اندر  ییٚمہِ  منٛزٕ  نہٕ  زانہہ  تہِ  مۅکلن۔

Tahir:
  یِمَے  چِھ  تِم  لُکھ  یہِندِ  خٲطرٕ  بُرٕ  عذاب  چُھ  تہٕ  یِمَے  لُکھ  چِھ  ٲخرتس  منٛز  (سارِوٕے  کھۅتہٕ)  زیادٕہ  خسارٕہ  تُلن  وٲلۍ۔

Transliteration:
  Ol<u>a</u>ika alla<u>th</u>eena lahum sooo alAAa<u>tha</u>bi wahum fee al<u>a</u>khirati humu alakhsaroon<b>a</b>


Transliteration: Wainnaka latulaqq<u>a</u> alqur<u>a</u>na min ladun <u>h</u>akeemin AAaleem<b>in</b>
Athar:
  تہٕ  ﴿اے  نبیؐ﴾  بے  شک  چِھو  توٚہۍ  یِہ  قرآن  أکِس  حکیم  و  علیم  ہستی  ہٕندِ  طرفہٕ  حاصل  کران۔

Mirwaiz:
  مگر  بے  شک  تۅہیہِ  نِشہِ  چھُ  یہِ  قرآن  مجید  سٮ۪ٹھاہ  حمت  وٲلِس  خداے  سٕندِ  طرفہٕ  واتناونہٕ  یِوان۔  اَمہِ  نعمت  کِس  سرورس  اندر  مَہ  سَپدِو  توٚہۍ  ہرگز  غمگین۔

Tahir:
  تہٕ  بے  شک  چُھو  تۅہیہِ  (یہِ)  قرآن  سیٚٹھاہ  حکمت  وٲلِس،علم  وٲلِس  (ربّ)  سٕندِ  طرفہٕ  ہیٚچھناونہٕ  یِوان۔


Athar:
  ﴿یِمن  ؤنِو  تمہِ  وقتُک  قصّہ﴾  ییٚلہِ  موسیٰ  علیہ  السلام  چُھ  پننیٚن  گرٕکیٚن  بٲژن  ونان  زِ،  مےٚ  وُچھ  اکھ  نار  ہِیوٗ،  یا  اَنہٕ  بٕہ  وُنی  تَتہِ  پیٚٹھہٕ  کانٛہہ  خبر،  نَتہٕ  اَنہٕ  نارٕ  تیوٚنگُل  تاکہِ  توٚہۍ  کٔرِو  وُشنیر۔

Mirwaiz:
  ژیٚتس  پٲوِو  تَمہِ  وقتُک  قصہٕ  ییٚلہِ  موسیٰ  علیہ  السلامن  دوٚپ  پننِس  عیالس  ییٚلہِ  تِم  شہرِ  مدینہ  پٮ۪ٹھہٕ  واپس  یِوان  ٲسۍ،  توپتہٕ  وٲتۍ  کوہ  طورس  قریب  أکِس  جایہِ  سردی  ہٕندِ  وقتہٕ  ییٚلہِ  تِمن  مصرٕچ  وَتھ  اَتھہِ  ٲس  نہٕ  یِوان۔  دوٚپہَکھ  واقعی  مےٚ  وُچھ  کوہِ  طورٕ  طرفہٕ  ناراہ  اَکھ  زوتان،  توٚہۍ  ٹھٔہرِو،  بہٕ  گژٕھہ  توٚتنس،  بہٕ  یِمَو  وَتہِ  ہٕںز  کانٛہہ  خبراہ  ہیتھ،  نَتہٕ  یِمو  بہٕ  نارٕہ  ریٚہاہ  ہیتھ  کُنہِ  زِنۍ  ہَچہِ  پٮ۪ٹھ،  یُتھ  توٚہۍ  تٔپِو  تہٕ  وُشنیر  کٔرِو۔

Tahir:
  (سُہ  واقعہ  کٔرِو  یاد)  ییٚلہِ  موسیٰ  ہن  (علیہ  السلام)  پننہِ  خاندارنہِ  فرموو  زِ  مے٘  چُھ  اَکھ  نار  وُچھمُت  (یا  چُھ  مے٘  أکِس  نارس  منٛز  محبتُک  تہٕ  شفقتُک  شعلہٕ  دریٖنٹھۍ  گۆمُت)،  عنقریب  اَنہٕ  بہٕ  تۅہیہِ  نِشہِ  تَمہِ  منٛزٕ  کانٛہہ  خبر  (ییٚمہِ  خٲطرٕ  واریاہ  کالہٕ  پیٚٹھہٕ  سیٚکہِ  لیٚن  تہٕ  صحراون  منٛز  پھیران  چِھ)  یا  دِمَو  تۅہیہِ  (تہِ  تَمہِ  منٛزٕ)  کانٛہہ  زوتوُن  تیۆنگُل  أنِتھ  تاکہ  تۆہۍ  (تہِ)  کٔرِو  (تَمہِ  چہ  گرمی  سٍتۍ) وُشنیر۔

Transliteration:
  I<u>th</u> q<u>a</u>la moos<u>a</u> liahlihi innee <u>a</u>nastu n<u>a</u>ran sa<u>a</u>teekum minh<u>a</u> bikhabarin aw <u>a</u>teekum bishih<u>a</u>bin qabasin laAAallakum ta<u>st</u>aloon<b>a</b>


Athar:
  تور  ییٚلہِ  ووت،  نِدا  سپدُس  زِ  مبارک  چُھ  تہِ،  یِہ  یتھ  نارس  منٛز  چُھ  تہٕ  یِہ  امہِ  کِس  ماحولس  منٛز  چُھ۔  پاک  چُھ  اللہ  سارِنٕے  عالمن  ہُند  پروردِ  گار۔

Mirwaiz:
  پس  ییٚلہِ  تِم  اَتھ  نارس  نکھہٕ  تل  وٲتۍ،  تِمن  گٔیہِ  خداے  سٕندِ  طرفہٕ  آواز،  یٔہے  آواز  کہ  یِم  یَتھ  نارس  منٛز  چھِ  ملٲیکو  اندرٕہ  تِمن  پٮ۪ٹھ  تہِ  ٲسِن  برکت،  یِم  اَتھ  نارس  أندۍ  پٔکۍ  چھِ  یعنی  موسیٰ  علیہ  السلام  تِمن  پٮ۪ٹھ  تہٕ  بوٚوُن  برکت،  یہِ  چھُ  دعا  بطور  تحیت  و  سلام  یِتھہٕ  پٲٹھی  یِنہٕ  وول،  یا  یس  نِشہِ  یِوان  چھُ  سلام  کران،  چونکہ  موسیٰ  علیہ  السلامس  اوس  نہٕ  معلوم  کہ  یہِ  نُور  چھُ  انوارِ  الہٰی،  تَمہِ  مۅکھہٕ  ہیوٚک  نہٕ  تِمَو  تعظیم  بجا  أنِتھ۔  اللہ  تعالیٰ  سٕندِ  طرفہٕ  سپدہ  تِہِندِ  اُنسہ  خٲطرٕ  سلام  و  دعا  ارشاد،  مُنزہ  تہٕ  پاک  چھُ  معبود  برحق،  عالمینن  ہُنٛد  ربّ،  حدودو  نِشہِ،  مقدارٕ  نِشہِ،  رنگو  نِشہِ،  یہِ  نوٗر  یُس  توٚہۍ  وُچھان  چھِو،  یہِ  چھُ  یِمَو  قیودو  سٍتۍ  مُقید،  لہٰذا  چھُنہ  یہِ  ذات  باری  تعالیٰ۔

Tahir:
  وۅنۍ  ییٚلہِ  تِم  تَتھ  نِشہِ  وٲتۍپتہٕ  آیہِ  آواز  دِنہٕ  زِ  بابرکت  چُھ،  یُس  اَتھ  نارس  منٛز  (پننہِ  نورکہ  حجابُک  پرتو  فرماوان)  چُھ  بیٚیہِ  سُہ  (تہِ)  یُس  اَتھ  أندۍ  پٔکۍ  (اُلوہی  جلون  ہٕندِس  پرتوَس  منٛز)  چُھ،  تہٕ  اللہ  تعالیٰ  چُھ  (پۯتھ  قٔسمہٕ  کہ  جسمہٕ  تہٕ  مثالہِ  نِشہِ)  پاک  یُس  تمام  جہانن  ہُنٛدربّ  چُھ۔

Transliteration:
  Falamm<u>a</u> j<u>a</u>ah<u>a</u> noodiya an boorika man fee a<b>l</b>nn<u>a</u>ri waman <u>h</u>awlah<u>a</u> wasub<u>ha</u>na All<u>a</u>hi rabbi alAA<u>a</u>lameen<b>a</b>


Athar: اے موسیٰ علیہ السلام یِہ چُھس بٕہ اللہ، زبردست تہٕ دانا۔
Transliteration: Y<u>a</u> moos<u>a</u> innahu an<u>a</u> All<u>a</u>hu alAAazeezu al<u>h</u>akeem<b>u</b>
Mirwaiz:
  اے  موسیٰ  بہٕ  چھُس  معبودِ  برحق،  یُس  کلام  کران  چھُ  بے  کیف،  سٮ۪ٹھاہ  عزت  وول،  سٮ۪ٹھاہ  رحمت  وول۔

Tahir:
  اے  موسیٰ!  بے  شک  چُھس  سُہ  (جلوٕہ  دِنہٕ  وول)  بٕے  اللہ  تعالیٰ  یُس  سیٚٹھاہ  غٲلب  حکمت  وول  چُھ۔


Athar:
  تہٕ  چَھکھ  ژٕ  پنٕنۍ  لوٗر۔  یُتُھے  موسیٰ  علیہ  السلام  چُھ  وُچھان  زِ  لوٗر  چھےٚ  سرپھہٕ  سٕندۍ  پٲٹھۍ  وَر  دِوان،  سُہ  چُھ  پوٚت  پھیرِتھ  ژلان،  تہٕ  پوٚت  نظر  تہِ  چُھنہٕ  دِوان۔  اے  موسیٰ  علیہ  السلام  کھۅژ  مَہ،  میٲنِس  دربارس  منٛز  چِھنہٕ  رسول  کھۅژان۔

Mirwaiz:
  اے  موسیٰ  ژٕہ  تراو  حض  پنٕنۍ  لورِ  ہن  پتھر،  یِمَو  یانۍ  سۅ  ترٲو  پتھر  تتھ  بنیوو  اژدہا،  أتی  ییٚلہِ  تتھ  لورِ  کُن  وُچھ  تِمَو،  سۅ  وُچھِکھ  حرت  کران  سرپھہٕ  سٕندۍ  پٲٹھۍ،  حضرت  موسیٰ  ژوٚل  تھر  پھِرِتھ،  پوٚٹ  نظر  تہِ  دِژٕکھ  نہٕ،  اللہ  تعالیٰ  ہن  فرمووُس،  اے  موسیٰ  کھۅژ  مَہ،  اَسہِ  کٔرٕے  ژےٚ  عطا  پیغمبری،  خلعتِ  پیغمبر  عطا  سپدِتھ  چھِنہٕ  مےٚ  برونٹھہٕ  کنہِ  پیغمبر  یِتھیٚن  چیزن  یِم  تِہِندِ  نبوت  و  رسالت  چہ  دلیلہٕ  آسن  کھۅژان،  یعنی  کھۅژُن  لگہِ  نہٕ۔

Tahir:
  تہٕ  (اے  موسیٰ!)  پنُن  عاصہٕ  تراو  (زمینس  پیٚٹھ)،  وۅنۍ  ییٚلہِ  (موسیٰ  علیہ  السلامن  زمینس  پیٚٹھ  عاصہٕ  تۯاونہٕ  پتہٕ)  سُہ  وُچھن  زِ  سٔرپھہٕ  سٕندۍ  پٲٹھۍ  چُھ  تیز  حرکت  کران  پتہٕ  ژٔلۍ  (فطری  ردِ  عملہٕ  کِنۍ)  واپس  بُتھ  پھِرتھ  تہٕ  پۆت  پھیٖرِتھ  دِژٕکھ  نہٕ  نظر  (تہِ،  ارشاد  سپُد)،  اے  موسیٰ!  کھوژ  مَہ  بے  شک  چِھنہٕ  پیغمبر  میٲنِس  دربارس  منٛز  کھوژان۔

Transliteration:
  Waalqi AAa<u>sa</u>ka falamm<u>a</u> ra<u>a</u>h<u>a</u> tahtazzu kaannah<u>a</u> j<u>a</u>nnun wall<u>a</u> mudbiran walam yuAAaqqib y<u>a</u> moos<u>a</u> l<u>a</u> takhaf innee l<u>a</u> yakh<u>a</u>fu ladayya almursaloon<b>a</b>


Athar:
  اِلّا  یِہ  زِ  کٲنٛسہِ  آسہِ  قصور  کوٚرمُت،  پتہٕ  اگر  بُرٲیی  پتہٕ  تٔمۍ  رٕژرٕ  سٍتۍ  ﴿پنُن  کوٚرمُت  کرٛوومُت﴾  بدلوو،  تیٚلہِ  چُھس  بٕہ  معاف  کرن  وول  مہربان۔

Mirwaiz:
  مگرہے  کٲنسہِ  ہٕندِ  دستہٕ  کینٛہہ  قصور  تہٕ  لغزش  لبنہٕ  آمٕژ  آسہِ،  تس  پیٚیہِ  یاد  سۅ  لغزش  توپتہٕ  کھۅژِ،  تتھ  چھُنہٕ  کانٛہہ  مُضٲیقہ  لیکن  تتھ  متعلق  تہِ  چھُ  یہِ  قٲعدٕہ  کہ  اگر  کٲنسہِ  ہٕندِ  طرفہٕ  کانٛہہ  قصور  لبنہٕ  یِیہِ  توپتہٕ  بدلاوِ  سُہ  تتھ  کُنہِ  نیکی  تہٕ  رٕژِ  کامہِ  سٍتۍ  یعنی  گناہ  کٔرِتھ  کرِ  توبہٕ،  بہٕ  چھُس  تِہُنٛد  توبہٕ  قبول  کران،  تِہِندین  گناہن  معاف  کران،  کیازِ  بہٕ  چھُس  سٮ۪ٹھاہ  مغفرت  کروُن،  سٮ۪ٹھاہ  رحم  کروُن۔  اے  موسیٰ  اَتھ  عصاکِس  معجزس  سٍتۍ  چھُسے  بہٕ  بیاکھ  معجزہ  تہِ  ژےٚ  عطا  کران  سُہ  گوٚو  کہ۔

Tahir:
  مگر  ییٚمۍ  ظلم  کۆر  پتہٕ  بدلووُن  بُرٲیی  پتہٕ  (سُہ)  نیکی  سٍتۍ  تیٚلہِ  چُھس  بہٕ  بے  شک  سیٚٹھاہ  مغفرت  کرن  وول  سیٚٹھاہ  مہربان۔

Transliteration:
  Ill<u>a</u> man <i><u>th</u></i>alama thumma baddala <u>h</u>usnan baAAda sooin fainnee ghafoorun ra<u>h</u>eem<b>un</b>


Athar:
  تہٕ  پنُن  اتھہٕ  تراو  پننہِ  نالہٕ  کِنۍ،  سُہ  نیرِ  چمکان  چمکان  کُنہِ  تکلیف  ورٲے،  یِمہٕ  ﴿زٕ  نشٲنیِہ﴾  چھےٚ  نَوو  9  نشٲنِیو  منٛزٕ،  فرعونس  تہٕ  تٔمۍ  سٕندِس  قومس  کُن  ﴿نِنہٕ  خٲطرٕ﴾،  تِم  چِھ  سیٚٹھاہ  بدکردار  لُکھ۔

Mirwaiz:
  ژٕہ  تراو  اَتھہٕ  پنُن  پننِس  نالس  منٛز،  سُہ  نیری  تورٕہ  سفید  نَپہٕ  نَپہٕ  کروُن  کُنہِ  قصورہ  تہٕ  بیمارِ  ورٲے۔  یِم  دۅشوے  معجزہ  چھِ  تِمَو  نَوو  معجزو  اندرٕہ  یِم  ہیتھ  توٚہۍ  سوزنہٕ  یِوان  چھِو  فرعونس  تہٕ  تِہِندِس  قومس  کُن،  کیازِ  تِم  چھِ  حدٕ  ڈلہٕ  وُنیو  لوٗکوأندرٕہ۔

Tahir:
  تہٕ  ژٕ  تۯاو  پَنُن  اَتھہٕ  پننہِ  نالہٕ  کِنۍسُہ  نیرِ  کُنہِ  عٲبہٕ  وَرٲے  سفید  پۯزلہٕ  وُن  (بٔنِتھ،  یِم  دۅشوے)  چِھ  (اللہ  تعالیٰ  سٕنزو)  نَوَو  (9)  نشٲنیومنٛزٕ۔  (یِم  ہیٚتھ)  گژھ  فرعونس  تہٕ  تٔمۍ  سٕندِس  قومس  نِشہِ۔  بے  شک  چِھ  تِم  نافرمان  قوم۔

Transliteration:
  Waadkhil yadaka fee jaybika takhruj bay<u>da</u>a min ghayri sooin fee tisAAi <u>a</u>y<u>a</u>tin il<u>a</u> firAAawna waqawmihi innahum k<u>a</u>noo qawman f<u>a</u>siqeen<b>a</b>


Athar:
  مگر  ییٚلہِ  سانہِ  ٹاکارٕ  نِشٲنیِہ  تِمن  لُکن  برونٛہہ  کُن  آیِہ،  تِمو  ووٚن  زِ  یِہ  چُھ  نَنہٕ  وانہٕ  جود۔

Mirwaiz:
  اَدٕہ  ییٚلہِ  وٲتۍ  تِمن  نِشہِ  سٲنۍ  آیات  تہٕ  معجزات  ییٚمہِ  سٍتۍ  تِمن  أچھ  مٕژرنہٕ  آیہِ،  دَپنہِ  لٔگۍ  یہِ  چھُ  نوٚن  سِحراہ  تہٕ  جوداہ۔

Tahir:
  وۅنۍ  ییٚلہِ  تِمن  نِشہِ  سانہِ  نشٲنِیہِ  واضح  تہٕ  ٹاکارٕہ  پٲٹھۍ  واژٕ  پتہٕ  لوگ  تِمَو  وَنُن  زِ  یہِ  چُھ  نَنہِ  وانہٕ  جود۔

Transliteration:
  Falamm<u>a</u> j<u>a</u>athum <u>a</u>y<u>a</u>tun<u>a</u> mub<u>s</u>iratan q<u>a</u>loo h<u>atha</u> si<u>h</u>run mubeen<b>un</b>


Athar:
  تِمو  کوٚر  سراسر  ظُلمہٕ  تہٕ  غرور  کِنۍ  یِمن  نشٲنیِن  ہُند  انکار،  حالانکہ  دل  تِہندۍ  ٲسۍ  قٲیل  سپٕدمٕتۍ۔  وۅنۍ  وُچِھو  زِ  تِمن  فساد  کرن  والیٚن  ہُند  کیا  انجام  سپُد۔

Mirwaiz:
  بیٚیہِ  کوٚر  تِمَو  یِمن  سانین  آیاتن  انکار  حالانکہ  یقین  ٲسۍ  کران  تِہِندۍپان  کہ  آیات  چھِ  واقعی  خداے  سٕندی  طرفہٕ  مگر  ظلمہٕ  کِنۍ  تہٕ  تکبر  کِنۍ  ٲسِنہٕ  اقرار  کران۔  پس  وُچھِو  توٚہۍ  کیا  آسہِ  یچھ  انجام  مفسدن  ہُنٛد،  دنیاہس  اندر  سزاء  غرق،  ٲخرتس  اندر  سزاے  حرق۔

Tahir:
  تہٕ  تِمَو  کۆرظلمہٕ  تہٕ  تکبر  کِنۍتِہُنٛد  سراسر  انکار  ییٚلہِ  زن  تِہٕندیٚو  دِلَو  تِمن  (نِشٲنِیَن  ہٕندِ  حق  آسنُک)  یقین  اوس  کۆرمُت۔  وۅنۍ  وُچِھو  تۆہۍ  زِ  فساد  برپا  کرن  والیٚن  ہُنٛدکِیُتھ  (بُرٕ)  انجام  سپُد۔

Transliteration:
  Waja<u>h</u>adoo bih<u>a</u> wa<b>i</b>stayqanath<u>a</u> anfusuhum <i><u>th</u></i>ulman waAAuluwwan fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almufsideen<b>a</b>


Athar:
  ﴿دوٚیِمہٕ  پاسہٕ﴾  کوٚر  اَسہِ  داوٗد  علیہ  السلام  تہٕ  سلیمان  علیہ  السلامس  عِلم  عطا،  تہٕ  تِمو  ووٚن  زِ  شکر  چُھ  تس  خُداے  سُند  ییٚمۍ  اَسہِ  پننیٚن  واریاہن  مومن  بندن  پیٚٹھ  فضیلت  عطا  کٔر۔

Mirwaiz:
  پٔزِپٲٹھۍ  بیٚیہِ  کوٚر  اَسہِ  عطا  داوود  علیہ  السلامس  تہٕ  تہٕ  سلیمان  علیہ  السلامس  شریعتُک  تہٕ  پادشٲہی  ہُنٛد  بوٚڈ  علم،  تِمَو  دۅشوٕے  دوٚپ  شکر  و  ثنا  تہٕ  حمدبوٚوُن  تس  معبود  برحقس  ییمۍ  اَسہِ  فضلیت  دُیت  پننیو  بندو  أندرٕہ  واریاہن  پٮ۪ٹھ۔ 

Tahir:
  تہٕ  بے  شک  کۆر  اَسہِ  داؤدس  تہٕ  سلیمانس  (علیہم  السلام  زبردست)  علم  عطا،  تہٕ  دۅشوٕیَو  وۆن  زِ  تمام  تعریف  چِھ  اللہ  تعالیٰ  سٕندی  خٲطرٕ  ییٚمۍ  اَسہِ  پننیٚن  واریاہن  مومن  بندن  پیٚٹھ  فضیلت  چھے٘  عطا  کٔرمٕژ۔

Transliteration:
  Walaqad <u>a</u>tayn<u>a</u> d<u>a</u>wooda wasulaym<u>a</u>na AAilman waq<u>a</u>l<u>a</u> al<u>h</u>amdu lill<u>a</u>hi alla<u>th</u>ee fa<u>dd</u>alan<u>a</u> AAal<u>a</u> katheerin min AAib<u>a</u>dihi almumineen<b>a</b>


Athar:
  تہٕ  داوٗد  علیہ  السلام  سُند  وٲرث  سپُد  سلیمان  علیہ  السلام۔  تہٕ  تٔمۍ  ووٚن،  لُکو  اسہِ  چھےٚ  جاناوارن  ہٕنزٕ  بولہِ  ہیچھناونہٕ  آمژٕ،  تہٕ  اسہِ  چِھ  پرٛتھ  قسمٕکۍ  چیز  دِنہٕ  آمٕتۍ،  ﴿یعنی  اللہ  تعالیٰ  سُند  دِیٛتمُت  سورُے  کینہہ  چُھ  اسہِ  نِشہِ﴾  بے  شک  چُھ  یِہ  ﴿اللہ  تعالیٰ  سُند﴾  نوٚن  فضل۔

Mirwaiz:
  جانشین  سپٕدۍ  سلیمان  علیہ  السلام  داود  علیہ  السلام  تِہِندِ  انتقال  پتہٕ،  بیٚیہِ  دوٚپ  سلیمان  علیہ  السلامن،  اے  لوٗکو  أسۍ  آے  ہیٚچھناونہٕ  کتھہٕ  جانورن  ہٕنزٕ  یِنہٕ  اَمہِ  ورٲے  بیٚیَن  پادشاہن  میسر  سَپُد،  بیٚیہِ  آو  اَسہِ  عطا  کرنہٕ  تِمَو  سارِوٕے  چیزو  أندرٕہ  یِمن  ہٕنز  اَسہِ  ضرورت  ٲس،  مثلاً  فٮوج،  لشکر،  مال  و  دولت،  آلاتِ  حرب  وغٲرٕہ۔  پٔزِپٲٹھۍ  یۅہے  گوٚو  اللہ  تعالیٰ  سُنٛد  نوٚن  فضل۔

Tahir:
  تہٕ  سلیمان  (علیہ  السلام)،  سپٕدۍ  داؤد  (علیہ  السلام)  سٕندۍ  جانشین  تہٕ  تِمَو  وۆن،  اے  لوٗکو!  اَسہِ  چھے٘  جاناوارن  ہٕنز  بوٗلۍ  (تہِ)  ہیٚچھناونہٕ  آمٕژ  بیٚیہِ  چُھ  اَسہِ  ہرکانٛہہ  چیز  عطا  کرنہٕ  آمُت۔  بے  شک  چُھ  یہِ  (اللہ  تعالیٰ  سُنٛد)  ٹاکارٕہ  فضل۔

Transliteration:
  Wawaritha sulaym<u>a</u>nu d<u>a</u>wooda waq<u>a</u>la y<u>a</u> ayyuh<u>a</u> a<b>l</b>nn<u>a</u>su AAullimn<u>a</u> man<u>t</u>iqa a<b>l</b><u>tt</u>ayri waooteen<u>a</u> min kulli shayin inna h<u>atha</u> lahuwa alfa<u>d</u>lu almubeen<b>u</b>


Athar:
  سلیمان  علیہ  السلام  سٕندِ  خٲطرٕ  ٲسۍ  جِنن،  انسانس  تہٕ  پرندن  ہٕندۍ  لشکر  آمٕتۍ  جمع  کرنہٕ،  تہٕ  تِم  ٲسۍ  پوٗرٕ  ضبطس  منٛز  تھاونہٕ  یِوان۔  ﴿اکہِ  ساعتہٕ  اوس  سُہ  تِمن  سٍتۍ  پکان﴾

Mirwaiz:
  بیٚیہِ  یۅسہِ  لشکراہ  جمع  آیہِ  کرنہٕ  سلیمان  علیہ  السلام  سٕندِ  خٲطرٕ  تتھ  لشکرِ  منٛز  ٲسۍ  جِن،  انسان  تہٕ  جانور  یِم  نہٕ  بٚییہِ  کٲنسہِ  پادشاہس  مُسخر  کرنہٕ  آمٕتۍ  ٲسۍ،  تِمے  ٲسۍ  قٲعدٕھ  موجوب  وارٕ  وارٕ  ٹھٔہرٲوۍ  ٹھٔہرٲوۍ  یِوان  پکناونہٕ  یُتھ  تِم  تہِ  واتن  بروٗٹھِمین  سٍتۍ۔

Tahir:
  تہٕ  سلیمان  (علیہ  السلام)  سندِخٲطرٕ  ٲسۍ  تِہِندۍ  لشکرجِنو  تہٕ  انسانو  تہٕ  جاناوارو  (ہٕندیٚو  تمام  جنسو)  منٛزٕ  جمع  کرنہٕ  آمٕتۍ،  چنانچہ  ٲسۍ  تِم  نظم  تہٕ  تربیت  خٲطرٕ  (تِہِندِس  خدمتس  منٛز)  رُکاونہٕ  یِوان۔

Transliteration:
  Wa<u>h</u>ushira lisulaym<u>a</u>na junooduhu mina aljinni wa<b>a</b>linsi wa<b>al</b><u>tt</u>ayri fahum yoozaAAoon<b>a</b>


Athar:
  یوٚت  تام  زن  یِم  سٲری  ریٚیَن  ہٕنزِ  وادی  منٛز  وٲتۍ،  اکہِ  ریٚیِہ  ووٚن،  اے  ریٚیو،  پننیٚن  آلیٚن  منٛز  أژِو،  یِنہٕ  یِہ  سپدِ  زِ  سلیمان  علیہ  السلام  تہٕ  تٔمۍ  سٕندۍ  لشکر  مانڈنَو  تۅہیِہ،  تہٕ  تۅہیِہ  آسیو  نہٕ  خبر  تہِ۔

Mirwaiz:
  حتیٰ  کہ  ییٚلہِ  وٲژ  سۅ  لشکر  ریٚیہِ  مٲدانس  اندر،  اَکہِ  ریٚیہِ  دوٚپ،  ہا  ریٚیَو،  جلد  أژِو  پننین  آلین  منٛز  یُتھ  نہٕ  سلیمان  علیہ  السلام  تہٕ  تِہٕنز  لشکر  بے  خبری  اندر  تۅہیہِ  مانڈِ  لتہٕ  مۅنجہِ  کرِ،  یہِ  بوٗز  سلیمان  علیہ  السلامن۔

Tahir:
  اۆت  تام  زِ  ییٚلہِ  تِم  (لشکر)  ریٚیَن  ہٕندِس  مٲدانس  منٛز  وٲتۍ  پتہٕ  لوگ  اَکہِ  ریٚیہِ  وَنُن،  اے  ریٚیو!  پننیٚن  آلیٚن  منٛز  أژِو  یِنہٕ  یہِ  سپدِ  زِ  سلیمان  (علیہ  السلام)  تہٕ  تِہِندۍ  لشکر  کرنَو  تۅہیہِ  لتہٕ  مۅنجہِ  اَتھ  حالس  منٛز  زِ  تِمن  آسہِ  نہٕ  خبر  تہِ۔

Transliteration:
  <u>H</u>att<u>a</u> i<u>tha</u> ataw AAal<u>a</u> w<u>a</u>di a<b>l</b>nnamli q<u>a</u>lat namlatun y<u>a</u> ayyuh<u>a</u> a<b>l</b>nnamlu odkhuloo mas<u>a</u>kinakum l<u>a</u> ya<u>ht</u>imannakum sulaym<u>a</u>nu wajunooduhu wahum l<u>a</u> yashAAuroon<b>a</b>


Athar:
  سلیمان  علیہ  السلام  چُھ  تٔمۍ  سٕنزِ  اتھ  کتھہِ  پیٚٹھ  اَسان  تہٕ  ونان،  اے  میانہِ  ربّہٕ،  مےٚ  تھاو  قابووَس  منٛز  ﴿یعنی  یِمہٕ  عظیم  الشان  قُوّتہٕ  تہٕ  قٲبلیتہٕ  ژےٚ  چھےٚ  مےٚ  دِژمژٕ،  تِمہٕ  چھےٚ  تِژٕھہ  زِ  اگر  بٕہ  اکھ  رژھ  غلفتس  منٛز  پیوس،  تیٚلہِ  واتہٕ  بندگی  ہٕندِ  حدٕ  نِشہِ  خٲرج  سپدِتھ  پننہِ  بجرٕکِس  خٕبطس  منٛز  کتہِ  پیٚٹھہٕ  کور۔  اے  میانہِ  پروردگار،  امہِ  موجوب  تھاو  مےٚ  قابووس  منٛز،  تاکہ  بٕہ  روزٕ  نعمتس  انکار  کرنہٕ  بجاے  نعمت  کِس  شُکرانس  پیٚٹھ  قٲیِم۔﴾  زِ  بٕہ  روزٕ  چانہِ  تمہِ  احسانُک  شُکر  ادا  کران  یُس  ژےٚ  مےٚ  پیٚٹھ  تہٕ  میانیٚن  والدینن  پیٚٹھ  کوٚرمُت  چُھے،  تہٕ  تِژھ  رٕژ  عمل  کرٕ  یۅسہٕ  ژےٚ  پسند  یی،  تہٕ  پننہِ  رحمت  سٍتۍ  کر  مےٚ  پننیٚن  صالح  بندن  منٛز  دٲخل۔

Mirwaiz:
  تٔمۍ  کُملٲوۍ  وُٹھ  بیٚیہِ  اوٚسُکھ  أمِس  ریٚیہِ  ہٕنز  یہِ  کتھ  وَننہٕ  سٍتۍ،  بیٚیہِ  کوٚرُکھ  تعجب  أمِس  ریٚیہِ  ہُنٛد  یوٗت  لۅُکُٹ  جسم  ٲسِتھ  اَمہِ  قسمہٕ  چہ  ہُشیٲری  تہٕ  گاٹہٕ  جارُک۔  چنانچہ  پَنُن  فوج  روٚٹُکھ  پتھ  یوٚت  تانۍ  سارے  ریٚیہِ  ژایہِ  آلیٚن  منٛز۔  سلیمان  علیہ  السلامس  سَپُد  احساس  اَمہِ  نعمتُک  کہ  بہٕ  بوزنووُس  اللہ  تعالیٰ  ہن  ریٚیہِ  ہُنٛد  کلام۔  یہِ  نعمت  تہٕ  اَمہِ  ورٲے  بیٚیہِ  نعمژٕہ  ژیٚتس  پیتھ  موٚنگُکھ  دعا  کہ،  اے  میانہِ  پروردگار  توفیق  دِہ  مےٚ  بہٕ  کیا  دَپہٕ  چانین  نعمژن  ہُنٛد  شکر  ہمیشہِ  یِمہٕ  نعمژٕہ  ژےٚ  مےٚ  عطا  کریٚتھ  بیٚیہِ  میٲنِس  مٲلِس  ماجہِ،  بیٚیہِ  دِم  توفیق  ہمیشہ  رٕژٕہ  عملہٕ  کرنُک  یِمن  پٮ۪ٹھ  ژٕہ  رٲضۍ  سَپدکھ،  بیٚیہِ  واتناو  مےٚ  پننہِ  رحمت  سٍتۍ  پننین  نیکو  کار  بندن  منٛز  یعنی  حضرات  انبیاہن  منٛز۔

Tahir:
  پتہٕ  کۆر  تِمَو  (یعنی  سلیمان  علیہ  السلامن)  تسٕنٛزِ  (یعنی  ریٚیہ  ہٕنزِ)  کتھہِ  پیٚٹھ  وُٹھہٕ  کُمجار  تہٕ  کۆرُکھ  عرض،  اے  پروردگارٕ!  مے٘  تھاو  پننہِ  توفیق  سٍتۍ  اَتھ  کتھہِ  پیٚٹھ  قٲیم  زِ  بہٕ  روزٕ  چٲنِس  تَتھ  نعمتس  پیٚٹھ  شکرکران  یۅسہٕ  ژے٘  مے٘  پیٚٹھ  تہٕ  میٲنِس  مٲلِس  ماجہِ  پیٚٹھ  انعام  کٔرٕتھ  تہٕ  بہٕ  روزٕ  تِژٕھہ  نیک  عملہٕ  کران  یِمَو  سٍتۍ  ژٕ  رٲضۍ  چُھکھ  سپدان  تہٕ  مے٘  کر  پننہِ  رحمت  سٍتۍ  پننیٚن  خاص  ٹاٹھیٚن  نیکو  کار  بندن  منٛز  دٲخل۔

Transliteration:
  Fatabassama <u>dah</u>ikan min qawlih<u>a</u> waq<u>a</u>la rabbi awziAAnee an ashkura niAAmataka allatee anAAamta AAalayya waAAal<u>a</u> w<u>a</u>lidayya waan aAAmala <u>sa</u>li<u>h</u>an tar<u>da</u>hu waadkhilnee bira<u>h</u>matika fee AAib<u>a</u>dika a<b>l</b><u>ssa</u>li<u>h</u>een<b>a</b>


Athar:
  ﴿بیٚیہِ  أکِس  موقعس  پیٚٹھ﴾  چُھ  سیلمان  علیہ  السلام  پرندن  جٲیزہ  ہیٚوان  تہٕ  ونان،  کیا  دلیل  چھےٚ  زِ  مےٚ  چُھنہٕ  فلٲنۍ  سَتُت  نظرِ  گژھان؟  کیا  سُہ  چھا  کُنہِ  جایِہ  غیب  گوٚمُت؟

Mirwaiz:
  بیٚیہِ  کوٚر  اَکہِ  دۅہ  معٲینہٕ  حضرت  سلیمان  علیہ  السلامن  جانورن  ہُنٛد  تَمہِ  ساعتہٕ  اوس  سَتُت  غٲر  حٲضر،  دوٚپُکھ  مےٚ  کُس  چیز  سَپُد  مانع  کہ  بہٕ  چھُسن  نہٕ  سَتُت  وُچھان  حٲضر  کینٛہہ  تہِ،  کِنہٕ  واقعی  چھُ  سُہ  غٲر  حٲضر۔

Tahir:
  تہٕ  سلیمانن  (علیہ  السلام)  ہیٚژ  جاناوارن  سام  پتہٕ  لٔگۍ  وننہِ،  مے٘  کیا  چُھ  سپُدمُت  زِ  بہٕ  چُھسن  نہٕ  سَتُت  وُچِھتھ  ہیٚکان  نَتہٕ  ما  چُھ  سُہ  (پٔزۍپٲٹھۍ)  غٲب  گۆمُت۔

Transliteration:
  Watafaqqada a<b>l</b><u>tt</u>ayra faq<u>a</u>la m<u>a</u> liya l<u>a</u> ar<u>a</u> alhudhuda am k<u>a</u>na mina algh<u>a</u>ibeen<b>a</b>


Athar:
  بہٕ  دِمہٕ  تس  سخت  سزا،  یا  کرن  ذبح،  نَتہٕ  آسہِ  تس  مےٚ  برونٛہہ  کنہِ  معقول  وجہ  پیش  کرُن۔

Mirwaiz:
  بہٕ  کرٕ  تس  اَمہِ  غٲر  حٲضری  خٲطرٕہ  سخت  عذابتیٖرِ  کڈس  لٔمِتھ﴾  نَتہٕ  کرس  کھش،  نتہٕ  ہے  پیش  کرِ  مےٚ  نِش  پننہِ  غٲرحٲضری  ہُنٛد  معقول  عُذراہ  تیٚلہِ  کروس  درگُزر۔

Tahir:
  بہٕ  دِمہٕ  تس  (اجازت  وَرٲے  غٲب  گژھنس  پیٚٹھ)  ضرور  سخت  سزا  نَتہٕ  کرن  ضرور  سُہ  ذبح  نَتہٕ  أنِن  سُہ  مے٘  نِش  (پننہِ  بے  قصور  آسنُک)  ٹاکارٕہ  ثبوت۔

Transliteration:
  LaoAAa<u>thth</u>ibannahu AAa<u>tha</u>ban shadeedan aw laa<u>th</u>ba<u>h</u>annahu aw layatiyannee bisul<u>ta</u>nin mubeen<b>in</b>


Athar:
  زیادہ  ژیر  اوس  نہٕ  گوٚمُت  زِ  سُہ  آو  تہٕ  ووٚنُن،  مےٚ  چِھ  تِم  معلومات  حاصل  کٔرِمٕتۍ،  یِم  نہٕ  تۅہیِہ  پے  چِھو۔  بٕہ  چُھس  سباہس  متعلق  یقینی  اطلاع  ہیٚتھ  آمُت۔  ﴿سبا  اوس  جنوبی  عربُک  مشہور  تجارت  پیشہ  قوم  ییٚمیُک  دارُالحکومت  مارِب،  صنعا  پیٚٹھہٕ  55  میل  دوٗر  اوس﴾۔

Mirwaiz:
  پس  روٗدۍ  تِم  اَتھ  حالس  منٛز  کمسٕے  کالس  کہ  آو  سَتُت،  پُرٛژھ  ہس  ژٕہ  کیازِ  اوسُکھ  غٲرحٲضر  بلااجازت،  دوٚپُن  بہٕ  آس  سۅ  کتھ  معلوم  کٔرِتھ  یۅسہٕ  نہٕ  تۅہیہِ  معلوم  سَپٕزمٕژ  چھےٚ،  بٕ  آس  شہرِ  سبا  پٮ۪ٹھہٕ  اکھ  تحقیقی  خبراہ  ہیتھ۔

Tahir:
  پتہٕ  اوس  سُہ  کم  سٕے  کالس  (نیٚبر)  ٹٕھہرِتھ  زِ  (حٲضر  سپدِتھ)  کۆر  تٔمۍ  عرض،  مے٘  چھے٘  تِژھ  اَکھ  کتھ  پے  لٔجمٕژ  ییٚمِیُک  نہٕ  تۅہیہِ  (شاید)  اطلاع  اوسُو  تہٕ  بہٕ  چُھس  تۅہیہِ  نِشہِ  (ملکِ)  سبا  پیٚٹھہٕ  اَکھ  یقینی  خبر  ہیٚتھ  آمُت۔

Transliteration:
  Famakatha ghayra baAAeedin faq<u>a</u>la a<u>hat</u>tu bim<u>a</u> lam tu<u>h</u>i<u>t</u> bihi wajituka min sabain binabain yaqeen<b>in</b>


Athar:
  مےٚ  وُچھ  تَتہِ  اکھ  خاتون  یۅسہٕ  تمہِ  قومٕچ  حکمران  چھےٚ۔  تس  چُھ  پرٛتھ  قسمُک  سنز  سامان  بخشنہٕ  آمُت،  تہٕ  تٔمۍ  سُند  تخت  چُھ  سیٚٹھاہ  عظیمُ  الشان۔

Mirwaiz:
  ییٚمُیک  تفصیل  چھُ  یِتھہٕ  پٲٹھۍ  کہ  مےٚ  وُچھ  زناناہ  اَکھ  تَمہِ  شہرٕ  کیٚن  لوٗکن  حکومت  کران،  تس  چھُ  حکومت  کیو  لوٲزِماتو  اندرٕہ  سورُے  کینٛہہ  عطا  کرنہٕ  آمُت،  بیٚیہِ  چھُس  تختاہ  اَکھ  سٮ۪ٹھاہ  بَڈِ  بوٚڈ  لعل  جوٲہرو  سٍتۍ  جٔرِتھ۔

Tahir:
  مے٘  وُچھ  (تَتہِ)  اَکھ  تِژھ  خاتون  یۅسہٕ  تِمن  (یعنی  ملکِ  سبا  کیٚن  روزن  والیٚن)  پیٚٹھ  حکومت  چھے٘  کران  تہٕ  تس  چُھ  (ملکیتس  تہٕ  اقتدارس  منٛز)  پۯتھ  کانٛہہ  چیز  عطا  آمُت  کرنہٕ  تہٕ  تس  نِشہِ  چُھ  سیٚٹھاہ  بۆڈ  تخت۔

Transliteration:
  Innee wajadtu imraatan tamlikuhum waootiyat min kulli shayin walah<u>a</u> AAarshun AAa<i><u>th</u></i>eem<b>un</b>


Athar:
  مےٚ  وُچھ  زِ  سۅ  تہٕ  تٔمۍ  سُند  قوم  چُھ  خدایس  بجاے  آفتابس  برونٛہہ  کنہِ  سجدٕہ  کران۔  شیطانن  چِھ  تِہِندۍ  اعمال  تِہندِ  خٲطرٕ  خۅشنما  بنٲوِمٕتۍ۔  ﴿اندازِ  کلام  نِشہِ  چُھ  ظٲہر  سپدان  زِ  آیت  26  کِس  اندس  تام  چُھ  سَتُت  سٕنزِ  کتھہِ  پیٚٹھ  اللہ  تعالیٰ  سُند  پنُن  اضافہ﴾  تہٕ  تِم  چِھن  شاہراہ  ﴿سیٚزِ  وتہِ﴾  نِشہِ  رُکٲوِمٕتۍ،  امہِ  وجہ  کِنۍ  چِھنہٕ  تِم  سیٚز  وتھ  لبان،

Mirwaiz:
  بیٚیہِ  وُچھ  مےٚ  سۅ  زنانہٕ  بیٚیہِ  تِہُنٛد  قوم  آفتابس  سجدہ  دِوان  تہٕ  پرستش  کران  خدایس  ورٲے،  بیٚیہِ  چھُ  زینت  دُیتمُت  شیطانن  تِہٕنزن  کفرٕ  چن  کامین،  تِمن  چھےٚ  پننہِ  یچھ  کامہِ  رٕژٕہ  بوزنہٕ  یِوان۔  تِم  چھِ  پتھ  رٔٹِمٕتۍ  شیطانن  سیٚزِ  وَتہِ  نِشہِ،  تِم  چھِنہٕ  پَزِ  وَتہِ  پٮ۪ٹھ  پکان۔

Tahir:
  مے٘  وُچھ  سۅ  تہٕ  تٔمۍ  سُنٛد  قوم  اللہ  تعالیٰ  ہس  بجایہِ  آفتابس  سجدٕہ  کران  تہٕ  شیطانن  چِھ  تِہِندۍ  (بد)  اعمال  تِہِندِ  خٲطرٕ  خۅش  کروٕنۍ  بنٲوِمٕتۍ  تہٕ  تِم  چِھن  (توحید  چہ)  وَتہِ  نِشہِ  رُکٲوِ  مٕتۍ،  لہٰذا  چِھنہٕ  تِم  ہدایت  لبان۔

Transliteration:
  Wajadtuh<u>a</u> waqawmah<u>a</u> yasjudoona li<b>l</b>shshamsi min dooni All<u>a</u>hi wazayyana lahumu a<b>l</b>shshay<u>ta</u>nu aAAm<u>a</u>lahum fa<u>s</u>addahum AAani a<b>l</b>ssabeeli fahum l<u>a</u> yahtadoon<b>a</b>


Athar:
  زِ  تس  خُدایس  کرہن  سجدٕہ  یُس  آسمانن  ہٕندۍ  تہٕ  زمینٕکۍ  پوشیدہ  چیز  چُھ  کڑان،  تہٕ  سُہ  چُھ  سورُے  کینہہ  زانان  یُس  توٚہۍ  لُکھ  چُھپاوان  تہٕ  ظٲہر  چِھو  کران۔

Mirwaiz:
  تااینکہ  تِم  چھِنہٕ  سجدٕہ  دِوان  تس  معبودِ  برحقس  یُس  سٮ۪ٹھاہ  قدرت  وول  چھُ،  یُس  آسمان  وزمین  کیٚن  پوشیدٕہ  چیزن  نیٚبر  کڑان  چھُ،  بیٚیہِ  چھُ  سُے  زانان  تِم  چیز  یِم  توٚہۍ  دِلن  منٛز  کھٹان  چھِو،  بیٚیہِ  یِم  چیز  زیٚوَو  سٍتۍ  تہٕ  تانَو  سٍتۍ  ظٲہرکران  چھِو۔

Tahir:
  اَمہِ  موجوب  (چھ  رُکاونہٕ  آمٕتۍ)  زِتِم  گژھن  نہٕ  تس  اللہ  تعالیٰ  سٕندِس  دربارس  منٛز  سجدٕہ  کرٕنۍ  یُس  آسمانن  تہٕ  زمینس  منٛز  کٔھٹِتھ  (حقائقن  تہٕ  موجوداتن)  نیٚبرچُھ  کڑان  (یعنی  نۆن  چُھکھ  کڑان)  تہٕ  تِمن  (تمام)  چیزن  چُھ  زانان  یُس  تۆہۍ  کٔھٹِتھ  چِھو  تھاوان  تہٕ  یُس  تۆہۍ  نۆن  چِھو  کڑان۔

Transliteration:
  All<u>a</u> yasjudoo lill<u>a</u>hi alla<u>th</u>ee yukhriju alkhabaa fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wayaAAlamu m<u>a</u> tukhfoona wam<u>a</u> tuAAlinoon<b>a</b>


Athar: اللہ تعالیٰ زِ یَس ورٲے کانٛہہ چُھنہٕ عبادتُک حقدار، یُس عرشِ عظیمُک مٲلِک چُھ۔
Tahir: اللہ تعالیٰ ہس وَرٲے چُھنہٕ کانٛہہ عبادتس لایق (سُے) چُھ اقتدارکہ عظیم تختُک مٲلک۔
Mirwaiz:
  اللہ  تعالیٰ  ہٕے  چھُ  یَس  ورٲے  نہٕ  کٲنسہِ  ہٕنز  عبادت  گژِھہ  کرٕنۍ،  تس  ورٲ  چھُنہٕ  معبوٗدٕے  کانٛہہ،  سُے  چھُ  عرشِ  عظیمُک  مٲلِک۔

Transliteration:
  All<u>a</u>hu l<u>a</u> il<u>a</u>ha ill<u>a</u> huwa rabbu alAAarshi alAAa<i><u>th</u></i>eem<b>i</b>


Transliteration: Q<u>a</u>la sanan<i><u>th</u></i>uru a<u>s</u>adaqta am kunta mina alk<u>ath</u>ibeen<b>a</b>
Athar:
  سلیمان  علیہ  السلام  چُھ  ونان،  أسۍ  وُچَھو  وُنی  زِ  ژےٚ  ووٚنتھہٕ  پوٚز  کِنہٕ  ژٕ  چُھکھ  اَپُز  وَنن  والیو  منٛزٕ۔

Mirwaiz:
  سلیمان  علیہ  السلامن  دوٚپ  یہِ  بوٗزِتھ  سَتُتِس،  أسۍ  وُچھو  وۅنۍ  ژےٚ  ووٚنتھہٕ  پوٚز  کِنہٕ  ژٕہ  چہُکھ  اَپُز  وَنہٕ  وُںیو  اندرٕہ۔

Tahir:
  (سلیمان  علیہ  السلامن)  فرموون،  أسۍ  وُچھَو  وُنۍ  آیاکہ  ژٕ  چُھکھہٕ  پۆز  وَنان  کِنہٕ  ژٕ  چُھکھ  اَپُز  وَنن  والیو  منٛزٕ۔


Athar:
  میون  یِہ  خط  نہِ  تہٕ  یِہ  تراو  تِمن  لُکن  کُن،  پتہٕ  گژھ  الگ  تہٕ  وُچھ  زِ  تِم  کیا  ردِعمل  چِھ  ظٲہر  کران۔

Mirwaiz:
  ادٕہ  ژٕہ  گژھ  یہِ  میون  خط  ہیٚتھ  سُہ  تراو  تِمن  نِشہِ،  توپتہٕ  ڈل  ژٕہ  تِمن  نِشہِ  اُکُن  پہن،  پس  وُچھ  ژٕہ  تِم  کیا  کتھ  باتھ  کرن  پانہٕ  وٲنۍ۔

Tahir:
  میون  یہِ  خط  ہیٚتھ  گژھ  تہٕ  یہِ  تراوُن  تِمن  کُن  پتہٕ  ڈل  تِمو  نِشہِ،  پتہٕ  وُچھ  تِم  کتھ  کتھہِ  کُن  چِھ  رجوع  کران۔

Transliteration:
  I<u>th</u>hab bikit<u>a</u>bee h<u>atha</u> faalqih ilayhim thumma tawalla AAanhum fa<b>o</b>n<i><u>th</u></i>ur m<u>atha</u> yarjiAAoon<b>a</b>


Tahir: (ملکہ ہن) وۆننکھ، اے سردارو! مے٘ کُن چُھ اَکھ تھَدِ پایُک خط تراونہٕ آمُت۔
Transliteration: Q<u>a</u>lat y<u>a</u> ayyuh<u>a</u> almalao innee olqiya ilayya kit<u>a</u>bun kareem<b>un</b>
Athar:
  مٔلِکہ  چھےٚ  ونان  ﴿مٔنٛزِم  حصّہ  ترٲوِتھ  چھےٚ  تمہِ  وقتچٕ  ذکر  سپدان،  ییٚلہِ  سَتُتۍ  چھوٚک  مٔلِکہ  ہس  برونٛہہ  کُن  خط﴾  اے  اہلِ  دربار،  مےٚ  کُن  چُھ  اکھ  سیٚٹھاہ  اہم  خط  چھکنہٕ  آمُت۔

Mirwaiz:
  تَمہِ  زنانہِ  یۅسہٕ  تَمہِ  مُلکٕچ  پادشاہ  ٲس  دوٚپ  پننین  قوم  کیٚن  سردارن،  اے  معزز  لوٗکو،  پٔزِپٲٹھۍ  مےٚ  کُں  آو  تراونہٕ  مۅہر  کٔرِتھ  اَکھ  باوُقعت  عظیم  الشان  خطاہ  اَکھ۔


Athar:
  سُہ  چُھ  سلیمان  علیہ  السلام  سٕندِ  طرفہٕ،  تہٕ  اللہ  رحمٰن  و  رحیم  سٕندِ  ناوٕ  سٍتۍ  چُھ  شروع  آمُت  کرنہٕ۔

Mirwaiz:
  سُے  خط  چھُ  سلیامان  سٕندِ  طرفہٕ،  تتھ  منٛز  چھُ  یہِ  مضمون  لیٚکِھتھ،  بسم  اللہ  الرحمٰن  الرحیم۔

Tahir:
  بے  شک  چُھ  سُہ  (خط)  سلیمان  (علیہ  السلام)  سٕندِ  طرفہٕ  (آمُت)  بیٚیہِ  چُھ  سُہ  اللہ  تعالیٰ  سٕندِ  ناوٕ  سٍتۍشروع  (کرنہٕ  آمُت)  یُس  بے  حد  مہربان  سیٚٹھاہ  رحم  کرن  وول  چُھ۔

Transliteration:
  Innahu min sulaym<u>a</u>na wainnahu bismi All<u>a</u>hi a<b>l</b>rra<u>h</u>m<u>a</u>ni a<b>l</b>rra<u>h</u>eem<b>i</b>


Transliteration: All<u>a</u> taAAloo AAalayya watoonee muslimeen<b>a</b>
Athar:
  مضمون  چُھ  یِہ  زِ،  میٲنِس  مقابلس  منٛز  مَہ  کٔرِو  سرکشی  تہٕ  مُسلم  سپدِتھ  ﴿یعنی  اسلام  قبول  کٔرِتھ  یا  تابع  فرمان  بٔنِتھ﴾  گٔژِھو  میٲنِس  دربارس  منٛز  حٲضر۔

Mirwaiz:
  توپتہٕ  چھُ  خطُک  مضمون  یی  کہ  سرکشی  مَہ  کٔرِو  توٚہۍ  لوٗکھ،  یعنی  یہِ  زنانہٕ  بلقیس  بیٚیہِ  تِہِندۍ  اعیانِ  سلطنت  بیٚیہِ  سٲری  عام  لوٗکھ،  بیٚیہِ  سپدِو  توٚہۍمےٚ  نِشہِ  حٲضر  فرماں بردار  بٔنِتھ۔

Tahir:
  (اَمِیُک  مضمون  چُھ  یہِ)  زِتۆہۍ  مَہ  کٔرِومے٘  پیٚٹھ  تھزرپۯاونٕچ  (کوشش)  تہٕ  فرمان  بردار  سپدِتھ  یِیِو  مے٘  نِش۔


Athar:
  ﴿خط  بوزٕنٲوِتھ﴾  چھےٚ  مٔلِکہ  ونان،  اے  سردارانِ  قوم،  میٲنِس  معاملس  منٛز  دِیو  مےٚ  مشورٕہ،  بٕہ  چَھس  نہٕ  کُنہِ  معاملُک  فٲصلہٕ  تۅہیِہ  ورٲے  کران۔

Mirwaiz:
  دَپنہِ  لٔجِکھ  اے  معززلوٗکو،  توٚہۍ  دِیِو  مشورٕھ  مےٚ  یَتھ  میٲنِس  معاملس  اندر،  میون  کیا  گژِھہ  سلیمان  علیہ  السلامس  سٍتۍ  یتھ  معاملس  اندر  کرُن۔  بہٕ  چھَس  نہٕ  زانٛہہ  تہِ  کُنہِ  معاملُک  فٲصلہٕ  کران  یوٚت  تانۍ  نہٕ  توٚہۍ  تہِ  مشورس  شٲمل  ٲسِو۔

Tahir:
  (ملکہ  ہن)  وۆننکھ،  اے  دربارٕ  والیو!تۆہۍ  دِیِو  مے٘  (اَتھ)  میٲنِس  معاملس  منٛز  مشورٕہ  بہٕ  چھَس  نہٕ  کُنہِ  کامہِ  ہُنٛد  بالکل  فٲصلہٕ  کرن  واجِنۍ  یۆت  تام  نہٕ  تۆہۍ  مے٘  نِش  حٲضر  سپدِتھ  (اَتھ  کتھہِ  موٲفق  نَتہٕ  مخٲلف)  گوٲہی  دِیِو۔

Transliteration:
  Q<u>a</u>lat y<u>a</u> ayyuh<u>a</u> almalao aftoonee fee amree m<u>a</u> kuntu q<u>at</u>iAAatan amran <u>h</u>att<u>a</u> tashhadoon<b>a</b>


Athar:
  تِمو  دِیُت  جواب،  أسۍ  چِھ  طاقتوَر  تہٕ  لڑن  وٲلۍ  لُکھ۔  برونٛہہ  کُن  چُھ  فٲصلہٕ  تُہندِس  اتھس  منٛز۔  توٚہۍ  وُچِھو  پانے  زِ  تۅہیِہ  کیا  حکم  چُھو  دِیُن۔

Mirwaiz:
  تِمَو  دوٚپُس  أسۍ  چھِ  پننہِ  طرفہٕ  پرتھ  وقتہٕ  حٲضر،  ہرگاہ  مقابلہٕ  تہٕ  جنگ  کرنُک  تجویز  آسہِ  تَمہِ  خٲطرٕ  تہِ  چھِ  تیار،  أسۍ  چھِ  طاقت  وٲلۍ،  بیٚیہِ  سخت  قوت  وٲلۍ  مقابلس  اندر،  مگر  اختیار  چھُ  ژے  اَتھہِ،  ژٕہ  وُچھ  کیا  گژِھہ  جان۔  یُس  حکم  ژٕہ  کرکھ  اَسہِ  أسۍ  چھِ  تتھ  حکمس  عمل  کرنہٕ  خٲطرٕ  تیار۔

Tahir:
  تِمَو  وۆن،  أسۍ  چِھ  طاقت  ور  تہٕ  سخت  لڑایہِ  گٔرۍ  مگرحکم  چُھ  تُہٕندِس  اختیارس  منٛز  لہٰذا  کٔرِو  تۆہۍ  (پانے)  غور  زِ  تۆہۍ  کیا  حکم  دِیِو۔

Transliteration:
  Q<u>a</u>loo na<u>h</u>nu oloo quwwatin waoloo basin shadeedin wa<b>a</b>lamru ilayki fa<b>o</b>n<i><u>th</u></i>uree m<u>atha</u> tamureen<b>a</b>


Athar:
  مٔلِکہ  چھےٚ  ونان،  بادشاہ  ییٚلہِ  کُنہِ  مٕلکس  چِھ  اَژان،  تیٚلہِ  چِھ  تتھ  خراب  کران  تہٕ  تتہِ  کیٚن  عزت  والیٚن  چِھ  ذلیل  کران۔  یی  کینژھاہ  چِھ  تِم  کران۔

Mirwaiz:
  تَمہِ  بلقیسہِ  ووٚننکھ،  یہِ  چھُ  پوٚز،  مگر  یتھ  منٛز  تہِ  چھُنہٕ  کانٛہہ  شک  کہ  پادشاہ  ییٚلہِ  کُنہِ  شہرس  منٛز  فاتحانہ  اژان  چھِ  تِم  چھِ  تتھ  شہرس  تباہ  کران  بیٚیہِ  چھِ  تَتہِ  کین  معزز  لوٗکن  ذلیل  کران،  ذلیل  لوٗکن  بارسس  اَنان،  اسہِ  ہے  تِمن  سٍتۍ  مقابلہٕ  کوٚر  ممکن  چھُ  تِمے  گژھن  اَسہِ  پٮ۪ٹھ  غٲلب۔  یِم  لوٗکھ  تہِ  کرن  تی،  لہٰذا  چھےٚ  مصلحت  یٔہے  کہ  تانۍ  تھاوَو  أسۍ  جنگ  کرُن  مُلتوی،  وُنۍ  کیٚنس  چھُ  مےٚ  بوزنہٕ  یِوان  کہ۔

Tahir:
  (ملکہ  ہن)  وۆننکھ،ے  شک  ییٚلہِ  بادشاہ  کُنہِ  بستی  منٛز  اَژان  چِھ  تیٚلہِ  چِھ  تَتھ  تباہ  تہٕ  برباد  کران  تہٕ  تَتہِ  کیٚن  عزت  دار  لُکن  چِھ  ذلیل  تہٕ  رسواکران  تہٕ  یِم  (لُکھ  تہِ)  کرن  تِتھے  پٲٹھۍ۔

Transliteration:
  Q<u>a</u>lat inna almulooka i<u>tha</u> dakhaloo qaryatan afsadooh<u>a</u> wajaAAaloo aAAizzata ahlih<u>a</u> a<u>th</u>illatan waka<u>tha</u>lika yafAAaloon<b>a</b>


Athar: بہٕ سوزٕ تِمن لُکن کُن اکھ ہدیِہ، پتہٕ وُچِھہ میٲنۍ قٲصد کیا جواب ہیٚتھ یِن واپس۔
Mirwaiz:
  میٲنۍ  راے  چھےٚ  واتان  کہ  بہٕ  سوزٕہ  تِمن  نِشہِ  کینٛہہ  تحفہ،  توپتہٕ  وُچھہِ  بہٕ  تَمُیک  جواب  کیا  ہیٚتھ  یِن  تِم  شخص  یِمن  اَتھہِ  أسۍ  سُہ  ۂدیہِ  سوزَو۔

Tahir:
  تہٕ  بے  شک  چھَس  بہٕ  تِمن  کُن  کینہہ  ڈالہِ  سوزن  واجِنۍ  پتہٕ  وُچھہِ  قٲصد  کیا  جواب  ہیٚتھ  چِھ  واپس  یِوان۔

Transliteration:
  Wainnee mursilatun ilayhim bihadiyyatin fan<u>a</u><i><u>th</u></i>iratun bima yarjiAAu almursaloon<b>a</b>


Athar:
  ییٚلہِ  سُہ  ﴿مٔلِکایِہ  ہُند  سفیر﴾  سلیمان  علیہ  السلام  سٕندِس  دربارس  منٛز  ووت،  سلیمان  علیہ  السلام  چُھ  ونان،  کیا  توٚہۍ  لُکھ  چِھوا  مےٚ  مال  سٍتۍ  مدد  یژھان  کرُن؟  یکینژھاہ  خُداین  مےٚ  دِیتمُت  چُھ،  سُہ  چُھ  تمہِ  کھۅتہٕ  واریاہ  زیادہ  یِہ  تۅہیِہ  چُھنَو  دِیتمُت۔  تُہُند  ہدیِہ  ٲسِنَو  تۅہی  مبارک۔

Mirwaiz:
  توپتہٕ  ییٚلہِ  قٲصد  ووت  تِم  تحفہ  ہیتھ  سلیمان  علیہ  السلامس  نِشہِ،  سلیمان  علیہ  السلامن  دوٚپُس  کیا  توٚہۍ  چھِوٕہ  مےٚ  پننہِ  مالہٕ  سٍتۍ  مددکرُن  یژھان،  مےٚ  چھَنہٕ  تَمِچ  ضرورت  کینٛہہ  تہِ  کیازِ  مےٚ  یہِ  کینٛژھاہ  اللہ  تعالیٰ  ہن  عطا  کوٚرمُت  چھُ،  تہِ  چھُ  سٮ۪ٹھاہ  بہتر  تَمہِ  کھۅتہٕ  یہِ  تۅہیہِ  دُیتمُت  چھُنَو۔  تۅہیہِ  چھُنَو  دُیتمُت  حکومت  تہٕ  دولتٕے  یوت،  مےٚ  چھُن  عطا  کوٚرمُت  نبوت  و  سلطنت،  تۅہیہِ  نِشہِ  چھُ  دنیا،  مےٚ  نِشہِ  چھُ  دین  تہِ۔  بلکہ  چھِو  توٚہۍ  پننہِ  تحفہ  سٍتۍ  خۅش ﴿ویٚژان  چھِو  نہٕ  کُنہِ﴾ اَسہِ  نِشہِ  چھُنہٕ  یِمن  چیزن  اعتبار  کینٛہہ۔

Tahir:
  پتہٕ  ییٚلہِ  سُہ (قٲصد) سلیمانس  (علیہ  السلام)  نِشہِ  آو  (پتہٕ)  فرموون  (سلیمان  علیہ  السلامن)  تس،  کیا  تۆہۍ  لُکھ  چِھوا  مال  و  دولت  سٍتۍ  مے٘  مددیژھان  کرُن۔  لہٰذا  یِکینٛژھاہ  اللہ  تعالیٰ  ہن  مے٘  عطا  چُھ  کۆرمُت  (سُہ)  چُھ  تَمہِ  (دولت)  نِشہِ  بہتر  یۅسہٕ  تٔمۍ  تۅہیہِ  عطا  چھَو  کٔرمٕژ  بلکہ  چِھو  تۆہی  یِم  پننہِ  ڈالہِ  نِشہِ  خۅش  (تہٕ)  توشوٕنۍ  چِھو۔

Transliteration:
  Falamm<u>a</u> j<u>a</u>a sulaym<u>a</u>na q<u>a</u>la atumiddoonani bim<u>a</u>lin fam<u>a</u> <u>a</u>t<u>a</u>niya All<u>a</u>hu khayrun mimm<u>a</u> <u>a</u>t<u>a</u>kum bal antum bihadiyyatikum tafra<u>h</u>oon<b>a</b>


Athar:
  ﴿اے  سفیر﴾  واپس  گژھ  پننیٚن  سوزن  والیٚن  کُن۔  أسۍ  اَنو  تِمن  پیٚٹھ  تِتھۍ  لشکر  یُہُند  مقابلہٕ  تِم  ہیٚکن  نہٕ  کٔرِتھ۔  تہٕ  أسۍ  کڑوکھ  تِم  تِتھہِ  ذِلّتہٕ  سان  تَتہِ  زِ  تِم  گژھن  خوار۔

Mirwaiz:
  اے  قاصد  واپس  گژھ  تِمنٕے  نِشہِ  یِمَو  سوٗزُکھ،  یِم  سٲری  تحفہ  دِکھ  پھیرِتھ،  ہرگاہ  تِم  اَسہِ  نِشہِ  فرماں بردٲری  سان  حاضر  سپدن،  تہِ  گوٚو  جان،  ورنہٕ  واتو  أسۍ  تِمن  نِشہِ  سۅ  لشکر  پیتھ  یِمن  سٍتۍ  مقابلہ  کرنُک  تِمن  طاقتٕے  آسسہِ  نہٕ،  بیٚیہِ  کڑوکھ  أسۍ  تِم  تَمہِ  شہرٕہ  منٛزٕ  ذلیل  کٔرِتھ  تہٕ  خوار  گٔژِھتھ۔  تٔمۍ  قٲصدن  ییٚلہِ  تِم  تحفہ  واپس  واتنٲوۍ،  بیٚیہِ  بووُن  سورُے  حال  بلقیسس  نِشہِ۔  سۅ  سپٕز  سلیمان  علیہ  السلام  سٕندیو  کمالاتو  سٍتۍ  کٲفی  متٲثر،  بیٚیہِ  سَپدُس  یقین  تِہِندِ  پیغمبر  آسنُک،  چنانچہ  ارادٕہ  کوٚرُن  سلیمان  علیہ  السلامس  نِشہِ  حٲضر  سَپدنُک۔  سلیمان  علیہ  السلامس  سَپُد  معلوم  وحی  سٍتۍ  یا  بیٚیہِ  کُنہِ  ذریعہ  کہ  سۅ  سَپٕز  روانہٕ  تِمن  نِشہِ  حٲضر  سپدنہٕ  خٲطرٕ۔

Tahir:
  لہٰذا  گژھ  تِمن  نِش  (ڈالہِ  سان)  پۆت  پھیٖرِتھ  پتہٕ  یِمَو  أسۍ  تِمن  پیٚٹھ  تِتھیٚو  لشکرو  سان  (حملہٕ  کرنہِ)  یِمن  سٍتۍ  تِمن  مقابلہٕ  (کرنُک  طاقت)  آسہِ  نہٕ  تہٕ  أسۍ  کڑوکھ  تِم  تَتہِ  بے  عزت  کٔرِتھ  تَتھ  حالس  منٛز  زِ  تِم  گژھن  (قٍدۍ  بٔنتِھ)  خٔجِل۔

Transliteration:
  IrjiAA ilayhim falanatiyannahum bijunoodin l<u>a</u> qibala lahum bih<u>a</u> walanukhrijannahum minh<u>a</u> a<u>th</u>illatan wahum <u>sa</u>ghiroon<b>a</b>


Athar:
  سلیمان  علیہ  السلام  چُھ  ونان،  اے  اہلِ  دربار،  تۅہیِہ  منٛز  کُس  اَنہِ  تٔمۍ  سُند  تخت  مےٚ  نِشہِ،  امہِ  برونٛہہ  زِ  تِم  لُکھ  گژھن  فرمانبردار  سپدِتھ  مےٚ  برونٛہہ  کُن  حٲضر؟

Mirwaiz:
  سلیمان  علیہ  السلامن  فرموو  پننین  معزز  لوٗکن  اہلِ  دربارن،  تۅہیہِ  اندرٕہ  کُس  اَکھاہ  دِیہِ  مےٚ  نِشہِ  واتنٲوِتھ  تَسُند  تخت،  تٔمۍ  سُند  فرمانبردار  سپدِتھ  مےٚ  نِشہِ  واتنہٕ  برونٹھُے۔

Tahir:
  (سلیمان  علیہ  السلامن)  فرموون،  اے  دربارٕ  والیو!  تۅہیہِ  منٛزٕ  کُس  ہیٚکہِ  تسُند  (یعنی  مٔلِکایہِ  ہُنٛد)  تخت  مے٘  نِشہِ  أنِتھ  اَمہِ  برونٛہہ  زِ  تِم  لُکھ  یِن  فرمان  بردار  سپدِتھ  مے٘  نِش۔

Transliteration:
  Q<u>a</u>la y<u>a</u> ayyuh<u>a</u> almalao ayyukum yateenee biAAarshih<u>a</u> qabla an yatoonee muslimeen<b>a</b>


Athar:
  جِنَو  منٛزٕ  کوٚر  أکۍ  قد آور  جِنَن  عرض،  بٕہ  کرن  سُہ  حٲضر  امہِ  برونٛہہ  زِ  توٚہۍ  ؤتھِو  پننہِ  جایِہ  تھوٚد۔  بٕہ  چُھس  امِیُک  طاقت  تھاوان  تہٕ  بیٚیہِ  چُھس  امانت  دار۔

Mirwaiz:
  أکۍ  قوی  ہیکل  جِنن  دوٚپ،  بہٕ  دِمن  سُہ  تخت  تۅہیہِ  نِشہِ  أنِتھ  تُہٕندِ  دربارٕہ  نِشہِ  وۅتھنہٕ  برونٹھ،  مےٚ  چھُ  تمہِ  کہ  تُلنُک  کٲفی  طاقت،  بہٕ  واتناوَن  سُہ  تۅہیہِ  نِشہِ  امانتدٲری  سان،  سلیمان  علیہ  السلامن  دوٚپُس،  اَمہِ  کھۅتہٕ  جلدی  گوٚژھ  سُہ  واتُن۔

Tahir:
  أکۍ  بٔڑۍبارٕ  جِنن  کۆر  عرض،  بہٕ  ہیٚکن  سُہ  تۅہیہِ  نِشہِ  أنِتھ  اَمہِ  برونٛہہ  زِ  تۆہۍ  ؤتھِو  پننہِ  جایہِ  نِشہِ  تھۆد  تہٕ  بے  شک  چُھس  بہ  اتھ  (اَننس)  پیٚٹھ  طاقت  ور  (تہٕ)  امانت  دار۔

Transliteration:
  Q<u>a</u>la AAifreetun mina aljinni an<u>a</u> <u>a</u>teeka bihi qabla an taqooma min maq<u>a</u>mika wainne AAalayhi laqawiyyun ameen<b>un</b>


Athar:
  یَس  شخصس  کِتابہِ  ہُند  اکھ  علم  اوس  تٔمۍ  ووٛن،  بٕہ  اَنن  تُہنز  أچِھ  ٹیٖنٛٹھ  کرنہٕ  برونٛہہ  سُہ۔  یُتُھے  سلیمان  علیہ  السلامن  سُہ  تخت  پانس  برونٛہہ  کنہِ  وُچھ،  تٔمۍ  ووٚن،  یِہ  چُھ  میٲنِس  ربّ  سُند  فضل،  تاکہ  سُہ  آزماوِ  مےٚ  زِ  بٕہ  چُھسہٕ  شُکر  کران  کِنہٕ  نعمتس  چُھس  انکار  کران۔  تہٕ  یُس  اکھا  شکر  چُھ  کران،  تٔمۍ  سُند  شکر  چُھ  تس  پانسٕے  خٲطرٕ  فٲیدہ  مند،  نَتہٕ  اگر  کانٛہہ  ناشکری  کرِ،  تیٚلہِ  چُھ  میون  ربّ  بے  نیاز  تہٕ  پننِس  ذاتس  منٛز  چُھ  پانہٕ  بُزرگ۔

Mirwaiz:
  اَکھ  شخصاہ  اوس  ییٚمِس  نِشہِ  آسمانی  کتابن  ہُند  علم  اوس،  سُہ  گوٚو  آصف  بنِ  بَرخیا۔  تِمو  دوٚپ  أمِس  جِنس  بس  چون  طاقت  چھا  یُتُے۔  بہٕ  واتناوَن  سُہ  تخت  ژےٚ  نِشہِ  أکِس  أچھ  ٹیٖنٹھہِ  اندر۔  بعضو  فرموو  اَلذی  عندہ  علم  من  الکتاب۔  اَمہِ  أندرٕہ  چھُ  مراد  پانہٕ  سلیمان  علیہ  السلام،  تِموٕے  واتنوو  سُہ  تخت  أکِس  أچھ  ٹیٖنٹھہِ  اندر  پننہِ  روٗحٲنی  طاقت  سٍتۍ۔  چنانچہ  ییٚلہِ  تِمَو  وُچھ  سُہ  تخت  پانس  برونٹھہٕ  کنہِ،  شُکر  دپان  دوٚپُکھ  یہِ  چھُ  میٲنِس  پروردگارسُنٛد  بوٚڈ  فضل  تہٕ  مہربٲنی،  یُتھ  سُہ  مےٚ  آزمٲیش  کرِ  کہ  آیا  بہٕ  کرا  تٔمۍ  سٕنز  شکرگزٲری  کِنہٕ  نعوذ  باللہ  بہٕ  کرٕ  کُفرانِ  نعمت،  یہِ  کتھ  چھےٚ  ظٲہر  کہ  یُس  شکرگزٲری  کرِ،  تس  چھُنہٕ  تمُیک  فٲیدٕہ  مگر  پانسٕے۔  اللہ  تعالٰ  ہس  چھُنہٕ  تمُیک  کانٛہہ  نقصان،  کیازِ  میون  پروردگار  چھُ  بے  نیاز  لوٗکن  ہٕنزِ  شکرگزٲری  نِشہِ،  سُہ  چھُ  کریم،  ناشکری  عطا  کروُنین  تہِ  چھُ  عطا  کران  سُہ۔

Tahir:
  (پتہٕ)  کۆر  أکۍ  تِتھۍ  شخصن  عرض  یس  نِشہِ  (آسمٲنۍ)  کتابِہ  ہُنٛد  کینہہ  علم  اوس  زِ  بہٕ  ہیٚکن  سُہ  تۅہیہِ  نِشہِ  أنِتھ  اَمہِ  برونٛہہ  زِ  تُہٕنز  نظر  پھیرِ  تۅہیہِ  کُن  واپس  (یعنی  أچھ  ٹِٹوار  کرنہٕ  برونٛٹھُے)،  پتہٕ  ییٚلہِ  (سلیمان  علیہ  السلامن)  سُہ  (تخت)  پانس  برونٛہہ  کنہِ  تھٲوِتھ  وُچھ  (پتہٕ)  وۆنُن،  یہِ  چُھ  میٲنِس  ربّ  سُنٛد  فضل  تاکہ  سُہ  آزماوِ  مے٘  زِ  کیا  بہٕ  چُھسا  شکرگزاری  کران  کِنہٕ  ناشکری،  تہٕ  ییٚمۍ  (اللہ  تعالیٰ  سُنٛد)  شکرکۆر  تیٚلہِ  چُھ  سُہ  بس  پننی  ذات  کہ  فٲیدٕہ  خٲطرٕ  شکر  گزٲری  کران  تہٕ  ییٚمۍ  ناشکری  کٔر  تیٚلہِ  چُھ  بے  شک  میون  ربّ  بے  نیاز،  کرم  کرن  وول۔

Transliteration:
  Q<u>a</u>la alla<u>th</u>ee AAindahu AAilmun mina alkit<u>a</u>bi an<u>a</u> <u>a</u>teeka bihi qabla an yartadda ilayka <u>t</u>arfuka falamm<u>a</u> ra<u>a</u>hu mustaqirran AAindahu q<u>a</u>la h<u>atha</u> min fa<u>d</u>li rabbee liyabluwanee aashkuru am akfuru waman shakara fainnam<u>a</u> yashkuru linafsihi waman kafara fainna rabbee ghaniyyun kareem<b>un</b>


Athar:
  ﴿وۅنۍ  چھےٚ  تمہِ  موقعٕچ  ذِکر  سپدان  ییٚلہِ  مٔلِکہ  سبا  حضرت  سلیمان  علیہ  السلام  سٕندِ  ملاقات  خٲطرٕ  حٲضر  چھےٚ  سپدان﴾  سلیمان  علیہ  السلام  چُھ  ونان،  اَنجان  طریقہٕ  تھٲوِو  أمۍ  سُنٛد  تخت  أمِس  برونٛہہ  کنہِ،  وُچَھو  سۅ  چھا  صحیح  کتھہِ  تام  واتان،  کِنہٕ  تِمو  لُکو  منٛزٕ  چھےٚ  یِم  سیٚز  وَتھ  چِھنہٕ  لبان۔

Mirwaiz:
  تَمہِ  پتہٕ  کوٚر  سلیمان  علیہ  السلامن  تجویز  کہ  اَتھ  تختس  تٔمۍ  سٕندِس  بدلاوِ  صورت،  أسۍ  کرو  تٔمۍ  سٕنزِ  عقلہِ  امتحان،  أسۍ  وُچھَو  تٔمِس  یِیَا  وَتھ  پنُن  تخت  پرزٕ  ناونس  کُن  کِنہٕ  سۅ  چھےٚ  تِمَو  لوٗکو  اندرٕہ  یِمن  نہٕ  کانٛہہ  اَتھ  وَتھاہ  چھےٚ  یِوان  بے  عقلی  سببہٕ۔

Tahir:
  (سلیمان  علیہ  السلامن)  فرموونکھ،  تس  (مٔلِکایہِ  ہٕندِ  امتحانہٕ) خٲطرٕ  بدلٲوِو  تٔمۍ  سٕندِ  تختٕچ  صورت  تہٕ  ہیئت،  أسۍ  وُچھَو  زِ  کیا  سۅ  چھا  (پۯزناونٕچ)  وَتھ  لبان  کِنہٕ  تِمَو  منٛزٕ  چھے٘  سپدان  یِمن  سۅد  بۅد  چھَنہٕ  آسان۔

Transliteration:
  Q<u>a</u>la nakkiroo lah<u>a</u> AAarshah<u>a</u> nan<i><u>th</u></i>ur atahtadee am takoonu mina alla<u>th</u>eena l<u>a</u> yahtadoon<b>a</b>


Athar:
  مٔلِکہ  ییٚلہِ  حٲضر  گٔیِہ،  تس  آو  وَننہٕ  کیا  چون  تخت  چھا  یُتھُے؟  سۅ  لٔج  وَننہِ،  یِہ  چُھ  زنتہٕ  سُے۔  اسہِ  اوس  گۅڈے  زونمُت،  تہٕ  اسہِ  اوس  سرِ  اطاعت  نوٚمروومُت  ﴿یا  أسۍ  ٲسۍ  مُسلم  سپٕدمٕتۍ﴾۔  ﴿یعنی  معجزٕہ  وُچھنہٕ  برونٹھُے  یِم  اوصاف  تہٕ  حالات  سلیمان  علیہ  السلام  سٕندِس  بارس  منٛز  اسہِ  معلوم  سپٕدمٕتۍ  ٲسۍ،  تِہندِس  بُنیادس  پیٚٹھ  اوس  اسہِ  یقین  سپُدمُت  زِ  تِم  چِھ  اللہ  تعالیٰ  سٕندۍ  نبی،  محض  چِھنہٕ  اکہِ  سلطنتٕکۍ  فرماں  روا  کینہہ﴾

Mirwaiz:
  توپتہٕ  ییٚلہِ  سۅ  بلقیس  آیہِ۔  وَننہٕ  آس  یُتھُے  چھا  چون  تخت،  دوٚپُن  زنتہٕ  سُے  چھُ۔  بیٚیہِ  دوٚپُن  اَسہِ  اوس  یہِ  معجزٕہ  وُچھنہٕ  برونٹھُے  تُہٕندِ  پیغمبر  آسنُک  تصدیق  سَپُد  مُت  بیٚیہِ  ٲسۍ  مُطیع  تہٕ  فرماں بردار  سپٕدۍ مٕتۍ،  ییٚلہِ  اَسہِ  قٲصدٕہ  سٕندِ  ذریعہ  تُہٕندۍ  کمالات  معلوم  سپٕدۍ  مٕتۍ  ٲسۍ۔  ییٚمہِ  معجزٕچ  ٲس  نہٕ  چنداں  ضرورت  روٗزمٕژ،  یہِ  معجزٕہ  وُچھنہٕ  برونٹھ  تٔمۍ  سُند  تصدیق  کرُن  چھُ  دلالت  کران  تٔمۍ  سٕندِس  کمالِ  عقل  و  گاٹہٕ  جارس  پٮ۪ٹھ۔  تَمی  مۅکھہٕ  کوٚر  اللہ  تعالیٰ  ہن  پتہٕ  تَسٕندِس  گاتہٕ  جارس  تٲیید  یہِ  فرماونہٕ  سٍتۍ  کہ۔

Tahir:
  پتہٕ  ییٚلہِ  سۅ  (ملکہ)  آیہِ،  وۅنۍآو  تس  وَننہٕ،کیا  چون  تخت  چھا  یُتھُے  ؟،  سۅ  لٔج  وننہ،  زنتہٕ  چُھ  یہِ  سُے  تہٕ  اَسہِ  چُھ  گۅڈے  (سلیمان  سٕندِ  نبوت  کہ  حق  آسنُک)  علم  سپُد  مُت  تہٕ  أسۍ  چِھ  مسلمان  سپٕدۍ  مٕتۍ۔

Transliteration:
  Falamm<u>a</u> j<u>a</u>at qeela ah<u>a</u>ka<u>tha</u> AAarshuki q<u>a</u>lat kaannahu huwa waooteen<u>a</u> alAAilma min qablih<u>a</u> wakunn<u>a</u> muslimeen<b>a</b>


Athar:
  سۅ  ییٚمۍ  چیزن  ﴿ایمان  اننہٕ  نِشہِ﴾  رُکٲومٕژ  ٲس،  سۅ  ٲس  تِمن  معبودن  ہٕنز  عبادت،  یِمن  سۅ  خُدایس  ورٲے  پوٗزان  ٲس،  تِکیازِ  سۅ  ٲس  اکہِ  کٲفر  قومہٕ  منٛزٕ۔

Mirwaiz:
  تَمہِ  آسِہا  ایمان  اوٚنمُت  مگر  سۅ  ٲس  پتھ  رٔٹمٕژ  ایمان  اننہٕ  نِشہِ  تِمَو  چیزو  یِمن  چیزن  ہٕندِ  پرستش  کرنُک  خدایس  ورٲے  عادت  اوسُس  سَپُدمُت،  سُہ  عادت  کیازِ  اوس  سَپُدمُت  کیازِ  سۅ  ٲس  کٲفر  قومہٕ  منٛزٕ۔  تَمہِ  پتہٕ  یوٚژھ  سلیمان  علیہ  السلامن  کہ  أمِس  بلقیسہِ  ہاوَو  أسۍ  معجزہ،  تہٕ  شانِ  نبوت  ہاونہٕ  پتہٕ  پننہِ  سلطنتُک  شان  تہِ،  تااینکہ  یُتھنہٕ  سۅ  زانٛہہ  دنیا  کہ  اعتبارٕہ  پَنُن  پان  زانہِ  بوٚڈ۔  چنانچہ  تِمَو  بنوو  اَکھ  عظیم  الشان  شیشہ  گراہ  یَتھ  پرتھ  طرفہٕ  لاگنہٕ  آمٕتۍ  ٲسۍ  شیشے  شیشہِ،  تَمہِ  کِس  صحنس  منٛز  اوس  اَکھ  تلاواہ  آمُت  بناونہٕ،  تتھ  منٛز  اوس  آبِ  صاف،  بیٚیہِ  گاڈٕ  تراونہٕ  آمژٕہ،  پٮ۪ٹھہٕ  اوس  تتھ  تلاوس  فرش  دِنہٕ  آمُت  صاف  و  شفاف  شیشن  ہُنٛد،  ظٲہر  پٲٹھۍ  ٲسۍ  نہٕ  تِم  شیشہِ  بوزنے  یِوان،  سُہ  تلاو  اوس  آنگنس  منٛز  ییٚمہِ  پٮ۪ٹھۍ  شیشہ  محلس  منٛز  اَژنہٕ  خٲطرٕ  ضرور  پکُن  اوس  پیوان۔

Tahir:
  تہٕ  سۅ  (ملکہ)  ٲس  تٔمۍ  (بٲطل  معبودن  گۅڈٕ  حق  قبول  کرنہٕ  نِشہِ)  رُکٲوِتھ  تھٲومٕژ  ییٚمۍ  سٕنز  سۅ  اللہ  تعالیٰ  ہس  وَرٲے  پوٗزا  ٲس  کران  روٗزمٕژ۔  بے  شک  ٲس  سۅ  کٲفرن  ہٕندِ  قومہٕ  منٛزٕ۔

Transliteration:
  Wa<u>s</u>addah<u>a</u> m<u>a</u> k<u>a</u>nat taAAbudu min dooni All<u>a</u>hi innah<u>a</u> k<u>a</u>nat min qawmin k<u>a</u>fireen<b>a</b>


Athar:
  تس  آو  وَننہٕ  محلس  منٛز  اَژنہٕ  خٲطرٕ۔  تمہِ  یِہ  وُچھ  تہِ  سمجُھن  آبُک  حوض،  تہٕ  وَسنہٕ  خٲطرٕ  ؤٹۍ  تمہِ  پنٕنۍ   پٲجامہٕ  نٔرۍ۔  سلیمان  علیہ  السلام  چُھ  ونان،  یِہ  چُھ  پِشُل  شیشہِ  فرش۔  اتھ  پیٚٹھ  ووٚن  تمہِ،  اے  میانہِ  ربّہٕ  ﴿از  تام﴾  روٗزٕس  بٕہ  پننِس  نفسَس  پیٚٹھ  سیٚٹھاہ  ظلم  کران،  تہٕ  وۅنۍ  کٔر  مےٚ  سلیمان  ﴿علیہ  السلامس﴾  سٍتۍ  ربّ  العالمین  سٕنز  فرمانبردٲری  قبول۔

Mirwaiz:
  تس  بلقیسہِ  آو  وَننہٕ،  اَژ  ییٚمہِ  آنگنہٕ  مٔنزۍ  یتھ  کمرس  اندر،  یۅہے  کمرٕہ  ما  کرکھ  ژٕہ  پسند  پننہِ  قیام  گاہ  خٲطرٕ،  پس  ییٚلہِ  تَمہِ  سُہ  آنگُن  وُچھ  اندر  أژِتھ۔  آنگنہٕ  کِس  تلاوس  گوس  خیال  کہ  یہِ  ما  چھُ  دریاو  اَتھ  آنگنس  منٛز،  تَمی  مۅکھہٕ  کھٲرۍ  تَمہِ  یَزار  نٔرۍ  گرۅزَو  نِشہِ  تھوٚد۔  گرۅزٕہ  تھاوین  نَنے  یِتھہٕ  پٲٹھۍ  آبس  منٛز  وَسنہٕ  خٲطرٕ  کانہہ  تھاوان  چھُ۔  سلیمان  علیہ  السلامن  دوٚپُس  ییٚلہِ  تِمن  نظر  پیٚیہِ  اَتھ  پٮ۪ٹھ۔  اے  بلقیس  یہِ  چھُ  سورُے  محل،  آنگُن  ہیتھ  چھُ  فرش  کرنہٕ  آمُت  شیشو  سٍتۍ۔  تَمہِ  ساعتہٕ  سَپُد  معلوم  بلقیسہِ  کہ  ییٚتہِ  چھِ  دنیٲوی  عجٲیب  چیز  تہِ  تَمہِ  قسمٕکۍ  یِم  نہٕ  مےٚ  ازتام  وُچھِمٕتۍ  چھِ۔  چنانچہ  تِہِندِس  دِلس  اندر  سَپٕز  پرتھ  طریقہ  سلیمان  علیہ  السلام  سٕنز  پوٗرٕ  وُقعت  تہٕ  عظمت  پٲدٕہ۔  تَمہِ  ساعتہٕ  دوٚپ  تَمہِ  پروردگارا،  مےٚ  کوٚر  ظلم  پٲنۍ  پانس  کفرٕ  تہٕ  شرکہٕ  سٍتۍ  ازتام۔  اَز  چھَس  بہٕ  مسلمان  سپدان،  ایمان  اَنان  سلیمان  علیہ  السلامس  سٍتۍ  یعنی  تِہِندِ  طریقہٕ  موجوب  چھَس  پژھ  کران  تس  معبودِ  برحقس  یُس  عالمینن  ہُنٛد  ربّ  چھُ،  یٔہے  گٔیہِ  بلقیس،  چنانچہ  سلیمان  علیہ  السلامن  کوٚر  توپتہٕ  تِمن  سٍتۍ  نکاح۔  

Tahir:
  تس  (مٔلِکایہِ)  آو  وننہٕ،  یَتھ  محل  کِس  صحنس  منٛز  اَژ  (یتھ  بٔنۍ  کِنۍ  نیٖلہِ  آب  چہ  لہرٕ  آسہٕ  پکان)  وۅنۍ  ییٚلہِ  مٔلِکایہِ  سُہ  (سجاوٹ  دارنَپہٕ  نَپہٕٕ  کروُن  فرش)  وُچھ  تس  باسیاو  سُہ  سۆن  آبہٕ  تلاو  تہٕ  تَمہِ  کجہِ  (پٲجامہٕ  نٔرۍ  تھۆد  تُلِتھ)  پننہِ  دۅشوے  گۯۅزٕ  نَنہِ،  سلیمانن  (علیہ  السلام)  فرموو،  یہِ  چُھ  محل  (خانُک)  شیٖشہِ  جٔرِتھ  صحن۔  تَمہِ (ملِکایہِ)  کۆر  عرض،  اے  میانہِ  پروردِ  گارٕ!  (بہٕ  ٲسٕس  یِتھے  پٲٹھۍ  نظرِ  ہٕندِس  دوکھس  منٛزہیٚنہٕ  آمٕژ)  بے  شک  کۆر  مے٘  پننِس  نفسس  پیٚٹھ  ظلم  تہٕ  وۅنۍ  چھَس  بہٕ  سلیمان  (علیہ  السلام)  سٕندِس  صحبتس  منٛز  (یِتھ)  تس  اللہ  تعالیٰ  سٕنز  فرمان  بردار  سپٕزمٕژ  یُس  تمام  جہانن  ہُنٛد  ربّ  چُھ۔

Transliteration:
  Qeela lah<u>a</u> odkhulee a<b>l</b><u>ss</u>ar<u>h</u>a falamm<u>a</u> raathu <u>h</u>asibathu lujjatan wakashafat AAan s<u>a</u>qayh<u>a</u> q<u>a</u>la innahu <u>s</u>ar<u>h</u>un mumarradun min qaw<u>a</u>reera q<u>a</u>lat rabbi innee <i><u>th</u></i>alamtu nafsee waaslamtu maAAa sulaym<u>a</u>na lill<u>a</u>hi rabbi alAA<u>a</u>lameen<b>a</b>


Athar:
  تہٕ  ثمودس  کُن  سوٗز  اسہِ  تِہُند  بوے  صالح  علیہ  السلام۔  ﴿یِہ  پیغام  ہیٚتھ﴾  زِ  اللہ  تعالیٰ  سٕنز  بندگی  کٔرِو،  اچانک  بنیِہ  تِم  زٕہ  لڑایِہ  گٔرۍ  فریق۔

Mirwaiz:
  پٔزِپٲٹھۍ  بیٚیہِ  سوٗز  اَسہِ  قومِ  ثمودس  کُن  تِہُنٛد  بوے  صالح  علیہ  السلام  یۅہے  پیغام  ہیتھ  کہ  شرک  ترٲوِتھ  کٔرِو  توٚہۍ  عبادت  معبودِ  برحق  سٕنز،  تِمن  پَزِہا  سٲری  اَنہن  تِم  ایمان۔  پس  سَپزٕہ  تِم  زٕہ  جماعژ،  باایمان  تہٕ  کٲفر،  تِمے  ٲسۍ  پانہٕ  وٲنۍ  ہَرہَر  تہٕ  قضیہ  کران،  تِہُنٛد  قضیہ  ییٚلہِ  ووت  صالح  علیہ  السلامس  نِشہِ  تِمَو  دُیت  فٲصلہٕ  باایمانن  ہٕندِ  حقہٕ،  کٲفر  لٔگۍ  وَننہِ  ییٚمہِ  عذابُک  بیٖم  توٚہۍ  اَسہِ  کران  چھِو  سُہ  عذاب  أنِو  جلد۔  

Tahir:
  تہٕ  بے  شک  سوٗز  اَسہِ  قوم  ثمودس  نِشہِ  تِہُنٛد  (قومی)  بوے  صالح  (علیہ  السلام  پیغمبر  بنٲوِتھ)  زِ  تۆہۍ  لُکھ  کٔرِو  اللہ  تعالیٰ  سٕنز  عبادت  تَمہِ  ساعتہٕ  سپٕدۍ  تِم  زٕ  فرقہٕ  یِم  پانہٕ  وٲنۍژُوان  ٲسۍ۔

Transliteration:
  Walaqad arsaln<u>a</u> il<u>a</u> thamooda akh<u>a</u>hum <u>sa</u>li<u>h</u>an ani oAAbudoo All<u>a</u>ha fai<u>tha</u> hum fareeq<u>a</u>ni yakhta<u>s</u>imoon<b>a</b>


Athar:
  صالح  علیہ  السلام  چُھ  وَنان،  اے  میانہِ  قوم  کیو  لُکو،  رٕژرٕ  برونٛہہ  کیازِ  چِھو  بُرٲیی  خٲطرٕ  بانبٕر  کران؟  کیازِ  چِھو  نہٕ  خُدایس  مغفرت  منگان؟  شاید  زِ  تۅہیِہ  پیٚٹھ  یِیہِ  رحم  کرنہٕ؟

Mirwaiz:
  تِمَو  دوٚپہَکھ  اے  لوٗکو،  توٚہۍ  کیازِ  چھِو  توبہ  کرنہٕ  تہٕ  ایمان  اَننہٕ  برونٹھ  یُس  رُت  چیزاہ  چھُ،  عذاب  ژھانڈان،  یُس  یچھ  چیزاہ  چھُ۔  تۅہیہِ  پزِہا  کہ  عذابُک  وعید  بوٗزِتھ  ایمان  اَنُن  تہٕ  پژھ  کرٕنۍ۔  تتھ  برعکس  چھِو  توٚہۍ  عذاب  کُے  درخواست  کران،  یہِ  گوٚو  سٮ۪ٹھاہ  بے  پرواہ  لاگُن۔  اَتھ  بدل  کونہٕ  چھِو  توٚہۍ  اللہ  تعالیٰ  س  کفرٕ  نِشہِ  مغفرت  منگان،  دیٚو  تۅہیہِ  پٮ۪ٹھ  رحم  یِیہِ  کرنہٕ،  عذاب  نِشہِ  یِیِو  محفوظ  تھاونہٕ۔

Tahir:
  (صالح  علیہ  السلامن)  فرموونکھ،  اے  میانہِ  قومہٕ!  تۆہۍ  کیازِ  چِھو  رٕژرٕ  (یعنی  رحمت)  برونٛہہ  بُرٲیی  (یعنی  عذابس)  منٛز  جلدی  یژھان  تۆہۍ  کیازِ  چِھو  نہٕ  اللہ  تعالیٰ  ہس  مغفرت  منگان  تاکہ  تۅہیہِ  پیٚٹھ  یِیہِ  رحم  کرنہٕ؟

Transliteration:
  Q<u>a</u>la y<u>a</u> qawmi lima tastaAAjiloona bi<b>al</b>ssayyiati qabla al<u>h</u>asanati lawl<u>a</u> tastaghfiroona All<u>a</u>ha laAAallakum tur<u>h</u>amoon<b>a</b>


Athar:
  تِمو  ووٚن،  اسہِ  چُھکھ  ژٕ  تہٕ  چٲنۍ  سٲتھۍ  بدشگونی  ہٕندۍ  نِشانہٕ  باسان۔  صالح  علیہ  السلام  چُھ  جواب  دِوان،  تُہنٛز  نیک  شگونی  تہٕ  بدشگونی  چھےٚ  خُدایس  نِشہِ  ﴿خُداے  سٕنٛدِ  طرفہٕ﴾۔  دراصل  چھےٚ  کتھ  یِہ  زِ  تۅہیِہ  لُکن  چَھو  آزمٲیش  سپدان۔

Mirwaiz:
  تِمَو  دوٚپہس  أسۍ  چھِتھ  ژٕہ  بیٚیہِ  یِم  ژےٚ  سٍتۍ  چھِ  پھیٚشل  زانان  کیازِ  یٚتہِ  پٮ۪ٹھہٕ  تۅہیہِ  یہِ  نوٚو  مذہب  کوٚڈُو،  تُہٕنز  یہِ  نٔو  جماعت  پٲدٕھ  سپٕز  تَتہِ  پٮ۪ٹھہٕ  سپٕز  قومس  منٛز  بے  اتفٲقی۔  نااتفٲقی  ہٕنزٕ  یِمہٕ  خرٲبیہِ  چھےٚ  تِمہٕ  سپزٕہ  سارے  ظٲہر۔  لہٰذا  چھِو  توٚہی  یِمن  خرٲبین  ہٕندۍ  ذمہٕ دار۔  تُہٕندِ  نحوستُک  سبب  چھُ  اللہ  تعالیٰ  ہس  معلوم،  تُہٕنزٕہ  کفرچہ  تہٕ  شرکہٕ  چہ  کامہِ  چھےٚ  اللہ  تعالیٰ  ہس  معلوم،  یِمہٕ  سختیہِ  چھےٚ  یِمنٕے  کامین  ہٕندِ  شامتہٕ  تۅہیہِ  واتان۔  چنانچہ  سۅے  نااتفٲقی  چھےٚ  یچھ  تہٕ  مذموم  یۅسہٕ  پزِس  تہٕ  حقس  خلاف  کرنہٕ  سٍتۍ  سپدِ۔  لہٰذا  سپدِنہٕ  اَمُیک  الزام  باایمانن  پٮ۪ٹھ  بلکہ  چھُ  اَمُیک  الزام  کٲفرن،  وۅنۍ  کوٚت  وٲتِو  توٚہۍ،  بلکہ  چھِو  توٚہۍ  تِم  لوٗکھ  یِم  اَمہِ  کفرٕسببہٕ  عذابس  گرفتار  یِن  کرنہٕ۔

Tahir:
  تِم  لٔگۍ  وَننہِ،  اَسہِ  چھے٘  چانہِ  سٍتۍ  (تہِ)  بد  نصیبی  آمٕژ  تہٕ  تِمَو  لُکو  سٍتۍ  (تہِ)  یِم  ژے٘  سٍتۍ  چِھ  (صالح  علیہ  السلامن)  فرموونکھ،  تُہنٛز  بد  نصیبی  چِھ  (یعنی  تُہنٛزِبد  نصیبی  ہُنٛدوجہ  چُھ)  اللہ  تعالیٰ  ہس  نِشہِ  (لیٚکھِتھ)  بلکہ  چِھو  تۆہۍ  لُکھ  فتنس  منٛز  تۯاونہٕ  آمٕتۍ۔

Transliteration:
  Q<u>a</u>loo i<u>tt</u>ayyarn<u>a</u> bika wabiman maAAaka q<u>a</u>la <u>ta</u>irukum AAinda All<u>a</u>hi bal antum qawmun tuftanoon<b>a</b>


Athar:
  تتھ  شہرس  منٛز  ٲسۍ  نَو  ٹولہٕ  وٲلۍ  شخص،  یِم  مٕلکس  منٛز  فساد  ٲسۍ  پھٔہلاوان،  تہٕ  کانٛہہ  اصلاحٕچ  کٲم  ٲسۍ  نہٕ  کران۔

Mirwaiz:
  یِتھہٕ  پٲٹھۍ  ٲس  اَتھ  شہرس  اندر  کٲفرن  ہٕنز  کثرت  لیکن  تِہِندۍ  سرغنہٕ  ٲسۍ  اَتھ  شہرس  اندر  نو  جمٲعژ  یِمہٕ  مُلکس  منٛز  تبٲہی  کران  آسہٕ،  کُنہِ  قسمہٕ  سنبالان  آسہٕ  نہٕ  بلکہ  ٲسۍ  فساد  کران۔  چنانچہ  اکہِ  پھِرِ  کوٚرُکھ  یہِ  فساد  کرنُک  ارادٕہ۔

Tahir:
  تہٕ  (قوم  ثمودکِس)  شہرس  منٛزأسۍ  نَوسرکردٕہ  لیڈر  (یِم  پننہِ  پننہِ  جمٲعژ  ہٕندۍ  زٕٹھۍٲسۍ  تِم  ٲسۍ)  مُلکس  منٛز  فساد  پھٲلاوان  تہٕ  اصلاح  ٲسۍ  نہٕ  کران۔

Transliteration:
  Wak<u>a</u>na fee almadeenati tisAAatu rah<u>t</u>in yufsidoona fee alar<u>d</u>i wal<u>a</u> yu<u>s</u>li<u>h</u>oon<b>a</b>


Athar:
  تِمو  ووٚن  پانہٕ  وٲنۍ،  خُداے  سُند  قسم  کھیٚتھ  کٔرِو  عہد  زِ  أسۍ  مارو  صالح  علیہ  السلام  تہٕ  تٔمۍ  سٕندیٚن  گرکیٚن  پیٚٹھ  شب  خون،  تہٕ  پتہٕ  وَنَو  تٔمۍ  سٕندِس  ولی یس  ﴿یعنی  حضرت  صالح  علیہ  السلام  سٕندِ  قبیلہٕ  کِس  سردارس،  ییٚمِس  قدیم  قبٲئلی  رسم  و  رواج  مطابق  تِہندِ  خون  کہ  دعویٰ  کرنُک  حق  واتان  اوس۔  یِہ  ٲس  سۅے  پوزیشن  یۅسہٕ  نبی  صلی  اللہ  علیہ و سلمن  ہٕنٛدِس  زمانس  منٛز  تِہندِس  چچہِ  بابہٕ  ابو  طالبس  ٲس۔  کُفارِ  قریش  تہِ  ٲسۍ  اَمی  اندیشہ  کِنۍ  اتھہٕ  رُکاوان  زِ  اگر  تِم  حضور  صلی  اللہ  علیہ و سلمن  قتل  کرن،  تیٚلہِ  وۅتھن  بنی  ہاشمٕکۍ  سردار  ابو  طالب  پننہِ  قبیلہٕ  طرفہٕ  خوٗنُک  دعویٰ  ہیٚتھ۔﴾  زِ  أسۍ  ٲسۍ  نہٕ  تٔمۍ  سٕنٛد  خاندان  کہ  ہلاکت  کہ  وقتہٕ  تَتہِ  موجود،  أسۍ  چِھ  بالکل  پوٚز  ونان۔

Mirwaiz:
  وَننہِ  لٔگۍ  پانہٕ  وٲنۍ  کہ  توٚہۍ  سٲری  کٔرِو  قسم  خداے  سُند  یَتھ  کتھہِ  پٮ۪ٹھ  کہ  أسۍ  گژھو  رات  کِیُت  توپتہٕ  کرو  حملہٕ  صالح  صٲبس  پٮ۪ٹھ،  تتھ  اندر  مارون  سُہ  بیٚیہِ  تِہُند  عیال  بیٚیہِ  تِہِنز  سٲرٕے  جماعت۔  تَمہِ  پتہ  ہرگاہ  تحقیقاتٕچ  نوبت  آیہِ،  أسۍ  وَنَو  تٔمۍ  سٕندِس  ؤلِیَس  تہٕ  تِہٕندیٚن  وٲرِثن،  أسۍ  ٲسۍ  نہٕ  شٲمل  أمِس  تہٕ  أمۍ  سٕندِ  عیال  کِس  مارنس  اندر۔  سٍتۍ  وَنو  أسۍ  چھِ  واقعی  پوٚز  وَنہٕ  وُنۍ۔  اَتھ  پٮ۪ٹھ  آسہِ  اختلاف  موقعُک  کانٛہہ  گواہاہ۔  معاملہٕ  دَبہِ  تٔتِتھٕے۔  توپتہٕ  دراے  یِم  اَکہِ  شبہٕ  یہِ  کٲم  کرنہٕ  خٲطرٕ۔

Tahir:
  (تِمَو  سرغنو)  وۆنکھ،  تۆہۍ  کٔرِوپانہٕ  وٲنۍ  اللہ  تعالیٰ  سُنٛد  قسم  کھیٚتھ  وعدٕہ  زِ  ٲسۍ  کرو  ضرور  راتھ  کِیُت  صالح  (علیہ  السلام)  تہٕ  تٔمۍ  سٕندیٚن  گرِ  کیٚن  پیٚٹھ  قٲتلانہٕ  حملہٕ  پتہٕ  وَنو  تِہِندیٚن  وٲرِثن  زِ  أسۍ  ٲسی  نہٕ  تِہِندِس  ہلاکت  کِس  موقعس  پیٚٹھ  حٲضر  تہٕ  بے  شک  چِھ  أسۍ  پٔزۍیٲرۍ۔

Transliteration:
  Q<u>a</u>loo taq<u>a</u>samoo bi<b>A</b>ll<u>a</u>hi lanubayyitannahu waahlahu thumma lanaqoolanna liwaliyyihi m<u>a</u> shahidn<u>a</u> mahlika ahlihi wainn<u>a</u> la<u>sa</u>diqoon<b>a</b>


Athar: تِمو چلٲو یِہ چال، تہٕ پتہٕ چلٲو اسہِ اکھ چال ییٚمِچ تِمن خبر ٲس نہٕ۔
Transliteration: Wamakaroo makran wamakarn<u>a</u> makran wahum l<u>a</u> yashAAuroon<b>a</b>
Mirwaiz:
  تِم  ٲسۍ  پننہِ  جایہِ  اَمہِ  قسمٕکۍ  تدبیرکران،  أسۍ  تہِ  ٲسۍ  پننہِ  جایہِ  تِہِندِ  گالنُک  تدبیرکران،  تِمن  روٗزنہٕ  تَمِچ  خبرٕے،  سُہ  گوٚو  یی  کہ  تِم  ییٚلہِ  یہِ  کٲم  کرنہٕ  خٲطرٕ  پکان  ٲسۍ  اَکہِ  کۅہہ  پٮ۪ٹھہٕ  گوٚو  اَکھ  بوٚڈ  پلاہ  ڈُلہٕ  یۅہے  پیوٚو  سیوٚد  یِمنٕے  پٮ۪ٹھ،  تتھ  تل  گٔژِھتھ  موٗدۍ  سٲری۔

Tahir:
  تہٕ  تِمَو  کٔرراسہٕ  پٲٹھۍ  سٲزش  تہٕ  اَسہِ  (تہِ)  کٔر  (تَمہِ  کہ  پُھٹراونہٕ  خٲطرٕ)  رٲسہٕ  پٲٹھۍ  تدبیر  تہٕ  تِمن  لٔج  نہٕ  پے  تہِ۔


Athar:
  وۅنۍ  وُچِھو  تِہنزِ  چالہِ  ہُند  کیا  انجام  سپُد،  اسہِ  کٔرۍ  تِم  تباہ  بیٚیہِ  تِہُند  سورُے  قوم۔

Mirwaiz:
  پس  وُچھ  ژٕہ  اے  وُچھہِ  وُنہِ  کہ  تِہِندین  تدبیرن  ہُنٛد  انجام  کیا  سَپُد،  سُہ  گوٚو  یی  زِ  اَسہِ  گٲلۍ  تِم  بیٚیہِ  تِہُند  قوم  سورُے  اَمہِ  علاوٕہ  آسمٲنی  عذابہٕ  سٍتۍ۔

Tahir:
  پتہٕ  وُچِھو  تۆہۍ  زِ  تِہٕنزِ  (مکارانہٕ)  سٲزِشہِ  ہُنٛد  انجام  کِیُتھ  سپُد  بے  شک  کٔرۍ  اَسہِ  تِم  (سردار)  تہٕ  تِہُنٛد  سورُے  قوم  تباہ  تہٕ  برباد۔

Transliteration:
  Fa<b>o</b>n<i><u>th</u></i>ur kayfa k<u>a</u>na AA<u>a</u>qibatu makrihim ann<u>a</u> dammarn<u>a</u>hum waqawmahum ajmaAAeen<b>a</b>


Athar:
  ہوٚکیٛا  چِھ  تِہندۍ  گرٕ  خٲلۍ  گٔمٕتۍ  تَتھ  ظلم  کِس  پاداشس  منٛز  یُس  تِم  کران  ٲسۍ،  اتھ  منٛز  چُھ  اکھ  نشانِ  عبرت  تِمن  لُکن  خٲطرٕ  یِمن  علم  چُھ۔

Mirwaiz:
  ییٚکیا  چھِ  گرٕ  تِہِندۍ  دُبہٕ  بیٖٹھِمٕتۍ،  وٲران  گٔمٕتۍ،  تِہِندِ  ظلمہٕ  یعنی  کفرتہٕ  شرک  کرنہٕ  کہ  سببہٕ۔  چنانچہ  مکٕکۍ  لوٗکھ  چھِ  شام  گژھنہٕ  چہ  وَتہِ  اندر  تِمہٕ  جایہِ  وُچھان۔  پٔزِپٲٹھۍ  اَتھ  منٛز  چھُ  بوٚڈحٲرت  زانہٕ  وُنین  لوٗکن  ہٕندِ  خٲطرٕ۔

Tahir:
  لہٰذا  چِھ  یِم  تِہِندۍ  گرٕ  وُجارٕ  پیٚتھ  اَمہِ  موجوب  زِ  تِمَو  اوس  ظلم  کۆرمُت۔  بے  شک  چھے٘  اَتھ  منٛز  تَمہِ  قومہٕ  خٲطرٕ  (عبرتٕچ)  نشٲنی  یِمن  علم  چُھ۔

Transliteration:
  Fatilka buyootuhum kh<u>a</u>wiyatan bim<u>a</u> <i><u>th</u></i>alamoo inna fee <u>tha</u>lika la<u>a</u>yatan liqawmin yaAAlamoon<b>a</b>


Athar: تہٕ بچٲوۍ اسہِ تِم لُکھ یِمو ایمان اوس اوٚنمُت تہٕ نافرمٲنی نِشہِ ٲسۍ پرہیز کران۔
Tahir: تہٕ اَسہِ دِیُت تِمن لُکن نجات یِمَو ایمان اۆن بیٚیہِ وَرتووُکھ تقویٰ۔
Transliteration: Waanjayn<u>a</u> alla<u>th</u>eena <u>a</u>manoo wak<u>a</u>noo yattaqoon<b>a</b>
Mirwaiz:
  بیٚیہِ  دُیت  اَسہِ  نجات  تِمن  لوٗکن  یِمَو  ایمان  اوٚن  بیٚیہِ  ٲسۍ  خدایس  کھۅژان،  پتھ  روزان  شرکہ  کفرٕ  نِشہِ،  تَمہِ  قتلہٕ  نِشہِ  تہِ  ییمُیک  تِمَو  مشورٕہ  کریوو،  بیٚیہِ  اَمہِ  قہری  عذاب  نِشہِ  تہِ۔


Athar:
  بیٚیہِ  سوٗز  اسہِ  لوٗط  علیہ  السلام۔  یاد  کٔرِو  سُہ  وقت  ییٚلہِ  تٔمۍ  پننِس  قومس  ووٚن،  کیا  توٚہۍ  چِھوٕ  أچَھو  وُچِھتھ  بدکٲری  کران؟  ﴿یعنی  اکھ  أکِس  برونٛہہ  کنہِ  چِھو  بدکٲری  کران۔  اَمِچ  وضاحت  چھےٚ  برونٛہہ  کُن  سورۂ  عنکبوت  آیت  29  ہس  منٛز  تہِ  کرنہٕ  آمٕژ  زِ  تِم  ٲسۍ  پننیٚن  مجلِسن  منٛز  یِہ  بُرٕ  کٲم  کران﴾

Mirwaiz:
  بیٚیہِ  سوٗز  اَسہِ  لوط  علیہ  السلام  پننِس  قومس  کُن،  ییٚلہِ  تِمَو  دوٚپ  پننِس  قومس  کہ  کیا  توٚہۍ  چھِوا  یہِ  یچھ  کٲم  کران،  حالانکہ  توٚہۍ  چھِو  وُچھان  یہِ  کِژھ  یچھ  کٲم  چھےٚ۔

Tahir:
  تہٕ  لوط (علیہ  السلام  کٔرِیوٗن  یاد)  ییٚلہِ  تِمَو  پننِس  قومس  فرموو،  کیا  تۆہۍ  چِھوا  بے  حیٲیی  ہُنٛد  اَتُر  کران  ییٚلہِ  زن  تۆہۍ  وُچھان  (تہِ)  چِھو۔

Transliteration:
  Waloo<u>t</u>an i<u>th</u> q<u>a</u>la liqawmihi atatoona alf<u>ah</u>ishata waantum tub<u>s</u>iroon<b>a</b>


Athar:
  کیا  یۅہے  چھا  تُہُند  چلن  زِ  مستوٗراتہٕ  ترٲوِتھ  چِھو  مرَدن  نِشہِ  شہوت  رٲنی  خٲطرٕ  گژھان؟  حقیقت  چھےٚ  یِہ  زِ  توٚہۍ  لُکھ  چِھو  سخت  جہالتچٕ  کٲم  کران۔

Mirwaiz:
  کیا  توٚہۍ  چھِوا  مردن  نِشہِ  یِوان  پنٕنۍ  خوٲہش  تہٕ  شہوت  پوٗرٕ  کرنہٕ  خٲطرٕ  زنانہٕ  ترٲوِتھ  یِمہٕ  تمی  خٲطرٕ  چھےٚ  پٲدٕھ  کرنہٕ  آمژٕہ،  بلکہ  چھِو  توٚہۍ  جٲہل  قوماہ،  خبرٕے  چھَو  نہٕ  اَمُیک  نتیجہ  کیا  نیرِ۔

Tahir:
  کیا  تۆہۍچِھوا  پنٕنۍ  نفسٲنی  خوٲہش  پوٗرٕ  کرنہٕ  خٲطرٕ  زنانہٕ  (أتی)  تٕرٲوِتھ  مردن  نِشہِ  گژھان  بلکہ  چِھو  تۆہۍ  جٲہل  لُکھ۔

Transliteration:
  Ainnakum latatoona a<b>l</b>rrij<u>a</u>la shahwatan min dooni a<b>l</b>nnis<u>a</u>i bal antum qawmun tajhaloon<b>a</b>


Athar:
  مگر  تٔمۍ  سٕندِ  قومُک  جواب  اوس  نہٕ  امہِ  ورٲے  کِہِنۍ  زِ  تِمو  ووٚن،  کٔڑیوٗکھ  لوٗط  علیہ  السلام  سٕندۍ  گرکۍ  پننہِ  بستی  منٛزٕ،  یِم  چِھ  سیٚٹھاہ  پاک  باز  بنان۔

Mirwaiz:
  پس  اوسنہٕ  تِمن  لوٗکن  ہُنٛدجواب  کِہِنۍ تہِ  مگر  یی  زِ  دوٚپ  تِمَو  پانہٕ  وٲنۍ  کہ،  کٔڑِیوٗن  لوط  علیہ  السلام  سُند  اہل  و  عیال  لوط  علیہ  السلام  ہیتھ  پننہِ  شہرٕہ  منٛزٕ  کیازِ  تِم  چھِ  پانس  شانت  زانان،  ییٚلہِ  اوٚت  پٮ۪ٹھ  کٲم  وٲژ،  اَسہِ  کوٚر  تتھ  قومس  پٮ۪ٹھ  عذاب  نٲزل۔

Tahir:
  پتہٕ  اوس  نہٕ  تِہِندِ  قومُک  جواب  اَمہِ  وَرٲے  کِہِنۍ  زِ  تِم  لٔگۍ  وَننہِ،  تۆہۍ  کٔڑِیوٗکھ  لوط  سٕندۍ  بٲژ  پننہِ  بستی  منٛزٕ  یِم  چِھ  زیادے  پاک  باز  بنان۔

Transliteration:
  Fam<u>a</u> k<u>a</u>na jaw<u>a</u>ba qawmihi ill<u>a</u> an q<u>a</u>loo akhrijoo <u>a</u>la loo<u>t</u>in min qaryatikum innahum on<u>a</u>sun yata<u>t</u>ahharoon<b>a</b>


Athar:
  ٲخر  کار  بچوو  اسہِ  سُہ  تہٕ  تٔمۍ  سٕندۍ  گرکۍ  بٲژ،  تٔمۍ  سٕنزِ  خاندارِنہِ  ورٲے،  ییٚمۍ  سُند  پتھ  روزُن  اسہِ  طے  اوس  کوٚرمُت۔

Mirwaiz:
  پس  دُیت  اَسہِ  نجات  لوط  علیہ  السلامس  بیٚیہِ  تٔمۍ  سٕندِس  عیالس  تِہِنزِ  أکِس  زنانہِ  ورٲے  یۅسہٕ  اَسہِ  اَزلے  مقرر  کٔرمٕژ  ٲس  أتھۍ  روٗزِتھ  عذابس  گرفتار  سپدٕوُنیو  اندرٕہ۔

Tahir:
  پتہٕ  دِیُت  اَسہِ  لوطس  (علیہ  السلام)  تہٕ  تِہٕندیٚن  بٲژن  نجات  تِہِنزِ  خاندارِنہِ  وَرٲے  زِ  اَسہِ  ٲس  سۅ  (عذاب  خٲطرٕ)  پتھ  روزن  والیو  منٛزٕ  مقرر  کٔرمٕژ۔

Transliteration:
  Faanjayn<u>a</u>hu waahlahu ill<u>a</u> imraatahu qaddarn<u>a</u>h<u>a</u> mina algh<u>a</u>bireen<b>a</b>


Athar:
  تہٕ  برسٲو  تِمن  لُکن  پیٚٹھ  اکھ  بٲرش،  سیٚٹھاہ  خراب  بٲرش  ٲس  سۅ،  تِمن  لُکن  ہٕندِس  حقس  منٛز  یِم  خبردار  ٲسۍ  کرنہٕ  آمٕتۍ۔

Mirwaiz:
  توپتہٕ  تروو  اَسہِ  تِمن  پٮ۪ٹھ  عجیب  قسمُک  روٗد  یَتھ  منٛز  کنہِ  آسہٕ،  پس  اوس  سٮ۪ٹھاہ  یچھ  تِمن  بیٖم  کرنہٕ  آمتین  ہُنٛد  سُہ  روٗد۔

Tahir:
  تہٕ  اَسہِ  وول  تِمن  پیٚٹھ  زبردست  (کَنہِ)  روٗد،  پتہٕ  اوس  (تِمن)  کھوژناونہٕ  آمتیٚن  لُکن  پیٚٹھ  (کنہِ)  روٗد  سیٚٹھہٕے  وُلٹہٕ۔

Transliteration:
  Waam<u>t</u>arn<u>a</u> AAalayhim ma<u>t</u>aran fas<u>a</u>a ma<u>t</u>aru almun<u>th</u>areen<b>a</b>


Athar:
  ﴿اے  نبیؐ﴾  ؤنِو،  حمد  چُھ  اللہ  تعالیٰ  سٕندِ  خٲطرٕ  تہٕ  سلام  ٲسِن  تٔمۍ  سٕندیٚن  تِمن  بندن  پیٚٹھ  یِم  تٔمۍ  برگزیدہ  کٔرۍ۔  ﴿یِمن  پٕرٛژھو﴾  خُداے  چھا  بہتر  کِنہٕ  تِم  معبود  یِمن  تِم  لُکھ  تٔمۍ  سُند  شریک  چِھ  بناوان؟

Mirwaiz:
  دٔپِو  حمد  توٚہۍ  خدایس  نافرمانن  ہٕندِس  ہلاک  گژھنس  پٮ۪ٹھ،  بیٚیہِ  بوٚوُن  سلامتی  ہمیشہ  خداے  سٕندین  تِمن  بندن  پٮ۪ٹھ  یِم  تٔمۍ  ژٲرۍ  تہٕ  برگزیدہ  کٔرِن۔  کیا  خدا  معبود  برحق  ییٚمۍ  سٕندۍ  احسانات  بیان  کرنہٕ  آے  چھا  بہتر  کِنہٕ  تِم  معبودانِ  بٲطل  یِمن  تِم  خداے  سٕندۍ  شریک  چھِ  ٹٔھہراوان۔  اَمُیک  تفصیل  چھُ  یِتھہٕ  پٲٹھۍ  کہ  اے  لوٗکو  توٚہۍ  کٔرِتو  خداے  سٕندین  کمالاتن  اندر  غور،  توپتہٕ  ؤنۍ  تو  تِم  پۅتٕلۍ  چھا  بہتر۔ 

Tahir:
  فرمٲوِو  زِ  تمام  تعریف  چِھ  اللہ  تعالیٰ  سٕندی  خٲطرٕ  تہٕ  تٔمۍ  سٕندیٚن  ژارنہٕ  آمتیٚن  (تھدِ  پایہِ  کیٚن)  بندن  پیٚٹھ  ٲسِن  سلامتی،  کیا  اللہ  تعالیٰ  ہٕے  چھا  بہتر  کِنہٕ  تِم  (بٲطل  معبود)  یِمن  یِم  لُکھ  (تٔمۍ  سُنٛد)  شریک  چِھ  ٹٔھہراوان۔

Transliteration:
  Quli al<u>h</u>amdu lill<u>a</u>hi wasal<u>a</u>mun AAal<u>a</u> AAib<u>a</u>dihi alla<u>th</u>eena i<u>st</u>af<u>a</u> <u>a</u>ll<u>a</u>hu khayrun amm<u>a</u> yushrikoon<b>a</b>


Athar:
  سُہ  کُس  چُھ  ییٚمۍ  آسمان  تہٕ  زمین  پٲدٕ  کٔرۍ،  تہٕ  تُہندِ  خٲطرٕ  وولُن  آسمانہٕ  آب،  پتہٕ  وۅپدٲوِن  امہِ  سٍتۍ  تِم  خۅش  کرٕوُنۍ  باغ،  یِہندیٚن  کُلیٚن  ہُند  وۅپداوُن  تۅہیِہ  تام  اوس  نہٕ؟  کیا  خُدایس  سٍتۍ  چھا  کانٛہہ  بیاکھ  خُدا  تہِ  ﴿یِمن  کامیٚن  منٛز  شریک﴾؟  ﴿نہ﴾  بلکہ  چِھ  یِمے  لُکھ  سیٚزِ  وتہِ  نِشہِ  ڈٔلِتھ  پکان۔

Mirwaiz:
  کِنہٕ  سُہ  ذاتِ  پاک  چھُ  بہتر  ییٚمۍ  آسمان  تہٕ  زمین  پٲدٕہ  کٔرۍ،  بیٚیہِ  ییٚمۍ  آسمان  کہ  طرفہٕ  تُہٕندِ  خٲطرٕ  روٗد  تروو،  تمی  روٗدٕ  سٍتۍ  کھارِ  اَسہِ  سرسبز  باغن  ہٕندۍ  کُلۍ،  یِم  تروتازٕہ  تہٕ  پُررونق  چھِ،  اوسنہٕ  توھیہِ  ممکن  کہ  توٚہۍ  کیا  کھٲلِہوٗکھ  تِمن  باغن  ہٕندۍ  کُلۍ  پانے،  یہِ  بوٗزِتھ  ؤنۍ  توکیا  اللہ  تعالیٰ  ہس  سٍتۍ  شوٗبیاہ  عبادتس  اندر  بیٚیہِ  کانٛہہ  معبوٗداہ  شریک ﴿ہرگزنہٕ﴾  مگر  یِم  مشرک  چھِنہٕ  توتہِ  مانان،  بلکہ  چھِ  توتہِ  بیٚین  مخلوقن  خدایس  سٍتۍ  برابر  تھاوان۔  معبود  برحق  سٕندۍ  بیٚیہِ  کمالات  بوٗزِتھ  کہ  کیا  یِم  معبودانِ  بٲطل  چھا  عبادتس  سزاوار۔

Tahir:
  بلکہ  کُس  چُھ  سُہ  ییٚمۍ  (سٲری)  آسمان  تہٕ  زمین  پٲدٕ  کٔرۍتہٕ  تُہٕندِ  خٲطرٕ  وولُن  آسمٲنۍ  فضا  نِشہِ  آب،  پتہٕ  وۅپدٲوۍ  اَسہِ  تَمہِ  (آبہٕ)  سٍتۍ  تازٕہ  تہٕ  خۅش  کروٕنۍ  باغ  ؟  تُہٕندِ  خٲطرٕ  اوس  نہٕ  یہِ  ممکن  زِ  تۆہۍ  ہیٚکۍہِو  یِمن  (باغن)  ہٕندۍ  کُلۍ  وۅپدٲوِتھ۔کیا  اللہ  تعالیٰ  ہس  سٍتۍ  چھا  (بیٚیہِ  تہِ)  کانٛہہ  معبود  ؟  بلکہ  چِھ  یِم  تِم  لُکھ  یِم  (حق  چہ  وَتہِ  نِشہِ)  ڈلان  چِھ۔

Transliteration:
  Amman khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a waanzala lakum mina a<b>l</b>ssam<u>a</u>i m<u>a</u>an faanbatn<u>a</u> bihi <u>h</u>ad<u>a</u>iqa <u>tha</u>ta bahjatin m<u>a</u> k<u>a</u>na lakum an tunbitoo shajarah<u>a</u> ail<u>a</u>hun maAAa All<u>a</u>hi bal hum qawmun yaAAdiloon<b>a</b>


Athar:
  تہٕ  سُہ  کُس  چُھ  ییٚمۍ  زمین  بنٲو  قرار  کرنٕچ  جاے،  تہٕ  اَتھ  منٛز  پکنٲوِن  دریاو،  تہٕ  اَتھ  منٛز  ٹھاچن  ﴿پہاڑن  ہٕنٛزٕ﴾  میخہٕ،  تہٕ  آب  کیٚن  دۅن  ذخیرن  درمیان  کٔرِن  پردٕ  حٲیل؟  کیا  خُدایس  سٍتۍ  چھا  کانٛہہ  بیاکھ  خُدا  تہِ  ﴿یِمن  کامیٚن  منٛز  شریک﴾؟  نَہ،  بلکہ  چِھ  یِمَو  منٛزٕ  اکثر  لُکھ  نادان۔

Mirwaiz:
  کِنہِ  سُہ  ذاتِ  پاک  چھُ  بہتر،  ییٚمۍ  زمین  کوٚر  ملوقن  ہٕندِ  روزنٕچ  تہٕ  قرار  کرنٕچ  جاے،  بیٚیہِ  ییٚمۍ  تَمہِ  زمین  منٛزٕ  کۅلہٕ  تہٕ  دریاو  پکناوۍ،  بیٚیہِ  ییٚمۍ  اَمہِ  زمین  کہ  ٹٔھہرنہٕ  خٲطرٕ  اَتھ  پٮ۪ٹھ  کۅہ  کٔرۍ  پٲدٕہ  لنگر  ہِوۍ،  بیٚیہِ  ییٚمۍ  دۅن  دریاون  منٛز  کوٚر  ٹھوٚر  تَمہِ  قسمہٕ  کہ  دریاوُک  آب  چھُنہٕ  میلان  بیٚیہِ  دریاوٕ  کِس  آبس  سٍتۍ،  یہِ  بوٗزِتھ  ؤنۍ  تو،  کیا  اللہ  تعالیٰ  ہس  سٍتۍ  ہیٚکیاہ  بیاکھ  معبود  شریک  ٲسِتھ،  مگر  مشرک  چھِنہٕ  توتہِ  یہِ  کتھ  مانان،  بلکہ  چھَنہٕ  تِمَو  لوٗکو  اندرٕہ  واریاہن  خبرٕے  کینٛہہ،  خیر،  تس  ذاتِ  پاک  سٕندۍ  بیٚیہِ  کمالات  بوٗزِتھ  ؤنۍ  تو  کہ  یِم  معبودانِ  بٲطل  چھا  بہتر۔

Tahir:
  بلکہ  کُس  چُھ  سُہ  ییٚمۍ  زمین  بنٲوقرار  کرنٕچ  جاے  تہٕ  اَتھ  منٛزباگ  بناویٚن  کۅلہٕ  تہٕ  اَمہِ  خٲطرٕ  بنٲوِن  گۆبۍ  پہاڑ۔بیٚیہِ  بنووُن  (ژاچھر  تہٕ  میچھر  والیٚن)  دۅن  سمندرن  منٛزباگ  ٹھۆر  ؟کیااللہ  تعالیٰ  ہس  سٍتۍ  چھا  (بیٚیہِ  تہِ)  کانٛہہ  معبود  ؟  بلکہ  چِھ  یِمو  (کٲفرو)  منٛزٕ  اکثر  لُکھ  بے  علم۔

Transliteration:
  Amman jaAAala alar<u>d</u>a qar<u>a</u>ran wajaAAala khil<u>a</u>lah<u>a</u> anh<u>a</u>ran wajaAAala lah<u>a</u> raw<u>a</u>siya wajaAAala bayna alba<u>h</u>rayni <u>ha</u>jizan ail<u>a</u>hun maAAa All<u>a</u>hi bal aktharuhum l<u>a</u> yaAAlamoon<b>a</b>


Athar:
  کُس  چُھ  سُہ  یُس  بے  قرار  سُند  دُعا  چُھ  بوزان  ییٚلہِ  سُہ  تس  ناد  لایِہ،  تہٕ  کُس  چُھ  تٔمۍ  سُند  تکلیف  دوٗر  کران؟  تہٕ  ﴿کُس  چُھ  سُہ  یُس﴾  تۅہیِہ  زمینُک  خلیفہ  چُھ  بناوان؟  کیا  خُدایس  سٍتۍ  چھا  بیٚیہِ  کانٛہہ  خُدا  تہِ  ﴿یِہ  کٲم  کرن  وول﴾؟  توٚہۍ  لُکھ  چِھو  کمٕے  سونچان۔

Mirwaiz:
  کِنہٕ  سُہ  ذاتِ  پاک  چھُ  بہتر  یُس  بے  قرار  تہٕ  لاچار  سٕندِس  منگنس  اِجابت  چھُ  کران  ییٚلہِ  سُہ  تس  منگان  چھُ،  بیٚیہِ  یُس  مصیبت  تہٕ  سختی  دوٗر  چھُ  کران،  بیٚیہِ  یُس  تۅہیہِ  چھُ  کران  زمینس  اندر  صاحبِ  تصرف  تہٕ  جانشین،  یہِ  بوٗزِتھ  ؤنۍ  تو  توٚہۍ  اللہ  تعالیٰ  ہس  شریکِ  عبادت  آسنس  لایق  چھا  بیٚیہِ  کانٛہہ  معبوداہ ﴿ہرگزنہٕ﴾ مگر  سٮ۪ٹھاہ  کم  چھِو  توٚہۍ  اَمُیک  خیال  تہٕ  یِمہٕ  کتھہٕ  یاد  تھاوان۔  وۅنۍ  بوٗزِو  تِہِندۍ  بیٚیہِ  کمالات،  توپتہٕ  ؤنۍ  تو  یِم  معبوٗدانِ  بٲطل  چھا  عبادتس  سزاوار۔

Tahir:
  بلکہ  کُس  چُھ  سُہ  یُس  بے  قرار  شخصہٕ  سُنٛد  دعا  چُھ  قبول  کران  ییٚلہِ  سُہ  تس  ناد  لایہِ  بیٚیہِ  چُھ  تکلیف  دوٗر  کران  تہٕ  تۅہیہِ  چُھو  زمینس  منٛز  (بروٗنٹھِمیٚن  لُکن  ہُنٛد)  وٲرث  تہٕ  جانشین  بناوان  ؟کیااللہ  تعالیٰ  ہس  سٍتۍ  چھا  (بیٚیہِ  تہِ)  کانٛہہ  معبود؟  تۆہۍ  لُکھ  چِھو  سیٚٹھہٕے  کم  نصیحت  مانان۔

Transliteration:
  Amman yujeebu almu<u>dt</u>arra i<u>tha</u> daAA<u>a</u>hu wayakshifu a<b>l</b>ssooa wayajAAalukum khulaf<u>a</u>a alar<u>d</u>i ail<u>a</u>hun maAAa All<u>a</u>hi qaleelan m<u>a</u> ta<u>th</u>akkaroon<b>a</b>


Athar:
  تہٕ  سُہ  کُس  چُھ  یُس  خشکی  تہٕ  سمندرکیٚن  انہِ  گٹن  منٛز  تۅہیِہ  وَتھ  چُھو  ہاوان،  تہٕ  کُس  چُھ  پننِس  رحمتس  برونٛہہ  برونٛہہ  سوزان  ہواہَن  خۅش  خبر  ہیٚتھ؟  کیا  خُدایس  سٍتۍ  چھا  بیٚیہِ  کانٛہہ  خُدا  تہِ  ﴿یِہ  کٲم  کرن  وول﴾؟  سیٚٹھاہ  بالا  تہٕ  برتر  چُھ  اللہ  تمہِ  شرکہٕ  نِشہِ  یُس  یِم  لُکھ  کران  چِھ۔

Mirwaiz:
  کِنہٕ  سُہ  ذاتِ  پاک  چھُ  سزوار  یُس  تۅہیہِ  وَتھ  ہاوان  چھُ  خشکی  تہٕ  تری  ہٕنزن  گٹن  اندر،  بیٚیہِ  یُس  سوزان  چھُ  وَاوس  پننہِ  رحمتہٕ  یعنی  بارانِ  رحمت  برونٹھ  خۅشخبری  ہیتھ،  یہِ  بوٗزِتھ  ؤنۍ  تو  باوجود  آں  ہیٚکیا  تس  سٍتۍ  کانٛہہ  معبوداہ  شریک  بٔنِتھ  عبادتس  اندر،  ہرگزنہٕ،  بلکہ  چھُ  اللہ  تعالیٰ  تِہِندِ  شرکہٕ  نِشہِ  سٮ۪ٹھاہ  بالا  تہٕ  تھوٚد۔  تس  معبودِ  برحق  سٕندۍ  بیٚیہِ  کمالات  بوٗزِتھ  ؤنۍ  تو  کہ  یِم  معبودانِ  بٲطل  چھا  بہتر۔

Tahir:
  بلکہ  کُس  چُھ  سُہ  یُس  تۅہیہِ  خشک  تہٕ  ٲبی  (یعنی  زمین  تہٕ  سمندر)  چن  اَنہِ  گٹن  منٛز  وَتھ  چُھو  ہاوان  تہٕ  یُس  ہواہن  چُھ  پننہِ  رحمت  (باران)  برونٛہہ  خۅش  خبر  بنٲوِتھ  سوزان  ؟  کیااللہ  تعالیٰ  ہس  سٍتۍ  چھا  (بیٚیہِ  تہِ)  کانٛہہ  معبود؟  اللہ  تعالیٰ  چُھ  تِمَو  (بٲطل  معبودو)  نِشہِ  تھۆدتہٕ  بۆڈ  یِمن  تِم  شریک  چِھ  مانان۔

Transliteration:
  Amman yahdeekum fee <i><u>th</u></i>ulum<u>a</u>ti albarri wa<b>a</b>lba<u>h</u>ri waman yursilu a<b>l</b>rriy<u>ah</u>a bushran bayna yaday ra<u>h</u>matihi ail<u>a</u>hun maAAa All<u>a</u>hi taAA<u>a</u>l<u>a</u> All<u>a</u>hu AAamm<u>a</u> yushrikoon<b>a</b>


Athar:
  تہٕ  سُہ  کُس  چُھ  یُس  گۅڈنِچہِ  پھِرِ  پٲدٕ  کرنُک  ابتدا  چُھ  کران  تہٕ  پتہٕ  چُھ  امِیُک  اعادٕہ  کران  ﴿یعنی  دوٚیِمہِ  پھِرِ  چُھ  پٲدٕ  کران﴾؟  تہٕ  کُس  چُھو  تۅہیِہ  آسمان  تہٕ  زمین  نِشہِ  رزق  دِوان؟  کیا  خُدایس  سٍتۍ  چھا  بیٚیہِ  کانٛہہ  خُدا  تہِ  ﴿یِمن  کامیٚن  منٛز  حصّہ  دار﴾؟  ؤنِو  زِ  أنِو  پنٕنۍ  دلیل،  اگر  توٚہۍ  پٔزِیٲرۍ  چِھو۔

Mirwaiz:
  کِنہٕ  سُہ  ذاتِ  پاک  چھُ  بہتر  ییٚمۍ  سٲری  مخلوقات  گۅڈٕہ  پٲدٕہ  کٔرۍ،  توپتہٕ  کریکھ  سُے  دوبارٕہ  بیٚیہِ  پٲدٕہ،  بیٚیہِ  یُس  تۅہیہِ  رزق  چھُو  عطا  کران  آسمان  کہ  طرفہٕ  روٗد  ترٲوِتھ  تہٕ  زمین  کہ  طرفہٕ  غلہٕ  تہٕ  کُلۍ  کھٲرِتھ،  یہِ  بوٗزِتھ  ؤنۍ  تو،  کیا  معبودِ  برحقس  شریکِ  عبادت  آسنس  لایق  چھا  بیٚیہِ  کانٛہہ  معبوداہ،  ہرگاہ  تِم  یہِ  بوٗزِتھ  وَنن  کہ  تِہِندۍ  معبودتہِ  چھِ  مستحق  عبادت،  توٚہۍ  فرمٲوِیوٗکھ  یارسول  اللہؐ،  أنِو  تہٕ  کٔرِو  سۅ  دلیل  پیش،  چھِو  ہے  توٚہۍ  پوٚز  وَنہٕ  وُنۍ۔  یِم  لوٗکھ  قیامتُک  وقت  مُعین  پٲٹھۍ  نہ  وَننہٕ  سببہٕ  قیامتس  انکار  کران  چھِ  تِمن  ؤنِو  توٚہۍ  جواب  کہ  تِہُنٛد  یہِ  وَنُن  چھُ  غلط  کیازِ  یہِ  قیامتُک  مسلہٕ  چھُ  غیب  چو  کتھو  اندرٕہ،  تہٕ  یِم  مخلوقات  آسمان  و  زمینس  منٛز  چھِ،  تِمَو  منٛزٕ  چھُنہٕ  کانٛہہ  تہِ  غیب  چہ  کتھہٕ  زانان  خدایس  ورٲے۔  ہرگاہ  مےٚ  نِشہِ  تہٕ  تۅہیہِ  نِشہِ  قیامت  کہ  وقوعُک  علم  پوٗشیدٕہ  روٗد  یہِ  کیا  کتھاہ  چھےٚ۔  تمام  عالمس  منٛز  یِم  مخلوق  چھِ  تِمن  نِشہِ  چھےٚ  اَمہِ  ورٲے  تہِ  بیٚیہِ  کٲژاہ  کتھہٕ  پوٗشیدٕہ۔

Tahir:
  بلکہ  کُس  چُھ  سُہ  یُس  مخلوقس  چُھ  گۅڈنِچہِ  لٹہِ  پٲدٕ  کران  پتہٕ  دۅہراوِتٔتھۍ  (تخلیق  چہ  عملہِ)  تہٕ  یُس  تۅہیہِ  آسمان  تہٕ  زمین  نِشہِ  رزق  چُھو  عطا  کران؟  کیااللہ  تعالیٰ  ہس  سٍتۍ  چھا  (بیٚیہِ  تہِ)  کانٛہہ  معبود؟  فرمٲوِو،  (اے  مشرکو!)  پنُن  ثبوت  کٔرِو  پیش  اگر  تۆہۍ  پٔزۍیٲرۍ  چِھو۔

Transliteration:
  Amman yabdao alkhalqa thumma yuAAeeduhu waman yarzuqukum mina a<b>l</b>ssam<u>a</u>i wa<b>a</b>lar<u>d</u>i ail<u>a</u>hun maAAa All<u>a</u>hi qul h<u>a</u>too burh<u>a</u>nakum in kuntum <u>sa</u>diqeen<b>a</b>


Athar:
  یِمن  ؤنِو،  خُدایس  ورٲے  چُھنہٕ  آسمانن  تہٕ  زمینس  منٛز  کٲنٛسہِ  علمِ  غیب  تہٕ  تِم  ﴿تُہٕندۍ  معبود﴾  چِھنہٕ  ﴿یِتہِ﴾  زانان  زِ  تِم  کر  یِن  تھوٚد  تُلنہٕ۔

Mirwaiz:
  توٚہۍ  فرمٲوِیوٗکھ  یارسول  اللہؐ  آسمانن  تہٕ  زمینن  منٛز  یِم  چھِ  تِمَو  اندرٕہ  زانہِ  نہٕ  کانٛہہ  اکھاہ  غیب  خدایس  ورٲے،  بیٚیہِ  چھَنہٕ  لوٗکن  کینٛہہ  تہِ  خبر  کہ  کر  یِن  تِم  بیٚیہِ  زندٕہ  کرنہٕ  تہٕ  قبرو  منٛز  تُلنہٕ۔

Tahir:
  فرمٲوِو  زِ  یِم  لُکھ  آسمانن  تہٕ  زمینس  منٛز  چِھ  تِمن  چُھنہٕ  (پٲنۍ  پانے)  علمِ  غیب  اللہ  تعالیٰ  ہس  وَرٲے  (سُہ  چُھ  عالم  بالذّات)  تہٕ  نَہ  چھے٘  تِمن  یہِ  خبر  زِ  تِم  کر  یِن  (نوِ  سرٕ  زندٕہ  کٔرِتھ)  تُلنہٕ۔

Transliteration:
  Qul l<u>a</u> yaAAlamu man fee a<b>l</b>ssam<u>a</u>w<u>a</u>ti wa<b>a</b>lar<u>d</u>i alghayba ill<u>a</u> All<u>a</u>hu wam<u>a</u> yashAAuroona ayy<u>a</u>na yubAAathoon<b>a</b>


Athar:
  بلکہ  چُھ  ٲخرتُک  عِلمٕے  یِمن  لُکن  نِشہِ  روومُت،  بلکہ  چِھ  یِم  تمہِ  طرفہٕ  شکس  منٛز،  بلکہ  چِھ  یِم  تمہِ  نِشہِ  أنۍ۔

Mirwaiz:
  بلکہ  سَپُد  ختم  تِہُنٛد  علم  ٲخرتس  متعلق،  توپتہٕ  وٲتۍ  نہٕ  تِم  کُنہِ  نتیجس  پٮ۪ٹھ،  چنانچہ  تِم  چھِ  وُنہِ  تَمہِ  کہ  حقہٕ  شکہٕ  سٕے  منٛز،  بلکہ  چھِ  تِم  تمہِ  کہ  حقہٕ  أنۍ  تہٕ  نابیٖنا  کیازِ  یِتھہٕ  پٲٹھۍ  أنِس  چھَنہٕ  وَتھ  درٛینٹھۍ  یِوان  تٔمۍ  سُند  مقصدس  واتُن  چھُ  دشوار،  یِتھے  پٲٹھۍ  واتن  نہٕ  تِم  تہِ  مقصدس۔

Tahir:
  بلکہ  ٲخرتس  متعلق  ژھیۆن  تِہُنٛدعلم  (پننِس)  انتہاہس  وٲتِتھ  مگر  تِم  چِھ  اَتھ  متعلق  محض  شکس  منٛزٕے  (ہیٚنہٕ  آمٕتۍ)  بلکہ  چِھ  تِم  تَمہِ (کہ  حتمی  علمہٕ) نِشہِ  أنۍ۔

Transliteration:
  Bali idd<u>a</u>raka AAilmuhum fee al<u>a</u>khirati bal hum fee shakkin minh<u>a</u> bal hum minh<u>a</u> AAamoon<b>a</b>


Athar:
  یِم  مُنکرین  چِھ  ونان،  کیا  ییٚلہِ  أسۍ  تہٕ  سٲنۍ  مٲلۍ  بُڈِبب  میٚژ  آسو  بنیمٕتۍ  تیٚلہِ  کیا  أسۍ  یِموا  پٔزِپٲٹھۍ  قبرو  منٛزٕ  کڑنہٕ؟

Mirwaiz:
  بیٚیہِ  دوٚپ  تعجب  کِنۍ  تِمَو  لوٗکو  یِمَو  انکار  کوٚر  قیامتس  کیاہ  أسۍ  تہٕ  بیٚیہِ  سٲنۍ  مٲلۍ  بُڈِ  بب،  ییٚلہِ  أسۍ  میٚژِ  سٍتۍ  میٚژ  آسو  گٔمٕتۍ،  توپتہٕ  یِموٕہ  أسۍ  قبرو  منٛزٕ  بیٚیہِ  کڑنہٕ۔

Tahir:
  تہٕ  کٲفر  لُکھ  چِھ  ونان،  کیا  ییٚلہِ  أسۍ  تہٕ  سٲنۍ  مٲلۍ  بُڈِ  بب  (مٔرِتھ)  میٚژ  سپدو  پتہٕ  کیا  أسۍ  یِموا  (بیٚیہِ  زندٕہ  کٔرِتھ  قبرو  منٛزٕ)  کڑنہٕ۔

Transliteration:
  Waq<u>a</u>la alla<u>th</u>eena kafaroo ai<u>tha</u> kunn<u>a</u> tur<u>a</u>ban wa<u>a</u>b<u>a</u>on<u>a</u> ainn<u>a</u> lamukhrajoon<b>a</b>


Athar:
  یِمہٕ  خبرٕ  چھےٚ  اسہِ  تہِ  آمژٕ  واریاہ  دِنہٕ،  تہٕ  گۅڈٕ  آسہٕ  سانیٚن  آبا  و  اجدادن  تہِ  دِنہٕ  یِوان،  مگر  یِم  چِھ  بس  افسانے  افسانہٕ  یِم  برونٹھمیٚو  وقتو  پیٚٹھہٕ  بوزان  چِھ  آمٕتۍ۔

Mirwaiz:
  پٔزِپٲٹھۍ  اَسہِ  سٍتۍ  بیٚیہِ  سانین  مالیٚن  بُڈِ  ببن  سٍتۍ  چھِ  یِتھۍ  وعدٕہ  برونٹھ  تہِ  کرنہٕ  آمٕتۍ،  کیازِ  سٲری  انبیا  آے  یۅہے  وعدٕہ  کران  مگر  نہ  سَپُد  ازتام  سُہ  وعدٕہ  پوٗرٕہ،  نہ  ووٚن  کٲنسہِ  کہ  کر  آسہِ  سۅ  قیامت،  اَسہِ  اندرٕہ  چھُ  معلوم  سپدان  کہ  یِمہٕ  چھےٚ  بیٚیہِ  سٕنزٕ  کتھہٕ  یِمہٕ  بروٗنٹھِمین  نِشہِ  نقل  کرنہِ  یوان  چھےٚ۔

Tahir:
  درحقیقت  آو  اَمِیُک  وعدٕہ  اَسہِ  سٍتۍ  (تہِ)  کرنہٕ  تہٕ  اَمہِ  برونٛہہ  سٲنِس  مٲلِس  بُڈِ  ببس  سٍتۍ  (تہِ)  یہِ  چُھنہٕ  بروٗنٹھِمیٚن  لُکن  ہٕندِ  پانہٕ  بناونہٕ  آمتیٚو  افسانو  وَرٲے  کِہِنۍ۔

Transliteration:
  Laqad wuAAidn<u>a</u> h<u>atha</u> na<u>h</u>nu wa<u>a</u>b<u>a</u>on<u>a</u> min qablu in h<u>atha</u> ill<u>a</u> as<u>at</u>eeru alawwaleen<b>a</b>


Athar: ؤنِو، ذرا وُچِھتو زمینس پیٚٹھ پھیرِتھ تھوٗرِتھ زِ، مجرمن کُس انجام چُھ سپُدمُت۔
Tahir: فرمٲوِو،تۆہۍ کٔرِو زمینس منٛز سٲل تہٕ سیاحت پتہٕ وُچِھو مجرمن ہُنٛد انجام کِیُتھ سپُد۔
Mirwaiz:
  ییٚلہِ  قیامت  کِس  امکانس  پٮ۪ٹھ  عقلی  دلیلہٕ  تہٕ  تَمہِ  کِس  وقوعس  پٮ۪ٹھ  نقلی  دلیلہٕ  واریاہن  جاین  توٚہۍ  ٲو  بوزناونہٕ،  تۅہیہِ  پَزِ  نہٕ  انکار  کرُن،  وَرنہٕ  بَنہِ  توہیہِ  سُے  حال  یُس  بیٚیَن  منکرن  بنیومُت  چھُ،  ہرگاہ  تِمن  تتھ  اندر  شک  چھُ،  توٚہۍ  فرمٲوِیوٗکھ  یارسول  اللہ،  اے  منکرو  توٚہۍ  پھیٖرِتو  منکر  قومن  ہٕندین  مُلکن  اندر  توپتہٕ  وُچھِتو  تِمن  منکرن  نافرمانن  ہُنٛد  انجام  کیا  چھُ  سَپُدمُت،  تِم  کِتھہٕ  پٲٹھۍ  چھِ  عذابو  سٍتۍ  گالنہٕ  آمٕتۍ،  ہرگاہ  باوجود  یِمَو  مؤثر  نصیحتو  تہٕ  وعظو  تِم  توتہِ  تِہِندِس  مخالفتس  پٮ۪ٹھ  کمر  گٔنڈِتھٕے  روزن۔

Transliteration:
  Qul seeroo fee alar<u>d</u>i fa<b>o</b>n<i><u>th</u></i>uroo kayfa k<u>a</u>na AA<u>a</u>qibatu almujrimeen<b>a</b>


Athar:
  ﴿اے  نبیؐ﴾  یِہندِس  حالس  پیٚٹھ  مَہ  بھرِو  غم،  تہٕ  نہ  مَہ  گٔژِھنو  یِہنزن  چالن  پیٚٹھ  دل  تنگ۔

Mirwaiz:
  توٚہۍ  مَہ  حض  ہیٚیِو  تِہُنٛد  غم  یارسول  اللہؐ،  بیٚیہِ  یِمہٕ  شرارت  چہ  کامہِ  تِم  کران  چھِ  تِمَو  سٍتۍ  مَہ  سپدِن  تُہُند  دلِ  مبارک  تنگ،  بیٚیَن  انبیاہن  سٍتۍ  تہِ  چھُ  یۅہے  معاملہٕ  سَپُدمُت۔

Tahir:
  تہٕ  (اے  حبیبِ  مکرّم!)  تۆہۍ  مَہ  ٲسِو  تِمن  (ہٕنٛزن  کتھن)  پیٚٹھ  دِل  ملوٗل  گژھان  تہٕ  نَہ  مَہ  ٲسِو  تَمہِ  مکروفریب  کِنۍ  یُس  تِم  کران  چِھ  تنگدلی  منٛز  (ہیٚنہٕ)  یِوان۔

Transliteration:
  Wal<u>a</u> ta<u>h</u>zan AAalayhim wal<u>a</u> takun fee <u>d</u>ayqin mimm<u>a</u> yamkuroon<b>a</b>


Athar: تِم چِھ ونان زِ، یِہ دھمکی کر گژِھہ پوٗرٕ اگر توٚہۍ پٔزِیٲرۍ چِھو؟
Transliteration: Wayaqooloona mat<u>a</u> h<u>atha</u> alwaAAdu in kuntum <u>sa</u>diqeen<b>a</b>
Mirwaiz:
  بیٚیہِ  چھِ  تِم  منکر  مسلمانن  وَنان،  کتہِ  چھُ  سُہ  عذاب  ییٚمُیک  وعدٕہ  تھاونہٕ  یِوان  چھُ،  ہرگاہ  توٚہۍ  پٔزِیٲرۍ  چھِو۔

Tahir:
  تہٕ  تِم  چِھ  ونان  زِ  اگر  ژٕ  پٔزۍیور  چُھکھ  تیٚلہِ (ون)  کر  گژھِ  یہِ  (ٲخرت  کہ  عذابُک)  وعدٕہ  پوٗرٕ؟


Transliteration: Qul AAas<u>a</u> an yakoona radifa lakum baAA<u>d</u>u alla<u>th</u>ee tastaAAjiloon<b>a</b>
Athar:
  ؤنِو  کیا  عجب  چُھ  زِ  ییٚمہِ  عذاب  خٲطرٕ  توٚہۍ  بانبٕر  چِھو  کران،  تمِیُک  اکھ  حصّہٕ  ٲسیو  تۅہیِہ  نکھہٕ  ووتمُت۔

Mirwaiz:
  توٚہۍ  فرمٲوِیوٗکھ  یارسول  اللہ،  دیٚو  جلدی  واتہِ  تۅہیہِ  نِشہِ  تَمہِ  عذابُک  اَکھ  حصہ  ییٚمہِ  کہ  جلد  واتنُک  توٚہۍ  مطالبہٕ  کران  چھِو،  وُنیُک  تانۍ  یُس  تتھ  منٛز  تٲخیر  سَپُد  تَمُیک  وجہ  چھُ  کہ۔

Tahir:
  فرمٲوِو،  ناممکن  چُھنہٕ  زِ  اَمُیک  (یعنی  عذابُک)  کینہہ  حصہٕ  آسہِ  تۅہیہِ  نکھے  ووتمُت  ییٚمہِ  مۅکھہٕ  تۆہۍ  سخ  بانٛبٕر  چِھو  کران۔


Athar:
  حقیقت  چھےٚ  یِہ  زِ  تُہُند  ربّ  چُھ  لُکن  پیٚٹھ  سیٚٹھاہ  فضل  فرماون  وول،  مگر  اکثر  لُکھ  چِھنہٕ  شکر  کران۔

Mirwaiz:
  پٔزِپٲٹھۍ  تُہُند  پروردگار  چھُ  لوٗکن  ہٕندِ  حقہٕ  فضلہٕ  وول  مگر  اکثر  لوٗکھ  چھِنہٕ  شکر  گزٲری  کران،  عذاب  کِس  تٲخیرس  تہٕ  مۅہلتس  چھِنہٕ  غنیمت  زانان۔  اَتھ  مۅہلت  کِس  وقتس  شوٗبہِ  ہا  تِمن  حق  ژھانڈُن،  حق  قبول  کرُن،  تہِ  سَپدِہا  بٲعث  تِہِندِ  نجاتِ  ابدی  یُک،  تتھ  بدل  چھِ  انکار  کران  تہٕ  عذابُک  معاملہٕ  ٹھٹھہٕ  زٲنِتھ  تتھ  منٛز  جلدی  ژھانڈان۔  لہٰذا  مَہ  زٲنِن  تِم  کہ  یِمن  کتھن  پٮ۪ٹھ  کیا  یِیہِ  نہٕ  تِمن  سزاہٕے  دِنہٕ۔

Tahir:
  تہٕ  بے  شک  چُھ  تُہُنٛد  ربّ  لُکن  پیٚٹھ  فضل  (کرن)  وول  البتہ  تِمَو  منٛزٕ  چِھنہٕ  اکثر  لُکھ  شکر  کران۔

Transliteration:
  Wainna rabbaka la<u>th</u>oo fa<u>d</u>lin AAal<u>a</u> a<b>l</b>nn<u>a</u>si wal<u>a</u>kinna aktharahum l<u>a</u> yashkuroon<b>a</b>


Transliteration: Wainna rabbaka layaAAlamu m<u>a</u> tukinnu <u>s</u>udooruhum wam<u>a</u> yuAAlinoon<b>a</b>
Athar:
  بے  شک  چُھ  تُہُند  ربّ  اصل  پٲٹھۍ  زانان،  یِکینژھاہ  تِہِندۍ  سینہٕ  پانس  اندر  چُھپٲوِتھ  چِھ،  تہٕ  یِکینژھاہ  تِم  ظٲہر  چِھ  کران۔

Mirwaiz:
  پٔزِپٲٹھۍ  تُہُند  پروردگار  چھُ  پوٗرٕ  زانان  تہِ  سورُے  یہِ  تِم  لوٗکھ  پننین  سیٖنن  تہٕ  دِلن  منٛز  کھٔٹِتھ  تھاوان  چھِ،  بیٚیہِ  تہِ  سورُے  یہِ  نٔنہِ  راوان  چھِ۔  اللہ  تعالیٰ  ہس  تَمِچ  پوٗرٕ  خبر  آسنہٕ  علاوٕہ  چھُ  ظٲہری  طور  تہَ  باضٲبطہ  دفترن  اندر  درج  یِوان  کرنہٕ،  تِہٕنزن  کامین  ہٕنزچھَنہٕ  کینٛہہ  خصوصیت۔

Tahir:
  تہٕ  بے  شک  چُھ  تُہُنٛد  ربّ  تِمن  (کتھن)  ضرور  زانان  یِمہٕ  یہِندیٚو  سیٖنَوچھے٘  تھاوِمَژٕ  (اندر)  کٔھٹِتھ  تہٕ  (تِمہٕ  کتھہٕ  تہِ)  یِمن  یِم  ظٲہر  چِھ  کران۔


Athar:
  آسمان  و  زمینُک  کانٛہہ  پوشیدٕہ  چیز  چُھنہٕ  سُہ،  یُس  أکِس  واضح  کتابہِ  منٛز  آسہِ  نہٕ  لیکھِتھ  موجود۔  ﴿واضح  کتابہِ  نِشہِ  چُھ  مُراد  تقدیرُک  نوِشتہٕ﴾۔

Mirwaiz:
  بلکہ  چھَنہٕ  کانٛہہ  پوٗشیدٕہ  چیزاہ  آسمانن  تہٕ  زمینن  منٛز  یُس  نہٕ  درج  چھُ  نَنہِ  کتابہِ  اندر  یعنی  لوحِ  محفوظس  اندر۔

Tahir:
  تہٕ  آسمانس  تہٕ  زمینس  منٛز  چُھنہٕ  کانٛہہ  (تہِ)  چیز  کٔھٹِتھ  مگر  چُھ  (سُہ)  روشن  کتابِہ  (یعنی  لوحِ  محفوظس)  منٛز  (درج)۔  

Transliteration:
  Wam<u>a</u> min gh<u>a</u>ibatin fee a<b>l</b>ssam<u>a</u>i wa<b>a</b>lar<u>d</u>i ill<u>a</u> fee kit<u>a</u>bin mubeen<b>in</b>


Athar:
  درحقیقت  چُھ  یِہ  قرآن  بنی  اسرائیلس  اکثر  تِمن  کتھن  ہٕنز  حقیقت  ونان،  یِمن  منٛز  تِمن  اختلاف  چُھ۔

Mirwaiz:
  پٔزِپٲٹھۍ  یہِ  قرآن  مجید  چھُ  فٲصلہٕ  بیان  کران  بنی  اسرٲیلن  پٮ۪ٹھ  واریاہن  تِمن  چیزن  منٛز  یِمن  اندر  تِم  اختلاف  کران  چھِ۔

Tahir:
  بے  شک  چُھ  یہِ  قرآن  بنی  اسرائیلس  برونٛہہ  کنہِ  واریاہ  تِم  چیز  بیان  کران  یِمن  منٛز  تِم  اختلاف  چِھ  کران۔

Transliteration:
  Inna h<u>atha</u> alqur<u>a</u>na yaqu<u>ss</u>u AAal<u>a</u> banee isr<u>a</u>eela akthara alla<u>th</u>ee hum feehi yakhtalifoon<b>a</b>


Athar: تہٕ یِہ چُھ ہدایت تہٕ رحمت ایمان انن والیٚن خٲطرٕ۔
Tahir: تہٕ بے شک چُھ یہِ ہدایت بیٚیہِ چُھ مومنن خٲطرٕ رحمت۔
Transliteration: Wainnahu lahudan wara<u>h</u>matun lilmumineen<b>a</b>
Mirwaiz:
  بے  شک  قرآن  مجید  چھُ  باایمانن  ہٕندِ  خٲطرٕ  خاص  ہدایت  بیٚیہِ  خاص  رحمت۔  ہدایت  بااعتبار  طاعات  و  اعمال،  رحمت  بااعتبار  ثمرات  و  نتایج۔  


Transliteration: Inna rabbaka yaq<u>d</u>ee baynahum bi<u>h</u>ukmihi wahuwa alAAazeezu alAAaleem<b>u</b>
Athar:
  یقیناً  کرِ  ﴿یِتھے  پٲٹھۍ﴾  تُہُند  ربّ  یِمن  لُکن  درمیان  تہِ  پننہِ  حُکمہٕ  سٍتۍ  فٲصلہٕ  ﴿یعنی  قریش  کیٚن  کُفّارن  تہٕ  اہلِ  ایمانن  درمیان﴾  تہٕ  سُہ  چُھ  زبردست  تہٕ  سورُے  کینہہ  زانن  وول۔

Mirwaiz:
  ییٚلہِ  نہٕ  تِمَو  مون  عقلی  تہٕ  شرعی  فٲصلہٕ۔  بے  شک  وۅنۍ  کرِ  تُہُند  پروردگار  عملی  فٲصلہٕ  تِمن  اختلاف  کروُنین  منٛز  پننہِ  حکمہٕ  سٍتۍ  قیامتُک  دۅہ۔  تمی  دۅہ  سَپدِ  تِمن  معلوم  پوٚز  کیا  اوس  تہٕ  اَپُز  کیا  اوس۔  سُہ  پروردگار  چھُ  غٲلب  تہٕ  زبردست،  سورُے  زانہٕ  وُن،  تس  نِشہِ  چھُنہٕ  پوٗشیدٕہ  کِہِنۍ۔

Tahir:
  تہٕ  بے  شک  کرِ  تُہُنٛد  ربّ  تِمن  (مومنن  تہٕ  کٲفرن)  درمیان  پننہِ  (عدلہٕ  کہ)  حکمہٕ  سٍتۍ  فٲصلہٕ  تہٕ  سُہ  چُھ  غٲلب  سیٚٹھاہ  زانن  وول۔


Athar: پس اے نبیؐ، خُدایس پیٚٹھ تھٲوِو بھروسہٕ، یقیناً چِھو توٚہۍ ٹاکارٕ حقس پیٚٹھ۔
Transliteration: Fatawakkal AAal<u>a</u> All<u>a</u>hi innaka AAal<u>a</u> al<u>h</u>aqqi almubeen<b>i</b>
Mirwaiz:
  پس  کٔرِو  توٚہۍ  توکل  تٔسۍ  معبودِ  برحقس  پٮ۪ٹھ،  بے  شک  توٚہۍ  چھِو  نٔنِس  پٔزِس  پٮ۪ٹھ،  پٔزِیاریٚن  چھُ  اللہ  تعالیٰ  مدد  تہٕ  یٲری  کران۔

Tahir:
  لہٰذاکٔرِو  تۆہۍاللہ  تعالیٰ  ہس  پیٚٹھ  بھروسہٕ  بے  شک  چِھو  تۆہی  حقس  پیٚٹھ  (قٲیم  تہٕ  فٲیز)۔


Athar:
  توٚہۍ  ہیٚکِیوٗکھ  نہٕ  مُردٕہ  بوزنٲوِتھ۔  ﴿یعنی  تِتھیٚن  لُکن  یِہندۍ  ضمیر  موٗدِمٕتۍ  چِھ  تہٕ  یِمن  منٛز  ضِدن،  ہٹ دھرمی  تہٕ  رسم  پرستی  چَھنہٕ  حق  و  بٲطلٕچ  فرق  سمجھنٕچ  کانٛہہ  صلٲحیت  باقی  تھٲومٕژ۔﴾  نہ  ہیٚکِو  تِمن  زریٚن  تام  پنُن  آلَو  واتنٲوِتھ،  یِم  شانہٕ  پھرِتھ  ژلان  آسن،

Mirwaiz:
  بے  شک  توٚہۍ  ہیٚکیوٗکھ  نہٕ  بوزنٲوِتھ  مۅردٕہ،  بیٚیہِ  ہیٚکیوٗکھ  نہٕ  بوزنٲوِتھ  پَنُن  آلو  زندٕہ  خصوصاً  ییٚلہِ  تِم  تۅہیہِ  کُن  تھر  کٔرِتھ  ژلان  آسن۔

Tahir:
  (اے  ٹاٹھہِ!) بے  شک  نَہ  چِھوتۆہۍ  یِمن  مۅردن  (یعنی  ایمان  چہ  زندگی  نِشہِ  محروم  کٲفرن)  پَنُن  آلو  بوزناوان  تہٕ  نَہ  (حقٕچ  آواز  بوزنہٕ  نِشہِ  محروم)  زریٚن،  ییٚلہِ  زن  تِم  (تۅہی  نِشہِ)  پۆت  پھیرتھ  نیران  چِھ۔ ﴿یتھ  جایہِ  چُھ  الموتیٰ  ﴿مۅردٕ﴾  تہٕ  الصّمُّ  ﴿زریٚو﴾ نشہ  مُراد  کٲفر۔  صحابہ  تہٕ  تابعین  رضی  اللہ  عنہم  نِشہ  تہِ  چُھ  یوٚہے  معنی  روایت  سپُدمُت۔  وُچھو  مختلف  تفسیرن  ہٕندۍ  حوالہ،  تفسیرِ  الطبری  ﴿12،20﴾،تفسیر  القرطبی﴿232،13﴾،  تفسیرالبغوی  ﴿428،3﴾،  زادالمسیرلابن  الجوزی﴿189،6﴾،  تفسیر  ابن  کثیر﴿439،375،3﴾،تفسیراللباب  لابی  حفص  الحنبلی  ﴿126،16﴾، الدارالمنثورللسیوطی﴿376،6﴾ تہٕ  فتح  القدیر  للشو  کانی ﴿150،4﴾۔

Transliteration:
  Innaka l<u>a</u> tusmiAAu almawt<u>a</u> wal<u>a</u> tusmiAAu a<b>l</b><u>ss</u>umma a<b>l</b>dduAA<u>a</u>a i<u>tha</u> wallaw mudbireen<b>a</b>


Athar:
  تہٕ  نہ  ہیٚکیِیوٗکھ  أنۍ  وَتھ  ہٲوِتھ  گمرٲہی  نِشہِ  بچٲوِتھ۔  توٚہۍ  ہیٚکو  پنٕنۍ  کتھ  تِمنٕے  لُکن  بوزنٲوِتھ  یِم  سانیٚن  آیاتن  پیٚٹھ  ایمان  چِھ  انان،  تہٕ  پتہٕ  چِھ  فرماںبردار  بنان۔

Mirwaiz:
  بیٚیہِ  ہیٚکیوٗکھ  نہٕ  توٚہۍ  أنۍ  تہٕ  نابینا  گمرٲہی  نِشہِ  بچٲوِتھ،  تِمن  وَتھ  ہٲوِتھ،  توٚہۍ  ہیکیوٗکھ  نہٕ  بوزنٲوِتھ  مگر  تِمے  یِم  سانین  آیاتن  پٮ۪ٹھ  پژھ  تہٕ  یقین  کران  آسن،  تِمے  لوٗکھ  چھِ  سٲنۍ  حکم  مانہٕ  وُنۍ۔

Tahir:
  تہٕ  نَہ  چِھو  تۆہۍ  (دل  کیٚن)  اَنیٚن  تِہٕنزِ  گمرٲہی  نِشہِ  (بچٲوِتھ)  ہدایت  دِنہٕ  وٲلۍ،تۆہۍ  چھووکھ  (حقیقتس  منٛز)  تِمَے  بوزناوان  یِم  (تُہٕنز  دعوت  قبول  کٔرِتھ)  سانیٚن  آیاتن  پیٚٹھ  ایمان  چِھ  اَنان  لہٰذا  چِھ  تِمے  لُکھ  مسلمان  (تہٕ  تِمے  چِھ  حقدار  زِ  تِمن  ہیٚکو  زندٕہ  ؤنِتھ)۔

Transliteration:
  Wam<u>a</u> anta bih<u>a</u>dee alAAumyi AAan <u>d</u>al<u>a</u>latihim in tusmiAAu ill<u>a</u> man yuminu bi<u>a</u>y<u>a</u>tin<u>a</u> fahum muslimoon<b>a</b>


Athar:
  تہٕ  ییٚلہِ  سٲنۍ  کتھ  پوٗرٕ  سپدنُک  وقت  تِمن  پیٚٹھ  واتہِ۔  أسۍ  کڑو  تِہندِ  خٲطرٕ  اکھ  جانور  زمین  منٛزٕ،  یُس  تِمن  سٍتۍ  کلام  کرِ  زِ  لُکھ  ٲسۍ  نہٕ  سانیٚن  آیاتن  پیٚٹھ  پژھ  کران۔  ﴿حضرتِ  ابن  عمر  رضی  اللہ  تعالیٰ  عنہ  چِھ  فرماوان  زِ  یِہ  سپدِ  تمہِ  ساعتہٕ  ییٚلہِ  نہٕ  زمینس  منٛز  کانٛہہ  نیکی  ہُند  حُکم  کرن  وول  تہٕ  بدی  نِشہِ  رُکاون  وول  باقی  روزِ۔  اکھ  حدیث  چُھ  حضرت  ابو  سعید  خدری  رضی  اللہ  تعالیٰ  عنہ  ہن  نِشہِ  منقول  یتھ  منٛز  تِم  فرماوان  چِھ  زِ  یٔہے  کتھ  ٲس  تِمو  خۅد  حضور  صلی  اللہ  علیہ و سلمس  نِشہِ  بوٗزمٕژ۔  امہِ  نِشہِ  چُھ  پے  لگان  زِ  ییٚلہِ  انسان  امر  بالمعروف  تہٕ  نہی  عن  المنکر  تراوَن،  تیٚلہِ  کرِ  اللہ  تعالیٰ  أکِس  جانور  سٕندِ  ذریعہ  ٲخری  لٹہِ  حُجت  قٲیِم۔  یِہ  کتھ  چَھنہٕ  واضح  زِ  یِہ  آسیا  اَکوے  جانور  کِنہٕ  یِہ  آسہِ  اکہِ  خاص  قٕسمُک  جِنسِ  حیوان  ییٚمِکۍ  واریاہ  افراد  زمینس  منٛز  پھٔہلن۔  دَابَتًہ  مِن  الاَرضِ،  کیٚن  الفاظن  منٛز  چُھ  دۅشوٕنۍ  معنی  ین  ہُند  احتمال۔  أمِس  جانور  سٕندِ  نیرنُک  وقت  کُس  آسہِ؟  تتھ  متعلق  چُھ  نبی  صلی  اللہ  علیہ و سلمن  ہُند  یِہ  ارشاد  زِ،  آفتاب  کھسہِ  مغرب  کِنۍ  تہٕ  اکہِ  دۅہ  نیرِ  یِہ  جانور  مندِنیٚن۔  روٗد  وۅنۍ  کٲنٛسہِ  جانور  سُند  انسانن  سٍتۍ  انسٲنی  زبٲنۍ  منٛز  کتھہٕ  کرنُک  سوال،  یِہ  چُھ  اللہ  تعالیٰ  سٕندِ  قدرتُک  اکھ  معجزہ۔  سُہ  یتھ  چیزس  ییژِھہ  تتھ  ہیکہِ  بولنُک  طاقت  عطا  کٔرِتھ۔  قیامت  برونٛہہ  کرِ  سُہ  أکۍسٕے  جانورس  بولُن  عطا،  مگر  ییٚلہِ  سۅ  قیامت  قٲیِم  سپدِ،  تمہِ  ساعتہٕ  کرِ  اللہ  تعالیٰ  سٕندِس  عدالتس  منٛز  انسان  سٕنز  أچھ،  کن  تہٕ  أمۍ  سٕندِ  جسمٕچ  ژَم  تام  کتھہٕ،  یِتھہٕ  پٲٹھۍ  زَن  قرآنس  منٛز  وضاحت  سان  چُھ  بیان  سپُدمُت۔  ﴿حٰم  السجدہ  آیات  20،  21﴾۔

Mirwaiz:
  بیٚیہِ  ییٚلہِ  وعدۂ  قیامت  لوٗکن  پٮ۪ٹھ  پوٗرٕ  سَپدٕوُن  آسہِ،  یعنی  قیماتُک  وقت  ییٚلہِ  نزدیک  سَپدِ،  أسۍ  کڑون  تِہِندِ  خٲطرٕ  عجیب  جانوراہ  اَکھ  زمینہٕ  منٛزٕ۔  سُے  جانور  کرِ  لوٗکن  سٍتۍ  کتھہٕ،  دپیکھ  کٲفر  لوٗکھ  چھَنہٕ  سانین  آیاتن  یقین  کران  خصوصاً  تِمن  آیاتن  یِم  قیامتس  متعلق  چھِ،  وۅنۍ  وٲژ  قیامت  نزدیک۔  چنانچہ  اَکھ  علامت  اوس  تمُیک  میون  ظٲہر  سَپدُن،  چنانچہ  اَتھ  کرن  سٲری  تصدیق،  پیغمبر  ٲسِکھ  فرماوان،  تِمن  ٲسۍ  تکذیب  کران۔  دابتہُ  الارض  ییٚلہِ  نیرِ  أمِس  کرن  تصدیق  مگر  اَمہِ  ساعتہٕ  تصدیق  کرنس  آسہِ  نہٕ  کانٛہہ  اعتبار۔

Tahir:
  تہٕ  ییٚلہِ  تِمن  پیٚٹھ  (عذابُک)  فرمان  پوٗرٕ  سپدنُک  وقت  واتہِ  پتہٕ  کڑون  أسۍ  تِہِندِ  خٲطرٕ  زمین  منٛزٕ  اَکھ  جانور  یُس  تِمن  سٍتۍ  کتھ  کرِ  تِکیازِ  لُکھ  ٲسۍ  نہٕ  سانیٚن  نشٲنین  پیٚٹھ  پژھ  کران۔

Transliteration:
  Wai<u>tha</u> waqaAAa alqawlu AAalayhim akhrajn<u>a</u> lahum d<u>a</u>bbatan mina alar<u>d</u>i tukallimuhum anna a<b>l</b>nn<u>a</u>sa k<u>a</u>noo bi<u>a</u>y<u>a</u>tin<u>a</u> l<u>a</u> yooqinoon<b>a</b>


Athar:
  تہٕ  ہنا  کٔرۍ تَو  تصور  تَمہِ  دۅہُک،  ییٚلہِ  أسۍ  پرٛتھ  اُمّت  منٛزٕ  اکھ  فوج  اَنون  ؤٹِتھ،  یِم  سانیٚن  آیاتن  بُتھ  ٲسۍ  پھِران،  پتہٕ  یِن  تِم  ﴿تِہِندیٚن  قسمن  ہٕنٛدِ  لحاظہٕ  درجہ  بدرجہ﴾  مرتب  کرنہٕ۔

Mirwaiz:
  بیٚیہِ  توٚہۍ  ژیٚتس  لوٗکن  سُہ  دۅہ  ییٚمہِ  دۅہ  أسۍ  پرتھ  اُمتہٕ  منٛزٕ  اَکھ  اَکھ  جماعتھاہ  جمع  کرون  تِمن  لوٗکن  ہٕںز  یِم  سانین  آیاتن  اَپٕزۍ  زانان  ٲسۍ،  توپتہٕ  یِن  تِم  الگ  الگ  تھاونہٕ۔

Tahir:
  تہٕ  ییٚمہِ  دۅہ  أسۍ  پۯتھ  اُمّت  منٛزٕ  تِمن  لُکن  ہٕنز  (اَکھ  اَکھ)  چھۅکھ  جمع  کرون  یِم  سانیٚن  آیاتن  انکار  ٲسۍ  کران  پتہٕ  یِن  تِم  (یِکہٕ  وَٹہٕ  پکنہٕ  مۅکھہٕ  بروٗنٹھِمہِ  اَندٕ)  رُکاونہٕ۔

Transliteration:
  Wayawma na<u>h</u>shuru min kulli ommatin fawjan mimman yuka<u>thth</u>ibu bi<u>a</u>y<u>a</u>tin<u>a</u> fahum yoozaAAoon<b>a</b>


Athar:
  یوٚت  تام  زن  سٲری  یِن،  پتہٕ  پٕرٛژِھہ  ﴿تِہُند  ربّ  تِمن﴾  زِ،  تۅہیِہ  پھِروُ  میانیٚن  آیاتن  بُتھ،  حالانکہ  تۅہیِہ  اوسُو  نہٕ  تِہُند  علمی  احاطہٕ  کوٚرمُت؟  ہرگاہ  نہٕ  یِہ  ﴿توٚہۍ  کران  ٲسِو﴾،  تیٚلہِ  کیا  ٲسِو  توٚہۍ  کران؟

Mirwaiz:
  تااینکہ  ییٚلہِ  تِم  خدایس  برونٹھ  کُن  واتن،  سُہ  پٕرٛژھیکھ  کیا  تۅہیہِ  زٲنِیوٗکھہٕ  سٲنۍ  آیات  اَپٕزۍ  حالانکہ  تۅہیہِ  اوسُو  نہٕ  تِمن  آیاتن  ہُنٛد  پوٗرٕ  علم  کینٛہہ  تہِ،  تِمن  کُن  کوٚرُو  نہٕ  تۅہیہِ  تدبُر  تہٕ  فکر  کرنہٕ  ورٲے  کوٚرُو  تۅہیہِ  انکار  تہٕ  تکذیب  تِمن  آیاتن  بلکہ  پٲوِو  توٚہۍ  ژیٚتس  اَمہِ  علاوٕہ  کہ  کمہٕ  کمہٕ  کامہِ  کریٚو  تۅہیہِ،  مثلاً  انبیاہن  تہٕ  باایمانن  ٲسِو  تکلیف  دِوان،  بیٚیہِ  ٲسِو  کفرٕ  کین  عقٲیدن  تہٕ  اعمالن  منٛز  مبتلا۔  نتہٕ  ؤنۍ  تو  توٚہۍ  کیا  ٲسِو  کران  خدایس  تہٕ  تِہِندیٚن  آیاتن  انکار  کرنہٕ  ورٲے۔

Tahir:
  اۆت  تام  زِ  ییٚلہِ  تِم  سٲری  (حساب  چہ  جایہِ  پیٚٹھ)  واتن  پتہٕ  سپدِ  ارشاد،کیاتۆہۍ  ٲسِوا  (غوروفکر  کرنہٕ  رۆس)  میانیٚن  آیاتن  انکار  کران  ییٚلہِ  زن  تۅہیہِ  (پننہِ  ناقص)  علمہٕ  کِنۍ  تِم  پوٗرٕ  پٲٹھۍ  زٲنِتھ  تہِ  ٲسۍوٕ  نہٕ  ہیٚکۍ  مٕتۍیا  (ؤنِو  تۆہۍ  پانے)  اَمہِ  علاوٕہ  کیا  (وجہ)  اوس  ییٚمہِ  کِنۍ  تۆہۍ  (حقس  انکار)  کران  ٲسۍوٕ۔

Transliteration:
  <u>H</u>att<u>a</u> i<u>tha</u> j<u>a</u>oo q<u>a</u>la aka<u>thth</u>abtum bi<u>a</u>y<u>a</u>tee walam tu<u>h</u>ee<u>t</u>oo bih<u>a</u> AAilman amm<u>atha</u> kuntum taAAmaloon<b>a</b>


Athar:
  تہٕ  تِہندِ  ظلم  کہ  وجہ  کِنۍ  سپدِ  تِہِندِ  عذابُک  وعدٕہ  تِمن  پیٚٹھ  پوٗرٕ  پتہٕ  ہیٚکن  نہٕ  تِم  کِہِنۍ  تہِ  ؤنِتھ۔

Mirwaiz:
  واقع  سَپُد  تِمن  پٮ۪ٹھ  عذابُک  حکم  تِہِندِ  ظلمہٕ  مۅکھہٕ،  پس  ہیکن  نہٕ  تِمن  کتھ  کٔرِتھ،  مرنہٕ  پتہٕ  بیٚیہِ  زندٕہ  سپدنہٕ  پتہٕ  چھِ  نقلی  دلیلن  ہٕندِ  علاوٕہ  عقلی  دلیلہٕ  تہِ  مثلاً۔

Tahir:
  تہٕ  تِمن  پیٚٹھ  گۆو  (سون)  وعدٕہ  پوٗرٕ  اَمہِ  وجہ  کِنۍ  زِ  تِم  روٗدۍ  ظلم  کران  لہٰذا  ہیٚکن  نہٕ  تِم  (درجواب)  کِہِنۍ  ؤنِتھ۔

Transliteration:
  WawaqaAAa alqawlu AAalayhim bim<u>a</u> <i><u>th</u></i>alamoo fahum l<u>a</u> yan<u>t</u>iqoon<b>a</b>


Athar:
  کیا  تِمن  اوسنا  اَتھہِ  یِوان  زِ  اَسہِ  ٲس  تِہندِ  سکون  حٲصل  کرنہٕ  خٲطرٕ  رات  بنٲومٕژ،  تہٕ  دۅہ  اوس  روشن  کوٚرمُت؟  اتھ  منٛز  آسہٕ  واریاہ  نِشٲنِیِہ  تِمن  لُکن  خٲطرٕ  یِم  ایمان  ٲسۍ  اَنان۔

Mirwaiz:
  کیا  وُچھان  چھِنا  تِم  سانہِ  قدرتُک  بوٚڈ  نشانہٕ  کہ  بے  شک  اَسہِ  کٔر  رات  گٔٹ  یُتھ  لوٗکھ  تتھ  منٛز  آرام  کرن،  بیٚیہِ  کوٚر  اَسہِ  دۅہ  روشن  یُتھ  تتھ  منٛز  لوٗکھ  کٲم  کرن،  راتس  منٛز  آرام  کرن  تہٕ  شۅنگن۔  اَتھ  چھُ  تشبیہ  موتس  سٍتۍ۔  دۅہلہِ  وۅتھُن  اورٕہ  یور  کرُن،  اَتھ  چھُ  تشبیہ  مرنہٕ  پتہٕ  بیٚیہِ  زندٕہ  سپدنس  سٍتۍ،  بے  شک  باایمانن  ہٕندِ  خٲطرٕ  چھےٚ  اَتھ  منٛز  بجہِ  بجہِ  دلیلہٕ۔

Tahir:
  کیا  تِمَو  وُچھنا  زِ  اَسہِ  بنٲو  رات  تاکہ  تِم  ہیٚکن  اَتھ  منٛز  آرام  کٔرِتھ  تہٕ  دۅہ  بنوو  (زندگی  ہٕندیٚن  مسلن  نظر  گزر  تھاونہٕ  خٲطرٕ)  گاشدار  (یعنی  چیز  ہاون  وول  تہٕ  اَتھہِ  اَنن  وول)۔  بے  شک  چھے٘  اَتھ  منٛز  تِمن  لُکن  خٲطرٕ  نشٲنِیہِ  یِمن  ایمان  چُھ۔

Transliteration:
  Alam yaraw ann<u>a</u> jaAAaln<u>a</u> allayla liyaskunoo feehi wa<b>al</b>nnah<u>a</u>ra mub<u>s</u>iran inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Athar:
  تہٕ  کیا  گُدرِ  تمہِ  دۅہ،  ییٚلہِ  صُورس  یِیہِ  پھۅکھ  لایِنہٕ،  تہٕ  پھرٛٹۍ  گژھن  تِم  سٲری  یِم  آسمانن  تہٕ  زمینس  منٛز  چِھ  سواے  تِم  لُکھ  یِمن  اللہ  تعالیٰ  امہِ  پھَرٛٹہٕ  نِشہِ  بچاوُن  ییٚژِھہ،  تہٕ  سٲری  سپدن  کنن  تھوپ  دِتھ  تٔمۍ  سٕندِس  دربارس  منٛز  حٲضر۔

Mirwaiz:
  بیٚیہِ  پٲوِو  لوٗکن  ژیٚتس  تَمہِ  دۅہُک  ہٲبت  ییٚمہِ  دۅہ  پھۅکھ  یِیہِ  دِنس  پوغس  منٛز  توپتہٕ  گابرن  تہٕ  بانبرن،  ہیٚس  تہٕ  ہوش  روزِ  نہٕ  تِمن  سارِنٕے  یِم  آسمانن  تہٕ  زمینن  اندر  چھِ  ملٲیکو  تہٕ  انسانو  اندرٕہ  مگر  نہٕ  تِم  یِمن  ہُنٛد  اللہ  تعالیٰ  ییٚژِھہ۔  تِم  روزن  پننہِ  ڈنجہِ  ہیٚسن  تہٕ  حواسن  اندر۔  حدیث  شریفس  منٛز  چھُ،  تِم  گٔے  جبریل  امین،  میکٲیل،  اسرافیل  تہٕ  عزرایل  بیٚیہِ  حٲملانِ  عرش۔  توپتہٕ  یِن  سٲری  خدایس  برونٹھ  کُن  عٲجز  تہٕ  ذلیل  سپدِتھ۔  دنیاہس  منٛز  چھُ  دستوٗر  کہ  کھۅژنہٕ  وِزِ  چھُ  شخص  ژلان  مگر  تَمہِ  دۅہہ  ہیٚکہِ  نہٕ  کانٛہہ  اَکھاہ  کُنہِ  جایہِ  ژٔلِتھ،  چنانچہ  یِم  زندٕہ  آسن  تِم  مَرن،  یِم  موٚمٕتۍ  آسن  تِم  سپدن  بے  ہوش  یعنی  تِہِندۍ  روح۔  یہِ  حال  سپدِ  جاندارن،  بے  جان  چیزن  ہُنٛڈ  حال  چھُ  فرماوان  اللہ  تعالیٰ  اَمہِ  پتہٕ۔

Tahir:
  تہٕ  ییٚمہِ  دۅہ  صوٗرس  یِیہِ  پھۅکھ  دِنہٕ  پتہٕ  گابرن  تِم  (سٲری  لُکھ) یِم  آسمانن  منٛز  چِھ  تہٕ  یِم  زمینس  منٛز  چِھ  مگریِمن  اللہ  تعالیٰ  یژھِ  (تِم  گابرن  نہٕ)،  تہٕ  سٲری  گژھن  عٲجزی  کران  کران  تٔمۍ  سٕنزِ  بارگاہِ  منٛز  حٲضر۔

Transliteration:
  Wayawma yunfakhu fee a<b>l</b><u>ss</u>oori fafaziAAa man fee a<b>l</b>ssam<u>a</u>w<u>a</u>ti waman fee alar<u>d</u>i ill<u>a</u> man sh<u>a</u>a All<u>a</u>hu wakullun atawhu d<u>a</u>khireen<b>a</b>


Athar:
  اَز  چُھکھ  ژٕ  پہاڑ  وُچھان  تہٕ  سمجھان  چُھکھ  زِ  یِم  چِھ  ٹھیک  پٲٹھۍ  جٔمِتھ،  مگر  تمہِ  ساعتہٕ  آسن  یِم  اوبرٕکۍ  پٲٹھۍ  وُڑان،  یِہ  آسہِ  اللہ  تعالیٰ  سٕندِ  قدرتُک  کمال  ییٚمۍ  پرٛتھ  کانٛہہ  چیز  حکمت  سان  اُستوار  چُھ  کوٚرمُت،  سُہ  چُھ  ٹھیک  پٲٹھۍ  زانان  زِ  توٚہۍ  لُکھ  کیا  چِھو  کران۔

Mirwaiz:
  بیٚیہِ  چھُکھہٕ  وُچھان  ژٕہ  اے  وُچھ  وُنہِ،  گُمان  چھُکھ  کران  کہ  تِم  کۅہ  چھِ  أکۍ  سٕے  جایہِ  بند،  یِتھے  پٲٹھۍ  تہِ  أتھۍ  حالسٕے  پٮ۪ٹھ  ما  روزن  ہمیشہ  مگر  حقیقتس  منٛز  آسن  تَمہِ  دۅہ  تِم  کۅہ  اوٚبرٕکۍ  پٲٹھۍ  اورٕہ  یور  پکان،  سٕتھرٕکۍ  پٲٹھۍ  آسن  دوننہٕ  آمٕتۍ۔  اَتھ  پٮ۪ٹھ  گژِھہ  نہٕ  کانٛہہ  تعجب  کرُن  کیازِ  یہِ  چھےٚ  خداے  سٕنز  کٲم  ییٚمۍ  یِم  سٲری  چیز  مضبوط  تہٕ  محکم  کٔرۍ۔  ابتداہس  منٛز  ٲس  نہٕ  کُنہِ  چیزس  منٛز  مضبوطی،  سُہ  چیز  ییٚلہِ  تٔمۍ  قدرت  وٲلۍ  پٲدٕ  کوٚر  اَدٕ  کٔرنس  مضبوطی  عطا۔  ییٚمۍ  پروردگارن  سُہ  چیز  پٲدٕ  کوٚر  توپتہٕ  دِژنس  مضبوطی،  سُہ  ہیٚکہِ  تس  نِشہِ  سۅ  مضبوطی  زٲیل  کٔرِتھ  بلکہ  سُہ  چیزٕے  یکدم  ختم  کٔرِتھ۔  یہِ  چھےٚ  یقینی  تھ  کہ  اللہ  تعالیٰ  ہس  چھےٚ  تُہٕنزن  سارِنٕے  کامین  ہٕنز  خبر۔

Tahir:
  تہٕ  (اے  انسان!)  پہاڑ  وُچِھتھ  کرکھ  ژٕ  خیال  زِ  لٔگِتھ  چِھ  گٔمٕتۍ  ییٚلہِ  زن  تِم  وُڈان  آسن  یِتھہٕ  پٲٹھۍ  اۆبُر  وُڈان  چُھ۔  (یہِ)  چھے٘  اللہ  تعالیٰ  سٕنز  کٲرۍ  گری  ییٚمۍ  پۯتھ  کانٛہہ  چیز  چُھ  (حکمت  تہٕ  تدبیرِ  سان)  مضبوط  تہٕ  مستحکم  بنٲوِتھ  تھوومُت۔بے  شک  چُھ  سُہ  تِمَو  تمامو  (کامیو)  نِشہِ  باخبر  یِمہٕ  تۆہۍ  کران  چِھو۔

Transliteration:
  Watar<u>a</u> aljib<u>a</u>la ta<u>h</u>sabuh<u>a</u> j<u>a</u>midatan wahiya tamurru marra a<b>l</b>ssa<u>ha</u>bi <u>s</u>unAAa All<u>a</u>hi alla<u>th</u>ee atqana kulla shayin innahu khabeerun bim<u>a</u> tafAAaloon<b>a</b>


Athar:
  یُس  شخص  نیکی  ہیٚتھ  یِیِہ،  تس  میلہِ  تمہِ  کھۅتہٕ  زیادہ  مُعاوضہٕ،  تہٕ  یِتھۍ  لُکھ  آسن  تمہِ  دۅہ  کہ  پھرٛٹہٕ  نِشہِ  محفوظ۔

Mirwaiz:
  یُس  اَکھاہ  یِیہِ  تس  نِشہِ  نیکی  یعنی  ایمان  ہیتھ،  تسٕندِ  خٲطرٕ  چھُ  تَمہِ  کھۅتہٕ  رُت  بدلہٕ  یعنی  ایمان  اَننس  پٮ۪ٹھ  ییٚمہِ  موٚزوٗرِ  ہُنٛد  سُہ  مستحق  اوس  تَمہِ  موٚزوٗرِ  کھۅتہٕ  بہتر  موٚزوٗرۍ  تہٕ  بدلہٕ  یِیہِ  تس  عطا  کرنہٕ۔  بیٚیہِ  آسن  تِم  تَمہِ  دۅہ  کہ  خوفہٕ  تہٕ  پریشٲنی  نِشہِ  اَمنس  اندر۔

Tahir:
  یُس  شخص  (تَمہِ  دۅہ)  نیکی  ہیٚتھ  یِیہِ  تس  خٲطرٕ  آسہِ  تَمہِ  کھوتہٕ  بہتر  (جزا)  تہٕ  تِم  لُکھ  آسن  تَمہِ  دۅہ  پھۯٹہٕ  نِشہِ  محفوظ  تہٕ  اَمنہٕ  سان۔

Transliteration:
  Man j<u>a</u>a bi<b>a</b>l<u>h</u>asanati falahu khayrun minh<u>a</u> wahum min fazaAAin yawmai<u>th</u>in <u>a</u>minoon<b>a</b>


Athar:
  تہٕ  یُس  بُرٲیی  ہیٚتھ  یِیِہ،  تِتھۍ  سٲری  لُکھ  یِن  بُتھہِ  کِنۍ  نارس  منٛز  چھکنہٕ۔  توٚہۍ  لُکھ  ہیٚکِوا  امہِ  ورٲے  بیٚیہِ  کانٛہہ  جزا  حاصل  کٔرِتھ  زِ  یُتھ  کٔرِو  تِیُتھ  لوٚنِو؟

Mirwaiz:
  بیٚیہِ  یِم  لوٗکھ  خدایس  نِشہِ  بدی  ہیتھ  یعنی  کفر  تہٕ  شرک  ہیتھ  یِن،  تِم  یِن  بُتھہِ  کِنۍ  تراونہٕ  نارس  اندر،  وَننہٕ  یِیَکھ،  تۅہیہِ  چھُو  نہٕ  بدلہٕ  یِوان  دِنہٕ  مگر  تِمنٕے  کامین  ہُنٛد  یِمہٕ  توٚہۍ  کران  ٲسِو  دنیاہس  اندر۔  بے  وجہ  چھُو  نہٕ  کٲنسہِ  یِوان  عذاب  کرنہٕ۔

Tahir:
  تہٕ  یُس  شخص  بُرٲیی  ہیٚتھ  یِیہِ  تیٚلہِ  یِن  تِہِندۍ  بُتھۍ  (جہنم  کِس)  نارس  منٛز  دُبہٕ  کٔرِتھ  تراونہٕ۔  بس  تۅہیہِ  یِیَو  سُے  بدلہٕ  دِنہٕ  یہِ  تۆہۍ  کران  ٲسۍوٕ۔

Transliteration:
  Waman j<u>a</u>a bi<b>al</b>ssayyiati fakubbat wujoohuhum fee a<b>l</b>nn<u>a</u>ri hal tujzawna ill<u>a</u> m<u>a</u> kuntum taAAmaloon<b>a</b>


Athar:
  ﴿اے  نبیؐ،  یِمن  ؤنِو﴾  مےٚ  چُھ  یۅہے  حکم  آمُت  دِنہٕ  زِ  ییٚمہِ  شہر  کِس  ﴿مکہ  کِس﴾  ربّ  سٕنز  بندگی  کرٕ  ییٚمۍ  یِہ  حرم  چُھ  بنوومُت،  تہٕ  یُس  پرٛتھ  چیزُک  مٲلک  چُھ۔  مےٚ  چُھ  آمُت  حُکم  دِنہٕ  زِ  بٕہ  روزٕ  مُسلم  بٔنِتھ۔

Mirwaiz:
  توٚہۍ  فرمٲوِیوٗکھ  حض  یارسول  اللہؐ،  مےٚ  آو  نہٕ  کانٛہہ  حکماہ  کرنہٕ  ییٚمہِ  حکمہٕ  ورٲے  کہ  بہٕ  کرٕ  عبادت  ییٚمہِ  شہرٕ  کِس  مٲلکہٕ  سٕنز  ییٚمۍ  اَتھ  شہرس  عزت  دُیت،  گوٚژُھس  نا  بہٕ  تِہٕنزٕے  یٲژ  عبادت  کرُن،  تٔسۍ  خداے  سُند  چھُ  پرتھ  چیزاہ۔  بیٚیہِ  آو  مےٚ  حکم  کرنہٕ  کہ  بہٕ  آسہٕ  فرماں بردارو  أندرٕہ۔

Tahir:
  (تۆہۍ  فرمٲوِو  تِمن  زِ)  مے٘  چُھ  یۅہے  حکم  آمُت  دِنہٕ  زِ  بہٕ  کرٕییٚمہِ  شہر  (مکہٕ)  کِس  ربّ  سٕنز  عبادت  ییٚمۍ  یہِ  عزت  وول  تہٕ  حُرمت  وول  بنوومُت  چُھ  تہٕ  پۯتھ  کانٛہہ  چیز  چُھ  تٔمۍ  سُندے  (ملکیت) تہٕ  مے٘  چُھ  (یہِ)  حکم  (تہِ)  دِنہٕ  آمُت  زِ  بہٕ  روزٕ  (اللہ  تعالیٰ  سٕندیٚن)  فرمان  بردارن  منٛز۔

Transliteration:
  Innam<u>a</u> omirtu an aAAbuda rabba h<u>ath</u>ihi albaldati alla<u>th</u>ee <u>h</u>arramah<u>a</u> walahu kullu shayin waomirtu an akoona mina almuslimeen<b>a</b>


Athar:
  تہٕ  پٔرِتھ  بوزناوٕ  یِہ  قرآن۔  وۅنۍ  یُس  ہدایت  کرِ  اختیار،  سُہ  کرِ  پننی  رٕژرٕ  خٲطرٕ  ہدایت  اختیار،  تہٕ  یُس  گُمراہ  آسہِ  تس  ؤنِو  زِ،  بٕہ  چُھس  صرف  خبردار  کرن  وول۔

Mirwaiz:
  بیٚیہِ  آو  مےٚ  یِتہِ  حکم  کرنہٕ  کہ  بہٕ  بوزناوَو  توٚہۍ  لوٗکھ  قرآن  مجید  یعنی  بہٕ  کروٕہ  تۅہیہِ  تبلیغ  احکام  یُس  نبوتس  لٲزم  چھُ۔  پس  یُس  قرآن  مجید  بوٗزِتھ  میانہِ  تبلیغ  سٍتۍ  وَتہِ  پٮ۪ٹھ  یِیہِ  سُہ  یِیہِ  پننی  پانہٕ  کہ  فٲیدٕہ  خٲطرٕ،  یعنی  تس  چھُ  تمُیک  فٲیدٕہ  پانس۔  بیٚیہِ  یُس  وَتہِ  نِشہِ  ڈلہِ  تس  چھُ  تمُیک  ضریٚر  پانس۔  توٚہۍ  فرمٲوِیوٗکھ  بہٕ  چھُس  نہٕ  مگر  بیٖم  کروُنیو  اندرٕہ۔  اَکھ  بیٖم  کروُناہ  یعنی  حکم  بوزناوُنیو  پیغمبرو  اندرٕہ۔

Tahir:
  بیٚیہِ  یہِ  زِ  بہٕ  روزٕ  قرآن  پٔرِتھ  بوزناوان  پتہٕ  ییٚمۍ  شخصن  ہدایت  قبول  کۆر  تیٚلہِ  رٔٹ  تٔمۍ  پننی  فٲیدٕہ  خٲطرٕ  سیٚز  وَتھ  تہٕ  یُس  ڈٔلۍتھے  روٗد  تیٚلہِ  فرمٲوِو  تۆہۍ  زِ  بہٕ  چُھس  صرف  کھوژناون  والیٚو  منٛزٕ۔

Transliteration:
  Waan atluwa alqur<u>a</u>na famani ihtad<u>a</u> fainnam<u>a</u> yahtadee linafsihi waman <u>d</u>alla faqul innam<u>a</u> an<u>a</u> mina almun<u>th</u>ireen<b>a</b>


Athar:
  یِمن  ؤنِو،  تعریف  چِھ  اللہ  تعالیٰ  سٕندی  خٲطرٕ،  عنقریب  ہاویٚو  سُہ  تۅہیِہ  پننہِ  نشٲنیِہ  تہٕ  توٚہۍ  پرٛزٕنٲوِیوٗکھ  تِمہٕ،  تہٕ  تُہُند  ربّ  چُھنہٕ  بےٚ  خبر  تِمو  عملو  نِشہِ  یِمہٕ  توٚہۍ  لُکھ  کران  چِھو۔

Mirwaiz:
  بیٚیہِ  دٔپِو  سٲری  تعریف  شوٗبن  خداے  سٕے  یوت۔  مےٚ  یہِ  کینٛژھاہ  مَٹہِ  اوس  تہِ  وول  مےٚ  نکھہٕ۔  اللہ  تعالیٰ  ہاوِ  تۅہیہِ  پنٕنۍ  نشانہٕ  پانے  یعنی  قیامتٕکۍ  واقعات،  پس  ترِ  تۅہیہِ  پانے  فکرِ  قصہٕ  کیا  چھُ۔  بیٚیہِ  چھُنہٕ  ہرگز  تُہُند  پروردگار  بے  خبر  تِمَو  کامیو  نِشہِ  یِمہٕ  توٚہۍ  کران  چھِو۔  لہٰذا  دِیہِ  سُہ  باایمانن  پننین  عملن  ہُنٛد  رُت  جزاء،  کٲفرن  تہٕ  منکرن  دِیہِ  یچھ  کامین  ہُنٛد  پوٗرٕ  سزا۔

Tahir:
  تہٕ  تۆہۍ  فرمٲوِو  زِ  تمام  تعریف  چِھ  اللہ  تعالیٰ  سٕندی  خٲطرٕ  سُہ  ہاویٚو  تۅہیہِ  عنقریب  پننہِ  نِشٲنِیہِ  پتہٕ  پۯزٕ  نٲوِو  تۆہۍ  تِمہٕ،  تہٕ  تُہُنٛد  ربّ  چُھنہٕ  تِمَو  کامیٚو  نِشہِ  بے  خبر  یِمہٕ  تۆہۍ  انجام  چِھو  دِوان۔

Transliteration:
  Waquli al<u>h</u>amdu lill<u>a</u>hi sayureekum <u>a</u>y<u>a</u>tihi fataAArifoonah<u>a</u> wam<u>a</u> rabbuka bigh<u>a</u>filin AAamm<u>a</u> taAAmaloon<b>a</b>


Athar: یِم چِھ کتابِ مُبینٕکۍ آیات۔
Tahir: یِم چِھ روشن کتابِہ ہٕندۍ آیات۔
Transliteration: Tilka <u>a</u>y<u>a</u>tu alkit<u>a</u>bi almubeen<b>i</b>
Mirwaiz:
  یِم  مضامین  یِم  تۅہیہِ  پٮ۪ٹھ  بطریق  وحی  چھِ  سوزنہٕ  یِوان،  یِم  چھِ  ییٚمہِ  تابہِ  ہٕندۍ  آیات  ییٚمِکۍ  معنی  بالکل  واضح  تہٕ  صاف  چھِ۔


Athar:
  أسۍ  بوزناوَو  توٚہۍ  موسیٰ  علیہ  السلام  تہٕ  فرعون  سُند  کینہہ  حال  ٹھیک  ٹھیک،  تِتھیٚن  لُکن  ہٕندِ  فٲیدٕہ  خٲطرٕ  یِم  ایمان  اَنن۔

Mirwaiz:
  یِمَو  آیاتو  منٛزٕہ  یتھ  موقعس  پٮ۪ٹھ  أسۍ  موسیٰ  علیہ  السلام  تہٕ  فرعون  سٕندِ  قصہٕ  أندرٕہ  اَکھ  حصہٕ  تۅہیہِ  پٮ۪ٹھ  پران  چھِ،  پٔزِپٲٹھۍ  تِمن  لوٗکن  ہٕندِ  نفع  خٲطرٕ  یِم  پژھ  کرٕوُنۍ  چھِ۔

Tahir:
  (اے  حبیبِ  مکرّم!)  أسۍ  بوزناوَو  تۅہیہِ  موسیٰ  (علیہ  السلام)  تہٕ  فرعون  سٕندِ  حالہٕ  منٛزٕ  یُس  حقیقتس  پیٚٹھ  مبنی  چُھ  کینہہ  پٔرِتھ  تِمن  لُکن  خٲطرٕ  یِم  با  ایمان  چِھ۔

Transliteration:
  Natloo AAalayka min nabai moos<u>a</u> wafirAAawna bi<b>a</b>l<u>h</u>aqqi liqawmin yuminoon<b>a</b>


Athar:
  پزر  چُھ  یِہ  زِ  فرعونن  کٔر  زمینس  منٛز  سرکشی،  تہٕ  اَمِکۍ  باشندہ  کٔرِن  دریٚن  منٛز  تقسیم،  تِمو  منٛزٕ  اوس  سُہ  أکِس  دٔرِس  کمزور  کران،  امہِ  کیٚن  لڑکن  اوس  قتل  کران  تہٕ  امہِ  چن  کوریٚن  اوس  زندٕہ  روزنہٕ  دِوان،  درحقیقت  اوس  سُہ  فساد  کرن  والیو  لُکو  منٛزٕ۔

Mirwaiz:
  بے  شک  فرعونن  اوس  کونٛپ  لوٚدمُت  مصرٕ  کِس  سرزمینس  منٛز،  بیٚیہِ  ٲسِن  تَتہِ  کین  لوٗکن  مختلف  قٔسٕن  کٔرِمٕتۍ،  قبطی  ٲسِن  باعزت  تھٲوِمٕتۍ،  سبطی  یعنی  بنی  اسرٲیل  ٲسِن  بے  عزت  کٔرِمٕتۍ،  ییٚمُیک  تفصیل  یِیہِ  بیان  کرنہٕ  برونٹھ  کُن۔  کمزور  تہٕ  پست  اوس  زانان  تِمَو  اندرٕہ  أکِس  جماعتس  یعنی  بنی  اسرٲیلن  یِتھہٕ  پٲٹھۍ  کہ،  کھش  اوس  کرناوان  تِہِندین  نیچویٚن  یِم  نٔوۍ  زیٚوان  ٲسۍ  مارٕ  واتلن  ہٕندِ  اَتھہٕ،  زندٕھ  اوس  تھاوان  تِہٕنزن  زنانن  یعنی  کوریٚن  یُتھ  تِمن  اَتھہِ  خدمت  کرناوَن،  بیٚیہِ  اوسُکھ  نہٕ  کوریٚن  ہُنٛد  خوف  تہٕ  خطرٕہ  تہِ  کِہِنۍ۔  بے  شک  اوس  سُہ  تبٲہی  کروُنیو  اندرٕہ۔

Tahir:
  بے  شک  اوس  فرعون  زمینس  منٛز  بُتھۍ  پھِیُر  تہٕ  تکبر  کرن  وول  (یعنی  پننہِ  حکمُک  مٲلک)  بنیومُت  تہٕ  تٔمۍ  ٲسۍ  پننۍ  (مُلکٕکۍ)  روزن  وٲلۍ  (مختلف)  فرقن  (تہٕ  جمٲعژن)  منٛز  بٲگرٲوِمٕتۍ،  تٔمۍ  اوس  تِمَو  منٛزٕ  اَکھ  دۆر  (یعنی  بنی  اسرائیلٕکۍ  لُکھ)  کمزور  کٔرۍمٕتۍ  زِ  تِہٕندیٚن  لڑکن  اوس  (تِہِندِ  مستقبلُک  طاقت  ختم  کرنہٕ  مۅکھہٕ)  ذبح  کران  تہٕ  تِہٕنزن  زنانن  اوس  زندٕہ  تۯاوان  (یُتھ  زن  مردو  رۆس  تِہُنٛد  تعداد  ہُرِ  تہٕ  تِمن  منٛز  گژِھہ  اخلٲقی  بے  راہ  روی  منٛز  اضافہٕ)،  بے  شک  اوس  سُہ  فساد  تُلن  والیٚو  لُکو  منٛزٕ۔

Transliteration:
  Inna firAAawna AAal<u>a</u> fee alar<u>d</u>i wajaAAala ahlah<u>a</u> shiyaAAan yasta<u>d</u>AAifu <u>ta</u>ifatan minhum yu<u>th</u>abbi<u>h</u>u abn<u>a</u>ahum wayasta<u>h</u>yee nis<u>a</u>ahum innahu k<u>a</u>na mina almufsideen<b>a</b>


Athar:
  تہٕ  أسۍ  ٲسۍ  یِہ  ارادٕہ  تھاوان  زِ  مہربانی  کرو  تِمن  لُکن  پیٚٹھ  یِم  زمینس  منٛز  کمزور  کٔرِتھ  ٲسِکھ  تھٲوِمٕتۍ،  تہٕ  تِم  بناووکھ  پیشوا  تہٕ  تِمے  بناووکھ  وٲرِث۔

Mirwaiz:
  سون  ارادٕہ  اوس  دینی  و  دنیٲوی  احسان  رُن  تِمن  لوٗکن  پٮ۪ٹھ  یِم  کمزور  زاننہٕ  یِوان  ٲسۍ  اَتھ  مُلکس  یعنی  سرزمینِ  مصڑس  منٛز  بیٚیہِ  بناووکھ  أسۍ  تِم  دینٕکۍ  پیشاو،  بیٚیہِ  کروکھ  تِمے  دنیاہس  اندر  سلطنتٕکۍ  وٲرث۔

Tahir:
  تہٕ  أسۍ  ٲسۍ  یژھان  زِ  أسۍ  کرو  تِتھیٚن  لُکن  پیٚٹھ  احسان  یِم  زمینس  منٛز  (حقوقَو  تہٕ  آزٲدی  نِشہِ  محرومی  کِنۍ  تہٕ  ظلمہٕ  تہٕ  استحصال  کِنۍ)  کمزورٲسۍ  کرنہٕ  آمٕتۍ  تہٕ  تِم  بناووکھ  (مظلوم  قومٕکۍ)  رہبر  تہٕ  پیشوا  تہٕ  تِم  بناووکھ  (ملکہ  کہِ  تختٕکۍ)  وٲرث۔

Transliteration:
  Wanureedu an namunna AAal<u>a</u> alla<u>th</u>eena istu<u>d</u>AAifoo fee alar<u>d</u>i wanajAAalahum aimmatan wanajAAalahumu alw<u>a</u>ritheen<b>a</b>


Athar:
  تہٕ  زمینس  منٛز  کرو  تِمن  اقتدار  عطا،  تہٕ  تِمَو  سٍتۍ  ہاوَو  فرعونس  تہٕ  ہامانس  تہٕ  تِہندیٚن  لشکرن  تی  کینژھاہ  ییٚمیُک  تِمن  ڈر  اوس۔

Mirwaiz:
  بیٚیہِ  دِمَو  أسۍ  موقع  تِمن  اَتھ  مُلکس  اندر  حکومت  کرنُک،  بیٚیہِ  ہاوَو  أسۍ  فرعونس  تہٕ  ہامانس  بیٚیہِ  تِہٕنزِ  لشکرِ  بنی  اسرٲیلن  ہٕندِ  اَتھہٕ  سُہ  چیز  یتھ  تِم  کھۅژان  ٲسۍ۔  تفصیل  اَمُیک  چھُ  یہِ  کہ  ییٚلہِ  موسیٰ  علیہ  السلام  اَتھ  خطرناک  زمانس  منٛز  پٲدٕہ  سَپُد۔

Tahir:
  تہٕ  أسۍ  کرو  تِمن  ملکس  منٛز  حکومت  تہٕ  اقتدار  عطا  تہٕ  فرعون  تہٕ  ہامان  تہٕ  تِمن  دۅشوٕنۍ  ہٕندیٚن  فوجن  ہاوَو  سُہ  (انقلاب)  یَتھ  تِم  کھوژان  ٲسۍ۔

Transliteration:
  Wanumakkina lahum fee alar<u>d</u>i wanuriya firAAawna wah<u>a</u>m<u>a</u>na wajunoodahum<u>a</u> minhum m<u>a</u> k<u>a</u>noo ya<u>hth</u>aroon<b>a</b>


Athar:
  اسہِ  کوٚر  موسیٰ  علیہ  السلام  سٕنزِ  ماجہِ  اشارٕہ  ﴿منٛز  باگ  چھےٚ  یِہ  کتھ  أتی  تراونہٕ  آمٕژ  زِ  یِمنٕے  حالاتن  منٛز  زاو  سُہ  شُر  أکِس  اسرائیلی  گرس  منٛز  یُس  دُنیاہن  پتہٕ  موسیٰ  علیہ  السلام  سٕندِ  ناوٕہ  زون﴾  زِ  یِہ  چاوُن  دۅد،  پتہٕ  ییٚلہِ  ژےٚ  أمۍ  سٕندِس  جانس  خطرٕہ  بٲسی،  تیٚلہِ  ترٲوِزیٚن  یِہ  دریاوس  منٛز،  تہٕ  نَہ  کھوٚژۍ  زِ  تہٕ  نَہ  بٔرِزِ  غم،  أسۍ  اَنون  یِہ  ژیے  نِشہِ  واپس،  تہٕ  یِہ  کرون  پیغمبرن  منٛز  شٲمل۔

Mirwaiz:
  اَسہِ  تروو  اِلہام  موسیٰ  علیہ  السلام  سٕندِس  وٲلدس  کہ  ژٕہ  چاوُن  یہِ  فرزند  دۅد  ییٖتِس  کالس  ژٕہ  یہِ  فرزند  پوٗشیدٕہ  ہیکہَن  تھٲوِتھ،  اَدٕہ  ییٚلہِ  ژٕہ  کھۅژکھ  تٔمۍ  سٕندِ  حقہٕ  کُنہِ  تکلیفس،  تیٚلہِ  تراوُن  ژٕہ  سُہ  دریاے  نیلس  اندر  صندوقس  منٛز  تھٲوِتھ،  بیٚیہِ  یُتھنہٕ  ژٕہ  کھۅژکھ  تٔمۍ  سٕندِس  پھٹنس  یا  کانٛہہ  غم  برکھ  تٔمۍ  سٕنزِ  جدٲیی  ہُنٛد۔  بے  شک  أسۍ  واتناوون  سُہ  فرزند  واپس  ثےٚ  نِشہِ،  بیٚیہِ  کرون  أسۍ  سُہ  پننِس  وقتس  پٮ۪ٹھ  پیغمبرو  اندرٕہ۔  تَمہِ  پتہٕ  روٗز  سۅ  تِمن  دۅد  دِوان،  ادٕہ  ییٚلہِ  اندیشہِ  سَپدُکھ  کہ  راز  سَپدِ  فاش  توپتہٕ  تھووُکھ  أکِس  صندوقس  منٛز۔  أتی  ترووُکھ  دریاے  نیلس  منٛز  خداے  سُنٛد  ناو  ہیتھ۔  اَمہِ  دریاے  نیلُک  اَکھ  شاخ  اوس  فرعون  سٕندیو  شٲہی  علاقو  مٔنزۍ  پکان۔  یہِ  صندوق  ووت  تپٲری  فرعون  سٕندین  علاقن  اندر۔

Tahir:
  تہٕ  اَسہِ  تۯٲو  موسیٰ  (علیہ  السلام)  سٕنزِ  ماجہِ  ہٕندِس  دِلس  منٛز  یہِ  کتھ  زِ  ژٕ  روز  یِمن  دۅد  چاوان  پتہٕ  ییٚلہِ  ژے٘  یِمن  پیٚٹھ  (قتل  کرنہٕ  یِنُک)  اندیشہ  بٲسی  تیٚلہِ  ترٲوۍ  زیٚن  یہِ  دریاوس  منٛز  تہٕ  نَہ  کھوٗژۍ  زِ  ژٕ  (تَمہِ  صورتِ  حال  نِشہِ)  تہٕ  نَہ  گٔژھۍ  زِ  دِل  ملوٗل،  بے  شک  چِھن  أسۍ  یہِ  ژے٘  کُن  واپس  اَنن  وٲلۍ  تہٕ  یہِ  چِھن  رسولن  منٛز  (شٲمل)  کرن  وٲلۍ۔

Transliteration:
  Waaw<u>h</u>ayn<u>a</u> il<u>a</u> ommi moos<u>a</u> an ar<u>d</u>iAAeehi fai<u>tha</u> khifti AAalayhi faalqeehi fee alyammi wal<u>a</u> takh<u>a</u>fee wal<u>a</u> ta<u>h</u>zanee inn<u>a</u> r<u>a</u>ddoohu ilayki waj<u>a</u>AAiloohu mina almursaleen<b>a</b>


Athar:
  ٲخر  کار  چِھ  فرعون  سٕندۍ  گرٕ  وٲلۍ  تس  ﴿دریاوٕ  منٛزٕ﴾  کھالان،  تاکہ  سُہ  بنہِ  تِہُند  دشمن  بیٚیہِ  بَنہِ  تِہندِ  خٲطرٕ  غمُک  سبب،  پٔزۍ  پٲٹھۍ  اوس  فرعون  تہٕ  ہامان  تہٕ  تِہندۍ  لشکر  ﴿پننہِ  تدبیرِ  منٛز﴾  سیٚٹھٕہے  خطا  کار۔

Mirwaiz:
  توپتہٕ  روٚٹ  یہِ  صندوق  فرعون  سٕندیو  لوٗکو،  گھروالیو  بی  آسیہ  ہن،  سۅ  واتہِ  ہا  موسیٰ  علیہ  السلامس  پۅپھ  اَکہِ  قولہٕ  موجوب  یُتھ  سَپدِ  سۅ  تِمن  لوٗکن  ہٕندِ  خٲطرٕ  دشمن  بیٚیہِ  غمُک  تہٕ  پریشٲنی  ہُنٛد  بٲعث۔  پٔزِپٲٹھۍ  فرعون  تہٕ  ہامان  بیٚیہِ  تِہٕنز  لشکر  ٲس  پننہِ  حقہٕ  سخت  غلطی  روُنۍ،  پنٕنۍ  دشمن  رٔچھِکھ  پننہِ  کۅچھہِ  کیٚتھ۔

Tahir:
  پتہٕ  تُلۍ  تِم  فرعون  سٕندیٚو  گرِ  کیٚو  (دریاوٕ  نِشہِ)  یُتھ  زن  تِم  (اللہ  تعالیٰ  سٕندِ  یژھنہٕ  سٍتۍ)  تِہِندِ  خٲطرٕ  دشمن  تہٕ  (بٲعثِ)  غم  ثٲبت  سپدن۔بے  شک  اوس  فرعون  تہٕ  ہامان  تہٕ  تِمن  دۅشوٕنۍ  ہنٛدۍ  فوج  سٲری  خطا  کار۔

Transliteration:
  Fa<b>i</b>ltaqa<u>t</u>ahu <u>a</u>lu firAAawna liyakoona lahum AAaduwwan wa<u>h</u>azanan inna firAAawna wah<u>a</u>m<u>a</u>na wajunoodahum<u>a</u> k<u>a</u>noo kh<u>at</u>ieen<b>a</b>


Athar:
  فرعون  سٕنزِ  خاندارِنہِ  ووٚن  ﴿تس﴾  یِہ  چُھ  میانہِ  تہٕ  چانہِ  خٲطرٕ  أچھن  ہُند  شہجار،  یِہ  مَہ  کرُن  قتل،  بنان  چُھ  یِہ  آسہِ  سانہِ  خٲطرٕ  فٲیدٕہ  مند،  یا  بناوون  یِہ  أسۍ  پنُن  نیٚچِوُے۔  تہٕ  تِم  ٲسۍ  انجامہٕ  نِشہِ  بے  خبر۔

Mirwaiz:
  توپتہٕ  ووٚن  فرعون  سٕنزِ  آشنِہ  آسِیہ  ہن  فرعونس  یہِ  فرزند  چھُ  میانین  تہٕ  چانین  أچھن  ہُنٛد  گاش،  یہِ  وُچھنہٕ  سٍتۍ  آسہِ  سون  دِل  پھۅلان،  یہِ  متہٕ  مٲرِتون،  دیٚو  یہِ  اَسہِ  بٔڈِتھ  فٲیدٕہ  واتناوِہ،  بلکہ  بناوون  یہِ  أسۍ  پَنُں  نیچُو،  کیازِ  أسۍ  چھِ  لاولد۔  یِمن  ٲس  نہٕ  یِوُنہٕ  چالچ  خبرٕے  کینہہ  کہ  یہِ  چھُ  سُے  فرزند  ییٚمۍ  سٕندِ  اَتھہٕ  فرعون  سٕنز  سلطنت  ختم  سپدِہ۔

Tahir:
  تہٕ  فرعون  سٕنزِ  خاندارِنہِ (ییٚلہِ  موسیٰ  علیہ  السلام  وُچھ  تَمہِ)  وۆن  زِ  (یہِ  شُر)  چُھ  میانہِ  تہٕ  چانہِ  أچھ  خٲطرٕ  شیہجار۔یہِ  مَہ  کٔرِیوٗن  قتل،  بنان  چُھ  یہِ  واتناوِ  اَسہِ  فٲیدٕہ  نَتہٕ  بناوون  أسۍ  یہِ  نیٚچُو  تہٕ  تِم  ٲسۍ  (اَمہِ  تجویز  کہ  انجام  نِشہِ)  بے  خبر۔

Transliteration:
  Waq<u>a</u>lati imraatu firAAawna qurratu AAaynin lee walaka l<u>a</u> taqtuloohu AAas<u>a</u> an yanfaAAan<u>a</u> aw nattakhi<u>th</u>ahu waladan wahum l<u>a</u> yashAAuroon<b>a</b>


Athar:
  ہۅپٲرۍ  اوس  موسیٰ  علیہ  السلام  سٕنزِ  ماجہِ  دل  بے قرار  سۅ  کرِہے  تٔمۍ  سُند  راز  فاش،  اگر  نہٕ  أسۍ  تس  ہمت  دِمہَو،  تاکہ  سۅ  روزِہے  ﴿سٲنِس  وعدس  پیٚٹھ﴾  ایمان  انن  والیو  منٛزٕ۔

Mirwaiz:
  یپٲرۍ  سَپُد  موسیٰ  علیہ  السلام  سٕنزِ  وٲلدٕہ  سُنٛد  سخت  بے  قرار،  قریب  اوس  کہ  سُہ  کرِہا  ظٲہر  سارِنٕے  نِشہِ  یہِ  سورُے  حال،  أسۍ  نے  تٔمۍ  سُند  دل  گٔنڈِتھ  تھٲوِتھ  مضبوط  کرہَو  یُتھ  سُہ  اَمہِ  پتہٕ  کینٛہہ  کالاہ  گٔژِھتھ  اطمینان  تہٕ  یقین  کروُنیو  اندرٕہ  بَنہِ۔

Tahir:
  تہٕ  موسیٰ (علیہ  السلام) سٕنزِ  ماجہِ  ہُنٛد  دل  گۆو  (صبرٕ  نِشہِ)  ژھۆر،ممکن  اوس  زِ  (پننہِ  بے  قرٲری  کِنۍما)  کڑِ  ہے  سۅ  یہِ  راز  نۆن  ہرگاہ  نہٕ  أسۍ  تٔمۍ  سٕندِس  دِلس  پیٚٹھ  صبرُک  تہٕ  سکونُک  طاقت  تۯاو  ہَو  تاکہ  سۅ  گٔژھ  (اللہ  تعالیٰ  سٕندِس  وعدس  پیٚٹھ) پژھ  کرن  والیٚو  منٛزٕ  روزٕنۍ۔

Transliteration:
  Waa<u>s</u>ba<u>h</u>a fu<u>a</u>du ommi moos<u>a</u> f<u>a</u>righan in k<u>a</u>dat latubdee bihi lawl<u>a</u> an raba<u>t</u>n<u>a</u> AAal<u>a</u> qalbih<u>a</u> litakoona mina almumineen<b>a</b>


Athar:
  تٔمۍ  ووٚن  شُرۍ  سٕنزِ  بیٚنہِ،  أمِس  گژھ  پتہٕ  پتہٕ،  چنانچہ  روٗز  سۅ  الگ  پٲٹھۍ  تس  تِتھہٕ  پٲٹھۍ  نظر  تھٲوِتھ،  زِ  ﴿دُشمنن﴾  لوٚگ  نہٕ  اَمِیُک  پے۔

Mirwaiz:
  تمہِ  پتہٕ  دوٚپ  موسیٰ  علیہ  السلام  سٕنزِ  وٲلدن  تِہٕنزِ  بیٚنہِ  حضرت  کلثومس،  وۅتھ  ژٕہ  کر  تٔمۍ  سُند  حال  دریافت،  توپتہٕ  درایہِ  سۅ،  واتان  واتان  وٲژ  فرعون  سُند  گھرٕ۔  تَتہِ  روٗز  سۅ  وُچھان  أمِس  وۅپرٲزۍ  پٲٹھۍ  کہ  تِمن  لوٗکن  نہٕ  پتہٕے  زِ  یہِ  چھےٚ  أمِس  بچہ  سٕنز  بیٚنہِ۔

Tahir:
  تہٕ  (موسیٰ  علیہ  السلامن  ہٕنزِ  ماجہِ)  وۆنن  تِہِنزِ  ہمشیرس  زِ  (تِہُنٛد  حال  زاننہٕ  خٲطرٕ)  گژھ  تِمن  پتہٕ  پتہٕ،  پتہٕ  روٗز  سۅ  تِمن  دوٗرِ  پیٚٹھہٕ  نظر  تھٲوِتھ  تہٕ  تِم  لُکھ  ٲسۍ  (بالکل) بے  خبر۔

Transliteration:
  Waq<u>a</u>lat liokhtihi qu<u>ss</u>eehi faba<u>s</u>urat bihi AAan junubin wahum l<u>a</u> yashAAuroon<b>a</b>


Athar:
  تہٕ  اسہِ  أسۍ  شُرِس  خٲطرٕ  گۅڈے  دۅد  چاون  واجِنیٚن  ہٕندۍ  سینہٕ  حرام  کٔرِمٕتۍ  ﴿یِہ  حالت  وُچِھتھ﴾  ووٚن  تمہِ  کورِ  تِمن،  بٕہ  وَنوٕہ  تۅہیِہ  تِتھہِ  گرک  نیب  ییٚمکۍ  بٲژ  أمۍ  سٕندِ  رچھنٕچ  ذمہ  دٲری  رٹن،  تہٕ  أمِس  تھاون  خیر  خوٲہی  سان؟

Mirwaiz:
  اَسہِ  اوس  بیاکھ  تدبیر  کوٚرمُت،  اَسہِ  آسہٕ  رچمژٕہ  برونٹھُے  پتھ  موسیٰ  علیہ  السلامس  نِشہِ  دۅد  دِوُنہِ  زنانہٕ،  تِمَو  روٚٹ  نہٕ  کٲنسہِ  ہُنٛد  دۅد،  یہِ  حال  وُچھِتھ  زون  تٔمۍ  سٕنزِ  ہمشیرن  موقع  غنیمت۔  کیا  بہٕ  وُنواہ  تۅہیہِ  اَکہِ  گھرُک  پتاہ،  یِم  أمِس  فرزندس  ذمہٕ  دٲری  سان  رچھن،  تِم  آصن  أمۍ  سٕندۍ  سٮ۪ٹھاہ  خیرخواہ،  دوٚپہس  جلدی  پہن  کرتہٕ  کینژھاہ،  سۅ  ؤژھ  تہٕ  أنٕن  یِہٕنز  وٲلدٕھ  ماجدہ۔  تِمَو  یُتھُے  پِستان  پَنُن  تِہِندِس  ٲسس  منٛز  تروو،  تٲنۍ  ہیوٚت  تِمَو  دۅد  چوٚن،  تَمہِ  دوٚپ  بہٕ  نِمن  یہِ  گھرٕ،  تٔتھۍ  رَچھن،  تِمَو  کوٚرُس  تسلیم۔

Tahir:
  تہٕ  اَسہِ  اوس  گۅڈٕ  پیٚٹھے  موسیٰ  ہس  (علیہ  السلام)  پیٚٹھ  داین  ہُنٛد  دۅد  حرام  کۆرمُت،  لہٰذا  وۆنن  (موسیٰ  علیہ  السلامن  ہٕنزِ  ہمشیرن)،  کیا  بہٕ  وَنوا  تۅہیہِ  تِتھیٚن  گرٕوالیٚن  ہُند  نیب  یِم  تُہٕندِ  خٲطرٕ  أمِس  (شُرس)  رچھن  تہٕ  تِم  آسن  أمۍ  سٕندۍ  رُت  کانچھن  وٲلۍ  (تہِ)۔

Transliteration:
  Wa<u>h</u>arramn<u>a</u> AAalayhi almar<u>ad</u>iAAa min qablu faq<u>a</u>lat hal adullukum AAal<u>a</u> ahli baytin yakfuloonahu lakum wahum lahu n<u>as</u>i<u>h</u>oon<b>a</b>


Athar:
  یِتھہٕ  پٲٹھۍ  اوٚن  اسہِ  موسیٰ  علیہ  السلام  پننہِ  ماجہِ  نِشہِ  واپس،  تاکہ  تٔمۍ  سٕنزن  أچھن  پیٚیِہ  شہجار  تہٕ  سۅ  گژِھہ  نہٕ  غمگین،  بیٚیہِ  لگیٚس  پے  زِ  اللہ  تعالیٰ  سُند  وعدہ  اوس  پوٚز،  مگر  اکثر  لُکھ  چِھنہٕ  یِہ  کتھ  زانان۔

Mirwaiz:
  پس  سوٗز  اَسہِ  واپس  موسیٰ  علیہ  السلام  پننِس  وٲلدس  نِشہِ  یُتھ  شیہلن  تِہِنزٕ  أچھ  بیٚیہِ  سپدن  نہٕ  تِم  فراق  کِس  غمس  اندر  مبتلا،  بیٚیہِ  یُتھ  سۅ  زانہِ  اللہ  تعالیٰ  سُند  وعدٕہ  چھُ  حق  تہٕ  پوٚز  آسان  لیکن  افسوس  کہ  واریاہ  لوٗکھ  یعنی  کٲفر  چھِنہٕ  یہِ  کتھ  مانان،  اَتھ  کتھہِ  یقین  کران۔

Tahir:
  (یِتھہٕ  پٲٹھۍ) اۆن  اَسہِ  موسیٰ  (علیہ  السلام)  تِہٕنزِ  ماجہِ  نِشہِ  واپس  تاکہ  تٔمۍ  سٕنزأچھ  روزِ  شِہِج  تہٕ  سۅ  گٔژھ  نہٕ  دِل  ملوٗل  سپدٕنۍ  تہٕ  تاکہ  سۅ  زانہِ  (یقین  سان)  زِ  اللہ  تعالیٰ  سُنٛد  وعدٕہ  چُھ  پۆز  البتہ  اکثر  لُکھ  چِھنہٕ  زانان۔

Transliteration:
  Faradadn<u>a</u>hu il<u>a</u> ommihi kay taqarra AAaynuh<u>a</u> wal<u>a</u> ta<u>h</u>zana walitaAAlama anna waAAda All<u>a</u>hi <u>h</u>aqqun wal<u>a</u>kinna aktharahum l<u>a</u> yaAAlamoon<b>a</b>


Athar:
  ییٚلہِ  موسیٰ  علیہ  السلام  پننہِ  پوٗرٕ  جوٲنی  چُھ  واتان  تہٕ  تٔمۍ  سُند  نشو  و  نُما  چُھ  مکمل  سپدان،  پتہٕ  کوٚر  اَسہِ  تس  حکم  تہٕ  علم  عطا،  أسۍ  چِھ  نیک  لُکن  یُتُھے  جزا  دِوان۔

Mirwaiz:
  توپتہٕ  ییٚلہِ  موسیٰ  علیہ  السلام  ووت  پننہِ  طاقت  و  قوت  چہ  وٲنسہِ  بیٚیہِ  سَپُد  پوٗرٕ  جوان،  قوت  جسمٲنی  تہٕ  قوت  عقلی  تِہُنٛد  سَپُد  مکمل،  عطا  کوٚر  اَسہِ  تِمن  گاٹہٕ  جار  تہٕ  علم،  فہم  سلیم،  عقلِ  سلیم  نبوت  برونٹھ۔  أسۍ  چھِ  نیکو  کارن  یِتھے  پٲٹھۍ  رُت  بدلہٕ  عطا  کران،  اَمہِ  اندرٕہ  سَپُد  معلوم  کہ  فرعون  سُند  مشرب  اوس  نہٕ  تِمَو  کُنہِ  وقتہٕ  اختیار  کوٚرمُت  بلکہ  ٲسۍ  تَمہِ  نِشہِ  متنفر۔  اَمی  زمانُک  اَکھ  واقعاہ  سَپُد  کہ  موسیٰ  علیہ  السلام  ٲسۍ  اَکہِ  دۅہہ  شہرٕھ  نیٚبر،  توپتہٕ  ییٚلہِ  آے۔

Tahir:
  تہٕ  ییٚلہِ  موسیٰ  (علیہ  السلام)  پننہِ  جوٲنۍ  تام  وٲتۍ  بیٚیہِ  وٲتۍ  (سنِّ)  اعتدالس  پیٚٹھ،  پتہٕ  کۆر  اَسہِ  تِمن  (نبوتُک)  حکم  تہٕ  علم  تہٕ  گاٹہٕ  جار  عطا،  تہٕ  أسۍ  چِھ  نیکوکارن  یِتھے  پٲٹھۍ  بدلہٕ  دِوان۔

Transliteration:
  Walamm<u>a</u> balagha ashuddahu wa<b>i</b>staw<u>a</u> <u>a</u>tayn<u>a</u>hu <u>h</u>ukman waAAilman waka<u>tha</u>lika najzee almu<u>h</u>sineen<b>a</b>


Athar:
  ﴿اکہ  دۅہ﴾  ژاو  سُہ  شہرس  منٛز  تمہِ  وقتہٕ  ییٚلہِ  اہلِ  شہر  غفلتس  منٛز  ٲسۍ،  تَتہِ  وُچھ  تٔمۍ  زٕہ  نفر  لڑٲے  کران،  اکھ  اوس  تٔمۍ  سٕندِ  قومُک  تہٕ  بیاکھ  اوس  تٔمۍ  سٕندِس  دشمن  قومَس  سٍتۍ  تعلق  تھاوان،  تٔمۍ  سٕندِ  قومٕکۍ  نفرن  لوے  تس  دشمن  قوم  وٲلِس  خلاف  مددٕ  خٲطرٕ  ناد۔  موسیٰ  ﴿علیہ  السلامن﴾  لوے  تس  اکھ  دوٚگ  تہٕ  مۅکلاوٕن  تٔمۍ  سٕنز  کٲم،  ﴿یِہ  حرکت  سرزد  سپدنس  سٍتی﴾  ووٚن  موسیٰ  ﴿علیہ  السلامن﴾  یِہ  چھےٚ  شیطان  سٕنز  کٲم  ﴿حرکت﴾،  سُہ  چُھ  سخت  دشمن  تہٕ  گمراہ  کرن  وول۔

Mirwaiz:
  توپتہٕ  ژاے  اَتھ  شہرس  منٛز  تَمہِ  وقتہٕ  ییٚلہِ  اَتِکۍ  لوٗکھ  ٲسۍ  بے  خبر  رات  کِیُت  شوٚنگِتھ  یا  دوپہرس  قیلولہ  کران۔  توپتہٕ  وُچھ  تِمَو  اَتھ  شہرس  اندر  زٔنۍ  جوراہ  ہَر  ہَر  کران۔  اَکھ  اوس  یِمَو  منٛزٕ  یِہِندِ  جماعتُک  یعنی  بنی  اسرٲیلو  اندرٕہ۔  بیاکھ  اوس  تِہِندیو  دشمنو  اندرٕہ  یعنی  فرعون  سٕندیو  متعلقو  اندرٕہ۔  پس  موٚنگ  مدد  تٔمۍ  شخصن  یُس  تِہِنزِ  برادری  ہُنٛد  اوس  تس  شخصس  پٮ۪ٹھ  یُس  تِہِندیو  دشمنو  اندرٕہ  اوس۔  گۅڈٕہ  کرے  ہَس  تِمَو  زبانی  فہمٲیش  ییٚلہِ  نہٕ  تٔمۍ  کینہہ  مون،  پس  لٲے  موسیٰ  علیہ  السلامن  تس  اَکھ  مُکھٲلۍ  تہٕ  اتفاقاً  سَپُد  ختم  یعنی  سُہ  موٗد  تَمی  اَکہِ  مُکھالہِ  سٍتۍ۔  اگر  چہ  مارنہٕ  کہ  غرضہٕ  لوے  نہٕ  تِمَو  سُہ  مُشت  بلکہ  اوس  غرض  تس  تنبیہ  کرُن  زِ  سٍتی  سَپُد  تِمن  اَمُیک  احساس،  دوٚپُکھ  یہِ  گٔیہِ  شیطان  سٕنز  کٲم،  یہِ  کوٚر  نہٕ  مےٚ  جان۔  بے  شک  سُہ  چھُ  گمراہ  کروُن  نوٚن  دشمن  انسان  سُنٛد،  کِتھہٕ  پٲٹھۍ  چھُ  سُہ  انسانس  غلطی  منٛز  تراوان،  چنانچہ  خدایس  کُن  کوٚرُکھ  رجوع۔

Tahir:
  تہٕ  موسیٰ  (علیہ  السلام)  ژاے  (مصرکِس)  شہرس  منٛز  اَتھ  حالس  منٛز  زِ  شہرٕکۍ  روزن  وٲلۍ  ٲسۍ  (نیندرِ  منٛز)  غافل  پیٚتھ۔  پتہٕ  وُچھ  تِمَو  تَتھ  منٛز  ٲسۍ  زٕ  مرد  پانہٕ  وٲنۍ  لڑٲے  کران،  یہِ  (اَکھ)  اوس  تِہِنزِ (پننہِ)  جمٲعژ  (بنی  اسرائیل)  منٛزٕ  تہٕ  یہِ  (بیاکھ)  اوس  تِہٕندیٚو  دشمنو  (فرعون  سٕندِقومہٕ)  منٛزٕ،  وۅنۍ  ییٚلہِ  تٔمۍ  شخصن  یُس  تِہِنزی  جمٲعژ  منٛزٕ  اوس  تِمن  تس  شخصس  خلاف  مدد  مۆنگ  یُس  تِہنٛدیٚو  دشمنو  منٛزٕ  اوس،  پتہٕ  لوے  موسیٰ  ہن  (علیہ  السلام)  تس  دۆگ  تہٕ  مۅکلٲوٕن  تٔمۍ  سٕنز  کٲم  (پتہٕ)  لٔگۍ  فرماونہِ،  یہِ  چھے٘  شیطان  سٕنز  کٲم  (یۅس  میانہِ  دٔسۍسرزد  سپٕز)  بے  شک  چُھ  سُہ  ٹاکارٕہ  پٲٹھۍ  ڈالن  وول  دشمن۔

Transliteration:
  Wadakhala almadeenata AAal<u>a</u> <u>h</u>eeni ghaflatin min ahlih<u>a</u> fawajada feeh<u>a</u> rajulayni yaqtatil<u>a</u>ni h<u>atha</u> min sheeAAatihi wah<u>atha</u> min AAaduwwihi fa<b>i</b>stagh<u>a</u>thahu alla<u>th</u>ee min sheeAAatihi AAal<u>a</u> alla<u>th</u>ee min AAaduwwihi fawakazahu moos<u>a</u> faqa<u>da</u> AAalayhi q<u>a</u>la h<u>atha</u> min AAamali a<b>l</b>shshay<u>ta</u>ni innahu AAaduwwun mu<u>d</u>illun mubeen<b>un</b>


Athar:
  پتہٕ  ووٚن  تٔمۍ،  اے  میانہِ  ربّہ،  مےٚ  کور  پننِس  پانس  پیٚٹھ  ظُلم،  مےٚ  کر  مغفرت۔  چنانچہ  کٔر  خُداین  تس  مغفرت،  ﴿مغفرتُک  معنی  چُھ  درگزر  کرُن،  معاف  کرُن،  تہٕ  ستر  پوشی  کرنُک  تہِ۔  حضرت  موسیٰ  علیہ  السلامن  ہٕنٛدِ  دُعاہُک  مطلب  اوس  یِہ  زِ  میون  سُہ  گناہ  کر  معاف  ﴿ژٕ  چُھکھ  زانان  سُہ  کوٚر  نہٕ  مےٚ  زٲنِتھ  مٲنِتھ﴾،  تہٕ  اتھ  پیٚٹھ  تراو  پردٕہ  تہِ،  تاکہ  دشمنن  لگہِ  نہٕ  امِیُک  پے﴾  سُہ  چُھ  مغفرت  کرن  وول  تہٕ  سیٚٹھاہ  مہربان۔

Mirwaiz:
  دوٚپُکھ  ہے  میانہِ  پروردگارٕ  مےٚ  وٚر  ظلم  پٲنۍ  پانس،  پس  کر  ژٕہ  مےٚ  مغفرت،  پس  کٔرٕکھ  تس  مغفرت۔  پٔزِپٲٹھۍ  اللہ  تعالیٰ  چھُ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Tahir:
  (موسیٰ  علیہ  السلام)  لٔگۍ  عرض  کرنہِ،  اے  میانہِ  ربّہ!  بے  شک  کۆر  مے٘  پننِس  نفسس  پیٚٹھ  ظلم  وۅنۍ  کر  ژٕ  مے٘  معاف  پتہٕ  کۆر  تٔمۍ  تِمن  معاف،بے  شک  چُھ  سُہ  سیٚٹھہٕے  مغفرت  کرن  وول  انتہٲیی  مہربان۔

Transliteration:
  Q<u>a</u>la rabbi innee <i><u>th</u></i>alamtu nafsee fa<b>i</b>ghfir lee faghafara lahu innahu huwa alghafooru a<b>l</b>rra<u>h</u>eem<b>u</b>


Athar:
  موسیٰ  علیہ  السلام  چُھ  عہد  کران  زِ،  اے  میانہِ  ربّہ،  یِہ  احسان  یُس  ژےٚ  مےٚ  پیٚٹھ  کوٚرُتھ  ﴿یعنی  یِہ  میون  گناہ  روٗد  چُھپِتھ  تہٕ  دشمن  قومٕکۍ  کٲنٛسہِ  فردن  وُچھنس  نہٕ  بہٕ،  تہٕ  بٕہ  درٛاس  ٹھیک  پٲٹھۍ﴾  امہِ  پتہٕ  بننہٕ  بٕہ  مُجرمن  ہُند  مددگار۔

Mirwaiz:
  بیٚیہِ  دوٚپُکھ  میانہِ  پروردگارٕ  چونکہ  ژےٚ  کٔرٕتھ  پںٕنۍ  نعمت  مےٚ  عطا  لہٰذا  سَپدٕنہٕ  بہٕ  ہرگز  کٲنسہِ  مجرم  سُند  مددگار۔  اَمہِ  وقعُک  سَپُد  شہرس  منٛز  چرچہ  مگر  یہِ  ٲس  نہٕ  کٲنسہِ  خبر  کہ  یہِ  قتل  کٔمۍ  چھُ  کوٚرمُت،  صرف  ٲس  خبر  اسرٲیلس  ییٚمۍ  سٕنز  حمایت  موسیٰ  علیہ  السلامن  کٔر۔  راتس  اوس  موسیٰ  علیہ  السلام  اندیشسٕے  اندر۔

Tahir:
  (بیٚیہِ)  لٔگۍ  عرض  کرنہِ،  اے  میانہِ  ربّہ!  اَمہِ  سببہٕ  زِ  ژے٘  چُھے  مے٘  پیٚٹھ  (پننہِ  مغفرت  کہ  ذریعہ)  احسان  کۆرمُت  وۅنۍ  بننہٕ  بہٕ  ہرگز  مجرمن  ہُنٛد  مددگار۔

Transliteration:
  Q<u>a</u>la rabbi bim<u>a</u> anAAamta AAalayya falan akoona <i><u>th</u></i>aheeran lilmujrimeen<b>a</b>


Athar:
  دوٚیِمہِ  دۅہ  صُبحٲے  اوس  سُہ  کھۅژان  کھۅژان  پرٛتھ  اندٕ  خطرس  مُشک  ہیٚوان  شہر  کُن  گژھان،  اچانک  کیا  چُھ  وُچھان  زِ  سُے  شخص  ییٚمۍ  تَس  مددٕ  خٲطرٕ  رات  اوس  ناد  لویمُت،  چُھ  اَز  أمِس  بیٚیہِ  ناد  لایان۔  موسیٰ  علیہ  السلام  چُھس  ونان،  ژٕ  چُھکھ  سخ  ڈوٚلمُت  انسان۔  ﴿یعنی  ژٕ  چُھکھ  پرتھ  دۅہ  أکِس  أکِس  سٍتۍ  لڑٲے  کران﴾

Mirwaiz:
  پگاہ  صُبحس  ووت  موسیٰ  علیہ  السلام  اَتہ  شہرس  اندر  خوف  و  وحشت  کِس  حالس  اندر  تہٕ  پیاران  اوس  خبر  چھا  وۅنۍ  کیا  بَنِہ۔  أتی  آکھ  بیٚیہِ  سُہ  راتُک  شخص  یُس  مددمنگان  اوس  کریکہٕ  ناد  کران  مددٕ  خٲطرٕ۔  موسیٰ  علیہ  السلامن  فرموو  تٔمِس  چٕھ  چھُکھ  پٔزِپٲٹھۍ  بالکل  وَتہِ  نِشہِ  ڈوٚلمُت،  دۅہے  چھُکھ  ژٕہ  لوٗکن  سٍتۍ  لرایہِ  کران۔  موسیٰ  علیہ  السلامس  سَپُد  قراینو  سٍتۍ  معلوم  کہ  یَتھ  أزِکِس  قضیس  منٛز  تہِ  چھِ  صاف  فرعونہٕ  سٕندی  طرفہٕ  زیادتی۔

Tahir:
  پتہٕ  روٗد  اتھ  شہرس  منٛز  کھوٗژۍکھوٗژۍموسیٰ  ؑ  صُبحس  تام  انتظارس  منٛز  (زِ  وۅنۍ  کیا  سپدِ؟)  اچانک  چُھ  سُے  شخص  ییٚمۍ  پٔتِمہِ  دۅہ  تِمن  مدد  اوس  مۆنگمُت  تِمن (نوِ  سرٕ)  مددٕ  خٲطرٕ  آلو  کران  وۅنۍ  وۆن  موسیٰ  ہن  (علیہ  السلام)  تس،  بے  شک  چُھکھ  ژٕ  ٹاکارٕہ  پٲٹھۍ  وتہِ  ڈۆلمُت۔

Transliteration:
  Faa<u>s</u>ba<u>h</u>a fee almadeenati kh<u>a</u>ifan yataraqqabu fai<u>tha</u> alla<u>th</u>ee istan<u>s</u>arahu bi<b>a</b>lamsi yasta<u>s</u>rikhuhu q<u>a</u>la lahu moos<u>a</u> innaka laghawiyyun mubeen<b>un</b>


Athar:
  پتہٕ  ییٚلہِ  موسیٰ  علیہ  السلام  چُھ  ارادٕہ  کران  زِ  دشمن  قوم  کِس  نفرس  پیٚٹھ  کرٕ  حملہٕ،  سُہ  چُھ  کریکھ  دِوان،  اے  موسیٰ  علیہ  السلام،  کیا  اَز  لوگتھس  بٕہ  ژےٚ  تِتھے  پٲٹھۍ  قتل  کرُن  یِتھہٕ  پٲٹھۍ  رات  چُھے  اکھ  شخص  قتل  کوٚرمُت؟  ﴿یِہ  کریکھ  لاین  وول  اوس  سُے  اسرائیلی  ییٚمۍ  سٕندِ  مددٕ  خٲطرٕ  موسیٰ  علیہ  السلام  برونٛہہ  ٲسۍ  پٔکۍمٕتۍ۔  أمِس  بیٚؤری  کرنہٕ  پتہٕ  ییٚلہِ  تِم  مصری  یس  لایِنہٕ  خٲطرٕ  برونٛہہ  چِھ  پکان۔  اسرائیلی  چُھ  سمجھان  زِ  یِہ  آو  میے  لایِنہٕ  مۅکھہٕ۔  اَمی  موجوب  لاجہِ  تٔمۍ  کریکھہٕ  دِنہٕ  تہٕ  پننہِ  غلطی  سٍتۍ  کوٚرُن  رات  کہ  قتلُک  راز  فاش﴾  ژٕ  چُھکھ  یتھ  ملکس  منٛز  جبّار  بٔنِتھ  یژھان  روزُن،  اصلاح  چُھکنہٕ  یژھان  کرُن۔

Mirwaiz:
  اَمہِ  پتہٕ  ییٚلہِ  ارادٕہ  کوٚر  تِمَو  تس  شخصہٕ  سٕندِ  رٹنُک  یُس  یِمن  دۅشوُنۍ  ہُنٛد  دشمن  اوس  یعنی  قبطی۔  أمِس  اسرٲیلیس  گوٚو  گمان  کہ  زبٲنۍ  کوٚر  حضرت  موسیٰ  ہن  مےٚ  پٮ۪ٹھ  اظہارِ  ناراضگی،  وۅنۍ  ما  تُل  تِمَو  عملی  سزا  دِنہٕ  خٲطرٕ  مےٚ  پٮ۪ٹھ  دستِ  مبارک۔  سُہ  لوٚگ  وَننہِ  اے  موسیٰ،  کیا  توٚہ  چھِوا  یژھان  میٚتہِ  مارُن،  یِتھہٕ  پٲٹھۍ  تۅہیہِ  اَکھ  انسان  موروٗن۔  معلوم  چھُ  سپدان  توٚہۍ  چھِو  نہٕ  یژھان  گر  زبردست  بَنُن۔  لوٗن  اندر  اَہرٕھ  بیہناوُن،  توٚہۍ  چھِو  نہٕ  ہرگز  یژھان  اصلاح  کروُنیو  اندرٕہ  آسُن۔  یہِ  لفظ  ییٚلہِ  بوٗز  أمۍ  قبطیَن،  یپٲرۍ  کِنۍ  اوس  ہوٚمِس  رات  کِس  قبطی  سٕندِ  قتلُک  شورووٚتھُٕت،  قٲتلس  اوس  ژھانڈو  لوٚگمُت۔  سُہ  گوٚو  ٹٕکھ  ہیٚتھ  فرعونس  خبر  دِنہِ،  تٔمۍ  کٔرۍ  جمع  مشورٕہ  خٲطرٕ  پنٕنۍ  دربٲرۍ۔  دربارس  منٛز  سَپُد  طے  کہ  موسیٰ  علیہ  السلام  گژِھہ  قتل  یُن  کرنہٕ۔

Tahir:
  وۅنۍ  ییٚلہِ  تِمَو  ارادٕہ  کۆرزِتس  شخصس  رٹن  یُس  تِمن  دۅشوٕنۍ  ہُنٛد  دشمن  چُھ  تٔمۍ  وۆن،  اے  موسیٰ!  کیا  ژٕ  چُھکھہٕ  مے٘  (تہِ)  یژھان  قتل  کرُن  یِتھہٕ  پٲٹھۍ  ژے٘  رات  اوستھن  اکھ  شخص  قتل  کۆرمُت۔  ژٕ  چُھکھ  بس  یی  یژھان  زِ  ملکس  منٛز  بنہکھ  بۆڈ  جٲبر  تہٕ  ژٕ  چُھکھ  نہٕ  یژھان  زِ  اصلاح  کرن  والیٚو  منٛزٕ  بنہکھ۔

Transliteration:
  Falamm<u>a</u> an ar<u>a</u>da an yab<u>t</u>isha bi<b>a</b>lla<u>th</u>ee huwa AAaduwwun lahum<u>a</u> q<u>a</u>la y<u>a</u> moos<u>a</u> atureedu an taqtulanee kam<u>a</u> qatalta nafsan bi<b>a</b>lamsi in tureedu ill<u>a</u> an takoona jabb<u>a</u>ran fee alar<u>d</u>i wam<u>a</u> tureedu an takoona mina almu<u>s</u>li<u>h</u>een<b>a</b>


Athar:
  امہِ  پتہٕ  چُھ  اکھ  شخص  شہر کہِ  بیٚیہِ  اَندٕ  دَوان  یِوان  تہٕ  ونان،  ﴿یعنی  اتھ  لڑایِہ  منٛز  ییٚلہِ  قتلُک  راز  سپُد  فاش،  تہٕ  أمۍ  مصری  ین  کٔر  مُخبری،  پتہٕ  آو  یِہ  واقعہ  پیش﴾  اے  موسیٰ  علیہ  السلام،  سردارن  منٛز  چِھ  چانہِ  قتلٕکۍ  مشورٕہ  سپدان،  ییتہِ  نیر،  بٕہ  چُھس  چون  خیر  خواہ۔

Mirwaiz:
  اَمہِ  مجلسہِ  اندرٕہ  ووٚتھ  اَکھ  شخصاہ  یُس  موسیٰ  علیہ  السلام  سٕندیو  مُحِبو  اندرٕہ  اوس  شہرٕ  کہ  بیٚیہِ  اندٕہ  پٮ۪ٹھہٕ  ییٚتہِ  یہِ  مشورٕھ  سپدان  اوس،  آو  سُہ  نزدیک  کوچو  مٔنزۍ  دوران  دوران  موسیٰ  علیہ  السلامس  نِشہِ۔  تٔمۍ  شخصن  دوٚپ  اے  موسیٰ،  پٔزِپٲٹھۍ  فرعون  سُند  دربار  چھُ  مشورٕہ  کران  تُہٕندِ  مارنہٕ  خٲطرٕ،  لہٰذا  نِیرِو  توٚہۍ  ییٚمہِ  شہرٕ  منٛزٕ  جلد  پہَن۔  پٔزِپٲٹھۍ  بہٕ  چھُس  تُہٕندِ  خٲطرٕ  رُت  یژھوُنیو  اندرٕہ۔

Tahir:
  تہٕ  شہرٕ  کہ  ٲخری  اَندٕ  پیٚٹھہٕ  آو  اَکھ  شخص  دوران  دوران  تٔمۍ  وۆن،  اے  موسیٰ!  (فرعون  سٕندِ  قومٕکۍ)  سردارچِھ  تۅہیہِ  متعلق  مشورٕہ  کران  زِ  تِم  کرن  تۅہیہِ  قتل  لہٰذا  نیٖرِو  تۆہۍ  (ییٚتہِ)  بے  شک  چُھس  بہٕ  تُہٕندیٚو  رُت  کانچھن  والیو  منٛزٕ۔

Transliteration:
  Waj<u>a</u>a rajulun min aq<u>sa</u> almadeenati yasAA<u>a</u> q<u>a</u>la y<u>a</u> moos<u>a</u> inna almalaa yatamiroona bika liyaqtulooka fa<b>o</b>khruj innee laka mina a<b>l</b>nn<u>as</u>i<u>h</u>een<b>a</b>


Athar:
  یِہ  خبر  بوٗزِتھٕے  چُھ  موسیٰ  علیہ  السلام  کھۅژان  کھۅژان  نیران،  تہٕ  دُعا  چُھ  کران  زِ،  اے  میانہِ  ربّہٕ،  مےٚ  بچاو  ظٲلِمو  نِشہِ۔

Mirwaiz:
  یہِ  بوٗزِتھ  دراو  موسیٰ  اَمہِ  شہرٕ  اندرٕہ  کھۅژان  کھۅژان،  اندیشہِ  کران  پتہٕ  ما  آسیم  کانٛہہ  سِپہ  لاران۔  نیرنہٕ  کہ  وقتہٕ  کوٚرُکھ  دعا،  اے  میانہِ  پروردگارٕہ  نجات  دِہ  مےٚ  یِمن  ظٲلم  لوٗکن  نِشہِ  کُنہِ  اَمنہٕ  چہ  جایہِ  واتنٲوِتھ۔

Tahir:
  لہٰذا  دۯاے  موسیٰ  (علیہ  السلام)  کھوٗژِتھ  تَتہِ  (اللہ  تعالیٰ  سٕنٛدِ  مددُک)  انتظار  کران  کران،  عرض  کۆرُکھ،  اے  ربّ!  مے٘  کر  ظٲلم  قومہٕ  نِشہِ  نجات  عطا۔

Transliteration:
  Fakharaja minh<u>a</u> kh<u>a</u>ifan yataraqqabu q<u>a</u>la rabbi najjinee mina alqawmi a<b>l</b><i><u>thth</u></i><u>a</u>limeen<b>a</b>


Athar:
  ﴿مِصرٕ  پیٚٹھہٕ  نیٖرِتھ﴾  ییٚلہِ  موسیٰ  علیہ  السلام  مَدیَنس  کُن  رۅخ  چُھ  کران،  سُہ  چُھ  ونان،  اُمید  چَھم  زِ  میون  ربّ  لاگہِ  مےٚ  ٹھیک  وتہِ۔  ﴿یعنی  تِژِھہ  وَتہِ  یپٲرۍ  بٕہ  خیرت  سان  مَدیَن  واتہٕ﴾

Mirwaiz:
  توپتہٕ  ییٚلہِ  تِم  شہرِ  مدینس  کُن  متوجہ  سپٕدۍ،  خبر  ٲسٕکھ  نہٕ  بہٕ  کوٚت  چھُس  پکان،  دوٚپُکھ  دیٚو  مےٚ  پَنُں  پروردگار  اَمنہٕ  چہ  جایہِ  کُن  سیٚز  وَتھ  ہاوِہ،  چنانچہ  تی  سَپُد۔

Tahir:
  تہٕ  ییٚلہِ  تِم  مَدْیَنْ  کُن  بُتھ  کٔرِتھ  دۯاے  (پتہٕ)  لگۍ  وننہِ،امید  چھے٘  میون  ربّ  ہاوِ  مے٘  (منٛزلِ  مقصودس  تام  واتنہٕ  خٲطرٕ)  سیٚز  وَتھ۔

Transliteration:
  Walamm<u>a</u> tawajjaha tilq<u>a</u>a madyana q<u>a</u>la AAas<u>a</u> rabbee an yahdiyanee saw<u>a</u>a a<b>l</b>ssabeel<b>i</b>


Athar:
  تہٕ  ییٚلہِ  سُہ  مَدیَن  کِس  کریرِس  پیٚٹھ  ووت۔  تٔمۍ  وُچھ  زِ  واریاہ  لُکھ  چِھ  پننیٚن  چارواین  تریش  چاوان،  تہٕ  تِمن  نِشہِ  بیوٚن  روٗزِتھ  چھےٚ  زٕہ  مستوٗراتہٕ  پنٕنۍ  چاروٲے  پتھ  رٔٹِتھ  بِہِتھ،  موسیٰ  علیہ  السلام  چُھ  یِمن  مستوٗراتن  پٕرٛژھان،  تۅہیِہ  کیا  پریشٲنی  چَھو؟  تِمہٕ  چھےٚ  ونان،  أسۍ  ہیٚکو  نہٕ  پنٕنۍ  چاروٲے  تریش  چٲوِتھ  یوٚت  تام  نہٕ  یِم  پٔۂلۍ  پنٕنۍ  چاروٲے  کڑن،  تہٕ  سون  مول  چُھ  اکھ  واریاہ  بُڈٕ  شخص۔

Mirwaiz:
  توپتہٕ  ییٚلہِ  ٲٹھہِ  دوٚہۍ  وٲتۍ  شہرِ  مدینہ  کِس  أکِس  کِریرس  پٮ۪ٹھ،  تَتہِ  وُچھِکھ  پہلیٚن  ہٕںز  اَکھ  جماعتھاہ  چارواین  تریش  چاوان،  بیٚیہِ  وُچھکھ  تِمن  لوٗکن  ورٲے  الگ  أکِس  طرفس  کُن  روٗزِتھ  زنانہٕ  جوراہ  پننین  چارواین  تریش  چیٚنہٕ  نِشہِ  پتھ  رَٹان۔  تِمن  پُرژُھکھ  تُہُند  مُطلب  کیا  چھُ،  توٚہۍ  کیازِ  چھِونہٕ  پننین  چارواین  تریش  چاوان۔  تِمَو  دۅیو  زنانو  ووٚنہَکھ،  أسۍ  نہ  حض  چھِنہٕ  تریش  چاوان  یوٚت  تانۍ  نہ  یِم  پٔہلۍ  واپس  گژھان  چھِ  پنٕنۍ  تیٖر  ہیتھ،  توپتہ  یۅسہٕ  آبہٕ  ہن  بچیمٕژ  آسان  چھےٚ  سۅ  چھےٚ  أسۍ  پننین  تیٖرن  دِوان،  حیا  شرمہِ  ہٕندِ  وجہ،  بیٚیہِ  یُتھنہٕ  مردن  سٍتۍ  مزاحمت  سَپدِ۔  أسۍ  حض  یِمہٕ  ہوے  نہٕ  مگر  اسہِ  چھُنہٕ  گرس  منٛز  مرداہ  کانٛہہ  تہِ۔  بابہٕ  صٲب  سون  چھُ  بُڈٕہ  واریاہ  وٲنسہِ  کِنۍ،  گرس  منٛز  چھُنہٕ  کٲم  کروُن  کانٛہہ  تہِ،  مجبوراً  چھِ  أسۍ  پانہٕ  یِوان  تریش  چاونہِ۔  یہِ  بوٗزِتھ  آو  موسیٰ  علیہ  السلام  سٕندِس  دلِ  مبارکس  منٛز  رحم۔

Tahir:
  تہٕ  ییٚلہِ  تِم  مَدْیَنْ  کِس  آبس  (یعنی  آبہٕ  کریٖرِس)  پیٚٹھ  وٲتۍ  تِمَو  وُچھ  تَتھ  پیٚٹھ  لُکن  ہُنٛد  اَکھ  جمگَٹھ  یِم  (پننیٚن  جانورن)  تریش  ٲسۍ  چاوان  تہٕ  تِمن  نِشہِ  بیٚون  وُچھکھ  أکِس  اندس  کُن  زٕ  خاتونہٕ  یِمہٕ  (پننیٚن  ژھاوجن)  پتھ  رٔٹِتھ  آسہٕ  (موسیٰ  علیہ  السلامو)  فرمووکھ،  تۆہۍ  دۅشوے  کیازِ  چھَو  اَتھ  حالس  منٛز  (وۅدٕنۍ﴾؟دۅشوٕیو  وۆن  زِ  أسۍ  ہیٚکو  نہٕ  (پننیٚن  ژھاوجن)  تریش  چٲوِتھ  یۆت  تام  زن  پٔہلۍ  (پنٕنۍ  چاروٲے)  واپس  نِن  تہٕ  سون  مول  چُھ  وٲنٛسٹھ  بزرگ۔

Transliteration:
  Walamm<u>a</u> warada m<u>a</u>a madyana wajada AAalayhi ommatan mina a<b>l</b>nn<u>a</u>si yasqoona wawajada min doonihimu imraatayni ta<u>th</u>ood<u>a</u>ni q<u>a</u>la m<u>a</u> kha<u>t</u>bukum<u>a</u> q<u>a</u>lat<u>a</u> l<u>a</u> nasqee <u>h</u>att<u>a</u> yu<u>s</u>dira a<b>l</b>rriAA<u>a</u>o waaboon<u>a</u> shaykhun kabeer<b>un</b>


Athar:
  یِہ  بوٗزِتھ  چُھ  موسیٰ  علیہ  السلام  یِمن  چارواین  تریش  چاوان،  پتہٕ  چُھ  أکِس  شیٚہجار  جایِہ  بِہان  تہٕ  ونان،  پروردگارٕ  یُس  رٕژر  ﴿نعمت﴾  تہِ  ژٕ  مےٚ  پیٚٹھ  نٲزِل  کرکھ  بٕہ  چُھس  تمِیُک  محتاج۔

Mirwaiz:
  أتی  لوٚمُکھ  اَرہٹس،  توپتہٕ  کھورُکھ  اَمہِ  کرِیرِ  منٛزٕہ  آب،  سُے  چٲوِکھ  تِہِندۍ  جانور،  تِمن  دۅن  زنانن  پیوٚو  نہٕ  انتظارُک  تکلیف  تُلُن۔  توپتہٕ  گٔے  موسیٰ  علیہ  السلام  اَکہِ  کُلہِ  کِس  سایس  تل،  توپتہٕ  کوٚرُکھ  دعا،  اے  میانہِ  پروردگارٕہ  یۅسہٕ  نعمتھاہ  ژٕ  مےٚ  کُن  سوزکھ  کم  یا  زیادٕہ،  بہٕ  چھُس  تتھ  کُن  سخت  محتاج،  کیازِ  اَتھ  سفرس  منٛز  ٲسۍ  واریاہ  دۅہ  گٲمٕتۍ۔  یِمن  اوسنہٕ  کینٛہہ  تہِ  کھیٚنہٕ  خٲطرٕ  میسر  سَپُدمُت۔  اللہ  تعالیٰ  ہن  کوٚر  تمُیک  سامان  مہیا  ہ  تِمہٕ  دۅشوَے  زنانہٕ  گٔیہِ  گھرٕ  پَنُن۔  تِمن  پُرژھ  بابہٕ  صٲبن  اَز  کِتھہٕ  پٲٹھۍ  آیو  توٚہۍ  دۅہہ  کھۅتہٕ  سُلی  پہن،  تِمَو  کوٚرہکھ  سورُے  قصہٕ  بیان۔

Tahir:
  پتہٕ  چاونٲو  تِمَو  دۅشوٕنۍ  (ہٕندِس  کھیٚلِس)  تۯیش  پتہٕ  گٔے  شیہجارس  کُن  تہٕ  کۆرُکھ  عرض،  اے  ربّ!  بہٕ  چُھس  پۯتھ  تَمہِ  رٕژرُک  محتاج  یُس  ژٕ  مے٘  کُن  نٲزل  کرکھ۔

Transliteration:
  Fasaq<u>a</u> lahum<u>a</u> thumma tawall<u>a</u> il<u>a</u> a<b>l</b><i><u>thth</u></i>illi faq<u>a</u>la rabbi innee lim<u>a</u> anzalta ilayya min khayrin faqeer<b>un</b>


Athar:
  ﴿کینہہ  کالہٕ  پتے﴾  آیِہ  تِمَو  دۅیَو  مستوٗراتَو  منٛزٕ  اکھ  شرم  و  حیا  سان  پکان  پکان  تَس  نِشہِ،  تہٕ  لٔج  وَننہِ،  میون  وٲلد  چُھو  تۅہیِہ  ناد  دِوان،  تاکہ  تۅہیِہ  یُس  سانہِ  مۅکھہٕ  چارواین  تریش  چٲوٕو،  تمِیُک  معاوضہٕ  دِنَو  تۅہیِہ۔  موسیٰ  علیہ  السلام  ییٚلہِ  تس  نِشہِ  واتان  چُھ،  پنُن  سورُے  قصّہٕ  چُھس  بوزناوان،  سُہ  چُھس  ونان،  کھۅژ  مَہ  وۅنۍ  چُھکھ  ژٕ  ظٲلِم  لُکو  نِشہِ  بٔچِتھ  آمُت۔

Mirwaiz:
  تِمَو  سوٗز  اَکھ  کوٗر موسیٰ  علیہ  السلامس  نادس،  سۅ  ییٚلہِ  تِمن  نِشہِ  مندٕچھ  مندٕچھ  شرم  و  حیا  سان  آیہِ،  یہِ  شریف  زادِین  ہُنٛد  عادت  چھُ،  دوٚپنکھ  مون  والدِ  بزرگوار  چھُو  تۅہیہِ  ناد  دِوان  تااینکہ  سُہ  دِیہِ  تۅہیہِ  اَمہِ  احسانُک  بدلہٕ  یُس  تۅہیہِ  اَسہِ  سٍتۍ  کوٚرُو،  موسیٰ  علیہ  السلام  گٔے  أمۍ  سٕندِ  وَننہٕ  موجوب  أمِس  سٍتۍ۔  وَتہِ  پان  فرموو  موسیٰ  علیہ  السلامن  أمِس  دیدصٲبہِ  ژٕہ  پکھ  مےٚ  پتہٕ  پتہٕ  بہِ  پکہٕ  ژےٚ  برونٹھ  برونٹھ،  بہٕ  چھُس  پیغمبر  زادٕہ،  ابراہیم  علیہ  السلام  سٕندیو  اَولادو  أندرٕہ۔  أسۍ  چھِنہٕ  بلا  ضرورت  وۅپر  زنانہِ  کُن  نظر  دِنۍ  پسند  کران،  چنانچہ  یِتھہٕ  پٲٹھۍ  وٲتۍ  تِم  یِہِندِس  بابہٕ  صٲبس  نِشہِ۔  اَدٕہ  ییٚلہِ  موسیٰ  علیہ  السلام  آو  تِہِندِس  بابہٕ  صٲبس  شعیب  علیہ  السلامس  نِشہِ،  توپتہٕ  کوٚرُکھ  تِمن  نِشہِ  پَنُن  سورُے  قصہ  بیان،  تِمَو  دُیٚتہَکھ  تسلی،  دوٚپہکھ  وۅنۍ  مَہ  بٔرِو  کانٛہہ  غم،  توٚہۍ  لٔبِو  نجات  ظٲلم  لوٗکن  نِشہِ،  یوٚت  ہیٚکن  نہٕ  تِم  وٲتِتھ  تِکیازِ  یہِ  شہر  چھُنہٕ  فرعون  سٕنزِ  عملدٲری  منٛز شٲمل۔

Tahir:
  پتہٕ  آیہِ  (رٔژھۍ  کھٔنڈۍ)  تِمن  نِشہِ  تِمَو  دۅیو  منٛزٕ  اَکھ  (کوٗر)  یۅسہٕ  شرم  و  حیا  (کہ  اندازٕہ)  سان  پکان  ٲس۔تَمہِ  وۆن،  میون  مول  چُھو  تۅہیہِ  ناد  دِوان  تاکہ  تِم  دِنَو  تۅہیہِ  تَمُیک (یعنی  محنتُک)  معاوضہٕ  یُس  تۅہیہِ  سانہِ  خٲطرٕ  (ژھاوجن)  تریش  چھَو  چٲومٕژ۔یِتھہٕ  پٲٹھۍ  ییٚلہِ  موسیٰ  (علیہ  السلام)  تِمن  (کوریٚن  ہٕندِس  مٲلِس  شعیب (علیہ  السلامس)  نِشہِ  آے  تہٕ  تِمن  ؤنِکھ  (پٔتِم)  واقعات،  تِمَووۆن،  تۆہۍ  مَہ  کھوٗژِو  تۅہیہِ  چُھو  ظٲلم  قومہٕ  نِشہِ  نجات  کۆرمُت  حٲصل۔

Transliteration:
  Faj<u>a</u>athu i<u>h</u>d<u>a</u>hum<u>a</u> tamshee AAal<u>a</u> isti<u>h</u>y<u>a</u>in q<u>a</u>lat inna abee yadAAooka liyajziyaka ajra m<u>a</u> saqayta lan<u>a</u> falamm<u>a</u> j<u>a</u>ahu waqa<u>ss</u>a AAalayhi alqa<u>s</u>a<u>s</u>a q<u>a</u>la l<u>a</u> takhaf najawta mina alqawmi a<b>l</b><i><u>thth</u></i><u>a</u>limeen<b>a</b>


Athar:
  یِمو  دۅیَو  مستوٗراتو  منٛزٕ  چھےٚ  اکھ  پننِس  مٲلِس  ونان،  ابّا  جان،  یِہ  شخص  رٔٹِیون  نوکر،  بہترین  انسان  یُس  توٚہۍ  ملٲزِم  رٔٹِیون  ہیٚکہِ  سُے  ٲسِتھ  یُس  مضبوط  تہٕ  امانت  دار  آسہِ۔

Mirwaiz:
  یِمَو  دۅیَو  زنانو  منٛزٕ  ووٚن  اَکہِ  زنانہِ  شعیب  علیہ  السلامس،  اے  میانہِ  بابہٕ  صٲبہٕ  تۅہیہِ  چھےٚ  ملٲزم  رٹنٕچ  ضرورت،  أسۍ  بڑے  یہِ  وۅنۍ،  سون  چارواین  سٍتۍ  تریش  چاوناونہٕ  خٲطرٕ  نیرُن  چھُنہٕ  وۅنۍ  منٲسب،  یہِ  پَزِ  تۅہیہِ  ملٲزم  رَٹُن۔  پٔزِپٲٹھۍ  یِم  ژٕہ  ملٲزِم  رٹہکھ  تِمَو  اندرٕہ  چھُ  بہتر  یُس  طاقت  ور  تہٕ  امانت  دار  آسہِ،  یِم  دۅشوے  صفت  چھِ  یِمن  اندر  موجود۔

Tahir:
  تِمَو  منٛزٕ  وۆن  اَکہِ  (کورِ)،  اے  میانہِ  اباجانہٕ!  یِم  تھٲوِیوٗکھ  پانس  نِشہِ  مۆزوٗرِ  پیٚٹھ  بے  شک  چُھ  بہترین  شخص  یُس  تۆہۍ  مۆزوٗرِ  پیٚٹھ  تھٲوِیوٗن  سُے  یُس  طاقتور  امانت  دار  آسہِ (تہٕ  یِم  چِھ  اَتھ  ذمہٕ  دٲری  قٲبل)۔

Transliteration:
  Q<u>a</u>lat i<u>h</u>d<u>a</u>hum<u>a</u> y<u>a</u> abati istajirhu inna khayra mani istajarta alqawiyyu alameen<b>u</b>


Athar:
  أمۍ  سُند  مول  چُھ  ﴿موسیٰ  علیہ  السلامس﴾  ونان،  بٕہ  چُھس  یژھان  زِ  پننیٚو  یِمَو  دۅیَو  کوریٚو  منٛزٕ  کرٕ  أکۍ  سُند  نکاح  ژےٚ  سٍتۍ،  بشرطیکہِ  ژٕ  کرکھ  ٲٹھن  ؤرِیَن  مےٚ  نِش  ملازمت،  تہٕ  اگر  داہ  ؤری  پوٗرٕ  کرکھ،  تیٚلہِ  چھےٚ  یِہ  چٲنۍ  مرضی،  بٕہ  چُھسے  نہٕ  یژھان  سختی  کرٕنۍ،  ژٕ  لبکھ  مےٚ  اِن  شاء  اللہ  نیک  انسان۔

Mirwaiz:
  شعیب  علیہ  السلامن  دوٚپ  حضرت  موسیٰ  ہس  بہٕ  چُس  یژھان  بہٕ  کرٕہ  تۅہیہِ  نکاح  یِمَو  پننیو  دۅیو  صاحبزادیو  أندرٕہ  أکِس  صاحبزادِ  سٍتۍ  یۅسہٕ  تۅہیہِ  پسند  کٔرِیوٗن  یتھ  شرطس  پٮ۪ٹھ  کہ  ٲٹھن  ؤرِین  روزِ  مےٚ  نِشہِ  ملٲزم،  توپتہٕ  اگر  توٚہۍ  پوٗرٕ  دَہن  ؤرِین  روٗزِو  سۅ  چھےٚ  تُہٕنز  مہربٲنی،  میانہِ  طرفہٕ  جبر  تہٕ  زور  چھُنہٕ،  بہٕ  چھُس  نہٕ  یژھان  تۅہیہِ  پٮ۪ٹھ  یتھ  معاملس  اندر  دشوٲری  تہٕ  مشقت  تراوُن،  توہۍ  لٔبِو  مےٚ  ان  شاء  اللہ  رٕتیو  لوٗکو  منٛزٕہ،  رُت  معاملہٕ  کروُنیو  اندرٕہ۔

Tahir:
  تِمَو  وۆن  (موسیٰ  علیہ  السلامس)،  بہٕ  چُھس  یژھان  زِپننیو  یِمَو  دۅیَو  کوریٚومنٛزٕ  کرٕ  أکۍ  سُنٛد  نکاح  تۅہیہِ  سٍتۍ  اَتھ  (مہرس)  پیٚٹھ  زِ  تۆہۍ  کٔرِو  ٲٹھن  ؤرِیَن  تام  مے٘  نِشہِ  اُجرتس  پیٚٹھ  کٲم  پتہٕ  اگر  تۆہۍداہ  (ؤری)  پوٗرٕ  کٔرِو  سُہ  آسہِ  تُہٕندِ  طرفہٕ  (احسان)  تہٕ  بہٕ  چُھس  نہٕ  تۅہیہِ  یژھان  بار  تۯاوُن،  ہرگاہ  اللہ  تعالیٰ  ہن  یۆژھ  تیٚلہِ  لٔبِو  تۆہۍ  مے٘  نیک  لُکو  منٛزٕ۔

Transliteration:
  Q<u>a</u>la innee oreedu an onki<u>h</u>aka i<u>h</u>d<u>a</u> ibnatayya h<u>a</u>tayni AAal<u>a</u> an tajuranee tham<u>a</u>niya <u>h</u>ijajin fain atmamta AAashran famin AAindika wam<u>a</u> oreedu an ashuqqa AAalayka satajidunee in sh<u>a</u>a All<u>a</u>hu mina a<b>l</b><u>ssa</u>li<u>h</u>een<b>a</b>


Athar:
  موسیٰ  علیہ  السلام  چُھ  جواب  دِوان،  یِہ  کتھ  گٔیِہ  مےٚ  تہٕ  تۅہیِہ  درمیان  طے،  یِمو  دوشوٕیَو  وقتو  منٛزٕ  یُس  وقت  تہِ  بٕہ  پوٗرٕ  کرٕ،  تمہِ  پتہٕ  گژِھہ  نہٕ  مےٚ  پیٚٹھ  زیادتی  سپدٕنۍ،  تہٕ  یِکینٛژھاہ  قول  و  قرار  أسۍ  کران  چِھ،  اللہ  تعالیٰ  چُھ  تتھ  پیٚٹھ  گواہ۔

Mirwaiz:
  تِمَو  دوٚپُکھ  یہِ  سَپُد  تۅہیہِ  تہٕ  مےٚ  منٛز  پۅختہٕ  معاہدٕہ  مگر  مےٚ  چھُ  اختیار  یِمَو  دۅیَو  مُدتو  اندرٕہ  یُس  مدت  بہٕ  پوٗرٕ  کرٕہ،  مےٚ  پٮ۪ٹھ  یِیہِ  نہٕ  کانٛہہ  زیادتی  تہٕ  جبر،  اللہ  تعالیٰ  چھُ  سانہِ  ییٚمہِ  معاہدُک  گواہ  کٲفی۔

Tahir:
  موسیٰ  ہن  (علیہ  السلام)  وۆن،  یہِ  (معاہدٕہ)  سپُد  مے٘  تہٕ  تۅہیہِ  درمیان  (طے)،  دۅیَو  منٛزٕ  یُس  تہِ  مدت  بہٕ  پوٗرٕ  کرٕ  پتہٕ  آسہِ  نہٕ  مے٘  پیٚٹھ  کانٛہہ  جبر،  تہٕ  اللہ  تعالیٰ  چُھ  تَتھ  (کتھہِ)  رٲچھ  یۅسہٕ  أسۍ  ونان  چِھ۔

Transliteration:
  Q<u>a</u>la <u>tha</u>lika baynee wabaynaka ayyam<u>a</u> alajalayni qa<u>d</u>aytu fal<u>a</u> AAudw<u>a</u>na AAalayya wa<b>A</b>ll<u>a</u>hu AAal<u>a</u> m<u>a</u> naqoolu wakeel<b>un</b>


Athar:
  ییٚلہِ  موسیٰ  علیہ  السلام  چُھ  وقت  کران  پوٗرٕ،  تہٕ  سُہ  چُھ  پنُن  اہل  و  عیال  ہیٚتھ  نیران،  تس  چُھ  طُورکہِ  طرفہٕ  اکھ  نار  نظرِ  گژھان،  سُہ  چُھ  پننیٚن  گرکیٚن  ونان،  ٹھٕہرِو  مےٚ  وُچھ  اکھ  نار،  بنان  چُھ  بٕہ  اَنہٕ  تورٕ  کانٛہہ  خبر،  نَتہٕ  اَنہٕ  امہِ  نارٕ  منٛزٕ  کانٛہہ  تیوٚنگلُے،  ییٚمہِ  سٍتۍ  توٚہۍ  وُشنیر  کٔرِو۔

Mirwaiz:
   تَمہِ  پتہٕ  ییٚلہِ  موسیٰ  علیہ  السلامن  ملازمتُک  مدت  پوٗرٕ  کوٚر،  درٛاو  اَتہِ  شعیب  علیہ  السلامس  اجازت  ہیتھ،  پَنُن  عیال  ہیٚتھ  مصرس  کُں  یا  شامس  کُن  گژھنہٕ  خٲطرٕہ۔  وَتہِ  پکان  لٔجِکھ  اَکھ  تٍر  بیٚیہِ  آیکھ  نہٕ  اَنہِ  گٹہِ  ہٕندِ  سببہٕ  وَتھ  اَتھہِ۔  أتی  وُچھُکھ  کوہ  طور  کہ  طرفہٕ  ناراہ۔  بٲژن  پننین  فرمووُکھ  توٚہۍ  تھٔہرِو  ییٚتہِ  تھٕے،  مےٚ  وُچھ  ناراہ،  بہٕ  گژھہٕ  تتھ  نارس  نِشہِ،  دیٚو  بہٕ  یِمَو  وَتہِ  ہٕنز  کانٛہہ  خبراہ  ہیتھ  یا  نارٕھ  تیوٚنگلاہ  ہیتھ  یُتھ  توٚہۍ  پان  وُشنٲوِو  تَمہِ  نارٕھ  سٍتۍ۔

Tahir:
  پتہٕ  ییٚلہِ  موسیٰ  ہن  (علیہ  السلام)  مقرر  مدت  پوٗرٕ  کۆر  تہٕ  دۯاے  پنٕنۍ  خاندارِنۍ  ہیٚتھ  (پتہٕ)  وُچھ  تِمَو  طورکہ  طرفہٕ  اَکھ  نار  (سُہ  اوس  حسنِ  مطلقُک  زوتوُن  انہار  یَتھ  کُن  تِہٕنز  طبعیت  مٲیل  سپٕز)  تِمَو  فرموو  پننہِ  خاندارِنہِ،ژٕ  ٹٔھہر  (ییٚتی)  مے٘  چُھ  نار  وُچھمُت۔بنان  چُھ  زِ  بہٕ  اَنہٕ  اَمہِ  (نارٕ)  نِشہِ  کینہہ  (تَمِچ)  خبر  (ییٚمہِ  کِس  تلاشس  منٛز  بہٕ  سیٚٹھاہ  کالہٕ  پیٚٹھہٕ  پھیران  چُھس)  نَتہٕ  (اَنہٕ  دَزوُنہِ)  نارُک  کانٛہہ  تیۆنگُل  تاکہ  تۆہۍ  (تہِ)  کٔرِو  وُشنیر۔

Transliteration:
  Falamm<u>a</u> qa<u>da</u> moos<u>a</u>alajala was<u>a</u>ra biahlihi <u>a</u>nasa min j<u>a</u>nibi a<b>l</b><u>tt</u>oori n<u>a</u>ran q<u>a</u>la liahlihi omkuthoo innee <u>a</u>nastu n<u>a</u>ran laAAallee <u>a</u>teekum minh<u>a</u> bikhabarin aw ja<u>th</u>watin mina a<b>l</b>nn<u>a</u>ri laAAallakum ta<u>st</u>aloon<b>a</b>


Athar:
  ییٚلہِ  سُہ  تور  ووت  وادی  ہٕندِس  دٔچِھنِس  بٔٹھِس  پیٚٹھ  ﴿یعنی  سُہ  بوٚٹھ  یُس  موسیٰ  علیہ  السلامس  دٔچِھنہٕ  اَندٕ  اوس﴾  آس  مُبارک  خطہٕ  منٛزٕ  اکہِ  کُلہِ  کِنۍ  ناد  دِنہٕ،  زِ  اے  موسیٰ  علیہ  السلام،  بٕے  چُھس  اللہ،  سارِنٕے  جہاں  والیٚن  ہُند  مالک۔

Mirwaiz:
  توپتہٕ  ییٚلہِ  موسیٰ  علیہ  السلام  اَتھ  نارس  نکھہٕ  تل  وٲتۍ  اَمہِ  مٲدان  کہ  دٔچھِنہِ  طرفہٕ  بابرکت  جایہِ  پٮ۪ٹھ،  اَکہِ  کُلہِ  منٛزٕہ  گوکھ  آلو  زِہ  اے  موسیٰ  بے  شک  بٕے  چھُس  معبودِ  برحق،  عالمینن  ہُنٛد  ربّ۔

Tahir:
  ییٚلہِ  موسیٰ  (علیہ  السلام)  تور  وٲتۍ  پتہٕ  آیہِ  (طور) وادی  ہٕندِ  دٔچِھنہِ  اندٕ  بابرکت  جایہِ  منٛز  (موجود)  اکہِ  کُلہِ  کِنۍ  آواز  دِنہ  زِ  اے  موسیٰ!  بے  شک  چُھس  بٕے  اللہ  تعالیٰ  (یُس)  تمام  جہانن  ہُنٛد  پروردگار  (چُھ)۔

Transliteration:
  Falamm<u>a</u> at<u>a</u>h<u>a</u> noodiya min sh<u>at</u>ii alw<u>a</u>di alaymani fee albuqAAati almub<u>a</u>rakati mina a<b>l</b>shshajarati an y<u>a</u> moos<u>a</u> innee an<u>a</u> All<u>a</u>hu rabbu alAA<u>a</u>lameen<b>a</b>


Athar:
  تہٕ  ﴿حُکم  آس  دِنہٕ  زِ﴾  چَھکھ  پنٕنۍ  لوٗر،  یُتُھے  موسیٰ  علیہ  السلام  چُھ  وُچھان  زِ  سۅ  لوٗر  چھےٚ  سرپھہٕ  سٕندۍ  پٲٹھۍ  وَر  دِوان،  سُہ  چُھ  پوٚت  پھیرِتھ  ژلان،  تہٕ  سُہ  چُھنہٕ  پوٚت  نظر  تہِ  دِوان۔  ﴿ارشاد  سپُد﴾  موسیٰ  علیہ  السلام  پوٚت  پھیر،  کھۅژمَہ،  ژٕ  چُھکھ  بالکل  محفوظ۔

Mirwaiz:
  بیاکھ  آلو  گوکھ  کہ  لورِ  ہن  پنٕنۍ  تراوِو  پتھر۔  لوٗر  پتھر  ترٲوِتھ  ییٚلہِ  وُچھُکھ  سۅ  لوٗر  زٲوِلِس  سرپھہٕ  سٕندۍ  پٲٹھۍ  سۅر  سۅر  کران،  تہِ  وُچھِتھ  تھارے  تہٕ  کھوٚژۍ،  تھر  پھِرِتھ  ہیوٚتُکھ  ژَلُن،  عیالس  کُن  ہیوٚتُکھ  گژُھن،  پوٚت  نظر  تہِ  دِژٕکھ  نہٕ۔  اللہ  تعالیٰ  ہن  فرمووُس،  اے  موسیٰ  برونٹھ  پکھ  کھۅژ  مَہ،  بے  شک  توٚہۍ  چھِو  امنس  منٛز  روزوُنیو  أندرٕہ،  تۅہیہِ  واتہِ  نہٕ  کانٛہہ  تکلیف،  یہِ  چھَنہٕ  کانٛہہ  کھۅژنٕچ  کتھاہ،  بلکہ  چھُ  یہِ  تُہُنٛد  معجزہ،  بیاکھ  معجزہ  چھُ  تُہُند۔

Tahir:
  تہٕ  یہِ  زِ  پَنُن  عاصہٕ  تراو  (زمینس  پیٚٹھ)  پتہٕ  ییٚلہِ  موسیٰ  ہن  (علیہ  السلام)  سُہ  وُچھ  زِ  سُہ  چُھ  گرایہِ  دِوان  دِوان  ژھۯٹھ  دِتھ  حرکت  کران  زنتہٕ  سُہ  سرُپھ  آسہِ،  پتہٕ  ژٔلۍ  شانہٕ  پھِرِتھ  واپس  تہٕ  پۆت  نظر  دِژٕکھ  نہٕ،  (آواز  آیہِ)  اے  موسیٰ!  برونٛہہ  کُن  ولہٕ  تہٕ  کھوژ  مَہ،  بے  شک  چُھکھ  ژٕ  حفاظت  لبن  والیو  لُکو  منٛزٕ۔

Transliteration:
  Waan alqi AAa<u>sa</u>ka falamm<u>a</u> ra<u>a</u>h<u>a</u> tahtazzu kaannah<u>a</u> j<u>a</u>nnun wall<u>a</u> mudbiran walam yuAAaqqib y<u>a</u> moos<u>a</u> aqbil wal<u>a</u> takhaf innaka mina al<u>a</u>mineen<b>a</b>


Athar:
  پنُن  اتھہٕ  تراو  نالہٕ  کِنۍ،  پرزلہٕ وُن  نیری  کُنہِ  تکلیف  ورٲے،  تہٕ  خوف  نِشہِ  بچنہٕ  خٲطرٕ  وَٹھ  پنٕنۍ  نٔر۔  ﴿یعنی  ییٚلہِ  کُنہِ  وِزِ  کانٛہہ  خطرُک  موقع  تِیُتھ  یِیِہ،  ییٚمہِ  سٍتۍ  چٲنِس  دِلس  منٛز  خوف  گژِھہ  پٲدٕ،  تیٚلہِ  گژِھہ  پنٕنۍ  نٔر  وَٹٕنۍ،  اَمہِ  سٍتۍ  گژِھہ  چون  دِل  مضبوط،  تہٕ  دباوٕچ  تہٕ  دہشتچٕ  کانٛہہ  کیفیت  روزِ  نہٕ  باقی﴾  یِمہٕ  چھےٚ  زٕ  نِشٲنِیِہ  چٲنِس  ربّ  سٕندِ  طرفہٕ  فرعونس  تہٕ  تٔمۍ  سٕندیٚن  درباریٚن  برونٛہہ  کنہِ  پیش  کرنہٕ  خٲطرٕ،  تِم  چِھ  سیٚٹھاہ  نافرمان  لُکھ۔

Mirwaiz:
  ترٲوِو  توٚہۍ  اَتھہٕ  پَنُن  نالس  پننِس  منٛز،  توپتہٕ  کٔڑِو  سُہ  اَتھہٕ  نیرِ  سفید  نپہٕ  نپہٕ  کروُن،  کُنہِ  بیمارِ  ورٲے،  اگر  توہیہِ  عصا  ہس  اژدہا  بننہٕ  سٍتۍ  خوف  پٲدٕہ  سَپدِ،  سُہ  دوٗر  کرنہٕ  خٲطرٕ  مِلنٲوِو  بیٚیہِ  پَنُن  اَتھہٕ  پننِس  کژھس  سٍتۍ،  سُہ  سَپدِ  بیٚیہِ  تِیُتھُے  یُتھ  اوس  اصلی  حالتس  اندر،  تَمہِ  سٍتۍ  ژلہِ  تۅہیہِ  خوف  تہٕ  کھۅژُن۔  یِم  زٕہ  چیز  لوٗر  تہٕ  سفید  اَتھہٕ  یعنی  یدِ  بیضاء  چھےٚ  زٕہ  بجہِ  دلیلہٕ  تُہٕںدِس  پروردگار  سٕندِ  طرفہٕ  فرعونس  تہٕ  تِہِندین  وزیرن  تہٕ  امیرن  نِشہِ  گژھنہٕ  خٲطرٕ  ییمُیک  تۅہیہِ  حکم  کرنہٕ  یِوان  چھُ۔  بے  شک  تِم  چھِ  جماعتھاہ  سخت  نافرمان۔

Tahir:
  پَنُن  اَتھہٕ  تراو  پننہِ  نالہٕ  کِنۍ  سُہ  نیرِ  کُنہِ  عٲبہٕ  وَرٲے  سفید  چمکہٕ  وُن  سپدِتھ  تہٕ  خوف  (دوٗر  کرنہٕ  کہ  غرضہٕ)  مۅکھ  وَٹھ  پنٕنۍ  نٔر  پانس  (سیٖنس)  کُن،لہٰذا  چھے  چٲنِس  ربّ  سٕندِ  طرفہٕ  یِمہٕ  زٕ  دلیلہٕ  فرعون  تہٕ  تٔمۍ  سٕندیٚن  درباریٚن  کُن  (سوزنہٕ  تہٕ  مشٲہدٕہ  کرناونہٕ  خٲطرٕ)،  بے  شک  چِھ  تِم  نافرمان  لُکھ۔

Transliteration:
  Osluk yadaka fee jaybika takhruj bay<u>da</u>a min ghayri sooin wa<b>o</b><u>d</u>mum ilayka jan<u>ah</u>aka mina a<b>l</b>rrahbi fa<u>tha</u>nika burh<u>a</u>n<u>a</u>ni min rabbika il<u>a</u> firAAawna wamalaihi innahum k<u>a</u>noo qawman f<u>a</u>siqeen<b>a</b>


Transliteration: Q<u>a</u>la rabbi innee qataltu minhum nafsan faakh<u>a</u>fu an yaqtuloon<b>i</b>
Athar:
  موسیٰ  علیہ  السلام  چُھ  عرض  کران،  میانہِ  ربّہٕ،  مےٚ  چُھ  تِہُند  اکھ  نفر  قتل  کوٚرمُت،  کھۅژان  چُھس  زِ  تِم  مارن  مےٚ۔

Mirwaiz:
  موسیٰ  علیہ  السلامن  دوٚپ،  اے  میانہِ  پروردگارٕ  بہٕ  چھُس  گژھنہٕ  خٲطرٕ  چٲنِس  حکمس  تعمیل  کرنہٕ  خٲطرٕ  تیار  مگر  ژےٚ  چھے  خبرٕے  کہ  مےٚ  چھُ  مورمُت  اکھ  شخصاہ،  لہٰذا  چھُ  مےٚ  خطرٕہ  گژھان  کہ  تِم  ما  مارن  تِہِندِ  بدلہٕ  مےٚ،  تبلیغ  کرنُک  یِیہِ  نہٕ  موقعے۔

Tahir:
  (موسیٰ  علیہ  السلامن)  کۆر  ن  عرض،اے  پروردگارٕ!  مے٘  اوس  تِمَو  منٛزٕ  اَکھ  شخص  قتل  کۆرمُت  لہٰذا  چُھس  بہٕ  کھوژان  زِ  تِم  کرن  مے٘  قتل۔


Athar:
  تہٕ  میون  بوے  ہارون  علیہ  السلام  چُھ  میانہِ  کھۅتہٕ  زیادہ  زبان  آور،  یِہ  سوزُن  مددگار  سٕندۍ  رٔنگۍ  مےٚ  سٍتۍ  تاکہ  یِہ  کرِ  مےٚ  تٲیید،  مےٚ  چُھ  اندیشہِ  زِ  تِم  لُکھ  کرن  مےٚ  انکار۔

Mirwaiz:
  مےٚ  چھُ  گژھان  پھپھیٚر  زیٚوِ  منٛز،  میون  بوے  ہارون  چھُ  میانہِ  کھۅتہٕ  فصیح  زیٚوِ  کِنۍ،  سُتہِ  سوٗزِتون  مےٚ  سٍتۍ  مددگار،  سُہ  کرِہا  میٲنِس  تقریرس  تٲیید  تہٕ  تصدیق  مفصل  پٲٹھۍ  وَنہِ  ہا  سُہ  تِمن  کتھ،  کیازِ  بہٕ  چھُس  کھۅژان  تِم  گژھن  نہٕ  مےٚ  اَپزِیور  زانٕنۍ۔

Tahir:
  تہٕ  میون  بوے  ہارون  (علیہ  السلام)،  تِم  چِھ  زبٲنۍ  منٛز  میانہِ  کھوتہٕ  زیادٕہ  فصیح  لہٰذا  سوٗزِیوٗکھ  تِم  مے٘  سٍتۍ  مددگار  بنٲوِتھ  زِ  تِم  ہیٚکن  میون  تصدیق  کٔرِتھ  بہٕ  چُھس  اَمہِ  کتھہِ  نِشہِ  (تہِ)  کھوژان  زِ  (تِم)  لُکھ  کرن  مے٘  انکار۔

Transliteration:
  Waakhee h<u>a</u>roonu huwa af<u>s</u>a<u>h</u>u minnee lis<u>a</u>nan faarsilhu maAAiya ridan yu<u>s</u>addiqunee innee akh<u>a</u>fu an yuka<u>thth</u>iboon<b>i</b>


Athar:
  فرماونہٕ  آس،  أسۍ  کرو  چٲنِس  بٲے  سٕندِ  ذریعہ  چون  اتھہٕ  مضبوط،  تہٕ  تۅہیِہ  دۅشوٕنۍ  بخشو  تِیُتھ  غلبہٕ،  زِ  تِم  ہیٚکنَو  نہٕ  تۅہیِہ  کانٛہہ  نقصان  واتنٲوِتھ،  سانیٚو  نشٲنِیو  ہٕندِ  زورٕ  سپدِ  تُہٕندیٚن  پیروکارن  ہُندُے  غلبہٕ۔

Mirwaiz:
  اللہ  تعالیٰ  ہن  فرمووُس  کہ  واقعی  ضرور  کرو  أسۍ  مضبوط  تُہٕنز  نٔر  تُہٕندِس  بٲے  سٕندِ  سٍتۍ،  بیٚیہِ  دِمَو  تۅہیہِ  دۅشوُنۍ  اکھ  خاص  شوکتھاہ  تہٕ  ہٲبتھاہ،  بیٚیہِ  سُہ  طاقتھاہ  ییٚمہِ  سٍتۍ  نہٕ  تۅہیہِ  تِم  کانٛہہ  تکلیف  ہیٚکن  واتنٲوِتھ۔  ۔  پس  گٔژِھو  سٲنۍآیات  تہٕ  معجزات  ہیٚتھ  توٚہۍ  دۅشوے  بیٚیہِ  یِم  تُہٕنز  پٲروی  کرن،  روٗزِو  ضرور  تِمن  پٮ۪ٹھ  غٲلب۔

Tahir:
  ارشاد  سپُد،  أسۍ  کَرو  چٲنۍ  نٔر  چٲنِس  بٲے  سٕندِ  دٔسۍ  مضبوط۔تہٕ  أسۍ  کرو  تۅہیہِ  دۅشوٕنۍ  خٲطرٕ  (لُکن  ہٕندیٚن  دِلن  منٛز  تہٕ  تُہٕنزن  کوششن  منٛز)  ہٲبت  تہٕ  غلبہٕ  پٲدٕ۔  پتہٕ  ہیٚکن  نہٕ  تِم  سانیٚن  نشٲنین  ہٕندِ  کِنۍ  تۅہیہِ  تام  (تکلیف  واتناونہٕ  خٲطرٕ)  وٲتِتھ،تۆہۍ  دۅشوے  بیٚیہِ  یِم  لُکھ  تُہٕنزپٲروی  کرن  روزن  غٲلب۔

Transliteration:
  Q<u>a</u>la sanashuddu AAa<u>d</u>udaka biakheeka wanajAAalu lakum<u>a</u> sul<u>ta</u>nan fal<u>a</u> ya<u>s</u>iloona ilaykum<u>a</u> bi<u>a</u>y<u>a</u>tin<u>a</u> antum<u>a</u> wamani ittabaAAakum<u>a</u> algh<u>a</u>liboon<b>a</b>


Athar:
  پتہٕ  ییٚلہِ  موسیٰ  علیہ  السلام  چُھ  تِمن  لُکن  نِشہِ  سانہِ  ٹاکارٕہ  نِشٲنِیِہ  ہیٚتھ  واتان،  تِم  چِھ  ونان  زِ،  یِہ  چُھنہٕ  کِہِنۍ  مگر  بناوٹی  جود  تہٕ  یِمہٕ  کتھہٕ  چَھنہٕ  اسہِ  پننِس  مٲلِس  بُڈِبب  سٕندِس  زمانس  منٛز  زانٛہہ  بوزٕ  مژے۔

Mirwaiz:
  توپتہٕ  ییٚلہِ  آو  تِمن  نِشہِ  موسیٰ  علیہ  السلام  سٲنۍ  واضح  تہٕ  نٔنۍ  آیات  ہیتھ،  تِم  لٔگۍ  وَننہِ  یہِ  چھُنہٕ  مگر  جوداہ  خدایس  پٮ۪ٹھ  خوامخواہ  ٹھہراونہٕ  آمُت،  اَسہِ  چہَنہٕ  یِمہٕ  کتھہٕ  بوزمژے  پننین  بروٗنٹھمین  مالیٚن  بڈِ  ببن  نِشہِ۔

Tahir:
  پتہٕ  ییٚلہِ  موسیٰ (علیہ  السلام) تِمن  نِشہِ  سانہِ  واضح  تہٕ  ٹاکارٕہ  نشٲنِیہِ  ہیٚتھ  آے  وۅنۍ  لٔگۍ  تِم  وَننہِ  زِ  یہِ  چُھنہٕ  پٲنۍ  پانے  بناونہٕ  آمتہِ  جادِ  وَرٲے  (کِہِنۍ  تہِ)۔  تہٕ  اَسہِ  آسہٕ  نہٕ  یِمہٕ  کتھہٕ  پننیٚن  جدن  اجداد  ن  منٛز  (زانٛہہ)  بوزمَژٕ۔

Transliteration:
  Falamm<u>a</u> j<u>a</u>ahum moos<u>a</u> bi<u>a</u>y<u>a</u>tin<u>a</u> bayyin<u>a</u>tin q<u>a</u>loo m<u>a</u> h<u>atha</u> ill<u>a</u> si<u>h</u>run muftaran wam<u>a</u> samiAAn<u>a</u> bih<u>atha</u> fee <u>a</u>b<u>a</u>in<u>a</u> alawwaleen<b>a</b>


Athar:
  موسیٰ  علیہ  السلام  چُھ  جواب  دِوان،  میون  ربّ  چُھ  تس  شخصہٕ  سٕندِ  حالہٕ  نِشہِ  خوب  وٲقف،  یُس  تٔمۍ  سٕندِ  طرفہٕ  ہدایت  ہیٚتھ  چُھ  آمُت،  تہٕ  سُے  چُھ  بہتر  زانان  زِ  ٲخری  انجام  کٔمۍ  سُند  آسہِ  رُت،  حق  چُھ  یِہ  زِ  ظٲلِم  چِھنہٕ  زانٛہہ  فلاح  لبان۔

Mirwaiz:
  موسیٰ  علیہ  السلامن  فرووُکھ  اَمُیک  جواب۔  میٲنِس  پروردگارس  چھُ  پوٗرٕ  معلوم  کہ  کُس  آو  تس  نِشہِ  بوٚڈ  ہدایت  ہیتھ،  بیٚیہِ  چھےٚ  اللہ  تعالیٰ  سٕے  پوٗرٕ  خبر  کس  شخصس  سَپدِہ  انجام  بخیر  دنیاہس  اندر،  بے  شک  ظٲلم  یِم  نہٕ  ہدایتس  تہٕ  صحیح  دینس  پٮ۪ٹھ  آسن،  تِم  سپد  ن  نہٕ  ہرگز  کامیاب  نہ  دنیاہس  اندر،  نہ  ٲخرتس  اندر۔  فرعونس  سَپُد  اندیشہِ،  تٔمۍ  بوٗز  موسیٰ  علیہ  السلام  سٕنز  دلیل  کہ  خبر  چھا  میٲنۍ  لوٗکھ  ما  سپدن  مٲیل  موسیٰ  علیہ  السلامس  کُن،  تٔمۍ  تہِ  کرنٲوۍ  دربارٕکۍ  لوٗکھ  جمع۔

Tahir:
  تہٕ  موسیٰ  ہن  (علیہ  السلام)  وۆن،  میون  ربّ  چُھ  تس  وارٕ  پٲٹھۍ  زانان  یُس  تسٕندِ  طرفہٕ  ہدایت  ہیٚتھ  چُھ  آمُت  تہٕ  تس  (تہِ)  یس  خٲطرٕ  ٲخرت  کہ  گرُک  انجام  (بہتر)  آسہِ،  بے  شک  گژِھہ  نہٕ  ظٲلمن  کامیٲبی  حٲصل۔

Transliteration:
  Waq<u>a</u>la moos<u>a</u> rabbee aAAlamu biman j<u>a</u>a bi<b>a</b>lhud<u>a</u> min AAindihi waman takoonu lahu AA<u>a</u>qibatu a<b>l</b>dd<u>a</u>ri innahu l<u>a</u> yufli<u>h</u>u a<b>l</b><i><u>thth</u></i><u>a</u>limoon<b>a</b>


Athar:
  تہٕ  فرعون  چُھ  ونان،  اے  اہل  دربار  بٕہ  چُھس  نہٕ  پانس  ورٲے  تُہُند  کانٛہہ  خُداے  زانان۔  اے  ہامان،  تَلسَہ  سیرِ  پیِہ  نٲوِتھ  بناوناو  میانہِ  خٲطرٕ  اکھ  تٔھز  عمارت،  بنان  چُھ  تتھ  پیٚٹھ  کھٔسِتھ  ما  ہیٚکن  بٕہ  موسیٰ  علیہ  السلام  سُند  خُداے  وُچِھتھ،  مےٚ  چُھ  باسان  یِہ  چُھ  پٔزِپٲٹھۍ  اپزِیور ۔

Mirwaiz:
  تِمن  لوٗن  ہیوٚتُن  وَنُں،  اے  امیرو  تہٕ  وزیرو،  بہٕ  چھُس  نہٕ  زانان  پانس  ورٲے  تُہٕندِ  خٲطرٕ  کانٛہہ  معبوٗداہ۔  اے  ہامان  ژٕہ  دِہ  نار  سیرِ  کوندِ،  توپتہٕ  بناو  میانہِ  خٲطرٕ  پۅختہٕ  سیریٚن  ہٕنز  اَکھ  تھٔز  عمارتھاہ،  تَمی  پٮ۪ٹھہٕ  دِمہٕ  بہٕ  نظر  حضرت  موسیٰ  سٕندِس  خدایس  کُن۔  بہٕ  چھُسن  سُہ  زانان  اَپُز  وَنہٕ  وُنیو  أندرٕہ۔

Tahir:
  تہٕ  فرعونن  وۆن،  اے  درباریو!  بہٕ  چُھسَن  نہٕ  تُہٕندِ  خٲطرٕ  پانس  وَرٲے  بیٚیہِ  کانٛہہ  معبود  زانان۔اے  ہامان!میانہِ  خٲطرٕدِ  ربہ  نار  (تہٕ  پَیُکھ  کینہہ  سیرِ)،  پتہٕ  کر  میانہِ  خٲطرٕ  (تِمَو  سٍتۍ)  اَکھ  تٔھز  عمارت  تیار،بنان  چھ  (تَتھ  پیٚٹھ  کٔھسِتھ  ما)  ہیٚکہٕ  بہٕ  موسیٰ  سٕندِس  خدایس  تام  وٲتِتھ،  تہٕ  میانہِ  خیالہٕ  چُھ  یہِ  اَپُز  ونن  والیو  منٛزٕ۔

Transliteration:
  Waq<u>a</u>la firAAawnu y<u>a</u> ayyuh<u>a</u> almalao m<u>a</u> AAalimtu lakum min il<u>a</u>hin ghayree faawqid lee y<u>a</u> h<u>a</u>m<u>a</u>nu AAal<u>a</u> a<b>l</b><u>tt</u>eeni fa<b>i</b>jAAal lee <u>s</u>ar<u>h</u>an laAAallee a<u>tt</u>aliAAu il<u>a</u> il<u>a</u>hi moos<u>a</u> wainnee laa<i><u>th</u></i>unnuhu mina alk<u>ath</u>ibeen<b>a</b>


Athar:
  تٔمۍ  تہٕ  تٔمۍ  سٕندیٚو  لشکرو  کوٚر  زمینس  منٛز  کُنہِ  حق  ورٲے  پننہِ  بجرُک  غرور،  تہٕ  سمجھُک  زِ  تِمن  چُھنہٕ  زٕہٕنۍ  اسہِ  کُن  واپس  پھیرُن۔

Mirwaiz:
  تکبر  تہٕ  غرورٕ  کِنۍ  ٲس  فرعونن  تہٕ  تِہِنزِ  لشکرِ  ناحق  سربلندی  ہیٚژمٕژ  کرٕنۍ۔  تِم  ٲسۍ  زانان  کہ  تِمن  چھُنہٕ  دنیاہس  منٛز  نِیرِتھ  اَسہِ  نِشہِ  واتنُے۔

Tahir:
  تہٕ  تٔمۍ  (فرعونن)  پانہٕ  تہٕ  تٔمۍ  سٕندیٚوفوجوکۆر  ملکس  منٛز  ناحق  تکبّر  تہٕ  سرکشی  بیٚیہِ  کۆرُکھ  یہِ  گمان  زِ  تِم  یِن  نہٕ  اَسہِ  کُن  واپس  اَننہٕ۔

Transliteration:
  Wa<b>i</b>stakbara huwa wajunooduhu fee alar<u>d</u>i bighayri al<u>h</u>aqqi wa<i><u>th</u></i>annoo annahum ilayn<u>a</u> l<u>a</u> yurjaAAoon<b>a</b>


Athar:
  ٲخر  کار  روٚٹ  اسہِ  سُہ،  بیٚیہِ  تٔمۍ  سٕندۍ  لشکر،  تہٕ  چھٔکۍ  سمندرس  منٛز،  وۅنۍ  وُچِھو  یِمن  ظٲلِمن  کِیُتھ  انجام  سپُد۔

Mirwaiz:
  اَتھ  تکبرس  تہٕ  غرورس  پٮ۪ٹھ  سزا  دِنہٕ  خٲطرٕ  روٚٹ  اَسہِ  فرعون  بیٚیہِ  تِہٕنز  لشکر۔  توپتہٕ  دِتۍ  بٔرِتھ  دریاوس  منٛز،  توپتہٕ  پھاٹُو  سُہ  اَسہِ  تتھ  منٛز۔  پس  وُچھِتو  کِیُتھ  یچھ  انجام  سَپُد  یِمن  ظٲلمن  ہُنٛد۔

Tahir:
  لہٰذا  رۆٹ  اَسہِ  سُہ  تہٕ  تٔمۍ  سٕندۍ  فوج (عذابس  منٛز)  تہٕ  تِم  چٔھکۍ  دریاوس  منٛزتہٕ  تۆہۍ  وُچِھوزِ  ظٲلمن  ہُنٛد  انجام  کِیُتھ  (عبرت  ناک)  سپُد۔

Transliteration:
  Faakha<u>th</u>n<u>a</u>hu wajunoodahu fanaba<u>th</u>n<u>a</u>hum fee alyammi fa<b>o</b>n<i><u>th</u></i>ur kayfa k<u>a</u>na AA<u>a</u>qibatu a<b>l</b><i><u>thth</u></i><u>a</u>limeen<b>a</b>


Athar:
  اسہِ  بنٲوۍ  تِم  جہنمس  کُن  دعوت  دِنہٕ  وٲلۍ  پیش رَو،  تہٕ  قیامت کہ  دۅہ  لبن  نہٕ  تِم  کُنہِ  طرفہٕ  مدد۔

Mirwaiz:
  تِم  ٲسۍ  اَسہِ  بنٲوِمٕتۍ  رٔییس  تہٕ  زٕٹھۍ،  یِم  لوٗکن  ناد  دِوان  ٲسۍ  نارس  کُن۔  قیامت  کہ  دۅہ  آسن  تِم  بالکل  بے  بس  تہٕ  بے  کس،  کانٛہہ  تہِ  کرِ  نہٕ  تِمن  کانٛہہ  مدداہ۔

Tahir:
  تہٕ  اَسہِ  بنٲوۍ  تِم  (جہنمی  ین  ہٕندۍ)  پیشوا  زِ  تِم  ٲسۍ  (لُکن)  جہنمس  کُن  ناددِوان  تہٕ  قیامت  کہ  دۅہ  یِیہِ  نہٕ  تِمن  کانٛہہ  مددکرنہٕ۔

Transliteration:
  WajaAAaln<u>a</u>hum aimmatan yadAAoona il<u>a</u> a<b>l</b>nn<u>a</u>ri wayawma alqiy<u>a</u>mati l<u>a</u> yun<u>s</u>aroon<b>a</b>


Athar:
  اسہِ  لگٲو  یَتھ  دُنیاہس  منٛز  تِمن  پتہٕ  پتہٕ  لعنت،  تہٕ  قیامت کہ  دۅہ  گژھن  تِم  بٔڈِس  قباحتس  ﴿بدحٲلی﴾  منٛز  مبتلا۔

Mirwaiz:
  پتہٕ  تھٲو  اَسہِ  تِمن  لوٗکن  یتھ  دنیاہس  منٛز  تہِ  لعنتھٕے،  قیامتُک  دۅہ  تہِ  آسن  تِم  بدحال  لوٗکو  اندرٕہ۔

Tahir:
  تہٕ  اَسہِ  تھٲو  تِمن  یَتھ  دنیاہس  منٛز  (تہِ)  لعنت  پتہٕ  تہٕ  قیامت  کہ  دۅہ  (تہِ)  یِن  تِم  بدحال  لُکن  منٛز  (گٕنزراونہٕ)۔  

Transliteration:
  WaatbaAAn<u>a</u>hum fee h<u>ath</u>ihi a<b>l</b>dduny<u>a</u> laAAnatan wayawma alqiy<u>a</u>mati hum mina almaqboo<u>h</u>een<b>a</b>


Athar:
  پٔتِم  نسل  ہلاک  کرنہٕ  پتہٕ  کٔر  اسہِ  موسیٰ  ﴿علیہ  السلامس﴾،  کتاب  عطا،  لُکن  خٲطرٕ  بصیرتن  ہُند  سامانہٕ  بنٲوِتھ،  ہدایت  تہٕ  رحمت  بنٲوِتھ،  تاکہ  لُکھ  ہیٚکن  سبق  حٲصل  کٔرِتھ۔

Mirwaiz:
  پٔزِپٲٹھۍ  اَسہِ  کٔر  عطا  موسیٰ  علیہ  السلامس  کتاب ﴿یعنی  توراۃ﴾ بروٗنٹھِم  نافرمان  اقوام،  قومِ  نوح،  قومِ  عاد،  قومِ  ثمود  ہلاک  کرنہٕ  پتہٕ،  یَتھ  کتابہِ  منٛز  تِمن  لوٗکن  ہٕندِ  خٲطرٕ  آسہٕ  بجہِ  دلیلہٕ،  بیٚیہِ  بوٚڈ  ہدایت  بیٚیہِ  بٔڈ  رحمت  یُتھ  تِم  نصیحت  حٲصل  کرن۔

Tahir:
  تہٕ  اَسہِ  کٔر  بے  شک  اَمہِ  (صورتِ  حالہٕ)  پتہٕ  زِ  اَسہِ  ٲسۍ  گۅڈنِکۍ  (نافرمان)  قوم  ہلاک  کٔرِمٕتۍ  موسیٰ  ہس  (علیہ  السلام)  کتاب  عطا  یۅسہٕ  لُکن  خٲطرٕ  بصیرت  تہٕ  ہدایت  تہٕ  رحمت  (تٕکۍخزانہٕ)  ٲس،تاکہ  تِم  کرن  نصیحت  قبول۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba min baAAdi m<u>a</u> ahlakn<u>a</u> alquroona alool<u>a</u> ba<u>sa</u>ira li<b>l</b>nn<u>a</u>si wahudan wara<u>h</u>matan laAAallahum yata<u>th</u>akkaroon<b>a</b>


Athar:
  ﴿اے  نبیؐ﴾  توٚہۍ  ٲسِو  نہٕ  تمہِ  وقتہٕ  مغربی  اندس  منٛز  موجود  ﴿مغربی  اَندٕ  نِشہِ  چُھ  مُراد  طُورِ  سینا،  یُس  حجاز  کِنۍ  مغربس  کُن  چُھ﴾  ییٚلہِ  اَسہِ  موسیٰ  علیہ  السلامس  یِہ  فرمانِ  شریعت  عطا  کوٚر،  تہٕ  نَہ  ٲسِو  توٚہۍ  شٲہدن  منٛز  شٲمل،

Mirwaiz:
  بیٚیہِ  ٲسِو  نہٕ  توٚہۍ  یارسول  اللہؐ  کوہِ  طور  کہ  مغرب  کہ  طرفہٕ  ییٚتِنس  اَسہِ  موسیٰ  علیہ  السلامس  احکام  یعنی  توراۃ  عطا  کر۔  حکم  کوٚرُس  فرعونس  نِشہِ  پیغام  واتناونُک،  بیٚیہِ  ٲسِو  نہٕ  توٚہۍ  تَمہِ  وقتہٕ  کیو  لوٗکو  اندرٕہ  کہ  پانہٕ  کیا  آسیو  حالاتن  ہُنٛد  مشٲہدٕہ  کوٚرمُت۔

Tahir:
  تہٕ  تۆہۍ  ٲسۍوُنہٕ  (تَمہِ  وقتہٕ  طُور  کہ)  مغرب  طرفہٕ  (موجود)  ییٚلہِ  اَسہِ  موسیٰ  ہس  (علیہ  السلام)  کُن  (رسالتُک)  حکم  اوس  سوٗزمُت،  تہٕ  نَہ  ٲسۍوُ  تۆہۍ (تِمن  ستتھن  نفرن  منٛز  شٲمل  یِم  موسیٰ  علیہ  السلامن  ہٕنزِ  وحی  ہٕندیٚو)  گوٲہی  دِنہٕ  والیو  منٛزٕ  (ٲسۍ۔  وۅنۍ  ہرگاہ  یہِ  سورُے  بیان  غیبٕچ  خبرچُھنہٕ  تیٚلہِ  کیا  چُھ  ؟) 

Transliteration:
  Wam<u>a</u> kunta bij<u>a</u>nibi algharbiyyi i<u>th</u> qa<u>d</u>ayn<u>a</u> il<u>a</u> moos<u>a</u> alamra wam<u>a</u> kunta mina a<b>l</b>shsh<u>a</u>hideen<b>a</b>


Athar:
  بلکہ  چِھ  اسہِ  تمہِ  پتہٕ  ﴿تُہندِس  زمانس  تام﴾  واریاہ  نسٕل  تُلِمٕتۍ،  تہٕ  تِمن  پیٚٹھ  چُھ  واریاہ  کال  گُزریومُت،  توٚہۍ  ٲسِو  نہٕ  اہلِ  مَدینَس  درمیان  تہِ  موجود  زِ  تِمن  ٲسِہِو  سٲنۍ  آیات  بوزناوان،  مگر  ﴿تمہِ  وقتہٕ  چِہ  یِمہٕ  خبرٕ﴾  سوزن  وٲلۍ  چِھ  أسۍ۔

Mirwaiz:
  بلکہ  کٔرۍ  اَسہِ  پٲدٕہ  واریاہ  قوم  موسیٰ  علیہ  السلامس  پتہٕ،  تِہٕنزے  عمرٕہ  سپزٕہ  تِمن  پٮ۪ٹھ  زیچھہِ،  بیٚیہِ  ٲسِو  نہٕ  توٚہۍ  شہر  مدینہ  کیٚن  لوٗکن  منٛز  بسوُنۍ،  تااینکہ  پٔزِہِوۍ  توٚہۍ  تِمن  لوٗکن  پٮ۪ٹھ  سٲنۍ  آیات  بلکہ  ٲسۍ  أسی  توھیہِ  پیغمبر بنٲوِتھ  سوزوُنۍ،  اَسی  سوٗزۍ  تۅہیہِ  کُن  تِم  حالات  و  واقعات،  ادٕہ  ہیٚکِو  توھیہِ  تِم  حالات  و  واقعات  بیان  کٔرِتھ۔

Tahir:
  البتہ  اَسہِ  کٔرۍ  (موسیٰ  علیہ  السلامس  پتہٕ  اَکھ  أکِس  پتے)  واریاہ  قوم  پٲدٕ  پتہٕ  گُزریاو  تِمن  پیٚٹھ  واریاہ  کال  تہٕ  نَہ  ٲسۍوُ  تۆہۍ  (موسیٰ  تہٕ  شعیب  علیہمُ  السلامن  ہٕندۍ  پٲٹھۍ)  مَدیَن  کیٚن  روزن  والیٚن  منٛز  قیام  کٔرِتھ  زِ  تۆہۍ  ٲسِو  تِمن  پیٚٹھ  سٲنۍ  آیات  پٔرِتھ  بوزناوان  البتہ  چِھو  أسی  (تۅہیہِ  غیب  چو  خبرو  سٍتۍ  سرفراز  کٔرِتھ)  مبعوث  کرن  وٲلۍ۔  

Transliteration:
  Wal<u>a</u>kinn<u>a</u> anshan<u>a</u> quroonan fata<u>ta</u>wala AAalayhimu alAAumuru wam<u>a</u> kunta th<u>a</u>wiyan fee ahli madyana tatloo AAalayhim <u>a</u>y<u>a</u>tin<u>a</u> wal<u>a</u>kinn<u>a</u> kunn<u>a</u> mursileen<b>a</b>


Athar:
  تہٕ  توٚہۍ  ٲسِو  نہٕ  طور  کِس  دامنس  تل  تہِ  تَمہِ  وقتہٕ  موجود،  ییٚلہِ  اسہِ  موسیٰ  ﴿علیہ  السلامس﴾  گۅڈنچہِ  پھرِ  ناد  لایاو،  مگر  یِہ  چھےٚ  تُہندِس  ربّ  سٕنز  رحمت  ﴿زِ  تۅہیِہ  چِھو  یِم  معلومات  دِنہٕ  یِوان﴾  تاکہِ  توٚہۍ  کٔرِیوٗکھ  تِم  لُکھ  خبردار  یِمن  نِش  تۅہیِہ  برونٛہہ  کانٛہہ  خبردار  کرن  وول  چُھنہٕ  آمُت،  بنان  چُھ  تِم  یِن  ہوشس  منٛز۔

Mirwaiz:
  بیٚیہِ  ٲسِو  نہٕ  توٚہۍ  کوہ  طورکہ  طرفہٕ  موجود  ییٚلہِ  اَسہِ  آلو  دُیت ﴿یا  موسیٰ  انی  انا  اللہ  ربّ  العٰلمین﴾ لیکن  یہِ  چھےٚ  تُہٕندِس  پروردگارٕ  سٕنز  تُہٕندِ  حقہٕ  بٔڈ  مہربٲنی  کہ  توٚہۍ  کٔرِنَو  نبی  آخرُ  الزمان۔  بیٚیہِ  کٔرِنَو  باخبر  تِمَو  واقعاتو  سٍتۍ  یُتھ  توٚہۍ  بیٖم  کٔرِو  تِمن  لوٗکن  یِمن  نِشہِ  نہٕ  تۅہیہِ  برونٹھ  انٛہہ  بیٖم  کروُن  پیغمبراہ  آمُت  چھُ  دیٚو  تِم  نصیحت  رٹن۔

Tahir:
  تہٕ  نَہ  ٲسۍوُ  تۆہۍطُور  کہ  اندٕ  (تَمہِ  وقتہٕ  موجود)  ییٚلہِ  اَسہِ  موسیٰ  ہس  (علیہ  السلام)  ناد  لوے  مگر  (تۅہیہِ  یِمَن  غیب  کیٚن  احوالن  پیٚٹھ  خبر  دِنۍ)  چھے٘  تُہٕندِس  ربّ  سٕندِ  طرفہٕ  (خصوصی)  رحمت۔تاکہ  (یِمَو  واقعاتو  نِشہِ  باخبر  سپدِتھ)  کھوژنٲوِیوٗن  تۆہۍ  (اللہ  تعالیٰ  سٕندِ  عذاب  نِشہِ)  سُہ  قوم  یِمن  نِشہِ  تۅہیہِ  برونٛہہ  کانٛہہ  کھوژناون  وول  آو  نہٕ،  تاکہ  تِم  کرن  نصیحت  قبول۔

Transliteration:
  Wam<u>a</u> kunta bij<u>a</u>nibi a<b>l</b><u>tt</u>oori i<u>th</u> n<u>a</u>dayn<u>a</u> wal<u>a</u>kin ra<u>h</u>matan min rabbika litun<u>th</u>ira qawman m<u>a</u> at<u>a</u>hum min na<u>th</u>eerin min qablika laAAallahum yata<u>th</u>akkaroon<b>a</b>


Athar:
  ﴿تہٕ  یِہ  کوٚر  اَسہِ  امہِ  موجوب  زِ﴾  یِہ  گوٚژھ  نہٕ  بنُن  زِ  تِہندیٚو  پننیٚو  کرتوٗتو  ہٕندِ  بدولتہٕ  ییٚلہِ  کانٛہہ  مصیبت  تِمن  پیٚٹھ  یِیِہ،  تیٚلہِ  ونَن  تِم،  اے  پروردگارٕ  ژےٚ  کیازِ  سوٗزُتھ  نہٕ  اسہِ  کُن  کانٛہہ  رسول،  تاکہِ  أسۍ  کرہَو  چانیٚن  آیتن  ہٕنز  پیروی  تہٕ  اہلِ  ایمانَو  منٛزٕ  آسہَو۔

Mirwaiz:
  أسۍ  سوزہون  نہٕ  لوٗکن  کُن  پیغمبر  ہرگاہ  نے  یہِ  کتھ  آسِہا  کہ  ییٚلہِ  تِمن  کانٛہہ  مصیبت  تہٕ  بلایاہ  واتہِ  ہا  پننین  تِمن  یچھ  کامین  ہٕندِ  سببہٕ  یِمہٕ  تِہندیٚو  اَتھو  برونٹھ  کُن  سوزمَژٕہ  آسہن،  أتی  دَپہن  تِم  سانہِ  خدایا  ژےٚ  کونہٕ  سوٗزتھن  اَسہِ  ن  کانٛہہ  پیغمبراہ  پنٕنۍ  آیات  ہیتھ،  أسۍ  کرہُو  تِمن  چانین  آیاتن  ہٕںز  پٲروی،  بیٚیہِ  آسہو  أسۍ  باایمانو  اندرٕہ۔

Tahir:
  تہٕ  (أسۍ  سوزہون  نہٕ  کانہہ  رسول)  اگر  نہٕ  یہِ  کتھ  آسِہے  زِ  ییٚلہِ  تِمن  کانٛہہ  مصیبت  واتہِ  تِہِنزوبدعملو  کِنۍ  یِمہٕ  تِمَو  پانہٕ  کرِپتہٕ  ما  لاگَن  وَنُن  زِ  اے  سانہِ  ربّہ!  ژے٘  کیازِ  سوٗزتھن  نہٕ  اَسہِ  کُن  کانٛہہ  رسول  تاکہ  أسۍ  کرہَو  چانیٚن  آیاتن  ہٕنزپٲروی  تہٕ  أسۍ  بنہو  ایمان  والیٚو  منٛزٕ۔

Transliteration:
  Walawl<u>a</u> an tu<u>s</u>eebahum mu<u>s</u>eebatun bim<u>a</u> qaddamat aydeehim fayaqooloo rabban<u>a</u> lawl<u>a</u> arsalta ilayn<u>a</u> rasoolan fanattabiAAa <u>a</u>y<u>a</u>tika wanakoona mina almumineen<b>a</b>


Athar:
  مگر  ییٚلہِ  سانہِ  طرفہٕ  حق  ووت  تِمن  نِشہِ،  پتہٕ  لٔگۍ  تِم  وَننہٕ،  کیازِ  آو  نہٕ  دِنہٕ  أمِس  تی  کینٛژھاہ  یِہ  موسیٰ  علیہ  السلامس  دِنہٕ  اوس  آمُت؟  کیا  یِمو  لُکو  چُھنا  تتھ  اِنکار  کوٚرمُت  یِہ  امہِ  برونٛہہ  موسیٰ  ﴿علیہ  السلامس﴾  دِنہٕ  اوس  آمُت؟  ﴿یعنی  کُفّارِ  مکو  اوس  نہٕ  موسیٰ  علیہ  السلام  مونمُتے  زِ  وۅنۍ  چِھ  یِم  ونان  زِ  محمد  صلی  اللہ  علیہ و سلمن  کیازِ  آے  نہٕ  تِم  معجزات  دِنہٕ  یِم  حضرت  موسیٰ  علیِہ  السلامس  ٲسۍ  دِنہٕ  آمٕتۍ﴾  تِمو  ووٚن،  دۅشوے  چِھ  جٲدۍ  ﴿یعنی  قرآن  تہٕ  توراتہ  دۅشوے﴾  یِم  اکھ  أکِس  مدد  چِھ  کران۔  بیٚیہِ  ووٚنُکھ،  أسۍ  چِھن  نہٕ  کٕہٕنۍ  مانان۔

Mirwaiz:
  وۅنۍ  ییٚلہِ  تِمن  نِشہِ  سانہِ  طرفہٕ  امرِ  حق  یعنی  رسول  برحق،  بیٚیہِ  دینِ  حق  ووت،  دَپنہِ  لٔگۍ  تِم  أمِس  پیغمبرس  کونہٕ  آیہِ  تِژھ  کتاباہ  عطا  کرنہٕ  یِژھ  موسیٰ  علیہ  السلامس  عطا  کرنہٕ  آیہِ  یعنی  یِکہٕ  وَٹہٕ  سٲرٕے  کتاب  اَکی  ساعتہٕ،  کیا  تِمَو  کوڑ  نا  انکار  تتھ  کتابہِ  یۅسہٕ  عطا  کرنہٕ  آمٕژ  ٲس  برونٹھ  موسیٰ  علیہ  السلامس،  سۅ  ہے  یِکہٕ  وٹہٕ  اَکی  ساعتہٕ  نٲزل  کرنہٕ  آمٕژ  ٲس۔  تِم  کٲفر  ٲسۍ  ونان  کہ  یِمہٕ  دۅشوے  کتابہٕ ﴿قرآن  مجید  تہٕ  توراۃ﴾ چھِ  سِحر  تہٕ  جود  اَکھ  أکِس  مُوافقت  کران،  بیٚیہِ  ٲسۍ  دپان  أسۍ  چھِ  دۅشوُنۍ  کتابن  انکار  کران۔

Tahir:
  پتہٕ  ییٚلہِ  تِمن  نِشہِ  سانہِ  بارگاہِ  نِشہِ  حق  ووت  (وۅنۍ)  لوگ  تِمَو  وَنُن  زِ  أمِس  (رسولس)  کیازِ  آیہِ  نہٕ  تِمن  (نشٲنین)  ہِشہِ (نشٲنیہِ)  دِنہٕ  یِمہٕ  موسیٰ  ہس  (علیہ  السلام)  دِنہٕ  آسہٕ  آمژٕ  کیا  تِمَو  اوس  نا  تِمن (نشٲنین) ہُنٛد  انکار  کۆر  مُت  یِمہٕ  اَمہِ  برونٛہہ  موسیٰ  ہس  (علیہ  السلام)  دِنہٕ  آسہٕ  آمژٕ  تِمَو  لوگ  وَنُن  زِ  دۅشوے  (قرآن  تہٕ  تورات)  چِھ  جود  (یِم)  اَکھ  أکۍ  سُنٛد  تائید  چِھ  کران  تہٕ  ڈکھ  چِھ  رٹان،  تہٕ  تِمَو  وۆن  زِ  أسۍ  سٲری  چِھ  (یِمن)  انکار  کران۔

Transliteration:
  Falamm<u>a</u> j<u>a</u>ahumu al<u>h</u>aqqu min AAindin<u>a</u> q<u>a</u>loo lawl<u>a</u> ootiya mithla m<u>a</u> ootiya moos<u>a</u> awalam yakfuroo bim<u>a</u> ootiya moos<u>a</u> min qablu q<u>a</u>loo si<u>h</u>r<u>a</u>ni ta<i><u>th</u></i><u>a</u>har<u>a</u> waq<u>a</u>loo inn<u>a</u> bikullin k<u>a</u>firoon<b>a</b>


Athar:
  ﴿اے  نبیؐ﴾  یِمن  ؤنِو،  اچھا  أنِو  اللہ  تعالیٰ  سٕندِ  طرفہٕ  کانٛہہ  تِژھہ  کتاب،  یۅسہٕ  یِمو  دۅشوٕیَو  نِشہِ  زیادٕہ  ہدایت  بخشن  واجِنۍ  آسہِ،  بٕہ  کرٕ  تمہِ چی  پیروی  اختیار،  اگر  توٚہۍ  پٔزِیٲرۍ  چٕھو۔

Mirwaiz:
  توٚہۍ  فرمٲوِیوٗکھ  یارسول  اللہؐ،  اے  منکرو،  توٚہۍ  کٔرِتو  پیش  خداے  سٕندِ  طرفہٕ  کتاباہ  یۅسہٕ  زیادٕہ  وَتھ  ہاوٕہ  وُنۍ  آسہِ  دۅیو  کتابو  کھۅتہٕ،  بٕتہِ  کرٕ  تیٚلہِ  تمہِ  چہ  پٲروی،  چھِو  ہے  توٚہۍ  یہِ  کتھ  پٔز  وَنہٕ  وُنۍ  کہ  یِمہٕ  زٕہ  کتابہٕ  چھےٚ  سِحر  تہٕ  جود۔

Tahir:
  تۆہۍ  فرمٲوِو  زِ  تۆہۍ  أنِو  اللہ  تعالیٰ  سٕنزِ  بارگاہِ  منٛز  ٕ (بیٚیہِ)  کانٛہہ  کتاب  یۅسہٕ  یِمَو  دۅشوٕیَو  کھوتہٕ  زیادٕہ  ہدایت  واجِنۍ  آسہِ  (تیٚلہِ)  کرٕ  بہٕ  تَمِچ  پٲروی  ہرگاہ  تۆہۍ  (پننیٚن  الزامن  منٛز)  پٔزۍیٲرۍ  چِھو۔

Transliteration:
  Qul fatoo bikit<u>a</u>bin min AAindi All<u>a</u>hi huwa ahd<u>a</u> minhum<u>a</u> attabiAAhu in kuntum <u>sa</u>diqeen<b>a</b>


Athar:
  وۅنۍ  اگر  تِم  تُہُند  یِہ  مُطالبہٕ  پوٗرٕ  چِھنہٕ  کران،  تیٚلہِ  سمجھِو  زِ  تِم  چِھ  دراصل  پننیٚن  خوٲہشاتن  ہٕندۍ  پیروکار،  تہٕ  تس  شخصس  کھۅتہٕ  کھٔسِتھ  کُس  ہیٚکہِ  گُمراہ  ٲسِھ،  یُس  خُدایی  ہدایت  ورٲے  صرف  پننیٚن  خوٲہشاتن  ہٕنز  پیروی  کرِ؟  اللہ  تعالیٰ  چُھنہٕ  یِتھیٚن  ظٲلمن  ہرگز  ہدایت  بخشان۔

Mirwaiz:
  ہرگاہ  نہٕ  تِم  یہِ  کٔرِتھ  ہیکن،  پس  زٲنِو  کہ  تِم  چھِنہٕ  کُنہِ  پزِچ  پٲروی  کران  بلکہ  چھِ  تِم  پننین  نفسہٕ  چن  خوٲہشن  ہٕنز  پٲروی  کران۔  کُس  اَکھاہ  چھُ  گمراہ  تس  شخصہٕ  سٕندِ  کھۅتہٕ  یُس  پننہِ  نفسہٕ  چہ  خوٲہشہِ  ہٕنز  پٲروی  کرِ  خداے  سٕںدِ  طرفہٕ  کُنہِ  ہدایتہٕ  ورٲے۔  پٔزِپٲٹھۍ  اللہ  تعالیٰ  چھُنہٕ  وَتھ  ہاوان  یِتھیٚن  ظٲلم  لوٗکن  یِم  پوٗرٕ  واضح  تہٕ  نوٚن  سپدِتھ  گمرٲہی  نِشہِ  باز  یِن  نہٕ۔

Tahir:
  پتہٕ  ہرگاہ  تِم  تُہُنٛد  ارشاد  مانن  نہٕ  تیٚلہِ  زٲنِو  تۆہۍ  (زِ  تِہِندِ  خٲطرٕ  روٗز  نہٕ  کانٛہہ  حجت  پتھ  کُن) تِم  چِھ  محض  پننیٚن  خوٲہشاتن  ہٕنز  پٲروی  کران،  تہٕ  تس  شخصہٕ  سٕندِ  کھوتہٕ  کٔھسِتھ  گمراہ  کُس  ہیٚکہِ  ٲسِتھ  یُس  اللہ  تعالیٰ  سٕندِ  طرفہٕ  ہدایت  ترٲوِتھ  پننہِ  خوٲہِشہِ  ہٕنز  پٲروی  کرِ۔  بے  شک  چُھنہٕ  اللہ  تعالیٰ  ظٲلم  قومس  ہدایت  دِوان۔

Transliteration:
  Fain lam yastajeeboo laka fa<b>i</b>AAlam annam<u>a</u> yattabiAAoona ahw<u>a</u>ahum waman a<u>d</u>allu mimmani ittabaAAa haw<u>a</u>hu bighayri hudan mina All<u>a</u>hi inna All<u>a</u>ha l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Transliteration: Walaqad wa<u>ss</u>aln<u>a</u> lahumu alqawla laAAallahum yata<u>th</u>akkaroon<b>a</b>
Athar:
  تہٕ  ﴿نصیحتچٕ﴾  کتھ  چھےٚ  پیوٚٹُھس  پیٚٹھ  اسہِ  تِمن  واتنٲومٕژ،  تاکہ  تِم  سپدن  غفلت  نِشہِ  بیدار۔

Mirwaiz:
  بے  شک  اَسہِ  واتنوو  تِمن  لوٗکن  پَنُن  کلام  یعنی  قرآن  مجید  پوٚتُس  پتھ  یُتھ  تِم  لوٗکھ  باربار  تازٕہ  بہ  تازٕہ  بوزنہٕ  سٍتۍ  نصیحت  رٹن۔  یعنی  أسۍ  ہیکہٕ  ہَو  اَکی  ساعتہٕ  اِکہٕ  وَٹہٕ  سوٗزِتھ  مگر  اَسہِ  سوٗز  سۅ  وارٕھ  وارٕہ  تِہِندی  فٲیدٕہ  خٲطرٕ۔

Tahir:
  تہٕ  حقیقت  چھے٘  یہِ  زِ  أسۍ  روٗدۍ  تِہِندِ  خٲطرٕ  پیۆٹھُس  پیٚٹھ  (قرآنٕکۍ)  فرمان  سوزان  تاکہ  تِم  کرن  نصیحت  حٲصل۔


Transliteration: Alla<u>th</u>eena <u>a</u>tayn<u>a</u>humu alkit<u>a</u>ba min qablihi hum bihi yuminoon<b>a</b>
Athar:
  یِمن  لُکن  اَسہِ  ییٚمہِ  برونٛہہ  کتاب  ٲس  دِژمٕژ،  تِم  چِھ  یتھ  ﴿قرآنس﴾  پیٚٹھ  ایمان  اَنان۔  ﴿امہِ  نِشہِ  چُھنہٕ  مُراد  یِہ  زِ  تمام  اہلِ  کتاب  ﴿یہوٗدۍ  تہٕ  عیسٲے﴾  چِھ  یتھ  پیٚٹھ  ایمان  انان۔  بلکہ  چُھ  یِہ  اشارہ  دراصل  تتھ  واقعس  کُن،  یُس  ییٚمہِ  سوٗرہ کہ  نٲزِل  سپدن  کہ  وقتہٕ  پیش  اوس  آمُت،  اَمہِ  نِشہِ  چُھ  مقصد  اہلِ  مکن  یِہ  وَنُن  زِ  ہنا  کٔرِتَو  شرم  زِ  گرٕ  وٲژمٕژ  نعمت  چِھو  توٚہۍ  ٹُھکراوان،  حالانکہ  یِم  لُکھ  دوٗر  دوٗر  چِھ  بسان  تِم  چِھ  اَمِچ  خبر  بوٗزِتھ  یِوان  تہٕ  امِچ  قدر  پرزٕنٲوِتھ  چِھ  امہِ  نِشہِ  فٲیدٕ  تُلان۔  سُہ  واقعہ  یتھ  کُن  یِہ  اشارہ  چُھ  اوس  یِہ  زِ  حبشَہ  پیٚٹھہٕ  آے  20  عیسٲے  رسول  اللہ  صلی  اللہ  علیہ و سلمن  نِشہِ،  تہٕ  تِمن  نِشہِ  قرآن  بوٗزِتھ  اوٚنُکھ  ایمان۔﴾

Mirwaiz:
  تِم  لوٗکھ  یِمن  اَسہِ  یٚمہِ  قرآن  مجیدٕ  برونٹھ  کتاب  عطا  کٔر  تِمن  اندرٕہ  یِم  حق  شناس  چھِ  تِم  چھِ  یتھ  قرآن  مجیدس  پژھ  کران۔

Tahir:
  یِمن  لُکن  اَسہِ  ییٚمہِ  برونٛہہ  کتاب  ٲس  عطا  کٔرمٕژ  تِم  چِھ  (تَمی  ہدایت  کہ  سلسلہٕ  مطٲبق)  یَتھ  (قرآنس)  پیٚٹھ  (تہِ)  ایمان  تھاوان۔


Athar:
  تہٕ  ییٚلہ  یِہ  تِمن  بوزناونہٕ  چُھ  یِوان،  پتہٕ  چِھ  تِم  ونان  زِ،  اسہِ  اوٚن  اتھ  پیٚٹھ  ایمان،  یِہ  چُھ  پٔزِپٲٹھۍ  حق  سٲنِس  ربّ  سٕندِ  طرفہٕ،  أسۍ  چِھ  گۅڈٕ  پیٚٹھے  مُسلم۔

Mirwaiz:
  ییٚلہِ  تِمن  پٮ۪ٹھ  یہِ  قرآن  مجید  چھُ  پرنہٕ  یِوان،  تِم  چھِ  دپان  اَسہِ  کٔر  پژھ  اَتھ،  بے  شک  چھُ  یہِ  سٲنِس  پروردگارسٕندی  طرفہٕ،  أسۍ  ٲسۍ  اَمہِ  کہ  نٲزل  سپدنہٕ  برونٹھُے  اَتھ  تسلیم  کروُنۍ۔

Tahir:
  تہٕ  ییٚلہِ  تِمن  پیٚٹھ  (قرآن)  چُھ  پٔرِتھ  یِوان  بوزناونہٕ  تیٚلہِ  چِھ  تِم  ونان  اَسہِ  اۆن  اَتھ  پیٚٹھ  ایمان  بے  شک  چُھ  یہِ  سٲنِس  ربّ  سٕنٛدِ  طرفہٕ  حق،  درحقیقت  ٲسۍ  أسۍ  اَمہِ  برونٛٹھُے  مسلمان  (یعنی  فرمان  بردار)  سپٕدۍ  مٕتۍ۔

Transliteration:
  Wai<u>tha</u> yutl<u>a</u> AAalayhim q<u>a</u>loo <u>a</u>mann<u>a</u> bihi innahu al<u>h</u>aqqu min rabbin<u>a</u> inn<u>a</u> kunn<u>a</u> min qablihi muslimeen<b>a</b>


Athar:
  یِم  چِھ  تِم  لکھ  یِمن  یُہُند  اجر  دۅیِہ  لٹہِ  دِنہٕ  یِیِہ۔  تمہِ  ثٲبت  قدمی  ہٕندِ  بدلہٕ  یۅسہٕ  تِمو  ہٲو۔  ﴿یعنی  اکھ  اجر  پٔتِمیٚن  کتابن  پیٚٹھ  ایمان  اَننُک،  تہٕ  بیاکھ  اجر  قرآنس  پیٚٹھ  ایمان  اَننُک﴾  تِم  چِھ  بُرٲیی  کران  نیکی  سٍتۍ  دفع،  تہٕ  یِکینژھاہ  رِزق  اسہِ  تِمن  دیتمُت  چُھ  تمہِ  منٛزٕ  چِھ  خرچ  کران۔

Mirwaiz:
  اَمی  قسمہٕ  کین  لوٗکن  کیا  یِیہِ  دۅگنہٕ  موٚزوٗرۍ  عطا  کرنہٕ  تِہِندِ  صبر  کرنہٕ  خٲطرٕ،  بیٚیہِ  چھِ  تِم  لوٗکھ  نیکی  سٍتۍ  بدی  ہُنٛد  مقابلہٕ  کران،  بیٚیہِ  چھِ  خرچ  کران  تمی  منٛزٕ  یُس  اَسہِ  تِمن  عطا  کوٚر  خداے  سٕنزن  وَتن  اندر۔

Tahir:
  یِم  چِھ  تِم  لُکھ  یِمن  تِہُنٛد  اجر  دۅیہِ  پھِرِ  یِیہِ  دِنہٕ  اَمہِ  وجہ  کِنۍ  زِ  تِمَو  کۆر  صبر  تہٕ  تِم  چِھ  بُرٲیی  کران  نیکی  ہٕندِ  ذریعہ  دفع  بییہ  چِھ  تَمہِ  عطا  منٛزٕ  یۆس  اسہِ  تمن  بخشۍمٕژچِھ  خرچ  کران۔

Transliteration:
  Ol<u>a</u>ika yutawna ajrahum marratayni bim<u>a</u> <u>s</u>abaroo wayadraoona bi<b>a</b>l<u>h</u>asanati a<b>l</b>ssayyiata wamimm<u>a</u> razaqn<u>a</u>hum yunfiqoon<b>a</b>


Athar:
  تہٕ  ییٚلہِ  تِمو  بیہودٕہ  کتھ  بوٗز،  تہٕ  یِہ  ؤنِتھ  سپدۍ  تمہِ  نِشہِ  الگ  زِ،  سٲنۍ  اعمال  چِھ  سانہِ  خٲطرٕ  تُہٕندۍ  اعمال  چِھ  تُہندِ  خٲطرٕ،  تۅہیِہ  ٲسِنو  سلام،  أسۍ  چِھنہٕ  جٲہلن  ہُند  ہیوٗ  طریقہٕ  یژھان  ورتاوُن۔  ﴿ییٚلہِ  یِمو  لُکو  ایمان  اوٚن،  ابو  جہل  چُھ  یِمن  لیکہٕ  ژاران۔  تمی  کتھہِ  ہٕنز  چھےٚ  یِہ  ذکر  سپدان﴾

Mirwaiz:
  بیٚیہِ  ییٚلہِ  تِم  بوزان  چھِ  پانس  نسبت  کانٛہہ  یچھ  کتھاہ  مخٲلفن  نِشہِ،  بے  توجہ  چھِ  سپدان  تَمہِ  نِشہِ  زَن  نہٕ  بوٗزکھُے،  بیٚیہِ  چھِ  دپان  تِم  اَسہِ  واتہِ  پننین  عملن  ہٕنز  موٚزوٗرۍ،  توہیہِ  تہِ  چھَو  پننین  عملن  ہٕںز  موٚزوٗرۍ،  اَسہِ  یِیہِ  برونٹھ  تی  یہِ  أسۍ  کرو،  تۅہیہِ  یِیہِ  برونٹھ  تی  یہِ  توٚہۍ  کٔرِو،  میانہِ  طرفہٕ  چھَو  سلام،  أسۍ  کرو  نہٕ  تۅہیہِ  مقابلہٕ  یچھ  کتھو  سٍتۍ،  أسۍ  چھِنہٕ  جٲہلن  سٍتۍ  کتھٕے  کران۔

Tahir:
  تہٕ  ییٚلہِ  تِم  کانٛہہ  فضول  کتھ  بوزان  چِھ  تیٚلہِ  چِھ  تَمہِ  نِشہِ  بُتھ  پھِران  تہٕ  ونان  چِھ  زِ  سانہِ  خٲطرٕ  چِھ  سٲنۍ  اعمال  تہٕ  تُہٕندِ  خٲطرٕ  چِھ  تُہٕندۍ  اعمال،تۅہیہِ  پیٚٹھ  ٲسِن  سلامتی  أسۍ  چِھنہٕ  جٲہلن  (ہٕنز  فکر  تہٕ  عمل  پانہٕ  ناوٕنۍ)  یژھان  (مطلب  أسۍ  کیازِ  تراوَو  تِہٕنزِ  برٲیی  بدلہٕ  پنٕنۍ  نیکی)۔

Transliteration:
  Wai<u>tha</u> samiAAoo allaghwa aAAra<u>d</u>oo AAanhu waq<u>a</u>loo lan<u>a</u> aAAm<u>a</u>lun<u>a</u> walakum aAAm<u>a</u>lukum sal<u>a</u>mun AAalaykum l<u>a</u> nabtaghee alj<u>a</u>hileen<b>a</b>


Athar:
  اے  نبیؐ،  توٚہۍ  یَس  ییژِھو  تس  ہیکو  نہٕ  ہدایت  دِتھ،  مگر  اللہ  تعالیٰ  یس  یژھان  چُھ  تس  چُھ  ہدایت  دِوان،  تہٕ  سُہ  چُھ  تِمن  لُکن  وارٕ  پٲٹھۍ  زانان  یِم  ہدایت  قبول  کرن  وٲلۍ  چِھ۔

Mirwaiz:
  پٔزِپٲٹھۍ  توٚہۍ  نہ  حض  ہیٚکیوٗن  نہٕ  وَتہِ  پٮ۪ٹھ  أنِتھ  سُہ  یُس  توھیہِ  خۅش  کرِہا  بلکہ  اللہ  تعالیٰ  یس  ییٚژِھہ  تس  کرِ  ہدایت،  تس  اَنہِ  راہِ  راستس  پٮ۪ٹھ۔  ہدایت  کرنٕچ  قدرت  چھَنہٕ  کٲنسہِ  خدایس  ورٲے،  ہدایتٕچ  چھَنہٕ  کتھٕے،  یِتہِ  چھُنہٕ  کٲنسہِ  معلوم  کہ  کس  بَنہِ  ہدایت  تہٕ  کس  بَنہِ  نہٕ،  بلکہ  چھُ  سُے  زانہٕ  وُن  کہ  ہدایت  تہٕ  وَتھ  لبہٕ  وُنۍ  کم  چھِ۔

Tahir:
  حقیقت  چھے٘  یہِ  زِ  یُس  تۆہۍ  (ہدایت  چہ  وَتہِ  پیٚٹھ  اَنُن)  چھوون  یژھان  سُہ  چھوون  نہٕ  ہدایت  چہ  وَتہِ  پیٚٹھ  تۆہۍ  پانہٕ  اَنان  بلکہ  یس  اللہ  تعالیٰ  یژھان  چُھ  (تُہٕندِ  ذریعہ)  چُھس  ہدایت  چہ  وَتہِ  پیٚٹھ  پکناوان،  تہٕ  سُہ  چُھ  ہدایتٕچ  وَتھ  لبن  والیٚو  نِشہِ  وارٕ  پٲٹھۍ  زٲنِیاب۔

Transliteration:
  Innaka l<u>a</u> tahdee man a<u>h</u>babta wal<u>a</u>kinna All<u>a</u>ha yahdee man yash<u>a</u>o wahuwa aAAlamu bi<b>a</b>lmuhtadeen<b>a</b>


Athar:
  تِم  چِھ  ونان،  اگر  أسۍ  تۅہیِہ  سٍتۍ  امہِ  ہدایتچٕ  پیروی  کرو،  تیٚلہِ  یِمَو  أسۍ  پننہِ  زمین  پیٚٹھہٕ  جوٗنٛٹھ  دِتھ  تُلنہٕ  ﴿یِہ  چھےٚ  سۅ  کتھ  یۅسہٕ  کُفّارِ  قریش  اسلام  قبول  نہ  کرنہٕ  کہ  عذرٕ  رٔنگۍ  ٲسۍ  پیش  کران۔  تِہُند  مطلب  اوس  یِہ  زِ  اَز  چِھ  أسۍ  تمام  عرب  کیٚن  مشرکن  ہٕندۍ  مذہبی  پیشوا  بٔنِتھ،  وۅنۍ  اگر  أسۍ  محمد  صلی  اللہ  علیہ و سلمن  ہٕنز  کتھ  مانَو،  تیٚلہِ  بنہِ  سورُے  عرب  سون  دشمن﴾۔  کیا  یِہ  چُھنا  پزَر  زِ  اَسہِ  بنوو  اکھ  پُر  اَمن  حرم  یِہندِ  خٲطرٕ  روزنٕچ  جاے،  یَتھ  کُن  پرٛتھ  قسمٕکۍ  میوہ  چِھ  یِوان،  سانہِ  طرفہٕ  رِزقہٕ  رٔنگۍ؟  مگر  یِمو  منٛزٕ  چِھنہٕ  اکثر  لُکھ  زانان۔  ﴿یِہ  چُھ  اللہ  تعالیٰ  سٕندِ  طرفہٕ  یِہندِ  عذرُک  گۅڈنیُک  جواب۔  اَمِیُک  مطلب  چُھ  یِہ  زِ  یِہ  حرم  ییٚمہِ  کہ  امن  و  امان  تہٕ  ییٚمہِ  کہ  مرکزیت  کہ  بدولتہٕ  از  توٚہۍ  اتھ  قٲبل  چِھو  بنیمٕتۍ  زِ  پوٗرٕ  دُنیا  ہُک  مالِ  تجارت  چُھ  اَتھ  بے  زِراعت  وٲدی  منٛز  یِوان،  کیا  اتھ  چھا  یِہ  امن  تہٕ  یِہ  مرکزیتُک  مقام  تُہنزِ  کُنہِ  تدبیرِ  دیتمُت؟﴾

Mirwaiz:
  بیٚیہِ  چھِ  بعض  کٲفر  ونان  ہرگاہ  أسۍ  تُہٕندِ  ہدایتٕچ  پٲروی  کرو،  دینِ  اسلام  قبول  کرو  تیٚلہِ  یِمَو  أسۍ  پننہِ  شہرٕہ  منٛزٕہ  چوب  دِتھ  نیٚبر  کڑنہٕ،  یُتھ  بے  وطنی  ہُنٛد  تکلیف  تُلَو  بیٚیہِ  سپدِ  معاشِچ  تہِ  پریشٲنی۔  یہِ  وَنُن  یُہُنٛد  چھُ  محض  لغو  کیازِ  اَسہِ  چھَنا  جاے  دِژمٕژ  تتھ  حرمس  حرمس  منٛز  یتھ  منٛز  امن  و  امان  سان  روٗزِتھ  چھِ۔  کیا  ایمان  أنِتھ  سپدیا  یِمن  پٮ۪ٹھ  بدامنی،  ہرگز  نہٕ۔  یتھ  حرمس  کُن  واتناونہٕ  چھُ  یِوان  پرتھ  کُنہِ  قسمُک  میوٕہ،  رزق  چھِ  عطا  کران  أسۍ  تِمن  پننہِ  طرفہٕ  کٲنسہِ  ہٕندِ  مِنتہٕ  ورٲے  مگر  تِمَو  اندرٕہ  چھِ  واریاہ  لوٗکھ  یِم  نہٕ  یِمہٕ  کتھہٕ  زانان  چھِ،  تِمن  ہُنٛد  چھِنہٕ  خیال  کران۔  بیاکھ  سبب  چھُ  تِہِندِ  ایمان  نہ  اَننُک  کہ  تِم  چھِ  پننہِ  خوش  عیشی  پٮ۪ٹھ  نازکران  تہٕ  تھیکان۔  یِتہِ  چھےٚ  تِہٕنز  حماقت  کیازِ۔

Tahir:
  تہٕ  (یِمن  نہٕ  قدرچھے٘  تگان  کرٕنۍتِم)  چِھ  ونان  زِ  ہرگاہ  أسۍ  تُہٕندِس  صحبتس  منٛز  ہدایتٕچ  پٲروی  کرو  تیٚلہِ  یِمَو  أسۍ  پننہِ  ملکہٕ  منٛزٕ  جوٗنٹھ  دِتھ  تُلنہٕ۔کیا  اَسہِ  بسٲوۍ  نا  تِم  (اَتھ)  امن  وٲلِس  حرمس  منٛز  (مکہٕ  کِس  شہرس  منٛز  یُس  تُہُندُے  وطن  چُھ)  یور  سانہِ  طرفہٕ  رِزقہٕ  رٔنگۍ  (دنیا  کہ  پۯتھ  طرفہٕ  پیٚٹھہٕ)  پۯتھ  قٔسمٕکۍ  میٚوٕہ  واتناونہٕ  چِھ  یِوان،البتہ  یِمَو  منٛزٕ  چِھنہٕ  اکثر  لُکھ  زانان  (زِ  یہِ  سورُے  کینہہ  کٔمۍ  سٕندِخٲراتہٕ  چُھ  سپدان)۔

Transliteration:
  Waq<u>a</u>loo in nattabiAAi alhud<u>a</u> maAAaka nutakha<u>tt</u>af min ar<u>d</u>in<u>a</u> awalam numakkin lahum <u>h</u>araman <u>a</u>minan yujb<u>a</u> ilayhi thamar<u>a</u>tu kulli shayin rizqan min ladunn<u>a</u> wal<u>a</u>kinna aktharahum l<u>a</u> yaAAlamoon<b>a</b>


Athar:
  تہٕ  کٍژاہ  تِژٕھہ  بٔستی  چھےٚ  اسہِ  تباہ  کرِمژٕ،  ییٚمہِ  کیٚن  لُکن  پننِس  معیشیتس  پیٚٹھ  بوش  اوس  کھوٚتمُت،  وُچِھتو،  تِم  چِھ  تِہنزن  بَسن  جاین  منٛز  پیٚتھ،  یِمن  منٛز  تِہندِ  پتہٕ  خالٕے  چُھ  کانٛہہ  بسیامُت،  ٲخرکار  روٗدۍ  أسی  وٲرث  بٔنِتھ۔  ﴿یِہ  چُھ  تِہندِ  عذرُک  دوٚیم  جواب۔  اَمِیُک  مطلب  چُھ  یِہ  زِ  یتھ  مال  و  دَولتس  تہٕ  خۅشحالی  پیٚٹھ  بوش  چُھو  کھوٚتمُت  تہٕ  ییٚمہِ  کہ  راونہٕ  کہ  ڈرٕ  بٲطلس  پیٚٹھ  ڈاڈ  کرٕنۍ  تہٕ  حق  نِشہِ  بُتھ  پھِرُن  چُھو  یژھان،  یۅہے  چیز  اوس  کُنہِ  وِزِ  عاد  تہٕ  ثمود  تہٕ  باقی  قومن  تہِ  حٲصل۔  پتہٕ  کیا  یِہ  چیز  ہیوٚکا  تِمن  تبٲہی  نِشہِ  بچٲوِتھ؟﴾

Mirwaiz:
  اَسہِ  گٲلۍ  واریاہن  شہرن  ہٕندۍ  لوٗکھ  یِم  فخر  تہٕ  تکبر  ٲسۍ  ران  پننِس  سامانِ  عیش  و  آرامس  پٮ۪ٹھ۔  ییٚکیا  چھِ  تِہِندِ  گھرٕ  وٲران  پیٚمٕتۍ  تُہٕنزن  أچھن  ڈیشیمان۔  تِمن  پتہٕ  آے  نہٕ  تِم  گھرٕ  آبادٕے  کرنہٕ  زانہہ  مگر  کم  سٕے  کالس۔  یِتھہٕ  پٲٹھۍ  کہ  کانٛہہ  مسافراہ  لگہِ  اتفاقاً  تورکُن  پتہٕ  روزِ  کم  کینٛہہ  کالاہ  تھکھ  کڑنہٕ  خٲطرٕ  یا  تماشہِ  وُچھنہٕ  خٲطرٕ  یِیہِ  تہٕ  گژِھہ،  یا  شہس  کھنڈس  روزِ  تِمن  جاین  اندر۔  ٲخر  کار  روٗدۍ  أسۍ  تِہِندِ  ساری  مال  و  دولتٕکۍ  مٲلک  کیازِ  أسۍ  چھِ  فنا  و  زوالہٕ  نِشہِ  مُنزہ  تہٕ  پاک۔  بیاکھ  شُبہٕ  چھُ  تِمن  گژھان  کہ  ہرگاہ  تِہٕنز  ہلاکت  چھےٚ  سَپٕز  مٕژ  تِہِندِ  کفرٕ  سببہٕ،  تیٚلہِ  ہے  یِمن  موجودٕہ  کٲفرن  یہِ  واریاہ  کال  گوٚو  کفرٕچہِ  کامہِ  کران  تیٚلہِ  کونہٕ  چھِ  یِم  تہِ  ہلاک  گژھان،  اَمی  شُبہٕ  مۅکھہٕ  چھِنہٕ  یِم  ایمان  انان۔  امہِ  شُبُک  جواب  چھُ  کہ

Tahir:
  تہٕ  اَسہِ  کٲژاوے  (تِژٕھہ)  بستی  کرِ  برباد  یِمہٕ  پننِس  خۅشحال  معیشتس  پیٚٹھ  غرور  تہٕ  ناشکری  کران  آسہٕ  وۅنۍ  چِھ  یِم  تِہِندۍ  (وُجارٕہ  گٔمٕتۍ)  مکانہٕ  یِم  تِمن  پتہٕ  زانٛہہ  آبادٕے  سپٕدۍ  نہٕ  مگر  سیٚٹھاہ  کم،  تہٕ  (ٲخرکار)  چِھ  أسی  وٲرث  تہٕ  مٲلک۔

Transliteration:
  Wakam ahlakn<u>a</u> min qaryatin ba<u>t</u>irat maAAeeshatah<u>a</u> fatilka mas<u>a</u>kinuhum lam tuskan min baAAdihim ill<u>a</u> qaleelan wakunn<u>a</u> na<u>h</u>nu alw<u>a</u>ritheen<b>a</b>


Athar:
  تہٕ  تُہُند  ربّ  اوس  نہٕ  بٔستِین  ہلاک  کرن  وول،  یوٚت  تام  نہٕ  تِہندِس  مرکزس  منٛز  اکھ  رسول  سوزِ  ہے،  یُس  تِمن  سٲنۍ  آیات  بوزناوِہے  تہٕ  أسۍ  ٲسۍ  نہٕ  بٔستِیَن  ہلاک  کرن  وٲلۍ،  یوٚت  تام  نہٕ  تِہندۍ  روزن  وٲلۍ  ظٲلِم  بنہٕ ہن۔  ﴿یِہ  چُھ  تِہندِ  عذرُک  ترییم  جواب۔  گۅڈٕ  یِم  قوم  تباہ  سپٕدۍ،  تِہندِۍ  لُکھ  ٲسۍ  ظٲلِم  بنیمٕتۍ۔  مگر  خُداین  سوٗزۍ  تِمن  تباہ  کرنہٕ  برونٛہہ  پنٕنۍ  رسول۔  یِمو  تِم  خبردار  کٔرۍ،  تہٕ  ییٚلہِ  تِم  تِہندِس  نہیبس  پیٚٹھ  تہِ  پننہِ  گمرٲہی  نِشہِ  باز  پھیرۍ  نہٕ،  پتہٕ  کٔرِن  ہلاک۔  یۅہے  معاملہ  چُھو  وۅنۍ  تۅہیِہ  درپیش۔﴾

Mirwaiz:
  پروردگار  چھُنہٕ  کُنہِ  شہرٕکین  لوٗکن  توٚت  تانۍ  گالان  یوٚت  تانۍ  نہٕ  تِمن  کُن  تِہِندِس  کُنہِ  بٔڈِس  شہرس  منٛز  چھُ  سوزان  کٲنسہِ  پیغمبرس  یُس  تِمن  پٮ۪ٹھ  پران  چھُ  سٲنۍ  آیات۔  توپتہٕ  چھِکھنہٕ  أسۍ  شہرن  ہٕںدۍ  لوٗکھ  گالان  مگر  تیٚلہِ  ییٚلہِ  تِم  لوٗکھ  کانٛہہ  ظلم  و  ستم  یا  شرارت  کرُن  ہیٚن۔  اَتھ  قانونس  موافق  آو  تۅہیہِ  سٍتۍ  معاملہٕ  کرنہٕ،  نہ  ٲو  توٚہۍ  پیغمبر سٕندِ  یِنہٕ  برونٹھ  ہلاک  کرنہٕ،  نہ  پیغمبر  سٕندِ  پتہٕ۔  بلکہ  وُنُیک  تانۍ  ٲو  نہٕ  توٚہۍ  ہلاک  کرنہٕ۔  مگر  وۅنۍ  گٔژِھن  کینٛہہ  دوہ،  ہرگاہ  تُہُند  یۅہے  رٔوِیہِ  روٗد  تیٚلہِ  چھُ  تۅہیہِ  ضرور  سزا  کھیوٚن۔  چنانچہ  جنگِ  بدرس  وغیرہ  منٛز  سَپُد  تی۔  بیاکھ  کتھاہ  تہِ  چھےٚ  مانع  ایمان  اَننس،  سۅ  گٔیہِ  یٔہے  کہ  دنیا  چھُ  نقد،  اَمہِ  مۅکھہٕ  چھُ  مرغوب،  ٲخرت  چھُ  وعدٕہ،  تَمی  مۅکھہٕ  چھُ  غیر  مرغوب۔  لہٰذا  چھُنہٕ  دنیاہُک  رغبت  دِلَو  نِشہِ  دوٗر  سپدان،  تمُیک  جواب  چھُ  اللہ  تعالیٰ  فرماوان۔

Tahir:
  تہٕ  تُہُنٛد  ربّ  چُھنہٕ  بستی  ین  تباہ  کرن  وول  یۆت  تام  (نہٕ)  سُہ  تَمہِ  کِس  بٔڑِس  مرکزی  شہرس  (capital)  منٛز  پیغمبر  سوزِ  یُس  تِمن  پیٚٹھ  سٲنۍ  آیات  تلاوت  کرِ  تہٕ  أسۍ  چِھنہٕ  بستی  ین  ہلاک  کرن  وٲلۍ  مگر  اَتھ  حالس  منٛز  زِ  تتِکۍ  روزن  وٲلۍ  آسن  ظٲلم۔

Transliteration:
  Wam<u>a</u> k<u>a</u>na rabbuka muhlika alqur<u>a</u> <u>h</u>att<u>a</u> yabAAatha fee ommih<u>a</u> rasoolan yatloo AAalayhim <u>a</u>y<u>a</u>tin<u>a</u> wam<u>a</u> kunn<u>a</u> muhlikee alqur<u>a</u> ill<u>a</u> waahluh<u>a</u> <i><u>th</u></i><u>a</u>limoon<b>a</b>


Athar:
  تۅہیِہ  لُکن  یِکینژھاہ  تہِ  دِنہٕ  چُھو  آمُت  سُہ  چُھ  محض  دنیاہُک  سامان  تہٕ  اَمِچ  زینت،  تہٕ  یِکینژھاہ  خُدایس  نِشہِ  چُھ  سُہ  چُھ  امہِ  کھۅتہٕ  بہتر  تہٕ  باقی  روزن  وول۔  کیا  توٚہۍ  لُکھ  چِھو  نا  عقلہٕ  کٲم  ہیٚوان؟

Mirwaiz:
  بیٚیہِ  یُس  مال  تۅہیہِ  دنیاہس  اندر  عطا  آو  کرنہٕ،  سُہ  چھُ  محض  کینژھن  دۅہن  ہٕندِ  خٲطرٕ۔  دنیا  چہ  کم  زندگی  ہُنٛد  متاعاہ  تہٕ  زینتھاہ  عُمرِ  ہٕندِس  وُبرنس  سٍتۍ  وُبرِ  سُتہِ۔  رٕژن  کامین  ہُنٛد  اجر  تہٕ  ثواب  یُس  اللہ  تعالیٰ  ہس  نِشہِ  نیکو  کارن  کُیت  چھُ،  سُہ  چھُ  سٮ۪ٹھاہ  بہتر  تہٕ  سٮ۪ٹھاہ  پوشہِ  وُن  تہِ،  کیا  تۅہیہِ  چھَو  نا  یِیٖژہن  تہِ  فکرِ  تران۔

Tahir:
  تہٕ  یُس  چیز  تہِ  تۅہیہِ  عطا  چُھ  آمُت  کرنہٕ  (سُہ)  چُھ  دنیٲوی  زندگی  ہُنٛد  سامانہٕ  بیٚیہِ  تَمِچ  رونق  تہٕ  زینت۔  مگریُس  چیز  (وُنہِ)  اللہ  تعالیٰ  ہس  نِشہِ  چُھ  سُہ  چُھ  (اَمہِ  کھۅتہٕ)  زیادٕہ  بہتر  تہٕ  پوشہٕ  وُن۔کیا  تۆہۍ  چِھو  نا  (یہِ  حقیقت)  سمجھان؟

Transliteration:
  Wam<u>a</u> ooteetum min shayin famat<u>a</u>AAu al<u>h</u>ay<u>a</u>ti a<b>l</b>dduny<u>a</u> wazeenatuh<u>a</u> wam<u>a</u> AAinda All<u>a</u>hi khayrun waabq<u>a</u> afal<u>a</u> taAAqiloon<b>a</b>


Athar:
  سُہ  شخص  ییٚمِس  سٍتۍ  اسہِ  رُت  وعدہ  آسہِ  کوٚرمُت،  تہٕ  تس  اَسہِ  یِہ  حٲصل  گژھن  وول،  سُہ  ہیٚکیا  زانٛہہ  تس  شخصہٕ  سٕندۍ  پٲٹھۍ  ٲسِتھ  یَس  اَسہِ  صرف  دُنیاچہِ  زندگی  ہُند  سَنٛز  تہٕ  سامان  آسہِ  دیتمُت  تہٕ  پتہٕ  آسہِ  سُہ  قیامت کہ  دۅہ  تِمَو  لُکو  منٛزٕ  یِم  سزا  خٲطرٕ  پیش  یِن  کرنہٕ؟

Mirwaiz:
  کیا  سُہ  شخص  یس  سٍتۍ  اَسہِ  رُت  وعدٕہ  کوٚرمُت  چھُ،  یُس  ضرور  تتھ  وعدس  حاصل  کروُن  چھُ،  سُہ  چھا  تس  شخصس  ہیوٗ  یُس  اَسہِ  تمتع  تُلنوو  دنیاچہ  مختصڑ  زندگی  منٛز  اَکہِ  ناپایدار  متاع  سٍتۍ،  توپتہٕ  یِیہِ  سُہ  قیامتُک  دۅہ  گرفتار  کٔرِتھ  حٲضر  کرنہٕ۔

Tahir:
  کیا  سُہ  شخص  یس  سٍتۍ  اَسہِ  کانٛہہ  (ٲخرتُک)  رُت  وعدٕہ  کۆرمُت  آسہِ  پتہٕ  بَنہِ  سُہ  تَتھ  حٲصل  کرن  وول،ہیٚکیا  تس  (بدنصیبس)  ہیوٗ  ٲسِتھ  یس  اَسہِ  دنیٲوی  زندگی  ہُنٛد  سامانہٕ  آسہِ  عطا  کۆرمُت  پتہٕ  بَنہِ  سُہ  (نعمتس  انکارکرنہٕ  کِنۍ)  قیامت  کہ  دۅہ  (عذاب  خٲطرٕ)  حٲضر  کرنہٕ  یِنہٕ  والیو  منٛزٕ؟

Transliteration:
  Afaman waAAadn<u>a</u>hu waAAdan <u>h</u>asanan fahuwa l<u>a</u>qeehi kaman mattaAAn<u>a</u>hu mat<u>a</u>AAa al<u>h</u>ay<u>a</u>ti a<b>l</b>dduny<u>a</u> thumma huwa yawma alqiy<u>a</u>mati mina almu<u>hd</u>areen<b>a</b>


Athar:
  تہٕ  ﴿مٔشِتھ  مَہ  گژِھن  یِمن  لُکن﴾  سُہ  دۅہ،  ییٚلہِ  سُہ  یِمن  آلو  کرِ  تہٕ  پٕرٛژھیٚکھ،  کتہِ  چِھ  تِم  میٲنۍ  شریک  یُہُند  تۅہیِہ  گُمان  اوسُو؟

Mirwaiz:
  بیٚیہِ  چھُ  سُہ  دۅہ  قابلِ  ذکر  ییٚمہِ  دۅہ  اللہ  تعالیٰ  تِمن  کٲفرن  زجرو  توبیخ  پٲٹھۍ  آلو  دِتھ  پٕرٛژِھہ،  اَز  کتہِ  چھِو  تِم  یِم  توٚہۍ  میٲنۍ  شریک  زانان  ٲسِیوٗکھ،  شیطانن  ہٕندِ  ڈالنہٕ  سٍتۍ۔

Tahir:
  تہٕ  ییٚمہِ  دۅہ  (اللہ  تعالیٰ)  تِمن  آلو  کرِ  پتہٕ  فرماویٚکھ  زِ  میٲنۍ  تِم  شریک  کتہِ  چِھ  یِم  تۆہۍ  (معبود)  ٲسۍووکھ  سمجھان؟

Transliteration:
  Wayawma yun<u>a</u>deehim fayaqoolu ayna shurak<u>a</u>iya alla<u>th</u>eena kuntum tazAAumoon<b>a</b>


Athar:
  یِہ  کتھ  یِمن  پیٚٹھ  چسپان  گژِھہ  تِم  ونَن،  اے  سانہِ  ربّہ،  بے  شک  چِھ  یِمے  لُکھ،  یِم  اسہِ  گُمراہ  ٲسۍ  کٔرِمٕتۍ۔  یِم  کٔرۍ  اَسہِ  تِتھے  پٲٹھۍ  گمراہ  یِتھہٕ  پٲٹھۍ  أسۍ  پانہٕ  گمراہ  سپدۍ۔  ﴿امہِ  نِشہِ  چِھ  مُراد  تِم  شیاطینِ  جن  و  اِنس  یِم  دُنیاہس  منٛز  خُداے  سٕندۍ  شریک  ٲسۍ  بناونہٕ  آمٕتۍ،  یِہنزِ  کتھہِ  ہِندِس  مقابلس  منٛز  خُداے  سٕنز  تہٕ  تٔمۍ  سٕندیٚن  رسولن  ہٕنز  کتھ  رَد  ٲس  کرنہٕ  آمٕژ،  تہٕ  یِہندِس  اعتمادس  پیٚٹھ  صراطِ  مستقیم  ترٲوِتھ  زندگی  ہٕنزٕ  غلط  وَتہِ  آسہٕ  اختیار  کرنہٕ  آمژٕ۔  یِتھیٚن  لُکن  ٲسِتن  خواہ  کٲنٛسہِ  اِلہٰ  تہٕ  ربّ  ووٚنمُت،  یا  متہٕ  ٲسِتن  ووٚنمُت،  بہر  حال  ییٚلہِ  یِہٕنز  پیروی  تہٕ  اطاعت  تِتھہٕ  پٲٹھۍ  آیِہ  کرنہٕ  یِتھہٕ  پٲٹھۍ  خُداے  سٕنز  سپدٕنۍ  گٔژِھہ،  تیٚلہِ  آے  لازماً  یِم  خُدایی  منٛز  شریک  کرنہٕ۔﴾  أسۍ  چِھ  تۅہیِہ  برونٛہہ  کنہِ  بَراتُک  اظہار  کران۔  یِم  ٲسۍ  نہٕ  سٲنۍ  بندگی  کران۔  ﴿یعنی  یِم  ٲسۍ  نہٕ  سٲنۍ  بلکہ  ٲسۍ  پننی  نفسٕکۍ  بندہ  بنیمٕتۍ۔﴾

Mirwaiz:
  دَپنہِ  لگن  تِم  لوٗکھ  یِمن  پٮ۪ٹھ  عذابُک  حکم  محقق  تہٕ  ثٲبت  سَپُد  مُت  آسہِ۔  اے  سانہِ  پروردگارٕ  یِم  لوٗکھ  چھِ  بے  شک  یِمَو  أسۍ  گمراہ  کٔرۍ،  أسۍ  کٔرۍ  تِمَو  گمراہ  یِتھہٕ  پٲٹھۍ  أسۍ  پانہٕ  گمراہ  سَپٕدِمٕتۍ  ٲسۍ،  أسۍ  چھِ  ژےٚ  برونٹھہٕ  کنہِ  دست  بردٲری  دِوان،  یِم  ٲسۍ  نہٕ  اَسہِ  عبادت  کران،  یِمن  اوسنہٕ  نہٕ  اَسہِ  سٍتۍ  کانٛہہ  تعلق۔

Tahir:
  تِم  لُکھ  یِمن  پیٚٹھ  عذابُک  فرمان  ثٲبت  گۆو  وَنن،  اے  سانہِ  ربّہ!  یِمے  چِھ  تِم  لُکھ  یِم  اَسہِ  گمراہ  ٲسۍ  کٔرِمٕتۍ  اَسہِ  ٲسۍ  یِم  (تِتھے  پٲٹھۍ)  گمراہ  کٔرِمٕتۍ  یِتھہٕ  پٲٹھۍ  أسۍ  (پانہٕ)  گمراہ  ٲسۍ  گٔمٕتۍ،  أسۍ  چِھ  یِمَو  نِشہِ  بے  زارسپدِتھ  ژے٘  کُن  متوجہ  سپدان  تہٕ  یِم  ٲسۍ  نہٕ  (دراصل)  سٲنۍ  بندگی  کران  (بلکہ  ٲسۍ  پننیٚن  نفسٲنی  خوٲہشاتن  ہٕندۍ  پوٗزا  کرن  وٲلۍ)۔

Transliteration:
  Q<u>a</u>la alla<u>th</u>eena <u>h</u>aqqa AAalayhimu alqawlu rabban<u>a</u> h<u>a</u>ol<u>a</u>i alla<u>th</u>eena aghwayn<u>a</u> aghwayn<u>a</u>hum kam<u>a</u> ghawayn<u>a</u> tabarran<u>a</u> ilayka m<u>a</u> k<u>a</u>noo iyy<u>a</u>n<u>a</u> yaAAbudoon<b>a</b>


Athar:
  پتہٕ  یِیہِ  یِمن  وننہٕ  زِ  لٲیِو  ناد  پننیٚن  ٹھہراونہٕ  آمتیٚن  شریکن۔  یِم  کرن  تِمن  آلو  مگر  تِم  دِن  نہٕ  یِمن  کانٛہہ  جواب،  تہٕ  یِم  لُکھ  وُچَھن  عذاب۔  کاش  آسہَن  یِم  ہدایتس  پیٚٹھ  پکن  وٲلۍ۔

Mirwaiz:
  توپتہٕ  یِیہِ  تِمن  مشرکن  وَننہٕ،  دِیِو  آلو  تِمن  بٲطل  معبودن  یِم  شریک  ٲسِیوٗکھ  ٹھٔہراوان  معبودِ  برحقس،  توپتہٕ  دِنکھ  تِم  آلو،  تِم  دِنکھ  نہٕ  تورٕہ  کانٛہہ  جواباہ،  توپتہٕ  پیٚیَکھ  نظر  عذابس  پٮ۪ٹھ،  دَپنہِ  لگن  اے  کاش  کونہٕ  ٲسۍ  أسۍ  دنیاہس  اندر  سیٚزِ  وَتہِ  پٮ۪ٹھ  یتھ  عذابس  ما  سَپدہَو  گرفتار۔

Tahir:
  تہٕ  (تِمن)  یِیہ  وَننہٕ  زِ  تۆہۍ  أنیوٗکھ  پنٕنۍ  (پٲنۍ  پانے  بناونہٕ  آمٕتۍ)  شریک  ناد  دِتھ  وۅنۍکرن  تِم  تِمن  آلو  پتہٕ  دِن  نہٕ  تِم  (شریک)  تِمن  کانٛہہ  جواب  تہٕ  تِم  لُکھ  وُچھن  عذاب  کاش!  تِمو  آسِہے  (دنیاہس  منٛز)  ہدایتٕچ  وَتھ  لٔبمٕژ۔

Transliteration:
  Waqeela odAAoo shurak<u>a</u>akum fadaAAawhum falam yastajeeboo lahum waraawoo alAAa<u>tha</u>ba law annahum k<u>a</u>noo yahtadoon<b>a</b>


Transliteration: Wayawma yun<u>a</u>deehim fayaqoolu m<u>atha</u> ajabtumu almursaleen<b>a</b>
Athar:
  تہٕ  ﴿فراموش  مَہ  کٔرِن  یِم  لُکھ﴾  سُہ  دۅہ  ییٚلہِ  سُہ  یِمن  آلو  کرِ  تہٕ  پرژھیٚکھ  زِ،  یِم  رسُول  سوزنہٕ  آمٕتۍ  ٲسۍ  تِمن  کیا  جواب  اوسُو  تۅہیِہ  دیتمُت؟

Mirwaiz:
  بیٚیہِ  ییٚمہِ  دۅہ  تھَدِ  آلو  دِتھ  پٕرٛژھیٚکھ  اللہ  تعالیٰ،  اے  لوٗکو،  تۅہیہِ  کیا  جواب  دِژوو  دنیاہس  اندر  میانین  پیغمبرن۔

Tahir:
  تہٕ  ییٚمہِ  دۅہ  (اللہ  تعالیٰ)  تِمن  آلو  کرِ  پتہٕ  فرماویکھ،  تۅہیہِ  کیا  جواب  اوسُو  پیغمبرن  دِیُتمُت؟


Transliteration: FaAAamiyat AAalayhimu alanb<u>a</u>o yawmai<u>th</u>in fahum l<u>a</u> yatas<u>a</u>aloon<b>a</b>
Athar:
  تمہِ  وقتہٕ  سمہِ  نہٕ  تِمن  کانٛہہ  جواب  تہٕ  نَہ  ہیٚکن  تِم  پانہٕ  وٲنۍ  اکھ  أکِس  پرٕژِھتٕھے۔

Mirwaiz:
  پس  گژھن  تِہِندیو  ذیہنو  اندرٕہ  سٲری  مضمون  مٔشِتھ،  نہ  یِیَکھ  پننین  دماغن  منٛز  یاد  کینٛہہ  تَمہِ  دۅہ،  نہ  پیٚیَکھ  یادٕے  پیغمبر  کیا  ٲسۍ  اَسہِ  ونان،  نہ  ہیٚکن  اَکھ  أکِس  پٕرٛژِھتھ  کیازِ  سٲری  آسن  پریشان۔

Tahir:
  پتہٕ  گژھن  تِمن  پیٚٹھ  تَمہِ  دۅہ  خبرٕ  پوشیدٕہ  لہٰذا  ہیٚکن  نہٕ  تِم  اَکھ  أکِس  پٕۯژِھتھ  (تہِ)۔


Athar:
  البتہ  ییٚمۍ  اَز  توبہ  کوٚر  تہٕ  اوٚنُن  ایمان  بیٚیہِ  کریٚن  نیک  عملہِ،  سُے  ہیکہِ  یِہ  توقع  کٔرِتھ  زِ  تَتہِ  آسہِ  فلاح  لبن  والیو  منٛزٕ۔

Mirwaiz:
  البتہ  وۅنۍ  ییٚمۍ  اَکھ  توبہٕ  کوٚر  دنیاہس  اندر،  بیٚیہِ  اوٚنُن  ایمان،  بیٚیہِ  کریٚن  رٕژٕ  عملہٕ،  تِمن  لوٗکن  چھےٚ  امید  کہ  تِم  آسن  ٲخرتس  منٛز  رستہٕ  گارو  تہٕ  فوزو  فلاح  لبہٕ  وُنیو  أندرٕہ۔

Tahir:
  البتہ  ییٚمۍ  توبٕہ  کۆر  بیٚیہِ  اۆنُن  ایمان  تہٕ  نیک  عمل  کرٕن  تیٚلہِ  آسہِ  سُہ  یقینًا  کامیٲبی  لبن  والیو  منٛزٕ۔

Transliteration:
  Faamm<u>a</u> man t<u>a</u>ba wa<u>a</u>mana waAAamila <u>sa</u>li<u>h</u>an faAAas<u>a</u> an yakoona mina almufli<u>h</u>een<b>a</b>


Athar:
  تُہُند  ربّ  چُھ  پٲدٕ  کران  یِکینژھاہ  یژھان  چُھ،  تہٕ  ﴿سُہ  یس  یژھان  چُھ  تس  چُھ  پانے  پننہِ  کامہِ  خٲطرٕ﴾  مُنتخب  کران،  یِہ  انتخاب  چُھنہٕ  یِمن  لُکن  ہٕندِ  کرنٕچ  کٲم  کینہہ،  اللہ  تعالیٰ  چُھ  پاک  تہٕ  سیٚٹھاہ  بالاتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Mirwaiz:
  تُہُند  پر  ردگار  چھُ  کُنُے  کمال  کیو  صفاتو  سٍتۍ  مُتصف،  چنانچہ  سُہ  یتھ  چیزس  پٲدٕہ  کرُن  یژھان  چھُ  تتھ  چھُ  پٲدٕہ  کران۔  تکوینی  اختیار  چھُ  تٔسۍ  یوت،  یُس  حکم  سُہ  یژھان  چھُ  تہٕ  پسند  چھُ  کران،  سُے  چھُ  انبیاہن  ہٕندِ  ذریعہ  نٲزل  فرماوان۔  تشریعی  اختیار  تہِ  چھُ  تٔسۍ  یوت  یعنی  کیںحہہ  چیز  شریعت  مقرر  کرُن،  تِمن  لوٗکن  چھُنہٕ  احکام  تجویز  کرنُک  کانٛہہ  حقاہ،  یُس  حکم  سُہ  ییٚژِھہ  سُے  کرِ  جٲری۔  یِم  مشرک  چھِ  پننہِ  طرفہٕ  شرک  جٲیز  کران  مگر،  سُہ  چھُ  مُنزہ  تہٕ  پاک  بالا  و  برتر  تِمن  لوٗکن  ہٕندیو  سارِوٕے  شرکو  نِشہِ۔

Tahir:
  تہٕ  تُہُنٛد  ربّ  یہِ  یژھان  چُھ  پٲدٕ  چُھ  کران  تہٕ  (یس  یژھان  چُھ  نبوتُک  تہٕ  شفاعتُک  حق  عطا  کرنہٕ  خٲطرٕ)  چُھس  منتخب  کران، یِمن  (منکرتہٕ  مشرک)  لُکن  چھَنہٕ  (اَتھ  کتھہِ  منٛز)  کانٛہہ  مرضی  تہٕ  اختیار  حٲصل۔  اللہ  تعالیٰ  چُھ  پاک  بیٚیہِ  سیٚٹھاہ  تھۆد  تِمَو  (بٲطل  معبودو)  نِشہِ  یِمن  تِم  (اللہ  تعالیٰ  سٕندۍ)  شریک  چِھ  مانان۔

Transliteration:
  Warabbuka yakhluqu m<u>a</u> yash<u>a</u>o wayakht<u>a</u>ru m<u>a</u> k<u>a</u>na lahumu alkhiyaratu sub<u>ha</u>na All<u>a</u>hi wataAA<u>a</u>l<u>a</u> AAamm<u>a</u> yushrikoon<b>a</b>


Transliteration: Warabbuka yaAAlamu m<u>a</u> tukinnu <u>s</u>udooruhum wam<u>a</u> yuAAlinoon<b>a</b>
Athar:
  تُہُند  ربّ  چُھ  زانان  یِکینژھاہ  یِم  دِلن  منٛز  چُھپٲوِتھ  چِھ،  تہٕ  یِکینژھاہ  یِم  ظٲہر  کران  چِھ۔

Mirwaiz:
  تُہُند  پروردگار  چھُ  تِیُتھ  کٲمل  عِلمہٕ  وول  کہ  سُہ  چھُ  زانان  تہِ  سورُے  یہِ  تُہٕندۍ  دل  پوٗشیدٕہ  تھٲوِتھ  چھِ،  بیٚیہِ  تہِ  سورُے  یہِ  تِم  نٔنِراوان  تہٕ  ظٲہر  کران  چھِ۔

Tahir:
  تہٕ  تُہُنٛد  ربّ  چُھ  تِمن  (تمام  کتھن)  زانان  یِم  تِہِندۍ  سیٖنہٕ  (پانس  منٛز)  کٔھٹِتھ  چِھ  تھٲوِتھ  تہٕ  یہِ  کینٛژھاہ  تِم  نۆن  چِھ  کڑان۔


Athar:
  سُے  چُھ  اکھ  خُداے  یس  ورٲے  کانٛہہ  چُھنہٕ  عبادتُک  حقدار  تٔسۍ  خٲطرٕ  چُھ  حمد  دُنیا  ہس  منٛز  تہِ  تہٕ  ٲخرتس  منٛز  تہِ،  فرماں  روٲیی  تٔمۍ  سٕنزٕے  تہٕ  تٔسۍ  کُن  چِھو  توٚہۍ  سٲرۍ  واپس  نِنہٕ  یِنہٕ  وٲلۍ۔

Mirwaiz:
  بیٚیہِ  چھُ  سُے  معبودِ  برحق  یَس  ورٲے  نہٕ  کانٛہہ  معبوداہ  چھُ،  سُے  چھُ  حمدُس  سزاوار  دنیاہس  منٛز  تہِ  ٲخرتس  منٛز  تہِ،  کیازِ  تِہِندۍ  تصرفات  چھِ  دۅشوُنۍ  عالمن  اندر  تِتھۍ  یِم  دلالت  چھِ  کران  تِہِندِس  کمالس  پٮ۪ٹھ  یَتھ  دارومدار  چھُ  حمدس  سزاوار  آسُن،  بیٚیہِ  چھےٚ  تِہِنزٕے  حکومت  دنیاہس  و  ٲخرتس  منٛز،  بیٚیہِ  چھُ  قوت  تہٕ  وُسعت  تِہِندِ  سلطنتُک  تِیُتھُے  کہ  توٚہۍ  سٲری  یِیِو  تٔسۍ  کُن  واتناونہٕ،  توٚہۍ  ہیٚکِوۍ  نہٕ  تس  ورٲے  بیٚیہِ  کٲنسہِ  کُن  گٔژِھتھ۔  یۅہے  چیز  چھُ  سُہ  ییٚمہِ  سٍتۍ  تُہٕنز  اُلوہیت  ثٲبت  سپدان  چھےٚ۔  

Tahir:
  تہٕ  سُے  چُھ  اللہ  تعالیٰ  تس  وَرٲے  چُھنہٕ  کانٛہہ  معبود۔  دنیا  ہس  تہٕ  ٲخرتس  منٛز  چِھ  سٲری  تعریف  تٔسۍ  خٲطرٕ،تہٕ  (اصلی) حکم  تہٕ  بادشاہت  (تہِ)  چھے٘  تٔمۍ  سٕنزٕے  تہٕ  تۆہۍ  یِیِو  تٔسۍ  کُن  واپس  نِنہٕ۔

Transliteration:
  Wahuwa All<u>a</u>hu l<u>a</u> il<u>a</u>ha ill<u>a</u> huwa lahu al<u>h</u>amdu fee alool<u>a</u> wa<b>a</b>l<u>a</u>khirati walahu al<u>h</u>ukmu wailayhi turjaAAoon<b>a</b>


Athar:
  اے  نبیؐ،  یِمن  ؤنِو  زِ  کُنہِ  وَزِ  کوٚروٕہ  تۅہیِہ  غور  زِ  اگر  اللہ  تعالیٰ  قیامتس  تام  تۅہیِہ  پیٚٹھ  رات  کرِ  طٲری،  تیٚلہِ  کُس  چُھ  خُدایس  ورٲے  سُہ  معبود  یُس  تۅہیِہ  گاش  دِیو  أنِتھ؟  کیا  توٚہۍ  چِھو  نا  بوزان؟

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو  تَلا  مےٚ  ؤنۍ  تو  توٚہۍ  ہرگاہ  اللہ  تعالیٰ  تۅہیہِ  ہمیشہِ  خٲطرٕ  تھاوِ  راتھٕے  قیامتس  تانۍ  معبودِ  برحقس  ورٲے،  کُس  معبود  ہیٚکہِ  تۅہیہِ  نِش  أنِتھ  دۅہُک  گاش،  پس  چھُ  سُے  قدرتس  اندر  تہِ  یکتا،  پس  چھِو  نا  توٚہۍ  توحید  چہ  یِمہٕ  صاف  دلیلہٕ  بوزان۔

Tahir:
  فرمٲوِو،  تلسَہ  ؤنِو  زِ  ہرگاہ  اللہ  تعالیٰ  تۅہیہِ  پیٚٹھ  قیامت  کِس  دۅہس  تام  ہمیشہ  تھاوِرات  (پتہٕ)  کُس  چُھ  اللہ  تعالیٰ  ہس  وَرٲے  معبود  یُس  تۅہیہِ  گاش  دِیَو  أنِتھ۔کیا  تۆہۍ  چِھو  نا  (یِمہٕ  کتھہٕ)  بوزان؟

Transliteration:
  Qul araaytum in jaAAala All<u>a</u>hu AAalaykumu allayla sarmadan il<u>a</u> yawmi alqiy<u>a</u>mati man il<u>a</u>hun ghayru All<u>a</u>hi yateekum bi<u>d</u>iy<u>a</u>in afal<u>a</u> tasmaAAoon<b>a</b>


Athar:
  یِمن  پٕرٛژِھو،  زانٛہہ  سوٗنچوٕ  تۅہیِہ  زِ  اگر  اللہ  تعالیٰ  قیامتس  تام  تۅہیِہ  پیٚٹھ  ہمیشہ  خٲطرٕ  دۅہ  کرِ  طٲری،  تیٚلہِ  کُس  چُھ  خُدایس  ورٲے  سُہ  معبود  یُس  تۅہیِہ  رات  دِیَو  أنِتھ،  تاکہ  توٚہۍ  ہیٚکِو  اتھ  منٛز  سکون  حٲصل  کٔرِتھ؟  کیا  تۅہیِہ  چُھو  نا  فکرِ  تران؟

Mirwaiz:
  اَمی  اظہارِ  قدرت  خٲطرٕ  فرمٲوِیوٗکھ  توٚہۍ  اَمُیک  برعکس  کہ  تلا  مےٚ  ؤنۍ  تو  ہرگاہ  اللہ  تعالیٰ  تۅہیہِ  پٮ۪ٹھ  کرِ  سورُے  وقت  دۅہی  دۅہ  ہمیشہ  خٲطرٕ  قیامتس  تانۍ۔  معبودِ  برحقس  ورٲے  کُس  معبود  ہیٚکہِ  تۅہیہِ  نِشہِ  رات  أنِتھ  یَتھ  منٛز  توٚہۍ  آرام  و  قرار  ہیٚکِو  کٔرِتھ،  کیا  توٚہۍ  چھِو  نا  خداے  سٕنز  یہِ  بٔڈ  قدرت  وارٕہ  وُچھان،  تٔمۍ  سُند  قدرتس  اندر  کُنُے  آسُن  چھُ  منگان  الوہیتس  اندر  تہِ  کُنُے  آسُن۔

Tahir:
  فرمٲوِو،تلسَہ  یہِ  (تہِ)  ؤنِوزِہرگاہ  اللہ  تعالیٰ  تۅہیہِ  پیٚٹھ  قیامت  کِس  دۅہس  تام  ہمیشہ  تھاوِدۅہ  (پتہٕ)  کُس  چُھ  اللہ  تعالیٰ  ہس  وَرٲے  معبود  یُس  تۅہیہِ  رات  دِیَو  أنِتھ  زِ  تۆہۍ  ہیٚکِو  تَتھ  منٛز  آرام  کٔرِتھ،کیا  تۆہۍ  چِھونا  وُچھان؟

Transliteration:
  Qul araaytum in jaAAala All<u>a</u>hu AAalaykumu a<b>l</b>nnah<u>a</u>ra sarmadan il<u>a</u> yawmi alqiy<u>a</u>mati man il<u>a</u>hun ghayru All<u>a</u>hi yateekum bilaylin taskunoona feehi afal<u>a</u> tub<u>s</u>iroon<b>a</b>


Athar:
  یِہ  چھےٚ  تٔمۍ  سٕنزے  رحمت  زِ  تٔمۍ  بنٲوۍ  تُہندِ  خٲطرٕ  رات  تہٕ  دۅہ  تاکہِ  توٚہۍ  کٔرِو  ﴿رٲژ  منٛز﴾  سکون  حٲصل،  تہٕ  ﴿دۅہس﴾  کٔرِو  ربّ  سُند  فضل  تلاش،  بنان  چُھ  زِ  توٚہۍ  بٔنِو  شُکر  گُزار۔

Mirwaiz:
  سُہ  مُنعِم  چھُ  تِیُتھُے  کہ  یہِ  چھےٚ  تِہِنزٕے  رحمت  تہٕ  مہربٲنی  کہ  تٔمۍ  کٔر  تُہٕندِ  خٲطرٕ  رات  تہٕ  دۅہ  پٲدٕہ  یُتھ  توٚہۍ  رٲژ  منٛز  آرام  کٔرِو  بیٚیہِ  یُتھ  دۅہس  منٛز  تِہُند  رزق  ژھٲنڈِو،  بیٚیہِ  یُتھ  توٚہۍ  تِہِنزن  یِمن  دۅشوُنۍ  نعمژن  پٮ۪ٹھ  شُکر  دٔپِو۔  پس  اَتھ  انعامس  اندر  تٔمۍ  سُنٛد  کُنُے  آسُن  چھُ  منگان  تٔمۍ  سُنٛد  معبود  آسنس  منٛز  کُنُے  آسُن۔

Tahir:
  تہٕ  تٔمۍ  بنوو  پننہِ  رحمت  سٍتۍ  تُہٕندِ  خٲطرٕ  رات  تہٕ  دۅہ  تاکہ  تۆہۍ  کٔرِو  راتس  منٛزآرام  تہٕ  (دۅہس  منٛز)  ہیٚکِو  تٔمۍ  سُنٛد  فضل  (روزگار)  تلاش  کٔرِتھ  تہٕ  تاکہ  تۆہۍ  بٔنِو  شکرگزار۔

Transliteration:
  Wamin ra<u>h</u>matihi jaAAala lakumu allayla wa<b>al</b>nnah<u>a</u>ra litaskunoo feehi walitabtaghoo min fa<u>d</u>lihi walaAAallakum tashkuroon<b>a</b>


Athar:
  ﴿یاد  تھٲوِن  یِم  لُکھ﴾  سُہ  دۅہ  ییٚلہِ  سُہ  یِمن  آلو  کرِ  پتہٕ  پٕرٛژھیٚکھ،  کتہِ  چِھ  تِم  میٲنۍ  شریک  یُہُنٛد  تۅہیِہ  گُمان  اوسُو؟

Mirwaiz:
  بیٚیہِ  ییٚمہِ  دۅہ  اللہ  تعالیٰ  مشرکن  بڈِ  آلو  دِتھ  فرماوِ  یُتھ  بیٚیہِ  لوٗکھ  تہِ  تِہٕنز  رسوٲیی  بوزن،  اے  مشرکو  کوٚت  گٔو  تِم  معبودانِ  بٲطل  یِم  توٚہۍ  میٲنۍ  شریک  زانان  ٲسِیوٗکھ۔

Tahir:
  تہٕ  ییٚمہِ  دۅہ  سُہ  تِمن  ناد  دِیہِ  پتہٕ  فرماویکھ  زِ  میٲنۍ  تِم  شریک  کتہِ  چِھ  یِم  تۆہۍ  (معبود)  ٲسۍووکھ  سمجھان۔

Transliteration:
  Wayawma yun<u>a</u>deehim fayaqoolu ayna shurak<u>a</u>iya alla<u>th</u>eena kuntum tazAAumoon<b>a</b>


Athar:
  تہٕ  أسۍ  اَنون  پرٛتھ  اُمّت  منٛزٕ  اکھ  گواہ  کٔڑِتھ،  پتہٕ  وَنَو  زِ  أنِو  وۅنۍ  پنٕنۍ  دلیل۔  تمہِ  ساعتہٕ  لگہِ  یِمن  پے  زِ  حق  چُھ  خُدایس  کُن  تہٕ  راوَن  تِہِندۍ  تِم  سٲری  اَپزٕۍ  یِم  تِمو  بنٲوِمٕتۍ  ٲسۍ۔

Mirwaiz:
  بیٚیہِ  اَنَو  أسۍ  برونٹھ  کُن  پرتھ  اُمتہٕ  منٛز  اَکھ  اَکھ  گواہاہ  یعنی  تَمہِ  اُمتُک  پیغمبر  یُس  کفر و نافرمٲنی  ہُنٛد  سورُے  حال  بیان  کرِ،  توپتہٕ  وَنو  أسۍ  سارِنٕے  اُمتن  ہٕندین  مشرکن  کہ  اے  مشرکو  تلا  شرکہٕ  چہ  جوازٕچ  کانٛہہ  دلیلاہ  کٔرِو  پیش،  تَمہِ  ساعتہٕ  زانن  تِم  کہ  پوٚز  اوس  خداے  سُندُے  فرمان  یُس  تٔمۍ  پیغمبرن  ہٕندِ  ذریعہ  واتناویوو،  یعنی  توحیدُک  پوٚز  آسُن  تہٕ  شرکُک  بٲطل  آسُن  سپدِ  تِمن  معلوم،  تِمہٕ  سارے  اَپزِ  کتھہٕ  گژھن  نابود  تہٕ  ضایع  تِمن  نِشہِ  یِمہٕ  تِم  دنیاہس  اندر  ٹھہراوان  ٲسۍ  کہ  معبودانِ  بٲطل  کرن  اَسہِ  شفاعت۔

Tahir:
  تہٕ  أسۍ  کڑون  پۯتھ  اُمّتہٕ  منٛزٕ  اَکھ  گواہ  پتہٕ  وَنَو  أسۍ  (کٲفرن)  زِ  تۆہۍ  أنِو  پنٕنۍ  دلیل  پتہٕ  ترِ  تِمن  فِکرِ  زِ  پٔزکتھ  چھے٘  اللہ  تعالیٰ  سٕنزٕے  تہٕ  تِمن  راون  تِمہٕ  سارے  (کتھہٕ)  یِم  تِم  اَپُز  ٲسۍ  بناوان  روزان۔

Transliteration:
  WanazaAAn<u>a</u> min kulli ommatin shaheedan faquln<u>a</u> h<u>a</u>too burh<u>a</u>nakum faAAalimoo anna al<u>h</u>aqqa lill<u>a</u>hi wa<u>d</u>alla AAanhum m<u>a</u> k<u>a</u>noo yaftaroon<b>a</b>


Athar:
  یِہ  چُھ  اکھ  پزر  زِ  قارون  اوس  موسیٰ  علیہ  السلام  سٕندِ  قومُک  اکھ  شخص،  پتہٕ  گوٚو  سُہ  پننِس  قومس  خلاف  بُتھۍپھِیُر،  تہٕ  اسہِ  ٲسۍ  تس  تیٖتیاہ  خزانہٕ  دِتِمٕتۍ  زِ  تِہنزٕ  کُنٛزٕ  ٲس  طاقتور  انسانن  ہٕنز  اکھ  جماعت  مُشکلن  تُلِتھ  ہیٚکان،  اکہِ  ساعتہٕ  ییٚلہِ  تٔمۍ  سٕندِ  قوم  کیٚو  لُکو  تس  ووٚن،  بوش  مَہ  کھٔسۍنے،  اللہ  تعالیٰ  چُھنہٕ  بوش  کھالن  والیٚن  پسند  کران۔

Mirwaiz:
  قارون  سُند  حال  وُچھِو  کہ  تٔمِس  کُس  پھش  آو  کفرٕ  تہٕ  نافرمٲنی  سببہٕ،  تس  دُیت  نہٕ  کانٛہہ  نفع  تہٕ  فٲیدہ  مال  و  متاعن  بلکہ  سَپُد  تِہُند  مال  و  متاع  تس  سٍتۍ  تباہ  ب  برباد،  تِہُند  مختصر  قصہٕ  چھُ  یِتھہٕ  پٲٹھۍ  کہ  سُہ  اوس  یقیناً  حضرت  موسیٰ  سٕندِ  قومہٕ  منٛزٕ  یعنی  بنی  اسرٲیلو  منٛزٕ  بلکہ  اوس  موسیٰ  علیہ  السلام  سُند  پِتُر  بوے  سُے  لوٚگ  مال  و  دولت  زیادٕہ  آسنہٕ  مۅکھہٕ  پننِس  قومس  پٮ۪ٹھ  ظلم  کرنہِ۔  مالٕچ  زیادتی  ٲس  تس  تِیٖژ  کہ  اَسہِ  ٲسۍ  تٔمِس  تیٖتۍ  خزانہٕ  مالٕکۍ  عطا  کٔرِمٕتۍ  کہ  تِمن  خزانن  ہٕنزٕ  کوٗنزٕہ  آسہٕ  گوٚبراوان  تہٕ  تھٔکراوان  بٔڈِس  جماعتس  یِم  قوتہٕ  وٲلۍ  ٲسۍ،  یِمن  زور  پیوان  اوس  لاگُن  تِمہٕ  کوٗنزٕہ  تُلنہٕ  خٲطرٕ۔  وۅنۍ  ییٚلہِ  کوٗنزٕہ  یِیٗژاہ  آسہٕ،  پانے  گژِھہ  زانُن  تِم  خزانہٕ  کٍتۍ  آسٕہن،  یہِ  تکبر  تہٕ  غرور  نٔنِرووتٔمۍ  تَمہِ  ساعتہٕ  ییٚلہِ  تس  ووٚن  پنٕنۍ  قومن  فہمٲیش  کرنہٕ  کہ  طریقہٕ،  اے  قارون  خۅش  مَہ  گژھ،  تھیکان  مَہ  آس  دنیاکہ  مال  و  دولت  سٍتۍ۔  پٔزِپٲٹھۍ  اللہ  تعالیٰ  چھُنہٕ  پسند  کران  مالِ  دنیا  سٍتۍ  خۅش  گژھ  وُنین  تہٕ  تھیٚکہٕ  وُنین۔

Tahir:
  بے  شک  اوس  قارون  موسیٰ  (علیہ  السلام)  سٕندِ  قومہٕ  منٛزٕ  پتہٕ  کٔرتٔمۍ  لُکن  پیٚٹھ  زیادتی  تہٕ  اَسہِ  ٲسۍ  تس  تیٖتیاہ  خزانہٕ  عطا  کٔرِمٕتۍ  زِ  تِمہٕ  کُنزٕ  (تُلنہِ)  اوس  أکِس  بجہِ  طاقتور  جمٲعژ  دشوار  گژھان  ییٚلہِ  زن  تٔمۍ  سٕندۍ  قومن  تس  وۆن  ژٕ  مَہ  کر  (توٗشِتھ)  غروٗر  بے  شک  چُھنہٕ  اللہ  تعالیٰ  تکبُر  کرن  والیٚن  پسند  کران۔

Transliteration:
  Inna q<u>a</u>roona k<u>a</u>na min qawmi moos<u>a</u> fabagh<u>a</u> AAalayhim wa<u>a</u>tayn<u>a</u>hu mina alkunoozi m<u>a</u> inna maf<u>a</u>ti<u>h</u>ahu latanooo bi<b>a</b>lAAu<u>s</u>bati olee alquwwati i<u>th</u> q<u>a</u>la lahu qawmuhu l<u>a</u> tafra<u>h</u> inna All<u>a</u>ha l<u>a</u> yu<u>h</u>ibbu alfari<u>h</u>een<b>a</b>


Athar:
  یُس  مال  خُداین  ژےٚ  دیتمُت  چُھنے  امہِ  سٍتۍ  کر  ٲخرتُک  گرٕ  بناونٕچ  فِکر،  تہٕ  دُنیا  منٛزٕ  تہِ  مَہ  کر  پنُن  حصّہ  فراموش،  احسان  کر،  یِتھہٕ  پٲٹھۍ  خُداین  چُھ  ژےٚ  سٍتۍ  احسان  کوٚرمُت،  تہٕ  زمینس  منٛز  مَہ  کر  فساد  برپا  کرنٕچ  کوشش،  اللہ  تعالیٰ  چُھنہٕ  فساد  کرن  والیٚن  پسند  کران۔

Mirwaiz:
  بیٚیہِ  ووٚنُس  پنٕنۍ  قومن  یہِ،  یہِ  ژےٚ  اللہ  تعالیٰ  ہن  مال  ودولت  عطا  کوٚرمُت  چھُے،  اَمہِ  مال  و  دولت  سٍتۍ  کر  ژٕہ  حاصل  ٲخرتُک  گھرٕ  تہٕ  یہِ  مال  آس  کران  خرچ  تِہِندِ  رضا  خٲطرٕ،  بیٚیہِ  مَہ  مٔشراو  دنیا  منٛزٕ  پَنُن  سُہ  حصہ  یُس  کھینہٕ  چیٚنہٕ  تہٕ  لباس  خٲطرٕ  ضرورت  پیٚیہِ۔  بیٚیہِ  کر  ژٕتہِ  احسان  بیٚیَن  لوٗن  نسبت  یِتھہٕ  پٲٹھۍ  احسان  کوٚر  اللہ  تعالیٰ  ہن  ژےٚ  نسبت۔  بیٚیہِ  مَہ  ژھانڈ  تبٲہی  تہٕ  بربٲدی  زمینس  منٛز  خداے  سٕنز  نافرمٲنی  کرنہٕ  سٍتۍ،  بیٚیہِ  تسٕندِس  پیغمبر  سٕنز  مخالفت  کرنہٕ  سٍتۍ،  بیٚیہِ  اَمہِ  مالٕکۍ  واجبی  حقوق  ضایع  کرنہٕ  سٍتۍ۔  پٔزِپٲٹھۍ  اللہ  تعالیٰ  چھُنہٕ  پسند  کران  تبٲہی  یژھن  والیٚن۔  

Tahir:
  تہٕ  ژٕ  ژھانٛڈ  تَمہِ  (دولت)  منٛزٕیۅسہٕ  اللہ  تعالیٰ  ہن  ژے٘  دِژمٕژ  چھے  ٲخرتُک  گرٕ،  تہٕ  دنیا  نِشہِ  (تہِ)  مَہ  مٔشراو  پَنُن  حصہٕ  تہٕ  ژٕ  کر  (لُکن  سٍتۍ  تِیُتھے)  احسان  یُتھ  احسان  اللہ  تعالیٰ  ہن  ژے٘  سٍتۍ  چُھ  کۆرمُت  تہٕ  ملکس  منٛز  مَہ  ژھانٛڈ  (ظلم  کرنہٕ  رٔنگۍ،  طاقت  سۅمبراونہٕ  رٔنگۍتہٕ  استحصال  کِس  صورتس  منٛز)  فساد  تُلنہٕ  (چہ  وَتہٕ)،  بے  شک  چُھنہٕ  اللہ  تعالیٰ  فساد  برپا  کرن  والیٚن  پسند  کران۔

Transliteration:
  Wa<b>i</b>btaghi feem<u>a</u> <u>a</u>t<u>a</u>ka All<u>a</u>hu a<b>l</b>dd<u>a</u>ra al<u>a</u>khirata wal<u>a</u> tansa na<u>s</u>eebaka mina a<b>l</b>dduny<u>a</u> waa<u>h</u>sin kam<u>a</u> a<u>h</u>sana All<u>a</u>hu ilayka wal<u>a</u> tabghi alfas<u>a</u>da fee alar<u>d</u>i inna All<u>a</u>ha l<u>a</u> yu<u>h</u>ibbu almufsideen<b>a</b>


Athar:
  تورٕ  ووٚن  تٔمۍ،  یِہ  سورُے  کینہہ  چُھ  مےٚ  تتھ  عِلم  کِس  بُنیادس  پیٚٹھ  دِنہٕ  آمُت،  یُس  مےٚ  حٲصل  چُھ۔  کیا  تس  اوسنا  علم  زِ  خُداین  چِھ  تس  برونٛہہ  واریاہ  تِتھۍ  لُکھ  ہلاک  کٔرِمٕتۍ،  یِمن  تس  کھۅتہٕ  زیادہ  قُوّت  تہٕ  جمیعت  ٲس؟  مُجرِمن  چِھنہٕ  تِہندِۍ  گناہ  پٕرژھنہٕ  یِوان۔  ﴿یعنی  مُجرم  چِھ  یۅہے  دعویٰ  کران  روزان  زِ  أسۍ  چِھ  سیٚٹھاہ  جان  لُکھ۔  تِم  کر  چِھ  مانان  زِ  تِمن  منٛز  چھےٚ  کانٛہہ  بُرٲیی  مگر  تِہُند  سزا  چُھنہٕ  تِہندِس  پننِس  اعتراضس  پیٚٹھ  دارمدار  تھاوان۔  ییٚلہِ  تِم  رٹنہٕ  چِھ  یِوان،  تِم  چِھنہٕ  پٕرٛژِھتھ  رٹنہٕ  یِوان  زِ  ؤنِو  تُہٕندۍ  گناہ  کیا  چِھ۔﴾

Mirwaiz:
  یہِ  بوٗزِتھ  لوٚگ  وَننہِ  قارون  یہِ  مال  و  دولت  چھُ  مےٚ  حاصل  سپُدمُت  پننہِ  تگنہٕ  سٍتۍ  تہٕ  ذٲتی  ہُنر  مندی  سٍتۍ  یعنی  مےٚ  چھےٚ  تِمہٕ  تدبیرٕہ  تگان  یِمَو  سٍتۍ  مال  و  دولت  کماونہٕ  چھُ  یِوان،  تمی  سٍتۍ  چھُ  یہِ  سورُے  مےٚ  جمع  کوٚرمُت،  میون  تھیٚکُں  چھُ  بجا۔  مےٚ  چھُنہٕ  یتھ  منٛز  کانٛہہ  غیبی  احساناہ  ووتمُت،  نہ  چھُ  کٲنسہِ  ہُند  اَتھ  اندر  کانٛہہ  حقاہ،  یہِ  چھُ  مےٚ  پننیو  اَتھو  جوٚکھمُت  زِیوٗنمُت۔  اَتھ  أمۍ  سٕندِس  وننس  چھُ  اللہ  تعالیٰ  رَد  کران،  فرماوان  کہ  کیا  أمۍ  قارونن  چھَنا  بے  شمار  لوٗن  ہٕندِ  ذریعہ  یہِ  کتھ  بوٗزمٕژ  کہ  پٔزِپٲٹھۍ  اللہ  تعالیٰ  ہن  چھِ  گٲلِمٕتۍ  أمِس  برونٹھ  تِم  تِم  قوم  یِم  تٔمۍ  سٕندِ  کھۅتہٕ  زیادٕہ  سخت  ٲسۍ  قوت  کِنۍ  یعنی  نوکرو  چاکرو  کِنۍ  بیٚیہِ  ٲسۍ  زیادٕہ  مال  و  دولت  کِنۍ۔  تِیُتُے  یوت  سَپُد  نہٕ  تِہِندِ  حقہٕ  کہ  تِم  کیا  آے  ہلاک  کرنہٕ  بلکہ  تِمن  یِیہِ  ٲخرتس  اندر  تہِ  پٕرژھنہٕ  ورٲے  عذاب  کرنہٕ۔  تِمن  گناہ  گارن  نِشہِ  یِیہِ  نہٕ  سوال  کرنہٕ،  نہ  پٕرٛژھنہٕ۔  تِمن  یِیہِ  پٕرٛژھنے  سزا  دِنہٕ  کیازِتِمن  آسہِ  سزاہس  مستحق  آسنُک  علامت  لٔگِتھ۔  وۅنۍ  ہے  تِمن  نِشہِ  کُنہِ  وقتہٕ  سوال  کرنہٕ  یِیہِ،  سُہ  آسہِ  تِہٕنز  رسوٲیی  تہٕ  خجالت  نٔنِراونہٕ  خٲطرٕ۔

Tahir:
  تٔمۍ  لوگ  وَنُن،  (بہٕ  کیازِ  کرٕ  یہِ  مال  معاشرس  تہٕ  عوامس  پیٚٹھ  خرچ)  مے٘  چُھ  یہِ  مال  صرف  تَتھ  (کسبہٕ  کِس)  علم  و  ہنر  کِس  بنیادس  پیٚٹھ  دِنہٕ  آمُت  یُس  مے٘  نِشہِ  چُھ۔کیا  تس  اوسنا  یہِ  پے  زِ  اللہ  تعالیٰ  ہن  ٲسۍ  پٔزۍپٲٹھۍ  تس  برونٛہہ  واریاہ  تِتھۍ  قوم  ہلاک  کٔرِمٕتۍ  یِم  طاقتس  منٛز  تس  کھوتہٕ  زیادٕہ  سخت  ٲسۍ  تہٕ  (مال  و  دولت  تہٕ  افرٲدی  قوت)  سۅمبراونس  منٛز  ٲسۍواریاہ  زیادٕہ  (برونٛہہ)،  تہٕ  (ہلاکت  کہ  وقتہٕ)  یِیہِ  نہٕ  مجرمن  تِہِندیٚن  گناہن  متعلق  (مزید  تحقیق  یا  کانٛہہ  عذر  تہٕ  وجہ)  پٕۯژھنہٕ۔

Transliteration:
  Q<u>a</u>la innam<u>a</u> ooteetuhu AAal<u>a</u> AAilmin AAindee awalam yaAAlam anna All<u>a</u>ha qad ahlaka min qablihi mina alqurooni man huwa ashaddu minhu quwwatan waaktharu jamAAan wal<u>a</u> yusalu AAan <u>th</u>unoobihimu almujrimoon<b>a</b>


Athar:
  اکہِ  دۅہ  درٛاو  سُہ  پننِس  قومس  بروٗنٹھۍ  کِنۍ  پننہِ  پوٗرٕ  ٹھاٹھ  باٹھہٕ  سان۔  یِم  لُکھ  دنیا  چِہ  زندگی  ہٕندۍ  طٲلب  ٲسۍ  تِم  لٔگۍ  سُہ  وُچِھتھ  وَننہِ،  کاش  اسہِ  تہِ  میلہِ  ہے  تِکینژھاہ  یِہ  قارونس  چُھ  دِنہٕ  آمُت،  یِہ  چُھ  سیٚٹھاہ  نصیب  وول۔

Mirwaiz:
  اکہِ  دۅہ  سَپُد  اتفاق  کہ  قارون  دراو  پننِس  قومس  بروٗنٹھۍ  کِنۍ  سخت  آرٲیش  تہٕ  ٹینٹھ  کٔرِتھ  شیٖرِتھ  تہٕ  پٲرِتھ  اکہِ  شانہٕ،  تٔمۍ  سٕنزِ  برادری  منٛزٕ  بعضے  لوٗکو  یِم  باایمان  ٲسِتھ  تہِ  ٲسۍ  دنیا  ژھانڈان،  تِم  لٔگۍ  وَننہِ،  اے  کاش  اَسہِ  تہِ  آسِہے  یُتھ  مال  یُتھ  قارونس  آو  عطا  کرنہٕ۔  بے  شک  سُہ  چھُ  بوٚڈ  نصیب  وول۔  یہِ  وَننہٕ  سٍتۍ  سپدِنہٕ  تِہِندِس  وننس  کانٛہہ  خلل  یِتھہٕ  پٲٹھۍ  از  تہِ  کٲتیاہ  مسلمان  بیٚیَن  غیر  مسلم  قومن  ہٕںز  ترقی  وُچھِتھ  تمنا  چھِ  کران،  تِمن  چھےٚ  اَمہِ  چی  فکر  آسان۔

Tahir:
  پتہٕ  دۯاو  سُہ  پننِس  قومس  برونٛہہ  کُن  (پوٗرٕ)  زینت  تہٕ  پٲراو  (کِس  حالتس) منٛز۔  (تٔمۍ  سٕنز  ظٲہری  شان  و  شوکت  وُچِھتھ)  وۆن  تِمَو  لُکو  یِمن  دنیٲوی  زندگی  ہٕنز  خوٲہش  ٲس،کاش!  سانہِ  خٲطرٕ  (تہِ)  آسِہے  تِیُتھ  (مال  تہٕ  دولت)  یُتھ  قارونس  دِنہٕ  چُھ  آمُت۔بے  شک  چُھ  سُہ  سیٚٹھاہ  نصیب  وول۔

Transliteration:
  Fakharaja AAal<u>a</u> qawmihi fee zeenatihi q<u>a</u>la alla<u>th</u>eena yureedoona al<u>h</u>ay<u>a</u>ta a<b>l</b>dduny<u>a</u> y<u>a</u> layta lan<u>a</u> mithla m<u>a</u> ootiya q<u>a</u>roonu innahu la<u>th</u>oo <u>h</u>a<i><u>thth</u></i>in AAa<i><u>th</u></i>eem<b>in</b>


Athar:
  مگر  یِم  لُکھ  علم  ٲسۍ  تھاوان  تِم  لٔگۍ  وَننہِ،  افسوس  چٲنِس  حالس  پیٚٹھ،  اللہ  تعالیٰ  سُند  ثواب  چُھ  بہتر  تس  شخصس  خٲطرٕ  یُس  ایمان  اَنہِ  تہٕ  نیک  عمل  کرِ،  تہٕ  یِہ  دولت  چَھنہٕ  میلان  مگر  صبر  کرن  والیٚن۔

Mirwaiz:
  یِمن  لوٗکن  خداے  سٕندِ  طرفہٕ  علم  و  فہمٕچ  دولت  دِنہٕ  ٲس  آمٕژ،  تِمو  دوٚپ  یِمن  حریص  تہٕ  طالع  لوٗکن  کہ  افسوس  تُہٕندِ  حقہٕ،  خداے  سُند  عذاب  چھُ  بہتر  تہٕ  رُت  اَمہِ  مالِ  دنیا  کھۅتہٕ  یُس  عطا  کرنہٕ  یِیہِ  تِمن  لوٗکن  یِمو  ایمان  اوٚن  بیٚیہِ  کریکھ  رٕژٕ  عملہٕ،  یہِ  ثواب  چھُنہٕ  کٲمل  طور  عطا  یِوان  کرنہٕ  مگر  صبر  کروُنین،  یِم  مالِ  دنیا  کہ  حرصہ  و  طمع  نِشہِ  صبر  کروُنۍ  آسن۔

Tahir:
  تہٕ  (دۆیِمہِ  طرفہٕ)  وۆن  تِمَو  لُکو  یِمن  (حقُک)  علم  دِنہٕ  اوس  آمُت،تۅہیہِ  پیٚٹھ  افسوس  اللہ  تعالیٰ  سُنٛد  ثواب  چُھ  تس  شخصس  خٲطرٕ  (اَمہِ  دولت  تہٕ  زینت  نِشہِ  زیادٕہ)  بہتر  ییٚمۍ  ایمان  آسہِ  اۆنمُت  تہٕ  نیک  عمل  آسہِ  کران  مگریہِ  (اجرتہٕ  ثواب)  یِیہِ  نہٕ  صبر  کرن  والیو  وَرٲے  کٲنسہِ  عطا  کرنہٕ۔

Transliteration:
  Waq<u>a</u>la alla<u>th</u>eena ootoo alAAilma waylakum thaw<u>a</u>bu All<u>a</u>hi khayrun liman <u>a</u>mana waAAamila <u>sa</u>li<u>h</u>an wal<u>a</u> yulaqq<u>a</u>h<u>a</u> ill<u>a</u> a<b>l</b><u>ssa</u>biroon<b>a</b>


Athar:
  ٲخر  کار  وول  سُہ  تہٕ  تٔمۍ  سُند  گرٕ  اسہِ  زمینس۔  پتہٕ  اوس  نہٕ  کانٛہہ  تٔمۍ  سٕندیٚن  حٲمِین  ہُند  دوٚر  یُس  اللہ  تعالیٰ  سٕندِس  مقابلس  منٛز  تس  مددس  یِیہِ  ہے،  تہٕ  نَہ  ہیوٚک  تٔمۍ  پانہٕ  پانس  مدد  کٔرِتھ۔

Mirwaiz:
  پس  وول  اَسہِ  سُہ  قارون  بیٚیہِ  تٔمۍ  سٕنزِ  لَزِ  جایہِ  زمینس  تل،  پس  ٲس  نہٕ  تس  کانٛہہ  جماعتھاہ  یۅسہٕ  تس  مدد  کٔرِتھ  ہیٚکہِ  ہا  خدایس  ورٲے،  نہ  ہیوٚک  تٔمۍ  پَنُن  پان  بچٲوِتھ  کٲنسہِ  ہُنٛد  مدد  حٲصل  کٔرِتھ  حالانکہ  تٔمِس  سٍتۍ  ٲس  بٔڈ  جماعت  مگر  کانٛہہ  تہِ  پوٚکُس  نہٕ  برونٹھ۔

Tahir:
  پتہٕ  دۅبروو  اَسہِ  سُہ  (قارون)  تہٕ  تٔمۍ  سُنٛد  گرٕزمینس  منٛز،پتہٕ  ٲس  نہٕ  اللہ  تعالیٰ  ہس  وَرٲے  تس  خٲطرٕ  کانٛہہ  تہِ  جماعت  (تِژھ)  یۅسہٕ  (عذاب  نِشہِ  بچاونس  منٛز)  تس  مدد  کٔرِتھ  ہیٚکہِ  ہے  تہٕ  نَہ  ہیۆک  تٔمۍ  پانے  عذاب  رُکٲوِتھ۔

Transliteration:
  Fakhasafn<u>a</u> bihi wabid<u>a</u>rihi alar<u>d</u>a fam<u>a</u> k<u>a</u>na lahu min fiatin yan<u>s</u>uroonahu min dooni All<u>a</u>hi wam<u>a</u> k<u>a</u>na mina almunta<u>s</u>ireen<b>a</b>


Athar:
  وۅنۍ  لٔگۍ  تِمے  لُکھ  یِم  رات  تام  تٔمۍ  سٕندِ  بجرُک  تمنا  ٲسۍ  کران  وَننہِ،  افسوس!  اسہِ  اوس  مٔشِتھ  گوٚمُت  زِ  اللہ  تعالیٰ  ییٚمۍ  سُند  رزق  پننیو  بندو  منٛزٕ  کُشادٕہ  چُھ  یژھان  کرُن،  تس  چُھ  کران،  تہٕ  یس  یژھان  چُھ  تس  چُھ  میٖنِتھ  توٗلِتھ  دِوان،  اگر  خُداین  اسہِ  پیٚٹھ  احسان  آسِہے  نہ  کوٚرمُت،  تیٚلہِ  والِہے  اسہِ  تہِ  زمینس،  افسوس  اسہِ  روٗد  نہٕ  یاد  زِ  کٲفر  چِھنہٕ  فلاح  لبان۔

Mirwaiz:
  پگاہ  صُبحس  تٔمۍ  سٕندِ  خسفک  واقعہ  وُچھِتھ  ووٚن  تِمَو  لوٗکو  یِم  اَمہِ  برونٹھ  پہن  تمنا  ٲسۍ  کران  قارون  سٕندِ  مال  و  دولتُک  بیٚیہِ  تس  ہیوٗ  بننُک،  تعجُب  چھُ  کہ  اللہ  تعالیٰ  چھُ  رزقس  اندر  وسعت  کران  پننیو  بندو  أندرٕہ  تِمن  یِمن  یژھان  چھُ،  بیٚیہِ  چھُ  سُے  تنگی  کران  رزقس  اندر  تِمن  یِمن  یژھان  چھُ۔  ہرگاہ  نے  اللہ  تعالیٰ  اَسہِ  پٮ۪ٹھ  مِنتھ  تھاوِہا،  اَسہِ  تہِ  نِیہِ  ہا  زمینس  تل  وٲلِتھ  مالِ  دنیا  کہ  حرص  و  طمع  مۅکھہٕ،  تعجب  چھُ  کہ  کٲفر  زانٛہہ  کامیاب  سپٕدن  نہٕ  ہرگاہ  کینہہ  کالاہ  دنیاہس  منٛز  عیش  تہِ  کرن  مگر  پتو  لاکہ  چھُ  تِمن  تاوانس  تہٕ  خُسرانس  گرفتار  سَپدُن،  فلاح  و  کامیٲبی  چھُ  مخصوص  باایمانن  ہٕندِ  خٲطرٕ۔

Tahir:
  تہٕ  رات  یِم  لُکھ  تَسٕندِ  مقامُک  تہٕ  مرتبُک  تمنا  ٲسۍ  کران  لٔگۍ  (ندامت  سان)  وننہِ،  کوتاہ  عجیب  چُھ  زِ  پننیٚو  بندو  منٛزٕییٚمہِ  سٕندِ  خٲطرٕاللہ  تعالیٰ  یژھان  چُھ  رزق  چُھ  کشادٕہ  کران  تہٕ  (ییٚمہِ  سٕندِ  خٲطرٕ  یژھان  چُھ)  تنگ  چُھ  کران،  اگر  اللہ  تعالیٰ  ہن  اَسہِ  پیٚٹھ  احسان  آسِہے  نہٕ  کۆرمُت  تیٚلہِ  دۅبراوِہے  اَسہِ  (تہِ  زمینس)،  ہاے  تعجب  چُھ!  (وۅنۍ  لۆگ  پے) زِ  کٲفر  ہیٚکن  نہٕ  نجات  لٔبتِھ۔

Transliteration:
  Waa<u>s</u>ba<u>h</u>a alla<u>th</u>eena tamannaw mak<u>a</u>nahu bi<b>a</b>lamsi yaqooloona waykaanna All<u>a</u>ha yabsu<u>t</u>u a<b>l</b>rrizqa liman yash<u>a</u>o min AAib<u>a</u>dihi wayaqdiru lawl<u>a</u> an manna All<u>a</u>hu AAalayn<u>a</u> lakhasafa bin<u>a</u> waykaannahu l<u>a</u> yufli<u>h</u>u alk<u>a</u>firoon<b>a</b>


Athar:
  سُہ  ٲخرتُک  گرٕ  ﴿مُراد  چُھ  جنّت  یُس  حقیقی  کامیٲبی  ہُند  مقام  چُھ﴾  کرون  أسۍ  تِمن  لُکن  خٲطرٕ  مخصوص،  یِم  زمینس  منٛز  پنُن  بجر  چِھنہٕ  یژھان،  تہٕ  نَہ  چِھ  فساد  کرُن  یژھان  تہٕ  انجامُک  رٕژر  چُھ  مُتقین  نٕے  خٲطرٕ۔

Mirwaiz:
  یہِ  عالمِ  ٲخرت  ییٚمہِ  کہ  ثوابُک  مقصود  آسُن  بیان  آو  کرنہٕ۔  ثوابِ  اللہ  خیر  وَننہٕ  سٍتۍ  سُہ  چھُ  اَسہِ  خاص  مقرر  کوٚرمُت  تِمن  لوٗکن  ہٕندِ  خٲطرٕ  یِم  دنیاہس  اندر  مٲلی  اعتبارٕہ  بوٚڈ  بَنُن  یژھان  چھِنہٕ،  بیٚیہِ  چھِنہٕ  فساد  تبٲہی  تہٕ  بربٲدی  یژھان۔  رُت  انجام  تہٕ  رُت  نتیجہ  چھُ  خدایس  کھۅژوُنین  ہٕندِ  خٲطرٕ  یِم  ترکِ  نواہِیَن  سٍتۍ  امتثالِ  اوامِر  تہِ  آسن  کران۔

Tahir:
  (یہِ)  چُھ  سُہ  ٲخرتُک  گرٕ  یُس  اَسہِ  تِتھیٚن  لُکن  خٲطرٕ  بنوومُت  چُھ  یِم  زمینس  منٛز  نَہ  چِھ  سرکشی  تہٕ  تکبر  یژھان  تہٕ  نَہ  چِھ  فساد  تُلُن  (یژھان)،  تہٕ  نیک  انجام  چُھ  پرہیزگارن  خٲطرٕ۔

Transliteration:
  Tilka a<b>l</b>dd<u>a</u>ru al<u>a</u>khiratu najAAaluh<u>a</u> lilla<u>th</u>eena l<u>a</u> yureedoona AAuluwwan fee alar<u>d</u>i wal<u>a</u> fas<u>a</u>dan wa<b>a</b>lAA<u>a</u>qibatu lilmuttaqeen<b>a</b>


Athar:
  یُس  اکھاہ  رٕژر  ہیٚتھ  یِیِہ،  تس  خٲطرٕ  چُھ  تمہِ  کھۅتہٕ  بہتر  رٕژر،  تہٕ  یُس  بُرٲیی  ہیٚتھ  یِیِہ،  تیٚلہِ  میلہِ  بُرٲیِیِہ  کرن  والیٚن  تِتُھے  بدلہٕ،  یِژٕھہ  عملہٕ  تِم  کران  ٲسۍ۔

Mirwaiz:
  قیامتُک  دۅہ  یُس  اَکھاہ  خدایس  نِشہِ  نیکی  ہیتھ  یِیہِ،  تسٕندِ  خٲطرٕ  چھے  سۅے  موٚزوٗرۍ  یوسہٕ  تَمہِ  کھۅتہٕ  رٕژ  آسہِ  استحقاقہٕ  کھۅتہٕ  زیادٕہ۔  یُس  اَکھاہ  تس  نِشہِ  تَمہِ  دۅہ  بٔدی  ہیتھ  یِیہِ،  پس  یِیہِ  نہٕ  یچھ  کامہِ  کروُنین  کانٛہہ  موٚزوٗرۍ  تہٕ  سزا  دِنہٕ  مگر  تِمنٕے  کامین  ہٕنز  یِم  تِم  کروُنۍ  آسن  زیادتی  ورٲے۔

Tahir:
  یُس  شخص  نیکی  ہیٚتھ  یِیہِ  تس  خٲطرٕ  چُھ  تَمہِ  کھوتہٕ  بہتر  (بدلہٕ)  تہٕ  یُس  شخص  بُرٲیی  ہیٚتھ  یِیہِ  تیٚلہِ  یِیہِ  نہٕ  بُرٕ  کامہِ  کرن  والیٚن  کانٛہہ  بدلہٕ  دِنہٕ  مگر  تِیُتے  یہِ  تِم  کران  روٗدِمٕتۍ  ٲسۍ۔

Transliteration:
  Man j<u>a</u>a bi<b>a</b>l<u>h</u>asanati falahu khayrun minh<u>a</u> waman j<u>a</u>a bi<b>al</b>ssayyiati fal<u>a</u> yujz<u>a</u> alla<u>th</u>eena AAamiloo a<b>l</b>ssayyi<u>a</u>ti ill<u>a</u> m<u>a</u> k<u>a</u>noo yaAAmaloon<b>a</b>


Athar:
  اے  نبیؐ،  یقین  زٲنِو  زِ  ییٚمۍ  یِہ  قرآن  تۅہیِہ  پیٚٹھ  فرض  چُھ  کوٚرمُت  ﴿یعنی  یِہ  قرآن  خُداے  سٕندِیٚن  خلقن  تام  واتناونٕچ  تہٕ  امِچ  تعلیم  دِنٕچ  تہٕ  امہِ  کہ  ہدایت  مُطٲبق  دُنیاہُک  اصلاح  کرنٕچ  ذمہ  دٲری  تۅہیِہ  پیٚٹھ  چھےٚ  ترٲومٕژ﴾  سُہ  چُھو  تۅہیِہ  أکِس  بہترین  انجامس  واتناون  وول۔  یِمن  لُکن  ؤنِو  زِ،  میون  ربّ  چُھ  وارٕ  پٲٹھۍ  زانان  زِ  ہدایت  ہیٚتھ  کُس  چُھ  آمُت  تہٕ  ٹاکارٕ  گُمرٲہی  منٛز  کُس  چُھ  مبتلا۔

Mirwaiz:
  توٚہۍ  کٔرِو  دشمنو  تکلیفات  واتناونہٕ  سٍتۍ  سخت  پریشان  یتھ  اندر  تۅہیہِ  پیوٚو  مجبور  سپدِتھ  ترکِ  وطن  کرُن  ییٚمہِ  کہ  مفارقت  و  جدٲیی  ہُنٛد  تۅہیہِ  سخت  صدمہٕ  چھُ،  تۅہیہِ  سپدن  تسلی  ییٚمہِ  کتھہِ  سٍتۍ  کہ  بے  شک  ییٚمۍ  پروردگارن  تۅہیہِ  پٮ۪ٹھ  یارسول  اللہؐ  قرآنی  احکامن  ہُنٛد  تعمیل  تہٕ  تبلیغ  کرُن  فرض  کوٚر،  سُہ  واتناویو  تۅہیہِ  ضرور  پننِس  وطنِ  اصلی  یَس  یعنی  مکہ  شریفس  منٛز،  تَمہِ  ساعتہٕ  ٲسِو  توٚہۍ  آزاد  تہٕ  غٲلب،  بیٚیہِ  ٲسِو  توٚہۍ  صاحبِ  سلطنت۔  یِم  لوٗکھ  تۅہیہِ  زانان  چھِ  غلطی  پٮ۪ٹھ  تہٕ  پانس  چھِ  زانان  پزرس  پٮ۪ٹھ  تِمن  فرمٲوِو  توٚہۍ  یارسول  اللہؐ  کہ  میون  پروردگار  چھُ  پوٗرٕ  زانہٕ  وُن  کہ  کُس  آو  تِہِندِ  طرفہٕ  پوٚز  دین  تہٕ  بوٚڈ  ہدایت  ہیتھ،  بیٚیہِ  چھُ  سُے  زانان  کہ  کُس  چھُ  مبتلا  نَنہِ  گمرٲہی  اندر۔  تُہٕنز  دولتِ  نبوت  چھےٚ  محض  خداے  سٕنزٕے  مہربٲنی۔

Tahir:
  بے  شک  ییٚمۍ  (ربّن) تۅہیہِ  پیٚٹھ  قرآنُک  (تبلیغ  تہٕ  اقامت)  فرض  چُھ  کۆرمُت  یقینا  چُھو  سُہ  تۅہیہِ  (تُہٕندِ  یژھنہٕ  مطٲبق) واپس  گژھنہٕ  چہ  جایہِ  (مکہ  یا  ٲخرتس)  کُن  (فتح  تہٕ  کامیٲبی  سان)  واپس  نِنہٕ  وول۔  فرمٲوِو،  میون  ربّ  چُھ  تس  وارٕ  پٲٹھۍ  زانان  یُس  ہدایت  ہیٚتھ  آو  تہٕ  تس (تہِ) یُس  نَنہِ  وانہٕ  گمرٲہی  منٛز  چُھ۔ ﴿یہِ  آیت  گے  مکہ  پیٚٹھ  مدینس  کُن  ہجرت  کرنہٕ  وقتہٕ  حجفہ  کس  مقامس  پیٚٹھ  نٲزل  تہٕ  یہِ  وعدہ  گوٚو  فتحِ  مکہ  کہِ  دۅہ  پوٗرٕ۔﴾

Transliteration:
  Inna alla<u>th</u>ee fara<u>d</u>a AAalayka alqur<u>a</u>na lar<u>a</u>dduka il<u>a</u> maAA<u>a</u>din qul rabbee aAAlamu man j<u>a</u>a bi<b>a</b>lhud<u>a</u> waman huwa fee <u>d</u>al<u>a</u>lin mubeen<b>in</b>


Athar:
  توٚہۍ  ٲسِو  نہٕ  ہرگز  امہِ  کِتھہ  ہٕندۍ  اُمیدوار  زِ  تۅہیِہ  پیٚٹھ  یِیہِ  کتاب  نٲزِل  کرنہٕ،  یِہ  چھےٚ  محض  تُہندِس  ربّ  سِٕنزِ  مہربٲنی  سٍتۍ  ﴿تۅہیِہ  پیٚٹھ  نٲزِل  سپٕزمٕژ﴾،  لہٰذا  مَہ  بٔنِو  توٚہۍ  کٲفرن  ہٕندۍ  مددگار۔

Mirwaiz:
  تۅہیہِ  ٲس  نہٕ  پننہِ  حقہٕ  پیغمبر  بننہٕ  برونٹھ  کانٛہہ  امید  کہ  تۅہیہِ  کُں  کیا  یِیہِ  نٲزل  کرنہٕ  یہِ  عظیم  الشان  کتاب  یعنی  قرآن  مجید  مگر  سپٕز  یہِ  کتاب  نٲزل  تۅہیہِ  پٮ۪ٹھ  محض  خداے  سٕنزِ  مہربٲنی  سٍتۍ،  پس  مہ  ٲسِو  توٚہۍ  مددگار  بنان  کٲفرن  ہٕندِ  خٲطرٕ  تِہٕنزن  کتھن  تٲیید  کرنہٕ  سٍتۍ۔  یِتھہٕ  پٲٹھۍ  از  تانۍ  توٚہۍ  تِمن  نِشہِ  الگ  روٗدِو  یِتھے  پٲٹھۍ  گژِھہ  آیندٕہ  تہِ  الگ  روزُن۔

Tahir:
  تہٕ  تۅہیہِ  (حضور  صلی  اللہ  علیہ  وسلمن  ہٕنٛدِ  وساطتہٕ  چُھ  اُمّت  محمدی  یس  خطاب) ٲسٕو  نہٕ  اَمہِ  کتھہِ  ہٕنز  امید  زِ  تۅہیہِ  پیٚٹھ  یِیہِ (یہِ) کتاب  نٲزل  کرنہٕ  مگر (یہِ) چھے٘  تُہٕندِس  ربّ  سٕنٛز  رحمت  (یعنی  ربّ  سند  رحمت  کِنۍ  چِھ  نٲزل  سپٕزمٕژ)،  وۅنۍ  بٔنۍ  زیٚو  نہٕ  تۆہۍ  ہرگز  کٲفرن  ہٕندۍ  مددگار۔

Transliteration:
  Wam<u>a</u> kunta tarjoo an yulq<u>a</u> ilayka alkit<u>a</u>bu ill<u>a</u> ra<u>h</u>matan min rabbika fal<u>a</u> takoonanna <i><u>th</u></i>aheeran lilk<u>a</u>fireen<b>a</b>


Athar:
  تہٕ  یِہ  گژِھہ  نہٕ  زانٛہہ  تہِ  سپدُن  زِ  اللہ  تعالیٰ  سٕندۍ  آیات  ییٚلہِ  تۅہیِہ  پیٚٹھ  نٲزِل  سپدن،  کُفار  تھاونو  تۅہیِہ  تِمو  نِشہِ  باز،  پننِس  ربّس  کُن  دِیِو  دعوت،  تہٕ  ہرگز  مَہ  گٔژِھو  مُشرِکن  منٛز  شٲمِل۔

Mirwaiz:
  بیٚیہِ  ییٚلہِ  خداے  سٕندۍ  احکام  تۅہیہِ  پٮ۪ٹھ  نٲزل  سپٕدۍ،  وۅنۍ  مہ  یِیِن  لبنہٕ  تِژھ  کتھ  کہ  یِم  لوٗکھ  کیا  رٹن  تۅہیہِ  پتھ  یِمَو  احکامو  نِشہِ،  توٚہۍ  روٗزِو  بدستور  لوٗکن  پننِس  پروردگار  سٕندِس  دیٖنس  کُن  ناد  دِوان،  بیٚیہِ  یِتھہٕ  پٲٹھۍ  از  تام  تۅہیہِ  مشرکن  سٍتۍ  کانٛہہ  تعلق  تھووُو  نہٕ،  یِتھے  پٲٹھۍ  مہ  تھٲوِو  کانٛہہ  تعلق  تِمن  سٍتۍ  آیندٕہ  تہِ،  بیٚیہِ  مہ  سَپدِو  شٲمل  توٚہۍ  مُشرکن  سٍتۍ  بلکہ  یِتھہٕ  پٲٹھۍ  ازتام  توٚہۍ  شرکہٕ  نِشہِ  معصوم  تہٕ  پاک  روٗدِو،  یِتھے  پٲٹھۍ  روٗزِو  ہمیشہ  پاک  تہٕ  معصوم۔

Tahir:
  تہٕ  تِم  (کٲفر)  گژھنو  نہٕ  تۅہیہِ  ہرگز  اللہ  تعالیٰ  سٕندیٚن  آیاتن  (ہٕندِ  تعمیل  تہٕ  تبلیغ)  نِشہِ  پتھ  رَٹٕنۍ  اَمہِ  پتہٕ  زِ  تِم  چِھ  تۅہیہِ  کُن  نٲزل  آمٕتۍ  کرنہٕ  تہٕ  تۆہۍ  روٗزِو  (لُکن)  پننِس  ربّس  کُن  ناد  دِوان  تہٕ  مشرکو  منٛزٕ  بٔنۍ  زیٚو  نہٕ  ہرگز۔

Transliteration:
  Wal<u>a</u> ya<u>s</u>uddunnaka AAan <u>a</u>y<u>a</u>ti All<u>a</u>hi baAAda i<u>th</u> onzilat ilayka wa<b>o</b>dAAu il<u>a</u> rabbika wal<u>a</u> takoonanna mina almushrikeen<b>a</b>


Athar:
  تہٕ  خُدایس  سٍتۍ  مَہ  لٲیِو  بیٚیہِ  کٲنٛسہِ  معبودس  ناد۔  تس  ورٲے  چُھنہٕ  کانٛہہ  معبود،  پرٛتھ  کانٛہہ  چیز  چُھ  ہلاک  سپدن  وول  تٔمۍ  سٕنٛدِ  ذات  ورٲے،  فرماں  روٲیی  چھےٚ  تٔمۍ  سٕنزٕے،  تہٕ  تٔسۍ  کُن  یِیِو  توٚہۍ  سٲری  واپس  پھِرنہٕ۔

Mirwaiz:
  بیٚیہِ  مہ  دِیِو  توٚہۍ  ناد  خدایس  سٍتۍ  بیٚیہِ  کٲنسہِ  معبودس،  کیازِ  کانٛہہ  معبوداہ  چھُنہٕ  تس  ورٲے۔  پرتھ  چیزاہ  چھُ  ہلاک  گژٕھہ  وُن  تسٕندِ  ذاتِ  پاک  ورٲے۔  معدُوم  تہٕ  نابود  سَپدُن  چھُ  دلیل  ییٚمہِ  کتھہِ  ہٕنز  کہ  سُہ  چھُنہٕ  قدیم  اوسمُت  یٔہے  چھےٚ  دلیل  واجبُ  الوجود  نہ  آسنٕچ۔  مستحق  عبادت  آسنُک  شرط  چھُ  واجبُ  الوجود  آسُن  ییٚلہِ  نہٕ  سُہ  واجبُ  الوجود  چھُ،  لہٰذا  ہیٚکہِ  نہٕ  سُہ  ہرگز  مستحق  عبادت  ٲسِتھ،  تٔمی  چھُ  مضمون  لا  الاہ  ثٲبت۔  حکومت  چھےٚ  تِہٕنز  ییٚمُیک  کٲمل  ظہور  سپدِ  قیامت  کہ  دۅہ،  تٔسۍ  کُن  یِیِو  توٚہۍ  سٲری  واپس  واتناونہٕ،  سارِنٕے  یِیہِ  پننہِ  کرِمَتُیک  سزا  دِنہٕ۔  یِمَو  آیاتو  سٍتۍ  چھُ  مطلب  کٲفر  تہٕ  مشرک  ناامید  کرٕنۍ  تَمہِ  درخواستہٕ  نِشہِ  یُس  تِم  نبی  کریم  صلی  اللہ  علیہ  و سلم  سٕندِس  خدمتس  منٛز  پیش  کران  ٲسۍ  کہ  توٚہۍ  پھیٖرۍ  تو  سٲنِسٕے  دینس  کُن۔  اصل  چھُ  روے  سۅخن  یِمن  آیاتِ  کریمن  منٛز  تِمنٕے  مشرکن  کُن  کہ  اے  مشرکو  کہ  توٚہۍ  چھِو  ہ  حضور  صلی  اللہ  علیہ  وسلمن  درخواست  کران  پننِس  دیٖنس  سٍتۍ  مُوافقت  کرنُک،  اَتھ  منٛز  سَپدِو  نہٕ  توٚہۍ  ہرگز  کامیاب،  مگر  عادت  چھُ  ییٚلہِ  کٲنسہِ  پٮ۪ٹھ  ژَکھ،  بے  زٲری  تہٕ  غۅصہٕ  چھُ  آسان  تَمہِ  ساعتہٕ  چھُنہٕ  یِوان  تس  کُن  روے  سۅخن  کرنہٕ  بلکہ  چھےٚ  کتھ  یِوان  تس  واتناونہٕ  بیٚیِس  کُن  لٲگِتھ۔  ییٚتہِ  نَس  چھُ  تَمی  طریقہٕ  آمُت  کرنہٕ۔  پننِس  محبوبِ  خاصس  کُن  ؤنِتھ  چھُ  مُراد  تِمن  دشمنن  کتھ  واتناوُنۍ  یِم  یہِ  درخواست  کران  ٲسۍ،  کیازِ  تِم  ییٚلہِ  اللہ  تعالیٰ  ہن  سوٗزۍ  بیٚیَن  لوٗکن  پٔزِس  دیٖنس  کُن  ناد  دِنہٕ  خٲطرٕ،  یہِ  کِتھہٕ  پٲٹھۍ  چھُ  ممکن  کہ  تِم  کیا  سپدن  نعوذ  باللہ  پانہٕ  کفرو  شرکس  کُن  مٲیِل۔

Tahir:
  تہٕ  تۆہۍ  مَہ  کٔرِو  اللہ  تعالیٰ  ہس  سٍتۍ  کٲنٛسہِ  دۆیِمِس  (پٲنۍ  پانے  بناونہٕ  آمتِس)  معبودس  پوٗزا،  تس  وَرٲے  چُھنہٕ  کانٛہہ  عبادتس  لایق،تٔمۍ  سٕندِ  ذات  ورٲے  چُھ  پۯتھ  کانٛہہ  چیز  فنا  سپدن  وول،  حکم  چُھ  تٔمۍ  سُندُے  تہٕ  تۆہۍ  (سٲری)  یِیِوتٔسۍ  کُن  واپس  نِنہٕ۔

Transliteration:
  Wal<u>a</u> tadAAu maAAa All<u>a</u>hi il<u>a</u>han <u>a</u>khara l<u>a</u> il<u>a</u>ha ill<u>a</u> huwa kullu shayin h<u>a</u>likun ill<u>a</u> wajhahu lahu al<u>h</u>ukmu wailayhi turjaAAoon<b>a</b>


Athar:
  کیا  لُکو  چھا  یِہ  سمجھمُت  زِ  تِم  یِن  بس  یُتُے  وننس  پیٚٹھ  یَلہٕ  تراونہٕ  زِ  اسہِ  اوٚن  ایمان  تہٕ  تِم  کیا  یِن  نہٕ  آزماونہٕ؟

Mirwaiz:
  بعض  مسلمان  چھِ  کٲفرو  ہٕندیو  تکلیفو  سٍتۍ  گابران  تہٕ  بانبران،  کیا  تِمن  لوٗکن  چھا  گمانہٕ  کہ  تِم  کیا  یِن  زیٚوِہ  سٍتۍ  آمَنَا  ؤنِتھ  آزمٲیشہِ  ورٲے  تراونہٕ،  یعنی  تہِ  بَنہِ  نہٕ،  بلکہ  اَمہِ  قسمٕکۍ  امتحانات  تہٕ  آزمٲیشہِ  یِن  ضرور  تِمن  پیش۔

Tahir:
  کیا  لُکھ  چھا  یہِ  خیال  کران  زِ  (صرف)  تِہِندِ (یُتُے)  ونَنہٕ  سٍتۍ  زِ  اَسہِ  چُھ  ایمان  اۆنمُت  یِن  یلہٕ  تۯاونہٕ  تہٕ  تِمن  یِیہِ  نہٕ  آزمٲیش  کرنہٕ؟

Transliteration:
  A<u>h</u>asiba a<b>l</b>nn<u>a</u>su an yutrakoo an yaqooloo <u>a</u>mann<u>a</u> wahum l<u>a</u> yuftanoon<b>a</b>


Athar:
  حالانکہ  اسہِ  چھےٚ  تِمن  سارِنٕے  لُکن  آزمٲیش  کٔرمٕژ،  یِم  یِمن  برونٛہہ  چِھ  گُزریمٕتۍ۔  خُدایس  چُھ  یِہ  ضروٗر  وُچُھن  زِ  پٔزِیٲرۍ  کم  چِھ،  تہٕ  اَپزِیٲرۍ  کم  چِھ۔

Mirwaiz:
  پٔزِپٲٹھۍ  اَسہِ  چھےٚ  یِتھہِ  وٕے  واقعاتو  سٍتۍ  آزمٲیش  کٔرمٕژ  تِمن  لوٗکن  تہِ  یِم  یِمن  برونٹھ  چھِ  گُزریمٕتۍ  مسلمان  بروٗنٹھِمین  اُمتن  اندر،  یُتھ  اللہ  تعالیٰ  نٔنِراوِ  تِمن  لوٗکن  ہُنٛد  ایمان  یِم  پٔزِیرۍ  چھِ  ایمان  اننہٕ  اندر،  بیٚیہِ  ننِراوِ  سُہ  تِمن  لوٗکن  ہُنٛد  ایمان  یِم  ایمان  اننہٕ  کِس  دعویٰ  ہس  منٛز  اَپزِیرۍ  چھِ،  چنانچہ  یِم  لوٗکھ  وَژِھہ  وٲنِجہِ  ایمان  انان  چھِ  تِم  چھِ  امتحانن  اندر  ثٲبت  روزان  بلکہ  چھُ  تِہُنٛد  ایمان  پختہ  سپدان،  وۅنۍ  یِم  لوٗکھ  وُٹھہٕ  کلمہٕ  چھِ  پران  تِم  چھِ  امتحان  کہ  وقتہٕ  اسلام  تراوان  بیٚیہِ  کفرس  کُن  پھیران۔

Tahir:
  تہٕ  بے٘  شک  ٲسۍ  اَسہِ  تِم  لُکھ (تہِ) آزمٲوِمٕتۍیِم  یِمن  برونٛہہ  ٲسۍ  لہٰذا  کڑِ  یقینااللہ  تعالیٰ  ضرورتِمن  لُکن  (آزمایشہِ  ہٕندِ  ذریعہ)  نۆن  یِم  (ایمانُک  دعویٰ  کرنس  منٛز)  پٔزۍیٲرۍ  چِھ  تہٕ  اَپزِیاریٚن  (تہِ)  کڑِ  ضرور  نۆن۔

Transliteration:
  Walaqad fatann<u>a</u> alla<u>th</u>eena min qablihim falayaAAlamanna All<u>a</u>hu alla<u>th</u>eena <u>s</u>adaqoo walayaAAlamanna alk<u>ath</u>ibeen<b>a</b>


Athar:
  تہٕ  کیا  تِمو  لُکو  یِم  بُرٕ  حرکتہٕ  چِھ  کران،  چھا  یِہ  سمجھمُت  زِ  تِم  نِن  اسہِ  نِشہِ  بٲزۍ؟  ﴿اندازِ  کلام  نِشہِ  چُھ  ظٲہر  زِ  یِمو  لُکو  نِشہِ  چِھ  مُراد  تِم  ظٲلم  یِم  ایمان  اَنن  والیٚن  پیٚٹھ  ستم  ٲسۍ  کران،  تہٕ  اسلام  کِس  دعوتس  ٲسۍ  زکھ  واتناونہٕ  خٲطرٕ  خراب  کھۅتہٕ  خراب  حرکٔژ  کران﴾  سیٚٹھاہ  بوٚڈ  غلط  حکم  چُھ  یُس  تِم  لگاوان  چِھ۔

Mirwaiz:
  کِنہٕ  گمانہٕ  چھِ  کران  تِم  لوٗکھ  یِم  یچھ  کامہِ  چھِ  کران ﴿شرک  تہٕ  نافرمٲنی،  مسلمانن  تکلیف  رسٲنی﴾ تِم  کیا  ہیٚکن  ژٔلِتھ  اَسہِ  نِشہِ،  یہِ  خیال  کرُن  تِہُنٛد  چھُ  سٮ۪ٹھاہ  بے  ہوٗدٕہ  تہٕ  یچھ،  تِمن  کٲفرن  یِیہِ  ضرور  اَمُیک  بدلہٕ  ہیٚنہٕ۔

Tahir:
  کیا  یِم  لُکھ  بُرٕ  کامہِ  چِھ  کران  چھا  یہِ  خیال  کران  زِ  تِم  نیرن  سانہِ  (قابو)  نِشہِ  نیٚبر  کوتاہ  خراب  چُھ  یہِ  تِم  (پننیٚن  ذہنن  منٛز)  فٲصلہٕ  چِھ  کران۔

Transliteration:
  Am <u>h</u>asiba alla<u>th</u>eena yaAAmaloona a<b>l</b>ssayyi<u>a</u>ti an yasbiqoon<u>a</u> s<u>a</u>a m<u>a</u> ya<u>h</u>kumoon<b>a</b>


Athar:
  یُس  اکھا  خُدایس  سَمکَھنُک  توقع  آسہِ  تھاوان۔  ﴿تس  گژِھہ  پے  آسٕنۍ  زِ﴾  اللہ  تعالیٰ  سُند  مُقرر  کرنہٕ  آمُت  وقت  چُھ  یِنہٕ  وول،  تہٕ  اللہ  تعالیٰ  چُھ  سورُے  کینہہ  بوزان  تہٕ  زانان۔

Mirwaiz:
  یس  شخصس  پوٗرٕ  امید  آسہِ  ٲخرتس  منٛز  خدایس  سٍتۍ  ملاقات  کرنٕچ،  تٔمۍ  سُنٛد  گژِھہ  نہٕ  یِتھیٚو  حٲدِثتو  سٍتۍ  پریشان  سَپدُن  بلکہ  گژِھہ  تٔمۍ  سٕنز  تمِچ  تیٲری  کرٕنۍ۔  خدایس  سٍتۍ  ملاقات  کرنُک  وقت  چھُ  مقرر  کرنہٕ  آمُت،  سُہ  وقت  چھُ  ضرور  پننِس  موقعس  پٮ۪ٹھ  یِنہٕ  وول  ییٚمہِ  سٍتۍ  سٲری  غم  دوٗر  سپدن۔  سُہ  چھُ  سورُے  بوزوُن  سورُے  زانہٕ  وُن،  تس  نِشہِ  چھُنہٕ  کانٛہہ  چیز  پوٗشیدٕہ،  نہ  کانٛہہ  کتھ  نہ  کانٛہہ  کٲم۔  پس  دِیہِ  سُہ  تۅہیہِ  پرتھ  رٕژِ  کتھہِ  تہٕ  پرتھ  رٕژِ  کامہِ  ہُنٛد  عوض  تہٕ  بدلہٕ،  ییٚمہِ  سٍتۍ  سٲری  غم  تہٕ  غصہ  دوٗر  سپدن۔

Tahir:
  یُس  شخص  اللہ  تعالیٰ  ہس  سٍتۍ  ملاقاتٕچ  امید  چُھ  تھاوان  تیٚلہِ  چُھ  بے  شک  اللہ  تعالیٰ  سُنٛد  مقررکرنہٕ  آمُت  وقت  ضرور  یِنہٕ  وول،  تہٕ  سُے  چُھ  بوزن  وول  زانن  وول۔

Transliteration:
  Man k<u>a</u>na yarjoo liq<u>a</u>a All<u>a</u>hi fainna ajala All<u>a</u>hi la<u>a</u>tin wahuwa a<b>l</b>ssameeAAu alAAaleem<b>u</b>


Athar:
  یُس  شخص  تہِ  مجاہدٕہ  کرِ  سُہ  کرِ  پنٕنی  رٕژرٕ  خٲطرٕ۔  ﴿مُجاہدٕہ  نِشہِ  چُھ  مُراد  کُفّارن  ہٕندِس  مُقابلس  منٛز  دینِ  حقُک  علَم  بلند  کرنہٕ  تہٕ  بُلند  تھاونہٕ  خٲطرٕ  جدوجہد  کرٕنۍ﴾  اللہ  تعالیٰ  چُھ  یقیناً  دُنیا  والیو  نِشہِ  بے  نیاز۔  ﴿یعنی  اللہ  تعالیٰ  چُھنہٕ  امہِ  مجاہدُک  مُطالبہٕ  تۅہیِہ  امہِ  موجوب  کران  زِ  تس  چھےٚ  معاذ  اللہ  پنٕنۍ  کانٛہہ  ضرورت  اتھ  منٛز،  بلکہ  چُھو  یِہ  تۅہیِہ  پننہِ  اخلٲقی  تہٕ  رُوحٲنی  ترقی  ہُند  ذریعہ۔﴾

Mirwaiz:
  یہِ  گژِھہ  تھاوُن  یاد  کہ  أسۍ  یُس  تۅہیہِ  محنتن  تہٕ  مشقتن  برداشت  کرنُک  ترغیب  چھِ  دِوان،  اَتھ  اندر  چھُنہٕ  اَسہِ  کانٛہہ  مُفاداہ،  بلکہ  یُس  محنت  چھُ  کران  خداے  سٕندۍ  احکام  بجا  اننس  اندر،  سُہ  چھُ  محنت  کران  پننہِ  پانہٕ  کہ  فٲیدٕہ  خٲطرٕ،  ورنہٕ  پٔزِپٲٹھۍ  اللہ  تعالیٰ  چھُ  سارِوٕے  لوٗکو  نِشہِ  بالکل  بے  نیاز،  سُہ  چھُنہٕ  کٲنسہِ  کُن  محتاج۔

Tahir:
  یُس  شخص  (حق  چہ  وَتہِ  منٛز)  جدوجہد  چُھ  کران  سُہ  چُھ  پننی  فٲیدٕہ  خٲطرٕ  تگ  و  دَو  کران،  بے  شک  چُھ  اللہ  تعالیٰ  تمام  جہانو  (ہٕنزو  اطاعتو  کوششو  تہٕ  جدوجہدو)  نِشہِ  بے  نیاز۔

Transliteration:
  Waman j<u>a</u>hada fainnam<u>a</u> yuj<u>a</u>hidu linafsihi inna All<u>a</u>ha laghaniyyun AAani alAA<u>a</u>lameen<b>a</b>


Athar:
  تہٕ  یِم  لُکھ  ایمان  اَنن  تہٕ  نیک  عملہٕ  کرن،  تِہنزٕ  بُرٲیِیِہ  کرو  أسۍ  تِمن  نِشہِ  دوٗر،  تہٕ  تِمن  دِمو  تِہنزن  بہترین  عملن  ہُند  اجر۔

Mirwaiz:
  بیٚیہِ  یِمَو  لوٗکو  ایمان  اوٚن  بیٚیہِ  کریکھ  رٕژٕ  عملہٕ،  أسۍ  کرو  ضرور  مغفرت  تِہِندین  گناہن  بیٚیہِ  دِمَو  تِمن  استحقاقہ  کھۅتہٕ  زیادٕہ  رُت  تہٕ  زیادٕہ  بدلہٕ  تِمن  رٕژن  کامین  ہُنٛد  یِمہٕ  کران  ٲسۍ  تِم  دنیاہس  اندر۔

Tahir:
  تہٕ  یِمَو  لُکو  ایمان  اۆن  تہٕ  نیک  عمل  روٗدۍ  کران  تیٚلہِ  مِٹاوو  أسۍ  تِہِندۍ  سٲری  خطا  تِہِندِ  (اعمال  نامہٕ)  نِشہِ  تہٕ  أسۍ  کرو  یقینا  تِمن  اَمہِ  کھوتہٕ  بہتر  جزا  عطا  یۅسہٕ  عمل  تِم  (اصلی)  کران  روٗدِمٕتۍ  ٲسۍ۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lanukaffiranna AAanhum sayyi<u>a</u>tihim walanajziyannahum a<u>h</u>sana alla<u>th</u>ee k<u>a</u>noo yaAAmaloon<b>a</b>


Athar:
  اسہِ  کوٚر  انسانس  ہدایت  زِ  پننِس  مٲلِس  ماجہِ  سٍتۍ  کٔرِن  نیک  سلوک۔  البتہ  اگر  تِم  ژےٚ  پیٚٹھ  دباو  تراون  زِ  ژٕ  ٹھہراوُن  مےٚ  سٍتۍ  تِیُتھ  کانٛہہ  ﴿معبود﴾  شریک،  یُس  ژٕ  ﴿میٲنِس  شریک  سٕندِ  حیثیتہٕ﴾  چھہَن  نہٕ  زانان،  تیٚلہِ  مَہ  کر  تِہٕنز  اطاعت۔  ﴿یِمو  نوجوانو  مکّس  منٛز  ایمان  اوس  اوٚنمُت،  تِہندۍ  والدین  ٲسۍ  تِمن  پیٚٹھ  یِہ  دباو  تراوان  زِ  تِم  یِیِن  ایمان  نِشہِ  باز۔  اتھ  پیٚٹھ  آو  فرماونہٕ  زِ  مٲلِس  ماجہِ  ہٕندۍ  حقوق  چِھ  پننہِ  جایِہ،  مگر  تِمن  چُھنہٕ  یِہ  حق  زِ  خُداے  سٕنزِ  وتہِ  نِشہِ  رُکاون  اولادن﴾  میے  کُن  چُھو  تۅہیِہ  سارِنٕے  پوٚت  پھیٖرِتھ  یُن،  پتہٕ  وَنو  بٕہ  تۅہیِہ  زِ  توٚہۍ  کیا  چِھو  کران  روٗدمٕتۍ۔

Mirwaiz:
  بیٚیہِ  کوٚر  اَسہِ  حکم  انسانس  مٲلِس  ماجہِ  نسبت  رُت  سلوک  تہٕ  احسان  کرنُک،  سٍتۍ  ؤنِس  یہِ  کتھ  تہِ  کہ  ہرگاہ  مول  موج  زور  کرنے  سُہ  چیز  میون  شریک  ٹھٔہراونہٕ  خٲطرٕ  ییٚمۍ  سٕندِس  معبود  آسنس  پٮ۪ٹھ  ژےٚ  نِشہِ  کٕہٕنۍ  دلیل  چھَنہٕ،  پس  یُتھنہٕ  ژٕہ  تِہُنٛد  مانکھ  کُنِس  خدایس  شریک  ٹھٔہراوکھ،  مےٚ  کُن  چھُو  تۅہیہِ  سارِنٕے  رجوع  کرُن  تہٕ  واپس  یُن،  پس  کرو  بہٕ  خبر  تۅہیہِ  تَمہِ  سارِچی  یہِ  توٚہۍ  کران  ٲسِو  رُت  یا  یچھ۔

Tahir:
  تہٕ  اَسہِ  کۆر  انسانس  تٔمۍ  سٕندِس  مٲلِس  ماجہِ  سٍتۍ  نیک  سلوک  کرنُک  حکم  تہٕ  ہرگاہ  تِم  ژے٘  پیٚٹھ  (یہِ)  کوشش  کرن  زِ  ژٕ  کرہن  مے٘  سٍتۍ  سُہ  چیز  شریک  ییٚمِیُک  نہٕ  ژے٘  کِہِنۍ  تہِ  علم  چُھے  تیٚلہِ  مَہ  کر  تِہٕنز  فرمانبردٲری،  مے  کُن  چُھو  تۅہیہِ  سارِنٕے  پۆت  پھیرُن  پتہٕ  کرو  بہٕ  تۆہۍ  تِمَو  (کامیو)  نِشہِ  باخبر  یِمہٕ  تۆہۍ  (دنیاہس  منٛز)  کران  روزان  ٲسۍوٕ۔

Transliteration:
  Wawa<u>ss</u>ayn<u>a</u> alins<u>a</u>na biw<u>a</u>lidayhi <u>h</u>usnan wain j<u>a</u>had<u>a</u>ka litushrika bee m<u>a</u> laysa laka bihi AAilmun fal<u>a</u> tu<u>t</u>iAAhum<u>a</u> ilayya marjiAAukum faonabbiokum bim<u>a</u> kuntum taAAmaloon<b>a</b>


Athar:
  تہٕ  یِمو  لُکو  ایمان  آسہِ  اوٚنمُت  تہٕ  یِمو  نیک  عملہٕ  آسن  کرِمژٕ،  تِم  کروکھ  أسۍ  ضرور  صالح  لُکن  منٛز  دٲخل۔

Mirwaiz:
  تۅہیہِ  اندرٕہ  یِمَو  لوٗکو  ایمان  اوٚن  تہٕ  رٕژٕ  عملہٕ  کریکھ  تِم  واتناووکھ  أسۍ  ضرور  نیکو  کارن  سٍتۍ  جنتس،  یِتھے  پٲٹھۍ  یِم  لوٗکھ  یچھ  کامہِ  کرن  تِمن  یِیہِ  سزا  دِنہٕ۔  لہٰذا  یُس  اکھاہ  مٲلِس  ماجہِ  ہٕںز  اطاعت  مُقدم  تھاوِ  خداے  سٕندِس  اطاعتس  پٮ۪ٹھ  تس  تہِ  یِیہِ  سزا  دِنہٕ،  یہِ  آیہ  کریم  چھُ  نٲزل  سَپُدمُت  حضرت  سعد  بن  ابی  وقاصہ  سٕندِ  حقہٕ،  تِمن  ٲس  موج  اسلام  نِشہِ  پھیرنس  پٮ۪ٹھ  مجبور  کران۔

Tahir:
  تہٕ  یِمَو  لُکو  ایمان  اۆن  بیٚیہِ  روٗدۍ  نیک  عمل  کران  تیٚلہِ  کروکھ  أسۍ  تِم  ضرور  نیکوکارن  (ہٕندِس  دٔرِس)  منٛز  دٲخل۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lanudkhilannahum fee a<b>l</b><u>ssa</u>li<u>h</u>een<b>a</b>


Athar:
  لُکو  منٛزٕ  چُھ  کانٛہہ  تِیُتھ  یُس  ونان  چُھ  زِ  اسہِ  اوٚن  ایمان  خُدایس  پیٚٹھ۔  مگر  ییٚلہِ  سُہ  اللہ  تعالیٰ  سٕندِس  معاملس  منٛز  ستاونہٕ  آو،  پتہٕ  زٲنۍ  تٔمۍ  لُکن  ہٕندِ  طرفہٕ  تراونہٕ  آمٕژ  آزمٲیش  اللہ  تعالیٰ  سٕندِ  عذابٕکۍ  پٲٹھۍ،  وۅنۍ  اگر  تُہندِس  ربّ  سٕندِ  طرفہٕ  فتح  تہٕ  نُصرت  آیِہ،  تیٚلہِ  ونہِ  یۅہے  شخص  زِ،  أسۍ  ٲسۍ  تۅہی  سٍتۍ۔  کیا  دُنیا  والیٚن  ہٕندیٚن  دِلن  ہُند  حال  چُھنا  خُدایس  وارٕ  پٲٹھۍ  پے؟

Mirwaiz:
  بیٚیہِ  چھِ  لوٗکو  اندرٕہ  بعض  یِم  ونان  چھِ  اَسہِ  اوٚن  ایمان  خدایس،  توپتہٕ  ہرگاہ  خداے  سٕنزِ  وتہِ  اندر  کانٛہہ  تکلیف  واتان  چھُکھ  لوٗکن  ہٕندِ  طرفہٕ،  تتھ  لوٗکن  ہٕندِس  تکلیفس  چھِ  زانان  خداے  سُنٛد  عذاب  ہیوٗ،  یعنی  سٮ۪ٹھاہ  پریشان  چھِ  سپدان،  توپتہٕ  ہرگاہ  تُہٕندِس  پروردگار  سٕندِ  طرفہٕ  مسلمانن  کانٛہہ  مددواتان  چھُ،  تَمہِ  ساعتہٕ  چھِ  دپان  أسۍ  ہے  تۅہی  سٍتۍ  ٲسۍ،  کیا  اللہ  تعالیٰ  چھُنا  پوٗرٕ  زانہٕ  وُن  تتھ  سٲرِسٕے  یہِ  عالمہٕ  کیٚن  لوٗکن  ہٕندین  دِلن  منٛز  چھُ۔

Tahir:
  تہٕ  لُکن  منٛز  چِھ  تِتھۍ  شخص  (تہِ)  آسان  یِم  (زیٚوِسٍتۍ)  ونان  چِھ  زِ  اَسہِ  اۆن  اللہ  تعالیٰ  ہس  پیٚٹھ  ایمان  پتہٕ  ییٚلہِ  تِمن  اللہ  تعالیٰ  سٕنزِ  وتہِ  منٛز  (کانٛہہ)  تکلیف  چُھ  یِوان  واتناونہٕ  تیٚلہِ  چِھ  تِم  لُکن  ہٕنزِ  آزمٲیشہِ  اللہ  تعالیٰ  سندِ  عذابٕکۍ  پٲٹھۍ  سمجھان،  تہٕ  ییٚلہِ  تُہٕندِس  ربّ  سٕندِ  طرفہٕ  کانٛہہ  مدد  چُھ  واتان  تیٚلہِ  چِھ  تِم  یقینا  یہِ  وَنُن  لاگان  زِ  أسۍ  ٲسۍ  تۅہی  سٍتۍ،  کیا  اللہ  تعالیٰ  چُھنا  تِمن  (کتھن)  زانان  یِمہٕ  دنیاوالیٚن  ہٕندیٚن  سیٖنن  منٛز  (کٔٹھِتھ)  چھے٘۔

Transliteration:
  Wamina a<b>l</b>nn<u>a</u>si man yaqoolu <u>a</u>mann<u>a</u> bi<b>A</b>ll<u>a</u>hi fai<u>tha</u> oo<u>th</u>iya fee All<u>a</u>hi jaAAala fitnata a<b>l</b>nn<u>a</u>si kaAAa<u>tha</u>bi All<u>a</u>hi walain j<u>a</u>a na<u>s</u>run min rabbika layaqoolunna inn<u>a</u> kunn<u>a</u> maAAakum awalaysa All<u>a</u>hu biaAAlama bim<u>a</u> fee <u>s</u>udoori alAA<u>a</u>lameen<b>a</b>


Athar: بیٚیہِ چُھ خُدایس ضرور یِہ وُچھنُے زِ ایمان انن وٲلۍ کم چِھ تہٕ مُنافق کم چِھ۔
Mirwaiz:
  اللہ  تعالیٰ  ہس  چھُ  نٔنِراوُن  بایامنن  ہُنٛد  حال  تہِ،  بیٚیہِ  چھُس  نٔنِراوُن  منافقن  ہُنٛد  حال  تہِ۔

Tahir:
  تہٕ  اللہ  تعالیٰ  کرِ  ضرور  تِمن  لُکن  تھزرعطا  یِمَو  (پزِدِلہٕ  سان)  ایمان  چُھ  اۆنمُت  تہٕ  منافقن  (تہِ)  کڑِ  ضرور  نۆن۔

Transliteration:
  WalayaAAlamanna All<u>a</u>hu alla<u>th</u>eena <u>a</u>manoo walayaAAlamanna almun<u>a</u>fiqeen<b>a</b>


Athar:
  یِم  کٲفر  لُکھ  چِھ  ایمان  انن  والیٚن  ونان  زِ  توٚہۍ  کٔرِو  سانہِ  طریقٕچ  پیروی  تہٕ  تُہندۍ  خطا  رَٹو  أسۍ  پانس  پیٚٹھ۔  حالانکہ  چِھنہٕ  تِم  تِہندیٚو  خطاہَو  منٛزٕ  کِہِنۍ  تہِ  پانس  پیٚٹھ  ہیٚنہٕ  وٲلۍ،  تِم  چِھ  ژَکہِ  اَپُز  ونان۔

Mirwaiz:
  بیٚیہِ  چھِ  ونان  کٲفر  باایمانن  توٚہۍ  پٔکِو  دینس  اندر  سانہِ  وَتہِ،  قیامتُک  دۅہ  تُلَو  أسۍ  پانس  پٮ۪ٹھ  تُہٕندۍ  وبال  تہٕ  گناہ،  حالانکہ  تِم  تُلن  نہٕ  ہرگز  تِہٕندیو  گناہو  اندرٕہ  اَکھ  زرٕہ  تہِ  تَمہِ  طریقہٕ  ییٚمہِ  سٍتۍ  تِم  تِمَو  گناہو  نِشہِ  آزاد  سپدن،  تِم  چھِ  یہِ  بالکل  اَپُز  ونان۔

Tahir:
  تہٕ  کٲفرلُکھ  چِھ  ایمان  والیٚن  ونان  زِ  تۆہۍ  کٔرِو  سانہِ  وَتہِ  ہٕنزپٲروی  تہٕ  أسۍ  تُلو  تُہٕندۍ  خطا  (یعنی  خطاہن  ہُنٛد  بور)،  ییٚلہِ  زن  تِم  تِہٕندیٚن  گناہن  ہُنٛد  کِہِنۍ  تہِ  (بور)  تُلن  وٲلۍ  چِھنہٕ  بے  شک  چِھ  تِم  اَپزِیٲرۍ۔

Transliteration:
  Waq<u>a</u>la alla<u>th</u>eena kafaroo lilla<u>th</u>eena <u>a</u>manoo ittabiAAoo sabeelan<u>a</u> walna<u>h</u>mil kha<u>ta</u>y<u>a</u>kum wam<u>a</u> hum bi<u>ha</u>mileena min kha<u>ta</u>y<u>a</u>hum min shayin innahum lak<u>ath</u>iboon<b>a</b>


Athar:
  آ،  ضرور  تُلن  تِم  پنٕنۍ  بور  تہِ  تہٕ  پننیٚن  بورن  سٍتۍ  تُلن  باقی  واریاہ  بور  تہِ۔  ﴿یعنی  اکھ  بور  پانہٕ  گمراہ  سپدنُک،  تہٕ  باقی  بور  دوٚیمیٚن  گُمراہ  کرنٕکۍ  یا  گُمرٲہی  پیٚٹھ  مجبور  کرنٕکۍ﴾  تہٕ  قیامت کہ  دۅہ  سپدِ  یقیناً  تِمن  تِمن  اِفترا  پردٲزِین  ہٕنز  پرٛژھہ  گٲر  یِم  تِم  کران  چِھ  روٗدمٕتۍ۔  ﴿یعنی  تَتھ  اَپزِس  متعلق  یِیِکھ  پرٛژھنہٕ  یُس  تِم  پانہٕ  بناوان  ٲسۍ﴾

Mirwaiz:
  تِم  تُلن  ضرور  قیامتُک  دۅہ  پننین  گناہن  ہُنٛد  بور،  بیٚیہِ  تُلن  واریاہ  بور  پننین  بورن  سٍتۍ،  سُہ  گوٚو  لوٗکن  گمراہ  کرنہٕ  کین  گناہن  ہُنٛد  بور،  بیٚیہِ  یِیہِ  تِمن  ضرور  پٕرٛژھنہٕ  قیامتُک  دۅہ  تِمن  سارِنٕے  کتھن  ہُنٛد  یِمہٕ  تِم  پانے  ٹھٔہراوان  ٲسۍ،  توپتہٕ  یِیَکھ  سزا  دِنہٕ۔

Tahir:
  تِم  تُلن  یقینا  پنن  (گناہن  ہُنٛد)  بور  تہٕ  پننیٚن  بورن  سٍتۍ  (آسن)  کینہہ  (باقی)  بور  (تہِ  پانس  پیٚٹھ  بارِ  کھٲلِتھ)  تہٕ  تِمن  یِیہِ  قیامت  کہ  دۅہ  تِمن  (بہتانن)  ہٕنز  ضرور  پٕۯژٕھہ  گٲر  کرنہٕ  یِم  تِم  بناوان  ٲسۍ۔

Transliteration:
  Walaya<u>h</u>milunna athq<u>a</u>lahum waathq<u>a</u>lan maAAa athq<u>a</u>lihim walayusalunna yawma alqiy<u>a</u>mati AAamm<u>a</u> k<u>a</u>noo yaftaroon<b>a</b>


Athar:
  اسہِ  سوٗز  نُوح  علیہ  السلام  تٔمۍ  سٕندِس  قومس  کُن،  تہٕ  سُہ  روٗد  پنژاہ  کم  أکِس  ساسَس  ؤرِیس  تِمن  درمیان،  ٲخر  کار  رٔٹۍ  تِم  طوفانن  اتھ  حالس  منٛز  زِ  تِم  ٲسۍ  ظٲلِم۔

Mirwaiz:
  بیٚیہِ  سوٗز  اَسہِ  نوح  علیہ  السلام  پیغمبر  پننِس  قومس  کُن،  پس  روٗد  سُہ  تِمن  پنژہَو  کم  أکِس  ساسس ﴿ساڈن  نَون  شتن﴾ ؤرِیس  تبلیغ  کران  توحیدس  کُن  ناد  دِوان،  مگر  تہِ  کٔرِتھ  تہِ  اوٚن  نہٕ  تِمَو  ایمان  بلکہ  کوٚرُکھ  انکار  تہٕ  تکذیب،  اَدٕہ  رٔٹۍ  تِم  سہلابن  تہٕ  پھاٹوِن  در  حالتیکہ  تِم  ٲسۍ  بڈٕہ  ظٲلم۔

Tahir:
  تہٕ  بے  شک  سوٗز  اَسہِ  نوح  (علیہ  السلام)  تِہِندِس  قومس  کُن  پتہٕ  روٗدۍ  تِم  تِمن  منٛز  پنژاہ  ؤری  کم  أکِس  ساسس  ؤرِیس  پتہٕ  آو  طوفان  (تہٕ)  رٔٹِن  تِم  لُکھ  تَتھ  حالس  منٛز  زِ  تِم  ٲسۍ  ظٲلم۔

Transliteration:
  Walaqad arsaln<u>a</u> noo<u>h</u>an il<u>a</u> qawmihi falabitha feehim alfa sanatin ill<u>a</u> khamseena AA<u>a</u>man faakha<u>th</u>ahumu a<b>l</b><u>tt</u>oof<u>a</u>nu wahum <i><u>th</u></i><u>a</u>limoon<b>a</b>


Athar:
  پتہٕ  بچوو  اسہِ  نُوح  علیہ  السلام  بیٚیہِ  ناوِ  وٲلۍ،  تہٕ  دُنیا  والیٚن  خٲطرٕ  تھٲو  سۅ  اَکھ  عبرتچٕ  نشٲنی  بنٲوِتھ۔  ﴿یعنی  سۅ  ناو  یا  قومِ  نُوحس  پیٚٹھ  عذابُک  واقعہ  بنوو  نشانِ  عبرت﴾۔

Mirwaiz:
  پس  دُیت  اَسہِ  نجات  حضرت  نوحس  بیٚیہِ  یِم  تِہٕنزِ  ناوِ  اندر  کھٔتِمٕتۍ  ٲسۍ  اَمہِ  طوفانہٕ  نِشہِ،  بیٚیہِ  تھوو  اَسہِ  سُہ  واقع  اَکھ  نشاناہ  عبرتُک  عالمہٕ  کیٚن  لوٗکن  ہٕندِ  خٲطرٕ،  یِمن  نِشہِ  اَمہِ  واقعٕچ  خبر  وٲژ  تِمن  تور  فکرِ  پٔزِس  مخالفت  کرنُک  نتیجہ  کیا  چھُ  آسان۔

Tahir:
  پتہٕ  دِیُت  اَسہِ  نوح  ہس (علیہ  السلام) تہٕ  (تِمن  سٍتۍ)  ناوِ  والیٚن  نجات  تہٕ  اَسہِ  بنٲو  سۅ  (ناو  تہٕ  واقعہ)  تمام  دنیاوالیٚن  خٲطرٕ  نشٲنی۔

Transliteration:
  Faanjayn<u>a</u>hu waa<u>s</u><u>ha</u>ba a<b>l</b>ssafeenati wajaAAaln<u>a</u>h<u>a</u> <u>a</u>yatan lilAA<u>a</u>lameen<b>a</b>


Athar:
  بیٚیہِ  سوٗز  ابراہیم  علیہ  السلام  ییٚلہِ  تٔمۍ  پننِس  قومس  ووٚن،  اللہ  تعالیٰ  سٕنز  بندگی  کٔرِو  تہٕ  تس  کھوٚژِو۔  یِہ  چُھ  تُہندِ  خٲطرٕ  بہتر  اگر  توٚہۍ  زٲنِو۔

Mirwaiz:
  بیٚیہِ  سوٗز  اَسہِ  حضرت  ابراہیم  پیغمبر بنٲوِتھ  ییٚلہِ  تِمَو  فرموو  پنِس  قومس  یِم  بُتھ  پرست  ٲسۍ،  اے  قوم  عبادت  کٔرِو  توٚہۍ  معبودِ  برحق  سٕنز،  بیٚیہِ  کھوٗژِو  تس،  شرکہٕ  نِشہِ  روٗزِو  پتھ،  یہِ  چھُ  تُہٕندِ  خٲطرٕ  بہتر  ہرگاہ  تۅہیہِ  زانُن  تگہِ  بخلاف  شرک  سُہ  چھُ  بدطریقہٕ  کیاز،

Tahir:
  تہٕ  ابراہیم  (علیہ  السلام  کٔرِیوٗن  یاد)  ییٚلہِ  تِمَو  پننِس  قومس  فرموو  زِتۆہۍ  کٔرِو  اللہ  تعالیٰ  سٕنزعبادت  بیٚیہِ  کھوٗژِو  تس،یی  چُھ  تُہٕندِس  حقس  منٛز  بہتر  اگر  تۆہۍ  (حقیقت)  زانان  چِھو۔

Transliteration:
  Waibr<u>a</u>heema i<u>th</u> q<u>a</u>la liqawmihi oAAbudoo All<u>a</u>ha wa<b>i</b>ttaqoohu <u>tha</u>likum khayrun lakum in kuntum taAAlamoon<b>a</b>


Athar:
  خُدا  ترٲوِتھ  یِم  توٚہۍ  پوٗزان  چھوٗکھ  تِم  چِھ  محض  پۅتٕلۍ،  تہٕ  توٚہۍ  چِھو  اکھ  اَپُز  بناوان  درحقیقت  یِہنز  پوٗزا  توٚہۍ  خدایس  ورٲے  کران  چِھو،  تِمن  چُھنہٕ  تۅہیِہ  رزق  دِنُک  تہِ  اختیار،  خُدایس  منگِو  رزق  تہٕ  تٔمۍ  سٕنزٕے  بندگی  کٔرِو  تہٕ  تٔمۍ  سُند  شُکر  کٔرِو،  تٔسۍ  کُن  یِیِو  توٚہۍ  واپس  پھِرنہٕ۔

Mirwaiz:
  توٚہۍ  چھِو  معبودِ  برحق  ترٲوِتھ  پۅتلین  ہٕنز  عبادت  تہٕ  پرستش  کروُنۍ  یِم  عٲجز  تہٕ  نالایق  چھِ،  بیٚیہِ  چھِو  تتھ  متعلق  پانے  اَپزِ  کتھہٕ  ٹھٔہراوان  کہ  تِہِندِ  سٍتۍ  سَپدِ  اَسہِ  روزی  روزگارس  ترقی،  یہِ  سورُے  چھُ  محض  اَپُز  کیازِ  یِمن  ہٕنز  عبادت  توٚہۍ  خدایس  ورٲے  کران  چھِو  تِم  چھِنہٕ  ہرگز  مٲلک  تُہٕندِ  کُنہِ  رزقٕکۍ،  تِمن  اَتہہِ  چھُنہٕ  رِزقُک  کانٛہہ  اختیارٕے  بلکہ  چھُ  تُہٕندِ  رزقُک  مٲلک  معبودِ  برحق،  پس  ژھٲنڈِو  توٚہۍ  تس  نِشہِ  پَنُں  روٗزی  تہٕ  رزق  یُس  رزقُک  مٲلک  چھُ،  بیٚیہِ  ییٚلہِ  رزقُک  مٲلک  چھُ  سُے،  تِہٕنزٕے  کٔرِو  عبادت،  بیٚیہِ  چونکہ  ازتام  چھُو  تٔمی  رزق  عطا  کوٚرمُت  لہٰذا  کٔرِو  تِہٕنزٕے  شکرگزٲری،  توپتہٕ  یِیِو  توٚہۍ  سٲری  تٔسۍ  کُن  بیٚیہِ  نہٕ  کٲنسہِ  کُن  واپس  نِنہٕ،  سُہ  دِیہِ  تۅہیہِ  ضرور  شرک  و  کفر  کرنس  پٮ۪ٹھ  سزا۔

Tahir:
  تۆہۍ  چِھو  اللہ  تعالیٰ  ہس  وَرٲے  پۅتلیٚن  ہٕنزپوٗزا  کران  تہٕ  صرف  چِھو  اَپُز  بناوان،  بے  شک  یہِٕنز  تۆہۍ  اللہ  تعالیٰ  ہس  وَرٲے  پوٗزا  چِھو  کران  تِم  چِھنہٕ  تُہٕندِ  خٲطرٕ  رزقٕکۍ  مٲلک  لہٰذا  ٲسِو  تۆہۍ  اللہ  تعالیٰ  سٕنزِ  بارگاہِ  نِشہِ  رزق  منگان  تہٕ  تٔمۍ  سٕنزٕے  عبادت  ٲسِو  کران  بیٚیہِ  ٲسِو  تٔمۍ  سُندُے  شکرانان  بجا،تۆہۍ  یِیِو  تٔسۍ  کُن  پۆت  پھِرنہٕ۔

Transliteration:
  Innam<u>a</u> taAAbudoona min dooni All<u>a</u>hi awth<u>a</u>nan watakhluqoona ifkan inna alla<u>th</u>eena taAAbudoona min dooni All<u>a</u>hi l<u>a</u> yamlikoona lakum rizqan fa<b>i</b>btaghoo AAinda All<u>a</u>hi a<b>l</b>rrizqa wa<b>o</b>AAbudoohu wa<b>o</b>shkuroo lahu ilayhi turjaAAoon<b>a</b>


Athar:
  تہٕ  اگر  توٚہۍ  انکار  کران  چِھو  تیٚلہِ  چُھ  تۅہیِہ  برونٹھمِیٚو  واریاہو  قومَو  اِنکار  کوٚرمُت،  تہٕ  رسول  ﴿صلی  اللہ  علیہ و سلمس﴾  پیٚٹھ  چَھنہٕ  صاف  صاف  پیغام  واتناونہٕ  ورٲے  بیٚیہِ  کانٛہہ  ذمہٕ دٲری۔

Mirwaiz:
  ہرگاہ  توٚہۍ  مےٚ  اَپزیور  زٲنِو  مےٚ  یتھ  کتھہِ  اندر  کہ  میون  دعویٰ  کیا  چھُ  کہ  خداے  سٕنز  عبادت  کرٕنۍ  چھےٚ  وٲجب،  تس  شُکر  دَپُن  چھُ  لٲزم،  مرنہٕ  پتہٕ  بیٚیہِ  زندٕھ  گژُھن  چھُ  حق  تہٕ  پوٚز،  یہِ  نٔو  کتھاہ  کینٛہہ  چھَنہٕ،  پٔزِپٲٹھۍ  تۅہیہِ  برونٹھ  تہِ  چھُ  واریاہو  اُمتو  پننین  پیغمبرن  تکذیب  تہٕ  انکار  کوٚرمُت  یِمن  کتھن،  تِمن  پیغمبرن  تَمُیُک  کینٛہہ  نقصاناہ  ووت  نہٕ  کیازِ  پیغمبرس  چھُنہٕ  مَٹہِ  مگر  صاف  صاف  پٲٹھۍ  پیغام  واتناوُن،  زورٕ  مٲنِراوُن  تَسٕنز  کٲم  چھَنہٕ۔  پس  سَپٕدۍ  سٲری  انبیاء  تبلیغ  کٔرِتھ  کامہِ  نِشہِ  سبکدوش،  یِتھے  پٲٹھۍ  سَپدُس  بٕتہِ  سبکدوش،  تُہٕندِ  نہ  ماننُک  ضریٚر  چھُو  تۅہیہِ  پانس،  اَسہِ  اَمُیک  کانٛہہ  ضریِراہ  چھُنہٕ۔

Tahir:
  تہٕ  اگر  تۅہیہِ  (میانیٚن  کتھن)  انکار  کۆرُو  تیٚلہِ  چُھ  یقینا  تۅہیہِ  برونٛہہ  (تہِ)  واریاہو  اُمتو  (حقس)  انکار  کۆرمُت،  تہٕ  رسولس  پیٚٹھ  چُھنہٕ  واضح  پٲٹھۍ  (احکام)  واتناونہٕ  وَرٲے  (کِہِنۍ  لٲزم)۔

Transliteration:
  Wain tuka<u>thth</u>iboo faqad ka<u>thth</u>aba omamun min qablikum wam<u>a</u> AAal<u>a</u> a<b>l</b>rrasooli ill<u>a</u> albal<u>a</u>ghu almubeen<b>u</b>


Athar:
  کیا  یِمو  لُکو  چُھنا  وُچھمُتُے  زانٛہہ  زِ  کِتھہٕ  پٲٹھۍ  چُھ  اللہ  تعالیٰ  پیدٲیشہِ  ہُنٛد  ابتدا  کران،  پتہٕ  چُھ  تمُیک  اِعادہ  کران؟  یقیناً  چُھ  یِہ  ﴿اِعادہ﴾  اللہ  تعالیٰ  سٕندِ  خٲطرٕ  واریاہ  سہل۔

Mirwaiz:
  کیا  تِم  لوٗکھ  چھِنا  وُچھان  کہ  اللہ  تعالیٰ  کِتھہٕ  پٲٹھۍ  مخلوقن  گۅڈٕ  پٲدٕہ  کران۔  عدم  محضہ  نِشہِ  بوجود  انان،  توپتہٕ  کریکھ  سُے  بیٚیہِ  دوبارٕہ  پٲدٕہ۔  بے  شک  یہِ  اکتھ  چھےٚ  اللہ  تعالیٰ  ہس  نِشہِ  سٮ۪ٹھاہ  سہل  تہٕ  آسان،  بلکہ  چھُ  ظٲہر پٲٹھۍ  دوبارٕہ  پٲدٕ  کرُن  گۅڈٕہ  پٲدٕ  کرنہٕ  کھۅتہٕ  زیادٕہ  سہل،  اگر  چہ  پروردگارس  نِشہِ  چھِ  دۅشوے  چیز  برابر،  عجیب  کتھ  چھےٚ  کہ  یِم  لوٗکھ  چھِ  گۅڈٕ  پٲدٕ  کرنس  اقرار  کران  مگر  دوبارٕہ  پٲدٕہ  کرنس  چھِ  انکار  کران۔

Tahir:
  کیا  تِمَو  وُچھنا  (یعنی  غور  کۆرُکھ  نا)  زِ  اللہ  تعالیٰ  کِتھہٕ  پٲٹھۍ  چُھ  پٲدٕ  کرنُک  دَس  تُلان  پتہٕ  چُھ  (یِتھے  پٲٹھۍ)  تَمِیُک  اعادٕہ  کران۔بے  شک  چھے٘  یہِ  (کٲم)  اللہ  تعالیٰ  سٕندِ  خٲطرٕ  سہل۔

Transliteration:
  Awalam yaraw kayfa yubdio All<u>a</u>hu alkhalqa thumma yuAAeeduhu inna <u>tha</u>lika AAal<u>a</u> All<u>a</u>hi yaseer<b>un</b>


Athar:
  یِمن  ؤنِو  زمینس  اندر  پھیٖرِو  تھوٗرِو،  تہٕ  وُچِھو  زِ  تٔمۍ  کِتھہٕ  پٲٹھۍ  چُھ  پیدٲیشہِ  ہُنٛد  ابتدا  کوٚرمُت،  پتہٕ  بخشہِ  اللہ  تعالیٰ  دوٚیمہِ  پھرِ  تہِ  زندگی،  یقیناً  چُھ  اللہ  تعالیٰ  پرٛتھ  چیزس  پیٚٹھ  قدرت  تھاوان۔

Mirwaiz:
  توٚہۍ  فرمٲویوٗکھ  یارسول  اللہؐ،  اے  لوٗکو  توٚہۍ  پھیٖرۍتو  یتھ  سٲرِسٕے  زمینس  اندر  توپتہٕ  وُچھِتَوکِتھہٕ  پٲٹھۍ  چھِ  اللہ  تعالیٰ  ہن  مخلوقات  گۅڈٕہ  پٲدٕہ  کٔرِمٕتۍ،  تِتھے  پٲٹھۍ  کیا  کرِ  اللہ  تعالیٰ  تِمن  دوٚیِمہِ  پھِرِ  قیامت  کہ  دۅہ  بیٚیہِ  پٲدٕہ۔  بے  شک  اللہ  تعالیٰ  چھُ  پرتھ  چیزس  پٮ۪ٹھ  قدرت  وول۔

Tahir:
  فرمٲوِو،تۆہۍ  پھیٖرِو  زمینس  منٛز  (کائناتی  زندگی  ہٕندِسمجھنہٕ  خٲطرٕ)،  پتہٕ  وُچِھو  (یعنی  غورتہٕ  تحقیق  کٔرِو) زِ  تٔمۍ  کِتھہٕ  پٲٹھۍکٔر  مخلوقچ  (زندگی  ہُنٛد)  ابتداء  پتہٕ  کِتھہٕ  پٲٹھۍ  چُھ  سُہ  دۆیِمہِ  زندگی  تُلِتھ  (ارتقاء  کیو  مرحلو  مٔنزۍ  گُزٲرِتھ)  پھانپھلاوان۔  بے  شک  چُھ  اللہ  تعالیٰ  پۯتھ  چیزس  پیٚٹھ  قدرت  تھاون  وول۔

Transliteration:
  Qul seeroo fee alar<u>d</u>i fa<b>o</b>n<i><u>th</u></i>uroo kayfa badaa alkhalqa thumma All<u>a</u>hu yunshio a<b>l</b>nnashata al<u>a</u>khirata inna All<u>a</u>ha AAal<u>a</u> kulli shayin qadeer<b>un</b>


Transliteration: YuAAa<u>thth</u>ibu man yash<u>a</u>o wayar<u>h</u>amu man yash<u>a</u>o wailayhi tuqlaboon<b>a</b>
Athar:
  یَس  ییٚژِھہ  تس  دِیِہ  سزا  تہٕ  یس  ییٚژِھ  تس  کرِ  رحم،  تٔسۍ  کُن  یِیِو  توٚہۍ  واپس  پھِرنہٕ۔

Mirwaiz:
  بیٚیہِ  دوبارٕہ  پٲدٕہ  کٔرِتھ  یس  خۅش  کریٚس  تس  کرِ  عذاب،  یس  خۅش  کریٚس  تس  کرِ  رحم۔  اَتھ  تعذیب  و  رحم  کرنس  منٛز  آسہِ  نہٕ  بیٚیہِ  کٲنسہِ  دخل  کیازِ  توٚہۍ  سٲری  یِیِو  تٔسۍ  کُن  پھِرنہٕ  بیٚیہِ  نہٕ  کٲنسہِ  کُن۔  اَمہِ  تعذیب  نِشہِ  بچنہٕ  خٲطرٕ  ہیکِو  نہٕ  توٚہۍ  کانٛہہ  تدبیر  کٔرِتھ۔

Tahir:
  سُہ  یس  یژھان  چُھ  عذاب  چُھس  دِوان  تہٕ  یس  پیٚٹھ  یژھان  چُھ  رحم  چُھس  کران  تہٕ  تٔسۍ  کُن  یِیِو  تۆہۍ  واپس  پھِرنہٕ۔


Athar:
  توٚہۍ  نَہ  چِھو  زمینس  منٛز  عٲجز  کرن  وٲلۍ  نَہ  آسمانس  منٛز،  تہٕ  خُدایس  نِشہِ  بچاون  وول  کانٛہہ  سرپرست  تہٕ  مددگار  چُھنہٕ  تُہٕندِ  خٲطرٕ۔

Mirwaiz:
  چنانچہ  توٚہۍ  ہیکیوٗن  نہٕ  خداے  عٲجز  کٔرِتھ  زمینس  منٛز  کھٔٹِتھ  روزنہٕ  سٍتۍ،  نہ  وُڈِتھ  آسمان  کھسنہٕ  سٍتۍ۔  بیٚیہِ  چھُو  نہٕ  تۅہیہِ  خدایس  ورٲے  کانٛہہ  سرپرستاہ،  نہ  کانٛہہ  مددگاراہ،  لہٰذا  ہیٚکِو  نہٕ  توٚہۍ  نہ  پننہِ  تدبیرِ  سٍتۍ  عذاب  نِشہِ  بٔچِتھ،  نہ  کٲنسہِ  ہٕندِ  حمایت  سٍتۍ۔

Tahir:
  تہٕ  نَہ  چِھو  تۆہۍ  (اللہ  تعالیٰ  ہس)  زمینس  منٛز  عٲجز  کرن  وٲلۍ  تہٕ  نَہ  آسمانس  منٛز  تہٕ  نَہ  چُھ  تُہٕندِ  خٲطرٕ  اللہ  تعالیٰ  ہس  وَرٲے  کانٛہہ  دوست  تہٕ  نَہ  کانٛہہ  مددگار۔

Transliteration:
  Wam<u>a</u> antum bimuAAjizeena fee alar<u>d</u>i wal<u>a</u> fee a<b>l</b>ssam<u>a</u>i wam<u>a</u> lakum min dooni All<u>a</u>hi min waliyyin wal<u>a</u> na<u>s</u>eer<b>in</b>


Athar:
  یِمو  لُکو  اللہ  تعالیٰ  سٕندیٚن  آیاتن  ہُند  تہٕ  تس  سٍتۍ  مُلاقاتس  چُھ  انکار  کوٚرمُت،  تِم  چِھ  میانہِ  رحمت  نِشہِ  مایوس  سپٕدۍمٕتۍ۔  ﴿یعنی  تِہُند  کانٛہہ  حصّہ  چُھنہٕ  میانہِ  رحمت  منٛزٕ۔  تِمن  خٲطرٕ  چَھنہٕ  امہِ  کتھہِ  ہٕنز  کانٛہہ  گُنجٲیش  زِ  تِم  ہیٚکن  میانہِ  رحمت  منٛز  حصّہٕ  حٲصل  کرنٕچ  اُمید  تھٲوِتھ۔  بیٚیہِ  ییٚلہِ  تِمو  ٲخرت  سٕے  انکار  کوٚر،  تہٕ  یِہ  کوٚرُکھ  نہٕ  تسلیمٕے  زِ  تِمن  چُھ  زانٛہہ  خُدایس  نِشہِ  پیش  سپدُن،  تیٚلہِ  چُھ  امِیُک  معنی  یِہ  زِ  تِمو  چُھنہٕ  خداے  سٕندِس  بخشنس  تہٕ  مغفرتس  سٍتۍ  اُمیدِ  ہُند  رشتہٕ  گۅڈٕ  پیٚٹھے  وابستہٕ  کوٚرمُت﴾  تہٕ  تِہندِ  خٲطرٕ  چُھ  دگ  تُلوُن  سزا۔

Mirwaiz:
  بیٚیہِ  یِمَو  لوٗکو  انکار  کوٚر  اللہ  تعالیٰ  سٕندین  آیاتن  بالخصوص  تس  سٍتۍ  ملاقات  کرنس  تہٕ  تس  برونٹھہٕ  کنہِ  اِستادٕہ  سپدنس،  تِمے  لوٗکھ  کیا  سپدن  قیامت  کہ  دۅہ  میانہِ  رحمتہٕ  نِشہِ  ناامید،  ٹٲٹھِس  دِلس  گژھیٚکھ  تسلی  کہ  تِم  چھِ  رحمت  نِشہِ  محروم  بیٚیہِ  چھُ  تِہِندۍ  خٲطرٕ  دگ  تہٕ  دود  تُلہٕ  وُن  عذاب۔

Tahir:
  تہٕ  یِمَو  لُکو  اللہ  تعالیٰ  سٕندیٚن  آیاتن  ہُنٛد  تہٕ  تٔمۍ  سٕندِ  ملاقاتُک  انکار  کۆر  تِم  گٔے  میانہِ  رحمت  نِشہِ  ناامید  تہٕ  تِمنٕے  لُکن  خٲطرٕ  چُھ  دگ  تُلوُن  عذاب۔

Transliteration:
  Wa<b>a</b>lla<u>th</u>eena kafaroo bi<u>a</u>y<u>a</u>ti All<u>a</u>hi waliq<u>a</u>ihi ol<u>a</u>ika yaisoo min ra<u>h</u>matee waol<u>a</u>ika lahum AAa<u>tha</u>bun aleem<b>un</b>


Athar:
  پتہٕ  اوس  نہٕ  ابراہیم  علیہ  السلام  سٕندِ  قومُک  جواب  امہِ  ورٲے  کِہِنۍ،  زِ  تِمو  ووٚن،  قتل  کٔرِیوٗن  یِہ  نَتہٕ  زٲلِیوٗن  یِہ۔  ٲخرکار  بچوو  سُہ  خُداین  نارٕ  نِشہِ،  یقیناً  چھےٚ  اَتھ  منٛز  نِشٲنیِہ  تِمن  لُکن  خٲطرٕ  یِم  ایمان  اَنن  وٲلۍ  چِھ۔

Mirwaiz:
  حضرت  ابراہیم  سٕندِ  اَمہِ  وعظ  و  نصیحت  پتہٕ  اوس  نہٕ  تِہِندِ  قومُک  جواب  کینٛہہ  تہِ  مگر  یی  زِ  پانہٕ  وٲنۍ  لٔگۍ  تِم  وَننہِ  زِ،  یہِ  مٲرِیوٗن  یا  زٲلِیوٗن  نارس  منٛز۔  چنانچہ  کوٚرُکھ  تِہِندِ  زالنُک  سامانہٕ  تیار  مگر  اللہ  تعالیٰ  ہن  دُیت  تِمن  تَمہِ  نارٕہ  نِشہِ  نجات۔  پٔزِپٲٹھۍ  اَتھ  واقعس  منٛز  چھِ  واریاہ  دلیلہٕ  متعدد  لوٗکن  ہٕندِ  خٲطرٕ۔  اَمہِ  واقع  سٍتۍ  چھُ  ثٲبت  سپدان  اللہ  تعالیٰ  سُند  قٲدر  آسُن۔  حضرت  ابرہیم  سُند  پیغمبر  آسُن،  کفرو  شرکُک  بٲطل  آسُن  بیٚیہِ  چھُ  خداے  سٕندِ  قدرتُک  نشانہٕ  تِمن  لوٗکن  ہٕندِ  خٲطرٕ  یِم  پژھ  کران  چھِ۔  

Tahir:
  پتہٕ  اوسنہٕ  ابراہیم  سُنٛد  قومُک  جواب  اَمہِ  ورٲے  کِہِنۍ  زِ  تِمَو  لوگ  وَنُن،  تۆہۍ  کٔرِیوٗن  یہِ  قتل  نَتہٕ  زٲلِیوٗن،  پتہٕ  دِیُت  اللہ  تعالیٰ  ہن  تس  (نمرود  سٕنٛدِ)  نارٕ  نِشہِ  نجات،  بے  شک  چھے٘  اَتھ  (واقعس)  منٛز  تِمن  لُکن  خٲطرٕ  نشٲنِیہِ  یِمَو  ایمان  چُھ  اۆنمُت۔

Transliteration:
  Fam<u>a</u> k<u>a</u>na jaw<u>a</u>ba qawmihi ill<u>a</u> an q<u>a</u>loo oqtuloohu aw <u>h</u>arriqoohu faanj<u>a</u>hu All<u>a</u>hu mina a<b>l</b>nn<u>a</u>ri inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Athar:
  تہٕ  تٔمۍ  ووٚن،  تۅہیِہ  چھوٗکھ  دنیاچہِ  زندگی  منٛز  اللہ  تعالیٰ  ترٲوِتھ  پۅتٕلۍ  بنٲوِمٕتۍ  پانس  درمیان  محبتُک  ذریعہ۔  ﴿یعنی  تۅہیِہ  چُھو  خُدا  پرستی  بجاے  بُت  پرستی  ہٕندِس  بُنیادس  پیٚٹھ  پننہِ  اجتماعی  زندگی  ہُند  تعمیر  کوٚرمُت  یُس  دُنیٲوی  زندگی  ہٕندِس  حدس  تام  تُہُند  قومی  شیرازہ  ہیٚکہِ  گٔنڈِتھ۔  تِکیازِ  ییٚتہِ  ہیٚکن  کُنہِ  تہِ  عقیدس  پیٚٹھ  لُکھ  جمع  سپدِتھ،  خواہ  سُہ  حق  ٲسِتن  یا  بٲطل۔  تہٕ  پرٛتھ  کانٛہہ  اتفاق  تہٕ  سانپُت،  چاہے  سُہ  ٲسِتن  کِتھِس  تہِ  غلط  عقیدس  پیٚٹھ،  ہیٚکہِ  پانہٕ  وٲنۍ،  دوستِیَن،  رشتہٕ  دٲرِیَن،  برادٔرِیَن  تہٕ  باقی  تمام  مذہبی،  مُعاشرتی،  تمدنی،  معٲشی  تہٕ  سیٲسی  تعلقاتن  ہٕندِ  قیامُک  ذریعہ  بٔنِتھ۔﴾  مگر  قیامت  کہ  دۅہ  کٔرِو  توٚہۍ  اکھ  أکِس  انکار،  بیٚیہِ  کٔرِو  اکھ  أکِس  پیٚٹھ  لعنت،  تہٕ  نار  آسہِ  تُہُند  ٹھکانہٕ  تہٕ  کانٛہہ  آسہِ  نہٕ  تُہُند  مددگار۔

Mirwaiz:
  بیٚیہِ  فرموو  حضرت  ابرہیم  علیہ  السلامن  پننِس  قومس  وعظس  منٛز  یہِ  کتھ  کہ  تۅہیہِ  چھِو  خدایس  ورٲے  معبود  بنٲوِمٕتۍ  بے  جان  پۅتٕلۍ  دنیا  چہ  زندگی  اندر  پانہٕ  وٲنۍ  محبت  قٲیِم  تھاونہٕ  خٲطرٕ  یا  اَکھ  أکۍ  سُنٛد  لحاظ  قٲیِم  تھاونہٕ  خٲطرٕ  مگر  یہِ  روزیٚو  دنیاسٕے  اندر،  توپتہٕ  کٔرِو  توٚہۍ  قیامت  کہ  دۅہ  اَکھ  أکۍ  سٕنز  مخالفت  تہٕ  انکار،  بیٚیہِ  کٔرِو  أڈۍ  اَڈیٚن  وۅہ  وۅہ  تہٕ  لعنت،  مگر  تَمہِ  سٍتۍ  اندِ  نہٕ  کینٛہہ،  ہرگاہ  نے  توٚہۍ  اَمہِ  بُتھ  پرستی  نِشہِ  پتھ  روٗزِو،  تُہٕنز  جاے  آسہِ  نارِ  جہنم،  تۅہیہِ  آسن  نہٕ  تَتہِ  کُنہِ  قسمہٕ  مددگار۔

Tahir:
  تہٕ  ابراہیمن  (علیہ  السلام)  وۆن،  بس  تۅہیہِ  چِھو  اللہ  تعالیٰ  ترٲوِتھ  پۅتٕلۍ  بنٲوِمٕتۍ  معبود  محض  دنیٲوی  زندگی  منٛز  پانہٕ  وٲنۍدوستی  خٲطرٕ  پتہٕ  کرِ  قیامت  کہ  دۅہ  تۅہیہِ  منٛز  (پۯتھ  کانٛہہ)  اَکھ  أکۍ  سُنٛد  (دوست  آسنہ  نِش)  انکار  تہٕ  تۅہیہِ  منٛزٕ  سوزِ  (پۯتھ)  اَکھ  دۆیِمِس  پیٚٹھ  لعنت  لہٰذا  چُھ  تُہُنٛد  ٹھکانہٕ  جہنم  تہٕ  تُہٕندِ  خٲطرٕ  آسہِ  نہٕ  کٕہٕنۍ  تہِ  مددکرن  وول۔

Transliteration:
  Waq<u>a</u>la innam<u>a</u> ittakha<u>th</u>tum min dooni All<u>a</u>hi awth<u>a</u>nan mawaddata baynikum fee al<u>h</u>ay<u>a</u>ti a<b>l</b>dduny<u>a</u> thumma yawma alqiy<u>a</u>mati yakfuru baAA<u>d</u>ukum bibaAA<u>d</u>in wayalAAanu baAA<u>d</u>ukum baAA<u>d</u>an wamaw<u>a</u>kumu a<b>l</b>nn<u>a</u>ru wam<u>a</u> lakum min n<u>as</u>ireen<b>a</b>


Athar:
  تمہِ  وقتہٕ  چُھ  لوٗط  علیہ  السلام  تَس  مانان  ﴿ایمان  انان﴾  تہٕ  ابراہیم  علیہ  السلام  چُھ  ونان،  بٕہ  چُھس  پننِس  ربّس  کُن  ہجرت  کران،  سُہ  چُھ  زبردست  تہٕ  حکمت  وول۔

Mirwaiz:
  یوٗت  وعظ  و  نصیحت  کٔرِتھ  تہِ  اوٚن  نہٕ  ایمان  تِہِندۍ  قومن،  فقط  اوٚن  ایمان  تال  کرنہٕ  ورٲے  تِہِندۍ  باپہٕ  تھٕرن  لوٗط  علیہ  السلامن،  ییٚلہِ  ابراہیم  علیہ  السلام  قوم  کہ  ایمان  اَننہٕ  نِشہِ  مایوس  سَپٕدۍ،  دوٚپُکھ  وۅنۍ  تراوٕہ  بہٕ  پَنُں  وطن،  بہٕ  کرٕ  ہجرت  پننِس  خدایس  کُن،  یوٚت  سُہ  واتناویم  توٚت  گژٕھہ۔  بے  شک  سُہ  چھُ  زبردست  تہٕ  حکمت  وول،  سُے  کرِ  میٲنۍ  حفاظت  تہٕ  رٲچھ  بیٚیہِ  کریم  سُہ  اَمُیک  پھل  عطا۔

Tahir:
  پتہٕ  اۆن  لوطن (علیہ  السلام) تِمن  پیٚٹھ  (یعنی  ابراہیم  علیہ  السلامس  پیٚٹھ)  ایمان  تہٕ  تِمَو  وۆن،  بہٕ  چُھس  پننِس  ربّس  کُن  ہجرت  کرن  وول۔  بے  شک  چُھ  سُہ  غٲلب،  حکمت  وول  چُھ۔

Transliteration:
  Fa<u>a</u>mana lahu loo<u>t</u>un waq<u>a</u>la innee muh<u>a</u>jirun il<u>a</u> rabbee innahu huwa alAAazeezu al<u>h</u>akeem<b>u</b>


Athar:
  تہٕ  اسہِ  کوٚر  تس  اسحاق  علیہ  السلام  تہٕ  یعقوب  علیہ  السلام  ﴿ہیوٗ  اولاد﴾  عطا،  تہٕ  تٔمۍ  سٕندِس  نسلس  منٛز  تھٲو  نبوّت  تہٕ  کتاب،  تہٕ  تس  کوٚر  دُنیاہس  منٛز  تمِیُک  اجر  عطا،  تہٕ  ٲخرتس  منٛز  آسہِ  سُہ  یقیناً  صالحینو  منٛزٕ۔

Mirwaiz:
  اَمہِ  ہجرت  پتہٕ  کوٚر  اَسہِ  تِمن  عطا  فرزند  اسماعیل  علیہ  السلامس  علاوٕہ  اسحٰق  علیہ  السلام  بیٚیہِ  تِہُنٛد  فرزند  یعقوب  علیہ  السلام،  بیٚیہِ  تھٲو  اَسہِ  جٲری  تِہِندِ  سٕے  ذُرِیتس  تہٕ  خاندانس  اندر  نبوت  تہٕ  کتاب  یعنی  توریت،  انجیل،  زبور  تہٕ  قرآن  مجید،  بیٚیہِ  کٔر  اَسہِ  تِمن  موٚزوٗرۍ  تہٕ  ثواب  عطا  دنیاسٕے  اندر،  بیٚیہِ  آسن  تِم  ٲخرتس  اندر  تہِ  نیک  بندو  أندرٕہ۔

Tahir:
  تہٕ  اَسہِ  کٔرۍ  تِمن  اسحاق  تہٕ  یعقوب  (علیہمُ  السلام  نیٚچُو  تہٕ  زُر)  عطا  تہٕ  اَسہِ  کٔر  ابراہیم (علیہ  السلام) سٕندیٚن  اولادن  منٛز  نبوت  تہٕ  کتاب  مقرر  تہٕ  اَسہِ  کۆر  تِمن  دنیا  ہس  (سٕے)  منٛز  تِہُنٛد  بدلہٕ  عطا  تہٕ  بے  شک  چِھ  تِم  ٲخرتس  منٛز  (تہِ)  نیکوکارو  منٛزٕ۔

Transliteration:
  Wawahabn<u>a</u> lahu is<u>ha</u>qa wayaAAqooba wajaAAaln<u>a</u> fee <u>th</u>urriyyatihi a<b>l</b>nnubuwwata wa<b>a</b>lkit<u>a</u>ba wa<u>a</u>tayn<u>a</u>hu ajrahu fee a<b>l</b>dduny<u>a</u> wainnahu fee al<u>a</u>khirati lamina a<b>l</b><u>ssa</u>li<u>h</u>een<b>a</b>


Athar:
  بیٚیہِ  سوٗز  اسہِ  لوٗط  علیہ  السلام  ییٚلہِ  تٔمۍ  پننِس  قومَس  ووٚن،  توٚہۍ  چِھو  سۅ  فحش  کٲم  کران،  یۅسہٕ  تۅہیِہ  برونٛہہ  دنیا  والیٚو  کٲنٛسہِ  چَھنہٕ  کٔرمٕژ۔

Mirwaiz:
  بیٚیہِ  سوٗز  اَسہِ  پیغمبر  بنٲوِتھ  لوط  علیہ  السلام،  ییٚلہِ  تِمَو  پننِس  قومس  دوٚپ  بے  شک  توہۍ  چھِو  سٮ۪ٹھاہ  سخت  یچھ  کٲم  کران،  تۅہیہِ  برونٹھ  چھَنہٕ  یِژھ  یچھ  کٲم  کٔرمٕژ  عالمہٕ  کیو  لوٗکو  جِنو  تہٕ  انسانو  اندرٕہ  کٲنسہِ  تہِ۔

Tahir:
  تہٕ  لوط  (علیہ  السلام  کٔرِیوٗن  یاد)  ییٚلہِ  تِمَو  پننِس  قومس  وۆن،  بے  شک  چِھو  تۆہۍ  بجہِ  بے  حیٲیی  ہُنٛد  اَتُر  کران،  دنیاکیٚو  قومو  منٛزٕ  چھنہٕ  کٲنسہِ  أکۍ  (قومن  تہِ)  یہِ  (بے  حیٲیی)  تۅہیہِ  برونٛہہ  کٔرمٕژ۔

Transliteration:
  Waloo<u>t</u>an i<u>th</u> q<u>a</u>la liqawmihi innakum latatoona alf<u>ah</u>ishata m<u>a</u> sabaqakum bih<u>a</u> min a<u>h</u>adin mina alAA<u>a</u>lameen<b>a</b>


Athar:
  کیا  تُہُند  حال  چھا  یِہ  زِ  مردن  نِشہِ  چِھو  گژھان،  بیٚیہِ  چِھو  رہزنی  کران،  تہٕ  پننیٚن  مجلسن  منٛز  چِھو  بُرٕ  کامہِ  کران؟  پتہٕ  اوس  نہٕ  کانٛہہ  جواب  تٔمۍ  سٕندِ  قومہٕ  طرفہٕ،  امہِ  ورٲے  زِ  تِمو  ووٚن،  اَن  اللہ  تعالیٰ  سُند  عذاب  اگر  ژٕ  پٔزِیور  چُھکھ۔

Mirwaiz:
  کیا  توٚہۍ  چھِوٕہ  زنانہٕ  ترٲوِتھ  مردن  نِشہِ  قوتِ  شہوٲنی  پوٗرٕ  کرنہٕ  خٲطرٕ  نزدیک  یِوان،  بیٚیہِ  چھِو  اَمہِ  علاوٕہ  وَتہِ  پکوُنین  لوٗٹان،  بیٚیہِ  چھِو  پننین  مجلسن  اندر  یچھ  کامہِ  کران،  شراب  چیٚوان،  سیتارٕہ  وایان،  نغمہٕ  تہٕ  گیٚوُن  لاگان۔  پس  اوسنہٕ  کانٛہہ  جواباہ  تِہِندِ  قومہٕ  کہ  طرفہٕ  مگریی  زِ  دوٚپُکھ  أنِو  اَسہِ  پٮ۪ٹھ  خداے  سُنٛد  عذاب  چھِو  ہے  توٚہۍ  یہِ  کتھ  وَننس  اندر  پوٚز  وَنہٕ  وُنیو  أندرٕہ  کہ  خداے  چھُ  یِمن  کتھن  پٮ۪ٹھ  بے  زار،  بیٚیہِ  کیا  چھِو  توٚہۍ  تِہِندِ  طرفہٕ  پیغمبر۔

Tahir:
  کیا  تۆہۍ  چِھوا  (بدکٲری  کرنہٕ  خٲطرٕ)  مردن  نِشہِ  گژھان  تہٕ  ڈاکہ  زنی  چِھو  کران  تہٕ  پننہِ  (بٔرِتھ)  مجلسہِ  منٛز  چِھو  کھٔرۍوٕنہِ  کامہِ  کران،پتہٕ  اوسنہٕ  تِہِندِ  قومُک  جواب  (تہِ)  اَمہِ  وَرٲے  کِہِنۍ  زِ  وَننہِ  لٔگۍ،  ژٕ  اَن  اَسہِ  پیٚٹھ  اللہ  تعالیٰ  سُنٛد  عذاب  ہرگاہ  ژٕ  پٔزۍیور  چُھکھ۔

Transliteration:
  Ainnakum latatoona a<b>l</b>rrij<u>a</u>la wataq<u>t</u>aAAoona a<b>l</b>ssabeela watatoona fee n<u>a</u>deekumu almunkara fam<u>a</u> k<u>a</u>na jaw<u>a</u>ba qawmihi ill<u>a</u> an q<u>a</u>loo itin<u>a</u> biAAa<u>tha</u>bi All<u>a</u>hi in kunta mina a<b>l</b><u>ssa</u>diqeen<b>a</b>


Athar: لوٗط علیہ السلام چُھ ونان، اے میانہِ ربّ، یِمن مفسدن ہٕندِس مقابلس منٛز کر مےٚ مدد۔
Tahir: لوطن (علیہ السلام) کۆر عرض، اے ربّ! ژٕ کر فساد تُلن وٲلِس قومس خلاف مے٘ مدد۔
Transliteration: Q<u>a</u>la rabbi on<u>s</u>urnee AAal<u>a</u> alqawmi almufsideen<b>a</b>
Mirwaiz:
  لوط  علیہ  السلامن  کوٚر  دعا،  اے  میانہِ  پروردگار،  مےٚ  کر  یٲری  تہٕ  مدد  یِمن  مفسد  لوٗکن  پٮ۪ٹھ  سوز  پَنُن  عذاب،  تمی  سٍتۍ  گالُکھ۔  توپتہٕ  کٔرۍ  اللہ  تعالیٰ  ہن  تِہُنٛد  دعا  قبول  کرنہٕ  پتہٕ  عذابٕچ  خبر  دِنہٕ  خٲطرٕ  ملٲیک  مقرر،  تِمن  ملٲیکن  تھٲوٕں  بیاکھ  کٲم  تہِ  مَٹہِ  کہ  ابراہیم  علیہ  السلامس  فرمٲوِو  توٚہۍ  بشارت  اسحٰق  علیہ  السلام  سٕندِ  تولُد  سپدنٕچ۔


Athar:
  تہٕ  ییٚلہِ  سٲنۍ  فرشتہٕ  ابراہیم  علیہ  السلامس  نِشہِ  بشارت  ہیٚتھ  وٲتۍ،  تِمو  ووٚن  تس،  أسۍ  چِھ  ییٚمہِ  بستی  ہٕندۍ  لُکھ  ہلاک  کرن  وٲلۍ،  ﴿ییٚمہِ  بستی  ہُند  اشارٕہ  اوس  قومِ  لوٗط  کِس  علاقس  کُن۔  حضرت  ابراہیم  علیہ  السلام  ٲسۍ  تمہِ  وقتہٕ  فلسطین  کِس  حَبرونس  ﴿موجودہ  الخلیل﴾  منٛز  روزان۔  امہِ  شہرکِس  جنوب  مشرقس  منٛز  چُھ  کینہہ  میل  دوٗر  بحیرۂ  مردارُک  سُہ  حصہٕ،  ییٚتہِ  گۅڈٕ  قومِ  لوٗط  بسان  اوس،  تہٕ  وۅنۍ  یتھ  پیٚٹھ  بحیرُک  آب  چُھ  پھٔہلِتھ۔  یِہ  علاقہٕ  چُھ  وَسوٕنِس  کُن،  تہٕ  حبرون  چَو  تھَزو  پہاڑِیو  پیٚٹھہٕ  چُھ  صاف  اَتھِہ  یِوان۔  اَمی  موجوب  چِھ  فرشتہٕ  اتھ  کُن  اشارہ  کٔرِتھ  حضرت  ابراہیم  علیہ  السلامس  عرض  کران  زِ،  أسۍ  چِھ  یِہ  بستی  ہلاک  کرن  وٲلۍ﴾۔  اَمِکۍ  لُکھ  چِھ  واریاہ  ظٲلِم  بنیمٕتۍ۔

Mirwaiz:
  چنانچہ  توپتہٕ  ییٚلہِ  آے  تِم  مَلک  یِم  اَسہِ  سوٗزِمٕتۍ  ٲسۍ  ابراہیم  علیہ  السلامس  کُن  فرزند  سٕنز  بشارت  و  خۅش  خبری  ہیتھ۔  کتھن  اندر  ؤنۍ  تِمَو  یہِ  کتھ  تہِ  تِمن  کہ  بے  شک  أسۍ  چھِ  ہلاک  کروُنۍ  ییٚمہِ  شہرٕکۍ  لوٗکھ ﴿شہر  سدُومٕکۍ﴾ کیازِ  اَمہِ  شہرٕکۍ  یِم  لوٗکھ  چھِ  سخت  ظٲلم  تہٕ  شریر۔

Tahir:
  تہٕ  ییٚلہِ  سٲنۍ  سوزنہٕ  آمٕتۍ  (فرشتہٕ)  ابراہیمس  (علیہ  السلام)  نِشہِ  خۅش  خبر  ہیٚتھ  آے  (پتہٕ)  وۆن  تِمَو  (سٍتی)  یہِ  (تہِ)  زِ  أسۍ  چِھکھ  ییٚمہِ  بستی  ہٕندۍ  روزن  وٲلۍہلاک  کرن  وٲلۍ  تِکیازِ  ییٚتِکۍ  روزن  وٲلۍچِھ  ظٲلم۔

Transliteration:
  Walamm<u>a</u> j<u>a</u>at rusulun<u>a</u> ibr<u>a</u>heema bi<b>a</b>lbushr<u>a</u> q<u>a</u>loo inn<u>a</u> muhlikoo ahli h<u>ath</u>ihi alqaryati inna ahlah<u>a</u> k<u>a</u>noo <i><u>th</u></i><u>a</u>limeen<b>a</b>


Athar:
  ابراہیم  علیہ  السلام  چُھ  ونان،  تَتہِ  ہے  لوٗط  علیہ  السلام  چُھ۔  تِمو  ووٚن،  أسۍ  چِھ  وارٕ  پٲٹھۍ  زانان  زِ  تَتہِ  کُس  کُس  چُھ۔  أسۍ  بچاوون  سُہ  تہٕ  تٔمۍ  سٕندۍ  سٲری  گرکۍ  بٲژ،  تٔمۍ  سٕنزِ  خاندارِنہِ  ورٲے۔  تٔمۍ  سٕنز  خاندارِنۍ  ٲس  پتھ  روزن  والیٚو  منٛزٕ۔

Mirwaiz:
  ابراہیم  علیہ  السلامن  دوٚپُکھ  اَتھ  شہرس  منزہَے  میون  باپہٕ  تھٕر  لوط  علیہ  السلام  چھُ،  تِمَو  مَلکو  دوٚپُکھ  اَسہِ  چھےٚ  پوٗرٕ  خبر  تِہٕنز  یُس  تتھ  منٛز  چھُ،  أسۍ  بچاووکھ  ضرور  تِم  بیٚیہِ  تِہُند  اہل  و  عیال  تِہٕنزِ  آشنہِ  ورٲے،  سۅ  آسہِ  تٔتھۍ  روٗزِتھ  عذابس  گرفتار  سپدٕوُنیو  اندرٕہ۔

Tahir:
  ابراہیمن  (علیہ  السلام)  وۆن،  یَتھ  (بستی)  منٛز  چِھ  لوط  (علیہ  السلام  تہِ)  تِمَو  وۆ  ن،  أسۍ  چِھکھ  تِم  لُکھ  وارٕ  پٲٹھۍ  زانان  یِم  (یِم)  اَتھ  منٛز  (روزان)  چِھ،  أسۍ  بچاوون  لوط (علیہ  السلام) تہٕ  تِہِندۍ  بٲژ  تِہِنزِ  زنانہِ  وَرٲے  ضرور،سۅ  چھے٘  پتھ  روزن  والیٚو  منٛزٕ۔

Transliteration:
  Q<u>a</u>la inna feeh<u>a</u> loo<u>t</u>an q<u>a</u>loo na<u>h</u>nu aAAlamu biman feeh<u>a</u> lanunajjiyannahu waahlahu ill<u>a</u> imraatahu k<u>a</u>nat mina algh<u>a</u>bireen<b>a</b>


Athar:
  پتہٕ  ییٚلہِ  سٲنۍ  فرشتہٕ  لوٗط  ﴿علیہ  السلامس﴾  نِشہِ  وٲتۍ،  تِہندِس  یِنَس  پیٚٹھ  سپُد  سُہ  سخت  پریشان  تہٕ  دل  گوس  تنگ  تِمو  ووٚن،  نہ  مَہ  کھۅژ،  نَہ  مَہ  ہےٚ  غم،  أسۍ  بچاووتھ  ژٕ  تہٕ  بیٚیہِ  چٲنۍ  گرکۍ  بٲژ،  سوِاے  چٲنۍ  خاندارِنۍ  یۅسہٕ  پتھ  روزن  والیو  منٛزٕ  چھےٚ۔

Mirwaiz:
  ادٕہ  ییٚلہِ  سٲنۍ  سوزنہٕ  آمٕتۍ  مَلک  وٲتۍ  لوط  علیہ  السلامس  نِشہِ،  تِم  سپٕدۍ  تِہِندِ  یِنہٕ  سٍتۍ  ناخۅش  تہٕ  دل  تنگ،  کیازِ  تِم  ملک  ٲسۍ  سٮ۪ٹھاہ  خوبصورت  لۅکٹین  ہٕنزِ  شکلہِ،  تِمن  مَلکن  ییٚلہِ  معلوم  سَپُد  کہ  یِم  سپٕدۍ  سانہِ  یِنہٕ  سببہٕ  تہِ  سخت  پریشان،  تِمَو  ملکو  دوٚپُکھ  توٚہۍ  مَہ  حض  کھوژِو،  توٚہۍ  مَہ  بٔرِو  کانٛہہ  غم،  أسۍ  چھِنہٕ  انسان،  أسۍ  چھِ  عذابٕکۍ  مَلک،  اَسہِ  چھِ  ہلاک  کرٕنۍ  ییٚمہِ  شہرٕکۍ  لوٗکھ،  أسۍ  بچاوَو  توٚہۍ  تہٕ  تُہُند  عیال  تَمہِ  عذاب  نِشہِ  تُہٕنزِ  آشنہِ  ورٲے،  سۅ  آسہِ  تَتہِ  روٗزِتھ  عذابس  گرفتار  سپدٕ  وُنیو  أندرٕہ۔

Tahir:
  تہٕ  ییٚلہِ  سٲنۍ  سوزنہٕ  آمٕتۍ  (فرشتہٕ)  لوطس  (علیہ  السلام)  نِشہِ  آے  پتہٕ  گٔے  تِم  تِہِندِ  (یِنہٕ)  سٍتۍ  دِل  ملوٗل  تہٕ  تِہِندِ  (عذاب  کہ  ارادٕہ)  کِنۍ  گٔے  پریشان  تہٕ  (فرشتو)  وۆنکھ،  تۆہۍ  نَہ  مَہ  کھوٗژِو  تہٕ  نَہ  مَہ  گٔژِھو  غمگین  بے  شک  چِھو  أسۍ  تۆہۍتہٕ  تُہٕندۍ  بٲژ  بچاون  وٲلۍ  سِواے  تُہٕنز  زنان  سۅ  چھے٘  (عذاب  خٲطرٕ)  پتھ  روزن  والیو  منٛزٕ۔

Transliteration:
  Walamm<u>a</u> an j<u>a</u>at rusulun<u>a</u> loo<u>t</u>an seea bihim wa<u>da</u>qa bihim <u>th</u>arAAan waq<u>a</u>loo l<u>a</u> takhaf wal<u>a</u> ta<u>h</u>zan inn<u>a</u> munajjooka waahlaka ill<u>a</u> imraataka k<u>a</u>nat mina algh<u>a</u>bireen<b>a</b>


Athar:
  أسۍ  چِھ  ییٚمہِ  بستی  ہٕندیٚن  لُکن  پیٚٹھ  آسمانہٕ  پیٚٹھہٕ  عذاب  نٲزِل  کرن  وٲلۍ،  تمہِ  فسق  ﴿بدکٲری﴾  ہٕندِ  بدولت  یُس  یِم  کران  چِھ  روٗدِمٕتۍ۔

Mirwaiz:
  أسۍ  چھِ  آسمان  کہ  طرفہٕ  ییٚمہِ  شہرکیٚن  لوٗکن  پٮ۪ٹھ  عذاب  نٲزل  کروُنۍ  تِمن  یچھ  کامین  ہُنٛد  سزا  یِمہٕ  تِم  کران  ٲسۍ۔  توپتہٕ  کوٚر  اَسہِ  تتھ  شہرس  تَلُک  پٮ۪ٹھ،  پٮ۪ٹھ  تراویکھ  اَسہِ  کنہِ  روٗدٕکۍ  پٲٹھۍ۔

Tahir:
  بے  شک  چِھ  أسۍ  ییٚمہِ  بستی  ہٕندیٚن  روزن  والیٚن  پیٚٹھ  آسمان  نِشہِ  عذاب  نٲزل  کرن  وٲلۍ  اَمہِ  وجہ  کِنۍ  زِ  تِم  ٲسۍ  نافرمٲنی  کران۔

Transliteration:
  Inn<u>a</u> munziloona AAal<u>a</u> ahli h<u>ath</u>ihi alqaryati rijzan mina a<b>l</b>ssam<u>a</u>i bim<u>a</u> k<u>a</u>noo yafsuqoon<b>a</b>


Transliteration: Walaqad tarakn<u>a</u> minh<u>a</u> <u>a</u>yatan bayyinatan liqawmin yaAAqiloon<b>a</b>
Athar:
  تہٕ  اَسہِ  چھےٚ  تمہِ  بستی  ہٕنز  اکھ  ٹاکارٕہ  نشٲنی  ترٲومٕژ۔  ﴿امہِ  ٹاکارٕہ  نشٲنی  نِشہِ  چُھ  مُراد  بحیرہ  مردار،  یَتھ  بحرِ  لوٗط  تہِ  ونان  چِھ۔  قرآنِ  مجیدس  منٛز  چُھ  واریاہن  جاین  مکہ  کیٚن  کٲفرن  خطاب  کٔرِتھ  فرماونہٕ  آمُت  زِ  یُس  عذاب  اَتھ  ظٲلم  قومس  پیٚٹھ  امہِ  کیو  کرتُوتَو  کِنۍ  آمُت  اوس،  تمِچ  اکھ  نِشانی  چھےٚ  از  تہِ  عام  شاہراہ  ہس  پیٚٹھ  موجود،  یۅسہٕ  توٚہۍ  پننیٚن  تجارتی  سفرن  منٛز  شامَس  کُن  گژھنہٕ  وِزِ  رات  دۅہ  وُچھان  چِھو۔﴾  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Mirwaiz:
  پٔزِپٲٹھۍ  تھٲوۍ  اَسہِ  تَمہِ  شہرٕکۍ  کینٛہہ  نٔنۍ  نشانہٕ  باقی  تِمن  لوٗکن  ہٕندِ  عبرت  خٲطرٕ  یِم  گاٹٕلۍ  ٲسۍ۔  چنانچہ  مکٕکۍ  لوٗکھ  ٲسۍ  شہرِ  شام  کِس  سفرس  اندر  یِوُنۍ  تہٕ  گژھوُنۍ  یِمن  وٲران  گٲمتین  شہرن  وُچھان۔  تِمن  اندر  یِم  عقلہِ  وٲلۍ  ٲسۍ  تِم  ٲسۍ  یہِ  وُچھِتھ  نہیب  کھیٚوان،  کھوٚژِتھ  ٲسۍ  ایمان  اَنان۔

Tahir:
  تہٕ  بے  شک  تھٲوۍ  اَسہِ  تَمہِ  بستی  ہٕندۍ  (وٲران  مکانہٕ)  اکہِ  ٹاکارٕہ  نشٲنی  رٔنگۍ  عقلمند  لُکن  خٲطرٕ  برقرار۔


Athar:
  تہٕ  مَدیَنَس  کُن  سوٗز  اسہِ  تِہُند  بوے  شعیب  علیہ  السلام  تٔمۍ  ووٚن،  اے  میانہِ  قوم  کیو  لُکو،  اللہ  تعالیٰ  سٕنز  بندگی  کٔرِو  تہٕ  ٲخرت  کہ  دۅہکۍ  روٗزِو  اُمید  وار،  بیٚیہِ  مَہ  پھیٖرِو  زمینس  منٛز  مُفسد  بٔنِتھ  زیادتی  کران۔

Mirwaiz:
  بیٚیہِ  سوٗز  اَسہِ  مدین  کین  لوٗکن  کُنبوے  تِہُنٛد  شعیب  علیہ  السلام  پیغمبر۔  پس  دوٚپُکھ  تِمَو  اے  میانہِ  قومہٕ  عبادت  تہٕ  پرستش  کٔرِو  معبودِ  برحق  سٕنز  تہٕ  شرکہٕ  نِشہِ  روٗزِو  پتھ،  بیٚیہِ  کھوٚژِو  قیامت  کِس  دۅہس،  بیٚیہِ  مَہ  پھٔہلٲوِو  زمینس  منٛز  تبٲہی۔  حقوق  اللہ  تہٕ  حقوق  العباد  مَہ  کٔرِو  ضایع،  کفرو  شرکہٕ  نِشہِ،  کم  تولنہٕ  نِشہِ،  کم  میننہٕ  نِشہِ  روٗزِو  پتھ۔

Tahir:
  تہٕ  مَدیَن  کُن  (سوٗز) تِہُنٛد  (قومی)  بوے  شعیب  (علیہ  السلام)  پتہٕ  وۆن  تِمَو،  اے  میانہِ  قومہٕ  اللہ  تعالیٰ  سٕنز  عبادت  کٔرِو  بیٚیہِ  تھٲوِو  ٲخرت  کہ  دۅہٕچ  امید  تہٕ  زمینس  منٛز  مَہ  روٗزِو  فساد  تُلان۔

Transliteration:
  Wail<u>a</u> madyana akh<u>a</u>hum shuAAayban faq<u>a</u>la y<u>a</u> qawmi oAAbudoo All<u>a</u>ha wa<b>o</b>rjoo alyawma al<u>a</u>khira wal<u>a</u> taAAthaw fee alar<u>d</u>i mufsideen<b>a</b>


Athar:
  مگر  تِمو  پھِیُر  تَس  بُتھ۔  ٲخرکار  رٔٹۍ  تِم  أکۍ  سخت  بِنِلۍ،  تہٕ  تِم  روٗدۍ  پننیٚن  گرن  منٛزٕے  پیٚتھ۔

Mirwaiz:
  پس  زون  تِمَو  شعیب  علیہ  السلام  اَپزیور،  بیٚیہِ  روٗدۍ  نہٕ  تِم  نافرٲنیو  نِشہِ  پتھ،  اَدٕہ  رٔٹۍ  تِم  سخت  بُنِلۍ،  پس  ٲسۍ  تِم  صُبحس  پننین  گرن  منٛز  بُتھہِ  کِنۍپیتھ  موٚمٕتۍ۔

Tahir:
  پتہٕ  کۆر  تِمَو  شعیبس  (علیہ  السلام)  انکار،  لہٰذا  رٔٹۍ  تِم  (تہِ)  بُنِلِکۍ  عذابن،لہٰذا  کۆر  تِمَو  صبح  اَتھ  حالس  منٛز  زِ  پننیٚن  گرَن  منٛز  ٲسۍ  بُتھہِ  کِنۍ  (مۅردٕ)  پیٚتھ۔

Transliteration:
  Faka<u>thth</u>aboohu faakha<u>th</u>athumu a<b>l</b>rrajfatu faa<u>s</u>ba<u>h</u>oo fee d<u>a</u>rihim j<u>a</u>thimeen<b>a</b>


Athar:
  بیٚیہِ  کٔرۍ  اَسہِ  عاد  تہٕ  ثمود  ہلاک،  تۅہیِہ  چھَوٕہ  تِمہٕ  جایِہ  وُچھمژٕ  ییٚتہِ  تِم  روزان  ٲسۍ؟  تِہندۍ  اعمال  بنٲوۍ  شیطانن  تِہندِ  خٲطرٕ  خۅشنما  تہٕ  تِم  ڈٲلِن  سیٚزِ  وَتہِ  نِشہِ،  حالانکہ  تِم  ٲسۍ  ہوش  گوش  تھاوان۔

Mirwaiz:
  بیٚیہِ  گٲلۍ  اَسہِ  قومِ  عاد  تہٕ  قومِ  ثمود،  پٔزِپٲٹھۍ  تۅہیہِ  آسہِ  وارٕہ  نظرِ  یِوان،  اے  مکہٕ  کیو  لوٗکو  تُہٕندیو  پھُچہِ  مَژو  تہٕ  منہدم  گٲمژو  لَریٚو  جایَو  منٛزٕہ،  ییٚلہِ  توٚہۍ  مُلک  شامس  کُن  سفر  کران  چھِو  تِہٕنزِ  تبٲہی  ہُنٛد  حال۔  تِہٕنز  حالت  ٲس  یٔہے  کہ  شیطانن  اوس  تِہٕنزن  یچھ  کامین  زینت  دُیتمُت،  ورنہٕ  ٲسۍ  تِم  ہُشیار،  مجنون  تہٕ  بے  عقل  ٲسۍ  نہٕ،  مگر  تِمَو  ہیٚژ  نہٕ  پننہِ  عقلہِ  کٲم۔

Tahir:
  تہٕ  عاد  تہٕ  ثمود  (تہِ  کٔرۍ  اَسہِ  ہلاک)  تہٕ  بے  شک  چِھ  تِہِندۍ  کینہہ  (تباہ  گٔمٕتۍ)  مکانہٕ  تُہٕندِ  خٲطرٕ  (عبرت  رٔنگۍ)  نٔنۍ  دۯامٕتۍ  تہٕ  شیطانن  ٲسۍ  تِہِندۍ  اعمالِ  بدتِہِندِ  خٲطرٕ  خۅش  کروٕنۍ  بنٲوِمٕتۍ  تہٕ  تِم  ٲسِن  (حق  چہ)  وَتہِ  نِشہِ  پھِرۍمٕتۍ  ییٚلہِ  زن  تِم  گاٹٕلۍتہٕ  زانہٕ  وُنۍ  ٲسۍ۔

Transliteration:
  WaAA<u>a</u>dan wathamooda waqad tabayyana lakum min mas<u>a</u>kinihim wazayyana lahumu a<b>l</b>shshay<u>ta</u>nu aAAm<u>a</u>lahum fa<u>s</u>addahum AAani a<b>l</b>ssabeeli wak<u>a</u>noo mustab<u>s</u>ireen<b>a</b>


Athar:
  تہٕ  قارون  تہٕ  فرعون  تہٕ  ہامان  کوٚر  اسہِ  ہلاک۔  موسیٰ  علیہ  السلام  آو  تِمن  نِشہِ  بیّنات  ہیٚتھ،  مگر  تِمو  کوٚر  زمینس  منٛز  پننہِ  بجرُک  تکبر  حالانکہ  ٲسۍ  نہٕ  تِم  سبقت  نِنہٕ  وٲلۍ۔

Mirwaiz:
  بیٚیہِ  گول  اَسہِ  قارون،  فرعون  تہٕ  ہامان  تِہِندِ  کفرٕ  تہٕ  نافرمٲنی  سببہٕ،  حالانکہ  یِمن  تریشوُنۍ  نِشہِ  آیوو  موسیٰ  علیہ  السلام  نَنہِ  دلیلہٕ  ہیتھ  مگر  تِمَو  کٔر  سرکشی  زمینس  اندر  توپتہٕ  ہیٚکۍ  نہٕ  تِم  سانہِ  عذاب  نِشہِ  ژٔلِتھ۔  

Tahir:
  تہٕ  (اَسہِ  کۆر)  قارون  تہٕ  فرعون  تہٕ  ہامان  (تہِ  ہلاک)  تہٕ  بے  شک  ٲسۍ  موسیٰ  (علیہ  السلام)  تِمن  نِشہِ  ٹاکارٕہ  نشٲنِیہِ  ہیٚتھ  آمٕتۍ  پتہٕ  کۆر  تِمَو  ملکس  منٛزغرور  تہٕ  زیادتی  تہٕ  تِم  ٲسۍ  نہٕ  (سانہِ  تھپہِ  نِشہِ)  برونٛہہ  پکن  وٲلۍ  کینہہ۔

Transliteration:
  Waq<u>a</u>roona wafirAAawna wah<u>a</u>m<u>a</u>na walaqad j<u>a</u>ahum moos<u>a</u> bi<b>a</b>lbayyin<u>a</u>ti fa<b>i</b>stakbaroo fee alar<u>d</u>i wam<u>a</u> k<u>a</u>noo s<u>a</u>biqeen<b>a</b>


Athar:
  ٲخر  کار  روٚٹ  اَسہِ  پرٛتھ  کانٛہہ  تٔمۍ  سٕندِس  گناہس  پیٚٹھ۔  پتہٕ  سوٗز  اسہِ  تِمو  منٛزٕ  کٲنٛسہِ  پیٚٹھ  پتھراو  کرن  وول  ہوا،  تہٕ  کانٛہہ  روٚٹ  أکۍ  زبردست  دھماکن  تہٕ  کانٛہہ  وول  آسہِ  زمینس  تل  تہٕ  کانٛہہ  کوٚر  غرق،  اللہ  تعالیٰ  اوس  نہٕ  تِمن  پیٚٹھ  ظلم  کرن  وول  مگر  تِم  ٲسۍ  پانے  پانس  پیٚٹھ  ظلم  کران۔

Mirwaiz:
  اَسہِ  کوٚر  یِمَو  پانژو  أندرٕہ  پرتھ  اَکھاہ  گرفتار  پننہِ  پننہِ  جُرمہٕ  کہ  عذاب  سٍتۍ،  چنانچہ  تِمَو  اندرٕہ  بعضن  پٮ۪ٹھ  سوٗز  اَسہِ  تیز  واو،  تَمہِ  اندرٕہ  چھُ  مُراد  قومِ  عاد،  بعض  رٔٹۍ  خوفناک  کریکہِ،  تِمَو  اندرٕہ  چھُ  مُرادقومِ  ثمود۔  بعض  نی  اَسہِ  وٲلِتھ  زمینس  تل،  تَمہِ  اندرٕہ  چھُ  مُراد  قارون۔  بعض  پھاٹٕوۍ  اَسہِ  دریاوس  منٛز،  تَمہِ  اندرٕہ  چھُ  مُراد  فرعون  تہٕ  ہامان۔  اللہ  تعالیٰ  اوس  نہٕ  تِیُتھ  کہ  سُہ  کرِہا  تِمن  پٮ۪ٹھ  ظلم  مگر  تِم  ٲسۍ  شرارت  تہٕ  فساد  کرنہٕ  سٍتۍ  پٲنۍ  پانس  ظلم  کران۔

Tahir:
  لہٰذا  رۆٹ  اَسہِ  (تِمَو  منٛز)  پۯتھ  کانٛہہ  تٔمۍ  سٕندِ  گناہ  کہ  بٲعث،تہٕ  تِمو  منٛزٕ  اوس  سُہ  (طبقہ  تہِ)  یس  پیٚٹھ  اَسہِ  کنہِ  روٗد  تراون  وول  واوٕ  طوفان  سوٗز  تہٕ  تِمَو  منٛزٕ  اوس  سُہ  (طبقہ  تہِ)  یُس  بیٖم  ناک  آوازِ  رۆٹ  تہٕ  تِمَو  منٛزٕ  اوس  سُہ  (طبقہٕ  تہِ)  یُس  اَسہِ  زمینس  منٛز  دۆبروو  تہٕ  تِمَو  منٛزٕ  اوس  (اَکھ)  سُہ  (طبقہ  تہِ)  یُس  اَسہِ  غرق  کۆر  تہٕ  ہرگز  اوسنہٕ  یہِ  زِاللہ  تعالیٰ  کرِہے  تِمن  پیٚٹھ  ظلم  بلکہ  ٲسۍ  تِم  پانے  پننیٚن  نفسن  پیٚٹھ  ظلم  کران۔

Transliteration:
  Fakullan akha<u>th</u>n<u>a</u> bi<u>th</u>anbihi faminhum man arsaln<u>a</u> AAalayhi <u>has</u>iban waminhum man akha<u>th</u>athu a<b>l</b><u>ss</u>ay<u>h</u>atu waminhum man khasafn<u>a</u> bihi alar<u>d</u>a waminhum man aghraqn<u>a</u> wam<u>a</u> k<u>a</u>na All<u>a</u>hu liya<i><u>th</u></i>limahum wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Athar:
  یِمو  لُکو  خُداے  ترٲوِتھ  باقی  چِھ  پنٕنۍ  سرپرست  بنٲوِمٕتۍ،  تِہٕنز  مِثال  چھےٚ  زلٕرۍ  سٕنز  ہِش  یُس  پنُن  اکھ  گرٕ  چُھ  بناوان،  تہٕ  سارِوٕے  گرو  کھۅتہٕ  زیادہ  کمزور  گرٕ  چُھ  زلٕرۍ  سُندُے  گرٕ  آسان۔  کاش  یِمن  لُکن  آسہِ  ہے  علم۔

Mirwaiz:
  مثال  تِمن  لوٗکن  ہٕنز  چھےٚ  یِمو  خدایس  ورٲے  بیٚیہِ  مخلوق  زٲنۍ  پنٕنۍ  دوست  تہٕ  مددگار،  أکِس  زلٕرۍ  سٕنز  مثال  یُس  پننہِ  خیالہٕ  اَکھ  گھراہ  چھُ  بناوان،  حالانکہ  یتھ  کتھہِ  منٛز  چھُنہٕ  شکھٕے  کہ  سارِوٕے  گھرو  اندرٕہ  چھُ  سُست  تہٕ  ضعیف  گھرٕ  زلٕرۍ  سُنٛد  گھرٕ،  یِتھہٕ  پٲٹھۍ  چھُ  پننہِ  خیالہٕ  پناہٕچ  جاے  پُنُن  زال  تیار  کران  یُس  نہٕ  حقیقتس  اندر  کانہہ  ہیکان  چھُ  دِتھ،  یِتھے  پٲٹھۍ  چھِ  مشرک  معبودانِ  بٲطلن  پننہِ  خیالہٕ  پننہِ  پناہٕچ  جاے  زانان،  واقعس  تہٕ  حقیقتس  منٛز  چھِنہٕ  تِم  کِہِنۍ،  ہرگاہ  تِم  حقیقتِ  حال  زانہن  تیٚلہِ  کرہن  نہٕ  شرکہٕ  چہ  کامہِ۔

Tahir:
  یِتھیٚن  (کٲفر)  لُکن  ہٕنز  مثال  یِمَواللہ  تعالیٰ  ترٲوِتھ  باقی  (یعنی  پۅتٕلۍ)  چِھ  مددگار  بنٲوِمٕتۍ  چھے٘  زلٕرۍ  سٕنز  داستان  ہِش  ییٚمۍ  (پننہِ  خٲطرٕ  زالُک)  گرٕ  بنوو  تہٕ  بے  شک  چُھ  تمام  گرٕو  کھۅتہٕ  زیادٕہ  کمزور  زلٕرۍ  سُنٛد  گرٕ۔کاش!تِم  لُکھ  آسہن  (یہِ  کتھ)  زانان۔

Transliteration:
  Mathalu alla<u>th</u>eena ittakha<u>th</u>oo min dooni All<u>a</u>hi awliy<u>a</u>a kamathali alAAankabooti ittakha<u>th</u>at baytan wainna awhana albuyooti labaytu alAAankabooti law k<u>a</u>noo yaAAlamoon<b>a</b>


Athar:
  خُدایس  ترٲوِتھ  یتھ  چیزس  تہِ  یِم  لُکھ  ناد  چِھ  لایان  اللہ  تعالیٰ  چُھ  تَتھ  وارٕ  پٲٹھۍ  زانان،  تہٕ  سُے  چُھ  زبردست  تہٕ  حکمت  وول۔

Mirwaiz:
  پٔزِپٲٹھۍ  اللہ  تعالیٰ  چھُ  زانان  تِمن  سارِنٕے  چیزن  ہٕنزِ  ضعف  و  سستی  ہٕنز  حقیقت  یِمن  یِمن  ہٕنز  پرستش  کران  چھِ  تِم  معبودِ  برحقس  ورٲے۔  سُہ  چھُ  پانہٕ  سٲرِسٕے  پٮ۪ٹھ  غٲلب،  سُہ  چھُ  سٮ۪ٹھاہ  حکمت  وول۔

Tahir:
  بے  شک  چُھ  اللہ  تعالیٰ  تِمن  (پۅتلیٚن  ہٕنز  حقیقت)  زانان  یہِٕنز  تہِ  تِم  تس  وَرٲے  پوٗزا  چِھ  کران،  تہٕ  سُے  چُھ  غٲلب،  (بیٚیہِ)  چُھ  حکمت  وول۔

Transliteration:
  Inna All<u>a</u>ha yaAAlamu m<u>a</u> yadAAoona min doonihi min shayin wahuwa alAAazeezu al<u>h</u>akeem<b>u</b>


Athar:
  یِمہٕ  مثالہٕ  چِھ  أسۍ  لُکن  ہٕنزِ  فہمٲیشہِ  خٲطرٕ  دِوان،  مگر  یِم  مثالہٕ  چِھ  تِمے  لُکھ  سمجھان  یِم  علم  تھاون  وٲلۍ  چِھ۔

Mirwaiz:
  چونکہ  أسۍ  چھِ  سارِنٕے  چیزن  ہٕنز  حقیقت  پوٗرٕ  زانان،  لہٰذا  چھِ  أسۍ  مثالہٕ  بیان  کران  لوٗکن  فکرِ  تارنہٕ  خٲطرٕ،  یِمہٕ  مثالہٕ  ترن  نہٕ  فکرِ  مگر  عٲلمنٕے۔

Tahir:
  تہٕ  یِمہٕ  چھے٘  مثالہٕ  أسۍ  چِھ  یِمہٕ  لُکن  (سمجھاونہٕ)  خٲطرٕ  بیان  کران  تہٕ  یِمن  چُھنہٕ  علمہٕ  والیٚو  وَرٲے  کٕہٕنۍ  سمجھان۔

Transliteration:
  Watilka alamth<u>a</u>lu na<u>d</u>ribuh<u>a</u> li<b>l</b>nn<u>a</u>si wam<u>a</u> yaAAqiluh<u>a</u> ill<u>a</u> alAA<u>a</u>limoon<b>a</b>


Athar:
  خُداین  چِھ  آسمان  تہٕ  زمین  برحق  پٲدٕ  کٔرِمٕتۍ،  درحقیقت  چھےٚ  اتھ  منٛز  اکھ  نشٲنی  اہلِ  ایمانن  خٲطرٕ۔ 

Mirwaiz:
  اللہ  تعالیٰ  ہن  کوٚر  آسمان  و  زمین  پٲدٕ  اَکہِ  صحیح  مصلحت  خٲطرٕ  ییٚمُیک  تِمن  اقرار  چھُ۔  بے  شک  اَتھ  منٛز  چھےٚ  بجہِ  دلیلہٕ  باایمانن  ہٕندِ  خٲطرٕ  تِہِندِس  معبودِ  برحق  تہٕ  مستحق  عبادت  آسنس  پٮ۪ٹھ۔

Tahir:
  اللہ  تعالیٰ  ہن  چِھ  آسمان  تہٕ  زمین  صحیح  تدبیر  سان  پٲدٕ  کٔرِمٕتۍ،بے  شک  چھے٘  اَتھ  (تخلیقس)  منٛز  ایمان  والیٚن  خٲطرٕ  (تٔمۍ  سٕندِ  وحدانیتٕچ  تہٕ  قدرتٕچ)  نشٲنی۔

Transliteration:
  Khalaqa All<u>a</u>hu a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi inna fee <u>tha</u>lika la<u>a</u>yatan lilmumineen<b>a</b>


Athar:
  ﴿اے  نبیؐ﴾  تلاوت  کٔرِو  تمہِ  کتابہِ  ہٕنز،  یۅسہٕ  تۅہیِہ  کُن  وَحی  ہٕندِ  ذریعہ  چھےٚ  سوزنہٕ  آمٕژ،  بیٚیہِ  کٔرِو  نماز  قٲیم،  پٔزِپٲٹھۍ  چھےٚ  نماز  فحش  تہٕ  بُرٕ  کامیو  نِشہِ  رُکاوان،  تہٕ  اللہ  تعالیٰ  سٕنز  ذکر  چھےٚ  امہِ  کھۅتہٕ  تہِ  بوٚڈ  چیز۔  ﴿مطلب  چُھ  یِہ  زِ  فحش  کامیو  نِشہِ  رُکاوُن  چُھ  اکھ  لۅکٹ  چیز،  اللہ  تعالیٰ  سٕںز  ذکر  یعنی  نمازِ  ہٕندۍ  برکات  چِھ  اَمہِ  کھۅتہٕ  تہِ  کٔھسِتھ۔﴾  اللہ  تعالیٰ  چُھ  زانان  یِکینژھاہ  توٚہۍ  کران  چِھو۔

Mirwaiz:
  اے  پیغمبر  چونکہ  توٚہۍ  چھِو  پیغمبر  برحق۔  لہٰذا  پٔرِو  توٚہۍ  سۅ  کتاب  یۅسہٕ  تۅہیہِ  کُں  وحی  پٲٹھۍ  سوزنہٕ  آیہِ،  بیٚیہِ  تھٲوِو  نٮ۪ماز  برپا،  یُتھ  بییہِ  لوٗکھ  تُہٕنز  متابعت  کٔرِتھ  نٮ۪ماز  برپا  تھاون  یعنی  قولی  تبلیغ  تہِ  کٔرِو  قرآن  مجید  پرنہٕ  سٍتۍ،  فعلی  تبلیغ  تہِ  کٔرِو  نٮ۪ماز  پرنہٕ  سٍتۍ،  دین  چہ  کامہِ  ہٲوِیوٗکھ  پانہٕ  تِمہٕ  کامہِ  کٔرِتھ۔  بے  شک  نٮ۪ماز  چھےٚ  پتہ  رٹان  یچھ  کامیو  تہٕ  ناجٲیز  حرکتو  نِشہِ،  یعنی  بزبانِ  حال  چھےٚ  نٮ۪ماز  ونان  یُس  معبودبرحق  سُند  یوٗت  تعظیم  ژٕہ  چھُکھ  کران،  تسٕندِ  خٲطرٕ  چھُکھہٕ  ژٕہ  بۅن  نمان  تہٕ  کلہٕ  زمینس  پٮ۪ٹھ  تھاوان،  یچھ  کامہِ  کرنہٕ  سٍتۍ  تسٕنز  بے  تعظیمی  کرٕنۍ  چھےٚ  سٮ۪ٹھاہ  نازیبا  تہٕ  نا  روا،  یِتھہٕ  پٲٹھۍ  یِمہٕ  رٕژٕ  کامہِ  نٮ۪مازِ  ورٲے  چھےٚ  تِمہٕ  گٔیہِ  یاد  خدا  کرُن،  تِمن  پٮ۪ٹھ  تہِ  گژِھہ  پابندی  کرٕنۍ،  بیٚیہِ  چھےٚ  خداے  سٕنز  یاد  بوٚڈ  چیزاہ  فضیلت  وول،  لہٰذا  گژِھہ  تتھ  پٮ۪ٹھ  تہِ  پابندی  کرٕنۍ۔  اللہ  تعالیٰ  چھُ  زانان  تہِ  سورُے  یہِ  توٚہۍ  کران  چھِو،  لہٰذا  یِژھ  کٲم  کٔرِو  تِژھ  لٔبِو  موٚزوٗرۍ،  خیر  کٔرِو  تہٕ  خیرٕے،  یچھ  کٔرِو  تہٕ  یچھٕے۔

Tahir:
  (اے  حبیبِ  مکرّم!)  تۆہۍ  بوزنٲوِو  سۅ  کتاب  پٔرِتھ  یۅسہٕ  تۅہیہِ  کُن  (بذریعہ)  وحی  سوزنہٕ  چھے٘  آمٕژ،  بیٚیہِ  کٔرِو  نماز  قٲیم،  بے  شک  چھے٘  نمازپَتھ  رٹان  بے  حیٲیی  تہٕ  بُرٲیی  نِشہِ،  تہٕ  پٔزۍپٲٹھۍ  چھے٘  اللہ  تعالیٰ  سٕنز  ذکر  سارِوٕے  کھۅتہٕ  بٔڑ،  تہٕ  اللہ  تعالیٰ  چُھ  تِمَو  (کامیٚو)  نِشہِ  باخبر  یِمہٕ  تۆہۍ  کران  چِھو۔

Transliteration:
  Otlu m<u>a</u> oo<u>h</u>iya ilayka mina alkit<u>a</u>bi waaqimi a<b>l</b><u>ss</u>al<u>a</u>ta inna a<b>l</b><u>ss</u>al<u>a</u>ta tanh<u>a</u> AAani alfa<u>h</u>sh<u>a</u>i wa<b>a</b>lmunkari wala<u>th</u>ikru All<u>a</u>hi akbaru wa<b>A</b>ll<u>a</u>hu yaAAlamu m<u>a</u> ta<u>s</u>naAAoon<b>a</b>


Athar:
  تہٕ  اہلِ  کتابن  سٍتۍ  مَہ  کٔرِو  بحث  مگر  کٔرِو  جان  طریقہٕ۔  تِمو  لُکو  ورٲے  یِم  تِمو  منزٕ  ظٲلم  آسن۔  ﴿یعنی  یِم  لُکھ  ظُلمُک  رٔوِیِہ  ورتاون،  تِمن  سٍتۍ  ہیٚکہِ  تِہندِ  ظلم  کہ  نوعیت کہ  لحاظہٕ  مُختلف  رٔوِّیِہ  تہِ  وَرتاونہٕ  یِتھ۔  مطلب  چُھ  یِہ  زِ  پرٛتھ  وقتہٕ  تہٕ  پرٛتھ  حالس  منٛز  پرتھ  قسم  کیٚن  لُکن  ہٕندِس  مقابلس  منٛز  گژِھہ  نہٕ  نرم  تہٕ  میوٗٹُھے  یوت  بٔنِتھ  روزُن  زِ  دُنیا  سمجھہِ  حق  کِس  دٲعی  سٕندِس  شرافتس  کمزوری  تہٕ  لاچٲری،  اسلام  چُھ  پننیٚن  پیرو کارن  شٲیستگی،  شرافت  تہٕ  معقولیت  ضروٗر  ہیٚچھناوان  مگر  عٲجزی  تہٕ  مسکینی  چُھکھ  نہٕ  ہیٚچھناوان  زِ  تِم  روزن  پرٛتھ  ظٲلم  سٕندِ  خٲطرٕ  نرم  میوٚنڈا  بٔنِتھ۔﴾  تہٕ  تِمن  ؤنِو،  زِ  اسہِ  چُھ  ایمان  اوٚنمُت  تتھ  چیزس  پیٚٹھ  تہِ،  یُس  اسہِ  کُن  چُھ  سوزنہٕ  آمُت  تہٕ  تتھ  چیزس  پیٚٹھ  تہِ  یُس  تۅہیِہ  کُن  اوس  سوزنہٕ  آمُت،  سون  خُدا  تہٕ  تُہُند  خُدا  چُھ  اَکوے  تہٕ  أسۍ  چِھ  تٔمۍ  سٕندی  مُسلم  ﴿فرماں  بردار﴾۔

Mirwaiz:
  بیٚیہِ  مَہ  ٲسِو  اے  مسلمانو  بحث  کران  اہلِ  کتابن  سٍتۍ  مگر  رٕتہِ  طریقہٕ  تہذیب  سان۔  مگر  نہ  تِمن  سٍتۍ  یِم  تِمَو  سٍتۍ  ظلم  و  زیادتی  کرن،  تِمن  ؤنِو  جواب  یُتھ  شوٗبیکھ  تہٕ  تِیُتھ،  تتھ  چھُنہٕ  کانٛہہ  حرج،  سُہ  مہذب  طریقہٕ  گوٚو  یۅہے  کہ  توٚہۍ  ٲسِو  تِمن  ونان  کہ  اَسہِ  کٔر  پژھ  تتھ  کتابہِ  یۅسہٕ  اَسہِ  کُن  نٲزل  آیہِ  کرنہٕ،  بیٚیہِ  تتھ  کتابہِ  یۅسہٕ  تۅہیہِ  کُن  نٲزل  آیہِ  کرنہٕ،  بٚیہِ  چھِو  توٚہۍ  تہ  یہِ  کتھ  تسلیم  کران  کہ  سون  مربود  تہٕ  تُہُند  معبود  چھُ  کُنُے،  أسۍ  چھِ  تِہِندی  فرماں بردار،  تِہِندِسٕے  حکمس  گردن  داران،  کیازِ  ایمانُک  دارومدار  چھُ  تمہِ  کتابہِ  ہُند  خداے  سٕندِ  طرفہٕ  مُنزل  آسنس  پٮ۪ٹھ،  سانہِ  کتابہِ  ہُنٛد  منزل  مِن  اللہ  آسُن  چھُ  ثٲبت  تُہٕنزو  کتابو  سٍتۍ  تہِ،  لہٰذا  پَزِ  تۅہیہِ  قرآن  مجیدس  ایمان  اَنُن  تہٕ  پژھ  کرٕنۍ۔

Tahir:
  تہٕ  (اے  مومنو!)  اہلِ  کتابن  سٍتۍ  مَہ  ژُوِو  البتہ  تَمہِ  طریقہٕ  یُس  بہتر  آسہِ  تِمَو  لُکو  وَرٲے  یِمَو  تِمَو  منٛزٕ  ظلم  کۆر،  تہٕ  (تِمن)  ؤنِو  زِاَسہِ  چُھ  تَتھ  (کتابِہ)  پیٚٹھ  ایمان  (اۆنمُت)  یۅسہٕ  اَسہِ  کُن  نٲزل  (چھے٘)  کرنہٕ  آمٕژتہٕ  بییہ  یۅسہٕ  تۅہیہِ  کُن  نٲزل  ٲس  کرنہٕ  آمٕژ  تہٕ  سون  معبود  تہٕ  تُہُنٛد  معبود  چُھ  اَکوے  تہٕ  أسۍ  چِھ  تٔمۍ  سٕندی  فرمان  بردار۔

Transliteration:
  Wal<u>a</u> tuj<u>a</u>diloo ahla alkit<u>a</u>bi ill<u>a</u> bi<b>a</b>llatee hiya a<u>h</u>sanu ill<u>a</u> alla<u>th</u>eena <i><u>th</u></i>alamoo minhum waqooloo <u>a</u>mann<u>a</u> bi<b>a</b>lla<u>th</u>ee onzila ilayn<u>a</u> waonzila ilaykum wail<u>a</u>hun<u>a</u> wail<u>a</u>hukum w<u>ah</u>idun wana<u>h</u>nu lahu muslimoon<b>a</b>


